
(Prilog historiji naše borbe za oslobođenje i ujedinjenje) 


Hrvatskosrpska koalicija znači posljednji, neuspjeli pokušaj građanskih 
stranaka u Hrvatskoj, da u razdoblju prije godine 1918 riješe nacionalno 
pitanje, da ostvare jedinstvo Srba i Hrvata, i da s pomoću toga jedinstva 
postignu oslobođenje Hrvatske, a u daljoj budućnosti i njeno ujedinjenje 
s ostalim južnoslovenskim zemljama u zajedničku, samostalnu, slobodnu 
državu. 

Frano Supilo je glavni uzrok ovom neuspjehu koalicije vidio u lično- 
stima njenih nosilaca, u pojedinim starim, iskvarenim političarima, u nji-. 
hovoj osobnoj negativnosti, sitničavoj sebičnosli i nesposobnosti da se 
istinski, požrtvovno založe u borbi za slobodu, da u toj borbi istraju. 
»Priznajem pri tom lojalno, da sam se u mojim osnovama prevario, da 
sam počinio pogrešaka. Ali sve moje pogreške i zablude odnose se jedino 
i isključivo na osobe, nipošto na stvar! Stvar je bila dobra onda, dobra 
je danas, dobra će biti sutra, jer ideja vodilja politike novoga kursa jest 
po mom dubokom uvjerenju jedina nezavisna narodna ideja naša, koja 
može emancipirati i spasiti hrvatski i srpski narod ...<! »... Na stariju 
srpsku generaciju se i onako više ne može računati: ona je naprosto 
izdala i povratila se na ono svoje staro. Ali imat ćemo našu omladinu, 
radit ćemo u srpskoj omladini. I počet ćemo iznova: bolje, solidnije, 
nego prvi pui«.? 

Ustvari, politika novoga kursa, koju je Supilo htio da realizira preko 
hrvatskosrpske koalicije, nije propala zbog starosti i zbog individualnih 
osobina koalicionih političara, nego je borba za nacionalno oslobođenje 
i ujedinjenje pretrpjela poraz zato, što je u to doba, u prva dva decenija 
dvadesetoga stoljeća, naša građanska klasa (njene stranke i njeni poli- 


! Frano Supilo, Politika u Hrvatskoj. Izdanje Kulture, Zagreb 1953, str. 175. Kurziv 
F. Supila. 
? Isto, str. 240 — kurziv moj. 


tičari, koji su sačinjavali hrvatskosrpsku koaliciju) bila već sasvim nespo- 
sobna da vodi borbenu i uistinu oslobodilačku nacionalnu politiku. Uzrok 
neuspjehu nalazio se u klasnom sastavu koalicije, a ne u negativnosti 
karaktera pojedinih njenih predstavnika.? 

Nesposobnost građanske klase i građanskih stranaka u koaliciji, da: 
budu pravim nosiocem istinske borbe za oslobođenje i ujedinjenje — bila 
je historijski uvjetovana i određena ulogom, koju je ta klasa morala da 
rem na onom lupaj našeg društvenog razvitka, na _ kome je, poslije 
ukidanja feudalizma, buržoazija i kod nas postala vladajućom klasom. U 
tom stadiju historijskog i društvenog razvoja naša buržoazija bila je izgu- 
bila svu svoju nekadašnju borbenost i revolucionarnost, kojom se je 
odlikovala pod vladavinom turskog, austrijskog i mađarskog feudalizma, 
kada je, potlačena i obespravljena, mogla da ostvari ne samo nacionalno, 
nego i svoje klasno oslobođenje jedino odlučnom revolucionarnom bor- 
bom, kojoj je cilj rušenje tuđinskog ugnjetavanja, zasnovanog na feu- 
dalnom sistemu, na feudalnoj organizaciji državne vlasti. 

Uloga građanske klase (građanske inteligencije, g građanskih stranaka) 
u rješavanju nacionalnog pitanja mijenjala se je, “dakle, s promjenom 
društvenog sistema, s različitim etapama društvenog razvitka, kroz koje 
su naši narodi prolazili. U prvom razdoblju, pod feudalizmom, građanska 
klasa i njena inteligencija bile su i glavnim ideologom i nosiocem odlučne, 
pa i revolucionarne borbe za nacionalno oslobođenje. U drugom razdoblju, 
pod kapitalizmom, buržoazija se iznevjerava i svojoj vlastitoj ideologiji 
i ranijoj svojoj borbenosti, te kao vladajuća klasa, kojoj je prije svega | 
stalo do toga da očuva svoj vladajući položaj u društvu, vodi u suštini 
konzervativnu, kompromisnu, oportunističku politiku u svakom, pa i u 
nacionalnom pogledu. 


S obzirom na ulogu pojedinih društvenih klasa čitava naša novovjeka 
borba za nacionalno oslobođenje i ujedinjenje, historijski razvoj mo- 
dernih nacionalnih pokreta kod Južnih Slovena — razdijeljeni su dakle 
na dva velika razdoblja onom prekretnicom, koja nastaje ukidanjem 
feudalnoga i pobjedom kapitalističkog društvenog uređenja. 

Zbog neravnomjernog razvoja pojedinih južnoslovenskih naroda (pa 
čak i nekih dijelova jednog i i istog našeg naroda) granica između ova dva 
razdoblja ne pada u svim našim zemljama u isto vrijeme. Srbija, na 
primjer, ulazi u drugo razdoblje poslije oslobođenja, izvojevanog Prvim 
i Drugim ustankom i likvidiranja ostataka turskog feudalnog sistema: u 
toku prva tri decenija 19 stoljeća; za Hrvatsku, Vojvodinu i Sloveniju 
prvo razdoblje prestaje s ukidanjem feudalizma u godini 1848/49; u Bosni 
i Hercegovini i u Makedoniji, koje ostaju i dalje pod turskim feuda- 
lizmom, protegnut će se trajanje prvog razdoblja i na slijedeće decenije ... 
Ali bez obzira na vremensku različitost te granice — glavna karakteri- 
stika nacionalnih pokreta u prvom razdoblju nalazi se za sve naše krajeve 


5 Vidi o tome podrobnije moj Uvod u knjigu Frana Supila, Politika u Hrvatskoj. 
Izdanje Kulture, Zagreb, 1953. Str. 90-108. 

u postojanju feudalizma, pod kojim je ugnjetena građanska klasa revolu- 
Cionarna, pa se kao takva nalazi na čelu oslobodilačke borbe, dok je 
bitno obilježje drugog razdoblja vladavina kapitalističkoga uređenja, u 
kome građanska klasa kao vladajuća prestaje da bude revolucionarna, 
postaje konzervativna, i tako se pretvara u smetnju pa i u protivnika 
svake istinske, revolucionarne borbe, bez koje potlačeni i tuđinskom 
vlašću rascjepkani narodi ne mogu ni tada postići svoje nacionalno oslo- 
bođenje i ujedinjenje. U tom drugom razdoblju uspješni nosilac oslobodi- 
lačkog pokreta može biti samo radnička klasa, koja, potlačena i pod kapi- 
ializmom, ostaje revolucionarna, jer jedino revolucionarnom borbom 
može da sruši svog klasnog ugnjetača, vladavinu kapitalističkoga sistema, - 
koji sada predstavlja onu organiziranu silu, s pomoću koje se vrši i nacio- 
nalno tlačenje podjarmljenih naših naroda i održava njihova međusobna 
razdijeljenosi i razjedinjenost. 


Prvo razdoblje 


POD FEUDALIZMOM 


Naša borba za nacionalno oslobođenje bila je određena stvarnim 
stanjem, u kome su se naši narodi nalazili u vrijeme, kada se kod nas 
javljaju moderni nacionalni pokreti. Tada, potkraj osamnacstog i na po- 
četku devetnaestog stoljeća, sve južnoslovenske zemlje nalaze se pod 
tuđinskom feudalnom vladavinom: Srbija, Makedonija, Bosna i Herce- 
govina pod turskom, Vojvodina, Hrvatska i Slovenija pod ugarskom ili 
austrijskom feudalnom državom, a Crna Gora, koja je djelomično uspjela: 
da izvojuje svoju slobodu, i sama vodi borbu s turskom feudalnom silom 
za oslobođenje svih svojih krajeva i za svoju punu nezavisnost. Nacio- 
nalna podjarmljenost imala je u to doba svoj stvarni sadržaj u onom 
ekonomskom izrabljivanju i socijalno-političkom tlačenju, što su ga nad 
našim narodima vršili tuđinski ugnjetači s pomoću feudalnog državnog 
aparata. » Nacionalno ugnjetavanje je samo uvijena klasna vladavina, 
ekonomsko ilačenje etnički heterogenih elemenata«.“ Suština naše 
nacionalne porobljenosti nalazila se je, dakle, u feudalnom ugnjetavanju, 
koje je samo bilo »obučeno u nacionalno ruho«, jer je feudalni izrabljivač 
pripadao tuđem, stranom narodu (turskom, njemačkom, mađarskom: ...). 
Feudalno društveno i državno uređenje je, dakle, u tom prvom razdoblju 
predstavljalo onu glavnu pa i jedinu organiziranu silu, s pomoću koje su 
tuđinski nacionalni ugnjetači vršili i osiguravali svoju vlast nad južno- 
slovenskim narodima. 

Takav položaj naših naroda odredio je cilj svih naših nacionalno-oslo- 
bodilačkih pokreta u to doba. Osloboditi se nacionalno značilo je tada 
srušiti feudalni sistem vladavine, koji je i Turcima i Austriji i Ugarskoj 
omogućavao da drže naše narode u stanju nacionalne porobljenosti. 

I baš zato, što se u ovo doba nacionalno tlačenje provodi preko feu- 
dalnog sistema vladavine, što je stvarni sadržaj nacionalnog ugnjetavanja 
bio ekonomski i društveno politički pritisak, koji nad našim narodima 
vrše turski, njemački i mađarski feudalci, — naši oslobodilački pokreti 
nužno su morali ići za rušenjem feudalizma, a naša borba za nacionalnu 
slobodu morala je biti ne samo tijesno, nerazdvojivo povezana, nego i 
istovetna s borbom za socijalno oslobođenje. 


Otuda za vrijeme Prvog srpskog ustanka »zahtjevi srpskih ustanika ... 
znače, u suštini, ukidanje osnova turskog feudalnog poretka, pa, prema 
tome, i osnova, na kojima počiva turska vlast uopće«.5 Godine 1807 po- 
kretači Ticanove bune u Srijemu nastojali su, da »naciju« potlačenih 
seljaka mobiliziraju protiv »nacije« spahija. A kad su u revoluciji godine 
1848 vojvođanski srpski ustanici u borbi protiv feudalne Mađarske 
istakli srpsku zastavu, onda je ta nacionalna zastava za njih bila i sim- 

“E. Szabć6: Marx ćs Engels vdlogatott miivei, I, sir. 109. 

5 Dušan Perović, Teze za srpsku istoriju (»Savremena škola«, god. 1948, broj 9-19). 


bolom borbe za socijalno oslobođenje, a njeno razvijanje pobunjeni 
seljaci su popraćali usklikom: »Pod ovim ćemo barjakom mi zemlju 
deliti«.* Ovo identificiranje nacionalnog i socijalnog oslobođenja zadržalo 
se kod naših naroda za sve vrijeme trajanja borbe protiv ostataka feu- 
dalne podjarmljenosti: » Tako se u Bosni želja za ekonomskim, isprepliće 
sa čežnjom za narodnim oslobođenjem; obadva pojma postaju sinonimi 
i u shvatanju narodnom ne razdvajaju se jedan od drugoga. Zato, čim 
je 1918 došlo narodno oslobođenje, seljak je držao kao sasvim razumljivo, 
da su tim pale sve njegove obaveze prema begu i odmah prestao davati 
irećinu«.7 

Javljajući se i odvijajući u klasnom društvu, u kome svaka politička 
borba ne može a da u krajnjoj liniji ne bude vezana za konkretne klase, 
— naša borba za nacionalno oslobođenje bila je, u svojoj suštini, prikri- 
vena klasna borba. Pretežni, a katkad i isključivi vid nacionalnoga sukoba 
ova je klasna borba dobivala otuda, što je vladajuća, ugnjetačka klasa 
gotovo po pravilu pripadala tuđoj narodnosti i što je ogromna većina 
pojedinog našeg naroda, a često i pojedini naš narod u cijelosti sači- 
njavao potlačenu, ugnjetenu klasu (slučaj s narodom u Srbiji uoči Prvog 
ustanka, gdje uopće nema Srba feudalaca, ili u Vojvodini u doba revo- 
lucije godine 1848, gdje ih ima veoma malo). 


Ali stvaran položaj, u kome su se naši narodi nalazili u doba javljanja 
nacionalnih pokreta, nije odredio samo cilj i sadržaj naše oslobodilačke 
borbe, nego i njen metod. U to vrijeme naši narodi držani su u nacio- 
nalnoj i društveno-političkoj podjarmljenosti s pomoću sile, s pomoću 
feudalne državne vlasti turske, austrijske i ugarske.š Iz te porobljenosti, 
u kojoj ga je držala organizirana oružana sila (vojska, policija) ugnje- 
tačke neprijateljske države, svaki pojedini naš narod _ mogao je da se 
oslobodi jedino tako, ako i sam upotrebi silu. Jedini stvaran način, koji 
je borbu za nacionalno oslobođenje pojedinog potlačenog naroda mogao 
dovesti do pobjede, bila je oružana borba, bune, ustanci, revolucije. A 
bez oružane sile, bez revolucionarne borbe, bez oslobodilačkog ratovanja 
nije se moglo ostvariti ni ujedinjenje južnoslovenskih naroda, koje su 
različite ugajetačke države silom održavale razdvojene jedne od drugih. 

Prema tome se i nacionalno oslobođenje 1 ujedinjenje južnoslovenskih 
naroda moglo uspješno ostvariti samo metodom oružane, revolucionarne 
borbe. 

Cilj i metod nacionalnih oslobodilačkih pokreta (ostvarenje i soci- 
jalnog oslobođenja, rušenje feudalizma i tuđinske ugnjetačke državne 


6 Isporedi Vasa Stajić, Svetozar Miletić. Život i rad. Novi Sad, 1926, str. 89. 

7 Vaso Čubrilović, Bosanski ustanak 1875-1878. Beograd 1930, str. 7. 

# A dobar dio južnoslovenskih zemalja je u stanje podložnosti i dospio zahvaljujući 
oružanoj sili, osvajačkim ratovima turskim; svijest o tome održavala se u narodu 
trajno. »Često naglašavanje samih begova, da je njihovo pravo na zemlju, pravo osva- 
jača stečeno mačem, moralo je buditi u hrišćanskom težaku volju da ovako stvorene 
za njega nesnosne agrarne odnose mačem i promeni«. (V. Čubrilović, navedeno djelo. 


str. 7). 


vlasti oružanim ustankom, revolucionarnim putem) odredili su i nosioce 
one borbe, koja se potkraj osamnaestog i u prvoj polovini devetnaestog 
stoljeća (pod vladavinom feudalizma) vodi za oslobođenje i ujedinjenje 
naših naroda. Takvu borbu mogle su da vode one klase, koje su u vidu 
nacionalne potlačenosti bile pod feudalizmom ekonomski izrabljivane, 
socijalno i politički ugnjetene i obespravljene, koje je njihov stvarni 
društveni položaj silio na odlučnu, revolucionarnu borbu protiv feudal- 
noga poretka, čija vladavina im je ne samo ometala slobodni razvitak, 
nego ugrožavala i sam materijalni, životni opstanak. 


Otuda su glavni pobornici nacionalnoga oslobođenja u ovo doba bili 
najvećma potlačeni slojevi feudalnoga društva: radno seljaštvo, kmetovi, 
»sirotinja raja« kao najširi temelj, i građanska klasa, građanska inteli- 
gencija kao ideolog, organizator i vođa gotovo svih tadašnjih naših na- 
cionalnih pokreta. 

Pripadnici vladajuće feudalne klase među Južnim Slovenima, ukoliko 
ih je bilo, nalazili su se na strani neprijateljske, feudalne ugnjetačke 
države i nastupali kao protivnici naše borbe za oslobođenje, koja je tada, 
nužno, imala i socijalno-oslobodilački, demokratski, protufeudalni 
karakter." 

U svim nacionalnim pokretima, koji se javljaju za trajanja feudalne 
vladavine (u Prvom i Drugom srpskom ustanku, za revolucije iz godine 
1848 u Vojvodini i u Hrvatskoj, u bosansko-hercegovačkim i makedon- 
skim ustancima) i teorija i praksa naše građanske klase i njene inteli- 
gencije bila je revolucionarna, jer je pod feudalizmom ta klasa, potla- 
čena i obespravljena, i sama bila revolucionarna. 


Zbog sprečavanja normalnog ekonomskog i društvenog razvoja (turski 
i drugi ratovi, okupacije, položaj kolonijalne zavisnosti prema Austriji 
i sl.), i zbog neravnomjernosti u razvitku pojedinih naših naroda i kra- 
jeva, — ta naša građanska klasa bila je često veoma slaba i nejednako 
razvijena, — otuda razlike u ideološkom nivou i intenzitetu njenog 
sudjelovanja u pojedinim pokretima, — ali gdje god je postojala, ona se 
zajedno sa svojom inteligencijom u ovom feudalnom razdoblju nalazila u 
prvim redovima borbe za nacionalno oslobođenje i ujedinjenje. 


U nizu brojnih buna i ustanaka gotovo u svim našim krajevima i 
trajnih crnogorskih borbi s Turcima — dva su glavna žarišta južnoslo- 
venskih nacionalnih pokreta krajem osamnaestog i u prvoj polovici 
devetnaestoga stoljeća: Srbija Prvog i Drugog ustanka i Hrvatska Ilir- 
skoga narodnog preporoda. Ta su dva žarišta svojom revolucionarnom ' 


* U Vojvođanskom srpskom ustanku malobrojni Srbi feudalci bili su po pravilu na 
strani naših nacionalnih ugnjetača: ili mađarske plemićke vlade (Petar Čarnojević, 
Sava Vuković i neke vladike) ili su držali s Austrijom (patrijarh Rajačić); u Hrvat- 
skoj i za vrijeme Ilirskoga preporoda i u revoluciji 1848/49 kao glavni neprijatelji 
oslobodilačkog nacionalnog pokreta javljaju se crkveni i svjetovni feudalci (mađa- 
ronsko plemstvo isto tako kao i velikaši u takozvanoj Narodnoj stranci na čelu s ba- 
runom Franjom Kulmerom, biskup Haulik, i dr.). 

prodornošću ustalasala oko sebe i ostale južnoslovenske zemlje, jačajući 
u njima svijest o bratstvu naših naroda i podstičući iežnje k nacionalnom 
oslobođenju i ujedinjenju. Tim oslobodilačkim borbama protiv turskih 
feudalaca na jednoj i protiv nacionalnog tlačenja mađarsko-austrijskih 
feudalnih vlastodržaca na drugoj strani otpočinje u novome vijeku za- 
jedničko rješavanje južnoslovenskog nacionalnog pitanja. 


Osim ta dva središta od velike je važnosti u ovo doba i vojvođanski 
nacionalni pokret, koji će, tijesno povezan i s ustanicima u Srbiji i sa 
nosiocima Ilirskoga preporoda, svoju kulminaciju dostići u Vojvođan- 
skom srpskom ustanku godine 1848. 


Za historijski razvoj našeg nacionalnog pitanja u prvom razdoblju od 
osobite je važnosti ona uloga, koju je u ova tri pokreta odigrala gra- 
đanska klasa i njena inteligencija. 


ZNAČENJE KLASNE PRIPADNOSTI NOSILACA PRVOG 
SRPSKOG USTANKA 


Klasni sastav nosilaca Prvog srpskog ustanka bio je od presudnog utje- 
caja na određivanje njegova karaktera. Od samog početka glavni teret 
borbe ponijela je ona klasa, koja je pod turskim feudalizmom bila naj- 
većma potlačena, čije je stanje bilo tako loše, da se pogoršati više nije 
moglo, koja dižući ustanak nije imala šta da izgubi. To je jasno izrazio 
Vuk Karadžić u svome pismu knezu Milošu od 12. aprila 1832: »jer smo 
u početku bune na dahije (1804 g.) videli, da su buni najradiji bili oni, 
koji ništa nisu imali, a koji su iole što imali, oni su se (i u samom onom 
prevelikom zulumu) iz petnih žila trudili, da bi bunu smeli i utišali; i 
po svoj prilici tako biva svuda, jer koji nema šta izgubiti, onaj se u svakoj 
promeni i buni zacelo nada što dobiti, a koji što ima, bez velike nevolje 
nije rad imanje svoje na kocku meinuti«.19 


10 Vuk Karadžić o unutrašnjoj politici kqeza Miloša, Njegovo pismo knezu od 12 
apr. 1832 g. S uvodom i pogovorom od Ljub. Stojanovića, Beograd 1923, str. 41. 


Klasni momenat istaknut je i u poznatim stihovima narodne pjesme »Početak bune 
na đahije«: 


Kad se ono šćaše da prevrne, 
Da prevrne u zemlji Srbiji 

I da druga nastane sudija, 
Tu knezovi nisu radi kavzi, 
Nit su radi Turci izjelice, 
Al je rada sirotinja raja 
Koja globa davati ne može 
Ni trpjeti turskoga zuluma. 

Klasni momenat, socijalno porijeklo Karađorđevo, njegova pripadnost 
»ponajnižem« društvenom sloju — odigrali su odlučnu ulogu i u izboru 
vođe Prvoga ustanka.!! 


Ali uoči Prvog ustanka stanje je zbog nasilja dahijske uprave postalo 
neizdržljivo i za začetke srpske građanske klase, koju su u to doba sači- 
njavali seoski trgovci. 

Ausirijsko-turski trgovinski ugovor, povlastice, što ih je svojim fer- 
manima iz godine 1793-1794 turska vlada dala Beogradskom pašaluku,!? 
zgodan geografski položaj Srbije, uz ostale povoljne okolnosti (dugo- 
godišnje austrijsko/francusko ratovanje, što je izazvalo golem izvoz stoke 
iz Srbije, kojom se je prehranjivala vojska) — znatno su djelovali na stva- 
ranje seoske buržoazije i na razvoj trgovine, koja je baš u deceniju prije 
ustanka uzela velikoga maha, prerasla granice pašaluka i preko izvoza u 
susjednu Austriju i Bosnu dobila međunarodno značenje.13 


No stanje, koje je pogodovalo razvoju trgovine i podizanju seoske 
buržoazije (kada je, ma i prolazno, po riječima Matije Nenadovića »trgo- 
vina bila slobodna; ko šta ima, kome hoće i po što može proda«!*) 
trajalo je veoma kratko vrijeme. S povratkom janjičara i s uvođenjem 
dahijske uprave na početku godine 1802 — u Beogradskom pašaluku je 
ponovo nestalo imovne i lične sigurnosti, nameti su se strahovito po- 
većali i zavladala svakovrsna nasilja i pljačka. Svim tim su pored »siro- 
tinje raje« najvećma bili pogođeni baš ti seoski trgovci, kojima je nasil- 
nička dahijska vladavina ne samo sprečavala dalji razvoj, nego im je, 
ugušujući drastično svaku slobodu, pa i onu trgovanja, ugrožavala i samu 
egzistenciju.!5 

Sada je i za te brojne trgovce nastala ona »velika nevolja« o kojoj 
govori Vuk; ona ih je gonila u odlučnu, revolucionarnu borbu ne samo 
protiv dahija, nego i protiv turske vladavine uopće: spasiti svoj stečeni 
imetak, stvoriti mogućnost daljeg zarađivanja trgovinom, osigurati svoj 
trgovački opstanak i razvitak — moglo se je samo rušenjem čitavog ugnje- 
tačkog sistema, oličenog u turskom feudalizmu. 


1 o»Kako nije bio ni medju knezovima ni medju bogatašima, niti su kakvi god lični 
interesi imali da ga sklanjaju na miroljubivu politiku, Karadjordju se, po njegovim 
vojničkim navikama, lakše no ikome drugom bilo odlučiti, da povede naprijed sve, 
koji više nisu hteli da trpe i da podnose. A tako je u taj mah osećao ceo narod.«< 
(Stojan Novaković: Vaskrs Države Srpske. Političko-istorijska studija o Prvom srpskom 
ustanku 1804-1813. Treće izdanje. Beograd 1914, str. 18). 

12 Vidi: dr. Dušan Pantelić, Beogradski pašaluk posle Svištovskog mira 1791-1794, 
Posebna izdanja SAN, knjiga LXIV, Beograd 1927, str. 139-162. 

18 Vidi: Dušan Pantelić, Beogradski pašaluk pred Prvi srpski ustanak 1794-1891, 
izdanje SAN, Beograd 1949, str. 72, 73, 216, 269-271; 309, 348. — Kolike omjere je 
imala vanjska trgovina, koja je išla preko Beograda, o tome svjedoči i golemo bo- 
gatstvo, što ga je, trgujući, za razmjerno kratko vrijeme stekao beogradski Hadži- 
Mustafa paša. (Isporedi isto djelo, str. 135). 

14 Citirano na istome mjestu, str. 271. 

5 Bilo je, doduše, i u deceniju prije uvođenja dahijske uprave ometanja trgovine 
sa strane. turskih vlasti, pa i pljačkanja i drastičnih progona trgovaca, ali su to tada 
bili rijetki slučajevi. (Isporedi na istome mjestu, str. 272). 

Ta seoska buržoazija, koja je ujedno predstavljala i najpokretljiviji i 
najprosvjećeniji sloj srpskoga društva (koji je putujući po trgovačkom 
poslu povezivao različite dijelove pašaluka), postat će sad zbog svega 
toga glavnim organizatorom i vođom ustanka.!5 

I prilike, u kojima se javlja,!! i klasa, koja mu je bila pokretačem i 
nosiocem, nužno su ovom oslobodilačkom nacionalnom pokretu odredili 
revolucionaran metod borbe. To je odmah na početku bilo jasno fiksi- 
rano u općoj paroli, kojom se je ustanak dizao: »Svaki svoga ubite 
subašu!« 

Za nas je od osobite važnosti činjenica, da je ova srpska buržoazija. 
ma da se je nalazila tek u nastajanju i ma da je bila slaba i nerazvijena 
(i ekonomski i kulturno-politički) — u borbi, koja se je povela za nacio- 
nalno oslobođenje protiv turskog feudalizma, od samog početka zauzela 
logično stajalište u feudalnom sistemu ugnjetene, obespravljene klase. 
odlučno pristajući u prvom razdoblju historije naših nacionalnih po- 
kreta i uz revolucionarnu teoriju i uz revolucionarnu praksu. 


II. 


ULOGA GRAĐANSKE KLASE U NACIONALNOM POKRETU 
VOJVOĐANSKIH SRBA 


Presudno značenje za rješavanje našeg nacionalnog pitanja u prvom 
razdoblju ima i srpska građanska klasa u Vojvodini. I to ne samo za 
razvoj nacionalne svijesti i nacionalnog pokreta kod Vojvođana, nego i 
za ustanke u Srbiji (1804-1815) i stvaranje nove srpske države na jednoj, 
i za Ilirski pokret na drugoj strani. Postojanje razvijene vojvođanske 
građanske klase u prvoj polovici devetnaestoga stoljeća omogućilo je u 
znatnoj mjeri, da se godine 1848 provede kod nas istinska buržoasko- 
demokratska revolucija, koja je, između ostalog, pravilno postavila i 
zajedničkom borbom Srba i Hrvata na revolucionaran način riješila 
pitanje nacionalnog oslobođenja i ujedinjenja. 

Povoljan političko-geografski položaj (na granici između Austrijskoga 
carstva i Turske), dobre saobraćajne veze (plovne rijeke i kanali), velika 


6 Ti srpski trgovci, koji su i ekonomski i brojčano ojačali u godinama prije da- 
hijske uprave, sve su teže podnosili turske zulume; jedan od njih, Mladen Milovanović, 
daje ovaj karakterističan iskaz: »Ja imam buruntiju od vezira i od aga, al... gde god 
dodjem na "an moram dati po dukat; to je mene teško«. Oni će sada »u turskom feuda- 
lizmu i turskoj vlasti jasno uvideti prepreku svom ekonomskom i političkom uzdizanju 
i... stati na čelo narodne borbe za ekonomsko i nacionalno oslobođenje od turskih 
ugnjetača« (Dušan Perović, navedeno djelo, str. 4, 5). — »Iz redova ove klase imućnih 
seljačkih trgovaca i zanatlija pojavili su se predvodnici narednih pokreta za oslobo- 
djenje, najpre u Kočinoj Krajini, a zatim u Prvom ustanku«. (D. Pantelić, isto djelo, 
str. 273). 

17 »Dolazak dahija na vlast izvršen je putem nasilja, njihovo održavanje na vlasti 
isto tako uslovljavalo je režim nasilja ... Ukidanje dahiske vlasti bilo je moguće, prema 
tome, putem nasilnog svrgavanja, putem ustanka«. (D. Perović, navedeno djelo, str. 7). 

plodnost zemljišta, uz druge pogodne okolnosti učinili su Vojvodinu u 
osamnaestom i u prvoj polovici devetnaestoga stoljeća ekonomski ponaj- 
razvijenijom pokrajinom Ugarske. Taj izuzetan položaj ugarskih Srba u 
to doba i povezanost ovog ekonomskog momenta s nacionalnim i poli- 
tičkim razvitkom srpskog naroda u Vojvodini jasno je uočio mađarski 
sociolog J4szi Oszkar: » ... Ekonomsko blagostanje Srba, koji su živjeli 
na teritoriju starog Tamiškog Banata, razmjerno se brzo podiglo u odnosu 
prema ostaloj narodnosnoj periferiji, što je imalo za posljedicu, da se 
je ondje, sasvim prirodno, proces nacionalnoga osvješćivanja brže od- 
vijao. Uzrok izvanredne političke i vojničke uloge srpstva postaje nam 
jasan onoga trenuika, kada spoznamo, da je »bila povoljnija sudbina 
onih većih mjesta u ravnici, koja su se rano bila otkupila od gospoštin- 
skih tereta, a isto tako i sudbina erarskih naseljenika u južnim krajevima. 
Kod ovih posljednjih je ekonomsko blagostanje ubrzo dostiglo visoki 
stupanj, a kada je Francov-kanal otvorio udoban put prema zapadnim 
tržištima: Banat se počinje spominjati kao žitnica Evrope«. (Vargha 
Gyula A magyar hiteliigy ćs hitelintćzetek tortenete. I, str. 7). A srpsko 
pitanje gubi od svoga značenja u onoj mjeri, u kojoj prestaje ova ogromna 
prednost Banata prema ostalim dijelovima države (ugarske, nap. V. B.) 
i ukoliko on razmjerno svojoj manjoj važnosti uzima učešća u općem 
državnom ekonomskom životu«.!5 

Naročito je velik razvitak dostigla trgovina, i to ne samo unutrašnja, 
nego i ona sa susjednim državama, tako da je i u tom pogledu Vojvodina 
zauzimala prvo mjesto u Ugarskoj. Mađarski statističar Fćnyes Elek, u 
svojoj statistici Ugarske za godinu 1846 konstatira, kako je »trgovina 
Mađarske siromašna, malena«, ali Vojvodina i uopće mjesta, u kojima 
žive srpski trgovci i obrtnici, čine u tom pogledu izuzetak. 


18 J4szi Osskar, A nemzetisćgi dllamok kialakuldsa ćs a nemzetisćgi kćrdćs, Buda- 
pest 1912, str. 321. 

19 »Vode Dunava i Tise i Francov kanal, koji spaja ove rijeke, daju bačkoj županiji 
tako povoljan položaj za trgovinu, kakvim se nijedna županija ne može da pohvali u 
našoj otadžbini, i dodavši tome osobitu plodnost zemlje i marljivost stanovnika, nije 
čudo, što je ovdje trgovina u priličnom stanju... ova županija plaća najviše poreza«. 
(F€nyes Elek, Magyarorszag Leir4sa, IL, str. 229, 230.) 

»Torontal je u sadašnjosti najrazvijenija, najbogatija županija naše otadžbine; tu 
se mogu vidjeti najljepša i najimućnija mjesta u cijeloj državi. Zanatlije su po varo- 
šima dosta brojne. Od vrlo velike važnosti je i trgovina Torontala, koju Tisa, Moriš 
i Begej jako unapredjuju«. (Isto, str. 346.) 

»U Srijemskoj županiji zanatlije se nalaze u dovoljnoj mjeri u varošima, a vuko- 
varski čizmari i šidske sapundžije postali su čuveni sa svojim dobrim proizvodima ... 
Položaj županije pored Dunava i u susjedstvu plovne Drave i Save čine i trgovinu 
vrlo važnom ...« (Isto, str. 452-3-5.) — ... »Stanovništvo Novoga Sada iznosi 18.896. 
Njihovo glavno zanimanje je trgovina, koja je zbog artikala i proizvoda, što odlaze 
u Tursku i dolaze odande, vrlo važna, čemu i Dunav jako pomaže; živu trgovinu vode 
nadalje vinom, koje rodi po srijemskim bregovima ...« 

»Broj stanovnika u Somboru je 22.896, koji su većim dijelom Raci (Srbi, nap. V. B.). 
Glavno zanimanje im je zemljoradnja, trgovina stokom, a naročito žitom«. (Isto, str. 
230.) »Dalje transportiranje sirovih produkata, koji se u Tamiškoj županiji nalaze u 
velikom izobilju i raznovrsnosti, znatno potpomaže kanal Begej, koji je u vezi sa 
Tisom i Dunavom ... Prvo i najbogatije trgovačko mjesto u županiji jest Temišvar, koji 
vodi vrlo važnu irgovinu žitom, marvom, banatskim i turskim svinjama... sirovom 


14 


Ta vojvođanska građanska klasa igrala je tada (u 18 i u prvoj polovici 
19 stoljeća) i veoma značajnu nacionalnu ulogu, jer važnost toga gra- 
đanstva za srpsko društvo u Vojvodini nije bila samo u bogatstvu, u ma- 
terijalnoj snazi, nego i u velikoj aktivnosti u političkom i kulturnom 
životu naroda.#" Nacionalno-politička uloga ie buržoazije bila je to veća, 
jer za razliku od tadašnjeg mađarskog društva, plemstvo kod vojvođan- 
skih Srba nema nikakvoga značenja.! 

Što je većma jačalo ekonomski i kulturno, tome građanstvu je sve više 
trebao slobodan razvoj, sloboda trgovine, sloboda ličnosti i politička 
sloboda uopće, — i ono je sve: teže osjećalo i podnosilo pritisak staroga 
društva. U feudalno-katoličkoj, mađarsko-njemačkoj državi srpska gra- 
đanska klasa je pored svega toga još i nacionalno ugnjetena. Jedan Pra- 
voslavni Rodoljub govori o »narodu, koji stenje pod mnogim spahijskim 
i državnim ieretima« i kome se čine nepravde ne samo »po crkvama i 


kožom, turskim pamukom, pored toga stojeći u vezi sa peštanskim i bečkim trgovcima * 
snabdijeva kolonijalnim, luksuznim i fabričkim artiklima čitav ovaj kraj, i znatan dio 
Vlaške i Srpske države... Broj stanovnika je 19.081, medju kojima se nalaze svako- 
vrsne i vrlo dobre zanatlije. Vodenice na Begeju prave vrlo čuveno brašno, zbog kojeg 
pohode varoš i daleki krajevi, pa i inostranci.. Trgovina je od naročito velikog zna- 
čaja, što se ima dijelom zahvaliti političkom položaju varoši«. (Isto, str. 337, 339, 340.) 

»Vel. Bečkerek ima 16.023 stanovnika, zanatlije su mu brojne, trgovina žitom, 
marvom i sirovom kožom je od velike važnosti«. (Isto, str. 348.) »Turski Bečej je 
najveće trgovačko mjesto žitom u cijeloj Monarhiji ...« (Isto, II, str. 349.) ... Tako je, 
na primjer, »Turski Bečej 1846 godine poslao 2,359.000 mjerova svakovrsnog žita 
dijelom u Hrvatsku i morska pristaništa, dijelom i najviše u Peštu i Dj&r«. (Fćnyes 
Elek, Magyarorszdg leirdsa 1, str. 90.). »Pančevo, 11.496 stanovnika, od kojih 665 
“zanatlija, 205 trgovaca. Njegova trgovina žitom, stokom i drvetom vrlo je živa«. 
»Važno trgovačko mjesto je Sentomaš«. »Zemun je najbogatija, najljepša slobodna 
vojnička varoš u cijeloj Vojničkoj Granici, koja vodi najveću trgovinu... Ima trgo- 
vačku carinarnicu, kod koje se svaki dan drži vašar sa Turcima. Prelazna trgovina, 
s jedne strane turskom, s druge austrijskom robom, jest od vrlo velike važnosti... 
Naročito je čuvena trgovina svinjama«. (Isto. str. 492, 494.) 

2 »Prešavši u Ugarsku Srbi nisu bili gomile gladnih i golih seljaka i pastira, no 
je među njima bilo trgovaca i zanatlija, građana koji su u novu Otadžbinu doneli 
ne samo novaca no i umešnosti, stručnih znanja i organizovane zanatske korporacije. 
Taj elemenat spojiv se sa ranije naseljenim Srbima koji su u veliko i odavno bili 
ušli u zanate i u trgovine, asimilujući jednoverne Grke i Cincare stvorio je onu 
solidnu građansku klasu srpsku, koja je za nekih sto i pedeset godina prednjačila 
celoj naciji«. (Jovan Skerlić, Srpska književnost u XVIII veku, str. 38.). 

»U svima borbama za verska i građanska prava i u opštim kulturnim pokretima 
to rodoljubivo građanstvo je stajalo na čelu nacije, To je bio najprosvećeniji deo 
naroda, koji je najbolje razumevao stvari i njegova reč se uvek slušala. Imućno je 
građanstvo igralo prvu ulogu u narodu. 

Iz tog građanstva, rasutog po varošima od »carstvujuščeg grada Vijene«, pa sve 
do »srebrobogatoga Zemuna« izilaze najaktivniji i najodličniji poslanici na narodno 
crkvenim saborima, predstavnici nacionalnog otpora i kulturnog i svetovnog na- 
pretka u srpskome narodu, cni su »nacionaliste« i pobornici reforama Josifa II...« 
(Na istome mjestu, str. 41). 

* »Dok je mađarsko plemstvo celu mađarsku narodnu sivar držalo u svojim ru- 
kama, dotle je malo i brojem i duhom i silom srpsko plemstvo dezertiralo iz redova 
svoga naroda ne igrajući nikakvu ulogu, nemajući nikakva značaja u njegovu životu. 

Ostaju samo kao aktivni elementi: građanstvo i seljački red, koji drže i razvijaju 
narodnu kulturu, i to seljaštvo kao podloga, oslonac i rezervna snaga, a građanstvo 
kao vođ, predstavnik i nosilac narodnih ideja i narodne kulture«. (Isto, str. 48, 51). 

po školama, nego i u građanskom životu«. »Ako je naš Srbin u pripo- 
znaniji red i1rgovački, ili majstorski stupiti hteo, osobito na onim me- 
stima, gde su trgovci i majstori bili ponajviše Rimske crkve, to su mu 
stotinama prepone na put metane, Rimljanima je bio put otvoren ... I 
do toga je dolazilo, da Srbljima nije dopuštano ni kuće kupiti, ni živiti 
u gdekoim varošima (kao što je bilo u Pečuju u Baranji doskora) «.?? I 
drugi svjedoci i suvremenici iznose slične optužbe protiv društveno- 
političkog stanja, u kome se nalaze vojvođanski Srbi.?: « 


Zbog toga je između vojvođanskog srpskog građanstva i feudalnih 
državnih vlasti i u civilnoj Vojvodini i naročito u Vojnoj Granici dola- 
zilo do sukoba i u doba prije 1848. O tome, između ostalog, svjedoči 
»Punomoć i uputstvo« pančevačkih građana iz te godine: »Protiv ne- 
izmjernih zloupotreba vlasti građanstvo je već deset godina podizalo 
iužbe kod svih foruma. Ali u najviše slučaja ove nisu udostojene ni- 
kakvog odgovora ili postupka ... Krivci nisu dobili kazne, tako da su 
naposljetku osjećajući svoju sigurnost vršili otvoreno i sistematsko 
pljačkanje građanstva«.*“ Sasvim je prirodno, što je ovako stanje stvari 
imalo za neizbježnu posljedicu neprijateljsko raspoloženje građanstva 
prema postojećem državnom uređenju, tako da su česti podaci o tome, 
kako »građani proklinjaju gospodarski jaram i feudalne starine«. Jedan 
svjedok  četrdesetosmaškog zbivanja, na primjer, piše o raspoloženju 
pančevačkog građanstva ovo: »Kao u ono vrijeme svagdje, tako je gra- 
đanstvo i u našoj varoši, još prije martovskih događaja iz 1848, žudjelo 
za samoupravom i naročito se u krugu srpskog građanstva već potajno 
spremalo za ukidanje vojničke uprave«.?5 


Krupnih razloga da bude nezadovoljna s postojećim stanjem stvari 
imala je i srpska građanska inteligencija u Vojvodini ovoga vremena. U 
govoru srpskog mitropolita na ugarsko-hrvatskom saboru od 1843/44 
ovako je izloženo stanje vojvođanskih srpskih intelektualaca: »Nijednog 
načeonika, nijednoga većnika, nijednog jedinog sudskog ili političkog 
službenika višeg reda! Sva dostojanstva, sve probitačne službe, pa tako 
rekavši sve časti su više ili manje podeljene, ali samo među katolicima 
i protestantima. Što se tiče grko-istočnjaka, oni mogu tražiti sreću samo 
na bojištima i po manastirima«.25 


** Narodna Srbska Skupština 1-ga i 3-ga maja 1848 u Karlovci držena, pređašnja 
politika dvorska i sadašnja politika nove mađarske vlade. Od jednoga pravoslavnoga 
rodoljuba, u Beogradu 1848, str. 46, 

#8 »Srbin nije mogao napredovati ni pri najboljoj volji i revnosti svojoj; on je 
osuđen bio na večitu borbu protivu onih neizčetnih prepona, koje su mu obustavljale 
religiozno i duševno njegovo obrazovanje, kao i razvitak materijalnog mu života, u 
kojem leži znak veličine naroda, uslovije za ispunjenje najvišeg načela svakog na- 
rodnog života, narodnog blagostanja«. (Stojačković, Čerte života naroda srbskog u 
ungarskim oblastima, str. 63). 

24 Radda JG6zsef, Pancsova 1848-49-ben. Pancsovai Emlekko&nyv, str. 195-6. 

25 Isto, str. 192. 


2 Stojačković, Rechtsverhdltnisse, str. 39. Isporedi E. Piko: Srbi u Ugarskoj, 
str. 219. : 

»Sve do 1848 Srbi su mogli biti samo sveštenici, kaluđeri, vojnici i 
advokati; inače sva mesta u državnoj službi bila su im zatvorena«.?7 

»Ali ne samo da nismo ni u jednoj toj daljoj vlasti naši ljudi imali, 
nego ni kod kuće nismo imali u Bačkoj, Banatu i Sremu nikada našega 
vrhovnog župana, ni podžupana, i t. d.... a naše su vlasti bile kneževine 
(seoske), kaplarstvo i stražmešterstvo«.?5 

Međutim, broj naših školovanih ljudi?* i, naročito, broj »učeće se 
mladeži srpske« bio je, za ono vrijeme, priličan. Samo u Segedinu, na 
primjer, imali su Srbi oko 1848-e dvjesta svojih đaka, a bilo ih je dosta 
i u Požunu, Pešti, Beču i t. d. 


Pirodno je, dakle, da su i građanski intelektualci bili nezadovoljni sa 
postojećim stanjem, i da su bili raspoloženi da se bore za njegovo mi- 
jenjanje kako bi time osigurali sebi bolju budućnost. 

Na podlozi tako razvijene građanske klase i na sukobu te klase i njene 
inteligencije s feudalizmom (mađarskim u županijama i austronjemačkim, 
vojnim, u Granici) javila se i jedna nova, građanska književnost, koja 
je bila napredna, demokratska i antifeudalna. Ona je svoju punu razvi- 


jenost dostigla već u drugoj polovici 18 stoljeća u djelima Dositeja 
Obradovića?" 


Jedno od glavnih obilježja ove književnosti nalazi se u njenoj tijesnoj 
povezanosti s novom građanskom klasom, sa srpskim trgovcima, i to ne 
samo u Vojvodini, nego i u ostalim krajevima tadašnjeg austrijskog 
carstva.3! O prisnim vezama između Dositeja i trgovaca daje nam za- 
nimljiva svjedočanstva i Tihomir Ostojić."* Značajno je, da su i glavni 
osnivači najznatnije nacionalno-kulturne ustanove vojvođanskih Srba, 
»Matice Srpske«, godine 1826, bili trgovci. 

Tri su glavne odlike Dositejeva književnog rada: demokratičnost, 
antifeudalnost, zalaganje za socijalnu pravdu, za socijalno oslobođenje: 
borba za nacionalno jedinstvo južnoslovenskih naroda bez obzira na tri 
različite vjere; i antiklerikalnost. 


Skerlić, Omladina i njena književnost, str. 31. 

Jedan Pravoslavni Rodoljub, cit. djelo, str, 57. 

Dr. Dušan Popović, Vojvodina. Prilozi proučavanju naše zemlje i našeg naroda, 
str. 74. 

3% Dositejevo ponajvažnije djelo, Život i priključenija ... štampano je god. 1783. 

ši! »Dositejevi dobrotvori, prijatelji i čitaoci bili su bogati srpski trgovci i dobar 
deo njegove sačuvane prepiske bio je sa trgovcima... Mecene i pristalice Dositeja 
Obradovića, oni su najveći i najblagodarniji deo srpske čitalačke publike. Bez toga 
svega Dositej Obradović i ceo njegov pokret ne da se ni zamisliti«. (Skerlić, Srpska 
književnost u XVIII veku, str. 41). 

32 »Jedno od najinteresaninijih svedočanstava je pismo (iz 1800 g.) budimskog 
trgovca Danila Markovića Dositeju. »Basne« i »Sobranija« smatra ovaj probuđeni 
građanin budimski »za najveće bogatstvo i cenu« svoga doma. Ove knjige su ga oslo- 
bodile »od slepog sujeverija«.« — »Temišvarski trgovac Pavao Lazarević, koji ima sve 
Dositejeve knjige te ih »povsednevno s velikim uslaždenijem čita«, bijaše 1804 godine 
čuo da Dositej izdaje neko novo delo... Odmah piše Dositeju i naručuje deset pri- 
meraka ... jer sve što je čitao u njegovim delima, veli, »sve to duboko na mom srcu 
vpečatljeno leži i do groba moga ležati budet«.« (Spomenica Dositeja Obradovića, 
S.K. Z., Beograd 1911, str. 152-153). ' 

Pri izlaganju historije južnoslovenskog nacionalnog pitanja prijeko je 
potrebno podsjetiti na neke karakteristične misli ovoga glavnog ideo- 
loškog predstavnika srpske građanske klase s kraja osamnaestog i po- 
četka devetnaestoga stoljeća, jer je on poslije javljanja prvih svojih 
knjiga postao najomiljeniji i najčitaniji pisac ne samo vojvođanskih i 
ostalih austrijskih Srba, nego je izvršio golem utjecaj na razvoj nacio- 
nalne kulture u Srbiji (on je prvi Karađorđev ministar prosvjete), a 
presudno je djelovao i na neke nosioce Ilirskoga pokreta. Uvodeći prak- 
tično prije Vuka narodni jezik kao književni i boreći se protiv starog, 
crkvenoslovenskog jezika (koji je tada, razumljiv samo za malen broj 
crkvenih i »učenih« ljudi, imao kod Srba sličnu ulogu kao latinski kod 
Hrvata), Dositej je sve svoje stvari pisao za puk, za golemu većinu na- 
roda. 

Sav književni rad Dositeja Obradovića bio je, nadalje, namijenjen 
svim Južnim Slovenima, bez obzira na vjersku razliku. »Moja će knjiga 
biti za svakoga koji razumeva naš jezik i ko s čistim i pravim srcem želi 
um svoj prosvetiti i narave poboljšati. Neću nimalo gledati ko je koga 
zakona i vere, niti se to gleda u današnjem veku prosveštenom. ...<%* 


Demokratičnost, slobodoumnost i socijalno obilježje Dositejeva djela 
jasno dolazi do izražaja u mnogim veoma značajnim njegovim mislima. 
A ove Dositejeve ideje o nacionalnom jedinstvu i o negativnoj ulozi 
crkve imaju posebno značenje u tome, što ih je objavio Bogoslav Šulek, 
jedan od glavnih vođa Ilirskog pokreta, u svojoj knjizi Što namjeravaju 


88 »Znam da mi može tko protiv reći: da ako počnemo na prostom dijalektu 
pisati, stari će se jezik u nemarnost dovesti, pak malo po malo izgubiti. Odgovaram: 
koja je mami korist od jednog jezika kojega u celom narodu od deset hiljada jedva 
jedan kako valja razume i koji je tudj materi mojej i sestram?... Nek nauče! .., To je 
lasno reći, ali nije učiniti. Koliko je oni koji imadu vreme i sposob za naučiti stari 
književni jezik? Vrlo malo! A opšti prosti dijalekt svi znadu, i na njemu svi koji 
samo znadu čitati mogu razum svoj prosvetiti, srce poboljšati i narave ukrasiti. 
Jezik ima svoju cenu od polze (koristi) koju uzrokuje. A koji može više polzovati 
nego opšti, celoga naroda jezik?« (Dositej Obradović, Dela. Izdanje »Narodnog Dela«, 
Beograd 1932, str. 4). 

34 Na istom mjestu, str. 5. 

85 »Samo prostota i glupost zadovoljava se svagda pri starinskom ostati«. Narod 
treba »izbaviti i osloboditi od tiranstva, gluposti i varvarstva«. »Naučiti Srbe bogo- 
danoj slobodi uma, da se usude sverh svake stvari misliti i sve što čuju da suđe i 
rasuždavaju«. »Svet razuma čak do prostih seljana i do samih pastirskih koliba ra- 
Širiti«. »Da se manastiri na škole i hospitale upotrebe, da je narodu polza (korist 
od njih, a ne po nekoliko ljudi u njima da se inate i kolju narodu na sablazan«. 
»Zidovi, zvona, zlatotkane odežde (ženska ukrašenija) i srebrno posudje.. sve te 
vešti neka se ulože u jedan kapital, da se mogu, ako ne više, barem dve stotine mla- 
dića vaspitavati i učiti«. »Za seljake smo mi dužni starati se i truditi se, zašto je 
u svakom narodu seljana najviše i prekonajviše«. »Je li pravo da se hiljadu nezlo- 
bivih familija udručavaju (ugnjetavaju), samo za moći bolje trpati u sto besposlenih 
i neblagodarnih trbuha? No tako oće običaj i moda! Velika gospoda moraju veliko- 
ljepno živeti, a ovo se ne može bez prosipanja, a od kud bi se prosipalo, kad se 
ve bi podanim cedio i izmoždavao mozak iz kostiju!« »Kad će zliju nestati? Kad 
se svi dobri na suprot njih slože i podignu«. »Nije lud onaj, ko tri pogače izjede, 
nego onaj, koji mu ih da«. (Dela Dositeja Obradovića, peto državno izdanje. Vidi 
str. 56, 108, 154, 162, 197, 234, 242). 


/ 

Iliri: »Ko ne zna, da žitelji crnogorski, dalmatinski, hercegovski, bo- 
sanski, srpski, hrvatski, slavonski, sremski, bački i banatski, osim Vlaha 
(Rumunja, napomena V. B.) jednim istim jezikom govore? Govoreći za 
narode, koji u ovim kraljestvama žive, razumijevam koliko grčke crkve, 
toliko i latinske sljedovatelje, ne isključavajući ni same Turke, Bošnjake 
i Ercegovce, budući da zakon i vjera može se promijeniti, a rod i jezik 
nikada. 

Svuda je u seljani ovih kraljevstva karakter uopće jednak: kao i jesu 
jedna fimilija ... 

Predstavimo sebi, kakova bi to sladost bila i blaženstvo, viditi toliki 
pošteni narod, da se ljube kao braća, i da se poštuju«. 

»Gdi se god između sebe u komšiluku mrze, to po najvećoj časti pro- 
ishodi iz toga, što su neki grečeskoga, a neki rimskoga zakona (vjere) ...« 
»ali ako narod u ovim zemljama ne počne otresati od sebe sujevjerje, 
i ne iskoreni onu drevnu i bogomrsku vraždu i mrzost za zakon (zbog 
vjere); oni će sami sebi biti — — mučitelji«. 

Šulek te Dositejeve misli, koje je, da zavara cenzuru, naveo u do- 
datku svoje knjige, tobože samo kao »Primjer čitanja«, popraća ovim 
svojim riječima: »Ovo je besmrtni naš Dositej Obradović pisao već pre 
60 godina«.%6 

I nastavljači Dositejeva racionalizma,*7 i najbolji pisci u književnom 
razdoblju od Dositeja do Četrdesetosme (sve do Miletićeve Slavjanke 
iz godine 1847) i dalje služe nacionalno oslobodilačkim težnjama.?5 


Nacionalno-politička važnost postojanja ovako razvijene vojvođanske 
srpske buržoazije s ovakvim piscima i građanskom inteligencijom u dru- 
goj polovici osamnaestog i u prvoj devetnaestoga stoljeća pokazala se 
već prilikom Prvog i Drugog ustanka i izgrađivanja srpske države nakon 
1815. Bez irgovaca srpskih s ove strane Save i Dunava i bez njihove 
ranije povezanosti sa seoskim trgovcima iz Srbije (potonjim vođama 
ustanka) teško bi se dalo zamisliti uspješno naoružanje ustanika u godini 
1804.59, 40, 41, 42 Od osobitog su značenja u ovom pogledu veoma za- 


36 »Šta namjeravaju Iliri«. U dodatku: »Primjer čitanja«. 

37 Među kojima se svojom slobodoumnošću i jakom antiklerikalnom notom na- 
ročito ističe Pavle Solarić (»Korist popova leži u gluposti puka«). 

3% »Prelazno doba od racionalizma ka romantizmu koje ide od 1810 do pred 1848, 
zahvata gotovo celu prvu polovinu XIX veka. Racionalizam XVIII veka, koji je 
pustio duboka korena, produžuje se, pisci su uvek didaktičari i nacionalni buditelji 
i vaspitači«. (J. Skerlić, Istorija nove srpske književnosti, potpuno izdanje, str. 8). 

%% »Pitanje o nabavljanju municije bilo je od najživotnijih pitanja u početku . 
ustanka. Tu su u Zemunu Stevan Živković i Miloš Urošević velikih usluga učinili... 
Srbi austrijski činili su takođe sve što su mogli svakom prilikom ...« (Stojan Nova- 
ković, Ustanak na dahije 1804, Beograd 1904, str. 132). , 

40 »Tako su se sada vršile pripreme za bunu u dva središta: u Valjevskoj nahiji 
i u Šumadiji. I jedna i druga oblast bile su pogodne za ovaj posao. Valjevska nahija 
se graničila s Austrijom i održavala mnogobrojne veze s njom, naročito trgovačke, 
i to na prvom mestu s tamošnjim Srbima. Stoga se u slučaju kakvog pokreta protiv 
Turaka moglo u Valjevskoj nahiji računati na pomoć iz Austrije, kao što se u slu- 

nimljiva svjedočenja prote Matije Nenadovića, jednog od glavnih vođa 
Prvoga ustanka.# I prva dva ustanička topa i tobdžija došli su iz Voj- 
vodine.*“* Pomagača i suradnika na poslu naoružanja bilo je i iz Hr- 
vatske. i 

I obavještajna služba ustanika bila je organizirana u Zemunu.“ Nov- 
čana pomoć pristizala je ustanicima od naših trgovaca čak i iz Trsta.*7 


s ovim svjed 
je značenja, da je među pomagačima ustanika bilo i nižih graničarskih 
oficira Hrvata.+ 


čaju opasnosti moglo tražiti pribežište u Austriji. ...« (Pantelić, Beogradski pašaluk 
pred Prvi srpski ustanak ..., str. 392). 

41 >U to je vreme — početkom jula (1803) — prema kazivanju Gaje Pantelića, 
Karađorđe ugovorio sa zemunskim trgovcem Dragutinom Milutinovićem, koji je bio 
došao u Topolu, da ovaj nabavlja i šalje iz Austrije »hartije,' baruta, olova, kremena, 
pušaka i topova i štogod vojsci treba i da u tom poslu pomogne Miloš Kabadarac... 
A pred Božić te godine sastao se Karađorđe kod Ostružnice sa zemunskim trgovcima 
Milošem Uroševićem i Kostam Dobanovčaninom i preko njih nabavio nešto baruta«. 
(Na istome mjestu, str. 395, 396). — O karakteru poslovnih veza zemunskih trgovaca 
sa srbijanskim seoskim trgovcima, kasnijim organizatorima ustanka, uoči 1804 vidi i 
Tantelićevo mišljenje na istome mjestu, str. 358. 

42 »Iz Srijema prebjegnu mlogi ljudi (na početku ustanka 1804, nap. V, B.), oso- 
bito bećari, u Srbiju, i stane se krijući prenositi po malo džebane i oružja«. (Vuk 
Stefanović Karadžić, Skupljeni istoriski i etnografski spisi. Knjiga prva, Beograd 
1898. str. 20). ; 

43»... Sad već moj prvi nađeni liferant Stefan Živković ima 60 čivuta u Zemunu, 
koji potajno viju fišeke i sve treći četvrti dan noćom u adu po 7-8 buradi fišeka 
pretura; a mi po narodu pokupimo novaca i u trgovaca uzajmimo, i sve mu plaćamo«. 
(Prota Matija Nenadović, Celokupna dela. Za štampu priredio V. Čorović, Biblioteka 
srpskih pisaca. Beograd, str. 116). 

44 Vidi na istome mjestu, str. 98. 

45 »... iz Austrije dođe Petar Novaković iz Oseka, dobar u magistratu sekretar, koji 
je iz knjige nemačke kazivao kako se barut (kuva) i tuče, mogli smo za dan po tri- 
deset oka baruta u Valjevu najboljega zgotoviti ...« (Na istome mjestu, str. 335). 

#% ».. Sve četiri dahije sjede u gradu i izlaze u boj sa krdžalijama, koje je Kučuk 
Alija pod platu doveo. Mi smo imali plaćena prijatelja u Zemunu, i kako razbere da 
će Turci sutra na nas udariti, on dođe prema nama u ravan, kud'no ima nasip Lau- 
danove ćuprije, natrpa trske ili slame, zapali veliki plamen — vidimo i već poznamo 
da će Turci sutra izaći na boj, i bivamo spremni. A lako je doznati, jer zemunski 
trgovci i terdžoman (tumač), svaki dan u Beograd prelaze svojim poslovima, pak 
doznadu ...« (Na istome mjestu, str. 116-117). I kasnije Trst šalje znatne novčane 
pomoći. . : 

57 »Tu nam je došao u sinod Mladen Milovanović iz Botunje za Kragujevačku, 
Avram Lukić iz Dragačeva za Čačansku, knez Vasilije za Užičku. (Toga smo Avrama 
slali u Trijest, te nam je isprosio od Srba u Trijestu oko 2000 for., i to je onda 
lepa pomoć) ...< (Na istome mjestu str. 236). 

** Tako je jedan od glavnih savjetnika Nenadovićevih na početku ustanka (u martu 
1804) bio neki »obrlajtnant katolik«: »Pređem na boljevački čardak, gde mi dođe 
neki obrlajtnant, koji je na kordonu; on je rimskog veroispovedanija, ali je prepun 
čovekoljubija i pravice ...« On je Nanadoviću pomagao pri sastavljanju i predavanju 
prve ustaničke diplomatske predstavke. (Na istom mjestu, str. 92). — O ovom »dobrom 
obrlajtnantu« govori Nenadović još i na str, 93, 96, i 153 svojih Memoara, samo je 
na ovoj posljednjoj stranici krivo naštampano obršter Lajtner mjesto obrlajtnant, 
jer se po sadržaju strane 92 i 96 jasno vidi, da se tu radi o jednom i istom oficiru. 

Od isto takve goleme važnosti bio je i ideološki utjecaj vojvođanske 
građanske klase i njene inteligencije na ustanike u Srbiji.f? 


Nije bez interesa, da je prvu knjigu o Srpskom ustanku napisao, već 
u jesen 1804, zemunski trgovac (»knjigovezac i knjigoprodavac<) Gavrilo 
Kovačević, koji u predgovoru te svoje knjižice daje ovaj savjet usta- 
nicima: »Vi ste do sada od napadenija s oružjem vas branili, a od sada 
za vaše blagostojanije valja vam i pero upotrebiti ... a u koga je vlast, 
u onoga je dužnost i tvoriti ...«?% 


Glavni svoj ispit nove, pod feudalizmom revolucionarne klase polo- 
žilo je vojvođansko građanstvo i njegova inteligencija u doba 1848. Te 
godine izbila je u Vojvodini demokratska revolucija, u kojoj je srpska 
građanska klasa ispoljila svu svoju antifeudalnost, progresivnost i demo- 
kratičnost. Ta klasa se tada bila sva založila u borbi protiv mađarsko- 
njemačkog feudalizma za socijalno i nacionalno oslobođenje vojvođan- 
skog srpskog naroda i za njegovo ujedinjenje s drugim južnoslovenskim 
narodima (prije svega sa Srbijom i sa Hrvatskom) u jednu slobodnu. 
nezavisnu nacionalnu državu. 


Pod vodstvom te građanske klase i njene inteligencije ustanak vojvo- 
danskog puka postigao je goleme uspjehe. Revolucija u čitavom austrij- 
skom carstvu nije nigdje bila tako potpuno i tako temeljito provedena, 
kao kod vojvođanskih Srba, čiji je pokret odmah na početku Četrdeset- 
osme srušio sve stare vojničke i civilne vlasti na svome teritoriju, do 
temelja likvidirao oba feudalizma, i mađarski i austrijski, uništivši u 
potpunosti svu vlast ne samo mađarske, plemićke vlade, nego i mađarske 
spahijske županije nad Vojvodinom s jedne, i oborivši vladavinu austrij- 
skog vojnog feudalizma u Granici — s druge strane. Taj je pokret stvorio 
novu narodnu vojsku i izgradio novu ustaničku vlast (Narodni odbori), 
pa pošto je tako proveo punu buržoasko-demokratsku revoluciju, uspio 
je već 12. juna da izvojuje pobjedu nad ujedinjenom austro-mađarskom 
kontrarevolucionarnom vojskom, koja je udarila na centar ustanika u 
Karlovcima, sa ciljem da uguši vojvođanski srpski pokret za nacionalno 


#9 »Razvoj na ideološkom polju (u toku Prvog ustanka, nap. V. B.) ide uporedo 
sa društveno-ekonomskim promenama i nacionalno-oslobodilačkom borbom. Na ovaj 
razvoj nesumnjiv uticaj imaju i Vojvođanski Srbi koji prelaze u ustaničku Srbiju. 
kao i jače veze, naročito trgovinske, koje se uspostavljaju sa srpskom vojvođanskom 
buržoazijom, jer su se kapitalistički odnosi i nacionalna svest i ranije i jače razvili 
u Vojvodini nego u Srbiji. Ti uticaji se ne ispoljavaju samo na kulturnom polju. 
kako se većinom naglašavalo (Dositej Obradović, Ivan Jugović, itd. — njihov rad na 
podizanju škola i prosvete), već i na polju razvoja buržoasko-kapitalističkih odnosa 
i shvatanja i na polju formiranja nacionalne svesti i ideologije«. (D. Perović, navedeno 
djelo, str. 9). 

5%. Vidi Novaković, navedeno djelo, str. 17. — O ideološkom i kulturnom utjecaju 
vojvođanske građanske inteligencije i o njenom učešću u izgradnji nove srpske države 
vidi još: Vuk Karadžić, navedeno djelo str. 65, 268-281; Stojan Novaković, Dositej 
Obradović i srpska kultura, Spomenica Dositeja Obradovića, str. 5-37; Milenko Vu- 
kićević, Posljednjih pet godina života i radi Dositeja Obradovića (1806-1811), na 
istome mjestu, str. 89-149; S. Jovanović, Jovan Hadžić, Iz naše istorije i književnosti, 
Beograd 1931, str. 35-78. 

i socijalno oslobođenje ... Jedino tu, u Vojvodini, puk je još na samom 
početku revolucije uzeo u svoje ruke svu stvarnu vlast, i civilnu i vojnu. 
A ako se ispita socijalni sastav članova Glavnog i ostalih narodnih odbora 
(koji na početku revolucije drže svu vlast u Vojvodini), uivrdit će se 
demokratski karakter te vlasti, jer golemu većinu u narodnim odborima 
predstavljaju građanski, pučki elementi i građanska inteligencija. Isto 
je tako pučki, narodni bio i socijalni sastav komandnog kadra srpske 
ustaničke vojske na početku revolucije. Uz omladinu i inteligenciju ti 
naši građani, većinom trgovci, bili su organizatori i glavni funkcioneri 
revolucionarnih narodnih odbora, politički povjerenici i komandanti 
narodne ustaničke vojske, oni su iu vojsku svojom požrtvovnošću i 
umješnošću snabdijevali i naoružavali, bili ideolozi i agitatori našeg revo- 
lucionarnog pokreta (uz svakidašnju, praktičnu borbu držali govore, 
pisali članke, sastavljali proklamacije). Sačuvali su nam se brojni doku- 
menti, u kojima su sadržani dokazi njihove političke i kulturne razvije- 
nosti, pismenosti, njihove naprednosti, radikalnosti, pa i prave revolu- 
cionarnosti, — primjeri njihova odlučnog držanja pred mađarskim feu- 
dalnim prijekim sudovima .... 


Veoma su dragocjena u tom pogledu svjedočenja o držanju panče- 
vačkih građana, što ih na osnovi vlastitih zapažanja daje mađarski hi- 
storičar Horvath Mihaly, koji je i sam bio učesnikom četrdesetosmaških 
događaja: »U unapređivanju ustanka nitko nije pokazao više revnosti, 
žešće strasti nego pančevački srpski trgovci. Na proglasima upućenim 
iz stanova (vojnih), pored potpisa glavnog oficira redovno se mogao 
vidjeti i potpis pojedinog trgovca pančevačkog. 

Dimitrije Stanimirović, isti onaj koji je vodio ustanike na Belu Crkvu, 
pošto je naimenovan opunomoćenim komesarom, uzimao je uputstva ne 
samo od Odbora u Karlovcima, nego i od onoga Odbora koji je zasjedao 
u Pančevu. Ovaj odbor je strogo bdio nad duhom i djelima oficira Voj- 
ničke Granice. One, u čiju je vjernost sumnjao, ili koji su u izvršenju 
njegovih naredaba postupili sa malo uspjeha, te je uhapsio i u Pančevu 
pozatvarao. Uslijed toga je pančevački odbor, branjen pomoću Karlo- 
vaca, Perleza i Alibunara protiv mađarske vlasti, potpuno zavladao na 
teritoriju pukovnije«.5! 


Ideološka-politička zrelost vođa srpskog narodnog pokreta manife- 
stirala se u punoj mjeri u njihovim uistinu demokratskim i revolucio- 
narnim shvaćanjima, koja su došla do svog jasnog izražaja u brojnim 
govorima, člancima, brošurama, proklamacijama.52  Naročita važnost 


#1 Horvćih Mihaly, Magyarorszdg Fiiggetlensćgi Harczdnak TG6rtćnete 1848 ćs 1849. 
ben. Drugo izdanje, sv. I. str. 206. 


$* Treba samo podsjetiti na Miletićevu i Radakovu agitaciju među Graničarima, 
na proklamacije Glavnog i ostalih narodnih odbora, na držanje i predstavke Dimitrija 
Orelja, na publicistički rad Svetozara Miletića i Jovana Stejića. na govore i članke 
Mojsija Gorgijevića, na čistu demokratičnost i pravu revolucionarnost brošure »Opo- 
mena i poziv Graničarima ...« — uz čitav niz drugih dokumenata, što nam ih pruža 
štampana i pisana izvorna građa. ( Vidi o tome podrobnije V. Bogdanov: Društvene 


pi 


22 


tih dokumenata je u tome, što su vojvođanski ustanici svoje demokratske 
riječi potvrđivali radikalnim, revolucionarnim djelima i akcijama, — i 
što je čitava ta agitacija imala znatne pozitivne rezultate na svim po- 
dručjima revolucionarne djelatnosti, a naročito na praktično političkom 
i na vojničkom planu. 


Provođenje demokratske revolucije manifestiralo se je nadalje u stavu, 
što su ga vojvođanski ustanici zauzeli prema dva kardinalna pitanja 
Četrdesetosme: prema seljačkom i prema nacionalnom. Srpski građanski 
revolucionari i građanska inteligencija najodlučnije i najradikalnije su 
postavljali seljačke, socijalne zahtjeve i beskompromisno se zalagali za 
njihovo ostvarenje." Srpski pokret je većma predobio na svoju stranu 
i uspješnije i potpunije mobilizirao seljaštvo za rušenje mađarsko- 
austrijskoga feudalizma i za izvojevanje nacionalnog i socijalnog oslobo- 
đenja, nego što je to bio slučaj u bilo kojem drugom pokretu 1848/49. 
Bez te činjenice ne bi se mogao podići uspješan oružani ustanak protiv 
udružene mađarsko-austrijske reakcije, niti bi se moglo tako dugo izdržati 
u otvorenom ratu s toliko nadmoćnijim neprijateljem. 


Vojvođanski srpski ustanak je, nadalje, na početku revolucije stvarno 
izvojevao svoju punu nacionalnu nezavisnost i prema Mađarskoj i prema 
Austriji, i proveo ujedinjenje Vojvodine sa Srbijom. Odmah na početku 
revolucije nosioci srpskog pokreta su stvarno uklonili granicu, koja je 
vojvođanske Srbe razdvajala od onih u Srbiji. A to je bio najrevolucio- 
narniji način rješenja nacionalnog pitanja. Drugi ponajkrupniji i ponaj- 
dalekosežniji uspjeh Vojvođanskog srpskog ustanka bilo je ostvarenje 
srpsko-hrvatskog ujedinjenja. Ta činjenica predstavlja još jedan bitan 
dokaz o provođenju istinske demokratske revolucije sa strane vojvo- 
đanskih i hrvatskih ustanika, o revolucionarnom rješenju našeg nacio- 
nalnog pitanja ne samo u užem, srpskom, nego i u širem, južnoslovenskom 
smislu. Sjedinivši se sa Srbijom na jednoj i sa Hrvatskom na drugoj 
strani, samostalna, slobodna Srpska Vojvodina značila je godine 1848 
onaj most, koji je omogućavao da se spoje Srbija i Hrvatska, i u tome je 
golemo južnoslovensko značenje vojvođanskog pokreta Četrdesetosme.5t 


i političke borbe u Hrvatskoj 1848/49. Izdanje Jugoslavenske akademije, Zagreb 1949 
i Hrvatska ljevica u godinama revolucije 1948/49. Izdanje Matice Hrvatske, Zagreb 
1949.) 


#8 Vidi članke predstavnika srpskoga pokreta u srpskoj i hrvatskoj četrdeset. 
osmaškoj štampi i govore srpskih narodnih zastupnika u hrvatskom saboru prilikom 
debate o seljačkom pitanju u Novinama Hrv. Dalm. Slavonskim, brojevi od juna i jula 
iz god. 1848, —- i moje navedene dvije knjige. 


š4 Takvo, revolucionarnim putem i u stvarnosti provedeno jedinstvo sa Srbijom i 
sa Hrvatskom držali su vojvođanski ustanici sve dotle, dok pobjeda vanjske (austrijsko- 
ruske) kontrarevolucije nije uspjela da uguši i vojvođanski i hrvatski narodni pokret. 
Ostvareno nacionalno ujedinjenje bilo je revolucionarna tekovina naše Četrdesetosme, 
i ono je stajalo i padalo s revolucijom isto onako, kao i ostale ustaničke tekovine. 

III. 


KLASNI SASTAV NOSILACA I GLAVNA OBILJEŽJA 
ILIRSKOGA POKRETA 


U dosadašnjim buržoaskim prikazima ilirskoga zbivanja nema uglavnom 
ni spomena o počecima kapitalizma i o pojavi nove građanske klase 
kao o odlučnim faktorima narodnoga preporoda i glavnim nosiocima 
južnoslovenskog nacionalnog pokreta u prvom razdoblju, pod vladavinom 
feudalizma. Građanska historiografija pišući o ilirizmu nije čak uočila 
ni samo postojanje mlade hrvatske građanske klase u to doba, i šutke 
je prelazila preko svega njenog progresivnog djelovanja. Otuda je za tu 
historiografiju tvorac ilirskoga pokreta i njegov prvi, najznainiji ideolog 
— jedan grof, predstavnik dotrajale, konzervativne feudalne klase.55 1 
nije samo začetnik ilirskoga preporoda bio hrvatski velikaš, nego je i 
stvaranje nacionalne svijesti kod Hrvata u to doba — prema tvrđenju 
ponajuglednijih građanskih historičara — bilo poglavito djelo hrvatskoga 
visokoga plemstva.5$ ' 

Ta građanska historiografija, javljajući se u drugoj polovici devet- 
naestoga stoljeća (poslije ugušene naše buržoasko-demokratske revo- 
lucije), razvijala se pod jakim utjecajem još uvijek moćne feudalne klase, 
koju poražena revolucija nije mogla da uništi ni u Hrvatskoj, ni u 
Ausiriji i Mađarskoj. Plemstvo, naročito mađarsko, još je uvijek važan 
faktor u politici, dok su uloga i ugled slabe, potučene građanske klase 
u ovo doba sasvim beznačajni. Nalazeći se u prvom planu društvenoga i 
političkog života, plemstvo je zauzelo prvo mjesto i u našoj građanskoj 
historiografiji, koja, posvećujući najviše pažnje svjelovnim i crkvenim 
dostojanstvenicima, nije stigla da napiše povijest svoje vlastite klase. 
Naši historičari, često carski i kraljevski viši činovnici (koji u krajnjoj 
liniji zavise od Ugarske i od Austrije, jer ove vladaju nad Hrvatskom), 
naročito su prešućivali, pa i krivo prikazivali ono razdoblje, u kome je 
naše građanstvo igralo revolucionarnu, naprednu, u biti protufeudalnu, 
protumađarsku i protivaustrijsku ulogu. U tom pogledu veoma je zna- 
čajno, da ni glavni predstavnik ove historiografije, Ferdo Šišić, nije uočio 


#5». pravi osnivač hrvatskoga narodnoga političkoga programa bijaše grof Janko 
Drašković izdavši krajem iste godine 1832 u Karlovcu prvi hrvatski, i to štokavskim 
dijalektom pisani politički spis s natpisom »Disertacija«, koji je od epohalne važnosti 
u historiji hrvatskoga političkog života. U njemu iznesene su prvi put na modernoj 
nacionalnoj osnovi političke ideje koje ostadoše potom hrvatskim narodnim idealom 
zapravo sve do oktobra 1918«. (Ferdo Šišić, Hrvatski ilirizam. Njegova politička 
strana. 27 knjiga Društva Svetoga Save. Beograd, 1921. str, 25). 


56 Šišić, govoreći o hrvatskom feudalnom saboru iz god. 1832. formulira tu tezu 
ovako: »Ovakav tečaj saborske rasprave pokazuje, da se mišljenje hrvatskoga plemstva 
poslije 1830 znatno promijenilo. Straha ujedared nestade, a zamijeni ga narodna 
svijest, ojačana ne toliko književnim istupom mlade generacije, već poglavito sudje- 
lovanjem hrvatskoga visokoga plemstva«. (Ferdo Šišić, Pregled povijesti hrvatskoga 
nadji ka najstarijih dana do godine 1873. Zagreb, 1916. Izdanje Matice Hrvatske. 

tr. . 

jedno od najbitnijih obilježja ilirskog narodnog preporoda: činjenicu, 
da je idejni 1 politički nosilac ovoga pokreta bila nova progresivna gra- 
đanska klasa Hrvatske. 

Ne uočivši u ilirizmu prodor novog, pučkog, plebejskog društvenog 
elementa u javni i politički život Hrvatske, građanski historičari su, 
previđajući najbitniji, klasni karakter ilirskoga pokreta, čitavo to pre- 
porodno zbivanje tumačili mladošću njegovih nosilaca. Tako Šurmin 
daje ovu formulu za objašnjenje ilirskoga pokreta: »Mladež uzima knjigu 
u svoje ruke«,)#7 a Smičiklas ovako govori u vezi s Kundekovom pjesmom 
»Reč jezika narodnoga ...«: »Očevidno je pjesnik među mladeži hrvat- 
skom nalazio utjehe za ovu veliku mrtvačku nevolju, u kojoj se nalazila 
jadna tadanja starija generacija hrvatska ...< Kod naših građanskih 
pisaca veoma je česta ovakva pojava, da se klasne razlike, klasne suprot- 
nosti zataškavaju, prikrivaju tobožnjim sukobom između mladih i starih, 
što predstavlja jednu od glavnih negativnosti buržoaske analize histo- 
rijskih događaja. 

Nove, napredne ilirske ideje, polet u kulturnom i političkom životu 
ne javljaju se kao pothvat po godinama mladih pojedinaca, nego kao 
djelo nove, progresivne, revolucionarne društvene klase; isto tako ni 
kulturno-političko mrtvilo predilirskoga doba nije bilo izazvano time, 
što su tada javnim životom Hrvatske upravljali »starci«, nego time, što 
se monopol nad politikom nalazio u rukama stare, preživjele, feudalne 
klase, koja je, da bi održala svoj zastarjeli vladavinski sistem, ugušivala 
svako življe idejno-političko strujanje u društvu. A do razdvajanja 
mladih i starih dolazilo je samo zato, što je revolucionarna klasa svojom 
borbenošću, slobodoumnošću i naprednošću privlačila sebi omladinu, 
koja se u mnogo većem broju nalazila na strani pobornika novoga, nego 
na strani zaštitnika staroga poretka. Odvajanje mladih od starih, borba 
između njih javlja se kao popratna pojava dubljih, društveno-političkih 
sukobljavanja, tako da je sukob »mladih« i »starih« u ilirsko doba 
ustvari značio borbu između nove, mlade, građanske i stare, feudalne 


klase. 


Do formiranja modernog nacionalnog pokreta došlo je i u Hrvatskoj 
s prodiranjem kapitalizma. Usprkos tome što su austrijski vladari i 
njihove svemoćne centralističke vlade vjekovima tretirali Hrvatsku kao 
svoju koloniju i vještački sprečavali da se u njoj razvije industrija i 
trgovina, — kapitalizam je ipak našao puta i načina da u toku 18 stoljeća 
prodre i u ovu našu zemlju. Pa iako se to prodiranje vršilo jednim sasvim 
uskim pojasom (iz Vojvodine, od Dunava, Savom do Siska, odatle Kupom 
do Karlovca, a odavde prvo »Karolinom«, a kasnije savršenom Lujzin- 
skom cestom do Rijeke), — trgovina, koja je tuda prolazila, razvila se 
tako snažno, da je ubrzo dobila veliko međunarodno značenje, Uz tu 
toliko značajnu komunikacionu liniju, koja je Vojvodinu (tada, kao što 


57 Đuro Šurmin, Hrvatski preporod, Zagreb, 1903. I. str. 114. — Kurživ moj. 
58 Rad, 80, str. 41. — Kurziv moj. 


smo vidjeli, ekonomski najrazvijeniju i najproduktivniju zemlju Ugarske) 
spajala preko Karlovca i Rijeke sa svjetskim tržištem, — počela su se 
stvarati za naše prilike veoma znatna trgovačka središta (Zemun, SI. 
Brod, Sisak, Karlovac, Rijeka ...). U tim malobrojnim centrima dolazi do 
procvata obrta i trgovine, i u njima će se ubrzo razviti jedan bogat gra- 
đanski stalež, koji će i kod nas postati glavnim osloncem našeg nacional- 
nog pokreta u feudalno doba. 

Od svih tih mjesia Karlovac je sa stajališta daljeg nacionaln 10g r razvitka 
bio najvažniji. Osim Rijeke on je potkraj osamnaestog i u prvoj polovici 
devetnaestog stoljeća ekonomski najrazvijeniji i najbogatiji hrvatski 
grad; tu se završavao riječni transport na ovom međunarodnom putu i 
otpočinjao prijevoz cestom; zbog toga se u Karlovcu pretovarivala, a 
dobrim dijelom i preprodavala sva _ ona roba, koja bi s jedne strane 
doplovila Savom i Kupom iz Vojvodine, Ugarske i Slavonije (pšenica, 
kukuruz, drvo, daske, duge, duhan, stoka, kože, med, vosak), a s druge 
strane bila dopremljena »Karolinom« i Lujzinskom cestom iz Rijeke 
(ulje, suha riba, kolonijalna roba i dr.). 

Za nas je od osobitog značenja, što je ta trgovina povezivala među 
sobom velik broj južnoslovenskih zemalja: Vojvodinu a preko nje i 
Srbiju, Bosnu, — odakle se roba dopremala u Hrvatsku, u Karlovac, a 
otud se dalje izvozila u Istru i Sloveniju. Ti srpski, hrvatski, bosanski i 
slovenski trgovci, koji su se sastajali na čestim i velikim sajmovima kar- 
lovačkim, ti »Hrvaćani« iz Karlovca, koji su na vlastitim lađama putovali 
u Vojvodinu, Srbiju, Bosnu, da kupe, ili odlazili u Istru i Sloveniju, da 
prodaju svoju robu, — prvi su u ovo vrijeme počeli u svakidašnjem dodiru 
s ljudima iz najrazličitijih naših krajeva otkrivati stvarno postojanje 
jedinstva među našim narodima. Tim je trgovcima po prvi put zatrebao 
jedan isti jezik, kojim će se u trgovini saobraćati bez svih nesporazuma 
(koji su proizlazili iz provincijalizama); toj poletnoj trgovini najprije su 
ustrebali jedni zakoni (isti uvjeti trgovanja), pa jedne granice (jedan i 
isti, zajednički, tuđinskim granicama nepodijeljeni teritorij) — sa svima, 
s kojima se može trgovati. A može se trgovati sa svom južnoslovenskom 
braćom, koja se među sobom razumiju, od Istre i Slovenije do Make- 
donije, dokle god seže naš jezični teritorij. Ljudi, što vode tu uistinu 
južnoslovensku trgovinu, koja neprestano raste, po prvi put će ozbiljno 
i odlučno zaželjeti da sruše sve vještačke, nasilno podignute granice među 
našim narodima, koje čine glavnu smetnju trgovanju. 


Oni o tim potrebama svoje trgovine i o preprekama, koje smetaju 
njenom daljem razvijanju, intenzivno razmišljaju i sve to osjećaju tako 
snažno, da o osnovnim južnoslovenskim težnjama za razvitkom trgovine 
(a te se težnje poklapaju tada s istinskim potrebama narodnim) pišu 
sadržajne, umne, izvrsno argumentirane rasprave, koje znače najbolje 
izlaganje glavnih naših nacionalnih problema u ovo doba. Njihovi inte- 
resi su isti s interesima naroda, jer se nalaze na liniji nacionalnog i dru- 
štvenog progresa. Klasičan primjer predstavlja u tom pogledu knjiga ži- 
tarskog trgovca »Hrvaćanina Karlovčanina« Josipa Šipuša, pisana sre- 

dinom devedesetih godina osamnaestog stoljeća.?* Osjećajući teško »ku- 
liko« nas »ova dioba slabi«, on je sav prožet težnjom, da naši narodi 
budu već jednom »združiti i zjediniti«. Obuhvaćajući sve naše narode, 
koji su nasilu raskomadani pod tri »vladanja« (pod tri tuđinske države), 
on našu snagu i jamstvo bolje budućnosti vidi u jedinstvu, u cjelini. Kao 
pravi izraz raspoloženja i shvaćanja feudalizmom potlačenog i nacionalno 
ugnjetenog našeg građanstva, — on je za radikalno, pa i revolucionarno 
uklanjanje postojećeg poretka, a sve njegovo djelo ispunjeno je samo- 
pouzdanjem nove revolucionarne klase, koja se u to doba nalazi u na- 
ponu razvoja i jačanja... (Važna je pri tom činjenica, da Šipuš nije 
značio osamljenu, izuzetnu pojavu: pored njega u ovom razdoblju (do 
1849) ima i drugih trgovaca, koji su dobri publicisti, urednici listova, 
pisci gramatika, napredni političari, odlučni i izvrsni propagatori osla- 
bođenja i ujedinjenja naših naroda.) 

U kolikoj je mjeri prodiranje kapitalizma bilo povezano sa širenjem 
južnoslovenske misli i razvojem našeg nacionalnog pokreta i sa zbliža- 
vanjem naših naroda — lijepo se vidi na primjeru uvođenja modernog, 
kapitalističkog prometnog sredstva na našem teritoriju. Kad je početkom 
četrdesetih godina počela izgradnja prvog hrvatskog parobroda, osno- 
vano je dioničarsko društvo, koje je okupilo i Hrvate i Srbe (i one iz 
Srbije); i ime parobroda »Sloga« trebalo je da manifestira nacionalno 
zbližavanje, dok je prvo njegovo putovanje iz Beča do Siska (1844, Du- 
navom i Savom) izazvalo burne manifestacije bratstva i jedinstva srpskog 
i hrvatskog naroda; oduševljenje je bilo najveće, kada je »Sloga«, na 
čijoj palubi su se nalazili Hrvati, zaplovila kraj Beograda, koji je sav 
bio izišao na obalu, da pozdravi svoju hrvatsku braću. — Od samog po- 
četka svoje plovidbe između Zemuna i Siska ovaj parobrod je prenosio 
iz Beograda i rasturao po Hrvatskoj ilegalan organ naših iliraca »Brani- 
slav« (koji se zbog mađarsko-austrijske cenzure štampao u Beogradu), 
— a kasnije i drugu sličnu literaturu. Kanali kapitalističke trgovine po- 
stali su ujedno i kanali za propagandu ilirske, južnoslovenske nacionalne 
misli. 

Tako je i kod nas kapitalizam krajem osamnaestog i u prvoj polovici 
devetnaestog stoljeća počeo da stapa naše narode u jednu veliku, zajed- 
ničku, jedinstvenu južnoslovensku naciju, a Karlovac će se u toku dece- 
nija od moćnog ekonomskog i bogatog trgovačkog centra razviti u snažno 
nacionalno-političko središte i postati glavnim nosiocem ilirskoga prepo- 
ea koji je tada imao značenje općeg južnoslovenskog nacionalnog po- 

reta. i 


I drugo bitno obilježje ilirskog pokreta, njegov revolucionarno-južno- 
slovenski karakter — naša građanska historiografija isto tako nije pra- 
vilno shvatila ni ocijenila. Po njenom mišljenju, ilirci su samo na kul- 
turnom planu, u pitanju zajedničkog jezika i književnosti zastupali južno- 
slovensko stajalište, zalažući se isključivo za jezično-književno jedinstvo 


% Šipuš Josip Karlovčanin, Temelji žitne trgovine, 1796. 

naših naroda, dok su u stvari politike stajali na usko hrvatskom, legalnom 
stanovištu održavanja postojećeg stanja, u kome su naši narodi bili po- 
litički i nacionalno podjarmljeni i rascjepkani na nekoliko država. 

Ustvari su svi glavni nosioci ilirizma već i na osnovi svoje socijalne 
pripadnosti morali ići za rušenjem postojećih feudalnih država i za po- 
litičko-nacionalnim oslobođenjem naših naroda. Uz trgovačku buržoa- 
ziju, koja je sačinjavala podlogu narodnoga preporoda, glavni nosilac 
ilirskoga pokreta bila je građanska inteligencija. Zbog nerazvijene in- 
dustrije i zaostale poljoprivrede, zbog neprestanog propadanja manjih 
plemićkih posjednika, — sve veći broj i neplemića i propalih plemića 
spasavao se školovanjem, traženjem životne egzistencije izvan privrede, 
prelaženjem u intelektualno-činovničke profesije. Na taj način, regru- 
tiran iz svih slojeva društva, broj đaka, broj intelektualaca različitih 
profesija, — ljudi, koji su upućeni da žive od javne službe, — u doba 
prije Četrdesetosme neprestano raste; među njima su sve mnogobrojniji 
činovnički kandidati, svršeni pravnici, filozofi, — koji ne mogu da se 
uposle. U doba nacionalnog buđenja sve veći broj tih intelektualaca bavi 
se i pisanjem. 

Feudalne prepreke, koje su smetale ovim plebejcima da učestvuju u 
političkom životu, podjarmljenost tuđinskim, aristokratskim vladama, 
koje su na sve unosnije položaje postavljale ili strane feudalce (Mađare 
i Nijemce) ili domaće aristokrate, i koje su k tome onemogućavale egzi- 
stenciju svoj toj brojnoj hrvatskoj građanskoj inteligenciji vršeći nacio- 
nalno ugnjetavanje: primjenjujući strogu cenzuru, koja je sprečavala 
slobodan razvitak štampe i literature; postavljajući kao uvjet za stjecanje 
činovničkih mjesta i vršenje slobodnih intelektualnih profesija pozna- 
vanje mađarskog jezika — u vrijeme kada u Hrvatskoj gotovo nitko ne 
zna mađarski i kada je takav zahtjev zapravo značio isključivanje svih 
Hrvata i iz nižih javnih služba, — sve te okolnosti nužno su stvarale od 
građanskih intelektualaca borce za nacionalnu slobodu i nezavisnost i 
odlučne neprijatelje feudalnog društvenog uređenja. A uklanjanje 
feudalnog poretka i nacionalne potlačenosti zahtijevali su, kao što smo 
vidjeli, i osnovni, Životni interesi nove građanske klase. Zato se pred 
sve pokretače i nosioce ilirskoga pokreta kao glavni cilj postavljalo riu- 
šenje feudalizma i izvojevanje nacionalnoga oslobođenja pod svaku ci- 
jenu, pa i revolucionarnom, oružanom borbom. 

Nosiocima ilirskog pokreta je, nadalje, bilo od samog početka potpuno 
jasno, da se od podčinjenosti i od robovanja tako moćnim državama, 
kakve su bile Austrija, Mađarska i Turska, ni jedan južnoslovenski narod 
ne može osloboditi drukčije, nego zajedničkom borbom, udruženim na- 
cionalnim snagama, — i da se, okruženi tim zemljama, naši narodi ni 
poslije oslobođenja ne će moći održati, ako ne budu ujedinjeni u jednoj 
slobodnoj, jakoj nacionalnoj državi. Da se taj osnovni postulat nacio- 
nalne egzistencije uoči i shvati, nije trebalo neke naročite dalekovid- 
nosti, na to je drastično ukazivala sva dotadanja historija Južnih Slovena. 
Gledajući glavni uzrok porobljenosti naših naroda u njihovoj rascjepka- 
nosti i podvojenosti, ilirci su od početka izvodili logičan zaključak, da 

se ti narodi mogu osloboditi i održati kao slobodni jedino s pomoću 
svoga ujedinjenja. Borba protiv svakog nacionalnog ugnjetavanja, težnja 
za sjedinjenjem svih razdvojenih dijelova i za stvaranjem jedne jedin- 
stvene nacionalne države bila je glavno obilježje svih modernih nacio- 
nalnih pokreta (koji se javljaju na početku kapitalističke ere), pa u 
tom pogledu ni kod nas nije bilo drukčije. 

Vidjeli smo, kako je već i samo prvotno prodiranje kapitalizma u 
naše krajeve spajalo naše narode, povezujući trgovce iz Vojvodine, Sr- 
bije, Bosne, Hrvatske i Slovenije. Isto su tako i idejni začeci ilirskoga 
pokreta zajednički, hrvatsko-srpski. Uz ideje Francuske revolucije i 
hrvatskih jozefinista (Vrhovac) i jakobinaca (Martinović), najveći utje- 
caj na formiranje narodnoga preporoda u Hrvatskoj izvršili su Dositej 
Obradović i Prvi i Drugi srpski ustanak. Prve poticaje za svoj prepo- 
roditeljski rad Gaj dobiva u Gracu, družeći se i sa Srbima, a Vjekoslav 
Babukić će se izgraditi u jednog od glavnih vođa ilirskoga pokreta učeći 
u srpskoj sredini u Segedinu. Glavna ekonomska i politička podloga ili- 
rizma, karlovačka trgovačka buržoazija, također je i hrvatskog i srpskog 
porijekla. I sredstva, kojima se ostvaruje ilirska politika, sa svoje strane 
djeluju isto tako spajajući (tiskara u kojoj se štampa ilegalni list »Bra- 
nislav« i neke ponajglavnije ilirske brošure — nalazi se u Beogradu; prvi 
parobrod, koji prevozi i raspačava ovu literaturu, »Sloga«, i sam je za- 
jedničko djelo Hrvata i Srba). Najveća uzdanica iliraca, naoružani puk 
u Krajini, graničarska narodna vojska »koja jedina naše ideje, prije ili 
poslije, realizirati može« (Kukuljević), podjednako je i srpska i hr- 
vatska. 

Sve te okolnosti dale su ilirskom pokretu od početka izričito južno- 
slovenski sadržaj. Već i samim početnim fiksiranjem ilirskoga teritorija 
bile su obuhvaćene sve južnoslovenske zemlje: Kranjska, Koruška, Šta- 
jerska, Istra, Gorica, Hrvatska, Slavonija, Dalmacija, Bosna, Crna Gora, 
Srbija, Vojvodina, Makedonija.# (Većina iliraca je osim toga i Bugarsku 
ubrajala u južnoslovenske zemlje). Ilirske veze s Vojvodinom, Srbijom, 
Bosnom, Slovenijom bivale su sve življe; kontakt se uspostavlja i sa 
Crnom Gorom. Osnovna teza iliraca dobila je svoj klasičan izraz u ovoj 
paroli Gajevih Novina: »naša narodnost, ako ilirska ne bude, mora pro- 
pasti«. (Ilirski značilo je u to doba isto što i južnoslovenski.) 

Da je ilirizam tom svom najbitnijem, južnoslovenskom karakteru 
ostao vjeran do kraja, o tome uz ilirsku beletristiku, uz pisma i dnev- 


%" Gaj 1839 u Kurze Abhandlungen iiber den literarischen Gebrauch der Benennung 
»Illyrier« und »Iilyrisch« piše: »Najućeniji domaći i strani pisci starih i novih vre- 
mena običavali su kako u svojim etno- i geografskim tako i u historičkim i filološkim 
djelima slavenska naselja Kranjske, Koruške, Istre, Donje Štajerske, Hrvatske, Sla. 
vonije, Dalmacije, Bosne, Hercegovine, Crne Gore, Srbije i Bugarske, u naročitom 
etnografskom značenju nazivati jednim imenom Ilir, a isto tako i njihov iz mnogih 
varijeteta složeni slavenski temeljni jezik obuhvatati zajedničkim imenom :(communi 
termino): ilirski«. (Prijevod F. Fanceva u članku flirstvo u hrvatskom preporodu, 
Ljetopis Jugoslavenske Akademije, svezak 49 za godinu 1935/36. str. 152). — O tome, 
Ria sve zemlje obuhvaćao Gaj ilirskim imenom, vidi i F. Šišić, Hrvatski ilirizam ... 
str. 27. 

nike ilirskih vođa, svjedoče i ove manifestacije u posljednjoj, ponaj- 
važnijoj, revolucionarnoj fazi pokreta. U hrvatskom saboru iz godine 
1848, u kome su po prvi put i predstavnici naroda došli do riječi, pro- 
blem južnoslovenskog jedinstva postavljao se sa strane hrvatskih, srpskih 
i slovenačkih govornika ovako: »Mi vidimo, da pojedine šibe veoma se 
lako potrgati dadu, metla pako brezova ne da, tako i ja sam uvjeren 
da nam je od velike potrebe sloga s našom braćom Srbima, da nas po- 
jedine krvni dušman ne bi potrgao i utamanio — toga radi dužnost je 
naša njima kao braći na susret se potruditi, njihove želje za naše po- 
primiti ... jer samo tim načinom moći ćemo postići našu sreću i budućnost, 
koja nas čeka, ako ju budemo hotjeli« (Nemčić, Hrvat). — »Srbi su 
upoznali da jezik, a ne vjerozakon čini narode, oni su upoznali zvanje 
(misiju) Južnog slavjanstva ... Izrekli su oni neraskidivi savez s braćom 
Hrvatima na temelju savršene jednakosti... Mi smo se svi složili u na- 
čelu tome da smo svi, toli Srbi i Hrvati, koli Bošnjaci i Hercegovci, 
jednokrvna i rođena braća, a za specijalitete lako ćemo se nagoditi. 
To je dakle životno naše pitanje ... nami je sloga potrebita i nuždan 
savez najuži ... Vrijeme je danas, gdje se sve česti i uda k svome tijelu 
moradu povratiti i u jedno se š njime združiti ... Ovim što smo mi do 
sada učinili (misli se na državno ujedinjenje samo vojvođanskih Srba 
i Hrvata, napomena V. B.), nije zadovoljeno narodu, koji broji 10 mi- 
liona, niti će itko koji razumije novi duh ovoga vremena, smatrati ovo 
što sada radimo, kao cilj konačni jednoga naroda, koji se mora prosti- 
rati od Jadranskoga do Crnoga mora. Svi smo mi jedan narod bez razlike 
vjeroispovijedanja, svi smo uda jednog tijela i sinovi jedne majke; ista 
naša braća turske vjere naša su braća po krvi, pak će biti i po ljubavi 
i savezu. Ja se to ufam od duha vremena, kojega je neodoljiva sila i 
kome se ništa oprijeti ne može« (Mojsije Georgijević, Srbin). — A slo- 
venački izaslanik, Kočevar, u tom istom četrdesetosmaškom hrvatskom 
saboru govori ovako: »moć koja nas k vama vuče, moć je neodoljiva« i 
izražava želju slovenačkog naroda, da se sjedini s Hrvatskom, koja je 
»potpor jugoslavjanstva«, i »bez koje ni Slovenija ne ima opstanka, ne 
ima budućnosti«.5! ' 

A i u prvoj slobodnoj narodnoj štampi (poslije ukinute austrijsko- 
mađarske cenzure) godine 1848/49 pisalo se je o jedinstvu naših naroda 
na potpuno isti način: »To je neosporiva istina, da pokraj Dunava, Save, 
Drave, Tise, Drine, Bosne, Morave naš srpski i hrvatski narod od mnogih 
vjekova živi i obitava. On se prostire preko Srbije, Bosne, Hrvatske, Sla- 
vonije, Srema, Banata, Bačke, Baranje, Hercegovine, Crne Gore, Dalma- 
cije, Gornje Albanije i Ilirije, i zauzima prostor od 6.000 četverougoljnih 
milja ... Zato bi mi sami protiv sebe griješili, isto tako i bogu bi sagri- 
ješili, i samu narav ili prirodu bi vrijeđali, a našim potomcima bi naj- 
veću nepravdu učinili, kad bismo ovo veliko i prekrasno cijelo, ovo od 
boga stvoreno ustrojno tijelo (organismus) sami bezdušno dijelili, cije- 
pali i raskomadali, i tako kvariti pomagali ...« 


5 Vidi moje Društvene i političke borbe ..., str. 210-216 — i Gajeve Novine, brojeve 
za lipanj i srpanj 1848. 

»Mi bi učinili bezbožno izdajstvo prema našem narodu i prema ci- 
jelom rodu čovječanskom, kad ne bi sve što god možemo činili i k tomu 
prinijeli, da sav naš narod ... jedno jedino veliko cvjetajuće i sretno 
cijelo, jedno zaista nerazdjelivo tijelo bude!« 


»A k ovom velikom djelu možete vi, predraga braćo naša graničari, 
koji ste pod oružjem odrasli, i za boj gotovi, najviše i najvažnije prini- 
jeti, vi možete najvećma udjejstvovanje naših želja potpomoći, i tako 
našu i vašu sreću osnovati i osigurati«.#? 

»Ispovijedamo, da su Hrvatska, Slavonija, Dalmacija i Vojvodina 
Srpska, zemlje posestrime i nerazdružive; nerazdruživost ova da je na 
božanskim zakonima prirode osnovana. 

Ispovijedamo, da je trojedna kraljevina (Hrvatska) duhom vijeka i 
potrebom političnom na sjedinjenje s ostalim granama naroda jugosla- 
venskoga gonjena ...«63 

»O moj narode, krvava ti je sadašnjost tvoja... No u ovoj borbi... 
jednu imaš i to vele slatku (utjehu): da si medju sobom raspre uki- 
nuo, vjerozakonske mržnje od sebe daleko odbacio i u jedno tijelo se 
spojio, složio, i na to čvrstom voljom sklonio — da s braćom tvojom 
jednokrvnom ili ostaneš ili propadneš ...«54 

»... Kuda god idjaše naša prednja straža, poznati je bilo, jer sve bijaše 
ushićeno i uzbunjeno, osobito prosti štajerski seljaci, koji kažu, da će 
za nami i svedjer s nami ...« »s Hrvatskom, u kojoj su svi slobodni« (Iz 
izvještaja o putu hrvatskog odbora kroz Sloveniju u Beč, pisanog 28. 
ožujka 1846.). ' 

»Mila braćo Istrijanci! Srca su nam junačka od mila poigrala kad 
smo mi iz vaše protestacije od 14. prosinca (1848, napom. V. B.) razu- 
mjeli, kako se vi, mila braćo, muževnom odvažnošću tudjinstva otresate, 
kako se vi kao vjerni sinovi slavjanske majke sjećate milog roda svoga 
i junačke kolijevke svoje. 

Zato mila braćo, pozdravljamo vas iz pobratinske zemlje ove, neka- 
dašnje i ako bog da i buduće domovine vaše. Pozdravljamo vas i širimo 
iz daleka ruke naše, da vas zagrlimo kao jednorodnu i ljubljenu braću 
svoju, blagosivljajući zemlju onu, koja vas je kao neporušiva stijena u 
sred mora sinjeg, pokraj toli nenavidnog ludjinstva, tako duhom i ti- 
jelom zdrave sačuvala na diku opće jugoslavjanske domovine vaše. Iz 
Zagreba grada 22. prosinca 1848. «56 : 

»Ako mi tečaj prošastog našeg sabora strogom ispitu podvrgnemo, to 
ćemo viditi, da je najznamenitiji moment njegov onaj, kad je narod naš 
hrvatski priznao zahtijevanja naroda srpskog za svoja. Zaključkom ovim 


%* Iz brošure Opomena i poziv srpskoga i hrvatskog naroda k svojim sinovima Gra- 
ničarima, svim uobšte, a naročito onima, koji u Italiji vojuju, od nekoi ljubitelja 
slobode. Augusta mjeseca 1848. 

$ Saborske Novine, br. 1, od 6. lipnja 1848., str. 2. 

%# Prijatelj puka, br. 1, od 9. kolovoza 1848., str. 4-5. 

% Novine dalm. hrv. slavonske, br. 31, od 6. travnja 1848., str. 121. 

% Slavenski Jug. Br. 63, od 30. prosinca 1848., str. 250 

položen je temelj budućem savezu naroda hrvaisko-srpskog. izražena 
je krepka i odvažna volja utemeljenja slavenstva južnog, i započeto je 
djelo u historiji čovječanstva znamenito i važno. 

Od sklopljenog saveza dviju ovih naroda počimlje nova aera u hisio- 
riji Slavena podunavskih, počimlje djelateljnost i činost narodna na 
polju historičnom. ... jer osim toga što je ideja uzajemnosti slavenske i 
bratinske ljubavi i kod prostog naroda pristup našla, spasonosan, da, 
rješiteljan bio je taj savez i što se našeg duševnog i materijalnog op- 
stanka tiče. 

Narod hrvatsko-srpski počimlje imati opet jednu historiju, počimlje 
stupati na pozorište svijeta kao jedan narod, i tako realizirati ideju sve- 
slavensku. . ' 

Ako dakle želimo, da ovaj za nas spasonosni i za opstanak naš rješi- 
teljni savez postojan bude, to nam prvi i glavni posao biti mora: raditi 
o tom, da u sporazumljenju sa Srbima, a i sa braćom Slovencima, koje 
i geografički položaj i narodni interesi na združenje s nami sile, osnovu 
načina saveza jugoslavenskog izradimo i uvjete opredijelimo ...«6#7 

»Samo je u jedinstvu sila i krepost. Svaki narod je dužan sve svoje sile 
u jedno zbirati i sastavljati, i koji to danom prilikom propusti, taj je 
pogriješio protiv najvećeg naravnog zakona, zakona životnog obdr- 
žanja.«$5 

»... naše — kao Jugoslavena — jesu granice ondje, gdje našega naroda 
nestaje. Naša je svrha složenje, t. j. sjedinjenje sviju južnih Slavena — 
a ne cjepkanje i razvrgivanje.«$? 


Za historijski razvoj našeg nacionalnog pitanja od osobite je važnosti, 
da li je Ilirski pokret — uz svoju neospornu južnoslovensku ideologiju — 
i po svojim djelima (po svojoj političkoj praksi) značio pripremanje i 
izvođenje naše buržoasko demokratske revolucije, koja je (u danim uvje- 
tima) jedina mogla pravilno (pozitivno, progresivno) da riješi nacio- 
nalno pitanje, i kojoj je, pored rušenja feudalizma, glavni zadatak bio 
da revolucionarnim putem, oružanom borbom ostvari oslobođenje i uje- 
dinjenje južnoslovenskih naroda? Da li se je, dakle, u to ilirsko doba 
paralelno s iznošenjem južnoslovenskih ideja radilo i na njihovom istin- 
skom, političkom, revolucionarnom ostvarenju, i s kakvim uspjehom? 
što je građanska historiografija prikazujući ilirski pokret ili prelazila 
preko njegovog revolucionarnog južnoslovenskog karaktera ili ga je čak 
i negirala. Javljajući se u vrijeme, kada je hrvatska građanska klasa 
već bila prestala da bude revolucionarna, ta historiografija nije imala 
interesa ni smisla da_ proučavajući ilirski pokret obrati bilo kakvu 
pažnju njegovoj revolucionarnosti, a kamoli da tu revolucionarnost ističe. 

ruge strane, ta je historiografija zanijekala svako revolucionarno 
značenje ovoga pokreta, jer je krivo, doslovno shvatila ilirske štampane 


5 Slavenski Jug, br. 46, od 19. studenoga 1848. Uvodnik. 
5“ Slavenski Jug, br. 184 od 7. studenog 1849. Uvodnik. 
$ Isto, broj od 26. studenog 1849., uvodnik i str. 491-492. 

izvore (naročito ilirsku političku prozu: novinske članke, deklarativne, 
programatske brošure i sl.), publicirane prije. revolucionarne godine 
1848/49 (kada je u Hrvatskoj po prvi put izvojevana sloboda štampe), 
— gubeći iz vida stvarne prilike, u kojima su ti napisi bili objavljeni. Sve 
te stvari bile su štampane u vrlo teškim uvjetima, pod dvostrukom, 
austrijskom i mađarskom cenzurom, i uz neprestane denuncijacije sa 
strane mađarskih vlasti, mađarske štampe i mađarskih plemićkih poli- 
tičara, kako ilirski pokret svom svojom aktivnošću ide isključivo za 
tim, da revolucionarnim putem sruši postojeći feudalni društveni po- 
redak, Habsburšku dinastiju i austrijsku i ugarsku državu." Da se 
obrane od ovakvih optužba, da omoguće dalje izlaženje svojih novina i 
egzistiranje svoga pokreta, nosioci ilirskoga preporoda davali su brojne 
izjave lojalnosti i prema dinastiji i prema Austriji, tvrdeći kako oni idu 
samo za kulturnim, književnim, jezičnim jedinstvom južnoslovenskih 
naroda, a ne i za njihovim političko-nacionalnim ujedinjenjem (koje bez 
oslobođenja Južnih Slovena od Austrije, bez rušenja austrijske države 
dakle: — nije bilo moguće). Ilirci su prema tome svojim izjavama o is- 
ključivo literarnom značenju svoga pokreta i o tome, kako taj pokret 
nema protivaustrijske ciljeve — u stvari prikrivali svoj istinski, politički 
rad na rušenju Austrije, na stvarnom, političko-nacionalnom oslobođenju 
i ujedinjenju južnoslovenskih naroda. Takve »komplimente iz politike« 
(takve lažne izjave tobožnje odanosti prema caru) nalazimo čak i u 
nekim ilirskim pjesmama (koje je inače cenzura mnogo blaže tretirala 
nego prozne sastavke) — jer bez takvih izjava ne bi mogle biti štampane 
ni brojne borbene, pa i revolucionarne ilirske »budnice«. 


A građanski historičari su ono, što je bilo štampano zato, da prikrije 
stvaran sadržaj i pravi karakter ilirske djelatnosti (ono, što je trebalo 
da zavara austrijsku policiju i cenzuru) — uzeli za istinsko obilježje ilir- 
skoga pokreta. 

U našoj građanskoj historiografiji (pa i historiji književnosti) do krive 
ocjene ilirskoga pokreta došlo je uglavnom još i iz ovih razloga: 

a) Građanski pisci shvaćali su i prikazivali ilirski pokret nehistorijski, 
necjelovito, ne obuhvaćajući ga u čitavom njegovom razvoju. Kao po- 
četak ilirizma oni su ponajčešće smatrali pojavu Gajevih Novina (godinu 
1835), ili izlaženje Draškovićeve Disertacije (1832), — a kao kraj uzi- 
mana je ili godina 1843 (kada je zabranjena upotreba ilirskoga imena) 


7 Godine 1843. je jedan od mađaronskih vođa (kasnije nagodbenjački ban) 
barun Levin Rauch, u zajedničkom ugarsko-hrvatskom saboru u Požunu ovako optu- 
živao ilirce: »Ja ću dokazati, da Iliri nose crvene opanke i crvene revolucionarne 
kape zato, da se za slučaj bune između sebe poznadu i ne pokolju. Dokazat ću, da 
su liri noću blagosiljali tudju zastavu i da su se noću pod vedrim nebom golim 
sabljama u ruci zaklinjali i sklapali zavjeru. Ja ću pokazati kakvu književnost čini 
u »Ilirskim Novinama« onaj Gaj... Dokazat ću, kakove neobuzdanosti, i kakove 
nauke usađuje on u srca školske mladeži i klerika. .. Dokazat ću, da Iliri .. .. hoće 
da se otkinu od Ugarske i kako u vezi sa drugim slovenskim narodima misle osnovati 
veliko ilirsko carstvo«. (Vidi Šišić, navedeno djelo, str. 33-34) — Ovakvim i sličnim 
protuilirskim optužbama vrvjeli su tada mađarski listovi i brujale mađarske župa- 
nijske skupštine. (Isporedi moju navedenu knjigu, Društvene i političke borbe ...). 

ili, u najboljem slučaju, godina 1847, posljednja godina prije izbijanja 
četrdesetosmaške revolucije dakle. Na osnovi toga li su pisci za podlogu 
svojih razmatranja uzimali uglavnom onu štampanu izvornu građu, koja 
je nastala u razdoblju od 1835 do 1847 (ono, što su nosioci ilirskoga po- 
kreta objavili u to doba). 

Prave idejne začetke ilirizma iz kraja osamnaestog i početka devet- 
naestog stoljeća (hrvatski i srpski jozefinisti, Francuska revolucija, hr- 
vatsko-ugarski sabor 1790/91, Martinovićevi jakobinci, Prvi i Drugi 
srpski ustanak) i, — što je važnije — glavnu, završnu fazu ilirskoga po- 
kreta (koja ujedno znači i njegovu kulminaciju): revoluciju iz godine 
1848/49 — raniji historici uglavnom nisu uzimali u obzir kao sastavne, 
organske dijelove ilirskoga narodnog preporoda. 

A za pravilnu ocjenu ilirskog preporoda, njegovih istinskih ciljeva i 
postupaka prijeko je potrebno poznavati sve manifestacije toga pokreta 
u svima njegovim razvojnim etapama, naročito pak ilirsku djelatnost u 
doba Četrdesetosme. Revolucija je godine 1848 oslobodila sve one druš- 
tvene i nacionalno-političke snage, koje su dotle bile prigušene dvostru- 
kom tuđinskom (austrijskom i mađarskom) feudalnom vladavinom nad 
Hrvatskom. Sve ono, što se tu decenijima u hrvatskom i srpskom narodu 
mislilo, željelo i snovalo, provalilo je sada nezaustavljivo: politička shva- 
ćanja, nacionalne i socijalne težnje nesmetano su izbile na površinu i 
zadobile jasan, određen izraz. U tom dvogodišnjem revolucionarnom za- 
mahu, koji je srušio sve cenzure i sve prepreke staroga poretka i tuđin- 
skog ugnjetavanja — pučki nosioci ilirskoga pokreta došli su i u hrvat- 
skom saboru, i u štampi, i u javnom životu prvi put slobodno do riječi 
i zauzeli otvoreno stanovište prema svim glavnim političkim, nacionalnim 
i socijalnim problemima: prema Austriji i prema Mađarskoj, prema na- 
rodnoj nezavisnosti i podčinjenosti tuđinu, prema ujedinjenju južno- 
slovenskih naroda, prema feudalizmu i demokratskoj revoluciji. Otuda 
je i za ideologiju i za političku praksu ilirskoga pokreta od najveće 
važnosti ono, što je sa strane toga pokreta rečeno i učinjeno od proljeća 
1848 do kraja 1849 godine. 

Tko revolucionarnu godinu 1848 i 1849 isključi iz ilirskoga pokreta, 
tko hrvatsku četrdesetosmašku revoluciju ne tretira kao njegov organski 
sastavni dio, taj ne može doći do pravilnog razumijevanja ilirskoga zbi- 
vanja. Građanska ocjena ilirskoga preporoda je prema tome već i zato 
nepotpuna i netočna, jer tu ponajglavniju, završnu njegovu fazu nije 
obuhvatila.7! 

b) Ali proučavajući i ovaj krnji dio pokreta građanski historici nisu 
uzeli u obzir svu izvornu građu, koja se odnosi ma samo i na to raz- 
doblje od 1835-1847, nego su se ograničili uglavnom na izvore, koji su 
u to vrijeme štampani. Pisanoj izvornoj građi, onome, što nije bilo na- 
mijenjeno da se tada objavi (dnevnici, pisma, intimne, povjerljive zabi- 
lješke), nije posvećena dovoljna pažnja. Na taj način je u građanskim 


"I Značajno je pri tom, da građanska historiografija revoluciju iz godine 1848 
nije ni odvojeno, izvan ilirskoga pokreta obradila temeljito i točno. 


34 


prikazima ovoga pokreta često zapostavljana ponajvrednija građa, ono, 
što se nalazilo izvan domašaja protunarodne cenzure, što između 1835 
i 1847 nije bilo, pa nije ni moglo biti štampano, — sva ona svjedočanstva 
dakle, koja svojom iskrenošću, otvorenošću i istinitošću daleko nadma- 
šuju štampane dokumente. 

e) Naši građanski historičari, koji sami nisu nikad sudjelovali u ne- 
zakonitom, revolucionarnom političkom radu, nisu mogli shvatiti, kako 
je glavna, najefikasnija i najznatnija djelatnost ilirskoga pokreta bila 
manje više ilegalna. Tu ilegalnost (koja je pod cenzorsko-policajnim 
uvjetima austro-mađarske vladavine nad Hrvatskom bila neminovna) kao 
jednu od najbitnijih karakteristika ilirskoga pokreta, ranija historiogra- 
fija donoseći svoju ocjenu ilirizma sasvim je gubila iz vida. A baš ta 
njegova osobina pruža nam pravi ključ za razumijevanje istinskog ka- 
raktera ovoga pokreta. 

Ako se sve to ima na umu, onda se na osnovi pravilne, historijske 
ocjene izvora mogu ustanoviti ova bitna obilježja ilirskoga preporoda: 


Kao što svaki politički pokret, koji ima za cilj revolucionarno rušenje 
postojećeg državnoga uređenja i koji radi na pripremanju nasilne pro- 
mjene vladajućeg poretka, — mora (u doba prije otvorenog izbijanja re- 
volucije) svoju aktivnost da razvija ilegalno, izvan domašaja neprija- 
teljske državne vlasti, njene policije i njene cenzure, — tako je i ilirski 
pokret u razdoblju prije 1848 bio prinuđen da propagiranje svojih 
glavnih ideja i ciljeva vrši izvan okvira zakonom dopuštene propagande, 
izvan legalne štampe; isto tako on je morao ilegalno da priprema i orga- 
nizira i onu borbu, koja je imala da ostvari oslobođenje naših naroda 
od Austrije i njihovo ujedinjenje u nezavisnu, slobodnu južnoslovensku 
državu. Otuda je za procjenu ideološke i praktično-političke djelatnosti 
ovakvog pokreta daleko važnije ono, što su nosioci tog pokreta govorili 
i radili na takozvanom podzemnom, ilegalnom planu, od onoga, što je 
u zakonitim listovima i knjigama moglo da bude štampano, tek pošto 
prode kroz bezobzirnu cenzuru i predcenzuru. 

Među takvim necenzuriranim dokumentima o ilirskoj djelatnosti po- 
najvažnija je b'la usmena agitacija. Tu na prvo mjesto dolazi ona usmena 
propaganda, što ju je vršio sam Ljudevit Gaj. O tome, kakav je bio sa- 
držaj i karakter te Gajeve agitacije, sačuvalo nam se ovo dragocjeno 
svjedočanstvo Antuna Mažuranića: »Vidio sam po sto puta, da su dola- 
zili ljudi do njega malodušni, ljudi njegovi protivnici. Ja sam radio u 
prednjoj sobi, a oni bi izlazili od njega obasjana lica, opčarani i odu- 
ševljeni njegovi pristaše. On je mnogo puta pred menom govorio ova- 
kovim deputacijama, kojih je svaki dan po desetak bilo, pak je mnogo 
puta, da raspiri ili raspirenu uzdrži vatru, raskrivao nade za našu na- 
rodnu stvar, u koje nije ni sam vjerovao, ali je dobro bilo za našu na- 
rodnu stvar, da svijet ne izgubi vjeru u Gaja i u našu dobru narodnu 


35 


stvar. Ja sam se čudio tomu, a on mi kaza: »Ne čudite se tomu, ja moram 
tako govoriti«. »Gaj nije pisao, i ono malo što je pisao, nije znamenito. 
Što je napisano u Novinama i u Danici, to smo mi uradili. Ali što je vani 
po zemlji, što je dalje u Slavoniji, Bosni, Dalmaciji, da se je tamo raspi- 
rila sveta narodna vatra, to je najviše njegovo djelo«.?? 

Da je Gaj u toj svojojvusmenoj agitaciji propagirao prevratničke ideje, 
rješenje našeg nacionalnog pitanja putem >političkog preobražaja«, pu- 
tem revolucije — o tome nam se sačuvalo još jedno svjedočanstvo, što ga 
je dala Gaju protivna grupa literata, okupljenih oko »Kola«, koji su se 
u jednom trenutku (godine 1842) pobojali, da će Gajeva oštra, revolucio- 
narna, politička, usmeno, ilegalno vođena propaganda dovesti do opće 
zabrane ilirskoga pokreta, do onemogućavanja svake, pa i književne nje- 
gove djelatnosti. Evo kako je o tome pisao Lj. Vukotinović (koji tada 
još pripada ovoj grupi), misleći pod krivim profetom na Gaja: »Naše 
stoljetje dosti nas je učilo, da se politička preobraženja tako lako ne 
dogadjaju ... Ništa to nije, nego sjeme od nesloge, koje krivi profete siju, 
da privatnim svojim koristimi, ili opakim mnjenjam ugadjaju. Krive 
profete ne treba slušati ...7?2 

Uz Gajevu od osobite je važnosti usmena propaganda i ostalih ilirskih 
agitatora, koji su radili u svim krajevima Hrvatske, a naročito u Vojnoj 
Granici. Šta su sve ti ilirci govorili, kakav je bio doslovan sadržaj njihove 
agitacije u pojedinim krajevima, mi o tome danas nemamo neposrednih 
podataka baš zato, što se ta propaganda vodila usmeno, ali o karakteru 
čitavog tog rada sačuvali su se brojni i veoma značajni posredni dokazi, 
kakvi su, na primjer, ovi: kada je u ožujku 1848 ukinuta cenzura, i kada 
su različiti krajevi Hrvatske, a naročito dotle politički potpuno nijema 
Vojna Granica, mogli slobodno da progovore, onda se je prije svega u 
Narodnim zahtijevanjima, i graničarskim i onim iz civilne Hrvatske, 
pokazalo, da su ideje o oslobođenju od Austrije, o ujedinjenju južno- 
slovenskih naroda, o ukidanju feudalizma, o demokratskoj revoluciji — 
bile duboko prodrle u hrvatski i u srpski narod, — a to su bile glavne 
ilirske ideje. Držanje naroda na četrdesetosmaškim izborima, stav nje- 
govih zastupnika u saboru, napisi u slobodnoj štampi isto su tako u 
mnogome predstavljali rezultat ilirske  revolucionarno-oslobodilačke 
agitacije u decenijima prije revolucije. 

U područje ilegalne usmene propagande ide i rad ilirskih emisara 
u južnoslovenske zemlje izvan Hrvatske (u Srbiju, Bosnu, Sloveniju, 
Vojvodinu, Crnu Goru), boravak u pojedinim od tih zemalja Ljudevita 
Gaja, Herkalovića, Čavlovića, Matije Bana i drugih. 

Neka vrsta usmene propagande (koja nije potpadala pod cenzuru) 
bilo je i pjevanje borbenih, revolucionarnih ilirskih pjesama, očišćenih 
svih lojalnih primjesa, koje su nekima od ovih pjesama bile dodavane 
samo zato, da bi mogle biti štampane u Gajevim legalnim Novinama 
i u Danici. 


72 Naveđeno kod Smičiklasa, Rad LXXX, str, 52-53. 
??a »Kolo«, god. 1842, knjiga TI, str. 112. 

Dio ove protuzakonite ilirske djelatnosti čini i ilegalni list »Brani- 
slav«, koji je 1844/45 štampan u Beogradu i tajno raspačavan po svim 
krajevima Hrvatske. 

Veliku dokumentarnu vrijednost za poglede pojedinih nosilaca ilir- 
skoga pokreta ima i već pomenuta neštampana izvorna građa (dnev- 
nici, pisma i sl.). 


2 


Dokumenti, koji su nam se sačuvali sa područja zakonite političke 
djelatnosti iliraca (njihova politička proza, članci štampani u Gajevim 
Novinama i druge legalne publikacije) gube znatno od svoje vrijednosti 
već samim tim, što se je (kako smo vidjeli) glavna nacionalno-politička, 
revolucionarno-oslobodilačka ilirska aktivnost odvijala ilegalno, usmeno, 
izvan okvira zakonite štampe, koju je neprijateljska državna vlast kon- 
trolirala i plijenila. 

Za procjenu dokumentarne vrijednosti legalnih ilirskih političkih 
spisa od osobite su važnosti još i ovi momenti. Prije svega pravi ciljevi 
pretežno ilegalnog pokreta nikad se ne iznose otvoreno u njegovoj za- 
konitoj štampi. Naprotiv, ta legalna štampa (kao i sva ostala legalna 
aktivnost) služi ponajčešće za to, da se prikriju prave namjere. Veoma 
je česta pojava, da polulegalan pokret svoj istinski političko-revolucio- 
narni rad, koji se vrši ilegalno, nastoji da zaštiti od policije i drugih 
organa državne vlasti davanjem izjava putem svoje legalne štampe, 
kako se on uopće ne bavi politikom, nego književnošću. kulturnim, 
umjetničkim problemima. A osim toga u policajnim državama (kakvo 
je bilo Austrijsko carstvo u ilirsko doba), pod strahovitim pritiskom 
cenzure i progonom svake opozicione političke djelatnosti, — u legalnoj 
štampi se i ne može vršiti propaganda revolucionarno-oslobodilačkih 
političkih ideja drukčije, nego da se te političke ideje uviju u nepo- 
litičku, beletrističku, kulturno umjetničku, jezičnu, ili bilo kakvu drugu 
bezopasnu formu.?* Tako je i ilirski pokret u decenijima prije revolu- 
cije uspijevao da zavara Metternichovu policiju i austrijsko-mađarsku 
cenzuru na taj način, što je u legalnoj štampi svoju agitaciju za stvarno, 
političko, revolucionarno ujedinjenje južno-slovenskih naroda prikrivao 


78 Treba samo podsjetiti na to, kako je u doba Šestojanuarske monarhofašističke 
diktature gotovo sva legalna štampa radničkog pokreta morala da bude obavijena 
ovakvom književnom opnom; to se jasno vidi već i po samim naslovima tadašnjih 
komunističkih i lijevih časopisa: »Literatura«, »Kultura«, »Umjetnost i kritika«, 
»Mlada kultura«, »Književnost« i t.d. i t.d. I svi su se ti časopisi tobože bavili knji- 
ževnim, kulturno umjetničkim problemima, i donosili beletrističke priloge, literarno 
umjetničke kritike. Svi suradnici (pa i čisto politički ljudi) su u tim listovima pisali 
književne kritike, neki čak i beletrističku prozu, — a sve samo zato, jer se na drugi 
način u ovakvim legalnim organima propaganda komunističkih ideja nije mogla vršiti, 
a pokazalo se je, da je najuspješnije mogla da se prevari cenzura tako, ako su se 
ovakve ideje oblačile u književno umjetničko ruho, 

izjavama, kako se tu zapravo ne radi ni o čem drugom, nego samo o 
jezičnom, književnom, kulturnom, a ne i političkom ujedinjavanju 
Južnih Slovena. Jedan od glavnih vođa ilirskoga pokreta, Dragutin 
Rakovac, u svojoj knjižici Mali katekizam za velike ljude godine 1842 
tvrdi, kako ilirci žele »duševno sjedinjenje jugozapadnih Slavena« samo 
»po jeziku i literaturi«. U »Kolu« Lj. Vukotinović iste godine piše: 
»Sad sam (kako sudim) ... dokazao, da ilirisma u političkom smislu ne 
ima... Prelazim sada na ilirisam onaj, koi zaista obstoji, i to je ili- 
risam u rodoslovnom i slovničkom (literarnom) smislu ... Ilirisam slov- 
nički je život naš duševni. On ima za sverhu da literaturu podigne, 
k tomu je naravno potreban dobar, lep i izobraženosti shodan jezik ...« 
I Bogoslav Šulek u svojoj brošuri Šta namjeravaju Iliri ističe: »Na- 
mjera ilirskih domorodaca jest ta... da se njihov narod sredstvom 
jednoga općenitoga, t. j. ilirskoga jezika izobrazi, te po tom jak, bogat 
i pametan postane« (str. 133). Takvih izjava i tvrdnja ima i u drugim 
legalnim ilirskim publikacijama. Ali paralelno vođena usmena agitacija 
znala se je pobrinuti o tome, da čitaoci to samo jezično, samo knji- 
ževno i isključivo kulturno južnoslovensko ujedinjenje pravilno shvate. 
(Tadašnja čitalačka publika je uostalom mnogo inteligentnije razumi- 
jevala ovakvo, radi protunarodne cenzure uvijeno, kamuflirano pisanje, 
nego što je to bio slučaj sa kasnijim učenim građanskim historičarima, 
koji su te tekstove doslovno shvaćali). 

Isto tako treba razumjeti i one brojne izjave lojalnosti prema Austriji 
i dinastiji, i tvrdnje kako ilirski pokret na političkom planu nije južno- 
slovenski, nego hrvatski, da stoji na zakonitom tlu postojećega stanja, 
u kome se Hrvatska nalazi u sklopu Austrije i Ugarske, i sl.“ Sve te 
izjave štampane su uglavnom početkom četrdesetih godina prošloga 
stoljeća, kada su mađarski nasrtaji i denuncijacije protiv ilirskog po- 
kreta postigli svoju kulminaciju, i kada se je mislilo, da će ovakve 
tvrdnje o lojalnosti i zakonitosti spasiti dalje legalno egzistiranje po- 
kreta. Organizatorima i nosiocima ilirskoga preporoda bilo je naročito 
stalo do toga, da se održi legalna djelatnost pokreta, jer je ona preko 
Gajevih Novina, preko redakcije, uredničkih prostorija, adresa, veza sa 
suradnicima, pretplatnicima i čitačima, omogućavala povezivanje ilira 
sa širokim krugovima našega društva, tu su mogli da se održavaju sa- 
stanci, dogovori, da se vrši usmena agitacija, da se uspješno obavlja 
ilegalan, revolucionarno-politički rad na pripremanju oslobođenja i 
ujedinjenja. 


74 Nastojanja ilira idu »na zakonom shodno podignuće, ublaženje ili preporodjeunje 
naroda našega« (Rakovac, Mali katekizam ...) — »Nismo li mi svimi našimi čini poka- 
zali, da smo kralju verni? Nismo li uvek govorili i pisali, da su zakoni naš vodja“ 
Nismo li govorili i pisali, da smo za konštituciju (ustav, napomena V. B.) našu?«... 
»Sad sam (kako sudim) svetu, ili bolje reći, protivnikom našim dokazao, da ilirisma 
u političkom smislu ne ima, — naproti, da je kroatisam naš život politički ..., Pustimo 
kroatisam za politiku, a ostanimo u literaturi kod ilirisma ...« (Lj. Vukotinović, Kolo 


god. 1842, str. 109-112 i 115). 

3. 


Pod kakvim su teškim prilikama radili i pisali nosioci ilirskoga po- 
kreta sredinom tridesetih godina, lijepo se vidi iz jednog Gajevog pi- 
sma Stanku Vrazu od 3 aprila 1834 iz Krapine, gdje javlja, da mu je 
bečki dvor (kako čuje) »teda negda« dopustio izdavanje Novina, a onda 
nastavlja: »Brate, moj vezdašni stališ je tak vuzak, tak tesen, da vsaku 
i slednju reč, koteru vu naših posleh pišem, živo pretresti primoran 
sem, ar me vižlji povsud skoznjivo nasleduju, gde bi mi kakvu zanjku 
prikvačiti ali lečku podmetnuti mogli, ali ne meni več mojemu lju- 
bimcu« (misli na Novine). To stanje ostalo je i dalje podjednako teško, 
a početkom četrdesetih godina još se je i pogoršalo. U jednom članku, 
objavljenom u ilegalnom »Branislavu«, govori se o strahotama tadašnje 
cenzure, pa se između ostaloga iznosi i to, kako je u Gajevim Novi- 
nama na predeenzuri »cenzor slijedeće riječi: ljubav domovine, sloga, 
mladež, postojanost, sloboda, narodnost i t. d. svagdje zbrisao«. Plije- 
njeno je sve, što je imalo ma kakve veze s borbom za nacionalno oslo- 
bođenje. Ništa se tada o tome nije moglo napisati otvoreno. Trebalo je 
imati priličnu dozu naivnosti i klasne buržoaske ograničenosti (naši 
građanski historičari pisali su svoje studije o ilirizmu u vrijeme, kada 
je njihova klasa postala vladajućom i bila već sasvim izgubila raniju 
pronicavost, kojom se je odlikovala u svom revolucionarnom periodu) 
pa očekivati, da pod takvom cenzurom iliri u legalnoj štampi (u Gaje- 
vim Novinama i drugim publikacijama) otvoreno iznesu svoj revolu- 
cionarno južnoslovenski program o stvarnom, političkom oslobođenju 
i ujedinjenju južnoslovenskih naroda u jednu samostalnu nacionalnu 
državu, koja bi se imala podići i na ruševinama Austrijskoga carstva. 
I na osnovi toga, što se o svemu tome u legalnim ilirskim publikaci- 
jama nije moglo govoriti, — naši građanski historičari izveli su zaklju- 
čak, da ilirski pokret nije bio ni revolucionaran ni južnoslovenski. 

A da bi se i u takvim cenzurskim prilikama propagirala ilirska ideja 
revolucionarne borbe za slobodu i jedinstvo južnoslovenskih naroda, 
trebalo je pisati na gotovo nevjerojatno uvijen način, trebalo je takve 
ideje dobro umotati u izjave lojalnosti caru i Austriji, pa čak pisati i 
protiv dalje upotrebe ilirskog imena. Ali su čitaoci znali čitati između 
redaka, oni su umjeli razlikovati, što je napisano da se prevari cenzura 
i policija, a što je pravi, prikriveni smisao stvari. Klasičan primjer 
takvog uvijenog pisanja predstavlja Šulekova knjiga Šta namjeravaju 
Iliri, pisana godine 1844, nakon carske zabrane ilirskoga imena iz god. 
1843. Uz čitav niz hvalospjeva postojećoj »konštituciji iliti ustavu«, uz 
ponovljeno naglašavanje potrebe da se sačuva postojeće političko stanje 
(u kome se Hrvatska nalazi pod vlašću Austrije i Ugarske), poslije 
izdašnih komplimenata kralju (»Nu milostivi kralj, koji si je za poslo- 
vicu odabrao: »pravo braniti« ...«) — u toj knjizi se čak pozivaju hrvat- 
ski rodoljubi, da odustanu od dalje upotrebe ilirskoga imena: »Zato 
bi hrvatski domorodci vrlo dobro učinili, ako bi od ovog imena odu- 
stali, dok se narod o njegovoj shodnosti ne uvjeri«. 

Usred ove poplave proaustrijskih, procarskih, i protivilirskih fraza 
— ipak se u toj knjizi na genijalan način vrši propaganda za osnovne 
ideale ilirskoga pokreta: za oslobođenje Hrvatske revolucionarnom 
borbom, oružanim ustankom, i za političko sjedinjenje južnoslovenskih 
naroda u slobodnu nacionalnu državu. Prvo, negdje na početku knjige 
(na str. 18-19), govori se o ustanku Ljudevita Posavskoga ovako: »Ljude- 
vit, vojvoda horvatski, ne mogavši dulje gledati, kako njegove zemljake 
okrutni Franci gaze, odluči narodu svomu slobodu povratiti. — Najprije 
dakle optuži franačkoga zapovjednika u Horvatskoj, imenom Kadoloha, 
kod franačkoga kralja, ali: »ne će vrana vrani oči da izvadi«, tužba 
Ljudevita osta bez uspjeha, dapače ovaj bi za buntovnika i opakog 
klevetnika proglašen. — Namisli dakle jednokrvnu svoju braću Horvate 
silom osloboditi, združi se s ostalom srodnom braćom susjednimi Iliri, 
i navijesti godine 819 Frankom rat«. 


A onda, stotinu stranica kasnije, sasvim na kraju knjige (na str. 134) 
završava ovako: »Gledajte samo vašu dogodovštinu (historiju), ondje 
ima puno nauka za vas. — Spomenite se vremena Ljudevita, hrvatskoga 
vojvode! — I onda su tuđinci svojimi lukavimi riječmi Horvate razdru- 
žili, zavadili, i omrazili, pa zatim preteški svoj jaram na njih bacili«. 
Nema nikakve sumnje, da se o Ljudevitovu ustanku na početku knjige 
govori samo zato, da bi se na kraju moglo istaći, kako se njegov metod 
odlučne, oružane borbe ima primijeniti i u sadašnjosti za izvojevanje 
naše nacionalne slobode i jedinstva. : 

Sasvim skriveno pak, u Dodatku svoje knjige, tobože samo radi slova, 
kao »Primjer čitanja«, preštampava Dositejeve_ misli o nacionalnom 
jedinstvu južnoslovenskih naroda. 

A svi oni lažni hvalospjevi postojećem poretku i kralju i ono to- 
božnje protuilirstvo — napisani su samo zato, da bi se i u ovim naj- 
težim prilikama za ilirsku djelatnost (kada je i samo ilirsko ime bilo 
zabranjeno) mogla da izvrši propaganda one osnovne ilirske ideje o 
potrebi zajedničke oružane, revolucionarne borbe južnoslovenskih na- 
roda za slobodu, i da bi se moglo proturiti Dositejevsko propovijedanje 
njihovog jedinstva. 


A sav taj lojalno legalni balast, svu tu ambalažu, u koju su se misli 
zamatale, da ih ne proniknu tuđinska austrijsko-mađarska policija i 
cenzura, sve ono, što je trebalo da prikrije, da kamuflira revolucio- 
narnu, nacionalno-oslobodilačku jezgru stvari, — sve su to naši gra- 
danski historičari shvatili kao jedino bitno i pravo i istinito stanovište 
ilirsko, — a osim te ambalaže ništo drugo u tim ilirskim spisima ni 
vidjeli nisu. 


85 Te Dositejeve misli, kako ih je Šulek preštampao, navedene su na str. 18-19 
ove radnje. 

4. 


Od velike je važnosti, nadalje, kako je to revolucionarno južnoslo- 
venstvo u razdoblju prije revolucije došlo do izražaja u tekstovima, 
koji nisu bili namijenjeni objavljivanju (dnevnici, pisma), zatim u ne- 
cenzuriranoj, ilegalnoj štampi, te u zabranjenim knjigama i publika- 
cijama. 

Dragutin Rakovac u svom Malom katekizmu za velike ijude tvrdi, 
da je Ilirski pokret za očuvanje »ugarske konštitucije«, a to znači za 
održanje postojećeg državnog uređenja i političkog položaja Hrvatske 
u tom uređenju; očiti cilj takvog njegova pisanja je, da suzbije ma- 
darske nasrtaje i denuncijacije, da spasi pokret od zabrane. A u svom 
intimno pisanom Dnevniku taj isti Rakovac gotovo u isto vrijeme ima 
sasvim suprotno mišljenje o toj »ugarskoj konštituciji« (ustavu) i o 
stanju Hrvata pod njom. »Čudnovato mi se vidi, kako je to, da se sva 
moja djelca zabranjuju. Pjesmarica, u kojoj sadržane pjesme već su 
gotovo sve otprije u Danici na svijetlo izašle, zabranjena je dva puta, 
naime pervo i drugo izdanje njezino, dakle tri puta cenzurirano, pa 
ipak zabranjeno, to se samo pod ugarskom  konštitucijom dogoditi 
može«.75 

U Malom katekizmu ... Rakovac tvrdi, kako je pokret samo na kul- 
turnom planu, jedino s obzirom na zajednički jezik i književnost ilirski, 
t. j. južnoslovenski, a 18. X. 1843 bilježi u svom Dnevniku: »Čitao sam 
danas članak u »Lcipziger Allgemeine Zeitung« o stališu izmedju Hor- 
vatske, Slavonske i između Madjaromanah. Pravo jest, što se tamo kaže, 
i Horvati su na vratih istočnoga pitanja. Da, i jesu, i misle takodjer 
dionici da budu istočnoga pitanja«."! Tu, u Dnevniku, izvan domašaja 
cenzure, kad piše iskreno i istinito, ovaj vođa ilira otvoreno kazuje, 
kako Hrvati žele da sudjeluju u rješavanju istočnoga pitanja, a to 
Pitanje, kao što je poznato, nije bilo ni jezično, ni književno, ni kul- 
turno, — nego isključivo nacionalno-političko. 

Nema nikakve sumnje o tome, koji su Rakovčevi pogledi bili isti- 
niti: da li oni u Dnevniku (gdje govori protiv postojećeg stanja Hrvat- 
ske pod ugarskim ustavom i gdje se zalaže za političko rješavanje na- 
cionalnog pitanja u okvirima, koji daleko prelaze državne granice ta- 
dašnje Hrvatske, jer je istočno pitanje imalo mnogo šire, južnosloven- 
sko značenje); — ili oni njegovi pogledi (o čuvanju postojećeg poli- 
tičkog stanja i o isključivo književno-jezičnom karakteru pokreta), koji 
su radi austrijskih vlasti štampani u cenzuriranom Malom  kate- 
kizmu ...2 A isto tako ne može biti nikakve dvojbe ni o tome, kakvo 
je mišljenje zastupao Rakovac onda, kada je, bez cenzure, usmeno 
agitirao među pristašama pokreta, — da li ono iz Dnevnika ili iz Ka. 
tekizma? 


## Rakovac, Dnevnik, 19. okt. 1843., str. 5. — Kurziv moj. 

77 Na istome mjestu, str. 4. 

7 Da je sadržaj Katekizma bio prije svega namijenjen austrijskim državnim vla- 
stima, vidi se i po tome, što je izdan i na njemačkom, 

Iz članka o cenzuri, objavljenog u već pomenutom ilirskom listu 
Branislavu, navest ćemo jedno veoma karakteristično mjesto, koje ima 
dvostruku dokumentarnu vrijednost: prvo, ono svjedoči o tome, kako 
se pisalo o južnoslovensivu u nelegalnim, necenzuriranim novinama; 
i drugo, ono nam daje uvida u to, kako je bilo tretirano južnoslovensko 
nacionalno pitanje u onim knjigama i publikacijama, koje nikad nisu 
ugledale svijeta, jer ih je zabranila predcenzura neprijateljske, tlači- 
lačke države: »Što smo o novinama rekli, to biva sa čitavim knjigama. 
Poznati je udes Seljanova zemljopisa — konfiscirali su prvi dio, a drugi 
leži u rukopisu pod zatvorom: pa zašto? Jer se je spisatelj usudio svi- 
jetu očito reći, da su žitelji Srbije, Bosne, Slavonije, Hrvatske, Dalma- 
cije braća, jedne majke sinovi; da oni imaju istu narodnost, istu svrhu, 
i zato da im valja složno poći, složno raditi. To im je g. S-n rekao. 
pa sada su mu zabranili knjigu tu pečatati, da istine ove ne bi svijet 
saznao; jer pod ugarskom krunom samo Madjar smije biti slobodan i 
složan ... a mi moramo u neslozi živjeti, da nas oni mogu tim lakše 
gnjesti ...«? 

Sasvim je sigurno, da Seljanova knjiga nije bila jedina zabranjena 
publikacija, nego da je isto tako sprečavano štampanje svakog rukopisa 
sa sličnim južnoslovenskim (u političkom smislu južnoslovenskim ) sa- 
držajem; broj takvih zabranjenih napisa, članaka, ili dijelova iz poje- 
dinih članaka morao je, uz ovako bezobzirnu predcenzuru (koja je 
trajala punih trinaest godina, od pojave Gajevih Novina do 1848) biti 
velik, i kada bi se organiziralo sistematsko traganje, veoma je vjero- 
jatno, da bi se neki od tih zanimljivih tekstova i pronašao; jedno je, 
međutim, nesumnjivo: daleko najveći, istinitiji dio političke (revolu- 
cionarno južnoslovenske) ilirske proze nalazi se među ovim zabranjenim 
rukopisima, kojih je vrijednost za ocjenu pravog karaktera ilirskoga 
preporoda neusporedivo veća i znatnija od svega onoga, što je uz do- 
puštenje predcenzure o političko-nacionalnim problemima bilo legalno 
štampano. (U vezi s time treba istaći, da ni ovu važnu okolnost naša 
dosadašnja historiografija nije uzimala u obzir.) 

Dovoljno je, nadalje, podsjetili na govore drugog glavnog ilirskoga 
vođe, Ivana Kukuljevića, održane u doba prije revolucije (koji govori 
su također mogli biti štampani samo izvan domašaja cenzure, u šlegal 
nom Branislavu) pa vidjeti, da li se tu radi o književnom, ili o poli- 
tičkom rješavanju nacionalog pitanja, i da li se tu zastupa legalno, 
proaustrijsko stanovište, ili se propagira odlučna borba za oslobođenje 
i od Austrije i od Ugarske: »Mi gledamo svaki dan, kako domovina 
naša sve dublje i dublje propada, kao imanje one djece, koja pod više 
tutora stoje, svaki od ovih tutora stavi si nešta u džep, svaki si nešto 
prisvoji, najposlije ne će ostati djeci ništa«.8% »Mi vidimo, da mi na 


7% Branislav (bez oznake godine, broja i mjesta), članak »Zagrebačka cenzura«, 
str. 12—15. 

%% Govor za uvedenje narodnoga jezika držan od Ivana Kukuljevića Sakc. na Sa- 
boru kraljevine Hrvatske, Slavonije i Dalmacije od 12 svibnja 1843. — Govor je 
objavljen u Branislavu, str. 17—18. 

sve naše reprezentacije, rekurze i remonštracije od obadviju stranaka 
(i od Austrije i od Mađarske, napom. V. B.) niti odgovora ne dobi- 
vamo, jednako kako i ponizna naša braća Slovaci na svoje prošnje. 
Vidimo, da su sve naše molbe i tužbe zahman; zahman naše trčanje u 
Beč... mi služimo tim samo na smijeh i porugu svim našim i stranim 
ljudima, jer pokazujemo, da smo nesložni i razdijeljeni u komade, da 
znamo samo djetinjski moliti i tužiti, a ne postupati muževno, i da 
naše pokorne molbe i u nebo kričeće tužbe poslušane biti niti ne vri- 
jede«.#! 


3. 


Ža revolucionarno južnoslovensko stanovište nosilaca ilirskoga po- 
kreta naročito je značajna ilirska poezija, i to ne samo oni stihovi. 
štampani bez svakog uvijanja u ilegalnom »Branislavu«, nego i oni, 
koji su, prikrivajući se s lažnom izjavom lojalnosti prema kralju ili 
Austriji, uspijevali bar predcenzuru da prevare i da budu legalno 
štampani, iako je cenzura nakon štampanja i te tako kamuflirane sti- 
hove plijenila. (Slučaj sa Rakovčevom »Pjesmaricom«, na primjer). 


*! Govor održan u velikom spravištu Sl. Gradomedje varaždinske 5. veljače 1844. 
— Objavljen na istome mjestu. 
** Evo nekoliko takvih stihova iz Branislava i iz Rakovčeve Pjesmarice: 


Dosta bogme robovasmo, 


Za tudje se salo klasmo... 
Dost dugo smo već u kaši, 
Ustanimo, budmo naši! ... 


Narod ki tiho pod uzdom sile 
Glavu povuče .., 


Narod je podli; dostojan nije, 

Da g zemlja nosi, da mu sja sunce. 
Žiću nam nužni vozduh da pije. 
Slobodu stranac nikad ne dava, 

Slobodu pravu; je 1' ti ona mila? 
Od samog tebe nek se uzdržava. 


Pristupi gnjevno oholom stranu! 
I vikni njemu: »Ja sam, što si i ti, 
Ne znam gospara u momu stanu!« 


M. B. 


Hajde braćo, hajd junaci, 
Konjanici i pješaci! 

Brusmo sablje, brusmo kose 
Nek se zlobi na glas nose. 


Koj nam rod i dom zatira, 
On pod kosom nek umira... 


Kada strašna bura puše, 
Da se stari hrasti ruše, 
liru se sardce širi... 
Kad se svijeta stožer trese 
Kad .se žarke munje krese 
Kada zemlja strahom zeva 
Nir si bez straha spjeva: 
Braćo svaki izmedj nas 
Neka čini rodu glas. 


Ilir nikog sam ne rani, 
Nego samo svoje brani, 
Zato straha ne poznade, 
Ak svijet projde na komaje. 


(Gaj, 1835.) 


Znak i u našeg da je puka 
Moć velika, prem plug vodi, 
Razbojnička kad mu ruka 
Žudi podat smrt slobodi 


Što ti ote nebrojeni 

Broj dušmanah, sve to će ti 
Sarb i Horvat sjedinjeni 
Vjeruj, natrag još doneti. 


(D. Demeter, Utjeha Iliriji, 1839) 


43 


Nema nikakve sumnje, da se u tim pjesmama propovijeda protjeri- 
vanje tuđinskih ugnjetača, oslobođenje  južnoslovenskih zemalja  za- 
jedničkom oružanom borbom, rušenje postojećeg stanja: revolucionarno 
južnoslovenstvo dakle. Značajno je pri tom, da se tu obuhvaća i borba 
protiv Turske, i definitivno oslobođenje Srbije iz stanja poluzavisnosti. 
Karakterističan je i pučki, seljački, antifeudalni sadržaj Gajevih i De- 
metrovih stihova. (Ta demokratska, plebejska, antifeudalna nastroje- 

Sve se može promeniti, 
Al junački valja iti. 


Kuda zove slave rog. 
Vratolomne i stermine 
Provaljujmo ko ravnine 

Ta u nama živi Bog. 


Pusi'mo slabe neka dvoje, 
Kukavice nek se boje, 
Nama luč je vojvoda: 


Levo, desno, kocka pala, 
Smart il život nama dala, 
Cilj je život naroda. 


(Rakovac 1835.) 


Dok u nami sarce tuče, 

Dok imamo karvi vruće, 

Neka znade dušman kleti, 
Da se ne da Ilir speti 

U sramotne verige. 


Il je možno il ne možno 
Samo naprijed, samo složno 
K smarti ili pobjedi! 


(Nemčić, Ilirom 1841.) 
Ja dok ćutit ću u sebi 

Jednu živu žilu, 

Kadagod se uspotrebi 

Silom tart ću silu. 


(Blažek, Moja odluka) 


»Iirstva je slobod* mati 
Otac duh i vreme, 

Cilj pomoćju tvom lupati 
Verige i breme.« 


(Blažek, Vjera Ilira u Boga) 


»Žvono zvoni, starom sv'jetu, 
Zadnji s bogom valja reći«. 


(Blažek, Moj stan) 


Polja, ravna polja 
Srem — banatska polja 


Probudite vaše 
Pavle i Lazare, 


Pa će oni šakom 


Pokorit Madjare. 
(Kukuljević, Slavjanke) 


Belgrade! Belgrade! 
Ti stolico puka, 
Verh kog sablju derži 
Trih vladarah ruka. 


Ti studenče bistri 
Na dunajskom kraju, 
U kog se sve misli 
Slavjanske levaju! 


Ropstvo. ti je sterto, 
Al su lanci celi, 

Rod ti svadja mori, 
Turčin ferman deli. 


Zaman ti knezovah, 
Zaman tašte slave, 

Dok te od brata dele 
Osmanske tvrdjave. 


(Slavjanke) 


Slavjani, Slavjani! 
Vi narodah sluge! 

Vi čuvari carstvah! 
A drugovi tuge. 


Tudji vi kmetovi! 
Tudji vi vojaci! 
Gdje su vaša prava? 
Gdje vaši barjaci? ... 


Na noge se dižte! 
Mač u ruke sada! 
Tudjinstvo nek padne, 
Slavjanstvo nek vlada! — 


(Kukuljević, Slavjanke) 


nost vođa ilirskoga pokreta došla je, uostalom, do svog jasnog izražaja 
i u političkoj prozi, o čemu, između ostalog, svjedoči i ova slikovita 
misao iz Danice: »... i kad napokon prazni želuci i pune glave na jednoj 
strani stoje, a puni želuci i prazne glave na drugoj strani, kako se može 
o dospjetku (o uspjehu) dvoumiti)«. 


Golema važnost ilirskih stihova može se ocijeniti tek onda, ako se 
ima u vidu, da je pri slabo raširenoj pismenosti u to doba pjevanje 
ovih pjesama predstavljalo jedan od glavnih načina ilirske agitacije, 
koji nije mogla da zabrani cenzura. 


6. 


Od osobite je važnosti za ilirski pokret, da nisu samo »pod Ilirijom 
Gaj i njegovi drugovi razumijevali: Korušku, Goricu, Istru, Kranjsku, 
Štajersku, Hrvatsku, Slavoniju, Dalmaciju, Dubrovnik, Crnu Goru, 
Bosnu, Hercegovinu, Srbiju, Bugarsku i Vojvodinu«,# nego da su u 
deceniju prije Četrdesetosme vršili znatne napore, da se sa tim zem- 
ljama i povežu, da u njima prodru sa svojim južnoslovenskim idejama, 
a ti su napori s obzirom na političku i nacionalnu rascjepkanost i 
teškoće prometa urodili veoma značajnim uspjesima. 


Naravno, i ova ilirska aktivnost morala se je u tadašnjim okolnostima 
odvijati ilegalno, a to znači pretežno usmeno, i njeno značenje se 
većma može ocijeniti po postignutim rezultatima, nego po neposrednom 
sadržaju te djelatnosti, — ali da je ona bila razvijena i da je zauzimala 
znatno mjesto u ilirskome pokretu, o tome nam se sačuvalo i dosta 
direktnih svjedočanstava. Tu je prije svega ovo značajno mjesto u 
Rakovčevu Dnevniku, gdje je pod 11. XI. 1843 zabilježeno: »Danas je 
iz Serbie i Bosne stigo Antun Štauduar provisor Nugentov. Kaže, da 
stvar ilirska tamo verlo dobro stoji i t. d.«84* (O kakvoj se tu »ilirskoj 
stvari« radi, da li o književno-jezičnoj ili o političko-nacionalnoj? 
Stvar literarno-kulturna — ni ilirska ni neilirska — u tadašnjoj Bosni 
nije ni u kom slučaju mogla »verlo dobro« stajati, a ni u Srbiji u to 
vrijeme nije se moglo govoriti o nekom naročito dobrom stanju knji- 
ževnosti: u Srbiji kneza Aleksandra Karađorđevića književnost i kul- 
tura nisu uopće dobro stajale. Moglo se je dakle raditi isključivo o 
stanju političke i nacionalne propagande ilirske stvari.) 


Važna su u tom pogledu i putovanja Matije Mažuranića u Bosnu i 
Srbiju, koja su nesumnjivo vršena isto tako i u cilju propagiranja ilir- 
ških ideja. O tome su nam se u izvještajima M. Mažuranića, objavlje- 
nim u njegovoj knjizi Pogled u Bosnu... zadržali samo krnji, nepot- 
puni podaci, jer su ti izvještaji štampani tek »pošto su sva tri brata 
(Mažuranića: Matija, Antun i Ivan, napomena V. B.) rukopis pregle- 


8 Šišić, Hrvatski ilirizam ... str. 27. 
84 Rakovčev Dnevnik str. 26. 

dala : sve politično izbacila iz njega ...<? Baš ta činjenica, da je iz 
Mažuranićevih izvještaja o putu bilo izbačeno »sve politično«, svjedoči 
o tome, da je njegovo putovanje imalo i političku misiju. 

Tu su nadalje i Gajeva putovanja u Srbiju u godini 1846 i 1847, pa 
boravak Antuna Mažuranića u Beogradu i, naročito, veze što su ih 
nosioci ilirskoga pokreta od godine 1844 pa sve do kraja revolucije 
održavali s tajnim južnoslovenskim društvom Matije Bana u Beogradu. 
Članovi toga društva bili su pored ostalih i Hrvati Stjepan Herkalović 
i Pavle Čavlović (koji su se nastanili u Beogradu još prije Garašani- 
novih »Načertanija«), Bosanac Toma Kovačević, Vojvođanin Miloš 
Popović," i dr. Kakvim se je idejama od samog početka svoje aktiv- 
nosti rukovodila ova grupa, vidi se iz jednog pisma M. Bana, upućenog 
bratu u kolovozu 1844: »Srbija, nova i slobodna kneževina, u kojoj se 
govori isti jezik kao u Dubrovniku, odredjena je da bude središte 
Južnih Slavena. Tu se može, bolje no na ikojem drugom mjestu, raditi 
za uspjeh ove velike ideje, i ja ću joj posvetiti svoj život ...«%% Ne samo 
ideje, nego i djela nekih glavnih vođa ovoga beogradskog društva, 
pristaša ilirskoga pokreta, u revoluciji 1848/49 svjedoče o tome, da 
su i oni radili na revolucionarnom rješenju južnoslovenskoga pitanja.?? 

Poznata je tijesna povezanost ilirska sa Slovenijom, preko Stanka 
Vraza i brojnih drugih pristaša ilirskoga pokreta u doba prije 1848.9 
Ovim općim južnoslovenskim pokretom bila je obuhvaćena i Crna 
Gora; vladika crnogorski Petar Petrović Njegoš povezuje se godine 
1848 s Matijom Banom, čini pripreme za opće oslobođenje naših na- 
roda protiv Turaka i protiv Austrije, -- radi na tome u Crnoj Gori, u 
Hercegovini, Južnoj Dalmaciji i Bosni; dopisuje se s Jelačićem, nudi 


85 Pogled u Bosnu ili kratak put u onu Krajinu, učinjen 1839-40 po jednom do- 
morodcu. U Zagrebu, 1842. 1I izdanje Zagreb 1938, str. IX. 

8% Vidi dr. Drag. Stranjaković, Srbija, privlačno središte Jugoslavena 1844-1848, 
Beograd 1940. str. 14-15. 

87 Vidi na istome mjestu, str. 3-4. 

#8 Pismo je objavljeno na istome mjestu, str. 4. 

% Poznat je rad M. Bana u ovo doba kao emisara u Hrvatskoj, Crnoj Gori i drugim 
našim krajevima, a veoma je zanimljivo i svjedočenje grofa Janka Draškovića, što ga 
on u pismu Jelačiću od 6. IV. 1848 daje o aktivnosti P. Čavlovića i M. Bana u Zagrebu 
sproljeća 1848: »Posle tvojega polaza mloga važna se nameravaju, koja Tebi objaviti 
dužno deržim — tim daklje občim, da je ovdi stanoviti Čavlovich bivši cerni diak, koji 
se je prie 4 ljeta svukao, i u Biogradu 3 ljeta naučitel diece jednog rodjaka kneže- 
voga bio; sada prie nekoliko misaca se vrativši postao je družbenik Gaja: On sada 
mladež Akademičku podbunjeva, da Biskupa, kad bi došao, poplaše, na susred da mu 
idu, i da ga čine natrag pobeči, odkle je došao, i da mu kažu da mu nebude mira 
nikada ovdi. Nadalje isti Čavlovich držao je jučer u Akademičkoj sali Veliki zbor 
diakah, u kojemu on i stanoviti Serblin Baan govore držaše, i naučiše mladež, da idu 
na susred Križevčanah i Gjurokah, od kojih drugi Batailoni se čekaju u Italiu od- 
pravljeni — s muzikom, i da na harminci nje stave, i med nje se umešaju, ter nje 
nagovarat terse, neka se kući vrate i da ne idu u svoju propast, i onako krivičnoga 
boja čineći«. (Draškovićevo pismo nalazi se u Arhivu Jugoslavenske Akademije u 
Zagrebu). : 

% Isporedi Franjo Marković, Stanko Vraz. Njegov život i djela. Objavljeno kao 
Uvod u Vrazove Izabrane pjesme, Zagreb, 1880, izdanje Matice Hrvatske. 

i priprema pomoć ustanicima u Vojvodini i u Hrvatskoj. Karakteri- 
stična su ova mjesta iz njegovih pisama Jelačiću: u jeduom, on ga 
poziva »da skine gadnu ljagu sa lica silnih Slavjana, koji do dana dana- 
šnjega ništa drugo nisu bili do prodani i žalosni robovi i nadničari drugih 
naroda«. »Oh, dragi bane, već zemlja od mrske nepravde stenje, duše 
su blagorodno mislećih Slavjana u vječnoj muci, stide se svijeta i ljudi 
zbog ovoga niskog stanja u kome se naš narod nalazi... zašto smo pri- 
vikli robovati«. »Zašto mi svoje sile ne poznajemo, zašto neko slijepo 
nadahnuće upravlja Slavjanima, te se samovoljno u tudje verige vežu?« 
»Ja sam, istina je, sa ovom šakom naroda, pod anatemom tirjanstva 
i Špijonstva, svobodan, ali što mi je bolje, kad gledam okolo sebe mi- 
lione moje braće, dje stenju u tudjim lancima«.! 


Šta su vođe ilirskoga pokreta godine 1848 htjeli i na čemu su radili, 
vidi se i iz kazivanja Ilije Garašanina, koji, u svom pismu datiranom 
21 maja 1848 iz Beograda, piše Stojanu Simiću između ostalog i ovo: 
»G. Herkalović dolazi tamo sa jednim sekretarom kancelarije bana 
zagrebačkog. Ovi su doneli ovamo jedno pismo od g. Gaja u kom ovaj 
preporučuje ova dva poslanika i njino predloženije, koje će oni, umesto 
bana i u njegovo ime, učiniti. 


Ja sam se s obojicom, a naročito s g. Herkalovićem obširno razgo- 
vorio o njinim onamo stvarima. ... Izmedju ostalog šta ovi ljudi misle 
i rade, navesti ću vam ukratko šta mi je g. Herkalović pripovedio. 
Obojici je cjel njina tamo da se sajedinjenije učini sa svima Slovenima 
južnim i da se jedno carstvo obrazuje. Ja sam ovu ideju za sada odobrio 
mu, jer ne treba drukčije sa ovim ljudma ni govoriti, a osobito sad 
kad i sa Obrenovićima posla opasnog imati možemo. Daklem, treba 
ova njina predloženija kao dobrodošla uvažavati. On kaže, istina, da 
ima po gdi što mnenija i da Hrvatska za sebe sajužena sa Bosnom 
ostane, a ovo drugo ovamo za sebe, no takovi mnjenija vrlo je malo 
i od ljudi neznatni; jer, veli, veća mnogo čast zna da bi to ondaj 
podeljeno bilo na male države pa za to opet izloženo opasnosti od 
jačega. Bana mi mnogo ne fali, jer nije ni malo rešiteljan u narodnoj 
stvari i bio bi zadovoljan sa banstvom hrvatskim samo da se ne izlaže 
nikakvim opasnostima; zato su oni prinudjeni u poslovima malo na- 
micati š njim. Srbiju Gaj svakom preporučuje kao sredotočje ovog 
carstva i to je sviju njegovi posljedovatelja mnjenije, koji(h) najviše 
ima; a tako i ostali, koji su neki počastni predvoditelji. Rješiteljnost 
u posljednje vreme, koju je ban učinio pozvavši i(h) na oružje protiv 
Madjara, veli da su ga na to Gajovci prinudili, i sad već da mu ništa 
ne ostaje no mora držati rat s Madjarima. Budući sam iz razgovora 
njinog primetio da oni misle i s Turcima odma započeti, bojeći se da 
ovi Madjarima u pomoć ne priteknu, i premda mi ovo nisu jasno ka- 
zali da namjeravaju, opet ja sam im sa mnogim uzrocima dokazao da 


"Vidi Jagoš Jovanović: Stvaranje Crnogorske Države i razvoj crnogorske nacional- 
nosti. Istorija Crne Gore od VIII vijeka do 1918 godine. Cetinje 1948. Str. 246-241. 

*nipošto Turke ne draže protivu sebe dok s Madjarima ne raskrste, pa 
posle da ćemo u dogovoru o tom raditi... Primetio sam da s Bosnom 
u dobrom sojuzu stoje i da onamo veliko vlijanije (utjecaj) imaju. ...«9? 

Ovo Garašaninovo svjedočenje još je jedan dokaz više, da je i teorija 
i praksa ilirskoga pokreta bila uistinu revolucionarno južnoslovenska. 


de 


Za ocjenu ilirskoga pokreta je, nadalje, važno utvrditi, da li su 
ilirske ideje predstavljale samo pojedinačna shvaćanja nekolicine inte- 
lektualaca, ili su bile prodrle u šire krugove hrvatskog i srpskog na- 
roda. Tu na prvom mjestu treba konstatirati, da su te ideje prije svega 
bile potpuno obuzele omladinu. Već od početka 1832 agitacija ilirskih 
đaka na akademiji vodi se u duhu odlučne, revolucionarne borbe za 
nacionalnu slobodu: »Tko su Hrvati? ... Slobodni ljudi, a ne robovi 
Mađara!« »Svaki čovjek je rođen kao slobodan, i svaki narod ima pravo, 
čim bude nezakonito potlačen od nekog drugog naroda, da se oslobodi. 
Sjeverna Amerika oslobodila se Engleske, Južna Amerika Španjolske; ni 
nas nije neumoljiva sudbina zauvijek svezala lancima za Ugarsku ...«9" 
Ovaj borbeni ilirski duh je kod omladine neprestano jačao, ispolja- 
vajući se u čestim uličnim sukobima s protivničkom, mađaronskom 
strankom, a ti sukobi znali su se ponekad pretvoriti i u krvave borbe 
s ranjenima i mrtvima. 

Glavni (a dosad sasvim nepoznat) dokaz o tome, da ilirski pokret 
nije bila stvar osamljenih, izdvojenih intelektualaca, — nalazi se u če- 
trdesetosmaškim Varodnim zahtijevanjima. Dosad su se pod tim nazivom 
obično podrazumijevali samo oni zahijevi, koji su, u irideset točaka, 
doneseni na Velikoj Narodnoj Skupštini u Zagrebu 25 ožujka 1848. 
Prava Narodna zahtijevanja su, međulim, nešto sasvim drugo, ona su, 
na stotine, donošena po svim krajevima civilne i graničarske Hrvatske. 
Ovi najdragocjeniji dokumenti naše Četrdesetosme mnogo puta su po- 
lupismeni: često ih je pisala ruka najmanje pismenog učesnika, što se 
dobro da utvrditi po rukopisima potpisivača, među kojima je katkad 
bilo i veoma ispisanih potpisa ponekog prisutnog svećenika, oficira ili 
bilježnika, ali puk, koji je sastavljao zahtijevanja, nije imao ni toliko 
povjerenja u svoju gospodu, da im dopusti da pišu njegove zahtjeve 
i želje, nego je taj posao povjeravao svom čovjeku, polupismenom 
kaplaru, običnom graničarskom vojniku ili seljaku. — Sve su to svjedo- 
čanstva o istinskom pučkom porijeklu i karakteru »Narodnih zahtije- 
vanja«. 

Bitna odlika tih uistinu Narodnih zahtijevanja, kroz koja je narod 
u ovim krajevima po prvi put progovorio slobodno, nalazi se, nadalje, 


9% Prepiska Ilije Garašanina, knjiga I, 1839-1849. Skupio i za štampu sredio 


Grgur Jakšić. Izdanje SAN. Beograd 1950. Str. 165. — Kurziv moj. 
%a Isporedi Šurmin, Hrvatski preporod, I, str. 145. 

u tome, što se njihov opći južnoslovenski karakter manifestira u pot- 
puno jednodušnom stavu i Hrvata i Srba prema svim osnovnim soci- 
jalno-političkim i nacionalnim pitanjima; razlike u pogledima i raspo- 
loženju između hrvatskoga i srpskog puka, nastanjenog na teritoriju 
Hrvatske, nema nikakve, i hrvatsko-srpsko jedinstvo se u najširim slo- 
jevima naroda nije ranije nikad ispoljilo u ovakvoj potpunosti. 

Potrebe, želje i shvaćanja puka u Hrvatskoj, čitav »politički pro- 
gram« seljačkog i graničarskog četrdesetosmaškog pokreta, izražen je 
u tim Narodnim zahtijevanjima, u kojima se traži: potpuno uništenje 
staroga feudalnog sistema, ukidanje svih feudalnih tereta i dažbina; 
da se od spahijske i crkvene zemlje dade bezemljašima i siromašnim 
seljacima s nedovoljno zemlje onoliko zemljišta, koliko je potrebno za 
život; da se seljacima ili seljačkim općinama vrati nepravedno oduzeta, 
prijevarom ili silom oteta zemlja, da se za ukidanje svih feudalnih 
tereta gospoštiji ne da nikakva odšteta, ni od seljaka ni od države. 
Naprotiv, zahtijeva se »nadoknadjenje kvara« seljacima sa strane spa- 
hija — za sva ona vjekovna pljačkanja, koja su ovi vršili nad njima; 
traži se nadalje puna sloboda zanata i trgovine; ukidanje svih starih 
oblika administracije i uspostava prave narodne vlasti, istinske vlada- 
vine puka — na bazi pune samouprave, da puk bira sve činovnike i da 
ih može opozvati, ako bude nezadovoljan njihovim radom; nov, na- 
rodni sud s porotom i javnošću sudskog postupka; gotovo u svim na- 
rodnim zahtijevanjima zauzima se napredan stav i prema problemu 
crkve: prije svega ustaje se protiv svake vrste ekonomskog iskorišći- 
vanja puka od popova, vladika i biskupa, a za ukidanje »štole« i svih 
ostalih crkvenih daća i plaćanja, kako katoličkih, tako i pravoslavnih; 
traži se, da prestane zloupotrebljavanje crkve u reakcionarne političke 
svrhe, a naročito da joj se onemogući sijanje razdora između Hrvata i 
Srba; da svećenici ne budu tuđinci, nego domaći sinovi; da se zemlja 
oduzme crkvi, ili da se pojedinoj župi ostavi najviše dva rala zemlje; 
Zahtijevanja se izjašnjavaju za nacionalnu i državnu samostalnost, traži 
se bratstvo i ravnopravnost hrvatskoga i srpskog naroda; ujedinjenje 
svih hrvatskih, pa i nekih južnoslovenskih zemalja (provincijalne 
Hrvatske, Vojne Granice, Dalmacije, Istre i Vojvodine); da hrvatska 
i srpska vojska ne vojuje izvan granica za tuđ račun, nego da isklju- 
čivo unutar zemlje brani slobodu i nezavisnost naroda i njegove na- 
rodne države; amnestiju svih političkih krivaca; da se vrati puku 
oružje, koje mu je oduzela gospoštija, te da se od feudalaca oduzme 
njihovo vlastito oružje i razdijeli narodu; da se konfiscira u korist na- 
roda i države imutak narodnih neprijatelja i izdajica: veleposjednika 
emigranata. 

Od posebnog su značaja graničarska Narodna zahtijevanja, u kojima 
še naročito traži ukidanje soldačke despocije, vojničkog uređenja Kra- 
jine, uvođenje građanske uprave, sjedinjenje s Hrvatskom, Slavonijom, 
Dalmacijom i Vojvodinom, narodna, izborna vlast, državna nezavisnost, 
sa samostalnom, narodnom saboru odgovornom vladom u Zagrebu, 
puna nacionalna sloboda; kidanje svih veza između graničarske vojske 

i Austrije; ukidanje svih ostataka  vojno-feudalnog sistema; sloboda 
vlasništva, trgovine, obrta, učenja; prestanak svih podavanja i plaćanja 
crkvi; vjerska i nacionalna ravnopravnost i jedinstvo Hrvata i Srba; 
zahtijeva se, da se hrvatska vojska odmah vrati iz Nalije i da hrvatski 
vojnik odsad ni pod kojim uvjetima ne ratuje više izvan granica Hr- 
vatske, nego da služi samo za obranu domovine.? 


Nema nikakve sumnje, da se u proljeće 1848 ne bi mogla i po naj- 
zabitnijim graničarskim selima donositi Narodna zahtijevanja takvoga 
sadržaja, da vođe ilirskog pokreta nisu u deceniju prije revolucije naj- 
veću pažnju posvećivali pridobivanju Vojne Granice, agitiranju među 
»oružanim narodom« hrvatskim i srpskim, kome su bili namijenili 
glavnu ulogu u ostvarivanju nacionalnog oslobođenja . i ujedinjenja. 
Kako su ilirski prvaci gledali na oružane Graničare, jasno se vidi iz 
pisma, što ga je neposredno poslije donošenja Okirojiranog austrijskog 
ustava Ivan Kukuljević pisao Jelačiću: »... načela oktrojiranoga ustava« 
»svim našim krasnim ideam slavjanske orijentalske budućnosti zauvijek 
vrata zatvaraju... Ako smo danas načela oktroiranog ustava posve pri- 
mili, otvorili smo istina bog vrata teženju njemačke idealne veličine i 
uplivu tudjinskog duha i tlačenja, ali smo se zajedno i odrekli političke 
sile našega sabora ... odrekli smo se krepkog saveza s našom Granicom 
(Krajinom), koja je ipak naša krv i koja jedina naše ideje, prije ili 
poslije, realizirati može; odrekli smo se našega neposrednog upliva u 
Bosnu i Srbiju; odrekli smo se iste težnje za sjedinjenjem naših sla- 
vjanskih susjeda u Dalmaciji, Istri, Kranjskoj i t. d., koji su jedino 
zato hlepili za našim savezom, jer su njemu jakost i silu u nama vi- 
dili... Pod budućimi carskimi nenarodnimi Statthalteri, na budućem 
ograničenom saboru, pod budućim jakim neophodnim uplivom tudjin- 
skoga duha, moraju prestati sve slobodne narodne namjere, mora se 
prekinuti ona nit, koja nas je s prošasnošću našom vezala, mora se 
presjeći ona staza, po kojoj smo krepko, slobodno i narodno htjeli 
putovati u budućnost. To su misli svih naših postojanih domorodaca.«? 

Da je ilirski utjecaj na narodne ljude u Vojnoj Granici bio uistinu 
znatan, vidi se ne samo po vezama nižih graničarskih oficira s Gajevim 
Novinama i s vođama ilirskoga pokreta u doba prije revolucije i po 
čestim putovanjima ilira u Granicu, nego i po tome, što se neka Na 
rodna Zahtijevanja pozivaju na «velikog Kukuljevića«, koji je u Gra- 
nici bio najomiljeniji čovjek baš zato, što je kao oficir napustio slu- 
ženje u vojsci reakcionarne, kontrarevolucionarne Austrije, koja vodi 
nepravedne, zavojevačke ratove, i što je od početka četrdesetih godina 
stvar narodne slobode i nezavisnosti ponajodlučnije zastupao. 


% Ova Narodna Zahtijevanja čuvaju se u Državuom Arhivu u Zagrebu, u skupini 
Saborski spisi 11. — Vidi o njima opširnije: V. Bogdanov, Društvene i političke 
borbe u Hrvatskoj 1848/49. Djela Jugosl. akad., knjiga 39, Zagreb 1949, str. 107-128. 

%4 Pismo je objavljeno kod Mirkovića, Ivan Kukuljević Sakcinski, Zagreb 1861, 
str. 51-53. — Kurziv moj. 

A da je taj ilirski rad među graničarima imao stvarnog uspjeha, o 
tome nam svjedoči i držanje graničarskog puka na četrdesetosmaškim 
izborima, stav njegovih zastupnika u saboru i protivaustrijsko držanje 
graničarskih vojnika na strani revolucije na frontama u Italiji i u Ma- 
đarskoj. 


Da su nosioci ilirskoga pokreta bili uistinu sposobni da vode revo- 
lucionarnu borbu za rješenje nacionalnog pitanja, o tome su nam oni 
dali dokaza i prije Četrdesetosme: 9 prosinca 1843, prilikom pripre- 
manja restauracije u zagrebačkoj županiji, došlo je i do krvavih uličnih 
borbi (2 mrtva), koje su mogle biti suzbijene samo intervencijom 
vojske. Najznatniji datum revolucionarne djelatnosti ilirske stranke 
prije 1848 bio je 29 srpnja 1845, kada je, po svršetku županijske skup- 
štine, na Markovu trgu došlo do teškog oružanog sukoba između ilira 
i austrijske carske vojske. Prema službenim izvještajima bilo je na 
ilirskoj strani petnaest smrtno ranjenih, trideset ranjenih (među njima 
naročito đaka, advokata, književnika, intelektualaca uopće), a na strani 
vojske devet ranjenih. Ovaj sukob imao je krupnih posljedica, a glavno 
mu je značenje baš u tome, što je to bila borba ne samo između dvije 
protivničke stranke (narodne i mađaronske) nego i otvoreni, oružani 
sukob između narodnog pokreta i austrijske vojske. 


Za vrijeme revolucije godine 1848/49 nosioci ilirskoga pokreta su 
posvjedočili i syoju sposobnost za podizanje prave demokratske revo- 
lucije. U Hrvatskom saboru, na vijest da je carska austrijsko-mađarska 
vojska napala na centar vojvođanskih ustanika u Srijemskim Karlov- 
cima i da je Jelačić uhapšen u Innsbrucku, — oni su u devetoj saborskoj 
sjednici (21 lipnja 1848, gotovo godinu dana prije Mađara) izvršili na 
prijedlog Ivana Kukuljevića detronizaciju Habsburške dinastije,%5 naj- 
radikalnije među svim saborima u austrijskom carstvu riješili seljačko 
pitanje; izvojevali stvarnu nezavisnost i prema Mađarskoj i prema 
Austriji; proveli ujedinjenje sa vojvođanskim Srbima. 


Iz ove četrdesetosmaške retrospektive, na osnovi Narodnih Zahtije- 
vanja, na osnovi djela, koja su izvršili pristaše pokreta u revoluciji, jasno 
se vidi, koja je ilirska djelatnost bila efikasnija, koja je ilirska agitacija 
urodila plodom, da li revolucionarno južnoslovenska (ispoljena u usme- 
noj, ilegalnoj propagandi i političkoj poeziji), — ili ona legalno-lojalna, 

% Veoma su karakteristični neki zaključvi, koji su na ovoj sjednici na prijedlog 
Kukuljevićev jednoglasno prihvaćeni: »l. Švapski izdajica u Innsbrucku ima se 
svrgnuti. 2. Svi kotarski predstojnici županija neka se izašalju u svoje kotareve 
& opunomoćenjem, da sve šume i livade razdijele seljacima u njihovo vlasništvo, a ovi 
da se podignu kao domobranska vojska. 3. Emisari da se upute u Italiju vojsci, koji 
će ondje navesti graničare, da se smjesta kući povrate, a sve one, koji bi to spre- 
čavali, kao takodjer i sve tudjinske oficire u graničarskim pukovnijama da pobiju. 
4. Drugi emisari neka odu u Granicu, koji će tu, odobrivši sva graničarska zahtije- 
vanja, pozvati narod na oružje ..« (O tome vidi opširnije moju studiju: »Detroni- 
zacija Habsburgovaca u hrvatskom saboru 1848.«, Republika, Zagreb, god. 1951, 
broj 11-12.). 


ograničena tobože na užu Hrvatsku (izražena u legalnoj, cenzuriranoj 
političkoj prozi i u lažnim, procarskim, proaustrijskim komplimentima 
iz politike). ' 


% U svjetlosti ovih činjenica razjašnjava se u mnogome i historijska uloga Ljude- 
vita Gaja, koji je kao ličnost bio veoma kompliciran i čiji je rad pun protivurječja, 
sastavljen od dvije međusobno sasvim suprotne polovice. S jedne strane on je pučki 
tribun, koji (pretežno usmeno, ilegalno) propagira najšire južnoslovenske koncepcije 
i zalaže se za sveobuhvatno, političko rješenje našeg nacionainog pitanja, — pa iim 
svojim radom uspijeva da ustalasa hrvatske i srpske mase u Hrvatskoj i da pre- 
dobije znatan broj pristaša gotovo u svim južnoslovenskim zemljama; a s druge 
strane on, potajno, održava veze s austrijskim dvorom i bečkom vladom, daje im 
izjave odanosti, i prima od njih (pa čak i od carske Rusije) novac. 

Ustvari on je težio i za jednim i za drugim: i da pridobije mase južnoslovenske, 
i da dobije novaca od carskih vlada. Prvo je mogao postići propagiranjem punog 
nacionalnog oslobođenja i ujedinjenja revolucionarnim putem, — a do drugog je 
mogao doći dodvoravanjem reakcionarnim vladama, davanjem raznih obećanja, pa 
čak i povremenim služenjem takvim vladama. Koje lice mu je bilo iskreno, da li 
ono okrenuto narodu, ili ono, koje je pokazivao prema dvoru i vladi? Kada je 
govorio istinu: da li onda, dok je južnoslovenskim rodoljubima upućivao vatrene revo- 
lucionarne riječi o oslobođenju i ujedinjenju i pripremao Graničare da oružanom 
borbom sruše Austriju — ili onda kada je uvjeravao kralja i bečke ministre o svojoj 
odanosti i svom služenju njima i austrijskom carstvu? — Ta pitanja su interesantna 
za proučavanje Gajeve ličnosti, ali za raščišćavanje njegove historijske uloge u 
hrvatskom i srpskom narodu nisu od presudne važnosti. Jer jedno je sigurno: on je 
sa prave rodoljube, na narod u Granici i u Hrvaiskoj, na iskrene pristaše ilirskih 
ideja po različitim našim zemljama izvan Hrvatske mogao djelovati samo propo- 
vijedanjem borbenoga, oslobodilačkog, protivaustrijskog,  protumađarskog i prota- 
turskog južnoslovenstva. To je ono, što se je u narodu od njega primalo, samo time 
je en djelovao i mogao djelovati na prislaše ilirizma, tom svojom agitacijom on je 
ušao u historiju južnoslavenskih naroda, utjecao na razvoj našeg nacionalnog pitanja. 
Druga polovica njegove aktivnosti, njegove veze s austrijskim dvorom i vladom — 
ostale su najvećim dijelom tajna za široke krugove njegovih pristaša. A iz dosad 
poznatih, nepotpunih izvora, dobiva se utisak, da je Gaj sve do godine 1848 bio 
superioran i austrijskoj i ruskoj vladi, da je na nevjerojatno vješt način dizao novce 
od njih varajući ih, ne čineći im nikakve stvarne protuusluge; do te, 1848 godine, on 
ge nijednom nije srozao do običnog vladinog konfidenta, koji radi protiv naroda, pa 
čak ni onda, kada je austrijskoj vladi pisao povjerljive izvještaje sa svojih putovanja, 
vršenih na njen trošak; ti izvještaji bili su lažni i nisu davani u cilju, da naškode ili 
spriječe rad na južnoslovenskom nacionalnom oslobođenju i ujedinjenju. Naprotiv, 
većma se dobiva utisak, da je on tim svojim izvještajima nastojao da zavara austrijsku 
vladu, tvrdeći joj, kako se protiv nje ništa ne radi ondje, gdje se je pripremalo» stva- 
ranje slobodne južnoslovenske države na ruševinama austrijskoga carstva; takva su, 
na primjer, bila njegova kriva obavještavanja Austrije o aktivnosti južnoslovenskih 
rodoljuba, povezanih sa poljskim emigrantima, u Beogradu četrdesetih godina 19 sto- 
ljeća, a u karakter te aktivnosti Gaj je bio upućen veoma dobro. 

Kad bi se tu i tamo o tim Gajevim vezama s austrijskom vladom nešto i saznalo, 
on je svojom usmenom agitacijom, kojoj je većina pripadnika pokreta slijepo vje- 
rovala, znao sve to objasniti kao nužno zlo, kao nešto, što je prijeko potrebno, da 
bi se legalno funkcioniranje pokreta i izlaženje Novina spasilo, ili bi svojim pri- 
stašama sve te svoje veze prikazivao kao vučenje za nos švapskog cara i njegovih ne 
manje ograničenih ministara. Pritom treba imati na umu ove činjenice: prvo, da je 
Gaj stjecao povjerenje u narodu zato, što je ljudima iz naroda govorio baš suprotno 
od onoga, što je izjavljivao »onima gore«; drugo, da je Gaj definitivno prodao i sebe 
i svoje Novine Austriji tek godine 1849; i treće, da je svako povjerenje, što ga je 
imao kod svojih pristaša i u narodu, izgubio potpuno i zauvijek onoga trenutka, kada 
se je, te iste godine, saznalo, da se stavio u službu Austriji. 

I nema nikakve sumnje da je Gy. Miskolczy (autor dosad najteme- 
ljitije, na bazi arhivske građe pisane historije ilirskoga pokreta) bio 
potpuno u pravu, kada je jedno od glavnih obilježja ilirizma vidio u 
ovome: »Ilirizam je dakle i u pitanju taktike prekinuo s tradicijama 
prošlosti, kada protiv Madžara želi da oržanizira ne privilegirane sta- 
leže, nego široke mase, i to da ih organizira za oružani otpor. Druga 
taktička promjena od velikog značenja bilo je unošenje slavenske uza- 
jamnosti u politiku ...<?7 ' 


Poslije svega iznesenog jasno je, da ova Tkalčeva misao o oslobođenju 
i ujedinjenju južnoslovenskih naroda, iznesena godine 1848/49 u revo- 
lucijom izvojevanoj slobodnoj štampi, nije bila plod njegove izuzetne 
lične dalekovidnosti i genijalnosti (kako su to smatrali mnogi građanski 
historici), nego izraz općeg raspoloženja i gledanja svih glavnih pobor- 
nika i nosilaca ilirskoga pokreta još iz doba prije revolucije: »Jer može 
se govoriti što se hoće, mi smo _s ove 1 s one strane (Save i Dunava, 
napom. V. B.) jedan narod, s jednim jezikom, s jednim običajima, 
s jednim odredjenjem u svijetu, s jednom budućnošću, koju mi mo- 
ramo zajednički da ostvarimo, jer ćemo inače morati zauvijek da pro- 
padnemo«. 98 


A ni ovo Kukuljevićevo, Četrdesetosme slobodno izraženo shvaćanje 
o glavnom cilju i karakteru naše borbe za oslobođenje, također ne pred- 
stavlja individualno autorovo, nego zajedničko ilirsko gledanje na ovaj 
problem: »Ne ćemo trpjeti gospodstva nijednoga naroda, ni jezika, ni 
staleža i držat ćemo uvijek s onim narodima i staležima, kojim će pri- 
jetiti pogibao, te bi mogli izgubiti svoju narodnu ili političku slobodu, 
ili pasti pod jaram drugog naroda ili staleža«.?? 


Naravno, bilo je i protivnika ilirskoga pokreta, ali isticanje, da su 
glavni protivnici ilirizma bili Srbi, — sasvim je krivo. Odlučnih, pa i 
veoma žestokih neprijatelja pučkog, demokratskog, revolucionarno-južno- 
slovenskog karaktera toga pokreta bilo je podjednako i kod Hrvata i 
kod Srba, a glavni uzroci tog protuilirstva nisu bili nacionalne, nego 
klasne prirode. U borbi protiv ilirstva vjerski i nacionalni momenat je 
s obje (i brvatske i srpske) strane zloupotrebljavan, da se njime pri- 
kriju pravi, klasni motivi feudalno-crkvenih reakcionarnih vođa protiv- 
ilirskih struja. 


%7 Isporedi: A horvdt kćrdćs tortćnete ćs iromdnyai a rendi dllam kordban, Az 
irominyokat kiadta €s a bevezeto tanulmdnyt irta Miskolezy Gyula. 1. i 11. 1218 
strana. Budapest 1927. Kiadja a Magyar Tortćnelmi. Ta4rsulat. (Historijat i dokumenti 
hrvatskog pitanja u doba staleške države. Dokumenta izdao i uvodnu studiju napisao 
Miskolezy Gyula). I, str. 197. 

% Ost und Weser 1849. Eine politische Rundschau. (Članci Imbre Ignjatijevića 
Tkalca, preštampani iz četrdesetosmaškog organa naših radikalnih demokrata Sid- 
slavische Zeitung). Zagreb 1850, str 71 i 94. 


9% Isporedi Prelog, Slavenska renesansa ..., str. 274. 

Da bi ostali vjerni osnovnom cilju pokreta, ostvarenju jedinstva južno- 
slovenskih naroda, a prije svega Hrvata i Srba, njegovi nosioci su morali 
da rađe na uklanjanju jedne od glavnih tadašnjih prepreka zbližavanju 
i sjedinjavanju, koju su tada predstavljale dvije protivničke, konku- 
rentske, među sobom zavađene crkve. Protiv tog ponajvažnijeg faktora 
u razdvajanju naših naroda iliri su morali da povedu odlučnu borbu, i 
tim svojim antiklerikalizmom oni su izazvali protiv sebe vrhovne uprav- 
ljače i jedne (katoličke) i druge (pravoslavne) crkve, koji su bili odlučni 
protivnici ilirskoga pokreta već i zbog njegova demokratskog, protu- 
feudalnog karaktera. Otuda su se crkveni vrhovi za sve vrijeme nalazili 
u prvim redovima neprijatelja ilirizma. 

Ilirski pokret je, nadalje, baš zato što je radio na punom, političkom 
oslobođenju naših naroda od ugnjetačke feudalne austrijske i mađarske 
države — morao da vodi demokratsku, antifeudalnu politiku i da time 
izazove protiv sebe ne samo strane, austrijske i mađarske feudalne 
vlastodršce, nego i svoje vlastito, hrvatsko plemstvo, kome je u to doba 
održanje plemićkih privilegija bilo daleko važnije od makakve nacio- 
nalne slobode i državne samostalnosti. I u ovom razdoblju se potvrdila 
historijska istina, da su borbi za oslobođenje od tuđinskih ugnjetača 
istinski bile odane samo potlačene klase, dok su se vladajuće, izrablji- 
vačke povezivale s ugnjetačem i nastojale da s pomoću njega osiguraju 
svoju privilegiranu klasnu vladavinu. Od vremena Josipa 1 (1780-1790) 
pa do kraja feudalnog doba (do 1848/49) hrvatsko plemstvo je uvijek 
bilo gotovo da žrtvuje nacionalnu slobodu i državnu samostalnost Hr- 
vatske, kako bi time spasilo svoje ugrožene klasne interese. Šinatrajući 
sebe slabim, da samo obrani svoje klasne privilegije, ono se stavljalo pod 
zaštitu jače feudalne mađarske države, podvrgavajući time i Hrvatsku 
mađarskoj državnoj vlasti i odričući se dobrovoljno svake nacionalne 
nezavisnosti.! (Tako je, uostalom, postupalo i plemstvo svakog drugog 
naroda, kada je imalo da bira između klasnih i nacionalnih interesa.) 


10% U strahu pred Josipovim antifeudalnim reformama, koje su ugrožavale privi- 
legije plemstva, donio je hrvatski plemićki sabor iz godine 1790. čitav niz zaključaka, 
kojima »plemstvo hrvatsko... predaje Ugarskoj vladu nad svojom domovinom za 
uvijeke, sve u nadi, da su privilegija plemstva pod štitom Ugarske za vjekove osi- 
gurana«. Da bi pod mađarskom zaštitom sačuvali neokrnjena svoja feudalna prava, 
krvatski su plemići dobrovoljno žrtvovali nacionalnu i državnu samostalnost Hrvatske, 
odrekavši se njene financijske i političke nezavisnosti. Plemićki sabor jednodušno je 
odlučio: da se Hrvatska ima potpuno privezati za Ugarsku, tako »da se od Ugarske 
nikad ne odcijepi«; da se izaslanici Hrvatske na hrvatsko-ugarskom saboru imaju u 
zajedničkim stvarima pokoravati većini (što je u stvari značilo, da se imaju pokoriti 
Mađarima, jer su na tom saboru hrvatski poslanici predstavljali neznatnu manjinu; 
da se »kontribucija (porez za uzdržavanje vojske) u buduće ima raspraviti i pri- 
hvatiti... jedino na zajedničkom državnom  ugarsko-hrvatskom saboru i nigdje 
drugdje«; da Hrvatska .»prima naredbe od Ugarske vlade« sve dotle, dok se broj 
hrvatskih županija ne poveća toliko, »da budu mogli uzdržavati jednu visoku poli- 
tičku oblast«. »Ovim zaključkom — konstatira Smičiklas — postaviše bana pod ugarsko . 
namjesništvo i time razoriše bansku vlast«. (Smičiklas, navedeno djelo, str. 391). Sada 
je ta vlast hrvatskoga bana »spala na stepen egzekutivnoga (izvršnoga) organa ugar- 

Šulek je u svojoj pomenutoj knjizi ovako fiksirao držanje jednog, 
mađaronskog dijela hrvatskoga turopoljskog plemstva u ilirsko doba (če- 
trdesetih godina 19 stoljeća): »Turopoljci primili su ovim (madjarskim) 
varmedjana za volju madjarski jezik; dakle zabacili su holomce svoja 
municipalna prava; oni su se varmedjam madjarskim u naručaj bacili, 
očekivajući od njih obranu svoje plemenštine (konkreino se govori o 
plemićkoj povlastici neplaćanja poreza — napom. V. B.) ... — Turopoljci 
zato mrze na Ilire, jer se boje, da moraju danak (štibru) platiti, radi 
toga odlučili su pomadjarit se, samo da bi dobili pomoć proti Ilirom od 
madjarskih varmedjah ...«19! 


Obično se misli, da je samo mađaronsko hrvatsko plemstvo bilo anti- 
ilirsko, u stvari su pak i svi oni feudalci, koji su sačinjavali desno krilo 
Narodne Stranke (grof Janko Drašković, barun Franjo Kulmer i dr.) 
bili odlučno protiv demokratskih, antifeudalnih, revolucionarno južno- 
slovenskih težnja ilirskoga pokreta. 


A u revoluciji godine 1848 hrvatska feudalna klasa nastoji svim sred- 
stvima, da Hrvatsku održi prvo pod Mađarskom, a onda pod Austrijom 
između ostalog i zato, jer je smatrala, da će samo uz pomoć ovih 
feudalnih država moći da obrani svoj položaj vladajuće plemićke klase 
protiv demokratskog, oslobodilačkog, antifeudalnog narodnog pokreta 
hrvatskog i srpskog. 


U ilirsko doba hrvatsko plemsivo se u pogledu rješavanja nacionalnog 
pitanja našlo pred dva najbliža, konkretna zadatka: hrvatskog ujedi- 
njenja sa Slovencima na jednoj i sa Srbima na drugoj strani, Najbrojnije 
hrvatsko plemstvo (mađaroni) bili su odlučno i protiv jednog i protiv 
drugog jedinstva, opredijelivši se za ovakvo stanovište prije svega na 
osnovi svojih klasnih interesa. 


Svakom zbližavanju, povezivanju i spajanju Hrvatske sa Slovenijom 
ovi plemići su se protivili zato, jer je Hrvatska poipadala pod Ugarsku, 
u kojoj je još uvijek vladao puni feudalizam, s neokrnjenim privilegijama 
plemićke klase, — dok se Slovenija nalazila neposredno pod užom 
Austrijom, u kojoj su (zahvaljujući reformama prosvijećenog apsolu- 
tizma) bila ukinuta mnoga srednjovjekovna feudalna prava, između 
ostalog naročito pravo plemstva da ne plaća porez. Slovenija se, nadalje, 
u to doba nazivala i Ilirijom. Stupiti u bilo kakvu užu vezu sa Sloveu- 
cima, a pogotovu primiti i njihovo ilirsko ime — hrvatski plemići nisu 
nipošto htjeli iz straha, da ne bi gubljenjem stroge izolovanosti, pot- 


skoga namjesničkog vijeća«. (Šišić, Hrvatski Ilirizam, navedeno djelo, str. 13). 1 
stvarna samostalnost i političko značenje hrvatskoga sabora bilo je tim gotovo sasvim 
uništeno ... »Plemićka kasta nije imala iza sebe naroda, nije ga niti mogla imati, 
zato je zadrhtala kao šiba na vodi iza Josipa Il, i bacila se u naručaj možnoga 
plemstva Ugarske«. (Smičiklas, navedeno djelo, str. 394). — O nacionalnoj politici 
hrvatskih feudalaca devedesetih godina osamnaestoga stoljeća vidi opširnije moj rad: 
»Počeci stranačko-političkog života u Hrvatskoj«. Hrvatsko Kolo. Zagreb god 1951, 
broj 1-2, str. 112-133. 


%1 Šta namjeravaju Iliri, str. 113-114. 


95 


pune posebnosti Hrvatske i hrvatskog imena izgubili i svoja zastarjela, 
posebna feudalna prava, koja su vrijedila za Hrvatsku isključivo kao 
sastavni dio Ugarske. Motive ove separatističke, samohrvatske, antislove- 
načke politike hrvatskog plemstva, tu njegovu bojazan od ujedinjenja sa 
Slovencima i to njegovo protivilirsko rezoniranje Šulek je fiksirao 
ovako: »Ne će li hrvatski plemići, imenito Turopoljci pravice svoje iz- 
gubiti, kad se budu Iliri zvali? Ta oni nisu kao Iliri, nego kao Horvati 

vice svoje dobili?« — »Nu, ne bi li moglo Austrijansko vladanje reći: 
Kranjska i Koruška zove se Ilirija: Hrvati i Slavonci se zovu takodjer 
Iliri; Dakle Hrvati i Slavonci spadaju na Kranjsku?«!0? 


pravice svote dohil 


Iz tih razloga ovo hrvatsko plemstvo nije htjelo da čuje za sjedinjenje 
sa bratskim slovenačkim narodom, jer je u Sloveniji položaj plemstva 
bio nepovoljniji (tu »i plemići moraju danak plaćati«), nego u Ugarskoj, 
i zato se opredjeljuje bezuvjetno za »bratstvo «i »vječno« jedinstvo 
s ultra feudalnim Mađarima, koji su u to doba najveći naši nacionalni 
neprijatelji. 

Što se Srba tiče, hrvatski feudalci isto tako iz klasnih razloga nisu 
mogli biti ni za jedinstvo s njima, jer bi to značilo sjedinjavanje, bra- 
timljenje privilegiranog plemstva s potlačenim, obespravljenim pukom 
(kakvi su Srbi u to vrijeme bili i u Hrvatskoj, i u Vojvodini, i u Srbiji, 
i u Bosni), a takvo klasno zbližavanje u feudalno doba nije bilo moguće. 
Srbi su nadalje još i druge vjere, a hrvatski feudalci, tijesno povezani 
s feudalnom katoličkom crkvom i pod jakim njenim uijecajem već su i 
zato bili protusrpski nastrojeni. Pored toga postojali su i drugi konkretni 
razlozi, zbog kojih su se hrvaiski feudalci protivili političkom i nacia- 
nalnom sjedinjenju sa Srbima izvan Hrvatske, a naročito s Vojvodinom. 
Spajanje Hrvaiske s takvim pučkim, plebejskim srpskim stanovništvom . 
znatno bi povećalo broj demokratskih, antifeudalnih, klasno neprija- 
teljskih elemenata, koji bi, ujedinjeni s pukom u Hrvatskoj, u mnogo 
većoj mjeri ugrožavali vladavinu neznatne plemićke manjine u takvoj 
novoj državi. Zato su se i svjetovni i crkveni hrvatski feudalci (na čelu 
s barunom Franjom Kulmerom i biskupom Haulikom) svima sredstvima 
borili protiv sjedinjenja Hrvatske sa srpskom Vojvodinom naročito u 
doba revolucije godine 1848/49, kada se je pokazalo, da je tamo puk 
preuzeo vlast, dokrajčio vladavinu feudalaca, dokinuo potpuno sve feu- 
dalne odnose i na svjetovnoj i na crkvenoj feudalnoj zemlji (i katoličkoj 
i pravoslavnoj podjednako, tretirajući na isti način i banatski. veleposjed 
katoličkog zagrebačkog biskupa Haulika i daljski spahiluk pravoslavnog 
patrijarha Rajačića). Zbog toga su »Srbi i ostali seljaci« (tako o njima 
piše barun Kulmer banu Jelačiću) ostali do kraja feudalizma glavni ne- 
prijatelji za predstavnike hrvatske feudalne klase. 

Tadašnja »hrvatska«, »nacionalna« mržnja protiv Srba — kojoj je 
isključivi izvor bila feudalna katolička crkva i plemstvo — u stvari bila 


102 Šulek, navedeno djelo, str. 107 i 110. 

je klasna mržnja, kojom vladajuća, privilegirana klasa mrzi svoje klasne 
neprijatelje. U tome su bili glavni uzroci netrpeljivosti, neprijateljstvu, 
pa i preziru hrvatskih plemića i feudalne katoličke crkve prema Srbima. 

Iz tih razloga ta je (crkvena i svjetovna) feudalna klasa svima silama 
sprečavala ilirska nastojanja oko ujedinjenja južnoslovenskih naroda, a 
prije svega Hrvata sa Srbima i sa Slovencima. Drugih većih protivnika 
osim ove klase i onih, koji su bili pod jakim utjecajem njenim, koji su 
bili zavedeni tom klasom, — ilirski pokret do 1848 u Hrvatskoj nema. 

IJ na srpskoj strani glavni protivnici ilirskoga pokreta nalazili su se 
među konzervativnim, reakcionarnim predstavnicima crkve. Oni su se 
svima ilirskim idejama usprotivili prije svega zato, što su one svojom 
novinom ugrožavale postojeće stanje stvari, u kome su crkveni vrhovi 
bili postali neka vrsta privilegirane kaste, a njihov crkveno-slovenski 
jezik bio povlašćen. Protiv ilirskih težnja za uvođenjem narodnog jezika 
kao književnog, oni su se bili pobunili isto onako, kao što su bili ustali 
i protiv svih sličnih narodnih reformatora unutar samog srpskog naroda, 
protiv Dositeja Obradovića, ili protiv Vuka Karadžića.!%5 Srpski reakcio- 
narni crkveni krugovi bili su u to doba za održanje crkvenog jezika kao 
književnog isto onako, kao što su feudalci u Hrvatskoj bili za očuvanje 
latinskoga (jezika feudalne katoličke crkve), a protiv uvođenja u javni 
život narodnog hrvatskog jezika. (Stran, narodu nerazumljiv, težak 
crkveno-slovenski i Jatinski jezik osiguravao je u neku ruku monopol 
crkvenih ljudi i feudalaca na književnost, na kulturu i na javan život 
uopće, dok je narodni jezik ugrožavao taj monopol.) Da se u srpskom 
antiilirstvu prije svega radi o protivljenju crkvenih ljudi iz navedenih 
razloga, o tome je dr. Ilija Mamuzić iznio čitav niz dokaza u svojoj 
studiji Ilirizam i Srbi. Tako je jedan od protivnika ilirizma svoj stav 
obrazlagao time, što srpski »narod ne može nikakvu novost ... odobriti« 
izmedju ostalog i zato, jer je »njegov materni jezik sa jezikom od oltara ... 
tako tesno skopčan ...«; drugi jedan antiilirac, dr. G. Pantelić je »u 
iliriziranju video napadaj »rimsko-nemačkog ministerstva« (»a i rimske 
bogomoljske stolice u Rimu«) i na same »obrede« srpske crkve!« Teodor 
Pavlović je između ostalog »pisao da Danica sve ono »što je malo na 
crkveno-slavenski nalik kao kužno« izbegava.« i t. d.!%% I kod srpskih je 
klerikalaca dakle postojao tada jedan pravoslavni konzervatizam, eksklu- 
zivizam i šovinizam, kao i kod hrvatskih. 


Š »Jerarhijski krugovi medju pravoslavnim Srbima susreli su takodje s osudom 
pisanje Dositejevo, ali je uza nj odmah pristao sav narod ...« (St. Novaković, Dosi- 
tejeva spomenica, str. 36). »... novi, »ilirski« pravopis značio je veliki napredak ... 
Samo su se hrvatski madjaroni odmah istakli kao opozicija protiv lijepog čistog 
jezika, kaošto su i Srbi jednako ogorčeno činili protiv uvodjenja srpskog narodnog 
govora u književnost, kada su to počeli Dositej Obradović i Vuk Karadžić: novotarija 
bijaše u njihovim očima izdaja naroda i otadžbine«. (Tkalac, Uspomene, I. str. 187). 

#4 Vidi 1. Mamuzić, Ilirizam i Srbi. Rad Jugoslavenske akademije, knjiga 247, Za- 
greb 1933, str. 61, 81. 

195 Tako je Ante Kuzmanić 1841 pisao Gaju: »Gospodine, Rišćani (pravoslavni, 
napomena V. B.) su naši mrtvi neprijatelji... Mi katolici moramo se složiti, tu istinu 
ja ćutim vele u srcu meme«. (Navedeno na istome mjestu, str. 47.) 

U protivljenju ilirskome pokretu sa srpske strane igrala je donekle 
ulogu i međusobna konkurencija tadašnjih urednika i izdavača časopisa 
i novina. Čitalačka publika, koje je bilo malo, bila je jedna, i svaki novi 
ilirski list značio je u izvjesnoj mjeri preotimanje čitalaca od onih već 
postojećih publikacija. Ovaj momenat je veoma točno uočio dr. Mamuzić 
kod jednog od glavnih neprijatelja ilirizma, kod Teodora Pavlovića, 
koji je bio u to dola urednik i Letopisa Matice Srpske i Srpskog Na 
rodnog Lista.105 Pavlović je godine 1836 namjeravao »da List štampa i 
latinicom za Hrvate, onda je, kako se to nije ostvarilo, Pavlović mogao 
biti protivnik Iliraca i zbog konkurentstva zbog svojih oštećenih i ma- 
terijalnih i ideoloških interesa«.!97 ' 


Sa srpske strane navođeni su još i neki drugi argumenti protiv ilirstva 
(latinska slova,!'5 novo, nenarodno ime »lIliri«, i sl.), ali u suštini izvor 
protivljenja ilirskome pokretu bili su i na srpskoj strani čuvari starog 
stanja stvari protiv svega što je novo, bez obzira da li ono dolazi sa 
srpske (Dositijeve i Vukove), sa hrvatske ili sa »ilirske« strane. 


Na protivilirsko držanje pojedinih Srba djelovala je i službena Srbija 
(vlada i dinastija), koje su bile protiv svakog novog pokreta (a pogotovu 
protiv ovako prevratničkog, revolucionarnog ilirizma) strahujući, da 
uslijed političkih promjena, koje bi takav pokret mogao izazvati, ne 
izgube svoje vladajuće pozicije u Srbiji. 


Najviše se u suzbijanju ilirskoga pokreta i sa strane srpske i sa strane 
hrvaiske reakcije operiralo vjerom. Hrvatski reakcionari su tvrdili, da je 
glavni cilj ilirskoga pokreta da »povlaši«, posrbi, prevede u pravoslavlje 
hrvatske katolike, — a srpski neprijatelji napretka i progresa najviše su 
napadali ilirizam zbog toga, što on tobože ide isključivo za tim, da poka- 
toliči pravoslavne Srbe. I jednima i drugima savršeno je odgovorio Bo- 
goslav Šulek: »A hoće li ilirski domorodci Horvate i Slavonce povlašiti? 
Za uviditi netemeljitost ovakvih potvaranjah oli bolje ludost sličnih kle- 
vetanjah, treba znati, da mnogi Srblji, koje Horvati nepravo Vlahe 


16»... Docnije, kada je Jovanović pokrenuo Vilu, ilirski orijentisanu, Pavlović je 
imao dovoljno razloga da ovu publikaciju napadne žestoko i bezobzirno; s jedne 
strane ju je mogao napasti načelno, kao ilirsku ediciju, a s druge strane iz ego- 
ističkih motiva, jer je Vila mogla da nanese i materijalne i moralne štete Listu i 
Letopisu, koje on u taj čas uredjuje. Sam Jovanović pisao je 1840 godine da će od 
svoje Vile »bar po dve — ako više nemogućno bude — na godinu česti izdati, da 
mesto izdišućeg Letopisa zamene«. (U pismu Babukiću 25. VI. 1840 Babukićeva pre- 
piska). Janko Šafarik nas obaveštava da Vila ima 765 pretplanika, što je vrlo lep 
broj za ono vreme, a Miloš Popović piše 1841 godine nepoznatom Iliru kako »rastru- 
bljeni Letopis« neće niko da kupuje, dok je prva sveska Vile potpuno rasprodana ... 

- (Mamuzić, na istome mjestu, str. 53-54). 


297 Isporedi na istome mjestu, str. 71. 


 »Latinska slova nisu naša, a svetog Kirila su naša ...« pisao je Pavlovićev List. 
Na na istome mjestu, str. 75). 

nazivaju, baš zato se plaše ilirskoga imena, jerbo misle, da jih Iliri 
sredstvom ovoga imena žele pokatoličiti, ili kao što oni vele, pošokčiti, 
a je li moguće iste ljude i povlašiti, i pošokčiti?«!% : 


Historijski promatran, ilirski pokret znači najviši stupanj, što ga je 
borba za nacionalno oslobođenje i ujedinjenje južnoslovenskih naroda 
dostigla u svom prvom razvojnom periodu, pod feudalizmom. Nastao pod 
jakim utjecajem Francuske revolucije i srbijanskih ustanaka, taj pokret 
je i u teoriji (ilirska politička poezija, rukopisni, necenzurirani spisi, 
dnevnici, pisma, zabranjene knjige, usmena, ilegalna agitacija) i u praksi 
(godina 1843, 1845, provođenje demokratske revolucije 1848/49) bio za 
revolucionarno rješenje našeg nacionalnog pitanja, za puno, političko 
oslobođenje naših naroda ispod vlasti tuđinskih država putem oružane 
borbe; glavni nosilac toga narodnog pokreta bile su potlačene društvene 
klase na čelu sa građanskom klasom i njenom inteligencijom: (koja je 
klasa pod feudalizmom, budući i sama ugnjetena i obespravljena, nužno 
morala biti revolucionarna). 


U ilirskom pokretu, a naročito u njegovoj četrdesetosmaškoj završnoj 
fazi (kada se je našem puku prvi put pružila prilika da slobodno pro- 
govori: u Narodnim Zahtijevanjima, u zaključcima Majske skupštine, u 
Hrvatskom saboru, u slobodnoj štampi) — jasno se je ispoljilo, što je naš 
narod, što su njegove najnaprednije klase mislile, željele i htjele u vezi 
sa rješenjem našeg nacionalnog pitanja, — i šta su bile u stanju (kada im 
se u toku demokratske revolucije od 1848/49 pružila za to prilika) i da 
učine za svoje oslobođenje i ujedinjenje, gledajući u njemu ne samo 
glavni, neminovni uvjet daljeg normalnog razvitka, nego i jedinu ga- 
ranciju opstanka južnoslovenskih naroda. 


U ilirskom preporodu, koji je uz srpske ustanke i vojvođanski pokret 
značio kulminaciju južnoslovenskih oslobodilačkih težnja u prvoj po- 
lovici devetnaestog stoljeća, — naše nacionalno pitanje došlo je, i idejno 
i praktički, do svog jedino normalnog, naprednog, pozitivnog rješenja, 
koje se manifestiralo u propagiranju i ostvarivanju punog  političko- 
nacionalnog južnoslovenskog jedinstva. 


10% Šta namjeravaju Iliri, str. 123. 

Drugo razdoblje 


POD KAPITALIZMOM 


a 


PRIJELOM GODINE 1849 


Ali pozitivno, normalno rješenje južnoslovenskog nacionalnog pitanja, 
pravilno započeto, a demokratskom revolucijom 1848 djelomično i ostva- 
reno oslobođenje i ujedinjenje naših naroda nije vstalo trajno, nije se 
održalo kao definitivno. Pobjeda kontrarevolucije godine 1849 uništila 
je i tu glavnu tekovinu naše Četrdesetosme. Time je normalna linija 
nacionalnog razvoja južnoslovenskih naroda bila nasilu prekinuta. 


S jedne strane protiv tekovina naše oslobodilačke borbe prva je 
povela rat feudalna Mađarska u zajednici sa carskom Austrijom. Ma- 
đarska plemićka vlada nastavila je svoj istrebljivački rat protiv naših 
naroda i onda, kada je austrijska reakcija zaratila i protiv same Ma- 
darske, u cilju da uništi i njezinu samostalnost. S druge strane nacio- 
nalnu slobodu i četrdesetosmaško jedinstvo južnoslovenskih naroda 
konačno je likvidirala udružena austro-ruška kontrarevolucija potkraj 
1849. 


Da bi uništila našu nacionalnu slobodu i jedinstvo, Austrija je vješto 
znala iskoristiti i unutrašnje reakcionarne elemente tadašnjeg južno- 
slovenskog drušiva: 1. hrvaiske svjetovne i crkvene feudalce (na čelu 
s barunom Kulmerom i biskupom Haulikom, koji od jeseni 1848 upo- 
trebljavaju kao svoje poslušno sredstvo i bana Jelačića); 2. Konzerva- 
tivnu klerikalnu struju patrijarha Rajačića u Vojvodini; i 3. kneza 
Aleksandra Karađorđevića i njegovu vladu u Srbiji. 


Važno je pritom, da nijedan od ovih reakcionarnih, protujužnoslo- 
venskih (i vanjskih i unutrašnjih) činilaca nije slučajno godine 1848/49 
zauzeo stav protiv naše slobode i jedinstva, nego su svi ti faktori još 
mnogo prije Četrdesetosme bili glavni neprijatelji pravednog, naprednog, 
revolucionarno-demokratskog rješenja našeg nacionalnog pitanja. Hege- 
monističko mađarsko srednje plemstvo vodi u prvoj polovici 19 sto- 
ljeća bezobzirnu borbu protiv hrvatskih i srpskih težnja za nacionalnom 
slobodom, a u deceniju prije revolucije bjesomučno progoni ilirski oslo- 
bodilački pokret; godine 1848 to je srednje plemstvo preuzelo svu vlast 
u Mađarskoj i otada je još bezobzirnije (i otvorenim ratom) nastavilo 
svoju borbu protiv slobode naših naroda.! Austrija je na čelu s Metter- 
nichom, pomažući isključivo konzervativne i feudalne elemente u 


"O držanju mađarskog srednjeg plemstva prema ilirskom pokretu vidi doku- 
mente, objavljene kod Miskolezya, u njegovom navedenom djelu o hrvatskom pitanju. 
Isporedi o tome i moju navedenu knjigu: Društvene i političke borbe... str. 11-68. 

Hrvatskoj i oslanjajući se jedino na njih, dosljedno ugušivala ilirski 
narodni demokratski pokret kao antidržavnu, prevratničku, revolucio- 
narnu djelatnost.2 Ni carska Rusija nije protiv južnoslovenske slobode 
i jedinstva ustala prvi put godine 1849; njen konzervativni, protivilirski, 
protujužnoslovenski stav na strani Austrije jasno se ispoljio mnogo 
ranije. 

Što se unutrašnje, južnoslovenske reakcije tiče, najnepomirljiviji pro- 
tivnici ilirskoga pokreta bili su od početka hrvatski feudalci — dok su 
se svim naprednim težnjama u Vojvodini još od Dositijevih vremena 
protivili konzervativni vrhovi pravoslavne crkve, a Srbijina dinastija i 
vlada su isto tako još prije revolucije dale dokaza o tome, da zaziru od 
svakog revolucionarnog nacionalnog pokreta među južnoslovenskim na- 
rodima zbog straha, da takav prevrat ne uništi i njihove vladajuće 
pozicije u Srbiji. Nastavljajući svoju dotadašnju, konzervativnu, klasno- 
kastinsku, protunarodnu politiku: i hrvatski feudalci, i vojvođanski 
crkveni dostojanstvenici, i srbijanski vlastodršci stavili su se godine 
1848/49 u službu reakcionarne Austrije i pripomogli ugušivanju naše 
demokratske revolucije i uništenju četrdesetosmaškog, djelomično ostva- 
renog južnoslovenskog jedinstva i slobode.“ 

Nakon 1849 pobjedničke reakcionarne sile ponovo su nacionalno po- 
robile Vojvodinu i Hrvatsku, podvrgnuvši ih prvo Austriji (Bachov apso- 
lutizam), a zatim i Mađarskoj; poluzavisna Srbija je nakon toga i dalje 
ostala odvojena, za sebe, Crna Gora isto tako, Bosna i Hercegovina i 
Makedonija pod Turskom, Slovenija pod Austrijom, Na taj način po- 
robljenost i rascjepkanost naših zemalja i naših naroda bila je ponovo 
uspostavljena. 


ž Vidi dokumentarni dio Miskolezyjeve navedene knjige i moje Društvene i poli- 
tičke borbe ..., str. 69-72, 


* »U cirkularu (ruskog cara Nikole, povodom smrti austrijskoga cara Franje, napom. 
V. B.), koji je bio razaslan ruskim poslanicima u inozemstvo, naglašuje se, da će 
Njegovo Veličanstvo sa svim silama, što mu stoje na raspolaganju, gledati da očuva 
spoljašnji i unutrašnji integritet austrijskoga carstva«. (Prelog, Slavenska renesansa, 
str. 86.) — »Godine 1842 ruski poslanik u Beču grof Medem opisuje svojoj vladi 
ilirizam kao političku težnju za ujedinjenjem svih Južnih Slavena u Austriji i Tur- 
skoj... Nikola, duboko uvjeren da mora podupirati monarhički princip i očuvati 
onaj »entente cordiale« s Austrijom, izjavio je, da se njegova vlada ne će nikada na 
to dati, da bi podupirala revolucionarnu agitaciju u susjednim prijateljskim drža- 
vama«. (Na istome mjestu, str. 95.) — »Ruske su oblasti pozorno pratile gibanje 
Slavena u Austriji u proljeću god. 1848. i bijahu odlučno protiv njihovih nacionalnih 
težnja. o puka simpatija ruske javnosti i štampe s tim težnjama, smatrane su pre- 
stupkom ...« (Isto, str. 329.) 

“o drišrju hrvatskih svjetovnih i i crkvenih feudalaca godine 1848/49 prema južno- 
slovenskoj borbi za slobodu i jedinstvo — vidi moju knjigu Društvene i političke 
borbe... — O ulozi patrijarha Rajačića vidi moju studiju: »O nekim osnovnim pro- 
blemima Četrdesetosme«, Historijski zbornik, god. 11. 1949, broj 1-4, str. 280-306, — 
1 moju knjigu: Hrvatska ljevica u godinama revolucije, Zagreb 1949, str. 289-324 i 
389-408. — O Srbijinoj dinastiji i vladi vidi Drag. M. Pavlović, Srbija i srpski pokret 
u južnoj Ugarskoj 1848/49, i Prepisku Ilije Garašanina, navedeno djelo, pisma iz 
god. 1848 i 1849. 

Pobjeda kontrarevolucije u Evropi i u Austrijskom carstvu spriječila 
je, dakle, normalni nacionalni razvoj južnoslovenskih naroda, i, uništivši 
četrdesetosmaške začetke južnoslovenskoga ujedinjenja u jednu slobodnu, 
samostalnu državu, — gurnula nas ponovo u stanje podjarmljenosti, na- 
cionalne razdrobljenosti i rascjepkanosti, bacila nas natrag u Srednji vijek. 

Taj poraz, što ga je na kraju prvog razdoblja pretrpjela naša revolu- 
cionarno-demokratska borba za oslobođenje i ujedinjenje, — znači ponaj- 
znatniji prijelom, ponajkrupniju historijsku prekreinicu u južnosloven- 
skom nacionalnom razvoju. Time, što je na silu obustavljeno normalno, 
dosljedno započeto formiranje jedinstvene južnoslovenske nacije na teme- 
ljima, koje je i teoretski i praktično bio postavio ilirski pokret, — time 
je dotle prirodan, progresivan tok čitavog našeg nacionalnog razvitka 
prekinut i usmjeren suprotnim, reakcionarnim, abnormalnim, separa- 
tističkim pravcem, koji se je narednih decenija manifestirao u čitavom 
nizu međusobnih sukoba, nacionalne netrpeljivosti, mržnje i razdora 
unutar južnoslovenskih naroda. Zbog toga, što su nam vanjske i unu- 
trašnje kontrarevolucionarne snage nasilno onemogućile da našom de- 
mokratskom revolucijom do kraja dovedemo stvar našeg oslobođenja i 
ujedinjenja i da je učvrstimo i sačuvamo, zbog toga, što smo tada bili 
ometeni, da na vrijeme (u doba prelaska iz feudalizma u kapitalizam) 
definitivno ostvarimo naše nacionalno: jedinstvo — nastat će čitav niz 
kasnijih naših nacionalnih abnormalnosti, nesreća i tragedija. 


1. 
POLOŽAJ NARODA U DRUGOME RAZDOBLJU 


Bachov apsolutizam, koji je u Austrijskom carstvu uveden nakon po- 
bjede kontrarevolucije, imao je između ostalog zadatak, da riješi i 
pitanje društvenoga uređenja; u tom pogledu vladalo je 1850 prilično 
kaotično stanje, jer su u pojedinim zemljama Habsburškoga carstva 
četrdesetosmaške revolucije (već prema klasnom sastavu svojih nosilaca 
i prema svojoj intenzivnosti) na najrazličitije načine likvidirale pred- 
martovski feudalni društveni poredak: od najradikalnijeg ukidanja feu- 
dalnih odnosa (oduzimanje zemlje crkvi i veleposjednicima bez odštete, 
oslobađanje seljaka svih tereta i daća — kako je u praksi provedeno, 
na primjer, kod nas u Vojvodini i dobrim dijelom u Hrvatskoj) — do 
neznatnih promjena »na papiru«, u polovičnim zakonima plemićkih 
sabora, čije je provođenje bilo povjereno plemićkim vladama, koje su 
spriječile ostvarivanje svih, po feudalce nepovoljnih zakonskih odredaba 
1 zadržale uglavnom sve po starom (kakav je bio slučaj u Mađarskoj, 
gdje je.i poslije marta 1848 sva zakonodavna i izvršna vlast ostala u 
rukama plemstva). 

Bach je pitanje konačne likvidacije feudalizma riješio odozgo: for- 
malno, on je morao da ukloni predmartovsko feudalno državno ure- 
đenje, jer je ono sa svojim posebnim ustavima, saborima, srednjo- 

vjekovnim privilegijama pojedinih zemalja austrijskoga carstva pred- 
stavljalo smetnju za uvođenje novog  apsolutističko-centralističkog 
sistema. Ali uništavajući predmartovske državopravne formacije on je 
likvidaciju feudalnih socijalnoekonomskih odnosa izvršio na najveću 
korist reakcionarnih društvenih klasa: feudalne katoličke crkve i plem- 
stva. »Otvorenom zapovijeđu« od 2 ožujka 1853 prije svega je usta- 
novljena veoma visoka odšteta plemstvu za izgubljenu urbarijalnu 
zemlju i kmetska podavanja: 300-700 forinti po jednom kmetskom 
selištu; nadalje je određeno, da se na tu sumu isplaćuje feudalcima 5% 
kamata unatrag, računajući od svibnja 1848 godine. U kolikoj su mjeri 
feudalci dobro prošli ovakvim bachovskim likvidiranjem feudalnih 
odnosa, vidi se na primjeru Ugarske: tu je plemstvo samo tražilo za sebe 
na ime odštete ukupnu sumu od 100-120 milijuna forinti (ta suma je 
već značila daleko više, nego što je feudalna klasa Ugarske uistinu bila 
izgubila), — a po Bachovoj odredbi ugarskim feudalcima je na ime od- 
štete stvarno isplaćena ukupna suma od 310 milijuna forinti, dakle 
gotovo triput više, nego što su sami ti plemići bili zahtijevali. 


Druga glavna karakteristika ove Bachove odredbe o likvidiranju feu- 
dalnih odnosa, koja je imala golemo socijalno značenje, sastojala se u 
tome, što je čitava ta ogromna suma plemićke odštete bila isplaćivana 
od dodatnog poreza (na svaku forintu 15 krajcara). I nepravedna, pre- 
velika visina same odštete, i način njenog isplaćivanja teško su poga- 
đale najbrojnije porezovnike, široke radne slojeve naroda, a prije svega 
seljaštvo. 

Pored ovog osnovnog opterećenja Bachovo uvođenje novog, kapita- 
lističkog poretka (s ovakvim. likvidiranjem feudalizma odozgo) svalji- 
valo je na radni seljački narod još čitav niz drugih tereta. Troškove 
novog golemog Bachovog centralističkog državnog aparata, koji je bio 
za nekoliko puta veći i skuplji od ranije, predmartovske državne admi- 
nistracije, također su, u obliku čitavog niza novih poreza, imali da pod- 
mire uglavnom seljaci: uvedena je nova zemljarina, porez na dohodak, 
lični porez, teške i brojne takse i biljezi, veliki posredni porezi (na 
šećer i drugu robu, monopol duhana i sl.) ... 

A dotle nečuvena korupcija, koja je cvala za sve vrijeme Bachovog 
apsolutizma (pod kojim je bila onemogućena svaka kontrola i kritika 
državnih funkcionera: ukinuta sloboda štampe i sva ostala politička i 
građanska prava) — činila je još nesnosnijim ono teško ekonomsko 
stanje, u kome su se naši narodi u sklopu Austrijskoga carstva našli 
poslije ukidanja feudalizma. 

Ovi teški ekonomski uvjeti traju i nakon Bachovog apsolutizma. 
Drastične dokaze o težini ekonomskog stanja šezdesetih godina 19 sto- 
ljeća i o tome, kako tada naš »narod pod ovim sustavom gospodarski 
naglo propada« iznio je u hrvatskom saboru godine 1866 zastupnik 
Ladislav Kukuljević: »... Iz tih se Kukuljevićevih podataka vidi, da je 
Hrvatska i Slavonija plaćala te godine (1865, napom. V. B.) bez Kra- 
jine u ime izravnih i neizravnih poreza sa svim nametima svotu od 


1,197,386 forinta, a imala je dohotka 7,179.892 forinte. Tako je Hrvat- 

ska i Slavonija, reče Kukuljević, jedina na svijetu zemlja, koja plaća 
više poreza nego ima od zemlje prihoda pa s toga biva, da narod, koji 
je već skoro posve propao, mora trošiti od svoje temeljne glavnice. ... 
Kukuljević je izračunao na osnovu autentičnih podataka, da se je po- 
čamši od godine 18585 dakle u 16 godina temeljni kapital, uložen 
u marvi, smanjio za 17 milijuna, a onaj u šumi za 30 milijuna for. Porez 
se je u to vrijeme utjeravao upravo nesmiljenom strogošću, i to pomoćju 
vojničkih četa, koje su dolazile gotovo u svako selo, no usprkos toj naj- 
većoj strogosti iznosili su zaostatci od godine 1865 znainu svotu od 
3,304.509 for. Zanimivi su također podatci saborskoga proračunskoga 
odbora, koje je njegov izvjestitelj Kraljević baš u to vrijeme pred kuću 
iznesao. Za tri struke domaće uprave, političku, pravosudnu i bogo- 
štovno-nastavnu trošilo se te godine _ ukupno 2,433.974 for. Pošto je 
zemlja plaćala državi po gornjih Kukuljevićevih podatcih na izravnom 
i neizravnom porezu for. 7,197.386, davala je po tom centralnoj upravi 


for. 4,800.000«.# 


Zajedno s ovim gotovo neograničenim ekonomskim  izrabljivanjem 
našega puka sa strane ugnjetačke centralističke austrijske države, Ba- 
chov apsolutizam je naše narode bacio u položaj potpune političke i 
nacionalne obespravljenosti (nasilnim vršenjem germanizacije, potpu- 
nom obustavom političkog života — sabora, političkih stranaka i slobodne 
štampe — podvrgavanjem zemlje svemoćnoj, neograničenoj vladavini 
žandara, policije, vojske, protunarodnog činovnišiva, cenzure). 


U Hrvatskoj (kao i u svim ostalim našim krajevima pod Austrijom) 
stanje puka, naroda, ostalo je dakle teško i nakon ukidanja feudalizma; 
izmijenio se samo ugnjetački sistem, na mjesto feudalnog došao je ka- 
pitalistički, a predmet izrabljivanja i tlačenja je i pod tim novim si- 
stemom ostao isti: narod, puk hrvatski, srpski i slovenački. Za ogromnu 
većinu potlačenog naroda nacionalno ugnjetavanje je i sada imalo svoj 
konkretni klasni sadržaj: i dalje se radi o socijalno-ekonomskom izrablji- 
vanju i političkom tlačenju, što ga nova, građanska vladajuća klasa, 
s pomoću svoje nove, kapitalističke državne vlasti vrši nad najširim, 
radnim slojevima naroda; taj novi, kapitalistički sistem predstavlja u 
ovom drugom razdoblju onu organiziranu silu, kojom klasni ugnjetač 
tuđe, austro-njemačke narodnosti drži naše narode u podjarmljenosti. I 
sada je najvećma, pa gotovo i jedino vidljiva strana, tuđinska nacional- 
nost ugnjetača, ali suštinu nacionalnog porobljavanja i sada čini novi 
eksploatatorski, kapitalistički sistem vladavine. Zato je borba za soci- 
jalno oslobođenje ostala i u drugom razdoblju jedan od glavnih sadržaja 
naših nacionalno-oslobodilačkih pokreta, jer se za narodne mase i sada 
radilo prije svega o socijalno-ekonomskom i političkom oslobođenju 
od nove, buržoaske vladajuće klase i njenog klasnog, kapitalističkog 
ugnjetačkog sistema. 


5 Štamparska griješka, treba 1848, napomena V. B. 
* Martin Polić, Parlamentarna povijest ... I, str. 195-196. 

Za puk, za narod nacionalno oslobođenje nije ni u ovom razdoblju 
moglo da znači ništa drugo, nego da se za većinu naroda, koja je naj- 
većma potlačena, izvojuje bolji život, da se stanje te pučke većine po- 
boljša.“ A da se poboljša stanje naroda, da se dođe do pune i nacionalne 
i druge slobode puka, može se sada, pod kapitalizmom, samo obaranjem 
kapitalističkog poretka, kojim se vrši nacionalno i sve ostalo ugnjeta- 
vanje. I baš zato, što naše narode i dalje drži ugnjetene i razdvojene 
organizirana sila protunarodne, kapitalističke države, oni su i u ovom 
drugom razdoblju mogli da izvojuju svoje nacionalno oslobođenje i uje- 
dinjenje jedino upotrebom sile, oružanom, revolucionarnom borbom. 
(I to ne samo ondje, gdje su ih tuđinske države držale u potlačenosti, 
nego i u samoj Srbiji, gdje su Obrenovići svaki pokret naroda za slo- 
bodu ugušivali protunarodnim državnim aparatom, pomažući na taj 
način, da se podjarmljenost naših naroda tuđincima i postojeće stanje 
naše nacionalne razjedinjenosti silom održi i dalje.) 

Nakon pobjede austro-ruske kontrarevolucije godine 1849 ostalo je 
dakle stanje južnoslovenskih naroda i pod tuđinskim državama i pod 
protivunarodnim domaćim dinastijama i vladama uglavnom isto, pa su 
i potrebe za nacionalnim oslobođenjem, i cilj, sadržaj nacionalne borbe, 
i način vođenja te borbe ostali isti. Ista je ostala i gotovost potlačenog 
naroda, da 1 u drugom razdoblju, pod kapitalizmom, vodi odlučnu, re- 
volucionarnu borbu za svoje puno i nacionalno i socijalno-političko 
oslobođenje. 


III. 


GRAĐANSKA KLASA I GRAĐANSKA INTELIGENCIJA 
U DOBA KAPITALIZMA 


U Hrvatskoj 


Sasvim se drukčije držala u drugom razdoblju građanska klasa i njena 
inteligencija prema rješavanju našeg nacionalnog pitanja. Ta promjena 
stava proizašla je iz one izmjene, koja je nastala u društvenom položaju 
buržoazije u kapitalističkom poretku s jedne strane, i iz sastava same 
hrvatske buržoazije u drugoj polovici 19 stoljeća s druge. 


7 Takav narodski smisao nacionalnog pokreta jasno je uočio Svetozar Marković: 
»Nacionalizam nije sam sobom cilj, nego samo sredstvo, — sredstvo za blagostanje 
naroda«. — »Oslobođenje jednog naroda od tiranije drugog naroda samo je jedan korak 
u lancu drugih sloboda«. (J. Skerlić: Svetozar Marković. Živet i rad. Str. 201 i dalje.) 
— Zanimljivo je, da je to naslućivao i takav građanski učenjak, kakav je biv Jovan 
Cvijić: »Jer svet ne živi samo od nacionalnosti kao pojma. Hoće da je slobodan i 
osiguran, hoće ničim nesprečenu utakmicu sposobnosti, neće da trpi kućiće i odža- 
koviće, koji ne valjaju, ne voli ni gospodu, ni vlast, ako nemaju dobrih osobina ...« 
(Cvijićeva knjiga, str. 63.) 

Karakter te građanske klase bio je uvjetovan ekonomskim stanjem 
Hrvatske u to doba. Zbog razloga ranije navedenih (turski ratovi, kolo- 
nijalni položaj prema Austriji) u Hrvatskoj se do polovice 19 stoljeća 
nije mogla razviti manufaktura i industrija. Na taj način hrvatska bur- 
žoazija nije bila iznikla na vlastitoj razvijenoj industrijskoj podlozi i 
na izgrađenom unutrašnjem tržištu, nego je bila stvorena na bazi one 
trgovine, koja se je zahvaljujući povoljnim historijsko-geografskim uvje- 
tima bila razvila od polovice 18 do polovice 19 stoljeća na liniji Zemun 
Rijeka sa glavnim središtem u Karlovcu. Ta trgovina bila je uglavnom 
tranzitnog karaktera (izvozili su se, preko Karlovca, vojvođanski, bo- 
sanski i hrvatski pretežno poljoprivredno-stočarski proizvodi u Rijeku, 
odakle se je uvozila inozemna roba). Glavna slabost te gotovo isklju- 
čivo trgovačke buržoazije baš je i bila u tome, što nije počivala na ra- 
zvijenom unutrašnjem tržištu, stvorenom vlastitom industrijskom pro- 
izvodnjom, — nego je zavisila uglavnom od izvanjskih izvora i faktora. 
Do 1848, do vremena kada se je ta trgovina nalazila u polelu, ova trgo- 
vačka buržoazija na čelu s karlovačkim građanima mogla je da pruži 
materijalnu podlogu svojoj građanskoj inteligenciji kao nosiocu ilirskoga 
pokreta. 

Nakon pobjede kontrarevolucije dalji razvoj te buržoazije, koja je 
kapital, nagomilan trgovinom, tek bila počela da ulaže u početke ma- 
nufakture i industrije, bio je prekinut. Bachov centralistički apsolutizam 
znatno je pogoršao kolonijalni položaj Hrvatske prema Austriji i forsi- 
ranjem centralne austrijske industrije i dalje sprečavao njen normalan 
ekonomski i društveni razvoj. Drukčijim usmjeravanjem glavnog trgo- 
vinskog puta, provođenjem za Hrvatsku nepovoljne saobraćajne poli- 
tike u drugoj polovici 19 stoljeća, međunarodna trgovina, koja je nekad 
išla linijom Zemun-Karlovac-Rijeka, izgubila je svoje značenje i stala 
naglo opadati. Unutrašnje tržište nije se ni u to doba moglo razviti 
uslijed do krajnosti oslabljene kupovne moći najbrojnijih potrošača, 
seljaka, čiji je ekonomski položaj, kao što smo vidjeli, zbog plaćanja 
odštete feudalcima i zbog uvođenja čitavog niza novih poreza nakon uki- 
danja feudalizma bivao sve teži. 


Zbog svega toga u Hrvatskoj se nakon 1850 industrijska buržoazija 
nije razvila, a trgovačka nije napredovala. Brojčano jačala je samo 
građanska inteligencija, tako da su prvih decenija druge polovice 19 
stoljeća najznatniji sastavni dio hrvatske građanske klase sačinjavali gra- 
đanski intelektualci. Na taj način je novo, kapitalističko razdoblje za- 
teklo hrvatsku buržoaziju svedenu uglavnom na građansku inteligenciju. 
»Kada je buržoaska era s liberalizmom i nacionalizmom unišla i u 
Hrvaisku, tu nije dakle bilo ukorijenjene buržoazije, nego je postojao 
samo u školama proizvedeni nadomjestak buržoazije — svećenici. prav- 
nici, doktori, profesori i studenti«.8 I Martin Polić u uvodu svoje Paria- 
mentarne povijesti ističe kako je u to vrijeme građanska inteligencija 


8 Hauptmann Ludmil, Die Kroaten im Wandel der Jahrhunderte, Wiking Verlag, 
Berlin, str. 70. 

»gotovo čitava sudjelovala kod rješavanja« političkih problema Hr- 
vatske: »...ni prije ni poslije ne nalazimo, da je veći broj njegove 
(hrvatskog naroda, napom. V. B.) inteligencije i njegovih umnih sila 
sudjelovao u javnom životu kao što upravo u tom razdoblju narodne 
povijesti od godine 1860 pa naročito do godine 1873 i do godine 1880 ..«? 

A kao što je glavno obilježje građanske klase u tadašnjoj Hrvatskoj 
bila prevaga građanske inteligencije, tako je osnovna karakteristika ove 
inteligencije bila u tome, što je ona gotovo sva bila činovnička. Zbog za- 
ostalosti ekonomske, zbog nerazvijenosti materijalne kulture — slobodnih 
intelektualnih profesija (inžinjeri, liječnici, privatni namještenici, i sl.) 
uglavnom nema, tako da su svi ti građanski intelektualci bili primorani 
da žive od države, od državne službe. Ta upućenost građanske inteli- 
gencije na činovničku, javnu službu kao na golovo isključiv izvor 
Životne egzistencije jasno je fiksirana još potkraj godine 1849 u uvod- 
niku »Slavenskoga Juga« Hlepnja za službami: »Što dakle preostaje 
ovakvom izučenom siromašnom mladiću — pravom  proletarcu, nego 
javni pučki kruh? Kopati i orati ne može, jer ne ima zemlje ni što 
k njezinom obdjelavanju treba, ili jer se bezrazložno stidi od otog posla 
živiti; zanatu nije vješt, a krasti ne smije«.1? 

Jedan od glavnih uzroka revolucionarnosti ove građanske inteligencije 
u doba feudalizma baš je i bio u tome, što neplemić tada nije mogao 
dobiti nijedno unosnije mjesto u državnom aparatu, u kome su najviše 
službe davane isključivo pripadnicima privilegirane feudalne klase. 


Nakon ukidanja feudalizma društveni položaj te građanske inteli- 
gencije iz osnova se promijenio, a to je izazvalo golem obrat i u njenom 
političkom držanju. Iako je Bach, kao što smo vidjeli, izvršio likvidaciju 
feudalizma odozgo, polovično, na štetu puka, naroda, a u korist tako- 
zvanih »viših«, reakcionarnih klasa (spasavajući za plemstvo sve, što se 
spasiti dalo, tako da je i ekonomska i društvenopolitička moć feudalaca 
ostala i dalje golema), iako je njegova apsolutističko-centralistička vlada- 
vina gurnula Hrvatsku i njene narode u još težu ekonomsku zavisnost i 
nacionalnu podjarmljenost, — taj novi Bachov sistem je ipak u jednom 
pogledu pogodovao materijalnim interesima građanske inteligencije i 
značio za nju dalekosežan preokret na bolje: on je s jedne strane stvorio 
ogroman centralistički državni aparat, s masom novih unosnih činov- 
ničkih mjesta, a s druge sirane omogućio da sve, pa i najviše položaje 
u tom aparatu mogu dobiti i pripadnici građanske klase, građanska 
inteligencija. 

lako je nacionalna sloboda i državna samostalnost Hrvatske bila 
centralističkim sistemom, uvedenim nakon 1850, uništena, hrvatska gra- 
danska klasa je ipak i ovakvim krnjim, protunarodnim, antijužnosloven- 
skim bachovskim likvidiranjem feudalizma u Austrijskom carstvu došla 
do znatnih, krupnih klasnih koristi. Ta klasa i njena inteligencija nije 


? Polić, navedeno djelo, I, str. 1. ; 
*% Slavenski Jug, broj 187 od 10. studenog 1849. 

sada više kao u doba feudalizma bila primorana da se odlučno, po- 
žrtvovno pa i na revolucionaran način bori protiv postojećeg feudalnog 
državnog i društvenog poretka, koji je sSprečavao najvećem hroju njenih 
pripadnika i samu životnu egzistenciju; novi, kapitalistički poredak sa 
svojim državnim aparatom omogućavao je buržoaskoj inteligenciji da se 
u tom aparatu plasira, da služeći u njemu osigura sebi dobar i udoban 
život, da bude korisnik onih probitaka, koje sobom donosi sudjelovanje 
u novom vladavinskom sisteniu. 

U kolikoj je mjeri Bachov sistem povećao državnu administraciju, 
vidi se iz ovih podataka koji se odnose na promjene u Ugarskoj i koji 
govore o tome, kako su troškovi za izdržavanje te administracije narasli 
za pet do šest puta: »Županijska uprava zemlje stajala je 1847 godine 
2,600.000 forinti, a 1858 već 13 miliona; ukupan trošak javne uprave 
iznosio je 1848 godine četiri i po miliona, a popeo se prema državnom 
budžetu iz 1857/58 samo za krunovinu Ugarsku na 20 miliona, za srpsku 
Vojvodinu na 3,600.000 forinti«.H ' 


Pogodnosti novoga sistema počela je naša građanska inteligencija u 
punoj mjeri da uživa nakon Bachovog odlaska, u doba takozvanog po- 
vratka na parlamentaran život, od godine 1860. Tada je velik dio stranih 
činovnika (»Bachovi husari«) napustio zemlju, a budući da je po Bachu 
proširen i povećan državni aparat i dalje ostao, to su se za hrvatsku 
građansku inteligenciju ispraznila brojna činovnička mjesla i pružile 
neobično povoljne prilike za »uhljebljenje«. To vraćanje na »ustavni 
život« poslije ukidanja Bachovog apsolutizma nije, izuzevši građansko- 
činovničke elemente, donijelo u Hrvatskoj nikome drugome znatnije 
koristi; stanje potlačenosti za narod, za puk hrvatski ostalo je isto. 
Bogović je u Hrvatskom saboru 1865/7 ovako okarakterisao »doba 
Schmerlingovog pseudoustavnog ševrdanja« početkom šezdesetih godina 
prošloga stoljeća: »Znamo dobro, kako je bilo i za ove dobe, gdje se 
bitno nije ništa promijenilo, samo što su tuđinci odavle otišli i domaći 
nastupili, pa što su ovi isto tako domaće sinove proganjali i tjerali kao 
oni prije.«!? 

Ali bez obzira na to, što se Hrvatska i poslije Bacha nalaz'la u kolo- 
nijalnom stanju zavisnosti i nacionalne i političke potlačenosti, — gra- 
đansko-činovnička inteligencija mirila se s novim stanjem i bila 
uglavnom zadovoljna, jer se za nju kao pripadnika dotle obespravljene, 
potlačene buržoaske klase sada otvorila mogućnost afirmiranja. Veoma 
je značajno u tome pogledu raspoloženje i gledanje jednog uglednog 
predstavnika hrvatskih građanskih političara iz tih šezdesetih godina, 
zagrebačkog podžupana Petra Očića, koga nam Martin Polić prikazuje 
ovako: »Tih dana umre jedan od članova znamenitih sabora od godine 
1861 i 1865 ... Bijaše to Petar Očić ... Znao je rado pripovijedati, kako 
je on, skroman lončarski sin, postao podžupan, a u tome je vidio po- 


! SzekfiG., Der Staat Ungarn. Eine Geschichtsstudie. Stuttgart-Berlin, Deutsche 
Verlags-Anstalt 1918, str. 183. 


12 Polić, navedeno djelo, I, str. 226. 


68 


bjedu demokratičkoga načela, što ga je i najviše rađovalo«.!5 Polić uz lo 
sasvim ozbiljno smatra i ističe, kako je ovaj Schmerlingov podžupan u 
Zagrebu »tipičan predstavnik hrvatskoga demokratičkoga duha«. U 
stvari Petar Očić je bio tipičan zastupnik građansko- činovničkog shva- 
ćanja o demokraciji, o narodnim pravima i o nacionalnom položaju 
Hrvatske u ovom drugom razdoblju nakon ukidanja feudalizma. To gra- 
đansko činovništvo bilo je uisiinu zadovoljno, smatrajući da je samim 
tim, što je ono sada u mogućnosti da dođe i do najviših položaja u 
državnoj službi — sve u najboljem redu, da je time najpovoljnije riješeno 
i nacionalno i sva druga državno politička i narodna pitanja, — i da više 
nema nikakvoga smisla biti nezadovoljan ili voditi borbu s postojećim 
stanjem stvari. A kada je desetak godina kasnije (1873) Ivan Mažuranić, 
običan građanski intelektualac, postavši banom zauzeo najviši položaj 
u domaćoj hrvatskoj administraciji, — onda će ovi građanski političari- 
činovnici činjenicu, da je u Hrvatskoj imenovan za bana pučanin, prika- 
zivati kao puno ostvarenje svih vjekovnih težnja hrvatskoga naroda i 
skinuti revolucionarnu borbu za nacionalno oslobođenje i ujedinjenje 
definitivno sa dnevnoga reda svoje politike. 


Baš u odnosu prema tom novom kapitalističkom vladavinskom sistemu 
i njegovom državnom aparatu došlo je do razilaženja između naroda na 
jednoj i građanske klase i njene inteligencije na drugoj strani. Narodni 
interesi su se tu potpuno razdijelili od građanskih, tako da je držanje 
puka u Hrvatskoj prema novoj državnoj vlasti bilo sasvim suprotno od 
držanja pripadnika građanske klase. 


Taj organizam nove buržoaske države (spomoću kog, u krajnjoj liniji, 
austro-njemačka i mađarska vladajuća klasa vrši nacionalno ugnjeta- 
vanje južnoslovenskih zemalja: Hrvatske, Vojvodine, Slovenije, a kasnije 
i Bosne i Hercegovine) — onemogućavao je slobodan nacionalni život 
narodu, sprečavao ga da se razvija ekonomski, kulturno i politički, — a 
taj isti građanski protunarodni državni aparat pružao je građanskoj inte- 
ligenciji glavnu i gotovo jedinu životnu egzistenciju, omogućavajući joj 
svojim brojnim unosnim mjestima da dobro živi. 

Narod, koji je težio slobodnom nacionalnom životu, išao je za tim 
da zbaci tuđinsku vladavinu nad sobom, da sruši neprijateljsku austrij- 
sku i mađarsku državu, da uništi tlačilački građanski vladavinski sistem, 
— a građanska inteligencija, da bi živjela, morala je da služi toj tuđinskoj 
vladavini, toj neprijateljskoj državi, i da tako pomaže i podržava taj 
protunarodni državni aparat. 


Oni, koji »žive od zarade na državi«, od državnog aparata, od državne 
vlasti — i to baš ovakve, građanske — nisu, dakle, mogli da se bore protiv 
tog svog vladavinskog sistema, nisu htjeli da ga ruše, jer bi to značilo 
uništiti glavni i gotovo isključivi izvor vlastite egzistencije. Taj buržoaski 


I3 Martin Polić, Parlamentarna povijest ... Il, str. 199. Podertao V. B. 

državni aparat nije bio potreban samo građanskoj inteligenciji, nego i 
hrvatskoj građanskoj klasi kao cjelini, jer je kao buržoaski vladavinski 
sistem, u klasnom pogledu, osiguravao vladajući položaj čitave buržo- 
azije, omogućujući, u krajnjoj liniji, i hrvatskoj buržoaziji klasnu, eks- 
ploatalorsku vladavinu nad seljaštvom i nad radništvom. 

Dobivanje svih državnih služba, svih boljih, unosnijih položaja za- 
visilo je, nadalje, od tuđinskih, protivnarodnih, austro-mađarskih 
režima. Isto tako i dolazak na vlast u Hrvatskoj, dobivanje i zadržavanje 
domaće autonomne vlade, nije bilo ovisno od hrvatskog naroda, pa ni 
od parlamentarne većine, nego od peštanskih ili bečkih upravljača. 
Nalazeći se tako u socijalno-ekonomskoj zavisnosti od tuđinske, protiv- 
narodne vlasti, naši građanski političari dolazili su nužno u situaciju, 
da vode i jednu isto tako zavisnu, protivnarodnu politiku; njihov vlastiti 
ekonomski interes (dobivanje i zadržavanje činovničkog položaja služeći 
protivnarodnim režimima) bio je potpuno suprotan interesima naroda, 
i oni po pravilu »iz osobnog svog probitka ukupne domovine svoje čast 
i korist zanemaruju 1 tlače«.!t 


Ovu suprotnost interesa građanske inteligencije i naroda jasno je 
uočila još naša četrdesetosmaška demokratska štampa. Govoreći o odnosu 
dalmatinskih građanskih intelektualaca, koji kao činovnici služe tuđin- 
skoj državi (koji »iz tuđe torbe kruh jedu«), prema opozicionoj orga- 
nizaciji Slavenske lipe, koja je radila na oslobođenju slavenskih naroda 
u austrijskom carstvu, — uvodničar Slavenskog Juga piše: »Što od dru- 
štva Sl. Lipe u Zadru nikakova napretka imali nismo, tome ima više 
uzroka, a najglavniji su ovi: što su članovi ovog društva ... iz tuđe torbe 
kruh jeli, pak bojeći se, da se drugom ne zamjere i ne omrznu, kad 
narodu i narodnim poslovima ugađati počnu, zabacili su ono sveto po- 
duzeće, kojeg su se bili primili i koje bi veoma za naš narod i narodnost 
probitačno i korisno bilo«. »... Gospoda upravitelji su svi baš časnici 
(činovnici napom. V. B.) pretpostavljajući općoj narodnoj koristi sop- 
stvenu svoju... pak za obezbijediti sebi omiljenu svoju plaću, puštaju 
korisno ovo narodnje zavedenje (Lipu slavensku, napom. V. B.)... U 
Dalmaciji ovo lako i bez ikakvog odgovora zbiti se može, jer je broj 
slobodnih rodoljuba jako malen ...«15 


U tom pogledu veoma je značajno i ovo Starčevićevo svjedočenje o 
suprotnosti između narodnih i građansko-činovničkih interesa: »Većih 
časti bijaše malo, za dobiti njih koju, morao si biti u milosti Beča i Bu- 
dima. Tu milost mogao si dobiti samo žrtvujuć narod, narodnost i slo- 
bodu«. — »I jer gospodstvo davaju tuđe ruke, ne imaš načina za dočepati 
se ičesa, osim hvatajuć se tuđinca, i to onoga, koji ti daje, ili će ti dati. 


'4 Slavenski Jug, br. 116, od 16. kolovoza 1849, str. 153-154. 
15 Slavenski Jug, br. 68, od 9. lipnja 1849; str. 272. Podcrtao V. B. 

U tu verstu Slavoserbah!$ spada naša inteligencija«.!“ »Ne rude za narod 
ljudi koji su svojim staležem (svojom klasom, napom. V. B.) vezani ili 
raditi proti narodu, ili pustjati da narod propadne«.13 

Glavno životno pitanje građanske inteligencije bilo je dakle dočepati 
se pod svaku cijenu činovničkog mjesta u postojećem, tuđinskom, tlači- 
lačko-kapitalističkom državnom aparatu, sudjelovati u njemu, živjeti od 
njega, služiti mu dakle, — a osnovni životni interes naroda bio je: taj 
aparat ukloniti, razbiti, uništiti. 


Promjena društvenog položaja građanske klase i njene inteligencije 
nakon ukidanja feudalizma nužno je izazvala i prijelom, preokret u 
držanju buržoazije prema nacionalnom pitanju, prema borbi za oslo- 
bođenje, kojoj je buržoazija mogla biti vjerna samo u prvom razdoblju, 
dok je nacionalni ugnjetač bio feudalni poredak, koji i buržoaziju drži 
u potlačenosti; tada je buržoazija solidarna s ostalim ugnjetenim klasama 
naroda, jer se njeni interesi i težnje poklapaju s narodnima, a i cilj je 
isti, zajednički: srušiti feudalizam i tako se osloboditi i nacionalne i 
socijalne ugnjetenosti. Stvar nacionalnog oslobođenja bila _ je, dakle, 
povezana s građanskom klasom samo dotle, dok je i ona sama (za tra- 
janja feudalizma) bila ugnjetena; tada se ona zajedno s narodom iskreno 
bori da oslobodi i sebe i narod od feudalnog tlačenja; a čim je u kapi- 
talističkom sistemu postala vladajućom klasom, ona se od saveznika u 
borbi za oslobođenje pretvara u neprijatelja te borbe, i za nju otada 
narod postaje predmetom izrabljivanja i klasnog ugnjetačkog vladanja. 
Zato u drugom razdoblju građanska klasa i njena inteligencija kao eje- 
lina zauzima negativan, neprijateljski stav prema revolucionarnoj borbi 
za nacionalno oslobođenje, a njeno držanje prema rješavanju našeg 
nacionalnog pitanja postaje oportunisličko, konzervativno, pa čak i 
reakcionarno.!? Ustvari u drugom, kapitalističkom razdoblju glavni ne- 
prijatelj južnoslovenskog nacionalnog oslobođenja i ujedinjenja, koje se 
i sada moglo ostvariti samo revolucionarnim obaranjem postojećeg, kapi- 
talističkog sistema, postala je građanska vladajuća klasa, kojoj je glavni 
cilj, da se taj postojeći poredak održi. 


Dajući oštru ocjenu pojedinih društvenih klasa na osnovi njihovog 
držanja prema borbi za nacionalnu slobodu Starčević je uglavnom imao 
pravo: »Plemstvo je neznalica, raztrovana, razsipna, lena, sebična«; gra- 
djanstvo, ukoliko ga ima »u svemu je kakovo i plemstvo«; »inteligencije, 


15 Starčevićeva kovanica Slavoserb znači dvostruki rob (sclavus i servus): i prema 
Austriji i prema Mađarskoj. Vidi o tome opširnije: V. Bogdanov, A. Starčević i 
stranka prava prema Srbima i prema jedinstvu južnoslovenskih naroda. Mala Histo- 
rijska knjižnica, Zagreb 1952. 

1A. Starčević, Stranke u Hrvatskoj, Djela, IlHI., str. 108. 

"* Ante Starčević, Pisma Magjarolacah, I, str. 193. 

18 Zanimljiva je činjenica, da je od druge polovice devetnaestoga stoljeća gra- 
danska klasa i njena inteligencija stvarno sudjelovala u revolucionarnim pokretima 
naših naroda za oslobođenje samo ondje, gdje su se ti naši narodi i tada nalazili 
pod feudalizmom (turskim: u Bosni i Hercegovini, u Makedoniji). 

u koju brojim sve što ne spada u one dve herpe, ni u seljane, inteligencije 
nije, a ovo što se njome smatra, u svih zloćah nadmašuje one dve herpe, 
ter je u živinstvu prepredenija i na svako zlo najberža«. A samo o 
potlačenim slojevima naroda, o puku, o seljaštvu sudio je pozitivno: 
»Seljani su prijetni za sve što je dobro i uzvišeno«.2" Zbog toga je u 
drugoj polovici 19 stoljeća ovaj glavni hrvatski ideolog borbe protiv 
sužanjstva austrijanskog i protiv svake zavisnosti naših naroda prema 
tuđincu — glavnim neprijateljem nacionalne slobode i samostalnosti 
smatrao »družbu koja vlast derži«, tuđinske i domaće nosioce i poma- 
gače postojećeg vladavinskog sistema, koji drži Hrvatsku u potlačenosti. 


Prijelom u položaju i u držanju građanske klase, koji nastaje s njenim 
dolaskom na vlast nakon ukidanja feudalizma, — odrazio se jasno pa i 
drastično u onom preokretu, do kog dolazi i u političkom i nacionalnom 
držanju pojedinih ličnosti, pripadnika građanske klase, koji se nalaze 
na čelu hrvatske građanske politike u to prelomno doba naše historije, 
oko sredine 19 stoljeća. Nakon revolucije 1848/49 i, naročito, poslije 
1860, čitav niz nekadašnjih nosilaca ilirskoga pokreta, ideologa, privr- 
ženika revolucionarne borbe za oslobođenje i ujedinjenje južnoslovenskih 
naroda — doći će »na vlast«, zauzeti visoke položaje u protunarodnom 
državnom aparatu i samim tim pretvoriti se u neprijatelje narodne slo- 
bode, u progonitelje hrvatskih i južnoslovenskih oslobodilačkih nacional- 
nih pokreta. Ivan Mažuranić odmah nakon 1849 postaje prvo državni nad- 
odvjetnik, zatim kancelar i napokon ban (>Prvi ban pučanin«). Dva po- 
najvatrenija i ponajborbenija ilirca: Ivan Kukuljević i Ljudevit Vuko- 
tinović postaju veliki župani (1861), nešto kasnije (1867) to će postati 
i nekad (u prvom razdoblju) revolucionarni Mirko Bogović; Ognjeslav 
Utješinović bit će podžupan, — da pomenemo samo neka najpoznatija 
ilirska imena. 

Ako se uopće razmotre glavne vodeće ličnosti hrvatske građanske 
politike na početku druge polovice devetnaestog stoljeća, rijetko će se 
među njima naći takav pojedinac, koji u prvom razdoblju svoga javnoga 
rada, u ilirsko doba, ne bi učestvovao u borbi za nacionalno oslobo- 
đenje i ujedinjenje. Većina tih političara skoro je po pravilu započinjala 
svoju karijeru na taj način, što je odlučno govorila i pjevala, pisala i 
tukla se, pa i tamnovala za stvar nacionalne samostalnosti i slobode. A u 
drugom razdoblju (kada je nakon 1860 i građanskim intelektualcima 
bilo omogućeno sudjelovanje u državnom aparatu), mnogi od tih neka- 
danjih revolucionara pokleknuo je na velikožupansku, nadodvjetničku, 
kancelarsku ili bansku stolicu. Odabravši tako za sebe »realan« životni 
pravac, ti nekadašnji nosioci ilirske oslobodilačke borbe ostavljali su 
narod da i dalje »luduje i sanjari« o doduše lijepim, ali »nerealnim«, 
»neostvarivim« idealima potpune slobode i nezavisnosti. Ostavili su 
narod da sanjari, a sami su postali dobro plaćeni oslonci protunarodnog 
sistema, i kao takvi počeli da rade sve baš suprotno od onoga, zašto su 
se borili kao nosioci ilirskoga pokreta. 


2% A, Starčević, Pisma Magjarolacah, 1, str. XIII-XIV. 

Otuda je među visokim dostojanstvenicima i istaknutim građanskim 
političarima oko sredine devetnaestoga vijeka tako česta pojava potpuno 
skrhane, prepolovljene ličnosti. Ličnosti, sastavljene od dvije, jedne 
drugoj sasvim suprotne polovice: u mladosti (kao predstavnik mlade, 
revolucionarne građanske klase u doba ilirizma, pod feudalizmom), 
predan borac za slobodu, a u zrelijim, starijim svojim godinama (kada 
je i građanska klasa postala zrelija i kao vladajuća se pretvorila u kon- 
zervativni stup postojećeg: poretka) zatirač narodne slobode kao sluga 
tuđinske vladavine. Tako. je Bogović madžaronski veliki župan, na pri- 
mjer, sušta protivnost i negacija Bogovića ilirca; isto je tako i Kukulje- 
vićevo reakcionarno, velikožupansko političko djelovanje iz drugog 
razdoblja značilo poricanje njegovog ilirsko-revolucionarnog stava i 
držanja pod feudalizmom. Sličan je slučaj i s Ivanom Mažuranićem i 
s Vukotinovićem i s Gajem prije i poslije 1848, a i s mnogim drugim 
javnim radnicima i političarima iz sredine prošloga stoljeća. 


Smatrajući borbu protiv ovakvih iznevjeritelja narodne stvari jednom 
od svojih glavnih zadaća, Makanec je u svojoj [spovijedi  Narodu i u 
svojim saborskim govorima u nekoliko mahova ocrtao ovakve pojave i 
njihovo značenje, ističući i u kasnijem razdoblju (sedamdesetih godina 
devetnaestog stoljeća) golemu razliku u držanju ovakvih građanskih 
intelektualaca prije i poslije njihova dolaska na vlast. Tako je slučaj 
Mirka Šuhaja, ministarskog savjetnika i kasnije predstojnika za unu- 
tarnje poslove, okarakterizirao ovako: »Tada bio je g. dr. Šuhaj samo 
profesorom i narodnim zastupnikom, al ljubljen od svojih slušatelja i 
štovan od svojih sugrađana, jer je vojevao proti tuđinskim i domaćim 
nasrtajem na ustavnost i slobodu; tada je on glede slobode iiska, prava 
udruživanja i t. d. druge nazore propovijedao, nego ih danas na vrelu 
vlasti posvjedočuje. Danas ostalo je gosp. dru. Šuhaju od svega toga 
samo naslov dvorskoga savjetnika i godišnja plaća od 5000 for. — mnogo 
u zamjenu profesure, nu vrlo malo u zamjenu za izgubljeno povjerenje 
naroda. Danas smatra g. dr. Šuhaj političku značajnost grijehom i ludo- 
rijom, danas kumuje on absolutističkoj vladavini, danas on tim više 
tuguje, čim se više krijepi i pomnožuje hrabrena vojska narodnih bo- 
riocah za slobodu i neovisnost domovine, danas obara on sve uzlete, sve 
napore svojeg nekoć slavnog predživota«.?! 


I razliku između mladoga i staroga Mazzure žigosao je Makanec 
s istom oštrinom. Na 120. sjednici Hrvatskoga Sabora iz god. 1872/75 
on o suprotnostima u Kukuljevićevom javnom radu iznosi ovo: »Dolazim 
na štovanog g. Kukuljevića. Način, kojim je on o predlogu govorio, više 
me rastužuje, nego zabavlja, akoprem je to šaljivo od onoga, koji je rad 
g. Kukuljevića pratio. ... Jedino želim, da ne budem u politici ono, što 
je g. Kukuljević, da ne bih pravio onakovih »salto mortale«, kao što on, 


ži! M. Makanec, Crtica o g. banu Bedekoviću i o g. dr. Suhaju. »Pozor« br. 3, 
god. 1872. 


*> Isporedi: Dr. Milan Makanec, Moja izpovjed narodu. U Kraljevici, tisak i na- 
klada Primorske tiskare. God. 1876. str. 29. 


koji je kao povjesničar revnovao, da sabire gradivo o našem pravu, a 
kašnje sav rad narušavao svojim postupanjem, dočim je postao veliki 
prijatelj centralizma, Šmerlingijanizma, a napokon se pretvorio u veli- 
koga štovatelja nagodbe. Povjesničar mora vjeran ostati svojim načelom, 
ne može tako postupati, da si najzadnje sam kazati mora: sve što sam 
uradio, ne vrijedi pol groša, ako ovako sav svoj rad svečano opozivlje. 
Pokazuje veliku demoralizaciju, što može g. Kukuljević ovako u saboru 
govoriti«.?3 

Iz tih razloga su u razdoblju od 1860 do 1918 građanska klasa, njena 
inteligencija i njene političke stranke izvršile za redom čitav niz izdaja 
prema stvari narodne slobode, obezglavljujući i upropašćujući sve po- 
krete hrvatskoga i srpskoga naroda za oslobođenje. Od vremena kada 
se je broj građanske inteligencije bio u tolikoj mjeri povećao, da ona 
sva u isti mah nije mogla da se smjesti na unosne položaje državnoga 
aparata, jedan njen dio bio je na vladi, a drugi je morao biti izvan vlade, 
u opoziciji. Da bi pridobila narodno povjerenje i postigla većinu na izbo- 
rima, ona građanska politička stranka, koja se je nalazila izvan vlasti, 
u opoziciji, agitirala je u duhu narodnom, prikazivala se privrženikom, 
pobornikom narodnih težnja za slobodom. A pošto nikakve druge opo- 
zicione političke organizacije, osim ovakvih građanskih stranaka, uglav- 
nom nije bilo, narod bi takvoj stranci izglasao većinu. Ali saborska ve- 
ćina značila je samo jedan, uglavnom nebitan preduvjet da se dobije 
vlada nad Hrvatskom. Na vladu je u Hrvatskoj »parlamentarnim putem« 
mogla doći samo ona stranka sa saborskom većinom, koja bi se prethodno 
obvezala, da će služiti onima, koji vladu daju, da će zastupati interese 
Austrije i Mađarske. Inače je sabor (s nepokornom, neposlušnom ve- 
ćinom) bivao raspušten, pa bi se vladalo bez sabora i bez »parlamen- 
tarne« vlade sve dotle, dok se na nekim izborima ovako ili onako ne 
bi stvorila takva većina, koja bi pristala da bude poslušno sredstvo u 
rukama austrijskih i mađarskih ugnjetača. A i ostati na vladi moglo se 
je samo dotle, dok se je radilo onako, kako su to htjeli vrhovni uprav- 
ljači Hrvatske iz Beča i iz Pešte; jer hrvatske vlade kao što nisu nasta- 
jale, isto tako nisu ni padale u saboru, nego isključivo po volji bečkih 
i peštanskih vlastodržaca. 


Sva neiskrenost, sve prevare i izdaje građanskih političkih stranaka 
(koje su bile na vladi u Hrvatskoj od 1860 do 1918) prema narodu i 
njegovoj slobodi proizlazile su iz tog »parlamentarnog« sistema, koji je 
vladao u zavisnoj, nagodbenjačkoj Hrvatskoj: prije izbora, da bi dobila 
većinu, takva građanska stranka morala se je na riječima, lažno, pri- 
jevarno, solidarisati sa narodom, identificirati se s njegovom voljom i 
borbom za slobodu, — a poslije izbora, da bi došla na vladu i ostala na 
njoj — morala je stvarno, na djelu, da radi protiv naroda i protv slo- 


bode. 
28 Saborski dnevnik god. 1872/5. 

Zato kroz drugu polovicu devetnaestog i kroz prva dva decenija dva- 
desetog stoljeća nacionalni oslobodilački pokreti u Hrvaiskoj kao da nose 
na sebi prokletstvo sizifovštine. Narod vodi duge borbe, podnosi teške 
žrtve, čini strahovite napore u pravcu ostvarenja svoje slobode i neza- 
visnosti, — a kad je izgledalo, da je cilj postignut, da se narodni ideal 
popeo do vrhunca ostvarivosti time, što je izvojevana većina onoj opo- 
zicionoj građanskoj stranci, koja se izdavala za pobornika slobode, — 
onda se opet sve stropoštavalo i rušilo. I ponovo bi počinjale borbe, 
stradanja, žrtvovanja, pregnuća, da se dovede do većine nova, druga 
opoziciona građanska stranka, pa da se onda opet sve izjalovi u trenutku, 
kada bi narod ponovo povjerovao, da se je konačno došlo do ostvarenja 
vjekovne njegove težnje za slobodom. Klasičan primjer ovakve  gra- 
danske politike pruža Narodna stranka, kojoj je hrvatski i srpski narod 
usprkos najtežim progonima i nasiljima dao na izborima 1871 i ponovno 
1872 svoje povjerenje, izvojevao joj većinu, — da bi, neposredno poslije 
te svoje velike, teško izvojevane dvostruke pobjede, bio pobijeđen, za- 
jedno sa stvari slobode i nezavisnosti, od onih istih građanskih politi- 
čara, koje je svojom požrtvovnom borbom doveo do mogućnosti, da kao 
saborska većina preuzmu domaću vladu, što je u zavisnoj, nagodbe- 
njačkoj Hrvatskoj značilo da postanu poslušno sredstvo u rukama 
protunarodnih, ugnjetačkih upravljača Hrvatske iz Beča i Pešte. 


Smisao sve te žalosne, protunarodne građanske politike iznio je Milan 
Makanec u svojoj kritici Narodne stranke, koja je dobila od naroda 
većinu na osnovi svojih parola o bezuvjetnom i potpunom rušenju 
Nagodbe, pa je onda, da bi iz mađarskih ruku dobila vladu nad Hrvat- 
skom, tu istu Nagodbu prihvatila, održavajući se u kasnijim deceni- 
jima na vlasti isključivo svojim služenjem podjarmljivačima Hrvatske. 
»Iz dosadašnjih mojih navoda mogao se je svatko, komu je do ozbilj- 
noga prosuđivanja i do istine, o tom uvjeriti, da politika oportuniteta ... 
nije potekla iz volje i iz srca naroda, već nasuprot da je potekla iz 
volje nekolicine ljudi, koji su u ovu svrhu potresli i temeljem i usta- 
vom opstojale »narodne stranke«, pretvorivši ju, zaštitnicu i pobornicu 
hrvatske države, baš u protivno«. 

»A koje su posljedice ovim nedosljednostima? Da se razbila jaka 
falanga narodne vojske, da se Rauchovoj nagodbi utire daljnji put u 
zemlju, da se našoj zemlji postavlja iznova ag a proti kojemu 
se sav narod listom digao, i to vašom pripomoći ...<. »... nastao je pot- 
puni metež pojmovah te naš kukavni narod, datoćith. neizobraženi se- 
ljaci danas jedva znaju, što da vjeruju i kome ...« 

U saboru god. 1875 Makanec je politiku oportuniteta građansko- 
činovničkog vodsiva Narodne stranke nazvao »sitničarskom politikom, 
politikom koja maljušnoj koristi žrtvuje velika načela«. »Sebični 
kratkovidni i malodušni politici ... narodu su se slegli na njegova du- 
ševna krila kao olovo«. A onda je, obraćajući se saborskoj većini ove 
stranke, ovako okarakterisao njen postupak: »... Protegnuli ste moralnu 
močvaru preko cijele zemlje primjerom političke nedosljednosti i pre- 
vriljivosti«. »Vi ste učinili iz vašega mramora, pouzdanja naroda, 

mužar, u kojem će Madžari naše pravo tući (Živio na galerijah)«. 
»Glavnimi krivci one smatram ... koji se ne žacaju biti karikom u lancu, 
kojim nas Magjari i Nijemci sapinjaju ... koji se združuju s tudjinom, 
da vojuju proti slobodi i samostalnosti domovine ...«?3a 

Značajno je, da i najumniji, najpozitivniji Hisaska javni radnici (oni 
izuzetni građanski intelektualci, koji su i u drugom razdoblju ostali 
vjerni narodnoj slobodi, kakvi su, na primjer, bili Starčević, Makanec, 
Supilo), vodeći oširu borbu proiiv prevriljivosii navedenih predstav- 
nika građanske klase, nisu dovoljno jasno uočavali bit stvari, nisu vi- 
djeli da se tu radi o izdaji klase prema narodnoj borbi za slobodu 
(koja izdaja je izazvana dubljom, na površini neuočljivom promjenom 
društvenog položaja buržoazije nakon ukidanja feudalizma), — nego su 
smatrali, da je u pitanju lična pokvarenosti pojedinih građanskih poli- 
tičara, koje su žigosali kao otpadnike i izdajice i kao osobno nepoštene 
i nečasne ljude. Mnogima se čak, kada bi u službi protunarodnog po- 
stojećeg sistema vidjeli u većem broju pripadnike srpske građanske 
klase, — pričinjalo, kao da je iznevjerenje i neprijateljstvo prema borbi 
za slobodu Hrvatske izazvano i uvjetovano nacionalnom pripadnošću 
tih građansko-činovničkih intelektualaca: to Srbi, jer su Srbi, kao ne- 
prijatelji Hrvata pomažu tuđinskim režimima, Nijemcima i Mađarima 
da tlače Hrvatsku. Ovakvo previđanje klasne uvjetovanosti promije- 
njenog držanja građanske inteligencije (i srpske i hrvatske) prema 
stvari narodne slobode i tumačenje buržoaskog klasnog negativnog 
stava prema toj slobodi nacionalnom pripadnošću nosilaca takve klasne 
građanske politike u drugom razdoblju — u mnogom je pripomoglo 
stvaranju nacionalne mržnje između Hrvata i Srba. 

Odmah, dakle, na početku drugog razdoblja, nakon ukidanja feuda- 
lizma građanska klasa i njena, uglavnom činovnička inteligencija odvo- 
lila se od naroda kao jedan tanki, neproduktivni, izrabljivački sloj 
S interesima suprotnim narodu, sloj, koji živi od vladanja protiv na- 
roda, od služenja onoj vlasti, koja drži narod u podjarmljenosti. 

Ako se nacionalno oslobođenje i ujedinjenje ne izvrši u doba borbe 
protiv feudalizma, dok je i građanska klasa revolucionarna, — kasnije, 
pod kapitalizmom ta klasa kao vladajuća postaje konzervativna i radi 
na održanju postojećeg poretka u svakoj pojedinoj posebnoj građanskoj 
državi, prianja, priključuje se, služi svima onim posebnim vladavin- 
skim sistemima, koji nas dijele i drže u ropstvu i razjedinjenosti. Pošto 
smo godine 1849 pobjedom evropske konirarevolucije bili ponovo po- 
robljeni i razdijeljeni među različite države, — to abnormalno, nasilno, 
vještački stvoreno stanje izoliranosti, razdvojenosti, u koje su nas /i- 
zički bacili strani porobljivači, pocela je sada da podržava, da ga idejno 
izgrađuje naša građanska klasa. U takvim uvjetima svaka pojedina naša 
građanska klasa počinje da njeguje sitne, posebne, separatističke na- 
cionalizme (samohrvatstvo ili samosrpstvo) i na taj način da vrši takvu 


ža Makanec — u Hrvatskom saboru 1875 i 1876. (Vidi Saborske dnevnike za te 
godine). 

nacionalističku djelatnost, koja jedino odgovara tuđinskim ugnjeta- 
čima, jer slabi naše narode cijepajući ih i razjedinjujući i tako omo- 
gućava održavanje tuđinske vladavine nad njima. 

Uklapajući se u protunarodne državne aparate, sudjelujući u njima 
i živeći od toga, što im služi, — građanska inteligencija je u novim pri- 
likana (pod kapitalizmom) uništila onu jedino normalnu i naprednu 
južnoslovensku (ilirsku) ideologiju, koju je (u feudalno doba) sama 
bila stvorila. Svojom  oportunističkom, konzervativnom, režimlijskom 
politikom, ti građanski intelektualci sada deformiraju, iznakažuju onaj 
borbeni, sveobuhvatni, oslobodilački južnoslovenski nacionalni pokret, 
koji ujedinjuje, — i skreću ga na cjepačke, krnje, separatističke, protu- 
južnoslovenske nacionalne pokrete, koji razjedinjuju i pomažu, da se 
naši narodi ovako razbijeni, podvojeni i zavađeni lakše i sigurnije za- 
drže u postojećem stanju porobljenosti. Probuđenu nacionalnu svijest, 
moderno, napredno južnoslovensko nacionalno osjećanje, koje su širili 
ilirci, — sada je ovom građanskom propagandom skrenuto na kultivi- 
ranje posebnih, među sobom suprotnih, neprijateljskih, separatističkih 
nacionalizama. 

Veoma je značajno da se taj separatizam javlja neposredno poslije 
ukidanja feudalizma, na samom počeiku drugog, kapitalističkog raz- 
doblja (pedesetih i šezdesetih godina 19 stoljeća) — i da su mu sada 
glavni nosioci i ideolozi uglavnom oni isti pripadnici građanske klase, 
koji su u prvom razdoblju kao vode ilirskoga pokreta bili najodlučniji 
borci za beskompromisno, sveobuhvatno južnoslovensko jedinstvo. Ne- 
kad, do 1849, vatren ilir, Ante Starčević već godine 1852 piše: »Pod 
imenom ilirskim radili su Hervati kako i vazda, više za druge nego li 
za se, zamučali su mnogo, što zamučati ne bi bili imali. To su Hervati 
radili u ime ljubavi i sloge bratinske; a kad je na to došlo, da svak 
za svojom žlicom gleda, budite uvereni, da se ni Hervati s nikim ne će 
kladati«.** Godine 1854 nekadašnji glavni vođa ilirskog pokreta, Ivan 
Kukuljević, razvija ova shvaćanja: »Istina je, da mi (Hrvati) u svoje 
vrijeme zatajismo sami sebe i naše ime zanemarivasmo, poprimivši ime 
ilirsko, ali to učinismo jedino radi sloge, i radi bratimskog zajedničkog 
napretka. Kad Srblji o toj blagorodnoj svrsi ne će da znadu, neka 
puštaju, da svaki prosto ide svojom stazom k općenitoj svrsi, pa neka 
nas ne turaju iz one staze, koju su naši predji velikim duševnim i fi- 
zičkim silama osvojili i posjeli«.25 (To znači sa posebne, odvojene, 
hrvatske historijsko-državopravne staze.) 

»Pozor godine 1863 u jednom članku razlaže proti Vidovdanu na- 
čela, koja ga vode u borbi za Hrvatstvo, gdje sc kaže: »Kao što su 
Ivan Mažuranić, Ivan Kukuljević i Bogoslav Šulek bili najveći zatoč- 
nici Ilirstva, tako su oni danas odlični branitelji Hrvatstva. Prije 1848. 
gojili smo izvjestne misli o narodnom jedinstvu, a danas tražimo iz- 


*4 Dr, A. Starčević, Odgovor Srbskom Dnevniku i Beogradskim Novinama, Narodne 
Novine br. 221 od 27. rujna 1852, str. 602. 

25 Kukuljevićevo pismo Šafariku od 29. I. 1854 (Navedeno kod Preloga, citirano 
djelo, sir. 145.) 

vjestne oblike narodnoga razvitka. Može li nam tko zamjeriti, što u 
borbi tražimo čvrsti temelj narodnoga obstanka, osnovana u historič- 
kom državnom pravu, koje je nekoć obstojalo, a nije nikada pravnim 
načinom zanijekano. Uzalud si Vidovdan utvara, da dan danas zaprašene 
pergamene ništa ne vrijede, kada vidimo, da ono, što je do sada pra- 
šinom pokrito bilo, sve se to više i jače u životu pojavlja. Hrvati se 
sve to više uvjeravaju, da njihova narodnost ne ima obstanka bez dr- 
žavnoga temelja«.«?* (To jest bez temelja posebnog, hrvatskog državnog 
prava u sklopu Ugarske i Austrije, — koje Hrvatsku odvaja od ostalih 
južnoslovenskih zemalja i naroda.) 


Bilo je takvih separatističkih shvaćanja, težnja, struja i ranije, pod 
feudalizmom, — ali sve to je onda bio plod mračnog srednjovjekovlja, 
feudalne zaostalosti i raskomadanosti, ideološkog utjecaja crkve, i sva 
ta zastarjela, preživjela shvaćanja bila su tada prevladana i suzbijana 
modernim, progresivnim, izvrsno argumentiranim pogledima ilirskoga 
pokreta, čiji je nosilac bila napredna građanska klasa i njena inteli- 
gencija. A sad se ta klasa, njeni političari, njena inteligencija, njene 
stranke (a drugih osim građanskih, nema) pretvorila u glavnog propa- 
gatora te zastarjele podvojenosti, koja u suštini znači anahronističko 
uskrisivanje i podržavanje feudalne rascjepkanosti i razdijeljenosti. 
Šireći decenijima te uske, posebne, suparničke nacionalizme (koje su 
uvijek podržavali tuđinski ugnjetači vodeći protiv naših naroda svoju 
oprobanu politiku: razdijeli pa vladaj) — ti građanski političari su nor- 
malni nacionalni razvoj južnoslovenskih naroda i idejno razbili i ponovo 
vratili u srednjovjekovno stanje vjerske netrpeljivosti, nacionalne raspar- 
čanosti i izoliranosti i uspostavili međusobnu šovinističku mržnju." 


Uz to su režimski građansko-činovnički političari svoju protunarodnu 
službu tuđinskim državama sve više prikrivali velikohrvatstvom i veli- 
kosrpstvom, propagirajući separatističke nacionalizme sa ciljem, da sebe 
pred svojim narodima prikažu dobrim Hrvatima ili dobrim Srbima, koji 
se jedini bore za hrvatsivo ili za srpstvo. Ali oni tu svoju borbu ne 
vode protiv istinskih hrvatskosrpskih neprijatelja, tuđinskih ugnjetača, 
nego u interesu tuđinske vladavine (u čijoj se službi nalaze) huškajući 
Srbe (Khuenovi Srbi) protiv Hrvata, koji tobože jedini ugrožavaju i 
sam nacionalni opstanak srpstva, a Hrvate (frankovci) protiv Srba kao 
tobože glavnih i najvećih hrvatskih neprijatelja. 


Propagiranje ovog odozgo, sa strane austrijsko-mađarskih vlastodr- 
žaca djktiranog separatizma i šovinizma sve se više širilo i na hrvatski 
i srpski narod, jer mu godinama sa te sluganske, građansko-činovničke 
strane uglavnom ništa drugo nije pružano. A kuda su nas doveli ovakvi, 


# Navedeno kod Polića, citirano djelo I, str. 125-126. 


27 Bilo je, naravno. i u ovo doba među hrvatskim građanskim intelektualcima 
časnih i pravih pobornika nacionalne slobode, ali su oni uvijek među građanskim 
političarima ostajali u manjini i od građanske većine proglašavani neuračunliivim 
zanesenjacima, pa i luđacima. (Slučaj Milana Makanca, Antuna Starčevića i Frana 
Supila, na primjer). 

kroz dugi niz decenija šireni separatističko-šovinistički nacionalizmi, 
pokazalo se godine 1902, kada su Srbi Khuenovi činovnici javno (preko 
novina) usred Zagreba najavili Hrvatima borbu »do istrage vaše ili 
naše«, a hrvatski frankovački šovinisti kao austrijski plaćenici odgo- 
vorili na to organiziranjem protusrpskih pogroma, — i godine 1941-1945, 
kada su sluge fašističkih okupatora: ustaše i četnici pokušali onu pa- 
rolu iz 1902 da provedu u djelo. 


Fiksirajući oštro i pravilno ovu pojavu separatizma i podvojenosti 
među nacionalno jedinstvenim Srbima i Hrvatima kao ponajkrupniju 
nacionalnu abnormalnost i apsurdnost, kao izuzetak od etničke zako- 
nitosti, — Frano Supilo ipak nije sagledao njenu historijsku, klasnu 


uvjetovanost.?7? 


U ovom, drugom razdoblju građanski političari morali su dakle za 
svoju oportunističku politiku prema nacionalnom pitanju da izmišljaju 
različite teorije ili da uskrisuju stara shvaćanja iz feudalnih vremena. 
Jedna od tih teorija sadržana je u koncepciji, da se nacionalna sloboda 
i samostalnost može izvojevati samo legalnim putem, na bazi starog, 
državnog, historijskog prava. To shvaćanje bilo je, neko vrijeme, za- 
hvatilo sve (pa i najpozitivnije) hrvatske i srpske građanske političare 
u Hrvatskoj. Državopravno shvaćanje, koje je bilo temelj hrvatske ple- 
mićke politike u feudalno doba, ponovo se javlja početkom šezdesetih 
godina devetnaestoga stoljeća, u vrijeme, kada je ilirski četrdeset- 
osmaški pokušaj, da se revolucionarnim putem riješi pitanje oslobo- 
đenja i ujedinjenja južnoslovenskih naroda, bio pretrpio poraz, a gra- 
đanska klasa nakon Bachovog likvidiranja feudalizma prestala da bude 
obespravljena. U takvoj situaciji predstavnici hrvatske građanske klase 
smatraju, da Hrvatskoj treba sada osigurati nacionalno-politička prava 
i slobode ne više otvorenom pobunom protiv tuđinske vlasti, nego dru- 
gim, legalnim putem: pozivanjem na stara državna i historijska prava 
Hrvatske, saborskim zahtijevanjima, da habsburška dinastija vrati Hr- 
vatskoj ona njena prava i onu samostalnost, koja su joj različitim po- 
vijesnim ugovorima zagarantirana. Na taj način je čitava hrvatska gra- 
đanska politika u to doba udarila sasvim državopravnim pravcem. To 
sveopće građansko državo-pravno stanovište zastupao je u to doba i naj- 
radikalniji hrvatski građanski političar, Ante Starčević. 


Značajno je, da je šezdesetih godina i kod konzervativnih klasa dru- 
gih slavenskih naroda u Austrijskom carstvu ovladalo to državopravno 
stanovište, kao na primjer kod Čeha, koji su »napustivši svoj plan o 
raščlanjavanju monarhije po narodima (federalistički program, napom. 
V. B.) polako se složili u češkom državopravnom« programu ...«2? 


2Ta [sporedi moj Uvod u Supilovu Politiku u Hrvatskoj, izdanje Kulture, Zagreb 
1953. 

28 Szekfii Gyula, Magyar Torićnet, VII kotet, A tizenkilencedik €s huszadik sza- 
zad. Str. 286. 

Ali ne samo da se s pomoću ove specijalne, samo hrvatske državo- 
pravnosti (ostali slavenski narodi Ugarske, pa ni Srbi, nisu imali nika- 
kvih historijskih, ustavnih prava) nije mogla postići stvarna sloboda 
hrvatskoga naroda, — nego su se, forsiranjem tog državnog prava slabili 
i izgledi narodne borbe za oslobođenje. Postojala je naime sasvim očita 
tendenca, da se s pomoću te državopravnosti hrvatski narod izdvoji, 
izolira poput neke privilegirane nacije od ostalih slavenskih naroda (pa 
i srpskoga), koji su se na teritoriju Ugarske borili za nacionalno oslo- 
bođenje. Ta negativna strana državopravnog stanovišta ispoljila se u 
saboru 1868, u govoru Mirka Šuhaja: »Moje je uvjerenje, da nam je 
narodnost tako osigurana, kakove sigurnosti ne ima ni jedno drugo 
slavensko pleme u monarhiji; biti ćemo nadalje pod štitom ustava, 
kakov također ne ima izim nas ni jedno drugo slavensko pleme ... na- 
pokon smo izvojevali takovu autonomiju, kakove također ne ima ni 
jedan slavenski narod«,?? 

Nema sumnje, da je Imbro Ignjaltijević Tkalac bio u pravu, kada je 
godine 1866 odlučno osudio to državopravno stanovište, iznoseći ove 
argumente protiv tadašnje hrvatske građanske politike, koja se tako 
grčevito držala historijskoga prava: »Ne osnivlje se budućnost i ne ute- 
meljuju se države na starim hartijama i na »virtuelnim« teritorijalnim 
tražbinama, ma bile one što može biti bolje dokazane i nedvojbene; nego 
se osnivlje na krepkoj volji, na snazi i djelateljnosti živećeg naroda, 
koji hoće i umije stvoriti si državu da u njoj o svojoj volji i o svojem 
pravu živi i narodni zadatak svoj ispuni. Kad bi se Srbi u današnjoj 
Kneževini ustavši na Turke bili pozivali na Dušanovo i Lazarevo carstvo 
i na stare hartije i na ne znam kakva jošte historička prava, jamačno 
bi bili ostali jadna raja turska kao što su Bošnjaci i Ercegovci i dan 
danas; no oni su ustali u ime narodnosti, vjere i slobode na neprijatelja 
svoga i u to ime postigli su je hrabrosti i postojanstvom svojim. Ovo je 
nauka koju Hrvati nisu na um uzeli, nije dakle ni čudo, što nisu ništa 
postigli«.?? 

Značajno je, da je vođa stranke prava, Ante Starčević, koji je neko 
vrijeme najnepomirljivije zastupao stanovište historijskog, državnog 
prava, uvidjevši svu jalovost te državopravne politike, napustio svaku 
nadu u postizanje cilja ovim putem, pozivanjem na staru, historijsku 
državopravnost Hrvatske, a Eugen Kvaternik podizanjem bune u Ra- 
kovici 1871 na djelu je odbacio i posljednje iluzije o uspješnosti takve 
politike. 

Deformiranost građanskog rješavanja nacionalnog pitanja u drugom, 
kapitalističkom razdoblju došla je do izražaja i u potpunom negiranju 
ilirskoga revolucionarnog, protivaustrijskog južnoslovenstva i u nje- 
govom zamjenjivanju negativnim, režimskoreakcionarnim, porobljivač- 
kim jugoslavenstvom. Neki od glavnih nosilaca ilirskoga pokreta i jugo- 

# Isporedi Polić, Parlamentarna povijest, TI, str. 61. 


% Pitanje austrijsko. Kome, kako i kada valja rešiti ga? Poslanica braći Hrvatima 
i Srbima. Pisao je Dr. Imbro Ignjatijević Tkalac. U Parizu 1866. Str. 78. 

slavenstva do 1848 (Ljudevit Gaj, Ivan Mažuranić i dr.) stupili su nakon 
1848 u direktnu službu Austrije i na taj način, zloupotrebljavajući ga, 
pretvorili ono nekadašnje svoje borbeno jugoslavenstvo u sredstvo za 
porobljavanje naših naroda, za njihovo održavanje u austrijskoj podjar- 
mljenosti. i 

Na tim osnovama razvilo se kasnije (od 1860 na ovamo) jedno jugosla- 
venstvo, koje je bilo sušta protivnost ilirske borbe za slobodu i jedinstvo 
naših naroda i koje je, nošeno nekim predstavnicima sada oportuni- 
stičke vladajuće građanske klase, stvorilo još jednu novu teoriju za 
rješenje našeg nacionalnog pitanja: ne revolucionarnom borbom i ruše- 
njem ugnjetačkih neprijateljskih država, nego pod vodstvom, pod za- 
štitom glavnog od tih ugnjetača, pod okriljem Austrije, proširivanjem 
austrijske vlasti na ostale naše narode izvan austrijskog carstva (na 
Bosnu, pa čak i na Srbiju) htjelo se je sada ostvariti tobožnje naše ujedi- 
njenje, s obrazloženjem, da je Austrija, već ovakva kakva jest, po broju 
svoga stanovništva pretežno slavenska zemlja, a kada bude pod sobom 
obuhvatila i sve ostale Hrvate i Srbe, postat će pravom južnoslovenskom 
državom. 

U stvari to je bilo uskrisavanje nekadašnjeg austroslavizma, u koji 
su se trenutno bili ponadali i naši demokrati u doba martovske bečke 
revolucije, a sa kojim su definitivno raskrstili svi narodni ljudi još 
ujesen godine 1848, kada su bile prevladale kontrarevolucionarne snage 
u austrijskome carstvu. Otada je svim razumnim i poštenim južnoslo- 
venskim političarima bilo jasno, da i teorija i praksa ovakvog austro- 
filskog jugoslavenstva (po kome bi se oslobođenje i ujedinjenje naših 
naroda imalo da izvrši izvana, s pomoću Austrije) ne znači ništa drugo, 
nego podvrgavanje austrijskoj državi i onih naših naroda, koji su se 
nalazili izvan njenih granica. 

Oni predstavnici hrvatske građanske klase, koji su se zalagali za ovakvo 
rješenje južnoslovenskog pitanja tvrdili su, da će se na taj način pod 
hrvatskom hegemonijom ostvariti naše nacionalno jedinstva, — uistinu 
pak tu se nije radilo ni o čem drugom, nego da se nad svim našim na- 
rodima, pa i nad Hrvatima, ne samo zadrži, nego i proširi austrijska 
vladavina. 

Protiv takvog jugoslavenstva odlučno je ustao godine 1866 Imbro 
Ignjatijević Tkalac. Identifikujući je sa izdajstvom, što su ga prema 
stvari nacionalne slobode izvršili Gaj, Mažuranić i ostali nosioci ilir- 
skoga pokreta stupivši poslije 1848 u službu Austrije, Tkalac je iu 
zagrebačku »jugoslavensku politiku« žigosao kao novo sredstvo poro- 
bljavanja u rukama glavnog našeg neprijatelja: Austrije i habsburške 
dinastije. »Pošto je Hirizam sramotan bankrot politički i moralni 
učinio, trebalo mu je ime predenuti i tako nastane »jugoslavenska po- 
bittika«, no stvar ostade jedna te ista«. »Mnogi bi mogli pomisliti, da bi 
za nas bolje bilo, kad bi se sav narod naš pod Austrijom sjedinio, jerbo 
bi nas tada više zajedno bilo i mogli bismo se lakše od njemčarenja 
braniti. U svakoj drugoj državi moglo bi tako biti, no u Austriji nikad. 
Vuk dlaku mijenja, no ćudi nikad ne mijenja. Dok bude ova dinastija 

vladala, ona će svagda držati Austriju za svoju privatnu svojinu, a 
Nijemci će je držati za njemačku državu i vladat će kao dosada na 
propast našu«, »Misao političkog i narodnog sjedinjenja svih južnih Sla- 
vena sasvim je lijepa i dobra, no osnovati na zastarjelim i zapljesnjivilim 
hartijama i tobož istoričkim izmišljotinama pretensiju naroda hrvatskog 
i rimske crkve na hegemoniju nad svima narodima južnoslavenskima — 
to može biti želja gorućeg patriotizma no dokaz je tolike sujetnosti i 
iolikog neznanja ćudi naroda, da ne samo nije mogla imati željenog 
uspjeha, nego je baš razdor među dva najnaprednija i najkrepča jugo- 
slavenska naroda, među Hrvatima i Srbima, povećala i gotovo u mržnju 
narodnu pretvorila ... A ova je jugoslavenska politika zagrebačka osim 
toga i obmana i nepravda prama ostalim narodima jugoslavenskima. 
Svaki od njih teži za slobodom i samostalnosti političkom i narodnom, 
i akoli se za nju uzbori, sigurno ne će da se podčini drugom narodu, 
ma bio mu ovaj i najbliži rod njegov. Zašto se bori protivu Turaka, zašto 
se prepire s Mađarima i Nijemcima, akoli ne da ge otrese hegemonije 
njihove? Na to vi kažete, da vi niste ni Turci ni Mađari ni Nijemci, 
nego da ste Slaveni i braća njihova; da se vaša hegemonija osnivlje na 
istoričkom pravu vašem i na naprednosti vašoj u izobraženju, i da se 
ne može dakle usporediti sa vlasti onih naroda nad našim. 

Moj odgovor zdravo je lasan i prost. Ako narod srpski, hrvatski i bu- 
garski u turskom carstvu ustane, učinit će to za slobodu svoju, a ni za 
čiju hegemoniju na svijetu, jerbo narod koji hoće da bude svoj, ne će si 
već unaprijed postaviti gospodara i odreći se slobode svoje podajući se 
volji ili samovolji drugog naroda, ma bio mu on rođen brat.«5! 

Odlučan protivnik ovakvog »jugoslavenstva« i ovakvog propagiranja 
naše nacionalne slobode i jedinstva pod Austrijom bio je i Ante Star- 
čević. Godine 1869, kada su neki hrvatski građanski političari radili 
na sjedinjenju Bosne s Austrijom, odnosno s Hrvatskom, koja je pod- 
činjena Austriji, Starčević se odlučno usprotivio ovakvom ujedinjavanju 
naših zemalja: »Nu mi ćemo uzeti da Bosna dojde pod Austriju bez 
svakoga rata, pa bilo to načinom kojim tko hoće. Što bi tada dobili mi, 
što bi Bošnjaci? Samo nesreću i sigurnu propast i oni i mi«. »Za nas 
Hervate stoji još poseban razlog proti tomu združenju Bosne, razlog 
koji to združenje s Austrijom zabranjuje, obsuđuje bezuvetno i na veke; 
s nami, obsuđuje ga u ovih okolnostih u kojih živemo. 

Bio u tamnici ti sam, bio s drugovi, ti si svejedno sužanj. Došla Bosna 
pod Austriu kao posebna krunovina, došla kao jedna krunovina s nami, 
to je u stvari sve isto«. U slučaju sjedinjenja Bosne s Hrvatskom, koja 
je pod Austrijom, u Bosnu bi uz Slavoserbe, »uz tu vižlad Austrie«, 
»došla austrianska soldatčia, austriansko redarstvo, austrianska žandar- 
meria, austriansko špionstvo, austriansko porezništvo, austriansko finan- 
cierstvo, austriansko učiteljstvo, austriansko svećeništvo, austriansko 
trgovaštvo, austrianska gaunerija ... došlo bi sve za da se upropasti onaj 
naprama nami nepokvareni, devičanski narod, za da se unesreći i opu- 


#1 Imbro Ignjatijević Tkalac, Pitanje austrijsko, str. 76 i dalje. 

stoši ona lepa zemlja. Svu tu svoju nesreću pripisivali bi Bošnjaci nami 
Hervatom ... Tada, tko da uvede ljubav i slogu među Bošnjaci i među 
nami, ostalimi Hervati? Ne leži li u tomu združenju, ako se zbude, očita 
propast Hervatah? Tko, dakle, ne želi da ili Bosna ili mi radije pro- 
padnemo u bezdan, nego li da se sastanemo pod Austriom? ... Dok ne 
možemo našoj braći Turske pomoći, barem nemojmo joj odmagati. Ako 
moramo biti klani, barem nemojmo sami oštriti nož koj nas bude klati. 
Gde ne možemo: raditi za nas Hervate, nemojmo raditi ni za tuđince, 
neprijatelje naše. Radimo kako možemo i molimo boga, da oslobodi ono 
lepo pučanstvo od prokletstva, koje ga čeka ako ga nesreća pod Austriu 
donese.«32 

Dvadeset godina kasnije Starčević je s istom oštrinom i dosljednošću 
zastupao svoje stanovište o štetnosti i ubitačnosti bilo kakvog sjedinja- 
vanja naših naroda i krajeva pod »sužanjstvom austrijanskim«, U debati 
o prijedlogu adrese, kojom se je od hrvatskog kralja (austrijskoga cara) 
molilo združenje Dalmacije s Hrvatskom, Starčević je u hrvatskom 
gaboru 5 studenog 1889 održao ovaj svoj znameniti govor, koji znači 
odlučnu osudu svakog austroslavizma i onog lažnog jugoslavenstva, koje 
je služilo porobljavanju naših naroda u korist Austrije: »Predlog, iz 
koga potiče ovo rešenje odbora, bijaše ujedno i meni prikazan za potpis, 
nu ja, dok sam čuo o čem se radi, nisam ga htio ni čitati ... U današnjih 
javnih obstojnostih, ja ne samo da ne vidim nikakove koristi po nijednu 
lih zemaljah, nego vidim novu nesreću u medjusobnom  tervenju i 
vraštvu, nesreću, bez koje se dosada bilo, a kroz sjedinjenje, o kojem je 
govor, i po sustavu, nje bi moralo biti. Ne znam, kako drugi misle, nu 
meni je svejedno, je li jedna tamnica ili više njih, je li u njih više ili 
manje nevoljnikah; moja je želja da ne_ bude niti jedne tamnice, niti 
jednoga nevoljnika.«?3 

A Frano Supilo je sve vrste ovakvog porobljivačkog »jugoslavenstva« 
žigosao kao »falsifikat i zloporabu ideje narodnog jedinstva Hrvata 
i Srba.<5* 

Obje ove teorije, što su ih predstavnici građanske klase u Hrvatskoj 
razvili u drugom razdoblju: 1. da se nacionalno pitanje može riješiti 
samo legalnim, zakonitim putem, pozivanjem na stara državna i histo- 
rijska prava Hrvatske, i 2. da južnoslovenske narode treba osloboditi 1 
ujediniti ne revolucionarnom oslobodilačkom borbom, nego izvana, 
pomoću vanjske sile, austrijske države (na koju se hrvatska buržoazija 
oslanja i kojoj služi), samo su još jedan dokaz više o potpunoj nespo- 
sobnosti građanske klase, da pod kapitalizmom pozitivno riješi naše 
nacionalno pitanje, da ostvari istinsko oslobođenje i ujedinjenje naših 
naroda. Tu nesposobnost potvrđuje i politička praksa gotovo svih i 


%2 A, Starčević, Djela, knjiga III, str. 238 i 241. 

33 Starčević, Djela, I, str. 383. 

34 Do klasičnog ponavljanja ovakve »jugoslavenske« teorije i prakse doći će go- 
dine 1918 i za trajanja stare Jugoslavije — samo ovoga puta u interesu vladajuće 
velikosrpske buržoazije i u cilju podjarmljivanja južnoslovenskih naroda čaršijskim 
srbijanskim vlastodršcima i dinastiji Karađorđevića. 

hrvatskih i srpskih građanskih stranaka u Hrvaiskoj od 1860-1918. Od 
svih građanskih političara jedino je Eugen Kvaternik, osnivač stranke 
prava, pokušao u ovom razdoblju da na revolucionaran način, podi- 
zanjem Rakovičke bune godine 1871 s pomoću ujedinjenog oružanog 
naroda hrvatskog i srpskog izvojuje nacionalnu slobodu. Sve ostale gra- 
đanske stranke u tadašnjoj Hrvatskoj ogradile su se od Kvaternika i naj- 
bezobzirnije osudile i njega i njegov metod borbe. Drugi osnivač stranke 
prava, Ante Starčević, vodio je odlučnu borbu protiv svih ugnjetača 
Hrvatske sve do početka devedesetih godina, kada je skrhan bolešću 
prepustio vodstvo siranke dru Josipu Franku, koji se od početka svoje 
političke karijere nalazio u tajnoj službi austrijske vlade. Pod njegovim 
pristašama, frankovcima, teorija i praksa Starčevićeve stranke sasvim se 
izopačila i od nekadašnjeg pobornika nacionalne slobode pretvorila se 
u sredstvo zavađanja, razbijanja i porobljavanja naših naroda za račun 
Austrije. Slobodoljubivu, borbenu, pa i južnoslovensku politiku neka- 
dašnje stranke prava nastavit će samo jedan protufrankovački i protiv- 
austrijski njezin dio, koji će u toku Prvog svjetskog rata, sve do 1918, 
predstavljati jedinu građansku političku formaciju u Hrvatskoj, koja je 
odlučno za rušenje austrougarske monarhije i za sjedinjenje južnoslo- 
venskih naroda u potpuno slobodnu, samostalnu nacionalnu državu. 


Većina ostalih građanskih stranaka vodila je u to vrijeme oportuni- 
stičku politiku, i prije ili poslije na ovaj ili onaj način pretvorila se u 
oslonac austromađarske vladavine nad našim narodima. Samostalna na- 
rodna stranka (1862-1865) pod vodstvom nekadašnjih iliraca: Ivana 
Mažuranića, Kukuljevića, Vukotinovića ... i šefa klerikalne reakcije nad- 
biskupa Haulika, za sve vrijeme svoga postojanja radila je na tome, da 
se Hrvatska održi u podjarmljenosti prema Austriji, ugušujući drastič- 
nim mjerama sve narodne težnje za slobodom. Unionistička ili mađa- 
ronska stranka pod vodstvom baruna Levina Raucha i njegovih starih 
i novih mađarona od početka je bila za bezuvjetni »savez« sa Mađar- 
skom, što je u stvari značilo podvrgavanje Hrvatske tuđinskoj mađar- 
skoj vladavini. Narodna stranka (takozvana Strossmayerova) kolebala je 
između Beča i Pešte. Neko vrijeme od 1868-1872 (da bi pridobila većinu 
u narodu) čak je vodila i oštru opozicionu politiku protiv Nagodbe i ma- 
darona, da bi onda njenim prihvaćanjem godine 1873 potpuno kapituli- 
rala i slila se s ostalim mađaronima u jedan jedinstveni poslušni organ 
peštanskog režima. Neodvisna narodna stranka, zajedno s protufranko- 
vačkim dijelom stranke prava (s kojim će se sjediniti) i s ostalim gra- 
đanskim strankama u sklopu hrvatsko-srpske koalicije vodi u suštini 
protunarodnu, oportunističku politiku, s glavnom težnjom, da što prije 
postane »regierungsfihig«, da dobije od Beča i Pešte vladu nad Hrvat- 
skom. Takvu »regierungsfihig« politiku vode i srpske stranke u Hrvat- 
skoj (radikalna i samostalna), koje se, poput svih ostalih građanskih 
stranaka ni onda, kada su (nerado i kratkotrajno) u opoziciji, ne bore 
za rušenje protunarodnog tuđinskog vladavinskog sistema nad Hrvat- 
skom, nego prije svega nastoje da postanu vladina stranka i da se do- 
mognu sudjelovanja u tom sistemu. I politika građanskog vodstva 

hrvatske seljačke stranke odlikuje se kolebljivošću i oportunizmom; 
svojom borbom protiv hrvatsko-srpske koalicije (i za trajanja njene prve, 
pozitivne faze, dok se na čelu koalicije nalazi Frano Supilo), svojim 
obnavljanjem davno propaloga austroslavizma, ona se protiv Mađarske 
nekritički i malograđanski naivno oslanja na Austriju i njenu dinastiju 
(na te glavne garante mađarske tlačilačke vladavine nad Hrvatskom) 
i na taj način prema rješenju nacionalnog pitanja ne zauzima mnogo 
različitije i ispravnije stajalište od drugih građanskih stranaka, uza sve 
to što su i Ante i Stjepan Radić (ovaj posljednji naročito godine 1918) 
s vremena na vrijeme, u svojim najboljim trenucima, davali izraza i 
svom pravilnom shvaćanju ovoga problema. 

A jedan od glavnih uzroka neuspjehu svih nacionalnih pokreta za 
slobodu u drugom, kapitalističkom razdoblju sastojao se u iome, što je 
svaki, pa i uistinu oslobodilački narodni pokret morao pasti pod skrb- 
ništvo ove ili one grupe građanskih političara, što se od 1860 vodstvo 
svih nacionalnih pokreta za slobodu nalazi u rukama protunarodno- 
oportunističke buržoazije, — jer osim te građanske klase i njene činov- 
ničke inteligencije u tadašnjem hrvatskom društvu nije bilo nikog dru- 
gog, tko bi mogao da bude nosiocem javnog i političkog života, budući 
da najšire radne mase naroda tada još same sebe politički predstavljati 
i voditi nisu mogle, pošto u to doba jake, razvijene radničke klase i 
radničkog političkog pokreta još nema. Zbog tog osnovnog apsurda (da 
narodnom borbom za slobodu, zloupotrebljavajući je i upropašćujući, 
rukuju neprijatelji njeni) propali su i izjalovili se svi oslobodilački po- 
kreti u Hrvatskoj od 1860 do 1918. 

Jedini građanski političar, koji je u prva dva decenija dvadesetoga 
stoljeća dosljedno zastupao revolucionarnu teoriju i praksu u rješa- 
vanju našeg nacionalnog pitanja, bio je Frano Supilo. Ali je zbog takvih 
svojih koncepcija i takvoga svog stava ostao potpuno osamljen među 
svim građanskim strankama u Hrvatskoj, čiji su ga predstavnici napa- 
dali kao svog glavnog protivnika i neprijatelja. Isto neprijateljsko sta- 
novište je u toku Prvog svjetskog rata zauzela prema Supilu i srbi- 
janska vladina radikalna stranka na čelu s Nikolom Pašićem. a 


2. 
Građanska klasa u Srbiji u drugome razdoblju 


Prijelom, preokret u držanju prema nacionalnom oslobođenju i uje- 
dinjenju ispoljio se i kod srbijanske građanske klase odmah poslije 
njenog dolaska na vlast. I u Srbiji će se nakon ukidanja turskog feuda- 
lizma građanska klasa pretvoriti u tanki, protivunarodni, eksploata- 
torski vladajući sloj, koji će zauzimati suproino, neprijateljsko staja- 


%4a Vidi moj Uvod u knjigu, Frano Supilo, Politika u Hrvatskoj, izdanje Kul- 
ture, Zagreb 1953, str. 1-108. 

lište prema interesima i težnjama naroda, a naročito prema narodnoj 
borbi za slobodu. 

Taj vladajući građanski sloj počeo se je odvajati od naroda i formirati 
u posebnu vlastodržačku skupinu još u toku Prvog srpskog ustanka. 
»Seoska buržoazija — starešinski kadar ustanka — naglo se bogati (ratni 
plen, zahvat zemlje, turska imovina po gradovima, vodenice, zakup 
skela, trgovina), klasna društvena podela se produbljuje, a na toj bazi 
počinju se ispoljavati i suprotnosti između naroda i siarešinskog obo- 
gaćenog kadra«.% S dolaskom na vlast taj trgovačko- starješinski sloj 
se iz osnova mijenja: »U mnogih se veoma rano probudila misao na lične 
koristi, koje bi mogli imati od svojih dotadašnjih zasluga ...<3% Toj bur- 
žoaziji je sad više do zarade i do bogaćenja, nego do ea narodne 
stvari. Veoma je značajno svjedočenje Petra Jokića o tome, kakav je 
bio Karađorđev sud o jednom takvom tipičnom trgovcu: »Pred polazak 
na Požarevac, zovnu me Karađorđe i reče: — Petre, Mladen (Milova- 
nović, jedan od glavnih ustaničkih starješina, nap. V. B.) je trgovac. 
Ja se bojim da on ovde ne špekulira. On može uzeti jedan hlebac a 
pisati deset. Za to ti zapovedam da paziš na to«.37 [ o negativnom dr- 
žanju ovih predstavnika građanske klase prema narodu svjedoči nam 
Jokić, koji je odlično poznavao vodeće ljude u ustanku. Osim petorice 
starješina (Hajduk Veljka, Milenka Stojkovića, Milana Obrenovića, 
Vase Čarapića i Janka Katića), koji su do kraja ostali narodni ljudi i 
»zaslužili da ih svaki Srbin slavi«, — »ostali su samo globili i ubijali 
narod«.8 


Postanak i glavna obilježja ove nove građanske klase, koja je došla 
na vlast u toku Prvog srpskog ustanka, najbolje je opisao Vuk Karadžić. 
Govoreći o dvojici trgovaca, ustaničkih starješina, Mladenu Milovano- 
viću i Miloju Peiroviću, Vuk ih ovako karakteriše: »kad su Srbi u po- 
ćetku 1807 godine Turke u Biogradu pobili i poharali, on (Mladen, 
nap. Y. B.) je s Milojem najviše napljačkao ... kad su se stale prodavati 
turske kuće i ostali miljkovi, Miloje je bio upravitelj toga prodavanja, 
i gdje je što najznainije bilo, oni su kupovali za sebe, pošto su htjeli...« 
»ušavši u Beograd tako se obogate obojica, da postanu najbogatiji ljudi 
u Srbiji... Mladen je bio komandant Beogradski i glava od sovjeta, a 
Miloje vojvoda nad bećarima i nad Beograđanima. Osim Fočićeve kuće, 
u kojoj su sjedili, oni pritisnu po Beogradu najljepše kuće, dućane i 
magaze, a oko Beograda njive i livade; Beogradsku i Ostružnjičku skelu 
i đdumruke niko drugi osim nji nije mogao zakupiti, niti je ikakve 
druge velike trgovine mogao ko voditi, da oni u njoj nisu bili pomije- 
šani. U takovom stanju morali su oni navući na sebe zavist i mržnju 
sviju ostali, osobito veći poglavica; i to bude najveći uzrok opštemu 


% D, Perović. nav. djelo, str. 8. — O bogaćenju starješina vidi i M. Nenadović, na- 
vedeno djelo, str. 334. 

58 St. Novaković, Vaskrs države srpske, nav. djelo, str. 216. 

37 Pričanje Petra Jokića o događajima i ljudima iz Prvog srpskog ustanka (1804- 
1813). Zapisao M. Đ. Milićević. »Spomenik« Srpske akademije XIV, str. 31. 


388 Na istome mjestu, str. 55. 

razdoru i neslogi, i najvećim narodnim nesrećama za vladanja Crnoga 
Dorđija«.3? Protiv Mladena Milovanovića i Miloja Petrovića podizane 
su tužbe: »da su se njih dvojica načinili u Beogradu kao dahije te pale 
i žare po svojoj volji«.#? Mržnja u narodu bila je protiv njih tako velika, 
da Mladen »u sovjet nije smio ići drukčije nego, kao što sam ga ja 
očima gledao, s pištoljima i s nožem za pojasom i s dugom puškom na 
ramenu, opkoljen momcima isto tako naoružanijem«.*! 

Dragoslav Janković je u svojoj raspravi »Karađorđev zakon« poka- 
zao, kako se i u ustaničkom zakonodavstvu odražava odvajanje gra- 
đanske vladajuće klase od naroda i njeno pretvaranje u jednu posebnu, 
izrabljivačku, protunarodnu društvenu formaciju.“? 


Od osobite je važnosti za pripadnike ovog vladavinskog sloja, da se 
kod njih zajedno s promjenom njihovog socijalnog, ekonomskog polo- 
Žaja iz osnove promijenilo i njihovo držanje prema narodnoj borbi za 
slobodu. Dok su u porobljenoj Srbiji turski feudalizam i dahijska vla- 
davina bili pritisli i njih zajedno s ostalim narodom, oni su bili gotovi 
da se na čelu naroda bore odlučno i požrtvovno za oslobođenje od Tu- 
raka. U novoj situaciji, kada su se u oslobođenoj Srbiji, domogavši se 
vlasti i imetka, obogatili, njima je bilo najviše stalo do toga, da pod 
svaku cijenu to svoje bogatstvo sačuvaju, a izvojevanje i očuvanje opće 
narodne slobode nije za njih više bilo životno pitanje. Njima je sad 
bilo žao, da u borbi izgube i život i imanje, i zato je počela iščezavati 
sva ona ranija njihova borbenost, požrtvovnost i herojstvo. Nekadašnji 
junaci u ratu s Turcima sada su se pretvorili u ljude, koji se, u situaciji 
opasnoj i teškoj po zemlju i po narod, brinu ponajviše oko toga, kako 
da spasu svoj imetak i svoj udoban, bogat život, pa ma i pod cijenu 
izdaje naroda i otadžbine, i napuštanja oslobodilačke borbe bijegom u 
inozemstvo. 


1 tu su samo široke narodne mase ostale do kraja vjerne borbi za 
slobodu. Taj suprotan odnos naroda i građanske vladajuće klase prema 


Vuk Karadžić, Skupljeni istoriski i etnografski spisi ..., l, str. 254-255. 
49 Vuk, nav. djelo, str. 73. 
4! Isto, str. 74. 


»Za uvredu vlasti (praviteljstva) i države Karađorđev zakon u $ 16 predviđa 
zato najstrožu, upravo drakonsku kaznu ...: krivcu koji »zlo e praviteljstvu i o državi 
Šrbskoi govori«, pa ma ko on bio, imaju se prebiti obe noge na dva mesta i obe ruke, 
potom se živ stavlja na točak i ostavlja na njemu dok kost ne istrune. — Još je ka- 
rakterističniji propis € 23...: »koi bi se usudio zlosloviti, to est psovati ili bezčestiti 
sveščenika, starešinu, činovnika, trgovca ... sudi mu se po 25 štapa u 2 jutra«. Zna- 
čajno je u tom propisu što su tvorci ovog zakona našli za potrebno da otvoreno, pod 
pretnjom batina, uzmu u zaštitu od uvreda i kleveta ne samo autoritet pretstavnika, 
nosilaca nove državne vlasti (starešina i činovnika), već i ostale pripadnike nove 
vladajuće klase (trgovce)«. (Dragoslav Janković, Karađorđev Zakon. »Istoriski glasnik«, 
Beograd. god. 1948 broj 2 str. 14-15.) — Drag. Janković iznosi primjere i o 'ekonom- 
skom izrabljivanju naroda, što ga vrši ovaj vladavinski sloj (str. 19), i o sukobu 
između narodnih masa i ove nove vladajuće klase u Srbiji Prvoga ustanka (str, 15). 

43 Bilo je, naravno. i izuzetaka među narodnim starješinama, koji su, poput Hajduk 
Veljka, do kraja ostali privrženi borbi za slobodu, u kojima bogaistvo nije moglo 
da uništi junaštvo i borbenost. 

oslobodilačkoj borbi došao je do izražaja i u narodnoj pjesmi, gdje se 
ovako napadaju vođe zbog napuštanja narodne borbe: | 


»Tko je vama konje nabavio? 
Tko li vam je ruho pokrojio? 
Tko li vam je sakov'o oružje? 
Razma jadna sirotinja raja, 
Pak s Turcima raju zavadiste, 
1 Turcima sada izdadoste; 

Što činite, da vas Bog ubije! 
Što činite, jer se ne bijete?«44 


Bogatstvo je u mnogome utjecalo i na držanje Karađorđevo u po- 
sljednoj godini ustanka, i znatno pridonijelo stvaranju njegove odluke 
o napuštanju Srbije i bijegu u inozemstvo, što je također naišlo na oštru 
osudu u narodnoj pjesmi. 


O kukavičkom, sebičnom, nelojalnom držanju Miloja Petrovića prema 
ratovanju s Turcima potkraj ustanka daje podataka Vuk Karadžić u 
svojoj biografiji ovog bogatog trgovca i istaknutog starješine.“ Od na- 
ročitog značaja je činjenica, da je onako brzom porazu ustaničke vojske 
u godini 1813 bilo uzrokom i to, što je Mladen Milovanović, tadašnji 
ministar vojni, izrađujući ratni plan išao za spasavanjem svoga bogat- 
stva i svojih posjeda, a ne za obranom srpske zemlje i naroda. »Kao 
vojni ministar, Mladen je bio rasporedio vojsku, šančeve i spremu 
svuda po granici, brinući se neprestano, da se ne napusti Brza Palanka, 
njegova imanja radi. ... Karađorđe bješe počco naređivati, da se napusti 
Timočka Krajina, pa da se uhvate pozicije od Deligrada planinama i 
šumama k Poreču, misleći naročito, da se Hajduk Veljko ne zatvori u 
Negotinu, kako je Mladen bio naredio, uzdajući se da tako sačuva Brzu 
Palanku. 

Mladen ne pristane na promenu svoga plana, koji se već izvršivao, 
a Karađorđe se od razdraženja tako razboli, da su ga jedva živa odni- 
jeli u Topolu (6-12 juna 1813). 

Mladenov plan se održi, a Karađorđev — odbrana koncentracijom 
snage u zbijenim i zgodnijim položajima — propadne. 


44 »Boj na salašu«. Srpske narodne pjesme. Skupio ih i na svijet izdao Vuk Stej. 
Karadžić. Knjiga IV. Drž. izdanje. Biograd 1896. str. 164. 


65 >0 Kurviću, Đoko Petroviću! 
De si danas? Niđe te ne bilo! 
Ako piješ u mehani vino, 
Vino ti se na rane prolilo! 
Ako ležiš u ložnici s ljubom, 
Udova ti ljuba ostanula! 
Zar ne vidiš njima ne viđeo! 
Đe ti Turci zemlju preoteše?« 
(Rastanak Kara-Đorđija sa Srbijom. Na istom mjestu, str. 288.). 


48 Vuk, navedeno djelo, sir. 255. 

Tačnost Karađorđeva predviđanja pokaže se odmah. Turci udare na 
Negotin, i po nesreći Hajduk Veljko već 18 jula pogine, otvorivši širom 
put Turcima na toj strani.«*7 

Nema nikakve sumnje, da je, uz mnoge druge krupne, pa i među- 
narodne razloge objektivne prirode, brzoj katastrofi Prvog ustanka u 
jesen 1813 znatno pridonijelo i ovakvo držanje promijenjenih ustanič- 
kih vođa, koji su se s jedne strane iznevjerili narodnoj borbi i slobodi 
čuvajući sebe i svoje, a s druge strane međusobnim trvenjem oko vlasti 
i vlastodržačkih pozicija rastrovali i oslabili ustaničke snage.# 

Uvođenje kapitalističkog sistema u Miloševoj Srbiji, praćeno dra- 
stičnim metodama prvobitne akumulacije kapitala“? i tlačilačkom de- 
spotskom vladavinom Obrenovića“ nije za široke radne slojeve srpskoga 
naroda značilo ni u ekonomskom ni u političkom pogledu neko naročito 
olakšanje ni stvarno oslobođenje od ranijeg teškog stanja potlačenosti. 
Otuda su te mase naroda i u ovo doba ostale privržene slobodi i bile 
gotove da sudjeluju u svim bunama protiv postojećeg kapitalističkog 
vladavinskog uređenja. Vladajuća klasa, naprotiv, i onda kada ustaje 
protiv Miloševa samovlašća, ide isključivo za tim, da sebi prigrabi što 
veći udio u tom sistemu protunarodne vladavine. Suštinu dugotrajne 
borbe između takozvanih ustavobranitelja i kneza Miloša točno je utvr- 
dio Svetozar Marković: »U stvari je to bila borba oko vlasti, gde ni 
jedna ni druga strana nije predstavljala narod, već svaka težila da 
gospodari nad narodom«.š! U svom otimanju oko vlasti s knezom 
ustavobranitelji se sve više oslanjaju na Tursku oštećujući time slobodu 
i nezavisnost Srbije. A i dinastija Obrenovića sve bezobzirnije ističe 
svoje sitne dinastijske interese iznad narodnih i tako u sve većoj mjeri 
postaje jednom od glavnih smetnja našeg nacionalnog oslobađanja i 
ujedinjenja.5? 

Držanje dinastije i vladajuće građansko-činovničke klase prema borbi 
za nacionalnu slobodu i jedinstvo nije se uglavnom ništa promijenilo 
ni nakon svrgavanja Obrenovića i dovođenja na kneževski prijesto 
Aleksandra Karađorđevića godine 1842. I za novoga kneza isto tako 
kao i za njegovu vladu glavno pitanje je ostalo borba oko podjele 
vlasti i očuvanje pod svaku cijenu vlastitih vladavinskih pozicija. 
Usprkos Garašininovom Načertaniju iz godine 1844, koje sadrži daleko- 


47 St. Novaković, Vaskrs države srpske ..., str. 217, 218. 

O Mladenovom ratnom planu vidi i Vuk Karadžić, nav. djelo, str. 121, i Jokić, 
navedeno djelo, str. 49-50, 

45 Vuk je svoj prikaz tadašnjih vlastodržaca s pravom nazvao »Praviteljstvujušči 
sovjet serbski za vremena Kara-Đorđijeva ili otimanje ondašnjijeh velikaša oko 
vlasti«. 

4% Vidi o tome: Veselin Masleša, Svetozar Marković. Izdanje Kulture, Beograd, 
1945, str. 15-41. 

#0 O metodama Miloševe vladavine vidi Vuk Karadžić, O unutrašnjoj politici 
kneza Miloša, navedeno djelo. 

ŠI Svetozar Marković, Srbija na istoku, Celokupna dela, sveska šesta, Beograd, 
1892. str. 80-81. 

8 O ulozi srbijanskih dinastija u rješavanju našeg nacionalnog pitanja vidi: 
Svetozar Marković, Srbija na istoku, navedeno djelo. 

sežni plan za rješenje južnoslovenskoga nacionalnog pitanja, — glavno 
obilježje politike srbijanskih vlastodržaca za sve vrijeme Aleksandrovog 
vladanja (1842-1858) bilo je: s jedne strane zaziranje od svake pro- 
mjene postojećeg stanja, jer bi ona mogla izazvati i promjenu vlada- 
juće dinastije i garniture, koja se nalazi na vlasti, — a s druge strane: 
suprotstavljanje svakom, a naročito revolucionarnom pokretu za nacio- 
nalnu slobodu i jedinstvo, jer je takav pokret predstavljao dvostruku 
opasnoši: on je 1. mogao da dovede do svrgavanja odozdo (sa strane 
nezadovoljnog, pobunjenog naroda) postojeće dinastije i vlade, — i 2. 
ako se prema takvom pokretu ta dinastija i vlada ne bi držale nepri- 
jateljski, mogle su pasti u nemilost kod »pokroviteljstvujuščih« (pro- 
tektorskih) dvorova Rusije, Turske i Austrije, na koje su se, poput 
svake protunarodne vladavine, srbijanski vlastodršci morali oslanjati, 
da bi se u Srbiji održali na vlasti protiv volje i protiv interesa srbijan- 
skoga naroda. 

Izvjesno neprijateljstvo prema nosiocima južnoslovenskog nacional- 
nog pokreta ispoljila je Karađorđevićeva dinastija i vlada već u svom 
držanju prema beogradskom tajnom južnoslovenskom društvu Matije 
Bana. lako su pojedini članovi te grupe podržavali veze s Ilijom Gara- 
šaninom, a povremeno uživali donekle i njegovu podršku — ipak je 
društvo u svom radu na ostvarivanju južnoslovenskih nacionalnih ideala 
nailazilo kod srbijanskih vlastodržaca ne samo na nerazumijevanje, nego 
i na krupne smetnje, pa i na progone. Iznoseći u jednom pismu svome 
zemljaku i potonjem suradniku Banoviću ciljeve društva, Matija Ban 
se tuži, kako »Srbi iz Srbije najviše ograničavaju svoje rodoljublje na 
Kneževinu, a Srbi iz Mađarske na srpstvo, i io u vrlo uskim granicama. 
Za ostale Južne Slavene, i Slavene uopće, ne interesuju se mnogo«. 
(Pod Srbima iz Srbije Ban očito misli na pripadnike građansko-činov- 
ničke vladajuće klase, a pod Srbima iz Mađarske po svoj prilici razu- 
mijeva one prečanske Srbe, koji se nalaze kao činovnici srbijanske 
vlade u Beogradu.) »Sa tako skučenim pogledima ne ćemo daleko poći 
— piše Ban. Valja raširiti zrenik narodnih misli i Srbiju napraviti kolo- 
vođom Južnih Slavena. Nas nekoliko patriota na to smo se ovde zakleli 
i jamačno ne ćemo zakletvu pogaziti«.53 

»Aleksandar Banović se iz Valjeva žalio kako je »gonjen, kod star- 
ješina ocrnjen i svakojako napastovan«, a sve to dolazi iz Beograda«. 
Jovanu Ilijću oduzima se stipendija bečka, »jer je bio pristalica tajnog 
društva«. Miloš Teodorović, prevodilac Kolarove »Uzajamnosti Slav- 
jana« premješten je prvo iz Beograda, a onda i optužen i predan sudu 
zbog »rasprostiranja slavjanske misli u mladeži«.54 


U kolikoj mjeri su dinastija Karađorđevića i vladajuća srbijanska 
buržoazija igrale negativnu ulogu u rješavanju južnoslovenskog nacio- 
nalnog pitanja, drastično je došlo do izražaja u držanju kneza Aleksan- 


#3 Sadržaj i dijelove Banovog pisma, datiranog 10-XII-1844, donosimo po Stra- 
njaković, Srbija, privlačno središte Jugoslavena 1844-1848, str. 6. 
54 Stranjaković, navedeno djelo, str. 17, 18. 

dra Karađorđevića i srbijanske vlade prema ustanku vojvođanskih 
Srba i prema hrvatskom narodnom pokretu u revoluciji godine 1848/49. 
Nema sumnje, narod u Srbiji pružio je požrtvovnu, braisku pomoć 
vojvođanskim ustanicima, i bez te pomoći teško bi se moglo i zamisliti 
dugotrajno uspješno ustaničko ratovanje. Ali Srbijina vlada i dinastija 
samo su utoliko i onda sudjelovale u toj pomoći, ukoliko i kada je to 
odgovaralo njihovim uskim, silničavim, sebičnim vlastodržačko-dina- 
stijskim interesima. 


U strahu da ne izgube svoje vladajuće položaje, srbijanski vlasto- 
dršci zazirali su od svake promjene i bili protivnici svakog pokreta, 
koji je išao za revolucionarnim ostvarenjem ne samo južnoslovenske, 
nego i srpske nacionalne slobode i jedinstva, Dinastija i građanska 
klasa držale su vlast u Srbiji i glavna i jedina briga im je i u ovo doba 
bila, da se pod svaku cijenu, pa i najgrubljom izdajom narodne stvari, 
na toj vlasti održe. Oni su sad imali šta da izgube, i zato se nisu htjeli 
upuštati ni u kakve nacionalno-političke »avantire«, koje bi ih mogle 
stati kneževskog prijestolja i ministarsko-savjetničkih položaja. Čuva- 
jući to svoje malo, sitno, posebno, oni su ne samo puštali da sve oko 
njih propadne, nego su čak pomažući politiku naših glavnih narodnih 
neprijatelja i sa svoje strane pridonijeli, da krupne, revolucionarne 
mogućnosti pozitivnog rješenja našeg nacionalnog oslobođenja i ujedi- 
njenja godine 1848/49 ne postanu stvarnost, 


Zbog toga je Srbij'na vlada odmah na početku Četrdesetosme zauzela 
odlučan neprijateljski stav prema svakom revolucionarnom gibanju. 
»... nemiri, koji su celu Evropu zahvatili, približili su se i srpskoj gra- 
nici, te je vlada našla za potrebno da sazove Narodnu Skupštinu i 
»narod posredstvom predstavnika njegovi izvesti o prirodi ovi dviže- 
nija, kako sirječ ovi ono traže što mi imamo i uživamo i kako je nužno 
da mi u otečestvu našem mir održimo i da ga predohranimo od ove 
zaraze koja i u susedstvu već svirepstvuje«.«55 


Predstavnici Srbijine vlade smatrali su u ovo najpogodnije revolu- 
cionarno doba rad na sjedinjenju i samog srpskog naroda budalastim 
poduzećem.** Oni su i sada svoje uske, vlastodržačke, dinastijske inte- 
rese stavljali iznad narodnih. »Kada je revolucija buknula, Srbija je 
radila kod Porte da se reši jedno krupno pitanje državno — o nasleđu 
prestola. Porta onim fermanom, kojim ga je (Aleksandra Karađorđe- 
vića, napom. V. B.) utvrdila za kneza, nije priznala pravo nasleđa u 
porodici Karađorđevića«.57 


#5 Drag. Pavlović, Srbija i srpski pokret u južnoj Ugarskoj... Navedeno djelo, 
str. 48. 

5 »Tenka (Stefan Stefanović, predstavnik srbijanske vlade, predsjednik Državnog 
savjeta, napomena V. B.) je sada (septembra 1848, napom V. B.) pisao Knićaninu 
»o budalastom preduzeću« Stratimirovićevu, kako ovaj kompromituje srpsku vladu, — 
jer je narodu govorio da će se sjediniti sa Srbijom i imati ista prava«. (Pavlović, 
navedeno djelo str. 74). 


57 Na istome mjestu, str. 40. 

Glavni motivi da se srbijanska vlada umiješa u vojvođanski srpski 
ustanak i da mu.s vremena na vrijeme pruži pomoć bili su gotovo 
isključivo dinastijski računi i interesi, strah da se na čelo ustanka u 
Vojvodini ne stavi bivši knez Miloš Obrenović i njegov sin Mihajlo, 
koji bi u tom slučaju ugrozili opstanak dinastije Karađorđevića i u 
samoj Srbiji.5% »... Prijatelji vladini savetovali su da pohitaju u pomoć 


Srbima još odmah u početku pokreta, makar najpre novčano, da ne bi 


posle bilo kasno -—- kada knez Milošev i knez Mihajlov uticaj preo- 


vlada«. ... »Srpska vlada, na glas da će kneževi sići u Vojvodinu, beše 
u strašnoj zabuni«. ' 

Koliko je srbijanskoj vladi i dinastiji u ovim historijskim trenucima 
revolucionarnog oslobađanja i sjedinjavanja  južnoslovenskih naroda 
bilo stalo isključivo do vlastitih, posebnih interesa, vidi se iz Garaša- 
ninovog pisma od 21 maja 1848 Stojanu Simiću, gdje ga izvještava o 
svojim pregovorima sa Gajevim izaslanicima. Garašanin tu s jedne 
strane zauzima stanovište protiv općeg oslobađanja naših naroda (i od 
Turaka, a ne samo od Mađara): »... ja sam im sa mnogim uzrocima 
dokazao da nipošto Turke ne draže protivu sebe dok s Mađarima ne 
raskrste, pa posle da ćemo u dogovoru o tom raditi ...«; s druge strane 
Garašanin glavni cilj ovih zagrebačkih izaslanika, stvaranje jedne južno- 
slovenske države, odobrava neiskreno, samo s obzirom na to, što želi 
da ih upotrebi protiv Obrenovića (protiv Miloša, koga Gaj drži zatvo- 
renog u Zagrebu, i Mihajla, koji sprema protukaradorđevićevsku ak- 
ciju u prečanskim krajevima).# 


58 Blaznavac je već u svom pismu od 9. III. 1848 (po starom) iz Beča obavijestio 
Knićanina, kako je knez Miloš još polovicom marta »rekao Ljudevitu Gaju da 6e 
kroz šest nedelja biti u Srbiji i da će onda biti u stanju dati pomoći Hrvatima«. 
Knez Miloš nije ostao samo kod tih riječi, i on i Mihajlo zaputili su se u pobunjenu 
Vojvodinu s očitom nakanom, da se preko nje ponovo domognu prijestolja u Srbiji. 
Ali Miloša je Gaj uhapsio u Zagrebu, čime je i Mihajlova akcija u Vojvodini bila 
ometena. Kasnije će bečki dvor kao protuusluga za Srbijino držanje na strani 
Austrije držati Obrenoviće daleko od srbijanske granice. Ali kroz čitav niz mjeseci 
za karađorđevićevsku dinastiju i njenu vladu postojala je realna, ozbiljna obrenovi- 
ćevska opasnost, i sve što su one u to doba poduzimale u vezi s vojvođanskim 
ustankom i hrvatskim narodnim pokretom, bilo je diktirano tom opasnošću. (Vidi 
Pavlović, navedeno djelo, str. 29). 

5% Pavlović, navedeno djelo, str. 32, 36. 

$0 ,Obojici (hrvatskih izaslanika, napom. V. B.) je cjel njina tamo da se sje- 
dinjenije učini sa svima Slovenima južnim i da se jedno carstvo obrazuje, Ja sam 
ovu ideju za sada odobrio mu, jer ne treba drukčije sa ovim ljudma ni govoriti, a 
osobito sad kad i sa Obrenovićima posla opasnog imati možemo«. Garašanin je u 
stvari i protiv davanja bilo kakve financijske pomoći sa strane srpske vlade ovim 
predstavnicima ilirskoga pokreta za rad na južnoslovenskom oslobođenju i ujedi- 
njenju, — i samo s obzirom na obrgnovićevsku opasnost pristaje da im se da 5.000 
dukata: »Naravno da bi im nemogućnost ovog predstavio odma, da nije Miloš kod 
nji zatvoren; ali ovako držao sam za opasno takovo što učiniti... Oni su sami ra- 
zumeli da oni više mogu na onoj strani djejstvovati protivu. Obrenovića i ja sam 
im to najživlje preporučio, da bolje nisam mogao ni znao. No šta ćemo sad? Na 
onaj račun, sa soizvolenijem knjaževskim, ja im morado obećati 5.000 dukata da 
ponesu, premda pred ovim mladim sekretarom nisam mogao naročito ovo uslovije 
predložiti, no samo da ćemo pomoć dati, a od nji, iz sasvim drugog vida i kao što 

Motivi srbijanske vlade jasno se vide i iz ovog Pavlovićevog kazi- 
vanja: »A dotle su već dobrovoljci masama poe tako da je Majer- 
hofer (austrijski konzul u Beogradu, napom. V. B.), sigurno po uputstvu 
svoje vlade, morao protestovati kod ari ministra spoljnih poslova. 
I 4. juna ... molio je on srpsku vladu: da strogo pazi da ne prolaze čete 
ni tamo ni ovamo i da ga pomogne u održanju reda. Kao ekvivalenat 
za ovu uslugu bila je usluga, koju je austrijska vlada učinila srpskoj — 
knez Miloš, veli Majerhofer, nagnat je da ide u Nemačku, i ni njemu 
ni sinu neće se dopustiti da siđu u južne krajeve. Deset dana docnije 
obratio se Majerhofer opet srpskom predstavniku ... moli srpsku vladu 
da pozove natrag svoje državljane iz Vojvodine, jer onemogućuju po- 
vratak reda u tim krajevima. Srpska vlada odazvala se ovome zahtevu 
Majerhoferovu. Ona je odmah, sutra dan, pisala Gl. odboru u Karlovce 
i izvestila ga o sadržini note Majerhoferove, pozivajući u isti mah sve 
svoje državljane da se vrate, jer će inače svaki od njih lično odgova- 
rati«.5! 

Sve do jeseni 1848 za srbijansku vladu sve se kreće oko tih dinastij- 
skih interesa, oko Miloša i Miloševaca, pa se i njeno stajalište prema 
sporu između Stratimirovića i patrijarha Rajačića određuje i mijenja 
isključivo iz tih računa.#? 

Drag. Pavlović je uglavnom točno utvrdio, da je jedan od glavnih 
uzroka, što je srbijanska vlada stala na stranu kontrarevolucionarnih 
sila, Rusije i Austrije, bio baš taj dinastijski interes. »Svakako i zbog 
konzervativnih »pokroviteljstvujuščih Dvorova«, naročito ruskog, koji 
je hteo biti zaštitnik principa legitimiteta u Evropi, politika i držanje 
srpske vlade donekle su morali ići ovim pravcem, — uz Austriju i uz 
jedini legalni autoritet, dinastiju«. »... zbog onakvog držanja srpske 
vlade i Austrija i Rusija otkazaše svaku moralnu pomoć Obrenovićima. 
Rusija je zabranila knezu Milošu da se nastani u Vlaškoj, a Austrija 
Obrenovićima nije dala da silaze na jug, već je bodrim okom motrila 
na njih. Držanje Srbije dakle u ovom pokretu uklonilo je opasnost od 
Obrenovića, krizu dinastičnu«.“ 

Kontrarevolucionarno držanje srbijanske vlade došlo je do svog pu- 
nog izražaja u njenom držanju prema već spomenutom sukobu između 
Đorda Stratimirovića, predstavnika demokratske, revolucionarne, protu- 
austrijske struje na jednoj i patrijarha Rajačića kao zastupnika austro- 
filskih, reakcionarnih, protunarodnih elemenata na drugoj strani. »Me- 
đutim, srpska se vlada bila odlučno rešila, da stane otvoreno na stranu 


je napred navedeno, iskao sam uslugu protivu Obrenovića, što sam u isto vreme 
s g. Herkalovićem, koji naše stanje i položanije za ovakve stvari zna, iskrenije 
govorio i kazao mu uprav da mu ništa nebi sad mogli dati ako se bar jedan od 
Obrenovića ne ukloni i t. d.« (Prepiska Ilije Garašinina ..., navedeno djelo, str. 
166-167). 

$1 Vojvođanski Glavni odbor je na čelu sa Stratimirovićem. odbio da ispuni ovaj 
poziv srbijanske vlade: i dobrovoljci se ovog puta nisu vrstili u Srbiju. (Pavlović, 
nav. djelo str. 59-60). 

#2 Isporedi Pavlović, navedeno djelo str. 68, 69 i 70. 

#3 Pavlović, nav. djelo, str. 171, 179. 

patrijarhovu i da svim silama nagna Stratimirovića na pokornost. Tenka 
je sada pisao Knićaninu »o budalastom preduzeću« Stratimirovićevu, 
kako ovaj kompromituje srpsku vladu, jer je narodu govorio, da će se 
sjediniti sa Srbijom i imati ista prava. Kako se opet tvrdi javno, Kni- 
ćanin je pustio Stratimirovića i pomagao ga, stoga on mora energičnim 
postupkom da opravda srpsku vladu, da dobavi ovog »ugursuza« i da 
objavi narodu da sluša samo patrijarha. 


ve. 


Ali se srpskoj vladi učinilo da ovo nije dovoljno. Ona se reši da pošlje 
Stratimiroviću naročitog izaslanika s njenim pismenim i usmenim po- 
rukama. Za tu misiju bi izabran Gaja Perišić. Izveštavajući o tome Kni- 
ćanina, ministar Tenka preporučivao mu je da upozna ondašnji narod 
s namerama srpske vlade — da ona misli da mu je spas u pokornosti pa- 
trijarhu i caru (austrijskom, napom. V. B.) i da se Srbijanci_ moraju 
vratiti kućama, ako Gaja Perišić ne uspe, jer »značilo bi da mi podpo- 
mažemo jednog javnog buntovnika, koji protivu cara i monarhije ide«.% 

Veoma je značajno i držanje srbijanske vlade u drugom sukobu, koji 
je, poslije smrti vojvode Šupljikca, u decembru 1848 izbio između usta- 
ničkog naroda, narodne vojske i Stratimirovića na jednoj, i »carskih 
ljudi«, predstavnika austrijske reakcije i konirarevolucije, generala To- 
dorovića i patrijarha Rajačića na drugoj strani. 


64 [sto, str. 74. — Veoma je karakteristično u tom pogledu i pismo Ilije Gara- 
šanina Knićaninu od 17 septembra 1848, gdje između ostalog kaže i ovo; »... videći 
iz ovog pisma.G. Patrijarha kakvoj je nesreći izložena cela stvar onostranog naroda 
Srbskog nerazsudnim postupkom G. Siratimirovića, prinuđeni se nalazimo preporu- 
čiti vam da nuždne naredbe učiniti nepropustite, kako bi se s njime što skorije 
moglo učiniti ono što G. Patrijarh od Njegove Svjetlosti (Kneza Aleksandra, napom. 
V. B.) zahteva, t. j. da se ovamo pošalje... Opolčenje protiv Carstva, koje očevidno 
u zaštitu uzima i potpomaže stvar narodnju protiv ugnjetatela i gonitelja Madjara, 
vrlo je nerazumno i za stvar narodnju ubitačno. I Pravilelstvo njegove Svetlosti 
našeg Gospodara Knjaza, vi znate; tek vam je onda dozvolilo da tamo braći našoj 
u pomoć preći možete kad se je Upraviteljstvo narodno izjasnilo da dviženije to 
nije protiv Carstva _ (austrijskog, nap. V. B.) upravljeno; neće dakle Njegova 
Svjetlost sa svoim Pravitelstvom nikad potpomagati ni podržavati one, koi se protiv 
Carstva ... opolče«. (Prepiska, str. 301-302). 

#5 U tom pogledu od osobite je važnosti Garašaninovo pismo Knićaninu od 31 
decembra 1848: »No sad šta ćemo za g. Stratimirovića, koji je čini mi se sasvim u 
nevreme ovamo došao? Ja sam ga večeras slušao kad je s Njegovom Svetlostiju 
govorio o stvarima tamošnjih Srba. Ništa drugo nisam na njemu primetio, no jednog 
čoveka sasvim lakomislena i vrlo sebična. On je, kao što sam priznaje, čuvši za 
smrt vojvode ovamo poitao, jer će, veli, biti nuždan da se međ narodom nađe. Ovo 
se već razume šta znači. Dakle, on protivu cara (austrijskog, napom, V. B.) i carskih 
oficira koji se u srbskoj vojsci nalaze s takvijem prezrenijem i ogorčenijem govori 
kao da ima ili da je doveo silu, s kojom bi i protivu Madžara i Vindišgreca mogao 
slobodno vojevati. Može biti da on u nečem ima pravo sumnjati se i bojati se od 
carevi stvari, ali se protivu toga sa onakom lakomislenostiju kao što g. Stratimi- 
rović govori, ne može, a nikako i ne sme, u onakvom srbskom stanju govoriti, a 
još manje postupati; jer carstvo nije već u škripcu onom u kom je bilo, pa da 
dopušća i prepušća pokušenija protivu svojih interesa. Sad treba da Srbi budu vrlo 
obazritelni i strogo da se čuvaju od i najmanjeg povoda, koji bi mogao carstvo 
protivu njih opolčiti. Naravno da je nužno na svoje interese dobro motriti, ali 
jednim vrlo razumnim načinom, a nikako u formi neprijateljskoj i duhu revolu- 
cionarnom.... Sve ovo što sam vam o ovom govorio, prinuđava me otlazak tamo 
g. Stratimirovića, njegova lakomislenost i ono poverenje koje mu prost narod tamo ima. 

»Mnogo su nezgodnije pogodbe borbe bile sada za Stratimirovića no 
prošli put. Srpska vlada ... već odmah izjasnila se protivu njega. Organ 
njen (»Srbske novine« od 18 januara, nap. V. B.) (u svom 6. broju od 
1849) osuđivao je Glavni Odbor i Stratimirovića. «66 

Nije, pritom, važna ličnost Đorđa Stratimirovića, nego činjenica, da 
je on tada odlučno zastupao antiaustrijsko, revolucionarno, uistinu oslo- 
bodilačko stajalište, i da je zbog takvog svog držanja imao na svojoj 
strani golemu većinu naroda, svu narodnu ustaničku vojsku i Glavni 
Narodni Odbor. Uz to treba naglasiti, da je onako umnom, pronicavom, 
dalekovidnom državniku, kakav je bio Ilija Garašanin, od početka bilo 
jasno, kako je carska Austrija neprijatelj i ustanka i vojvođanskog 
srpskog naroda, a ipak je za volju dinastijskih i vlastodržačkih interesa 
svijesno pomagao austrijsku stranu, koja je išla za ugušivanjem ustanka 
i za sprečavanjem nacionalnog oslobođenja i ujedinjenja naših naroda. 

Kakvo je stajalište srbijanska vlada i dinastija Karađorđevića zauzela 
u ovom sukobu između narodne, revolucionarne, antiaustrijske Strati- 
mirovićeve struje i reakcionarne austrofilske patrijarhove, — i kojim se 
je motivima ta vlada rukovodila u zauzimanju ovakvoga stava, sve to nije 
karakteristično samo za tu vladu i njenu politiku, nego je u znatnoj 
mjeri pridonijelo pobjedi kontrarevolucionarnih sila u ustanku vojvo- 
đanskih Srba, koje, slabe i malobrojne, same bez pomoći izvana ne bi 
bile nadvladale. 

I u pogledu financijske pomoći srbijanska vlada se ujesen 1848 po- 
kazala prema vojvođanskim ustanicima do te mjere sitničavom i sebič- 
nom, da je takav njen postupak povrijedio i samog njenog predstavnika 
u Vojvodini, Knićanina.#7 


On će sigurno odma tamo početi u rdavom duhu govoriti i postupati. On će, naprimer, 
odma oporočavati Cara, Ministerstvo, generala Teodorovića, sve ostale koji se kao 
carevi smatraju, jer ovo se večeras od njega neprestano slušalo; zato, gospodine, 
primite ga ljubazno i dobro, jer to zaslužuje od vas i ostalih sviju, ali ne dajte mu 
nimalo da onakav duh među vojskom i narodom rasprostire, t. j. duh koji bi mogao 
biti opasan u sadašnjem vremenu, i iz prednavedenog uzroka i razdora, koji bi se 
među upraviteljima srbskim mogao izroditi. Ako drugojačije biti ne može, pokažite 
mu se zbog toga i kao vrlo ozbiljan, kako će i on i svaki poznati da ste vi protivni 
onakvim postupcima, koji se ne slažu s polzom naroda tamošnjeg. Meni je žao da 
vam ovako moram o g. Stratimiroviću pisati, koga ja inaće vrlo ljubim, ali moram 
vam još i to kazati, da se vi predvaritelno s g. Teodorovićem razgovorite, što ćete 
činiti, ako bi g. Stratimirović usudio se što u rđavom i onakvom duhu preduzimati, 
kao što je to letos činio; jer najmanja pogreška u sadašnje vreme mogla bi vam, bilo 
od Mađara, bilo od carstva, mlogo škoditi«. (Prepiska Ilije Garašanina ..., navedeno 
djelo, str. 347—348. — Isporedi i Drag. Pavlović, navedeno djelo, str. 109-110). 

% Drag. Pavlović, navedeno djelo, str. 114; isporedi još i str. 110-118. 

#7 Ona je — »i ako državne kase nisu bile oskudne novcem« — »dostavila patrijarhu: 
da trošak oko izdržavanja dobrovoljaca (iz Srbije, nap. V. B.) treba da padne na 
teret narodne kase (vojvođanskih ustanika, nap. V. B.). To je pitanje imalo da se 
iznese i pred Narodnu skupštinu sazvanu 27. septembra. Ovakva želja srpske vlade 
veoma je dirnula ritersko osećanje Knićaninovo. On je odmah pohitao da odvrati 
svoju vladu od toga i molio je da se ne ocrni kod ovog naroda, već kad je žrtvovala 
10.000 dukata, neka žrtvuje još toliko, samo da ne izgledaju kao najamnici. Ali, 
izgleda, da je vlada bila odlučna u tome, te je Tenka istoga dana pisao Knićaninu, 
kako je to nemogućno da se više daje; ako neće da ih izdržavaju, neka ih vrate 
kućama«. (Drag. Pavlović, navedeno djelo, str. 91). 

O svojoj protunarodnoj nastrojenosti dale su srbijanska vlada i dina- 
stija žalosnog dokaza u povlačenju srbijanskih dobrovoljaca iz Vojvodine 
u najtežem, najopasnijem času za ustanički srpski narod. »Ona je rešena 
bila da pozove natrag svoje dobrovoljee i Knićanina. Ova značajna 
odluka srpske vlade potekla je ne iz sopstvene pobude no pod uticajem 
presije spolja. ... U isti mah austrijska diplomacija činila je svoje u 
Carigradu da Srbija opozove dobrovoljce. U Carigradu je austrijski po- 
slanik, Šturmer, radio kod Porte, a Majerhofer u Beogradu kod Hasan- 
paše. Šturmer je plašio Portu da Srbija na bojištima Vojvodine vedžba 
vojsku, kako će posle lakše moći pobuniti Slovene u Austriji i hrišćane 
u Turskoj. Austrija ne može, ali može Turska to sprečiti. A Porta je i 
sama zazirala od akcije Srbijine i bila voljna da posluša savete austrij- 
skoga ambasadora. ... Šturmer je zatim tražio da Porta u svojim slo- 
venskim provincijama održava strogi neutralitet. I na osnovu ovih za- 
hteva Šturmerovih i Ali paša tražio je od naše vlade da se drži 
neutraliteta. 


Kako je srpska vlada u to doba pokrenula pitanje o reviziji Ustava,# 


a od dobrog raspoloženja Portinog zavisilo njegovo rešenje, to je voljna 
bila da u svemu zadovolji Portu. Ali i da nije bilo ovoga pitanja, vlada 
Petronijević-Garašaninova nije htela isprsiti se pred ozbiljnim zahtevom 
Porte. Svakom prilikom do sada srpska je vlada pokazivala, da su joj 
srdačni odnosi s Portom najpreča briga njene spoljne politike ... 


Kada je u početku februara Ali paša kategorički saopštio srpskom 
kapućehaji da Srbija odustane od pomaganja svojih saplemenika i da 
čuva najstrožiji neutralitet, vlada srpska već beše rešila da opozove 
Knićanina. Ona je već krajem januara izvestila Knićanina da se ima 
vratiti. Ali Knićanin je smatrao to kao greh prema interesima Srpstva 
i molio je vladu da odustane od te svoje odluke. Razume se da vlada 
nije htela odustati od te odluke ... (9 februara) pisao je Garašanin Kni- 
ćaninu po sporazumu s knezom Aleksandrom i nalogu njegovom. Vlada, 
veli Garašanin, ceni razloge Knićaninove, ali je ipak prinuđena ostati 
pri odluci da se dobrovoljci vrate u Srbiju. ... Srpska je vlada dakle, 
pod presijom zahteva Portinih i austrijskih, povukla dobrovoljce iz 
Vojvodine ,..«6% 


Napredak u broju od 29 aprila 1849, analizirajući uzroke, zbog kojih 
nije uspjela narodna stvar, zbog kojih je propala naša demokratska 
revolucija u Vojvodini, iznosi, da su se rodoljubi, dižući ustanak, između 
ostaloga nadali i u pomoć iz Srbije. »Pomoć iz Srbije, koja je došla, nije 


#5 Pitanje o naslijeđu prijestolja još nije bilo riješeno. To je bila još uvijek naj- 
veća i najkrupnija briga Karađorđevićeve dinastije i srbijanske vlade! 

$% Pavlović, navedeno djelo str. 122-127. — U tom pogledu značajna su i Garaša- 
ninova pisma Knićaninu od 3 i od 9 februara 1849: »... I naše otečestvo razna obsto- 
jatelstva okružavaju; mi se o potrebama njegovim onoliko i još više brinuti mo- 
ramo, nego koliko smo se brinuli za našu braću na toj strani. ... Koliko je god naša 
dužnost to Srbstvo podizati, toliko je nužno i ovo već nešto podignuto obdržavati, 
i samo tako biti prava polza, ako smo tamo pomogli, a ovde se održali, a drugčije 
naš bi se posao smatrao kao neka šarlatanija«. (Vidi Prepiska... str. 363-4 i 367-8). 

bila velika, 6.000 ljudi, i njih je srpska vlada, po zahtevu Vindišgrecovu, 
opozvala u najodsudnijem času.«?" Posljedice tog povlačenja dobro- 
voljaca uistinu su bile katastrofalne za vojvođanski srpski narod. 
»Knićanin se vrati u Beograd. Nu nije dugo potrajalo, a događaji na 
bojištima Vojvodine uzeše sasvim drugi obrt, nesrećan po Srbe. Još 
dokle je Knićanin bio u Zemunu, događaji su se nesrećno počeli raz- 
vijati. Ono odeljenje srpske vojske, koje je operisalo kod Subotice, bi 
razbijeno. Patrijarh se poboja da Madžari ne udare na Sentomaš i odseku 
Srbima odstupnicu, te zadrža Knićanina i izvesti o tome srpsku vladu. 
Ali se Knićanin morao vratiti u Beograd. I tek po povratku Knića- 
ninovu u Beograd nastade potpuno nesrećan obrt po Srbe. Madžari su se 
baš onda rešili da pređu u ofanzivu ... Neobuzdanom divljom energijom 
baci se Percel na Srbe. On potisnu Srbe kod Sent-Ivana i zauze Sentu, 
pa se spremaše da napadne na Sentomaš. Sreća se dakle okrete protivu 
Srba. U ovoj nevolji patrijarh se ponovno obrati molbom srpskoj vladi 
da dopusti prelazak Knićaninu i dobrovoljcima. U isti mah patrijarh 
lično moljaše Knićanina da što pre pređe u Vojvodinu. Srpska vlada 
odbi iz »važnih političkih razloga« da raspiše dobrovoljcima da mogu 
slobodno prelaziti u Vojvodinu.«7! 


Još bjednije postaje protunacionalno držanje srbijanskih  vlasto- 
držaca, ako se ima u vidu, da ni sama turska vlada niti je vršila presiju, 
niti je ozbiljno uzimala svoj poziv, upućen Srbiji, o povlačenju dobro- 
voljaca. »Srbija je dakle poslušala Portu. Da li je zbilja ona morala 
tako žuriti s opozivanjem dobrovoljaca? Sve govori protivu ove odluke 
vladine. Vlada srpska bila je i suviše slaba prema ovom zahtevu Porte; 
ona ne htede pokazati ni malo opozicije, samostalnosti, već se odmah 
povila. A posle svršenog čina, kada je Konstantin Nikolajević saopštio 
Porti, da su se dobrovoljci već vratili u Srbiju, Ali-paša ga ie zabrinuto 
pitao, šta će oni sada raditi u otadžbini? Zar nisu mogli još koje vreme 
ostati? Srbija, rekao je Ali-paša, nije morala suviše ozbiljno uzeti 
njegove zahteve i odmah narediti povratak dobrovoljaca, jer je on kao 
ministar morao onako strogo govoriti o neutralitetu.«?7? 


Srbijanska vlada k tome, — usprkos svem svom nedostojnom, pretje- 
rano pokornom, sluganskom držanju prema turskoj vladi, — nije ništa 
postigla ni na planu svojih uskih, sitnih, posebnih dinastijskih interesa, 
zbog kojih je izdala stvar nacionalne slobode i jedinstva. »Izvršivši 
ovako brzo Portine naredbe, srpska se vlada nadala da će lako proći sa 
svojim molbama kod Porte. A srpskih molbi i zahteva bilo je dosta. 
Među tim Porta se prema svima pai prema najobičnijima činila nevešta. 

I najvažnije pitanje, pitanje o reviziji Ustava, Porta je naposletku 
odukovlačenjem skinula s dnevnoga reda.«"3 


7% Isporedi Drag. Pavlović, navedeno djelo str. 155. 
TL Pavlović, nav. djelo, str. 133, 134, 135. 

72 Pavlović, str. 127. 

13 Pavlović, str. 127-128. 

Ulogu vladajuće građansko-činovničke klase i dinastije u Srbiji prema 
borbi za nacionalnu slobodu godine 1848/49 točno je obilježio ustanički 
list Napredak: »Mi samo vidimo propast našega naroda na ovoj strani, 
a vidimo na onoj ravnodušije Praviteljstva (vlade); vidimo da onamo 
narod i ne zna za našu nevolju. Vlastnicima srbskim teško je ponjati 
još jednako Srbsko jedinstvo; i oni kako pre tako i u ovom trenutku 
najviše brigu vode o 26-om ovoga ili onoga meseca.« (Dan, kada su 
činovnici plaću primali, napom. V. B.)"* 

I poslije 1848, sve do svrgnuća karađorđevićevske dinastije 1858, knez 
Aleksandar Karađorđević i njegova vlada ne samo da su nastavili svoje 
negativno držanje prema pitanju južnoslovenskog, pa i užeg srpskog 
oslobođenja i ujedinjenja, nego su teško ugrožavali i slobodu, samo- 
stalnost i nezavisnost i same Srbije." I završetak kneževske karijere 
Aleksandrove bio je teško ogrešenje o suverenost srpske države.?75 


Povratak Obrenovića (nakon svrgavanja Aleksandra Karađorđevića 
1858) značio je samo promjenu u ličnostima srbijanskih vlastodržaca, 
a stvarno držanje te nove dinastije i njenih vlada prema borbi za nacio- 
nalnu slobodu i jedinstvo ostalo je i dalje u suštini negativno. 'Taj nega- 
tivni stav bio je to očitiji, što su se za vrijeme te druge vlade Miloša i 
Mihajla (1859-1868) u nekoliko mahova pružale neobično povoljne 
prilike za pozitivno rješenje našeg nacionalnog pitanja. Austrija, glavni 
neprijatelj južnoslovenskog oslobođenja i ujedinjenja, našla se je dva 
puta u veoma teškoj situaciji: godine 1859 u ratu protiv Francuza i 
Talijana i godine 1866 u ratu protiv Pruske. Oba ta rata svršila su se 
katastrofalnim porazom Austrije, a Obrenovići, zbog vlastoljubive sebič- 
nosti, ograničenosti i »opreznosti«, nisu se usudili ni pokušati da isko- 
riste ove dvije velike mogućnosti za ostvarenje naših nacionalnih ideala. 
Iz straha, da ne izgube vlast i nad Kneževinom Srbijom, oni su oba 


74 »Napredak« od 29 aprila 1849. citirano kod Drag. Pavlovića, navedeno djelo, 
str. 155. — Da zvanična Srbija u ovako pogodnoj situaciji ništa nije učinila za na- 
rodnu stvar, to je priznao i sam Garašanin: » ... karaće se Bog što nismo hteli nimalo 
polzovati se ovim današnjim obstojatelstvama, ... Najveća mi žalost na Srcu osta, što 
ne bismo kadri u sadašnjem vremenu nikakve polze Otečestvu učiniti. Svet mlogo 
od nas očekivaše, i mi u samim brukama ovo vreme provedosmo. Mi ćemo se za 
ovo i od dece po sokacima stiditi ..« (Prepiska ... str. 265.) 

75 »Posljednjih godina svoje vlade, knez Aleksandar bio se sasvim predao Austri- 
jancima: ausirijski generalni konzul Radosavljević postao je glavni upravljač našeg 
političkog života ...« (5. Jovanović, Druga vlada Miloša i Mihajla, str. 16.) 

»Pred Krimski rat Austrija je uspela da zadobije toliki uticaj u Srbiji, da je 
srpska vlada ispunjavala sve što je ona tražila. Radosavljević se bio toliko osilio »da 
je između pročeg, počeo okivati i zatvarati srpske podanike u konzulatu, daže i 
same činovnike« ... Po zahtevu bečke vlđde postavljani su i zbacivani ministri. Na 
traženje njenog konzula srpski činovnici premeštaju se iz jednog mesta u drugo ili 
dobijaju više položaje.« (Drag. Stranjaković, »Srbija od 1834-1858 godine«. Srpski 
narod u XIX veku, knjiga druga, str. 154.) 

# Da bi se protiv volje naroda održao na kneževskom prijestolju, knez Aleksandar 
se stavio pod zaštitu Turske pobjegavši u grad pod okrilje beogradskog paše. (Ispo- 
redi Jevrem Grujić, Zapisi, knjiga Il, str. 130-133.) 


98 


puta odbili pozive, što im je protivaustrijska strana upućivala za aktivno 
sudjelovanje u događajima. Čuvajući sebe i svoje sitne vlastodržačke 
interese i pozicije, Srbijina vlada i dinastija su i ovoga puta propustile 
da za opću narodnu stvar povedu bilo kakvu ozbiljniju akciju. 

I drugi uvjeti u ovom razdoblju od 1859 do 1868 bili su pogodni i 
davali čitav niz povoda za poduzimanje odlučnih akcija, za otpoči- 
njanje ili i za samo prihvaćanje nacionalne borbe za jedinstvo i slobodu 
naših naroda. Ustanci Luke Vukalovića u Hercegovini, nemiri u Bosni, - 
ratovi Crne Gore sa Turcima, protuturski pokreti u Bugarskoj, ustanak 
na Kreti — zbivaju se u ovo doba, a zvanična Srbija kneza Miloša i 
Mihajla svojim pasivnim držanjem ne samo da propušta jednu za drugom 
sve te pogodne prilike, nego svojim anacionalnim, nebraiskim, nelo- 
jalnim držanjem prema crnogorskom ratovanju kompromituje, razbija i 
upropašćava zajedničku borbu naših naroda za slobodu." Srbijina vlada 
i dinastija nije se mnogo bolje držala ni prema hercegovačkom ustanku 
i njegovom vođi, Luki Vukaloviću. Ako se izuzmu neki darovi, što su ih 
Obrenovići odmah nakon povraika na vlast uputili u Hercegovinu, — 
nikakva druga stvarna pomoć ili podrška nije pružena ustanicima.75 


77 >Filip Hristić obećao je bio u ime Srbije Crnoj Gori, koja se zbog Vukalo- 
vićeva ustanka u Hercegovini sve više zaplitala u sukobe sa Turskom, da će ići sa 
njom. Međutim, Ilija Garašanin koji je u jesen te godine (1861. nap. V. B) zamenio 
Hristića na položaju pretsednika vlade, nije verovao da je Srbija spremna na rat. 
Znao je da to nije ni Grčka. Stoga je pustio Crnu Goru da se sama 1862 nosi 
s Omer-pašom, a u Carigrad je poslan kao knežev zastupnik Jovan Ristić sa zadaćom 
da brani pred Portom i velikim silama reforme Preobraženske skupštine i da izradi 
iseljavanje Turaka iz Srbije. ... Za vrijeme diplomatskih pregovora oko iseljavanja 
Turaka Crna Gora je bila u ratu s Turskom ... knez Mihajlo i Ilija Garašanin odu- 
stali (su) da sudeluju u ratu. Omer-paša je gotovo pregazio Crnu Goru. koju je samo 
posredovanje velikih sila spaslo. Crnogorski knez Nikola nikad neće zaboraviti srpskoj 
vladi njeno držanje u ovoj prilici.« (Dr. Vasa Čubrilović, Srbija od 1858 do 1878. 
Srpski narod u XIX veku, knjiga treća, str. 27 i 29.) 

78 U borbi protiv Turaka na strani hercegovačkih ustanika i Crne Gore srbijanski 
vlastodršci nisu htjeli učestvovati. »Knez Mihajlo, odnosno oprezni Ilija Garašanin, 
isto kao i ranije knez Miloš, nisu još bili za to, da se ulazi u otvoren rat s Turskom.« 
(Vladimir Ćorović, Luka Vukalović i hercegovački ustanci od 1852-1862  godine«. 
Posebna izdanja Srpske Akademije Nauka, knjiga XLV, Beograd 1923, str. 120). 

A kad je nakon ugušenog ustanka vojvoda Luka Vukalović potražio sklonište u 
Srbiji, njena vlada mu je, u strahu da se ne zamjeri Turcima, na sasvim bezobziran 
način otkazala gostoprimstvo. Pošto ga je prvo lijepo primila, ona je ukorena sa 
turske strane, »da daje utočišta i izdržavanja Portinim odmetnicima ... posle malo 
vremena stavila vojvodi do znanja, da bi joj učinio uslugu, kad bi napustio njeno 
područje«. Vukalović je tada austrijskom konzulatu u Beogradu izrazio želju, da 
otputuje u Beč, kako bi ondje ishodio odobrenje za boravak u Dalmaciji. »Iz Beča se 
depeširalo konzulu... da (Vukalovićev) dolazak u Beč ne bi bio prijatan. Sam Ga- 
rašanin došao je iza tog u austrijski konzulat i izložio tamo, da kneževska vlada ne 
može da trpi ove ustanike u Srbiji iz pošmljivih obzira prema Porti i da je Austriji 
svakako lakše da ih negde smesti, nego Srbiji i njenoj vladi ... Skrhan u svom ponosu 
i razočaran Vukalović je izjavljivao konzulu (austrijskom, napom. V. B.), da voli 
ponovo prihvatiti za zanat nego lutati po tuđini.« Svoju molbu, upućenu decembra 
1865 Austriji, da bi mu ova dopustila stanovanje na svom teritoriju, Vukalović je 
obrazložio ovim riječima: »jer sada nemam gdije živijeti«. (Vidi V. Ćorović, nave- 
deno djelo, str. 140-141.) 

Što se crnogorske dinastije tiče, treba podsjetiti, da se ni ona nije držala ko- 
rekino ni prema hercegovačkom ustanku, ni prema vojvodi Vukaloviću, iako je Crna 

Stvarno negativno držanje kneza Mihajla i njegove vlade prema nacio- 
nalnom oslobođenju i ujedinjenju nisu mogli da prikriju svi eni brojni 
pregovori, koji se vode, i savezi, koji se sklapaju u cilju pripremanja i 
organiziranja nacionalne borbe za slobodu. Svi Mihajlovi ugovori sa 
Crnom Gorom, s Bugarima, sa Grčkom i s Rumunjskom o zajedničkoj 
akciji balkanskih naroda za puno oslobođenje od Turaka ostali su na 
papiru isto onako, kao što se izjalovilo i Garašaninovo organiziranje 
mreže agenata u Bosni, Vojvodini, Hrvatskoj i drugim našim krajevima, 
što je trebalo da pripremi opću oslobodilačku borbu južnoslovenskih 
naroda. Čini se, kao da su knez Mihajlo i njegova vlada vodili te brojne 
pregovore, sklapali tu masu saveza i vršili na sve strane te svoje pri- 
preme samo zato, da bi se pred narodom, koji je sve nestrpljivije želio 
pokretanje borbe za slobodu, pokazali, kao da rade na nacionalnom 
oslobođenju i ujedinjenju, — a uisiinu, na djelu, ništa se nije učinilo 
na stvarnom rješavanju našeg nacionalnog pitanja. 

Sve to rodoljublje i tobožnje jugoslovenstvo Srbijine vlade i dina- 
stije imalo je za cilj, da narodne težnje i stremljenja za slobodom održi 
pod svojom kontrolom i pod svojim »vodstvom«, kako se ona ne bi 
pretvorila u istinske revolucionarne narodne pokrete, koji bi, vođeni 
pravim privrženicima oslobodilačke borbe, mogli da se okrenu i protiv 
dinastijskih i građansko-činovničkih nosilaca reakcionarne protunarodne 
vladavine u Srbiji. 

Zbog svega toga su Mihajlo i njegova vlada bili sasvim nesposobni 
da rukovode južnoslovenskim nacionalnim pokretom. Čuvajući sebe i 
svoj vladajući položaj iznad svega, oni su odgađali pokretanje istinske 
borbe za slobodu na vrijeme, u kome će vođenje takve borbe biti za 
njih sasvim bezopasno, dajući im punu sigurnost za održanje njihove 
vladavine i u novim prilikama. Takvo vrijeme, s takvim garancijama 
nije se javilo za trajanja Mihajlove vladavine i zato je »vodstvo« nacio- 
nalnog oslobodilačkog: pokreta u rukama srbijanske vladajuće klase i 
dinastije značilo ne samo otezanje, nego i sprečavanje stvarne borbe za 
oslobođenje i ujedinjenje srpskog i ostalih južnoslovenskih naroda. 

Vladajuća građanska klasa i njena dinastija ubrzo su se i u Mihajlovoj 
Srbiji morali pokazati kao otvoreni neprijatelji narodne slobode i bez- 
obzirni progonitelji istinskih njenih privrženika. Despotska, birokratska, 
nasilnička Mihajlova vladavina nije služila samo njegovoj reakcionarnoj 
unutrašnjoj politici, nego je bila upotrebljena protiv svih pravih boraca 


Gora u vezi s tim ustankom ratovala sa Turcima. Sve je jasnije bivalo, da je »ce- 
tinjski dvor počeo da upotrebljava hercegovački pokret kao sredstvo ucjene za svoju 
korist«. Neprijateljsko držanje dinastije Petrovića prema toliko zaslužnom ustaničkom 
vođi Luki Vukaloviću izazvalo je u južnoslovenskim krajevima veliko ogorčenje, koje 
je došlo do izražaja i u tadašnjoj štampi. Naiko Nodilo je u Narodnom Listu osu- 
divao ovakve crnogorsko-hercegovačke odnose, a Pozor je oštro optuživao dinastiju 
i vladu Crne Gore, tvrdeći da je hercegovački ustanak upropašćen »izdajom crno- 
gorske vlade ili da bistrije fečemo, poganim srebroljubljem podpredsjednika senata 
crnogorskoga, gospodina Mirka i kaluđera Nikofora i kako se vidi u suglasju go- 
spodina Konštantina Petkovića, ruskoga konzula u Dubrovniku«. (Vidi Čorović, na- 
vedeno djelo, str. 113, 114, 116). 

za narodnu slobodu. Glavni nosilac ideje narodnoga oslobođenja i uje- 
dinjenja u Mihajlovo doba bila je Ujedinjena omladina. Njena iskrena, 
predana borba za ostvarenje narodnih ideala smetala je sitnim, sebičnim 
interesima i planovima službene Srbije i izazvala protiv sebe oštro nepri- 
jateljstvo kneza i njegove vlade. »Omladinska skupština od 1867 obele- 
žava prekid između Omladine i Mihajla. Ubuduće Mihajlova vlada neće 
imati nikakvih obzira prema Omladini: omladinac znači za nju to isto 
što i protivnik države i dinastije.«*? Godine 1870 je Svetozar Marković 
ovako fiksirao odnos između Omladine i zvanične Srbije: »Središte ove 
radnje omladinske za sve vreme bivalo je u Austriji, gde se omladinska 
radnja mnogo manje susreta sa nezgodama, nego u Srbiji.«? 


Progonima kneza i vlade bili su izvrgnuti i mnogi drugi narodni 
ljudi, i to ne samo iz Srbije, nego i iz drugih naših, takozvanih pre- 
čanskih krajeva, kada bi došli pod dohvat srbijanske policije.5! a dra- 
stična cenzura s vremena na vrijeme je hermetički zatvarala granice 
Srbijine od ostalih južnoslovenskih naroda, i tako i na idejnom planu 
razdvajala jedan naš narod od drugog. »U Srbiji ... politične mere ote- 
štavaju saobraćaj naših književnih sila i dela s inostranim narodom 
srpskim.«#? ' 

Napokon su se Mihajlo i njegova vlada dali, radi svojih sitnih uskih 
posebnih interesa upotrebiti od Austro-Ugarske kao sredstvo za poro- 
bljavanje naših naroda u Vojvodini i u Hrvatskoj. Povjerovavši naivno 
obećanjima mađarskog ministra Andrassyja, da će Srbija njegovom po- 
moći proširiti svoju vlast nad jednim dijelom Bosne, — Mihajlo je radio 
na podjarmljivanju vojvođanskih Srba i Hrvata mađarskoj vladi za- 
lažući se kod njih da prihvate austro-ugarsku i hrvatsko-ugarsku Na- 
godbu, koja je ozakonjivala porobljenost Hrvata i prečanskih Srba 
Mađarima. Time je izazvao ogorčenje i »mrzost« ne samo protiv sebe, 
nego i protiv zvanične Srbije kod istinskih južnoslovenskih rodoljuba 
i omeo pokušaj zajedničke borbe za slobodu. 


Klasičnu kritiku držanja vladajuće klase i dinastije u Srbiji prema 
nacionalnom pitanju dao je Svetozar Miletić godine 1870 u svom članku 
u Zastavi »Srbija i srpski narod«: »Mi ćemo da potražimo izvor, vrelo, 
iz koga su svi drugi uzroci, kao smetnje izvirali, a taj je: što su sve vlađe 
u Srbiji vodile politiku samoodržanja, tj. svaka je vlada imala poglavitu 
celj pred očima, da se održi pošto poto, pa i po tu cenu, da se tako 
vlada, kako će zadobiti i održati spolja »blagovoljenje« onih sila, kojima 
je održanje postojećeg stanja u Turskoj (status quo), održanje Turske 
i njene celokupnosti kompas spoljašnje politike bio... 


74 S. Jovanović, navedeno djelo, str. 401. 

8 Celokupna dela, 1, str. 24. 

81 Vidi Vasa Stajić, Jovan Jovanović Zmaj. Novi Sad-Skoplje 1933. 
#2 Svetozar Miletić, Izabrani članci, Novi Sad, str. 82. 


0% Vidi V. Novak, Jedno sporno pitanje iz srpskohrvatskih odnosa šezdesetih go- 
dina prošloga veka. Separat iz Istoriskoga časopisa SAN, Beograd 1949, str. 6, 11, 
12, - i V. Čubrilović, Bosanski ustanak ..., str. 177-178. 

Uvek se naglašavalo: Vlada u Srbiji treba da je jaka, da svoju spo- 
ljašnju misiju izvršiti može, i jačina se naravno smatrala u tome, da se 
načelo autoriteta u najprostranijoj meri održi, da se sva, ne samo vojena 
nego i politična, ne samo izvršna nego i zakonodavna, ne samo poli- 
cajna nego i sudska vlast konceniriše u rukama vlade, na uštrb lične, 
društvene i politične slobode građana, i sa velikim materijalnim 
žrtvama. Otuda postade deviza: jaku, ako i unutrašnje neslobodniju, 
manju Srbiju, da se do velike Srbije i do spoljašnje slobode srpskih 
plemena u Turskoj doći može. 

Je li pak uistinu ta koncentracija, ta kompresija vlasti državne, la 
»uzda« narodna bila smišljena u interesu naroda, u interesu spoljašnje 
misije Srbije? ... ne, to je bilo poglavito zato, da vlada, da ministri sebe 
na vladi održe. 

No kao što mandarini i drugi podobni fariseji imaju svoje kumire, 
idole, koje u narodu pred sobom nose, da zaklone svoje interese i težnje, 
tako i politični vlasnici, koji na samoodržanje idu, takođe istave preda 
se kao štit, kao idol i kumir: dinastiju, vladatelja, te u sav glas trube: 
dinastija je osnov države, temelj snage narodne, skiptar je simbol 
veličine i slave narodne, zato dinastiju treba ukrepiti, vladatelja treba 
jakim, silnim napraviti, a to opet naravno biva konfiskovanjem ili bar 
sekvestriranjem prava naroda, slobode građana i same sudske samostal- 
nosti, koja je osovina lične sigurnosti i slobode ... 


Ne biva to u interesu naroda i spoljašnje politike Srbije, nego u 
interesu ljudi, koji su na vladi, i u nameri, da isti sebe za svaku cenu 
na vladi održe. 

Ima i u drugim državama žalbe i tužbe na birokraciju — ali retko 
gde birokracija ima taj, ne samo polilični nego i društveni, narodni 
značaj kao u Srbiji. U drugim državama pored zvaničnika ima i drugih 
slojeva inteligencije, kulture, zanimanja i blagostanja, koji birokraciji 
vagu drže i koji je, ako ona i nadvlada, kad-tad suzbiju, stesne, i često 
potisnu ... i dolaze na vladu taki elementi kojima državna služba nije 
zanat, nije način života ... kod kojih je javna služba, a osobito na čelu 
države, stvar patriotične dužnosti i časti. 


U Srbiji pak gde, zbog nerazvijenog narodno-ekonomskog i društvenog 
stanja, inteligencija u masi nema drugog smestišta i druge zasluge nego 
u državnim službama, državna služba ima drugi značaj, i birokracija kao 
skoro isključiva inteligencija prirodno na to ide, da interese naroda i 
države identifikuje sa svojim interesima, što se naposletku opet pri- 
rodno na to izvrze, da interese naroda i države svojim interesima 
podčini. 

Srbija stoji kao domena, svojina birokracije, namenjena na to da njoj 
ugodan život osigura. Da bi se u tom lakše i sigurnije održala, ona je 
od dinastije napravila bedem protivu svakog kretanja, razvitka i na- 
pretka, koji se sa njenim interesom ne slaže. Skiplar je za nju magnetska 
. na palati birokracije, koja je čuva od gromova slobodnog duha na- 
rodnog. 

U rat (za oslobođenje i ujedinjenje, napom. V. B.) se ne može da 
upusti Srbija, baš zato što se vladajuća stranka sve boji, đa će joj unu- 
trašnji i spoljašnji protivnici u ratu nogu podmetnuti, i da bi svaki 
poraz ... prineo katastrofu za postojeću dinastiju i birokraciju ... 

I tako dođe, da od narodnih Cveti, koje su pre 55 godina bile, srpski 
narod evo do 1870 godine narodnog uskrsa srpskog, i to očevidno zbog 
politike samoodržanja dinastija i vlada, dočekao nije. 

Nismo »spremni« — bio je odgovor na navalu javnoga glasa ... A zašto 
se nije spremalo? No naravno, politika samoodržanja iziskivala je... da 
se troši na žandare, agente, uhode i na čitavu vojsku zvaničnika. 

A kako je bilo sa razvitkom unutrašnje slobode, sa reformama? Nikako. 
I tu politika jačine vlade nije dopuštala koračanje i razvitak. Kad se 
iskale reforme i slobode, onda se ove odbijale s izgovorom, da »spoljašnja 
misija« Srbije zahteva »snažnu vladu«, a kad se ukazivalo na prilike, 
koje su za izvršenje te spoljašnje misije zgodne bile, onda se odgovaralo: 
nismo spremni, i odlagalo se s jeseni na proleće, s proleća na jesen. 
To »na jesen, na proleće« učini, te ne bi ni reforme ... ni unutrašnje 
slobode srpskog naroda u Srbiji, ni spoljašnje slobode ostalog naroda 
srpskog ... 

No što je još najgore: za to je vreme ubijan u Srbiji i sam duh, sama 
težnja za oslobođenjem ostale braće svoje, i ovladao je nedug nemar- 
nosti za sudbinu ostale braće. Na sreću, to je većiiom opet u birokraciji, 
iz politike samoodržanja, i u jednom ponajviše inoplemenom delu 
trgovačkog sveta u Srbiji, iz špekulacija. »Ako će Bosanci slobode, neka 
krvave ..., kao i mi što smo«. To će se obično čuti iz usta kakvog 
birokrate ili trgovca, koga vlastiti interes, špekulacije i razne ortačke 
veze za kazuk mira vežu.« 

(Ako se sa strane srbijanske vladajuće klase i dinastije nastavi s ova- 
kvom politikom izdaje narodne stvari i nacionalne slobode) »onda je 
Srbiji, pa i srpstvu odzvonilo, a ostaće-pleme birokracije srpske, koja će 
ma pod čijom zastavom, ma pod čijim imenom za dobre i gotove novce 
služiti tuđinu i protivu svoga, kao što je negda odrođeno i poturčeuo 
plemstvo služilo i služi Turčinu; onda bi se obistinilo, da je srpskom 
narodu uvek glave dolazila njegova gospoština, koja se u stara vremena 
mača i čelenke zvala vlastela, a koja se sad u vremenu pera i cilindra 
zove: birokracija.« 

»Krajnje je vreme, da se u narodno kolo uhvate ljudi, koji će politici 
samoodržanja dinastije i vlade suprotstaviti politiku samoodržanja i 
oslobođenja samoga naroda srpskog ... krajnje je vreme da prestanu 
obmane i obsene ...«* 

I Svetozar Marković je na osnovi stvarnog držanja vladajuće klase 
i dinastije prema rješenju nacionalnog pitanja izveo u to doba defini- 
tivan zaključak o suprotnostima između nosilaca postojećeg vladavinskog 


8 Svetozar Miletić,Srbija i srpski narod. Prvi put objavljeno u Zastavi, god. 1870. 
broj 43. God. 1939 preštampano u knjizi Izabrani članci Svetozara Miletića, s pred- 
govorom Vase Stajića, priredio Miroslav Jerkov. Novi Sad 1939, Str. 156-163. 

sistema u Srbiji i nacionalne slobode: »onaj koji hoće i slobodu i mo- 
narhiju, ili laže ili ne zna šta govori«.5 

Treba, međutim, i ovdje istaći, da se puk, narod Srbije i Crne Gore 
držao prema borbi za nacionalnu slobodu upravo suprotno od svojih 
vlastodržaca, i da je i protiv volje dinastija i vlada požrivovno pomagao 
sve oslobodilačke pokrete, bune i ustanke, kad god bi se oni pojavili 
ma na kom dijelu južnoslovenskog teritorija. 


Negativno, štetno, neprijateljsko držanje srbijanske dinastije i vlade 
prema rješavanju našeg nacionalnog pitanja naročito se ispoljilo u doba 
kneza Milana Obrenovića. Njegovo anacionalno, protunarodno stanovište 
došlo je do svog drastičnog izražaja u odnosu zvanične Srbije prema 
najkrupnijem pokretu za oslobođenje i ujedinjenje naših naroda u drugoj 
polovici devetnaestog stoljeća, prema bosansko-hercegovačkom ustanku 
od 1875 do 1878. Većina srbijanskog skupštinskog odbora, izražavajući 
narodnu volju, da se Bosni i Hercegovini pruži pomoć pod svaku cijenu, 
— navela je kao uzrok propasti i dotadašnjih ustanaka izvan Srbije či- 
njenicu, da su ustanici, vjerujući u srbijansku pomoć »nalazili se obo- 
dravani na ustanak, u kome su opet nemilice propadali stoga samo, što 
im sprečeni možda silom okolnosti nismo mogli u pomoć priteći«.“ 
Mnogo je, međutim, karakterističnije neposredno držanje Srbijine vlade, 
čiji je predsjednik Jovan Marinović, uoči izbijanja hercegovačkog ustanka, 
zauzeo otvoreno neprijateljski stav protiv ustanika: »Sad se obrate Her- 
cegovci srpskoj vladi. Njoj su uputili molbu Stevan Zimonjić i Luka 
Petković preko Miće Ljubibratića i arhimandrita Dučića 17 februara 
1874 god. Molili su pomoć u oružju i municiji za dizanje ustanka, pod- 
vlačeći uz put »opasnost da Austrija ne dobije Bosnu i Hercegovinu«. 
Pismo je doneo Aleksa Jakšić koji je imao da dadne srpskoj vladi opšir- 
nija obaveštenja, kako i šta misle da rade on i njegovi drugovi. I ovaj 
put propao je pokušaj hercegovačkih uskoka da dobiju pomoć za dizanje 
ustanka. Jovan Marinović podviknuo je Jakšiću: »Kakva buna? nama ne 
treba. Mi znamo šta rađimo. Iza naše granice ne poznajemo nikoga«. 
Slično je Marinović odbio i Miću Ljubibratića. Posledica ovakvog odgo- 
vora bila je poruka Alekse Jakšića drugovima, poruka, karakteristična 
za ceo dalji rad na dizanju ustanka ne samo u Hercegovini, nego i u 
Bosni: javio im je, da se ne,nadaju da će im Srbija, Crna Gora ili Rusija 
izvojevati slobodu, nego neka se spreme pa kad vide da je došao zgodan 
trenutak za ustanak, da se dižu ...«57 


Sluganska uloga kneza Milana prema pokroviteljstvujuščim dvorovima 
bila je već na samom početku kobna po ustanike. »Glasovi o pretstojećem 
ustanku u Bosni doprli su i do srpske vlade. Knez Milan javi u Petro- 


#5 Isporedi Jovan Skerlić, Svetozar Marković. Njegov život, rad i ideje. Beograd 
1910. Str. 182. — Markovićevo mišljenje o ulozi dinastije i vladajuće klase u rješa- 
vanju nacionalnog pitanja vidi i u njegovim Celokupnim delima: »Srbija na Istoku«, 
»Ocena partija« i »Srpske obmane«. 

8 V, Čubrilović, Bosanski ustanak ..., navedeno djelo str. 192-193. 

87 Isto, str. 38-39. 

grad da će i »u Bosni planuti revolucija 6 avgusta (1875. nap. V. B.) 
po starom« t. j. 18 po novom. Austriski poslanik saznao je za to od 
ruske vlade i obavestio Beč 16 avgusta. Još sutra-dan, 17 avgusta, na- 
redio je Andraši brzojavno svome poslaniku u Carigradu Žičiju, da 
obavesti poverljivo o tome Portu«. 

Knez Milan se u zauzimanju stava prema bosansko-hercegovačkom 
ustanku rukovodio isključivo dinastijskim interesima; strah, da bi u 
jednom ratu, koji bi Srbija na strani ustanika povela protiv Turske, on 
mogao izgubiti prijesto, bio je za njega odlučan. Pančevac, koji se za- 
lagao za pružanje pomoći ustanicima, oširo je zbog toga napadao sebično, 
sitničavo držanje Milana Obrenovića; u članku, objavljenom 5 oktobra 
1875 ovako je osudio kneževo držanje: »Prvi Srbin neće rata. Njemu je 
opstanak i budućnost njegove porodice preči od opstanka i budućnosti 
narodne ...«9% 


Na držanje Milana Obrenovića prema ustanku znatno je utjecao i stav 
Austro-ugarske monarhije." 

Milan se usprotivio skupštinskim zaključcima o pomaganju ustanka, 
mijenjao je vlade, koje nisu mogle da u skupštini provedu njegovu po- 
litiku nepomaganja, nemiješanja u ustaničku borbu, i svima sredstvima 
sprečavao zalaganje srbijanskog naroda na strani ustanika: »Po izričnoj 
želji knez Milanovoj razoružani su i raspušteni u Srbiji dobrovoljački 
odredi ...«?? 


A kad je poslije strahovito dugog kolebanja i zatezanja od pune godine 
dana zvanična Srbija napokon ušla u rat protiv Turske, — bilo je već 
kasno da se postigne uspjeh. »Jedino, što je moglo pomoći Srbiji u jednom 
ratu sa Turskom, bila je brza mobilizacija; da je Srbija iznenada napala 
otomansku carevinu, mogla je imati makar privremenog uspeha, dok 
bi se dovukle na njene granice otomanske čete iz udaljenih krajeva 
prostranog carstva. Ovako, od početka ustanka u Hercegovini do po- 
četka rata 1876 protekla je godina dana i turska je vlada imala vre- 
mena da dovuče iz najvećih dubina svojih aziskih pokrajina vojsku na 
Balkan, da nagomila ratni materijal na granicama Srbije i zadrži prvi 


% Isto, str. 70-71. 


$ »Hercegovački ustanak dobio je za Milana značaj velike lične opasnosti. Glavno 
je bilo sačuvati svoju kožu ..«. »On se bojao da ga otpor jednome popularnom ratu 
ne stane prestola, > a bojao se takođe da taj popularni rat ne ispadne rđavo, u kome 
bi slučaju opet mogao izgubiti presto«. (5 Jovanović, Vlada Milana Obrenovića, Beo- 
grad 1926. Knjiga prva, str. 250, 293.) 

%% Isporedi na istome mjestu, str. 260-261. 

% Potkraj jula 1875, »kad su događaji u Hercegovini ... počeli da dobijaju ozbiljniji 
karakter«, Milan je doputovao u Beč. Ministar grof Andrdssy je tom prilikom »u 
razgovorima sa knezom Milanom navaljivao na njega da ostane po strani, prikazujući 
mu pokrete na jugu kao revolucionarne i antidinastičke. Posebice se trudio da probudi 
kod kneza nepoverenje prema ljudima iz nekadašnje Omladine, Zato ga je bio na- 
govorio da izda naredbu za premetačinu kod nekih omladinskih prvaka u Beogradu, 
a madžarska policija uradiće to isto u Novom Sadu«. (V. Čubrilović, Srbija od 1858 
do 1878 .., navedeno djelo str. 75.) 


% Vidi V. Čubrilović, Bosanski ustanak ..., str. 194-195. 

nalet srpske narodne vojske«.?3 U tome ratu došla je do izražaja sva 
nesposobnost srbijanskih vlastodržaca, tako da je tim ratovanjem zva- 
nična Srbija osramoćena, a bosansko-hercegovačkim ustanicima više je 
bilo odmognuto nego pomognuto."* Te godine 1876 neuspjesi Milanove 
vojske bili su tako porazni, da se je jasno pokazalo, kako obrenovićevska 
»Srbija nije u stanju ni sebe čestito da odbrani od 'Turaka, a kamo li 
Bosnu da oslobađa«.%5 


Nakon sklapanja srpsko-turskog mira (u mariu 1877), »u kome &c 


nije ništa rešilo za Bosnu«, zvanična Srbija zauzela je otvoreno nepri- 
jateljski stav prema ustanku i prema bosanskim izbjeglicama. »Beograd 
je tražio da se ustanak u severnoj Bosni kao nekoristan, šta više štetan 
po nacionalne interese, utiša i izbjegli narod vrati kućama«.?5 


Sebično, usko i po opće narodne interese štetno bilo je i držanje 
crnogorske dinastije Petrovića u doba 1875-1878. 


Golemu štetu ustaničkoj borbi nanosila je nepovezanost, nejedinstve- 
nost između bosanskih i hercegovačkih ustanika, a glavni razlog podvo- 
jenosti Bosne i Hercegovine u doba ustanka bilo je suparništvo. između 
crnogorske i srbijanske dinastije: »Što Hercegovina i Bosna nisu za- 
jednički istupile tom prilikom uzrok je ... u surevnjivosti i borbi među 
dvema srpskim dinastijama, Petrovića i Obrenovića. Kad nijedna nije 
mogla da dobije premoćan uticaj u obadvema pokrajinama, svaka je 
ljubomorno čuvala svoje, Petrovići Hercegovinu, a Obrenovići Bosnu. 
Zato će, ne samo ovom prilikom, nego i tokom cele istočne krize još u 
zametku propadati svi pokušaji da se ustanici u Bosni i Hercegovini stope 
u jedan pokret i upravljaju jednom rukom. Ne treba ni govoriti, koliko 
bi zajednički istup na bojnom i političkom polju koristio i Hercegovcima 
i Bosancima«.? 


U izvjesnoj mjeri negativno su djelovala na razvoj ustanka, unoseći 
zabunu i smutnju među ustanike, i dinastička obrenovićevsko-karađor- 
đevićevska trvenja, izazvana naročito pokušajem Petra Karađorđevića 
da dođe do vodstva nad jednim dijelom ustanika, i reagiranjem kneza 
Milana na te pokušaje. Ustanički narod i njegovi pravi predstavnici 
odlučno su se usprotivili nastojanjima i jedne i druge dinastije, da zlo- 
upotrebe ustanak za svoja međusobna obračunavanja; smatrajući da 
»treba baciti »dinastičko pitanje na stranu«« i izjavljujući da »ni pod 
koju cenu nisu voljni da iz dinastičkih razloga »prave front na Drini«« 
— glavni članovi ustaničkog odbora su »otvoreno rekli Mrkonjiću (Petru 
Karađorđeviću, nap. V. B.) da samoj stvari njegovo prisustvo u ustanku 


% Isto, str. 206. 

% »Njen (Srbijin, nap. V. B.) neuspeh u ratu 1876 zadao je težak udarac pobunjenoj 
Bosni, vera u skoro oslobođenje počela je da se koleba i unezverene izbegličke 
gomile stavljale su sebi pitanje: šta sad?« (Isto, str. 262.) 

% Isto, str. 223. 

% Isto, str. 264. 

97 [sporedi isto djelo, str. 199. 

% Isto, str. 127. 


više škodi nego koristi. Bolje neka se udalji ... Njima je sada glavno 
osloboditi Bosnu, a kasnije, lako je za vladara ...<?? 


Ni drugi srpsko-turski rat (do kog je došlo poslije pobjeda ruske 
vojske nad Turcima u decembru 1877) nije donio neposredne koristi 
bosansko-hercegovačkim ustanicima, iako je Rusija u tome ratu porazila 
Tursku, a i srpska vojska postigla neke uspjehe na jugu. »Srbija po 
drugi put objavi Turskoj rat i njena vojska počela je prodirati prema 
Sofiji i Kosovu; na Drinu nije smela više ići, jer joj je Austrija zabra- 
nila«.19% I dok se San-Stefanskim mirom ništa stvarno nije učinilo za 
bosansko-hercegovačke ustanike, dotle je Berlinski kongres, koji je ovla- 
stio Austriju da okupira Bosnu i Hercegovinu, zadao najteži udarac i 
nacionalnoj slobodi naših naroda u tim zemljama i stvari južnosloven- 
skoga jedinstva uopće. A držanje zvanične Srbije, njene vlade i dinastije, 
ni u tom završnom, tragičnom činu bosansko-hercegovačkog ustanka 
nije bilo prema nacionalnoj slobodi i jedinstvu nimalo pozitivno.!“! 


Držanje naroda u Srbiji bilo je prema bosansko-hercegovačkom ustanku 
u potpunoj suprotnosti s politikom kneza Milana; osim dinastije i njenih 
slugu svi narodni elementi bili su za bezuvjetno i bezodvlačno pružanje 
pomoći ustanicima.“ Isto takva protivnost postojala je u pogledu ustanka 


%% Vidi na istome mjestu, str. 134, 135, 136. 

100 Isto, str. 279. Podertao V, B. 

Mi »Srbija, bez sumnje najzainteresovanija u sudbini Bosne i Hercegovine, nije 
smela ni pisnuti ... Htela ne htela, Srbija je morala tražiti oslonca u Beču da bi 
dobila njegovu poiporu za granice prema Bugarskoj . .. I sam Šuvalov savetovao 
je Ristiću »ne samo da se stara doći do potpunog sporazumljenja sa Austro-Ugarskom 
no da i nikakav korak kod kongresa ne učini, koji bi udario na osudu grofa Andra- 
šija«. Slične savete davao je Ristiću i francuski punomoćnik, Ovaj se toga i držao. 
Kod takvog stanja stvari pretstavnik Srbije kod kongresa morao je i u mnogo manjim 
Pitanjima »da poravni put« kod austriskih punomoćnika, samo da ih ne bi »ozlojedio 
i razdražio«; kamo li da se usudio pokrenuti pitanje Bosne i Hercegovine. Ma kako 
da mu je moglo biti teško, morao se praviti nevešt. Memoar, koji je Ristić predao 
kongresu u ime svoje vlade, a govorio je o granicama nove Srbije, morao je po Su- 
valovljevu savetu prethodno da pokaže Andrašiju. Zato se u njemu... za Bosnu samo 
spominje: »Što se tiče zemalja s one strane Drine i Lima, mi se ne ustežemo ni malo 
tvrditi, da u njima ne može biti mira bez radikalnog preobražaja. Ali Srpska Vlada 
ne misli da treba da utiče na regulisanje jednog dela, koje su garantne sile uzele u 
svoje ruke. Ona se ograničava da izjavi svoju veru, da će Velike Sile, u svojoj mu- 
drosti, naći rešenje, po kome će umuknuti jauci očajanja, koji su do sada Srbi u 
Kneževini morali da slušaju među svojom braćom, koja stanuju s one strane Drine 
i Lima».« 

»Kad se primakao dan početka kongresa u Berlinu, pošao je tamo kao zastupnik 
bosanskog naroda, t. j. bosanskih Srba, samo Vaso Vidović, .. Na putu za Berlin 
Zaustavio se Vidović početkom juna 1878 u Beču. Tu se sastao sa Jovanom Ristićem 
koji je upravo vodio vrlo teške pregovore s austriskom diplomacijom. Kad mu je 
Vidović pokazao memorandum, Ristić je bio protiv toga da se u memorandum unese 
stavak, gde se traži pripojenje Bosne Srbiji. Govorio je kako je ludost zahtevati, 
što se ne može dobiti a narodnoj stvari može samo škoditi. I onako zabrinut velikim 
zahtevima, koje je Beč stavljao srpskoj vladi kao uslov za pomaganje spskih želja 
pri razgraničenju s Bugarskom, strepio je Ristić i od najmanje sitnice, koja bi mogla 
oneraspoložiti bečke gromovnike. Sigurno bojao se sumnjičenja i zato je hteo da se 
ovaj stavak izbaci. Vidović nije pristao ...« (Isto, str. 306-307 i 316-317.) 

192 Isporedi isto djelo, str. 66, 192 i dalje. 

između naroda i kneza i u Crnoj Gori.'* Golema razlika između vladinog 
i narodnog stava prema ustanku došla je do punog izražaja i u Hrvat- 
skoj. 


Do potpunog razilaženja između dinastije i vlade na jednoj i Srbijinog 
naroda na drugoj strani došlo je i povodom protivaustrijskog ustanka u 
Boki i Hercegovini godine 1881/82. Vlada je, držeći se striktno Milanove 
Tajne konvencije s Austrijom, na najgrublji i najbezobzirniji način spre- 
čavala organiziranje i pružanje pomoći bokeljskim i hercegovačkim usta- 
nicima: hvatala je i apsila crnogorske dobrovoljce, koji su se iz Bu- 
garske prebacivali u Srbiju da idu u pomoć ustanicima; konfiscirala 
oružje namijenjeno ustanicima; organizirala potjere za dobrovoljcima, 
osuđivala ih na zatvor i druge kazne, silom ih vraćala u Bugarsku; 
provodila mobilizaciju narodne vojske protiv dobrovoljaca, upotreblja- 
vala protiv njih i stajaću vojsku; naređivala vojnicima, koji prate po- 
hvatane dobrovoljee »da ubiju svakoga koji pokuša da beži«.!9%4 

Teško stanje, u kome su se zbog ovakvog držanja srbijanske vlade 
našli ovi dobrovoljci, njihovo razočaranje i ogorčenje izrazio je jedan 
od glavnih dobrovoljačkih vođa, Jovan Popović Lipovac, u svom pismu 
načelniku timočkog sreza od 22 aprila 1882.195 


Naposljetku je srbijanska vlada dotjerala dotle, da je predstavnicima 
austrijskih vlasti denuncirala dobrovoljce, koji su polazili u pomoć usta- 
ničkoj braći: »... po nalogu Piroćančevom (Milana Piroćanca, tadašnjeg 
srbijanskog predsjednika vlade i ministra vanjskih poslova, napom. V. 
B.), Garašanin (Milutin, ministar unutrašnjih djela, napom. V. B.) je 
obavestio austriskog diplomatskog pretistavnika u Beogradu, grofa Ke- 
venhiilera, o svemu što se događalo u vezi sa dobrovoljcima, i skrenuo 
mu ranije pažnju na mogućnost prelaska Crnogoraca u Hercegovinu, da 
bi austriske vlasti bile na oprezi«.!% 


18 Uzalud su knjaz i njegov tast poručivali narodu da se stišava, jer ni njihovi 
Crnogorci nisu ih slušali nego uskakali u Hercegovinu i pridruživali se vojvodi Peku 
Pavloviću ...« (Isto, str. 99.) 

1% Isporedi Dr, Drag. Stranjaković, Držanje zvanične Srbije za vreme ustanka u 
Hercegovini i Boki 1882 g. Otštampano iz »Bratstva« XXXI, Beograd 1940. Str. 9-24. 


195 »Kao Srbin obraćam se Srbinu da mi kažete kako se mogu izvući iz ovog teškog 
položaja u kojem se nalazim, već deset dana tumaram danju i noću po ovih gora 
tekar da nađem sposob kako bi mogao da pomognem srpskom djelu. Srpska se krv 
proliva, ranjenici ječe, osvetnici umiru bijući se tojagama protiv puški austriskih, 
međutim ja kao Srbin krenuh da im pomognem, kupih 130 pušaka ubojnih, hoćah 
da ih prevedem preko Srbije no k velikom, udivljenju kao da Srbi nesočustvuju tom 
svetom djelu, meću mi neke prepreke, povtoravam ne pitam Ve kao činovnika no 
kao Srbina, šta ću da radim«. (Pismo je objavljeno na istome mjestu, str. 11.) 


106 »Telefonski razgovor Garašanina sa Piroćancem u Knjaževac 5 maja; Piroćanac 


Garašaninu 6 maja 1882«. (Vidi na istome mjestu, str. 25-26.) — Ovako potkazivanje 
dobrovoljaca vršili su organi vlasti i drugoj neprijateljskoj državi, Turskoj. Okružni 
načelnik užički Bralović stigao je progoneći dobrovoljce »na srpsko-tursku granicu na 
Javoru gde je saopštio turskom pograničnom oficiru da su dobrovoljci ispred srpske 
potere umakli u Novopazarski Sandžak. Posle toga Bralović se vratio u Užice« 
(Isto, str. 21.) 

Pravi predstavnici naroda oštro su žigosali ovakav postupak vlade 
prema bokeljsko-hercegovačkim ustanicima, iznoseći javno »kako od 
Srbije nema ništa jer je ministri »prodadoše Švabama« i kako će i ona 
kao i Bosna »biti Okupirana«.« U narodu se skupljaju novčana sredstva 
i dobrovoljci, osnivaju se tajni odbori za pomoć ustanicima i pomaže 
na različite načine crnogorskim dobrovoljačkim grupama, koje prolaze 
kroz Srbiju.!97 

Najstrože, po nekoliko puta ponavljane naredbe ministra unutrašnjih 
poslova često nisu mogle da se provedu u djelo, jer im se suproistavljao 
ne samo narod, nego i niži organi vlasti.109 


Puk se nigdje nije odazivao mobilizaciji narodne vojske, koja je imala 
da pruži oružanu silu za progon crnogorskih dobrovoljaca.1% »Međutim 
po rečima Bralovića, da se bio iskupio i koji bataljon narodne vojske, u 
kojoj je slaba disciplina, ne bi mogli dati mnogo otpora«. »Svakojako, 
izvesno je, da naši ljudi ne bi ni hteli pucati na Crnogorce, već naprotiv 
ima verovatnosti da bi išli na ruku da nas, činovnike, pobiju i slobodno 
otidu«.«119 

Prema jednom službenom izvještaju Garašaninu, narod je sve više po- 
kazivao »znake dušmanskog raspoloženja prema činovništvu«, koje je 
pokušavalo da izvrši ministarska naređenja, koja su imala za cilj da 
spriječe organiziranje i pružanje pomoći ustanicima. U tom pogledu 
veoma je značajno pismo užičkog okružnog načelnika, upućeno Gara- 
šaninu 10 maja 1882: »Ja sam se na žalost uverio da u ovom našem zablu- 
delom narodu više vredi svaki bankrot, svaka varalica, no ma koji i ma 
kakav činovnik. Onome veruje sve, za njim ide svud; ovome ne veruje 


107 Vidi na istome mjestu, str. 28, 29, 34. 

198 U tom pogledu veoma je karakteristično pismo užičkog okružnog načelnika 
ministru Garašaninu od 10 maja 1882; »Ovoliki sumnjivi ljudi (dobrovoljci) prešli su 
celu našu zemlju bez urednih putnih isprava i niko ih nije sprečavao, ma da stoje 
tolike vaše naredbe«. »U vezi sa sprovođenjem pohvatanih dobrovoljaca iz Čačka u 
Bugarsku, koji su utekli ispred stražara, načelnik (u pismu Garašaninu od 4. V. 1882., 
napom. V. B.) naročito podvlači: »Muka je to gomilu ljudi terati sa dva-tri pandura, 
dok međutim u ovakvim prilikama na svakom koraku prave im smetnje kako pret- 
sednik opštinski i okružni, tako i brigadir i profesori«. (Pisma su navedena na 
istome mjestu, str. 30.) 

109 »Pojava dobrovoljaca u užičkom okrugu. izazvala je veliku užurbanost kod 
pretstavnika vlasti. Pošto je užički komandant dobio dozvolu od ministarstva vojske, 
naređena je, 4 maja uveče, mobilizacija narodne vojske u nekoliko srezova užičkog 
okruga. Odziv je bio vrlo slab, upravo nikakav. Do sutradan u podne nije bilo nikog 
na zbornom mestu. Sioga je ponova narod u Užicu preko dobošara pozvat da se iskupi. 
Međutim i na drugi poziv vlasti narod se slabo odazivao. Iz požeškog i zlatiborskog 
sreza nije niko došao«. »U užičkom okrugu radikali su svojim radom učinili dosta da 
ge narod ne odazove mobilizaciji — pozivu da sa oružjem pođe u poteru za dobre- 
voljcima, Crnogorcima. Kad je Bralović prilikom jedne ovakve potere došao u selo 
Draglicu, nije našao na zbornom mestu nijednog čoveka, ma da je naredba bila izdata 
na dva dana ranije. »Jer kmet ovdašnji, kaže Bralović, seđaše u meani ne mareći za 
izdatu mu naredbu da skuplja ljude, jer čak i onamo u Starom Vlahu radikali su 
& njinim pridikama i novinama sve okužili«. (Tada se radikalna stranka još nalazi u 
oštroj opoziciji prema vladi i Milanu Obrenoviću. Napom. V. B.) (Na istom mjestu, 
str. 20 i 33.) 

110 Isto, str. 33. 


109 


ništa, za ovim neće nikud! S tugom sam gledao i gledam one iste ljude 
koji su me pre 20 godina, kao pisara sreskog, dočekivali gologlavi, i sve 
me slušali, sve mi verovali, da se danas ti ljudi nadmeću koji će biti više 
bezobrazan, a onaj se smatra za zastupnika narodnog koji se dere i 
bagateliše sve što dolazi od vlasti ma koje. A kad takav bukač dođe u 
zatvor, onda ga svi smatraju kao stradalnika za narodna prava. ...<'! 

I u Srbiji se dakle u decenijama poslije oslobodenja od turskog feuda- 
lizma formirao jedan protunarodni vladajući sloj, koji se neprijateljski 
odnosio prema borbi za nacionalno oslobođenje i ujedinjenje, rukovodeći 
se isključivo svojim sitnim, posebnim vlastodržačkim interesima, 

Uz obje dinastije, taj sloj sačinjavala je malobrojna, nerazvijena gra- 
đanska klasa (sastavljena od trgovaca i činovničke inteligencije), koja 
je, uglavnom neproduktivna, parazitski živjela od vladanja nad na- 
rodom, od izrabljivanja radnih narodnih masa s pomoću vlasti građanske 
države. Nerazvijena trgovina, koja nije mogla nezavisno, sama po sebi 
da egzistira, bila je upućena na državu. Uspješno se održati, napredovati, 
obogatiti se mogli su samo oni trgovci, koji su imali veze sa državnom 
vlašću (državne liferacije, izvozne dozvole, zajmovi iz državne kase 
i sl.). U jednoj maloj, industrijski i trgovački zaostaloj zemlji, trgovci 
su morali da na ovaj ili onaj način žive od zarade na državi. (U takvim 
uvjetima nastalo je i ono poznato shvaćanje, da nema dobrog trgovač- 
kog posla »dok ti država ne pljune u kesu«.) Oikako je knez Miloš 
povezao trgovanje s posjedovanjem državne vlasti, ta veza između trgo- 
vine i vladanja državom nije više prestajala. X 

Drugi sastavni dio građanske klase, inteligencija, bila je isto tako 
upućena da živi od države. Intelektualaca takozvanih slobodnih profesija 
(inžinjera, liječnika, privatnih namještenika, pisaca, publicista i t. d., 
koji bi u jednoj ekonomski i kulturno razvijenoj sredini mogli da obez- 
bijede svoju egzistenciju izvan državnog aparata) — nije bilo u to doba 
ni u Srbiji, isto onako kao ni u Hrvatskoj, — i zbog toga je sva gra- 
đanska inteligencija bila primorana da živi gotovo isključivo od državne 
službe. 

Otuda je za tu građansku klasu i njenu inteligenciju dolazak na vlast 
i održanje na vlasti bilo glavno životno pitanje,!!? kome su bili pod- 


11 Pismo je navedeno na istome mjestu, str. 33. 

H2 Predstavnici te građanske klase, građanske političke stranke od svoga dolaska 
na vlast gledaju na bavljenje javnim, političkim državnim poslovima kao na glavni 
izvor privređivanja. Godine 1903 beogradska Štampa daje ovu karakteristiku tih 
građanskih političara: »Stranački prvaci sklonili su se u svoje dobro ozidane kuće, 
kojih pređe nisu imali i ograničili su se da budu mrtvo činovničko roblje, čekajući 
da svakog meseca prime platu, zarađenu tuđom grbačom; a kad dođe leto, oni se 
onda kreću u inostrane skupe banje i mesta za provođenje, jer im to omogućava 
novac, koji su svojom politikom zaradili... Za njih je politika samo trgovina s ko- 
žama ... svojih pristalica i po svem njihovom ponašanju više je nego jusno, da velika 
većina prvih bivših političkih stranaka smatra, da politika u Srbiji treba da prestane 
onde, gde počinje niihovo lično blagostanje. 

Njih se, dakle, više ne tiče ni njihova ranija prošlost i obećanje; jer je to bilo 
samo prosto pretvaranje i jedan način, da se do novaca i dobrih zvanja dođe, niti ih 


ilo 


činjeni svi ostali politički problemi, pa i problem nacionalne slobode i 
jedinstva. 

Srbijanski su se vlastodršci opredjeljivali, dakle, prema pojedinim 
pokretima za nacionalno oslobođenje i ujedinjenje na osnovi toga, da 
li su ti pokreti jačali i učvršćivali njihove vladavinske pozicije ili su 
ih ugrožavali. Zbog toga su Srbijina dinastija i vlada neprijateljski 
nastupale prema svakom onom istinski revolucionarnom pokretu, koji 
bi se javio bez pristanka zvanične Srbije, pa i protiv njene volje, i koji 
bi pod samostalnim, od Srbijine vlade nezavisnim vodstvom, svojon 
borbenošću i revolucionarnošću mogao dovesti do ostvarenja prave na- 
rodne slobode i do takvih dalekosežnih, krupnih promjena, koje bi 
mogle da uklone s vlasti i nosioce protunarodnog vladavinskog sistema 
u Srbiji. U tom pogledu veoma je karakteristično stanovište Milutina 
Garašanina, Milanovog ministra unutrašnjih djela, prema  bokeljsko- 
hercegovačkom ustanku iz 1881/82. Po Garašaninu svi oni, koji rade 
na tome da Srbiju navedu na pružanje pomoći ustanicima, idu za tim 
»da se kompromitira položaj Srbije danas kad joj je mir tako potreban, 
da se uvuče u zaplete i događaje koji bi je zavitlali i nosili, bez da ona 
ikada bude u stanju da njima zavlada i da ih u svojoj ruci drži.«!!3 
(Pod Srbijom Garašanin očito misli dinastiju i vladu.) 

Srbijina dinastija i vlada pristajale su dakle da sudjeluju samo u 
takvom nacionalnom oslobađanju i ujedinjavanju, koje bi bilo ne samo 
pod njihovom kontrolom, nego i pod isključivim njihovim vodstvom; 
jedino ako ga one čvrsto drže u svojim rukama, ako potpuno vladaju 
njime, — nacionalni pokret ne će moći da se okrene protiv njih. Da bi 
uklonili opasnost i pogibelj, koju je za njih imala svaka samostalna, 
nekontrolirana, revolucionarna narodna borba za slobodu (koju je zbog 
toga trebalo svim sredstvima onemogućiti), — predstavnici zvanične 
Srbije stvorili su teoriju, da se naši narodi mogu osloboditi i ujediniti 
samo pod vodstvom srpske države, njenom inicijativom i njenom voj- 
skom, onom oružanom silom dakle, koja se nalazi isključivo pod njenom 
komandom. Po ovoj teoriji neoslobođenim srpskim i južnoslovenskim 
krajevima je oslobođenje imalo da dođe spolja, da bude doneseno 
izvana srpskom vojskom. 

Takvo rješenje nacionalnog pitanja ne samo da je osiguravalo srbi- 
janskoj vladajućoj klasi, njenoj dinastiji i vladi dalje održanje na 
vlasti, nego je, u slučaju uspjeha, tu vlast jačalo, povećavalo, i pro- 
težući je na nove krajeve i nove kontingente naroda činilo je još 
moćnijom i još unosnijom. 

Svaka buržoazija kad postane vladajuća klasa, kad dođe u položaj 
da raspolaže vlastitim državnim aparatom, vlastitom oružanom, vojnom 
silom — vrši, prije ili poslije, pokušaje, da taj svoj aparat, da tu svoju 


se tiču narodne i državne potrebe, jer su oni svoje lične potrebe podmirili,« (Vidi 
Živ. Živanović, Politička istorija Srbije u drugoj polovini devetnaestog veka. Knjiga 
četvrta, Beograd 1925, str. 316.) 

1153 12 Garašaninova raspisa od#10. V. 1882., objavljeno kod Stranjakovića, Držanje 
zvanične Srbije ... nav. dj., str. 31. 

vojsku upotrebi na proširivanje, na povećavanje svoga vladavinskog, 
eksploatatorskog područja. To je slučaj i sa buržoazijom kod malih 
naroda, samo ako za to proširivanje postoje: povoljni uvjeti u su- 
sjednim, okolnim zemljama. U našoj novovjekoj historiji srbijanska 
buržoazija je prva postala vladajućom klasom i uspjela da prije svih 
ostalih južnoslovenskih buržoazija stvori svoju građansku državu sa 
svojom dinastijom, svojim državnim aparatom i sa svojom vlastitom 
vojskom. Ali srbijanska građanska klasa nije se nakon oslobođenja 
Srbije ispod turskog feudalizma samo prva domogla vlastite organi- 
zirane državne sile, nego je — izuzevši Crnu Goru — sve do godine 
1918 među južnoslovenskim narodima ona jedina raspolagala takvom 
silom. Sama ta okolnost, što ostale južnoslovenske zemlje (Hrvatska, 
Slovenija, Makedonija, Bosna, Vojvodina) nisu imale svojih vlastitih 
suverenih država, povoljno je djelovala na to, da se kod srbijanske 
vladajuće građanske klase i njene dinastije sasvim rano jave ovakve, 
u suštini imperijalističke težnje za proširivanjem, za protezanjem svoje 
državne vlasti i na ostale naše zemlje izvan granica Srbije, za podvrga- 
vanjem neoslobođenih krajeva svojoj vladavini. Čim su se vladajuća 
klasa i dinastija osjetile dovoljno učvršćene na vlasti, one su te svoje 
težnje počele i ostvarivati, kad god su smatrale da su međunarodni i 
drugi uvjeti povoljni (ratovanje s Turcima 1876/78; Balkanski ratovi 
1912/13.), ili kada su, zahvaćene općom evropskom  konflagracijom, 
sudjelovale u ratnom zbivanju (Prvi svjetski rat). 


Ali ovakvo rješenje nacionalnog pitanja, koje bi južnoslovenske 
zemlje izvan Srbije imalo putem zavojevanja da podvrgne njenoj po- 
stojećoj vladi i dinastiji — služilo je vladavinskim, imperijalističkim, 
osvajačkim interesima i ciljevima srbijanske vladajuće klase, i one- 
mogućavalo istinsko oslobođenje južnoslovenskih naroda, koji bi ostva- 
renjem ovakve Velike Srbije pod isključivom protunarodnom vlada- 
vinom srbijanskih vlastodržaca — samo zamijenili jednog ugnjetača 
(turskog ili austro-mađarskog) drugim. 

Takvom osvajačkom, zavojevačkom oslobođenju i ujedinjenju, koje 
bi oružanom vojničkom silom apsolutističku, centralističku vladavinu 
Srbijine dinastije i čaršije nametnulo i svima ostalim novooslobođenim 
krajevima — odlučno se suprotstavio Svetozar Marković, i to ne samo 
na Širem, južnoslovenskom planu, nego i s obzirom na ostvarenje slo- 
bode i jedinstva i samog srpskog naroda. »Protivnost leži duboko 
u protivnosti samih faktova — u protivnosti između slobode i apsolu- 
tizma; između oslobođenja srpskog naroda i uveličanja broja podanika 
»velikih Obrenovića«.tit »Jedni hoće da se narod oslobodi narodnom 
inicijativom ... Drugi hoće da narod oslobode i da mu komandiraju — 
ti traže dinastiju i ministarske stolice«.!!5 Kritikujući proiunarodnu 
vladavinu »ustavobraniteljske partije« u Srbiji poslije oslobođenja ispod 
turske vlasti, Marković ovako fiksira odnos između naroda i novih 


114 Sv, Marković, Srpske obmane. Celokupna dela, I, str. 88-89. 
115 Isporedi J. Skerlić, Svetozar Marković ..., navedeno djelo, str. 37. 

srpskih vlastodržaca: »Mesto Turaka došli su samo Srbi na vladu i-io 
je sve — narod mora lepo da sluša i da se pokorava, da čini izmet kao 
što je i pre Turcima radio. Raja ostaje — raja.«!!6 


Govoreći o osnivanju saveza balkanskih zemalja, Marković, zalažući 
se za konfederaciju, odbija način osvajanja, pripojenja, aneksije, pa 
kaže: »Koji će od tih naroda pristati da se »aneksira« srpskoj. mo- 
narhiji. Pa recimo da srpska monarhija zadobije i ostale Srbe, koji žive 
u Austro-Ugarskoj — pa i to je tek mala kraljevina od pet milijuna! 
Može li takva država da prisajedini sebi više od deset milijuna drugih 
narodnosti? Ta to bi bilo nešto sasvim nalik na današnju Austriju ili 
Ugarsku, što po tvrđenju samih srpskih državnika ne može da postoji! 
Je li vredno da se srpski narod bori za takvu besmislicu, samo za to, 
što su neki srpski državnici dobili volju da majmunišu Kavuru ili 
Bizmarku? 

Ne! ne! Srbija ne sme biti žrtvovana interesu jedne porodice, ili 
bolje — interesima nekoliko vlastoljubaca.«1!7 

U »Oslobođenju« (broj 7. 1875) Marković je pisao: »Srbija je stajala 
prema Bosni i Hercegovini, pa i prema Crnoj Gori i Bugarskoj kao 
osvajač. Ona nije nikada stala prema njima na zemljište jednakosti, 
zato i nije u njima mogla da dobije saveznike. Pokušala je dugo da 
»legitimnim« putovima zadobije Bosnu i Hercegovinu (ali i tada je 
bila kao osvajač prema ondašnjem narodu) ...«. »Sloboda i jedinstvo« 
srpskoga naroda ne znači nikako da mesto paše dođe »knez«, mesto 
muselima načelnik i kapetan, mesto kadija — sudije 1 t. d., kao što je 
zamišljao srpsko oslobođenje još ustavobranitelj Petronijević, već da 
pod tim valja razumevati potpuno oslobođenje od vlasti i tiranije, od 
umnog i materijalnog ropstva.«!!3 


»Velika Srbija morala bi po nuždi postati vojničko-policijska država 
. O umnom, kulturnom razvitku — ne bi bilo ni spomena.« 
»Kad bi se oduševljena raja oslobodila od jednih gospodara, da li bi 


se ona slagala da dođe pod srpske pandure, kapetane i ostale go- 
spodare?«1!9 


Ispravnost Markovićeva negativnog stava prema oslobađanju putem 
zavojevanja, proširivanjem postojeće srbijanske državne vlasti na po- 
jedine krajeve izvan Srbije — potpuno je potvrđena svim kasnijim 
primjenama toga metoda u rješavanju našeg nacionalnog pitanja. Takvo 
osvajačko ujedinjavanje nije donosilo prisajedinjenom narodu i kraju 
stvarnu slobodu, istinsko poboljšanje političkog i socijalnog položaja, — 
nego je samo značilo smjenjivanje nosilaca protunarodne, tlačilačke 
vladavine: namjesto turskih ili austro-mađarskih ugnjetača dolazili bi 
obrenovićevski ili karađorđevićevski tWačitelji narodne slobode i na- 
rodnih prava. 


116 Sv. Marković, Srbija na istoku ..., nav. djelo, str. 95. 
117 Isto, str. 167. 

MS Sv. Marković, na istome mjestu, str. 6. 

11% Sv. Marković, na istom mjestu, str. 162. 

Kada se je nakon srpsko-turskog rata godine 1878 djelomično izvršilo 
»oslobođenje« i ujedinjenje, koje je zapravo bilo samo proširivanje 
apsolutističke, protunarodne obrenovićevske vladavine na takozvane 
novooslobođene krajeve, — Zmaj je (g. 1879., u pjesmi »Začuđeni 
Anđeo«) ovako opjevao odnos naroda prema takvim svojim  oslo- 
bodiocima: 

Začudio s gore 
Anđo rajska mira, 
Koji tamo razne 
Želje registrira: 
No, na zemlji mora 
Da je bruka velja! 
Jer još dosad ne čuh 
"vako ludih želja — 
N. pr. 

»Izbavi nas, bože, 
Od izbavitelja.« 


Poslije balkanskih ratova (1912/13) srbijanski vlastodršci uveli su 
»kolonijalno izrabljivački režim u Makedoniji i oslobođenim krajevima 
stare Srbije«, vršili besprimjerna nasilja i provodili »prave pogrome 
nedužnog stanovništva«,!?% što je izazvalo ne samo oštre proteste soci- 
jaldemokratskih Radničkih Novina, nego i zgražanje izvan granica 
Srbije, — a o pravom (političkom, socijalnom, pa i nacionalnom) oslo- 
bođenju naroda na ovom »novooslobođenom« teritoriju nije moglo biti 
ni govora. 


3. 
Oslobođenje i ujedinjenje godine 1918. 


»Oslobađanja« i »ujedinjavanja« vršena su dakle sa strane zvanične 
Srbije i prije 1918 proširivanjem, protežanjem srbijanske državne vlasti 
na pripojene zemlje, koje su se zahvaljujući takvom »oslobodilačkom« 
metodu nužno pretvarale u osvojene, potlačene pokrajine. Velika, 
lijepa i pozitivna bila su u oslobodilačkim ratovima samo požritvovna, 
herojska djela srbijanskoga naroda, puka, koji se slavno borio za 
istinsku slobodu (naročito u Prvom balkanskom i u Prvom svjetskom 
ratu); ali ono, što je čaršija, što je vladajuća građanska klasa nakon 
izvojevanih pobjeda radila u  prisajedinjenim krajevima, bilo je u 
tolikoj mjeri negativno, da je stvar južnoslovenske nacionalne slobode 
i jedinstva sve više kompromitiralo i upropašćivalo. 


120 Isporedi Vladimir Dedijer i Branko Pavićević, Organizacija »Ujedinjenje ili 
smrt« u svetlosti istoriske istine. »Nova Misao«, Beograd, broj 7, god. 19583, str. 122. 
— Značajno je, da su vojnički predstavnici zvanične Srbije sebe u tim krajevima 
smatrali kao osvajače i to svoje shvaćanje otvoreno izražavali: »U aktu Štaba Vrhovne 
komande br. 1317 od 1. 1. 1913, kaže se između ostalog: »Uzimajući u obzir da smo 
na teritoriji Otomanske imperije našom vojskom zauzetoj, radi ispunjenja dužnosti 
koje nam kao osvajaču nameće član ...« (Isporedi na istome mjestu, str. 122.) 

Kobna, za budućnost južnoslovenskih naroda ponajštetnija, pa gotovo 
i katastrofalna bila je, međutim, primjena tog čaršijskog metoda oslo- 
bođenja i ujedinjenja godine 1918. Proširivanjem vlasti srbijanske 
dinastije i vlade na sve ostale južnoslovenske zemlje srbijanska vla- 
dajuća klasa na čelu sa dinastijom pretvorila se u vladajuću, hegemo- 
nističku naciju, koja je prvo izbornim prevarama, stranačko-političkim 
podvalama, a zatim i otvorenim nasiljem, terorom, diktaturom obes- 
pravljivala, tlačila i porobljavala sve južnoslovenske narode, izazivajući 
u njima mržnju protiv takve ugnjetačke nacionalne jugoslavenske 
države. 

S obzirom na sva kasnija stradanja, nesreće i tragedije južnosloven- 
skih naroda, koje su proizašle iz takvog rješenja nacionalnog pitanja 
godine 1918-e, — veoma je važno istražiti, zbog kojih je razloga namjesto 
ostvarenja istinske slobode naših naroda, namjesio njihovog punog, 
socijalno-političkog i nacionalnog oslobođenja — došlo do pobjede i 
učvršćivanja  protunarodne vladavine srbijanske čaršije i dinastije 
Karađorđevića, što je značilo uništavanje svake prave narodne slobode 
za sve vrijeme trajanja Kraljevine SHS i stare Jugoslavije (1918-1941). 

Imperijalistički prohtjevi i apetiti srbijanskih vlastodržaca znatno su 
se bili povećali u vrijeme stvaranja nove zajedničke države. Godine 
1918 izvansrbijanske južnoslovenske zemlje, gdje je dotadašnja austro- 
ugarska vlast srušena, stara dinastija i vlada nestala, nad kojima dakle 
trenutačno nitko nije vladao, — predstavljale su za srbijansku vladu 
neodoljiv mamac i upravo savršenu priliku, da svoju vlast proširi i na 
njih. Za te vlastodršec bilo je jasno, da višestruko povećanje državnoga 
teritorija može značiti i isto toliko puta povećane koristi od vladanja, 
— samo ako uspiju sebe održati na vlasti i svoju postojeću vladavinu 
iz Beograda centralistički protegnuti nad sve ostale južnoslovenske 
krajeve. 

Nastojanja za takvim, centralističkim rješenjem putem proširivanja 
postojeće srbijanske državne vlasti — dobila su jaku podršku kod svih 
onih karijerističkih činovničkih elemenata i špekulantskih, profiter- 
skih profesionalnih političara u Srbiji, koje su primamljivale sjajne 
mogućnosti plasiranja u »novooslobođenim«, takozvanim  prečanskim 
krajevima: kolika su se tu unosna mjesta ispraznila: ministarska, posla- 
nička, posrednička, velikožupanska, načelnička, šefovska, direktorska. 
Svi oni, koji trguju politikom, i oni, koji žive od državne službe (kojima 
je Srbija postala tijesna ili zato, što im se broj znatno povećao, ili što 
su se svojim korupcionaštvom bili kod svoje kuće kompromitirali i 
sasvim onemogućili), — oduševljeno su prihvatili takvo čaršijsko centra- 
lističko rješenje. Iskustvo, što su ga ovi elementi stekli u ranije oslobo- 
đenim krajevima (Makedoniji i dr.), jačalo je i prikazivalo ostvarljivim 
njihova očekivanja od takvog ujedinjenja. 

Za centralistički način bila je i srbijanska buržoazija, koja je od 
proširivanja vlastite, srbijanske države očekivala i povećanje svojih 
mogućnosti zarađivanja na državi. Velika zajednička država pružala je 
sigurne izglede na velike zarade od liferacija, izvoza, trgovine — a sve 

to bi u slučaju centralističkog uređenja pripalo centralnoj, srbijanskoj 
buržoaziji kao hegemonističkoj. Pohlepna,. gramziva, imperijalistički 
nastrojena popui svake buržoazije na vlasti, — i srbijanska građanska 
klasa se sva založila za velikosrpsko, čaršijsko rješenje podvrgavanja 
svih oslobođenih južnoslovenskih naroda svom, postojećem, srbijan- 
skom vladavinskom sistemu. : 

S druge strane za nosioce srbijanske državne vlasti bilo je godine 
1918 jasno, da bi pravilno, federalističko rješenje nacionalnog pitanja 
dovelo do istinskog narodnog oslobođenja, zagarantiralo svakom južno- 
slovenskom narodu punu nacionalnu i političku slobodu, i pravo, da 
sam upravlja sobom — i da bi samim: tim i srbijanski narod došao u 
položaj da slobodno organizira svoju vlastitu, narodnu vladavinu, a to 
bi nužno ugrozilo omrznutu, eksploatatorsku čaršijinu vladu i u samoj 
Srbiji. Navikli kroz dugi niz godina prije Osamnaeste, da od vladanja 
nad narodom žive, srbijanski vlastodršci su na federativno uređenje 
države, na ostvarenje pune nacionalne slobode — s pravom gledali kao 
na opasnost, koja prijeti njihovoj vlastodržačkoj životnoj egzistenciji. 

U istom položaju našla se je prelomne 1918 godine i dinastija. I dalji 
opstanak Karađorđevića kao vladajuće dinastije isto je tako došao tada 
u pitanje. Ako bi se uređenje nove zajedničke države provelo po slo- 
bodnoj volji pojedinih južnoslovenskih naroda, tako da svakome od njih 
bude zagarantirana puna nacionalna i politička ravnopravnost — onda 
bi samim tim postao nemoguć monarhistički oblik države sa srpskom 
karađorđevićevskom nasljednom dinastijom na čelu, jer u takvoj mo- 
narhiji nijedan od ostalih južnoslovenskih naroda nikad ne bi došao u 
mogućnost, da i njegov pripadnik bude nosiocem najviše, kraljevske 
vlasti u državi. Loše iskustvo južnoslovenskih naroda i s dinastijama 
izvan Srbije i s onima u Srbiji (koje su decenijima najdrastičnijim, 
nasilničkim metodama vladavine onemogućavale slobodan narodni život 
i svom vlastitom srpskom-narodu, pa prema tome nisu pružale nikakvih 
garancija, da bi poštovale nacionalnu slobodu drugih južnoslovenskih 
naroda), pojava republikanskog strujanja u nekim zemljama (Hrvatska), 
uz izbijanje antimonarhističkog raspoloženja i u zemlji i među našim 
iseljenicima u Americi, — sve je to pridonosilo stvaranju uvjerenja, da 
je dalje postojanje monarhije i dinastije abnormalno, i da se ono javlja 
kao jedna od glavnih smetnja jednakosti i ravnopravnosti naših naroda 
u zajedničkoj državi. 

I dinastija je dakle osiguranje svog daljeg opstanka vidjela u proši- 
rivanju,: u nametanju postojećeg srbijanskog monarhističkog vladavin- 
skog sistema svima ostalim krajevima, a slobodno, demokratsko, fede- 
rativno državno uređenje, stvoreno na osnovi slobodnog, neograničenog 
odlučivanja svih južnoslovenskih naroda — vladajuća je dinastija sma- 
trala opasnim za svoj prijesto. Zbog toga se u borbi za svoje održanje 
čvrsto povezala sa centralističkim čaršijskim vlastodršcima, kojima je 
prijetila opasnost sa iste strane. Otuda su dinastija i čaršija, upućene 
jedna na drugu radi spasavanja svojih vladajućih pozicija, zauzele 
zajedničko stanovište u rješavanju južnoslovenskog nacionalnog pitanja. 

Iz tih uzroka je godine 1918 srbijanska vladajuća klasa, zajedno sa 
svojom činovničkom inteligencijom i dinastijom, nastupala jedinstveno, 
zalažući se za ostvarenje svojih ciljeva onom nepopustljivošću, bez- 
obzirnošću i' kratkovidnošću, 'koja karakteriše svaku borbu za uske, 
sebične interese, za očuvanje vlastite, lične egzistencije. 

Uz ovo jedinstvo (koje, naravno, ne znači, da i: među srbijanskim 
građanskim političarima, naročito onima iz opozicije, nije bilo poje- 
dinaca, koji su pravilnije gledali na rješenje nacionalnog pitanja) 
srbijanska građanska klasa, njena vlada i dinastija, uspjele su Osam- 
naeste da ostvare svoje centralističke težnje oslanjajući se na još neke, 
veoma značajne svoje prednosti. U općem rasulu državne vlasti, koje je 
u južnoslovenskim zemljama izvan Srbije nastalo propašću austro- 
ugarske države, jedino je srbijanska buržoazija imala svoj vlastiti 
državni aparat, svoju vladu i svoju vojsku, raspolagala postojećom orga- 
niziranom silom kapitalističke države. Ova činjenica je sama po sebi 
presudno djelovala na razvoj južnoslovenskoga zbivanja godine 1918. 
Isključivo raspolaganje tom realnom silom, organiziranom državnom 
vlašću i pobjedničkom vojskom bilo je glavnim izvorom premoći i pre- 
vlasti srbijanske vladajuće građanske klase nad svim ostalim južnoslo- 
venskim narodima i. zemljama. 

Pobjedi čaršijske velikosrpske hegemonističke koncepcije u velikoj 
je mjeri, nadalje, pridonijelo i držanje Antantinih saveznika, koji su 
tada odlučivali sudbinom Evrope. Kao pouzdanik evropskih antisocija- 
lističkih, reakcionarnih snaga karađorđevićevska monarhija uživala je 
povjerenje savezničkih pobjednika, koji su davali znatnu podršku cen- 
tralističkim nastojanjima srbijanske vlade. Beogradski vlastodršci su tu 
okolnost vješto upotrebljavali, da dovedu do pobjede svoju tezu o uje- 
dinjenju i uređenju nove države. U tom pogledu veoma je karakte- 
ristično stanovište M. Pupina, generalnog konzula srpske vlade u 
Americi: »Osnovna teza prof. Pupina bila je u ovim riječima: »Meni je 
jasno, da Saveznici neće rešiti jugoslavensko pitanje stvaranjem jedne 
sasvim nove jugoslavenske države, nego proširenjem kraljevine Srbije 
u Kraljevinu Srba, Hrvata i Slovenaca, u kojoj će svi delovi našeg jugo- 
slavenskog naroda biti ravnopravni«. Argumentacija Pupinova osnivala 
se na ovim gledištima: 1. Ne može se ostvariti država protiv tradicija 
pojedinoga dijela, a Srbi ne će nikako žrtvovati dinastije; 2. državu ne 
ćemo stvoriti mi s perom, niti šaka srpske vojske, nego Saveznički 
pobjednici iz političke nužde; 3. zato Saveznici ne će ostav'ti nama, da 
pravimo državu, kakvu mi hoćemo, poučeni primjerom ruske anarhije, 
nego će se osloniti na prokušanu vjernost Srbije i njene dinastije.«1?1 

Takva srbijanska dinastija i vlada, koja je jedina raspolagala oču- 
vanim buržoaskim državnim aparatom i vojskom i imala onako čvrstu 
podršku kod kapitalističkih, protukomunističkih savezničkih država — 


121. Pupin je svoje stanovište objavio još 6. XI. 1917 u new-yorškom Srbobranu, a 
ovdje je navedeno prema knjizi Milade Paulove: Jugoslavenski odbor, Povijest Jugo- 
slavenske emigracije za svjetskog rata 1914-1918. Zagreb 1925. Str. 373. — Pod- 
crtao V. B. 

bila je Osamnaeste veoma privlačna za sve buržoazije na teritoriju 
bivše Austro-Ugarske, a naročito za građansku klasu Hrvatske. Isto 
tako i teza srbijanskih vlastodržaca o rješenju nacionalnog pitanja pro- 
Širivanjem postojeće vlasti srbijanske buržoaske države na sve južno- 
slovenske krajeve — odgovarala je tim buržoazijama kao rješenje, koje 
je, u tom trenutku i u danoj situaciji, i za njih najpovoljnije. 

U kapitalističkome poretku svaka buržoazija, koja za osiguranje bur- 
žoaske klasne eksploatacije ne raspolaže vlastitom, samostalnom nacio- 
nalnom državom, mora da se na ovaj ili onaj način poveže sa posto- 
jećom vlašću ma i tuđinske buržoaske države, jer bez tog oslonca ne bi 
ni sama mogla da se održi kao vladajuća klasa. Zbog toga je vladajuća 
građanska klasa u Hrvatskoj i do 1918, nemajući svog vlastitog, suve- 
renog državnog aparata, morala da se oslanja na vlast iuđe, austro- 
mađarske buržoaske države, jer je ova na teritoriju Hrvatske predstav- 
ljala jedinu organiziranu kapitalističku silu, koja je, u krajnjoj liniji, 
osiguravala i hrvatskoj buržoaziji klasnu eksploataciju radnih slojeva 
vlastitoga naroda, 

Godine 1918 ta austromađarska državna vlast bila se rasula i raspala 
zajedno s Austro-Ugarskom monarhijom, nje dakle više u Hrvatskoj 
nije bilo. Da bi se održala kao vladajuća klasa, hrvatska buržoazija je 
bila primorana da nađe novog zaštitnika u obliku organizirane kapita- 
lističke državne sile, koja raspolaže vojskom, policijom i čitavim vlada. 
vinskim sistemom. Da poslije nestanka austromađarskoga sama izgradi 
sebi svoj vlastiti buržoaski državni aparat, — hrvatska građanska klasa 
nije imala ni snage, ni sposobnosti, ni vremena. Nije joj dakle pre- 
ostajalo ništa drugo, nego da se stavi pod zaštitu srbijanske države, 
njene dinastije i vojske, i da pod tu srbijansku državnu vlast podvede 
i Hrvatsku. 

Na brzo ostvarenje ove odluke hrvaisku buržoaziju je nagonila pre- 
vratna godina 1918, koja je bila ispunjena masovnim revolucionarnim 
pokretima. Pod jakim utjecajem Oktobarske Socijalističke Revolucije 
u Hrvatsku su nakon sloma austrougarske države dolazile sa fronta 
»čitave vojne jedinice, koje su, kao na primjer u Zagrebu, tražile komu- 
nističku komandu i crvene zastave radi borbe za sovjetsku vlast u 
Jugoslaviji ... U čitavoj Hrvatskoj pobunili su se seljaci, uzimali zemlju 
veleposjednicima. Odmetali se u takozvani zeleni kadar«. — »Od Kotora 
do Pule i od Bršadina do Ivančice, planuo je zelenokadarski ustanak, 
što ga čete Narodnoga. Vijeća nisu mogle svladati, a i kraljevska vojska 
Aleksandra i Petra Karađorđevića imala je sa pacifikacijom pojedinih 
krajeva posla još punu godinu-dvije«. Na to su se nadovezali »ogromni 
štrajkaški valovi, koji su kroz tri godine — 1919, 1920 i 1921 — zaplju- 
skivali politički još nesređenu versajsku Jugoslaviju ...«!2? 

Sve to vrenje u narodu, i svi ti pokreti oko Osamnaeste nalazeći se 
dobrim dijelom pod utjecajem ruskog boljševičkog zbivanja i lenjini- 


!22 [sporedi Tito, Politički izvještaj Centralnog komiteta Komunističke Partije Ju- 
goslavije. Referat održan na V kongresu KPJ. Beograd 1948. Str. 11-22. 

stičkih parola — bili su antikapitalistički, komunistički nastrojeni, — 
i njihova puna pobjeda značila bi likvidiranje kapitalističkog sistema 
u Hrvatskoj, uništenje hrvatske buržoazije kao vladajuće klase. 

Hrvatska je buržoazija kao klasa bila dakle neposredno i teško ugro- 
žena tim revolucionarnim pokretima, koji su se, doduše, nalazili tek u 
začetku i još izbijali stihijski, neorganizirano i nepovezano, ali su šireći 
se neprestano i jačajući prijetili da pod uvjetima daljeg, slobodnog, ne- 
smetanog razvoja, provedu, po ruskom primjeru, protukapitalističku, 
socijalnu revoluciju, koja bi značila potpuno uništenje buržoaske klasne 
vladavine. 

Za predstavnike građanske klase, za građanske političke stranke u 
Hrvatskoj (a uglavnom i za buržoazije u ostalim južnoslovenskim 
zemljama izvan Srbije, gdjegod su se ovakvi »komunistički« nemiri bili 
javili u narodu) stvar se postavljala ovako: ili će te nepovezane bune 
preoteti maha i prerasti u veliki opći revolucionarni pokret, koji će 
narodnu revoluciju dovesti do pobjede, a ta pobjeda značila bi nemi- 
novni i potpuni poraz buržoazije, — ili će dalji razmah revolucionarnoga 
gibanja biti silom spriječen, bune i lokalni ustanci ugušeni i na taj 
način revolucija poražena, a kapitalistički vladavinski sistem zajedno 
sa svojim buržoaskim nosiocima spašen. Svim tim buržoazijama na 
teritoriju bivše Austro-Ugarske (gdje je nastalo potpuno bezvlašće i 
gdje je klasna vladavina buržoazije lebdjela u zraku nemajući nikakvog 
sigurnog oslonca) — radilo se je dakle o biti ili ne biti, i pred njih se 
kao prvi, neposredni, osnovni zadatak postavljalo ugušivanje, svlada- 
vanje narodnih pokreta i buna. A to se je moglo postići samo silom, 
dobro organiziranom, solidnom silom buržoaske države, koja raspolaže 
policijom, vojskom, i čitavim klasnim vladavinskim aparatom. Takvom 
silom pak nije tada raspolagala ni jedna od tih buržoazija. Zbog toga 
je svim tim buržoazijama bila prijeko potrebna pobjednička srbijanska 
vojska i vlada s njenim očuvanim buržoaskim državnim aparatom, da 
ih odbrani od vlastitog pobunjenog seljaštva i radništva, da ih spasi 
od komunističke opasnosti, da u njihovim zemljama spriječi pobjedu 
narodnih revolucija. 

Riješiti dakle nacionalno pitanje na čaršijski način, po planu srbi- 
janskih vlastodržaca — proširenjem postojeće Srbijine državne vlasti 
i na sve ostale naše zemlje — značilo je za hrvatsku i za ostale buržo- 
azije izvan Srbije jedinu mogućnost ugušenja opasnih, klasnih, soci- 
jalnih pokreta, jer je protezanje srbijanske buržoaske državne vlasti 
nosilo sobom i vojsku i svu ostalu organiziranu silu, koja je tada bila 
jedina sposobna da likvidira _ bune i nemire u zemljama izvan Srbije. 


Iz straha pred revolucijom je dakle buržoazija u Hrvatskoj i u 
ostalim takozvanim prečanskim krajevima prihvatila beogradsku cen- 
tralističku koncepciju, stavila se u službu srbijanske vlade i dinastije, 
i učinila sve, da se ta koncepcija provede u djelo. A to što je njeno 
ostvarenje neminovno moralo značiti propast nacionalne slobode južno- 
slovenskih naroda, što je takvo proširenje postojeće srbijanske državne 
vlasti nužno moralo dovesti sve narode izvan Srbije u položaj podjar- 

mljenosti prema hegemonističkoj velikosrpskoj buržoaziji i dinastiji, — 
na to se predstavnici prečanskih građanskih klasa, u trenuiku svoje 
buržoaske klasne ugroženosti, nisu osvrtali: glavno je spasiti sebe i 
svoju klasu od pobunjenog naroda, a sve drugo bilo je tada nevažno. 

Na ovakvo. opredjeljivanje buržoaske klase u Hrvatskoj utjecale su, 
osim straha od revolucije, još i neke druge značajne okolnosti. Gra- 
đanske političke stranke, a naročito one u hrvatsko-srpskoj koaliciji, 
bile su se u deceniju prije Osamnaeste svojom sitničavo-oportunističkom, 
režimskom, protunarodnom politikom u tolikoj mjeri kompromitirale 
u narodu, da od narodnog slobodnog odlučivanja o uređenju buduće 
zajedničke države — nisu za sebe mogle očekivati ništa dobro. Te gra- 
đanske stranke su se bojale, da će narod, ako se_sivarno i do kraja 
oslobodi, pa u novoj državi sam uzme vlast u svoje ruke, njih kao 
prokušane svoje neprijatelje odbaciti, ukloniti s unosnih činovničkih 
položaja, pa i sasvim isključiti iz upravljanja državom, oduzeti im 
mogućnost zarađivanja u državnoj službi. Zato su se građanski poli- 
tičari (koji su se još uvijek regrutirali pretežno iz redova građansko- 
činovničke inteligencije) osim revolucije bojali i narodne vladavine, 
do koje bi moralo doći u slučaju ostvarenja istinskog, punog nacio- 
nalnog oslobođenja, koje bi nužno obuhvatalo i istovremeno političko 
oslobođenje svakog pojedinog južnoslovenskog naroda. Takvo oslo- 
bođenje, s takvom posljedicom narodne vladavine, — dovodilo je u 
Pitanje plaće i penzije ovih građansko-činovničkih političara i direktno 
ugrožavalo njihove životne egzistencije. Imajući da bira između na- 
rodne vlasti svoga vlastitog hrvatskog naroda i između srbijanskog 
protunarodnog građanskog vladavinskog sistema, hrvatska građanska 
klasa, predvođena svojom činovničkom inteligencijom, odlučila se da 
pomogne protezanje beogradske buržoaske državne vlasti nad Hrvatsku, 
jer je to bila njena klasna, građanska vlast, od koje će, sudjelujući u 
njoj i služeći joj, hrvatski građansko-činovnički političari moći i dalje 
da žive, — dok bi pobjeda suverene narodne volje i narodne vladavine 
mogla značiti razbijanje građanskog državnog aparata, pa zajedno s tim 
i uništenje glavnog izvora činovničke egzistencije, što ga taj aparat 
pruža. 

Zbog toga je uz ugušivanje revolucije drugo glavno nastojanje ove 
buržoazije oko 1918 bilo: pod svaku cijenu onemogućiti pobjedu na- 
rodne volje u pitanju uređenja buduće. države i oblika vladavine u njoj. 
A ito se moglo najsigurnije i najjednostavnije postići tako, ako se 
Hrvatska i ostali prečanski krajevi što brže i što potpunije podvedu 
pod centralističku vlast Srbijine buržoaske vlade i dinastije, koje su, 
već i u interesu očuvanja svojih vlastitih vladajućih pozicija, bile pri- 
nuđene da spriječe drugo, demokratsko-federalističko rješenje, koje bi, 
dosljedno provedeno, i u federalnim jedinicama dovelo na vlast svaki 
pojedini južnoslovenski narod.123 


125 Zanimljivo je, da je odnos omrznutih građanskih političara u Hrvatskoj prema 


federativnom državnom uređenju fiksirao Ante Starčević još godine 1870 u svojim 
Nekolikim uspomenama: »... Ako se uvede federacija, i ta budi prividna, budi isti- 

Odlučujući politički faktor u Hrvatskoj bila je još uvijek građanska 
činovnička inteligencija, koja je i do Osamnaeste radi svojih interesa 
služila tuđinskoj vladavini, ne pouzdavajući se u narod i nemajući 
oslonca u njemu; nakon propasti Habsburške dinastije i austrougarske 
države ona je ostala bez poslodavaca i nije znala da napravi ništa drugo, 
nego da sebi nađe novog gospodara, da se unajmi kod druge vladajuće, 
karađorđevićevske dinastije, da se osloni na drugu, srbijansku buržo- 
asku vladu, nadajući se, da će utirući put vladavini tih svojih novih 
gospodara nad Hrvatskom, najbolje osigurati svoje činovničke karijere 
u novoj centralističkoj državi, jer će kao najzaslužnija za njeno stva- 
ranje dobiti najunosnije položaje i najbolje službe. ' 

Na čelu takve politike građanskih stranaka nalazi se hrvatsko-srpska 
koalicija, u kojoj i sada ima prevagu njen pribićevićevski, antisupilovski 
dio. Supilova negativna ocjena tih građansko-činovničkih koalicionaških 
političara dobila je svoju punu potvrdu godine 1918 u držanju koalicije, 
kojoj je i sada bilo najvažnije da kod novih, srbijansko-karađorđevićev- 
skih vlastodržaca postane regierungsfihig, i da se tako učini glavnim 
stupom i ove, čaršijske protunarodne vladavine nad Hrvatskom. Ti 
građanski političari su, stavljajući se u službu Karađorđevićeve dina- 
$tije i beogradske hegemonističke“ vladavine, i sada radi svojih sitnih, 
sebičnih, činovničko-karijerističkih interesa izdali stvar narodne slo- 
bode u Hrvatskoj, kao što su to činili i ranije (u razdoblju od 1910 do 
1918) služeći iz istih razloga habsburškim, bečkim i peštanskim tuđin- 
skim režimima.!?* ' 

Značajno je, da je čaršijsku koncepciju ujedinjenja proširivanjem 
Srbije i stvaranjem centralističkog državnog uređenja srbijanska vlada 
zastupala još i nekoliko godina prije Osamnaeste, u toku Prvog svjet- 
skog rata, i da je već i tada kod nekih zavisnih, građansko-činovničkih 
elemenata i u samom Jugoslavenskom Odboru nailazila na podršku. To 
se jasno manifestiralo u sukobu između Pašića i Supila, koji je, zastu- 
pajući suprotno stanovište (slobodno, ravnopravno odlučivanje južno- 
slovenskih naroda o obliku nove države i federalističko njeno uređenje), 
5. lipnja 1916 i istupio iz Odbora zbog neslaganja s brojnim njegovim 
članovima, koji su se već i tada priklanjali koncepciji Pašićeve beo- 
gradske vlade.!*“# Tom prilikom Supilo je, dajući izjavu pred Odborom, 
svoj istup između ostalog obrazložio i ovim riječima: » ... Slavni odbore! 
— Ima već dulje vremena, da nisam ni najmanje zadovoljan sa po- 
stupkom i politikom srpske vlade u promicanju i rješavanju jugosla- 
venskoga pitanja na temelju narodnog jedinstva SHS. Srpska vlada 
lijepim riječima podržava taj program preko svojih kompeteninih pred- 
stavnika, ali u čitavoj svojoj taktici i akciji počinila je mnogo propusta 


nita, u jedinstvu vladara, narodi će u svakom slučaju dobiti štogod vlasti, a vi znate 
da narod do vas ništa ne derži, i tim znate da ste propali, barem u službah i 
plaćah, osobito ako se kroz austrijanštinu narodu još većma zamerite.« (Djela III, 
str. 329.) 

14 Vidi Frano Supilo, Politika u Hrvatskoj. Izdanje »Kulture«, Zagreb 1953. 

1ž4a Isporedi M. Paulova, Jugoslavenski odbor ..., navedeno djelo, sir. 131 i dalje. 
—- Vidi i moj Uvod u navedeno, Kulturino izdanje Supilove Politike u Hrvatskoj. 

i krupnih načelnih pogrešaka proli tomu programu ... Trojedna Kra- 
ljevina (Hrvatska, Slavonija i Dalmacija, napom. V. B.) sa zemljama, 
čije narodne većine teže njenoj orijentaciji, među kojima u prvom redu 
ističem braću Slovence, jest i mora da bude Srbiji i istoćnom dijelu 
našega naroda ravnopravni faktor, jer jedino tako može se jugoslavensko 
Pitanje riješiti na pravednom narodnom temelju. — Još lanjske godine, 
čim se je ovaj slavni Odbor sastao, navodio je predsjednik srpske 
vlade, da Odbor iz svoga memoranduma mora ispustiti onaj vjekovima, 
historijom i samim postojećim ostacima hrvatskih prava zajamčen inte- 
gritet Dalmacije u Hrvatskoj... Isto tako ispustio se i onaj zahtjev za 
“izraz plebiscita ili narodne volje, što se sve grdno protivi korektno i 
pravedno shvaćenom stanovištu jugoslavenskog narodnog jedinstva ... 
Mnogo sam žalio, da se je Odbor u tome, onda nisam mogao biti lično 
prisutan, pokorio ovim zahtjevima predsjednika srpske vlade, podu- 
prtim po nekolicini svojih članova ... osula se na mene borba i prava 
hajka sa strane nekih namjesnika srpske vlade, koja je imala očitu 
svrhu da me politički i lično onemogući ... i to samo zato, što zastupam 
mnijenje, da se jugoslavensko pitanje ne može pravedno i solidno riješiti 
jednostavnim postupkom ili kakvim parceliranim aneksijama, nego do- 
govorom, kompromisom, fuzijom, sklopom tradicija i prava i onda 
evolucijom novih generacija ... Rasprave, koje su se oko cijeloga ovoga 
spora vodile u sjednicama ovog Odbora, mjeseca veljače, nisu me ni 
najmanje uvjerile, da bi se stvar putem Odbora mogla pokrenuti na- 
prijed. Kad sam sada u ovim zadnjim sjednicama, ne znam već po koji 
put, iznio moja gravamina i predložio, da se putem Odbora dođe u do- 
ticaj sa srpskom vladom, kojoj će nezadovoljnici (tu u prvom redu 
brojim sebe, ali nisam sam) iznijeti svoja nezadovoljstva i tražiti neki 
sporazum za buduće, nastala je na ovaj predlog opet reakcija ... Govornici 
su se skoro svi natjecali u ditirambima o postupku i politici srpske 
vlade ... otklanjajući od nje svaku sumnju, da je tu išla naopako i po- 
grešno, i izjavljujući joj u tom pravcu svako povjerenje ... Sa ovom 
taktikom ne će se, po mome uvjerenju, nikada oživotvoriti jugoslavenski 
problem, nego će iskočiti kakvi drugi »deus ex machina«, na koji sad 
najmanje mislimo ...«125 

Pripremana godinama, podržavana takvim građansko-činovničkim po- 
litičarima, koji su se rado pretvarali u »namjesnike« srbijanske vlade i u 
Jugoslavenskom Odboru i kod prečanskih buržoaskih stranaka, — Paši- 
ćeva koncepcija rješenja nacionalnoga pitanja je postigla svoju punu 
pobjedu. Na taj način naše ujedinjenje iz godine 1918 značilo je zapravo 
spajanje ugnjetačkih vladajućih klasa sa srbijanske i sa prečanske strane, 
njihovo zajedničko likvidiranje opasnosti, koja im je podjednako pri- 
jetila od narodne revolucije, od narodne volje i od narodne vladavine, 
a glavni cilj, koji se takvim ujedinjenjem imao postići, bilo je očuvanje 
starog, kapitalističkog sistema i buržoaske klasne vladavine nad čitavim 
teritorijem nove države. 


125 Supilova izjava od 5. VI. 1916 objavljena je u cijelosti kod Paulove, naveđeno 
djelo. 

To spajanje reakcionarnih, protunarodnih elemenata i ta njihova po- 
bjeda bila je omogućena osim navedenih unutrašnjih i međunarodnih 
uzroka još i time, što nigdje, ni u jednoj od zemalja koje su se ujedinile, 
nije bila izvršena revolucija u potpunosti, do kraja. U Srbiji Osamnaeste 
veliko oduševljenje, koje je obuzelo narod zbog oslobođenja zemlje i 
zbog povratka vojske nije pogodovalo stvaranju revolucionarne situacije, 
a i srbijanska radnička klasa sa svojom socijaldemokratskom partijom 
bila je još preslaba za provođenje revolucije. U krajevima bivše Austro- 
Ugarske postojala je revolucionarna situacija, ali sve te nepovezane 
bune i ustanci imali su samo toliko snage, da uz međunarodno ratno 
zbivanje pomognu rušenju stare austro-augarske državne vlasti, ali do- 
vesti revoluciju do pune pobjede, izgraditi namjesto starog nov aparat 
narodne državne vlasti — ti pojedinačni pokreti nisu bili sposobni ni 
ovdje, jer radnička klasa kao jedini mogući organizator i vođa ovakve 
revolucionarne oslobodilačke borbe nije ni u tim zemljama bila još do- 
voljno razvijena ni jaka, staro, malograđansko vodstvo socijaldemokrat- 
ske stranke stajalo je pod jakim buržoasko nacionalističkim utjecajem, 
a komunistički elementi među proletarijatom, iako im je broj naglo 
rastao, još nisu mogli da formiraju čvrstu, novu revolucionarnu partiju, 
koja bi ideološki i organizaciono bila dorasla situaciji. 

U svem tom zbivanju i ujedinjavanju Osamnaeste odigrao je znatnu 
ulogu i faktor zanosa i oduševljenja, koje je bilo obuhvatilo južnosloven- 
ske zemlje zbog radosti, što su se oslobodile dotadašnjih svojih tlačitelja, 
a velik dio stanovništva“u prečanskim krajevima, i to ne samo srpskog, 
zbog svoje neupućenosti i nepoznavanja srbijanske dinastije i čaršije bio 
je gotov da se slijepo pokori svakoj volji beogradske vlade, od koje je 
kao svoje, bratske, u nacionalnom i u svakom drugom pogledu očekivao 
ostvarenje svih narodnih želja i ideala. 

Odgovornost buržoazije u Hrvatskoj i u ostalim prečanskim krajevima 
zbog podvrgavanja južnoslovenskih naroda novoj hegemonističkoj vla- 
davini beogradske čaršije i dinastije bila je 1o veća, jer je to podjarmlji- 
vanje izvršeno u vrijeme, kada su i Hrvatska i ostale naše zemlje na 
teritoriju bivše Austro-Ugarske bile s propašću habsburške monarhije: 
postale uistinu slobodne. 

Upropašćujući istinsko nacionalno oslobođenje južnoslovenskih na- 
roda i njihovo ravnopravno ujedinjenje u slobodi — dinastija Karađor- 
đevića i srbijanski vlastodršci na jednoj i njihovi partneri, prečanske 
buržoazije na drugoj strani ne mogu opravdati svoj postupak ni time, 
da im je mogućnost, da su im principi drukčijeg, pravednijeg rješenja 
na bazi federalizma, jednakosti i slobode svakog pojedinog našeg na- 
roda — bili nepoznati. Najbolji sinovi srpskog i hrvatskog naroda (Sve- 
tozar Marković, Svetozar Miletić, Frano Supilo i dr.) jasno su bili for- 
mulirali načela pozitivnog, ispravnog metoda za rješenje nacionalnog 
pitanja, a Frano Supilo je, u toku tri prve ratne godine vodio oštru 
borbu s Pašićem protiv čaršijskog, hegemonističkog rješenja, braneći 
svoje federalističko stajalište neoborivim argumentima; u pismu od 22. 
VII. 1917 Supilo je iznio srbijanskoj vladi svoj »skelet« o uređenju nove 

zajedničke države.!#* A Stjepan Radić je sve ono, što se je pozitivno i 
pravilno mislilo o uređenju zajedničke države, oživio i iznio u pravo 
vrijeme i na pravom mjestu, na sjednici Narodnog vijeća, koje je tre- 
balo da odluči: o načinu ujedinjenja i o obliku buduće države. U svom 
čuvenom govoru od 24. XI. 1918 Radić je obraćajući se predstavnicima 
građanskih stranaka u Hrvaiskoj između ostalog rekao i ovo: »Sav ovaj 
vaš rad u Narodnom vijeću niti je demokratski, niti je ustavan, niti je 
pravedan, a nije ni pametan.« »... Naš je seljak toliko dozric, da zna 
svuda, da je država i domovina u pravici i u slobodi, u blagostanju i u 
prosvjeti. I kad ga vi danas već i batinate po oružnicima i silom gonite 
da prislane uz vas, da nas tobože brani od Talijana, on govori ili barem 
misli, da ste vi isto ono, što su bili madžarski i njemački tUačitelji ...« 
»I premda vi to znate, vi znalice i hotice govorite neistinu, da će naš 
narod propasti, ili da će silno nastradati, ako sada odmah na vrat na 
nos ne stvori centralističke kraljevine i jedne kraljevske centralističke 
vlade. Vi dakle naš narod plašite kao malu djecu i mislite, da ćete tako 
narod predobiti za svoju politiku.« »... A to je sve zato, jer je vama 
demokracija prazna riječ; jer vam ni u snu ne padne na um, da se 
ravnate po smislu te riječi, koja znači, da se narod ima najprije pitati 
u svakoj važnoj stvari, da se svi državni poslovi imadu voditi prema na- 
rodnoj volji i potrebi.« »... Naš je hrvatski seljak — a to je devet desetina 
hrvatskoga naroda — u ratu postao potpun čovjek, a to znači, da ne će 
više nikomu služiti, nikomu robovati, ni tuđinu ni bratu, ni tuđoj ni 
svojoj državi, nego hoće, da se u ovo veliko doba država uredi na slo- 
bodnom ... i na pravednom, čovječanskom (socijalnom) temelju. I vi, 
vas šaka gospode, vi se tomu protivite! ...« »... Vama se žuri, da svoju 
vlast što brže nametnete svemu narodu ...« »... vi ste za staro bankro- 
tirano nasilje i za gospodsku sebičnost i otimačinu ...« »... Vi ćete bez 
hrvatskoga naroda i proti njegovoj volji proglasiti jedinstvenu (centra- 
lističku) državu i bez ikakvoga straha i srama, vi ćete vladati na temelju 
starih austrijskih i madžarskih nevaljanih i nepravednih zakona i pomoću 
starih, pokornih i pokvarenih činovnika. A možda ćete vladati bez 
ikakvih zakona, samo silom i samovoljom. Narod će po svem tom vi- 
djeti, da niste njegovi, pa zato ne će biti za vas.« »... narod ne će više 
birati takve gospode, koja su pogazila sva svoja obećanja i sve svoje 
programe i koja su mu bez ikakvog pitanja narinula svu staru silu, 
krivicu i otimačinu...« »... Sav naš narod, osobito naš narod hrvatski, 
hoće, želi, traži i zahtijeva, da novu slobodu i novu pravicu osjeti svaki 
ua sebi, u svom domu, u svom selu, u svojoj općini, u svome kraju. Da 
to u istinu bude, morate, prvo, odmah maknuti sve stare siledžije i sve 
stare, nevaljale zakone i uredbe; drugo, morate samomu narodu dati 
priliku, da sam sobom upravlja i vlada. Ako mu vi te prilike ne date 
i toga prava ne priznate, narod će si tu priliku i to pravo dati sam bez 
vas i protiv vas.« »... Nemojte tako postupati, da se bude moralo danas 


28 Ovaj nacrt Frana Supila objavljen je u cijelosti u navedenom, Kulturinom 
izdanju Supilove Politike u Hrvatskoj, str. 44-47. > 

sutra kazati... da ste se svi skupili danas ovamo samo zato, da izvršite 
jedno urotničko djelo proti narodu ...«1?7 


U vezi sa zbivanjem godine 1918 treba napokon naglasiti, da srpski 
narod nije imao ničeg zajedničkog s hegemonističkom politikom svoje 
čaršije, što su isticali i takvi protivnici Pašićevi, kakav je na hrvatskoj 
strani bio, na primjer, Trumbić: »Molim Vas da u Vašem radu strogo 
lučite Srbiju i srpski narod od Pašićeve vlade, koja nema većine u skup- 
štini i koja nije izražaj ni političkih krugova ni naroda u Srbiji. To je 
jedna mizerna oligarhija, koja je uzurpirala vlast, koristeći se abnor- 
malnim prilikama, u kojima se narod u Srbiji nalazi. Sva opozicija 
srpske skupštine, koja ima znatnu većinu, a tako isto i javno mišljenje 
naroda u Srbiji složno je s nama i ne će, da Srbija zaigra u našem 
narodu prusku ulogu, nego teže za tim, da Srbija, kao i ostale naše 
zemlje budu sastavni dio cjeline na bazi narodne slobode i jednako- 
pravnosti.«1?8 


4. 


Građanske stranke i rješavanje nacionalnog pitanja u staroj Jugoslaviji 


Metoda »zavojevanja«, protezanja postojeće srbijanske državne vlasti 
nije mogla ni 1918 imati druge rezultate, nego što ih je imala ranije 
(1878, 1912-13). I sad se kod naroda u »novooslobođenim krajevima« 
ubrzo pojavila ona ista želja, koju je Zmaj »registrirao« poslije prošire- 
nja Srbije godine 1878 i koja se neminovno javila i poslije balkanskih 
ratova kod stanovništva Makedonije: »Izbavi nas, bože, od izbavitelja«. 
Ispunilo se, matematskom točnošću i proricanje Svetozara Markovića, 
da bi takva proširena Srbija »morala po nuždi postati vojničko-policij- 
ska država«. 

Uveden odozgo, nametnut protiv volje južnoslovenskih naroda, koji 
su težili za slobodom, — ovaj novi centralistički, hegemonistički sistem 
mogao se održavati samo neprestanim povećavanjem nasilja. Glavnjača 
i sve kasnije terorističke metode vladanja došle su kao nužna poslje- 
dica one čaršijske, buržoaske protunarodne politike, na kojoj se Osam- 
naeste zasnovalo uređenje nove države. Od decembra 1918 put ravno 
vodi do vidovdanskog ustava 1921! i do šestojanuarske monarhofaši- 


127 I neposredno poslije 1918 neki opozicioni hrvatski političari uzalud su pozivali 
beogradske vlastodršce, da poslušaju Svetozara Markovića i prihvate njegove ideje. 
Isporedi, na primjer: Đuro Basariček. Duševni vođa srpskoga naroda — republikanac. 
Božićnica 1923, Zagreb 1922. Str. 126—133. 

128 Trumbić u pismu Korošcu od 31. X. 1918. Pismo je u cijelosti objavljeno kod 
M. Paulove, nav. djelo, str. 500-552. 

12 Ža taj ustav nije karakterističan samo njegov centralističko-hegemonistički sa- 
držaj, nego i način, na koji je donesen; beogradska dinastija i čaršija i njihovi pre- 
čanski pomagači propisali su temeljne odredbe toga ustava još prije izbora za Usta- 
votvornu skupštinu, koja je, krnja (bez predstavnika hrvatskoga naroda i bez ko- 
munističkih poslanika) imala sve to samo da prihvati. Beogradska vlada i njezine 

stičke diktature 1929. Organizirati i provoditi nasilnički, ugnjetački 
sistem nije bilo centralističkim vlastodršcima teško. Trebalo je s jedne 
strane nastaviti stari dinastijski teror, koji je u užoj Srbiji decenijima 
cvao prije 1918 (naročito u obrenovićevsko doba) i samo ga, s druge 
strane, upotpuniti i pojačati s protunarodnim metodama apsolutističke, 
bačhovske Austrije, koje metode su opet odlično poznavali i upravo 
majstorski znali primjenjivati nekadašnje prokušane sluge austroma- 
đarskoga režima, a sada glavni stupovi i saradnici beogradskih hege- 
monista u Hrvatskoj i u ostalim prečanskim krajevima. I tako se u 
novoj državi počelo vladati na stari način, koji je vlastodršce i njihove 
privrženike stavljao iznad, a sve ostale nepoćudne stanovnike izvan 
zakona; u »novooslobođenim« krajevima se, nadalje, upravljalo i s po- 
moću staroga aparata, s pomoću činovnika i policajaca naslijeđenih od 
Austro-Ugarske.!3 

Odmah na početku centralistički vlastodršci su od stare Austrije 
preuzeli i sve do propasti kraljevine Jugoslavije sistematski primjenjivali 
još jedno, ponajuspješnije sredstvo protivnarodnoga vladanja: politiku 
razdijeli pa vladaj. Glavno je bilo odvojiti Srbe od Hrvata, izazvati razdor 
među njima, neprestano podržavati hrvatsko-srpski sukob, kako bi ovo 
međusobno trvenje oba ta naroda oslabilo i onemogućilo njihovu za- 
jedničku borbu protiv glavnog neprijatelja svih južnoslovenskih naroda: 
protiv hegemonističke čaršijske vladavine. Da bi se razdijelili Hrvati i 


pristaše u Hrvatskoj otvoreno su zastupali stanovište, da nitko, pa ni ustavotvorna 
skupština, ni narod nema prava odlučivati o monarhiji, dinastiji i centralističkom 
uređenju države. Ministar za konstituantu, Lazar Marković, priznaje to švako: 
»Nacrt ustava koji je vlada podnela u punom je skladu sa unitarnim karakterom 
države, od koga se ne može i ne sme odstupiti, O sistemu uprave, u okviru takve 
unitarne države, može da bude diskusije, ali isključivo sa gledišta administrativnih 
potreba naroda, i bez ikakve veze sa političkim tendencijama makoje vrste«, »Ova 
država postoji i ko god hoće da je obori, mi ćemo je od toga braniti. (Dobacivanja: 
I od naroda?) Da, i od naroda, od manjine naroda«, (L. Marković, Jugoslavenska 
država i hrvatsko pitanje. Str. 148 i 156.) — A_J. Demetravić je 26. juna 1920., u 
Jugoslovenskoj Njivi, zastupao mišljenje, »da pored fakta ujedinjenja u jednu državnu 
zajednicu, pored priznanja monarhije i dinastije Srbijine, još i treći fakat: jedinstveni 
unitarni karakter države postoji kao već stvoreni temelj, koji ni Konstituanta ne bi 
mogla izmeniti«. (Isporedi na istome mjestu, str. 123.) 

190 Tako se došlo do apsurda, da su u novoj, oslobođenoj državi bivali progonjeni 
oni isti, koje je progonio i raniji austro-ugarski režim, a izvršioci tih novih progona 
bili su — organi stare vlasti. I tako su u Kraljevini SHS i dalje isti hapsili i isti 
bili hapšeni, kao i prije. Veoma je značajno, da su centralistički vlastodršci iz Beo- 
grada svijesno radili na ponovnom uspostavljanju ne samo austrijskih vladavinskih 
metoda, nego i organa bivših bečko-peštanskih vlada, 

U tom pogledu veoma je karakterističan onaj povjerljiv Pašićev raspis prečan- 
skim velikim županima, neposredno poslije prevrata, u kome se nosioci nove vlasti 
pozivaju, da i dalje paze na one, koji su se pokazali kao neprijatelji i rušitelji državne 
vlasti u doba austro-ugarsko, jer da su ti elementi skloni da budu neprijatelji i nove 
države; nasuprot tome, treba i novi vlastodršci da se oslanjaju na one, koji su se u 
ranije, austrijsko doba pokazali vjernim i pouzdanim stupovima tuđinskih protu- 
narodnih režima. Na taj način su u Vojvodini, na sablazan domaćeg stanovništva, po- 
uzdanici i predstavnici centralističke vladavine sve više postajali stare režimlijske 
deo pa su čak i bivši austrijski špijuni i policijski agenti dizani na najviše upravne 
položaje. 

Srbi u Hrvatskoj, upotrebljavane su stare Khuenove metode: prvo su, 
odmah poslije 1918, favorizirani i protežirani režimlijski Pribićevićevi 
Srbi, davana im najbolja mjesta i najviše službe u državnom aparatu, 
i to u velikom nerazmjeru prema broju srpskog stanovništva u Hrvatskoj 
— što je kod suparničkih, hrvatskih činovnika i činovničkih kandidata 
izazivalo zavist, netrpeljivost pa i mržnju prema Srbima. Khuenovske, 
mađaronske metode tobožnjeg zaštićivanja Srba u Hrvaiskoj od Hrvata 
primjenjivala je beogradska čaršija sve do kraja stare Jugoslavije, pa i 
nakon sporazuma Maček-Cvetković (1939). Na takvom odvajanju Srba iz 
Hrvatske od Hrvata nisu tada radile samo organizacije, kakav je bio 
»Srpski kulturni klub«!8! u Beogradu, ili list čaršijskih vlastodržaca u 
Hrvatskoj, Srpska riječ, ili samo opozicione srbijanske građanske 
stranke, nego i Delo Lazice Markovića, pa čak i sam predsjednik vlade 
takozvanog sporazuma između Hrvata i Srba, Dragiša Cvetkovi lično. Na 
zboru u Ogulinu potkraj novembra 1939 on je između ostalog rekao i ovo: 
»Ja imam mnogo razumevanja za ove strane koje su ovde sakupljene, 
znam ja njene osećaje, znam ja njenu prošlost, znam ja njenu istoriju ... 
Ja sam došao danas ovde, da ovo bude početak jednog novog rada gde će 
interesi srpskog naroda biti u potpunosti shvaćani i gde će interesi 
srpskog naroda biti u potpunosti zaštićeni. Bilo je dosta ovog prelaznog 
stanja. Mi shvatamo to prelazno stanje. Bilo je dosta odušaka ... Ovde 
kod vas zna se za jednu politiku: Kralj, Beograd i braća Srbi svi 
složni ...«193 


Zbog protektorske politike srbijanskih vlastodržaca prema pribićevi- 
ćevskim Srbima Kraljevina SHS se hrvatskom narodu od samoga početka 
pričinjala kao povampirena khuenovština, kao ponovna uspostava vlada- 
vine Khuenovih Srba nad Hrvatskom, a srpski buržoasko-činovnički 
elementi iz hrvatskosrpske koalicije pomogli su ostvarivanje ovakvog 
nacionalnog ujedinjenja i zato, da bi sada, pod zaštitom Karađorđevićeve 
dinastije i beogradske vlade mogli osvojiti i održati vladajuće činovničke 
pozicije, — kao što su to nekad (1883—1903) takvi isti elementi činili uz 
pomoć Khuena i Pešte. 

Ali nezadovoljstvo južnoslovenskih naroda sa stanjem u novoj državi 
(u kojoj nijedan narod nije došao do svoje pune, i socijalne i. političke 
slobode baš zato, što je zadržan stari, eksploatatorski, buržoaski sistem 
vladavine) bilo je kanalizirano u međusobni nacionalni sukob ne samo 


81 Organ toga kluba, Srpski glas, pisao je u to vrijeme ovako: »A od kako se počela 
uvoditi u delo Uredba Hrvatske banovine, Srbima je u toj banovini sve jasnije, da 
se za njih spremaju dani očajanja i beznadežnosti. »Srpski glas« je za njih glasnik 
bolje budućnosti i vere“da će ih Beograd i Srbija u buduće, kao i do sada držati pod 
svojim moćnim okriljem«. (Podcrtao V. B.) 

1% Srpska Riječ u svom prvom broju piše: »Naše je gledište, da će Srbi, koji su 
ušli u sastav banovine Hrvatske, i u buduće nacionalno i politički gravitirati prema 
Beogradu i Srbiji. Iz ovog će jednostavnog razloga Srbi u Hrvatskoj s više povjerenja 
pristupiti jednoj jačoj srpskoj političkoj formaciji, koja ima svoj korijen u Beogradu, 
nego jednoj našoj srpskoj stranci (Samostalnoj Demokratskoj, napom, V. B.), koja 
može postojati i razvijati se samo pod okriljem hrvatske politike«. 


18% Politika od 29. XI. 1939. Podcrtao V. B. 


nastojanjem beogradskih centralističkih vlastodržaca, nego i držanjem, 
politikom pojedinih nacionalnih buržoazija neposredno poslije 1918. 
Savez prečanskih građanskih klasa sa srbijanskom buržoazijom nije dugo 
potrajao. Kada su se buntovni pokreti stišali ili bili ugušeni, kada je 
neposredna opasnost od revolucionarne situacije i. pobunjenog naroda 
prošla, — buržoazije su se među sobom zavadile oko podjele vlasti. 
Srbijanska, nezasitna u svojoj gramzivosti, nastojala je svoju veliku 
prednoši (činjenicu, da je svu državnu vlasi, proširivši je godine 1918 
na ostale 'južnoslovenske krajeve, čvrsto zadržala u svojim rukama) 
upotrebiti na to, da buržoazijama iz oslobođenih zemalja, svojim po- 
magačima i saveznicima iz Osamnaeste, uskrati odgovarajući dio u vlasti, 
pa čak da i sasvim istisne neke od tih buržoazija iz unosnog vladanja 
državom. Od vladajuće klase srbijanska buržoazija se, sasvim po uzoru 
austro- -mađarskome, u novoj, mnogonacionalnoj državi pretvorila u vla- 
dajuću naciju i počela se u prisajedinjenim krajevima držati kao u osvo- 
jenoj zemlji. Nastupajući kao privilegirana, ratnička, osvajačka kasta, srbi- 
janski vlastodršci su čak i prečanske Srbe (u Vojvodini, Bosni i drugdje) 
počeli tretirati kao elemenat, kome se ni kod njegove vlastite kuće ne 
može povjeriti da upravlja sam sa sobom. Pod takvim prilikama i Voj- 
vođani su, i to baš vojvođanski Srbi, ubrzo postali građani drugoga reda, 
nepouzdani elementi, »Švabe«, — tako da su centralistički upravljači po- 
čeli vladati i nad Vojvodinom kao nad pokorenom zemljom. Ne samo 
sva glavna najviša mjesta u državnoj administraciji, nego i sve znatnije 
srednje pozicije zauzeli su Srbijanci, tako da je bivalo, da od dvadeset i 
četiri vojvođanska sreska načelnika dvadeset i dva budu iz Srbije. A pod 
šestojanuarskom diktaturom vojvođanski Srbi nisu bili ni toliko spo- 
sobni ni pouzdani, da bi u svom vlastitom zavičaju mogli postati i obični 
policijski stražari.193s 

Ovakvo osvajačko, hegemonističko držanje srbijanske buržoazije, koja 
ne samo da je zadržala u svojim rukama svu centralističku vlast, nego 
je prigrabila sve znatnije vlastodržačke pozicije i u zemljama izvan Srbije 
potiskujući, pa čak i sasvim uklanjajući iz vladavinskog aparata pred- 
stavnike domaćih buržoazija,!* — izazvalo je nezadovoljstvo kod svih ne- 
srbijanskih građanskih klasa, koje su najprije zahtijevale novu, za sebe 
pravedniju diobu vlasti, a zatim su ne uspjevši u tome, povele borbu 
protiv centralističkog uređenja, a neke i protiv samog postojanja za- 


jedničke jugoslavenske države. 
% 


18% U tom pogledu je klasičan onaj natječaj, što ga je šestojanuarski ban Dunavske 


banovine, usred Vojvodine, u Novome Sadu, raspisao za nova postavljenja redara; 
prema tom natječaju jedan od glavnih uvjeta, da netko postane policijskim stražarem u 
Dunavskoj banovini, koja je obuhvaćala pretežno teritorij Vojvodine, jest taj, da po 
rođenju bude Šumadinac, da ne bude Vojvođanin dakle! 

:1%1 Kolike je omjere zauzela ta težnja srbijanskih vlastodržaca za isključivom vlašću 
nad čitavom državom, o tome svjedoči i činjenica, da su se oni na pitanju diobe 
vlasti definitivno razišli i sa svojim ranijim glavnim saveznikom u Hrvatskoj, sa 
Svetozarom Pribićevićem i njegovom samostalnom demokratskom strankom. 

Ta borba ovih buržoazija oko vlasti najvećma se zaoštrila između srbi- 
janskih hegemonista na jednoj i najrazvijenije, hrvatske građanske klase 
na drugoj strani. 

U suštini su od samog početka zajedničke države i sve srpske i sve 
hrvatske građanske stranke zauzimale prema nacionalnom pitanju ono 
stanovište, koje je, u danom trenutku, moglo da im pomogne, da se na 
vlasti održe ili da na vlast dođu; isključivo sa tog stanovišta one su se 
opredjeljivale za jedinstvo ili protiv jedinstva i vodile jugoslavensku 
ili separatističku politiku, bile za Hrvate ili protiv Hrvata, za hrvatsko- 
srpski sporazum ili protiv njega, za zajedničku državu ili za amputaciju, 
odnosno za odcjepljenje. 

Vodeći takvu nacionalnu politiku, nijednoj od tih buržoazija, ni ve- 
likosrpskim centralistima, ni hrvatskim federalistima ili separatistima 
nije, u suštini, bilo stalo do naroda, do njegovih interesa i do njegove 
prave slobode, tako da im je i srpstvo i hrvatstvo i jugoslovenstvo služilo 
zato, da tim nacionalističkim plaštem prikriju svoje sebične, klasne, 
stranačke interese buržoaskih izrabljivača, 

Ovakav besprincipijelan, sitničavo sebičan i za budućnost i osnovne, 
životne interese južnoslovenskih naroda koban i ubitačan stav pojedinih 
buržoazija drastično se manifestirao u držanju srpskih i hrvatskih gra- 
đanskih stranaka prema nacionalnom pitanju za sve vrijeme trajanja 
stare Jugoslavije, tako da je i jedan općenit, sumaran pregled nacionalne 
politike ma samo i glavnijih buržoaskih partija dovoljan, da se uoči pravo 
značenje one uloge, koju su te dvije građanske klase odigrale u historiji 


naših naroda od 1918 do 1941.155 


Radikalna stranka. Pašićevi radikali su prvo godinama proglašavali 
Stjepana Radića i Hrvate najvećim, glavnim neprijateljima srpskog na- 
roda, bjesomučno ih progonili kao opasne antidržavne elemente, da bi 
kao jedini sigurni branitelji srpstva i države od te najkrupnije, hrvatske 
opasnosti opravdali pred srpskim narodom svoju protunarodnu vlada- 
vinn i održali sebe na vlasti. A onoga trenuika, kada se je pokazalo, da 
je Stjepan Radić svojim ulaskom u radikalsku vladu voljan da podrži i 
osigura dalju vladavinu radikala, — Pašiću odjednom nije više smetala 
ni Radićeva ni hrvatska antidržavnost. Kad je, zatim, Radićeva stranka 
opet prišla opoziciji i ponovo ugrozila vladajuće pozicije radikala, oni 
su ponovno zauzeli svoje staro protuhrvatsko stajalište i: poveli novu 
hajku na Hrvate, — samo da ih diskreditiraju i da onemoguće, da opo- 
zicija s pomoću hrvatske seljačke stranke istisne s vlade radikalnu 
stranku.136 


'85 Uloga srpskih i hrvatskih građanskih stranaka u rješavanju nacionalnog pitanja 
uglavnom je karkteristična i za buržoaske stranke ostalih naših naroda, o čemu se 
u ovoj studiji, u kojoj se raspravlja pretežno o hrvatsko-srpskim odnosima, ne može 
posebno i podrobno govoriti. 

1% Oni izuzetni pojedinci među radikalskim političarima, koji su u ovo doba od 
1918 do uvođenja diktature 1929 prema rješenju nacionalnog pitanja zauzimali 
drukčije stanovište, nego pašićevska većina, nisu mogli doći do dominantnog utjecaja 

Poslije 6 januara 1929 monarhofašistička diktatura našla je u prvacima 
radikalne stranke svoje brojne i odane pristaše, koji su se sad prekonoć 
pretvorili od Velikosrba u najžešće »Jugoslavene«, samo zato, da bi se 
i pod diktaturom domogli vlasti i održali na njoj. I obje protunarodne, 
odozgo stvarane, monarhofašističke »stranke«, Jugoslavenska nacionalna 
stranka (JNS) i Jugoslavenska radikalna zajednica (JRZ) našli su svoje 
brojne oslonce u nekadašnjim radikalima. 

Oni vodeći članovi radikalne stranke, koji se nisu povezali s monarho- 
fašističkom diktaturom, držali su se prema njoj pasivno, a godine 1937, 
u sklopu Udružene opozicije, ušli su u blok »Narodnog sporazuma« sa 
Hrvatskom seljačkom i Samostalnom demokratskom strankom (sa Se- 
ljačko demokratskom koalicijom.) Time su priznali opravdanost hrvatske 
borbe protiv centralističko-hegemonističkog režima i izjasnili se za pra- 
vednije rješenje nacionalnoga pitanja. Ali ta radikalska politika spora- 
zuma sa Hrvatima niti je bila iskrena, niti dugoga vijeka. 

Radikalska dobra volja i uviđavnost prema Hrvatima nisu bile iza- 
zvane nekim dubljim uvjerenjem, da se na taj način služi općim inlere- 
sima zajednice, nego se svom tom promijenjenom taktikom išlo jedino 
za tim, da se s pomoću Hrvata i hrvatskog pitanja dođe do vlasti. Sve 
dok se u vodećim radikalskim krugovima smatralo, da je saradnja sa 
HSS-om za naše prilike najsigurniji put koji vodi vladi, radikali su tvrdili, 
kako se Hrvatima u općem, državnom interesu mora izići u susret i kako 
postojeća, neradikalska vlada treba da ide s vlasti zato, jer ne će i ne 
može da zadovolji želje Hrvata. 

Bilo je, međutim, potrebno da prođu jedva tri mjeseca od formiranja 
nove vlade sporazuma bez Trifunovićevog radikalskog Glavnog odbora, 
— pa da se principi radikalski iz osnova promijene i da se ranije parole 
zamijene ovim novim političkim tvrdnjama: ova sadanja vlada previše je 
dala Hrvatima, izdala je srpstvo i ruši državu, i zato treba da ide, a mi 
da dođemo kao najpouzdaniji branitelji srpskih, pa samim tim i državnih 
interesa. 

Dok se dakle mislilo, da će se ranija vlada srušiti s pomoću hrvatskog 
Pitanja, zalagali su se za njegovo »pravedno rješenje«, a kad se njihov 
(radikalski) dolazak na vlast s pomoću Hrvata izjalovio, udarili su 
suprotnim pravcem, da raspaljujući srpski šovinizam i braneći tobože 
srpski narod i državu od hrvatske opasnosti, dođu tim drugim, protivnim 
putem na vlast. 

Svoje novo stanovište radikalna stranka je fiksirala u pismu Glavnog 
odbora, u izjavi zamjenika šefa stranke g. M, Trifunovića i u novembar- 
skom programu stranke. Kritikujući rad nove vlade g. Cvetkovića, na- 
ročito s obzirom na senatske izbore, Glavni odbor Radikalne stranke u 
svom pismu organizacijama izjavljuje između ostalog i ovo: »U ovim 


u stranci, već su na ovaj ili onaj način bili eliminirani iz stvarnog stranačkog vodstva. 
U tom pogledu je karakterističan slučaj Stojana Protića, koji je zbog svog daleko 
razboritijeg i pravičnijeg nacrta Ustava, nego što je bio službeni radikalski, morao 
napustiti položaj ministra za konstituantu u korist Lazice Markovića, koji je u potpu- 
nosti zastupao Pašićevo shvaćanje, (Isporedi navedenu knjigu L. Markovića, str. 210.) 

mučnim danima kada uzbuđena duša narodna strahuje za sutrašnjicu, 
ceo narod se pita: zar se ovako podiže moralna snaga naroda i njegova 
vera u državu? ... radeći ovako, vlada zavodi najopasniju od svih ko- 
rupcija: ustavnu korupciju. Ona ruši bitno osećanje za pravilno razviće 
i države i društva — pravno osećanje«.!57 »Otvoreno vam kažem — izjav- 
ljivao je tada M. Trifunović — da smo zabrinuti radi izvođenja sporazuma. 
Vjerujem, da će to isto i drugi kazati. Kad pogledamo i čitamo, kako 
se daju zakletve, konstatiramo, da se zaklinje domovini Hrvatskoj. Ima 
međutim samo jedne domovine i jedne kuće. Mi moramo ostati na svom 
historijskom putu, kojim su išli Svetozar Miletić! i Nikola Pašić, Jaša 
Tomić i drugi; i radikalna stranka je za samouprave i to široke, ali ne 
za ovakve, kakve se danas daju.«1 


U programu narodne radikalne stranke, objavljenom tri mjeseca po- 
slije donesenog sporazuma, stari centralizam se propagira na sasvim 
neuvijen način: »Narodna radikalna stranka će braniti državno jedinstvo 
Srba, Hrvata i Slovenaca. Zato će zastupati jedinstvo državne teritorije 
i državljanstva i jedinstvo neposrednog narodnog pretstavništva kao 
državnog zakonodavnog tela.«149% 


Izuzevši opravdanu kritiku senata i senatskih izbora ova nova politika 
Glavnog odbora radikalne stranke ne priznaje posebni hrvatski narod 
8 vlastitim teritorijem i samostalnom unutarnjom upravom; ona ustaje 
čak i protiv onih minimalnih ustupaka, koje Hrvatima daje sporazum 
od 26. kolovoza; po vlastitom priznanju stvarnog šefa stranke g. Trifu- 
novića, radikali su se poslije sporazuma Maček-Cvetković i opet našli 
»na historijskom putu Nikole Pašića«; a taj Pašićev put je (s obzirom 
na hrvatsko-srpske odnose) nema sumnje: put centralističko-hegemoni- 
stičke politike, kojim putem je Pašić pošao još u doba svojih sukoba sa 
Franom Supilom (za vrijeme Prvog svjetskoga rata) i na kom je putu 
ustrajno ostao sve do svoga silaska sa vlasti. To naglo radikalsko vra- 
ćanje natrag na Pašićevu liniju samo je još jedan dokaz više, kako pri- 
znavanje hrvatskih narodnih prava, kako politika sporazuma nikad nije 
bila kod radikala plod temeljitog preobražaja, definitivnog kidanja sa 
pašićevštinom, sa centralističko-hegemonističkim stavom prema nacio- 
halnom pitanju, nego samo sredstvo za postizanje uskih, sebičnih stra- 
načkih ciljeva. 


Demokrati. Stav demokratske stranke prema nacionalnom pitanju 
nije se u svojoj suštini mnogo razlikovao od radikalskog. U odnosu 
Srbije prema Makedoniji, Crnoj Gori, Bosni, Vojvodini imali su demo- 
krati i radikali isto, centralističko-hegemonističko shvaćanje. Prema 
takozvanom hrvatskom pitanju držanje demokratske stranke bilo je dugo 


187 Politika od 19. X. 1939. 

1388 Žnačajno je pritom, da se Trifunović bez prava poziva na Svetozara Miletića, 
koji je zastupao upravo suprotna politička i nacionalna shvaćanja, nego što su bila 
Pašićeva. : 

19% Obzor od 30. listopada 1939. 

140 Politika od 28. XI. 1939. 

kolebljivo i neodređeno. Prema glavnom neprijatelju nacionalnog jedin- 
stva južnoslovenskih naroda, prema Aleksandru Karađorđeviću i nje- 
govoj monarhofašističkoj diktaturi demokrati su se odnosili isto onako, 
kao i radikali: ili šu surađivali s njom, ili su se držali uglavnom pasivno. 

U kolikoj je mjeri i politika ove građanske stranke prema nacional- 
nom pitanju bila diktirana stranačkim interesima dolaska na vlast, 
najbolje se je pokazalo u držanju demokrata godine 1939 nakon obrazo- 
vanja vlade Maček-Cvetković. Godine 1937 je i demokratska stranka 
kao sastavni dio Udružene opozicije stupila u takozvani blok Narodnog 
sporazuma sa hrvatskom seljačkom strankom. Od tog vremena, pa sve 
do Mačekova ulaska u Cvetkovićevu vladu, demokrati su se zalagali za 
slogu Hrvata i Srba, za udovoljenje opravdanih hrvatskih želja, za rje- 
šenje nacionalnog pitanja i pitanja preuređenja države na demokratski 
način, po slobodno izraženoj volji naroda. 

A kad ih je njihov partner iz Opozicije, Hrvatska seljačka stranka, 
iznevjerila i bez njih ušla u vladu, kod vođa demokratske stranke na- 
stala je spočetka velika zabuna, koja se manifestirala u drastičnim 
suprotnostima između izjava Ljube Davidovića na jednoj i ostalih 
stranačkih prvaka (M. Grola, R. Kneževića i dr.) na drugoj strani.!#! 
Dok je Davidović s pravom kritikovao nedemokratičnost postupaka 
Cveikovićeve vlade, koja je pristupila rješavanju krupnih nacionalnih i 
državnih problema bez pitanja i bez sudjelovanja naroda, — dotle je 
g. Grol zahtijevao, da se i dalje nastavi započetim, protudemokratskim 
putem, pa da se odmah, još prije slobodnih izbora i konzultovanja 
naroda, odozgo donese odluka o formiranju treće, srpske jedinice, i to 
na taj način, da pod centralističkom vladavinom Beograda ostanu 
uglavnom sve južnoslovenske zemlje osim Banovine Hrvatske i Slo- 
venije. U tom pogledu važna je »Izjava o političkoj situaciji« drugog 
šefa demokratske stranke, Milana Grola i njegov »Odgovor Hrvatskom 
dnevniku«.!#? 


141 Stav demokratske stranke prema nacionalnom pitanju i daljem preuređeuju 
države nakon obrazovanja ' Maček-Cvetkovićeve vlade izražen je u  »Zaključcima 
Užeg glavnog odbora«, u izjavama šefova stranke, Ljube Davidovića i Milana 
Grdla, u govorima članova Užeg glavnog odbora, Radmila Stojiljkovića i Radoja 
Rneževića, te u polemikama Davidovića sa Cveikovićem i Grola sa Hrvatskim 
Dnevnikom. Svi ti zaključci, izjave i polemike objavljeni su u Politici od 18, 22 i 31 
oktobra, od 4 novembra, te od 5 i 7 decembra 1939 godine. 

142)... Donošenje tih (političkih, napomena V. B.) zakona uzima se kao aktuelno, 
dok je ta stvar samo povod da se otvori pitanje o tome hoće li se ići na_ izbore 
odmah, što bi izgledalo kao logično i konzekventno kada budu zakoni gotovi ili će 
se prvo svršiti pitanje trećeg dela što se sa srpske strane postavilo kao prethodan 
uslov svemu. Jer se smatra da se ne bi smelo ići u izbornu borbu sa ovakvim strasnim 
raspoloženjima kakva su danas, niti u jednu Narodnu skupštinu koja bi proizišla iz 
takvih izbora. Sa srpske strane sasvim sa razlogom kaže se da se ne može usvojiti 
da ovaj deo stoji pod pitanjem i da zavisi od izbornih kuglica.« » ... ima da se reši 
preduslov za izbore, t. j. sudbina trećeg dela., . Ponavljam da se bez toga ne može 
ići na izbore.« (Politika od 5. XII. 1939.) 

»I izraz je ne ideje nego stvarnosti kada demokrati traže da se procedurom kojom 
je načeto rešavanje pitanja državnog uređenja, ono bar u opštim načelnim linijama 


izvede do kraja.« (Politika od 7. X1I. 1939.) 

Poslije Mačekovog sporazuma sa Cvetkovićem“ o diobi vlasti bez 
učešća demokrata, prvaci demokratske stranke su se od boraca za ostva- 
renje opravdanih hrvatskih zahtjeva i za demokratizaciju zemlje — 
najedamput pretvorili u čuvare države i sa mnogo rutine počeli da 
igraju staru, dobro poznatu Živković-Jeftić-Stojadinovićevu ulogu, s tom 
jedinom razlikom, što ovi demokratski državotvorci sad više nisu za- 
brinuti i uznemireni zbog jugoslavenstva, nego zbog srpstva, koje je 
vladom Maček-Cvetković ozbiljno ugroženo i nalazi se u velikoj, životnoj 
opasnosti.!+š 

Iz brojnih izjava i stavova demokratskih prvaka potkraj 1939 na- 
jednom je izbila stara hegemonističko-centralistička nastrojenost ovih 
građanskih političara, koja se u biti nije promijenila, iako je posljednjih 
godina bila prekrivena masom  prohrvatskih i slobodarskih rijeći i 
teorija. Na osnovi takve nagle promjene stava jasno izlazi, da su vođe 
demokratske stranke bili za pravedno rješenje hrvaiskoga pitanja, za 
neodloživu demokratizaciju zemlje i za bezuvjetno vraćanje političkih 
sloboda samo dotle, dok su bili osvjedočeni, da će ih ta njihova politika 
saveza sa Hrvatskom seljačkom strankom sigurno dovesti do većine na 
izborima i do vlade. Čim su se te njihove nade izjalovile, demokrati su 
napustili sve svoje dotadašnje zalaganje za slogu i sporazum s Hrvatima 
kao krivu politiku, jer ih nije dovela na vlast, — i stali pozivati Srbe 
na okup, raspaljivati velikosrpske šovinističke strasti, tražiti centrali- 
stičko, hegemonističko, protudemokratsko rješenje nacionalnog pitanja, 
— računajući, da će se sad još samo s pomoću takve, suprotne, srpske 
šovinističke politike moći da dobije vlada. 


Samostalna demokratska stranka. Ova Pribićevićeva stranka imala je 
u staroj Jugoslaviji dva, među sobom sasvim suprotna stava u nacio- 
nalnom pitanju. U prvom periodu (od 1918 do 1927) ona je u Hrvat- 
skoj bila glavnim stupom pašićevske centralističko-hegemonističke vla- 
davine, koja je svojom politikom terora, čaršijske korupcije i veliko- 


145 Ta nova uloga predstavnika demokratske stranke izražena je u njihovim »kon- 
statacijama« i drugim izjavama: »Težište našeg suda o sporazumu HSS 1 JRZ je u 
dvema neizvesnostima koje lebde nad zemljom kao celinom i nad srpskim delom u 
njoj.« »Srbi se pitaju gde su oni i na kom mestu u ovoj zemlji i kuda se upućuje 
sudbina njihova.« ».., U Vojvodini hoće da se stavi u pokret vojvođanski front, a u 
drugim pokrajinama podgrejavaju se s raznih strana slične akcije koje idu na rastro- 
javanje srpskog terena.« 

Ističući, da je demokratska stranka bila »uvek državotvorna«, Radmilo Stojilj- 
Lović, »bivši narodni poslanik i član užeg glavnog odbora Demokratske stranke« 
izjavio je 20. oktobra između ostalog i ovo: »I baš iz tog državotvorstva ona (Demo- 
kratska stranka) i danas opominje i ukazuje na elemente koji stvaraju nezadovoljstvo 
kod srpskoga naroda, — a srpski se narod mora zadovoljiti. Jer, ako je država hra- 
mala zbog toga što su Hrvati bili nezadovoljni, u toliko će pre biti golemih nevolja 
ako Srbi ostanu nezadovoljni« (Politika od 22, X, 1939.) 

I prvaku demokratske stranke, članu njenog Izvršnog odbora, Radoju Kneževiću, 
iakođer se čini, da se poslije obrazovanja nove vlade bez demokrata država nalazi 
u opasnosti. U novinskom izvještaju o njegovom govoru u Azanji kaže se između 
ostalog i ovo: »Na slici se danas vidi Hrvatska, sutra će se možda pojaviti i Slovenija, 
i on se pita gde su tu Srbi i, povrh svega, gde je Jugoslavija.« (Politika od 31. X. 1939.) 

srpskog progona i tlačenja ostalih južnoslovenskih naroda, a naročito 
Hrvata, — najvećma zatrovala odnose među Južnim Slovenima. 


Negativnost, štetnost takvog stava svog i svoje stranke u prvom raz- | 
doblju je najoštrije osudio sam Pribićević svojim držanjem od godine 
1927 (kada je sa Hrvatskom seljačkom strankom osnovao Seljačko- 
demokratsku koaliciju) pa sve do svoje smrti u emigraciji (1936). Pri- 
bićević je tada glavnim neprijateljem jedinstva južnoslovenskih naroda 
smatrao centralizam, velikosrpsku hegemoniju i monarhofašističku 
diktaturu, zastupajući politiku zajedničke hrvatsko-srpske borbe protiv 
beogradskih vlastodržaca i njihovog glavnog zaštitnika, dinastije Kara- 
đorđevića. 

Ali domaće, vilderovsko. vodstvo Samostalne demokratske stranke 
nije moglo dosljedno da prati svoga šefa na tom njegovom novom putu. 
U trenutku, kada se je javila realna mogućnost ponovnog dolaska na 
vlast, Vilder je odbacio svu svoju, manje više hinjenu naprednost, 
demokratičnost i borbenost, vrativši se ponovo na staru koalicionašku 
regierungsfiihig politiku dodvoravanja »onima gore« (dinastiji i čaršiji), 
da bi se preporučio i učinio sposobnim za vladu. Borbeni, progresivni, 
oslobodilačkoj borbi istinski odani elementi isključivani su iz stranke, 
a uistinu demokraiski nastrojeni pojedinci nisu imali znatnijeg utjecaja 
u stranačkom vodstvu, A poslije dolaska na vlast godine 1939 u Vilderu 
je opet prevladala njegova antimarksistička, antikomunistička predispo- 
zicija nekadašnjeg podsekretara u beogradskom  glavnjačkom ministar- 
stvu. unutrašnjih djela, i on se ponovo našao na pozicijama starih, 
protunarodnih, reakcionarnih građanskih političara.!4i 


Jugoslavenska nacionalna stranka (JNS). JNS zapravo nikada nije 
ni bila u pravome smislu politička stranka, nego je stvorena odozgo, pod 
monarhofašističkom diktaturom, isključivo kao sredstvo njene terori- 
stičke vladavine nad južnoslovenskim narodima. Regrutirani od trgovaca 
u politici, koji su, da bi od diktature dobili ministarske, banske i druge 
unosne pozicije u državnom aparatu, izdali svoje nekadašnje građanske 
stranke, ogriješivši se o najosnovnije principe i samih buržoaskih poli- 
tičara, vođe ove stranke, ogrezli u korupciji i u političkom kriminalu 
monarhofašističkog režima, — nisu od samog početka imali nikakvo 
vlastito osvjedočenje ni samostalno stanovište prema bilo kom problemu. 
Služeći slijepo i pokorno svojim  monarhofašističkim gospodarima, 
JNS-ovci su zastupali tobože intransigentno jugoslavenstvo, koje ustvari 
ne samo da nije imalo nikakve veze s iskrenom odanošću jugoslavenskoj 
misli, nego je, upotrebljeno da se prikrije protunarodna politika 
diktatora, predstavljalo najgrublju negaciju, bezobzirno razbijanje i 
rušenje jedinstva među južnoslovenskim narodima. 


U kolikoj je mjeri »jugoslavenstvo« Jugoslavenske nacionalne stranke 
bilo lažno i prevarno, bjelodano se pokazalo na decembarskim izborima 
godine 1938. Dok su bili na vlasti, JNS-ovci su godinama proglašavali 


144 Isporedi Novu riječ, brojeve od 140 dalje. 

Hrvate i Mačkovu Hrvatsku seljačku stranku najvećim neprijateljima 
jugoslavenstva, narodnog i državnog jedinstva — opravdavajući i održa- 
vajući monarhofašističku diktaturu tobožnjim spasavanjem države od 
te antidržavne opasnosti. A kad je nakon pada s vlasti — prestala za njih 
mogućnost da kao vladajuća stranka i dalje žive od takvog protuhrvat- 
skog čuvanja i spasavanja države, — glavni prvaci JNS-e su na izborima 
1938 priznali dra Mačka za nosioca liste, privezali se za tu listu tog 
najvećeg neprijatelja jugoslavenskoga, sami se kandidirali na njoj i na 
njenom programu, i pozvali svoje pristaše da glasaju za Mačeka i tako 
pomognu pobjedu Hrvatske seljačke stranke. Tako su postupili de 
cembra 1938 i Pera Živković i Boško Jeftić i njihovi glavni suradnici 
samo zato, jer drugog puta, da se na vlasi opet dođe, nisu tada više 
vidjeli, — osim ovog privezivanja za Mačka i njegovu stranku, koja je 
na izborima dobivala sve znatniju većinu i na taj način pružala najviše 
nade, da će i stranke, koje se povežu sa njom, dovesti na vladu. 


Na tim su izborima glavni nosioci i ideolozi šestojanuarske diktature 
pred čitavom našom javnošću otvoreno i na djelu priznali, da je sva 
njihova jugoslavenska ideologija bila jedna velika laž i obmana. I nikad 
nitko nije bolje raskrinkao i izvrgao ruglu tu šestojanuarsku jugosla- 
vensku koncepciju i njene nosioce nego baš Pera Živković i Boško 
Jeftić. Svojim držanjem na izborima 11. decembra 1938. ti vođe JNS-e 
nedvojbeno su dokazali, da šestojanuarsko-centralistički jugoslavizam 
ne predstavlja ničije, pa ni njihovo uvjerenje, nego da je samo bio i 
ostao prijevara u rukama onih, koji su od početka 1929 neodgovorno 
upropašćavali ovu zemlju i sve njene narode podjednako, samo zato, da 
protiv volje južnoslovenskih naroda sačuvaju svoja ministarska mjesta, 
svoje unosne, diktatorski neodgovorne položaje, i karađorđevićevsku 
dinastiju, jer ih je ova na tim vladajućim pozicijama držala silom svoje 
diktature. 


Jugoslavenska radikalna zajednica (JRZ). I po načinu formiranja, i 
po kvaliteti ljudskog materijala, i po svojim osnovnim ciljevima JRZ 
je potpuno ista s JNS-om. I toj stranci je bilo glavno vlast; i za nju je 
rješavanje nacionalnog pitanja imalo da posluži isključivo njenim vlasto- 
držačkim interesima. Pod Stojadinovićem glavni cilj JRZ-e bio je da 
tobože ojača, učvrsti i osigura narodno i državno jedinstvo. Ali kad su 
njegovu vladu počele ugrožavati HSS i one srpske građanske stranke 
iz opozicije, koje su bile za sporazum s Hrvatima, — ovaj novi čuvar 
države i jedinstva počeo je pomagati frankovačko-ustaške elemente u 
Hrvatskoj, tolerirati njihovu štampu (»Nezavisnost«), puštati neke po- 
najuglednije ustaške emigrante da se vrate u zemlju, pružajući na raz- 
ličite načine pomoć i podršku ovim hitlerovačko-musolinijevskim agen- 
tima i unajmljenim razbijačima  južnoslovenske države i nacionalnog 
jedinstva, kako bi njihovom protusrpskom i protujugoslavenskom akci- 
jom, koja je išla protiv svakog sporazuma i svake zajednice sa Srbima 
i sa Beogradom, oslabio one političke stranke u Hrvatskoj, koje su tada 
(godine 1938), surađujući sa srpskim strankama na programu  južno- 

slovenske državne zajednice, bile na putu da dobiju većinu u zemlji i 
da istisnu Stojadinovića i njegovu JRZ sa vlasti. 

I pod vodstvom Dragiše Cvetkovića JRZ je nastavila da rješava 
nacionalno pitanje isto tako besprincipijelno, isključivo u cilju svoga 
održavanja na vlasti, kolebajući se između starog, radikalskog, veliko- 
srpsko-hegemonističkog i tobožnjeg prohrvatskog, sporazumaškog sta- 
novišta, — već prema tome, šta se kad činilo probitačnijim po vlasto- 


daska Sr tereće ii 
držačke interese njenoga vodstva, 


Što se tiče stava ostalih srpskih stranaka prema nacionalnom pitanju 
u staroj Jugoslaviji, dovoljno je u ovom sumarnom pregledu istaći, da 
se shvaćanje i držanje zemljeradničke stranke Jovana Jovanovića i Mi- 
lana Gavrilovića prema ovom problemu nije u suštini mnogo razlikovalo 
od radikalskog, — a Dragoljub Jovanović je rješavanje nacionalnog 
pitanja iskorišćavao isključivo u svoje stranačko demagoške svrhe, 
odnoseći se i prema ovom problemu konjunkturistički; pozitivni inte- 
lektualci, okupljeni oko malobrojne Republikanske stranke, nisu bili u 
mogućnosti, da sa svojim političkim shvaćanjima znatnije utječu na 
razvoj buržoaske nacionalne politike u Srbiji u razdoblju 1918-1941. 

Kada je Maček, došavši na vlast 1939 izdao borbu hrvatskoga i 
ostalih južnoslovenskih naroda za ostvarenje istinskog nacionalnog i 
političkog oslobođenja, — nije se u čitavoj zemlji našla nijedna građanska 
opoziciona stranka, koja bi povela odlučnu borbu za rješenje nacio- 
nalnog pitanja na demokratskom, slobodarskom, istinski ravnopravnom 
južnoslovenskom temelju. Srbijanske opozicione, narodno-sporazumaške 
stranke (povezane u Udruženoj opoziciji) našle su se na repu onoga 
reakcionarnog, protujugoslavenskog, šovinističkog pokreta, što ga je 
Srpski klub poveo u cilju, da se održi velikosrpska hegemonija u Jugo- 
slaviji. U časopisima i u dnevnim listovima, na zborovima i na sabo- 
rima, uz aktivno sudjelovanje srbijanskih građanskih političara iz opo- 
zicije, neumorno se razvijala jedna te ista teorija o neophodnosti stva- 
ranja srpske prevlasti kod novog preuređenja države; Srbi imaju 
posebnih zasluga, izuzeinih sposobnosti i naročitih misija, pa su zato 
oni jedini pozvani i u stanju da vode brigu o ovoj državi, da je čuvaju 
i da u buduće odlučuju o njenoj sudbini (»Jako Srpstvo — jaka Jugo- 
slavija«). 

»U Jugoslaviji su Srbi najbrojniji i imaju najviše državnog iskustva. 
Stoga su im i ostali Jugosloveni priznavali pravo prvenstva među 
jednakima«, i t. d., i t. d.165 


Hrvatska seljačka stranka. Od hrvatskih građanskih stranaka za rje- 
šavanje nacionalnog pitanja najznatnija je Hrvatska seljačka stranka, 
koja je samo po golemoj većini svoga članstva bila seljačka, ali je na 
čelu sa građanskim vodstvom, koje je isključivo određivalo stranačku 
politiku, ustvari bila izričito građanska stranka. Parole braće Radića o 


15 Vidi Srpski glas, broj 1 i dalje brojeve: 

socijalnoj pravdi, o seljačkoj pravici, o seljaštvu kao subjektu u politici 
i o seljačkoj državi, — to je građansko vodstvo (naročito poslije smrli 
Stjepana Radića) upotrebljavalo još samo kao sredstvo, s pomoću kog 
se mogu pridobivati i voditi seljačke mase, a na ostvarenje radićevskog 
socijalnog, seljačkog programa nije uopće ozbiljno mislilo. 


Građansku politiku vodstva HSS-e samo je definitivno učvrstio. onaj 
veliki priliv pripadnika krupne buržogžije i građansko-činovničke inte- 
ligencije u seljačku stranku, koji je nastao poslije Jeftićevih izbora iz 
godine 1935, kada se je povjerovalo, da će ova stranka, dobivši onakvu 
većinu, ubrzo morati da dođe na vlast. 


Što se samog Stjepana Radića tiče, on je (kao što smo to već ranije 
istakli) neko vrijeme, naročito 1918 i neposredno poslije te godine 
(dok još nije formirana pravilna politika Komunističke partije prema 
nacionalnom pitanju) gotovo jedini zastupao ispravno stanovište u 
hacionalnom pitanju. Ustajući protiv centralističko-hegemonističke vla- 
davine i protiv monarhističkog oblika države i propagirajući republiku, 
seljačka prava, i punu nacionalnu slobodu hrvaiskoga naroda — Radić 
je u to vrijeme pridobio na svoju stranu goleme mase seljaštva, koje 
su i kasnije, sve do Mačekova dolaska na vlast (1939) ostale privržene 
seljačkoj stranci, vjerujući da će ona svim taktiziranjima usprkos 
ostvariti ovaj Radićev program, čim joj se za to pruži prilika. 

Ovoj svojoj politici iz vremena oko Osamnaeste nije, međutim, ostao 
vjeran ni sam Stjepan Radić, onemogućujući njeno dosljedno provo- 
đenje svojim čestim idejnim i praktično političkim kolebanjima. 146 No 
usprkos naglom i krupnom mijenjanju političkog stava (koje je često 
značilo zamjenjivanje krajnje lijevih, radikalnih koncepcija sa sasvim 
desnim, reakcionarnim shvaćanjima) Radić je i u posljednjoj godini 
svoga Života čvrsto ostajao kod nekih svojih osnovnih principa u rje- 
šavanju nacionalnog Pitanja: on je bio odlučno protiv amputacije, i do 
kraja se zalagao za jedno sveobuhvatno južnoslovensko rješenje, za 
održanje nacionalne i državne zajednice između hrvatskog i ostalih 
južnoslovenskih naroda.!#7 


Ali kada je godine 1939 građansko vodstvo HSS-e sklapanjem spo- 
razuma  Maček-Cvetković rješavalo nacionalno pitanje, ono se nije 
obaziralo ni na Radićeva shvaćanja iz godine 1918 (čija ispravnost je 
dvadesetogodišnjim iskustvom u staroj Jugoslaviji bila neosporno po- 
tvrđena), ni na njegovo stajalište iz 1928. Rukovodeći se  isključivo- 
. interesima hrvatske buržoazije, to vodstvo je ovim sporazumom ustvari 
likvidiralo sve Radićeve ispravne i pozitivne koncepcije nacionalnoga 


146 Igporedi August Cesarec, Stjepan Radić i republika. Prilog našoj političkoj 
historiji. Zagreb 1925. 

47 O historijskoj ulozi Stjepana Radića i o njegovom shvaćanju nacionalnoga 
Pitanja vidi Krležine eseje »Smrt Stjepana Radića« (u knjizi Deset krvavih godina, 
str. 145-172) i »Teze za jednu diskusiju iz 1935« (Nova Misao, Beograd, god. 1953, 
br. 7). 

pitanja. Ako se razmotri ne samo tekst sporazuma,!“* nego i djela te 
sporazumaške politike, koja su uslijedila nakon 26 kolovoza 1939, — 
onda je sporazum Hrvatske seljačke stranke sa Jugoslavenskom radi- 
kalnom zajednicom i Mačkov ulazak u vladu ministra predsjednika 
Cvetkovića ustvari značio: 1. definitivno priznanje vladajuće dinastije 
Karađorđevića i, monarhijskog oblika države; 2. prihvat protuna- 
rodnog kapitalističkog vladajućeg sistema; 3. održanje dotadašnje cen- 
tralističko-hegemonističke vladavine, uz uvjet da hrvatska građanska 
klasa, pod tim vladavinskim sistemom, preuzme vladu u Hrvatskoj i 
jedan dio vlasti u centralnom beogradskom državnom aparatu; 4. izdaju 
nacionalne slobode svih ostalih južnoslovenskih naroda, koji su i poslije 
ovoga sporazuma ostajali i dalje pod beogradskom  centralističkom 
vlašću; 5. omogućenje, da nasuprot svim ostalim opozicionim, srpskim 
strankama, ostanu na vladi Cvetkovićevi velikosrpski čaršijski elementi, 
okupljeni oko JRZ, koja je kao organ monarhofašističke diktature bila 
kod svih naših naroda potpuno kompromitirana; i napokon 6. napu- 
štanje i izdaju one borbe hrvatskoga seljaštva ne samo za istinsko nacio- 
nalno, nego i za socijalno i političko oslobođenje, koju borbu je to 
seljaštvo onako požrtvovno vodilo punih dvadeset godina. U svojoj 
suštini dakle, Mačkov sporazum sa Cvetkovićem značio je kapitulaciju 
građanskog vodstva HSS pred dinastijom i čaršijom radi dolaska na 
vlast, nagodbu sa JRZ-om o diobi vlasti. 

Najznačajnija je pritom činjenica, da je vodstvo _ HSS-e odmah po 
svom dolasku na vlast uprlo sve sile, da se sačuva stari ilačilački, protu- 
narodni vladavinski sistem. Najprije se počelo na sve strane tvrditi, da 
je sad sve gotovo, sve je u najboljem redu, da ne treba ništa više tražiti 
i ni za šta se boriti. Zatim su stari diktaturini zakoni ne samo zadržani, 
nego čak i pooštreni radi još drastičnijeg ugušivanja narodne slobode. 
Sačuvane su i stare, omrznute, kompromitirane ustanove diktature 
(parlament, senat, za koji su po starom zakonu vršeni čak i izbori). Na 
najosjetljivijim mjestima državnoga aparata (u ministarstvu unutrašnjih 
djela, u policiji) ostavljeni su na svojim položajima i najkrvoločniji 
stupovi monarhofašističke diktature. I dok su tako novi HSS-ovski vla- 
stodršci zadržali u svemu stari poredak, oni nisu ostvarili nijedno od 
svojih obećanja iz vremena opozicije: nije dana opća amnestija, nije 
ukinuta cenzura, nisu vraćene političke i građanske slobode, nisu pro- 
vedeni slobodni, demokratski izbori, poslije kojih bi se, na osnovi slo- 
bodno izražene narodne volje als izvršiti preuređenje države. $e- 
ljaštvo nije postalo političkim subjektom, »pokvarena gospoda« nisu 


148 Mnogi dobronamjerni elementi spočetka su vjerovali, da je ovakvo, kompro- 
misno, oportunističko sklapanje sporazuma sa strane vodstva HSS-e samo taktički 
potez, da bi se osvojila prva, početna pozicija, sa koje bi se moglo pristupiti 
istinskom provođenju punog nacionalnog i političkog oslobađanja i demokratskoga 
preuređivanja države. Ali ubrzo se pokazalo, da je građansko vodstvo HSS-e, čim je 
došlo na vlast, izdalo sve osnovne slobodoljubive i demokratske principe svoga pro- 
grama iz opozicije i pretvorilo se u običnu vladinu, protunarodnu građansku stranku, 
koja je išla isključivo za tim, da pod svaku cijenu održi postojeći poredak, jer je on 
sada i tom HSS-ovskom vodstvu osiguravao jedan dio vlasti. 

uklonjena sa vlasti, a ostvarenje socijalne pravde i seljačke vladavine 
(ni u Banovini Hrvatskoj) ovome građanskome vodstvu otkako je došlo 
na vlast nije više uopće padalo na pamet. Uz to je Maček-Cvetkovićeva 
vlada protiv svih onih, koji su i poslije ove otvorene izdaje HSS-ovskog 
vodstva nastavili da se bore za istinsko oslobođenje i hrvatskog i ostalih 
južnoslovenskih naroda, — ne samo primjenjivala stare, glavnjačke me- 
tode, nego ih je još i nadopunila novim (nastavljanje bezobzirnih pro- 
gona Komunističke Partije, osnivanje koncentracionih logora za anti- 
fašiste i sl.). 

Takvo držanje vodstva Hrvatske seljačke stranke na vlasti, takvo 
treuvijeno zadržavanje staroga sistema izazvalo je zaprepašćenje i razo- 
čaranje kod hrvatskih seljačkih masa i kod svih onih opozicionih ele- 
menata izvan Hrvatske, koji su dijelili vjeru hrvatskih seljaka, da se 
HSS bori za pravedno rješenje nacionalnoga pitanja, za istinsku slobodu 
i hrvatskog i svih ostalih južnoslovenskih naroda. Ustvari je stav, što 
ga je vodstvo HSS-e zauzelo prema starom sistemu bio logičan i 
neminovan, jer je sasvim odgovarao onim osnovnim interesima hrvatske 
buržoazije, koje je građansko vodstvo seljačke stranke s punom, klasnom 
dosljednošću zastupalo. Od samog početka buržoasko vodstvo HSS-e 
nije išlo za uklanjanjem, za rušenjem buržoasskog sistema, s pomoću 
kog se vršilo kapitalističko tlačenje i izrabljivanje naroda, — jer je taj 
sistem jedini mogao i hrvatskoj buržoaziji, kada dođe na vlast, da 
osigura njenu klasnu vladavinu. Zato je njoj bilo stalo samo do toga, 
da tim sistemom ona zavlada u Hrvatskoj, da uklonivši čaršijske. veliko- 
srpske nosioce sistema sa teritorija Hrvatske, zauzme njihovo mjesto, 
da tu preuzme od njih upravljanje sistemom. Buržoaskom vodstvu 
HSS-e nije se dakle radilo o likvidiranju protuseljačkog kapitalističkog 
poretka, nego o tome, da hrvatska buržoazija zagospodari njime kod 
svoje kuće, a da participira u njemu što se vladanja nad čitavom 
državom tiče. Kad je sporazumom iz 1939 oba ta svoja cilja postigla, 
hrvatska buržoazija na vodstvu HSS-e bila je zadovoljna, njoj nisu bile 
potrebne više nikakve promjene i nikakva dalja borba, a stari protu- 
narodni sistem vladavine je u njoj dobio svoj novi, ponajčvršći oslonac. 

Sasvim drukčije se odnosio hrvatski narod prema vladajućem poretku. 
Njegovo nezadovoljstvo poslije Osamnaesie bilo je prije svega i u 
suštini izazvano time, što je i poslije oslobođenja od Austro-Ugarske 
zadržan nad Hrvatskom protunarodni, eksploatatorski buržoaski sistem, 
koji je po starome nastavio da vrši socijalno i političko tlačenje na- 
roda, zadržavajući i dalje vid nacionalnog ugnjetavanja, budući da su 
novi nosioci protunarodne vladavine bili “srpske narodnosti. Zamjenji- 
vanje austromađarskih nosilaca kapitalističkog sistema s onima iz Beo- 
grada nije donijelo hrvatskom narodu nikakvo poboljšanje njegovoga 
stanja baš zato, što je značilo samo nebitnu, površinsku promjenu na- 
cionalne pripadnosti kapitalističkoga ugnjetača, — dok je zadržavalo 
suštinu samoga sistema. Za narod je dakle i u Hrvatskoj kao i u svim 
ostalim južnoslovenskim zemljama bilo i 1918 i 1939 osnovno pitanje: 
da li će tlačilački kapitalistički sistem postojati i dalje, ili će biti ukinut, 

— ane, u čijim će se on rukama nalaziti. Hrvatski narod je dakle poveo 
svoju oslobodilačku borbu prije svega zato, da sruši, da ukloni taj 
vladavinski sistem, ono, što mu je najviše smetalo, s pomoću čega se 
nad njim vršilo i socijalno, i političko, i nacionalno tlačenje. 


To nezadovoljstvo i tu borbu naroda, izazvanu daljim postojanjem 
kapitalističkoga sistema — buržoasko vodstvo HSS-e nastojalo je svima 
sredstvima da skrene isključivo protiv nacionalno stranih, srpskih no- 
silaca sistema, prikazujući stvari tako, kao da su za sva zla i za sve 
nevolje, od kojih hrvatski narod pati, krivi samo 1 isključivo Srbi, i to 
svi Srbi. cio srpski narod, koji je neprijatelj Hrvata i kao takav ih 
nacionalno ugnjetava. U svojoj agitaciji (naročito usmenoj) — u čemu se 
nisu mnogo razlikovali od frankovaca — desni buržoaski vođe HSS-e 
raspirivali su nacionalnu mržnju, usmjeravali sve nezadovoljstvo hrvat- 
skoga naroda samo protiv srpstva, — sa ciljem, da prikriju ulogu buržo- 
aske klase i njenog kapitalističkog sistema u ugnjetavanju hrvatskoga 
naroda, — kako bi otklonili narodnu mržnju i narodnu borbu s one klase 
i s onog sistema, kojoj klasi je i samo to vodstvo pripadalo i koji sistem 
je i njoj isto tako bio potreban. Izazivanjem i podržavanjem slijepe 
nacionalističke, šovinističke protusrpske mržnje kod hrvatskoga naroda, 
buržoazija iz HSS-e željela je klasnu borbu potlačenih seljačkih masa i 
za socijalno i političko oslobođenje od kapitalističkog tlačenja — kana- 
lizirati isključivo u hrvatsko-srpski nacionalni sukob, kako bi time 
spasila svoju vlastitu buržoasku klasu i onaj klasni vladavinski sistem, 
koji je i hrvatskoj buržoaziji jedini mogao da osigura eksploatatorsku 
vladavinu nad radništvom i seljaštvom Hrvatske. 


Ovakvim zadržavanjem protunarodnog jerezovskog sistema vladavine 
nakon svog ulaska u vladu vodstvo HSS-e je u stvari ponovilo postupak 
Narodne stranke, koja je, godine 1873, da bi došla na vlast, prihvatila 
onaj ugnjetački nagodbenjački sistem, protiv koga je hrvatski narod 
pod njenim vodstvom vodio tešku, požrivovau borbu punih pet godina. 
Izdaja, koju su građanski političari na čelu HSS-e izvršili prema borbi 
hrvatskoga naroda za slobodu, stupivši godine 1939 u službu beogradske 
dinastije i čaršije — bila je, nadalje, u suštini od istoga značenja kao i 
kapitulacija hrvatsko-srpske koalicije pred habzburškom, peštansko- 
bečkom vladavinom nad Hrvatskom tridesetak godina ranije (1910-e), 
kada je Frano Supilo, ogorčen držanjem građanskih koalicionih stra- 
naka, ovako okarakterizirao smisao koalicijinog dolaska na vlast uz cijenu 
napuštanja borbe za slobodu Hrvatske: 


»Koliko rađa, borbe, progonstva ... teških, užasnih časova, pa zašto? 
Zašto? 
Zato, evo, zato, da sistemu izmijenimo vojsku! « 


Sporazum Maček- Cvetković, ulazak HSS-e u Cvetkovićevu jerezovsku 
vladu, nije uistinu značio ništa drugo, nega izmjenu vojske onome 
sistemu, koji je i prije i poslije 1939, sve do propasti stare Jugoslavije, 
držao u potlačenosti sve južnoslovenske narode. 

Uz buržoasku vlastoljubivost glavni motivi kapitulacije HSS-e pred 
beogradskom vladom i dinastijom bili su uglavnom slični onim uzro- 
cima, zbog kojih su se takozvane prečanske građanske političke stranke 
godine 1918 stavile pod okrilje te iste vlade i dinastije: i sad je strah 
buržoazije pred revolucijom natjerao njene političare, da se radi obrane 
protiv zajedničke, komunističke opasnosti, sjedine s beogradskim vlasto- 
dršcima, koji su čitav svoj državni aparat upotrebljavali u obranu posito- 
jećeg, kapitalističkog poretka, ugušujući najbrutalnijim sredstvima revo- 
lucionarni radnički pokret, kome su sve više prilazile i mase potlačenog 
siromašnog seljaštva. 

A kada se je pokazalo, da ni ovakvo jedinstvo zagrebačkih i beo- 
gradskih vlastodržaca nije u stanju da održi protunarodni, ugnjetački 
sistem i postojeći buržoaski poredak, — haesesovski političari su zajedno 
sa svojim saveznikom, Cvetkovićevom Jerezom i s Pavlom Karađorđe- 
vićem potražili sebi u  hitlerovačkoj Njemačkoj i fašističkoj Italiji 
sigurnijeg zaštitnika, i paktom od 25. HI. 1941 konačno i potpuno izdali 
nacionalnu slobodu i državnu nezavisnost. 


Frankovci i klerofašisti. Unutar ove grupacije građanskih političara 
postojale su različite frakcije s posebnim stranačkim organizacijama 
i programima, ali prema nacionalnom pitanju su svi ti frankovačko- 
klerofašistički elementi u krajnjoj liniji zauzimali isto, separatističko 
stanovište, bili protiv svake, pa i državne zajednice sa Srbima i s ostalim 
južnosiovenskim narodima i na ovaj ili onaj način radili na odcjepljenju 
Hrvatske i na njenom podvođenju pod fašističku Italiju i hitlerovačku 
Njemačku. To svoje stanovište klerofašisti su već od početka 1939 stali 
manje ili više otvoreno iznositi i u samoj zemlji, propagirajući u svojoj 
legalnoj štampi primjer Slovačke. Tako je Hrvatska Straža, glavni organ 
klerikalaca, u martu te godine pisala: »Kad su Slovaci pokazali odlučnu 
volju da idu do kraja i da prime pomoć Njemačke, neki su počeli Slo- 
vacima sugerirati, da oni ne smiju prihvatiti pomoć Njemačke, jer da 
će to biti izdaja slavenskih interesa, da će to ugroziti i samu Slovačku, 
koja da će doći pod protektorat Njemačke i sl. Ta logika je iz temelja 
pogrešna ... Oni, koji prigovaraju Slovacima radi suradnje s Njemačkom, 
ne nude im u zamjenu ništa bolje od nesnosnog tutorstva Čeha, koji 
danas i sami trebaju zaštitnika.«149 


U novembru 1939 ova profašistička propaganda rušenja zajedničke 
države i podjarmljivanja Hrvaiske novim fašističko-nacističkim gospo- 
darima poprimila je još mnogo otvoreniji oblik: od pisanja u prene- 
senom smislu i uvijenog operiranja sa Slovačkom prešlo se sad na 
direktno pozivanje Hrvata, da prekinu veze s Bizantom (što znači 
s Balkanom, sa Srbijom, sa Jugoslavijom) i da po uzoru Dubrovnika 
priđu pod talijanskog (mletačkog) zaštitnika. U svom 253 broju od 
5 studenog 1939 Hrvatska Straža je sve to iznijela u članku Položaj 


19% Značajno je, da je ovakve članke Hrvatske Straže prenosila i druga građanska 
štampa, isporedi, na primjer, Zagrebački list, god. I. broj 67 od 16 ožujka 1939. 

malih naroda: »Najveći stupanj moralne veličine pokazuje Dubrovnik 
upravo u časovima, kad površni promatrač vidi samo vanjske znakove 
podložnosti. Takav jedan momenat nastupio je za Dubrovnik u času 
sloma bizantinskog carstva god. 1205. u času četvrte križarske vojne. 
Dubrovnik, do tada pod zaštitom Bizanta, morao je naglim zaokretom, 
ako nije htio da i on propane u tadašnjoj oluji, promijeniti zaštitnika. 
Tako započinje mletačko razdoblje pokroviteljstva Dubrovnika, koje 
traje sve do 1358. Dubrovnik je tada morao primiti teške uvjete i dati 
okrnjiti vanjske znakove svoga suvereniteta time što je kneza dobivao 
iz Mletaka. Dubrovačka sloboda ipak nije bila uništena. Dubrovnik je iz 
te činjenice čak znao izvući koristi i za svoju unutarnju politiku, pa i 
dalje vlast ostaje u rukama velikog vijeća te senata ... Radi toga je put 
veličine u časti otvoren svakom narodu. Primjer hrvatskoga Dubrovnika 
pokazuje taj put. Što je mogla jedna mala hrvatska skupina, može i čitav 
hrvatski narod, samo ako nam budućnost naroda, njegov opstanak, naše 
hrvatsko državno pravo budu miliji od različitih utopija.« : 

Ta klerofašistička politika odcjepljenja Hrvatske od. Jugoslavije nije, 
prema tome, imala za cilj nacionalno oslobođenje hrvatskoga naroda, 
nego njegovo ponovno porobljavanje, podvođenje u novo, najteže, naj- 
ubitačnije njemačko-talijansko, fašističko ropstvo. To odcjepljenje je 
dakle bilo upereno protiv hrvatske slobode i samostalnosti i značilo je 
svijesno, plansko podjarmljivanje Hrvatske tuđinskoj vlasti glavnih, 
najvećih neprijatelja hrvatskoga naroda. ' 


Frankovačko-klerikalni dio hrvatske buržoazije vodio je ovakvu po- 
robljivačku nacionalnu politiku prije svega zato, što je smatrao, da je 
to jedini put, kojim će oni, pa ma i kao tuđinske, fašističke sluge moći 
da zavladaju Hrvatskom. Nijedna klerofašistička frakcija nije uživala 
nikakvog povjerenja kod hrvatskog naroda; neke od ovih građanskih 
političara bio je narod odbacio od sebe zbog njihove protuhrvatske po- 
litike za vrijeme šestojanuarske diktature. (Najistaknutiji predstavnici 
klerikalaca nalazili su se na čelu onih poklonstvenih deputacija, koje su 
iz Hrvatske odlazile u Beograd da izraze oduševljenje, odanost i zahval- 
nost Aleksandru Karađorđeviću zbog uvođenja monarhofašističke dikta- 
ture; mnogi od klerikalnih prvaka su još i na izborima 1935 bili Jeftićevi 
glasači.) Drugi su izgubili svaki kredit u narodu onoga trenuika, kada su 
kao ustaški emigranti otvoreno stupili u najamničku službu fašističke 
Italije i Hitlerove Njemačke. Treći su se sasvim onemogućili kao uglav- 
ljeni suradnici i plaćenici Stojadinovićeve vlade. Nijedna frankovačko- 
klerofašistička grupa nije dakle mogla da računa sa podrškom u na- 
rodu, tako da za njih nije bilo nikakvog izgleda, da putem izbora dođu 
do većine i preko nje do vlade.A i za ovaj dio buržoazije, koji je dugi 
niz godina bio istisnut iz unosnog upravljanja državom, bilo je najpreče, 
glavno životno pitanje, domoći se što prije vlasti i preko nje dobro pla- 
ćenih položaja u državnom aparatu. Zbog toga su glavnu klerofašističku 
vojsku sačinjavali činovničko-oficirski nezadovoljnici (oni građanski in- 
telektualci, koji su bili bez mjesta ili na sasvim niskim položajima, i 
bivši austrijski odbačeni, penzionirani oficiri). 

Svijesni, da im u slobodnoj Hrvatskoj narod nikad ne će dati vlast 
nad sobom, a isto tako sigurni da vladu nad Hrvatskom ne će dobiti ni 
od beogradskih, karađorđevićevskih upravljača, koji su se 1939 već po- 
godili s Mačekom, frankovačko-ustaški elementi unajmili su se u talijan- 
sko-njemačkih narodnih neprijatelja, pomogli im da porobe Hrvaisku 
samo zato, da bi u tako porobljenoj zemlji kao sluge i namjesnici fa- 
šističko-hitlerovskih gospodara mogli »dobiti lepe platje, velike časti, i 
vlast daviti Hrvate«.15% 


To su bili osnovni motivi i glavni sadržaj petokolonaške nacionalne 
politike frankovačkih, klerofašističkih građanskih stranaka u staroj 
Jugoslaviji.!5! 


IV. 


DINASTIJA KARAĐORĐEVIĆA 
I RJEŠAVANJE NACIONALNOG PITANJA 


U razbijanju južnoslovenskog nacionalnog i državnog jedinstva poslije 
1918 osobitu ulogu je odigrala dinastija Karađorđevića. 


Svetozar Marković je već godine 1872 u svojoj Srbiji na Istoku došao 
do značajnog zaključka, kako je dinastija i monarhija postala smetnjom 
za dalji razvoj i samog srpskog naroda, predstavljajući glavnu prepreku 
njegovog istinskog oslobođenja i ujedinjenja. Odajući priznanje onoj 
ulozi, koju je monarhija odigrala u stvaranju samostalne srpske države 
(uništavanje sovjetničke oligarhije, izgradnja vojske i sl.) Marković 
nastavlja: » Time je srpska monarhija završila svoju ulogu. Svaki dalji 
pokušaj njen, da se održi kao vladajuća sistema u novoj srpskoj državi, 
to bi bio pokušaj upravljen protiv slobode i napretka srpskog naroda.«!?? 
U kritici na »Mladu Srbadiju« (godine 1870) on je pisao: »srpski narod 
iz neznanja misli da može postojati narodna sloboda i utvrđivati se di- 
nastija«.!3 Razvijajući svoje misli o negativnoj ulozi dinastije, on je 


150 Tako je Starčević obilježio motive onih građanskih stranaka i političara, dvo- 
strukih robova  (Slavoserba, Mađarolaca), koji su radi svojih ličnih, buržoasko- 
činovničkih interesa, podvodili hrvatski narod pod dvostruko ropstvo: mađarsko i 
austrijsko. (Pisma Mađarolacah, 1. str. 77.) 

iBl.O nacionalnoj politici ostalih građanskih stranaka u Hrvatskoj nije potrebno 
posebno govoriti, pošto su se njihovi nosioci utopili ili u centralističke beogradske 
partije, ili su se stavili u službu monarhofašističke diktature, ili izgubili u HSS ili u 
nekoj od frankovačko-klerikalnih varijanata. 

Pritom treba naročito istaći, da su najbolji pojedinci i najpozitivniji dijelovi svih 
naših građanskih stranaka i hrvatskih i srpskih, a naročito široke mase radnoga 
seljaštva (čim su se osvjedočile o prevari i o izdaji svog dotadašnjeg stranačkog 
vodstva) prišli Narodno Oslobodilačkom Pokretu, sudjelujući od samog početka u 
našoj oslobodilačkoj borbi. 


152. Srbija na istoku ..., navedeno djelo, str. 161-162. 
158 Isporedi Veselin Masleša, Svetozar Marković ..., navedeno djelo, str. 61-62. 

naročito isticao suprotnost, koja postoji između »uređenja monarhije« 
na jednoj i oslobođenja i jedinstva srpskog naroda na drugoj strani. 
»Hatišerif i Berat od 1830. g. bili su samrtni udarac za srpsku revoluciju. 
Borba za oslobođenje i jedinstvo celog srpskog naroda, pa i sama misao 
o tom, bila je sa svim ostavljena. Mesto toga u Srbiji se započinje 
uređenje monarhične države.«!* U svojoj knjizi o Markoviću Veselin 
Masleša je ovako sumirao Markovićevo shvaćanje o odnosu između mo- 
narhije i jedinstva srpskog naroda: »Sve dotle dok postoji monarhija, 
ona će se prema drugim srpskim državama ili prema drugim porobljenim 
narodima odnositi osvajački. Ovu misao je Svetozar Marković ponavljao 
vrlo često i ona se nalazi i u njegovom razmatranju odnosa između Srbije 
i Crne Gore, koje on nikada ne postavlja izdvojeno, nego uvek u vezi 
sa pitanjem oslobođenja celog srpskog naroda ...«155 


Veoma je značajno, nadalje, da je Marković i onda, kada se je radilo 
o oslobođenju i ujedinjenju samo srpskog naroda, naglašavao njegovo 
apsolutno pravo, da sam po svojoj volji odluči o uređenju i o obliku 
svoje nove države.!56 A »ako se uzmu u račun naši susedi preko Save i 
Dunava« i kada se radi o širem ujedinjenju balkanskih naroda,l57 — 
onda je za Markovića sasvim apsurdna i sama pomisao održanja srpske 
dinastije i monarhije, — a pravo odlučivanja tih naroda o uređenju nove 
zajedničke države osnovni preduvjet, bez čijeg ispunjenja je svako takvo 
ujedinjenje besmisleno, — jer »koji će od tih naroda (balkanskih, napom. 
V. B.) pristati da se »aneksira« srpskoj monarhiji? «158 


Ujedinjenje južnoslovenskih naroda godine 1918 anektiranjem svih 
nesrbijanskih zemalja srpskoj monarhiji uz nametnuto održanje di- 
nastije Karađorđevića — potvrdilo je ispravnost Markovićevih teza i 
predviđanja. 


Od samog početka toj je dinastiji bila glavna i jedina briga da sebe 
održi na prijestolju, pa ma sve drugo propalo i nestalo; radi svog samo- 
održanja predstavnici dinastije bili su još i prije uvođenja diktature 
gotovi da unište i narodno jedinstvo i zajedničku državu. Kad je Puniša 
Račić smrtno ranio Radića u beogradskoj skupštini, nastao je golem 
val narodnoga ogorčenja naročito u Hrvatskoj, koji je prijetio rušenjem 
sa vlasti onih, za čiji račun je bio izvršen Račićev zločin. Da bi spasio 
vladavinu svoje dinastije od ugroženosti sa hrvatske strane, Aleksandar 


154 Srbija na istoku, str. 90. 

155. V. Masleša, navedeno djelo, str. 63-64. 

1% U jednom svom pismu iz Petrograda 7 januara 1869 Marković piše: »Liberali 
su trebali da objave, da njima nije ni najmanje stalo hoće li njegova milost, Obrenović 
MI, biti kralj ili car »velike Srbije«, već da... srpski narod, kad se sav oslobodi, ima 
pravo da bira vladara, koji se njemu najbolje dopada, i formu vlade, koja je za njega 
najkorisnija, jednom reči, da Srbija nije spajiluk Obrenovića, niti ikoje dinastije ...« 
(Celokupna Dela, sv. VII, »Ocena partija«, str. 82-83.) . 

157 Isporedi V. Masleša, navedeno djelo, str. 67. 

18 Isporedi Marković, Srbija na Istoku, str. 167. 

Karađorđević bio se odlučio za amputaciju Hrvatske, za isključenje 
hrvatskoga naroda iz zajedničke države, za potpuno razbijanje nacional- 
nog i državnog jedinstva južnoslovenskih naroda.!5% 


159 Nakon atentata, uveče 7 jula 1928 pozvan je Svetozar Pribićević u audijenciju 
u dvor. Razgovor, koji se je tom prilikom vodio između njega i Aleksandra Kara- 
đorđevića Pribićević je zabilježio i objavio u svojoj knjizi, odakle donosimo njegove 
glavne momenie: 

A. Karađorđević: »... Gospodine Pribićeviću, izgleda mi da g. Radić odlazi sutra za 
Zagreb. Molim vas da mu predate moju poruku da sutra može u Zagrebu da pro- 
klamuje rascep. Mi više ne možemo da ostanemo zajedno sa Hrvatima. ...« 

Pribićević: »Ja ne mogu zvanično da saopštim vašu poruku Radiću. Što se mene 
lično tiče, ja je smesta odbijam. ... Uostalom, želeo bih da znam, da li ste o tome 
predlogu govorili sa vašom vladom i šta ona o tome kaže? Šta o tome vele šefovi 
stranaka?« 

Karađorđević: »I vlada je saglasna sa ovim predlogom, jer drugog izlaza nema.« 

Pribićević: »Verujem da pretsjednik vlade nema ništa protiv takvog predloga, ali 
šta kaže g. Korošec?« 

Karađorđević: »On ćuti. Ne izjašnjava se.« 

“Pribićević: »A g. Spaho?« 

Karađorđević: »I on se slaže.« 

Pribićević: » Vaše Veličanstvo, izvinite, ali mi je veoma teško da u to poverujem. 
Uostalom, ako je tako, jasno je da je taj predlog veleizdaja; ako su se vaši ministri 
izjasnili za takav predlog, trebalo bi ih pohapsiti zbog veleizdaje.« 

Karađorđević: »Pa šta drugo može da se uradi? Vidite li šta je rekao Predavec?« 

Pribićević: »... ono što je rekao Predavec, jeste pod najgorom pretpostavkom 
jedan federalistički program.« 

Na to kralj ponovo uzviknu: »Ali ja neću federaciju, neću nikada pristati na 
federaciju. Ja sam pre za podelu nego za federaciju.« 

Pribićević: »... Granice naše države određene su međunarodnim ugovorima o miru 
i, u slučaju pedele; postavlja se pitanje izmene ugovora na kojima su potpisi velikih 
sila. Ako vi, dakle, mislite na amputaciju, postavlja se pitanje: ko će imati u ruci 
dršku noža kojim država treba da bude presečena?« 

Karađorđević: »Ne bi bilo tako velikih teškoća kao što vi mislite. Velika većina 
Srba ostaće u svojoj državi, koja će biti manja, ali homogenija, i mnogo jača nego 
današnja. Sa Hrvatima se zaista ne može nastavili. ...« (Isporedi Sv. Pribićević: 
Diktatura kralja Aleksandra. Beograd 1952. 86-87.) 

Dva dana kasnije, 9 jula 1928, Aleksandar Karađorđević je primio Pribićevića 
ponovo u audijenciju i tom prilikom, insistirajući na amputaciji, rekao mu je između 
ostalog i ovo: »Vidite, gospodine Pribićeviću, vi nećete da priznate da je najbolje da 
se odvojimo od Hrvata. Sa onim što će nam ostati, imaćemo bar čvrstu državu. 1 
moj pokojni otac mi je često govorio da se sa Hrvatima ne možemo sporazumeti, 
da su to vekovni neprijatelji Srba i da s njima ne možemo voditi zajedničku politiku. 
Razmislite još o svemu tome. ...« (Isporedi na istome mjestu, str. 90.) 

Karađorđevićevu odluku o amputaciji imali su prilike neposredno da upoznadu i 
neki drugi političari, među ostalima i dr. Gregor Žerjav. »Kralj je Primio Žerjava 
11 jula. To je zbilja bila dramatična audijencija. Čim je Žerjav ušao, kralj je počeo 
da razvija svoju misao o podeli Srba i Hrvata. U Žerjavu je sve vrilo. U tome času 
nije mogao da se uzdrži, ma da je on, uostalom, bio dosta miran i hladan čovek. On 
je kralju rekao: »Veličanstvo, iz svega ovoga ja vidim samo jedan jedini izlaz, a to 
je vaša abdikacija. Koliko ja znam u celokupnoj istoriji, vi ste jedini kralj, koji hoće 
da smanji svoju državu.« 

Na ove reči kralj je prebledeo, skočio sa stolice i iz usta mu se oteo uzvik: 
»Marš napolje!«. (Isporedi na istome mjestu, str. 91-92.) Nema, prema tome, nikakve 
sumnje, da je kod Aleksandra Karađorđevića i kod njegovih najbližih suradnika iz 
krugova buržoaskih političara godine 1928 prevladao ovaj odnos prema nacionalnom 
pitanju: Neka ode i Hrvatska, i zajednička država, samo da bi se dinastija i čaršija 
održali na vlasti. 

A kad se pod konac 1928 pokazalo, da ni jedno od upotrebljenih 
sredstava (ni pašićevsko-radikalske makinacije s Vidovdanskim ustavom 
i s velikosrpskim, hegemonističkim prijevarnim parlamentarizmom, ni 
pokušaj amputacije) nije u stanju da osigura opstanak dinastije, omr- 
znute zbog desetogodišnjeg podržavanja ugnjetačke centralističke vla- 
davine, — Aleksandar Karađorđević je 6 januara 1929 izvršio državni 
udar i uveo monarhofašističku diktaturu, riješen da radi samoodržanja 
svoje dinastije primijeni protiv nezadovoljnih, slobodoljubivih naroda 
zločinačke metode najgrubljeg nasilja, terora i krvavih, zvjerskih pro- 
gona. U tom cilju on se okružio velikim brojem političkih i moralnih 
propalica i najgorih korupcionaša!# i, sasvim po uzoru mađarske džen- 
trije,!$! narodnim izdajicama, nacionalnim i stranačkim renegatima, A 
direktnu obranu dinastije i »države«, »jugoslavenstva« i »nacionalnog 
jedinstva« povjerio je profesionalnim policijskim krvolocima i krimi- 
nalnim tipovima (vrste Aćimović, Dragi Jovanović, Vujković, Kosmajac 
i dr), koji su pod njegovom monarhofašističkom diktaturom  pred- 
stavljali najvišu, svemoćnu, neodgovornu vlast u državi, i od kojih je. 
neograničeno zavisila sloboda i život svakog nepoćudnog građanina Ju- 
goslavije. 

A svu tu zločinačku rabotu monarhofašistička diktatura je prikrivala 
svojim tobožnjim jugoslavenstvom. To porobljivačko, kraljevsko, glav- | 
njačko »jugoslavenstvo« u stvari je sistematski razjedinjavalo naše na- 
rode, sijalo razdor među njima, raspirivalo i podržavalo nacionalnu 
mržnju, — i nijedan naš vanjski neprijatelj nije uspio da izvrši tako 
strahovito razaranje i uništavanje ideje južnoslovenskoga bratstva i 
jedinstva, kao što su to učinili dinastija Karađorđevića i njeni monarho- 
fašistički najamnici.!# od kojih su mnogi svijesno i planski išli za nepre- 
stanim izazivanjem i podržavanjem nacionalnog razdora, da bi imali 


18% Neke, najpoznatije takve korupcionaše, koji su odmah na početku postali mi- 
nistri i glavni stupovi Aleksandrove diktature, navodi Pribićević u svojoj knjizi: 
»Velizar Janković, Dragutin Kojić, Dragiša Matejić, Nikola Nikić, Milan Srškić, Boža 
Maksimović, Lazar Radivojević i mnogi drugi«. (Str. 124-125). 

15 Govoreći o metodama ugnjetačke vladavine mađarskih vlastodržaca nad potla- 
čenim nemađarskim narodima Ugarske J4szi ističe: »svagdje Madžari, udruženi s na- 
cionalnim renegatima, vladaju nad njima«. (J4szi Oszkar, A nemzetisćgi kćrdćs ćs 
a modern dllamok kialakulćsa. Budapest, 1912. Str. 515.) 


162. Aleksandrovi šestojanuarski suradnici, »jugoslavenski« nosioci diktature postali 
su najprezrenija stvorenja u našem javnom životu, koja su slobodoljubivi južnoslo- 
venski narodi odbacivali od sebe kao nacionalne i moralno-političke izrode, A želja 
i potreba, da se ogradi od takvog režimskog, monarhofašističkog »jugoslavenstva«, 
da se odvoji od takve srpske dinastije i od takvog vlastodržačkog Beograda — urodile 
su upravo apsurdnim pojavama naročito u nekim hrvatskim krugovima, koji zbog tih 
diktaturinih nosilaca jugoslavenstva ne samo da nisu htjeli više da se priznaju Južnim 
Slavenima, nego nisu htjeli da buđu ni Slaveni; u takvim prilikama stale su se širiti 
i afirmirati teorije o gotskom porijeklu Hrvata i slične besmislice; od razlike u vjeri 
do one u pravopisu potenciralo se, stavljalo u prvi plan, uvećavalo sve ono, što bi 
moglo da dijeli Hrvate od Srba, i t. d. Na taj način ovakva politika dinastije ne 
samo da je ponovo oživjela hrvatsko-srpski sukob, nego ga je upravo u nevjerojatnoj 
mjeri produbila, bacila natrag u Srednji vijek, prenijela na vjerski teren i zaoštrila 
do krajnje mjere. : 

opravdanja za nastavljanje diktature, kojom se je tobože još jedino 
moglo obraniti državno i nacionalno jedinstvo. 

Režim monarhofašističke diktature Aleksandra i Pavla Karađorđevića 
odigrao je još u jednom pogledu kobnu ulogu u nedavnoj prošlosti naših 
naroda. Taj režim je u razdoblju od 1929—1941 u vrhovima vojske, među 
generalima i višim oficirima, u državnoj administraciji, među ministrima, 
najvišim šefovima policije i među svojim privrženicima u čitavom držav- 
nom aparatu kroz punih dvanaest godina sistematski odgajao i stvarao 
takav kadar svojih najamnika, koji su progonili, porobljavali svoj vlastiti 
narod, mrcvareći ga po glavnjačama i vršeći nad njim nečuvena zvjer- 
stva i nasilja samo zato, što su za taj svoj posao profesionalnih tlačitelja 
naroda bili od dinastije dobro plaćeni. Na taj način se i pod diktaturom 
Karađorđevića isto onako, kao što je to bivalo i za najernjeg obreno- 
vićevskog apsolutizma,!# »vaspitala cela klasa ljudi, bez načela, bez mo 
rala ... koja je za nekoliko talira ili za koju titulu prodavala svoju svest 
i svoje osećanje, prodavala svoje prijatelje i svoj narod ...«19% 


Tim svojim najamnicima povjerili su Aleksandar i Pavle Karađor- 
dević u kritičnom deceniju pred okupacijom najosjetljivije, ključne 
pozicije u upravi vojskom i državnim aparatom. A _ onda se je odmah na 
početku okupacije ispunilo proročanstvo Svetozara Miletića o tome, kuda 
će morati, ako se nastavi, da odvede protunarodna politika dinastije i 
njenih birokratskih najamnika: »... onda je Srbiji, pa i srpstvu od- 
zvonilo, a ostaće — pleme birokracije srpske, koje će ma pod čijom 
zastavom, ma pod čijim imenom za dobre i gotove novce služiti tuđinu i 
protivu svoga ...«15 


Na taj način sluge hitlerovačko-fašističkih osvajača, nacionalne i 
moralno-političke nakaze, porobljivači i istrebljivači svog vlastitog na- 
roda po tuđoj zapovijesti i za tuđ račun — nisu se formirali samo u Janka- 
Pusti i po drugim ustaškim taborima u Italiji i u Njemačkoj, nego ih je 
s isto toliko uspjeha i unutra u zemlji odgajala dinastija i njena monarho- 
fašistička diktatura. U tim najamnicima Karađorđevićeve dinastije našli 
su Hitler i Musolini svoje glavne oslonce i već gotov, domaći aparat, 
koji je prešavši u njihovu službu, nastavio da za račun fašističkih oku- 
patora vrši tlačenje, mrcvarenje pa i istrebljivanje južnoslovenskih na- 
roda.156 


188 Monarhofašistička diktatura Aleksandra Karađorđevića bila je i s obzirom na 
svoje zakone i uredbe, i s obzirom na metode vladanja i na svoje »stranke« u stvari 
podignuta na najbezobzirnijem uskrisavanju apsolutizma dinastije Obrenovića (iz 
vremena Milana i Aleksandra) i na austrijskoj despociji iz vremena Bachova mini- 
strovanja. j 

184 Svetozar Marković, Srbija na Istoku ..., navedeno djelo, str, 100-101. 

185 Sv. Miletić, Srbija i srpski narod, navedeno djelo, str. 162-163. 

#86 Dobro je poznato, da su Nedić, Aćimović, Vujković, Dragi Jovanović i mnogi 
drugi glavni suradnici okupatora bili i najmoćniji stupovi monarhofašističke diktature 
Karađorđevića. A i Pavelićeva ustaška »vlada« preuzela je u svoju službu brojne po- 
licijske činovnike i agente, koji su svoj dželatski protunarodni zanat bili izučili po 
Aleksandrovim glavnjačama. 

V. 


ULOGA RADNIČKE KLASE 
U RJEŠAVANJU NACIONALNOG PITANJA 


U prvom razdoblju, pod feudalizmom, radnička klasa nije mogla odi- 
grati nikakvu znatniju ulogu u rješavanju nacionalnog pitanja, — jer 
tada ni u Srbiji, ni u Hrvatskoj, ni u bilo kojoj drugoj južnoslovenskoj 
zemlji brojnog, razvijenog proletarijata nije bilo, budući da nismo imali 
razvijene manufakture ni industrije, — a buržoazija nam je bila gotovo 
isključivo trgovačka. 197 

Ali u drugom, kapitalističkom razdoblju uloga radničke klase postala 
je odlučujuća. Kod svih naroda, koji svoje nacionalno oslobođenje i 
ujedinjenje nisu ostvarili za trajanja feudalizma, nego su i-u eru kapi- 
talizma ušli nacionalno potlačeni i razjedinjeni, — pozitivno je mogla da 
riješi nacionalno pitanje (da izvojuje slobodu i jedinstvo) samo ona klasa, 
koja je u kapitalističkom poretku bila najvećma ugnjetena i koju je 
takav njen položaj silio na to, da odlučnom, revolucionarnom borbom 
sruši postojeće društveno i državno uređenje, da uništi vlast onih kapi- 
talističkih država, koje su silom držale naše narode u podjarmljenosti i 
razdvojenosti. Nije se, pritom, glavni preduvjet našeg oslobođenja i uje- 
dinjenja sastojao samo u rušenju tuđinskih buržoaskih država (austrij- 
ske i mađarske), nego je revolucionarnim putem trebalo uklonili i posto- 
jeću srbijansku i crnogorsku državu, koje su (u cilju da sačuvaju po- 
zicije vladajuće klase i dinastije) ili vodile konzervativnu politiku obrane 
postojećega stanja, — ili su prema ostalim južnoslovenskim zemljama 
nastupale kao osvajači, nastojeći da svojoj državnoj vlasti podvrgnu, 
podčine susjedne krajeve, čiji bi narodi, na taj način, ponovo došli u 
položaj podjarmljenosti i razdijeljenosti između dvije države (srbijanske 
i crnogorske). Od gedine 1918 pak sila organizirana u kapitalističkom 
državnom aparatu stare Jugoslavije upotrebljavana je na to, da veliko- 
srpska hegemonistička buržoazija i njena dinastija drži u nacionalnoj 
(što znači i socijalno-političkoj) ugnjetenosti sve južnoslovenske narode. 

Na taj način su za sve vrijeme trajanja ovoga razdoblja (i do 1918 i 
poslije nje) naši narodi držani razjedinjeni i porobljeni s pomoću ka- 
pitalističke državne sile, i nikakav drugi način stvarnog ujedinjenja i 
oslobođenja nije ni tada bio moguć, osim revolucionarnog rušenja svi 
tih (i tuđih i vlastitih) tlačilačkih, razjedinjavajućih kapitalističkih država 
i buržoaskih vladajućih klasa. Osloboditi i ujediniii nas mogla je dakle 
sada, u drugom kapitalističkom razdoblju, samo ona klasa, koja je pod 
kapitalizmom bila revolucionarna, a 1o je bio proletarijat. Iskreno pri- 
vrženi ovoj jedino stvarnoj, revolucionarnoj oslobodilačkoj borbi ostali 
su, uz proletarijat, oni društveni slojevi, koji su i u kapitalističkom ure- 
đenju bili i dalje potlačeni i izrabljivani: široke mase radnoga seljaštva. 

17 Sasvim malobrojni radnici, uglavnom tipografski, išli su u ilirsko doba i u po- 
kretu 1848/49 s revolucionarnim predstavnicima antifeudalne građanske klase i njene 


inteligencije. 

Sasvim je drukčije bilo držanje buržoazije, koja je postavši u drugom 
* razdoblju vladajuća klasa, vodila konzervativnu nacionalnu politiku. 
Masleša je točno uočio razliku između građanskog i seljačkog držanja 
prema borbi za oslobođenje čak i nakon uvođenja polukapitalističkih 
odnosa u Bosni poslije austrijske okupacije (koji odnosi su ostavljajući 
seljaštvo u zatečenom teškom stanju pogodovali samo srpskoj trgovačkoj 
buržoaziji), gdje je srpski građanski nacionalizam »izgubio svoju revolu- 
cionarnu snagu, prestao je da bude nosilac nacionalno-revolucionarne 
borbe, koju je sada preuzeo samo seljački nacionalizam, koji ne samo u 
“nacionalnoj nego i u socijalnoj stvarnosti svoje zemlje nalazi fermente 
svoga daljeg postojanja i djelovanja. Građanski nacionalizam postao je 
oportunistički, postupan, nedinamičan i nedemokratski, ali — organi- 
zovan. Seljački nacionalizam ostao je revolucionaran, radikalan, demo- 
kratski i dinamičan, ali — neorganizovan. ...Srpsko građanstvo se počelo 
ekonomski da snaži, a srpski kmetovi su čekali, iako su priželjkivali 
novu bunu — osećali su da se bez bune neće moći ništa da dogodi. »Bilo 
je to za one poslednje bune, da bogda ne bila poslednja« — kaže Kočićev 
Simeon đak, i time izražava stvarno osećanje i raspoloženje kmeta u 
iščekivanju.«!$#$ 

Osuđujući kolebljivo, oportunističko pa i otvoreno izdajničko i ne- 
prijateljsko držanje pojedinih građanskih stranaka u banovinskoj Hr- 
vatskoj prema narodnoj borbi za slobodu, — i Supilo ističe suprotno 
držanje naroda, puka: »Ali jedno ipak stoji nepobitno: da se je u hrvat- 
skom narodu u Banovini, kroz sve peripetije u prošlosti i kroz sve ovo 
teško stanje, kojim ga tukoše, uzčuvao nepokolebivi kontinuitet težnje 
za slobodom Hrvatske ... instinktivnom, naravnom snagom.«159 


Potlačeno, radno seljaštvo je i na djelu, podizanjem čitavog niza buna 
i ustanaka, posvjedočilo svoju gotovost, da se i u drugom razdoblju bori 
za narodnu slobodu i protiv vlastitih kapitalističkih vlastodržaca! i 
protiv tuđinskih ugnjetačkih buržoaskih država!“! Značajno je pritom 
držanje građanske klase prema ovim oslobodilačkim pokretima: vlasto- 
držačka buržoazija im se otvoreno suprotstavljala ugušujući ih najbez- 
obzirnije, — a opozicione frakcije buržoazije odnosile su se prema ovoj 
narodnoj borbi oportunistički, pasivno, izdajnički i, u krajnjoj liniji, isto 
tako neprijateljski, samo na prikriveniji način, 


168 Veselin Masleša, Mlada Bosna. Izdanje Kulture, Beograd 1945. Str. 98 i 104. 
19 Frano Supilo, Politika u Hrvatskoj, str. 303. 
170 Timočka buna u Srbiji 1883, ili Hrvatski narodni pokret 1903. 


"71 Ustanci protiv Austrije godine 1859. u Krivošijama i 1882 u Boki i Herce- 
govini; buna u Hrvatskom Zagorju 1883.; narodni pokreti i borbe godine 1903. u 
iirvaisko: i u drugim našim zemljama; »štra:k« seljaka u Bosni 1910.; zelenokadraški 
pokreti 1914-1918, — da spomenemo samo neke manifestacije one narodne borbe, koja 
se ouvija u kapitalističkim ili polukapitalističkim državama, — dok istovremene brojne 
bune i ustanci protiv turskog feudalizma u Bosni i Hercegovini do 1878 i u Make- 
doniji nose, s obzirom na držanje pojedinih klasa, još uvijek u mnogome obilježja iz 
prvog, feudalnog razdoblja. 

Za odlučnu, beskompromisnu, pa i revolucinarnu borbu bili su tada 
među građanskom inteligencijom samo izuzetni pojedinci, kakav je, na 
pr., Svetozar Miletić, Eugen Kvaternik!7? Imbro Ignjatijević Tkalac,!7? 
Ante Starčević,!"! Jovan Skerlić, Vasa Stajić i, što je za nas ovdje od 
osobitog interesa, Frano Supilo,!75 koji se na tom pitanju načina borbe 
za nacionalnu slobodu i jedinstvo i razišao s pribićevićevskom većinom 
u vodstvu hrvatsko-srpske koalicije.!75 Pod Supilovim utjecajem bila se 
u toku Prvog svjetskog rata i u Jugoslavenskom odboru i oko njega for- 
imirala jedna grupa političara, pristaša revolucionarnog rješenja. južno- 
slovenskoga ujedinjenja; na tu grupu mislio je Pašić, kada je iz Pariza 
13. XI. 1918. ovako pisao Protiću: »... U toj i takvoj atmosferi vode 
izvesni naši ljudi propagandu, kako je režim u Srbiji reakcionaran, pro- 
tivuustavan i neparlamentaran, kako se gone politički protivnici i tako 
dalje, kako je opasno sad za sve Srbe, Hrvate i Slovence, da se ujedine 
sa Srbijom, i da bi bilo bolje stvoriti novu državu, koja bi proizašla iz 
revolucije i koja bi nosila obeležje najmodernijih'ideja i ustanova, nego 
li ujediniti se sa Srbijom.«177 

Na hrvatskoj strani među rijetkim sradknsk m političarima, prista- 
šama beskompromisne, odlučne borbe za nacionalnu slobodu i jedinstvo, 
bio je uz ostale još i Milan Makanec, a na srpskoj Zmaj Jovan Jovanović 
idr. Ali gotovo svi ti izuzetni pojedinci bili su unutar građanske klase 
osamljeni i sa strane goleme većine građanskih političara i građanskih 
stranaka, baš zbog te svoje borbenosti, napadani kao zanesenjaci, luđaci, 
pa čak i kao »bijesni psi« (što je naročito došlo do izražaja u držanju 
buržoaskih političara prema Kvaterniku, Starčeviću, Makancu i Supilu). 
Uz odlučnu, revolucionarnu borbu pristajala je od građanske inteligencije 
masovno samo srednjoškolska i sveučilišna omladina; još nevezana ma- 
terijalnim, klasnim interesima buržoazije, nalazeći se izvan dohvata pro- 
tunarodnih režima, koji dijele činovničke položaje, — ta omladina može 
slobodno da se opredjeljuje na stranu onih, koji vode požrtvovnu, re- 


12 Među građanskim političarima u drugoj polovici 19 stoljeća »... jedini prkosnik 
i pregalac, koji je pitanje hrvatske slobode u Austriji htio riješiti beskompromisnim 
djelom, a ne možda samo kompromisnim ili i beskompromisnim riječima.« (A. Ce- 
sarec, Sin Domovine, str. 5.) 

1783 »Za nas (za Hrvate i Srbe, nap. V. B.) je revolucija jedino spasenje«. (Pitanje 
austrijsko. — Kome, kako i kada valja rešiti ga? Poslanica braći Hrvatima i Srbima. 
Pisao je Dr. Imbro Ignjatijević Tkalac, U Parizu 1866, str. 19.) 

14 Ako ne ide pravnim, ići će nepravnim putem.« »Teško bo je pomisliti, da bi 
Madžari bez sile otpustili povlasticu, koja im daje pravo, da globe i taru sve narode 
Ungarije, Erdelja, i Hrvatsku.« (Ante Starčević, Djela IfI, str. 388). »Ja vam kažem 
u ime povjestnice. da se despocije ne popravljaju, nego propadaju.« (U Hrvatskom 
saboru 1865, isporedi Polić, I, 162). 

175... palijativi tu ne pomažu. Ovaj sistem ne može ozdraviti, jer nije naravan...«. 
>... neka bude što bude, gore nam već ne može biti ...« (Politika u Hrvatskoj), 

178. Frano Supilo se »posle Friedjungovog procesa razišao sa Hrvatsko-srpskom 
koalicijom, i to ne zbog toga što ona ne bi bila jugoslavenska, nego zato što nije 
bila borbena ... Supilo je raskrstio sa koalicijom zbog njenog oportunizma ...« (Ve- 
selin Masleša, Mlada Bosna, str. 157-158). 

177. Pismo je navedeno kod Paulove, cit. djelo str. 568-569. 


150 


volucionarnu borbu za slobodu.!? Ali baš zbog te svoje revolucionarnosti 
omladina dolazi u sukob s građanskom klasom i s njenim stranačko-poli“ 
tičkim predstavnicima.!"? Revolucionarno jugoslovenstvo bilo je uoči 
Prvog svjetskog rata osnovno obilježje omladinskih pokreta i u Bosni i u 
ostalim našim zemljama (Stajićev pokret u Vojvodini, južnoslovenske 
omladinske organizacije u Zagrebu, Ljubljani, Beogradu, Beču, Pragu i 
dr.), — što je Supila, razočaranog u građanske političare i stranke, na- 
gonilo, da sav svoj dalji rad zasnuje gotovo isključivo na omladini.!90 
Ali uza svu svoju odlučnost, borbenost, pa i revolucionarnost — inte- 
lektualna omladina nije mogla uspjeti i ostvariti puno, istinsko oslobo- 
đenje i ujedinjenje južnoslovenskih naroda prije svega zato, jer se u svojoj 
borbi nije povezala s jedinom revolucionarnom društvenom klasom, 
s radništvom, — a u danim uvjelima, u deceniju prije 1918, nije se ni 
mogla povezati zbog tadašnje slabosti našeg radničkog pokreta i zbog 


#718 Objašnjavajući revolucionarnost Mlade Bosne, Masleša daje ovu karakteristiku 


intelektualne omladine: »Druga generacija (bosanske inteligencije, nap. V. B.) nije 
ni stigla do službe. Ona je počela politički da djeluje još iz đačkih klupa (gimnaziskih 
i univerzitetskih), i prema tome na njihov politički stav nije moglo uticati njihovo 
građansko zanimanje, odnosno njihov socijalni položaj.« (Mlada Bosna, str. 91, pod- 
ertao V. B.) — O ulozi intelektualne omladine isporedi i moju studiju /z mladosti Mi- 
lana Makanca (»Pečat«, god. 1939., broj 5-6, str. 347-360). — O karakteru ove omla- 
dine vidi.i Izvještaj Zemaljske vlade u Sarajevu: »Tajne đačke organizacije u srednjim 
školama u Bosni i Hercegovini«, Nova Evropa, knjiga XXXII. broj 6 i 7. 


17% Na slučaju bosanske omladine tu suprotnost je utvrdio Masleša: »Mlada Bosna 
se rodila iz suprotnosti prema čaršiji.« »Druga generacija omladine videla je isto tako 
mnogo mračnih i negativnih strana te politike (srpske građanske klase u Bosni, 
napom. V. B.), uverila se u njenu jalovost, zgadila se na njeno politikanstvo i 
sebičnost.« ... Konstatacija Danila Ilića u »Zvonu« ima dokumentaran značaj za Mladu 
Bosnu. On tu kaže: »Među našim građanskim partijama nema nijedne koja radi 
potpuno demokratski. I po svome radu u saboru i po svome unutrašnjem partijskom 
životu one su konzervativne, aristokratske, oligarhijske. ... Na leđa narodna tovare sve 
veće i veće namete i dacije ne brineći se o tome, kako će to podnijeti ogoljeli narod.« 
(Danilo Ilić, Demokratija kod nas, Spomenica Danila Ilića, s. 69.) 

Isto tako dokumentarna je i rečenica Gavrila Principa: »Kad bih Sarajevo mogao 
sabiti u kutiju šibica, ja bih ga zapalio«, (Borivoje Jevtić: Sarajevski atentat, s. 35.) 
kao i priznanje Nedeljka Čabrinovića pred islednim sudijom, da mu je padalo na 
pamet da uđe »u sabornicu, pa da bacim s galerije bombu među poslanike, jer sam 
se uverio da su oni hulje i kukavice, te da ništa ne rade, ili da što god rade — ne 
vredi«. (L. Pfefer: Istraga u sarajevskom atentatu, s. 51. Izd, Nove Evrope, Zagreb 
1938.) (Masleša, Mlada Bosna, str. 138 i 144-145.) 

Revolucionarna jugoslavenska omladina isto tako dolazi u sukob s antisupilovskom 
većinom hrvatsko-srpske koalicije poslije 1910. (Isporedi pisanje »Pokreta« i druge 
koalicionaške štampe uoči Prvog svjetskog rata). 

180 »Jugoslovenstvo Mlade Bosne imalo je jednu karakteristiku, koja ga je delila 
od jugoslovenstva, recimo, Hrvatsko-srpske koalicije. Ono je bilo borbeno, bilo je 
zapravo uporište, sa kojeg su omladinci mislili da mogu proširiti svoju borbu i u nju 
uvući i druge narode u Bosni ... Građanstvo (srpsko, u Bosni, nap. V. B.) nije htelo 
borbu, nije htelo njeno proširenje na druge krajeve Austro-ugarske monarhije. Ono 
je bilo za čekanje i za isključivo vezanje za Srbiju. I zbog toga se suprotstavljalo 
jugoslovenstvu, koje je i kod Mlade Bosne bilo u prvom redu borbeno sredstvo. Ono 
je bilo sastavni deo borbenog jugoslavenstva omladine i u drugim krajevima monar- 
hije,. na koje se, uostalom, mislio osloniti i Frano Supilo kada se posle Friedjun- 
govog procesa razišao sa Hrvatsko-srpskom koalicijom. ...« (Masleša, Mlada Bosna, 


str. 157-158.) 

krive austromarksističke nacionalne politike prečanskih socijaldemokrat- 
skih stranaka. Jedan, najborbeniji dio te omladine stradao je u indivi- 
dualnim atentatorskim akcijama ili je izginuo kao dobrovoljac u rato- 
vanju 1912-1918 (Balkanski i Prvi svjetski rat), a malobrojni preživjeli 
pojedinci bili su preslabi, da se suprotstave buržoaskom upropašćivanju 
naše nacionalne slobode i jedinstva godine 1918.15! 


lsto je tako i Supilova pravilna, demokratska, federalistička koncepcija 
rješenja južnoslovenskog nacionalnog pitanja ostala uglavnom glas va- 
Pijućega u pustinji sve dotle, dok je bila propagirana isključivo među 
političarima građanske klase, koji su i 1918 i za sve vrijeme trajanja 
stare Jugoslavije i preko Supila i preko njegovih ispravnih principa 
prelazili, kao da ih uopće i nije bilo. I te supilovske koncepcije mogla 
je sad (u drugom, kapitalističkom razdoblju) da ostvari još samo revolu- 
cionarna radnička klasa. 


Čitava narodna borba za slobodu u drugom razdoblju, pod kapitalizmom 
(uključivši tu i prevrat godine 1918 i nacionalne pokrete pod vodstvom 
oportunističkih građanskih stranaka, HSS-e na primjer, u staroj Jugo- 
slaviji), — bili su osuđeni na propast sve dotle, dok nije i brojčano, i 
organizaciono, i ideološki ojačala radnička klasa, koja je jedina na pra- 
vilan način, revolucijom, paralelnim ostvarenjem i nacionalnog i soci- 
jalno-političkog oslobođenja — mogla pozitivno i konačno da riješi pi- 
tanje nacionalne slobode i jedinstva južnoslovenskih naroda. 


Da bi se osposobila za. uspješno izvršenje ovog svog historijskog za- 
datka, naša radnička klasa morala je da svlada čitav niz prepreka i 
teškoća. Po prvi put su sa strane predstavnika radničke klase još po- 
četkom sedamdesetih godina devetnaestoga stoljeća postavljeni osnovni 
principi borbe za nacionalno oslobođenje i ujedinjenje. Preteče socija- 
lizma kod južnoslovenskih naroda, Svetozar Marković, Vasa Pelagić i 
njihovi suradnici još tada su istakli, da se jedino revolucionarnim putem 
i istovremenim socijalno-političkim oslobođenjem može riješiti naše na- 
cionalno pitanje.!" Vasa Pelagić je čak sa svojom »socijalističkom« 


181 Veoma je značajno, da su najbolji članovi te predratne jugoslovenske omla- 
dine, razočarani u godinu 1918 i u buržoasku kraljevinu SHS, prišli od početka 
Komunističkoj partiji Jugoslavije, osvjedočeni, da je jedino njena revolucionarna 
borba na čelu radničke klase sposobna da ostvari one nacionalne ideale prave južno- 
slovenske slobode i jedinstva, čije ostvarenje su građanske klase spriječile Osamnaeste 
i za trajanja stare, kapitalističke Jugoslavije. 

182 Svetozar Marković je, vidjeli smo, revolucionarni metod smatrao jedino isprav- 
nim i onda, kada se je radilo o ujedinjenju i samog srpskog naroda: »Misao: srpsko 
jedinstvo, to je. najrevolucionarnija misao što postoji na celom balkanskom polu- 
ostrvu od Stambola do Beča. Ta misao sadrži već u sebi: uništenje Turske i Austrije, 
prestanak Srbije i Crne Gore kao samostalnih kneževina i prevrat u celom političkom 
sklopu srpskog naroda. Iz delova one dve carevine i iz dve srpske kneževine postaje 
jedna, nova srpska država — to znači srpsko jedinsivo.« (Radenik, 187i, br. 24 i 25. 
Navedeno: kod V. Masleše, Svetozar Marković, str. 64.) — Još je većma isticao kao 
glavni preduvjet revoluciju, potrebu da se revolacionarnim putem unište sve postojeće 
države — kada je pisao o širem, općem ujedinjenju balkanskih naroda. (Vidi Srbija 
na Istoku, str. 167-168.) 

grupom pokušao da (bez uspjeha) ostvari ovu revolucionarnu koncepciju 
u Bosansko-hercegovačkom ustanku 1875—78.153 

Ali, da bi se ovi principi proveli u život, za to je u ovo doba, i još 
dugo poslije sedamdesetih godina, nedostajalo jake, razvijene radničke 
klase. A kada je radnički pokret toliko uznapredovao, da je mogao 
stvoriti i svoje posebne političke organizacije, socijaldemokratske partije, 
onda su u zemljama najvažnijim za rješavanje nacionalnog pitanja (u 
takozvanim prečanskim krajevima, Sloveniji, Hrvatskoj, Bosni, Voj- 
vodini) te partije stajale pod jakim utjecajem oportunističke austrijske 
socijalne demokratije, koja je u nacionalnom pitanju zauzimala sasvim 
krivo stajalište.!"“ Uz ovaj negativan utjecaj austromarksizma postojao 
je još čitav niz drugih uzroka i slabosti, zbog kojih je i teorija i praksa 
nacionalne politike gotovo svih naših socijaldemokratskih stranaka bila 
kriva i bezuspješna.!#5 Tek je Komunistička partija Jugoslavije u de- 
cenijima teške revolucionarne borbe s hegemonističkom velikosrpskom 
buržoazijom i monarhofašističkom diktaturom pripremila našu radničku 
klasu i organizaciono i idejno, i osposobila je da na čelu porobljenih 
naših naroda s uspjehom provede opću južnoslovensku narodnu revolu- 
ciju. Tada, u razdoblju od 1937 do 1945, južnoslovenski narodi, predvo- 
đeni Komunističkom partijom, pošli su u revolucionarni oslobodilački 
pokret s jasno određenim Titovim metodama i ciljevima borbe. »Današnja 
narodno-oslobodilačka borba i nacionalno pitanje u Jugoslaviji neraz- 
dvojno su vezani. Naša narodno-oslobodilačka borba ne bi bila tako 
uporna i tako uspješna, kada narodi Jugoslavije ne bi u njoj vidjeli, osim 
pobjede nad fašizmom, i pobjedu nad onim što je bilo za prošlih režima, 
pobjedu nad onima, koji su ugnjetavali i teže daljnjem ugnjetavanju na- 
roda Jugoslavije. Riječ narodno-oslobodilačka borba — bila bi samo jedna 
fraza, pa čak i prevara, kada ona ne bi, osim općejugoslavenskog smisla, 
imala i nacionalni smisao za svaki narod posebice, t.j. kada ona ne bi, 
osim oslobođenja Jugoslavije, značila u isto vrijeme i oslobođenje Hrvata, 
Slovenaca, Srba, Makedonaca, Arnauta, muslimana i t. d., kada narodno- 
oslobodilačka borba ne bi imala tu sadržinu, da zaista nosi slobodu, 
ravnopravnost i bratstvo svim narodima Jugoslavije.« »Potpuno oslo- 


183 Igporedi V. Masleša Mlada Bosna, str. 43., — i Vaso Čubrilović, Bosanski ustanak 
1875-78, str. 20-21 i 399 i d. 


184 Politički razlog slabosti radničkog pokreta (u Bosni, napom. V. B.) valja 
tražiti u pogrešnom i reakcionarnom stavu austriske socijalne demokratije u nacio- 
nalnom pitanju, koji je naročito došao do izražaja u aneksionoj krizi. lako u opo- 
ziciji prema bečkoj vladi, austriska socijalna demokratija nije bila u opoziciji prema 
dunavskoj monarhiji kao nacionalitetnoj državi. Ona je, čak, smatrala da je nadiranje 
Austrije na Balkan, jedna civilizatorska akcija, i sa te tačke gledišta je i prihvatila 
aneksiju.« (V. Masleša, Mlada Bosna, str. 79.) U vezi s time treba istaći, da je protiv 
pogrešne nacionalne politike austromarksizma odlučno ustao vođa srpske socijali- 
stičke stranke, Dimitrije Tucović. (Vidi, između ostalog, njegov govor, održan 17. 
VIII. 1910 na Internacionalnom kongresu u Kopenhagenu, objavljen u I knjizi Iza- 
branih spisa Dimitrija Tucovića, Beograd, 1949 str. 323-325.) 


185 Još uvijek malen broj proletarijata, organizacione i ideološke slabosti, ne- 
revolucionarnost, oportunizam  malograđanski nastrojenih vođa, podložnost jakom 
utjecaju nacionalnih građanskih stranaka, i sl. 

bođenje svakog naroda posebice ne bi se moglo postići, ako on ne bi 
već sada uzeo pušku u ruku i pošao u borbu za zajedničku pobjedu svih 
naroda Jugoslavije nad svim neprijateljima naroda.« »U Jugoslaviji ne 
smije više biti nacionalnog ugnjetavanja i socijalnog izrabljivanja.«19 

U našoj Narodno Oslobodilačkoj Borbi ti revolucionarni metodi bili 
su s krajnjom dosljednošću primijenjeni, a Titov program u cijelosti 
ostvaren. Time je potpuno i definitivno izvojevano nacionalno oslo- 
bođenje i ujedinjenje južnoslovenskih naroda. Uništenjem ugnjetačkog, 
kapitalističkog sistema, obaranjem s vlasti buržoaske klase i uklanjanjem 
protunarodne dinastije — socijalistička Jugoslavija razbila je zauvijek onu 
podlogu, na kojoj su vladajuće građanske klase u međusobnom hege- 
monističko-separatističkom otimanju oko vladanja kapitalističkom eks- 
ploatatorskom državom vršile nacionalno tlačenje i sijale mržnju i razdor 
među našim narodima. 


(Primljeno za štampu u »Radu« na 7. sjednici I. odjela od 9. X. 1953. g.) 


1% Tito, Nacionalno pitanje u Jugoslaviji u svjetlosti Narodno Oslobodilačke Borbe. 
Izdanje »Naprijed«, Zagreb 1945, str. 9, 10 i 3. 

Ivo KRBEK: 


ODGOVORNOST DRŽAVE ZA ŠTETU 


Pitanje odgovornosti države za štetu, koju je državni aparat nanio gra- 
danima i njihovim udruženjima, u savremenim građanskim državama se 
postavlja posve drukčije, nego što se to pitanje postavljalo u starim 
državnopravnim režimima. Razvoj i novo formuliranje odgovornosti 
države za štetu samo je jedan primjer progresa u pravnom razvoju 
države: strogo podvrgavanje države pravu i njegovim obavezama. Za 
modernu građansku državu ne predstavlja pravni poredak samo skup 
ovlaštenja, već joj namiče i pravne obaveze. U tom smislu govori se u 
pravnoj teoriji, da je država pravna država. Takva država odbacuje suve- 
renu neodgovornost i postaje pravno odgovornom. U pitanju naknađi- 
vanja štete podvrgavanje države pravu je naročito uočljivo, jer se kod 
toga država ne zadržava samo kod nekih platonskih pravnih deklaracija, 
već preuzima i velike materijalne terete. 

U svojoj ranijoj fazi razvoja građanska država (polovinom 19. stolj., 
a negdje i kasnije) u pravilu ne odgovara za štetu, koju su njeni funkcio- 
nari (organi) nanijeli građanima nezakonitim (nepravilnim) vršenjem 
službe, a odgovara samo izuzetno za neke štete, nastale u toku pravilnog 
vršenja javne službe (na pr. eksproprijacija). U pravu modernih građan- 
skih država razvija se načelo, da država odgovara građanima za protu- 
pravno vršenje službe njenih službenih lica, a s druge strane se mnogo 
proširuju slučajevi odgovornosti države za štetu, nastalu u toku pravil- 
nog vršenja javne službe. Javlja se vrlo interesantan i složen pravni pro- 
blem, kada i pod kojim uvjetima dolazi do iakve odgovornosti, odnosno 
kada je ona obavezana da naknadi građanima štetu, koju su pretrpjeli. 
To pitanje zauzima naročito mjesto u današnjoj nauci ustavnog i uprav- 
nog prava, a ono treba da ima i posebno značenje u državi, u kojoj se 
izgrađuje socijalizam. 

Rečeno podvrgavanje države pravnom poretku, da ona preuzima 
pravne obaveze, od najvećeg je političkog značenja obzirom na učvršće- 
nje ličnih prava građana. To je utoliko značajnije i važnije, što je savre- 
mena država preuzela mnogobrojne funkcije, ranije nepoznate. Došlo bi 

do nepodnošljivog apsolutizma, do gušenja ličnosti građana i njihovih 
prava, kad te državne funkcije ne bi bile pravno strogo uređene i limiti- 
rane, pa u vezi s time razvijena i garantirana lična građanska prava. U 
tome zauzima značajno mjesto dužnost države na naknadu štete priči- 
njene građanima u vezi s vršenjem javne službe, — bilo da se ta služba 
vršila pravilno ili nepravilno. Građani i njihove asocijacije dobivaju lično 
pravo na takvu naknadu. To pravo građana na naknadu, kad je šteta 
nastala nepravilnim vršenjem službe, stvarno je posljedica njihova prava 
na uživanje javne službe, njihova pravnog zahtjeva, da se javna služba 
pravilno vrši. Novi državni ustavi sve više utvrđuju dužnost države na 
naknadu štete među osnovnim građanskim pravima. 


Obrađujući čitavu tu problematiku, ova radnja se ne će ograničiti 
samo na naše domaće jugoslavensko pravo, već će ovo pitanje pretresti 
i s obzirom na druge pravne sisteme. Pritome dolazi najviše u obzir fran- 
cusko pravo, jer je tu teorija i praksa najviše obradila ta pitanja. Zato 
će se francusko pravo morati šire obraditi nego druga strana prava. Pre- 
gled stranih prava bit će od koristi, u pozitivnom i negativnom pravcu, 
za rješavanje pojedinih pitanja, koja se i u nas javljaju kod odgovornosti 
države za štetu. S obzirom na opseg radnje, nisu se mogle po svim pita- 
njima povlačiti paralele između raznih pravnih sistema, upozoravati na 
dobre i loše strane pojedinih rješenja tih pravnih sistema i sl. Ali dat je 
obilati materijal, kojim će se sam čitalac moći služiti. Tako će se ne 
samo šire obuhvatiti čitavo pitanje, već će se moći i jasnije ocrtati linije 
jugoslavenskog prava i istaći njegove osobine. 

Problem naknade štete javlja se kod čitave državne djelatnosti, no 
on je najaktuelniji kod njene upravne djelatnosti. Tu se javlja specifična 
problematika odgovornosti države, i vrlo često, kad se govori o odgovor- 
nosti države za štetu, misli se na njenu odgovornost na području uprave. 


Prema dvjema različnim odgovornostima države i radnja se raspada u 
dva dijela: a) odgovornost države za protupravno djelovanje njena apa- 
rata i b) odgovornost države ako ne postoji protupravno djelovanje, — ili 
ukratko odgovornost za griješku i odgovornost bez griješke. U prvom 
slučaju govori se i o subjektivnoj, a u drugom o objektivnoj odgovor- 
nosti. Bitna razlika između te dvije odgovornosti je u tome, što je za prvu 
bitna griješka odnosno protupravnost pri vršenju službe, dok to nije bitno 
kod druge odgovornosti. Da bi u drugom slučaju bila država odgovorna, 
potrebno je da bude šteta nanesena pod naročitim okolnostima, — do te 
odgovornosti dolazi, i kad je služba posve pravilno funkcionirala i kad 
su se vršioci službe strogo pridržavali pravnih pravila. Pretežni dio fran- 
cuske teorije suprotstavlja te dvije odgovornosti kao odgovornost za gri- 
ješku (faute) i odgovornost za rizik (risque). O toj koncepciji rizika 
govorit će se još detaljno (pod II-2), ovdje će biti dovoljno istaći, da 
obuhvatanje odgovornosti bez griješke terminom rizik smatram već zato 
nezgodnim, što zamagljuje čitavo razlikovanje. Pridržavam se rečenog 
terminološkog razlikovanja, jer nemam ni onih skrupula, koje su natje- 
rale neke pisce, da na posve drugi način obilježe rečene dvije vrste 
odgovornosti: države.! 

Odgovornost države bez griješke obuhvaća samo izvanugovornu odgo- 
vornost države. Ugovorna odgovornost države predstavlja odvojeni 
pravni problem, koji treba i zasebno tretirati. Svejedno, da li neki pravni 
poredak izjednačuje državu u ugovornom pravu s pojedincem (znači, da 
i za državu vrijede opća načela građanskog prava), ili daje ovdje državi 
neki jači pravni položaj, ili štoviše formira neke posebne tipove t. zv. 
administrativnog ugovora (ili t. zv. javnopravnog ugovora). Sve takve 
ugovorne obaveze države ispadaju iz okvira ove radnje. 


ODGOVORNOST ZA GRIJEŠKU 


1. Općenito o odgovornosti države za griješku 


Država ne može sama neposredno djelovati, već to čini preko određe- 
nih fizičkih lica — svojih funkcionara ili službenih lica. Kao što se djela 
tih funkcionara uračunavaju državi kao njena vlastita djela, tako ona i 
odgovara za griješke svojih funkcionara, učinjene pri vršenju njihove 
službene dužnosti. I država, kao svako drugo pravno lice, primajući ovla- 
štenja preuzima i obaveze; ako država ima pravnu sposobnost sijecanja, 
ima i pravnu sposobnost obvezivanja; ako država djelovanjem svojih 
službenika stječe ovlaštenja, mora da i snosi odgovornost za njihove gri- 
ješke. Ja ne vidim razloga, zašto ne bismo otvoreno govorili o odgovor- 
nosti države za griješku. To smeta teoriji fikcije pravnog lica (ili bar 
njenu pretežnom dijelu). Opasno postaje takvo shvaćanje, kad se odatle 
poriče svaka odgovornost države za štetu, nastalu nezakonitim djelova- 
njem njenih funkcionara. Ne mijenja, naprotiv, mnogo na stvari, kad se 
kaže — da bi se zadovoljila teorija fikcije pravnog lica — da država jamči 
ovdje samo za griješku drugoga i da se ne radi o odgovornosti države za 
griješku, već o njenoj obavezi garancije (tako na pr. Waline). No oni 


! Tako na pr. Duguita navodi njegovo oštro pobijanje pravne osobnosti države 
i naglašavanje, da država ne može činiti griješke, da čitavu odgovornost države 
zasnuje na ideji društvenog rizika, pa i u slučaju kad se radi o odgovornosti za 
griješku. Prema Duguitu je odgovornost države uvijek odgovornost za rizik, dok je 
odgovornost drž. funkcionara prema pojedincima samo odgovornost za griješku. — 
Prof. Tasić daje opet nešto drugačiji smisao pojmu rizika (u knjizi »Odgovornosi 
države po principu jednakosti tereta«, str, 2.—3., 193. i d., u raspravi »Čl. 18. 
Ustava«, str. 627. i d.). Po njemu počiva odgovornost države za protupravne radnje 
njezinih organa na principu rizika, a odgovornost države za neprotupravne radnje 
njenih organa na principu jednakosti tereta. — Kako vidimo iz ovih primjera. 
iermin rizik se može upotrebiti i u drugom smislu, a ne samo za odgovornost bez 
griješke. 

2 Pretres takvih ugovora ne pripada doduše u građansko pravo, već u upravno 
ili ustavno pravo, ali to je opet zasebna materija, koja ne pripada u materiju 
odgovornosti države bez griješke. 

pravnici, koji su se oslobodili primitivnosti teorije fikcije pravnog lica, 
mogu mirno govoriti o odgovornosti države za griješku. 

Teorija fikcije pravnog lica (u njenu vulgarnom obliku) davala je dosta 
teoretske podloge onima, koji su poricali, da je država odgovorna za 
štetu, nastalu nezakonitim radom njenih službenih lica. Druga dva glavna 
razloga, zbog kojih se načelno poriče odgovornost države, jesu: a) auto- 
ritativno uzvisivanje države, njena suverenost i svemoćnost i b) fiskalni 
moment, da se zaštiti imovina države. Mogao bi se navesti čitav katalog 
blagorječivih teorija o neodgovornosti države građanskih teoretičara, — 
i suštini se sva ta razna negiranja odgovornosti države svode na koji od 
ta tri momenta odnosno na njihovo međusobno kombiniranje. 


Od 19. stolj. počela se prakticirati odgovornost države najprije na 
onom području, gdje država djeluje kao privatno lice. Pravi se načelna 
razlika između onih državnih posala, gdje država istupa autoritativno 
kao javna vlast i gdje ona djeluje neautoritativno i u pravilu po propi- 
sima građanskog prava poput drugih građana. U prvom slučaju radi se 
o odnosu između nosioca javne vlasti i lica, koje je toj vlasti podloženo 
— o odnosu subordinacije, a u drugom slučaju o odnosu na ravnoj nozi 
— o koordinaciji subjekata. Bilo je i prirodno i logično primijeniti pro- 
pise građanskog prava o naknadi štete na taj drugi slučaj i zaključiti, da 
u tim stvarima država odgovara za djelovanje svojih službenika na jednak 
način, kao što i privatna lica (fizička i pravna) odgovaraju za svoje na- 
mještenike. No time je srušena načelna neodgovornost države, i jednom 
priznata na tom području, morala se, progresom pravnih i političkih 
ideja, proširiti i na područje javnog prava. Postalo je nemoguće zadržati 
ta dva režima kao dva razna svijeta! To proširivanje vršilo se u pojedi- 
nim državama ne samo u razno vrijeme, već i na razne načine. 

Među današnjim pravnim porecima postoji velika razlika u pitanju 
imovinskopravne odgovornosti za štetu, koju nanesu građanima (fizičkim 
i pravnim licima) drž. funkcionari pri vršenju službene dužnosti. Naj- 
prije je u pitanju, da li uopće odgovara država ili odgovaraju samo drž. 
funkcionari. I kad odgovaraju samo funkcionari, nije njihov progon od 
strane građanina potpuno slobodan, već može biti na razne načine ogra- 
ničen, — za posebne kategorije tih funkcionara progon znade biti i naro- 
čito ograničen, pa i posve isključen. — Kad država odgovara za griješke 
svojih službenih lica, razvile su se tri glavne mogućnosti, kako oštećeni 
diže svoj odštetni zahtjev protiv države: 1. da država odgovara primarno 
za štetu, tako da se oštećeni sa svojim zahtjevom može držati samo 
države, a stvar je države da se regresira na službeniku — krivcu; 2. da za 
štetu primarno odgovara službenik, a država samo supsidijarno, ako 


£ U pravnoj teoriji je najdalje otišao Berthćlemy u konstruiranju režima akata 
vlasti i akata poslovanja kao dva posve razna i oprečna pravna svijeta, Tako on, 
između ostaloga, primjenjuje pojam pravnog lica na državu, samo kad se radi o 
aktima poslovanja (Trait& 616m. de droit administratif, 13. izd., 1933. g., str. 45. i d.), 
a administracija je načeluo i općenito odgovorna za štetu, samo kad se radi o aktima 
poslovanja, a kad se radi o aktima vlasti, samo kad to zakon izrijekom propiše 


(ibidem str. 96. i d.). 

oštećeni ne može utjerati naknadu štete od službenika; i 3. da odgovara 
i država i službenik, i da zavisi od izbora oštećenog, protiv koga će od 
njih dići odštetni zahtjev. Pritome postoje i različne varijacije i kombi- 
nacije tih triju mogućnosti. Te razlike ne postoje samo između pravnih 
poredaka raznih zemalja, već i u istoj državi između raznih kategorija 
službenih lica. > Odgovornost države kumulira se na razne načine s odgo- 
vornošću službenika (napose da li oštećeni ide neposredno sa odštetnim 
zahtjevom protiv službenika ili to može činiti samo država regresnim 
zahtjevom). Značajno je bilo za ranije formuliranje francuskog prava, što 
je ono ovdje strogo razlikovalo odgovornost države od odgovornosti slu- 
žbenika — kao griješku službe od lične griješke. U prvom slučaju bila je 
samo i isključivo odgovorna država, a u drugom bio je to službenik. 
Danas je francusko pravo evolviralo i dopušta kumuliranje. 

Na razvoj državne odgovornosti za griješku utjecali su, u pojedinim 
državama, razni momenti. Demokratska ideja, pravilno primijenjena, 
učvršćuje lična prava građana, pa tako i razvija odgovornost države za 
griješku. Ali razvitak odgovornosti države za griješku nije bio, općenito 
gledano, uvjetovan samo i isključivo tom demokratskom idejom. U Nje- 
mačkoj na pr., koja je u demokraciji mnogo zaostala iza Engleske, USA 
i Švicarske, razvila se daleko prije i potpunije odgovornost države nego 
u ove tri zemlje. 

Velika raznolikost po pitanju odgovornosti države u raznim zemljama, 
najrazličniji putovi i načini njena formiranja, onemogućuju, da se općim 
kategoriziranjem ili iipiziranjem dođe do opće slike odgovornosti države 
za griješku. Tako dobivena slika ne bi točno odražavala postojeće stanje. 
Zato je potrebno, da se razlože pravni sistemi odgovornosti države za 
griješku posebno prema pojedinim državama. Na taj način moći će se 
osvijetliti i čitav niz drugih, interesantnih pravnih pitanja, koja stoje u 
vezi s pitanjem odgovornosti. Izaći će na vidjelo mnoga pitanja kompa- 
rativnog prava i istaći će se osobine pravnih sistema pojedinih država. 
A tako će se i vidjeti, kako su dosta različni bili putovi, kojima se pro- 
bijala (a i danas još probija) odgovornost države za griješku u pojedinim 
pravnim porecima. 


2. Francusko pravo! 


Današnja opća načela francuskog prava o odgovornosti države za gri- 
ješke, pričinjene pri vršenju javne službe, razvila su se dosta kasno nakon 
Velike francuske revolucije. Ta je načela, najvećim dijelom, izradila 


! Upotrebljena literatura: Berthćlemy, Traitć €lčm. de droit admin. 13. izd. 
1933. g.; Bonnard, Prćcis de droit administratif, 1935. g.; Defrenois, La faute du 
service public, 1937. g.; P. Duez, La responsabilit& de la puissance publique, 1927. 
g; Duez i Debeyre; Traitć de droit administratif 1952. g.; Duguit, Traitć de droit 
constitutionnel, 3. sv., 3. izd., 1930. g.; Hauriou, Prćcis de droit adm. et de droit 
public, 12. izd., 1933. g.; Laubadčre, Manuel de droit admin, 3. izd., 1951. g.; Lau- 
badčre, Trait6ć ćl6ćm. de droit administratif, 1953. g.; Rousseau, Cours de contentieux 
administratif, 1952. g.; Waline, Traitć ć6l&ćm. de droit administratif, 6. izd., 1950. g. 

praksa franc. Drž. savjeta. To naročito vrijedi za opća načela. Francusko 
zakonodavstvo je dosta obilato o odgovornosti države, ali ono regulira 
samo specijalne materije (pri čemu često usvaja načela, koja je već raz- 
vila judikatura Drž. savjeta). Zbog toga je francusko pravo o odgovor- 
nosti države »veoma gipko, veoma pokretno i dosljedno se teško sinte- 
tički zahvaća jedinstvenom formulom.«? 


a) Prvobitni stadij razvoja 


U prvoj razvojnoj etapi, nakon Revolucije, u francuskom pravu se ni 
ne postavlja pitanje odgovornosti države za nezakonito ili nepravilno 
djelovanje njenih izvršnih organa odnosno službenih lica pred redovnim 
sudovima. Pojedinac može samo pokretati ličnu, novčanu odgovornost 
protiv službenika, koji mu je svojim nezakonitim djelovanjem nanio 
štetu, — a i ovo uz znatna ograničenja (naročito je potrebno odobrenje 
postupka). Država ne odgovara za ekscese svojih službenika. Država kao 
javna vlast je načelno neodgovorna (kao ranije apsolutni — monarh), 
njena se građanskopravna odgovornost može priznati samo u onom slu- 
čaju, kad djeluje u okviru građanskog prava kao privatnik. To je t. zv. 
koncepcija »PEtat d'ćbiteur«, koja brani sudovima da osuđuju državu 
kao dužnika. Naročito su se tumačila dva zakona (prvi iz 1790. £., a drugi 
iz 1793. g.) u pravcu, da su redovni sudovi nenadležni — sve kad se radi 
i o samim aktima poslovanja — da presuđuju državu na neku novčanu 
svotu. To se dopuštalo, samo kad je to zakon izrijekom predvidio. 


U daljem razvoju javljaju se pokušaji, da se takva odgovornost države 
zasnuje na civilističkoj podlozi. I to prema čl. 1382. i dalje Građanskog 
zakonika, koji rade o odgovornosti poslodavca za griješke njegovih na- 
mještenika. Poput tih poslodavaca trebalo bi da država odgovara za štetne 
akte svojih službenika, izvršenih u njihovim službenim funkcijama. To 
je shvaćanje bilo dosta rašireno u pravnoj doktrini, djelomice su ga i 
vršili redovni sudovi, ali su mu se protivili upravni sudovi. Spor, po čita- 
vom tom pitanju odgovornosti države, konačno je presječen rješenjem 
Blanco iz 1873. g. 

Treba naglasiti, da se čitava naprijed rečena zabrana ili ograničenje 
odgovornosti protezalo samo na državu, a ne i na druga javnopravna 
lica — kao općine, departmane, javne ustanove (ćtablissements publics). 
Redovni sudovi pokazuju već rano tendenciju, da takva pravna lica 
približe u pitanju odgovornosti privatnim pravnim licima. To vrijedi 
naročito za općinu. U kasnijem su razvoju — pri čemu je vodila glavnu 
riječ praksa Drž. savjeta — u pitanju odgovornosti načelno izjednačena 
javnopravna lica i država (Kasacija je tek 1912. g. konačno napustila 
svoje ranije stajalište). 


* 


2 Duez str. XI. 

b) Ustaljivanje načela 1873. g. 


Praksa Drž. savjeta pomalo razvija posebnu, javnopravnu odgovornost 
države pred upravnim sudovima. Načela te odgovornosti razvijaju se 
samostalno bez oslonca na Građanski zakonik.“ Praksa Drž. savjeta do- 
lazi time u neizbježan sukob sa shvaćanjem redovnih sudova, a naročito 
Kasacije, i izaziva rješenje Konfliktnog suda (le tribunal des conflits). 
Dolazi do rješenja Blanco iz 1873. g., koje je od kapitalnog značenja 
za francusko upravno pravo, pa se smatra »kamenom temeljcem« čitavog 
tog pravaš Tim rješenjem pobjeđuje shvaćanje Drž. savjeta nad shva- 
ćanjem Kasacije. 

U konkretnom slučaju, koji je bio povod rješenju Blanco, jedno je 
dijete bilo teško povrijeđeno saobraćajem vagoneta Nacionalne tvor- 
nice duhana. Roditelji traže naknadu štete od države preko redovnih 
sudova. Zbog toga dolazi do sukoba nadležnosti između redovnih i 
upravnih sudova, i sukob rješava Konfliktni sud. Taj sud odbacuje 
raniju interpretaciju zakona Revolucije, da redovni sudovi ne mogu 
novčano presuđivati državu; ali sud u ovom predmetu priznaje nad- 
ležnost upravnih sudova s razloga, što je do odgovornosti države došlo 
funkcioniranjem javne službe. 


Tako je odbačena naprijed rečena koncepcija »VEtat dćbiteur«, a 
umjesto razlikovanja između akata vlasti i akata poslovanja (pri po- 
sljednjima djeluje država kao privatnik, tako da bi sporovi iz takvih 
predmeta imali ići u nadležnost redovnih sudova) zaveden je nov kri- 
terij javne službe. Prema posljednjem idu u nadležnost upravnih sudova, 
a ne redovnih, svi sporovi, koji se odnose na organizaciju i funkcio- 


š Prema francuskom pravnom shvaćanju ta se odgovornost proteže samo na 
djelovanje administrativnih službenih lica odnosno admin. funkcije. Ona se u pravilu 
ne proteže na zakone, pa ni na admin, normativne akte (ukoliko to ne bi bilo 
izrijekom propisano). Polazi se sa stajališta, da su to opći propisi, pa da šteta 
nema specijalan značaj. Jednako se ta odgovornost načelno ne proteže na akie 
sudskih vlasti (razumije se i ovdje, ukoliko nije izrijekom za pojedini slučaj drukčije 
propisano, kao na pr. kad je krivično osuđeno nevino lice). — Kad se izuzetno može 
i protiv zakonskih akata tražiti naknada štete, dosta je sporno u francuskoj teoriji. 
Tako na pr. Hauriou (nav. djelo str. 508) postavlja dva takva slučaja: a) ako 
zakonska mjera krije financijsku mjeru, kojom se obogaćuje admin. imovina i b) 
ako se zakonom mijenja financijska ravnoteža ugovora, u kome je država stranka. 

4 Tako izriče Drž. savjet već u rješenju Rothschild iz 1855. g., da se odnosi, koji 
nastaju vršenjem službe između države i njenih službenika prema pojedincima, ne 
mogu prosuđivati prema građanskom pravu; »i naročito što se tiče odgovornosti 
države u slučaju griješke, nehata ili zablude njena službenika, ta odgovornost nije 
opća, ni apsolutna, već se mijenja prema prirodi i potrebi svake službe i ođatle 
može samo administracija utvrditi njene uvjete i mjerila«. — U čuvenom rješenju 
Blanco se kaže: »Odgovornost, koja može pasti na državu za štete prouzročene 
pojedincima djelovanjem lica, koje ona zaposluje u javnoj službi, ne može biti 
uređena načelima Građanskog zakonika, koja vrijede za uzajamne odnose pojedinaca. 
Ta odgovornost (misli se države) nije ni opća ni apsolutna; ona ima svoja specijalna 
pravila, koja variraju prema potrebama službe i nužnosti izmiriti (concilier) prava 
države s privatnim pravima; i odatle — — — je samo administrativna vlast nadležna 
da o njoj rješava«. 


5 Waline str. 60. 

niranje javne službe. Samo rješenje Blanco je postavilo to načelo za 
javne službe države, ali se ono u daljoj primjeni, naročito praksom Drž. 
savjeta, posve logično protegnulo i na javne službe drugih pravnih lica 
javnog prava5 


c) Razlikovanje lične griješke i griješke službe 


Priznavanje, da i država odgovara za loše funkcioniranje svojih službi, 
dovelo je u francuskom pravu do načelnog i strogog razlikovanja između 
lične griješke (faute personelle) i griješke službe (faute de service), — 
i to kao dva zasebna pravna instituta, svaki sa svojim posebnim pravnim 
režimom. Do tog je načelnog razlikovanja došlo naročito zbog primjene 
zakona od 1870. g., koji je ukinuo sva ograničenja (naročito prethodnu 
autorizaciju), koja se doonda tražila za lični progon službenika. U 
primjeni tog zakona izriče Konfliktni sud, da se time ne dira u načelo 
podjele upravne i sudske vlasti, pa da su redovni sudovi i dalje ne- 
nadležni da sude o upravnim aktima. Tako se počela razlikovali s jedne 
strane griješka službe, gdje se radi o upravnom aktu, a s druge strane 
lična griješka, koja nema značenja upravnog akta, i o čemu mogu 
suditi redovni sudovi. Tipično francusko načelo diobe vlasti, upereno 
protiv redovnih sudova, rodilo je i načelno razlikovanje između lične 
griješke i griješke službe. Pojam lične griješke se već ranije razvio, a 
pojam griješke službe je čedo kasnijeg razvitka. 


Lična griješka povlači za sobom ličnu odgovornost službenika, a gri- 
ješka službe odgovornost države odnosno drugog lica javnog prava. Po 
toj koncepciji, službenik, koji je počinio ličnu griješku, odvojio se od 
službe, i njegova je radnja izgubila značaj javne službe: si excessit pri- 
vatus est. Tu, po izvornom shvaćanju, odgovara samo lično službenik, 
a država je izvan svake obaveze. Obrnuto, u slučaju griješke službe 
tužba se diže neposredno protiv države (odnosno administracije), koja 
snosi svu odgovornost, a irelevantna je ličnost pojedinog službenika. 
Osnovno je u izvornoj koncepciji griješke službe, da država (ili drugo 
lice javnog prava) ne odgovara kao vlastodavac svojih službenika (kako 
se to činilo po civilističkom shvaćanju), već kao voditelj službe, koja 
loše funkcionira. Ta je griješka anonimna i objektivna. Sudi se — kako 
kažu francuski pisci — o službi, a ne o službeniku. Esencijalna je u 
tome razlikovanju i različna sudbenost: o ličnoj griješci sude načelno 
redovni sudovi, primjenjujući pritome u prvom redu propise građanskog 
prava, a o griješci službe upravni sudovi (u prvom redu Drž. savjet), 
primjenjujući posebna pravna pravila. 


6 Izrijekom zauzima ovo stajalište i Konfliktni sud u rješenju Feutry iz 1908. g. 
Jedan umobolnik je pobjegao iz departmanske umobolnice i zapalio stog slame. Time 
oštećeni traži naknadu od departmana zbog loše paske umobolnika. Konfliktni 
sud izriče, da su upravni sudovi (a ne redovni) nadležni, čim je spor zasnovan na 
lošem funkcioniranju. javne službe, — bez obzira da li je tužba pokrenuta protiv 
države ili departmana. 

Hijeti konstruirati te dvije griješke kao dva zasebna, strogo odije- 
ljena pojma s apsolutnom razlikom, predstavlja Sizifov posao; jer uistinu 
nema neke samostalne griješke službe, koja ne bi u isto doba bila i 
lična griješka. Država djeluje preko fizičkih lica, i koje god djelo 
uračunavamo državi, moralo ga je izvršiti neko fizičko lice. Griješka 
službe je faktički uvijek i neka lična griješka, — samo Što se može 
raditi o objektivnoj protupravnosti bez lične krivnje ili o griješci službe- 
nika, koji se ne da individualno utvrditi (anonimna griješka). U fran- 
cuskoj teoriji su se na razne načine pokušavale prikazati značajke 
tih dviju griješki.7 Iz same sudske prakse izbija shvaćanje, da postoji 
lična griješka: kad službenik radi izvan svoje funkcije, kad je počinio 
naročito tešku griješku, kad griješi zlonamjerno ili iz pakosne namjere 
protiv građana. No to nisu nikakva apsolutna pravila. Ima slučajeva, kad 
se i vrlo teška griješka službenika smatra griješkom službe. 


d) Lična odgovornost 


Za lični progon službenika od građana mogu vrijediti dva razna si- 
stema: 1. represivni, po kome je tužitelj potpuno slobodan u dizanju 
tužbe protiv službenika, koji mu je nanio štetu svojim djelovanjem, 
i 2. preventivni, po kome je tužitelj u dizanju takve tužbe na razne 
načine ograničen, pri čemu se obično traži posebna dozvola određenog 
drž. organa. U Francuskoj se sve do 1870. g. primjenjivala jedna od- 
redba Ustava iz VIII. rev. god., prema kojoj je za sudski (redovni 
sudovi) progon službenika vlade, koji nisu ministri, a za djela, koja se 
odnose na njihovu službenu funkciju bila potrebna posebna dozvola 
Drž. savjeta (kasnije je djelomice podjeljivanje te autorizacije bilo pre- 
neseno na određene šefove administracije). Potreba takve autorizacije 
stalno se oštro kritizirala, dok nije konačno 1870. g. Vlada Nacionalne 
obrane ukinula tu odredbu, kao i druge zakonske propise, koji spre- 
čavaju gonjenje službenih lica. 


7 Laferričre (naročito kao vladin povjerenik u slučaju Laumoniere-Carriol pred 
Drž. savjetom 1877. g.) razlikuje čovjeka s njegovim strastima (lična griješka) od 
funkcionara s griješkama (griješka službe). Drugi gledaju na stepen težine griješke: 
teška griješka išla bi na teret službenika, a lakša na teret same administracije. 
Treći traže kriterij u odvojenosti griješke od službe. Prema tome bi lična griješka 
bila ona, koja se može prosuditi bez obzira na vršenje službe, ako naprotiv ocjena 
griješke traži istraživanje uvjeta službe, radilo bi se o griješci službe (tako naročito 
Blum kao vladin povjerenik u slučaju Lemonnier iz 1918. g.). Tome bi ponešto od- 
govarala i Berihćlemyeva (nav. djelo str. 82.) formula: »Funkcionar čini griješku 
službe, kad smatra, da izvršava svoju funkciju čineći griješku; on čini ličnu griješku, 
kad se služi svojom funkcijom, da bi izvršio griješku«. Ili se kaže (Hauriou str. 517.), 
da se radi o griješci službe, »kad ta griješka sačinjava činjenicu službe, t. j. ulazi u 
vršenje službe, iako se može sastojati u zabludi, nepromišljenosti, propustu, nemaru«, 
a o ličnoj griješci, »kad je ta griješka odvojena od vršenja službe, kad ona sačinjava 
ličnu šinjenicu, za koju je službenik lično odgovoran«. — Duguit (str. 302. i d.), 
razlikuje dvije vrste lične griješke: a) odvojena griješka (faute dčtachable), kad se 
pogrešan akt potpuno odvojio od službe i b) priključena griješka (f. incluse), kad 
prividno postoji samo službeni akt, ali se pri bližoj analizi vidi, da se službenik 
postavio izvan službe, — bilo radi sadržaja, koji je službenik htio dati aktu, ili 
radi svrhe, za kojom je išao. 

Odsad se institutom griješke službe zaštićuje drž. funkcionar od 
nepravednog ličnog gonjenja." Nadležni drž. organ može naime uvijek 
povodom lične tužbe protiv službenika iznijeti predmet pred Konfliktni 
sud, jer da se ne radi o ličnoj griješci. Prema tome može Konfliktni 
sud u svakom konkretnom slučaju izreći, da li mogu redovni sudovi 
suditi o nekoj ličnoj griješci.? Zakon od 1946. g. čak je predvidio slučaj, 
ako je nadležni drž. organ propustio iznijeti predmet pred Konfliktni 
sud, a redovni sud osudi službenika, da naknadi štetu za griješku službe. 
U takvom slučaju mora »javni kolektivitet« pokriti izdatke službenika. 


Posebna pravila vrijede u francuskom pravu za odgovornost mini- 
stara, i o njihovoj odgovornosti za lične griješke ne mogu suditi re- 
dovni sudovi. Praktički uzevši, u Francuskoj ni nema imovinskopravne 
odgovornosti ministara. 


e) Griješka službe 


Poput mnoge druge materije upravnog prava, načela o odgovornosti 
za griješku službe stvaralački je razvila judikatura Drž. savjeta. Načelno 
se mogu razlikovati tri razne griješke službe: 1. da je služba loše funk- 
cionirala (culpa in committendo), 2. da nije uopće funkcionirala, a 
trebalo je da funcionira,!? (culpa in ommiitendo) i 3. da je zakasnila, 
da služba nije u pravo vrijeme izvršena. U pitanju te odgovornosti je 
načelno svejedno, da li je šteta nanesena nekim formalnim pravnim 
aktom (naročito upravnim aktom) ili materijalnim činjenjem odnosno 
nečinjenjem, Drž. savjet je razvio svoju judikaturu u lim trima situa- 
cijama postepeno. Čitava odgovornost za griješku službe razvila se u 
Francuskoj kao opće pravilo odgovornosti javne vlasti: države i drugih 
pravnih lica javnog prava. 

Za odgovornost zbog griješke službe traži se određeni stepen protu- 
pravnosti, koji nije samo različan prema vrsti službe, već i prema raznim 
drugim okolnostima. Ta griješka može biti u formalnoj nezakonitosti, 


3 Smatra se (Hauriou str. 522), da se time mnogo jače zaštićuju službenici 
negoli prema ranijem sistemu prethodne dozvole, 

? Praksa toga Suda naginje tomu, da smanjuje ličnu griješku i da je predstavi 
griješkom službe. Tako na pr. Konfliktni sud smatra griješkom službe u slučaju 
Fox-Girard iz 1938. g., što je šofer vojničkog automobila prebrzo vozio i nije se 
na uskom putu držao pravca, a u slučaju Cornu iz 1937. g., što je čuvar barutane, 
želeći da zastraši i otjera jedno dijete, pucao na ovo iz pištolje, koju je zabunom 
smatrao praznom, te dijete smrtno ranio. I u slučaju, kad je službenik kažnjen 
iz nehata zbog ubijstva ili teške tjelesne ozljede, ne smatra se da bi se uvijek 
moralo raditi o ličnoj griješci, a ne o griješci službe. 

Prema jednom prikazu Jčzea iz 1909. g. (Revue du droit public) smatra Kon- 
fliktni sud griješku ličnom u ova tri slučaja: 1) kad je griješka proizašla iz zle 
namjere službenika (svađe ili osvete prema oštećenom); 2) kad se radi o teškoj 
delikatnoj griješci, naročito o krivičnom djelu i 3) kad se radi o teškoj griješci 
službenika u ocjenjivanju činjenica ili opsega njegovih zakonskih ovlaštenja. 

10 Ako zavisi od diskrecione ocjene administracije, da li Će izvršiti ili ne će 
izvršiti neku službu, nema naravno ni nikakve griješke, ako administracija izabere 
drugu alternativu, pa uopće ne vrši službe. 

ali i u nemarnosti ili propustu. Svaka griješka po sebi ne povlači još za 
sobom odgovornost administracije. Da bi administracija materijalno 
odgovarala za griješku službe, traži se određen stepen težine u griješci. 
To se traži i u slučaju nezakonitosti. Judikatura Drž. savjeta uzima kao 
takve slučajeve nezakonitosti, koji povlače za sobom materijalnu odgo- 
vornosti administracije: povredu načela presuđene stvari, materijalnu 
povredu zakona, dćtournement de pouvoir (izvrtanje vlasti), stvarnu ne- 
nadležnost. Griješke u samoj formi često ne povlače za sobom materi- 
jalne odgovornosti. Naročito kad se može formalno ispravno donesenim 
aktom doći do istog stvarnog rezultata. 

U pojedinim slučajevima Drž, savjet uzima u obzir prilike mjesta, a 
napose da li se radi o normalnoj ili izuzetnoj periodi (na pr. ratno 
vrijeme ili vanredne teškoće, kad služba ne može tako točno funkcio- 
nirati kao u normalno vrijeme). Uzima se u obzir i odnos između opće 
obaveze vršenja određene službe i sredstava, kojima služba raspolaže. 
Što su šire i teže dužnosti pojedine službe, a razmjerno slabija sredstva, 
kojima ih može svladati, — to je i manja odgovornost službe. Vodi se 
opći račun o prirodi same službe.!! Sudska praksa traži težu, kvalifici- 
raniju griješku, kad se radi o službi, koja se teško vodi, — tu se govori 
o teškoj griješci. Praksa Drž. savjeta traži takvu tešku griješku za 
materijalnu odgovornost naročito kod nekih policijskih službi!? i zdrav- 
stvene službe. — Po francuskom pravu je država neodgovorna za griješke 
sudova, što je naročito u vezi s materijalnom pravnom snagom sudskih 
presuda. No to je načelo dosta probijeno izuzecima (u posebnim za- 
konskim tekstovima). Prema francuskom shvaćanju diobe vlasti u slučaju 
takve odgovornosti sude redovni sudovi. 

Judikatura uzima u obzir i pravnu situaciju oštećenog prema javnoj 
službi. Tako se postavljaju lakši uvjeti za odgovornost administracije 
prema trećim licima negoli prema uživaocima službe (lica, koja se 
koriste javnom službom), — jer se polazi sa stajališta, da neki rizik 
moraju snositi i uživaoci službe. Judikatura Drž. savjeta pretpostavlja 
uopće, da neke javne službe po prirodi stvari nanose neke neugodnosti 
ili neprilike građanima; ali su ih građani dužni snositi kao neki teret 
u vezi s onim prednostima, koje dobivaju od tih službi. Po tome shva- 
ćanju može šteta, koju bi trebalo reparirati, biti uopće samo takva po- 
sebna, individualna šteta, koja bitno prekoračuje rečene opće, pro- 
sječne terete. Zato se i teško priznaje odgovornost za štetu, nastalu 
nekim općim mjerama, koje ravnopravno pogađaju širi krug građana 


MOU teoriji se u tome pitanju i pretjeralo. Tako na pr. razlikuje Appleton 
kvazisuverenitetne akte, gdje mora biti griješka naročito teška, akte policije, gdje je 
potrebna teška griješka i akte poslovanja, gdje dotječe obična griješka. Takva, opće 
postavljena formula dobiva vrlo reakcionaran izgled, i ona je oštro kritizirana u 
francuskoj teoriji. 

12 U dva rješenja Drž. savjeta iz 1949. g. (Lecomte i Daramy) ističe se izrijekom 
načelo, da je policijska služba odgovorna samo za štete, koje se mogu pripisati teškoj 
griješci (faute lourde) njenih službenika, ali se dodaje, da je ona odgovorna i bez 
takve griješke u slučaju, kad policajci upotrebe oružje ili sprave, koje stavljaju 
u izuzetnu opasnost lica ili dobra. 

ili interesenata. Ne priznaje se naknada štete zbog dobra, koje se drži 
posve prekarno, a pogotovu ne za faktična ilegalna stanja. — Napose se 
uzima u obzir griješka, koju je počinio i sam oštećeni. Ta griješka 
oštećenog može, već prema njenoj veličini, bilo smanjiti ili posve uklo- 
niti odgovornost administracije. Isto vrijedi i za griješku trećeg lica ili 
za slučaj vis major. 

Za čitavu judikaturu Drž. savjeta odlučno je dvoje: griješka mora 
imati neki stepen težine, i ona se ne može određivati strogo apstraktno, 
već se utvrđuje uvijek konkretno od slučaja do slučaja, vodeći računa 
o svim elementima pojedinog slučaja. Neobično jako nijansiranje glavna 
je značajka čitave te judikature. Državni savjet ocjenjuje u svakom 
pojedinom slučaju in concreto griješku,!5 i uzimajući u obzir niz raznih 
okolnosti, zaključuje, da li se radi o takvoj griješci službe, koja povlači 
za sobom odgovornost administracije. To je posljedica osobina griješke 
službe u opreci prema ličnoj griješci. Zahvaljujući u prvom redu baš 
toj svojoj metodi Drž. savjet je i mogao uspjeti, da razvije u tome pi- 
tanju vrlo interesantnu judikaturu.!+ 

U pravilu judikatura Drž. savjeta traži, da šteta bude materijalna, i ne 
uzima u obzir štetu, koja je nastala zbog povrede ugleda, ili na pr. 
moralnu bol zbog gubitka najbližih. U tome se ta judikatura načelno 
razlikuje od judikature redovnih francuskih sudova. No u pojedinim 
judikatima Drž. savjeta susrećemo i neko priznavanje moralnih po- 
vreda.!5 , 

U pravilu se traži, da je šteta direktno prouzročena nekim pogrešnim 
činjenjem odnosno nečinjenjem, — no u posebnim slučajevima priznaje 
se i takva indirekina šteta. Načelno se država osuđuje samo na na- 
knadu štete u novcu, — sud načelno ne određuje reparaciju ili mjere, 
koje će ubuduće spriječiti nanošenje štete građanima. 


!3 Drž. savjet označuje često to ocjenjivanje formulom: »dans les circonstances 
de VPaffaire«. 

“4 U svojim notama iz 1931. g. piše Bonnard: »Tako u ovoj materiji odgovornosti 
administracije izlazi naročito na vidjelo ta realistička tendencija — jedna od odličnih 
značajki +jurisprudencije Drž. savjeta — koja vodi računa o kompleksnoj prirodi 
stvari i koja navodi pravila nužde i praktične mogučnosti, više nego što izvodi 
apstraktna načela. U tome je, uostalom, prava i zdrava metoda za izradu pravnog 
sadržaja. Jer nigda nema sigurnosti, da će se pravilo dobiveno dedukcijom apstraktnih 
načela slagati s praktičnim potrebama, sve kad apstrakina načela i nisa čisto 
apriorna i imaju eksperimentalni izvor. Posve je druga slvar s pravilom, koje je 
neposredno izvedeno iz konkretne realnosti: ono je neminovno prilagođeno toj 
realnosti, Zahvaljujući toj realističkoj tendenciji Drž. savjet umije da ukloni odviše 
krute sisteme i nijansira svoja rješenja prema službama, vodeći računa o potrebama 
i nužnostima svakoga« (Citirano prema Defrenois str. 88.). . 

15 Tako na pr. priznaje Drž. savjet i materijalnu štetu, koja je nastala povredom 
slobode vjeroispovijesti, ili zbog brutalnosti policije. Priznaju se i naročite fizičke 
boli, prouzročene ranjavanjem. U novijim rješenjima Drž. savjeta priznaje se naknada 
štete za razdor (troubles), koji je nastao u porodici. U jednom slučaju iz 1949. g. 
priznaje Drž. savjet naknadu od pet tisuća franaka licu, koje je bilo nezakonito 
isključeno od posjeta historijskog spomenika, Interesantan je slučaj Ducasse iz 
1936. g. Administracija je povrijedila svojim nezgrapnim javnim postupkom ugled 
jedne djevojke, i Drž. savjet osuđuje simbolički administraciju na jedan franak. 

Teret dokaza — naročito da je pri vršenju javne službe došlo do gri- 
ješke i da je tom griješkom nanesena šteta — pada načelno na tužitelja 
(oštećenog). Ipak zbog osobina procedure pred Drž. savjetom taj teret 
nije tako težak, kao što je kod redovnih sudova. I u ovom pitanju je 
praksa admin. suca za povrijeđeno lice povoljnija od prakse redovnih 
sudova. 

Nadoknaditi se ima faktička šteta. No ta ne obuhvaća samo glavnu, već 
i akcesornu štetu, koja je nastala uz glavnu. Drž. savjet dosuđuje u 
pravilu odštetu glavnicom, no u posebnim slučajevima (na pr. u korist 
maloljetnih) i u formi rente. Susrećemo i slučajeve simboličnog dosu- 
divanja naknade štete. Kad u samom dosijeu nema dovoljno podataka 
za utvrđenje visine štete, Drž. savjet znade i uputiti tužioca, da mu sama 
utužena administracija likvidira visinu svoje obaveze. Ako oštećeni gra- 
đanin nije zadovoljan s visinom takve likvidacije, predmet se vraća 
Drž. savjetu. 

Ranija judikatura Drž. savjeta bila je »štedljivija« od redovnih su- 
dova u pitanju, po kome se vremenu ima procjenjivati šteta, i uzimala 
je strogo vrijeme, kad je šteta nastala. No u novije vrijeme počinje 
ta judikatura uzimati u obzir naglu devalvaciju novca, pa ocjenjuje 
iznos štete prema danu, kad je dosuđena naknada te štete. Praksa Drž. 
savjeta priznaje oštećenom i kamate za vrijeme između nastale štete 
i njene naplate. Gdjekad Drž. savjet obuhvaća globalnom svotom efek- 
tivnu štetu i onu, koja je nastala zakašnjenjem isplate. 

Država kao pravno lice može odgovarati samo za djelo nekog fizičkog 
lica. Prema judikaturi Drž. savjeta to fizičko lice ne mora biti redovni 
službenik već i neko drugo lice, koje legalno vrši službu za državu, — ali 
ne i lice, koje radi izvan autoriteta države (kao na pr. usurpator ili 
službenici neke strane države, koji djeluju za tu stranu državu). Da bi 
država odgovarala za djelo svog funkcionara, mora djelo biti izvršeno 
u službi, — pri čemu novija judikatura naširoko rasteže pojam službe 
(ona govori na pr. o produženju službe). Ne može se uračunati državi 
djelo drž. službenika, koje nema nikakve veze sa službom. 


f) Kumuliranje lične griješke s griješkom službe 


Starija praksa Drž. savjeta primjenjivala je tako strogo razlikovanje 
između lične griješke i griješke službe, da nije dopuštala njihovo ku- 
muliranje. Rezoniralo se posve doktrinarno: u slučaju lične griješke 
učinjeno djelo tako se odvaja od službene funkcije, da gubi admini- 
strativni značaj; a obrnuto u slučaju griješke službe, pogrešno djelo 
ostaje vezano sa službenom funkcijom i zadržava administrativni značaj. 
Oštećeni mogao se u prvom slučaju držati samo lično službenika, a u 
drugom samo administracije.!# U daljem razvoju počinje praksa Drž. 


16 I Drž. savjet i redovni sud moraju, prije nego uđu u ocjenu tužbe, ispitati, o 
kakvoj se griješci radi, — pa ako se radi o onoj, za koju nisu nadležni, oglašuju 
se nenadležnim. Prema redovnim sudovima (ne i Drž. savjetu) postoji još i posebna 

savjeta dopuštati takvo kumuliranje.!“ Stvarno po tome država (odnosno 
drugo lice javnog prava) odgovara za lične griješke svojih službenika. 
Lična griješka znači ovdje »culpa in agendo«, a griješka službe griješku 
u nadzoru, »culpa in inspiciendo«. Time je u francuskom pravu učinjen 
veliki progres u materiji odgovornosti države, a u korist građana.!? 
Po ranijem sistemu baš u najtežim povredama (jer to su u pravilu lične 
griješke) ostalo je za građanina vrlo sumnjivo, da li će se moći naplatiti 
od samog službenika. Zbog zabrane kumuliranja dolazilo je do para- 
doksalne posljedice: što je bio građanin teže povrijeđen, to je imao 
manje izgleda, da će mu se nadoknaditi šteta. Po kumuliranju odgovor- 
nosti francuski sistem odgovornosti mnogo se približio onim pravnim 
sistemima, gdje država načelno i općenito snosi odgovornost za gri- 
ješke drž. funkcionara, izvršenih u službenoj dužnosti. 


Do 1949. g. Drž. savjet priznaje odgovornost države samo u slučajevima 
lične griješke, učinjene strogo u službi. Iza te godine Drž. savjet u više 
slučajeva oglašuje državu odgovornom, jer da odnosno djelo službenika 
»nije bilo bez svake veze sa službom«. Prema toj formuli ne mora 
lična griješka da bude učinjena samo neposredno u službi, već se od- 
govornost države isključuje tek onda, kad je djelovanje službenika »dć- 
pourvu de tout lien avec le service«. No čitava koncepcija kumuliranja 
griješki nije u sudskoj praksi još posve pročišćena, pa se susreću i 
slučajevi ograničavanja tog kumuliranja. U samoj pravnoj literaturi to 
se kumuliranje i dosta kritizira, naročito s obrazloženjem, da se time 
smanjuje lična odgovornost službenika.!?" Uglavnom se može kazati, da 


procesna sankcija, što prefekt, ako smatra, da se ne radi o ličnoj griješci već o 
griješci službe, može pokrenuti spor o nadležnosti pred Konfliktnim sudom, tako 
da onda posljednji rješava, o kakvoj se griješci radi. 

7 Za tu noviju praksu Drž. savjeta bio je od naročite važnosti slučaj Lemonnier 
iz 1918. g. (iako već iza 1909. g. susrećemo neke slučajeve, u kojima Drž. savjet 
usvaja kumuliranje). Proslava jedne općine bila je tako loše organizirana, da je 
povrijeđen neki šetač. Redovni sud je postavio ličnu odgovornost načelnika općine, 
a vladin povjerenik pred Drž. savjetom (bio je to kasnije poznati socijalistički 
prvak — Leon Blum) u vrlo. razrađenim konkluzijama pledira za suodgovornost 
odnosne općine. Drž. savjet je u svome rješenju usvojio ovo kumuliranje odgovor- 
nosti, 

U samoj pravnoj teoriji istupa iza 1910. g. dalje oštro za kumuliranje Jčze i kri- 
tizira samog svog učitelja Duguita, koji brani načelno stajalište neodgovornosti 
administracije u slučaju lične griješke službenika. 

18 Judikatura franc. Drž. savjeta, svojim razvojem proširila je u tri glavna pravca 
odgovornost administracije za griješku javne službe, što je to protegla: 1) na sve 
admin. akte, bez razlikovanja njihove prirode, 2) na akte centralne i lokalne 
administracije i 3) na slučajeve lične griješke (o toj evoluciji Defrenois str. 14.i d.) 

19 Veoma su interesantni, što se toga tiče, izvodi Duguita. On je izvorno branio 
oštru opreku između lične griješke i griješke službe, ali u svojim posljednjim 
izvodima (cit. djelo str. 515. i d., koje je izašlo iza njegove smrti) dopušta rečeno 
kumuliranje, ističući, da mogu u isto vrijeme postojati obje griješke. Duguit kod 
toga brižljivo diferencira slučajeve i načelno razlikuje dvije razne postavke, 

Pri prvoj postavci postoje realno dvije razne, ali uzajamno najuže povezane 
griješke, od kojih je jedna lična, a druga griješka službe. Kao klasičan primjer 
navodi slučaj Anguet, o kome je sudio Drž. savjet g. 1911. Anguet je ušao u po- 
štanski ured, a kad je htio izaći, bila su vrata za publiku već zatvorena, iako još 

su danas izuzeini slučajevi, kad država ne odgovara za ličnu griješku 
svojih službenika, učinjenu u vezi sa službom.!?2 

No kumuliranje tih dviju odgovornosti ne smije i ne može oštećenom 
pribaviti veću odštetu, nego što odgovara pretrpljenoj šteti. Praksa 
Drž. savjeta prešla je pritome kroz dva sistema. Po starijem sistemu (s. 
garancije — systeme de la garantie), administracija plaća, tek ako funk- 
cionar ne može platiti; po novijem sistemu (s. zamjene, — s. de la sub- 
rogation) administracija plaća neposredno, ali ima regres protiv funk- 
cionara. (Slična evolucija kao u jugoslavenskom pozitivnom pravu.)?? 
U slučaju, kad je pomiješana lična griješka s griješkom službe, oštećeni 
može pokrenuti tužbu pred redovnim sudom protiv službenika ili pred 
Drž. savjetom protiv države. Oštećeni ima tu puno pravo biranja: jednu 
ili drugu tužbu, ili obje zajedno. U određenim takvim slučajevima 
dolazi, iza toga, do podjele snašanja odštete između administracije (na 
osnovu griješke službe) i službenika — krivca (na osnovu lične gri- 
ješke), — o čemu odlučuje Drž. savjet.?! 


nije proteklo uredovno vrijeme. Po uputi jednog službenika Anguet, da bi izašao iz 
ureda, ulazi u prostorije, rezervirane za poštansko osoblje. Tu ga dohvatiše dva 
poštara i tako »službouljudno« izbaciše, da je prebio nogu. Prema D. postoje ovdje 
dvije razne griješke, iako je došlo samo do jedne nesreće: početna griješka bilo je 
prijevremeno zatvaranje izlaza — gr. službe, dok je izbacivanje nesretnog Angueta 
bila lična griješka. U praksi se stvar svršila tako, da su oba službenika suđena 
krivično, i time utvrđena njihova lična griješka, dok je Drž. savjet presudio državu 
na naknadu štete. D. smatra ovo ispravnim i po njegovu shvaćanju treba država da 
plati čitavu štetu, ali bi po načelu pravičnosti jedan dio te naknade morali snositi 
službenici zbog svoje lične griješke (u slučaju Anguet smatra D. opravdanim, da 
službenici snose 3/4, a država !'/4 svote, jer je griješka prvih bila mnogo veća). 

Pri drugoj postavci postoji samo jedna griješka, i to lična. D. razlikuje tu dva 
razna slučaja: odvojenu i priključenu griješku (vidjeti u bilj. 7). U slučaju odvojene 
griješke država ne može uopće biti odgovorna, već isključivo odgovara sam službenik; 
u slučaju priključene griješke treba da bude prema pojedincu odgovorna sama 
administracija, uz pravo punog regresa protiv službenika. 

*%a Primjera radi možemo navesti dvije presude Državnog savjeta iz svibnja i 
studenog 1952. g. (Revue du droit public 1953. g., 737 str.). U prvom slučaju Le 
Cam, zapovjednik žandarmerijske brigade ulazi na službenom putu u gostionicu 
gdje se održava ples, i povodom primjedbe Boiteta, koja je bila bez uvrede, ovoga 
teško zlostavlja. Državni savjet smatra, da se radi o ličnoj griješci Le Cama, ali 
kako je »ta lična griješka učinjena povodom vršenja javne službe«, »ne može se, 
pod okolnostima slučaja, uzeti da je bez veze sa službom«, pa zato za štetu, koju je 
pretrpio Boitet, odgovara i država. — U drugom slučaju je vatrom nanesena šteta 
jednom aeronautskom društvu zbog nepažnje vojnika Mćrica, koji je u kabini ka- 
miona zapalio cigaretu. Budući da je taj vojnik učinio ovu griješku dok je bio u 
službi, angažirana je i odgovornost države. 

#2 | to pobija, s razloga naprijed navedenih, jedan dio pravne teorije. Tako 
naročito Waline: De Virresponsabilite des fonctionaires pour leurs fautes personnelles 
u Revue du droit public 1949. g. Waline tu pledira za supsidijarnu odgovornost 
države, pošto je oštećeni najprije dokazao, da naknadu štete nije mogao dobiti od 
službenika — krivca. 

#1 Primjera radi navodimo dva interesantna slučaja iz 1951. g.; Laruel i Delville 
(oba rješenja Drž. savjeta s notama Walinea u Revue du droit public 1951. g., str. 
1087. i d.). Podoficir Laruel, pošto je zaveo u bludnju čuvara automobila, izvlači 
vojnički auto, vozika se s njime bez svake veze sa službom i ozljeđuje prolaznika. 
Taj traži od države naknadu štete i Drž. savjet uvažava tužbu, jer postoji griješka 

Kako stoji s odgovornošću samog administrativnog suca? U naj- 
novijoj francuskoj literaturi? zastupa se mišljenje, da je administra- 
tivni sudac odgovoran za svoju ličnu griješku, ali da država ne od- 
govara za griješku službe admin. sudstva. 


g) Isključivanje odgovornosti države 


Ne gledajući na posebne slučajeve lične odgovornosti službenika, pre- 
ostale su još neke stvari, gdje država ne odgovara, — iako je u ten- 
denciji judikature Drž. savjeta, da što više ograniči te slučajeve. Prije 
svega ta odgovornost načelno obuhvaća samo administraciju, a ne i 
parlmeniatne (zakone i druge akte parlamenta) i sudske akte.25 Prvo 
je posljedica pojave, što se u Francuskoj ne prakticira sudska kontrola 
ustavnosti parlamentarnih akata, pa se ne može ni pokretati upravni 
spor protiv takvih akata. Drugo se naročito opravdava načelom mate- 
rijalne snage sudskih akata, pa i sudskom nezavisnošću. Pritome praksa 
Drž. savjeta ne smatra parlamentarnim aktom takav akt administracije, 
koji je donesen po ovlaštenju parlamenta ili koji je akt parlament na- 
knadno odobrio (naročito zakonske uredbe).?* 

Važno ograničenje nadležnosti francuskih upravnih sudova (kako u' 
sporu o legalnosti tako i pune jurisdikcije) predstavlja koncepcija akta 
vlade. Paralelno jakom pokretu u francuskoj pravnoj doktrini, da se 
ekrasira pojam akta vlade odnosno stegnu do najmanje mjere njegovi 
slučajevi, postoji i pokret, da se ograniče pravne posljedice akta vlade. 
Naročito se traži, da se i protiv akta vlade dopusti vođenje spora o na- 


službe, zato što nije vršena dovoljna kontrola nad izlazom automobila. Sad se 
država okreće regresnim zahtjevom protiv L., koji se poziva na rečenu griješku službe 
i tvrdi, da ne treba sam snositi čitavu odštetu, Drž. savjet odbija, da se krivac 
smije pozivati na takvu griješku službe, i presuđuje L. na snašanje čitavog odštetnog 
iznosa. 

U drugom slučaju je pripiti šofer Delville ozlijedio prolaznika, ali je pored 
ie lične griješke postojala i griješka službe, jer su kočnice na automobilu slabo 
funkcionirale. Oštećeni — što se u praksi rijetko događa — diže tužbu protiv šofera, 
koji bude presuđen na čitav odštetni zahtjev. Delville se sada okreće tužbom 
protiv države, od koje ne traži samo povrat čitave svote, koju je platio žrtvi, već 
i sve procesne troškove, kao i kamate za sve te iznose. Drž. savjet — smatrajući, 
da je nesreća u jednakoj mjeri uračunljiva pripitosti D. (lična griješka) i lošem 
stanju kočnica (gr. službe) — raspolovljuje odštetni iznos i presuđuje, da država 
mora Delvillu vratiti polovicu odštetnog iznosa s odgovarajućim kamatima (no odbija 
Delvilla s ostalim zahtjevima). 

ž2 Montanć de la Roque, Essai sur la responsabilitć du juge administratif — 
Revue du droit public 1952. g. 

28 Prvi veliki prodor je učinio u toj materiji Zakon iz 1895. g. o reviziji krivičnog 
postupka i davanju odštete žrtvama sudskih zabluda. Prema tome zakonu odšteta 
se daje, a da žrtva ne mora dokazati griješku u službi (tako da prema francuskoj 
terminologiji nije to odgovornost za griješku, već za rizik). Naknada štete se određuje 
revizionom sudskom presudom. Država nema regresa protiv suca, koji je počinio 
griješku. ; 

4 Protivno nastojanju vlade, koja je nastojala da pod tim plaštem izvuče svoje 
akte ispod sudske kontrole. 

#5 Pobliže o tome moja Diskreciona ocjena str. 490. i dalje, naročito str. 497. 

knadi štete. Po tome ne bi Drž. savjet mogao doduše ništiti takav akt kao 
nezakonit, ali bi mogao licu, kome je aktom vlade nanesena šteta, do- 
suditi naknadu štete. To bi bilo neko kompromisno stajalište. Ta se 
onda odgovornost u francuskoj teoriji tumači kao odgovornost za rizik. 
] uistinu iza g. 1923. susrećemo nekoliko rješenja Drž. savjeta, gdje se 
priznaje naknada štete, prouzročena aktom vlade, — i to pod vidom 
odgovornosti za rizik, jer je građanin pretrpio abnormalnu štetu.?* 


h) Nadležnost 


Prema općem pravilu nadležnosti sudi o zahtjevima za naknadu štete 
protiv države Drž. savjet povodom »recurs en indemnitć«, što je jedna 
vrsta spora pune jurisdikcije. No ta opća nadležnost ima mnogo izu- 
zetaka. Najprije od redovnih sudova (redovni sudovi rješavaju u Fran- 
cuskoj općenito mnogo više administrativnih sporova, nego što to obično 
uzimaju strani posmatrači), a zatim i od specijalnih upravnih sudova. 
Značajno je za tužbu, koja se zbog naknade štete pokreće na Drž. savjet, 
da oštećeno lice to može tek onda učiniti, kad ga je administracija 
odbila s njegovim zahtjevom za odštetu ili mu priznala samo odštetu, 
s kojom on nije zadovoljan. (Ne traži se takvo prethodno rješenje, 
kad o naknadi štete izuzetno sude drugi upravni sudovi, na pr. pre- 
fekturni savjet.) 

Praksa Drž. savjeta, pošto je odbacila ranije razlikovanje između 
akata vlasti i poslovanja (poglavito u dosljednom izvršenju naprijed 
rečenog čuvenog rješenja Blanco), po kojem bi sporovi iz akata vlasti 
išli u nadležnost upravnih, a oni iz akata poslovanja redovnih sudova, 
zauzela je načelno stajalište, da je za razgraničenje nadležnosti između 
upravnih i redovnih sudova odlučno, da li se spor vodi (upravni sudovi) 
ili ne vodi (redovni sudovi) o javnoj službi administracije. (Nema načelne 
nadležnosti upravnih sudova u sporovima javne službe, koja nije admi- 
nistrativna, — već je zakonodavna ili sudska javna služba.) Ali to shva- 
ćanje javne službe nije praksa Drž. savjeta izvršila do onih krajnjih 
konsekvenca, kako je to tražio jedan dio pravne teorije (naročito Du- 
guit i njegova škola). U toku posljednjih tridesetak godina sam Drž. 
savjet ograničuje svoju nadležnost i odbacuje na redovne sudove sporove 
iz t. zv. privatnog vođenja javnih službi, kao i sporove iz javnih službi 
industrijskog i komercijalnog značaja. U nadležnost redovnih sudova 
idu općenito svi sporovi o privatnom poslovanju u povodu javne službe, 
kad administracija primjenjuje proceduru građanskog prava. Jednako 
idu načelno u nadležnost redovnih sudova sporovi o svim štetama, koje 
su prouzročene vođenjem privatne imovine (domaine privć u opreci 
prema domaine public). No kad god su posrijedi javni radovi (travaux 


*€ Značajno je rješenje Corsin iz g. 1930., gdje se za jedan akt diplomatske 
službe kaže, da su »okolnosti slučaja takve, da angažiraju odgovornost države«. 
Drž. savjet pritome vješto obilazi pitanje griješke službe. 

publics), ma i na području privatne imovine, sporove rješavaju upravni 
sudovi. Može se općenito kazati, da je u samoj praksi Drž. savjeta 
prevladalo shvaćanje, da one javne službe, koje funkcioniraju slično 
privatnim poduzećima, ne treba izuzimati od građanskog prava i re- 
dovnih sudova.?7 Drži se, da nadležnost upravnih sudova, kao naročitih 
vještaka u administrativnim sporovima, ima samo onda svoje puno 
opravdanje, kad se imaju primjenjivati posebni propisi upravnog prava. 
Za stranog posmatrača znači sve to pomalo neko vraćanje (približavanje) 
staroj koncepciji akta poslovanja. 


I posebnim zakonima su neki sporovi o funkcioniranju javne službe 
dati u nadležnost redovnim sudovima.?* Naročito se razvila nadležnost 
redovnih sudova u materiji privatnog vlasništva i javnih sloboda. Za 
neke slučajeve ta je nadležnost i izrijekom predviđena zakonom, — ali 
je ona sudskom praksom proširena preko toga. U pozadini je staro 
shvaćanje (ma koliko ga pobijali neki francuski pisci javnog prava), da 
redovni sud ima biti zaštitnik javnih sloboda i privatnog vlasništva. 


Naročito se razvila nadležnost redovnih sudova u dva posebna slučaja: 
Vemprise i voie de fait. U prvom slučaju prisvaja administracija, pri- 
vremeno ili trajno, nepokretno privatno vlasništvo. Radi se o depose- 
diranju, a ne o prostom nanošenju štete. Ako takvo deposediranje pro- 
izlazi od pravilnog upravnog akta, nadležnost se redovnih sudova ogra- 
ničuje na utvrđivanje vrijednosti nekretnine. Ako je deposediranje ne- 
pravilno, redovni sud ocjenjuje cjelokupnu štetu (no ne može ocje- 
njivati zakonitost samog upravnog akta, na osnovu koga je izvršeno 
deposediranje). — Voie de fait je slučaj, kad administracija u vršenju 
neke materijalne operacije počini grubu nezakonitost i povrijedi slobodu 


27 U rješenjima Konfliktnog suda i Drž. savjeta primjenjuje se pritome formula: 
»administracija je djelovala pod istim uvjetima kao i privatnik« ili »administracija 
se nalazi prema uživaocima u istoj situaciji kao pojedinac«. Tako se na pr. u kon- 
kretnom slučaju iz 1932. g. radilo o naknadi štete, koju je pretrpio kupač u javnom 
gradskom kupalištu. Drž. savjet, pošto je utvrdio da to kupalište posluje slično 
privatnim kupalištima, smatra za rješenje spora nadležnim redovni sud. 

28 Tako na pr. spor o poštanskom saobraćaju, o indirektnim porezima, o drušvenoj 
sigurnosti prema Zakonu iz 1946., g., za reparaciju Šteta prouzročenih vojnim vje- 
Žžbama od 1901. g. Vrlo je interesantno posebno zakonodavstvo o odgovornosti 
države i općine za štetu nastalu nemirima ili pobunama i odgovornosti države za 
štetu, koju je počinilo nastavno osoblje u vršenju nadzora nad učenicima, Što se 
tiče prve materije, to je prema zak. iz 1884. g. ovo bila odgovornost za griješku. 
Općina se mogla osloboditi te odgovornosti, ako bi dokazala, da je poduzela sve 
što je bilo u njenoj moći. Zakonom iz 1914. g. pretvoreno je to u odgovornost za 
rizik i općina se ne može izvući ispod odgovornosti, ma koliko bila revnosna u 
poduzimanju odnosnih mjera. Pri naplati štete participiraju država i općina, pri 
čemu je udio općine procentualno to manji, što je veća bila njena brižljivost. O 
naknadi štete oštećenim licima sude redovni sudovi odnosno mirovni sudac, Što se 
tiče druge materije — o kojoj isto sude redovni sudovi odnosno mirovni sudac — 
to je prema proceduri ranijeg zakona iz 1899. g. imao sud najprije utvrditi ličnu 
odgovornost učitelja, a odatle onda izvesti odgovornost države, Zakon iz 1937, g. te 
je izmijenio i čitavu proceduru približio proceduri o griješci službe: čitav se spor 
vodi neposredno i jedino protiv države. 

ili privatno vlasništvo pojedinca." Redovni sud u takvom slučaju ne 
sudi samo o ličnoj odgovornosti službenika, već i o odgovornosti same 
administracije, pri čemu se ne ograničuje samo na izricanje novčane 
naknade, već može administraciju obvezati i na određeno činjenje (kao 
napuštanje, restituciju, rušenje), pa i ocijeniti regularnost upravnog 
akta. Smatra se, da voie de fait denaturira akt, koji time gubi značaj 
admin. akta (slično kao kod lične griješke), — odatle onda i nadležnost 
redovnih sudova. 


2 Prema najnovijem shvaćanju Konfliktnog suda, voie de fait obuhvaća slučaj 
nepravilnog prinudnog izvršenja upravnog akta, ma bio takav akt i zakonit, kao i 
slučaj samog upravnog akta, ako je taj »manifestement insusceptible de se rattacher 
a application dun texte legislatif ou rćglementaire«. 


3. Njemačko pravo! 


Njemačka pravna teorija je razmjerno rano počela zastupati tezu o 
odgovornosti države za štetu, koju njeni službenici nanesu građanima 
u vršenju državne službe. Koncem 19. i početkom 20. stolj. dosta se još 
zastupala u pravnoj teoriji i protivna teza o takvoj neodgovornosti 
države, — ali broj se pristaša te teze stalno smanjivao, Za probijanje 
shvaćanja odgovornosti države vrlo su značajna opća zborovanja nje- 
mačkih pravnika — Juristentag. Tako se već na 6. njemačkom Juristen- 
tagu, održanom 1867. g., ovo zborovanje — protivno referatu onda vrlo 
istaknutog pravnika Blunischlija — izjasnilo za tu odgovornost države 
(općine). 8. i 9. Juristentag ponavlja taj zaključak, opredjeljuje se za 
primarno jamstvo države i preporučuje takvo normiranje zakonodavcu. 
To naročito podrcrtava i 28. Juristentag, održan 1906. g., i to na osnovu 
referata Gierkea i Herrnritta. 

Struja, koja je razvijala dužnost države, da odgovara za nepravilno 
vršenje službe svojih službenika, opravdavala je to pravno i teoretski na 
razne načine. Teorija podčinjenosti (Subjektionstheorie) izvodila je to 
iz okolnosti, što je pojedinac podčinjen vlasti službenika, koju je taj 
dobio od države; teorija garancije (Garantietheorie) iz samog postav- 
ljanja službenika od države, čime da država ćutke preuzima i odgovor- 
nost, da će službenik pravilno vršiti svoju službu; a teorija preuzimanja 
krivnje, što država prosto preuzima krivnju. No najraširenija bila je 
organska ili reprezentativna teorija: službenici su organi države, koji 
reprezentiraju državu. Jednako kao što država djeluje (i može samo 


! Upotrebljena literatura: Anschiitz, Die Verfassung des deut. Reichs (Komentar 
Vajmarskog ustava), 4. izd., 1933. g.; Enneccerus-Lehman, Lehrbuch des Biirger- 
lichen Rechts II. sv., 12. izd., 1932. g.; Fleiner, Institutionen des deut. Verwaltungs- 
rechts, 8. izd., 1928. g.; Giese, Grundgeseiz fiir die Bundesrepublik Deutschland (ko- 
mentar), 3. izd., 1953. g.; Walter Jellinek, Verwaltungsrecht 1928. g.; Kirchner, 
Haftung des Staates fir die Hoheitsakte der Beamten nach deut, Staatsrecht, 1926. 
g.; Otto Mayer, Deut. Verwaltungsrecht, 3. izd., 1. i 2. sv., 1924. g.; Pillmann, Die 
Haftung des Staates fiir seine Beamten 1928. g. 

djelovati) preko tih svojih organa, iako logično pada na državu i šteta, 
koju ti organi nanesu građanima nepravilnim vršenjem službe. Naročito 
se tu isticala teorija genosenšafta (Glavni predstavnik Gierke), koja je 
već i prije Vajmarskog ustava branila stajalište, da država jamči za 
griješku svojih službenika, kad i nema posebnog zakonskog reguliranja. 
Pravno-teoretski je u Njemačkoj vrlo olakšalo formuliranje državne 
odgovornosti okolnost, što je tamo u pravnoj teoriji odbačena teorija 
fikcije pravnog lica i pod vodstvom Gierkea vrlo se raširila organska 
teorija pravnog lica. 

Germanisti (naročito Gierke) smatraju, da je prema staronjemačkom 
genosenšaftskom shvaćanju načelno zajednica odgovarala za griješke 
svojih članova. Tako je to bilo i kod germanskih državnih tvorevina 
kod odgovornosti za djelovanje njenih organa. To je shvaćanje onda po- 
tamnjelo recepcijom rimskog prava, kome je strana odgovornost države 
za povredu službene dužnosti njenih službenika. Ipak se lagano sud- 
skom praksom razvija odgovornost države za djela njenih službenika, 
— pa i onih, koje počine u vršenju javne vlasti. Neke su njemačke 
države to i izrijekom uzakonile. No u tome pitanju vladao je u nje- 
mačkom pravu dosta veliki partikularizam. 

Do nekog unificiranja došlo je donošenjem Njem. građanskog zako- 
nika od 1896. g. U pitanju odgovornosti države taj zakon strogo razlikuje 
djelovanje države kao vlasti i kao privatnopravnog lica. Kad se radi o 
aktima privatnopravne prirode, država (javnopravno lice) jamči za po- 
slovanje svojih službenika kao svako drugo pravno lice privatnog prava. 
Kad je naprotiv službenik nanio povredu trećem licu? u vršenju »javne 
vlasti« (Gffentliche_ Gewalt), to prema uvodnom zakonu Građanskom 
zakoniku (čl. 77. i 78.) država (općina) odgovara, samo kad to neki , 
zakon izrijekom propisuje. A za to su bili mjerodavni propisi pojedinih 
država. Građanski zakonik postavlja načela ($ 839. i 841.) o ličnoj 
odgovornosti samog službenika, koji je povredom službene dužnosti 
nanio štetu trećem licu. 5 obzirom na opću delikinu odgovornost Gra- 
đanskog zakonika, ta je odgovornost službenika dijelom proširena, a 
dijelom ograničena. Po Građanskom zakoniku uvjeti su za takvu odgo- 
vornost: a) da se radi o javnom službeniku, b) da je povrijeđena takva 
službena dužnost, koju ima službenik prema trećemu (die ihm einen 
dritten gegeniiber obliegende Amtspflicht),3 c) da je službenik učinio tu 
povredu iz umišljaja ili nehata, i d) da je trećemu nastala šteta (ne traži 
se, da se šteta mogla predvidjeti). Kad je službenik postupio iz nehata 
dužan je naknaditi štetu, samo ako oštećeni ne može na drugi način doći 
do naknade. Kad službenik povrijedi službenu dužnost rješenjem u 


> U njemačkom pravu (kao i u nekim drugim pravima) rado se upotrebljava 
termin treće lice. Njemu se prigovara, da se tu u pravilu radi o licu, koga se 
odnosno službeno djelovanje i te kako tiče, pa da je zato nezgodno govoriti o trećem 
licu. Uistinu se taj termin upotrebljava u opreci prema službeniku, koji je povrijedio 
svoju službenu dužnost, i državi (javnopravno lice), koje preuzima jamstvo za štetu 
nanesenu tom »trećem licu«. 

š Ta formula će se onda ponovili u Vajmarskom ustavu kao i ustavu Zapadne 
Njemačke od 1949. g. kao uvjet za odgovornost države. 

pravnoj stvari, odgovara za štetu samo onda, ako se ta povreda kažnjava 
u sudsko-kaznenom postupku, — to ne vrijedi za slučaj uskraćivanja ili 
zavlačenja u vršenju službe. Dužnost naknade štete otpada, ako je po- 
vrijeđeni iz umišljaja ili nehata propustio odvratiti štetu ulaganjem 
pravnog lijeka. Građ. zakonik želi osigurati tu naknadu oštećenom tre- 
ćem licu i brani državicama, da ograniče ili isključe odgovornost službe- 
nika, a da same ne preuzmu jamstvo za štetu. 

Pitanje odgovornosti države za štetu, koju nanesu njeni službenici gra- 
đanima pri vršenju javne vlasti, ostalo je i nakon Građanskog zakonika 
u Njemačkoj neunificirano i rastrgano u partikularnim propisima. Sam 
Reich je za svoje službenike pretežno (propisi pojedinih struka se 
razlikuju) normirao neposrednu (primarnu) odgovornost Reicha. Od- 
govornost države nisu predvidjele odreda sve države, — neke su je čak 
i izrijekom isključile. No većinom su te države (naročito one veće) 
usvojile tu odgovornost. Pritome se to zakonodavstvo razlikovalo: što 
po jednim zakonima država jamči neposredno (primarno), a po drugima 
samo supsidijarno. Prva alternativa prevladava, — tako da se može ka- 
zati, da je prema njemačkom pravu prije donošenja Vajmarskog ustava . 
prevladavalo reguliranje o neposrednom jamstvu države s pravom 
regresa države protiv odnosnog službenika. 

Unifikaciju čitavog tog pitanja je načelno izvršio Vajmarski ustav od 
1919. g., — usvajajući općenito načelo neposrednog i primarnog jamstva 
države.“ U skladu s doondašnjom njemačkom iradicijom, Ustav ovdje 
posebno regulira samo slučaj, kad se radi o vršenju javne vlasti. Kad 
država djeluje kao subjekt privatnog prava, jamči za povrede svojih 
službenika prema odredbama Građanskog zakonika. Pod službenikom 
podrazumijeva Ustav — bez obzira na definiciju propisa o službenicima 
— svako lice, kome je država povjerila vršenje javne vlasti. 

Podizanje tužbe na redovni sud proliv službenika ili države bilo je 
prema nekim zakonima ograničeno. Ograničenja su bila slična odnosnim 
ograničenjima francuskog pravnog sistema. Tako je viša upravna vlast, 
kad je bila pokrenuta takva tužba, mogla izazvati kompetencioni kon- 


* Čl. 131. tog Ustava glasi: »Ako službenik (Beamte) povrijedi u vršenju povjerene 
mu javne vlasti službenu dužnost, koju ima prema trećemu, to načelno pada 
odgovornost na državu ili korporaciju, u službi koje je službenik, Regres protiv. slu- 
žbenika ostaje pridržan. Redovni put pravde se ne smije isključiti. Pobliže reguli- 
ranje pripada nadležnom zakonodavstvu«. 

Čitav je član ubačen u debati plenuma (protiv volje sastavljača predosnove 
Preussa). On se opravdavao baš time, što je to načelo već pretežnim dijelom i 
vrijedilo u Njemačkoj, a bilo je potrebno unificiranje. 

U njemačkoj pravnoj teoriji vodio se izvorno spor o tome, da li taj član znači 
neposrednu pravnu normu ili samo direkiivu zakonodavcu. Sudska praksa, naročito 
Reichsgericht, zauzela je odlučno stajalište, da je ta odredba neposredno pdzitivno 
pravo i da vrijedi u punom opsegu. To je onda i utjecalo na onaj dio teorije, koji 
je ranije zastupao gledište, da odredba ima samo programatsko značenje, — pa 
napušta to gledište (tako naročito Anschitz u kasnijim izdanjima svoga Komentara. 
Vajmarskom ustavu). No judikatura Reichsgerichta ne samo da dopušta zakono- 
davcu, da propiše bliže odredbe o jamsivu države, koje ne protivuriječe rečenoj 
odredbi Vajmarskog ustava, već i dopušta, da se zakonom isključi odgovornost 
države za određene kategorije drž. službenika (na pr. diplomate). 

flikt, pa je u takvom slučaju nadležni sud imao najprije riješiti pitanje, 
da li odnosno djelo službenika znači povredu službene dužnosti, ili 
mora o tome pitanju najprije donijeti pravorijek upravni sud. Vajmarski 
ustav dokida sva takva ograničenja svojom načelnom odredbom, da se 
redovni put pravde ne smije isključiti. Prema shvaćanju Reichsgerichta 
ne može se pri pitanju imovinskopravne odgovornosti službenika ili 
države nadležnost redovnih sudova ograničavati na taj način, da se 
najprije riješi od za to nadležnog foruma pitanje, da li je akt odnosnog 
službenika +zakonit. Sud istražuje samostalno sve pravne i faktičke 
uvjete za odgovornost države, pa i naročito da li postoji povreda slu- 
žbene dužnosti. Taj njemački sistem se po toj svojoj koncentraciji 
takvih imovinskopravnih sporova kod redovnih sudova bitno razlikuje 
od francuskog shvaćanja (s posebnom nadležnošću upravnih sudova, a 
naročito Drž. savjeta). Međutim i njemački sistem dopušta, da sam 
sud, koji rješava pitanje imovinskopravne odgovornosti, po vlastitom 
nahođenju prekine pretres pitanja o naknadi štete, dok se prethodno 
ne riješi pitanje, da li je postupanje službenika bilo zakonito. Ako sud 
ne prekine postupanje, a nezakonitost je počinjena formalnim upravnim 
aktom, sud ne može doduše poništiti takav akt, ali se ipak indirektno, 
samostalno izjašnjava o njegovoj zakonitosti. 

Osnovni zakon Savezne Republike Njemačke od 1949. g. (Zapadna 
Njemačka) pretočio je, uz neke razlike, u svoj čl. 34.5 rečeni čl. 131. 
Vajmarskog ustava. Najznačajnija je razlika, što se više ne govori o vrše- 
nju javne vlasti (čffentliche Gewalt), već o javnoj službi (6ffentliches 
Amt), — odatle se može zaključiti, da se odgovornost države prema toj 
ustavnoj odredbi ne proteže samo na autoritativno djelovanje (djelova- 
nje s imperijem), već i na neautoritativno djelovanje." Prema tome je 
napušteno ranije, u njemačkom pravu tradicionalno, dualističko razliko- 
vanje kod pitanja odgovornosti države, da li se radi o vršenju javne vlasti 
ili privatnopravnom poslovanju (koje je imalo neku sličnost s ranijim 
francuskim razlikovanjem između akta vlasti i akia poslovanja). Druge 
su razlike prema Vajmarskom ustavu od manje važnosti./ 

Za razvoj njemačkog shvaćanja odgovornosti države bila je, po mom 
mišljenju, od najvećeg značaja njemačka teorija i koncepcija fiska,3 Nje- 


5 On glasi: »ako netko (jemand) u vršenju povjerene mu javne službe (Gffentliches 
Amt) povrijedi službenu dužnost koju ima prema trećemu, to načelno pada od- 
govornost na državu ili korporaciju, u službi koje se nalazi. U slučaju umišljaja ili 
grubog nehata (grobe Fahrlissigkeit) ostaje regres pridržan. Za zahtjev na naknadu 
štete i regres ne smije se redovni put pravde isključiti«. 

* Giese str. 66. ' 

71) Ne govori se više o službeniku (Beamte), već o nekome, kome je povjerena 
javna «služba. Termin službenik kadar je da ograniči krug takvih lica. 2) Regres 
protiv takvog lica dopuša se samo u slučaju umišljaja i grubog nehata (u skladu 
s odredbama Građanskog zakonika). 3) Izrijekom se ističe, da se redovni put pravde 
fmisle se redovni sudovi) ne smije isključiti ni u zahtjevu na naknadu štete ni u 
regresu. 

8 Svejedno, da li se, kaka to jedni čine, shvati fiskom uže država kao subjekt 
privatnih imovinskih prava i dužnosti, ili šire, kako to čine drugi, država kao 
subjekt imovinskih prava i dužnosti. 

nom pomoću razvila se jaka imovinskopravna odgovornost države, a 
nadležnost u pitanju te odgovornosti iskoncentrirana je kod redovnih 
sudova. U pravnoj teoriji se ispravno isticalo, da u francuskom pravu 
koncepcija »service public« vrši u mnogome oprečnu ulogu od njemačke 
ideje fiska.!" Razvoj imovinskopravne odgovornosti države u francuskom 
pravu za nepravilno djelovanje službe odnosno službenika tumači se 
upravo koncepcijom javne službe. Odatle uglavnom i razlike između nje- 
mačkog i francuskog reguliranja čitavog tog pitanja, a naročito i razlika 
u nadležnosti (u Njemačkoj isključivo redovni sudovi, a u Francuskoj 
podijeljena nadležnost između upravnih i redovnih sudova). 


# Teorija fiska već rano u Njemačkoj omogućuje konstruirati imovinskopravnu 
sdgovornost države (o tome moje Upravno pravo knj. [., 1929. g., str. 76.). 
"9 Pobliže moje Upravno pravo knj. II., 1932. g., str. 33-4. 


4. Anglo-američko pravo! 


a) Engleska 


Do najnovijih dana englesko pravo nije, načelno, poznavalo vođenje 
administrativnog spora protiv države. Kruna se uopće ne može progo- 
niti pred sudom: the King can do no wrong, — a država se poistovećuje 
s Krunom. Rečeno načelo vrijedi kako za lične stvari Krune tako i Krune 
kao personifikacije države. Suglasno tome načelu Kruna odnosno država 
ne odgovaraju za djela svojih službenika. Pojedinac, koji je povrijeđen 
nekim aktom državnog funkcionara, može ovog lično utužiti pred gra- 
đanskim sudom po općim načelima common law-a. Taj funkcionar odgo- 
vara načelno prema istim pravnim pravilima kao i svaki drugi građanin. 
Staro i uvriježeno je pravilo engleskog prava, da javni funkcionar ne 
uživa neke specijalne privilegije u pitanju odgovornosti prema građa- 
ninu. Tako se citira izjava jednog engleskog suda iz 1703. g.: »Ako 
funkcionar povrijedi javnu slobodu, treba da plati mnogo veću odštetu 
nego drugi čovjek, da bi se drugi funkcionari obeshrabrili činiti takve 
griješke«. U onim zemljama, gdje sudovi pretjeruju u ličnom progonu 
javnih službenika, dolazi do nekog ograničavanja tog progona (naročito 
što se propisuje prethodno odobravanje takvog progona od više admini- 
strativne vlasti), jer se smatra, da će službenici postati suviše plašljivi, 
i u službi suviše pasivni zbog straha pred takvim progonom. Engleska 
sudska praksa nije bila takva, da se mogla roditi takva bojazan. 

Po tom engleskom pravu nije bilo pravne odgovornosti države za štetu, 
koju nanesu građanima njeni funkcionari nezakonitim i nepravilnim dje- 
lovanjem, a razumije se, da se pogotovu nije mogao razviti francuski 
faute de service. U praksi, međutim, daje država »od dobre volje« na- 


! Griffith i Street, Principles of Administrative Law, 1951. g.; Hart, An In- 
troduction to Administrative Law, 2. izd., 1950. g.; Schwartz, Le droit administratif 
american 1952. 


12 RAD 306 177 


knadu štete žrtvi, koja je povrijeđena nepravilnim djelovanjem državnog 
funkcionara. Tako da faktički već kroz duže vrijeme nema težih žalbi 
građana, da im se nije nadoknadila šteta, koja je nastala nepravilnim 
funkcioniranjem državne službe. — Već od starih vremena — počeci tog 
već iz vremena vladavine Eduarda I — može se protiv Krune pred gra- 
danskim sudovima pokrenuti »petition of right«. God. 1860. ta je proce- 
dura uređena i posebnim zakonom. Ali za dizanje takve tužbe potrebno 
je posebno odobrenje, bez kojega sudovi ne mogu voditi parnicu. Odo- 
brenje je kasnije podjeljivao ministar unutrašnjih poslova. Organ, koji 
podjeljuje odobrenje za dizanje rečene tužbe, djeluje načelno diskre- 
ciono, no u novije vrijeme se općenito liberalno podjeljuje to odobrenje, 
čim je zahtjev vjerojatan. Tim putem može se doći i do odgovornosti 
države za štete, koju nanesu njeni funkcionari. Čim je ministar dao svoj 
»fiat«, postupak se vrši pred građanskim sudom kao u svakoj drugoj 
parnici. 

Dicey je isticao — u okviru svoje opće teze i tvrđenja, da Engleska 
nema posebnog upravnog prava — kao naročitu odliku britanskog ustav- 
nog načela Rule of Law, da se sve tužbe proliv odgovornih javnih službe- 
nika iznose pred redovne sudove na isti način kao i protiv drugih gra- 
dana. Uistinu taj, po njemu“ toliko glorificirani, sistem nije bio daleko 
(što se tiče odgovornosti same države) od francuskog ranijeg sistema, 
prije nego što se razvio pojam faute de service, čime su građani došli do 
mnogo jače pravne zaštite. A to i općenito susrećemo u razvoju fran- 
cuskog administrativnog sudovanja (što je Dicey tako tvrdokorno i bez- 
razložno poricao), t. j. da je preko posebnog administrativnog sudstva 
došao građanin do veće pravne zaštite, nego što su mu pružali redovni 
sudovi svojim redovnim postupkom. 

Lokalne vlasti imaju po engleskom pravu u pitanju odgovornosti na- 
čelno posve drugi položaj nego država. One se u tome bitno razlikuju od 
centralne administracije — the King's Government. Kad se u engleskom 
klasičnom pravu razmatra imovinska odgovornost javnih vlasti s obzirom 
na štetu, koju su pretrpjeli građani, treba strogo razlikovati centralnu 
administraciju (administraciju Krune) od administracije lokalnih vlasti, 
a posljednjim treba danas naročito dodati i velika nacionalizirana podu- 
zeća. I u vezi s time treba i razlikovati sistem odgovornosti civilnih 
službenika Krune i službenika lokalnih vlasti i nacionaliziranih podu- 
zeća. Prema tome imamo dva tipa administracije: koja je došla pod 
okrilje Krune i uživa njen imunitet, te koja nije pod tim okriljem i pod- 
vrgnuta je općim pravnim pravilima. 

Sudovi su pokušali zakonskom fikcijom obići zabranu, da Kruna odno- 
sno država ne odgovara za štetu, koju njeni službenici nanesu građanima, 
— ali je 1946. g. Kuća lordova (kao vrhovni sud) odlučno odbacila tu 
fikciju. Čitavo je onda pitanje prelomljeno Procesnim zakonom Krune 
(Crown Proceedings Act) iz 1947. g. Tim se zakonom, iako uz neke re- 
zervacije, Kruna odnosno država podvrgava općim pravnim propisima. 
U načelu je ukinuta stara neodgovornost Krune odnosno države pred 
građanskim sudovima, ne treba više dozvole za pokretanje parnice, tužba 

se načelno diže na isti način kao i protiv građanina, a Kruna odnosno 
država može se tužiti i za djela drugoga. U Zakonu se izrijekom određuje 
da će »Kruna biti podvrgnuta svakoj odgovornosti za štetu, kojoj je pod- 
vrgnuto i punoljetno, djelatno sposobno lice, s obzirom na štete, koje 
počine njihovi namještenici ili zastupnici« (servants or agents). 


Zakon sadržava mnoge pojedinačne odredbe. Prema Zakonu se kao 
službenik (officer) Krune smatra svaki njen službenik (uključujući i mi- 
nistre) uz dva uvjeta: 1. da je neposredno ili posredno imenovan od 
Krune i 2. plaćen iz odgovarajućeg državnog fonda. Ako nema ma jednog 
od ta dva uvjeta, otpada i odgovornost Krune (države), sve kad bi se 
takav službenik općenito i smatrao službenikom Krune. Ako neka korpo- 
racija vrši službu za Krunu, onda bi i službenici te korporacije imali biti 
službenici Krune, pa bi se i za njihova djela imala primjenjivati načela 
Procesnog zakona Krune. Nije još pročišćeno pitanje, koje se javne kor- 
poracije imaju, a koje nemaju smatrati funkcionarima Krune (naročito 
neke socijalne korporacije). Odgovornost Krune se načelno isključuje za 
sudske griješke (napose za neispravno krivično kažnjavanje) i izvršenje 
sudskog procesa, za neke službe pošte, kao i za neke radnje članova oru- 
žanih snaga. Zakon zadržava i neke privilegije administracije Krune, 
kojih nemaju druga javna tijela: tako može administracija Krune iz 
javnih interesa uskratiti, da u sudskoj parnici pokaže neke akte; ima 
pravo za svaki slučaj, u kome je zainteresirana, tražiti da se riješi od 
posebnog suda (Divisional Court of the King's Bench Division), kao i 
izabrati mjesto izvršenja (time se htjela zaštiti centralna administracija, 
oda ne ide izvan Londona); presude protiv Krune (države) ne mogu se 
izvršiti prinudnim putem. — U cijelosti se, kad se komparira taj najnoviji 
engleski sistem odgovornosti države s francuskim sistemom, mora utvr- 
diti, da je francuski dosljednije proveo odgovornost države za griješke, 
počinjene pri vršenju javne službe, i da su po francuskom sistemu gra- 
đani bolje zaštićeni. 

Engleska sudska praksa razlikuje između griješke u lošem činjenju i 
propustu. U posljednjem slučaju dopušta se licu, kome je time nanesena 
šteta, posebna tužba za prekršenje zakonske dužnosti (Action for Breach 
of Statutory Duty) samo u slučaju, ako zakon ne predviđa koje drugo 
pravno sredstvo (lijek). Englesko suđenje nad upravom razvilo je posebna 
pravna sredstva (posve strana francuskom sistemu administrativnog su- 
dovanja). To. je izdavanje posebnih naloga odgovarajućem službeniku 
administracije. Tako na pr. mandamus (od latinskog: mi naređujemo), 
kojim se nalaže izvršenje neke dužnosti (primjenjuje se, kad nema dru- 
g0g pravnog sredstva). Mandamus se ne može vršiti protiv Krune i nje- 
nih službenika. Prema Procesnom zakonu Krune može se protiv Krune 
i njenih službenika izreći samo deklaratorna presuda, a ne zapovijest 
(injunction). 


Aktuelno je pitanje današnjeg engleskog prava, da li se čitava odgo- 
vornost države (i drugih nosilaca javne službe) može vršiti po općim na- 
čelima common law-a, ili treba i u tim pitanjima izgraditi posebno admi- 

nistrativno pravo (a izgradnja takvog prava je upravo značajna crta u 
azvoju savremenog engleskog prava). Tako se u najnovijoj engleskoj 
pravnoj literaturi postavlja zahtjev, da je potrebno uzakoniti posebna 
pravna načela za parnice protiv administracije, — koje bi, međutim, imali 
i dalje rješavati redovni sudovi.? 


b) SAD 


Američki pravni sistem odgovornosti za griješke, počinjene pri vršenju 
javne službe, uglavnom odgovara klasičnom engleskom sistemu: puna 
sloboda u pokretanju lične tužbe protiv funkcionara, a imunitet države 
kao javne vlasti. Za razliku od sudaca, funkcionari administracije strogo 
se podvrgavaju ličnoj odgovornosti za griješke, koje učine pri vršenju 
službe i time nanesu štetu građanima.5 Viši službenici načelno ne odgo- 
varaju za lične griješke svojih podređenih službenika, za koje ne snose 
odgovornosti.“ 


Ranija praksa američkih sudova bila je u ocjenjivanju te lične odgo- 
vornosti službenika vrlo stroga, — ona ih nije ni ispričavala, kad su radili 
u dobroj vjeri." Novija sudska praksa postala je iu mnogo blaža i počela 
je ograničavati ličnu odgovornost službenika javne administracije. Tako 
je naročito, u nekoj mjeri, imunitet sudaca protegnut i na određene 
službenike administracije, koji vrše poslove sudske prirode. Razumije se, 
da je sudska praksa u razlikovanju između sudske i upravne funkcije 
naišla na najveće teškoće i da dolazi do koniradiktornih presuda. Govori 
se o »quasi judicial« službenicima, i smatra se, da takvi službenici ne 
mogu odgovarati za štetu, koju su nanijeli građanima, dok su pošteno 


* Griffith-Street, str. 241. 

š Sudac, koji je djelovao u svojoj jurisdikciji, ne odgovara za vršenje sudske 
vlasti. Što se tiče djelovanja izvan jurisdikcije, pravi se razlika između višeg i nižeg 
suca. Dok prvi odgovara, samo kad se radi o jasnoj odsutnosti svake jurisdikcije, 
drugi odgovara i za teži eksces u jurisdikciji (Hart str. 258.—9.). Načelno se Pred: 
sjednik SAD, dok je u službi, ne može sudski progoniti (za takvu se tužbu traži 
posebni parlamentarni postupak). Nešto slično vrijedi i za guvernere pojedinih 
država-članica. 

* Praktički se u mnogim slučajevima može iskonstruirati neka krivnja takvih 
viših službenika, pa onda i oni snose odgovornost (Hart str. 276.—8.). 

5 Pritome američka sudska praksa primjenjuje oštro protiv javnih službenika 
posebna sredstva anglo-američke sudske kontrole. Tako naročito mandamus (on se 
u SAD primjenjuje protiv državnih funkcionara mnogo šire negoli u Engleskoj), 
quo waranto (od latinskog: pod kojim pravnim naslovom, — a odstranjuje od vršenja 
službe lice, koje vrši javnu službu bez ispravnog naslova; rijetko se primjenjuje 
protiv funkcionara federalne vlade, više protiv funkcionara vlada država-članica, a 
naročito protiv funkcionara lokalne uprave), injunetion (lična zapovijest određenom 
funkcionaru, da nešto učini ili da se uzdrži od određenog činjenja; ona ima mnogo 
šire značenje i više se primjenjuje u američkoj negoli u engleskoj sudskoj praksi); 
habeas corpus (njime se ispituje zakonitost ograničenja nečije lične slobode — u 
SAD se naročite primjenjuje obzirom na strane građane). 

(honest) rješavali unutar svoje nadležnosti, sve ako je njihovo rješenje 
i bilo pogrešno. U najnovije vrijeme sudska praksa proširuje taj lični 
imunitet i na službenike kad vrše diskreciona ovlaštenja. 


S druge je strane američko pravo preuzelo klasično englesko načelo 
neodgovornosti Krune, zamjenjujući Kralja s državom. Država se kao 
javna vlast može sudskim putem goniti, samo kad to neki zakon izrije- 
kom dopušta, i država načelno ne odgovara za griješke svojih funkcio- 
nara. Dok je u Francuskoj sudska praksa (prvenstveno Drž. savjet) svo- 
jem pravnostvaralačkom judikaturom razvila široku odgovornost države 
za griješke počinjene pri vršenju javne službe, američki su sudovi na 
tome području (za razliku od nekih drugih područja) bili neplodni i nisu 
daleko odmakli od starog shvaćanja imuniteta države kao suverenog lica. 
Progres je, u tome pitanju, dolazio u SAD od samog zakonodavca povo- 
dom uzakonjavanja pojedinih materija. 


Naročito je u čitavom tom pitanju važan fiskalni Zakon od 1946. g., 
koji ima u SAD otprilike značenje naprijed navedenog engleskog zakona 
od 1947. g. Tim je američkim zakonom utvrđena neka odgovornost države 
za griješke njenih službenika. Zakon postavlja načelno, kao i engleski, 
odgovornost države poput one privatnika. Po američkom zakonu isklju- 
čena je odgovornost države za griješke službenika, koji je postupio po- 
trebnom brižljivošću. Da bi država odgovarala, službenik mora djelovati 
u krugu svojih funkcija; službenik, koji je počinio strogo ličnu griješku, 
ne djeluje, po tome shvaćanju, u vršenju svojih funkcija, i država ne 
odgovara za takve griješke. Šteta mora biti materijalna i mora se dati 
sračunati u novcu. Zakon postavlja i dosta velike izuzetke, što se tiče 
pojedinih materija, od te odgovornosti države (mnogo više nego engleski 
zakon od 1947. g.). Sami američki pisci? izrijekom naglašuju, da je u 
SAD odgovornost države puna praznina i vrlo daleko od široke odgovor- 
nosti države, kako ju je razvio francuski Državni savjet. To je, s gledišta 
oštećenih građana, to gore, što je novijom sudskom praksom ograničena 
i sama lična odgovornost državnih službenika. 


* Federalna vlada ne može se uopće tužiti pred sudovima pojedinih država- 
članica. XI. amandman Američkog ustava (donesen 1798. g.) brani sudskoj vlasti SAD, 
da progoni koju državu-članicu po tužbi građanina koje druge države-članice ili 
stranog državljanina. Jednako ne može državu članicu progoniti njen građanin pred 
federalnim sudom. Samo na osnovu posebnog zakonskog propisa može se vlada 
progoniti pred vlastitim sudovima. Municipalne korporacije mogu se slobodno sudski 
progoniti zbog ugovornih obaveza, a zbog protupravnog nanošenja štete, kad to zakon 
predviđa ili kad se radi o »proprietary« funkciji za razliku od »governmental« 
funkcije (odgovara uglavnom francuskom razlikovanju između akta poslovanja i 
vlasti). — Pobliže Hart str. 101. 


7 Sehwartz str. 228.—29. 

5. Austrijsko pravo! 


Slično ranijem njemačkom pravu (mislim prije Osnovnog zakona ŽZa- 
padne Njemačke od 1949. g.), austrijsko pravo — u pitanju odgovornosti 
države za štetu, koju njen službenik nanese pojedincu protupravnim vrše- 
njem službe — strogo razlikuje, da li se radi o vršenju javne vlasti ili o 
privatnopravnom poslovanju. U posljednjem slučaju odgovara država 
prema načelima građanskog p prava. Specijalnim propisima je u nekim ma- 
terijama i tu ograničena odgovornost države (kao na pr. pri željeznici i 
pošti). Iz odredaba austrijskog građanskog zakonika proizlazi razmjerno 
mnogo manja i uža odgovornost države negoli iz odnosnih odredaba nje- 
mačkog građanskog zakonika. 


U pitanju odgovornosti države za štetu, koju nanesu njeni službenici 
nepravilnim vršenjem javne vlasti, kao i odgovornosti samih tih službe- 
nika, austrijsko pravo se bitno razlikuje od njemačkog, — iza koga je, do 
najnovijih dana, daleko zaostalo. Građanima se načelno i u pravilu brani 
po austrijskom pravu, da povodom nepravilnog vršenja javne vlasti traže 
naknadu štete bilo od samog službenika ili države. 


Što se tiče najprije same odgovornosti službenika prema građanima, 
kojima su nanesli štetu nepravilnim vršenjem službe, to je u Austriji na- 
čelno zadržan režim dvorskog dekreta iz 1806. g., prema kome se ne može 
nigda državni službenik (Staatsbeamte) utužiti kod građanskog suda zbog 
njegova službenog djelovanja. Taj propis rješava samo pitanje lične odgo- 
vornosti službenika, i čini se, da polazi sa stajališta, da privatnik može. 
neposredno utužiti državu. Ali kako se u Austriji takvo utuživanje 
države nije načelno razvilo, stvarno je u pravilu građanin u Austriji 
ostao bez prave zaštite u pitanju naknade štete, koja mu je nanesena ne- 
pravilnim vršenjem javne vlasti. Sama država ostvaruje odštetne zahtjeve 
protiv svojih službenika u pravilu upravnim putem, ali građani su bez 
prava. Prema kasnijoj austrijskoj sudskoj praksi primjenjivala se rečena 
zabrana utuživanja službenika, samo ako se službenik kretao u grani- 
cama svoje nadležnosti. Pritome može sam sud riješiti kao prethodno 
pitanje, da li je službenik prekoračio svoj djelokrug (no sud može, po 
svom nahođenju, prekinuti postupak o naknadi štete, dok to pitanje ne 
riješi nadležna upravna vlast). 


Rečenu načelnu zabranu probilo je specijalno austrijsko zakonodav- 
stvo samo izuzetno u nekim slučajevima. Najvažniji je takav izuzetak 
normirao Austrijski temeljni zakon o sudskoj vlasti od 1867. g., a detaljno 
razradio sindikatski zakon od 1872. g., Po tim propisima odgovaraju suci 
i sudski službenici za imovinsku štetu, koju nanesu iz umišljaja ili »gru- 


! L. Adamovich, Grundriss des čsterr, Verwaltungsrechts 4. izd., 1948. g.; Ehren- 
zweig, System des čsterr. allg. Privatrechts, 2. izd., 1928. g., 2. sv. — 1. dio; H. 
Herrnritt, Grundlehren des Verwaltungsrechts, 1921. g.; Randa, Schadenersatzpflicht 
1913. g- 


? Pobliže o genezi i značenju tog dekreta Randa str. 96. i dalje. 

bog« nehata u svom službenom djelovanju, — usto jamči i sama država? 
Oštećeni može za odštetu tužiti ili samo krivca, ili samo državu, ili oboje 
zajedno. Dalji je važniji izuzetak kreiran kod ministara prema Zakonu o 
ministarskoj odgovornosti od 1867. g., — pri čemu je građanski sud mogao 
zahtjev za naknadu štete uzeti u pretres, samo ako je prije toga Džavno 
sudište (Staatsgerichtshof, kasnije Ustavno sudište) utvrdilo, da je odno- 
sno službeno djelovanje ministra nezakonito. 


Jednako ne snosi načelno država odgovornost, kad njen službenik u 
protupravnom vršenju javne vlasti nanese štetu pojedincu. Takva odgo- 
vornost države postoji samo izuzetno na osnovu specijalnih zakonskih 
odredaba. Najvažniji takav izuzetak predstavlja već navedena odgovor- 
nost suca. Postoje i neki drugi izuzeci (kao na pr. kod protupravnog uhi- 
ćenja lica ili neopravdane presude, kod neopravdane zapljene štampanih 
stvari).* 


Ustav Austrijske Republike od 1920. g. (čl. 23.) donio je načelnu 
odredbu, da su sva lica, kojima je povjereno obavljanje posala državne 
uprave ili sudovanja, odgovorna za svaku štetu, koju bilo kome nanesu u 
vršenju svoje službe pravnom povredom iz umišljaja ili »grubog« nehata. 
Savez i zemlje (kao i općine) jamče za pravnu povredu, koju učine lica, 
koja djeluju kao njihovi organi. Pobliže odredbe ima propisati savezni 
zakon. Upada uoči, da nema odgovornosti kod običnog nehata. No nave- 
dena ustavna odredba, protivno nego što smo vidjeli kod Vajmarskog 
ustava, imala je samo programatski značaj.5 Kako Austrijska Republika 
nije donijela u Ustavu predviđeni zakon, to je, što se tiče odgovornosti 
države i službenika za autoritativno djelovanje uprave, ostalo u praksi 
načelno pri starom uređenju. 


Iza II. Svjetskog rata pokušano je u Austriji to pitanje posebno regu- 
lirati, — ali odnosni projekti najprije nisu dobili pristanak okupacionih 
vlasti.“ Čim je slomljen taj otpor, Austrija je donijela vrlo detaljne pro- 


3 Austrijsko pravo se u tome pitanju bitno razlikuje od nekih drugih građanskih 
država, gdje je obrnuto više razrađena odgovornost upravnih službenika, a manje 
sudskih. Prije u tekstu navedenih propisa vrijedila je o odgovornosti sudaca i sudskog 
osoblja carska naredba od 1859. g., koja je bila, uzimajući u obzir ono vrijeme, 
relativno dobra. »Kome je nanio štetu sudski službenik, taj može tužiti službenika, 
ili državu ili oboje. Tko je postao žrtvom državnog upravnog službenika, u pravilu 
je bez prava i on ne može tužiti ni službenika ni državu« (Ehrenzweig str. 694.). 
Tako je Austrija bila progresivna u svojim propisima o imovinskopravnoj odgovornosti 
sudaca, a naprotiv sasvim reakcionarna u propisima o takvoj odgovornosti službenika 
javne uprave. Stara Austrija vodila je i posebnu brigu oko toga, da što više zaštiti 
i digne autoritet svoje uprave i njenih službenika. 

* O tim slučajevima Herrnritt str. 167. 


5 Slično se ponovilo u Čehoslovačkoj. Odgovarajuće odrebe Čehoslovačkog ustava 
od 1920. g. imale su samo programatsko značenje, — tako da se u pitanju odgo- 
vornosti države u samoj Češkoj dalje primjenjivalo staro austrijsko pravo (odnosno 
u Slovačkoj mađarsko). 


* Pobliže o tim projektima Adamovich str, 149. i d. 

pise o toj odgovornosti.? U tim propisima preuzet je uglavnom njemački 
sistem. Između ostaloga, razlika je u pitanju nadležnosti u tome, što se 
ne vrši takva isključiva nadležnost redovnih sudova kao u njemačkom 
sistemu. Tako na pr. u slučaju kad je šteta nastala nezakonitim upravnim 
aktom, ne smije sam sud istraživati nezakonitost akta. Ti austrijski pro- 
Pisi predstavljaju jedno od najdetaljnijih zakonskih kodificiranja odgo- 
vornosti države (javnopravnog lica), pa se, radi njihove interesantnosti, 
niže navode u glavnim točkama. 


. 


Savez, zemlje (druga javnopravna lica) jamče prema odredbama građanskog prava 
za štetu, koju nanesu bilo kome njihovi organi (službena lica) u vršenju zakona (sud- 
stvo ili uprava) protupravnim postupanjem. Sama ta službena lica ne jamče nepo- 
sredno oštećenom. Kod dizanja odštetnog zahtjeva ne mora se naznačiti određene 
službeno lice, dovoljan je dokaz, da je šteta mogla nastati samo pravnom povredom 
službenog lica države (javnopravnog lica). Nema zahtjeva, ako je oštećeni mogao štetu 
ukloniti pravnim lijekom ili tužbom na upravni sud. Ako je država (javnopravno lice) 
propisno naknadila štetu, može tražiti regres od lica, koja su pravnu povredu izvršila 
umišljajem ili grubim nehatom. Kod kolegijalnih zaključaka odgovaraju samo oni, koji 
su za zaključak glasovali; ako je do zaključka došlo zbog neispravnog prikaza izvjesti- 
telja, to oni, koji su glasovali za prijedlog, odgovaraju, samo ako su grubo povrijedili 
dužnu brižljivost. Od lica, koje je izvršilo radnju po uputi pretpostavljenog, može se 
tražiti regres, samo ako je to lice poslušalo uputu očigledno nenadležnog pretpo- 
stavljenog ili u izvršenju uputa povrijedilo kaznenopravne propise. Protiv regresa 
može odnosno službeno lice iznijeti sve prigovore, koje država nije iznijela, pa se 
tako osloboditi, ukoliko bi takvi prigovori bili od uspjeha u glavnom sporu. — Zahtjev 
za naknadom zastaruje za tri godine od dana, kad je oštećeni za nj saznao, ali nikako 
prije godinu dana po pravomoćnosti akta, koji je povrijedio prava. Ako oštećeni nije 
znao za štetu ili je šteta nastala zločinom, zahtjev zastaruje tek nakon deset godina 
od dana, kad je nastao. Pravo regresa zastaruje za šest mjeseci, pošto je država pri- 
znala zahtjev za naknadom ili je na to bila pravomoćno osuđena, Strani državljani 
imaju pravo na naknadu štete samo u slučaju reciprociteta. 

Detaljno je normiran i postupak. Oštećeni se ima najprije obratiti sa svojim zahtje- 
vom državi (javnopravnom licu). Ako u roku od tri mjeseca ne dobije odgovor, ili mu 
bude zahtjev, u cijelosti ili djelomično, odbijen, može podići sudsku tužbu. Tu tužbu, 
kao i regresni zahtjev protiv odnosnog službenog lica, rješava u prvoj instanciji ze- 
maljski sud, koji rješava građanskopravne stvari. Utuženo pravno lice (država i t. d.) 
mora objaviti spor onome, protiv koga namjerava voditi regres, — posljednji može pri- 
stupiti sporu kao nuzgredni intervenijent. Redovni sud, koji rješava odštetni zahtjev, 
ne može se izjasniti o protupravnosti rješenja upravnog organa; ako smatra takvo 
rješenje nezakonitim, prekida postupak i obraća se Upravnom sudu, da taj utvrdi 
nezakonitost tog rješenja. Pravno shvaćanje Upravnog suda o tome pitanju je za 
redovni sud obvezatno. Ako bi rezultat pokrenutog disciplinskog postupka mogao biti 
od utjecaja za rješenje odštetnog zahtjeva, može sud prekinuti svoj postupak, dok se 
ne svrši disciplinski postupak. U postupku po odštetnom zahtjevu nisu ni službeno 
lice, koje je nanijelo štetu, ni svjedoci ili vještaci dužni čuvati službenu tajnu, — ali 
se držanje tajne zajamčuje isključivanjem javnosti i obavezom svih stranaka, da to 
drže u tajnosti. 


7 To su: 1) Ustavni zakon od 18. XII. 1948. g., 2) Zakon o službenom jamstvu 
(Amtshaftungsgesetz) od 18. XII. 1948. g. i 3) Novela tome zakonu od 21. III. 1952. 
g. — Moj uvaženi kolega, prof. na Pravnom fakultetu u Beču i predsjednik 
Ustavnog sudišta, Dr. L. Adamovich, bio je tako ljubezan, da mi je poslao čitav 
taj materijal, — na čemu mu i ovim putem toplo zahvaljujem. 

% Prema samom Zakonu o Upravnom sudu (novela iz 1952. g.) stranke su u 
tom postupku pred Upravnim sudom: 1. sud, koji je stavio prijedlog, 2. upravni 
organ, koji je donio akt i 3. stranke iz spora o naknadi štete. Izreka suda o 
nezakonitosti akta ima samo deklaratorni značaj. 

6. Švicarsko savezno pravo! 


Švicarska je detaljno normirala imovinskopravnu odgovornost svojih 
saveznih službenika (pojam službenika uzet u širokom smislu). Načelno 
savezni službenici odgovaraju u punom opsegu oštećenom privatnom licu 
za štetu, koju mu svojom krivnjom nanesu povredom službene dužnosti, 
-- bilo da se radi o aktivnom djelu ili propustu. Službenik odgovara za 
tu štetu lično, čitavom svojom imovinom. Naprotiv je značajno za švi- 
carsko pravo, da ono ispušta opću i načelnu odgovornost Saveza za štetu, 
koju njeni službenici nanesu građanima protupravnim vršenjem službe. 
U Švicarskoj nema opće i načelne odgovornosti Saveza za takve štete, 
nanesene građanima. No kad je posrijedi neki kolegijalni organ, koji je 
nanio štetu svojim skupnim zaključkom, ne odgovaraju članovi kolegija 
za nastalu štetu solidarno, već samo svaki član za svoj dio. Ako u takvom 
slučaju pojedini član kolegija ne može nadoknaditi svoj dio štete, nado- 
knađuje štetu Savez (s pravom regresa). 


Pri ličnoj odgovornosti službenika ne pravi se razlika, da li se radi o 
aktima vršenja javne vlasti ili građanskopravnim poslovima. Jednako 
nema razlike, da li je povreda učinjena formalnim pravnim aktom ili 
fizičkom radnjom. U svim slučajevima odlučuju o naknadi štete građan- 
ski sudovi, koji pritome ujedno rješavaju i pitanje, da li je službenik 
povrijedio svoju službenu dužnost. 


Za podizanje tužbe o naknadi štete protiv službenika traži švicarsko 
savezno pravo prethodno posebno odobrenje, razlikujući pritome, da li 
se radi o službenom licu, koje je izabrala Savezna skupština(kao na pr. 
članovi Sav. vijeća, članovi Saveznog sudišta), ili o službeniku, koga je 
postavio neki drugi savezni organ. U prvom slučaju podjeljuje ovlaštenje 
za pokretanje tužbe na naknadu štete Savezna skupština. Ako ona dade 
to ovlaštenje, o samom predmetu rješava Savezno sudište (Bundes- 
gericht); ako ga ne podijeli, prelazi odgovornost na sam Savez i oštećeno 
lice može tužbu pokrenuti protiv samog Saveza. U drugom slučaju podje- 
ljuje ovlaštenje Sav. vijeće (švicarska savezna vlada). Ako Vijeće to 
uskrati, može oštećeni unatoč tome utužiti službenika, ali mora pret- 
hodno položiti kauciju za procesne troškove. Tužba se diže kod redovnog 
kantonskog suda službenika. 


Što Savez načelno ne odgovara za svoje službenike, kritiziraju mnogi 
švicarski pravnici. Takva odgovornost postoji izuzetno samo kod nekih 
saveznih službi (na pr. pošte), a nešto opsežnije, dijelom, po zakonodav- 
stvu pojedinih kantona. No ta se odgovornost Saveza počela probijati no- 
vijom sudskom praksom po načelima privatnog prava u slučajevima, kad 
se Savez stavlja pod privatnopravni poredak, sklapajući privatnopravne 
ugovore.? 


! Giacometti-Fleiner, Schweizerisches Bundesstaatsrecht, 1949. g.; Ruck, Sehweize- 
risches Verwaltungsrecht I. sv., 1934. g. 


3 Giacometti-Fleiner str. 699. 

7. Belgijsko pravo! 


U pitanju odgovornosti drž. službenika građanima za štetu, koju su im 
nanijeli povredom svoje službene dužnosti, i u vezi s tim o odgovornosti 
same države, belgijsko pravo se nije povelo. kao u nekim drugim mate- 
rijama, za francuskim pravom, već je razvilo svoje posebno pravo s dosta 
osebujnosti. Kao i u Francuskoj, io je pravo više plod sudske prakse nego 
zakonodavca, ali za razliku od Francuske (gdje prvu riječ vodi judika- 
tura Drž. savjeta kao najvišeg upravnog suda) plod judikature redovnih 
sudova, koji čitavom pitanju pristupaju više civilistički? Time se i u 
prvom redu tumači odvajanje belgijskog prava od francuskog u pitanju 
odgovornosti države. 


Javni službenici odgovaraju građanima u prvom redu lično za štetu, 
koju im nanesu u vršenju ili u povodu vršenja svoje službe. Belgijski 
ustav iz 1831. g. izrijekom odbacuje potrebu davanja prethodnog ovlašte- 
nja za dizanje takvih tužbi (što je u ono doba postojalo u Francuskoj), — 
samo se kod ministara dopušta izuzetak. O takvom zahtjevu pojedinca 
sude redovni sudovi po načelima građanskog zakonika. Prilome je re- 
dovni sud (drugačije nego u Francuskoj) ovlašten, da ocijeni zakonitost 
samog administrativnog akta. Pri toj je ličnoj odgovornosti bez značaja, 
da li se radi o aktu vlasti ili aktu poslovanja. Neko vrijeme je belgijska 
judikatura bila inspirirana francuskim pojmom »faute de service« u tom 
smislu, što je u takvim slučajevima poricala ličnu odgovornost službe- 
nika. To je otpalo novom praksom Kasacije iz 1920. g. No prema usta- 
ljenoj sudskoj praksi službenik odgovara samo za dolus i tešku griješku, 
a ne i za laku griješku (faute Ićgčre). Time je ovdje unekoliko izmije- 
njeno načelo belgijskog građanskog prava. Još ograničenije je normirana 
lična odgovornost sudaca. 


Uz službenika jamči i država (javnopravno lice). Belgijsko pravo daje 
klasičan primjer sistema, gdje odgovornost države za štetu nije ni pri- 
marno ni supsidijarno, već ide uporedo s odgovornošću službenika (sistem 
biranja). Tu odgovornost države je razvila belgijska judikatura pomoću 
doktrine građanskopravne odgovornosti. Do 1920. g. ta odgovornost 


Ž 

! M. Vauthier, Prčcis du droit administratif de la Belgique, II. sv., 3. izd., 
1950. g. 

* U Belgiji je formiran posebni Drž. savjet, velikim dijelom po uzoru francuskog, 
tek iza II. svjetskog rata 1946. g. — Redovni sudovi i dalje rješavaju sporove o 
odgovornosti države, koje su prije toga rješavali. Drž. savjet je dobio samo supsiđi- 
jarnu nadležnost za rješavanje sporova o naknadi štete, t. j. samo takvih sporova, 
koji ne idu u nadležnost redovnih sudova (naročito kad nije povrijeđeno subjektivno 
pravo, već samo pravni interes). U takvim slučajevima Drž. savjet ne donosi me- 
ritorno rješenje, već daje samo mišljenje. Naknada se može samo onda predložiti, 
eko šteta ima izuzetni značaj. U tom okviru Drž. savjet rješava naširoko po načelu 
pravičnosti »vodeći računa o svim okolnostima javnog i privatnog interesa«. Da bi 
Drž. savjet dao mišljenje u prilog naknade, ne treba da bude baš griješka u vršenju 
službe; on može naknadu predložiti za svaku izuzetnu Štetu »nastalu od mjere po- 
duzete ili određene od države, provincije, općine ili vlade kolonije, bilo da je 
izvršenje bilo normalno ili defektno«. 

države obuhvaća samo akte države kao građanskopravnog lica, a ne i 
akte države kao javne vlasti. Te godine dolazi do preokreta judikature 
Vrhovnog suda (Cour de cassation), koji napušta u pitanju odgovornosti 
administracije rečeno razlikovanje između javne vlasti i građansko- 
pravnog lica. Po tom novom stajalištu administracija je načelno odgo- 
vorna, čim nedopuštenim aktom povrijedi neko građansko pravo (u širo- 
kom smislu te riječi), — ličnost ili dobra interesiranog. Čim neko lice 
iznese, da je aktom države (javnopravnog lica) povrijeđeno njegovo gra- 
đansko pravo i traži za to naknadu štete, samo je sudska vlast nadležna 
da riješi spor. Po toj novoj koncepciji nije odlučno, kakvim je akiom 
nanesena povreda (akt vlasti ili poslovanja), već karakter povrijeđenog 
prava. U belgijskoj se pravnoj teoriji ističe) da ni laj noviji pravac nije 
uspio pravilno riješiti problem odgovornosti države, jer su čitavu tu judi- 
katuru redovni sudovi (što je dosta razumljivo) razvijali suviše pod utje- 
cajem građanskog prava; naročito da nije civilističko shvaćanje moglo 
da točno shvati uzajamna prava i obaveze javne vlasti i pojedinaca. 


Ista ta judikatura razvila je u vezi s odredbama Građanskog zakonika 
(čl. 1384.) razlikovanje među službenim licima, za koje snosi administra- 
cija odgovornost. Odredbe o odgovornosti za ovlaštena lica u povjerenim 
poslovima (prćposć) ne mogu se prema toj judikaturi primjenjivati na 
ona službena lica, koja doduše vrše službu u ime i u interesu admini- 
stracije, ali ne stoje s administracijom u stalno plaćenom odnosu. Amo 
idu naročito lica, koja izvršavaju neki politički mandat ili vrše neku pri- 
nudnu službu (osobito vojna lica). Za razliku od prvih, takva se službena 
lica prosto nazivlju organima. Odgovornost adminisiracije za griješke tih 
njenih »organa« načelno je mnogo manja nego za druge službenike. Gri- 
ješka posljednjih obavezuje adminisiraciju (vlastodavca), čim je izvršena 
za trajanja službe i s njome je u vezi; dok za griješku »organa« admini- 
stracija jamči, samo ako je taj djelovao u granicama svoje zakonske nad- 
ležnosti.“ Administracija ne odgovara, ako je akt »organa«, koji je nanio 
štetu trećem licu, u isto vrijeme i pogrešan prema samoj administraciji, 


Š Vauthier str. 675. i dalje. 


* Primjera radi interesantno je navesti, da je slično shvaćanje došlo do izražaja 
kod svojedobnog pokušaja Društva naroda, da se utvrdi odgovornost država za štetu 
učinjenu na njihovom području licima ili imovini stranih državljana (pokušaj je 
ostao bez rezultata). U izvještaju pododbora (izvjestitelj Guerrero), koji je početkom 
1926. g. razaslan svim članicama Društva naroda, obrađeno je i ovo pitanje. 
Zauzeto je stajalište, da država ne odgovara za sve akte svojih funkcionara, već 
samo za one, koje oni vrše u granicama svoje nadležnosti, te da se u međunarodnom 
pravu re može usvojiti teorija culpa in eligendo odnosno in custodiendo. Tražiti se 
može od države samo jači nadzor nad takvim aktima, t. j. da ona spriječi takve 
akte, ili kad je učinjen da protiv funkcionara provede represivne mjere i da 
stranom državljaninu ne otežava progon krivca (Publications de la Socićt€ des 
Nations, V. Questions juridiques 1927, V. 1. — str. 97-98). Među odgovorima po- 
jedinih država istaknuto je od strane Grčke, da bi trebalo razlikovati između 
griješke službe i lične griješke. U prvom slučaju ima država odgovarati bez obzira, 
da li je njen funkcionar djelovao ili nije djelovao u granicama svoje nadležnosti 


(ibid. str. 167). 

— bilo što je izvršen izvan njegove nadležnosti ili što »organ« nije slušao 
naređenje svoje administracije. Na taj način dolaze građani u takvim slu- 
čajevima do mnogo slabije zaštite svojih prava (odštetnog zahtjeva), 
nego što je imaju u slučaju griješke redovnih službenika.5 Administracija 
se oslobađa odgovornosti baš kod najgrubljih griješaka takvih njenih 
službenih lica, koje griješke najteže vrijeđaju građane u njihovim pra- 
vima i nanose im najveće štete. Zato je i razumljivo, da se u belgijskoj 
pravnoj teoriji$ čitavo ovo razlikovanje dviju vrsti službenih lica i manja 
odgovornost administracije kod »organa« živo kritizira. 


š Tako na pr. smatra sud u jednom «rješenju iz 1948. g., da država ne odgovara 
za štetu, koju je nanio šofer-vojnik vojničkim automobilom, jer je u neposlušnosti 
skrenuo s određenog mu puta. 

* Vauthier str. 684.—5. 


8. Grčko pravo: 


Imovinskopravna odgovornost države regulirana je u grčkom pravu u 
Građanskom zakoniku. Povlači se načelna razlika između akala privat- 
nopravne prirode i akata javne vlasti (slično kaošto se to čini u njemač- 
kom pravu). Kod akata privatnopravne prirode odgovara država po gra- 
đanskom pravu na isti način kao i druga pravna lica. Kod akata javne 
vlasti odgovaraju država i službenik, čijom griješkom je prouzročena 
šteta, simultano, — tako da građanin slobodno bira, pa može odštetni 
zahtjev staviti ili protiv države ili protiv službenika — krivca. U praksi, 
međutim, oštećenom redovno konvenira, da pokreće odštetni zahtjev 
proliv same države,? tako da u pravilu dolazi sama odgovornost službe- 
nika do izražaja, tek kad država protiv službenika digne regresni zahtjev. 
Ta je odgovornost regulirana u čl. 105. Građanskog zakonika. Glavna su 
dva uvjeta te odgovornosti: 1. da se radi o nezakonitoj radnji (pozitiv- 
nom djelu ili propustu) nekog »državnog organa« (taj termin organ omo- 
gućuje vrlo široko obuhvaćanje lica, koja djeluju za državu) i 2. da je 
povrijeđen zakon, koji se odnosi na interes oštećenog lica, a ne samo na 
opći interes, — zakon mora imati za svrhu zaštitu inleresa samih građana. 
Taj drugi uvjet je stipuliran pod očitim utjecajem reguliranja u njemač- 
kom pravu, — i na taj način se ograničuje odgovornost države. Prema 
definiciji grčkog zakona (drugačije nego u njemačkom pravu) država 
jamči i u slučaju objektivno nezakonitog akta, gdje nema lične krivnje 
službenika (niže pod toč. 12). 


1 M. Stassinopoulos, La responsabilit& civile de PEtat d'aprčs le nouveau Code 
civil grec de 1946 u Revue du droit public 1949. g. 

* Ibidem str. 513. 

3 Taj član glasi: »Za akte ili nezakonite propuste drž. organa, koji vrše zakonom 
povjerenu im državnu vlast, odgovara država, izuzimajući slučaj povrede zakona, 
koji se odnosi na opći interes. Osoba, koja je pogriješila. odgovara solidarno 
s državom, uz ograničenje specijalnih odredaba o odgovornosti ministara«. 

9. Pravo SSSR 


Problem odgovornosti države za štetu uopće se slabo posiavlja u so- 
vjetskoj pravnoj teoriji i praksi. O tome šuli i sovjetski Ustav i badava 
ćemo tražiti u njegovoj glavi X, koja radi o osnovnim pravima i dužno- 
stima građana, neku odredbu sličnu čl. 41. Ustava FNRJ. Dok se u savre- 
menoj svjetskoj literaturi ustavnog i upravnog prava naširoko tretira 
Pitanje odgovornosti države, ne susrećemo ga uopće u sovjetskoj litera- 
turi ustavnog i upravnog prava. U sovjetskoj pravnoj literaturi, kao naj- 
aktuelnije, najviše se tretira odgovornost drž. poduzeća kao pravnog lica. 
Inače je pitanje odgovornosti države za štetu regulirano u Ruskom gra- 
đanskom zakoniku! (odnosno takvim zakonima drugih saveznih repu- 
blika). 

Prema čl. 403. Zak. onaj, koji pričini štetu, oslobađa se obaveze da 
naknadi štetu, ako dokaže, da je bio na to opunomoćen. Prema sudskoj 
praksi odgovara po tome pravno lice (u praksi se to najviše primjenjuje 
na kolhoze) za radnje svojih glavnih službenika (t. zv. organi), a što se 
tiče ostalih službenika samo za culpa in eligendo ili c. in custodiendo. 

ČI. 407. Zak. sadržava posebne propise o odgovornosti »učreždenija« 
(a pod tim se ne misli samo ustanova, već i nadleštvo) za štetu, koju 
pričine »službena lica« »nepravilnim službenim radom«. Da bi postojala 
takva odgovornost, traži rečeni član: 1. da bude ta odgovornost posebnim 
zakonom izrijekom propisana i 2. da bude nepravilnost utvrđena od nad- 
ležnog sudskog ili upravnog organa. Nadleštvo i ustanova se oslobađaju 
odgovornosti, ako oštećeni nije u pravo vrijeme upotrebio pravna sred- 
stva protiv nepravilne radnje, — a imaju sa svoje strane pravo regresa 
protiv službenika — krivca. Prema razložnoj interpretaciji čl. 407. ne- 
maju se odredbe toga člana shvatiti, kao da bi se odnosile na sve radnje 
službenih lica nadleštva i ustanove, već samo na akte vlasti. Kad se radi 
o aktima poslovanja nadleštvo i ustanova jamče prema čl. 403. Kako ima 
vrlo malo izričnih zakonskih propisa o toj odgovornosti, to ona dolazi 
praktički i dosta rijetko do izražaja, 

U čl. 404. statuira Zakonik i odgovornost za djelatnost, »vezanu s po- 
većanom opasnošću za okolinu« (kao željeznice, tramvaj i sl.), — što 
dolazi osobito u obzir kod poduzeća, Po tome ta lica odgovaraju za štetu 
»pričinjenu izvorom povećane opasnosti, ako ne dokažu, da je šteta na- 
stala višom silom ili zbog umišljaja ili grube nepažnje samog oštećenog«. 

Prema čl. 406. Zak. kada neko lice, koje je pričinilo štetu, nije po 
čl. 403. ili 404. obvezano na naknadu, sud ga ipak može na to obvezati 
»s obzirom na njegovo imovinsko stanje i imovinsko stanje oštećenog«. 
Ta se odredba ne može primijeniti u slučaju čl. 407. (jer se čl. 406. ne 
poziva na čl. 407.), a prema sudskoj praksi ne primjenjuje se uopće, kad 
je štetu prouzrokovao drž. organ.“ 


1 O tome: Agarkov i drug, — Sovietsko građansko pravo, knj. I, Beograd 1948. g. 
* Ibidem str. 436. 

3 Ti slučajevi ibidem str. 438. 

* Ibidem str. 447. 

10. Pravo stare Jugoslavije 


a) Prvotna regionalna prava 


U početku stare Jugoslavije (SHS) važila su dalje ranija regionalna 
prava u pitanju odgovornosti države i njenih službenika. Ta su se prava 
razlikovala po pojedinim pravnim područjima. Uglavnom se može kazati, 
da odgovara samo službenik, a samo izuzetno, u posebno normiranim slu- 
čajevima, i država. 

Na austrijsko-pravnom području važilo je ondašnje austrijsko pravo 
(naprijed pod toč. 5.). 

Na hrvatsko-pravnom području bili su naročiti propisi doneseni o 
odgovornosti kotarskih i županijskih službenika. Prema Zakonu »ob 
ustroju županija i uređenju uprave iz županijah i kotarih« iz 1886. g. 
»upravni činovnici odgovorni su za svaku štetu, koju svojom krivnjom, 
povredom ili zanemarenjem svoje uredovne dužnosti (6 1294. o. g. z.) 
kojoj stranci ili državnom, dotično zemaljskom eraru nanesu, na koliko 
se ova drugim načinom naknaditi ne uzmogne« ($ 72).! Bliže je onda 
odredbe o tome donio »Zakon o upravnih odborih u županijah« iz iste 
god. Prema tim odredbama ($ 24.) takve »sindikatske pritužbe proti 
kotarskim i županijskim urednikom« rješava u prvoj molbi županijski 
upravni odbor.* Privatni oštećenik sastavlja svoju pritužbu prema carskoj 
naredbi iz 1859. g.* (koja se inače načelno odnosi na sudske »urednike«), 
a upravni odbor je i rješava prema toj naredbi. Ako je protiv takvog 
službenika već u toku disciplinski (karnosni) postupak, može se on 
protegnuti i na pitanje naknade štete. Protiv rješenja upravnog odbora, 
donesenih u prvoj molbi, dopušta Zakon (6 29.) općenito »utok na 
zemaljsku vladu«. Neka opća, ma i skroz supsidijarna odgovornost države 
(državnog erara) nije bila predviđena, 

Prema Zakonu »o odgovornosti bana kraljevina Dalmacije, Hrvatske 
i Slavonije i odjelnih predstojnika vlade zemaljske« iz 1874. g.5 rasprav- 
ljaju redovni sudovi odštetne zahtjeve privainih lica, nastalih povredom 
dužnosti rečenih funkcionara. Ali sud može raspraviti takav odštetni 
zahtjev tek onda, ako je ban odnosno odjelni predstojnik pronađen 
krivim. O toj krivici presuđuje posebni »Kraljevinski sud« (koji je sa- 
stavljen iz jednakog broja visokih sudaca i »zakonu vještih državljana«, 
koje bira Sabor izvan svoje sredine), a po zaključku kvalificirane ve- 
ćine Sabora, da se ima ban (odjelni predstojnik) staviti pod optužbu. 
Ni taj zakon ne propisuje jamstvo države za štetu, koja je u takvom 
slučaju nanesena trećem licu. 


5 Tekst Zakona kod Smrekara, Priručnik knj. I., 1899. g., 145. str. 

2 Tekst ibidem str. 588. i d. 

3 Taj se odbor sastojao iz velikog župana, šest županijskih činovnika i šest 
članova, koje je birala županijska skupština. Ondašnja pravna teorija (prof. Krišković) 
pripisivala je tom odboru značaj specijalnog upravnog suda. 

* Tekst te naredbe kod Smrekara, Priručnik knj. 1I., 1900. g., str. 46. i d. 

5 Tekst ibidem str. 965 i d. 

Hrvatski zakon »o vlasti sudskoj« iz 1874. g. nema nikakvih propisa 
o imovinskoj odgovornosti sudaca. Po tome pitanju se i dalje pri- 
mjenjivala car. naredba iz 1859. g., koja normira odgovornost »sudbenih 
urednika«. Prema toj naredbi odgovara za štetu nanesenu trećim licima 
samo lično. sudac (sudski službenik), a država samo izuzetno za po- 
hranjenu imovinu. Prema Zakonu o osobnim odnosima, uredovnim du- 
žnostima i »karnosnoj« (disciplinskoj) odgovornosti pravosudnih činov- 
nika od 10. XII. 1890. g. mogu (čl. 52.) »pretpostavljena oblast ili 
nadležni karnosni sud«, »na zahtjev oštećenika«, »pridržati činovnika« 
na vraćanje predmeta ili na odštetu »uz priuzdržaj puta pravde«. 


Na mađarsko-pravnom području* izrijekom je bila imovinskopravna 
odgovornost prema trećim licima propisana kod municipalnih i općinskih 
službenika. Ako oštećeni ne može naknadu štete utjerati od samog 
službenika, jamči supsidijarno municipij (općina) uz pravo regresa. Po- 
sebni propisi su doneseni za suce i samo za neke upravne struke. Za 
državne službenike, koji upravljaju imovinom, odgovara država nepo- 
sredno uz pravo regresa. Kod sudaca i sudskih službenika odgovara 
država samo u slučaju pronevjerenja, — inače oni jamče samo lično, No 
da bi se mogli suditi na naknadu štete, mora se njihova krivica pret- 
hodno utvrditi pred krivičnim ili disciplinskim sudom. Općenito se pri- 
znaje lična imovinska odgovornost svakog javnog službenika za štetu, 
koju nanese trećem licu. 


Na bosansko-hercegovačkom pravnom području bila je naročito nor- 
mirana odgovornost sudaca i sudskih službenika." To je propisivao Zakon 
»0o sudskom ustavu za Bosnu i Hercegovinu« iz 1913. g. Po austrijskom 
uzoru taj zakon dopušta, da oštećeni tuži ili državu, ili suca, ili oboje 
zajedno. Zakon razlikuje slučaj, kad se povrijedi službena dužnost time, 
što se uskrati ili zavlači izvršenje službene dužnosti od slučaja, kad se 
službena dužnost povrijedi presudom u kojoj parnici. U posljednjem 
slučaju može se tražiti naknada od suca, samo ako se odnosna povreda 
dužnosti kažnjava po krivičnom zakonu. 


Prema pravu Kraljevine Srbije ima načelno svaki građanin pravo »da 
neposredno i bez ičijeg odobrenja tuži sudu državne činovnike i zva- 
ničnike, — — — ako su oni u svojem službenom radu povrijedili njegova 
prava« (čl. 28. Ustava od 1903. g.). Ta kao i neke druge odredbe ovog 
Ustava sjećaju na belgijski ustav. Prema dominantnom mišljenju u 
teoriji," država odgovara samo za štetu, koju učini njen službenik u 
vršenju privatnopravnih posala, ali ne odgovara za štetu, učinjenu pri 
vršenju javne vlasti. U teoriji se zastupala odgovornost države i u tom 


$ Markus, Ungarisches Verwaltungsrecht 1912. g., — kao XVI. sv. Das 6ffentliche 
Recht der Gegenwart. 


7 O tim propisima kao i uopće o odgovornosti sudaca za štetu vidjeti: Matijević 
i Vesel, O odgovornosti države i sudija za štetu, Zagreb 1930. g. 


5 Naročito Aranđelović, O odgovornosti države i činovnika prema trećim licima 
za štetu, koju činovnik učini u vršenju zvanične dužnosti, 1912. g. 

drugom slučaju (tako naročito dr. L. Marković u svom Građanskom 
pravu). Ta dva pravna područja razlikuje u pravilu i sudska praksa u 
pitanju odgovornosti države, — ali ima i obrnutih slučajeva.? 


b) Uređenje stare Jugoslavije (odnosno SHS) 


Osnovna načela državne odgovornosti, koju tretiramo, utvrdio je naj- 
prije Ustav iz 1921. g. (t. zv. Vidovdanski uslav) u svom čl. 18. (st. 3.—4.). 
»Ža štete koje učine građanima državni ili samoupravni organi nepra- 
vilnim vršenjem službe, odgovaraju pred redovnim sudom država ili sa- 
moupravno tijelo« (st. 3). »Tužba za odštetu zastarijeva za devet mje- 
seci« (st. 4). Slično kao što smo vidjeli kod Vajmarskog ustava, vodio 
se i oko ovog 18. člana spor, da li imaju njegove odredbe samo pro- 
gramatski značaj ili su strogo normativne. Opravdano je preteglo drugo 
stajalište. Čitavo ovo reguliranje značilo je, što se tiče odgovornosti 
države, prema ranijem regionalnom reguliranju, radikalni skok una- 
prijed. Dok prema tim regionalnim pravima država, većinom, nije uopće 
odgovarala, prešlo se na neposrednu odgovornost države, koja isključivo 
odgovara oštećenom građaninu.!? 

Čini se, da je ovdje (kao i kod nekih drugih odredaba, naročito kod 
odjeljka, koji sadržava socijalne i ekonomske odredbe) bio od utjecaja 
Vajmarski ustav. Ali treba u pohvalu Vidovdanskom ustavu istaći, što 
on nije kao Vajmarski ustav ograničio ovu odgovornost države samo na 
slučajeve, kad se radi o vršenju javne vlasti, i što je omogućio objektivnu 
odgovornost države za svako »nepravilno vršenje službe«, a ne samo kad 
se radi o ličnoj, ubrojivoj odgovornosti službenika.!! No ondašnja teorija 
i praksa, velikim dijelom, nije pošla slobodnom i samostalnom inter- 
pretacijom čl. 18. Vidovdanskog ustava, već mu je stvarno podmetnula 
smisao čl. 131. Vajmarskog ustava. 

Oktroirani Ustav iz 1931. g. zabacio je načelnu primarnu odgovornost 
države. »Ža štete koje učine građanima državni ili samoupravni organi 
nezakonitim ili nepravilnim vršenjem službe, odgovaraju pred redovnim 
sudom službenik kao izvršilac i država, odnosno samoupravno tijelo« 
(čl. 18. st. 3). 

Detaljne odredbe o čitavom tom pitanju :donio je Zakon o činovnicima 
iz 1931. g. ($ 78.).!? Tu se, između ostaloga, ističe: 1. da oštećenom licu 


* Tako sam Aranđelović (str. 40. i d.) navodi interesantan slučaj, kad je sud 
osudio državu, da plati naknadu štete, jer policijska vlast nije spriječila izgrednike 
u rušenju imovine tužioca. 

' U samom nacrtu Ustava, kako ga je vlada predložila Ustavotvornoj skupštini, 
predlagalo se, da oštećenom licu neposredno odgovara sam »organ«, a pored njega 
država (odnosno samoupravno tijelo). Ustavni odbor je to onda izmijenio u pri- 
marnu odgovornost države. 

!! Jednako treba ustavotvorcima stare Jugoslavije u dobro upisati, što nisu iz 
teksta Vajmarskog ustava (naprijed u bilj. br. 4 pod toč. 3) preuzeli ograničenje 
»službene dužnosti prema trećemu«. 

12 Taj je zakon donesen vremenski prije oktroiranog ustava, tako da je taj ustav 
stvarno skraćeno preuzeo načela Činovničkog zakona, 

nije potrebno posebno odobrenje za podizanje tužbe; 2. tužba se podiže 
kod nadležnog suda po mjestu, gdje je šteta pričinjena; 3. tužba ide 
protiv »izvršioca i države« i odgovornost države prestaje, ako ona nije 
bila obuhvaćena tužbom; 4. država jamči za štetu supsidijarno i ima 
odštetu platiti samo u slučaju, ako se ona ne bi mogla naplatiti od 
službenika (dosljedno tužba se može dići samo protiv službenika, ali ne 
može samo protiv države); 5. rješenjem nadležnog organa može država 
preuzeti punu odgovornost za naknadu štete (ne vršiti regres protiv slu- 
žbenika), »ako se utvrdi da je pričinjena šteta posljedica pretjerane 
revnosti u službi«. Te je odredbe € 78. preuzeo u cijelosti Zakon o drž. 
saobraćajnom osoblju iz iste godine (koji je vrijedio za saobraćajno 
osoblje, a koje nije obuhvatio Činovnički zakon), dodajući tome samo 
odredbu, da se za štete, »koje proizlaze iz ugovora o prevozu putnika i 
robe može tužiti za naknadu štete samo država, koja će se od odgovornih 
službenika obeštetiti«. 

Najvažniji izuzeci od rečene, supsidijarne odgovornosti učinjeni su 
kod propisa o odgovornosti sudaca i ministara, gdje država jamči pri- 
marno. Tako prema Zakonu o sudijama redovnih sudova od 8. I. 1929. 
g. utužuje građanin neposredno državu za štetu, »koju mu je nanio su- 
dija!š pri vršenju službene dužnosti« (čl. 25.). Ako je država osuđena na 
plaćanje naknade, ona ima pravo regresa protiv suca, koji je nanio tu 
štetu »zlonamjerno ili iz krajnog nehata«. — Prema Zakonu o uređenju 
vrhovne državne uprave iz 1929. g. »za štete koje ministri učine drugima 
povredom svoje službene dužnosti odgovara država« (čl. 15.).!4 Po tom 
pitanju, kao i po nekim drugim pitanjima u vezi s naknađivanjem štete, 
ima u nekim specijalnim zakonima posebnih odredaba.!5 


11. Pravo FNRJ 
a) Načelo neposredne i primarne odgovornosti države 


Razvoj u pitanju odgovornosti države u FNRJ bilježi iste one dvije 
razvojne faze kao i u staroj Jugoslaviji: fazu supsidijarne i primarne 
odgovornosti. Ali te su se dvije faze u FNRJ drugačije izmijenile negoli u 
staroj Jugoslaviji. Kao i u nekim drugim pitanjima, tako je i u ovom 


18 Ti propisi važe općenito za sva lica, koja vrše sudačku dužnost prema Zakonu 
o uređenju sudova. ; 

M4 To je onda načelo recipirao i oktroirani ustav iz 1931. g. (čl. 78.): »Za štete, 
koje ministar učini građanima nezakonitim vršenjem službe odgovara država a 
ministar državi«. ' 

15 Pregled pitanja odnosno zakonodavstva po odgovornosti države za Štetu može . 
se vidjeti za eru Vidovdanskog ustava u raspravi Đ. Tasić, ČI. 18. Ustava (Ekonomist 
1927. g): R. Sajovic, O odgovornosti države in samoupravnih teles po čl. 18. Ustave 
(Slovenski pravnik 1928. g. i separat); — a za eru oktroiranog Ustava L, Kostić, 
Administrativno pravo kralj. Jugoslavije III. knj., 1939. g., 262. i dalje; I. Mati- 
jević, O odgovornosti činovnika za štetu po Zak. o činovnicima, 1931. g. (otisak iz 

pitanju period oktroiranog Ustava stare Jugoslavije značio nazadak 
prema načelima t. zv. Vidovdanskog ustava, — stežući i ograničavajući 
lična prava građana, on je išao tom linijom, kad je napustio sistem pri- 
marne odgovornosti države. Naprotiv je u FRNJ u novoj fazi razvitka 
(možemo je kratko nazvati fazom demokratskog socijalizma u opreci 
prema ranijoj fazi administrativnog socijalizma) došlo do snažnog ja- 
čanja demokracije i učvršćivanja ličnih prava građana, a posve je u toj 
općoj liniji i prijelaz od supsidijarne na primarnu odgovornost države. 

Već je sam Dita FNRJ (a prema njemu i ustavi pojedinih narodnih 
republika) postavio načelo, da »građani imaju pod zakonskim uvjetima 
pravo da zahtijevaju od države i službenih osoba naknadu štete koja im 
je učinjena nezakonitim i nepravilnim vršenjem službe« (čl. 41.). 

Ta je stilizacija takva (naročito riječi »pod zakonskim uvjetima«), da 
se sam Ustav nije opredijelio ni za koju od tri glavne mogućnosti odgo- 
vornosti države (primarne, supsidijarne i da oštećeni slobodno bira iz- 
među neposredne tužbe protiv službenika ili države), već je to prepustio 
zakonodavcu. Sav. zak. o drž. službenicima od 23. VII. 1946. g. (čl. 40.) 
propisao je supsidijarnu odgovornost države. Za štetu odgovara u prvom 
redu sam službenik, a država jamči samo supsidijarno, ako je obuhvaćena 
tužbom; a naplata se može od države tražiti »samo u slučaju kad se ne 
može naplatiti od službenika, i to se utvrdi odlukom nadležnog sudskog 
izvršnog organa«. Za plaćenu štetu država ima pravo regresa od službe- 
nika. U »iznimno opravdanim slučajevima« može država preuzeti na sebe 
obavezu da naknadi štetu, koju je službenik nanio građaninu.! Ista načela 
vrijede i za odgovornost nekih posebnih struka drž. službenika.? Od na- 
čela supsidijarne odgovornosti države odvojio se Zakon o službi u Ju- 
goslavenskoj armiji od 20. VII. 1946. g., propisujući primarnu odgovor- 
nost države. Prema čl. 10. st. 4. toga zakona za štetu, »koju vojne osobe 
učine ma kome drugom (misli se u opreci prema šteti, učinjenoj državi) 
nezakonitim i nepravilnim vršenjem službe odgovara država«. Država 
ima onda sa svoje strane pravo naknade prema učiniocu štete. I prema 
praksi drž. arbitraže razvila se neka primarna odgovornost države, 
pravnih lica odnosno drž. poduzeća za štetu, koju u vršenju službe na- 
nesu njihovi službenici i radnici trećim licima.? 

Odlučan i načelan obrat od supsidijarne na primarnu odgovornost 
države učinjen je Općim zakonom o narodnim odborima od 1. IV. 1952. 
god. Tu je načelno propisana (čl. 29.) neposredna i primarna odgovor- 


! Rješenje o takvom preuzimanju obaveze donosi starješina nadležan za postav- 
ljanje službenika u suglasnosti s ministrom financija, Pritome zavisi od volje države, 
da li će tražiti regres od službenika. 

? Tako Zakon o uređenju narodnih sudova postavlja (čl. 78.) načelo, da suci 
i suci-porotnici odgovaraju za štetu, »koju pri vršenju svoje službene dužnosti učine 
nezakonitim ili nepravilnim radom«, — a inače vrijede odredbe Zakona o drž. 
službenicima. Zakon o narodnoj miliciji od 12. XII. 1946. g. poziva se (čl. 86.), što se 
tiče odgovornosti pripadnika narodne milicije, prosto na propise Žak. o drž. 
službenicima. 

3 Dr. Goldštajn, Zbirka odluka drž. arbitraže sv. [., br. 38. i 61., sv. IL, br. III. 
i 112. 

nost narodnog odbora (a ti su propisi pretočeni u republičke zakone 
o narodnim odborima). Kad »odbornik ili službenik narodnog. odbora 
u vršenju službene dužnosti nanesu građanima ili pravnim osobama 
svojim nezakonitim radom« štetu, oštećeni podnosi zahtjev za naknadu 
štete narodnom odboru. »Ako narodni odbor ne uvaži ovaj zahtjev u 
cjelini ili djelomično, ili se ne izjasni o zahtjevu u roku od 30 dana od 
dana prijema, oštećeni može podnijeti tužbu nadležnom sudu kao gra- 
đanskom«. Prema onom službenom licu, koje je svojim nezakonitim ra- 
dom nanijelo štetu, narodni odbor ima pravo regresa. 

Načelo neposredne i primarne odgovornosti države usvaja općenito 
Sav. ustavni zakon od 13. 1. 1953. g. (čl. 99.), a preuzimaju ga i ustavni 
zakoni svih narodnih republika. »Država odgovara za štetu koju službe- 
nici svojim nezakonitim radom nanesu građanima ili pravnim osobama«, 
a država ima sa svoje strane pravo regresa protiv službenika. Iste od- 
redbe vrijede i za odgovornost Predsjednika Republike i članova Savez- 
nog i republičkog izvršnog vijeća. Ustavni zakon je samo nabacio načelo 
primarne odgovornosti države, a nije ga detaljnije razradio kao zakon 
o narodnim odborima. Odatle procesna razlika između ta dva slučaja. 
Kad se radi o šteti, koju je nanijelo službeno lice nar. odbora, oštećeni 
se mora najprije obratiti narodnom odboru; kad se radi o šteti, koju je 
nanijelo savezno ili republičko službeno lice, oštećeni može odmah ići 
tužbom na sud. Držim da bi bilo potrebno donijeti posebni zakon o od- 
govornosti države (slično novom austrijskom zakonu naprijed pod toč. 
5.). Ako se taj donese, bilo bi (iz posve praktičkih razloga) za preporuku 
općenito preuzeti rečena načela zakona o narodnim odborima. 

Po opisanom novom sistemu oštećeni se neposredno obraća za naknadu 
štete državi. On ne može birati, da li će utužiti državu ili službenika, 
jer ne može uopće neposredno utužiti službenika. Oštećenog se tiče samo 
objektivna okolnost, da mu je nezakonitim vršenjem službe nanesena 
šteta; oštećenog se ne liče pitanje lične odgovornosti službenika, ta do- 
lazi do izražaja tek u regresnom zahtjevu države protiv službenika. 
Oštećeni, po sistemu primarne odgovornosti države, stoji, što se tiče 
njegova odštetnog zahijeva, samo u pravnom odnosu prema državi, a ne 
i prema službeniku.“ Tako sistem primarne odgovornosti države u neku 


* Zato smatram, da je nepravilno rješenje Vrh. suda NRH od 13. IV. 1953. g., po 
kome može građanin neposredno tražiti naknadu štete od odbornika nar. odbora. 
(»Naša zakonitost«, god. 1953., str. 501.—2.). Na taj način se sistem primarne odgovor- 
nosti države pretvara u sistem, ko kome može oštećeni da slobodno bira i da utuži 
bilo državu ili službeno lice. Takav sistem slobodnog biranja nisu nikako predvidjele 
odnosne zakonske odredbe. Rečeno rješenje opravdava svoje stajalište g tri razloga, 
od kojih ne samo da ni jedan ne stoji, već oni dokazuju baš protivno. Tu se tvrdi: 
1. da se uskraćivanje građaninu prava da neposredno tuži odbornika protivi čl. 41. 
Ustava (to bi značilo, da je Ustav usvojio načelo, da građanin može birati između 
tužbe protiv države ili službenog lica, — dok uistinu Ustav nije to učinio, već je pre- 
pustio zakonodavcu, da izabere odgovarajući sistem); 2. da bi protivno značilo, da se 
ni službenik nar. odbora ne može neposredno tužiti, a to da se protivi čl. 40. Zak. 
o drž. službenicima (uistinu je zakon o nar. odborima odnosne odredbe Zak. o drž. 
službenicima derogirao s obzirom na službenika narodnog odbora, jer se od supsidi- 
jarne odgovornosti države prešlo na primarnu; pa uistinu ne može ni službenike nar. 

ruku i zaštićuje drž. službena lica od nepotrebnog progona i ličnih pa- 
kosti. : 

Sistem neposredne i primarne odgovornosti države je s procesualno- 
tehničkog gledišta najracionalniji, a s gledišta oštećenog i najpovoljniji. 
Posljednje ne samo zato, što mu država daje jače jamstvo, da će efek- 
tivno doći do naknade štete (čime se i jača povjerenje građana u drž. 
aparat), već i zato, što ne treba da razbija glavu, kojeg će upravo službe- 
nika utužiti, odnosno u sistemu biranja, da li će utužiti državu ili službe- 
nika. Oštećenom kao tužiocu prijeti samo jedna opasnost: da je utužio 
državu i za takvo djelo službenika, za koje država ne odgovara; a to 
bi se moglo da parira time, kad bi se uzelo, da se dizanjem odštetne 
tužbe protiv države prekida zastara tužbe protiv službenika. 


U francuskoj literaturi javilo se, povodom kumuliranja griješke službe 
s ličnom griješkom (naprijed pod toč. 2-f), dosta glasova protiv nepo- 
sredne odgovornosti države, jer da se time smanjuje odgovornost službe- 
nika, budući da država može iz političkih razloga propustiti da vrši 
regres protiv službenika. Iz sličnih razloga je i u našoj pravnoj literaturi 
prof. Tasić,* dok je vrijedila odgovornost države prema sistemu Vidov- 
danskog ustava, pobijao tu neposrednu odgovornost države i pledirao 
za supsidijarnu odgovornost. Kao u svakom pravnom institutu, tako 
može doći i u vršenju regresa sa strane države protiv službenika do 
nekog iskrivljavanja i treba poduzeti mjere, da se taj regres pravilno 
vrši. To osiguravaju u dosta lakoj mjeri već i sami financijsko-budžetski 
propisi. Dok se taj regres pravilno vrši, samo njegovo vršenje mora 
razviti kod službenika potrebni osjećaj odgovornosti. S druge strane 
neposredno utuživanje službenika od oštećenog može učiniti službenike 
suviše pljašljivim; od straha pred takvim progonom službenici mogu po- 
stati pasivni, gdje bi trebalo u interesu službe da budu aktivni. 


b) Za koja lica odgovara država 


To su načelno ona lica, koja su pravilno postavljena za vršenje drž. 
službe, t. zv. pravni službenici. Nikako se ne može ovamo uvrstiti uzur- 
pator, ali može faktički službenik. Odlučno je, da neko lice vrši funkciju 
za državu i u ime države, tako da se njegova djelatnost smatra dje- 
latnošću države; odlučno je, da neko lice vrši drž. službu, a ne njegov 
lični status. Zato pripadaju ovamo i lica, koja posve prolazno obavljaju 


odbora oštećeni neposredno tužiti za ona njihova djela, za koja odgovara država); i 
3. da se protivi uskraćivanju neposredne tužbe protiv odbornika, što se u čl. 29. Općeg 
zak. o narodnim odborima predviđa da, što se tiče zastare potraživanja naknade štete 
kao i što se tiče sudske nadležnosti, za sporove o naknadi štete vrijede za odbornike 
odredbe, koje se odnose na drž. službenike (ta okolnost dokazuje baš obrnuto, t. j. da 
se ostale odredbe Zak. o drž. službenicima, a naročito odredba neposrednog utuživa- 
uja službenika, nemaju ovamo protegnuti). 

5 U nav. članku u »Ekonomisti« sir. 706. i d., kao i u kritičnoj bilješci u Arhivu 
iz 1929. g., str. 150. 

* O tome razlikovanju u mojoj knjizi: Lica u drž. službi, Zagreb 1948. g., 31. str. 

po ovlaštenju države državnu službu, — kao što je to i izrijekom pro- 
pisano za suce-porotnike. Specijalno po našem pravu postoji i kod su- 
daca jednaka odgovornost države kao i kod ostalih drž. službenika (na- 
prijed smo vidjeli, da neka pozitivna prava tu odvajaju suce). 

Naše zakonodavstvo nije propisalo za sve vrste (kategorije) službenih 
lica (drž. funkcionara) načelo odgovornosti za štetu, koju oni pričine 
građanima pri vršenju svoje službene dužnosti. Do toga je došlo zato, 
što u nas nema nekog generalnog i jedinstvenog zakona o 1oj odgovor- 
nosti, koji bi načelno obuhvatio sve vrste drž funkcionara (kako je već 
naprijed istaknuto, bilo bi potrebno takvo zakonsko reguliranje), već je 
to pitanje normirano u propisima pojedinih vrsta službenih lica, — tako 
da ima i takvih vrsta, o kojima nema tih propisa. Bilo bi posve krivo 
u posljednjem slučaju zaključivati iz nedostatka takvih propisa, da 
država za takva lica ne snosi odgovornosti, — budući da se ta odgovor- 
nost države zasniva već na čl. 41. Saveznog ustava. U praksi će na takva 
lica trebati analogno (shodno) primjenjivati propise o odgovornosti za 
djela onih službenih lica, o kojima imamo posebne propise. 


Cc) Tko može pokretati pitanje naknade štete 


Ustav govori općenito o građaninu. Pod tim se razumijeva i fizičko 
i pravno lice (kako je to i izrijekom normirano u nekim propisima, — 
naročito u Općem zak. o narodnim odborima iz 1952. god. i u novom 
Ustavnom zakonu). Pod tim se razumijeva i strani državljanin, — uz po- 
trebni uvjet reciprociteta. Kao takav »građanin« može se pojaviti i sam 
drž. službenik, pa i u pitanju svojih službenih odnosa. 

Značajno je za naše pravo, da se ne traži nikakvo posebno ovlaštenje 
neke drž. vlasti za dizanje odštetne tužbe. Građanin je tu potpuno slo- 
bodan; on sam odlučuje, da li će dignuti i u kom će opsegu dignuti 
odštetni zahtjev. To je njegovo lično građansko pravo. 


d) Za koje radnje službenika odgovara država 


Država može načelno odgovarati samo za štetu, koju službenik nanese 
pri vršenju svoje službe, a ne i za štetu, koju nanese u svom privatnom 
životu, nezavisno od svoje drž. službe. Posljednje će normalno nastupiti 
izvan vremena, kad službenik vrši službu, ali se može dogoditi i u to 
vrijeme.“ Specijalno govori Zakon o drž. službenicima o šteti, koju 
službenik pričini »pri vršenju svoje službene dužnosti«, a Opći zak. o 
narodnim odborima iz 1952. g. o šteti »u vršenju službene dužnosti«.? 


" Ako na pr. privatni posjetilac obiđe svog privatnog znanca drž. službenika za 
uredovno vrijeme u samom uredu, i oni se u privatnom razgovoru zavade, pa službe- 
nik pritome teško povrijedi svog posjetioca, — ne može za to odgovarati država. Dru- 
gačije, kad je službenik tako povrijedio neku stranku povodom svog službenog dje- 
lovanja. ; 

* Zakonodavac, vjerojatno, nije svijesno i namjerno pretvorio ovaj »pri« u »u«. 
Ali tom »pri« može se dati šire značenje, nego što ga ima »u«, budući da se njime 
može obuhvatiti i preko vršenja same službe sve ono, što je u nekoj vezi s tim vrše- 

Teško je općom teoretskom formulom odsjeći, dokle se djelovanje slu- 
žbenika može podvesti pod vršenje službene dužnosti, a gdje počinje 
njegovo privatno djelovanje, za koje država ne snosi odgovornost. Ima 
nekih graničnih područja, koja se mogu, prema subjektivnom stajalištu 
posmatrača, uvrstiti u jednu ili drugu sferu. Za to će biti odlučno staja- 
lište posmatrača: da li on polazi s državno-fiskalnog gledišta zaštite 
drž. financija, ili s gledišta zaštite ličnih prava građana. — Ide predaleko, 
kad se načelno isključuje odgovornost države općem formulom »pre- 
koračenja službenog ovlašćenja«, ili »zloupotrebe ovlašćenja« kao i za 
radnje službenika, preduzete iz čisto ličnih motiva? (što bi uglavnom 
odgovaralo pojmu lične griješke klasičnog francuskog prava). Jednako 
je preusko, kad se općenito ograničava jamstvo države samo za one 
radnje službenika, koje je on bio i nadležan da izvrši. 

Vršenje službe može se uže tumačiti, da se amo podvedu samo one 
radnje, koje su izvršene strogo za same službe, ili i šire sve radnje, koje 
su u nekoj vezi sa službom. Što se toga tiče, naprijed smo vidjeli (pod 
toč. 2. e i f), kako novija francuska judikatura proširuje pojam vršenja 
službe i govori o produženju službe.!? 

Povreda službene dužnosti, koja povlači za sobom obavezu naknade 
štete, može biti kako neko činjenje tako i propust, kad je službenik pro+ 
pustio da izvrši radnju, koju je bio dužan izvršiti. Zavlačenje rješavanja 
je vrsta propusta, pa može jednako za sobom povući obavezu naknade 
štete. — Da bi došlo do obaveze naknade štete, neophodan je uvjet po- 
stojanje kauzalne veze (kauzalni neksus) između rečenih radnji službe- 
nika i nastale štete; upravo te radnje prouzročile su štetu i do štete ne 
bi došlo bez tih radnji. 


e) Krivnja službenika i objektivna odgovornost države 


Da bi službenik bio lično odgovoran za štetu, potrebno je — prema 
općim načelima građanskopravne odgovornosti — da je njegova radnja, 
koja je prouzročila štetu, bila protupravna (objektivni moment) i da mu 


njem (na pr. službenik za vršenja same službe, ali isključivo iz svojih ličnih razloga, 
opljačka stranku). 

% Tako u našoj ranijoj pravnoj literaturi Matijević i Kostić, a zastupalo se to i u 
Komentaru Baltić-Geršković Zakonu o drž. službenicima, g. 1946. Baltić je u II. izd. 
tog Komentara, ispravno, izbacio te opće momente, 

1% Uže je to tumačila njemačka sudska praksa za režima Vajmarskog ustava. Na pr. 
policajac, koji vrši službu na ulici, ode na čas u gostionu, da se okrijepi; i tu iz ne- 
pažnje rani službenim revolverom građanina; vojnik dijeleći hranu, igra se svojim 
službenim revolverom i rani dijete. U takvim i sličnim slučajevima ta je njemačka 
judikatura smatrala, da se radi o privatnom djelu službenika, za koje država ne snosi 
odgovornost (usporedi primjere iz francuske prakse u bilj. br. 19a pod toč. 2.). — Po 
toj njemačkoj judikaturi dolazilo je do daljeg ograničenja odgovornosti države, što 
prema pozitivnom propisu država jamči samo za povredu one službene dužnosti, koju 
ima službenik prema trećem licu. Tako su u konkretnom slučaju djeca nastradala pri 
vršenju gimnastike, jer odnosni službenik nije držao u redu gimnastičke naprave; a 
država se oslobađa odgovornosti s obrazloženjem, da je dužnost službenika bila samo 
interno-službovna, a ne i prema djeci. 

se ona može upisati u krivnju (subjektivni moment). Potrebna je su- 
bjektivna krivnja službenika. Posljednje može biti ili umišljaj ili nehat, 
— a oni se odnose na povredu službene dužnosti, a ne na oštećenje gra- 
đana. 


Treba načelno razlikovati dva razna sistema državne odgovornosti: 
gdje država odgovara objektivno za protupravno (nepravilno) funkcio- 
niranje drž. službe, bez obzira na krivnju određenih službenika (klasičan 
primjer slučaj francuskog faute de service), i gdje ona jamči samo kao 
garant svojih službenika. I neposredna i primarna odgovornost države 
(gdje stranka utjeruje naknadu štete samo od države, a tek država, koja 
je naplatila oštećeno lice, vodi regresno potraživanje protiv samog slu- 
žbenika) ne mora pojmovno biti objektivna odgovornost. Klasičan je bio 
za to primjer odgovornosti države u Njemačkoj prema pravnom po- 
retku Vajmarskog ustava, a sada to isto vrijedi prema najnovijem austrij- 
skom reguliranju. Naš sistem je, naprotiv, sistem objektivne odgovornosti 
države. O čitavom tom pitanju pobliže ćemo govoriti u narednoj točki. 
Ovdje ćemo se osvrnuti samo na neka pitanja, koja stoje u vezi s pro- 
blemom, koji upravo tretiramo. 


Prema objektivnom sistemu odgovornosti države je bitno i odlučno, 
da je služba izvršena nezakonito (nepravilno). Stranka, koja traži od 
države naknadu štete, mora primarno dokazati objektivnu protuprav- 
nost. To znači, da ona ne mora ni uvijek navesti nominativno, koji joj 
je lično službenik, povredom svoje službene dužnosti, nanio štetu. Ne 
mislim time tvrditi, da je oštećeni uvijek oslobođen dužnosti, da indi- 
vidualno navede lice, koje mu je nanijelo, povredom svoje službene 
dužnosti, štetu. Ima nesumnjivo takvih slučajeva, gdje se objektivna pro- 
tupravnost nekog djela može dokazati samo preko individualno odre- 
đenog službenika, — amo idu naročito slučajevi ličnih ekscesa službenika. 
Ali tamo, gdje je sigurno, da je radnja, koja je prouzročila štetu, izvršena 
pri određenom drž. organu (nadleštvu, ustanovi), za tužbu na naknadu 
štete protiv države je posve irelevantno, koji je baš lično službenik 
izvršio tu radnju.!! U slučajevima, kad je šteta nastala lošim funkcioni- 
ranjem čitavog aparata (radnog kolektiva), ličnost pojedinog službenika 


Ho[ u sistemu supsidijarne odgovornosti države bilo bi nepravilno i formalistički 
siliti stranku, da uvijek navede ime odnosnog službenika, koji je svojim ličnim djelom 
nanio štetu. Treba pohvaliti Baltić-Geršković Komentar Zakonu o drž. službenicima 
iz 1946. g., što su kod čl. 40. (kraj ondašnje supsidijarne odgovornosti države) istakli, 
da se tužba može podići i samo protiv države, ako se ne zna za izvršioca djela, a da 
je država dužna da pronađe odnosnog službenika. — Do protivnog nezgrapnog za- 
ključka dolazila je sudska praksa stare Jugoslavije, izvodeći iz € 78. Činov. zak. od 
1931. g. zaključak, da se tužba na odštetu ne može podići samo protiv države i da 
se u smislu gr. p. p. tužba mora upraviti protiv određenog lica, i dosljedno da se ne 
može podići tužba, kad sam građanin ne može utvrditi identitet službenika (o tome 
s kritičnim pogledom: M. Bartoš, Tužba za naknadu štete protiv službenika u Arhivu 
za pravne i društvene nauke, 1939. g., februarski broj). 

Sama njemačka sudska praksa Vajmarskog ustava zauzimala je stajalište, ako je 
utvrđeno, da šteta potječe od nekog službenika, da ne treba navesti njegovo ime, — 
jer je samo važno utvrditi, koji drž. organ (ured) jamči. U novom austrijskom zakonu 
je to i izrijekom propisano. 

se gubi. Baš kod najtipičnijih službenih griješaka i nije odlučno, koji 
je upravo službenik lično počinio griješku, već da li je samo funkcio- 
niranje službe kao iakvo bilo pravilno. Oštećeni treba da dokaže samu 
nepravilnost vršenja službe, a ne i lične griješke službenika. 

Pitanje individualnog počinioca i njegove lične krivnje postaje esen- 
cijelnim u postupku regresa države protiv službenika. Ali tu oštećeni 
građanin nije više stanka, već se može pojaviti samo kao svjedok. Pi- 
tanje krivnje službenika može postati aktuelnim pri samoj odgovornosti 
države u onim slučajevima, kad je taj.moment biian za pitanje protu- 
pravnosti (na pr. u određenim slučajevima dćtournement de pouvoira). 
Treba uvažiti i slučajeve, kad zbog objektivne protupravnosti postoji 
odgovornost države, a otpao je subjektivni moment krivnje službenika. 
Tako na pr. u slučaju oprostive griješke službenika (kao u slučaju kad 
je bio preopterećen poslom) ili njegove oprostive bludnje (obično 
bludnja u činjenicama, ali u osobitim slučajevima i pravna bludnja). 
Lična krivnja službenika može otpasti i u slučaju njegova psihičkog po- 
remećenja, odnosno kad je djelovao u stanju besvijesti. U svim takvim 
slučajevima može doći do odgovornosti države, a da nema subjektivne 
krivnje službenika. 


f) Šteta i njena visina 


Da bi se mogao pokrenuti zahtjev za naknadu štete, mora da je već 
stvarno šteta i nastala. Zahtjev za naknadu štete ne može se zasnivati 
samo na tome, da će do štete tek doći. Nezavisno je od toga potreba, 
da se građanima osiguraju pravna sredstva, kojima mogu spriječiti sam 
nastanak štete (naročito kod formalnih pravnih akata, da spriječe njihovo 
izvršenje), — što je i u interesu same države i načela zakonitosti. No sva 
ta različna pravna sredstva nisu zahtjev za naknadu štete, već imaju, što 
ge te štete tiče, samo preventivno značenje. 

Zahtjev za naknadu obuhvaća samo onu štetu, koja je nastala tužitelju. 
To ne znači, da bi država bila dužna nadoknaditi štetu samo nepo- 
sredno oštećenom (na koga se upravo lično odnosi dotična radnja). Može 
nastupiti i slučaj, da treba naknaditi štetu i posredno oštećenom. Ali 
to je onda zasebni odšteini zahtjev, koji se ne može prosto kumulirati sa 
zahtjevom neposredno oštećenog. 

Tužitelj treba da dokaže ne samo postojanje štete, već i da je ona 
nastala kao posljedica inkriminiranog protupravnog (nepravilnog) vrše- 
nja službe. Za tužbeni zahtjev na naknadu štete bitna su, prema tome, tri 
elementa: 1. protupravno vršenje službe, 2. nastanak i visina štete, i 3. 
uzročna veza, — da je drugo nastalo kao posljedica prvoga. Pritome može 
načelno država odgovarati samo za onu štetu, koju je prouzročio njen 
aparat. Ona ne odgovara za štetu, koju je prouzročilo treće lice, kao ni 
za štetu, koja je nastala slučajem ili višom silom. Posebnim propisima 
može se za određene materije protegnuti odgovornost države i za slučaj 
odnosno višu silu. Ali onda se odgovornost zasniva na takvim posebnim 
propisima. 

Pri određivanju naknade štete (odnosno njene visine) dolazi naročito 
u obzir i vladanje samog oštećenog lica. I to u dvostrukom smislu. 
Ne uzima se samo u obzir šteta, koju je prouzročio oštećeni vlastitim 
radom, već i ona šteta, koju je oštećeni mogao ukloniti ili smanjiti, a 
nije to učinio, odnosno kad oštećeni nije postupio brižljivošću ispravnog 
građanina. Pojedinac, koji traži od zajednice ispravno i honetno po- 
stupanje, mora i sam tako postupati. To pravilo mora pogotovu važiti 
u socijalističkom društvu. Jednako se pri određivanju visine naknade 
mogu uzeti u račun one koristi, koje je oštećeni imao u vezi s onim 
nezakonitim aktom, koji mu je prouzročio štetu (compensatio lucri cum 
damno). 

Naši redovni sudovi, kad sude o naknadi štete, nastale građanima 
nezakonitim (nepravilnim) vršenjem drž. službe, mogu izricati kao po- 
sljedicu te nezakonitosti samo novčanu odštetu; oni ne mogu na pr. 
u slučaju, da je šteta nastala izvršenjem nezakonitog upravnog akta. 
poništiti taj akt ili odrediti restituciju renijeg stanja.!? Takva veća 
ovlaštenja mogli bi sudovi imati samo u posebnim materijama, na osnovu 
specijalnih zakonskih odredaba. 

Na to se nadovezuje i odgovor u pitanju povrede imaterijalnih dobara. 
U mnogim slučajevima se i povreda nekih imaterijalnih dobara, ukoliko 
se ne postupa suviše tjesnogrudno,!* može (ma samo i jednim dijelom) 
procijeniti u novcu i prema tome odrediti odšteta. Tako na pr. kod 
strogo ličnih prava, kao ljudski život, tjelesni integritet, zdravlje, lična 
sloboda, porodični život, — u naročitim slučajevima i sama povreda 
časti. Bilo bi nelogično, da jedna demokratska država odgovara za 
povredu najmanje imovine, a da ne odgovara za povredu takvih velikih 
ličnih prava, kojih oštećenje utječe na imovinsku situaciju oštećenog 
lica. Takvo shvaćanje odgovaralo bi samo duhu uskog i strogog kapi- 
lalističkog pravnog poretka. Samo za takve povrede imaterijalnih do- 
bara, koje su savršeno bez svakog utjecaja na imovinsku situaciju, ne 
može se principijelno pokretati zahtjev za naknadu štete. U tendenciji 


12 Drugačije po našem Zakonu o upravnim sporovima, gdje se kao adhezioni spor 
može u sporu o zakonitosti upravnog akta tražiti povraćaj oduzetih stvari, kao i na- 
knada štete, koja je tužiocu nanijeta izvršenjem akta, kojega se zakonitost pobija. 
Uostalom ovlaštenje, koje treba, po mom mišljenju, šire tumačiti, pa obuhvatiti opće- 
nito restituiranje ranijeg stanja (na pr. odrediti napuštanje okupiranih nekretnina, 
rušenje nezakonito izvršenih naprava i sl.). To bi bio jedan razlog više za moju tezu, 
da se de lege ferenda općenito dade u nadležnost onih istih sudova, koji rješavaju 
upravne sporove i rješavanje zahtjeva za naknadu štete, koja je nastala nezakonitim 
upravnim aktom, — da se načelno spoji spor o nezakonitosti upravog akta sa sporom 
o naknadi štete, koja je nastala tim aktom. 

To je uopće prednost onih sistema, gdje se kod sudske kontrole spaja spor onula- 
cije sa sporom pune jurisdikcije, — i zbog velike racionalnosti tog spajanja primjećuje 
se u pojedinim pravnim sistemima i razvoj u tome smislu. Tako na pr. Administrativni 
sud Ujedinjenih Naroda može prosto poništiti pobijani akt, ali odrediti i izvršenje 
priznatih obaveza, kao i suditi na određenu naknadu štele. 

18 Nema sumnje, da u tome pitanju mora sudac biti ovlašten na neko slobodnije 
rasuđivanje. Ali slobodnije sudsko rasuđivanje uopće je potrebno pri suđenju. o 
naknadi štete, a naročito pri suđenju o naknadi štete zbog nezakonitog vršenja drž. 
službe. : 

je međutim moderne demokratske države, da posebno normira naknadu 
štete za povredu imaterijalnih dobara. Tako naročito povredu ili ogra- 
ničenje lične slobode ili na pr. štete, koja je nanijeta uvredom ili kle- 
vetom preko štampe. — Odšteta se može tražiti samo za povredu le- 
galnog dobra, koje pravni poredak zaštićuje, — ne može se na pr. tražiti 
odšteta za povredu obrta (zanata). koji se posve nelegalno vodi. 

Načelno se ima naknaditi čitava šteta, koja je nanijeta oštećenom 
nezakonitim (nepravilnim) vršenjem drž, službe. U normalnim sluča- 
jevima dolazi u obzir samo efektivna šteta (damnum emergens), no ne 
bi se moglo postaviti kao pravilo, da kod naknade štete, koja se plaća 
povodom nezakonitog vršenja službe, ne bi uopće smjela doći u obzir 
izmakla dobit (lucrum cessans). Posljednje (u širem smislu tog pojma) 
dolazi naročito u obzir kod povrede imaterijalnih ličnih prava. 

U našem sistemu neposredne i objektivne odgovornosti države ne 
može se prema stepenu krivnje prouzročitelja štete određivati, da li se 
ima ili nema platiti i izmakla dobit. Jednako se ne može prihvatiti, 
da bi u slučaju većeg stepena krivnje prouzročitelja štete imao oštećeni 
pravo na afektivnu visinu naknade (pri čemu je mjerodavna strogo 
subjektivna naklonost oštećenog). Mnogo bi bilo prirodnije, naprotiv, 
kod naknade štete od države prenositi načelo pravičnosti iz modernog 
građanskog prava-!t 


g) Koja državna jedinica odgovara 


Utužiti se prije svega može samo ona državna jedinica, koja ima značaj 
pravnog lica. Sada je to utvrđeno Zakonom o javnom pravobranioštvu 
od-10. IV. 1952. g. Dok se ranije mogao priznavati značaj pravnog 
lica širem krugu drž. organa, sada imaju takav značaj samo FNRJ, na- 
rodne republike, autonomne jedinice, narodni odbori i one drž. ustanove, 
kojima je to priznato. — Istim zakonom se mijenjaju i pravila zastupanja 
drž. jedinica u imovinskopravnim sporovima, — i kao takav zastupnik 
istupa načelno javni pravobranilac.!$ : 

Ako je neki službenik postavljen kod jednog organa, a kod drugog 
vrši službu (na pr. službenik nar. odbora kotara vrši prolazno službu 
kod nar. odbora općine), postavlja se pitanje, koji od ta dva organa 
snosi prema trećem licu odgovornost za štetu, koju je takav službenik 
nanio pri vršenju svoje službene dužnosti. Njemačka pravna teorija se 
mnogo bavila tim pitanjem (naročito u vezi s vršenjem t. zv. prenesenog 
djelokruga) i postavila je dvije načelne teorije: Anstellungs ili Dienst- 
theorie, po kojoj je odlučno, tko je postavio takvog službenika (u čijoj 


4 O uvažavanju momenta krivnje i novog načela pravičnosti pri određivanju visine 
naknade štete vidjeti: Jakšić — Obligaciono pravo, Opći dio, 1953. g., str. 273. i dalje. 

15 O tome moji Osnovi upravnog prava FNRJ, 1950. g., str. 540. i d. 

16 Privrednu ustanovu sa samostalnim financiranjem, koja ima svojstvo pravnog 
lica, zastupa u njenim imovinskopravnim odnosima starješina administracije ustanove, 
a ne javni pravobranilac. — Obavezno tumačenje Komisije za tumačenje zakona Na- 


rodne Skupštine FNRJ, Službeni list br. 27/53. 

je on službi, — tako da za službenika Reicha jamči Reich, za onog 
zemlje zemlja (Land), a za službenika općine općina) i Funktionsth., po 
kojoj je odlučno čije funkcije vrši službenik. U Njemačkoj je potpuno 
prevladala prva teorija, dok bi se, držim, za naše pravo — uvažujući 
jedinstvo naše državne službe — trebalo odlučiti baš obrnuto za drugu 
teoriju.!7 Slično i u francuskoj teoriji (Laubadčre, Traitć str. 513 i d.). 


h) Zastara 


Ima više stvarnih i praktičnih razloga, koji traže posebni rok zastare 
za tužbe protiv države po naknadi štete zbog nezakonitog (nepravilnog) 
vršenja službe, nego što su to opći zastarni rokovi građanskog prava. 
Naše pozitivno pravo nije općenito utvrdilo takav posebni zastarni rok 
(prosto s razloga, što nemamo općeg zakona o odgovornosti drž. funk- 
cionara), već je on bio najprije propisan u Zakonu o drž. službenicima iz 
1946. god. Neki drugi propisi o toj odgovornosti izrijekom se pozivaju 
na te odredbe (tako naročito čl. 29. poslj. st. Općeg zakona o narodnim 
odborima iz 1952. god.), dok drugi opet propisi prosto šute o zastari. 
Imaju li u posljednjem slučaju vrijediti zastarni rokovi prema građan- 
skom pravu ili se imaju primijeniti rokovi Zak. o drž. službenicima? 
Očito se u takvom slučaju radi o zakonskoj praznini (zakonodavčeva 
intencija sigurno nije bila, da imaju vrijediti opći zastarni rokovi gra- 
đanskog prava), koju treba popuniti onim zakonskim propisima, koji 
- su najsličniji (primjena per analogiam), — a to su upravo odredbe Za- 
kona o drž. službenicima. Prema tome se odredbe čl. 40. st. 4 Zak. o 
drž. službenicima po pitanju zastare imaju smatrati općim propisima za 
tužbu protiv države u stvari naknade štete zbog nezakonitog (nepra- 
vilnog) vršenja službe. Drugačije je samo onda, kad neki specijalni zakon 
izrijekom propiše neki drugi zastarni rok. Inače se po drugim pita- 
njima imaju i u ovim tužbama primjenjivati odredbe Zakona o zastari 
potraživanja (Sl. list br. 40/1953), a napose odredbe o sprečavanju i pre- 
kidu zastarijevanja. 

Zak. o drž. službenicima postavlja dvostruki zastarni rok: subjektivni 
i objektivni. Tužba se mora podnijeti u roku od devet mjeseci od dana, 
kad je oštećeni saznao za štetu, ali najdalje u roku od jedne godine, 
kad je šteta počinjena. Striktno računanje od momenta, kad je priči- 
njena šteta, nailazi na poteškoću u slučaju, kad je nezakoniti upravni 
akt izvršen prije konačnog rješenja u upravnom postupku odnosno 
prije rješenja upravnog spora. Normalno je, da se pitanje zakonitosti 
upravnog akta riješi baš u tim postupcima, dok u postupku o naknadi 
štete rješava to sud samo kao prethodno pitanje. Ako se zastara i u 
tim slučajevima bukvalno računa od momenta, kad je šteta pričinjena, 
oštećeni bi morao odmah pokrenuti odštetni zahtjev bez obzira na dalji 


17 Tako na pr. ako nar. odbor kotara pošalje u općinu svog službenika, da tamo 
obavi neke poslove u ime kotara (na pr. pregleda poslove općine), odgovara za djela 
takvog službenika kotar; no ako je takav službenik kotara poslan općini samo radi 
ispomoći, tako da djeluje u ime općine i za općinu, odgovara općina. 

upravni postupak odnosno upravni spor. Što se toga tiče, sadržavaju 
posebne odredbe. zakoni NR Hrvatske o narodnim odborima. Tu se 
izrijekom kaže, da »rok za tužbu teče od dana kad je utvrđeno da je 
povreda nastala uslijed nezakonitog akta«. Slično propisuju i zakoni 
NR Srbije o narodnim odborima, da »rok za tužbu teče od dana kad 
je utvrđeno da je šteta nastala«.!15 Zakoni o narodnim odborima ostalih 
nar. republika nemaju takvih odredaba. Mislim, da pravilo rečenih 
zakona NR Hrvatske i NR Srbije treba općenito usvojiti. Zakon o drž. 
službenicima regulirajući pitanje zastare imao je očigledno pred očima 
samo normalne slučajeve, a ne i rečeni izuzetni slučaj, kad bi bilo 
abnormalno primjenjivati njegove propise o času, kad počinje teći za- 
stara. Mi ovdje imamo posla sa zakonskom prazninom, koju treba 
logično i razborito ispuniti. U našem slučaju se dizanjem pravnog lijeka 
odnosno pokretanjem upravnog spora (razumije se, ukoliko je to do- 
pustivo i učinjeno u zakonskom roku) prekida zastara. 


i) Nadležnost 


Sudac opće nadležnosti je u našoj materiji okružni sud. Prema zakonu 
o uređenju narodnih sudova!? okružni sudovi su. nadležni, da a prvom 
stepenu sude, bez obzira na vrijednost sporne stvari, »sporove o naknadi 
štete koju drž. službenici nanesu građanima u vršenju službe.« Što se tiče 
pitanja mjesne nadležnosti, to je nadležan onaj okružni sud, na čijem 
području je pričinjena šteta. Proiivno toj općoj nadležnosti ustanovljuje 
Zakon o upravnim sporovima posebnu nadležnost. Po tome zakonu (čl. 
10.) rješavaju oni isti sudovi, koji rješavaju upravne sporove (vrhovni 
sudovi narodnih republika i Savezni vrhovni sud u posebnim vijećima), 
i pitanje povraćaja oduzetih stvari kao i naknadu štete, koja je nanijela 
tužiocu izvršenjem akta, kojega se pobija zakonitost. Postupak je strogo 
adhezioni: pitanje naknade štete veže se sa sporom o zakonitosti uprav- 
nog akta. Prema tome može tužilac pokrenuti zahtjev za naknadu štete 
samo zajedno sa sporom o zakonitosti upravnog akta.#" Sud odlučuje o 
zahtjevu za naknadu štete samo u onom slučaju, ako je upravni akt po- 


18 U staroj Jugoslaviji je Zakon o sudijama redovnih sudova izrijekom propisivao 
(čl. 25.), da tužba za odštetu protiv države zbog štete, koju je nanio sudac pri vršenju 
službene dužnosti, »zastareva za devet meseci, računajući od dana kada je odluka iz 
koje je šteta proizašla pravosnažnom postala«. Sam Zakon o činovnicima iz 1931. g. 
predvidio je ($ 78. st. 4), za slučaj kad je vođena krivična istraga, da se zastarni rok 
»računa od dana izvršnosti sudske odluke o pokrenutom_ pitanju krivične odgovor- 
nosti.« — Vidi o tim rokovima: i interesantno reguliranje u novom austrijskom zakonu 
(naprijed pod toč. 5.). 

Pošto je nazočni rukopis zaključen, pročitao sam članak Denkovića u Analima 
beogradskog Pravnog fakulteta 1953. g., 1. br., u kome se kritizira jedno sudsko rje- 
šenje, po kome se u slučaju šutnje specijalnog: zakona ima primijeniti opći zastarni 
rok građanskog prava. Slažem se s izvodima tog članka. 

19 Zakon o izmjenama i dopunama od 10. IV. 1952. g. 

* Zahtjev za naknadu štete mogao bi tužilac postaviti i posebnim podneskom u 
slučaju, kad je akt izvršen nakon pokretanja upravnog spora, — ali samo toliko dugo, 
dok ne bude donesena prvostepena presuda. 

ništio, i to ukoliko »podaci postupka pružaju za to pouzdan osnov«, — u 
protivnom se tužilac upućuje, »da svoj zahtjev ostvaruje u građanskoj 
parnici« (čl. 40. st. 4.). Javlja se pitanje, da li je ta posebna nadležnost 
prema Zakonu o upravnim sporovima istisla opću nadležnost okružnog 
suda, — tako da u takvim slučajevima oštećeni ne bi mogao svoj odštetni 
zahtjev pokretati pred okružnim sudom, već samo zajedno s upravnim 
sporom. Lično sam de lege ferenda baš za tu soluciju, no de lege lata, 
držeći se samog zakonskog teksta, treba zaključiti, da oštećeni može 
birati između ta dva puta. To znači, da nadležni okružni sud ne bi mogao 
odbaciti odštetni zahtjev s razloga, što on nije bio pokrenut zajedno s 
upravnim sporom. 

Ako je šteta pričinjena nekom radnjom službenika, a ne donošenjem 
formalnog službenog akta, pojedinac može odmah utužiti državu, a nad- 
ležni redovni sud i riješiti čitavo pitanje. Pritome taj sud može i preki- 
nuti postupak, ako je drugi postupak u toku ili kad se taj može pokrenuli 
po službenoj dužnosti, i čekati, dok drugi nadležni forum (kao krivični 
ili disciplinski sud) ne donese rješenje o zakonitosti odnosne radnje. 
Mnogo je kompliciranija stvar, kad je šteta pričinjena nezakonitim 
upravnim aktom, jer se tu javlja niz pitanja o nadležnosti suda, da utvr- 
duje zakonitost upravnog akta?! 


Potrebno je da ove slučajeve izbliže analiziramo. Dok upravni akt nije 
izvršen, nema još štete, pa se ne može ni odšteta tražiti." Upravni akt, u 
pravilu, sam po sebi ne nanosi još štetu, već do nje dolazi tek izvršenjem 
akta. No nastaje pitanje, da li se stranka može pasivno držati protiv 
takvog akta, prosto čekajući, da on postane pravosnažan i da se izvrši, 
pa da onda traži odštetu, ili je naprotiv ona dužna da pobija takav akt 
instanciono-upravnim putem, pa i pokreće upravni spor. Iz onoga, što 
smo naprijed razložili o dužnosti oštećenog, da i sam brižljivo postupa 
i otkloni štetu, proizlazi i njegova dužnost da se služi zakonskim pravnim 
lijekovima. A držim, da je u duhu našeg pozitivnog prava, da je oštećeni 
dužan (ako sebi želi osigurati odštetni zahtjev) pokrenuti i upravni spor; 
samo izuzetno mogao bi sud, iz razloga pravičnosti, oprostiti neupućenoj 
stranci, što nije išla tim putem. Potreba pobijanja otpada kod nevažećih 
akata (les actes inexistants), koji su akti samo po imenu, a predstavljaju 
najgrublje lične ekscese (kao na pr. uzurpacija vlasti). Ali za takve akte 
u pravilu država ni ne odgovara. 

Drugi je slučaj, kad je akt izvršen prije nego što je postao u upravnom 
postupku pravosnažan, odnosno ako je izvršen prije nego što je riješen 
upravni spor. Oštećeni može u takvom slučaju odmah dignuti odštetni 


*| Kraj sličnih propisa, vodio se već u staroj Jugoslaviji u tome pitanju spor. Tako 
je. između ostaloga, jedna struja smatrala, da se pojedinac mora najprije obratiti 
upravnom sudu radi poništaja nezakonitog upravnog akta, dok je druga smatrala, da 
pitanje zakonitosti upravnog akta može riješiti i sam sud, koji rješava o odštetnom 
zahtjevu, i to kao prethodno pitanje. 

2? Može se zamisliti i takav naročiti slučaj, da je nezakoniti upravni akt samom 
osvojom objavom nanio stranci tešku štetu, premda još nije izvršen. U takvom će se 
slučaju moći tražiti naknada, kao da je akt već izvršen, 

zahtjev,* i okružni sud ne bi mogao a limine odbaciti njegovu tužbu. 
Ostavljajući po strani pitanje, da li nije oštećeni dužan i pored toga, što 
je digao odštetni zahtjev, iscrpsti žalbeni put, pa i pokrenuti upravni 
spor (lično držim, da to on treba da učini); okružni sud rješava povodom 
odštetnog zahtjeva pitanje zakonitosti upravnog akta kao prethodno 
pitanje,?* i stvar se komplicira kad bi sud prekinuo postupak i tražio, da 
pitanje zakonitosti akta riješi nadležni organ (u pravilu kao upravni 
spor). Oštećeni, koji se nije unaprijed poslužio žalbom na viši upravni 
organ i pokrenuo upravni spor, ne bi to više mogao učiniti, jer su mu 
istekli odnosni zakonski rokovi.2" Kad se vodi paralelno postupak — s 
jedne strane odšteini zahtjev pred redovnim sudom, a s druge strane 
upravni spor — može doći i do komplikacija, ako ti sudovi imaju različna 
mišljenja o zakonitosti upravnog akia.26 Sve se te teškoće izbjegavaju 
(a ja ih ovdje navodim samo primjera radi i nisam ih iscrpao), kad se 
načelno veže i spaja upravni spor s odštetnim zahtjevom.?7 

Naš Zakon o upravnim sporovima pokazao nam je tu pravi put, samo 
treba njime ići do kraja. Kad god se traži odštetni zahijev zbog nezako- 
nitog akta, trebalo bi da o tome, isključivo, sudi onaj sud, koji rješava 
upravne sporove. Još više, de lege ferenda treba postaviti zahtjev, da 
općenito pređe nadležnost na te sudove po tužbama o naknadi štete, koja 
je građanima nanijeta nezakonitim (nepravilnim) vršenjem državne 
službe. Rješavanje po tim pitanjima je vrlo delikatno, ono traži veću slo- 
bodu kod sudskog rasuđivanja, razvijanje novih načela, koja odgovaraju 
prirodi i potrebama javne službe (bez povrede ličnih prava), i ne preve- 
liko vezanje načelima građanskog prava. Sve se to teško vrši kod redov- 
nih sudova (pogotovu ne kod okružnih), a može se izvršiti kod posebnih 


5 No mnogo je racionalnije i prirodnije, da taj zahtjev, dok to može, spoji s uprav- 
nim sporom. 

2 O problematici prethodnog pitanja vidjeti moje »Osnove upravnog prava FNRJ« 
str. 99. i d. 

25 Naše pravo ne poznaje francuski recours en apprčciation de validit&, po kome 
se — kad se u postupku pred redovnim sudom pokrene pitanje zakonitosti upravnog 
akta — postupak pred redovnim sudom prekida i akt šalje Drž. savjetu radi utvrđenja 
njegove zakonitosti. Taj se pravni lijek može uvijek pokrenuti, bez obzira na redovni 
upravno-sudski tužbeni rok. Nešto slično imamo i u novom austrijskom zakonu o 
jamstvu države (naprijed pod toč. 5.). 

28 Razumije se, da je odlučno ono, što je o zakonitosti skita utvrdio sud, koji je 
riješio spor o zakonitosti akta. Sud, koji rješava spor o naknadi štete, iješava pitanje 
zakonitosti akta samo kao prethodno pitanje. Ako je to pitanje već riješeno od suda, 
koji je rješavao spor o zakonitosti, sud, koji rješava pitanje naknade štete, vezan je 
tim rješenjem i ne može ponovo ocjenjivati pitanje zakonitosti. 

27 Normalno bi trebalo da sud, koji rješava spor o zakonitosti akta, riješi pitanje 
zakonitosti, a sud, koji rješava spor o naknadi štete, pitanje same naknade. Prof. 
Tasić (nav. rasprava u Ekonomistu str. 723.) ispravno je primijetio: »da nije mnogo 
logično da jedan sud cijeni akt, a drugi izvlači posljedice od toga« i zaključio, da 
prvome treba dati u nadležnost i samo pitanje naknade štete. »To je i ekonomskije 
i za državu i za pojedince ... Kada se uzme u obzir da inače granica između privatnog 
i javnog prava nije precizna... to smatramo francuski sistem po kome naknadu odre- 
đuje upravni sud, kao najbolji... Naš zakon o Drž. savjetu pošao je u puno stvari za 
radikalnim francuskim sistemom, a nije i u ovome.« 

sudskih vijeća, koja stalno rješavaju upravne sporove, pa tako postaju 
specijalisti za te vrste sporova, a to je i spor o rečenoj naknadi štete, 
koji se ne da odvojiti od pitanja o funkcioniranju javne službe. Što je 
Francuska došla do vrlo razvijenog prava u ovoj materiji, zahvaljuje u 
prvom redu judikaturi svog Drž. savjeta. Može se sa sigurnošću kazati, 
da Francuska ne bi mogla do toga doći po judikaturi svojih redovnih 
sudova (tu je vrlo poučno usporediti francusku s belgijskom sudskom 
praksom). 


1) Regres države protiv službenog lica 


Pošto je država platila odštetu građaninu, ima pravo regresa protiv 
službenog lica, koje je nanijelo odnosnu štetu povredom svoje službene 
dužnosti. Bilo bi posve neispravno to pravo regresa predstaviti kao neki 
cessio legis, po kome bi zahtjev oštećenog prešao na državu. Država po- 
kreće taj zahtjev samostalno zbog štete, koja je njoj time nastala. Što se 
tiče nadležnosti, zastare i t. d., vrijede općenito — ukoliko posebnim pro- 
pisima ne bi bilo drukčije određeno — propisi o utjeravanju štete, koju 
&lužbenik nanese državi pri vršenju svoje službe (a ne propisi, po kojima 
građanin istjeruje prouzročenu mu štetu). 

Kako smo naprijed vidjeli, u našem sistemu odgovornosti države ne 
poklapa se davanje odštete od države s njenim pravom regresa protiv 
službenika u tom smislu, da bi država načelno u svakom slučaju naplate 
štete imala pravo regresa. Regres se može voditi samo u slučaju, ako po- 
stoji individualno točno određeni službenik, kome (kojima) se može 
odnosno djelovanje upisati u krivnju. Iz političkih razloga mora država 
biti pritome uviđavna, — jer povlačeći službenika na odgovornost za nje- 
govu sitnu subjektivnu griješku, nagoni i odgaja ovog na pasivnost (onaj 
koji radi i griješi). Zato može i država prijeći preko oprostive griješke 
svog službenika i od njega ne tražiti regres.25 Tu treba uvažiti i slučaj, 
kad je građaninu nanesena šteta dvjema (ili više) najuže povezanim gri- 
ješkama, — pri čemu se samo za jednu od njih može država regresirati 
protiv službenika. Pod bilj. br. 19. i 21. toč. 2 prikazao sam u tome pita- 
nju stajališta francuske teorije i prakse, koja smatram u osnovnome 
ispravnim. Svakako nastaje u takvom slučaju za sud vrlo delikatan zada- 
tak, da utvrdi, za koji dio odštete jamči sama država, a za koji se može 
regresirati protiv službenika, — pritome je rasuđivanje suda nužno u veli- 
koj mjeri slobodno. 

Regresni zahtjev države ide na čitav izdatak, koji je država imala po- 
vodom pričinjene štete, a ne samo na onaj iznos, koji je ona platila ošte- 
ćenom (na pr. ovamo pripadaju procesni troškovi oko vođenja parnice 


2 Tako na pr. propisuju zakoni o narodnim odborima NR Hrvatske, da »u izu- 
zetnim slučajevima« može nar. odbor svoja službena lica osloboditi od plaćanja 
naknade, — pri čemu se kod nar. odbora općine (ne i gradske) traži ioš i mišljenje 
savjeta za privredu nar. odbora kotara. Slične propise o takvom oslobađanju imaju 
i druge nar. republike (osim NR Slovenije). 

po tužbi oštećenog). Pritome dolazi u obzir samo ona svota, koju je 
država uistinu platila (ona se na pr. s oštećenim nagodila na neki manji 
iznos, od službenika je već ranije utjeran neki iznos, — što se može naro- 
čito dogoditi, ako je protiv službenika vođen krivični postupak) .? Država 
ne mora biti baš suđena na naknadu štete, da bi imala pravo regresa, — 
jer je posve prirodno, da će u jasnom slučaju ona dobrovoljno platiti tu 
odštetu. 

U svojoj obrani službenik nije samo ograničen na to, da iznosi, da je 
bez lične krivnje pri nastaloj šteti, već može i dokazivati, što se tiče same 
plaćene odštete, da je država nije bila dužna platiti, odnosno da ju je 
platila u prevelikom iznosu. Tako na pr. da je država propustila iznijeli 
prigovor zastare tužbovnog zahtjeva, da je zanemarila, da se uzme u 
obzir i sama krivnja oštećenog odnosno i one koristi, koje je on imao 
povodom nastale štete i sl. Službenik može odgovarati samo za onu od- 
štetu, koju je država bila pravno dužna da isplati. S obzirom na le 
moguće prigovore službenika, bilo bi od najvećeg interesa, da odnosni 
službenik u parnici protiv države za naknadu štete učestvuje kao umje- 
šač (nuzgredni intervenijent). On bi u tom slučaju (t. j. kad ga je država 
obavijestila o zahtjevu oštećenog i dala mu mogućnost da stavi svoje pri- 
mjedbe) prekludirao u regresnom postupku s onim prigovorima, koje 
nije stavio u glavnom odštetnom postupku. 


Za slučaj kolektivnog djelovanja službenika javlja se kao posebno pita- 
nje, u kom opsegu odgovara pojedini službenik. Odgovaraju li oni soli- 
darno ili pro parte.?“ Za nezakonito rješenje, koje je donio neki kolegij, 
* normalno ne će trebati odgovarati oni članovi kolegija, koji su glasovali 
protiv tog zaključka.#! O odgovornosti za štetu, koja je nanesena izvrše- 
njem nezakonitog naređenja, mjerodavne su odredbe Zak. o drž. službe- 
nicima (čl 25.). 


12. Odgovornost države za neskrivljene. protupravne zahvate 


Naprijed (toč. 11-e) već je istaknut slučaj, da građanin bude oštećen 
djelovanjem drž. aparata, koje je s objektivno-pravnog gledišta protu- 
pravno, a da se zbog toga ne može nijednom službeniku imputirati 
krivnja. U njemačkoj pravnoj teoriji — koja se zbog nekih osobina svog 
prava naročito bavila čitavim tim problemom — govori se u takvim slu- 


%* To je i slučaj, kad oštećenom neposredno odgovara službenik. Pritome se oba- 
veza države spram oštećenog smanjuje samo utoliko, ukoliko je neki iznos i utjeran 
cd službenika. Oštećeni ima sa svoje strane pravo da traži odštetu od države bez 
obzira na to, što je službenik suđen na naknadu štete u krivičnom postupku. O tome 


i odluka drž. arbitraže: Dr. Goldštajn, Zbirka odluka, sv. VI., br. 328. 
%% O pitanju odgovornosti više lica za štetu v. Jakšić str. 276. i dalje. 


31 Vidjeti o tome reguliranje novog austrijskog zakona (naprijed pod toč. 5.), koje 
odgovara općim pravnim načelima, pa se može općenito usvojiti i bez posebnih za- 
konskih propisa. 

čajevima o neskrivljenim protupravnim zahvatima državnog aparata.! 
lnače se u pravnoj literaturi za takve i tome slične slučajeve govori o 
objektivnoj protupravnosti? u opreci prema subjektivnoj protupravnosti, 
gdje je krivnja neophodan uvjet. — Posebno područje neskrivljene protu- 
pravnosti ne može se prosto eliminirati. Neko protupravno djelovanje ne 
postaje time pravnim, što je na pr. službenik postupio iz oprostive 
bludnje, pa zato nema subjektivne krivnje. Djelo je ostalo protupravno, 
samo što nema ni krivnje ni lične odgovornosti službenika. Teoretski 
gledano, takva protupravna djela predstavljaju neko srednje područje 
između skrivljene povrede službene dužnosti i na pravu zasnovanih za- 
hvata (na pr. eksproprijacije). 

U pitanju je, da li država snosi odgovornost za takvo protupravno dje- 
lovanje, gdje nema lične krivnje službenika. Snosi li načelno država odgo- 
vornost samo za onu štetu, koja je nanesena protupravnim skrivljenim 
djelovanjem njenih službenika, ili i za samu objektivnu protupravnost 
bez obzira na subjektivnu krivnju službenika? Klasičan primjer obuhva- 
tanja posljednje odgovornosti daje francuski faute de service. Nema na- 
čelno takve odgovornosti u onim pravnim sistemima, u kojima država 
jamči samo i isključivo supsidijarno za službene krivice svojih službe- 
nika. No pitanje odgovornosti za rečenu protupravnost postavlja se 
naročito u onim pravnim sistemima, gdje država primarno i neposredno 
odgovara za protupravno djelovanje svog aparata. Da li tu odgovara 
država za svako djelovanje svog aparata, koje je objektivno protupravno 
ili samo kad kod toga ima subjektivne krivnje službenika? Odgovara li 
ona na temelju same protupravnosti ili tek preko službenikove krivnje? 
ČI. 131. Vajmarskog ustavaš pokriva samo onu drugu odgovornost države. 
Isto vrijedi i za današnji ustav Zapadne Njemačke i novi austrijski 
zakon. To još ne znači, da po njemačkom pravnom sistemu (odnosno 
austrijskom) država ne bi mogla odgovarati za neskrivljena protupravna 
djela svog aparata, — jer se takva odgovornost može zasnivati i na nekoj 
drugoj pravnoj normi. U njemačkoj pravnoj literaturi, iz vremena dok 
je vrijedio Vajmarski ustav, načelno se priznavala i poricala takva odgo- 
vornost, — pri čemu je ipak bilo pretežnije ovo negiranje. Dosta se opće- 
nito priznavala takva odgovornost države za djela duševno bolesnog 
službenika, a neki (kao Walter Jellinek) su naročito isticali tu odgovor- 
nost i za slučaj, kad je država takvim protupravnim aktom došla do 
imovinskih prednosti.“ ' 


! Wal. Jellinek str, 318.; Schack, Die Anwendung des. $ 75. Einl. z. Pr. ALR auf 
sehuldlos rechtswidrige FEingriffe der &ffentlichen Gewalt in der Rechtsprechung des 
Reichsgerichts, Verwaltungsarchiv, sv. 40., 1935. g. 

* O pojmu protupravnosti s obzirom na građanskopravnu odgovornost za štetu 
opsežni izvodi u knjizi: Prof. Vuković, Odgovornost za štetu, Zagreb 1951. g., str. 
48. 1 d. 

š Bilj. br. 4. u toč. 1.3. 

“ Vrlo odlučan je u pravcu priznavanja odgovornosti države za samo protupravno 
djelovanje Schack u cit. članku. On tvrdi, da je to i načelno stajalište Vrhovnog suđa 
Njemačke (Reichsgericht) i navodi za to veći broj primjera. Schack nalazi glavno upo- 
rište za tu judikaturu u 6 75. Općeg pruskog zemaljskog 'prava iz 1794 g. Pošto se u 

Upoređenjem rečenih formula Vajmarskog ustava i današnjeg ustava 
Zapadne Njemačke s Ustavom FNRJ (čl. 41) vidi se najbolje načelna 
razlika između ta dva reguliranja, i kako naše reguliranje stvarno obu- 
hvaća i odgovornost države za protupravno funkcioniranje službe, bez 
obzira da li pritome ima ili nema subjektivne krivnje službenika. Dok 
rečeno njemačko reguliranje polazi načelno od povrede službene dužno- 
sti i za tu propisuje odgovornost države; čl. 41. Ustava FNRJ polazi s gle- 
dišta objektivne nezakonitosii i nepravilnosti vršenja službe, poradi koje 
građani mogu tražiti naknadu štete »od države i službenih osoba«. Što 
se u tom članu nezakonitosti dodaje i nepravilnost, naglašava se, da se 
odgovornost ne proteže samo na onu štetu, koja je pričinjena grubo ne- 
zakonitim aktima, već i manjim griješkama, kojima je povrijeđeno na- 
čelo brižljivijeg postupanja (no što i opet znači protupravnost i nezako- 
nitost u širem smislu tog pojma). 


Što se tiče detaljnijeg reguliranja odgovornosti države za objektivnu 
protupravnost njena aparata, može se samo ponoviti, što je naprijed 
istaknuto. U nas dosada još nije donesen generalni zakon o odgovornosti 
države, već zakonodavac rješava to pitanje samo en passant u vezi 
s ličnom odgovornošću drž. službenika (pa i ne svih drž. službenika). 


9 74. toga zakonika kaže, da pojedinačua prava moraju odstupiti u korist općeg dobra, 
kaže se dalje u 6 75., da država mora odštetiti lice, koje je žrtvovalo svoja »posebna 
prava i prednosti« općem boljitku, Iz te odredbe da je Vrh. sud Njemačke izveo opće 
pravno načelo, da se za protupravne zahvate, koje interesirani podnosi u javnom 
interesu, mora dati naknada štete bez obzira na moment krivnje. I to načelo da Vrh. 
sud općenito primjenjuje za čitavu Njemačku. Moram primijetiti, da se stvarno sudske 
presude, koje Schack navodi, ne odnose samo na odgovornost za neskrivljena protu- 
pravna djela, već preko toga obuhvaćaju i odgovornost bez griješke. 

5 Izraz nepravilno može se tumačiti u raznom smislu, U reč. čl. 41. našeg Ustava 
govori se o »nezakonitom i nepravilnom« vršenju službe, u čl. 18. t. zv. Vidovdanskog 
ustava govorilo se samo o »nepravilnom vršenju« službe, a u čl. 18. Oktroiranog 
ustava iz 1931. g. o »nezakonitom ili nepravilnom vršenju« službe. O značenju tog 
»nepravilno« dosta se debatiralo za vrijeme Vidovdanskog ustava (o tome Sajovic str. 
194 i d.), — naročito da li taj »nepravilno« znači isto što i nezakonito ili više od toga. 
Tako je Slobodan Jovanović (Ustavno pravo SHS, 1924. g., str. 4312.) nalazio, da je 
»nepravilno vršenje službe« raztežljiv izraz, koji »pored nezakonitih akata upravnih 
vlasti« obuhvaća »i one radnje upravnih organa koje 'ne odgovaraju pojmu dobre 
službe na pr. nebrižljivosti upravnih organa, njihove tehničke pogreške, njihova pri- 
stranost partijska ili lična i t. d.« 

Uistinu se izrazu nepravilnost može dati različan smisao (tako na pr. izraz nepra- 
vilno primijenjen u Čl. 132. Ustava FNRJ — koji danas nije više na snazi — značio je, 
da je nadzor ovdje preko nelegalnih akata protegnut i na same neoportune akte). I 
nezakonitosti i nepravilnosti može se dati uži i širi smisao. Nezakonitost u širem smislu 
znači povredu svakog pravnog propisa, koji je pravilno donesen, a ne samo povredu 
zakona u formalnom smislu. I brižljivo postupanje i obdržavanje tehničkih propisa 
zasniva se na nekom pravnom propisu i predstavlja službenu dužnost, — pa je do- 
sljedno i povreda toga protupravnost i nezakonitost u tom širem smislu. I kad zakono- 
davac upotrebi termin nezakonitost u tom širem smislu, obuhvaća time i nepravilnost. 
Tako na pr. Opći zakon o narodnim odborima iz 1952. g. (čl. 29. str. 1.), normirajući 
odgovornost za štetu nanesenu građanima, govori samo o nezakonitom radu. Da li je 
time povrijeđen čl. 41. Ustava FNRJ, koji za taj slučaj ne govori samo o nezakoni- 
tom, već i o nepravilnom vršenju službe? Očigledno nije, već je samo izraz nezako- 
nitost upotrebljen u širem smislu, koji obuhvaća i nepravilnost. U jednako širokom 
smislu primjenjuje termin nezakonitost i Savezni ustavni zakon (čl. 99. st. 2.). 

Bio bi krajnji pravni formalizam, kad hi se iz toga izveo zaključak, da 
naša država odgovara samo za skrivljena protupravna djela svog aparata. 
Takva opća odgovornost države utvrđena je već samim Ustavom.“ 

U slučaju odgovornosti države za takvu objektivnu protupravnost, 
građanin mora dokazati samo tu protupravnost, a ne i ličnu krivnju 
nekog službenika. Država ovdje jamči objektivno za pravilno funkcio- 
niranje javne službe i da se ne će nepravilnim funkcioniranjem te službe 
nanijeti šteta građanima. Nema protupravnosti i odgovornosti države, 
ako štetu uopće nije prouzročio drž. aparat, već je ona nastala slučajem, 
višom silom, radom nekog trećeg lica ili samog oštećenog. 

Kad država odgovara za objektivno protupravno djelovanje njena apa- 
rata, postaje naročito delikatnim pitanje, koliko velika mora biti gri- 
ješka, za koju država treba da odgovara. Sigurno je, da država ne mora 
odgovarati i za sitnu griješku, koja je nanijela građaninu beznačajnu 
štetu. Neke griješke su neizbježne u drž. aparatu, i građani moraju sno- 
siti loše posljedice takih griješki kao neke vrste građanske dužnosti, 
odnosno kao teret uime onih prednosti, koje dobivaju od javne službe. 
Mora se, načelno uzeto, raditi o nekoj razmjerno većoj griješci s težim 
posljedicama, koja prelazi normalne griječke, koje toleriramo u drž. 
aparatu. Što se toga tiče, i za naše je potrebe vrlo poučna judikatura 
franc. Drž. savjeta (naprijed pod toč. 2-e) s jakim individualiziranjem 
svakog pojedinog slučaja i vođenja računa o različnim elementima. Ali 
takvu judikaturu može vršiti samo sud, koji je dobro upućen u funkcio- 
niranje javne službe i nije suviše okovan formulama građanskog prava. 

Pri rečenom protupravnom funkcioniranju postoje tri glavne moguć- 
nosti (one se mogu uzajamno i kombinirati): 1. državna služba je loše 
funkcionirala — loše funkcioniranje, 2. služba nije uopće funkcionirala, 
a trebalo je da funkcionira — nefunkcioniranje i 3. služba je protupro- 
pisno sporo funkcionirala i zakasnila — sporo funkcioniranje. Ako se već 
općenito traži za osnovanost odštetnog zahtjeva, da je šteta za oštećenog 
osjetljiva,7 vrijedi to pogotovu za drugi i treći slučaj. Tako na pr. judi- 
katura franc. Drž. savjeta ističe u slučaju, kad se neki zakon uopće ne 
primjenjuje, da građanin ima samo pravo na naknadu štete, ako zbog 
tog neprimjenjivanja mora podnijeti veću žrtvu, nego što bi trebalo da 
je podnese u javnom interesu, ili, kako se izražava Joze, da se šteta ma- 
nifestira kao pojedinačna, a ne kao opća i bezlična.? 


5 Što se tiče odgovornosti privrednih organizacija, vidjeti: R. Goldštajn, Kauzalna 
deliktna odgovornost privrednih organizacija za službenike i radnike, Arhiv za pravne 
i dr. nauke god. 1952./ str. 462. i d. Tu se zastupa gledište, da privredne organizacije 
odgovaraju u nas po načelu objektivne odgovornosti. Lična odgovornost namještenika 
poduzeća dolazi do izražaja tek u regresnom postupku. 

7 Ta osjetljivost može biti samo relativni pojam. Nešto, što je na pr. za imućnog 
posve neosjetljivo, može biti za siromaka i te kako osjetljivo. 

* Tako je na pr. jedno plovidbeno društvo tražilo naknadu štete zbog neprimjene 
jednog dekreta, koji zaštićuje francusku trgovačku mornaricu. Drž. savjet rješenjem 
iz 1924. g. odbija taj zahtjev, jer društvu nastala šteta »ne prelazi granice tereta, na 
čije se snašenje mogu, u općem interesu, pojedinci pridržati bez svakog zahtjeva protiv 
kolektiviteta.« 

Kad se posebno regulira odgovornost države za određenu materiju, 
onda se katkad pritome obuhvaća i odgovornost za neskrivljeno protu- 
pravno djelovanje drž. aparata. Takvo reguliranje je naročito važno za 
one pravne sisteme, u kojima država odgovara samo za skrivljeno pro- 
tupravno djelovanje; no to nije bez važnosti ni za pravne sisteme, koji 
načelno poznaju odgovornost i za samo protupravno djelovanje, jer se 
i tu može proširivati ili bar jasnije precizirati odgovornost države (tako 
naročito kad se propisuje odgovornost države i za sudske akte). Tu se 
naročito ističe zakonodavstvo o naknadi za nepravedni zatvor odnosno 
lišenje slobode, koje se dosta javlja u modernim demokratskim drža- 
vama.? (Često se ovdje govori o naknadi štete nedužno osuđenom, uistinu 
se tu radi o licima, koja su pretrpjela kaznu, jer su nedužno osuđena.) 
Da se poslužimo riječima Fleinera, nedužno osuđena lica je »pogodio 
formalno pravovaljani akt drž. vlasti, koji je objektivno protupravan.« 
U nas je to pitanje vrlo široko i u korist lica, koja su neopravdano pre- 
trpjela kaznu, riješeno ne samo Zakonikom o krivičnom postupku, već 
napose i u Osnovnom zakonu o prekršajima. 


? Pobliže o naknadi štete za neopravdano lišenje slobode, naročito s obzirom na 
stanje u staroj Jugoslaviji, u knjizi Matijević-Vesel, O odgovornosti države i sudija 
za štetu, Zagreb 1930. g., str. 118. i d. 


BI 


ODGOVORNOST DRŽAVE BEZ GRIJEŠKE 


1. Opće značajke 


Pitanje odgovornosti države bez griješke postalo je vrlo aktuelno u 
savremenim državama. Silno se proširila upravna djelatnost države sa 
širokim mogućnostima zadiranja u imovinsku pravnu situaciju građana, 
a napose je javna služba preuzela vođenje najrazličnijih operativnih po- 
sala (t. zv. direktna uprava). Zbog te nabujale i intenzivne državne dje- 
latnosti množe se slučajevi, da drž. aparat, vršeći skroz pravilno službu, 
. nanosi štetu građanima. To zadiranje je često samo akcesorno, od nužde, 
jer se bez toga ne može provesti neki upravni zadatak, ili je zadiranje 
posljedica zavođenja nekih novih mjera (na pr. zbog tih novih mjera 
onemogućuje se poslovanje određenim vrstama poduzeća, zbog regulacije 
mjesta ograničuje se građenje i sl.). Gdjekad je to zadiranje upravo esen- 
cijelno: odnosne se akcije i vrše baš zbog toga, da bi se ukinula ili ogra- 
ničila neka imovinska prava građana. — Pri svemu tome ne može se pro- 
sto primjenjivati odgovornost države prema načelima građanskog prava, 
već je potrebno razviti posebna načela pravne odgovornosti. Neka su od 
tih već rano postavljena — klasičan je za to primjer eksproprijacija — 
druga su mnogo kasnije stvorena ili su i danas tek u formiranju. 

Slučajevi odgovornosti države bez griješke nemaju one zaokruženosti - 
i cjelovitosti, što je imaju slučajevi odgovornosti za griješku. Odgovor- 
nost bez griješke ograničena je na određene materije, koje dosta vari- 
raju od države do države i u istoj državi u razno vrijeme, — pri čemu 
zavisi u prvom redu od zakonodavca, da odredi tu materiju. Teorija 
rizika pokušava doduše dati tim slučajevima neku zaokruženost i cjelo- 
vitost, ali je to sasvim prividno i fiktivno. I u samoj Francuskoj, gdje je 
tako raširena teorija rizika, ne ravna se ta odgovornost po toj općoj 
teoriji (odgovornost države bi po tome morala biti vrlo velika), već se 
stvarno ograničuje samo na neke materije.t Možda će danas sjutra pro- 
gresom socijalnog života doći do tog razvoja, da će država odnosno raz- 
vijena drušivena zajednica načelno i općenito izravnavati povredu načela 
jednakosti članova društva u snošenju javnih tereta i pojedincima nado- 
knađivati štetu, koja im na taj način nastaje, — a time bi se došlo do 
zaokruženog i jedinsivenog pojma odgovornosti države bez griješke 
(odgovornosti za rizik). No od tog stanja su pravni poreci savremenih 
država još vrlo daleko. 


Kod odgovornosti bez griješke odlučno je samo, da je neka radnja (ak0) 
državnog organa prouzročila pojedincu štetu, a ne da se to dogodilo zbog 
lošeg funkcioniranja službe odnosno griješke drž. funkcionara. Samo 
vršenje službe, a ne griješka pri tome vršenju, zasniva zahtjev za na- 
knadu štete. Oštećeni, koji traži naknadu štete, ne treba dokazivati gri- 
ješku pri vršenju službe, već je dovoljno da dokaže uzročnu vezu između 
određene radnje (akta) i nastale štete. 

Za oštećenog je ta odgovornost mnogo povoljnija nego odgovornost 
zbog griješke. Ne samo s razloga, što on ne treba dokazivati griješku u 
vršenju službe, već i iz razloga, što država ovdje odgovara i za nesretan 
slučaj. Zato je u interesu građana, u interesu jačanja njihovih ličnih 
prava, da se štoviše šire slučajevi odgovornosti države bez griješke i da 
se odgovornost za griješku pretvara u odgovornost bez griješke. S druge 
strane je često i za samu administraciju pednošljivija odgovornost bez 
griješke od odgovornosti za griješku, jer utvrđivanje posljednje odgo- 
vornosti sadržava prijekor o ispravnosti vršenja javne službe. Zbog toga 
i neke odgovornosti za griješku dobivaju lik odgovornosti bez griješke 
(niže pod toč. 10.). 

Nema odgovornosti za griješku, ako je šteta nastala bilo slučajem ili 
višom silom, a kod odgovornosti bez griješke treba to dvoje razlikovati. 
U pravilu postoji odgovornost bez griješke, ako je šteta nastala slučajem 
(što je posve logično, jer se tu odgovara za uzročnost, a ne za griješku 
ili krivnju), a nema je, ako je do štete došlo višom silom. 


1 O tome nam rječito govore izvodi Hauriou str. 536. i d., Laubadčre M. str. 123. 
i d., Duez-Debeyre str. 434. i d., Waline str. 595. i d. 

* Hauriou je isticao u svojim duhovitim bilješkama rješenjima Drž. savjeta, da je 
slučaj ustvari samo »griješka službe, koja je nepoznata« i da se ona uvijek. događa u 
samom funkcioniranju određene službe (na pr. u nekoj tvornici pukne kotao), a da 
je vis major nepredvidiv fenomen, ali izvan određene službe (na pr. poplava, gra“ 
danski rat). U francuskoj literaturi, pokrenutoj odgovornošću bez griješke (rizik), 

Slično, kao što smo vidjeli kod odgovornosti za griješku, ulazi i kod 
odgovornosti bez griješke u račun odštete lična griješka oštećenog lica. 
Pri određivanju naknade štete za odgovornost države bez griješke treba 
općenito uzimati u račun momente, koji stoje na strani oštećenog, — tako 
se na pr. od odštetne svote odbija vrijednost onih koristi, koje je ošte- 
ćeni eventualno primio po radnji (aktu), koja mu je nanijela štetu, uva- 
žavaju se i posve subjektivni momenti (na pr. okolnost, da li se radi o 
siromašnom građaninu ili bogatijem, koji može ieret lakše snositi, ili 
općenito ponašanje oštećenog, a naročito nije li prema okolnostima slu- 
čaja morao i sam oštećeni snositi neki rizik). Kako se iz samih tih pri- 
mjera vidi, određivanje ove odštete traži veće rasuđivanje s nekim slo- 
bodnijim kretanjem i ne može se strogo ograničiti formalnim propisima. 

Sama judikatura franc. Drž. savjeta traži i za odgovornost bez griješke 
(rizik), slično kao i kod odgovornosti za griješku, da šteta bude direktna 
i osjetljiva. Šteta mora prelaziti redovno i opće snošenje tereta, — jer je 
samo u tom slučaju povrijeđena jednakost u snošenju tereta. Ta judika- 
tura nije u pravilu sklona naknadi moralne štete. Ali i tu susrećemo u 
novije vrijeme slična rješenja u pravcu priznavanja moralne štete,* kao 
što smo to vidjeli kod odgovornosti za griješku. Drž. savjet ne uzima u 
obzir eventualnu ili neodređenu štetu. 


2. Teorija rizika 


Teorija rizika, koja je veoma razvijena u francuskoj teoriji, polazi 
s gledišta načela jednakosti građana u snošenju javnih tereta. Po tome 
ima država nadoknaditi pojedincu štetu, koju mu je prouzročio drž. 
aparat, kad se radi o specijalnoj ili abnormalnoj šteti, koja prelazi onu 
štetu, koju općenito snose građani. Prema teoriji rizika svaka izuzetna, 
abnormalna šteta, koja prelazi redovnu građansku žrtvu, koju traži dru- 
štveni život, predstavlja povredu jednakosti građana pred javnim tere- 
lima i mora se naknaditi. Pritome se ukazuje na to, da se na području 
javnog prava postavlja po tome problemu posve drugačije pitanje, ne- 
goli na području privatnog prava. »Ako je država ili javni kolektivitet 
prouzročio štetu — nije ništa nemoralno, da se obveže na naknadu, iako 
nema nikakve griješke. Ne radi se ovdje više o tome, da se osiromaši 
pojedinac — već o tome, da li će sam građanin, žrtva, snositi terete 


javljaju se tri glavna sistema razlikovanja slučaja od više sile: po prvome je viša sila 
pojava prirode, a slučaj djelo ljudi, po drugome je viša sila apsolutno neodoljiva, a 
slučaj samo relativno neodoljiv, i po trećemu je viša sila vanjska, a slučaj unutrašnja 
sila (pobliže o tome razlikovanju Rousseau str. 127. i d.). — O pojmu više sile prema 
građanskom pravu vidjeti: Vuković, Odgovornost za štetu str. 55. i d. 


3 Tako na pr. u slučaju Roset iz 1945. g. oslobađa Drž. savjet državu svake odgo- 
vornosti. U tom slučaju bio je g. 1940. oštećen privatni auto od vojničkog i toga radi 
odveden na popravak u jednu garažu, gdje su ga uzaptile njemačke trupe. Šteta je 
tako nastala indirektnim putem. 


* Pobliže o tome Rousseau str. 182. i d. 

funkcioniranja službe, koje ga je povrijedilo, ili će svi građani, zastupani 
od države, učestvovati u snošenju iereta« (Mazeaud: Traitć de respon- 
sabilitć).! Odgovornost države za rizik znači neku vrstu raspodjele javnih 
iereta među građane. 

Samu riječ rizik u opisanom smislu stvorila je francuska teorija. U 
samim rješenjima Drž. savjeta izraz rizik se rijetko susreće, iako se Drž. 
savjet pri određivanju naknade štete od države često rukovodi načelom 
jednakosti građana u snošenju javnih tereta. Dosta često primjenjuju 
izraz rizik povjerenici vlade pred Drž. savjetom u svojim konkluzijama. 

U francuskoj teoriji se od raširene struje pristaša teorije rizika — oštro 
odvojio Hauriou. Pošto je u početku hvalio koncepciju rizika, kad ju je 
Drž. savjet primijenio u slučaju Cames iz 1895. g.,? Hauriou je kasnije, 
naročito u svojim bilješkama k rješenjima Drž. savjeta, oštro napadao 
čitavu tu koncepciju. Prema Hauriou koncepcija rizika je više teorija 
osiguranja negoli odgovornosti.3 Teorija rizika može se primjenjivati 
samo izuzetno, kad to zakon određuje.“ Načelo jednakosti sviju pred 
javnim teretima ne može, samo za sebe, dati sucu pravnu podlogu, da 
osudi administraciju na naknadu štete u korist pojedinca, kojega su 
tereti u datom slučaju prekomjeni.? 


Osnovna je ideja teorije rizika, da u razvijenoj društvenoj zajednici 
treba ta zajednica da nadoknadi svom članu abnormalnu štetu, koju bi 
on imao nejednako i nepravično snositi. Ali takvo načelo moglo bi se 
uopće pravilno primijeniti samo u razvijenom socijalističkom društvu, 
a ne u kapitalističkom, gdje vlada puna ekonomska nejednakost među 
članovima društva i eksploatacija većine članova društva od manjine. 
Pošto se vladajuća klasa, na račun eksploatirane većine članova društva, 
nakupila svih zemaljskih dobara, sad bi joj baš ti eksploatirani imali još 
i garantirati »svetost i nepovredivost« tih njenih tekovina. Politički to 
znači osiguranje eksploatatorskog režima i najveće ograničavanje soci- 
jalnog napretka. Opće načelo jednakosti u snošenju javnih tereta ne 
može se u kapitalističkom društvu smatrati idealnim i progresivnim na- 
čelom. Točno i bukvalno primjenjivano, ono bi ovdje dovodilo do naj- 
većih nepravičnosti. To bi bilo uistinu summum jus — summa injuria. 


I ona području modernog građanskog prava javila se odgovornost za štetu bez 
krivnje pod imenom rizik (o tome Jakšić str. 250. i d.). Tu znači rizik, da onaj, koji 
preuzima neke opasne djelatnosti, mora snositi i odgovornost za tu djelatnost, pa 
jamčiti za štetu, koja je prouzročena takvom djelatnošću, sve kad je šteta nastala i 
bez njegove krivnje. Ta građanskopravna odgovornost bez krivnje ima nekih sličnosti 
s odgovornošću države bez griješke, — no u tome ne treba pretjerivati, jer su drugi 
razlozi te odgovornosti, pa se i izraz rizik ne upotrebljava u istom smislu, 

* Smatra se, da je ovdje prvi put došla u upravnosudskoj praksi do jasna izražaja: 
teorija rizika. Drž. savjet je u slučaju Cames priznao naknadu štete radniku tvornice 
vružja, koji je ozlijeđen nesretnim slučajem bez griješke same tvornice. U istom je 
pravcu nastavljena ta judikatura, dok nije zakonom od 1.898. g. izrijekom normirana 
ova specijalna odgovornost, 

3 Nav. djelo str. 515. 

4 Ibidem str. 536. 

5 Ibidem str. 507. 


No vrijedi li uopće načelo jednakosti u snošenju javnih tereta kao 
ustavnopravno pravilo? Za to je odlučno ustavno pravo pojedinih ze- 
malja. Ni u jednom ustavu, nije ono izrijekom normirano kao pravno 
pravilo, već se najviše izražava kao pravno pravilo za neke pojedine ma- 
terije, ili samo kao političko načelo.ć Međutim radikalni pristaše teorije 
rizika prosto izvode ovo načelo iz općeg načela jednakosti građana pred 
zakonom, a to načelo imaju u pravilu svi moderni ustavi. To bi značilo, 
da je načelo jednakosti u snošenju javnih tereta opće ustavno načelo u 
svim modernim državama. Praksa u svim državama odreda proltivuriječi 
ovom akademskom pravilu. Kad bi se uzelo, da je načelo jednakosti u 
snošenju tereta opće ustavnopravno pravilo, morali bi sudovi u zemljama, 
gdje mogu istraživati i ustavnost zakona, doznačivati po tome načelu 
naknade štete i u onim slučajevima, kad zakon izrijekom određuje, da 
se nema dati odšteta; a u zemljama, gdje sudovi ne mogu istraživati 
ustavnost zakona, morali bi doznačivati naknadu štete, kad zakon o tome 
šuti;š a ne bi to mogli činiti samo onda, kad to zakon izrijekom za- 
branjuje. 

U njemačkoj pravnoj teoriji primjenjuje ieoriju rizika naročito Otto 
Mayer (knj. II., str. 296. i d.), koji odgovornost države svodi na ne- 
jednako opterećenje pojedinaca imovinskim teretima. Njemu je bitno 
za tu odgovornost, da je pojedinac nejednako opterećen teretima za 
opću korist i da toga radi snosi posebnu žrivu. Prema O. M. razvila su 
se u Njemačkoj pravila te odgovornosti (koja odgovaraju pravičnosti) 
pod utjecajem prirodnog prava, a došla su naročito do izražaja u Općem 
pruskom zakoniku, po kome je ($ 75) država dužna nadoknaditi štetu 
pojedincu, koji je morao žrtvovati svoja posebna prava općem dobru 
(vidjeti bilj. br. 4, pod toč I-12). Formiralo se opće njemačko običajno 
pravo, i na osnovu tog običajnog prava može doći do naknade štete i kad 
nema izrične zakonske odredbe o naknadi štete. Ta koncepcija O. M. 
bila je od nekog utjecaja na upravni sud Saske, dok je pretežni dio nje- 
mačke pravne teorije pobijao stajalište O. M., tvrdeći da se tu uopće ne 
radi o nekom pravnom pravilu, već samo o zahtjevu pravičnosti. 


Iz načela jednakosti u snošenju javnih tereta — koje u svom općem 
obliku nigdje ne vrijedi kao pozitivno pravno pravilo — ne može se 


$ Tako na pr: u najnovijem Ustavu Francuske, gdje je tako raširena teorija rizika, 
kaže se u samom uvodu Ustava, u smislu političkog postulata: »Nacija proglašuje 
jednakost i solidarnost svih Francuza u pogledu tereta, koji proistječu iz nacionalnih 
nevolja (calamitćs).« 

7 Tako na pr. Tasić u nav. knjizi: »Što se tiče principa jednakosti tereta, on sle- 
duje iz opšteg Principa jednakosti, i stoga i ne mora da se sadrži izrično u ustavu« 
(str. . 

2 >... država je u svojoj radnji, u širem smislu reči, pri svima svojim aktima, makar 
oni bili zakoni, vezana principom jednakosti tereta... Iz toga principa sleduje samo 
po sebi naknada štete uvek, kad državni organi u svojoj zakonitoj akciji pređu ovaj 
princip. Otuda sasvim prirodno sud ne samo može već je i dužan da izriče presudu u 
smislu naknade štete pojedincima. ..on polazi od pravila interpretacije da je zako- 
nodavac radio u granicama ustava, pošto nesumnjivo postoji pravni zahtev i na zako- 
nodavca u svim situacijama da radi po ustavu ...« (Tasić ibidem str. 96-97). 

izvesti opća pravna obaveza države na naknadu štete. Svaka jača državna 
akcija izaziva nejednake terete kod građana, i u praksi bi se država 
morala jako opterećivati, kad bi u svakom takvom slučaju morala pla- 
ćati naknadu štete. U pravilu se ima zakonom utvrditi, u kojim je takvim 
slučajevima država obavezna da dade naknadu štete. Prema tome zavisi 
pojedinčevo pravo na naknadu štete u prvom redu od zakona. To ne 
znači, kad zakon šuti, da pojedinac nema prava na odštetu. Stvar tu nije 
takva kao kod utvrđivanja obaveza građana, koje se načelno utvrđuju 
zakonom. Kako ćemo niže vidjeti, ima takvih oštećivanja, za koja se 
može postaviti opća dužnost naknade štete. Zatim treba uvažiti, da u 
svim pravnim porecima, gdje sudovi djeluju stvaralački, i sama sudska 
praksa razvija takve slučajeve, — izvodeći ih, manje ili više slobodno, iz 
duha postojećih pravnih propisa. Pritome ona primjenjuje i načelo jed- 
nakosti u snošenju javnih tereta kao načelo pravičnosti. 

I u samoj Francuskoj, gdje je tako razvijena teorija rizika, ne znači 
načelo jednakosti u snošenju javnih tereta takvo pravno pravilo, iz kojeg 
bi odmah proizilazila obaveza države na naknadu štete, čim je to načelo 
prema nekom pojedincu povređeno. U pravilu franc. Drž. savjet izvodi 
obavezu države na naknadu štete, neposredno ili posredno, 12 zakonskih 
odredaba. U dosta slučajeva, gdje je taj sud slobodnije formulirao iu 
odgovornost države, zakonom je to kasnije sankcionirano.? — U slučaju, 
kad zakon šuti, Drž. savjet istražuje pretpostavljenu intenciju zakono- 
davca,!* razgledavajući naročito preparatorne radnje zakonodavca i sve 
prilike slučaja.!! Ako iz toga proizlazi, da je intencija zakona bila da 
uskrati naknadu štete, Drž. savjet odbija zahtjev za naknadu štete. Tako 
na pr. Drž. savjet u nekim svojim novijim rješenjima iz činjenice, da je 
zakon predvidio naknadu štete za točno određene slučajeve, izvodi za- 
ključak a contrario, da nema naknade, ako tako predviđeni uvjeti nisu 
ispunjeni. 


3. Diferenciranje slučajeva naknade štete bez griješke 


Teorija rizika je suviše općenita i široka, da bi mogla točno odgovoriti 
na pitanje, kada je država obavezna da naknadi štetu. Takva opća teorija 
briše i osobine pojedinih slučajeva odgovornosti bez griješke i prosto ih 
nivelira. Potrebno je točno diferencirati i kategorizirati pojedine sluča- 


% Tako u slučaju pod prednjom bilj. br. 2. Ili na pr. iza rješenja Villenave iz 1903. 
g. Drž. savjet je u više navrata priznao naknadu štete službenicima, koji budu nena- 
Gano oipušteni zbog ukidanja službe, a da nisu počinili nikakve griješke. Čitavo je 
Pitanje iza toga regulirao zakon iz 1929, g. 

10. Kad bi Drž. savjet uzimao, da je načelo jednakosti u snošenju javnih tereta 
ustavnopravno načelo, onda bi u slučaju šuinje zakona mogao neposredno zaključiti, 
da je država obavezna dati naknadu. 

14 Tako na pr. glase formule pojedinih rješenja Drž. savjeta: »Uvažujući da proizlazi 
iz svih preparatornih radnja zakona, da zakonodavac nije imao namjere da dade 
pravno naknade štete» ili »ništa, ni u samom tekstu zakona, ni u njegovim prepara- 
tornim radnjama, ni u svim okolnostima elučaja ...« 

jeve odgovornosti bez griješke, i tako doći do pravnih razloga te odgo- 
vornosti. Svim tim slučajevima odreda zajednička su samo neka pravna 
pravila, dok po drugim pitanjima vrijede za pojedine od tih «slučajeva 
posebna pravna pravila. 

Kad je šteta nastala građanima pravilnim (bez griješke) djelovanjem 
drž. aparata, treba načelno razlikovati dva razna slučaja: a) gdje država 
dobiva neku imovinsku vrijednost, pa zbog toga treba i da plati odštetu, 
i b) gdje ona ne dobiva takve imovinske protuvrijednosti. Obaveza 
države na naknadu štete je mnogo jasnija u prvom negoli u drugom slu- 
čaju. Dok se ona može općenito i načelno postaviti u prvom slučaju, ne 
može se isto učiniti i u drugom slučaju. Posljednje slučajeve treba još 
bliže diferencirati. 

Kao posebno pitanje jamstva države za štetu javljaju se slučajevi, kad 
građanima nije uopće šteta prouzročena neposrednim djelovanjem drž. 
aparata, već je ona nastala izvanrednim događajima, kao na pr. zbog 
rata, nemira, epidemije i sl. Tu se pokreće pitanje, da li i pod kojim 
uvjetima ima država kao predstavnik čitave društvene zajednice, uime 
društvene solidarnosti, naknaditi štetu članovima zajednice, koji su zbog 
takvih događaja pretrpjeli abnormalnu štetu. U pitanju je, da li takvu 
štetu ima snositi sam onaj pojedinac, koji je upravo pogođen, ili soli- 
darno čitava državna zajednica u licu svoje države. 


4. Davanje naknade zbog imovinske koristi 


Slučajevi, kad država plaća naknadu štete zbog imovinske koristi, koju 
je dobila zahvatom u imovinu pojedinog građanina, predstavljaju neku 
kvazi eksproprijaciju (govori se i o indirektnoj eksproprijaciji). Ekspro- 
prijacija se kao pravni institut! rano razvila u buržoaskoj državi i pred- 
stavlja jedan od njegovih najbitnijih instituta. Nepovredivost privatnog 
vlasništva i njegova zaštita je osnova buržoaskog pravnog poretka. 
Eksproprijacija se postavlja kao izuzetak od te nepovredivosti i ona je 
dopustiva uz točno određene uvjete i uz davanje odštete. 

Iz istih razloga, zašto se daje naknada u slučaju eksproprijacije, daje 
se ta naknada i u drugim slučajevima, kad država zahvatom u tuđu imo- 
vinu dođe do imovinske koristi. Tako su se razvili i prvi slučajevi odgo- 
vornosti države bez griješke. Ti slučajevi predstavljaju neku vrstu bez- 
razložnog obogaćenjaš i obaveza na naknadu štete zasniva se na sličnom 
razlogu kao i kod bezrazložnog obogaćenja. 


! O samoj eksproprijaciji pobliže moji Osnovi upravnog prava FNRJ, str. 549. i d. 

2 Kako kaže Duguit (str. 463. i d.), ljudi Velike francuske revolucije bili su prije 
svega »proprietarci« i vjerovali u suverenost vlasništva. Ako izuzetno javne potrebe 
traže oduzimanje vlasništva, mora se za to platiti usknada. Kroz ta je onda vrata u 
moderno pravo ušao čitav sistem javne odgovornosti. Od naknade za direktnu ekspro- 
dinje prešlo se na naknadu za indirektnu eksproprijaciju i dalje na naknadu dru- 

prava. 
3 Pobliže o tome institutu Jakšić str. 317. i d. 

U francuskoj praksi se to naročito primjenjivalo kod javnih radova, 
kad je privatno vlasništvo susjeda takvim radovima doduše ostalo na- 
čelno netaknuto, ali mu je nanesena osjetljiva šteta (ne obična nela- 
godnost). Francuska sudska praksa je najprije i najviše razvila načelo 
odgovornosti države bez griješke (rizik) kao zaštitu privatnog vlasni- 
štva protiv štete, koja nastaje povodom vršenja javnih radova.“ Od slu- 
čajeva javnih radova francuska je sudska praksa prenosila teoriju odgo- 
vornosti za rizik na druge slučajeve. : 

U tu kategoriju ulaze i slučajevi nužde, kad državni aparat, da bi 
odvratio neku veću štetu, zahvati i nanese štetu imovini građanina. Od- 
štetni zahtjev građanina zasniva se ovdje slično kao u građanskom pravu 
po »krajnjoj nuždi«. 

Za naprijed navedene slučajeve možemo općenito postaviti načelo, da 
je država (odnosno onaj, koji je od toga crpio koristi) obavezna platiti 
naknadu. Nije potrebno, da davanje takve naknade bude u zakonu i 
izrijekom propisano. No obrnuto, zakon može uvijek pravovaljano i u 
toj materiji za određene slučajeve isključiti davanje odštete. Zakon ne 
bi mogao takvo isključivanje naknade, na ustavan način, propisati samo 
u onim pravnim porecima, gdje davanje te naknade vrijedi kao ustavno- 
pravno načelo, koje veže zakonodavca. 


* Da bi se za takvu štetu mogla tražiti naknada, francuska sudska praksa traži, da 
je ona materijalna, stalna, abnormalna, određena i direktna (pobliže o tome Rousseau 


str. 136. i d.). 


5. Drugi slučajevi zahvata u imovinu građana 


Na prednji način možemo pravno fundirati obavezu države da dade 
naknadu, kad je zahvatom u tuđu imovinskopravnu situaciju izvukla 
imovinske koristi; ali ne možemo to općenito fundirati za sve slučajeve 
takva zahvata, ne možemo općenito fundirati za one slučajeve, kad 
država nije od takva zahvata imala nikakve imovinske koristi.! Mogli 
bismo postaviti tu obavezu države na osnovu principa jednakosti u sno- 
šenju tereta, ali samo kad bi to načelo u određenom pravnom poretku 
vrijedilo kao pozitivno pravno pravilo. Drugi pokušaj za opće fundiranje 
odgovornosti države u svim rečenim slučajevima polazi sa stajališta, da 
se ne smiju vrijeđati stečena prava i da u svakom iakvom slučaju treba 
platiti naknadu štete, ili se tvrdi, da je vlasništvo garantirano ustavom 
i da za svaku povredu vlasništva treba dati naknadu. Oba načela mogla 
bi vrijediti samo po nekom konkretnom ustavu, a mi stvarno u savre- 
menim ustavima ne susrećemo tako široko postavljena načela, prema 


1 Takva se razlika na pr. pravila u francuskoj teoriji, a djelomice i u samom zako- 
nodavstvu (pa tako i u nekim drugim zemljama), između slučaja, kad se zabrani jedna 
grana privrede zbog općeg interesa (na pr. apsent, bijeli fosfor), i slučaja kad se to 
čini iz merkantilnih razloga, da bi sama država, monopolizirajući ta poduzeća, došla 
do većih prihoda. 

kojima bi država morala dati naknadu u svakom slučaju takva zahvata. 
Naročito se ne mogu takva pravila naći u predratnom njemačkom pravu, 
gdje je jedan manji dio pravne teorije i postavio rečene dvije teze. — 
Pogotovu nema za sve to realne podloge u jugoslavenskom ustavnom 
pravu. U tome pitanju je posve jasan čl. 18., pretposlj. st. Ustava FNRJ. 
Za ograničenje ili eksproprijaciju privatnog vlasništva traži se zakon, 
ali zakonu se ostavlja na volju, u kojim će se slučajevima i u kojoj visini 
dati naknada vlasniku. 

Po našem pravu nema opće ustavnopravne obaveze države, da dade 
naknadu štete, kad god vršenjem svojih službi nanese štetu građanima. 
No takvog općeg principa nema ni u savremenim buržoaskim državama. 
Specijalno se u Francuskoj tako slavljena i razrađena teorija rizika pri- 
mjenjuje samo izuzetno, u naročitim slučajevima, a nipošto kao opće 
pravno pravilo, koje bi vrijedilo u svakom slučaju, kad država pri vrše- 
nju svoje službe nanese građaninu štetu. Potrebno je, da neko pravno 
pravilo utvrdi takvu obavezu države, a u prvom redu će zavisiti takva 
obaveza države od zakona. 


Lakše je stvar negativno formulirati, t, j. da nema obaveze za naknadu 
štete, kad je zahvat u imovinu građanina učinjen u samom njegovu inte- 
resu ili kad bi odnosni imovinski predmet i bez toga stradao. Tako na 
pr. naš Opći zakon o šumama razlikuje stalne i privremeno zaštitne 
šume. Privremeno zaštitne šume zaštićuju objekte izvan svog staništa 
i samo je kod njih predviđeno davanje naknade. Jedno je, ako je na pr. 
u slučaju poplave porušen nasip, koji bi i onako stradao i odnosne bi 
površine došle pod vodu, a posve je drugo, ako je nasip probušen, da bi 
se zaštitilo drugo, mnogo vrednije zemljište. Samo u drugom slučaju po- 
stoji jasna obaveza na davanje naknade. Ali iz humanih razloga, iz raz- 
loga društvene solidarnosti može zakon i u protivnim slučajevima pro- 
pisati davanje odštete. 


6. Uništavanje opasnih dobara 


Naknada za uništavanje takvih dobara predstavlja vrlo aktuelan pro- 
blem, jer se ona u savremenoj javnoj službi često provodi. Kako smo u 
prednjoj točki utvrdili, načelno država nije u takvim slučajevima dužna 
da naknadi štetu vlasnicima. Ali za takvu naknadu govore — osim već 
navedenih razloga humanosti i društvene solidarnosti — i praktični raz- 
lozi, jer će se na taj način vlasnik dobra lakše pomiriti s uništenjem, 
olakšati takvo uništenje (ne sakrivati dobro) i tako smanjiti opću 
opasnost. 


Tako na pr. propisuje u nas Uredba o suzbijanju spolne zaraze kopi- 
tara (Sl. 1. br. 29-47), da vlasniku pripada za ubijeno ili priklano grlo 
zbog ove bolesti odšteta. Uredba o suzbijanju i sprečavanju stočnih 
zaraza (SI. 1. br. 48-48) priznaje načelno vlasnicima stoke, »koja je mo- 

rala biti uništena ili uginula u toku poduzimanja mjera zaštite«, pravo 
na naknadu štete. Po Naredbi o suzbijanju krumpirove zlatice (Sl. 1. br. 
42/47), kad se odredi da se na određenim površinama unište usjevi, vla- 
snicima zemljišta pripada naknada. 


7. Odgovornost za opasnu djelatnost 


Pri nekim opasnim djelatnostima uvećava se odgovornost administra- 
cije i dolazi do odgovornosti bez griješke (administracija odgovara i za 
slučaj, a oštećeni ne treba dokazivati griješku) — slično građansko- 
pravnoj odgovornosti za naknadu štete bez krivnje s obzirom na djelat- 
nost s povećanom opasnošću.! 


Judikatura franc. Drž. savjeta daje mnogo primjera takve odgovor- 
nosti. Tako na pr. u slučaju gaz Beauvais prelomio se, bez krivnje podu- 
zeća, električni kabel i nanio trećem licu znatnu štetu, a Drž. savjet rješ. 
iz 1929. g. osuđuje poduzeće na naknadu štete. U slučaju Walther dao je 
načelnik grada spaliti neke zagađene objekte, pa je tim povodom nane- 
sena šteta susjednoj zgradi; Drž. savjet u rješ. iz 1926. g. priznaje ošte- 
ćenom naknadu štete, iako nije dokazana nikakva griješka vatrogasaca, 
koji su izvršili načelnikovo naređenje. U daljem slučaju eksplodirali su 
na željeznici vagoni s municijom i nanijeli veliku štetu željeznici; Drž. 
savjet rješ. iz 1945. g. osuđuje državu na naknadu štete, jer da »gomila- 
nje vanredne množine eksploziva sačinjava rizik, koji prelazi normalni 
rizik takvog transporta i takve je prirode da obavezuje, u slučaju ne- 
sreće, odgovornost države, sve kad se i ne može teretiti griješkom 
službe«. Interesantna su dva rješ. Drž. savjeta Lecomte i Daramy iz 
1949. g. Drž. savjet u njima načelno zadržava načelo, da je policijska 
služba odgovorna samo za teške griješke njenih službenika, ali da takva 
odgovornost postoji, i kad nema takve griješke, »kad se službenici poli- 
cije služe oružjem ili spravama, koje sadržavaju izuzetni rizik za osobe 
ili dobra«. 


No u nekim slučajevima odgovornosti za djelatnost s povećanom opa- 
snošću Drž. savjet se stavlja na stajalište pretpostavljene (prezumirane) 
griješke, — što je mnogo slabije nego odgovornost bez griješke (ne odgo- 
vara se za slučaj i dopušta se protudokaz da nema griješke). Tako Drž. 
savjet od g. 1924. dalje zauzima stajalište, da »uvjeti današnjeg naročito 
opasnog saobraćaja moraju dozvoliti prezumiranje griješke na teret 
upravljača automobila, koji je prouzročio štetu.« U nekim rješenjima iz 
1946. i 1948. g. ide međutim Drž. savjet u takvim slučajevima dalje, te 
čini administraciju odgovornom i za sam slučaj. Ipak ia judikatura nije 
još posve ustaljena. 


* Kao primjer reguliranje čl. 404. Ruskog građanskog zak. pod toč. [-9. 

8. Preuzimanje osoba i stvari na brigu 


Javna služba, pri određenom vršenju, preuzima na brigu osobe ili 
stvari (javna saobraćajna sredstva, razne ustanove). Nije posrijedi neki 
ugovor i u teoriji se govori o preuzetoj opasnosti.? I u nekim takvim slu- 
čajevima može doći do odgovornosti države bez griješke. Važno je, da u 
određenim takvim slučajevima oštećeni, da bi došao do naknade štete, 
ne treba dokazivati, da je u službi učinjena neka griješka, već je dovoljno 
da dokaže, da je do štete došlo u odnosnoj službi. 


Žž Otto Mayer sv. II, str. 303. 


9. Opozivanje upravnih akata 


Pitanje naknade štete javlja se naročito pri opozivu upravnih akata,! 
— praktički najviše kod opoziva raznih dozvola. Nije pravilno, da se 
ovdje naknada štete daje općenito kao neke vrste eksproprijacija (tako 
je to na pr. činio Zakon o radnjama stare Jugoslavije). 

Rješenje pitanja priznanja štete kao i njene visine treba prepustiti slo- 
bodnijem rasuđivanju, koje se mora rukovoditi pravičnim i socijalnim 
momentima. Važno je na pr., koja i kakva su prava, koja se opozivom 
ukidaju ili ograničavaju, — da li su ona na pr. spekulativna ili egzisten- 
ciona. Za nepodnošljivo stanje, do koga je došlo nakon izdanja akta i 
zbog koga se mora akt opozvati, mora neki rizik snositi i sama stranka; 
ne može se razložno braniti načelo, da je država izdanjem upravnog akta 
povukla na sebe čitav rizik. 


Zakon o općem upravnom postupku stare Jugoslavije ($ 134., st. 2.) 
bio je na pravom putu, kad je rješavanje pitanja naknade štete u slučaju 
opoziva upravnog akta dao u nadležnost sudovima, koji rješavaju 
upravne sporove, i propisao, da to oni čine »po slobodnom uvjerenju«. 
Zakoni o narodnim odoborima NR Srbije (Zakon o nar. odb. srezova čl. 
164. toč. 7., Zak. o nar. odb. gradova i gradskih općina čl. 177. toč. 9., 
Zak. o nar. odborima općina čl. 140. toč. 7.) ovlašćuju viši drž. organ, 
da može »poništiti ili ukinuti ili u potrebnom obimu izmeniti pravo- 
snažno rješenje uslijed čijeg bi izvršenja nastala teška opasnost za život 
i zdravlje ljudi ili za javni mir i poredak.« Lice, koje time pretrpi štetu, 
ima pravo na naknadu, — a o tome se rješava u isto vrijeme s ništenjem 
it. d. akta. 


1 O tome pobliže moji Osnovi upravnog prava FNRJ, str. 492. i d. 


, 

10. Pokrivanje odgovornosti za griješku prostim priznavanjem 
naknade štete 


Ima slučajeva, kad sud ne može ili ne će ulaziti u ocjenu, da li je 
pri vršenju službe učinjena griješka, već oštećenom prosto priznaje 
naknadu štete, kao da se radi o odgovornosti bez griješke. Tu na neki 
način odgovornost bez griješke kamuflira odgovornost za griješku. 

Francuski Drž. savjet je u svojoj praksi razvio dosta takvih slučajeva, 
oni predstavljaju naročitu vrstu odgovornosti bez griješke (rizik) i pri- 
padaju među nainteresantnije slučajeve te prakse. Duez, koji je točno 
analizirao te slučajeve, govori o sudskoj politici Drž. savjeta.! Drž. savjet 
se iz političkih razloga ustručava ništiti neke upravne akte odnosno kri- 
tizirati djelovanje uprave, ali priznaje oštećenom iz razloga pravičnosti 
naknadu štete. Takav slučaj susrećemo kod t. zv. akta vlade, — što je 
već naprijed raspravljeno (pod toč. I-2 g.). No takvih slučajeva ima 
dosta i izvan akata vlade. Klasičan je primjer slučaj Regnault-Desroziers 
iz 1919. g. Velike zalihe bomba, sabrane za vrijeme rata, eksplodirale su 
u jednoj tvrđavici u okolini Pariza i tom je eksplozijom nanesena velika 
šteta susjedima. Vladin povjerenik pred Drž. savjetom posve je pravilno 
pledirao, da se radi o griješci službe i da je država dužna platiti odštetu. 
Drž. savjet u svome rješenju priznaje doduše odgovornost države, ali ne 
na podlozi griješke, već rizika. Ima i sličnih drugih rješenja Drž. savjeta 
s područja, narodne obrane. 


Interesantni su slučajevi, kad Drž. savjet daje naknadu štete zbog 
rizika, što je administracija uskratila izvršenje nekog pravosnažnog akta. 
Prvi put je to stajalište zauzeo Drž. savjet g. 1923. u slučaju Couitćas, 
koji je uzvitlao veliku prašinu.“ To je rješenje u prvo vrijeme ostalo 
dosta izolirano, ali kasnije učvršćuje Drž. savjet svoju praksu u smislu 
rješenja Couitćas. Tako naročito u slučaju bračnih drugova Richemont 
iz 1945. g. Naročito područje za ovu svoju judikaturu našla je praksa 


! Duez str. 50 i d.; Duez-Debeyre str. 443. i d. 


2 Doseljeni stranac Couitćas došao je u Tunisu do velikog posjeda od 60.000 ha 
zemljišta, protivno domaćem muslimanskom pravu. Nakon mnogih sporova (pri čemu 
se C. čuvao petitorne zaštite i pokretao samo posesornu), administracija donosi 1904. 
g. salamonsko rješenje, prema kome pripadaju 35.000 ha u puno vlasništvo C., dok 
se ostatak prepušta kolektivnom uživanju nekih plemena. Ta plemena, nezadovoljna 
rješenjem, nastavljaju s upadima. God. 1908. protektorat mijenja svoju politiku i po- 
ništava arbitražu iz 1904. g., a sve u korist C. Povrh toga francuski civilni sud (ne 
osvrčući se na.domaće pravo), određuje da se C. ima uvesti u posjed zemljišta, koja 
su domaća plemena držala prema arbitraži od 1904. g., i da se ta plemena imaju 
odatle istjerati. C. traži izvršenje te sudske odluke, no komandirajući general, u 
suglasnosti s generalom-namjesnikom, uskraćuje izvršenje, — jer bi ono sigurno iza- 
zvalo pobunu domaćeg stanovništva. (Mora se priznati, da je, u nizu rješenja francu- 
skih vlasti u predmetu C., ovo generalsko rješenje bilo najrazboritije). C. ide sada 
tužbom na Drž. savjet, pobijajući rješenje o uskraćivanju izvršenja kao nezakonito. 
Drž. savjet presuđuje, da administracija nije počinila griješke, što je uskratila izvr- 
šenje, ali priznaje C. naknadu štete; jer da se šteta, koja mu je nastala uskraćivanjem 
izvršenja, ne može smatrati teretom, koji ima normalno snositi interesirani, već ga 
ima snositi čitavo društvo. 

Drž. savjeta u slučajevima, gdje je administracija uskratila izvršenje na- 
ređenja, da se protjeraju radnici, koji su okupirali tvornicu. Prvi put je 
tako postupio Drž. savjet u slučaju tiskare Saint-Charles iz 1938. g., iza 
čega je došlo do niza sličnih rješenja. — Protivno prednjim slučajevima, 
Drž. savjet osuđuje administraciju na naknadu štete zbog teške griješke, 
kad ona ne može uskraćivanje izvršenja pravomoćnog sudskog rješenja 
opravdati nikakvim motivom javnog mira i poretka. 

Interesantne primjere, kako davanje naknade šiete zamjenjuje repari- 
ranje nezakonitosti (poništavanje nezakonitih akata), daje međunarodno 
upravno sudovanje. Admin. sud međunarodne organizacije rada može 
poništiti pobijani akt; ako bi to poništavanje bilo nemoguće ili neopor- 
tuno, određuje interesiranom naknadu štete. Gen. sekretar Ujedinjenih 
Naroda može izjaviti, da neka anulacija ili izvršenje obaveze, koju je 
izrekao Admin. sud Ujedinjenih Naroda, »nije moguće ili nije opor- 
tuno«. U tom slučaju se odnosno rješenje Suda ne može izvršiti, ali Sud 
može time oštećenom licu dosuditi naknadu štete. 


11. Šteta prouzročena izvanrednim događajima 


Pogotovu je potrebna zakonska odredba, da bi država bila nužna nado- 
knaditi pojedincima štetu, koja je prouzročena izvanrednim događajima, 
a ne neposrednim djelovanjem drž. aparata. Tu se radi o neke vrste soci- 
jalnom osiguranju. U savremenom društvu postoji jaka tendencija za što 
šire vršenje takvog osiguranja. No ono se u pravilu vrši posebnim usta- 
novama, tako da sami beneficijari tog osiguranja snose i njegove tro- 
škove. Tako da su izuzetni slučajevi, da sama država neposredno daje 
odštetu žrtvama izvanrednih događaja. To se onda obično ne propisuje 
unaprijed, već država daje takvu odštetu dobrovoljno od slučaja do slu- 
čaja (na pr. u slučaju velike poplave, potresa i sl.). No nas ovdje inte- 
resiraju slučajevi, kad se zakonom unaprijed točno propiše obaveza 
države za plaćanje takvih naknada šteta. 

Jza Prvog svjetskog rata počeli su se naročito množiti propisi, po ko- 
jima država nadoknađuje određenu ratnu štetu odnosno preuzima brigu 
za ratne žrtve. Tu se ne radi o šteti, koju bi trebalo da država nadoknadi, 
jer ju je prouzročio njen aparat, već država plaća tu naknadu iz razloga 
đ. zv. socijalnog rizika. Može se to pravdati načelom jednakosti građana 
u snošenju javnih tereta, jer je rat vođen u općem društvenom odnosno 
državnom interesu. 

Amo pripadaju i propisi nekih država o odgovornosti države i općine 
za štetu nanesenu građanima nemirima. Navodim specijalno taj slučaj, 
jer se ovdje stvarno miješa odgovornost za t. zv. socijalni rizik s odgo- 
voraošću zbog nepravilnog funkcioniranja aparata javne sigurnosti 
(dužnost je tog aparata, da spriječi takve nemire, o odnosno da ne dopusti 
oštećivanje tuđeg dobra). 


(Primljeno na 8. sjednici I, odjela od 13. XI. 1953.) 

Ivo MiLić 


O PORIJEKLU I TEMELJU PRAVA BLIŽIKE 
NA PRVOKUP [LL OTKUP NEKRETNINA 


Ovim predmetom! bavila su se kod nas pobliže dva vrlo marljiva 
naučna radnika. Prvi je bio Dr. Franjo Spevec, u svojoj raspravi: »Pravo 
bliže rodbine glede odsvoja nekretnina po staro-germanskom i staro- 
slavenskom pravu« (Zagreb 1883. g.; strana 167, preštampano iz »Mje- 
sečnika« 1883. g.); drugi je bio Dr. Ivan Strohal, u svojoj raspravi: 
»Otkupno pravo u starih Hrvata« (Zagreb 1911. g.; strana 115, pre- 
štampano iz knjige 189. »Rada« Jugoslavenske akademije znanosti i 
umjetnosti). 


Strohalu je bila naročita svrha da pobije mišljenje Spevca, koji, veli 
on, »drži, da se otkupno i prekupno pravo razvilo iz neke prvobitne 


! Značenje i pojam >»bližike« i njezina prava daje najbolje Opšti imovinski za- 
konik za C. Goru (od god. 1888.), u svom čl. 48: 

»Pravo preče kupnje, koje je od davnina u običaju među bližikom (t. j. između 
bratstvenika, međaša, seljana i u opšte plemenika) pri prodaji nepokretnih dobara, 
ostaje i u napredak u svojoj potpunoj snazi. 

Po tome ko će god da prodaje kakvu zemlju ili drugu nepokretnu sivar ..., treba 
da najprije, ustanovljenim redom i načinom, ponudi svu bližiku, koja to pravo 
poredovno ima, neće li je ko od njih kupiti. ... 

Ako ga ipak niko od bližike htio ne bi, on može svoje dobro prodati kome drago 
inoplemeniku.« : 

Izraz »bližika« u istom smislu ima poljički statut u čl. 33 (29-31) i 100c (264), 
vinodolski statut u čl. 31, vrbnički u čl. 1. 

»Bližika« dakle obuhvaća i proximos i vicinos odnosno propinquos i lateranos, 
t.j. i rod i susjede. 

Pravo prelacije (protimiseos) je u 0. i. z. »pravo preče kupnje«; u 0. g. z. ($$ 
1071, 1076, 1078, 1079): »pravo prekupa« (prijekupa), a u Srb. gr. z. ($ 670): »pravo 
prvenstva na kupovinu«. U narodnom govoru, osobito u Bosni i Dalma-iji, prevlađuje 
izraz: »pravo prvokupa«. Taj bi izraz trebalo Preuzeti pri unifikaciji pravnog na- 
zivlja. 

Pravo retroempcije je u O. g. z. (66 1077, 1079) i u većini statuta: pravo »otkupa«; 
poljički statut (čl. 5Ib) kaže: »iskupiti«; srb. gr. z. (6 673): »prekupiti«, »pravo 
prekupnine«. Za unifikaciju se preporučuje: »pravo otkupa«. 


15 RAD 300 225 


kolektivne vlasnosti« (str. 56), Spevec međutim nigdje ne kaže to iz- 
rijekom, štaviše on nalazi »vrlo rano« čak »individualno vlasništvo barem 
kuća, dvorišta, vrta,« (str. 10); Spevec promatra pitanje kritički i bez 
socijalno-političke tendencije, pa bi vjerojatno na kraju bio blizu na- 
vedenom mišljenju, da se između njega i tog mišljenja nije ispriječila 
tadašnja rimsko-pravna nauka, koja je bila izvor svekolikom pravničkom 
umijeću. A ta je nauka imala za dogmu, da je još u antičkom periodu 
društvenog života rimskog, paterfamilias bio apsolutni gospodar i in- 
dividualni vlasnik porodične imovine, kojom je mogao neograničeno 
raspolagati i pravnim poslovima među živima i oporukom za slučaj 
smrti. Zbog toga tada neprikosnovenog učenja Spevec je morao doći do 
zaključka (str. 10), da se Rim i u našem pitanju »oštro luči od prava 
ostalih indoevropskih naroda ..., puštajući i u obiteljskom životu lih 
volju patrisfamilias ne samo glede osobnih odnošaja članova obitelji, 
nego i u imovinskom pogledu«; kao i dalje (str, 13): »Stanovištem rim- 
skog prava bijaše u tom pogledu neograničena sloboda raspoložbe, u 
oporuci rimskoj nađe ona svoj vršak. Oporučitelj, čija je volja bila 
za života njegova mjerodavnom, glede imovine ne da se ograničiti ni- 
kakovimi obziri ni za slučaj smrti. Obitelj.ne ima, napram toj potpunoj 
autonomiji oporučitelja, nikakva prava«, : 


Ali Spevec je našao u zakonima, statutima, ispravama, parnicama, u 
općoj i pravnoj povijesti i književnosti, ne samo kod germanskih i sla- 
venskih naroda, kojima se potanje bavio, nego i kod drugih naroda i 
izvan indoevropskog kruga, (str. 14) — dokaza, da su postojali i i srodnički 
imovinski kolektivi i zabrane otuđivanja nepokretnina i odsustvo opo- 
ruka, i pravo peremptornog prigovora protiv otuđivanja nekretnina, pa 
pravo prvokupa pri namjeravanom otuđenju i najzad, s tim u uzročnoj 
vezi, pravo otkupa otuđenih. Pitajući se za razlog postojanja tih pravnih 
ustanova, Spevec je prosudio ovako (str. 19 i 20): 


»Razni su pako bili razlozi, s kojih dobi pravo rodbine obzirom na 
odsvoj nekretnina u pojedinih zakonih jači ili slabiji izraz, razne okol- 
nosti, koje nukahu na veću ili manju pažnju toga prava. Obćenitim gotovo 
razlogom za to bijaše važnost nekretnina, ali ta važnost ne bje posvuda 
i u svako doba jednaka. Nedvojbeno je prije svega da je zemljište u 
starije doba bilo posvuda izključivom podlogom  ekonomičkoj  eksi- 
stenciji obitelji; lišiti ju zemljišta, značilo je staviti na kocku njezin 
život; oteti joj majku hraniteljicu, kako to još danas liepo veli glas iz 
Dalmacije« (u Bogišićevu Zborniku, odgovor na pitanje 179). 


»Kada pako i gdje oslabi sveza rodbinska, gdje nadalje zemljište ne 
bijaše izključivom podlogom gospodarske sigurnosti, već se dolazi do 
kruha i bogatstva trgovinom i obrtom, pokretnine dobivaju veću vri- 
jednost no prije; gdje nadalje za političku važnost nije mjerodavan 
samo posjed zemljišta, već se stiče ona zaslugami i inim načinom, a 
s druge se strane nazori o slobodnoj raspoložbi sve više šire: tuj i borba 
proti odsvoju nekretnina popušta, i to ovdje prije, ondje kašnje; ovdje 
laglje, ondje uz žilaviji otpor; mjesto prijašnje zabrane odsvoja zado- 

voljava se prekupom ili pukim odkupom, kod toga se inštitut svakojako 
izradja, dok ga napokon novija struja, zahtievajuć slobodno kretanje 
imovine, većim dijelom ne obori«. 

Sa koliko bi više uspjeha Spevec bio završio svoje djelo, da je zašao 
u rimsku pravnu povijest polazeći od misli: kako i po čemu mogu stari 
Rimljani biti izuzetak od svih drugih naroda, kad su i oni, u antičkom 
periodu svoje povijesti, živjeli gotovo isključivo od zemljoradnje, pa 
je za to i za njih zemlja morala imati neprocjenjivu vrijednost i najveću 
zaštitu. Spevec nije bio daleko od zaključka, da su i pravne ustanove 
proizvodi života i njegovih potreba i interesa, a ne plodovi apstrakcije i 
metafizike, i tim bi putem bio jamačno došao do spoznaje, da se Rim- 
ljani ni u našem predmetu nisu mogli razlikovati od drugih naroda i da 
su zato nabrojene ustanove bile svojstvene svim ljudskim društvima na 
odnosnom stepenu njihova razvitka. I što je za formalno utvrđenje te 
istine najvažnije, on bi za nju bio našao potvrde i u sačuvanim pravnim 
izvorima rimskim. 

To je sve, što se načelno može primijetiti Spevcu. 

Od naših statuta on je za naslovnu temu analizirao statut vinodolski, 
zagrebački, vrbničko-krčki, poljički, senjski i korčulanski. Spomenuo 
je kastavski i veprinački, ali samo time, što je kazao, da oni »za naše 
pitanje ne pružaju nikakvih podataka« (str. 95). Da to nije točno za 
veprinački statut, pokazat će se u daljem izlaganju. 

Drukčije je sa Strohalom. On je sljedbenik Stirnera“. Strohal je tobo- 
žnji iskonski rimski individualizam uopćio za sve narode na zemlji. On 
piše: »Individualna vlasnost pojavila se, moglo bi se reći, u isto vrijeme 
s čovjekom« (str. 11). Zatim (str. 44): »Takove zajedničke vlasnosti« 
(— »čitavog plemena ili općine nad nekim skupom nekretnina« —) »nema 
upravo nigdje. Mjesto nje, što se dalje ide u prošlost, to se susreta 
grubija, bezobzirnija individualna vlasnost, to je otac obitelji neograni- 
čeniji, bezobzirniji gospodar i vlasnik ne samo porodične imovine, nego 
i svih članova obitelji«. ' 

»U primitivnog čovjeka nema takova čuvstva« (— pripadnosti jednoj 
zajednici —>); »ondje egoizam prevlađuje nad svim drugim čuvstvima«. 
»Toj prvobiinoj zajednici međutim nema ... ni traga, nego naprotiv 
svagdje ima uz primitivne pravne odnošaje otac obitelji neograničenu 
vlast ... nad svom imovinom« (str. 7). 

»Čovjek je bio vlasnikom onoga što je vlastitom snagom držao, i to tako 
dugo, dok je on držao objekat vlasnosti. Samo silom stečena vlasnost 


2 Iz podataka o društvenim prilikama rimskim, koje dugujemo prof. Korošecu, 
izlazi, da u Rimu, do drugog stoljeća prije n. e., nije bilo ni trgovine vrijedne spo- 
mena ni najobičnijih zanata i da je rimska Kuća sama za se proizvodila gotovo 
sve životne potrepštine (Die Erbenhaftung, str. 36 i d.). 

Plinije (Natur. hist. 18. 107) piše: »Pekara nije bilo u Rimu sve do Perzijskog 
rata godine 580. od osnivanja Grada« (god. 174. pr. n. €.) »Krviriti su sami sebi 
pravili kruh; io je bio ponajviše posao žena, kao što je kod većine naroda i sada« 
(oko god. 100. n. e.). 

$ Max Stirner (pseudonim za Kaspar Schmidt): »Der Einzige und sein Eigentum«, 
protagon za egoistički individualizam. 

držala se pravom vlasnošću«. »Tko je htio pribaviti sebi neku stvar, 
koja se nalazila u vlasnosti drugoga, mogao je to samo uporabom tjelesne 
sile ili lukavstvom i ostao je u vlasnosti te stvari dok mu opet ireći ne 
bi oteo« (str. 11). ' 
»Sam Fr. Spevec ... ne može ipak na ino nego da prizna, da se ni u 
vinodolskom ni u veprinačkom ni u kastavskom statutu ne javlja nikakvo 
pravo bliže rodbine da otkupi odsvojene nekretnine; nema tu ni prava 
prigovora ni prekupnoga ni otkupnoga prava; svagdie je kruta, bez- 
obzirna individualna vlasnost; a i u vrbničkom statutu pronašao je Fr. 
Spevec samo pomenuti navod o nekom otkupnom pravu« (str. 56). 
Dakle, zajednice i kolektivnog vlasništva nije po Strohalu nikada ni- 
gdje bilo. Kako.onda pravo bližike može biti ostatak (relikt, survival) 
jedne zajednice, ako te zajednice nikad i nigdje nije bilo, pita Strohal 
(str. 5). Strohalov se čovjek pojavio odmah na zemlji kao inokošnjak i 
siledžija odnosno varalica. Strabon, Morgan, Bachofen, i cijela plejada 
krupnih imena od Laveleya, Fustela i Beaucheta do Mommsena i Mitt- 
eisa i njihovo golemo činjenično gradivo, koje nesumnjivo dokazuje prvo- 
bitno postojanje zajednica, — za Strohala ne postoje; ne postoji ni genos 
ni gens ni gan ni klan ni sept, ni totem, ni ager gentilicius i heredium, 
ni Stammgut i Erbgut, ni plemenština i baština, ni Herctum non citum ni 
Kuća ni rodbinska vražda; ili se barem kod njega ne vidi, što bi imali 
značiti svi ti izrazi, ako ne znače i ne pokazuju zajednicu; u svojoj 
raspravi on sve to ignorira i, mjesto tih činjenica, postavlja i u osnovu 
i u detaljima proizvoljne, ponekad i izopačene tvrdnje, iz kojih onda 
izvodi svoje zaključke. Na primjer: svojom navedenom stavkom protiv 
Spevca, Strohal očevidno hoće da ostavi kod čitaoca utisak, da se ni u 
veprinačkom statutu »ne javlja nikakvo pravo rodbine da otkupi od- 
svojene nekretnine«. Međutim čl. 33. veprinačkog statuta (u izdanju 
Akademije god. 1890) glasi: »Zakon naš est, da svako blago ležeće, i 
ko bi se van gnalo ali neslo, da more vsaki parentin koverat, za nim 
bliži sused«.)“ Spevec je, pišući svoju raspravu (god. 1883.) imao pred 
sobom, kako sam kaže, tekst veprinačkog statuta u izdanju Rusa Vla- 
dimirskog-Budanova (god. 1881.). U tome izdanju čl. 33. glasi: »Zakon 
naš je: da svako blago ležeće, ko bi se van gnalo ili neslo, da more 
svaki parentin koveret, za njim bliži sused«. Iz tog i takvog teksta je 
Spevec izveo zaključak, da veprinački statut ne pruža za naše pitanje 
nikakvih podataka, jer: »ustanovom tom zabranjuje se samo odsvoj 
izvan obćine, imade dakle pred očima obćinske obzire a glede uvjeta 
pod kojimi se imao obavljati odsvoj unutar obćine, neda se na temelju 


* »Blago ležeće« u našim statutima znači nepokretnu imovinu, za razliku od 
izraza »blago gibuće«, koji označuje pokretnu; »parentin« je rođak  (»parente« 
upotrebljava se u narječjima i danas); »koverat« je izvedenica od latinsko-talijanske 
riječi »/re/cuperare« (otkupiti, natrag uzeti, spasiti), a ne od venecijanskog »covrir« 
feoprire, pokriti), kako misli R. Strohal, a prihvaća i Mažuranić u svom pravno- 
povijesnom Rječniku. Svi romanski glagoli na -re, koji su ušli ju naša primorska 
narječja, svršavaju u našem infinitivu na -at, a oni na -ire, na -it, kao: inpenjat, 
baratat, kaštigat, finit, šćarit; glagol »coprire« se nikad ne preuzima u naš jezik, 
pošto za to imamo riječ: pokriti, nesumnjiva značenja. 

toga ništa reći« (str. 95). Zašto je Spevec tako pogrešno zaključio? Jer 
je u izdanju Budanova iza riječi: »Blago ležeće« izostao veznik. »i«, 
koji pokazuje, da statut ima na umu dvije stvari: 1) blago ležeće — ne- 
pokretno, i 2) blago ko bi se van gnalo ili neslo — pokretno. Prema tome 
statut daje srodniku i za njim susjedu pravo otkupa nepokretnina uvijek, 
a pravo otkupa stoke i drugih pokretnina samo u slučaju kad bi se te 
pokretnine imale otuđiti izvan općine. Jasno je, da se tim propisom 
statuta ne »zabranjuje odsvoj izvan obćine« i da tu nisu u pitanju »ob- 
ćinski obziri«, nego interesi rođaka i susjeda. Spevčeva je pogreška, 
što pritom nije mislio, da se blago ležeće, nepokretnine, fizički, ne mogu 
ni izgoniti ni iznositi. Ali Strohalov je grijeh mnogo teži, jer je on 
god. 1911. i po izdanju Akademijinom i po Mažuranićevu Rječniku 
dobro znao, da je po veprinačkom statutu rodbinsko pravo oikupa po- 
stojalo, a ipak iskorišćuje Spevčevu zabludu kao dokazni podatak za 
svoju tvrdnju: da u našem starijem pravu (poslije pojave individualnog 
* vlasništva kod nas) nije bilo otkupa. Na odnosni propis vrbničkog sta- 
tuta Strohal se pak osvrće čak i s prizvukom ironije (»o nekom otkupnom 
pravu«). Taj vrbnički propis glasi: »Kapitul za odkupi, 6. Budući 
otočko viće na kup u Krci, je prišal prid nas prvad Blaž z Vrbnika 
tužeći se za jedn vinograd: da mi ga ne dadu odkupit a mene pristoji. 
I je kuntentalo to viće i ti poštovani muži, ki bihu ondi, da mozi od- 
kupiti vsaki koga pristoji, najprvo muški pol a paki ženski.« Taj je 
član bio naknadno dodan statutu god. 1388.; u osnovnom tekstu statuta 
nije ga bilo. I sad, umjesto da iz toga dodanog teksta izvede jedino 
mogući logički zaključak, da je pravo otkupa postojalo i ondje, gdje 
ga neki primarni statuti ne spominju (a da je postojalo, dokazuju i 
mnogobrojne sačuvane i objavljene sudske isprave), kao i da su se 
običajnopravni propisi unosili u neke kratke statute (koji nikako nemaju 
ili imaju jedva pokoji krti propis iz područja građanskog prava), tek 
kad bi sporovi izazvali potrebu pismenog fiksiranja pravila, — Strohal 
ostaje pri tvrdnji, da ni oikupnog ni prvokupnog prava tada nije kod 
nas bilo. 


Ili drugi primjer: Strohal piše (str. 32): »Skoro naime iza kako su 
Hrvati poprimili kršćanstvo, zavladao je i u njih kao i u drugih naroda 
onoga doba običaj te su pojedinci, osobito pred smrt, često i svu svoju 
imovinu darivali crkvama i pobožnim zakladama za spas duše svoje«. 
S tim u vezi citirane su i dvije odluke crkvenog sabora splitskog od 
godine 924., po kojima se ne smije crkvama i njezinim ustanovama 
oduzimati imovina, koju su im vjernici darovali ili zavještali. U ispra- 
vama o tim namjenama, sastavljenim očevidno od crkvenih organa, 
unosile su se (str. 12) grozne kletve protiv onih, koji bi se usudili da 
pobijaju takva otuđivanja imovine; kletve su bile naročito upravljene 
na srodnike i nasljednike darodavca (successores, consanguinei, parentes 
— str. 13). Vrijedi prevesti formular tih kletava (Iz Račkovih: Documenta 
hist. croat., listina 2.): »Ako bi se tko, bilo od naših bilo od stranih, 
ispunjen djavoljim duhom, u kojegod vrijeme usudio protiv naše odredbe 
što poduzeti, neka se na njega razgnjevi otac, sin i duh sveti, i pro- 

kletstvo mu od tri stotine i osamnaest svetih otaca i na sudnji dan 
proklet bio i s đavlom i njegovim crnim anđelima i s Judom Škarijotom 
u paklu nagrađen bio«. Sad, kakva bi smisla imale sve te za ono doba 
(početak X. stoljeća!) strahovite kletve, da je darodavac ili testator bio 
apsolutni gospodar i neograničeni raspolagač iimovinom, kako tvrdi 
Strohal, ili, ex adverso, da njegovi rođaci — nasljednici nisu tada imali 
prava da traže ili (ranije) poništenje takvih otuđenja imovine, ili (ka- 
snije) bar otkup njezin, te da se tim pravom nisu zaista i služili? 
Najzad treći primjer. Na str. 11 Strohal piše: »Nasljednoga prava 
najstarije pravo ne poznaje. S vremenom tek razvio se neki običaj, da 
stvari pokojnika-imadu pravo prisvojiti sebi samo određeni njegovi ro- 
đaci«. Tu misao izrekao je Strohal i u »Mjesečniku« god. 1911. na str. 
747 ovako: »Kad je s vremenom oslabio prvobitni: strogi individualizam 
te se pojavila ideja nasljednog prava ...5 Točno je, da u antici nije bilo 
»nasljeđivanja«, (derivativne sukcesije) po smrti. Ali, što se onda de- 
šavalo s imovinom pokojnika u doba tog tobožnjeg prvobitnog indivi- 
dualizma? Po naprijed citiranim tvrdnjama Strohalovim, jamačno bi se, 
na glas o nečijoj smrti, pojavio Ubermensch, prisvojio sebi silom po- 
kojnikovu ostavštinu i tako »sticao vlasnost«, dok su pokojnikova djeca 
i rođaci to valjda mirno promatrali! Ne, nasljeđivanja nije tada bilo baš 
zato, što je postojala zajednica, šira (rodovska), a kasnije i uža (poro- 
dična), koja nije prestajala postojali smrću starješine, mjesto kojega je, 
po izboru ili po utvrđenom redu, dolazio za starješinu drugi član iste 
zajednice; dakle zato što, kako govore još klasički izvori rimski, tada 
nije bilo sukcesije, nego je bilo kontinuacije u kolektivu, gdje su članovi 
bili smatrani za suvlasnike zajedničke osnovne imovine, kojom pojedinac 
nije mogao raspolagati, dok je zajednica trajala.“ Ako je pokojnik pored 
članstva u zajednici, imao i nešto lične svojine (sua res, osobina, pe- 
kunija, koja se mogla sastojati samo od pokretnih stvari vrste nec 


5 Ova Strohalova rečenica sadržava protuslovlje, jer je baš postojanje individualnog 
privatnog vlasništva nužna pretpostavka za postojanje individualnog nasljeđivanja, 
isto kao što je i pretpostavka za postojanje otkupnog i prvokupnog prava, ili barem 
Za postojanje stremljenja ka individualnom vlasništvu. Stroha!l gleda i na te či- 
njenice obrnuto; po zakonima evolucije trebalo bi da reče: Kad je oslabio prvobitni 
strogi kolektivizam te se pojavila ideja singularnog nasljednog prava. 

Da-u antičkom Rimu nije bilo institucione oporuke ni sukcesije po smrti patra, 
pokazano je u raspravi navedenoj u bilješci pod 7. Ali kako se odsustvo oporuke i 
nasljeđivanja slaže sa osnovnom Strohalovom tvrdnjom, da je pater tada bio ne- 
ograničeni gospodar porodične imovine? Bio joj je, veli, neograničeni gospodar, a nije 
mogao za slučaj smrti njom raspolagati! Kako je naprotiv sve jasno, ako se kaže: Nije 
mogao njom raspolagati zato, što joj nije bio gospodar on; nego je pripadala zadruzi, 
koja je živjela i poslije njegove smrti. 

5 Dokazni podaci za ove i druge tvrdnje, koje su i za predmet ove rasprave od 
presudnog značaja, navedeni su u piščevoj raspravi: »Oko postanka oporuke«, objav- 
ljenoj u 283. knjizi »Rada« Jugoslavenske akademije (god. 1951). 

Za staro-atensko pravo kaže Beauchet (I, str. 7): »Porodično vlasništvo bilo je 
Strogo hereditarno ili, govoreći točno, tada nije ni bilo nasljeđivanja, jer je po- 
rodica smatrana korporacijom, a korporacije ne umiru«. 

U prethodnoj je raspravi pokazano, da antička »hereditas« nije značila sukcesiju 
nego kontinuaciju. 

mancipi, a kojom je mogao i za slučaj smrti raspolagati, pošto je stvorena 
legatna oporuka, poznata iz zakonika Hamurabijeva i XII ploča), a njom 
nije raspoložio, ostajala je i ta imovina porodici odnosno rodu kolektivno. 
Čovjek je od svog postanka pripadao zajednici u raznim njezinim obli- 
cima, od grupe, u kojoj je nastao, do države. Slabu, neuku, nemoćnu 
pred nepoznatim prirodnim silama, izloženu na svakom koraku opasno- 
stima, njemu je, i kad je bio zdrav i snažan, trebala pomoć i zaštita 
zajednice; dugo vremena su svi oblici pribavljanja životnih namirnica 
nužno iziskivali skupni rad; čovjek je ostajao u zajednici upravo iz 
razloga, koji se navodi za dokazivanje protivnog: iz egoizma, iz nagona 
za samoodržanjem — jer mu izvan zajednice nije bilo opstanka; on se 
iz zajednice, ekonomski i obrambeno, odvajao, tek kad su nastali rela- 
tivno vrlo kasni uslovi za mogućnost inokosnog opstojanja; ali je i u 
doba, kad se pojavilo individualno vlasništvo, rado ostajao u kolekti- 
vima, jer je zajednica uvijek imala sigurnosnih prednosti pred inokošti- 
nama. Otud i paralelno postojanje zajednice pored inokoština. Tako 
možemo razumjeti i riječ, da je izopćenje iz zajednice, pa i sam njegov 
relikt, interdikcija acqua et igni, bio smatran težim od smrti. 


“X Ali i Strohal je u gotovo svima statutima i u ispravama, od Trsta do 
Budve i u unutrašnjosti Hrvatske, našao i s velikim marom skupio pro- 
pise i podatke o pravima bližike i o postupku pri njihovu ostvarivanju; 
on priznaje također, da »još danas postoji naročito kod Hrvata neka 
porodična imovinska zajednica pod imenom zadruga«, da je postojala 
i tamo, gdje je u isto vrijeme postojalo i oikupno i prvokupno pravo, 
napose u Poljicima i u Turopolju (str. 4-7). Da, sve je to postojalo i 
preobilno je dokumentirano. Onda? To se, veli on, pojavilo kod nas u 
poznom srednjem vijeku, i to tako, što je bilo preuzeto od drugih naroda 
i država, od Bizantinaca (str. 44 i 56), od Venecije (str. 54 i 56), od 
Madžara (str. 56), bez ikakve veze s tobožnjim nekadašnjim kolektivnim 
rodovskim vlasništvom zemlje. Što bi bilo izazvalo to pozno rođenje 
zadruga, on ne kaže.7 Da zadruga nije ranije kod nas bilo, izvodi Strohal 
iz činjenice, da se one u statutima ne spominju (tim imenom), i iz 
tvrdnje, da je u starije doba, a u Poljicima čak do propasti Republike 
Sv. Marka, otac imao »neograničenu« vlast nad sinovima, koje je mogao 


7 Razne teorije o postanku zadruga vidi u raspravi Dr. Olega Mandića: »Klasni 
karakter buržoaskih teorija o postanku zadruge« (Istorijsko--pravni zbornik, sv. 3-4, 
Sarajevo 1950, str. 131-155). 

A. S. Dabinović (Zagrebački »Obzor« od 4. XII. 1938. br. 275, podlistak) piše, 
da Zadruga nije praslavenskog porijekla, već je organizacija čisto vojničkog ka- 
raktera (jer se pojavljuje najviše u graničnim, vojnim Krajinama — kod nas u Kor- 
dunu i Slavoniji). 

Razumije se, da Zadruga nije samo slavenska ustanova; ali ona ne može biti 
»čisto« vojničkog karaktera, jer je postojala, i drugdje kao i kod nas, i izvan kra- 
jiških predjela. Životne prilike u Krajini mogle su biti razlog više za njihovo 
brojnije osnivanje. 

Slično se može primijetiti i Pejskeru, koji nalazi uzrok osnivanja zadruga u 
nastojanju seljaka da s jednim dimnjakom izbjegnu veći bizantsko-turski porez 
»dimnine«. Ali zadruga je bilo mnogo kod nas i u krajevima, gdje nije bilo tog 
poreznog oblika. 


231 


otjerati i u mletačke galijote (str. 7). Ta vlast oca nad djecom je osnovni 
argumenat za Strohalovu tezu. Djeca su, kaže, bili objekti očeve neogra- 
ničene vlasti, a ne suovlaštenici u porodičnoj imovini. »Kako se može 
uzeti, da bi se s obzirom na to suovlaštenje tih objekata očeve imovine 
dalo tim objektima pravo da prigovaraju očevim raspoložbama? Ta on ih 
je mogao ubiti, ako su mu prigovarali i zanovijetali, a ne bi morao njih 
radi odustati od naumljenog odsvoja!« (str. 4). Argumentacija s neogra- 
ničenom vlašću starješine doma doseže vrhunac u navodima iz dviju 
isprava (str. 7 i 8), po kojima su stari Hrvati prodavali i zalagali djecu, 
muževi ženu, braća sestre, čak i sin mater; tu Strohal prihvaća i mi- 
šljenje, da ti slučajevi »čisto odrazuju pravno shvaćanje starih Hrvata«, 
što ima značiti, da su otac, muž, sin, brat imali narodnom sviješću i 
pravom priznatu i ničim neograničenu vlast da prodavaju u ropstvo 
djecu, ženu, mater, sestru.5 

Dakle, ako je otac i muž imao pravo da ubija i prodaje u ropstvo 
članove svoje porodice, kako ne bi imao pravo da i s imovinom svoga 
doma po miloj volji raspolaže i za života i za slučaj smrti, bez ikakva 
obzira na članove porodice? Uzor je dakako i ovdje lik rimskog patra, 
onakav kakva ga je dočarala starija nauka: da je otac nad članovima 
svoje obitelji imao ius vitae et necis i neograničenu slobodu raspola- 
ganja imovinom doma. Eto, zato je bilo potrebno prethodno i prejudi- 
cijalno utvrditi, kako je ta romanistička nauka bila kriva i kako ni u 
Rimu nije, sve do potkraj Republike, bilo slobodnog testamenta baš 
zato, što je i tamo postojala rodovska i porodična zajednica sa kolektiv- 
nim vlasništvom na sredstvima proizvodnje zemljoradničke, tad glavnog 
i gotovo isključivog izvora življenja. Imovina, u prvom redu zemlja, tad 
je bila osnovno, ona je bila temelj svega ostalog, jer je bila uslov 


8 Ti slučajevi prodavanja u ropstvo zasvjedočeni su u dvjema ispravama iz XI. 
i XII. stoljeća, objavljenim od Račkoga u zbirci: Documenta hist. chroat. periodum 
antiq. illustrantia, na str. 127 i d. U objema se prodaje za novac ili za hranu ili se 
za neplaćeni dug zarobljuje nekoliko djece i žena, za račun i korist crkvi i manastira. 
Ai dužd Andrija Dandolo nas obavještava, da su mletački irgovci kupovali ljude po 
Istri i Dalmaciji od gusara i lupeža (Chron. venet. VIII, c. 4: »Mercatores veneti lucri 
cupidi a piratis et latrunculis mancipia comparabant«). 


Nije to bilo jedino zlo, koje su latinska gospoda, duhovna i svjetovna, unijela među 
naš narod, čije slobodoljublje bizantski carevi opisuju ovako: Car Mauricije (potkraj 
VI. stolj., Strategicum XI, c. 5): »Selavorum gentes libertatem colunt; ulla ratione ad 
serviendum vel parendum persuadentur«; i car Leo Philosophus (886—911; Tactica sive 
de re militari, XVIII, 99): »Selavorum gentes ..., ingenuae atque liberae, quibus ser- 
vitus et subjectio nulla unquam ratione persuaderi potuit«. Oba cara pišu dalje, kako 
su Slaveni postupali s ratnim zarobljenicima: Onima, koji su kod njih u zaroblje- 
ništvu, stavljaju na izbor, hoće li se, uz otkupninu, vratiti k svojima ili vole ostati 
kod njih kao slobodni i prijatelji. 

Statut poljički (čl. 266) kažnjava smrću onoga »koji pomaže prodavati ili kupovati 
čeljad«. Takvome: »da obori općina kuću«, i njegova imovina: »gibuće u općinu, a 
plemenšćina bližnjemu«. 

Usput opažamo, da se time i ovdje, kao i u slučaju čl. 23a i 36a Općina odriče kon- 
fiskacije nekretnina osuđenikovih u korist njegove bližike. Dakle tada još (čl. 266 je 
dodan statutu god. 1662.), Općina poljička ne smatra zemlju potpuno individualnim 
vlasništvom pritežaoca, nego »plemenštinom« vezanom za rod. 

Života, i pripadala je svim članovima zajednice ili, što je svejedno, 
zajednici kao takvoj, kao pravnom subjektu. Što se pak tiče vlasti 
starješine nad životima članova zajednice, trebalo bi, baš zato što je to u 
protivnosti i s prirodom i s ekonomikom, navesti bar koji slučaj u 
antičkoj povijesti Rima, u kom je otac osudio na smrt odraslo dijete 
(Livijevo mjesto — Titus Manlius Torquatus — ne dokazuje što se toga 
tiče, ništa, jer je tu otac osudio na smrt sina i njegove drugove, ne u 
svojstvu oca nego u svojstvu vojnog zapovjednika, protiv čije presude 
nije bio dopušten ni priziv na narodu skupštinnu — provocatio ad po- 
pulum —, koji je priziv u redovnom postupku bio dopušten protiv svake 
smrtne presude). Otac je tu jurisdikciju, istina, imao, ali na način, koji 
ne će potkrijepiti protivničku argumentaciju. Postojao je, naime, još u 
klasičko doba iudicium domesticum, u kome je otac sudio članovima 
svoje porodice, kod krupnijih djela i uz učešće članova svoga roda. 
Budući da nadležnost porodičnog suda nije, što znamo, bila određena 
zakonom države, onda nije mogao biti nego ostatak nekadašnje juris- 
dikcije roda nad svojim članovima, iz preddržavnog doba. Široka sudska 
i disciplinska vlast nad djecom ostavljena je u praktičkom starom Rimu 
ocu kao najzainteresovanijem za čast i dobrobit svoga doma (a rimska 
država nije nego zbir domova) i kao najboljem jamcu za sreću svojih 
rođenih. Ali ipak ta je vlast ograničena: oca je u tom radu kontrolirala, 
osim roda i javnog mnijenja, i narodna skupština i organ zajednice 
cenzor, custos morum. Kako se onda može kazati, da je otac mogao i 
ubiti sina, »a da za to nije nikomu ništa odgovarao«? (str. 4). Sudska 
vlast očeva bila je od zajednice, rodovske pa državne, delegirana i od: 
nje kontrolirana vlast, a ne samovolja; ona je data ocu da je upotrebljava 
na korist doma, a time i šire zajednice. Radi toga otac je doduše 
mogao i da izopći iz doma djecu, ali samo nevaljanu. Iz Hamurabijeva 
zakonika (66 168. i 169.) i iz Mojsijeva (V, 21, 18) znamo, da je do 
izopćenja djeteta moglo doći tek po sudskom uivrđenju teške i ponov- 
ljene krivice sina; kao kod drugih starih naroda, i rimski je otac mogao, 
pritisnut potrebom, dati dijete drugome domaćinu na privremeni po- 
luropski rad, ali je već zakonik 12 ploča imao sankciju protiv oca, 
koji bi to učinio više od dva puta. Najzad carsko zakonodavstvo, u 
doba individualnih zloupotreba, najprije kažnjava oca kao ubojicu, ako 
zloupotrebi kapitalnu vlast nad djecom, a zatim tu vlast prenosi na 
državni sud, dok ocu ostaje samo odgojna disciplinska vlast nad dje- 
com. 

Izvan tih slučajeva, dakle redovno, sin, koji živi i radi u domu, član 
je prirodne, sakralne i imovinske zajednice, i otac mu ne može pravnim 
poslom, ni za života ni za slučaj smrti, oduzeti ono što se, kako vele 
još Gaius (Inst. II, 157) i Paulus (D. 28, 2, 11), već za očeva života 
smatra vlasništvom sina. Strohal, kako se vidi, hoće da iz moguće 
izuzetne zloupotrebe stvori opće pravilo. 


? Usporedi: J&rs-Kundel, R&misches Recht, € 184 i Eisner-Horvat, Rimsko pravo. 
$$ 57, 3, 63, 2 i 65, 2a). 

Preostaje da se osvrnemo na Strohalovu tvrdnju, da odiskona do novog 
vijeka nije bilo kod nas rodovskog ni porodičnog kolektivnog vlasništva 
zemlje kao ni prvokupnog i otkupnog prava zato, što u statutima nema 
o prvome propisa, a o drugome nema u nekim statutima spomena; 
nema, kaže naročito Strohal, »ni u vinodolskom ni u veprinačkom ni 
u kastavskom statutu, ni prava prigovora ni prekupnog ni otkupnog 
prava, svagdje je kruta bezobzirna individualna vlasnost«. Za veprinački 
statut je već pokazano postojanje otkupnog prava (a otkup nastupa, kad 
je i jer je bila propuštena ponuda na prvokup, bilo neposredno ili 
preko »kanta«, oglašivanja naumljenog otuđenja). Ta su prvokupna i 
otkupna prava pobliže normirana u dvadeset i tri statuta naših krajeva; 
ostaju bez odnosne pisane norme samo vinodolski i kastavski. Moglo bi se 
zato i ovdje reći, da Strohal stvara pravilo od izuzetka. Ali ni Vinodol 
ni Kastav nisu u tome mogli biti i nisu bili izuzeci. U kastavskom 
statutu nema propisa iz oblasti građanskog prava.!? Isto vrijedi, još više, 
za vinodolski, jer njegovi jedini propisi građanskopravne prirode (u 
čl. 32, 33), gdje se usput spominje i nasljedno pravo djece, nisu po- 
stavljeni djece radi nego kneza radi.!! Znači li odsustvo tih propisa u 
sama ta dva statuta, da odnosnih ustanova i pravila nije uopće bilo? 
Primjer iz vrbničkog statuta, naprijed naveden, svjedoči baš protivno. 
A to je inače i samo po sebi razumljivo, jer je građanskopravnih norma 
moralo biti. Građanskopravna, osobito nasljedna pravila, bila su tako 
čvrsto određena organizacijom i običajima, da se, dok ne bi nastala 
potreba pogotovu u kraćim statutima (kojima nije ni bila svrha da 
kodificiraju cjelokupno važeće pravo), nisu uopće unosila u statute. 
A kako su glasila ta pravila, uči nas tobožnji individualistički stari 
Rim (Tab. V, 4, 5): ako nema djece, dobiva imovinu doma bližika 
(agnatus proximus), nema li ni nje, dobiva je rod (gens). Stari Rim, 
kao čisto zemljoradnički, bio je tada na istom stepenu društvenopravnog 
razvitka, na kome su uglavnom bila naša sela sve do XX. stoljeća. I, ako 
je antički Rim imao, kao što danas znamo, da je imao, porodične 
zadruge u tehničkom smislu te riječi, morali smo ih nužno imati i mi, 
kod kojih su postojale sve do naših dana, iako ih statuti tim izrazom ne 
nazivaju.Kazati na tom osnovu, da kod nas nije bilo rodovskih i po- 
rodičnih zajednica, bilo bi isto što i kazati, da u užoj Hrvatskoj do 


1 Zabrana sklapanja ugovora u noći (kap. 21), pravo otkupa u korist domaćina, 
ako njegovo dijete ili sluga otuđi stvar kućnu (kap. 22), globa i gubitak mita sluge, 
koji ostavi gospodara bez uzroka (kap. 23), i obratno (kap. 24), »zarok« po kap. 51 
(kao i po čl. 18. veprinačkog), beztakseni prijelaz parcele općinske sjenokoše po smrti 
oca na najmlađeg sina ili na udovu (kap. 44, 45) pripadaju više u upravno i kazneno 
nego u građansko pravo. Jedini propis iz oblasti građanskog prava bio bi onaj, koji 
zabranjuje zalaganje nepokretnina (čl. 66, dodan god. 1598.), bez sumnje zato, što je 
zalaganje prvi korak ka otuđenju, a zemlja, neophodno potrebna za življenje, nije ni 
tada bila otuđiva. 

M Da je pri stavljanju statuta na pismo u interesu kneza bilo ukinuto ranije na 
sljedno pravo ascendenata i kolaterala (kad nije bilo potomaka), pokazano je naj- 
uvjerljivije u Kostrenčićevu »Vinodolskom zakonu« (»Rad«, knjiga 227. god. 1923., str. 


120 i dalje, 202, 222). 

sedamdesetih godina XIX. stoljeća nije bilo zadruga zato, što nije bilo 
pisanih zakona o zadrugama; ili da nije bilo zemljišnih zajednica (imov- 
nih općina) zato, što je tek god. 1894. bio donijet hrvatski zakon o 
uređenju zemljišnih zajednica. Pisano pravo takve vrste ne uređuje nešto, 
što će tek po njemu nastati, nego što je život već stvorio: Non ex 
regula ius sumatur sed ex iure, quod est, regula fiat. Ex facto oritur 


ius (Paulus, D. 50. 17. 1; 9. 2. 52). 


Ali, iako u statutima ne nalazimo (noviji) tehnički naziv »zadruga«, 
druge nam ustanove i izrazi, strukturalne prirode, pokazuju, da je ro- 
dovskih (plemenskih) i porodičnih zajednica i te kako bilo. Pošto 
Strohal protiv toga operira s vinodolskim i kastavskim statutom, uzmimo 
najprije uvid u njih. Po propisima čl. 29, i 31. vinodolskog, ako ubojica 
pobjegne, njegovo »pleme« odnosno njegova »bližika« imaju platiti za 
njega »vraždu« rođacima ubijenoga i knezu (kao što imaju pravo dobiti 
vraždu od plemena i bližike ubojičinih, ako je ubijeni bio njihov rođak). 
Postoji dakle još toliko jaka povezanost između članova roda, da od- 
govaraju imovinski za krivična djela svoga iz zajednice življenja i rada 
već odvojenog člana, iako nisu imali nikakva učešća u njegovu zlo- 
djelu. Isto biva i u slučaju paleža po čl. 62. A da je prvokupno, a time 
i otkupno pravo, postojalo i u Vinodolu, pokazuje isprava od god. 1403. 
(Šurmin, Acta croatica, str. 104) o otuđenju sjenokoše, koju je otuđivač 
»kantal po zakonu vinodolskom«, što ima značiti: po običaju vinodol- 
skom, pošto u statutu nema propisa o »kantu«.!? U kastavskom statutu 
navedena zabrana zalaganja nepokretnina pokazuje negdašnju neotuđi- 
vost zemlje, koja ima ostati rodbini. O oporuci pak, tom čedu indi- 
vidualnog vlasništva, nema ni u vinodolskom ni u kastavskom statutu 
još spomena; u vrbničkom tek za mletačkog vladanja (počev od god. 
1483.) spominje se »tištament«, ali samo zato, da se odredi jednakost 
djece u naslijeđu, dakle suprotnost onome, što kaže Strohal; otac i mati 
mogu pojedinom djetetu ili unuku prelegirati samo sitnicu od trideset 
soldina više nego drugoj djeci ili unučadi; u protivnom su oporuka 
odnosno zapisje nevaljani (čl. B-14). A u najmlađem, trsatskom statutu 
(god. 1640; prije je i Trsat pripadao Vinodolu) spominje se još (čl. 50. 
i 51.) pravo otkupa prodane zemlje (ako nije bila kantana), kao i 
pravo prvokupa, iako ne više izrijekom u korist rođaka nego »domo- 
rotca« uopće. Gdje je u svemu tomu taj kruti individualizam i neogra- 
ničena sloboda raspolaganja imovinom, o kojima govori Strohal? Naš 
je narod i na zapadu, premda izložen jakom utjecaju tad već potpuno 
individualističkog rimskog prava i Crkve, koja je po tom pravu živjela, 
žilavo čuvao stari red ne zato, što je bio njegov, nego naročito zato, što 
je u tom stadiju narodnog razvitka odgovarao njegovim prilikama i 
potrebama. Selo je živjelo isključivo od zemlje i proizvodilo u zadružnoj 
kući i odjeću i obuću. Manufaktura se kod nas počela jače razvijati tek 
sredinom XIX. stoljeća. 


32 Iz ove listine Kostrenčić (0. c. str. 129) zaključuje: »Postojato je dakle i ovdje 
pravo predkupa (ius protimiseos) za određen krug osoba.« 


235 


II. 
IZ UPOREDNOG PRAVA 


I kod Spevea i, makar posredno, kod Strohala nalazimo dovoljno 
dokaza za postojanje zajednica i, u daljem razvoju vlasništva (— za 
razliku od općeg javnog — ager publicus —, može se i zemlja porodične 
zajednice zvati »privatnim« vlasništvom, kome će se kasnije suprotstav- 
ljati »individualno« privatno vlasništvo), — i za postojanje prava pri- 
govora, otkupa i prvokupa pri otuđivanju nepokretnina kod naroda 
germanskih i slavenskih, kojima su se oni bavili. Pošto Spevec u popisu 
književnosti i u primjedbama navodi i tadašnja opća standardna djela 
u toj oblasti (Laveley, Puhačr, Mandry, Zimmerle i dr.), bit će dosta, 
ako prikaz dopunimo sumarnim osvrtom na pravo onih naroda, koje 
njih dvojica ili nikako ne spominju ili premalo ističu. Za odnosno pravo 
u Italiji poslijerimskoj, koje obuhvaća i neke istarske latinske statute, 
može informativno poslužiti i nedavni rad V. S. Leichta.!3 


Germansko pravo, sadržano u zakonima, statutima i ispravama nave- 
denim u Spevčevu radu, može se korisno dopuniti pregledom razvoja 
oblika prava bližike (Das Naherrecht) sadržanim kod Walcha (Jena 1795): 
Historijski najstariji oblik, u kome pravo bližike dolazi do izražaja, 
jest baštinski otkup (Erblosung, retractus gentilitius), a to je pravo, koje 
je pripadalo zakonskim nasljednicima prodavca s obzirom »na baštinsko 
dobro«, to jest na ono dobro, koje je bilo naslijeđeno od zajedničkih 
predaka; to je pravo bilo priznato najprije pored prava prigovora 
(Beispruchsrecht) najbližeg nasljednika, u slučajevima otuđivanja u 
velikoj nevolji, zatim je ono istislo prigovor i bilo prošireno na otu- 
đivanje uopće. Ugledajući se na to, bile su stvorene razne vrste prava 
bližike, kao: pravo na otkup po teritorijalnom pripadništvu (Mark. oder 
Landlosung, retractus ex iure incolatus), a to je pravo općinara za slučaj, 
da je zemljište, koje se nalazi u opsegu općine, bilo prodano neopćinaru; 
zatim pravo otkupa u korist susjeda-međašnika zemljišta, ako je ono 
bilo prodano drugome (retractus ex iure vicinitatis); onda pravo otkupa 
u korist posjednika parcele, koja je prije sa prodavanom parcelom 
tvorila cjelinu (Gespilderecht, ius congrui), zatim oilkupno pravo su- 
vlasnika (retractus ex iure condominii) i najzad retractus feudalis u 
korist feudalnog gospodara. Otkupno pravo bilo je stvarno pravo i čisto 
lično, pa se zato nije moglo ustupiti drugome; ono se vršilo uz naknadu 
cijene, troška i investicija; ono je prestajalo, ako je ovlaštenik odbio 
učinjenu mu ponudu prvokupa ili ako je, doznavši za otuđenje, pro- 
pustio da podigne tužbu u roku od godine dana (Jahr und Tag = go- 
dina, šest tjedana i tri dana). Pored spomenutih otkupa (»zakonskih«) 
postojao je i ugovorni. 


3 »Note agli statuti istriani con particolare riguardo al diritto di prelazione« 
objavljene u 53. svesci revije: Atti e memorie della Societa istriana di archeologia 
e storia patria, Venezia 1949. 

U ugarskom pravu, zak. čl. 67.—1298. god. propisuje, da, ako bi plemić 
svoj posjed ili posjede ili čestice posjedovne (iura possessionaria na ne- 
kretninama), pritisnut nuždom, htio prodati ili založiti ili inače od 
sebe otuđiti, mora ih najprije ponuditi braći, braći od .braće, ljudima 
svoga roda, zajedničarima u dijelu, međašnicima, susjedima i tek, ako 
ih ovi ne bi htjeli kupiti, prodati ih drugome. A Verbecijev Tripartit (u 
16. stoljeću — p. LL, t. t. 58 i 60), pod naslovom: »Da otac ne može 
djedovska dobra otuđiti na štetu sinova«, određuje, da otac, bez pri- 
stanka sinova pa i kćeri (ako ove imaju »ius foemineum«), isto tako 
kao ni brat na štetu brata, ne može s dobrima očinskim i djedovskim, 
što se tiče prodaje i uopće otuđenja, nikako raspolagati, inače je posao 
ništavan.“ U mađarskom pravu postoji i danas propis, po kome, u 
slučaju kad sadašnji vlasnik imovine, naslijeđene od predaka, umre 
bez potomstva, ta imovina pripada samo onoj njegovoj uzlaznoj i po- 
bočnoj srodničkoj grani (lozi), koja od tih predaka potječe, a ne i drugim 
zakonskim nasljednicima (4gi vagyon). 

U vezi sa Strohalovom tvrdnjom, da smo mi (dajbudi u užoj Hrvat- 
skoj) preuzeli pravo bližike od Mađara, dosta je ne izgubiti iz vida 
činjenicu, da su Slaveni došli u panonske krajeve bar tri stotine godina 
prije Mađara i da tad Mađari nisu bili zemljoradnici te su, kako po- 
kazuje i njihov jezik, gotovo sve, što je povezano sa zemljoradnjom i 
sjedilačkim životom, preuzeli od Slavena i Nijemaca. Kako se, pored 
te činjenice, može zamisliti, da su Slaveni, naročito pak Hrvati, koje 
svjetski pisci stavljaju za primjer upornih čuvara prvobitnih rodovskih 
zajednica, bili tada predstavnici neograničenog individualnog vlasni- 
štva, dok su Mađari, već u 13. stoljeću, imali ozakonjeno pravo bližike 
uz načelnu neotuđivost djedovine i očevine! 

U hebrejskom pravu, (koje naši autori nikako ne spominju) Mojsijeva 
knjiga III., glava 25. čl. 25. propisuje: »Ako osiromaši brat tvoj i proda 
nešto od baštine svoje, a poslije dođe tko od roda njegova najbliži 
njemu da otkupi, neka otkupi što brat njegov prodade«. Zatim čl. 31.: 
»A kuće po selima, koja nisu ograđena zidom, neka se uzimaju kao 
njive, mogu se otkupiti i godine oprosne vraćaju se.«!5 Uzmimo dalje 
knjigu proroka Jeremije, glava 32. čl. 7.: »Evo, Anameilo, sin Saluma 
strica tvojega ide k tebi da ti kaže: kupi njivu moju, što je u Anatotu, 
jer ti imaš po srodstvu pravo da je kupiš.« ČL. 8.: »I dođe k meni Ana- 


14“ Opširniji tekst ugarskih propisa naveden je kod Strohala na str. 56-59. Ako se 
reče, da je to vrijedilo za plemiće, primijetiti je, da je svakako vrijedilo za one, 
kojima je zemlja bila podloga egzistencije. Hinc ratio. Uostalom tko je još tada u 
Ugarskoj (izvan gradova) bio, osim plemića i Crkve, vlasnik zemlje? 

15 U jubilarnoj oprosnoj godini, a to je svaka pedeseta, vraćaju se sve nekretnine 
kupljene u međuvremenu (Mojs. III, 25, 13 i III, 27, 24: »Te godine oprosne vratite 
se svaki na svoju bažtinu«). U cjelokupnom Mojsijevu porodično-nasljednom zakono- 
davstvu, jače nego u ma kome drugome, izbija nastojanje da se dom i zemlja sačuva 
rodu. Gentilsko ustrojstvo kod Židova pokazuje i Mojs. IV, 1, 4: »Neka se pridruže 
Mojsiji i Aronu po jedan čovjek od svakog plemena, koji je poglavar u domu otaca 
svojih« (Rimski: pater gentis; Mojsije bi odgovarao rimskom reksu saveza gensova, 
a Aron rimskom pontifex maximusu). 

meilo sin strica mojega po riječi Gospodnjoj u trijem od tamnice i reče 
mi: hajde kupi moju njivu, što je u Anatotu u zemlji Benjaminovoj, 
jer tebi pripada po nasljedstvu i ti imaš pravo otkupiti je; kupi«. O 
otkupljivanju govori i Knjiga o Ruti (glava 3. i 4). Tu se vidi, da 
otkupno pravo pripada najprije najbližem rođaku pa daljemu, ako bliži 
ne će da se tim pravom koristi. Navedeni član 31. Mojsijeve III. knjige 
pokazuje, da se seoske kuće tretiraju kao zemljišta (za razliku od kuća 
u gradovima — Mojs. NI, 25, 29). Kuće u selu nerazdružive su od zemljo- 
radnje. To nam razjašnjuje i jednake razlike između gradova i sela u 
nekim statutima uže Hrvatske, navedene kod Strohala. Sasvim je ra- 
zumljivo, da se i zašto se privatno individualno vlasništvo javlja u 
gradovima prije nego u selima. 

Još je nešto u Mojsijevim knjigama, što vrijedi spomenuti, Mojsije 
zabranjuje brak između brata i sestre i po ocu i po materi (III, 18, 9). 
Ali, davno prije Mojsija, Abraham uzima za ženu Saru, koja mu je 
sestra po ocu. Sara je »kći oca mojega ali nije kći moje matere pa pođe 
za mene« (I, 20, 12). Što je to, ako nije ostatak matrijarhata i to kod 
naroda, koji inače slovi kao najpatrijarhalniji. U prethodnoj našoj ras- 
pravi je pokazano, da ni kod Židova ni kod Babilonaca nije bilo oporuke 
i da je postojala načelna jednakopravnost djece u nasljedsivu. Moj- 
sijeve su knjige u mnogom kopija ne samo babilonske kozmogonije nego 
i Hamurabijeva zakonika. I Abraham je došao u Palestinu iz Mezopo- 
tamije (Mojs. I, 11, 31). Zato se može reći, da je, i u našem predmetu, 
židovsko pravo bilo pravo svih Semita. A da ostaci urođenika u Aziji, 
Africi, Oceaniji i Americi još i danas žive u rodovskim i porodičnim 
kolektivima, io je notorno. Postojanje predmetnih prava u Indiji i u 
Alžiru također je zasvjedočeno (Spevec, str. 14, prim. 11.). 


HI. 
IZ STATUTA POLJIČKOG 


lako su Poljica (god. 1444.) morala priznati vrhovništvo Venecije, 
sačuvala su svoju župsko-općinsku zakonodavnu, upravnu i sudsku auto- 
nomiju u mnogo širem opsegu negoli drugi naši krajevi, koji su potpali 
pod Veneciju ili pod feudalne gospodare. I njihov se statut stalno do- 
punjuje u toku vremena, ali su u njemu uvijek vidljiva pravila, koja 
potječu iz predvenecijanskog doba. A budući da su usto Poljičani do- 
seljenici iz Bosne, a njihov statut najopsežniji između statuta pisanih 
našim jezikom, može se vjerovati, da on sadržava najčišće i najpotpunije 
elemente našeg narodnog prava. 

Što nailazimo u tome statutu o našem predmetu? Najprije, na kraju 
statuta, popis od 138 »Plemena i Kuća« poljičkih. »Pleme« poljičko, 
kao i vinodolsko jeste, kako je pokazano, rodovski (gentilski) a ne, 
kao ponegdje kasnije, i političko-teritorijalni pojam. Zato i poljička 

»Kuća« ne može biti drugo nego istoimena »domaća zajednica«, kakvu 
nam opisuje Opšti imovinski zakonik u svojim članovima 964. i dalje.!$ 


Uzmimo zatim čl, 62. statuta. Tu se određuje opći vremenski rok 
Josjelosti za nekretnine sa trideset godina, ali s dodatkom: »da ako je 
s braćom bližnom ali daonom ali vrvnom, iada ne more biti pristojno 
nigdar, nego se more vazda meju braćom vrvnom vrv poati i primiriti 
gdi se komu krivo vidi, i svaka se pravda dvignuti, ča e o plemenšćinu 
ka e vrvitja.«!7 

ČI. 62. stoji u vezi i sa čl. 33.: »Gdi se dile braća, bližna ili daona 
ili sinovi od oca ili ini bližika, kim se podoba razdiliti, iada ako je 
blago gibuće, to e lako razdiliti, nego samo ako bi soda ali provižion 
od gospode, to gre onoj glavi komu e pisano. Ako li je plemenšćina, 
ima pojti na glave, i ima biti mlajem staro ognjišće. I kada se razdile 
pravo, tad ima svak svoje držati. I ako bi se kad posli podilivali ili 
pomirevali, volan je svak podilivat vazda i pomirevati kad mu godi 
drago. Nego samo svaki je volan stati na svojoj ždribenice. / da braća 
ali ini dionici, dokle se godi ne razdile, tada im je sve zajedno, i dobro i 
zlo, i koristi i šćeta, i duzi komu su dužni i tko je nim dužan: to im je 
zajedno općeno dokle se razdile; a kada se razdile, tada e svakomu 
svoj dio.«! 

. Tako su i Poljičani kao i drugi, u jednom dosta kasnom historijskom 
času, a zbog umnožavanja roda, počeli dijeliti svoju »vrvitu plemen- 
šćinu«, svoj ager gentilicius. No, je li time kod njih prestala postojati 
svaka rodbinska imovinska zajednica? Nije, nego je, sasvim jednako 
kao u Rimu, uža zajednica inokosne porodice (zadružna kuća) preuzela 
ulogu nekadašnje šire zajednice plemenske. Odnos između Plemena i 


18 »Kuća je dakle... pojam za obitelj, koja se smatra da je nosilica ukupnog doma- 
ćeg rada i imovine. Pritome ipak ne treba pomišljati na kakvo zdanje ili zdanja, jer, 
stanovala domaća čeljad u jednome zdanju ili u više njih, dok im je god u domaćoj 
zajednici imanje, življenje, radnja, tecivo, Kuća je nepodijeljena te se ona smatrati 
imaonikom« (subjektom prava, pravnom osobom). 

7 »Poati« je u jednoj prepisnoj varijanti izraženo sa »prigledati«, a u četirima sa 
»pravo stati«. »Vrv« je, po Jagiću (Archiv XV, str. 109): linea sanguinis, Taj je izraz, 
kao i »bašćina«, dobro protumačen i u članku Strohalovu: »O hrvatskoj pravnoj ter- 
minologiji«, u »Mjesečniku« god. 1909, str. 735 i d. Vrv je i danas: uže, konopac, 
vrvca (vrpca) pa bi imala značiti krvnu vezu između članova istog plemena. Prema 
tome, bila bi »vrvitja plemenšćina« zemlja, koja je pripadala skupu osoba povezanih 
krvnim srodstvom. »Braća bližna« bio bi skup rođaka označenih u Rimu izrazom 
»agnatus proximus«, a braća »daona« (davna, a ne »diona« kako predlaže Mažuranić 
u Rječniku — zato ne, što statut poznaje pridjev »dioni« u značenju diobe u čl. 111) 
bili bi rimski »gentiles«. 

Izraz: »ne more biti pristojno nigdar«, tumači se: ne može biti dosjelošću stečeno 
nikad. Pravo na diobu i reviziju diobe »vrvitje plemenšćine« je mezastarivo. »Pri- 
miriti« = ponovo izmjeriti, premjeriti. 

158 Soda = plaća, soldum; provižion = nagrada, provizija. Staro ognjište zajednice 
treba da pripadne mlađem (t. j. najmlađem) članu roda, isto tako kao u Kastvu (kap. 
45) sjenokoša, koja je za Kuću bila dobivena u zakup od Općine. Ratio: da duže traje. 
Ždribenica = dio od zajedničke zemlje dobiven ždrijebom pri diobi (sors, xMfipoc). 
Plemenšćina i bašćina, koje po etimologiji odgovaraju rimskom izrazu: paterna avi- 
taque, znače kasnije uopće nekretnine, osobito obradivu zemlju, isto kao i »hereditas« 
u germanskom pravu (na pr. u Lex Saxonum, 66 62, 64). 

Kuće bio je jednak odnosu između Gensa i Familie rimskih: vraćanje 
plemenšćine u rod, kad nije bilo potomstva u Kući (čl. 492) i k tome 
devolucija imovine rođacima, u slučaju da ju je sadašnji bezdjetni uži- 
valac izgubio po kazni (čl. 23a, 36a), i najzad, u korist rođaka, pravo 
prvokupa i otkupa parcela bivše plemenšćine prodanih u nevolji. To 
se nekadašnje pravo prvokupa odnosno današnja tek etička dužnost 
prethodne ponude srodnicima vrši i sada po selima ne samo u Poljicima 
nego i drugdje, premda ih je o. g. z. ($ 1078) još prije podrug stoljeća 
ukinuo; ista pojava se pokazala i u Italiji, pošto je i tamo potkraj IV. 
stoljeća naše ere bilo zakonom ukinuto to pravo bližike, kako će se u 
daljem pokazati. Ivanišević, koji je potkraj prošlog stoljeća prikazao 
Poljica (Zbornik za narodni život i običaje J. Slavena, knjiga IX, str. 
293, 300, 317) piše: »Za kupovanja, prodaje, promine zemalja, ukućani 
činu dogovor, upitaju se stariji muškići ... Kad se kućna čeljad dogovori, 
onda se daje oblast gospodaru, da kupi ili proda onako, kako se je 
govorilo u kući. Kad se prodaju stvari nepomične ka* zemlje, u staro 
doba pod knežijom valjalo je najprije ponuditi bližiku rodbinu, pa kad 
ne bi tija niko od roda, onda ko bolje plati.I danas se još povlači ti 
običaj po nikin selin ...«. (Pisac ove rasprave ih je našao i u Lici i na 
Braču i u Istri). 

Domaćin, kako se vidi, nije nego predsiavnik i opunomoćenik po- 
rodične zajednice, koji radi po ovlaštenju njezinih članova, a ne po miloj 
volji, i to još u doba, kad ga je Opći građanski zakonik učinio indivi- 
dualnim samovlasnikom obiteljske imovine.!? Ako nije bilo izraza »za- 
druga« u tadašnjem narodnom nazivlju, bilo je zadruge, t. i. porodične 
imovne zajednice u sadržini ustanove, koja se u Poljicima zvala »Kuća«, 
kao što se i danas zove u Crnoj Gori. Kako je Strohal pokušao da 
obesnaži značenje poljičkog statuta u našem pitanju? Opet tobožnjom 
neograničenom vlašću oca nad životom i slobodom djece. On kaže (na 
str. 6), da je »upravo nemoguće, da bi već u starija vremena, u vrijeme 
sastava poljičkog statuta, postojala načela zadružnog prava«. Zašto je 
nemoguće? Jer se, veli, iz Ivaniševićeva prikaza vidi, da je »otac obitelji 
imao neograničenu vlast nad sinovima«. Iz kojih se Ivaniševićevih riječi 
to vidi? Iz ovih: »U staro doba, kad su vladali poljički zakoni, otac bi 
potira zločesta sina na galiju«.?" Na drugom mjestu, kako je već na- 
vedeno, Strohal pita, kako to, da bi otac bio morao tražiti suglasnost 
sinova pri odsvoju nekretnina, ako je imao vlast i da djecu ubije i da 
ih proda u roblje! Sada pak doznajemo od Ivaniševića, da je otac činio 


1% Drastičan primjer relikta sinovskog Beispruchsrechta odigrao se na početku 
našeg stoljeća pred poretnim sudom u Splitu, kad je oženjeni sin radiša ubio oca, koji 
je, radi pića, bio prodao jedan »svoj« vinograd stare baštine. Porotnici, većinom iz 
naroda, isključili su namjerno umorstvo (iako je sin ubio oca na spavanju) i odobrili 
šve moguće olakšice, tako da je sin bio osuđen samo na 18 mjeseci lišenja slobode. 

# Da je Strohal imao prilike posjetiti šibensku luku i u njoj galiju austrijske ratne 
mornarice »Schwarzenberg«, na koju su čak i sudski vijećnici slali svoju djecu >u 
moce« (Schiffsjunge), ne bi se čudio, što je koju stotinu godina prije toga pokoji 
Poljičanin slao pokojeg zločestog sina na mletačke galije. Svaki bi otac normalno 
volio, da zadrži sina kod sebe dajbudi zato, da iskoristi njegovu radnu snagu. 

dogovor sa ukućanima, a onda tek prodavao i kupovao onako, kako se 
govorilo u kući. Vidi se, nastavlja Strohal (str. 7), da »poljički statut 
nije tek slučajno propustio postaviti ustanove o zadružnom pravu.« To 
kod njega znači, da statut nije ta pravila zato postavio, što zadruga 
nije bilo. No (na str. 6) Strohal piše, da u Ivaniševićevu zborniku »ima 
više jasnih dokaza, da zadruga u Poljicima doista postoji«. Dakle: u 
doba kad je vrijedio poljički statut (do godine 1816.) ne bi bilo zadruga, 
nego bi one bile kasnije nastale, a nastati su potom mogle tek u doba 
kad je vrijedio austrijski o. g. z. (u Poljicima od god. 1817., poslije 
prestanka francuske okupacije), to jest u doba, kad je vrijedio zakonik, 
koji ni ne poznaje zadruga, kao što ih ne poznaje ni novo dalma- 
tinsko ni istarsko pokrajinsko zakonodavstvo! Ne, zadruge su posto- 
jale i prije i poslije izdanja o. g. z-a, pa i usprkos njemu, jer su 
one bile jedna od naših starih narodnih ustanova, osnovna organi- 
zacija u našem porodičnom i nasljednom imovinskom pravu, koja je 
još u cijelom XIX. i u polovini XX. stoljeća imala svoje materijalno 
opravdanje u privrednim prilikama i proizvodnim odnosima našega sela. 
Srbija, Crna Gora i uža Hrvatska imale su mogućnosti da ih i u XIX. 
stoljeću ozakone u svom autonomnom zakonodavnom području, a u 
Dalmaciji i Istri postojale su one via facti prema starim statutima i 
običajima. Tako i u Poljicima: uzmimo na um čl. 49a njihova statuta. 
On kaže: »Zakon od plemenšćin je ovi: ča est stara bašćina, ka je ošasta 
od prvih, oni tko ju drži ima ju radovati i uživati i ob noi živiti; da 
nije podobno da ju kamo strati i obrati brez velike nevole, nego, kako 
veli stari zakon i običaj, da ju ondi oide, gdi je i zastuo.«?! 

Izrazi »držati, uživati i ob njoj živiti« pokazuju posjed, a ne vlasni- 
štvo; stara baština, ostavljena od predaka, jest neotuđiva i za života i za 
slučaj smrti; njezin držalac i uživalac ima je ostaviti ondje, gdje ju je 
zatekao, kaže zakon kao pravilo; po samom jednom izuzetku može je 
držalac za života otuđiti: u krajnjoj nuždi (poljičku »veliku nevolju« 
izrazila je Lex Saxonum — oko god. 800. n. e., u čl. 62. — riječima: »van 
ako je možda glađu prisiljen«, dakle svakako samo u opsegu potrebe, 
to jest po pravilu djelimično). Stara baština ostaje Plemenu odnosno 
Kući kao takvima, sve dok se materijalno ne razdijeli; dok se ne raz- 
dijeli, traje kolektiv stvarno; ali i kad se razdijeli, njegova zemlja nosi 
biljeg rodovske zajednice, jer, ako se u velikoj nevolji ima otuđiti, mora 
se ponuditi najprije onima, kojima ili čijim je precima kao nepodijeljena 
pripadala. Dakle i prvokupno i otkupno pravo, kao posljednji njezin 
ostatak, vuče svoje porijeklo iz nekadanje rodovske zajednice i dokazuje, 
da je ona postojala. Skup »braće daone« bilo je Pleme, skup »braće 
bližne« bila je Kuća, kasnije se za posljednji skup uopćio naziv Za- 
druga. Kako god ih zvali, bile su to zajednice s kolektivnim vlasništvom 
zemlje. Kako onda poljički statut ne sadržava »načela zadružnog prava«? 
Ta on mu je postavio strukturne temelje, propisao stege i okvire, u ko- 


*! »Ošasta od prvih» = ostavljena od predaka; »radovati« = obrađivati; stratiti 


(i danas u Dalmaciji i Istri) = potrošiti; »da ju ondi oide gdi je i zastao« = da je 
ondje ostavi, gdje ju je i zatekao. 

jima postoji, i odredio prirodu i svrhu: ta zemlja ima ostati članovima 
roda. Zašto? Jer oni od nje žive. 

Za neprikosnovenost stare baštine svjedoči i njezina suprotnost: teko- 
vina. Dok je prva, isto kao i starorimska zemlja, izvan prometa, dotle 
s drugom može njezin imalac raspolagati i za života i za slučaj smrti. 
Naše zadružno pravo narodno poznaje svagdje tu »osobinu«,?? a poljički 
je statut opisuje ovako (čl. 49. st. 2.): »Čagod čovik prinajde i pribavi, 
ali inako kako godi dostigne sobom i svojim trudom, ča bi prinašao, 
to svaki zakon hoće da e tim volan i slobodan i u smrt i u život ili mu za 
put ili za dušu ili ča mu godi ugodno od toga učiniti, rekući ono ča je 
on osobito našao i dobio ili pribavio posli dila s kim dio ima u ple 
menšćini«. Iz toga člana vidimo još, da osobina može nastati i postojati, 
tek kad je zadružna zajednica razdijeljena; dotle član zajednice stječe za 
nju, isto kao i po čl. 968. 0. i. z. Vidi se dalje (iz čl. 49b), da, iako se 
sa osobinom može načelno slobodno raspolagati i za slučaj smrti, ipak, 
kad otac ima više djece: »nije tribi da jednom mimo drugoga sasvim 
sve na smrti oide a drugoga sa svim uhili (=liši) nego onako kako je 
dostojno i podobno«. Tu statut nije mogao određenim načinom ograni- 
čiti vlast očevu, jer se tu ne radi o staroj baštini nego o očevoj ličnoj 
tekovini. Ali porazno govori protiv Strohala sama okolnost, da ni s tom 
svojom čisto ličnom imovinom otac ne smije po miloj volji raspolagati. 
Što poslije toga ostaje od Strohalova neograničenog i krutog individual. 
nog vlasništva? 

Najzad tek u jednom novijem dodatku statutu (vidi čl. 49c_ u izdanju 
Akademije) nabrajaju se krupni razlozi, zbog kojih otac može »uiliti 
svoje sinove od bašćine«. Ti su razlozi uglavnom jednaki Justinijanovim 
(iz Novele 115), koji su bili općenito recipirani, kad se i kod mlađih 
naroda pojavila slobodna instituciona oporuka kao plod nadvlade ili bar 
stremljenja ka neograničenom individualnom vlasništvu domaćina i kao 
kasnija korektura njegova. Kasnija dopuštenost isključenja nevaljanog 
sina dokazuje postojanje baš suprotnog normalnog pravila, po kome je 
sin morao imati udjela u baštini predaka i doma, u kome je živio i radio, 
što je uostalom postulat i prirode i pravde i potrebe života. 

Tako u historijskom razvitku dolazimo do otkupnog prava bližike. 
ČI. 51la kaže: »Najprvo zakon stari hoće, da se plemenšćina ne more 
prodati ni založiti u tmi toi rekući otai, a navlastito od bližnjega, da 


#2 Taj izraz poznaju i »Bunjevci«, koji su pred nekih 300 godina došli u Bačku 
iz krajeva oko Dinare, pa i iz Poljica (na pr. Pleme i Kuča subotičkih Antunovića). 

Tu ni Strohal ne bi mogao reći, da »osobina« nije postojala zato, što je statut 
tim imenom ne naziva, jer ipak statui govori, da je to imovina, koja se »dostigne 
sobom i svojim trudom«, kao i »ča je on osobito našao i dobio«. Osobina je a con- 
trario i dokaz, da je postojala zajednica, ono što im je »zajedno općeno« (čl. 33 
statuta), dakle zadružno. 

»Rekući ono« = to jest ono. 

* Dakle se u Poljicama »stara baština« nije mogla zavještati ni »za dušu«. 
Protivno određuje cit. Lex Saxonum. Taj je starogermanski propis naveo Engelsa 
(Porijeklo, gl. IX) na izreku, da su oporuku »kod Nijemaca uveli popovi, da 
bi čestiti Nijemac mogao bez smetnje zavještati crkvi svoju baštinu«. 

ima se prodati svitlo, slobodno, i ponuditi prvo bližežega svoga, a zakon 
e stari poljički da ima opoviditi oni koi misli prodati, po tri zbora ali o 
knezu na tri obroke, govore: ovo ću prodati, ako će koi bližni kupiti, 
pristupi, ako li ne će, a ja ću komu mogu«. ČI. 51b: »A iko prodaje, ne 
more iskupiti opet. Da sada su Poljica i jošće uzakonila, da je bližni 
volan iskupiti do godišća«.?“ :' 

Zatim dolaze tri člana o redu prvenstva među bližikom i o obavezi, 
da zemlja, koja se prodaje, bude procijenjena od »cincih dostojnih«. 


Dopustivši izuzetno držaocu da proda plemenšćinu u velikoj nevolji, 
statut je propisao postupak pri takvoj prodaji: zemlja se ima ponuditi 
najprije bližiki, da je kupi. Sankcija? Ne može biti nego ništavost 
posla, jer je protivan preceptivnom propisu. Time je utvrđeno pravo 
prvokupa bližike. Ta zemlja ne smije dakle načelno izići iz posjeda 
roda. Ratio legis je lijepo izražena i opisana u kotorskom statutu (kap. 
433.): ut habeant ad vivendum. Prodanu zemlju je isprva, kao i drugdje 
tako i u Poljicima, mogao od kupca otkupiti i sam prodavalac, ako bi 
kasnije namaknuo sredstva. Ali kupac je prirodno želio, da se oslobodi 
te neizvjesnosti, pa je i pronađen način, da se protiv prodavčeva oikupa 
obezbijedi (Historijat kod Strohala, str. 11-16); ponekad pak ili pro- 
davalac nije imao sredstava za otkup ili je zanemarivao, možda i zlobno, 
ponudu i oglašenje prodaje (kako pokazuje i statut korčulanski u svom 
čl. 148.), ili, pogotovu ako je dobio naknadu za odreku ili je bila ugo- 
vorena odustatnina, nije mario za rođački nego za svoj interes. Zato 
su najzad statuti, kao i poljički, u očevidno kasnijim dodatnim čla- 
novima, prosto oduzeli prodavcu pravo na otkup. Ali su, — a to pokazuje 
čvrstoća starog prava rođačkog na imovinu bivše njihove zajednice —, u 
isto doba utvrdili otkupno pravo rođaka. Da je postojalo Strohalovo 
iskonsko individualno vlasništvo, kako bi se pravo otkupa davalo bližiki, 
kad ga se »neograničeni« vlasnik odrekao? Nije dakle rođački otkup u 
čl. 5Ib neka sasvim nova ustanova, nego je relikt stare zajednice pri- 
lagođen novim prilikama. Prije njih nisu ti propisi bili potrebni, jer je 
otudivanje baštine bilo zabranjeno. Postepeno popuštanje bilo je poslje- 
dica pritiska individualističkih stremljenja i metoda, u kojima su se 
ispoljavali.?5 


*& »Toi rekući otai« = to jest potajno; »opoviditi« = oglasiti; »ali« == ili; »o 
knezu na tri obroke« = na tri ročišna dana, koje drži knez (obilazeći knežiju); 
»govore« (particip) =* govoreći; »pristupi« (imperativ) = neka pristupi; »iskupiti do 


godišća« = otkupiti u roku od godine dana. 

#5 Težnja za slobodnim raspolaganjem stvorila je i novu ustanovu, koju je maše 
narodno pravo nazvalo »bezvjetje«. (Mažuranićev Rječnik h. v. i Strohal str. 13. i u 
latinskim ispravama: besusetyum). Etimološki mogao bi se taj izraz izvesti iz: bez 
vjetja. Glagol: vjet, ujet, čt, u starom jeziku (tako i u zakonu Vinodolskom, čl. 5, 
29, 31), a u nekim našim krajevima i danas, znači: uzeti, uhvatiti, pa bi imenica 
»yjetje« mogla značiti i »ođuzimanje« (0. i, z. u svom čl. 874 naziva kupoprodajnu 
evikciju: oduzam), Prodavac bi, povrh cijene za nekretnine, dobio još i ugovoreni 
iznos novca »besuetyo, secundium legem Sclavorum«, uime i kao znak odreke na 


243 


IV. 


»LEX DUDUM« 


O konstituciji careva Gracijana, Valentinijana i Teodozija od god. 
391. n. e. (Codex Theodosianus III, 1, 6), koju je talijanska pravna po- 
vijest prozvala gornjim imenom po početnoj riječi njezinoj, nema re- 
dovno spomena ni u opsežnijim udžbenicima rimskog prava; auiori, 
koji podržavaju teoriju vječnosti privatnog vlasništva, prešućuju taj za- 
kon, jer bi inače ipak morali objasniti paradoks, da je u državi zapadno- 
rimskoj, koja je za njih model za iskonsko neograničeno individualno 
vlasništvo, — u jednom povijesnom razdoblju postojao i pisani zakon, 
koji nije dopuštao rimskom vlasniku da svoju stvar proda kome hoće, 
i da je i u Rimu postojalo pravo bližike na prvokup i dosljedno na 
otkup, kome se pravu, za analogno razdoblje, poriče postojanje i kod 
drugih naroda prvenstveno s pozivom na rimsko pravo, 

Međutim baš sudbina toga zakona pokazuje, kako malo snage i vrijed- 
nosti imaju propisi, koji se nameću dekretima predstavnika vladajućih 
klasa, kad su ti propisi u protivnosti sa zahljevima života, Iz navedenog 
članka Leichtova proizlazi, da je prvokupno pravo bližike živjelo kroz 
stoljeća u Italiji i poslije Lex dudum, koja je to pravo ukinula; tu je citi- 
ran i autor Tamassia, koji vršenje toga prava naziva consuetudo contra 
legem; potrebe života bile su jače od carskih zakona. To se vršenje vje- 
rojatno odvijalo bez smetnja, jer je tad zapadnorimsko carstvo bilo na 
izdisaju, a poslije njegove konačne propasti, preuzele su državne funk- 
cije municipalne Općine, koje su sve s reda u svojim statutima normirale 
pravo bližike. To je pravo vrlo detaljno razradila osobito Venecija u svom 
statutu od god. 1242., gdje je istaknuto (isto kao i u poljičkom), da to 
nisu novi propisi nego sistematski sređeni stari zakoni i običaji. : 

Spevec ne spominje toga zakona. Strohal ga je poznavao, ali mu je 
posvetio svega četiri retka ne upuštajući se u njegovo tumačenje i ne 
izvodeći iz njega nikakva zaključka. On kaže: »Već naime u doba cara 
Konstantina Velikoga određeno je: »proximis consortibusque concessum 
erat ut exiraneos ab emptione removerent«, no ta se odredba dokinula 
već god. 391. kao neopravdano ograničenje prava raspolaganja svojom 


pravo otkupa, nazadne kupnje. Znači, prodavac je imao ex lege ili ex more pravo 
da otkupi zemlju, koju je (u nevolji) prodao. 

Isti ustanova izražava se u ruskim kupoprodajnim ispravama iz 15. i 16. stoljeća 
riječima: »bez vikupa«, bez iskupa (i poljički statut u svom čl. 5lb kaže: iskupiti 
mjesto otkupiti). 

Poljički statut pokazuje, da je u povodu ukidanja otkupnog prava prodavčeva u 
isto doba ozakonjeno otkupno pravo u korist bližike, jer bi inače prodavac, u svom 
interesu, mogao lišiti rođake njihova još uvijek živog i priznavanog prava na zemlju 
bivše im zajednice. Može li biti jačeg dokaza, da oikupno pravo bližike vuče svoj 
korijen iz prvobitne rodovske imovinske zajednice? 

Odnosna isprava (Smičiklas, Cod. dipl. IV 461, od god. 1251.) nađahnula je Ma- 
Žuranića 1. c. ovom mišlju: »vidimo, kako ne može po našem pravu dio baštine 
nitko odsvojiti, a da ne privoli bratstvo, bližika, možda u staro vrijeme i sve pleme 
njegovo«. 

imovinom« (str. 28.). Strohal, koji tvrdi, da što dalje idemo u prošlost, 
to grublje, kruće, bezobzirnije individualno vlasništvo susrećemo, nije 
nam objasnio, kako to biva, da zakon koji ograničava vlasnika, prethodi 
zakonu, koji vlasnika oslobađa i posljednje stege. 

Lex dudum (tek potkraj četvrtog stoljeća naše ere!) obilježuje mome- 
nat, u kome je rimsko vlasništvo, po pozitivnom pravu, postalo neogra- 
ničenom vlašću, ius utendi et — ubutendi. Tu pravnopovijesnu prekretnu 
točku vrijedi bolje osvijetliti ne samo zato, što se time uklanjaju zablude 
odnosno namjerna izvrtanja na području rimskopravne nauke, nego naro- 
čito zato, što će se i tu pokazati, da se isti proces izvršio kod svih naroda, 
uključivši i rimski, i iz istih razloga, i time dokazati, da je pravo pro- 
izvod potreba života i borbe za njihovo zadovoljenje i na strani moguć- 
nika i na strani podčinjenih. 

Zakon Gracijana i drugova glasio je: »De iure protimeseos proximis et 
consortibus adempto. 

Dudum proximis consortibusque concessum erat, ut extraneos ab 
emptione removerent, neque homines suo arbitratu vendenda distrahe- 
rent: sed quia gravis haec videtur iniuria, quae inani honestatis colore 
velatur, ut homines de rebus suis facere aliquid cogantur inviti, superiore 
lege cassata, unusquisque suo arbitratu quaerere vel probare possit 
emptorem«. 

»O oduzimanju prava prvokupa bližnjima i zajedničarima, 

Nekada?“ bijaše dopušteno bližnjima i zajedničarima da odstrane tuđe 
od kupnje i da tako ljudi ne mogu po svojoj volji raspolagati s onim, što 
bi htjeli prodati; ali budući da smatramo, da je to teška nepravda — koja 
se pokriva taštom krinkom pristojnosti, — da ljudi budu prisiljeni protiv 
volje učiniti nešto sa svojim stvarima, ukidajući pređašnji zakon (odre- 
đujemo), da svaki po miloj volji može tražiti odnosno prihvatiti kupca«. 

Tome zakonu dodana je u Gotofredovu izdanju Teodozijeva zakonika 
(god. 1736., str. 286) najprije ova »Interprelatio«: »Prior ordinatio legis 
fuerat, ut si unus ex consortibus quacunque necessitate rem vendere 
voluisset, extraneus emendi licentiam non haberet. Sed hoc melior pro- 
batur indultum, ut quicunque de rebus suis libero utatur arbitrio et pra- 
etermissis consortibus vel propinquis, cui voluerit vendendi liberam 
habeat facultatem«: »Pređašnji propis zakona bijaše, da, ako bi jedan od 
zajedničara, zbog ma koje potrebe, htio prodati stvar, tuđi nije imao 
ovlaštenje da je kupi. Ali boljim se priznaje ovo dopuštenje, da svaki, 
koji ima slobodnu volju s obzirom na svoje stvari, ima i ovlaštenje da ih 
slobodno proda kome hoće, prelazeći preko zajedničara ili bližnjih«. 

To je očevidno bilo obrazloženje zakona Gracijana i drugova. ' 

Zatim je, kod Gotofreda, dodan i ovaj »Commentarius«: »Honestatis 
leges suadent in emptione proximum et consortem praeferri — proximi- 
tatis et consortii ratio iure habenda videtur: proximilatis primum quia 


* Dudum se obično prevodi sa »odavna« osobito u izrazu »iam dudum« (već 
odavna) ali se u rječnicima nađe i »nedavno«. Pošto su oba ta izraza rastezljiva, uzet 
je srednji: nekada. 

magna esse ferme solet in rebus quae a maioribus aut cognatione profi- 
ciscuntur affectio, interest scilicet nostra res maiorum in gente et familia 
permanere«: »Zakoni pristojnosti savjetuju, da se kod kupnje dade pred- 
nost bližnjemu i zajedničaru; — razlog bliskosti i zajednice ima se s pra- 
vom uvažavati: bliskosti u prvom redu, jer postoji jaka privrženost za 
stvari, koje potječu od predaka ili rodbine; imamo naime interesa, da 
stvari predaka ostanu u rodu i porodici.« 

Ne vidi se jasno, otkud potječe ovo posljednje tumačenje. Manje je 
vjerojatno, da su to Gotofredove refleksije, jer on tek iza toga teksta 
iznosi svoj komentar, a bilo bi i neobično, da on, prikazujući već mrtvi 
zakon, lično polemizira sa zakonodavcem bez potrebe i svrhe. Vjero- 
jatnije je naprotiv, da je to bilo obrazloženje pređašnjeg zakona, koji je 
priznao pravo bližike na prvokup. Na taj zaključak upućuju i riječi: 
»honestatis colore velatur«, koje Lex dudum iznosi protiv pređašnjeg 
zakona, gdje se dakle nalazila i »honestas« kao ratio legis. 

Kad je taj pređašnji zakon nastao? Gotofred nagađa, da mu je autor 
mogao biti Konstantin (god. 306-337. n. e.), ali razlog, koji za to navodi, 
teško će koga uvjeriti. On naime kaže, da je Konstantin bio kršćanin, a 
da otkupno pravo bližike postoji i u Mojsijevu zakonu. No Konstantinovo 
je kršćanstvo uopće vrlo problematično; on je, istina, iz razloga poli- 
tičkog oportuniteta paktirao sa kršćanstvom, ali baš razlozi oportuniteta 
su ga morali odvraćati od povezivanja kršćanstva sa židovstvom, jer je 
kršćanstvo već u prvom stoljeću stajalo na rainoj nozi sa židovstvom 
(Flavius, Antiq. 20, 9, 1 i Djela apostolska). 

Postoji i jedan formalan argumenat, koji bi isključivao Konstantina 
kao zakonodavca prava bližike u Rimu. Codex Theodosianus je po Teodo- 
zijevoj konstituciji, kojom je određeno sastavljanje njegovo (god. 435. — 
C. Theod. 1, 1, 6), imao sadržavati konstitucije careva počevši od Kon- 
stantina, a u Teodozijevu Kodeksu te tobože Konstantinove konstitucije 
— nema. Pravo bližike je dakle, ne samo stvarno nego i formalno (zako- 
nodavno), moralo u Rimu nastati prije Konstantina. Kada, kako i po 
kojem materijalnom osnovu? 

U prethodnoj je raspravi pokazano (»Rad«, knjiga 283.), da je poslije 
svršetka drugog punskog rata, zbog silnog priliva zlata, robe i robova iz 
pokorenih zemalja, započeo u Rimu veliki ekonomski preobražaj, pro- 
speritetna kriza, koja je iz temelja izmijenila proizvodne i uopće pri- 
vredne i društvene odnose rimske. Ta je kriza naročito imala za poslje- 
dicu uništenje malih posjednika zemljoradnika, zakupaca (posesora) 
državnog zemljišta, na mjesto kojih dođoše veleposjednici — robovlasnici, 
dok su prijašnji mali posjednici, građani rimski, stotinama tisuća umno- 
žavali urbanski proletarijat. Klasi bogatih je, poslije poraza braće 
Grakha, uspjelo postići, da se novi posjednici agri publici zakonođavnim 
putem (god. 111. pr. n. e.) oglase za individualne vlasnike toga zemljišta, 
koje je sačinjavalo glavninu obradive zemlje u Italiji; osim toga razvila 
se naglo robno-novčarska privreda na ogromnom ostvarenom tržištu. Na 
pravnom području odrazilo se novo stanje ustanovom individualnog pri- 
vainog vlasništva sa pravom na neograničeno slobodno raspolaganje imo- 

vinom i za života i za slučaj smrti. Sasvim je razumljivo da se u to doba. 
ne može postaviti postanak prava rođaka na prvokup: ako tada nije tre- 
balo da otac ima obzira ni na rođenu djecu, koju je mogao isključiti iz 
nasljedstva bez navođenja razloga, pogotovu nije trebalo da ima obzira 
ni prema daljim rođacima. 

Ali sva nagla i totalna dostignuća sadržavaju već u svom začetku klice 
za svoje slabljenje. Tome procesu se nije oteo ni Rim. Prejako je još bilo 
u narodu osjećanje bivšeg zajedništva; nasljedno i tutorsko pravo agnata 
i gentila bilo je u punoj pravnoj snazi još u početku carstva. Zato je 
protiv neograničene dispozitivne vlasti, podržavane interpretacijom con- 
tra legem od zvaničnih predstavnika bogataške klase, nastao otpor, koji 
se izrazio preko centumvirskog narodnog suda u načelnom pravilu, da 
član zajednice ne može biti lišen udjela bez dokazanih teških razloga ne- 
dostojnosti. To je pravilo steklo i konačno pravno priznanje oko god. 
200. naše ere (Paulus). Ne će se stoga pogriješiti, ako se uzme, da su se 
materijalno nužno nasljedno pravo i pravo prvokupa srodnika ozakonili 
kao blizanci, jer to oboje imaju isti materijalni i historijski osnov: bivši 
'kondominij na res maiorum i interes da stara baština ostane in gente et 
familia. Drugi osnov pravu bliže rodbine ne može se zamislili, a o tome 
nas uvjerava i navedena terminologija?7 obrazloženja odnosne konstitu- 
cije: pravo bližike potječe iz stare zajednice, bilo gentilske bilo famili- 
jarne, ono je ozakonjeno kao ograničenje relativno vrlo kasnog postanka 
individualnog vlasništva zemljišta i kao njegova korektura, isto kao i 
nužno nasljedno pravo najbližih srodnika. Nije od važnosti, da li su 
obje te ustanove nastale stoljeće ranije ili kasnije; važno je, da su one 
postojale i u tobože odiskona krutom individualističkom Rimu i da Rim 
nije ni u tome izuzetak od općeg pravila. 


V. 
IZ BIZANTSKOG PRAVA 


Poslije Lex dudum nije moglo biti zakonskog prvokupnog prava bli- 
žike ni u istočnom dijelu države rimske, jer je podjela carstva, pa i to 
najprije samo administrativna, bila izvršena poslije toga zakona. Ali, da 
je to pravo postojalo na istoku i prije toga zakona, izlazi ne samo iz 
činjenice, da je t. zv. Konstantinov zakon, koji to pravo ozakonjuje, vri- 


#7 Proximi su naša bližika po srodstvu, a consortes su članovi iste zadruge. Rimska 
je zadruga naime izvorno sastavljena od braće, koja se nisu podijelila, nego su 
ostala da skupno žive i rade na zajedničkoj baštini (Consortium hereto non cito — 
legitima et naturalis societas: Gaius, Psi 182). Ali Plinije svjedoči, da su još u carsko 
doba i nerođaci osnivali pred pretorom takva radna udruženja po primjeru braće 
(societas ad exemplum fratrum). Otud i u Rimu i drugdje pravo prvokupa i u 
korist zajedničara, pa analogno i susjeda, iako nisu srodnici. Ekonomski razlog je 
jasan. 

jedio za cijelo carstvo, nego i iz činjenice, da se još potkraj IV. stoljeća 
prvokupno pravo nazivalo i u Naliji grčkim izrazom. Zato je razumljivo, 
zašto u poznijim bizantskim izvorima ne nalazimo više to pravo kao opću, 
nego samo kao posebnu ustanovu, koja će iz osobitih razloga vrijediti 
jedino za točno određeni krug zemljoradnika. Tako znamo, da je Justi- 
nijan, normirajući ustanovu emfiteuze, priznao vlasniku zemlje pravo 
prvokupa emfiteutskih prava, ako bi emfiteuta htio da ih proda. U 
Bizantu je nadalje postojala neka vrsta seljačkih zajednica na državnom 
zemljištu; naseljenici, i kad su obrađivali zasebne parcele, odgovarali su 
državi skupno za dažbine, koje su se od tog skupnog zemljišta imale pla- 
ćati (šmBoM| = daća, namet; tom se riječju ponekad označuje i cijela 
ustanova); ako je član zajednice htio da proda svoja prava, mogao je da 
ih proda samo sunaseljeniku, a ne strancu. Potanko su ti odnosi bili ure- 
đeni novelom Romana Lakapenosa (stvarnog vladara u doba cara Kon- 
stantina VII. Porfirogeneta), godine 922. n. e. Po toj noveli nije prvo- 
kupno pravo pripadalo više svim sunaseljenicima, nego u prvom redu 
onim bližnjima otuđivača, koji su po srodstvu (&zo ovyyevelac) uživali 
odnosne nekretnine zajednički, bilo da su još u nepodijeljenoj zajednici, 
bilo da u su njoj nekad bili pa se podijelili (eto i ovdje krupnog podatka 
za porijeklo prvokupnog i oikupnog_ prava iz rodovske zajednice!), U 
drugom redu pripada prvokupno pravo onima, koji su bili u zajednici sa 
otuđivačem ne po srodstvu i nasljedstvu nego po kom drugom osnovu; 
zatim onima, čija su zemljišta tvorila fizičku cijelost, i najzad međašnjim 
susjedima. O naumljenoj prodaji imao je otudivač obavijestiti ovlaštenike 
određenim redom. Kako pređašnji propisi, tako je i ova novela imala za 
pobudu i cilj određenje lica, koja državi suodgovaraju za dažbine, a ne 
interes prvokupaca. 


Strohal je lijepo izložio (str. 28 i d.), kako su odnosne bizantske kom- 
pilacije bile u nekoliko redakcija prenesene i na naš jezik (isto kaoi neki 
drugi postjustinijanski zakonici, osobito u našim južnim krajevima). Ali 
neke od tih redakcija sadržavaju i više i različitijeg gradiva od bizant- 
skih. Uzmimo za primjer onu, koja je objavljena u zagrebačkom »Mje- 
sečniku« godine 1911. (str. 229-241) pod naslovom: »Tako zvani zakon 
cara Konstantina i Justinijana u Srba i uopće u Južnih Slavena«. Objavlji- 
vač Rudolf Strohal navodi, uvjerljivije nego li Ivan, da je tu sačuvan 
narodni jezik iz Hercegovine ili Zele iz XIV. stoljeća, te (na str. 231), 
da su u Dalmaciji, Istri i po Hrvatskom Primorju pojedini gradovi i po- 
veće Općine imale svoje zakonike i statute napisane na hrvatskom ili 
latinskom ili talijanskom jeziku, koji su bili većinom »plod uobičajenog 
u dotičnom mjestu prava«. Taj »takozvani zakon cara Konstantina i 
Justinijana«, govori među inim (čl. 4. na str. 234): »Ako ko proda nivu 
ali vinograd ali drugu česovu stvar. Ako hoće tko u selu aliti u mjesto 
prodati koju stvar namjesnu to jest kuću ali bašćinu, da e ne može pro- 
dati nadvornjemu čoiku nego od sela seljaninu, ako li tko i kupi, ta 
kuplja da e nevaljatna nego da primi rukodavanje. Ovo se razumije ako 
pridje ne aviza bližike kad prodaje aliti nivu ali vinograd ali mlin, i to 
deset godišća se gnati ga može; ako li pak ne budu volni seljani kupili, 

tader može biti voljan prodati.« Ili čl. 20. (na str. 235): »Ako tko proda 
komu koju stvar nedvižimu, a ne pita braću mlađu, bili e kćeli oni kupit 
takvu, prodaja e nevaljatna, ne samo oni nego i djeca nih mogu išćerat, 
er e stvar temeljita, i do dvadeset i pet godišća gnati se može. To se razu- 
mije, kuća ali bašćina ali mlin«.#5 


U redakciji objavljenoj u Mjesečniku nalazi se i propis o tom, kome 
ima pripasti »istragbina« t. j. imovina kuće, koja se »istražila« umrijevši 
bez potomstva. Taj (čl. 37.) glasi: »Od istragbine ne mogu reditat susjedi 
izvan onih koji su ot onoga roda i onih koji izlaze od bližnega koljena«. 
Sadržine čl. 20. i 37. nema u odnosnim bizantskim izvorima. Bizant je tad 
imao još od Justinijana potpuno izgrađeno porodično i nasljedno pravo 
na bazi individualizma. Ti članovi sadržavaju naše rodovsko imovinsko 
pravo, prvokupno i nasljedno. Ako smo mi, kako pokazuju navedeni slu- 
čajevi kletava, imali pravo pobijanja odsvoja učinjenih na štetu rodbine, 
još u X. stoljeću, zašto bi nam bilo trebalo preuzimati takva pravila od 
Bizanta, gdje je rodbinsko pravo prvokupa bilo ukinuto, pa pet stoljeća 
zatim oživljeno, ali tek samo radi specijalne ustanove kmeiskih selišta, 
a ne kao opće pravilo rodbinskog prava, kakvo je kod nas. Bit ćemo zato 
bliže razumu, ako kažemo, da su naši stari u XIV. stoljeću (po jeziku 
sudeći moglo bi to biti i kasnije) htjeli da svoja vlastita pravila potkrijepe 
i autoritetom imena Konstantina i Justinijana. Uostalom, sve to skupa 
nije ni naše ni njihovo, nego je opće i svačije; potrebe života su stvorile 
takva pravila i ustanove, kao kod svih drugih tako i kod nas. Razlika je 
jedino u tome, što su se oni kod starijih naroda pojavili ranije, a kod 
mlađih kasnije. 


Što o tome misli Ivan Strohal? On piše (na str. 31): »Istina je doduše, 
da narod nije baš lako poprimio to otkupno pravo, koje nije odgovaralo 
njegovoj pravnoj svijesti i koje je bilo kreirano s obzirom na vizantski 
porezni sustav. Ali u tom otkupnom pravu našao je on potkrepu za svoje 
uvjerenje, da vlasnik može, ako mu dostaje gospodarska snaga, otkupiti 
prodano zemljište i da se dužnik može otkupiti iz svoga zavisnog polo- 
žaja, ako ima čime da namiri tražbinu svoga vjerovnika. Pa kad je po- 
slije, jer nije išlo s jednostavnim zabranama svakoga odsvoja u korist 
crkava, prisiljen poslužit se za tu svrhu otkupnim pravom, nije ga ta 
uredba tako nepripravna zatekla, kako ga je zatekla pomenuta novela 
cara Romana 1. Lekapena i kompilacije, u koje su odredbe te novele 
uvrštene«. 


Što se na te gole kombinacije, koje su u protivnosti s našom pravnom 
historijom, može reći? Da Strohal luta u daljinama i visinama tražeći 
uzrok, koji je pred njim, ako hoće da ga vidi. Nije to naš narod primio 
od drugih, već je, poput svih drugih zemljoradničkih naroda, sam stvorio 
radi svojih životnih potreba. Sve do nadvlade individualizma, zemlja, jer 

# Namjesna =" nepokretna; nadvornji = izvanjski, stranac; rukodavanje bi ovdje 
imala biti cijena, koju je stranac platio, inače u Zeti znači i zajam; aviza == 
obavijesti. U toj kompilaciji ima dvadesetak riječi talijanskog porijekla, koje s? 
i danas čuju u Crnoj Gori i Hercegovini. 

se od nje gotovo isključivo živjelo, nije bila predmet trgovine i spekula- 
cije; ona je neotuđivo pripadala zajednicama: plemenskim, porodičnim, 
općinskim, državnim. Što je prirodnije, nego da se ona, i kad je postala 
predmet prometa, nastoji sačuvati onima, čija je bila, ako im je potrebna 
za održanje života, a to im je bila, sve dok se nisu razvili i drugi oblici 
proizvodnje i privređivanja. Sve što se može dopustiti jeste, da su mlađi 
narodi mogli primati od svojih naprednijih susjeda poneke forme i pro- 
cedure u ostvarivanju tog zahtjeva. Ali sama ustanova je zajednička 
svima, jer je zasnovana na istoj materijalnoj podlozi: primum vivere. 


(Primljeno za štampu na 8. sjednici I. odjela od 19. IX. 1952.) 

FERDO ČULINOVIĆ 


NEKA PITANJA IZGRADNJE NOVOGA 
JUGOSLAVENSKOG PRAVA 


Nije isključeno, da bi anketa o pitanju — »treba li za bolje razumije- 
vanje pozitivnog prava znati i njegovu historiju« — vjerojatno pokazala, 
kako nije malen broj onih, koji se s pragmatističkom bezobzirnošću 
odnose prema onomu, što je bilo, a ističu važnost isključivo onoga, što 
je danas. Ne može se nipošto poreći, da je daleko uočljivija korist od 
savremenoga, nego li pouka iskustva prošlosti. Razumljivo je nadalje, što 
se prema nekadanjem pravu prednost daje pozitivnoj normi, ali sve to 
još nije nikakav osnovani razlog, da se skreće u skrajnosti prakticističkog 
antihistorizma. 

Izuzmemo li historijsku pravnu školu, koja upućuje na značaj histo- 
rije prava, ali zapada u fantazmagorije narodnjaštva, može se uglavnom 
reći, da idealističko shvaćanje prava ne vodi mnogo računa o genezi 
prava. Davno je tako bilo, još prije Comtova pozitivizma, a tako je i 
danas na području neopozitivističkog normativizma. Svakako je oprav- 
dana Kelsenova teza, da je »pravo ... uvijek pozitivno pravo«!, ali je ona 
točna samo onda, ako se pojam prava uzima u njegovu strogom i užem 
smislu, te se pod time razumijevaju samo savremene, važeće pravne 
norme, ali ne i one, koje su to još jučer bile. No uza sve to ipak je neosno- 
vano, ako se pored davanja prednosti pozilivnom pravu zaboravlja na 
njegov historijski razvitak i prelazi preko onoga, što mu je prethodilo i 
što ga je sa svoje strane uvjetovalo. Takvo tumačenje pozitivnog prava 
ne može biti točno ni pravilno. 

Za našu osnovnu temu ne bi ni bile potrebne ove uvodne riječi, kada 
se i na području savremenoga jugoslavenskog prava ne bi pojavila pita- 
nja, koja upućuju na zaključak, da ni ovdje nije sasvim stran spomenuti 


1 Hans Kelsen, »Opšta teorija prava i države«, prijevod Radomira Lukića i Milo- 
rada V. Simića, Beograd 1951., str. 119. 

antihistorizam. Takvi znaci nisu međutim općeniti, i prema njima se ne 
bi mogao stvoriti realan sud o ovom pravu. No kako ove pojave nisu ipak 
ni tako rijetke, svakako će biti korisno, ako se na njih osvrnemo. To 
utoliko više, što se u vezi s tim pojavama zapažaju kod primjene jugo- 
slavenskoga pozitivnog prava neka mjestimična i povremena skretanja, 
kojih očito ne bi bilo, kada bi se više gledalo na put koji je novi jugosla- 
venski pravni sistem prešao od svojih prvih začetaka pa do savremenih 
mu pravnih nori. 

Sistem prava FNRJ predstavlja završnu liniju onog razvitka, koji je 
započeo za Drugog svjetskog rata na tadanjem jugoslavenskom oslobođe- 
nom teritoriju pod uvjetima prerastanja Narodnooslobodilačke borbe u 
Narodnu revoluciju, a koji je svoj prekretnički državnopravni izraz dobio 
naročito u državnopravnim aktima Drugog zasjedanja AVNOJ-a. To već 
pokazuje, da je za pravilnu primjenu toga prava neophodan retrospek- 
tivni osvrt na proces njegova nastajanja za vrijeme NOB-e. To je utoliko 
potrebnije, što se mnogi savremeni pravni institati FNRJ i ne mogu teme- 
ljito shvatiti, ako se ne zna kako je do njih došlo i što je sve u tom 
početnom razvitku djelovalo na njihovo formiranje. Osim toga prouča- 
vanje geneze novoga jugoslavenskog prava od koristi je i za samu nauku 
o državi i pravu s obzirom na specifičnu problematiku, koja se tu zapaža. 

Između mnogih problema s područja razvitka novoga jugoslavenskog 
prava svojevremeno se kod nas ponajviše, i gotovo isključivo, rasprav- 
ljalo o pitanju postanka nove države i s tim u vezi o karakteru novog 
jugoslavenskog prava. Više se razmatrala problematika neposredne pri- 
mjene pozitivnog prava nego li sam njegov historijat radi boljeg uvida u 
njegovu suštinu. 

Pitanje: postanka nove jugoslavenske države i danas je dosta složen i 
zamršen problem, o kojemu su se javila suprotna tumačenja. S obzirom 
na razvitak prava tražio se odgovor na pitanje, kada je nastala nova jugo- 
slavenska država, te ima li Drugo zasj. AVNOJ-a državnopravni deklara- 
torni ili konstitutivni karakter. Nije ovdje zasada mjesto, da u tu pro- 
blematiku pobliže ulazimo, tek samo konstatujemo, da je s obzirom na 
nju ipak uglavnom neosporna činjenica, da se nova jugoslavenska država 
postepeno izgrađivala i prije Drugog zasj. AVNOJ-a, koje je međutim imalo 
neosporni prekretnički državnopravni karakter, jer se tada (t. j. 29. i 30. 
novembra 1943. u Jajeu): 1. formirao vrhovni organ državne vlasti u 
užem smislu riječi (prerastanje AVNOJ-a, dotadanjeg vrhovnog političkog 
rukovodioca NOP-a i faktičnog najvišeg naredbodavnog organa na tada- 
njem oslobođenom jugoslavenskom području u državnopravni, vrhovni 
organ vlasti nove države) i vrhovni organ državne uprave (osnutak Na- 
cionalnog komiteta oslobođenja Jugoslavije kao prve privremene vlade 
Demokratske Federativne Jugoslavije) i 2. donošenje prvih državno- 
pravnih, ustavnih (makar i privremenih) akata (Deklaracija i Odluke 


* O tome vidi na pr. moju monografiju »Postanak jugoslavenske republike« u 
»Zborniku Pravnog fakulteta u Zagrebu« za 1948., članak Maksa Šnuderla (njegovu 
recenziju ovog »Zbornika«) u beogradskom »Arhivu za pravne i društvene nauke« hr. 
4, za 1949., str. 384-676. i dr. ' 

Drugog zasjedanja AvNOJ-a). U dinamičkom razvitku nove jugoslavenske 
državnosti, počevši od prvih narodnooslobodilačkih odbora do donošenja 
Ustava FNRJ, nesumnjivo je kulminaciona točka Drugo zasj. AVNOJ-a. 
kada se dotle izgrađivana država (u svojim osnovnim linijama, naime 
razvojem mreže NOO-a) javlja kao izgrađena konstrukcija novoga poli- 
tičkog sistema. 

Pitanje karaktera novoga jugoslavenskog prava naročito se javlja u 
pogledu onih propisa, koji su na jugoslavenskom oslobođenom teritoriju 
doneseni (ili utvrđeni kao obavezne, prinudne norme) — u uskoj vezi sa 
izgradnjom nove jugoslavenske državnosti — još prije Drugog zasjedanja 
AVNOJ-a. Pritom su se isticala dva stajališta. Po jednome su ovi propisi 
doneseni (ili utvrđeni kao obavezne, prinudne norme) — u uskoj vezi sa 
prava, jer na to upućuje revolucionarni karakter njihova postanka, bu- 
dući da »svaka revolucija stvara pravo«, kako se io s jedne strane (ne- 
osnovano) isticalo. Po drugom stajalištu ove norme nisu imale karakter 
prava, jer se nova jugoslavenska država »javlja tek s Drugim zasjeda- 
njem AVNOJ-a«, a bez države nema prava. Koji je odgovor na to pitanje 
ispravan? 

Sličnom problematikom bavili su se, s obzirom na neke druge zemlje, 
i neki strani pisci, koji su međutim različito odgovarali na ovakva pita- 
nja. No pretežan je dio tih teoretičara ipak davao potvrdni odgovor 
na pitanje o državnopravnom karakteru akata vlasti, koja se pod uvje- 
tima revolucije nalazila tek u stadiju svoga postepenog obrazovanja. 
Tako je na pr. jedan od njih, Sander3, istakao, kako ovakvim aktima 
ireba priznati karakter prava, jer ih je donijela »faktična vlada«, 
makar ona i ne imala međunarodno priznanje; Alfred Verdross razmatra 
to pitanje s obzirom na neke državnopravne promjene nastale u vrijeme 
Drugoga svjetskog rata te i on priznaje sličnim normama karakter prava, 
ako su ih donijele »v»lade de facto« i to čak u vremenu »—...dass zeit- 
weilig iiberhaupt keine politische Zentrallstelle vorhanden ist«4, što bi 
približno odgovaralo i stanju u Jugoslaviji do Drugog zasjedanja AVNOJ-a. 
Jedan drugi pisac, Spiropoulos, isto tako smatra, da takvim normama 
valja priznati karakter prava, ako ih je donijela nova vlast (»De facto 
Regierung«), i to čak i onda, ako ova »vlada« upravlja samo jednim dije- 
lom odnosnog državnog teritorija, naime — »... diejenige Regierungs- 
behčrde, die ihre Obrigkeitsgewalt faktisch iiber nahezu das gesammte 
Staatsgebiet erstreckt«". Kelsen je isto tako u redu onih, koji su za pri- 
znanje pravnog karaktera takvim normama, ali on do toga zaključka 
dolazi analizirajući sadržinu tih normi i njihove elemente.5: 


3 Sander, »Das Factum der Revolution und die Kontinuitit der Rechtsordnung« 
objavljeno u časopisu »Zeitschrift fiir 6ffentliches Recht« sv. I. za 1919., str. 132-134. 

“ Aljred Verdross, »Volkerrecht« Il. izdanje, Wien 1950. str. 224. i 294. Nadalje 
»Die Entstehung der Neustaaten und der Neustaaten nach dem Krieg« objavlj. u 
»Strupps Wčrterbuch des Volkerrechts« I. sveska, zatim »Die Verfassung der Volker- 
gemeinschaft«, Wien 1926, str. 125. i dr. 

* Spiropoulos, »Die de facto Regierung im Volkerrechi«, Kiel 1926, str. 23. i dr. 

ša Hans Kelsen, »La naissance de | Etat et la formation de sa nationalitć« objav- 
ljeno u časopisu »Revue du droit international« za 1928., str. 613-640. 

Problem karaktera takvih jugoslavenskih normi (donesenih, odn. 
utvrđenih još prije Drugog zasj. AVONJ-a) ne može se riješiti na kruti, 
dogmatski način, kako je to naprijed izloženo u vezi s pitanjem postanka 
nove jugoslavenske države. Razvitak: jugoslavenskog prava je dinamički 
proces, koji znači postepeno izgrađivanje, jednako kao i razvitak samih 
organa vlasti (NOo-a). Rješenje problema o karakteru tih propisa treba 
tražiti u vezi s okolnostima — tko je razvio te norme, kada i zašto. Tim 
putem dolazimo do zaključka, da se tim propisima ne može poreći ka- 
rakter prava napose stoga: 1. što ih je donijela (odnosno kao obavezne 
norme utvrdila) revolucionarna vlast rušeći stari sistem, a izgrađujući 
novi, 2. što se karakter prava vidi iz samog sadržaja tih propisa, koji su 
bili i prije Drugog zasjedanja AVNOJ-a zaista prinudna pravila pona- 
šanja, iza kojih je stajala organizovana sila nove vlasti i 3. što je cilj 
tih propisa bio, da se kroz njih i njihovom primjenom razvije i učvrsti 
novi pravni poredak u skladu s tekovinama Narodne revolucije. Te su 
norme dakle imale karakter prava, jer su po svom porijeklu, po svom 
sadržaju i po svom cilju bile začeci novoga jugoslavenskog prava u 
njegovu revolucionarnom izgrađivanju. 


No s obzirom na ovo pitanje moglo bi se kazati s prof. Ivom Krbekom 
(»Prilog teoriji o pojmu prava«, izdanje Jugoslavenske akademije, Za- 
greb 1953, str. 7), da — »čitav spor o prioritetu nije manje skolastičan 
od spora, da li je ranije postojala kvočka ili jaje«. Ovo tim više, što 
je te propise kasnije konvalidiralo Drugo zasj. AVNOJ-a za cijelu DFJ, 
odnosno Treće zasj. ZAVNOH-a za Hrvatsku i t. d. 


Međutim u vezi s time može se s izvjesne strane pokazivati i na 
elemente, koji bi izgleda opravdavali normativističko shvaćanje o pravu. 
Uzme li se, da je nova jugoslavenska država nastala »tek s Drugim zasj. 
AVNOJ-a«, nije li onda skup ovih pravnih normi (donesen, odn. utvrđen 
kao pravo još prije Drugog zasj. AVNOJ-a) nastao, navodno — »prije 
države«? Nema li tu ipak nekog uporišta za normativizam? 


Činjenice odgovaraju na to pitanje negativno. Spomenute pravne 
norme razvijaju se zaista u periodu, kad se još nije u potpunosti iz- 
gradila nova država, dakle moglo bi se i kazati — u vrijeme, kada još 
nema pune organizacije nove državne vlasti. No to ipak nije argumenat 
u prilog normativističkom gledištu. Ni tu pravo nije nastalo prije 
države. Novo jugoslavensko pravo razvijalo se kroz čitavo razdoblje 
NOB-e, dakle i u periodu prije Drugog zasjedanja AVNOJ-a, istovremeno 
s izgradnjom organizacije državne vlasti. Izgradnja novoga jugoslaven- 
skog sistema vlasti obuhvatala je u sebi jednovremeni proces razvoja i 
same organizacije vlasti i stvaranja novoga jugoslavenskog prava. Nova 
jugoslavenska državnost i novo pravo razvijali su se i u periodu do 
Drugog zasj. AVONJ-a jedinstveno, te je izgradnja sistema NOO-a omo- 
gućavala i razvitak novog prava, kao i obrnuto, stvaranje novoga jugo- 
slavenskog prava pomagalo je i razvoj NOO-a, jačalo je postepenu iz- 
gradnju novog sistema vlasti u Jugoslaviji. Očito je dakle, da tu nema 
osnova za normativističke postavke o prioritetu prava pred državom. 

No od ovih pitanja mnogo su zamašnija ona, koja se dobrim dijelom 
i danas javljaju u vezi s nastajanjem novoga jugoslavenskog prava 
upravo u razdoblju NOB-e. Za savremeno jugoslavensko pravo naročito 
je važno rješenje nekih problema, koji su u vezi napose sa dvije oso- 
bitosti ovog procesa nastajanja toga prava u vrijeme NOB-e, i to: 1. pi- 
tanja, koja se javljaju s obzirom na način postanka toga prava i 2. na 
njegovu društveno-ekonomsku osnovu u spomeutom razdoblju. S obzirom 
na njihovu i današnju aktuelnost, mi ćemo se ovdje u kratkim crtama 
osvrnuti na njih. 

ad 1. Prva osobitost nastajanja novoga jugoslavenskog prava sastojala 
se prvenstveno u njegovu revolucionarnom porijeklu. Novo jugoslaven- 
sko pravo javlja se na oslobođenom teritoriju pod uvjetima NOB-e, i to 
kao izraz pobjede narodne revolucije. U stvaranju novoga jugoslavenskog 
sistema očituju se naime dvije strane toga procesa, i to: a) rušenje sta- 
rog i b) stvaranje novog sistema prava. 

Odavde proizlaze i dva rezultata toga procesa, a oni su od naročitog 
značaja i za pravilnu primjenu savremenog, pozitivnog prava FNRJ. 
Tu je u prvome redu činjenica, da je ovaj proces izgradnje novog 
pravnog sistema u Jugoslaviji negacija starog jugoslavenskog pravnog 
sistema. Praktički to znači, da je s izgradnjom novoga jugoslavenskog 
prava staro pravo Kraljevine Jugoslavije izgubilo svoju važnost. U dru- 
gom redu treba naročito istaći i karakter novoga jugoslavenskog prava, 
koji rezultira iz ovakva njegova revolucionarnog nastajanja. Na odraze 
ovih rezultata toga procesa osvrnut ćemo se pobliže u narednim iz- 
laganjima. 

ad 2. Druga osobitost nastajanja novoga jugoslavenskog prava za 
NOB-e bila je u njegovoj društveno-ekonomskoj osnovi. Kao što je svako 
pravo uglavnom izraz svoje sredine, tako je i novo jugoslavensko pravo 
u periodu NOB-e odražavalo svoju tadanju društveno-ekonomsku bazu. 
Ona je tom novom pravu u početnoj izgradnji davala osobiti pečat, 
jer je nastajanje novog jugoslavenskog prava naročita specifičnost. 

Ta se specifičnost sastojala napose u tome, što je novo jugoslavensko 
pravo u periodu NOB-e odražavalo u sebi dva vlasnička sistema, koja su 
se u to vrijeme stjecala na jugoslavenskom oslobođenom teritoriju. 
S tim u vezi ovo je pravo izražavalo ujedno i dvije vrste društvenih 
odnosa, koji su se pod uvjetima NOB-e razvijali u to vrijeme na tom 
dijelu Jugoslavije. Ekonomsku osnovu novog prava sačinjavalo je naime 
i privatno i društveno vlasništvo nad sredstvima za proizvodnju. 

a) Privatno vlasništvo nije ukinula nova vlast na oslobođenom po- 
dručju Jugoslavije. Ono je i dalje ostalo, a organi vlasti pružali su mu 
i svoju pravnu zaštitu. No iako je na tom dijelu Jugoslavije, u okviru 
novoga jugoslavenskog sistema, ostalo privatno vlasništvo, ipak se ono 
pod novim okolnostima drukčije razvijalo, nego li je to bilo na tadanjem 
okupiranom dijelu zemlje, odnosno u kapitalističkom sistemu Kralje- 
vine Jugoslavije. 

Na oslobođenom području Jugoslavije (za NOB-e) privatno vlasništvo 
zadržalo je svoju raniju formu, ali ipak ne posvema i svoj nekadanji 

sadržaj. Pod utjecajem tadanjih životnih prilika u uvjetima Narodno- 
oslobodilačke borbe i pod utjecajem nove vlasti to je privatno vlasništvo 
na oslobođenom teritoriju doživjelo znatan preobražaj. Ovdje je naime 
privatni vlasnik bio podvrgnut ograničenjima njegova vlasničkog prava, 
koja su zadirala u samu suštinu toga prava. Ta ograničenja nisu uki- 
dala privatno vlasničko pravo, ali su ga ipak znatno skučivala. Ona su 
ga djelomično čak i mijenjala. 

Ni u pravnom sistemu Kraljevine Jugoslavije nije vlasnik bio sasvim, 
dakle  »neograničeno« slobodan u vlasničkom raspolaganju svojom 
stvarju. I u tom buržoaskom pravnom sistemu bilo je nekih ograničenja 
vlasničkoga prava, kako to na pr. pokazuje pravni institut eksproprija- 
cije, komasacije, segregacije, raznih rekvizicija, zatim niz služnosti i t. d. 
No sva ta ograničenja u buržoaskom pravnom sistemu Kraljevine Jugosla- 
vije nisu bila drugo nego izuzeci, koji su međutim potvrđivali pravilo 
— a to je bilo vlasnikovo puno pravo, da slobodno raspolaže svojom 
stvarju, ukoliko to ne bi iz osobitih razloga bilo posebnim zakonima 
izričito drukčije normirano. Međutim za vrijeme NOB-e stanje s vlasnič- 
kim pravom pojedinaca (privatnim vlasništvom) bilo je na oslobođenom 
teritoriju ipak drukčije. Ograničenja privatnoga vlasništva bila su takve 
prirode i takvog opsega, da nisu činila izuzetak, nego pravilo, a osim 
toga bila su i drukčijeg karaktera, nego li ona u kapitalističkom sistemu 
Kraljevine Jugoslavije. 

Na oslobođenom teritoriju Jugoslavije za vrijeme Drugog svjetskog 
rata već su i same životne prilike nametale osobitu potrebu, da se 
privatno vlasništvo svede u okvire tadanjih životnih imperativa. Dok 
je u Kraljevini Jugoslaviji privatni vlasnik i pored spomenutih zakon- 
skih ograničenja njegova prava ipak mogao slobodno raspolagati svojom 
imovinom i pritom za sebe ostvariti što povoljnije ekonomske koristi, 
dotle su na oslobođenom teritoriju za NOB-e i životne prilike i nova 
vlast utvrđivale znatna ograničenja prava privatnoga vlasnika, 


Opće stanje društva na jugoslavenskom oslobođenom teritoriju za 
NOB-e i nova vlast dovodili su do toga, da su se ustalila neka principijelna 
gledišta, koja su duboko zahvatala u opseg ovlaštenja privatnog vlasnika 
i osjetno skučavala njegovo pravo raspolaganja svojom stvarju. Tako 
se na pr. pod takvim uvjetima razvilo pravno pravilo, da je nedopustivo 
ostvarivanje vlasničkog prava prema ekonomski slabijima ili socijalno 
ugroženima, ako bi i kada bi realizacija vlasničkoga prava u osjetnoj 
mjeri ugrozila osnovne životne interese protustranke. To pravilo je po- 
stalo na ovom dijelu Jugoslavije za NOB-e pravi nepisani zakon, koga su 
se dosljedno pridržavali svi organi vlasti tada oslobođene Jugoslavije. 
U arhivu Državnog sekretarijata za pravosuđe NR Hrvatske u Zagrebu 
pohranjen je veći broj raznih odluka narodnih sudova s oslobođenog po- 
dručja Hrvatske iz razdoblja NOB-e. U njima se jasno izražava primjena 
ovog pravnog pravila. Iz mnogih takvih presuda i drugih sudskih rje- 
šenja (tih sudova) izlazi, da narodni sudovi, s obzirom na opće prilike 
na oslobođenom teritoriju, nisu dopuštali pravni put, odnosno, nisu pru- 
žali pravne zaštite privatnom vlasniku nasuprot daleko siromašnijoj 

stranci, makar je pravni zahtjev tužitelja bio formalno potpuno osnovan 
i inače pravno umjestan, ako bi ostvarenje tog vlasničkog prava bitno 
ugrozilo egzistenciju ili u znainoj mjeri pogoršalo ekonomsko stanje 
tuženoga, a tužitelju takvo povećanje njegove imovine ne bi bilo ne- 
ophodno potrebno. Tako su na pr. narodni sudovi po tom pravilu 
odbijali tužbene zahtjeve vlasnika za povraćaj stvari, koje je on svoje- 
vremeno (makar i precario) predao siromašnom izbjeglici, ako bi vra- 
ćanje te stvari dovelo u opasnost opstanak tuženoga i njegove porodice, 
a sam tužitelj ipak ne bi tu stvar neophodno trebao za svoje gospo- 
darstvo. Pravo privatnoga vlasnika na stvar prestajalo je (ili se barem 
suspendovalo), ako su protiv njegova zahtjeva govorili socijalni in- 
teresi, da se zaštite ekonomski slabiji i socijalno ugroženi. Tako se 
dakle (i na druge slične načine) ograničavalo privatno vlasništvo, jer 
je opći interes čitave zajednice iziskivao, da se interesi pojedinaca pod- 
čine interesima cjeline. 

Može se kazati, da su to bile ratne mjere, nadalje i to, da se i u 
drugim zaraćenim državama privatno vlasništvo ograničavalo na ovaj 
ili onaj način. Takav bi prigovor bio međutim samo djelimično točan. 
Nesumnjivo je, da su gornja ograničenja vlasničkog prava na jugosla- 
venskom oslobođenom teritoriju bila izazvana ratnim prilikama, da 
ih je uvjetovala narodnooslobodilačka borba. Neosporno je, da su i 
druge zaraćene zemlje normirale neka ograničenja vlasničkoga prava. Ali 
ovdje treba naročito istaći i činjenicu, da se ovakvim pravnim pravilima 
ograničavanja vlasničkoga prava u Jugoslaviji nisu stvarali privremeni 
izuzeci od osnovnog privatnovlasničkoga pravnog pravila (neprikosno- 
venosti privatnoga vlasništva), nego su se kroz to izgrađivali elementi 
novoga pravnog poretka, koji je u sebi nosio i takva specifična obi- 
lježja. Socijalni elemenat nije u novom jugoslavenskom pravu bio pri- 
vremeni institut, izazvan ratnim potrebama, nego načelna linija u iz- 
gradnji jednog novoga pravnog sistema, koji ne priznaje neprikosno- 
venosti privatnoga vlasništva eksploatatorskog karaktera. 


Ekonomska osnova za izgradnju novoga jugoslavenskoga prava u toku 
NoB-e bilo je dakle dobrim dijelom i privatno vlasništvo nad sredstvima 
za proizvodnju, ali ono nije imalo raniji karakter kao u kapitalističkom 
sistemu Kraljevine Jugoslavije, nego specifičnu primjesu socijalnih ele- 
menata. Po tome se ovo privatno vlasništvo znaino razlikovalo od 
buržoaskog i gubilo je svoj eksploatatorski karakter, 


Društveni odnosi na ovom privatnovlasničkom osnovu jednako su se 
razlikovali od privatnovlasničkih odnosa, koji su se razvijali u sistemu 
Kraljevine Jugoslavije ili na tadanjem okupiranom dijelu Jugoslavije. 
lako su ti odnosi, s obzirom na svoju ekonomsku osnovu, nesumnjivo 
bili privatnovlasnički, oni ipak nisu bili kapitalistički. Makar da im se 
donekle (s obzirom na ekonomsku osnovu) ne može poreći i buržoaski 
karakter, očito je, da oni nisu bili eksploatatorski. Ti su odnosi (i na 
privatnovlasničkom sektoru) dobivali drugi, specifičan karakter, 

Pod uvjetima NOB-e nije se na jugoslavenskom oslobođenom teritoriju 
mogao ostvarivati nekadanji neograničeni, kapitalistički »princip slo- 
bode rada i ugovaranja.« Bilo je donekle i za NOB-e (na privatnom 
sektoru) najamnih odnosa i sl., ali se oni nisu kretali u okviru kapi- 
talističke »slobode rada i ugovaranja«. Odnosi između poslodavca i 
radnika nisu se prosuđivali po normama kapitalističke neprikosnove- 
nosti privatnoga vlasništva, nego prema novim propisima, koje je stvarao 
sam život pod uvjetima NOB-e. Pravni odnosi na privatnovlasničkoj osnovi 
dobivali su drugi karakter. Tako se na pr. pri zajmu ili posudbi prava i 
dužnosti stranaka nije moglo ocjenjivati prema normama starog, buržoa- 
skog prava, jer je za taj odnos pored elementa vlasništva pridolazio 
i socijalni momenat i drugo. 

Privatnovlasnički odnosi morali su se dakle uskladiti s općim in- 
teresima čitava društva, koje je živjelo pod uvjetima NOB-e. Prava 
privatnog vlasnika nisu mogla konkurirati s dužnošću građana, da se 
podčine općem poreiku, koji je nametala NOB-a, a čuvala nova vlast. 
Ti odnosi, zasnovani na privatnom vlasništvu, nisu više bili kapitali- 
stički, ali isto tako nisu bili ni socijalistički, Njihova ekonomska osnova 
pridavala im je privatnovlasnički karakter, a životne prilike i nova vlast 
postepeno su im udarali nova obilježja; po njima su se ti odnosi bitno 
razlikovali od onih, koji se u buržoaskim sistemima razvijaju na ka- 
pitalističkoj ekonomskoj osnovi. 

b) Društveno vlasništvo na jugoslavenskom oslobođenom teritoriju za 
NOB-e u poređenju s privatnim vlasništvom obuhvatalo je daleko manje 
područje pravnih odnosa. Ono je u ekonomici na oslobođenom teri- 
toriju Jugoslavije za NOB-e bilo tek sekundarnog karaktera. No iako 
je ono nasuprot privatnom vlasništvu nad sredstvima za proizvodnju 
značilo tek drugorazredni sektor, ipak je to društveno vlasništvo i u 
ekonomici i u razvoju društvenih odnosa na jugoslavenskom oslobo- 
đenom teritoriju za vrijeme NOB-e imalo osjetan utjecaj. Privatno vla- 
sništvo bilo je s obzirom na svoj opseg zaista dominantno, ali je dru- 
štveno vlasništvo predstavljalo osobitu ekonomsku osnovu za razvitak 
novih drušivenih odnosa, koji su nastajali već u tom razdoblju. 

Društveno vlasništvo na jugoslavenskom oslobođenom području za 
NOB-e sastojalo se naime: 1. od ranijih državnih dobara Kraljevine 
Jugoslavije (na tom dijelu države), 2. od konfiskovane imovine kola- 
boracionističkih elemenata i 3. od dobara prikupljenih na drugi način, 
i to bilo dobrovoljnim sabiranjem, bilo administrativnim mjerama  or- 
gana vlasti. Ta društvenovlasnička imovina dobila je na početku 1942. 
svoju zasebnu organizaciju. Vrhovni štab NOV i POJ propisao je orga- 
nizovanje i djelovanje t. zv. »Narodnooslobodilačkog fonda«, u koji se 
sakupljala sva narodna imovina, a kojom su upravljali općinski, ko- 
tarski i okružni NOO-i, svaki na svome području pod kontrolom vrhov- 
nog rukovodstva NOP-a Taj Fond — kako se ističe u konstitutivnom 


5 Skraćenica za Narodnooslobodilački pokret. 

aktu Vrhovnog štaba o tome, u t. zv. »Fočanskim propisima« — služio 
je »za tiarodnooslehodilačku vojsku, za nezbrinute porodice mobili- 
ziranih i palih boraca, za pogorelce, izbjeglice i uopće sirotinju«.7 

S vremenom se taj »Fond« razvio do jake materijalne baze, koja je 
utjecala na razvitak prilika na oslobođenom teritoriju. Fonde je dje- 
lovao znatnim dijelom kao društveno-ekonomski regulator, pomažući 
ekonomski slabije, organizirajući materijalna sredstva društvenovlasnič- 
kog sektora. On je bio klica kasnije općenarodne, socijalističke imovine, 
koja se već tada u ovom obliku sve izrazitije javljala kao društveno vla- 
sništvo. 

»Narodnooslobodilački fond« djelovao je napose na formiranje odnosa 
na oslobođenom teritoriju sa provođenjem načela uzajamnosti i među- 
sobnog pomaganja. Njegov osnovni zadatak bio je i razvitak solidarnosti 
među stanovništvom oslobođenog teritorija, a svojim djelovanjem upu- 
ćivao je i ekonomski jače na potrebu pomaganja ekonomski slabijih. 

Tako su se pod uvjetima NOB-e na oslobođenom teritoriju razvijale 
dvije kategorije društvenih odnosa: a) privatnovlasnički i b) društveno- 
vlasnički odnosi. Prvi, iako nisu bili kapitalistički, ipak nisu sasvim 
izlazili ni iz svog privatnovlasničkog okvira, te su više po svojoj formi 
nego li po sadržaju upućivali na buržoaski društveno-ekonomski sistem. 
Drugi su po svom imanentnom načelu solidariteta nosili u sebi izrazite 
elemente socijalističkih odnosa, koje je obilježavala, ne toliko njihova 
društvenovlasnička ekonomska osnova, koliko uzajamnost i solidarnost 
ljudi. Tako se na oslobođenom teritoriju Jugoslavije za NOB-e razvijao 
neki dualitet društvenih odnosa: i buržoaskih i socijalističkih. 

e) Kako se to društveno-ekonomsko stanje odražavalo u izgradnji 
novoga jugoslavenskog prava? Na to pitanje odgovaraju već prednji 
navodi. 

Dualitet društvenih odnosa očitovao se u nastajanju novoga jugosla- 
venskog prava u odgovarajućem dualitetu prava. lako se izgrađivalo 
novo pravo, koje se pod utjecajem nove vlasti očito razvijalo u pravcu 
jedinstvenosti njegovih normi, ipak su se u njegovu okviru mogli za- 
paziti i obrisi dviju kategorija prava. Tu dvojnost u novom pravu uvje- 
tovala je činjenica, da se ono izgrađivalo zavisno od svoje društveno- 
ekonomske osnove, što nije ni moglo ostati bez odjeka u tvorbi tog 
prava. 5 obzirom na spomenute dvije vrste društveno-ekonomskih odnosa 
nazirale su se i u izgradnji novog prava dvojake konture — i buržoaskog 
i socijalističkog prava. 

Za privatnovlasničke odnose odgovarale su pravne norme, koje su se 
razvile na tome osnovu. Vlasnički odnosi na području stvarnog, obveznog 
i t. d. prava regulirali su se normama, koje su izražavale suštinu tih od- 
nosa. Pravni odnos najma ili zakupa izražavao je svoju privatnovla- 
sničku osnovu, koja je i dovodila do stvaranja takvih pravnih stanja iz- 
među stranaka. Kako su se dakle ti odnosi razvijali u zavisnosti od 


7 Geršković Leo, »Dokumenti o razvoju narodne vlasti« II, izdanje, Beograd 1948, 
str. 34. 


259 


privatnog vlasništva, to se na njih primjenjivalo pravo, koje je u svojoj 
suštini polazilo od privatnog vlasništva. Stoga su pravne norme za tu 
vrstu odnosa imale i na oslobođenom teritoriju karakter buržoaskog 
prava, usprkos spomenutim ograničenjima? 

Za društveno-vlasničke odnose međutim nisu bile podesne te privatno- 
vlasničke norme. Za pravno reguliranje odnosa zasnovanih na društve- 
nom vlasništvu trebale su druge norme, različite od privatnovlasničkih. 
Odnosi solidarnosti i uzajamnosti nisu se mogli pravno regulirati pro- 
pisima zasnovanim na privatnom vlasništvu, koje u krajnjoj liniji dovodi 
do nejednakosti i neravnopravnosti. U tom pogledu osjećao se moćan 
utjecaj svijesnog pravotvornog faktora, naime utjecaj djelovanja vlasti 
pod uvjetima života na tom oslobođenom teritoriju. Silom tadašnjih pri- 
lika na tom dijelu Jugoslavije razvijali su se i ustaljivali pravni običaji, 
koji su izražavali spomenuti solidaritet u društvenim odnosima. Takve 
norme o neophodnosti solidarnosti, uzajamnosti i međusobnog pomaganja 
građana na oslobođenom području Jugoslavije nisu bile samo moralne 
zasade, nego su stjecajem prilika postajale i neprikosnovenim pravnim 
normama. Prekršaj principa uzajamnosti i međusobnog pomaganja nije 
stoga na ovom dijelu Jugoslavije za NOB-e izazivao samo moralnu 
osudu sredine, stanovništva nekoga kraja, nego i živu reakciju vlasti, 
koja je u takvu kršenju solidariteta često gledala i delikt, na koji je 
oštro reagirala svojom organizovanom silom. Za takve se norme o soli- 
darnosti, uzajamnosti i međusobnom pomaganju, očito dakle može reći, 
da su u sebi nosile elemente socijalističkog prava. 


U tom procesu nastajanja novoga jugoslavenskog prava za NOB-e 
mogla su se prema tome zapaziti dva prava: jedno je bilo privatno- 
vlasničko, dakle imalo je uza sve svoje osobitosti ipak buržoaski ka- 
rakter, a drugo je bilo društvenovlasničko i po svojoj suštini, po spo- 
menutom solidaritetu i uzajamnosti u društvenim odnosima i imalo je 
nesumnjivo socijalistički karakter. U novom jugoslavenskom pravu 
stjecale su se dakle u tom periodu dvije kategorije prava. Privatno- 
vlasničko područje uvjetovalo je — buržoasko, a društvenovlasničko — 
socijalističko pravo. Osobitost ovog procesa nastajanja novog jugoslaven- 
skog prava za vrijeme NOB-e bila je dakle u tom stjecaju dvaju anta- 
gonističkih prava, koja su se ipak međusobno usklađivala u jedno — 
pravo nove Jugoslavije. 


Ova dvojnost u izgradnji novoga jugoslavenskog pravnog sistema 
javlja se dakle kao posljedica i njegova revolucionarnog nastajanja i 
njegove naročite društveno-ekonomske osnove. S tim u vezi međutim 
nameću se uglavnom dva osnovna pitanja, na koja treba odgovoriti: 


* lako su spomenuta ograničenja duboko zadirala u vlasničko pravo, ipak ona nisu 
Privatnovlasničkom pravu oduzimala njegovu osnovnu jezgru. Ako je to vlasničko 
pravo bilo ograničeno u jednom pogledu, ono je moglo važiti u potpunosti u kojem 
drugom praveu. Ono je dakle i pored tih skučivanja bilo virtuelno, a moglo se prema 
prilikama i u svojoj potpunosti primijeniti onda i ondje, kada i gdje su to dopuštali 
interesi i smjer razvitka NOB-e. To privatnovlasničko pravo zadržavalo je dakle i 
Pored tih ograničenja svoje osnovno buržoasko obilježje. 

prvo — što se dogodilo s pravom Kraljevine Jugoslavije, ako su se u 
nastajanju novog prava ipak javljali i elementi starog prava i drugo — 
da li se u toku NOB-e iz tih dvaju antagonističkih prava izgradio novi 
jugoslavenski pravni sistem? 


I. 


KAKAV ODGOVOR DAJU ČINJENICE NA PRVO PITANJE: 
ŠTO SE DOGODILO S PRAVOM KRALJEVINE JUGOSLAVIJE? 


Spomenuli smo već ranije, kako iz revolucionarnog načina pojave 
novoga jugoslavenskog prava izlazi, da se u tom procesu istovremeno 
nalaze: i rušenje starog i izgradnja novoga pravnog sistema. Ako je 
nastajanje novoga jugoslavenskog prava prema tome negacija staroga 
pravnog sistema, kako to, da se u iom procesu nastajanja novog prava 
javljaju i elementi starog prava sistema Kraljevine Jugoslavije? 

Razvitak novoga ljugoslavenskog prava u periodu NOB-e pokazuje 
naime, da su se mnogi elementi staroga jugoslavenskog prava ipak za- 
držali i u novom pravu, usprkos tome, što je narodna revolucija srušila 
taj sistem prava. Razvila se dakle neka recepcija starog prava, koja je 
sa svoje strane davala posebno obilježje ovom procesu izgradnje novoga 
jugoslavenskog pravnog sistema. 

Ta recepcija starog prava upućuje nas na zaključak, da se ono ipak 
na jugoslavenskom oslobođenom teritoriju donekle obnavljalo, jer se u 
određenom opsegu i pod određenim uvjetima tu primjenjivalo u sklopu 
novoga jugoslavenskog prava. Što se dakle događalo u tom razdoblju 
s pravom Kraljevine Jugoslavije? Kao što smo istakli, ono je srušeno. 
Ali ipak proces njegove likvidacije nije podjednako tekao na čitavom 
teritoriju države za vrijeme NOB-e. Potrebno je da se na taj proces 
likvidacije starog sistema ukratko osvrnemo, i to posebno: a) za oku- 
pirano područje i b) za oslobođeni teritorij. 


ad a) Na okupiranom teritoriju Jugoslavije fašističke sile Osovine 
neposredno su poslije kapitulacije vlade Kraljevine Jugoslavije? i oče- 
vidno prema svojim unaprijed pripremljenim planovima, a protiv me- 
đunarodnog prava,!? ne obazirajući se na konačni ishod rata, pristupile 


? Vlada generala Dušana Simovića zaključila je (na sjednici u noći između 13. 
i 14. aprila 1941), da se potpiše bezuvjetna kapitulacija, Tim je povodom Vrhovna 
komanda vojske Kraljevine Jugoslavije odmah zatim naredila svim armijskim koman- 
dama da pristupe kapitulaciji, o kojoj je sam akt potpisao tri dana kasnije general 
Kalafatović u Sarajevu. 

19 Svakako u očiglednoj suprotnosti s pravima i dužnostima okupatora strane 
država, kako to reguliraju Haška konvencija od 29. jula 1899. i napose Konvencija 
od 18. oktobra 1907. »o zakonima i pravilima rata na kopnu« (vidi njihov tekst 
na pr. u: Hans Lodemann, »Kodifiziertes internationales deutsches Kriegsrecht«, 


Berlin 1937., str. 37 i d. 

komadanju okupirane Jugoslavije.!! U želji da svoj tadanji provizorij 
predstave kao neko konačno — državnopravno stanje,!?* one su u svojim 
»državama«!5 već prvih dana okupacije pokušale izgraditi svoj — pravni 
sistem. 


Na okupiranom dijelu Jugoslavije nastala je stoga čitava poplava oku- 
patorskih propisa, kojima su ti vlastodršci pridavali formalni izgled — za- 
konodavnih akata. U tom pogledu najneumorniji su bili upravljači t. zv. 


»Nezavisue Države Hrvatske«. U igranju državnošću oni su pokazivali 
tendencije, da u svom djelovanju sličnom normativnom, odu čak do ka- 
zuističkih razmjera. U prvomu redu donijeli su niz organizacionih »za- 
kona«, o ustrojstvu te vlasti i odnosu i djelovanju njezinih organa i gra- 
đana prema njima.ić Što se tiče drugih pravnih grana vlastodršci su u 
»NDH« pokušali da prikažu, kao da pristupaju izgradnji nekog svog sši- 
stema prava. No uglavnom uzevši tu se radilo ponajviše samo o djeli- 
mičnim izmjenama i dopunama zakona i drugih zakonskih propisa Kra- 
ljevine Jugoslavije. Iako su oni jednostavno proklamovali, da je to staro 
pravo ukinuto, ipak su okupatorske vlasti bile prisiljene da ga uspostave, 
dodajući mu tek djelomično svoje izmjene i dopune. Ali u suštini, to je 
staro pravo ostalo i dalje va snazi. Po svom klasnom karakteru ono je 
naime odgovaralo i interesima tih okupatorskih vlastodržaca.!5 


I odavde izlazi, da s okupacijom nije prekinut pravni kontinuitet u 
Jugoslaviji. Nije do toga došlo ni de facto, a ni de jure. Okupacija kao 
privremeno zaposjedanje tuđeg državnog teritorija nije ni ovdje uklonila 
suverenitet, a ni srušila pravni sistem Kraljevine Jugoslavije. Na to uka- 


Hi Tako je na pr. 10. aprila 1941. objavljen osnutak t. zv. »Nezavisne Države 
Hrvatske«, a zatim se pristupilo organizaciji zasebne Srbije kao posebnog državno- 
pravnog područja, koje, iako formalno nije raskinulo veze s Kraljevinom Jugosla- 
vijom, ipak je značilo pokušaj, da se to u dogledno vrijeme i formalno izvrši. Oku- 
patori su nadalje između sebe razdijelili preostala područja Jugoslavije, te je Nje- 
mačka prigrabila osim znatnog dijela Slovenije, koju je odmah i pripojila svojoj 
državi, još i Banat, podvrgnuvši ga svojoj vlasti, iako ga je formalno ipak ostavila 
u sastavu Nedićeve Srbije. Italija je prisvojila preostali dio Slovenije i znatan dio 
Dalmacije sa Splitom, zatim i Crnu Goru, pokušavši tamo izvršiti aneksiju po- 
sredstvom dinastičkog manevra s obzirom na crnogorsko porijeklo kraljice Jelene, 
a ujedno s Pavelićem sklopila i aranžman, po kojemu je Duca di Spoletto imao 
postati kralj »Nezavisne Države Hrvatske«, dok je Bačku prigrabila Horthyjeva Ma- 
darska, a Makedoniju Bugarska. 

12 Osovinska propaganda neumorno je isticala, kako je to kidanje teritorija Ju- 
goslavije stanje, koje ne će izmijeniti ishod rata. 

13 Tako je na pr. »NDH« bila priznata od strane osovinskih sila (Njemačke, Italije 
i Japana te njihovih satelitskih zemalja) ona nije imala svoje državnosti. Nije to bila 
država stoga, što nije imala ni jedan bitni elemenat državnosti, ni svog državnog teri- 
torija, ni svoje državljane, ni svoju zasebnu i suverenu državnu vlast, Njezin teritorij 
bio je tek dio područja Jugoslavije, njezino stanovništvo — državljani Jugoslavije, dok 
je sva vlast na tom okupiranom dijela Jugoslavije bila u rukama fašističkih okupa- 
tora. Postojanje »NDH« kao države negiralo je i međunarodno pravo sadržano napose 
u Haškim konvencijama spomenutim u primj. 10. 

14 Za čitavo vrijeme »NDH« doneseno je toliko tih normativnih akata, da zbirka 
tih propisa sadržava dvadeset knjiga. 

i5 Privatnovlasnički sistem bio je sasvim podesan za poredak, koji su okupatori 
namjeravali provoditi u svojoj »NDH«. 

zuje i međunarodno pravo, a napose Haške konvencije od 29. jula 1899. 
i od 18. oktobra 1907. godine.! Prema tome su spomenuta nastojanja 
vlastodržaca na okupiranom dijelu Jugoslavije, naime da izgrade neki 
svoj pravni sistem, bila samo uzurpacija prava, koje im nije pripadalo. 


ad b) Na oslobođenom dijelu Jugoslavije za Drugoga svjetskog rata 
razvijao se pravni život drukčije. Ovdje je naime revolucionarno rušenje 
organizacije starog sistema vlasti išlo neraskidivo zajedno s ukidanjem 
sistema prava Kraljevine Jugoslavije i s istovremenom izgradnjom novog 
prava. Revolucija je tu dakle presjekla unutrašnju pravnu vezu između 
Kraljevine Jugoslavije i Demokratske Federativne Jugoslavije. Unu- 
trašnjeg pravnog kontinuiteta između stare i nove države dakle nije 
bilo.!“ Odatle se razvilo i načelo, da — »Staro pravo ne važi«. 


Taj princip istaknut je za NOB-e od strane vrhovnih rukovodstava u 
izgradnji nove vlasti, i to u nekoliko mahova. On je važio kao osnovno 
pravilo pri nastajanju novoga jugoslavenskog prava. Posebno svoje oza- 
konjenje dobio je međutim taj princip potkraj oslobodilačkog rata 
AVNOJ-evom Odlukom br. 132. od 3. febr. 1945. — »o ukidanju pravnih 
propisa, koji su bili na snazi u času neprijateljske okupacije«.!3 U tom 
se državnopravnom aktu prvi put na taj načih pravno reguliralo i pitanje 
vremena prestanka staroga jugoslavenskog prava, jer je tu normirano, 
da su stari jugosl. zakoni i drugi slični pravni propisi izgubili svoju raniju 
važnost 6. aprila 1941. No ovdje valja istaći i činjenicu, da je to pitanje, 
nakon sankcije ove AVNOJ-eve Odluke od Ustavotvorne skupštine FNRJ, 
ponovno bilo regulirano, i to Zakonom od 23. oktobra 1946. — »o ne- 
važnosti pravnih propisa donesenih prije 6. travnja 1941. i za vrijeme 
neprijateljske okupacije«.!? ' 


Što je značio ovaj Zakon od 23. oktobra 1946.2 Očevidno je, da on 
pokazuje, kako je i poslije AVNOJ-eve Odluke br. 132. i dalje postojala 
potreba za novim sličnim zakonodavnim aktom. On dakle znači, da su 
se i pored spomenute AVNOJ-eve odluke o nevažnosti starih jugoslavenskih 
zakona i drugih sličnih propisa ipak i dalje primjenjivali stari jugosla- 


'# Prema čl. 42. Haške konvencije od 29. jula 1899. okupacija je faktično, a ne 
državnopravno stanje zaposjedanja tuđega državnog područja. Po čl. 45. te Konveu- 
cije izričito je zabranjeno prisiljavati državljane zaposjednutog teritorija da polažu 
zakletvu neprijateljskoj vlasti i t. d. Prema čl. 55. te Konvencije okupatorska država 
smatra se samo kao upravitelj i vršilac javne vlasti, i to samo privremeno na oku- 
piranom području. : ; 

'7 Pitanje pravnog kontinuiteta prvi put je zakonodavnim putem istaknuto u zako- 
nodavnim aktima Drugog zasj. AVNOJ-a, Tako je u t. 3. AVNOJ-eve Odluke o oduzima- 
nju prava zakonitoj vladi Jugoslavije, t. zv. jugoslavenskoj vladi u inostranstvu, i o 
zabrani povratka u zemlju kralju Petru II. Karađorđeviću od 29. nov. 1943. normi- 
rano, da će se podvrgnuti reviziji dotle sklopljeni međunarodni ugovori s Jugosla- 
vijom, što znači neizravno priznanje postojanja vanjskog kontinuiteta između stare 
i nove države. Postojanje toga vanjskog kontinuiteta istaknuto je nadalje izričito u 
drugom aktu Sporazuma Tito-Šubašić od 1. nov, 1944. Nepostojanje unutrašnjeg 
pravnog kontinuiteta izraženo je međutim u nizu akata vrhovnih organa nove Jugo- 
slavije, odnosno njenih država-članica. 

18 Objavljena u »Službenom listu« od 13. febr. 1945. broj 4. 

1% Objavljen u »Službenom listu FNRJ« od 23. okt. 1946. br. 86. 

venski zakoni i slični pravni propisi, pa ih je trebalo iznova zakonom 
regulirati. To otkriva da ova AVNOJ-eva Odluka br. 132. nije imala one 
rezultate, koje su njeni redaktori svojevremeno pretpostavljali. 


Činjenice zaista pokazuju, da se usprkos spomenutom principijelnom 
stavu o nevažnosti prava Kraljevine Jugoslavije ipak i dalje u sklopu 
prava nove Jugoslavije javljalo staro pravo. Naročito od sredine 1944. 
moglo se zapaziti u judikaturi na oslobođenom području (napose Hrvat- 
ske), da se u pogledu primjene staroga jugoslavenskog prava otpočela 
praksa, koju su neki svojevremeno, ne bez mnogo osnova, nazivali izvje- 
snom — recepcijom staroga jugoslavenskog prava. U tom pogledu mogle 
su se uočiti dvije etape toga procesa, 


U prvoj etapi izgradnje novoga jugoslavenskog prava u periodu NOB-e, 
a vremenski bi je mogli označiti razdobljem do Drugog zasj. AVNOJ-a)?! 
još se u djelovanju NOO-a, napose u radu njihovih sudskih vijeća, nije 
osjećala neka potreba za primjenom normi staroga jugoslavenskog prava. 
U to vrijeme su na tađanjem oslobođenom području pravni odnosi bili 
razmjerno slabo razvijeni, a promet dobara i opće društveno stanje nije 
iziskivalo drugih pravnih vrela do tadanjih — malobrojnih pisanih propisa 
i opće poznatih pravnih običaja, bilo iz ranijih vremena)? bilo onih, 
koji su se razvili pod uvjetima NOB-e.?š Za tadanje jednostavne pravne 
odnose bile su dovoljne tadanje jednostavne pravne norme. 


No od sredine 1943. dolazi i u tom pogledu do nekih promjena. Već 
se tada na onim dijelovima Jugoslavije, koji su bili duže vremena 
oslobođeni i gdje se pravni promet stao više razvijati, počela javljati 
potreba za drugim pravnim vrelima pored onih, koji su se dotle razvijali 
pod skromnim dotadašnjim životnim prilikama oslobođenog dijela Ju- 
goslavije. Takvo stanje potaklo je ZAVNOH-ov Odjel za sudstvo i upravu, 
te je on u kasno ljeto 1943. donio svoja prva »Uputstva o organizaciji 


2" Ova AvnNOJ-eva Odluka br. 132 dovela je do podvojenosti u pitanju o važnosti 
starog prava u novoj Jugoslaviji. Čl. 2. te Odluke propisao je ovo: »Pravni propisi 
(zakoni, uredbe, naredbe i t. d.), koji su bili na snazi do dana 6. travnja 1941. god. 
ukidaju se ukoliko su u suprotnosti s tekovinama NOB-e, s deklaracijom i odlukama 
AVNOJ-a i Zemaljskih antifašističkih vijeća (skupština, sveta, sobranja) pojedinih fede- 
ralnih jedinica i njihovih predstavništava, kao i pravnim propisima Nacionalnog ko- 
miteta oslobođenja Jugoslavije i njegovih povjereništava, vlada i pojedinih povjere- 
ništava federalnih jedinica«. Praksa je dobrim dijelom stala tumačiti ovaj član tako, 
da tom Odlukom nisu ukinuti oni stari propisi, koji nisu u suprotnosti s tekovinama 
NOB-e i t. d. Trebalo je stoga posebnim okružnicama upozoravati sudove, da takvo 
tumačenje nije u skladu s intencijom zakonodavca, 


** Odnosno do osnutka DF; i donošenja njenih prvih temeljnih državnopravnih 
akata (29. nov. 1943.). 

** Pod uvjetima, da o odnosnom pravnom pitanju nema novog pisanog pravnog 
propisa i da je taj stari pravni običaj u skladu s osnovnim pravnim principima, s teko- 
vinama NOB-e, dakle kao supsidijarno vrelo prava. 

* Iako se obično uzima, da je za razvitak običajnog prava potreban razmjerno duži 
vremenski period, da bi neko pravilo ponašanja ljudi dobilo opće obaveznu snagu u 
nekoj sredini, ipak su se za NOB-e usprkes kratkom vremenu razvili i kao prinudne 
pravne norme ustalili neki pravni običaji, kojima je i vlast priznavala svoju pravnu 
zaštitu te ih primjenjivala. 

i radu sudova narodnooslobodilačkih odbora«, objavljena negdje poslije 
Drugog zasjedanja ZAVNOH-a.*“ Pored konstatacije o rušenju starog si- 
stema pravosuđa u I. poglavlju ovih »Upuistava« ZAVNOH ističe vrela 
novog prava te s tim u vezi kaže: »... Zato treba u sudovanju narodno- 
oslobodilačkih odbora primjenjivati: (pravni izvori) narodne običaje 
(narodno običajno pravo), ranije zakone, koji su se udomaćili (dobili 
karakter običajnog prava), presude, zaključke i rješenja i t. d. ranijih 
sudova, ukoliko. nisu očito nepravedna, dosadanje odluke narodno- 
oslobodilačkih odbora u vršenju sudske vlasti (praksa sudova), kao i 
sve upute, propise i t. d. ZAVNOH-a, odnosno, koje on prihvati«.? U 
daljem svom izlaganju ova ZAVNHO-ova »Upuistva« upozoravaju i na 
stari jugoslavenski Zakon o zadrugama? i t. d. Ovaj ZAVNOH-ov rad po- 
kazuje, kako se u drugoj polovini 1943., uoči Drugog zasjedanja AVNOJ-a, 
osjećala potreba za novim pravnim vrelima, jer su dotadanja bila već 
nedovoljna s obzirom na društvene odnose na tada oslobođenom teri- 
toriju Jugoslavije, a ovdje posebno — Hrvatske. 


U drugoj etapi izgradnje novoga jugoslavenskog prava, dakle od Dru- 
gog zasjedanja AVNOJ-a, od kasne jeseni 1943., javlja se sve osjetnija 
potreba za novim izvorima prava. Na povećanom oslobođenom terito- 
riju*" sve se snažnije razvijao pravni život, sve su se složenija pravna 
pitanja postavljala pred vlasti, koje su ih imale riješavati. Ali na koji 
način? Novih pravnih propisa nije bilo dovoljno; pisanog prava nove 
države bilo je razmjerno veoma malo. Ono se uglavnom ograničavalo na 
organizacionu stranu nove države, a mnogo manje na reguliranje drugih 
pravnih odnosa oslobođene zemlje. Naročita potreba osjećala se na pod- 
ručju imovinskopravnih odnosa. 


Takve okolnosti dovele su u toku 1944. na oslobođenom teritoriju 
do »potrage za normama«, kako bi se moglo nazvati učestalo tadanje 
posezanje za pravnim propisima starog sistema vlasti. Društveni odnosi 
nametali su narodnim sudovima probleme o pravu, a oni ih nisu mogli 
riješiti po tadanjim normama. Principijelno se uzimalo, da — »staro 
pravo ne važi«, ali su činjenice (da se gomilaju sve složeniji pravni 
problemi) nametale potrebu posezanja za starim normama. To se nije 
moglo izbjeći. 

Kolika je bila tadanja »potraga za normama« pokazuje donekle i 
djelatnost samih vrhovnih organa nove državne vlasti. Ni oni nisu 
mogli prelaziti preko te potrebe za normama radi reguliranja novih 
pravnih odnosa. Radi zadovoljenja ovakve potrebe najveću je agilnost 
razvio ZAVNOH. Na teritoriju oslobođene Hrvatske ZAVNOH je od svog 


24 Sva važnija ZAVNOH-ova »Uputstva« o pravosuđu tadanje Hrvatske objavio sam 
u zbirci pod naslovom »Propisi o sudstvu Hrvatske za NOB-e<, posebni otisak iz »Zbor- 
nika Pravnog fakulteta«, Zagreb 1951. 

25 »Propisi o sudstvu Hrvatske za NOB-e«, cit. izd. str. 384. 

28 Isto str. 385. 

27 Poslije kapitulacije fašističke Italije, jeseni *1943., proširila se narodna vlast na 
san dio teritorija Jugoslavije, koji su dotle držale pod svojom okupacijom talijan- 
ske irupe. 

Trećeg zasjedanja, uočavajući takvo stanje, objavio čitav niz svojih 
»Uputstava«, kojima je za narodne sudove ustanovio direktivna načela 
sudovanja za više pravnih grana.?? lako su ta »Uputstva« po svom načinu 
donošenja nesumnjivo imala karakter zakonodavnih akata,#% Odjel 
pravosuđa ZAVNOH-a nije im izričito to pripisivao, nego je te akte nazvao 
»Uputstvima«  preporučujući ih sudovima kao direktive _ u njihovu 
radu."! Time su se unekoliko nastojale popuniti praznine, koje su se 
javljale već tada u pravnom razvitku nove Jugoslavije. 

Drugi dokaz tadanje potrebe za normama vidi se u jednom naročitom 
pokušaju ZAVNOH-a oko prikupljanja pravnih običaja na oslobođenom 
teritoriju. Budući da se u sudovanju na području oslobođene Hrvatske 
od sredine. 1944. osjećala potreba za utvrđenjem pravnih normi i za 
imovinsko pravo, a za to nisu bila objavljena nikakva »Uputstva«, 
ZAVNOH je zatražio od NO0-a da se preko jedne široke i svestrane ankete 
o pravu prikupi od stanovništva mišljenje naroda o nekim pravnim pi- 
tanjima.** Nakon prikupljanja odgovora sa svih strana mislilo se pri- 
stupiti razradi novih »Uputstava« za imovinsko pravo. Do toga međutim 
nije došlo, jer su neprijateljske ofenzive presjekle ovu zanimljivu an- 
ketu.?3 

No potrebu za normama trebalo je nekako zadovoljiti. Učinjeno je to 
spomenutom recepcijom staroga prava. Nju su dakle u prvom redu na- 
metale životne potrebe tadanjega oslobođenog područja, a u drugom 
redu i zavisno od toga razvijali su je narodni sudovi. Sudska praksa 
pokazivala se tu kao pozitivan »pravotvorni faktor«. Ona je na taj 
način dopunjavala prazninu, koja se osjećala u izgradnji novog prava. 

Takva praksa novih sudova bila je zadovoljenje tadanje nužde. lako 
je pravni sistem Kraljevine Jugoslavije bio ukinut, a novo se pravo 
razvijalo kao negacija starog, ipak su elementi tog ukinutog starog 
prava poslužili, ne kao negacija novog prava, nego kao njegova afir- 
macija, kao učvršćenje novog sistema prava, koji se i kroz to izgrađivao. 


2 Nisu tom prilikom donesena slična »Uputstva« samo za narodno sudovanje, nego 
i za ostale Odjele ZAVNOH-a, tako za prosvjetu, zdravstvo, gospodarstvo i dr. 

2 Odatle i ovaj naziv »Uputstvo«. 

% Jer je pretežni dio tih »Uputstava« donesen na način, kako je Treće zasjedanje 
ZAVNOH-a reguliralo naredni zakonodavni rad Predsjedništva u međuzasjedanju ple- 
numa ZAVNOH-a. »Uputstva«, koja sam objavio u naprijed spomenutoj zbirci, primljena 
su i u Zakonodavnoj komisiji ZAVNOH-a i odobrena od Predsjedništva zavNOH-a. 

8 Ova »Uputstva« nisu bila zamišljena, da imaju neku zakonsku silu, ali su se 
u praksi razvila do takva karaktera, te su ih mnogi sudovi i citirali u svojim 
odlukama. ; 

3 Odjel za pravosuđe Hrvatske uputio je naime jeseni 1944. svima kotarskim i 
okružnim sudovima na oslobođenom teritoriju Hrvatske okružnicu s prijedlogom, da 
prema priloženom »Upitnom arku« na podesan način ustanove, što tamošnje stanov- 
ništvo drži o pojedinim pravnim pitanjima, koja su bila navedena u tom »Upitnom 
arku«. Uglavnom radilo se o imovinskopravnim odnosima, a djelomično su dodirnute 
i neke druge pravne grane, naročito porodično pravo. 

% Sakupljeni materijal ove ZAVNOH-ove ankete o pravu nalazio se od 1945, u 
arhivu tadanjega Ministarstva pravosuđa Hrvatske. U njemu ima mnoštvo odgovora 
na postavljena pitanja o pravnim odnosima, a ti odgovori osvjetljavaju mišljenje 
naroda tada oslobođenog područja o nekim aktuelnim tađanjim pravnim problemima. 

U više mahova isticali su vrhovni organi nove državne vlasti, kako 
i pod kojim se uvjetima može primjenjivati staro jugoslavensko pravo. 
S obzirom na revolucionarni postanak novog sistema vlasti naglašavalo 
se, kako je nedopustivo primjenjivati stare zakone i zakonske propise 
ukinutog pravnog sistema Kraljevine Jugoslavije, ali se kao supsidijarno 
vrelo novog prava ipak mogu primjenjivati stara pravna pravila, i to 
kao tehničko pravno pomagalo, približno slično doktrinarnim direkti- 
vama za pravilnu primjenu pozitivnog prava, odnosno kao neki putokaz 
u judikaturi narodnih sudova. Pritom se naročito ukazivalo, da se ne 
smije primjenjivati »čitav stari zakon« ili »čitava pravna norma« iz 
sistema prava Kraljevine Jugoslavije, a naročito ne sankcija za kršenje 
prava. Sankciju za povrede pravnog poretka na oslobođenom teritoriju 
utvrđivala je nova vlast prema općim tadanjim društvenim prilikama, 
a s obzirom na interese i ciljeve novog sistema vlasti, koji se kroz to 
izgrađivao. Odatle i očiglednost nedopustivosti primjene starog zakona, 
odnosno njegove sankcije za kršenje određenog pravnog reda. No usprkos 
jasnim takvim zabranama, ipak se mjestimično i povremeno na oslobo- 
đenom teritoriju i dalje posezalo za starim pravom. 


II. 


DVA OSNOVNA OBLIKA ZASTRANJIVANJA 
U RAZVITKU NOVOG PRAVA 


U izgradnji novoga jugoslavenskog prava, napose kroz praksu na- 
rodnih sudova na oslobođenom teritoriju (uglavnom na oslobođenom 
području Hrvatske), mogla su se negdje od sredine 1944. dalje mjestimice 
i povremeno uočiti uglavnom dva osnovna oblika zastranjivanja s osnovne 
linije razvitka novog sistema vlasti, i to: 1. u spomenutim tendencijama 
uspostavljanja pravnog sistema Kraljevine Jugoslavije i 2. u nekom 
izopačavanju karaktera novoga jugoslavenskog prava. 


ad 1. Tendencije uspostavljanja ukinutoga pravnog sistema Kraljevine 
Jugoslavije javljale su se ponegdje nešto izrazitije već od sredine 1944. 
godine u judikaturi nekih sudova na jugoslavenskom tadanjem oslobo- 
đenom teritoriju. Osjetnije se to razvilo, pošto je oslobođena čitava 
zemlja od okupatora, dakle u judikaturi od 9. maja 1944. dalje, u prvim 
godinama mirnodopske izgradnje novoga jugoslavenskog prava. Ima 
očitih znakova, da se i u današnjoj praksi narodnih sudova ova tenden- 
cija ipak javlja na neki način. 


Iako su novi jugoslavenski vrhovni organi vlasti — kako je već rečeno 
— više puta zabranjivali primjenu starih jugoslavenskih zakona, ipak 
su poneki sudovi katkada produživali tu, zabranjenu praksu. U mnogo 
navrata su vrhovni organi drž. vlasti naglašavali revolucionarni karakter 
razvitka novoga jugoslavenskog sistema, a prema tome i podvlačili ne- 

dopustivost obnavljanja buržoaskog prava Kraljevine Jugoslavije u 
sklopu novoga jugoslavenskog prava. No i dalje se ovdje i ondje postu- 
palo protiv takvih zabrana. 

Potkraj rata učestalo je i neposredno pozivanje na zakone i druge 
pravne propise Kraljevine Jugoslavije. Praksa je pokazivala, da se takvo 
postupanje čak i pojačava, umjesto da slabi. Koji su razlozi uvjetovali 
takvu praksu? 

Nesumnjivo je do toga obnavljanja važnosti starih jugoslavenskih 
(iako već ukinutih) zakona i drugih propisa dovodio sve razvijeniji 
pravni promet, jer za nove pravne odnose nije bilo novih pravnih 
normi, po kojima bi se rješavali sporovi o pravu iz tih odnosa. U po- 
manjkanju novih zakonskih propisa jednostavno se posezalo za starim 
normama. Drugi je razlog za ustaljivanje takve prakse bio — perso- 
nalne prirode. Naime, poslije kapitulacije fašističke Italije prelazio je 
na oslobođeni teritorij sve veći broj pravnika s okupiranog dijela ze- 
mlje i stavio se na raspolaganje novoj vlasti. Vlast je te pravnike većinom 
zaposlila u narodnim sudovima. Svojim stručnim znanjem ti su pravnici 
mnogo koristili izgradnji novoga jugoslav enskog sistema vlasti, a naročito 
razvitku novog pravosuđa. No uporedo s time neki od njih (iako po- 
svema dobronamjerno i u težnji, da time što bolje koriste narodnoj vlasti) 
unijeli su u svoju djelatnost i nešto od svojih ranijih profesionalnih 
navika, koje iako nisu bile očito u suprotnosti s novim sistemom, ipak 
su donekle dovodile i nehotično do štetnih pojava.“ Tako se u radu 
nekih pravnika kod narodnih sudova na tadanjem oslobođenom teritoriju 
(naročito u Hrvatskoj) pojavio neki »pozitivizam«, koji se sastojao u 
tome, da su se u judikatima često pozivali na stare jugoslavenske zakone 
i druge zakonske propise te ih izričito citirali pri sudovanju. Neki od 
ovih pomagača u izgradnji novoga jugoslavenskog pravosuđa kao da su 
se plašili nepisanoga prava i smatrali takav rad sudova (bez pozivanja 
na zakonske propise) kao mogućnost za unošenje elemenata pravne ne- 
sigurnosti. Iako su i oni često u svojim odlukama isticali revolucionarni 
postanak novoga državnopravnog stanja, ipak su njihovi judikati sve 
više naličili onima iz sistema vlasti Kraljevine Jugoslavije. 


Nije u suprotnosti sa suštinom novoga jugoslavenskog prava, ako se 
praznine u njegovu sistemu popunjuju tako, da se, radi rješavanja 
konkretnih spornih pravnih pitanja, primjenjuju »pravna pravila« iz 
starih, ukinutih već zakonskih propisa ranijega jugoslavenskog prava. 
To izražava i AVNOJ-eva Odluka br. 132. od 3. febr. 1945. i Zakon »o 
nevažnosti pravnih propisa donesenih prije 6. travnja 1941. i za vri- 
jeme neprijateljske okupacije« od 23. okt. 1946. Ali to međutim ne 
znači, da se u novoj praksi jugoslavenskih sudova smije uspostavljati 
stari zakonski propis u njegovoj prvotnoj obvezatnosti, kao da uopće 
nije ukinuto staro jugoslavensko pravo. 


% Bilo je dosta teškoća s ukorijenjenim formalizmom u sudovanju, kako se ono 
provodilo za vrijeme Kraljevine Jugoslavije, te su se pravnici dosta teško privikavali 
neformalnom postupku sudova na oslobođenom teritoriju. 

Iako izgleda paradoksalno, ipak u takvim slučajevima treba strogo 
lučiti sadržaj, t. j. ono, što je bitno u takvu ranijem zakonskom propisu, 
dakle njegove elementarne sastojke, od njegove forme, t. j. od njegova 
zakonskog oblika i mjesta u starom sistemu prava. U novoj jugoslaven- 
skoj praksi treba se dakle osvrtati na sadržaj, a to znači koristiti se naj- 
bitnijim, što je u takvom starom propisu, njegovim osnovnim elementima, 
njegovom dispozicijom, ali ne i formom, ne oživljavati taj stari propis 
uzimajući ga kao da je on pozitivna pravna norma. Protivno se ne 
može zaključiti ni iz zaista nesretno stilizovane odredbe sadržane u 
čl. 2. AvNOJ-eve Odluke br. 132. od 3. febr. 1945., gdje se govori o ne- 
važnosti »pravnih propisa« ... »ukoliko su u suprotnosti s tekovinama 
NOB-e. ...« Jer i ta odredba potvrđuje gornji zaključak, ako se nju tumači 
u vezi s drugim propisima i AVNOJ-evom Odlukom br.. 132. te s čitavim 
sistemom DFJ, a napose, ako se uzima u obzir revolucionarni način iz- 
gradnje novoga jugoslavenskog prava. Pravilnost našeg zaključka (o 
potrebi lučenja sadržine staroga zak. propisa od njegove forme) vidi se 
naročito i iz odredbe čl. 4. Zakona od 23. okt. 1946. »o nevažnosti 
pravnih propisa«, gdje se jasno razlikuju »pravna pravila sadržana u 
zakonima i drugim pravnim propisima spomenutim u čl. 2. ovog za- 
kona« od »pravnih propisa« ..., koji su bili na snazi na dan 6. travnja 
1941. i koji su »izgubili pravnu moć«. Zakonodavac je dakle tu nedvo- 
umno naglasio, da se stari zakonski propisi ne smiju primjenjivati, jer 
su »izgubili... pravnu moć«, ali dopušta primjenu njihovih »pravnih 
pravila«. 


To dakle znači, da se stari zakonski propisi u sudskim aktima ne 
smiju tako citirati, kao da uopće nije ukinut stari sistem prava Kralje- 
vine Jugoslavije. 


Nije međutim nikakvo naročito zlo, ako se ti stari zakonski propisi 
u aktima novih jugoslavenskih sudova najzad i citiraju (kao pravna 
pravila iz odnosnih starih zakonskih propisa). Ali se na njih ne smije 
pozivati kao da su oni i danas još pozitivno pravo.?% Međutim se u takvu 
citiranju starih zakonskih propisa skrenulo s ove linije, i to po sili 
logike same stvari. Praksa je naime osjetnim dijelom identifikovala 
sadržinu i formu starog prava, le se umjesto pravnih pravila iz starih 
zak. propisa primjenjuju ovi zakonski propisi kao takvi, kao pozitivno 
pravo, a to znači — postupati protivno AVNOJ-evoj Odluci br. 132. od 
3. febr. 1945. i Zakonu o nevažnosti starih propisa od 23. okt. 1946. 


Ovakvim postupanjem jednog dijela nove jugoslavenske sudske prakse 
dolazilo se (a čini se kao da se i danas još djelimično dolazi) u suprotnost 
s osnovnom linijom razvitka novoga jugoslavenskog pravnog sistema. 


38 Smatralo se, da je citiranje starih zakona potrebno, kako zbog toga, da stranke 
budu orijentirane o upotrebljenoj normi, tako i da viši sud u postupku povodom žalbe 
može lakše kontrolirati judikat. No takvo pozivanje na stare zakone nije bilo nužno, 
kako to pokazuje na pr. i sudska praksa u Vojvodini, odnosno na pravnom području, 
gdje pretežnim dijelom i danas još prevladava običajno pravo. 

Tu se naime dolazilo: a) do pokušaja uspostavljanja pravnog partikula- 
rizma u Jugoslaviji i b) do stanovite diskriminacije građana nove Jugo- 
slavije. 

U našim narednim izlaganjima osvrnut ćemo se ukratko na te dvije 
posljedice takva zastranjivanja kod ocjene pitanja o važnosti staroga 
jugoslavenskog prava u novoj Jugoslaviji. 

ad a) Pravni partikularizam u Jugoslaviji očevidno nisu željeli uspo- 
stavljati oni, koji su se — primjenjujući pravna pravila iz staroga jugo- 
slavenskog prava — izričito pozivali na stare zakonske propise. Ali 
takva je praksa postepeno dovodila do uspostavljanja starih zakona i 
drugih zakonskih propisa, a samim time i do stvaranja razlika ondje, 
gdje ih po prirodi stvari ne bi smjelo biti. 

Pozivanje na stare zakonske propise dovodilo je dotle, da se razvilo 
shvaćanje o dopustivosti praktične primjene samo onih pravnih pravila, 
kojih su norme svojevremeno (do 6. travnja 1941.) važile kao pozitivno 
pravo na odnosnom teritoriju, koji je u Kraljevini Jugoslaviji sačinjavao 
zasebno pravno područje. Takva se praksa postepeno ustaljivala u toku 
1944., a nastavila se i nakon oslobođenja cijele Jugoslavije. Slična se 
Pitanja javljaju i danas u sudskoj praksi nove jugoslavenske države. 

Tako se na pr. u novije vrijeme javilo pitanje o dopustivosti pri- 
mjene pravnih pravila sadržanih u Novelama austr. Općeg građanskog 
zakonika u onim krajevima, gdje te Novele do 6. travnja 1941. nisu 
važile kao pozitivan zakonski propis. U sudskoj praksi NR Hrvatske 
postavilo se to pitanje sasvim konkretno, i to sa svim njegovim pravnim 
posljedicama, koje nisu neznatne, Iz literature razabiremo, da su se o 
tom pitanju formirala dva stajališta: po jednomu primjena pravnih 
pravila iz Noveliranog OGZ na području Hrvatske i Slavonije ne bi bila 
dopustiva s obzirom na to, što na ovom dijelu Jugoslavije nisu Novele 
OGZ važile kao pozitivno pravo; po drugom bi se mišljenju pravna 
pravila iz noveliranog OGZ mogla primjenjivati i u Hrvatskoj bez 
obzira na to, što ona ovdje nisu ranije važila kao zakon. Ovo po- 
sljednje mišljenje smatra taj problem posvema u suglasnosti s osnovnom 
linijom razvitka novog jugoslavenskog prava, dok je prvo gledište, po 
našem mišljenju, potpuno neosnovano. 


Po kojem kriteriju ne bi naime bilo dopustivo primjenjivali pravna 
pravila sadržana u Novelama austr. OGZ-a na području Hrvatske i Sla- 
vonije, Srbije, Crne Gore, Vojvodine? Što bi primjeni tih pravnih pra- 


% Tako je na pr. Vrhovni sud NRH u svojoj presudi od 13. oktobra 1952. br. Gzz. 
131/52 (»Naša zakonitost« za 1952, br. 10, str. 468) zauzeo stajalište, da se pravna 
pravila starih zakona smiju danas primjenjivati samo ukoliko su odnosni zakoni važili 
na teritoriju NR Hrvatske. U toj presudi naime ovaj Vrhovni sud na konkretan pravni 
spor o nasljedstvu ne primjenjuje pravno pravilo sadržano u $-u 716. OGZ-a, ali ne 
zato, što bi ono bilo izmijenjeno propisom 6-a 61. t. zv. Treće djelimične Novele 
OGZ-a (od 19. marta 1916. R. G. BI. br. 69), nego stoga, što je taj propis navodno — 
zastario. 

O spornom gledanju na primjenu Noveliranog OGZ-a u Hrvatskoj vidi na pr. časo- ' 
pis »Naša zakonitost« za 1953. br. 3, str. 176 i slij. 

vila smetala činjenica, da te Novele nisu svojevremenno važile u tim 
krajevima kao pozitivno pravo u sklopu pravnog sistema Kraljevine 
Jugoslavije? 


Jedini kriterij za utvrđivanje takve »nedopustivosti« bila bi činjenica, 
da te Novele nisu bile pozitivno pravo u tim jugoslavenskim krajevima 
u staroj Jugoslaviji. A da li je to osnovano? Očevidno je, da se po- 
stupak prema takvu kriteriju ne osvrće na činjenicu, da je u Narodnoj 
revoluciji srušen sistem prava Kraljevine Jugoslavije. 


Što međutim znači postavljanje takvog kriterija za primjenu starog 
prava u izgradnji novoga jugoslavenskog pravnog sistema? Evo do čega 
to dovodi: ako se po kriteriju ranijeg važenja ili nevaženja staroga 
zakonskog propisa smije njegovo pravno pravilo (dispozitivni dio ie 
norme) primjenjivati samo na teritoriju, gdje je ta norma važila do 
6. travnja 1941. kao pozitivni propis, onda se istodobno samim time ovo 
područje utvrđuje kao pravno različito naprama drugim jugoslavenskim 
krajevima, gdje važi po jednakom kriteriju navodno drugo pravo. Na taj 
način dolazimo do uspostavljanja starog partikularizma u jugoslavenskom 
pravu. 


U staroj Jugoslavije postojalo je šest pravnih područja. Ona su se 
međusobno odvajala po svom drukčijem pravu, koje je za svako po- 
dručje znatnim dijelom bilo različito. Ostane li se pri spomenutom 
kriteriju dopustivosti primjene pravnih pravila iz starog prava samo 
pod uvjetom, da je takva _ norma važila kao pozitivni zakonski propis 
do 6. travnja 1941. na određenom dijelu države, onda se dolazi do toga, 
da se uspostavljaju stara pravna područja. Onda će se u FNRJ razviti 
ne šest, nego — osam pravnih područja.?7 


Ne može se poreći, da u FNRJ ne postoje neke ražlike u pravnom 
uređenju s obzirom na pravo jugoslavenskih država-članica, da za poslove 
republičke nadležnosti svojim zakonodavnim putem uređuju pravne 
propise. Ima dakle nekih nejednakosti s obzirom na taj regionalizam, koji 
sa sobom donosi svaka federacija. Ali se isto tako ne može poreći ni 
činjenica, da usprkos ovom pravnom regionalizmu ipak FNR; ima uglav- 
nom jedinstveno pravo. Ono se zasniva na jedinstvenoj ekonomici, 
izražava i jedinstvene društvene odnose, a formulira to pravo i suštinski 
jedinstvena vlast. Pravo FNRJ predstavlja dakle nesumnjivo jedinstvenu 
cjelinu, sistem prava. No ako se i dalje bude postupalo po spomenutom 
kriteriju nedopustivosti primjene pravnog pravila iz starog prava, uko- 
liko ono nije ranije važilo kao zakon u Kraljevini Jugoslaviji, doći će se 
u suprotnost s tim pravnim jedinstvom, kome nesumnjivo i kreće razvitak 
nove Jugoslavije. Stoga je dakle takva praksa u primjeni pravnih pra- 
vila.starog prava neosnovana i u protivnosti sa ciljem razvitka novoga 
jugoslavenskog pravnog sistema. 


87 Naime: Hrvatska i Slavonija, zatim posebno Dalmacija i Slovenija. (Novelirani 
OGZ), Srbija, Vojvodina s Međumurjem, Makedonija, Bosna i Hercegovina, Istra i 
Rijeka. 

ad b) Diskriminacija građana nove Jugoslavije ma u kom pogledu 
bila je zabranjena već Odlukama s Drugog zasj. AVNOJ-a. One su sankcio- 
nirale pravnu jednakost građana DFJ i svako protivno postupanje značilo 
bi kršenje tih temeljnih državnopravnih zasada nove Jugoslavije. Stoga 
je svako kršenje tog principa pravne jednakosti građana DFJ protu- 
ustavno. Diskriminacija građana sastoji se napose i u činjenici, da se u 
primjeni prava postupa nejednako, da se u pogledu pravne zaštite razli- 
čito postupa, da se stvara nejednako pravo. 

Odatle izlazi, da je primjena pravnih pravila iz starog prava po kri- 
teriju njegove nekadanje važnosti prema. područjima svakako put, koji 
ili vodi ili bar može dovesti do diskriminacije građana tako, što bi se 
time ostvarivala mogućnost nejednakog prava, dakle i razlike u pogledu 
pružanja pravne zaštite stanovništvu DFJ. Ako se pri određenom 
pravnom odnosu u istoj državi postupa različito, onda to već znači 
diobu građana na stanovnike, kojima se pruža nejednaka pravna zaštita 
za sličan njihov pravni interes, 

Diskriminacija građana prema tome može biti u činjenici, da se 
jedno te isto pravno pitanje različito ocjenjuje i da zbog toga, s obzirom 
na razliku u pravu, građani ne dobiju jednako pravo, kada ga iziskuju 
od državnih vlasti. Tako će na pr. biti diskriminacija građana, ako se 
u pogledu valjanosti usmene oporuke u istom pravnom odnosu na jednog 
građanina Jugoslavije primjenjuje na pr. »pravno pravilo« iz € 432. 
srpskog Grad. zakonika, a na drugoga »pravno pravilo« iz € 585. OGZ. 
Ili će na pr. možda dovoditi do pružanja nejednake pravne zaštite pri- 
mjena pravnih pravila iz Noveliranog OGZ u pogledu zastarjelosti 
jednoga pravnog zahtjeva, dok će se prema drugom građaninu za taj 
odnos primijeniti pravno pravilo iz OGZ, koji je vrijedio na području 
Hrvatske i Slavonije. 

Ne može se poreći, da takva primjena pravnih pravila prema kri- 
teriju njihove ranije zakonske obaveznosti na odnosnim (nekadanjim) 
pravnim područjima ne bi dovodila do ostvarivanja pravne nejednakosti, 
dakle do diskriminacije građana. A to bi bilo zaista protuustavno, Stoga 
dakle treba odbaciti takav kriterij za primjenu pravnih pravila iz starog 
prava. 

ad 2. Izopačavanje karaktera novoga jugoslavenskog prava može 
nastati (ili točnije — nastalo je) u slučajevima, ako se i kada se novom 
pravu pripisuje ona suština i ona svojstva, koja to pravo nije imalo i koja 
ono ni danas nema. Izopačavanje karaktera novoga jugoslavenskog prava 
napose može se gledati u tendencijama, da se to pravo obilježi drukčije, 
nego li to izlazi iz njegovih osnovnih elemenata. 


Novo jugoslavensko pravo nastalo je pod uvjetima Narodne revolu- 
cije. Ono je dakle izraz te revolucije, a od početka ono je u svojim 
normama dosljedno izražavalo taj revolucionarni karakter. Svakako 
se može nazvati (bilo hotimičnim, bilo nehotičnim) izopačavanjem tog 
revolucionarnog karaktera novoga jugoslavenskog prava, ako mu se na- 
stoji pridati neki konzervativni karakter učmalosti ili izraz nekog reakcio- 
narnog vraćanja na pozicije staroga, već ukinutog prava. A takvih je 

tendencija ipak bilo baš na području primjene starog prava u procesu 
početne izgradnje novoga jugoslavenskog sistema. 

Takvo izopačavanje karaktera novog prava zapažalo se u spomenutoj 
njegovoj izgradnji u dva pravca: a) u već navedenim tendencijama 
uspostavljanja staroga pravnog sistema i b) u tendencijama formiranja 
nekog jugoslavenskoga »folklornog« prava. 

ad a) Uspostavljanjem starog, već ukinutog sistema prava Kraljevine 
Jugoslavije nesumnjivo se ili zanemaruje ili nastoji odbaciti osnovni 
biljeg novoga jugoslavenskog prava, njegov revolucionarni karakter, Ako 
se ide za tim, da se s obzirom na postojanje privatnovlasničkih ele- 
menata želi obnoviti stari buržoaski pravni sistem, onda je jasno, da se 
time negira baš suprotni, revolucionarni karakter novog prava, koji ono 
nosi od svojih prvih dana iz uvjeta svoga nastajanja. 


ad b) U tendencijama stvaranja nekog »folklornog« prava u novoj 
Jugoslaviji leži i nastojanje, da se revolucionarni karakter tog prava 
izobliči, da se svede na linije učmalosti i historijske zastajalosti. Uzroci 
za to nastojanje vrlo su složeni, a upućuju koliko na privatno-vlasničku 
društveno-ekonomsku osnovu novog prava, toliko i na ideološko-poli- 
tičke sklonosti kod onih, koji tako zastranjuju. 

U čemu se sastojalo to zastranjivanje pri primjeni novoga jugosla- 
venskog pravnog sistema? Uglavnom u tim pokušajima, da se u narodno 
sudovanje DFJ unesu elementi narodnih pravnih običaja, i to bez obzira 
na vrijeme i prilike njihova postanka, bez osvrla na cilj i osnovne 
zadatke pravnog sistema nove Jugoslavije. Takvih je pokušaja bilo i u 
periodu nastajanja novog prava, a javljali su se i nakon oslobođenja 
cijele Jugoslavije. 

Treba pretpostaviti, da je do takvih zastranjivanja dolazilo uglavnom 
zbog krivog shvaćanja suštine i osnovnih zadataka novoga jugoslaven- 
skog prava. Povod za to vjerojatno je dala i činjenica, da su se i 
vrhovni organi nove državne vlasti (na pr. ZAVNOH) ovdje ondje po- 
zivali na narodno običajno pravo, Na to je izgleda djelovala i spome- 
nuta ZAVNOH-ova anketa o narodnim pravnim običajima, koje se mislilo 
upotrebiti pri donošenju novih propisa. Sve je to lako moglo zavesti 
pojedince na zaključak, da će se novi pravni propisi utvrđivati isključivo 
prema onome, što se u narodu ranije razvijalo i utvrdilo kao pravni 
običaj. 

Treba istaći, da su se novi organi drž, vlasti zaista u više navrata po- 
Zivali na ono, što narod smatra za pravo i pošteno. ZAVNOH je na pr. 
isticao, da izgradnju novog prava treba dovesti u vezu s onim, što 
narod smatra za pravo i osnovano. To je svakako u suštini demokratskog 
prava, jer ono i treba da odgovara volji i interesima širokih masa. 
Takav je stav zavnoH-a bio dakle potpuno u skladu s osnovnim linijama 
razvitka novoga državnopravnog sistema. Ali se pritom ne smije toliko 
udaljavati od zaista demokratske linije u izgradnji novog prava te 
novo pravo svoditi na zastarjele forme pravnog folklora bez obzira na 
savremene društvene odnose. Iako je potrebno, da novo pravo ima 
dubok oslonac u narodnom shvaćanju, ipak treba gledati na krajnji 

cilj novog prava, na smjer njegova razvitka. A taj očito nije u njegovu 
vraćanju na tradicionalne norme, stvorene u ranijim vjekovima i pod 
sasvim drugim društvenim uvjetima. Nije linija razvitka novoga jugo- 
slavenskog prava njegovo petrificiranje, vraćanje na starinske odnose, 
koji u krajnjoj liniji i ne odgovaraju suštini socijalističkog poretka. 
Tražiti formiranje novog prava na području folklornog prava znači 
pokušati vratiti historiju natrag, znači kočiti razvitak i svoditi izgradnju 
novog prava na forme i sadržinu prošlosti. Takvo shvaćanje o izgradnji 
novoga jugoslavenskog prava nije dakle u skladu s njegovim osnovnim 
ciljem. 


Ovako su skretali oni, koji su potkraj rata ili neposredno po njegovu 
svršetku svraćali sudovima pažnju na pojedine narodne poslovice ili 
druge umotvorine u vezi s pravom. Bilo je slučajeva, da su se neki 
pozivali i na zbirke narodnoga običajnog prava i iz prikupljenih po- 
dataka o narodnom pravnom folkloru? citirali na pr. izvode iz zbirke 
Baltazara Bogišića i pokazivali ih kao argument u prilog svog pravnog 
stanovišta. 

Novo jugoslavensko pravo nema zadatak, da u svojoj izgradnji obnavlja 
romantičarske historizme, kojima se zanosila svojevremeno historijska 
pravna škola. To pravo rođeno u Narodnoj revoluciji treba da posluži ne 
uspostavljanju prilika iz prošlih vjekova, nego živim ljudima, učvršćenju 
novoga pravnog poretka, koji je omogućila Narodna revolucija. To 
revolucionarno pravo ne smije se dakle sputavati nastojanjima po- 
vratka na stara shvaćanja i davne forme, ne smije se njegov razvitak 
zaustavljati romantičarskim učmalostima, jer ono vrijedi za sadašnjost, 
da bi se omogućio željeni napredak u budućnosti. Stoga je dakle uno- 
šenje folklornih elemenata u pravo bez obzira na savremene zadatke 
novoga pravnog sistema svakako zastranjivanje, koje dovodi do po- 
kušaja zaustavljanja revolucionarnog razvitka novog prava, a to dakle 
znači — izopačavanje njegova karaktera, i stoga ga ireba odbaciti. 

Iz naprijed navedenoga može se s obzirom na pitanje o važnosti starog 
prava u početnoj izgradnji novoga jugoslavenskog sistema DFJ, zaključiti 
ovo: 

1. Revolucionarnim ukidanjem unutrašnjega pravnog kontinuiteta 
između Kraljevine Jugoslavije i Demokratske Federativne Jugoslavije 
srušen je dakle i sistem prava stare države, te stoga u novoj jugosla- 
venskoj državi staro jugoslavensko pravo ne važi; 

2. Međutim zbog nedovoljne razvijenosti novoga prava bilo je potrebno, 
da se u početku izgradnje novoga jugoslavenskog sistema primijene 
supsidijarno pravna pravila sadržana u starom jugoslavenskom pravnom 
sistemu i to kao pravna pomagala, a ne kao pozitivno pravo. 

Tako shvaćena recepcija starog prava — kao supsidijarno vrelo novog 
prava — daje ujedno i odgovor na pitanje o dopustivosti primjene pravnih 
pravila i iz drugih krajeva Jugoslavije, a ne samo s područja nekadanje 


5 Kao što je Bogišićeva Zbirka narodnih pravnih običaja i moja zbirka narodnih 
umotvorina s područja pravnog života (»Narodno pravo«, izd. Beograd 1938) i dr. 

važnosti odnosnog prava, iz koga se danas primjenjuju njegova pravna 
pravila. Nema nikakve zapreke, da se u izgradnji novog jugoslavenskog 
prava ne primjenjuju i pravna pravila sadržana u ranijim normama 
nekadanjeg drugog pravnog područja. Ako je neko pravno pravilo sa- 
držano u ranijem pravu Kraljevine Jugoslavije — makar i s kojeg drugog 
nekadanjeg pravnog područja — zaista u skladu s osnovnim linijama 
novog pravnog poretka, a korisno je i potrebno za razvitak novoga jugo- 
slavenskog prava, onda je pravilno, ako se to pravno pravilo primijeni 
u judikaturi kao suspsidijarni pravni običaj. 

Ovakva je praksa sudova vidna pomoć u izgradnji novoga jugosla- 
venskog prava. To ujedno znači učvršćivanje novoga pravnog poretka, 
a ne vraćanje na stare pozicije ukinutog prava Kraljevine Jugoslavije. 
Takva primjena pravnih pravila iz staroga jugoslavenskog prava znači 
korisnu dopunu novoga i konstruktivni je rad u razvitku novoga jugo- 
slavenskog pravnog sistema. 


IV. 


DRUGO JE NAŠE PITANJE: DA LI SE U TOKU NOB-e 
U JUGOSLAVIJI IZGRADIO NOVI PRAVNI SISTEM? 


Na to pitanje dobiva se različit odgovor. Nasuprot onima, koji u 
izgradnji novog prava vide formiranje novoga jugoslavenskog pravnog 
sistema, stoji i drugo stajalište, da se u toku NOB-a nije još formirao taj 
novi sistem prava. Takvo gledište oslanja se uglavnom na dva argu- 
menta: a) na činjenicu, da se u toku NOB-e novo jugoslavensko pravo 
još nije dovoljno izgradilo, da bi se moglo govoriti o sistemu novog prava 
i b) na okolnost, da tadanja složenost ovog prava iz njegovih dviju 
osnovnih kategorija još nije bila cjelina, potrebna za sistem prava. 

ad a) Što se tiče nedovoljne izgrađenosti novoga jugoslavenskog 
prava u toku NOB-e smatramo, da takav prigovor ne bi bio opravdan. 
Postojanje određenoga pravnog sistema nipošto se ne može određivati 
kvantitativnim mjerilom. Pitanje je uopće, što se ima razumijevati pod 
oznakom — nedovoljne izgrađenosti prava. Ako se pod time misli samo 
na pisano pravo, onda bismo morali poreći karakter pravnog sistema 
tako razvijenom pravnom poretku kao što je na pr. engleski, gdje pre- 
vladava nepisano pravo. Ako se pod time misli na neke slabije razvijene 
pravne grane, onda bismo morali poreći taj karakter pravnom poretku 
u zemljama, gdje se s obzirom na tamošnje prilike neke grane prava 
nisu mogle razviti, jer za to nije bilo, odnosno nema određenih društve- 
nih uvjeta. Takav dakle prigovor nije pravilan. On međutim nije ni u 
skladu sa stanjem izgradnje novoga pravnog sistema u DFJ. ie 

Ne može se osporiti, da neke grane novoga jugoslavenskog prava u 
toku NOB-e još nisu bile razvijene. Neke od njih bile su za to vrijeme 
istom u začetku svoje kasnije izgradnje. Ali se isto tako ne može poreći, 

da su mnoge grane toga prava bile već potkraj rata toliko izgrađene, 
da su pokazivale već potpuno izrazite dijelove novoga pravnog poretka. 

To važi na prvomu mjestu za državno pravo DFJ i njenih država 
članica. U Odlukama Drugog zasj. AVNOJ-a, Trećeg zasj. ZAVNOH-a, 
SNOS-a i t. d. vide se osnovni elementi novoga jugoslavenskog makar i 
privremenoga, ustavnog prava. Njima i drugim kasnijim državno- 
pravnim aktima iz periode NOB-e pravno se regulirala organizacija i 
djelovanje te međusobni odnosi novih ergana državne vlasti. Što 
državno pravo DFJ nije bilo razrađeno do savremenih detalja ustavnog 
prava FNRJ, to ne opravdava prigovor o nekoj pravnoj neodređenosti 
tog područja novoga jugoslavenskog prava. Isto tako može se govoriti 
i o razmjernoj izgrađenosti novoga krivičnog prava u DFJ. Ono se u 
toku NOB-e nije razvilo do savremenog opsega novoga jugoslavenskog 
prava, ali je neosporno već za NOB-e to pravo bilo barem u bitnim li- 
nijama određeno onoliko, koliko su tadanje prilike na oslobođenom 
teritoriju to iziskivale. Što se tiče statusnog i porodičnog prava mislim, 
da se ne može osporiti, da su već za NOB-e utvrđeni osnovni elementi za 
tu granu prava, koji i danas vrijede. U pogledu imovinskog prava treba 
podvući, da je ono već poikraj samog rata bila znatnim dijelom iz- 
građena pravna grana, koja je imala svoja posebna obilježja. Može 
se slično kazati i za sudsko pravo, pri čemu ne treba zaboraviti i spome- 
nutu zakonodavnu djelatnost na području oslobođene Hrvatske. Dakle 
već za NOB-e veći dio grana novog jugoslavenskog prava bio je uglavnom 
izgrađen. 

ad b) Što se tiče složenosti novog prava prigovor izgleda međutim 
nešto osnovaniji, ali i to samo tek na prvi mah. Prividno bi izgledalo, 
kao da u prilog gornjeg prigovora ide činjenica, da se u početnoj 
izgradnji novoga jugoslavenskog prava za NOB-e susreću dvije kategorije 
prava, privatnovlasničko i društvenovlasničko. 

Sistem prava znači zaista cjelinu. Pod tim razumijevamo jedinstvo svih 
pravnih normi na nekom (državnom) području. Za to jedinstvo potrebna 
je unutrašnja povezanost pravnih normi, tako da sve one čine jedin- 
stvenu cjelinu prava. Ako međutim u sklopu nekog prava ima antagoni- 
stičkih elemenata, koji razbijaju to unutrašnje jedinstvo, onda se još 
zaista ne bi moglo govoriti o postojanju pravnog sistema. 

Da li je u početnoj izgradnji novoga jugoslavenskog prava za NOB-e 
postojalo takvo unutrašnje jedinstvo normi? Na to pitanje činjenice 
odgovaraju potvrdno. Usprkos navedenim dvjema kategorijama prava 
u tom procesu izgradnje novoga jugoslavenskog sistema ipak je između 
privatnovlasničkog i društvenovlasničkog postojala unutrašnja poveza- 
nost, koja je i pored njihovih antagonizama dovodila k jedinstvu normi. 

Kada se razmatra ovaj početni razvitak novoga jugoslavenskog prava 
za NOB-e, katkada se govori o nekom paralelizmu spomenutih dviju kate- 


%" lako Odluke Drugog zasj. AVNOJ-a nisu Ustav u formalnom smislu, one su po 
svojoj sadržini i svojoj namjeni svakako zakonodavni akti ustavnog karaktera. Na njih 
su se oslanjali i svi kasniji zakonodavni akti DFJ sve do Ustava FNRJ od 31. jan. 1946. 

gorija prava, privatnovlasničkog i društvenovlasničkog. No da li je po- 
stojao takav »paralelizam«? Činjenice pokazuju, da spomenutog parale- 
lizma između ove dvije kategorije prava nije bilo. Razvitak novoga jugo- 
slavenskog prava za NOB-e nije tekao paralelno, po nekim uporednim 
linijama privatnovlasničkog i društvenovlasničkog prava, nego naprotiv 
— te su se dvije linije sjekle, i to u smjeru prevladavanja društvenovla- 
sničkih elemenata, premda nisu posvema uklonjeni ni privatnovlasnički 
elementi. 

Proces izgradnje novoga jugoslavenskog prava za NOB-e kretao se lini- 
jom sjedinjavanja ovih dviju kategorija prava, makar da i nije tada došlo 
do potpunog stapanja jednih i drugih elemenata. Ipak se u tome razvitku 
razvijalo unutrašnje njihovo jedinstvo. 


Privatnovlasničke su se naime norme u procesu tadanje izgradnje 
novog prava pod životnim prilikama na oslobođenom teritoriju poste- 
peno približavale društvenovlasničkim. Taj proces preobražaja privatno- 
vlasničkih elemenata u novom jugoslavenskom pravu kretao se u pravcu 
usklađivanja s društvenovlasničkim elementima prema načelu solidariteta 
i uzajamnosti u društvenim odnosima na oslobođenom teritoriju. Iako su 
između privatnovlasničkih i društvenovlasničkih elemenata u novom 
pravu i postojali njihovi unutrašnji antagonizmi, s obzirom na njihovu 
različitu društveno-ekonomsku osnovu, ipak su se njihove suprotnosti 
rješavale njihovim usklađivanjem prema općem zadatku novog sistema 
vlasti, koje su ciljeve imale unapređivati norme i jednog i drugog sektora 
novoga jugoslavenskog prava. 


Spomenuti proces usklađivanja privatnovlasničkog s društvenovla- 
sničkim na području izgradnje novog jugoslavenskog prava za NOB-e raz- 
vijao se pod utjecajem dvojih svojih osnovnih faktora: objektivnih, — 
koje su predstavljali uvjeti života na tadanjem oslobođenom teritoriju i 
subjektivnih, — koje je predstavljalo djelovanje nove jugoslavenske vlasti. 
Okvire tog djelovanja sačinjavalo je tadanje društveno stanje na tom 
dijelu Jugoslavije i to je predstavljalo stvarne mogućnosti tog razvojnog 
procesa. No u tom okviru i prema tim objektivnim mogućnostima deter- 
minantnu ulogu vršila je međutim nova vlast, koja je svojim utjecajem 
suzbijala oštrine privatnovlasničkog elementa i usklađivala tu kategoriju 
s principom solidarnosti kao moralnog i pravnog pravila ponašanja. 


Ovdje bi se možda moglo postaviti i pitanje zakonitosti tog razvitka. 
Da li je pravilno u ovom procesu izgradnje novoga jugoslavenskog prava 
pridavati pretežni značaj subjektivnom faktoru — djelovanju nove vlasti? 
Nije li to odricanje osnovnog značaja objektivnim faktorima, koje su pred- 
stavljali životni uvjeti na oslobođenom teritoriju? Na to pitanje odgova- 
raju činjenice. Osnov tog zbivanja uvjetovale su zaista životne prilike, 


4% To važi napose i za pravna pravila sadržana u starim jugoslavenskim zakonima, 
koji su važili u Jugoslaviji do 6. travnja 1941., a koje je sudska praksa primjenjivala 
u pomenutoj izgradnji novog prava u smislu čl. 2. AvNOj-eve Odluke br. 132. od 3. 
febr. 1045. i kasnije prema čl. 4. Zakona »o nevažnosti pravnih propisa donesenih 
prije 6. travnja 1941. i za vrijeme neprijateljske okupacije«. 

ali smjer tog razvitka određivala je (u okviru tih objektivnih mogućnosti) 
nova vlast. Ona je bila onaj faktor, koji je tome razvitku davao pravac 
prema učvršćivanju solidariteta i uzajamnosti u društvu na oslobođenom 
teritoriju. Krivo bi bilo postavljati pitanje odnosa ovih faktora: »da li 
jedan ili drugi?« Pravilnije će biti, kažemo li, da su tu djelovali — i jedan 
i drugi. Zakonitost procesa početne izgradnje novoga jugoslavenskog 
prava za NOB-e sastoji se u međusobnoj povezanosti i uzajamnom djelo- 
vanju obojih faktora, i objektivnih i subjektivnih zajedno. Vlast je me- 
đutim tu bila faktor usmjerivanja tog razvitka u pravcu postepene 
izgradnje unutrašnjeg jedinstva novoga jugoslavenskog prava za NOB-e. 


Nova vlast utjecala je na razvitak novog prava naročito svojim nasto- 
janjem, da se striktno i dosljedno provodi načelo solidarnosti i uzajam- 
nosti te pune pravne jednakosti građana. Ti su principi dobili svoje oza- 
konjenje s prvim temeljnim državnopravnim aktima DFJ, a razvili su se 
u toku NOB-e na oslobođenom teritoriju do neprikosnovenih pravnih 
normi. To je upravo bila ona osnovna linija, koja je postepeno i sve oči- 
tije povezivala norme prava na ovom teritoriju i stvarala među njima 
čvrstu unutrašnju povezanost. Tim putem stvaralo se unuirašnje jedinstvo 
ovih pravnih normi i stoga se može opravdano govoriti o sistemu novoga 
jugoslavenskog prava za NOB-e u njegovoj početnoj izgradnji. 


Kakav je karakter tog novoga pravnog sistema, koji se razvijao pod 
uvjetima NOB-e? Odgovor na to pitanje daju dvije činjenice: njegova dru- 
štveno-ekonomska osnova i suština nove vlasti. Taj odgovor dakle nije 
jednostavan, na što upućuje već spomenuta složenost procesa izgradnje 
toga prava za NOB-e, 

Gledamo li na društveno-ekonomsku osnovu ovog prava, dolazimo do 
zaključka, da je ono bilo i buržoasko i socijalističko. Privatnovlasnički 
elementi upućuju na postojanje buržoaskog, a društvenovlasnički na soci- 
jalističko pravo. Po tome bi dakle novo pravo bilo splet ovih dviju kate- 
gorija. No s obzirom na pretežnost privatnoga vlasništva i odnosa zasno- 
vanih na njemu činilo bi se, da je buržoasko pravo pretežno, a socijali- 
stičko samo sekundarno. Takav bi zaključak bio netočan, 


Kod ocjene karaktera nekoga pravnog sistema zaista dolaze u obzir 
gornja dva kriterija zajedno. Ali se prvenstvo ipak pritom mora priznati 
subjektivnom faktoru, djelovanju vlasti. Pravo je svakako odraz svoje 
društveno-ekonomske osnove. Ali je ono istovremeno i izraz vlasti. Ono 
je ne samo sredstvo sistema vlasti, nego i način, na koji se ona oživotvo- 
ruje: utvrđivanjem i primjenom pravnih normi, kroz pravni poredak. 
Pravo je emanacija vlasti. I stoga je sasvim jasno, da se kod ocjene ka- 
raktera pravnog sistema mora pored društveno-ekonomskih njegovih ele- 
menata gledati u prvom redu i na ovaj utjecaj vlasti. 

O karakteru prava naročito daje odgovor pitanje: Čije je to pravo? 
Kome ono služi? Koje društvene snage stoje iza tog prava i čijim inte- 
resima koristi to pravo? Na takva pitanja u pogledu novoga jugoslaven- 
skog prava iz perioda NOB-e dobivamo odgovor, koji nas upućuje na Na- 
rodnu revoluciju. 


278 


Novo jugoslavensko pravo nastalo je u Narodnoj revoluciji. Ono je 
rezultat prerastanja narodnooslobodilačkoga rata u tu revoluciju, koja je 
srušila stari sistem vlasti i počela izgrađivati novi. Tko je bio glavni nosi- 
lac te izgradnje novog sistema? Odgovor na to pitanje sadržan je u pozna- 
toj konstataciji, da je novi sistem u Jugoslaviji — vlast radnog naroda 
na čelu s radničkom klasom pod vodstvom KPJ. Već za NOB-e izražavao 
se sve očitije taj socijalistički karakter nove vlasti. 


Ako je dakle novi jugoslavenski politički sistem za NOB-e bio socijali- 
stički, onda je i njegovo pravo već tada imalo socijalistički karakter, Ono 
je taj karakter imalo iz ovih razloga: a) po svom porijeklu, jer ga je do- 
nosila odnosno utvrđivala vlast radnoga naroda na čelu s radničkom 
klasom pod vodstvom KPJ, b) po svome sadržaju, jer je u svojoj osnovi 
utvrđivalo u pretežnosti socijalističke odnose pored svojih privatnovla- 
sničkih elemenata i c) po svome smjeru razvitka, jer je ono išlo u pravcu 
učvršćivanja socijalističkih društvenih odnosa solidarnosti, uzajamnosti 
i međusobnog pomaganja građana. 


Ali pritom se ne smije izgubiti s uma ni spomenuta činjenica, da je u 
tom pravcu bilo i mnogo elemenata buržoaskoga prava. Vidjeli smo, da 
su se u novom jugoslavenskom pravu susretala i za NOB-e zapravo dva 
prava — buržoasko i socijalističko. Prvo u svome postepenom nestajanju 
i slabljenju, a drugo — u svom porastu i jačanju. S obzirom na to, da se 
u novom jugoslavenskom pravnom sistemu stječu snažni ostaci starog, 
buržoaskog, a progresivno razvijaju socijalistički elementi, to se ovaj 
proces početne izgradnje novog prava na oslobođenom teritoriju Jugo- 
slavije za NOB-e ukazivao kao pravo prelaznog perioda, i prema tome 
mogli bismo ga najbliže označiti kao ranosocijalističko pravo. Mislimo, 
da ta oznaka najbolje odgovara tadanjem stanju tog procesa izgradnje 
s obzirom na spomenute jake ostatke starog, buržoaskog i postepeni 
razvoj novog, socijalističkog prava. 


Proces nastajanja novoga jugoslavenskog prava za NOB-e predstavlja 
dakle prema tome početnu izgradnju socijalističkoga prava, koje se tu 
javlja pod osobitim okolnostima narodne revolucije s njenim socijali- 
stičkim predvodničkim snagama i socijalističkim smjerom razvitka. To je 
i davalo ovom procesu razvoja novoga jugoslavenskog prava upravo nje- 
govo socijalističko obilježje. 

Historijski značaj ovoga početnog izgrađivanja novoga jugoslavenskog 
prava nesumnjivo je u činjenici, da je to prvi put u historiji, kada se 
pod uvjetima Narodnooslobodilačkoga rata stvara socijalistički pravni 
sistem. Nema sumnje, da se začeci socijalističkog prava javljaju već za 
Pariske Komune. Pred osam decenija počelo se i u Parizu za Komune 
izgrađivati socijalističko pravo. Bilo je to donekle pod sličnim uvjetima 
— za neprijateljske okupacije zemlje i uz istovremenu kolaboracionističku 
djelatnost domaće buržoazije. No udar premoćnih kontrarevolucionarnih 
snaga buržoaske versajske vojske slomio je 28. maja 1871. Parisku Ko- 
munu, a s njom i začetke njezina socijalističkog prava. 

Istom za Drugog svjetskog rata u Jugoslaviji prerastanjem narodno- 
oslobodilačkoga rata u narodnu revoluciju došlo je do razvoja novog 
sistema vlasti i početne izgradnje njezina prava, kome se već za to raz- 
doblje ne može poreći njegov socijalistički karakter. 

U tom naročitom, revolucionarnom načinu nastajanja novoga jugosla- 
venskog prava i leži historijski značaj ovog procesa. On je važan uopće 
za društveni razvitak baš s obzirom na takav način svog postanka i raz- 
vitka, jer predstavlja specifično izgrađivanje socijalističkoga sistema, a 
posebno i za dalje kretanje novoga jugoslavenskog prava, jer su njegovim 
revolucionarnim postankom uglavnom udarene i osnovne smjernice nje- 
gova daljeg razvitka. 


(Primljeno za štampu na 8. sjednici I. odjela od 13. XI. 1953.) 

FRAN BARBALIĆ 


PRVI ISTARSKI SABORI 
(1861.-1877.) 


PRIPREME ZA IZBORE ZA ISTARSKI SABOR 
I CAREVINSKO VIJEĆE 1861. GODINE 


15. marta 1848. izdao je car Ferdinand I. patent, u kom objavljuje 
da je odlučio da svojim narodima dade ustav i da u tu svrhu sazove 
predstavnike svih dijelova svoje monarhije. 25. travnja iste godine izdao 
je car patent o ustavu. Iza toga su izabrani zastupnici i sastao se parla- 
ment, najprije u Beču, a onda 22. studenoga 1848. u Kromjerižu. 2. pro- 
sinca odrekao se car Ferdinand prijestolja, a na prijestolje je došao 
Franjo Josip 1. Ovaj je, ne čekajući da konstituanta izradi ustav, 4. 
ožujka 1849. jednostavno ustav oktroirao a 7. ožujka 1849. raspustio 
konstituantu. Novi parlament car nije sazivao, nego je 14. travnja 1851. 
otvorio »carevinsko vijeće«, u kojem su bile ličnosti pozvane od cara. 
31. prosinca 1851. car je ustav ukinuo i zaveo apsolutizam. 

Rat u Italiji 1859. stajao je mnogo krvi i novaca. Slijedio je gubitak 
Lombardije i zatim državni bankrot. Sve je to nepovoljno utjecalo i 
primoralo vladu, da u Austriji opet kuša uvesti konstituciju. 

Godine 1859. uvedeno je »prošireno državno vijeće« (»Verstirkter 
Reichsrai«), koji nije značio ništa drugo, negoli »državno vijeće« iz 
vremena Bacha. U ovo »državno vijeće«, koje je imalo samo savjetodavni 
značaj, vladar je imenovao članove. 

U novom »proširenom državnom vijeću« pojavila se odmah borba 
između »federalista« i »centralista«. Prvi su bili jači. Vlada je bila pri- 
morana, da objavi: »OKTOBARSKU DIPLOMU« (patent od 20. X. 1860. 
L. D. Z. br. 226), prema kojoj su državljani dobili pravo sudjelovanja 
u upravi i zakonodavstvu na temelju pragmatičke sankcije.! ; 

Ali ni Oktobarska diploma nije definitivno riješila konstitucionalni 
problem, iako je ona predviđala »carevinsko vijeće« s većim i širim 
pravima, nego što je imalo »prošireno vijeće«. Uz »carevinsko vijeće« 


! Bernazik: Die G6sterreichischen Verfassungsgeseize, Wien, 1911., str. 224-225. 

ona je predviđala i »pokrajinske sabore« (»Landtage«), koji su imali 
nove i opširnije nadležnosti. I općine su dobile autonomiju u općinskim 
poslovima. 

Na temelju »Oktobarske diplome« Ministarstvo unutarnjih poslova 
uputilo je dne 28. XI. 1860., poziv Namjesništvu u Trstu, neka podastre 
prijedloge o sastavu pokrajinskih sabora u Primorju, o broju zastup- 
nika tih sabora i napokon da se izjasni: hoće li se u Primorju stvoriti , 
jedan ili tri sabora. 

Tadašnji namjesnik barun Burger dobro je poznavao prilike u Pri- 
morju. On je već 1848. godine bio _ činovnik u Trstu i tu bio izabran 
zastupnikom za konstituantu u Frankfurtu. Zatim je bio premješten u 
ltaliju, gdje je do 1859. godine bio adlatus Vojnog zapovjedništva u 
Veroni i gubernator Lombardije. Odlukom 1. VIII. 1859. bio je ime- 
novan namjesnikom u Trstu i ostao na tom položaju do 1862., kada je 
imenovan ministrom mornarice. 

Na prije spomenuti poziv Ministarstva unutarnjih poslova od 28. XI. 
1860., namjesnik Burger je dne 2. XII. 1860. podastro prijedlog, neka u 
Primorju budu tri sabora: jedan za Goričku, drugi za Trst, a treći za 
Istru. 

Za sjedište istarskog sabora i pokrajinskog sabora predlaže grad 
Poreč. 

Nadalje predlaže, neka se uvede sistem izravnog izbora zastupnika i 
za pokrajinske sabore, kako je to predviđao patent od 25. I. 1850. 
L. D. Z. br. 26, koji je predviđao jedan sabor za Trst, a drugi za Istru 
i Goričku sa sjedištem u Gorici. U istarsko-gorički sabor birali su: 


veleposjednici 2.4... . 12 zastupnika 

gradovi... 440.04... 13 ; 

vanjske općine... +... . 13 e 
Ukupno _ . . 38 zastupnika 


Ali do ostvarenja patenta od 25. I. 1850. L. D. Z. br. 26 nije nikada 
došlo. 

Ali ni do izvršenja »Oktobarske diplome« nije nikada došlo. Njoj su 
se oduprli Nijemci, koji su bili za centralizaciju, jer je to bilo u njihovu 
interesu, i uspjeli su. 

»Oktobarska diploma« ukinula je »Istarsko okružje« (Circolo d?Istria), 
s glavnim gradom Pazinom, koje je postojalo od 1825. godine.3 

Dotada je u Istri bilo 17 kotara ili pretura. Na čelu je bio kotarski 
glavar (Capo distrettuale, Bezirksschef), koji je imao i sudbenu i po- 
litičku vlast, a koji se općenito zvao »pretor«.4 

Nije prošlo ni četiri mjeseca što je bila objelodanjena »Oktobarska 
diploma«, kada je izdan: »FEBRUARSKI PATENT« (Patent dd. 26. II. 
1861. L. D. Z. br. 20), prema kojemu je u Austriji uvedena centralistička 
državna organizacija i za parlamenat i za pokrajinske sabore. 


* Giovanni Quarantotti: Storia della Dieta del Nessuno, Parenzo, 1928. str. 13-15. 
3 Quarantotti o. e. str. 25. 
* Quarantotti o. e. str. 45. 

»Februarskim patentom« parlamenat se sastojao od dva doma: 
1. Gospodske kuće (Herrenhaus) i 
2. Zastupničke kuće (Abgeordnetenhaus). 
Članove gospodske kuće imenovao je vladar, a članove zastupničke kuće 
birali su pokrajinski sabori, koji su imali biti glavni organi zakono- 
davstva i pokrajinske autonomne uprave, ali i temelji državnog  za- 
stupstva. 

Dne 27. II. 1861., donio je »Osservatore Triestino« sadržaj »Februar- 
skog patenta« i glavne točke pokrajinskih statuta. Tu je bilo navedeno, 
da će istarski sabor biti sastavljen od 30 zastupnika, koji će se sastati 
6. IV. 1861. i birati u vlastitom krugu dvojicu zastupnika za zastupničku 
kuću u Beču, koja će biti inaugurirana 29. IV. 1861. 

»Osservatore Triestino« donio je dne 1. i 2. marta 1861. u cijelosti: 

1. Pokrajinski pravilnik (Regolamento provinciale) i 

2. Izborni pravilnik za pokrajinski sabor (Regolamento eleitorale per 
la Dieta provinciale per il Litorale), 1. j. za pokrajinski sabor istarski, 
tršćanski i gorički. 

Od 30 zastupnika istarskog sabora bila bi: 

3 iure proprio, i to 3 biskupa: Trsta. Poreča i Krka, 
3 zastupnika veleposjeda, 

8 zastupnika gradova, 

2 zastupnika trgovačko-obrtničke komore i 

12 zastupnika seoskih ili vanjskih općina. 

Pravo glasa bilo je vezano na cenzus poreza; samo glasovanje bilo je 
javno i izravno za prve tri kurije (veleposjed, trgovačko-obrtničku ko- 
moru i gradove), a za seoske ili vanjske općine bilo je uvedeno neizravno 
glasovanje, t. j. birali su se najprije izabrani izbornici (elettori eletti) 
ili fiducijari, koji su birali zastupnike. 

Kurija veleposjeda obuhvaća sve veleposjednike Istre, a to su oni, 
koji plaćaju najmanje 100 forinti zemljarine. 

U kuriji gradova izbornici su oni, koji plaćaju najmanje 10 forinti 
izravnog poreza. 

U kuriji trgovačko-obrtničke komore izbornici su samo odbornici trgo- 
vačko-obriničke komore. 

U kuriji seoskih općina izbornici su oni, koji plaćaju najmanje 1 forint 
zemljarine. Na svako 500 stanovnika bira se jedan fiducijar, ali to ne 
znači, da su svih 500 stanovnika i izbornici, već samo oni, koji plaćaju 
1 forint zemljarine. 

U listu »Osservatore Triestino« od 4. III. 1861. raspisani su izbori za 
istarski sabor i to: 


dne 21. III. 1861. za kuriju vanjskih općina, 
» 23. HI. 1861. ,, gradova, 
» 23. TI. 1861. ,, trgovačko-obrtničke komore, 
» 26. 11. 1861. ,, veleposjeda. 


Kako se vidi iz ovih podataka, rok za izbore i priprave za izbore bio 
je vrlo kratak. 

Borbe kod izbora nije bilo. Od naše strane izabrana su samo dva za- 
stupnika uz tri naša virilista. 

Talijani su naprotiv birali u sabor svoje najbolje ljude. Njihov vođa 
bio je dr. Antonio Madonizza, koji je bio 1848. godine zastupnik u kon- 
stituanti u Beču. 

Talijani su htjeli, da u sabor uđe i Carlo De Franceschi, koji je 
također 1848. godine zastupnik u konstituanti u Beču. Općinsko zastup- 
stvo u Pazinu imenovalo ga je nakon raspisanih izbora za istarski sabor 
svojim građaninom i uvrstilo u izborne listine. Vlada je zahtijevala, da 
se briše iz izbornih listina, jer on ne stanuje u Istri, nego na Rijeci i 
kao takav nema ni aktivnog ni pasivnog biračkog prava. Protiv te odluke 
općinsko je zastupstvo u Pazinu uložilo utok, koji je bio odbijen.5 

Iz Rijeke je De Franceschi dne 27. III. 1861. pisao Kandleru, da se želi 
vratiti u Istru, jer, veli: »Nen fa per me questa Croazia«.Z Dakle je 
De Franceschiju Rijeka 1861. bila Hrvatska. 

Quarantotti ističe, da su u sabor birana i dvojica, koji su se borili 
1848.—1849. u talijanskoj vojsci, i to: Vergottini kod obrane Mletaka i 
Boccalari kod obrane Rima. Ovaj jedini zastupnik u istarskom saboru 
nije bio Istranin.5 

Što se tiče slavenskih izbornika, Quarantotti spominje, da su slavenski 
izbornici glasovali za talijanske kandidate, ne možda zato. čto su imali 
njihove talijanske nazore i političke težnje (idendita di vedute e di 
aspirazioni politiche), nego zato, što su slavenski izbornici bili pod 
utjecajem ekonomske nadmoćnosti talijanskog elementa.? 

Vladar je dne 30. III. 1861. imenovao zemaljskim kapetanom markiza 
Gianpaolo Polesinija, a njegovim zamjenikom dra. Frazcesco Vidulicha. 

Tada Poreč još nije imao brzojava, pa je posebni kurir iz Pazina 
morao tu vijest ponijeti u Poreč.!? 


PRVA PERIODA ISTARSKOG SABORA 
6. IV. 1861. do 24. IX. 1861. 


Zakon je predviđao, da ima svaka perioda pokrajinskih sabora i care- 
vinskog vijeća trajati šest godina, 

Glavna zadaća svih austrijskih pokrajinskih sabora bila je, da iza- 
beru zastupnike za carevinsko vijeće. 

Istarski sabor imao je samo šest sjednica. Nije izabrao zastupnike u 
carevinsko vijeće. Zato je bio najprije zaključen i naknadno raspušten. 
Njegova prva perioda bila je dakle vrlo kratka. 

Zastupnici u prvom istarskom saboru bili su: 


5 Quarantotti 0. c. str. 69. 

$ Carlo De Franceschi: Memorie autobiografiche, Trieste 1926. str. 276. 
7 Quarantotti 0. e. str. 52. 
5 Quarantotti 0. e. str. 48. 
% Quarantotti 0. e. str. 47. 
1% Quarantotti o. c. str. 56. 


E: 


284 


Izborno 


tijelo Izborni kotar 
(kurija) 
Virilni Biskupi: 
glasovi Trsta 
Poreča 
Krka 
Veleposjed Cijela Istra 
Trgovačka Rovinj 
komora 
Gradovi, Kopar i Izela 
trgovišta Piran 
i 
industrijska | Poreč, Umag i Novigrad 
mjesta Rovinj 
Vodnjan, Pula, Labin i Plomin 
Pazin, Volosko, Kastav. 
šćenice i Lovran 
Motovun, Buje, Vižinada i 
Buzet 
Mali Lošinj, Cres i Krk 
Sudbeni kotari: 
Vanjske Volosko i Podgrad 
općine 


Rovinj, Poreč, Vodnjan i Pula 


Motovun, Buje i Buzet 
Pazin i Labin 


Kopar i Piran 


Lošinj, Krk i Cres 


Tekući Prezime i ime 
broj zastupnika 
1 Legat dr. Bartul 
2. Dobrila dr. Juraj 
3. Vitezić dr. Ivan 
4. Barsan dr. Anton 
5. Belli dr. Cristofore 
6. Polesini de Marchese 
Gianpaolo 
1; Tomasi Pietro 
8. Venier dr. Francesco 
9. Campitelli dr. Matteo 
10. Vidulich Giovani 
Venceslao 
ll. Stradi dr. Nazario 
12. Gabrielli dr. Francesco 
13. Vergoitini dr. Giuseppe 
l4. Basilisco dr. Giuseppe 
15. Boccalari dr. Ercolo 
16. Mrach dr. Adamo 
MT: Amoroso dr. Andrea 
18. Vidulich dr. Francesco 
19. Minach dr. Gerelamo 
20. Samsa Josip 
21. Barsan dr. Luigi 
22. Padovan dr. Domenico 
23. Franco dr. Giorgio 
24. Gerazza dr. Giuseppe 
25. Mrach dr. Egidio 
26. Scampicchio dr. Antonio 
27: Madonizza dr. de 
Antonio 
28. Piccoli Gian Domenico 
29. Feretić dr. Franjo 
30. Zadro dr. Illuminato 

Kurija veleposjeda obuhvaćala je sve veleposjednike Isire. Izborno 
mjesto bilo je grad Poreč. Ovamo su dolazili svi izbornici kurije vele- 
posjeda iz cijele Istre. Jedino u ovoj kuriji imale su pravo glava i žene, 
ako su bile veleposjednice, ali nisu mogle lično glasovati, nego samo uz 
punomoć. 

Kurija Trgovačko-obriničke _ komore u Rovinju zastupala je sve 
trgovce Istre, ali pravo glasa imali su _ samo članovi izabrani u odbor 
Trgovačko-obrtničke komore, koje je sjedište bilo u Rovinju, koji je bio 
također i mjesto izbora. 

Kurija gradova obuhvaćala je: gradove, trgovišta i industrijska mjesta, 
tako da je svaki izborni kotar birao 1 zastupnika. 

Kurija gradova birala je 8 zastupnika. Namjesništvo u Trstu pred- 
lagalo je za sve istarske gradove samo dva izborna kotara, od kojih bi 
svaki birao 1 zastupnika.! Prema prijedlogu Namjesništva istarski bi 
sabor imao u svemu samo 24 zastupnika. Vlada u Beču nije prihvatila 
ovaj prijedlog, nego je za sve istarske gradove odredila 8 izbornih ko- 
tara od kojih je svaki birao po 1 zastupnika, 

Vidimo iz gornjih podataka, da su samo dva grada, i to: Piran i 
Rovinj bili sami za sebe 1 izborni kotar, tako da su ta dva grada već 
1861. godine birali svaki po 1 zastupnika, 

Jedan izborni kotar obuhvaćala su dva grada, i to: Kopar i Izola. 
Izborno mjesto bilo je u Kopru, t. j. svi izbornici iz Izole_ morali su 
doći na izbore u Kopar. 

Jedan izborni kotar obuhvaćala su tri grada i to: 

Poreč, Umag i Novigrad i 
Mali Lošinj, Cres i Krk, 
dakle dva izborna kotara obuhvaćala su po tri grada. 

Izborno mjesto bilo je u Poreču za prva tri grada, a drugo izborno 
mjesto u Malom Lošinju za ostala tri grada. Izbornici ostalih gradova 
morali su doći na izbore u Poreč, odnosno u Mali Lošinj. 

Jedan izborni kotar obuhvaćala su četiri grada, i to: 

Vodnjan, Pula, Labin i Plomin i 
Motovun, Buje, Vižinada i Buzet, 
dakle dva izborna kotara obuhvaćala su po 4 grada. 

Izborno mjesto bilo je u Vodnjanu za prva četiri grada, a drugo iz- 
borno mjesto bilo je u Motovunu za ostala četiri grada. Izbornici ostalih 
gradova morali su doći na glasovanje u Vodnjan, odnosno u Motovun. 

Zanimljivo je ovdje istaknuti, da je Pula 1861. godine kao grad bila 
tako malena po broju stanovnišiva, da se spojila sa još iri druga grada, 

«koji su obuhvaćali jedan izborni kotar, Pula nije tada bila određena ni 
kao izborno mjesto, dakle je bila manja od Vodnjana, pa su izbornici 
Pule morali na glasovanje ili na izbore u Vodnjan. 

Napokon vidimo, da je jedan izborni kotar obuhvaćao 5 gradova, i to: 
Pazin, Volosko, Kastav, Mošćenice i Lovran. Izborno mjesto bilo je 
Pazin, t. j. svi su izbornici ovih 5 gradova morali dolaziti na glasovanje 
u Pazin. 


1 Quarantotti 0. e. str. 129. 

Kasnije je sabor izmijenio tu odluku o izbornom mjestu, i svaki je 
grad postao izborno mjesto, tako da su svi izbornici mogli glasovati 
kod kuće. 

Izborni kotari kurije vanjskih općina obuhvaćali su pojedine sudbene 
kotare odnosnog političkog kotara, ali su i tu bila dva izuzetka. Drugi 
izborni kotar vanjskih općina obuhvaćao je sudbene kotare političkog 
kotara Poreča (sudbeni kotar Poreč) i političkog kotara Pule (sudbeni 
kotari: Rovinj, Vodnjan i Pula). 

Treći izborni kotar vanjskih općina obuhvaćao je sudbene kotare po- 
litičkog kotara Poreča (sudbeni, kotar Motovun i Buje) i političkog 
kotara Kopar (sudbeni kotar Buzet). 

Kasnije je i ovdje izborni zakon promijenio izborne kotare vanjskih 
općina, tako da je svaki politički kotar obuhvaćao svoje sudbene kotare 
u jedan izborni kotar. 


Prva (jedina) sesija (zasjedanje) prve periode istarskog sabora 


od 6. aprila 1861. do 16. aprila 1861. 


Prvo zasjedanje istarskog sabora imalo je u svemu samo 6 sjednica 

i to: 
6., 9., 10., 13., 15. i 16. aprila 1861. 

Glavna i jedina svrha ovog zasjedanja bila je, da sabor izabere iz svoje 
sredine dvojicu zastupnika za carevinsko vijeće. : 

Talijanska saborska većina hijela je to osujetiti, pa je započela 
opstrukcijom na način, što su referenti odugovlačili izvještajem o verifi- 
kaciji mandata, dok nisu o tome stvorili konačni zaključak, da ne će 
birati zastupnike za carevinsko vijeće. 

U trećoj sjednici dne 10. aprila 1861. sabor je otklonio izbor dvojice 
zastupnika za carevinsko vijeće. 

Ali je u toj trećoj sjednici sabor izvršio glavni čin, koji se onome baš 
na samu pokrajinu, izabrao je zemaljski odbor. 

Već u prvim sjednicama započela je borba za priznanje prava hrvatskog 
i slovenačkog jezika u saboru i u pokrajini, a započeo ju je biskup Legat. 

Pošto je sabor otklonio izbor zastupnika za carevinsko vijeće, vlada je 
pokušala da skloni zastupnike sabora, neka bi izabrali dvojicu zastupnika 
za carevinsko vijeće. Predsjednik sabora stavio je na dnevni red šesie 
saborske sjednice dne 16. aprila 1861. po drugi put izbor dvojice zastup- 
nika za carevinsko vijeće, ali bez uspjeha. 

Vlada je sabor najprije zaključila, a onda i raspustila. 

Radi toga je prva perioda istarskog sabora tako kratka i imala samo 
jedno zasjedanje. 

Kako su tekle rasprave na prvim sjednicima sabora, vidi se iz samih 
sjednica sabora. 

Prva sjednica istarskog sabora 


od 6. IV. 1861. godine 


Dne 6. IV. 1861. prije otvorenja sabora služio je biskup Dobrila sve- 
čanu službu Božju (misu) sa zazivom Duha svetoga u 11 sati prije podne. 
Službi Božjoj prisustvovao je vladin komesar grof Coronini. svi zastup- 
nici, civilne i vojne vlasti, općinsko zastupstvo i mnogo puka.! 

U 1 sat poslije podne vladin komesar grof Coronini, otvorio je sabor. 
On je pozdravio novi sabor i rekao, da je zemaljskim kapetanom imeno- 
van markiz Gianpaolo Polesini, a njegovim zamjenikom dr. Francesco 
Vidulich. Istra je u svojoj prošlosti proživjela i blagostanje i nevolju, 
propadanje i preporod. Stranac može mirno putovati Istrom, građanin 
bez straha izlazi izvan grada, stanovnišivo se podvostručilo, poljodjelstvo 
je napredovalo, gladi nema, iako smo imali i rata i bolesti. tifusa i kolere. 
Vlada je dala narodu, da sam stvara zakone. Vi, novoizabrani zastupnici, 
unapređujte pokrajinu, podignite poljodjelstvo, živinogojstvo i šumar- 
stvo, usavršite vaša vina i svilogojstvo, usavršite prometne puteve, brodar- 
stvo i proširite prosvjetu. 

Sabor je saslušao govor vladina komesara u potpunoj tišini (un mor- 
tale silenzio).? 

Quarantotti veli, da govor, što ga je držao Coronini, nije »farina del 
sacco del Coronini« i zaključuje prema nekim frazama, da je pri sastav- 
ljanju toga govora kod Namjesništva u Trstu, kumovao i dr. Pietro 
Kandler.> 

Pošto je vladin komesar otvorio sabor, pozvao je novoimenovanog ka- 
petana, da otvori sabor. 

Polesini otvara sabor. Zahvaljuje vladaru, što je Istra dobila svoj sabor. 
»Nastojat ću, da u svom radu pokažem, koliko ljubim ovu moju domo- 
vinu. Istra već stoljećima ne vidi svojih sretnih dana. Nakon sretnih dana 
Augusta i Teodorika lišena je svakoga sjaja, biva raskomadana i podije- 
ljena, svladana od neprijateljskih provala i gusara, proživjela je mnogo 
nesretnih godina, podijeljena među strane markize, grofove i barune. 
Kasnije je jedan dio pripao mletačkom principu, a danas je eto ujedinjena. 

Široko je polje našega rada, ali nije lagan put. Škole i javni radovi, 
crkveni odnošaji i pobožne zaklade, uprava dobara, uređenje poreza i sve, 
što se odnosi na javni boljitak, i sve, što nam nalaže i što nas uči dru- 
štvena ekonomija. 

lako smo novajlije, mi ćemo pokazati, da Istranin, kada hoće, on je 
vrijedan i zreo da surađuje za bolji udes svoje ljubljene domovine.« 

Sabor i publika su živo pozdravili govor predsjednika. 

Nakon toga je grof Coronini izručio predsjedniku sabora »Oktobarsku 
diplomu«, da se čuva u arhivu sabora. Upozorio je, da ne mogu istovre- 
meno raditi sabor i carevinsko vijeće, pa će sabor biti odgođen, da mogu 


1 Quarantotti 0. c. str. 60. 
> Quarantotti o. c. str. 64. 
* Quarantotti 0. c. str. 62. 

izabrani zastupnici poći u Beč. Nakon ovjerovljenja izabranih zastupnika, 
sabor mora prijeći na izbor dvojice zastupnika za carevinsko vijeće. Vlada 
će izabranom zemaljskom odboru izručiti pokrajinske zaklade. 


Predsjednik predlaže, neka se izaberu tri verifikacijske komisije, za 
svaku kuriju po jedna, koje imaju pregledati izborni materijal i predložiti 
saboru, da se izbori ovjerove. Prva, komisija veleposjeda, ispitat će izborni 
materijal za kuriju gradova. Druga, komisija gradova, ispitat će mate- 
rijal kurije vanjskih općina. Treća, komisija kurije vanjskih općina, ispi- 
tat će materijal kurije veleposjeda. 

Od naših prvi se javio dr. Feretić, koji predlaže, da se prije izabere 
zemaljski odbor. Predsjednik mu odgovara, da se to ne može učiniti, dok 
sabor ne potvrdi izbor zastupnika, jer, makar da su svi zastupnici dobili 
poziv od Namjesništva, to još ne znači, da je njihov izbor pravovaljan. 
Protiv Feretićeva prijedloga govore i drugi zastupnici, pa je njegov 
prijedlog odbijen. 

Izabrana su tri verifikacijska odbora i time je prva sjednica istarskog 
sabora završena. 


Od 29 zastupnika — Samsa se odrekao mandata — svi su bili Talijani, 
osim trojice biskupa i kanonika Feretića, Slaveni po rodu i čuvstvovanju 
i sva četvorica privrženi Austriji i konzervativnim načelima.“ 

Od Talijana, njih točno 20 pripadali su najnaprednijem nacionalnom 
pravcu. (Degli italiani, esattamente venti appartenevano allindirizzo 
nazionale pit avanzato). Ostali su bili konzervativci kao Piccoli, predsjed- 
nik sabora Polesini, koji nije mogao javno nastupati, jer je kao predsjed- 
nik imao vezane ruke, dva Vidulicha i Zadro bili su umjereni nacionalisti. 


Od Slavena najugledniji i najpametniji (il pit autorevole e ragione- 
vole) bio je bez sumnje Legat, od 1846. godine biskup u Trstu. Najsilniji 
(il piu aggressivo) i najratoborniji (ed irrequieto) bio je kanonik Feretić, 
ali nije bio ni najbistriji, ni najsposobniji. Najviše protivan Talijanima 
i najžučljiviji, uvijek šutljiv, bio je Dobrila.? 

Samsa se odrekao mandata. U listu »Triester Zeitung« od 6. aprila 
1861., dakle baš na dan otvorenja istarskog sabora, on je publicirao 
izjavu, kojom motivira svoje odreknuće kao zastupnik u istarskom saboru. 
Navodi, da se mnogo govori i javno i privatno o njegovu izboru zato, što 
on stanuje u Goričkoj, a ne u [stri i što on ne očekuje ništa dobro za 
Slavene u Istri od sabora, u kojem je većina talijanska. »Triester Žei- 
tung« objelodanila je u broju od 8. aprila 1861. dopis, u kojem se on 
oštro napada zbog njegove bojažljivosti (timidita). Samsa je u »Triester 
Zeitung« od 23. aprila 1861. odgovorio pobjedonosno (trionfalmente): 
»Osjećaji 20-orice zastupnika, koji su se u očekivanju obećanog Mesije, 
ustegli od glasovanja za dvojicu zastupnika u carevinsko vijeće, potpuno 
opravdavaju uzroke mog odreknuća i dokazuju, da sam ja dobro pozna- 


* Quarantotti o. c. str. 61. 
Š Quarantotti 0. e. str. 69. 
$ Quarantotti 0. c. str. 69. 

vao neprijatelja, koji je protiv rodoljubnog slavenskog naroda. Da je u 
saboru sjedio moj pretjerani kritičar, bi li on zapriječio događaje, koji 
su se tamo zbili?7 


7 Quarantotti 0. €. str. 61.' 


Druga sjednica istarskog sabora 


9. IV. 1861. godine 


Pročitan je i ovjerovljen zapisnik prve sjednice. Verifikacijski odbor 
podnio je izvještaj o verifikaciji mandata, ali rasprava o tome nije bila 
dovršena, jer su referenti (Amoroso, Campitelli i Stradi) vodili opstruk- 
cijske izvještaje. Sva su trojica izjavila, da će svoj referat upotpuniti na 
budućoj sjednici. Nakon ovih referata bilo je opstrukcionističkih govora 
sa strane talijanskih zastupnika. Iz referata izvjestiteljeva vidi se: 

U kuriji veleposjednika glasovalo je 128 izbornika. Izabrani su sa 128 
glasova: Barsan, Belli, Polesini i Tomasi, a Venier sa 122 glasa. 

U kuriji vanjskih općina Rovinja, Poreča, Vodnjana i Pule izabran je 
L. Barsan sa 27 od 28 predanih glasova. Drugi je izabran Padovan, ali 
se ne navodi s kolikim brojem glasova. 

U kuriji vanjskih općina Motovuna, Buja, i Buzeta izabrani su Franco 
i Corazza sa 48 od 52 predana glasa. Quarantotti navodi, da je ovdje bilo 
i slavenskih glasova.! 

U kuriji vanjskih općina Lošinja, Krka i Cresa izabran je dr. Franjo 
Feretić sa 21 od 27 predanih glasova. Drugi je izabran Zadro, ali se ne 
navodi s kolikim brojem glasova. Sabor ne odobrava, što se kod izbora 
upotrebljavao njemački jezik, koji nije zemaljski jezik. 

U kuriji trgovačko-obriničke komore izabrani su sa 10 glasova Cam- 
pitelli i V. Vidulich. X 

U gradu Piranu izabran je Gabrielli sa 120 od 128 predanih glasova, 
ali su za njega glasovale i neke žene, jedna dapače preko punomoćnika, 
što je bilo protuzakonito. 

U kuriji vanjskih općina Voloskog i Podgrada izabran je Minak sa 
T0 glasova, ali se ni ovdje ne odobrava, što se kod toga upotrebljavao 
njemački jezik. Za Samsu se ne navodi, koliko je glasova dobio, jer se on 
na mandatu zahvalio. 

U kuriji gradova: Pazin, Volosko, Kastav, Lovran i Mošćenice izabran 
je Mrach sa 92 od 166 predanih glasova, ali se i ovdje osuđuje upotreba 
njemačkog jezika. 

U gradu Rovinju izabran je Basilisco sa 129 od 135 predanih glasova. 

U kuriji gradova: Vodnjan, Pula, Labin i Plomin izabran je Boccalari 
sa 95 od 115 predanih glasova. 


1 Quarantotti 0. c. str. 183. 

Sjednica je započela u 17 sati i zaključena u 19!/2, tako da nije bio 
iscrpljen dnevni red sjednice, na kojoj je bila i točka: »Izbor dvojice 
članova i dvojice zamjenika za carevinsko vijeće«. 

Svrha ovom postupku Talijana bila je, da se Talijani odluče, kako bi 
osujetili izbor dvojice zastupnika u carevinsko vijeće. Na prijedlog za- 
stupnika dra Nazarija Stradija talijanski klub zaključio je, da će na pre- 
dane glasovnice napisati riječ »Nessuno«. 


2 Quarantoiti o. c. str. 73. 


Treća sjednica istarskog sabora 


10. aprila 1861. godine 


Pročitan je i odobren zapisnik druge sjednice. 

Nastavila se rasprava o verifikaciji mandata, Referenti: Amoroso, 
Campitelli i Stradi upotpunili su svoje izvještaje i predložili, neka sabor 
verificira izbor svih zastupnika, što je sabor i učinio. 

Iz referata pojedinih referenata vidi se: 

U kuriji vanjskih općina Kopra i Pirana izabran je Madonizza sa 22 
od 42 predana glasa, a Piccoli je izabran sa 24 glasa. Zanimljivo je, da 
je Piccoli, kotarski kapetan u Kopru, dobio više glasova negoli Mado- 
nizza, koji je izabran samo sa 1 glasom većine. I ovdje navodi Qurantotti, 
da su za Piccolija glasovali slavenski seljaci.! 

U kuriji vanjskih općina Pazina i Labina izabran je Mrach sa 31, a 
Scampicchio sa 35 od 59 predanih glasova. 

U kuriji gradova: Poreč, Umag i Novigrad izabran je Vergottini sa 86 
od 124 predana glasa, ali su za njega glasovale i 3 žene, a za dvije žene 
glasovali su njihovi muževi, što je protuzakonito. 


U kuriji gradova: Kopar i Izola izabran je Stradi sa 161 od 246 pre- 
danih glasova. Od ovih 161 glasova bilo je 76 iz Izole, a 85 iz Kopra. 

U kuriji gradova: Motovun, Buje, Vižinada i Buzet izabran je Amoroso 
sa 101 od 102 predana glasa. 

U referatu izvjestitelja Stradija navodi se, da je zastupnik Amoroso 
izabran nakon teške i jake borbe, kakve nije bilo ni kod jednog drugog 
zastupnika, jer je imao mnogo protivnika, koje su podupirali jaki organi. 
Amoroso je bio izabran kod drugog skrutinija, pošto se jedan od nje- 
govih protivnika odrekao, 

U kuriji gradova: Mali Lošinj, Cres i Krk izabran je Fr. Vidulich sa 
95 od 116 predanih glasova. 

Iz ovih podataka vidi se, da su svi zastupnici izabrani s vrlo malim 
brojem glasova. 

Nakon verifikacije mandata zastupnici su položili svečano obećanje. 


1 Quarantotti 0. c. str. 181. i 184. 

Predsjednik je položio svečano obećanje na ruke vladina povjerenika, 
a svi ostali zastupnici na ruke predsjednika, i to najprije potkapetan 
Vidulich, onda biskupi i na kraju ostali zastupnici, te se svi rukovaše 
s predsjednikom. 

Nato se prešlo na najvažniju točku dnevnoga reda: 


IZBOR DVOJICE ZASTUPNIKA ZA CAREVINSKO VIJEĆE 


Zakon nije predviđao izbor zamjenika, ali sabor je birao i zamjenike. 
Sjednici je prisustvovalo 29 zastupnika. Zastupnik Feretić upitao je 
predsjednika, hoće li se glasovati sa 2 glasovnice (schede): jednom za 
zastupnike, a drugom za zamjenike. Predsjednik mu je odgovorio jesno. 
Stradi predlaže jednu glasovnicu. Njegov je prijedlog prihvaćen. 
Zatim se prešlo na glasovanje. Nakon prebrojenja glasovnica ustanovio 
se rezultat izbora: 


Za dva mjesta zastupnika dobili su: Za dva mjesta zamjenika dobili su: 
Legat 5 Campitelli 3 
Polesini 3 Venier 3 
Madonizza 2 Zadro 3 
Feretić 2 Amoroso 2 
Amoroso 1 Vergottini 2 
Barsan 1 Belli 1 
Minak 1 Mrach 1 
Venier 1 Padovan 1 
Vitezić 1 Piccoli 1 
Zadro 1 _——————— 

_——————————— Ukupno . . 17 
Ukupno. . 18 


20 glasovnica bilo je označeno riječju »Nessuno« (Nitko). 

Vidimo iz ovoga, da dvadesetorica zastupnika nije glasovalo, odnosno 
glasovali su sa »Nessuno« i to: Amoroso, Barsan, Antonio, Barsan Luigi, 
Basilisco, Belli, Boccalari, Campitelli, Corazza, Franco, Gabrielli, Mado- 
nizza, Mrach Adamo, Mrach Egidio, Minach, Padovan, Scampicchio, 
Stradi, Tomasi, Venier i Vergottini.? 

Devetorica su glasovali i to: Legat, Dobrila, Vitezić, Feretić, Piccoli, 
Zadro, Polesini, Fr. Vidulich i V. Vidulich. 

Zbroj svih glasova iznosi 18, jer je svaki od ovih napisao na svoju gla- 
sovnicu dva imena, pa ako ovo raspolovimo, vidimo da na svakoga kan- 
didata otpada 9 glasova, a toliko je zastupnika glasovalo. Kod zamjenika 
opažamo, da je ukupni broj svih glasova samo 17, što znači, da je jedan 
od ove devetorice napisao na glasovnicu ime samo jednoga zamjenika, 
a ne dvojice, kako je morao. 

Glasovi ove devetorice bili su raštrkani na 10 kandidata, iz čega mo- 
ramo zaključiti, da se oni prije glasovanja nisu nimalo sporazumjeli za 
imena kandidata, za koje će glasovati. 


* Quarantotti o. c. str. 144, i 169. 

Pošto je ustanovljen gornji rezultat glasovanja, predsjednik izjavljuje, 
da nije nitko izabran, i upozorava sabor na odredbu 6 7. al. 3., temelj- 
nog zakona u pogledu predstavništva za Carevinsko vijeće. Veli, da će 
o tome pismeno obavijestiti vladina povjerenika. 

6 7. na koji se predsjednik sabora poziva, određivao je, da u slučaju, 
ako sabor ne bi birao zastupnike za Carevinsko vijeće, onda bi izvršili 
izbor zastupnika za Carevinsko vijeće izbornici izravno. 

Prema odredbama zakona sabor je imao birati 2 zastupnika ali tako, 
da su: 
tri viriliste, 
pet zastupnika veleposjeda, 
dva zastupnika trgovačko-obrtničke komore i 
tri zastupnika gradova i to: 

a) zastupnik grada Rovinja, 

b) zastupnik grada Pirana i 

c) zastupnik gradova: Poreča, Umaga i Novigrada, dakle ukupno 
13 zastupnika imali birati 1 zastupnika u bečki parlamenat, a 
ostalih 5 zastupnika gradova i 


po Do 


a “12 * vanjskih općina 
dakle ukupno 17 zastupnika, drugog zastupnika za Carevinsko 
vijeće. 


Iz podataka zapisnika ove sjednice proizlazi, da se ova dva zastupnika 
nisu ovako birala, nego da je cijeli sabor birao zajedno obadvojicu, 

Zapisnici saborskih sjednica vrlo su sažeti, oskudni, blijedi i škrti. U 
saboru nije bilo stenografa. 

Quarantotti veli, da su sastavljeni sa »scheletrica secchezza« i da bli- 
jedo (pallidamento) prikazuju ovaj dramatični momenat i historički 
događaj." 

Quarantotti ističe, da je izbor za bečki parlamenat »dramatički mo- 
menat i historijski događaj«, kao da je to bio jedinstven slučaj, kakav se 
nije nikada nigdje dogodio. Međutim mi znamo, da su Slaveni u Austriji 
već 1848. godine bojkotirali izbore i konstituantu u Frankfurtu. a u Istri 
iste godine birali Talijana Petra Kandlera za koustituantu u Frankfurtu 
i da su Talijani također 1848. godine birali zastupnike za konstituantu 
u Beču, a Česi više godina nisu dolazili u bečki parlamenat. I, napokon, 
Madžari su već 2. aprila 1861. godine odbili izbor zastupnika za Carevin- 
sko vijeće u Beču, dakle nekoliko dana prije istarskog sabora, pa bi se 
moglo zaključiti, da su Talijani oponašali Slavene i Madžare, koji su to 
već prije njih radili, 

Istarski Talijani pripisuju tome veliko historijsko značenje, te je o 
tom saboru, koji Talijani nazivaju »La Dieta del Nessuno »prof, Giovanni 
Quarantotti napisao knjigu »Storia della Dieta del Nessuno«, Parenzo 
1928. 

Sabor je nastavio svoj rad. 

Feretić predlaže: neka se vladaru podastre adresa. 


3 Quarantotti 0. c. str. 74. 

Predsjednik ga poziva, neka ukratko navede sadržaj adrese. 

Feretić predlaže: Neka adresa sadržava čuvstva odanosti i vjernosti, 
zahvalnosti što je sazvan pokrajinski sabor, obećanje, da će sabor ispu- 
niti zadaću, koja mu je data, i da se u adresi navede zahvalnost i sabora 
i pučanstva. 

Vitezić je podupro Feretićev prijedlog. 

Dr. Fr. Vidulich je također za to, da se vladaru uputi adresa, ali veli, 
da dr. Feretić predlaže, neka se vladaru izrazi zahvalnica (ringrazia- 
mento), harnost (gratitudine) i blagodarnost (riconoscenza). Ali pred- 
sjednik je to već učinio na prvoj sjednici. Misli, da je beskorisno upući- 
vati adresu vladaru u ovom smislu. On je za to, da se u adresu unesu 
želje i potrebe pokrajine. 

Po prvi put javlja se Dobrila, koji želi, da bi Vidulich formulirao svoj 
prijedlog. 

Vidulich predlaže, da se imenuje Sretni odbor, koji će izraditi adresu 
i predložiti je saboru na raspravu i prihvat. Odmah je izabran odbor, u 
koji su izabrani: Zadro, Amoroso, Venier, Madonizza i Minak. 

Sabor je prešao na iduću točku dnevnoga reda: 


IZBOR ZEMALJSKOG ODBORA. 


Dr. Madonizza predlaže, neka se prije izabere odbor, koji će stvar pro- 
učiti i podastrijeti izvještaj saboru. U taj odbor birani su: Campitelli, 
dr. Vidulich i Boccalari. 

Time je završila sjednica sabora. 

Neuspjeli izbor dvojice zastupnika za carevinsko vijeće zbunio je 
austrijsku vladu. Vladin komesar grof Coronini odmah je obavijestio na- 
mjesnika Burgera u Trstu, a ovaj ministra unutarnjih poslova u Beču 
Schmerlinga. Od ovoga je namjesnik Burger dobio nalog, da mora otići 
u Poreč i uložiti sav svoj utjecaj, da sabor izabere dvojicu zastupnika u 
Carevinsko vijeće. Ako u tom ne uspije, da zapriječi izbor zemaljskog 
odbora. Međutim, sabor je već izabrao zemaljski odbor prije nego je 
namjesnik stigao u Poreč.“ 


Četvrta sjednica istarskog sabora 


dne 13. aprila 1861. godine 


Vitezić ispravlja zapisnik prošle sjednice i veli, da je on zagovarao 
Feretićev prijedlog što se tiče adrese. 

Četvrta je sjednica istarskog sabora bila posvećena organizaciji Ze- 
maljskog odbora, Feretić i Vitezić su se više puta javili za riječ. Feretić 
predlaže, da bi Zemaljski odbor imao manje od 4 asesora. Njegov je pri- 
jedlog odbijen. 


4 Quarantotti 0. c. str. 83. 

Biskup Legat zauzeo se za dvojezičnost pokrajinskih ureda, ističući, da 
u Istri ima Slavena, koji ne govore talijanski. Želio bi, da među pokra- 
jinskim činovnicima budu i takvi, koji poznaju ilirski i slavenski jezik 
u govoru, čitanju i pisanju, da se mogu spisi priopćiti Slavenima u nji- 
hovu jeziku. Njegov je prijedlog podupro i biskup Vitezić. 

Boccalari, Amoroso i Piccoli se protive tome. Talijan Amoroso pred- 
laže, da se imenuje jedan činovnik, koji poznaje slavenske jezike, koji se 
upotrebljavaju u pokrajini, da može u slučaju potrebe sa strankama 
općiti. Predlaže, da službeni jezik sabora mora biti samo talijanski. Nje- 
gov je prijedlog sabor prihvatio. 

Nato je sjednica zaključila, kakve će plaće primati zemaljski kapetan, 
asesori i činovnici zemaljskog odbora. 

Asesorima su izabrani: Fr. Vidulich, Vergottini, Amoroso i Boccalari, 
a zamjenicima: Zadro, Padovan, E. Mrach i Campitelli. 

Nato su izabrani sa 26 glasova od 27 glasača, ali bez raspisa dadjeteja 
za tajnika zemaljskog odbora Carlo De Francesehi, koji poznaje slavenski 
jezik, a pravnik je i historičar, a za kancelara Fr. Bradamante. 

De Franceschi misli, da je onaj jedini protivni glas bio od biskupa 
Dobrile.! 

I ovaj je zapisnik sjednice istarskog sabora vrlo kratak. Zato Quaran- 
totti ističe, da treba pratiti i izvješća, što ih je donio »Osservatore Trie- 
stino«, u kojima se nalaze mnogi zanimljivi podaci, kojih uopće nema u 
službenim spisima sabora. Izvjestitelj lista »Osservatore Triestino« bio 
je Antonaz.? 

Quarantotti ističe i to, da su dvije stvari dovele u nepriliku predsjed. 
nika sabora, i to: neizvršenje izbora zastupnika u Carevinsko vijeće i 
pitanje slavenskog jezika, koje je lukavo iznio biskup Legat (la questione 
della lingua slava, insidiosamente sollevata dal vescovo Legat).? 

Vidi se iz ovoga, da je prijedlog o upotrebi slavenskog jezika u istar- 
skom saboru bio vrlo važan, i ta se borba, koju je u istarskom saboru 
započeo biskup Legat i njegova dva kolege Vitezić i Dobrila i kanonik 
Feretić, vukla cijelo vrijeme istarskog sabora do 1914. godine. 


Peta sjednica istarskog sabora 


dne 15. aprila 1861. godine 


Petoj sjednici prisustvuje i namjesnik Burger, koji je također pozdra- 
vio sabor. 

Pročitan je zapisnik posljednje sjednice. Zapisniku prigovara biskup 
Vitezić i ističe, da je većina pučanstva u Istri slavenska. U drugim po- 
krajinama, gdje ima više narodnosti i gdje se govori više jezika, upo- 
trebljavaju se svi jezici pokrajine. Pravedno bi bilo, da bi i istarski sabor 


1 De Franceschi o. c, str. 192. 
* Quarantotti 0. e. str. 67. 
3 Quarantotti 0. c. str. 90. 

općio sa Slavenima slavenski, jer su oni u pokrajini u većini. Njega boli, 
što je sabor usvojio suprotni princip, pa moli, da se njegova napomena 
unese u zapisnik. 

Stradi predlaže, da se rasprave sabora u principu objelodanjuju samo 
na talijanskom jeziku. 

Basilisco predlaže, da Zemaljski odbor priskrbi jednog stenografa, da 
se rasprave mogu u cijelosti objelodanili. 

Feretić, potpomognut od Vitezića, uporno traži (insiste), da se sa- 
borski spisi priopćuju u oba jezika, talijanski i slavenski, i to u službe- 
nom listu »Osservatore Triestino«. Talijani se protive. 

Stradi i Basilisco predlažu, da se saborske rasprave objelodanjuju u 
listu »LIstriano« i da ovaj bude glasilo sabora. 

Vitezić i Feretić ponovo postojano traže upotrebu obaju jezika i ostaju 
kod svog prijedloga. Talijani ne će ni da čuju. 

Piccoli je mnijenja, da bi, budući da ima u Istri više (parecchi) čisto 
slavenskih općina, u kojima je nepoznat talijanski jezik, trebalo bar ne- 
koje zaključke sabora, koje moraju poznati svi, obnarođivati u oba jezika. 

Basilisco i Stradi se tome protive i Basilisco ističe, da je suvišno o 
tome govoriti, jer već postoji zaključak sabora, da je službeni jezik 
sabora talijanski. A Feretiću, koji toliko ističe štednju, predbacuje, da 
bi njegov prijedlog samo povećao troškove. Pređašnji se zaključak ne 
može mijenjati. U istom smislu govori i dr. Vidulich. 

Feretić i po treći put zagovara i zahtijeva, da se zapisnici saborskih 
sjednica štampaju u oba jezika, ali sve uzalud. Sabor se protivi i odbija 
njegov prijedlog. 

Quarantotti ističe, da je radi upornosti (per la tenacia) slavenskih za- 
stupnika, koji su htjeli posijati razdor između talijanskog građanstva i 
slavenskih seljaka (fra cittadini italiani e contadini slavi) ta rasprava 
bila duga i teška, ali da su kanonik Feretić i njegovi sumišljenici bili 
potpuno pobijeđeni. Dakle nam i Quarantotti priznaje, da su samo u gra- 
dovima bili Talijani, a seljaci da su bili Slaveni. Ali ističe Quarantotti, 
da se ni vladin komesar, i to sam namjesnik, koji je sjednici Drum 
vao, nije suprotstavio, da raspravni jezik sabora bude samo talijanski.! 

Nakon toga je sabor prešao na raspravu o adresi vladaru, koju je sa- 
stavio i pročitao predsjednik odnosnog odbora dr. Antonio Madonizza. 
Tu se opet razvila živahna rasprava. Feretić prigovara sadržaju adrese, 
jer nije sastavljena prema njegovu prijedlogu. Podupire ga Vitezić. 
Madonizza odgovara, da je adresa sastavljena prema dodatnom prijedlogu 
dra. Vidulicha i da je prema tome Feretićev prijedlog što se tiče adrese 
bio zabačen. Na to je sabor prihvatio adresu, kako ju je predložio odbor. 

Pošto je sabor prihvatio adresu, dobio je riječ namjesnik Burger, koji 
je zamolio predsjednika, neka bi po drugi put stavio na dnevni red 
sabora »Izbor dvojice zastupnika za bečki parlamenat«, što je sabor 
prihvatio. 

Nato je sjednica zaključena. 


1 Quarantotti o. c. str. 96. 

Dne 15. IV. 1861. namjesnik Burger došao je u doticaj s nekojim čla- 
novima saborske većine i nagovarao ih, neka odustanu od svojeg prvog 
glasovanja i neka biraju zastupnike u bečki parlamenat. To njemu nije 
bilo teško, jer je dobro poznavao talijanski jezik. Učio je univerzu u 
Padovi. Njegov je otac bio činovnik u Lombardiji.? 


Šesta sjednica istarskog sabora 


dne 16. aprila 1861. 


Sjednici prisustvuje 27 zastupnika. Odsutni su: Legat i Dobrila. 

Pošto je pročitan zapisnik posljednje sjednice, dobio je riječ biskup 
Vitezić, koji prigovara zapisniku što se tiče upotrebe jezika kod objavlji- 
vanja saborskih rasprava. I Feretić prigovara, da zapisnik nije točan. 
Nakon živahnog rječkanja između Feretića i talijanskih zastupnika Amo- 
rosa, Madonizze i dr. Vidulicha sabor prihvaća zapisnik i prelazi na 
točku dnevnog reda: 


IZBOR DVOJICE ZASTUPNIKA 1 DVOJICE ZAMJENIKA 
U CAREVINSKO VIJEĆE. 


I kod drugog glasovanja rezultat je bio negativan. Glasovalo je 7 za- 
stupnika, a dvadeset glasovnica bilo je označeno riječju »Nessuno«. 
Sedam zastupnika, koji su glasovali, bili su: Vitezić, Feretić, Piccoli, 
Zadro, Polesini, dr. Francesco Vidulich i Giovanni Venceslao Vidulich. 
Legat i Dobrila bili su odsutni. Riječju »Nessuno« glasovali su svi ostali, 
koje sam naveo kod prvog glasovanja u trećoj sjednici. Glasovi sedmo- 
rice zastupnika bili su ovako podijeljeni: 


Kao zastupnici dobili su broj glasova: Kao zamjenici dobili su broj glasova: 
Legat 4 Zadro 4 
Feretić 3 Piccoli 3 
Madonizza 2 Dobrila 2 
Polesini 2 Campitelli 2 
Dobrila 1 Amoroso 2 
Venier 1 Feretić 1 
Zadro 1 mo 

Ukupno . . 14 

Ukupno . . 14 


Ni ovoga puta nije bilo sporazuma među zastupnicima, koji su gla- 
sovali. Vidimo, da su ovoga puta njihovi glasovi bili podijeljeni na 
sedam, odnosno na šest kandidata. 


* Quarantotti 0. c. str. 102. 

I kod zastupnika i kod zamjenika iznosi ukupni broj 14, pa moramo 
i sada ovaj broj raspoloviti, te dobijemo 7 glasova zastupnika, koji su 
glasovali, jer je svaki od njih napisao na glasovnicu imena dvojice kan- 


didata. 
Pošto je izvršeno prebrojavanje glasova, predsjednik opaža, da nije 
nitko izabran u Carevinsko vijeće. 


Za riječ je zamolio namjesnik Burger, koji je rekao: Budući da nitko 
nije dobio apsolutne većine, vlada je primorana, da upotrebi sredstva, 
da pokrajina ne ostane bez prava, koje joj pripada. Zato on u ovim pri- 
likama na temelju odluke Državnog ministarstva od 13. aprila 1861. 
odgađa sesiju sabora i moli predsjednika, da zaključi sjednicu. 


Zastupnici prve periode istarskog sabora vrlo su marljivo pohađali 
sjednice sabora, pa ih je bilo uvijek prisutno najmanje 27. 


Bečki se parlamenat sastao 29. aprila 1861., ali bez istarskih zastupnika. 


I tako je svršila prva kratka perioda istarskog sabora, koji je imao 
samo jedno zasjedanje sa 6 sjednica, ali nije ispunio zadatka, da izabere 
dvojicu zastupnika u Carevinsko vijeće. 


Jedno je za nas Hrvate i Slovence kod svega toga utješljivo. to, da su 
naši zastupnici već tada započeli prvu borbu za prava hrvatskoga i slo- 
venačkoga jezika u saboru. Naši su prvi borci u istarskom saboru: Legat, 
Dobrila, Vitezić i Feretić časno i pošteno ispunili svoju narodnu i rodo- 
ljubnu dužnost. 


Otklanjanje izbora zastupnika u bečki parlamenat izazvalo je veliko 
negodovanje u vladinim krugovima. 


Među Slavenima Istre nastala je radi toga velika reakcija. Kotar 
Volosko i Podgrad (na inicijativu župnika Marčelje) i kotar Krk poslali 
su adrese vladaru prosvjedujući protiv zaključka sabora. I u unuira- 
šnjosti Istre povedena je takova agitacija. Trojica općinskih zastupnika 
općine Pazin potpisali su također jednu takvu peticiju: Slocovich, Mezzar 
i Mrach.!“ Većina općinskih zastupnika zahtijevala je, da se ova trojica 
odreknu mandata. Oni to nisu htjeli, pa se općinsko zastupstvo odreklo 
mandata. Kod novih općinskih izbora spomenuta trojica nisu više birana 
u općinsko zastupstvo.! 


Prva općina, koja je prosvjedovala protiv zaključka istarskog sabora 
bila je općina Kastav.“ Iza nje su slijedile druge: Medulin, Cres, 
Berseč, Šumbreg, Mošćenice i dr. Njihovi su protesti objelodanjeni u 
listu »Osservatore Triestino« u brojevima dd. 25. i 27. aprila 1861., 
zatim u brojevima od 6., 7., 8., 10., 11., 15., 22., 24., 28., 29. i 31. maja 
1861., i zatim u brojevima od 8., 11., 13. i 24. juna 1861.7 


la Quarantotti 0. c, str. 195. 
1 De Franceschi o. c. str. 185. i 276. 
ža Quarantotti o. c. str. 116. 
2 Quarantotti 0. c, str. 118. 

Namjesnik Burger navodi u svom izvještaju od 31. V. 1861. br. 1607/17, 
da je ukupno 56 mjesnih općina Istre poslalo vladaru adresu vjernosti.? 


U istom izvještaju namjesnik Burger navodi, da je on predlagao 
za kuriju gradova samo dva zastupnika i da bi sabor imao samo 24 
zastupnika. Ministarstvo je odredilo, da se u pokrajinski pravilnik 
unese, da gradovi biraju 8 zastupnika.“ Slavenski su seljaci zavisni od 
talijanskih građana. 


Burger predlaže Ministarstvu, neka raspusti istarski sabor, ali neka 
se izda ujedno i obećani zakon o izravnom izboru zastupnika, kako 
to predviđa $ 7. al. 3. temeljnog zakona, prema kojemu će se izbor 
zastupnika vršiti izravno od strane izbornika, ako to ne izvrši sabor, pa 
da to bude _ opomena saboru, ako bi se ponovio slučaj, da ne bira 
zastupnike za Carevinsko vijeće. Sabor se mora raspustiti već i zato, što 
je izgubio povjerenje slavenskog pučanstva. Ako bi se proveli izravni 
izbori, sigurno je, da bi velika većina izbornika pristupila izboru, pa 
makar se izbornici gradova i apstinirali od izbora.$ 


Burger se protivi, da bi se sjedište sabora prenijelo iz Poreča u Pazin, 
što dokazuje, da je vlada u Beču već onda mislila, da sjedište sabora 
prenese iz Poreča u Pazin. Pazin nema mogućnosti, veli Burger, da 
bude sjedište sabora. On je danas sjedište okružja. Nekada je to mjesto 
bilo slavensko, ali se sve više potalijančivalo.7 


Pri zaključku šeste sjednice pozvao se namjesnik Burger na odluku 
Državnog ministarstva od 13. aprila 1861., da se sabor odgodi. Dne 13. 
aprila 1861. istarski je sabor držao svoju četvrtu sjednicu, a na trećoj 
dne 10. aprila 1861. sabor je otklonio izbor zastupnika za Carevinsko 
vijeće. Namjesnik Burger je isti dan brzojavno obavijestio Ministarstvo 
o neuspjelom izboru zastupnika, pa eto vidimo, da je vlada već 13. aprila 
odredila, da se istarski sabor zaključi. 


U prvom izvještaju Burger predlaže, da se izbori za istarski sabor 
provedu na temelju 6 7. temeljnog zakona, t. j. izbor zastupnika izravnim 
izborima, ili da se sabor raspusti, ali da se ti izbori ni u prvom ni u 
drugom slučaju ne smiju provesti odmah, nego treba prije slavensku 
većinu u pokrajini organizirati. Sva tri biskupa su istoga mišljenja. 
Obećali su namjesniku svu svoju pomoć, da će nsime pomoću podložnog 
klera utjecati na narod, da u sabor pošalje ljude, koji će birati zastup- 
nike za bečki parlamenat.? 


3 Quarantotti o. c. str. 128. 
* Quarantotti o. c. str. 129. 
5 Quarantotti 0. c, str. 130. 
$ Quarantotti o. c. str. 133. 
7 Quarantotti 0. c. str. 137-138. 
"a Quarantotti 0. e. str. 195. 
5 Quarantotti o. c. str. 151. 

Vlada je prihvatila namjesnikov prijedlog. Na temelju € 11. pokra- 
jinskog statuta istarski je sabor raspušten patentom od 14. jula 1861., 
jer ovaj usprkos ponovljenom pozivu nije htio birati zastupnike u 
Carevinsko vijeće. Dan izbora za istarski sabor nije bio određen. Opće- 
nito je bilo mišljenje, da vlada ne će raspustiti sabor, već da će raspisati 
izravne izbore." 

Namjesnik Burger poduzeo je sve moguće korake, da u novi sabor 
uđu ljudi, koji će birati zastupnike u Carevinsko vijeće. Općina Kastav 
i Volosko, naravno na pritisak vlade, imenovale su Burgera počasnim 
građaninom, da mu tako omoguće kandidirati u sabor. On je na idućim 
izborima u izbornom kotaru vanjskih općina kotara Volosko-Podgrad 
i bio izabran zastupnikom u istarski sabor. 


? Quaraniotti 0. c. str. 142, 


DRUGA PERIODA ISTARSKOG SABORA 
25. IX. 1861. do 17. II. 1867. 


Priprave za druge izbore. 


Patentom od 14. jula 1861. raspušten je istarski sabor. Posljedica je 
bila, da se ponovo raspišu izbori, koji su bili provedeni na koncu 
augusta i u početku septembra 1861. 

Namjesnik Burger započeo je pripreme za nove izbore. 

Dne 2. i 3. augusta 1861. bile su kod Namjesništva u Trstu povjer- 
ljive sjednice u svrhu organizacije izbora zastupnika za drugi sabor. 

Tim su sjednicama prisustvovali: namjesnik Burger, dvorski savjetnik 
grof Dragutin Coronini, savjetnik namjesništva Kink i svih 16 istarskih 
kotarskih poglavara ili pretora. 

Pretori su imali podnijeti izvještaj, da li je vlada u mogućnosti da 
dobije za sebe većinu mandata u istarskom saboru. 

Svi su pretori — piše De Franceschi!“ — izjavili, da će se teško po- 
bijediti talijanska stranka. 

Namjesnik je po nalogu Ministarstva zahtijevao, da se stupi u borbu 
i pobijedi obećavajući sa svoje strane i moralnu i materijalnu pomoć. 


Pretori su morali utjecati na sve vladine činovnike, na svećenstvo i 
na sve osobe, koje su bile zavisne od vlade, da se kod izbora izaberu 
ljudi, koji će biti uz vladu. 


ia De Franceschi 0. c. str. 277-284. 

Iz tajnog fonda podijelio je namjesnik među pretore iznos od 3.300.— 
forinti i to: 


Sitanta (Podgrad) . . . .... for. 100.— 
Vellussich (Volosko)... . 44.4.) 800.— 
Fodransperg (Cres) 2, 700.— 
Jelinek (Krk)... 800.— 
Kodermatz (Rovinj)... 4.4, 100.— 
Sedmak (Labin) . . 0... 4. 300.— 
Schwarz (Pazin) . . 0.0...) 100.— 
Goglia (Piran i Motovun)... + 300.— 
Kossovel (Poreč)... 50.— 
Premuda (Buzet)... 90.— 


Dne II. septembra 1861., posebni parobrod, iznajmljen u tu svrhu, 
odvezao je fiducijare Krka i Cresa na izbore zastupnika u Lošinj. 


Kavanaru Matkoviću u Krku plaćen je račun od 16.50 for. za troškove 
fiducijara, koji su osim toga dobili još svaki po 12 forinti po osebi.! 


Pretor Piccoli iz Kopra poslao je presidiumu u Trst izvještaj od 
28. augusta 1861. br. 270/R, u kojem se poziva na dekret Namjesništva 
od 23. augusta 1861. br. 2345/R i na usmene upute, što ih je dobio 
2. i 3. augusta, javlja: 


Obašao sam cijeli kotar. Govorio sam s načelnicima, općinskim za- 
stupnicima i župnicima. Svi su mi obećali ići na ruku. 


Pretor Goglia u Piranu osigurao je, da će tri fiducijara njegova 2 
kotara glasovati za one kandidate, koje bude vlada predložila. 


Dne 26. augusta 1861. pozvao je pretor Piccoli sve župnike na 
sastanak u Predloku. Tu se odlučilo, da budu kandidati za vanjske 
općine kotara Kopar: dr. Zakarija Lion, kotarski liječnik u Kopru i 
Josip Samsa iz Kozine, koji je tamo posjednik i izbornik. On je sada 
imenovan počasnim građaninom u Materiji, da može biti biran (eleggi- 
bile) u Istri. Svi činovnici, koji idu u vanjske općine radi izbora, pre- 
poručuju ovu dvojicu najtoplije, i ja se nadam, da će biti izabrani.? 

Što se tiče kandidata za grad Kopar i Izolu, pretor Piccoli predložio 
je koparskog kanonika Ivana de Favento. Tu će kandidaturu poduprijeti 
župnik Izole, Zamarin, pretor Goglia u Piranu, financijalni savjetnik 
de Manfroni, državni činovnici i utjecajni građani. 

Potpredsjednik trgovačko-obrtničke komore Petar Longo i član trg.- 
obrtničke komore Pavao Sardotsch obećali su mi, da će u komori dati 
svoj glas za dvojicu kandidata konzervativaca. 


! De Franceschi 0. c. str. 278. 
* De Franceschi o. c. str. 279. 

U izbornom tijelu veleposjeda ima u mojem kotaru 19 izbornika. 
Govorio sam s ovima: Jakov Godigna, Pavao Sardotsch, dr. Petar Del 
Bello, Bortolo Gadamuro, De Totto grof Ivan i Tonello vitez Josip. 
Oni su još nisu sporazumjeli za kandidate, ali će se što prije spora- 
zumjeti sa savjetnikom Manfronijem.3 

Pretor Kossovel iz Poreča poslao je Namjesništvu dva izvještaja. Prvi 
nosi datum 5. septembra 1861. br. 168/Pr., u kojem javlja, da će u 
vanjskim općinama kandidirati Franjo de Polesini i Juraj Mandussich, 
savjetnik okružnog suda u Rovinju.“ 

Motovun i Oprtalj bili su protivni, ali sam uspio odstraniti sve za- 
preke. Potištenog Andriju de Persico ponovo sam oduševio. U Moto- 
vunu je za bivše zastupnike Josipa Corazzu i dra. Franca mnogo radio 
vrlo utjecajni Petar Canciani, ali sam i njega predobio. 


Što se tiče izbora u gradovima Poreča, kandidirat će s uspjehom 
dr. Nikola Volpi protiv dra. Vergottinija. 


Izbor u tijelu veleposjeda zavisit će o nui izbora u drugim tije- 
lima, koji će biti prije ovih. 


U drugom izvještaju od 17. septembra 1861. br. 2741/ad br. 168/Pr., 
pretor Kossovel javlja iz Poreča Namjestništvu, da je izboru veleposjed- 
nika pristupilo samo 27 izbornika. Protivna stranka nije ni pristupila 
izboru. Izbornici: Pirana, Buja, Buzeta, Rovinja, Pule, Pazina, Labina, 
Voloskog i Lošinja, nisu ni pristupili izboru. 

Od jučer (16. IX. 1861.) nalaze se u Poreču i drže tajne sastanke u 
kući Ivana Pavla Polesinija bivši zastupnici: dr. Madonizza, Boccalari, 
dr. Amoroso, dr. Belli, dr. Padovan, dr. Egidio Mrach i dr. Scampicehio. 
Ja sam htio, da bude izabran i koji iz protivne stranke, ali dr. Nikola 
de Madonizza iz Kopra je odbio, a isto tako i Ivan Pavao de Polesini. 
Dr. Franjo Vidulich bio je pripravan prihvatiti mandat, ali ga izbornici 
nisu htjeli. 

Bivši zastupnici smatraju sebe mučenicima. Zato će svagdje i u svemu 
smetati. Trebalo bi ih staviti pod policijsku opasku, konfinirati ih u kući 
i zapriječiti, da se ne mogu tajno sastajati.$ 


Rezultat drugih izbora. 


Prema rezultatu drugih izbora istarski je sabor u drugoj periodi bio 
ovako sastavljen: 


Šš De Franceschi 0. e. str. 280. 
**“ De Franceschi 0. c. str. 280. 
5 De Franceschi o. e. str. 281. 
$* De Franceschi 0. c. str. 282. 

Izborno 


tijelo DE ie ćar Tekući Prezime i ime 
broj zastupnika 
Kaj mmm es noj mmen 
Virilni no no KE E E 
glasovi Trsta 1 Legat dr. Bartul 
Poreča 2. Dobrila dr. Juraj 
Krka 3 Vitezić dr. Ivan 
Veleposjed Cijela Istra 4. Mandussich Juraj 
5. Lombardo grof Ivan 
6. Gravisi markiz de Josip 
7. Persico de Andrija 
8. Petris de dr. Nikola 
Trgovačka Rovinj 9. Premuda Vinko 
komora 10. Longo Petar 
Gradovi, Kopar i Izola IL Favento de don Ivan 
pa aa Piran 12. Furegoni Carlo Maria 
industrijska | Poreč, Umag i Novigrad 13. Volpi de dr. Nikola 
miješto Rovinj 14. Basilisco dr. Josip 
Vodnjan, Pula, Labin, Plomin 15. Tromba Krsto 
Pazin, Volosko, Kastav, Mo- 
šćenice, Lovran 16. Jurinac Matija 
Motovun, Buje, Vižinada, 
Buzet 17. Flego Ivan Anton 
Mali Lošinj, Cres, Krk 18. Smajevich Anton 
Sudbeni kotari: 
Vanjske Volosko, Podgrad 19. Burger de barun Fridrich 
opeine 20. Stanta Anton 
Rovinj, Poreč, Vodnjan, Pula 21. Polesini de markiz 
Franjo 
22. Barsan dr. Vjekoslav 
Motovun, Buje, Buzet 23. Franco dr. Juraj 
24. Canciani Petar 
Pazin, Labin 25. Parisini Josip 
26. Šote-Šumberac Martin 
Kopar, Piran 27. Lion dr. Zakarija 
28. Samsa Josip 
Lošinj, Krk, Cres 29. Feretić dr. Franjo 
30. Zadro dr. Hluminat 

Od bivše dvadesetorice talijanskih »Nessunista« u drugoj periodi 
ponovo su birani: Basilisco (14.), Barsan (22.) i Franco (23.), ali su se 
sva trojica odmah nakon izbora na mandatu zahvalili. 

Osim naprijed navedene trojice »Nessunista« zahvalili su se na man- 
datu odmah nakon izbora još petorica talijanskih zastupnika: Mandussich 
(4), Gravisi (6), Furegoni (12), Volpi (13), Canciani (24). 

Prema tome je novi sabor u prvoj sesiji imao samo 22 zastupnika. 

Od bivših talijanskih zastupnika iz prvog sabora nisu u novi sabor 
birana: dva Vidulicha, Piccoli i Polesini. Od svih je prvih talijanskih 
zastupnika ostao u drugom saboru samo dr. Zadro, koji je sada ime- 
novan zemaljskim potkapetanom. 

Osim Zadra u novom saboru ostala su tri naša biskupa, Feretić i 
donekle uzevši Samsa, odnosno Jurinac. 

Kasnije je ponovo došao kod naknadnih izbora i dr. Fr. Vidulich. 

Vidjeli smo, da se iz prvog sabora većina povukla iz izborne borbe.? 

Dr. Dobrila, kako to piše bivši predsjednik sabora Polesini, izrazio 
se, da je nastupio čas, da se poduzmu koraci u svrhu, da sve škole i 
uredi budu organizirani slavenski. Polesini moli Kandlera, neka na to 
upozori Namjesnika, jer samo on može da stiša tetanus Dobrilin. (Il solo 
Luogotenente č al caso di moderare il tetano di Monsignore.)$ 

Za mjesta osmorice zastupnika, koji su se odrekli mandata (br. 4, 
6, 12, 13, 14, 22, 23 i 24), bili su raspisani naknadni izbori. U toku 
druge periode bilo je i drugih naknadnih izbora i to: 


Kurija veleposjeda: 


Lombardo i Persico ostali su a saboru kroz cijelu drugu periodu. 

Mjesto Mandussicha izabran je kod naknadnih izbora Sussani de 
Josip, a mjesto Gravisija izabran je Paolo Sardotsch i oni su ostali 
u saboru do konca druge periode. 

Petris je ostao u saboru za prva dva zasjedanja, a onda se zahvalio 
i kod naknadnih izbora izabran je Becich conte Stjepan i ostao u saboru 
do konca druge periode. 


Kurija Trgovačko-obrtničke komore: 


Premuda je bio u saboru za vrijeme prvog i drugog zasjedanja, onda 
se odrekao mandata. Kod naknadnih izbora izabran je Madonizza de 
Nikola i ostao u saboru samo za trećeg zasjedanja, pa se i on odrekao 
mandata. Kod naknadnih izbora izabran je Bigatto Anton, koji je ostao 
u saboru do konca druge periode. 


7 De Franceschi 0. e. str. 283. 
5 De Franceschi o. c. str. 283. 

Longo je bio u saboru samo u prvom zasjedanju. Odrekao se mandata. 
Kod naknadnih izbora izabran je Benussi Dominik, koji je u saboru 
prisutan samo u drugoj sesiji. I on se odrekao mandata. Njegovo mjesto 
u trećoj sesiji ostalo je nepopunjeno. Kod naknadnih izbora izabran je 
Franco Petar, koji je došao u sabor u četvrtu sesiju i ostao do konca 
druge periode. 


Kurija gradova: 


U izbornom kotaru grada Pirana mjesto Furegoni Carlo Maria, koji 
se odrekao mandata, izabran je kod naknadnih izbora Furegoni de Lo- 
renzo i ostao u saboru do konca druge periode. 

U izbornom kotaru gradova: Poreč, Novigrad, Umag, mjesto Volpija, 
koji se odrekao mandata, izabran je kod naknadnih izbora Filippini de 
Petar i ostao u saboru do konca druge periode. 

U izbornom kotaru građa Rovinja mjesto »Nessuniste« Basilisca, koji 
se odrekao mandata, izabran je kod naknadnih izbora Blessich Anton 
Maria i ostao u saboru do konca druge periode. 

U izbornom kotaru gradova: Lošinj, Cres i Krk izabran je Smajevich, 
ali je bio u saboru samo za prvog zasjedanja i onda se odrekao mandata. 
Kod naknadnih izbora izabran je Vidulich dr. Francesco, koji je bio i 
u prvom saboru i tada pokrivao mjesto potkapetana i zemaljskog ase- 
sora. On je ostao u saboru do konca druge periode. 


Kurija seoskih ili vanjskih općina: 


Izborni kotar vanjskih općina Podgrad, Volosko: izabran je drugim 
zastupnikom Stanta, koji je bio prisutan samo u prvom zasjedanju, pa 
umro. Kod naknadnih izbora izabran je Klinkowstr&m vitez Alfonz i 
ostao u saboru do konca druge periode. 

Izborni kotar vanjskih općina Rovinj, Poreč, Vodnjan, Pula: izabran 
je drugim zastupnikom Barsan dr. Luigi (»Nessunista«), koji se odrekao 
mandata. Na njegovo mjesto izabran je kod naknadnih izbora Rocco 
Dominik, koji je ostao u saboru do konca druge periode. 

Izborni kotar vanjskih općina Motavun, Buje, Buzet: izabran je za- 
stupnikom Franco dr. Giorgio (»Nessunista«), koji se odrekao mandata. 
Kod naknadnih izbora izabran je Fachinetti Jakov, koji je ostao u 
saboru do konca druge periode. 

Drugim zastupnikom izabran je u ovom izbornom kotaru Canciani 
Petar, koji se također odrekao mandata. Kod naknadnih izbora izabran 
je Premuda Josip Anđeo, koji je ostao u saboru do konca druge periode. 

Izborni kotar vanjskih općina Kopar, Piran: izabran je drugim za- 
stupnikom Slovenac Samsa, koji je bio prisutan kod prvog zasjedanja, 
a onda se zahvalio na mandatu. Kod naknadnih izbora izabran je 
Talijan Godigna Jakov. i 

Hrvati i Slovenci imali su u prvom zasjedanju druge periode istarskog 
sabora sedam zastupnika: tri biskupa Legat, Dobrila, Vitezić i izabrani 
Jurinac, Šote-Šumberac, Samsa i Feretić. Pošto se Samsa odrekao, ostalo 
je od drugog zasjedanja do konca druge periode šest naših zastupnika. 

Ubrajam i Šotu-Šumberca među hrvatske zastupnike, jer znam, da je 
on bio ugledan i imućan seljak iz Šumbrega, pa se obično potpisivao 
Šumberac-Šote. Imao je sina kapucina, koji je kasnije bio župnik u 
Berseču i poznat kao dobar rodoljub. 

Samsa je bio izabran zastupnikom i u prvoj periodi u kotaru vanjskih 
općina Podgrad-Volosko, ali znamo, da se odmah nakon izbora zahvalio 
na mandatu. Kod naknadnih izbora bio je tada izabran mjesto njega 
Jurinac, ali nije dospio u sabor, jer je ovaj bio zaključen, a kasnije 
raspušten. 

Kako je Samsa opravdavao svoje odreknuće, to sam već naveo. Iz 
njegove je izjave jasno, da je bio Slovenac. Pretor u Kopru i bivši za- 
stupnik u prvoj periodi istarskog sabora Piccoli tvrdi, u izvještaju Na- 
mjesništvu dd. 28. VIII. 1861. br. 270/R., da je Samsa iz Kozine i da je 
tamo predsjednik i izbornik. Imenovan je počasnim građaninom u 
Materiji radi toga, da može biti biran u Istri. Jako je dobro viđen u 
slavenskim općinama koparskog kotara i izjavio se pripravnim prihvatiti 
imenovanje zastupnikom u koparskom kotaru.? 

To bi bili službeni podaci o Samsi. Međutim Bleiweisove »Novice« u 
br. 38. od 18. IX. 1861. javljaju, da je Samsa izabran počasnim članom 
općine Dolina, ali se to u br. 39. od 25. IX. 1861. ispravlja, da nije 
Dolina, nego Materija imenovala Samsu počasnim općinarom. 

»Novice« u broju 14. od 3. IV. 1861. donose dopis »Iz Krasa«, u 
kojem se nalazi ova pjesmica: 


Josipu Samsi na Kozini. 


Bog te živi čiški steber Glej! Poreč se ti odpira, 
Korenika korenik! Čaka te veljavni zbor! 
Bog te živi bramba naša, Tam govori, tam beseda 
Dika najsvetejših dik! Budi sužnosti upor! 
Tebi znano je življenje, Vse oblake, ki nad nami 
Ki ga tukaj vživamo! Zagrinjevajo neb6 
Zatajilo serce tvoje Spodi čez domače gore, 
Domovine oh ne bo! Da nas solnce grelo bo! 
Znane go ti naše rane, Kakor jetnik po dolini 
Pazi, da ih celil boš! Po planini hrepeni, 

Na te upa rod slavenski, Tako tudi naše serce, 
Ti si skušen, krepek mož! Svete svobode želi. 


Bog te živi! oj branitelj! 
To je naš edini glas! 
Blagra zdaj je zaduja doba, 
Delaj mož! ne žali nas! 
Tvoji prijatli. 


? De Franceschi 6. c. str. 279. 

Kako nam je već poznato, da se istarski sabor sastao 6. IV. 1861., a 
ova je pjesmica objelodanjena 3. IV. 1861., moramo zaključiti, da su 
ovu pjesmu ispjevali u čast Samsi njegovi prijatelji još kad je prvi put 
biran u istarski sabor. Ali je još zanimljivija Samsina »Izjava«, koja je 
pod datumom: »Kozina, 1. aprila 1861.«, dakle napisana je prije negošto 
se sastao istarski sabor, a 8 dana nakon njegovih izbora, a koja je objelo- 
danjena u »Novicama« br. 15. dd. 10. aprila 1861. Ta izjava u cijelosti 
glasi: 

»Kozina 1. malitravna. Slovenski narod voloskega volitnega okrožja 
mi je 21. sušca veliko zaupanje skazal, da me je za poslanca v deželni 
zbor v mejni grofii isterski izvolil, Al mahoma so se sovražni glasi 
vzdignili zoper mene, ne samo v nekterih gostivnicah, temuč tudi v 69. 
listu »Triesterice«, ki so moje izvoljenje za neveljavno zato zaznamovali, 
ker jez v pokneženi grofii Goriški in Gradiški, in ne v mejni grofii 
isterski svoje stanišče imam, in se tedaj v nobeni versti volilcov isterskih 
ne znajdem. Čeravno pomen $ 17 pod čerko d) deželne ustave se tudi 
tako razložiti more, da v govoru »versti deželnih volilcov« se celo Pri- 
morje zapopada, vendar utegne po letem zmešanem govoru v zboru 
mejne grofije isterske, opirajoče se na 6 31 deželne ustave, zavoljo 
veljavnosti moje volitve prepir ustati. Ker pa je vsakemu znano, da si 
jaz k ti volitvi nikakor nisem sam pomagal, in od tega z nobenim vo- 
livcom imenovanega okrožja nisem govoril, je tedaj očitno, da mi je 
golo zaupanje slovenskega naroda v mojo osebo to čast naklonilo. Za- 
voljo tega pa tudi hočem vsakemu prepiru in nepotrebnemu razloče- 
vanju v deželnem zboru poreškem s-tem v okom priti, da se prostovoljno 
sam odpovem poslanstvu — (Žalosnega serca je dalo vredništvo »Novie« 
natisniti to pismo častitega domoljuba, kteremu je ravno posljednji naš 
list veliko radost v pesmici razodeval. Vred.) — in to čast tistemu ne- 
vošljivcu izročim, kteremu je moje izvoljenje tern v peti, da bode pre- 
pričan, dasiravno jez od tega pooblastenja odstopim, on vendar zaupnosti 
ljudstva ne bode dosegel, da bi ga na moje mesto izvolilo. Dragi moji 
volivci in deželani! vzrok mojega odmika je dalje leta, ker volitve po- 
slancov v mejni grofii isterski so skor laško stranko doletele. Jez tedaj 
prepričan, da vsa prizadeva slovenskih poslancov, kterih je med izbranci 
v Istri grozno malo, za slovenski narod unetih, ne bode pomagala, pra- 
vice Slovanom v deželnem zboru privojskovati, in večino laške stranke 
premagati. Kaj tedaj pomaga, da v Istri je več Slovanov, kakor Lahov, 
ker vendar njih pooblastenci so sploh hudi Lahi. Ali bojo ti za slo- 
venski narod skerheli in lastnega laškega zatajevali? Ker tedaj očitno 
vidim, da slovenskemu narodu v isterskem zboru nikakoršne rožice ne 
cvetejo, Vas tedaj prosim očitno, mi ne zamerite moj odmik, in Vas 
prav lepo zahvalim za veliko zaupanje in čast, ktero ste meni z volitvo 
skazali. Pripravljen pa sem drugikrat in pri vsaki drugi priložnosti svoje 
pičle kreposti mili svoji domovini darovati. Nadjam se pa tudi, da naši 
poslanci v deželnih in deržavnem zboru bojo deželne ustave v Avstri- 
janskem tako preobrniti pomagali, da zanaprej bojo volitve poslancov 
svobodne in ne zato neveljavne, ako izabranec v tajistem okrožji ne 

stanuje in štibre plačuje, v kterem ga je volitva zadela. Upam dalje, da 
vprihodnjič Slovenci ne bojo Lahonov in Nemškutarjev za svoje po- 
slance in pooblastence izbirali, ker se bojo prepričali, da leti ne bojo 
zanje nobene imeli. 


Jože Samša, nadžupan srenje Rodiške na Goriškem.« 


Iz ove izjave vidi se, da Samsa nije bio izbornik ni u jednoj općini 
Istre, da nije ni stanovao u Istri, nego u Goričkoj i da je bio »nad- 
župan« slovenske općine Rodik u Goričkoj. Prema tome postojala je 
ne samo mogućnost, nego i sigurnost, da njegov mandat ne bi istarski 
sabor verificirao. 

Njegovim odreknućem ostali su Slovenci Voloskog kotara bez svoga 
zastupnika u istarskom saboru, jer njegov nasljednik Jurinac, nije ni 
dospio u sabor. Ali je Samsa uvidio, da slovenskomu narodu u istarskom 
saboru ne će ruže cvasti, pa tako je i bilo sve od godine 1861. do 1916. 

Još jednu stvar opažam, da se on u »Novicama« potpisao »Samša«, 
a ne »Samsa«. 

Nakon ovih, naoko sitnih, ali za političku povijest Istre važnih po- 
dataka, prelazimo na samo djelovanje istarskog sabora u drugoj nje- 
govoj periodi. 
= Druga perioda istarskog sabora bila je normalna. Trajala je šest go- 
dina, kako je to predviđao i izborni zakon. U ovih šest godina istarski 
je sabor imao pet zasjedanja ili sesija. Neke su od ovih bile trajnije, 
neke kraće. : 

Prvo zasjedanje (1861) imalo je u dva dana 3 sjednice, 

Drugo zasjedanje (1863.) imalo je 42 sjednice, 

Treće zasjedanje (1864.) imalo je 23 sjednice, 

Četvrto zasjedanje (1865./66.) imalo je 18 sjednica, 

Peto zasjedanje (1866.) imalo je 9 sjednica. 


Prvo zasjedanje druge periode istarskog sabora 


25. IX. 1861. do 26. IX. 1861. 


Novi se sabor sastao dne 25. septembra 1861. u Poreču. Zasjedanje 
je vrlo kratko. Bile su samo tri sjednice: prva 25. septembra, a druga 
i treća 26. septembra 1861. ' 

Prva je stvar bila, da se verificiraju mandati izabranih zastupnika za 
istarski sabor, a onda da se biraju dvojica zastupnika za Carevinsko 
vijeće u Beču. 

Na čelu pokrajine vidimo promjenu. Novim kapetanom imenovan je 
markiz Francesco Polesini, a njegovim zamjenikom dr. Illuminato Zadro, 
koji pokrivaju ta mjesta sve do svršetka druge saborske periode. 

U prvom nas redu interesira izbor zastupnika za Carevinsko vijeće 
u Beču. Vrlo su zanimljivi i podaci u izvještaju o rezultatu izbora poje- 
dinih zastupnika, koji je izvještaj sastavio pređašnji Zemaljski odbor. 


Prva sjednica — 25. IX. 1861. 


Namjesnik Burger, koji je ujedno i zastupnik sabora vanjskih općina 
Voloskog i Podgrada, kao vladin komesar priopćuje imenovanje novog 
kapetana i njegova zamjenika. 

Novi kapetan otvara sjednicu i pozdravlja zastupnike. 


Prešlo se odmah na verifikaciju mandata. Asesor dr. Vidulich — koji 
sada nije izabran, već kasnije kod naknadnih izbora dne 19. II. 1863. — 
čita izvještaj Zemaljskog odbora o provedenim izborima. Navodim iz 
Ovog izvještaja samo važnije podatke. 

U izvještaju se prije svega ističe, da su Zemaljskom odboru stigli 
spisi o izborima jedva 21. septembra 1861., pa ih u tako kratko vrijeme 
nije mogao najvećom točnošću pregledati u roku od 4 dana (do 25. 
IX. 1861.). 

U izbornom kotaru veleposjeda imala su pravo glasa 154 izbornika. 
Pristupilo je izboru lično 12 veleposjednika, 7 s punomoći (među ovima 
2 iz drugih pokrajina) i 8 predstavnika državnog erara i crkvenih bene- 
ficija, ukupno 27 izbornika. Izabrano je 5 zastupnika: Petris, Mandussich, 
Persico, Lombardo i Gravisi. 

U izbornom kotaru trgovačko-obrtničke komore imaju pravo glasa 10 
pravih članova i 5 zamjenika. Pristupilo je izboru 7 pravih i 4 zamje- 
nika, dakle 11 glasova. Izabrani su Premuda i Longo. 


U izbornom kotaru gradova rezultat izbora bio je ovaj: 

a) Rovinj. Od 578 upisanih izbornika pristupilo je izboru 135 izbor- 
nika. Izabran je Basilisco, ali se na izboru zahvalio. 

b) Piran. Od 458 upisanih izbornika pristupila su izboru 32 izbor- 
nika. Izabran je Furegoni, ali se na mandatu zahvalio. 

c) Poreč, Umag, Novigrad. Od 366 upisanih izbornika pristupila su 
izboru 63 izbornika. Izabran je Volpi, ali se na mandatu 
zahvalio. 

d) Vodnjan, Pula, Labin i Plomin. Od 753 upisanih izbornika pri- 
stupila su izboru 244 izbornika. Izabran je Tromba sa 243 
glasa. 

e) Motovun, Buje, Vižinada, Buzet. Od 600 upisanih izbornika pri- 
stupila su izboru 296 izbornika, od ovih samo 5 iz Buja. Izabran 
je Flego. 

f) Kopar i Izola. Od 453 upisana izbornika pristupila su izboru 182 
izbornika, ponajviše činovnici i građani Izole, a Koprani gotovo 
nisu pristupili izboru. Izabran je kanonik Favento. 

g) Pazin, Volosko, Kastav, Lovran i Mošćenice. Od 519 upisanih 
izbornika pristupio je izboru 191 izbornik. Među ovima bio je 
41 činovnik i svećenik, 27 glasova građana Pazina, a ostali iz 
= drugih mjesta. Izabran je svećenik Mate Jurinac. 
h) Lošinj, Cres i Krk. Od 473 upisana izbornika pristupila su izboru 
253 izbornika. Izabran je Smajevich sa 149 glasova. 


U izbornom kotaru vanjskih općina rezultat izbora bio je ovaj: 
a) Izborni kotar vanjskih općina kotara Volosko i Podgrad: 


Kotar Volosko: 


Upisanih izabrano 

Općina izbornika: Glasovalo: = fiducijara: 
1. Berseč bodu ui dl i 138 50 2 
2. Mošćenice... 4. 187 30 4 
3. Lovran... 0... 196 24 3 
4. Veprinac ske? aje sek 232 64 4 
5. Kastav... 668 76 29 
Ukupno . . 1421 244 38 

Kotar Podgrad: 

6. Podgrad ikome 408 82 13 
7. Materija g E as id 351 89 l1 
8. Jelšane. 4.4... 251 16 8 
Ukupno . . 1.010 187 32 
Sveukupno . 2.431 431 70 


Od 70 izabranih fiducijara pristupilo je izboru zastupnika 66 fidu- 
cijara. Kod prvog skrutinija dobio je namjesnik Burger većinu. Drugi 
zastupnik nije dobio većine. Jurinac i sudac Stanta dobili su kod prvog, 
drugog i trećeg skrutinija jednak broj glasova, t. j. svaki po 33 glasa. 
Na koncu je ždrijebom izabran drugim zastupnikom vanjskih općina 
sudbenog kotara Voloskog i Podgrada Stanla, 


b) izborni kotar vanjskih općina kotara Lošinj, Cres i Krk: 


Kotar Lošinj: 


Upisanih Izabrano 

Općina izbornika: Glasovalo: — fiducijara; 
1. Veli Lošinj pa. a 292 72 6 
2. Osor... 4.4.0. 156 93 3 
Ukupno . . 448 125 9 

Kotar Cres: 

3. Cres... 58 22 5 
Ukupno. . 58 22 5 

Kotar Krk: 


Upisanih Izabrane 

Općina izbornika: Glasovalo:  fiducijara: 
4. Vrbnik... 228 18 4 
5. Sv. Fuška. 2... 188 20 2 
6. Omišalj. . 4.4... 200 25 3 
7. Dobrinj. . 4... 427 16 6 
8. Baška SR a 411 29 5 
9. Draga Bašćanska . . . 153 17 1 
10. Kornić... 60 12 1 
11. Punat ME RRA IR ra0 143 22 2 
12. Dubašnica... 4. 473 28 5 
Ukupno _. . 2.283 187 29 
Sveukupno . 2.789 334 43 


Od 43 izabrana fiducijara pristupio je izboru zastupnika 41 fiducijar. 
Izabrani su dr. Feretić i dr. Zadro. 


c) Izborni kotar vanjskih općina: Rovinj, Poreč, Vodnjan, Pula: 


Kotar Rovinj: 


Upisanih Izabrano 
Općina izbornika: Glasovalo:  fiducijara; 
1. Kanfanar m mene? 230 63 3 
2. Rovinjsko Selo... 75 18 1 
3. Bale“ e a; o a ik ao a 233 15 3 
Ukupno _. . 538 96 7 
Kotar Poreč: 
4. Tar nod A ba ao 76 29 1 
5. Novavas . 147 34 2 
6. Vrsar... 4... 227 35 3 
7. Sv. Lovreč... 4. 299 28 4 
Ukupno . . 749 126 10 
Kotar Vodnjan: 
8. Svetvinčenat... 166 18 4 
9. Marčana nap ra 88 31 1 
10. Krnica Do olernasteh jah 101 18 2 
11. Barban... 305 51 6 
Ukupno _. . 660 118 13 
Kotar Pula: 
12. Medulin Gia ti 180 12 3 
13. Altura RAJ Mag naj vka 128 9 1 
14. Galežan_. . (2... 86 17 2 
15. Fazana... 29 13 1 
16. Peroj... 49 T 1 
Ukupno _ . . 472 58 8 
Sveukupno . 2.419 398 38 

Od 38 izabranih fiducijara pristupilo je izboru zastupnika 36 fiduci- 
jara. Kod prvog skrutinija nije nitko dobio potrebne većine. Kod drugog 
skrutinija dobili su po 20 glasova L. Barsan i Polesini. Barsan se na man- 
datu zahvalio. 


d) Izborni kotar vanjskih općina: Motovun, Buje i Buzet: 
Ne uzimaju se u pretres provedeni izbori u ovim vanjskim općinama, 
jer su se izabrani zastupnici Franco i Canciani zahvalili na mandatu. 


Kotar Motovun imao je 3 općine 


2, Buzet 2 2 16 > 
2 Buje 2 2 6 općina 
Ukupno _. . 25 općina 


Potanji podaci bit će izneseni kod naknadnih izbora u drugom zasje- 
danju. 


e) Izborni kotar vanjskih općina: Kopar, Piran: 


Kotar Piran: 


Upisanih Izabrano 
Općina izbornika: Glasovalo: = fiducijara; 

1. Kaštel pne pare 14 ll 1 
2. Korte Har ana 70 29 1 
3. Sv. Petar... 52 27 1 

Ukupno. . 136 67 3 

Kotar Kopar: 

4. Šmarje... 4... 139 35 2 
5. Krkavce ao 80 36 2 
6. Marezige sesija đ 78 38 1 
7. Truške. 4... 177 57 3 
8. Plavija. 2... 34 11 2 
9. Dekani... 4... 157 35 2 
10. Klanec kto deni a od 171 46 2 
11. Gročana Sava: 106 34 2 
12. Ricemanje do sro das ode KE 83 23 2 
13. Boršt eoampopam 89 17 1 
14. Podpeč . 2... 161 20 2 
15. Črnikal_. . . 4.0. 44 21 1 
16. Pomnjan amarasi 56 36 1 
17. Sv. Anton... 0. 98 27 2 
18. Osp 4. 107 51 2 
19. Boljune. 4... 123 28 1 - 
20. Hrastovlje . . 2... 54 30 1 
21. Kubed 4 dea no, a hda Sa 78 34 il 
22. Dolina ne 175 45 4 
23. Milje odo“ La if 290 46 6 

Ukupno _. . 2.300 670 40 

Sveukupno . 2.436 - 731 43 


Izboru zastupnika pristupila su sva 43 fiducijara. Većinom glasova iza- 
brani su Lion i Samsa. 

f) Izborni kotar vanjskih općina: Pazin, Labin: 


Kotar Labin: 


Upisanih izabrano 
Općina izbornika: Glasovalo: — fiducijara: 

1. Vlahovo_. . 28 10 2 
2. Čepić name e 30 19 1 
3. Nova Vas... 36 20 1 
4. Kozljak. . 44. 54 29 1 
5. Kršan KAN opE e Ro? 54 32 2 
6. Brdo... 46 39 1 
7. Šumbreg . . 2... 39 18 1 
8. Sv. Nedjelja... 41 21 3 
9. Cerovica... 33 l4 1 
10. Krmenica . 0. 18 9 1 
11. Vetva Map RO RR jr 34 14 2 

Ukupno _. . 413 225 16 

Kotar Pazin: 

12. Žminj sma re 259 %4 8 
13: Vrest “e 2 u A 6 24 8 l 
14. Vranja... 42 20 1 
15. Paz naa aa ra eta 36 20 1 
16. Gradinje sja a lae 36 26 1 
17. Šušnjevica... 4. 53 20 1 
18. Boljun... 88 24 2 
19. Gračišće... 4.0. 113 30 3 
20. Pićan daa or A 116 47 4 
21. Lindar. . 87 17 2 
22. Tinjan g e e Lić di g 97 42 3 
23. Kringa... 4... 90 vi 2 
24. Zamask . . 35 21 1 
25. Kašćerga remeni 40 23 1 
26. Grdoselo So TER 102 23 1 
27. Zareč dia) Labs La i 39 16 1 
28. Beram dpče oke de ia 0 47 19 1 
poj i a ree 70 26 1 
30. Borut ra eve 48 13 1 
31. Previž čaga: dp 8 22 1 1 
32. Novaki... 4... 84 40 1 
33. Krbune_. . 4... 91 22 2 
34. Gologorica. . 4... 54 19 1 
35. Sv. Petar... 110 17 2 

Ukupno _. . 1.783 615 43 

Sveukupno . 2.196 840 59 


Od 59 izabranih fiducijara izboru zastupnika pristupio je 51 fiducijar. 
Izabrani su Martin Šumberac-Šote i J. Parisini. 

Pošto je pročitan izvještaj Zemaljskog odbora, predsjednik je mnije- 
nja, da bi se o verifikaciji mandata moglo skupno glasovati. Legat se 
protivi. 

Nato predsjednik priopćuje dopis Namjesništva u Trstu od 22. septem- 
bra 1861. br. 2783., kojim se priopćuje, da su se na mandatu zahvalili 
zastupnici: Mandussich i Gravisi, koji su bili birani u izbornom kotaru 
veleposjednika. 

Sabor nato glasa pojedinačno i ovjerovljuje mandate za kuriju: 


1. Veleposjeda: Petris, Persico, Lombardo. (Mandussich i Gravisi su 
se odrekli mandata). 


1. Trgovačku komoru: Premuda i Longo. 


IH. Gradove: 
a) Vodnjan, Pula, Labin i Plomin: Tromba. 
b) Motovun, Buje, Vižinada i Buzet: Flego. 
c) Lošinj, Krk i Cres: Smajevich. 
d) Kopar i Izola: Farelto. 
e) Pazin, Volosko, Kastav, Lovran i Mošćenice: Jurinac. 
Nisu ovjerovljeni mandati za gradove: 
a) Rovinj, jer se Basilisco na mandatu zahvalio. 
b) Piran, jer se Furegoni na mandatu zahvalio. 
c) Poreč, Umag i Novigrad, jer se Volpi na mandatu zahvalio. 


IV. Ovjerovljeni su mandati za kuriju vanjskih općina u kotaru: 

a) Volosko i Podgrad: Burger, Stanta. 

b) Rovinj, Poreč, Vodnjan i Pula: Polesini. (Barsan se zahvalio). 
c) Lošinj, Cres i Krk: Feretić, Zadro. 

d) Kopar i Piran: Lion, Samsa. 

e) Pazin i Labin: Šote, Parisini. 

f) Motovun, Buje i Buzet: Nisu ovjerovljeni, jer su se Franco i 

Canciani na mandatu zahvalili. 

Prvoj sjednici prisustvovalo je 17 izabranih zastupnika i tri virilista 
(Legat, Dobrila, Vitezić). Z 

Odsutni su izabrani zastupnici Smajevich i Premuda. 

Zahvalilo se na mandatu 8 zastupnika, tako da je sabor imao 19 iza- 
branih zastupnika i tri virilista, ukupno 22 zastupnika. 

Zemaljski odbor nije predložio, da se verificira mandat zastupnika 
Smajevicha, jer je 21 izbornik grada Lošinja uložio protest protiv nje- 
gova izbora. Razvila se oko toga živahna rasprava. Feretić prosvjeduje, 
što se u protestu navodi, da je on agitirao u izbornom lokalu i nagovarao 
izbornike, neka glasuju za Smajevicha. Sabor je na to verificirao i man- 
dat Smajevicha. 

Zastupnici su nato položili svečano obećanje. 

Zastupnici Premuda i Smajevich će radi slabih parobrodarskih veza 
stići u Poreč jedva sutra po podne. Flego predlaže, da se sjednica drži 
sutra po podne. Prijedlog podupire Feretić i sabor ga prihvaća. 

Ovdje je potrebno, da samo pobliže razglobimo brojke o rezultatu ovih 
izbora. 

Podatke za izborni kotar vanjskih općina Motovun, Buje i Buzet izvje- 
štaj Zemaljskog odbora ne donosi. Uzet ćemo brojke naknadnih izbora 
za ovaj izborni kotar, ta razlika u ovim brojkama je i onako mogla biti 
vrlo neznatna. 

Iz prije navedenih podataka znamo ovo: 

U izbornom kotaru vanjskih općina bilo je: 


Upisanih Glasovalo 

Općina: izbornika: izbornika: 
a) Volosko i Podgrad . . 8 2.431 A31 ili 17% 
b) Lošinj, Cres i Krk . . 12 2.789 334 ili 15% 

c) Rovinji Poreč, Vodnjan 
i Pula... +... 16 2.419 398 ili 16% 
d) Motovun, Buje i Buzet 25 2.261 739 ili 32% 
e) Kopar i Piran... 23 2.436 737 ili 30% 
f) Pazin i Labin. . . 35 2.196 840 ili 38% 
Ukupno . . 119 14.532 3.479 ili 23% 
U kuriji: 

Gradova o mogo do 28 4.200 1.396 ili 33% 
Veleposjeda —. 4. = e 154 27 ili 17% 
Trg. komore... 15 11 ili 73% 
Sveukupno . 142 18.901 4.913 ili 25% 


Ako okom preletimo gornje brojke, vidimo: 

U Istri su bile 1861. godine 142 općine. 

U vanjskim općinama pristupilo je izboru samo 23% izbornika, dakle 
manje od jedne četvrtine. 

Ako pobliže pogledamo pojedine izborne kotare vanjskih općina, onda 
imamo vrlo žalosnu sliku za prvi, drugi i treći izborni kolar, gdje je 
izboru pristupilo najviše 17% izbornika. Ni u ostalim trima izbornim 
kotarima vanjskih općina nije mnogo bolje. Samo u jednom slučaju je 
postotak glasača bio 38%. 

Ni u kuriji gradova postotak glasača ne zadovoljava. I tu je izboru pri- 
stupila jedva jedna trećina izbornika. To je za gradove kudikamo preni- 
zak broj. Dakle ni tu nije bilo interesa za izbore. 

Nisu ni veleposjednici pokazali nikakva interesa za izbore. 

Ako pogledamo broj izbornika u kuriji vanjskih općina (14.532) i upo- 
redimo s brojem izbornika u kuriji gradova (4.200), vidimo, da u prvom 
slučaju njihov postotak iznosi 76% od svih izbornika, a u gradovima 
22% od svih izbornika. Ali su izbornici gradova, kojih je bilo nešto više 
od jedne petine, birali 8 zastupnika, a vanjske općine, gdje je bilo više 
od tri četvrtine svih izbornika, birale samo 12 zastupnika. 

Još je gore, ako uporedimo ove brojke s brojem izbornika u kuriji 
veleposjeda ili trgovačke komore. Tu dolazimo do ovih zaključaka: 


Na broj 

Otpada 1 zastupnik: izbornika: 
a) U kuriji trgovačke komore... T 
b. » | veleposjeda BT ka + obo on Ok 31 
e) ,, » gradova a o 525 
d) ., » vanjskih općina d, staok i doo zi VOTE 

U izvještaju Zemaljskog odbora nije označen broj stanovnika u sva- 
kom izbornom kotaru. Za vanjske općine to se može približno proraču- 
nati, ako uzmemo na svako 500 stanovnika po 1 fiducijara. 

Popis pučanstva 1857. godine navodi, da je u Istri bilo 234.872 sta- 
novnika. Godine 1861. bilo je u Istri ukupno 18.901 izbornik. To znači, 
da je u Istri pravo izbora imalo samo 8%/ od svega stanovništva. 

Eto, to je bio kurijalni sistem izbora, koji je gušio naš narod u Istri 
od godine 1861. sve do 1908., kada se stanje nešto popravilo. 

Kod verifikacije mandata u aprilu 1861. nemamo uopće nikakvih po- 
dataka kao kod ovih drugih izbora i verifikacije u septembru 1861. 

Općenito se opaža ovo: 

Malo izbornika pristupa izboru i zastupnika i fiducijara i na hrvatskoj 
i na talijanskoj strani. Izborne borbe nije uopće bilo. Kod talijanskih 
izbornih kotara bilo je slučajeva, da su i žene glasovale, iako je to protu- 
zakonito. Ali je kod Talijana ipak bio veći interes za izbore nego kod 
Hrvata i Slovenaca. Ali iz ovih podataka možemo zaključiti još i kakve 
je bilo ekonomsko stanje u pojedinim općinama. Da uzmemo samo jedan 
primjer: ; 


Upisanih Izabrano 

Općina izbornika: Glasovalo: — fiducijara: 
Greš“ oka, Ga 58 22 5 
Baška še dika. o o SK 411 29 5 
Dubašnica... 4.0. 473 28 5 


Znamo, da je zakon određivao, da se na svako 500 stanovnika (dakle 
ne izbornika, jer svi stanovnici nisu bili ujedno i izbornici), bira 1 fidu- 
cijar. Ako su naprijed spomenute tri općine birale jednaki broj fiduci- 
jara, znači, da su one imale otprilike jednak broj stanovnika (500 puta 5), 
dakle otprilike 2.500 stanovnika. Kod Cresa znamo, da je grad, odnosno 
poreska općina Cres, birao posebice u kuriji gradova, dakle izvan Cresa 
bilo je još 2.500 stanovnika. Ali vidimo, da je od ovih bilo samo 58 
izbornika, t. j. 2/9 svega stanovništva, Baška 411 ili 16% svega stanov- 
ništva, a Dubašnica 473 ili 18% svega stanovništva. Cres je imao od 2.500 
stanovnika samo 58 izbornika, t.j., da je imao tako malo porezovnika, 
koji su imali pravo glasa. To znači, da je stanje creskih vanjskih općina 
ekonomski bilo vrlo loše. Bolje je bilo ekonomsko stanje u Baški, a još 
bolje u Dubašnici. Ali je Cres pokazao mnogo više interesa za izbore 
nego Baška i Dubašnica, jer je u Cresu pristupilo izboru 38% izbornika, 
u Baški samo 7%, a u Dubašnici još manje od 6%. Ovako bismo mogli 
stvarati zaključke za sve vanjske općine. 

Kako je nepraktičan bio izborni red, najbolji je .dokaz protest Loši- 
njana protiv izbora zastupnika Smajevicha za gradove Lošinj, Cres i Krk. 
Na dan izbora morali su građani Cresa i Krka doći u Lošinj da glasuju, 
dakle nisu mogli glasovati kod kuće, jer je tako određivao izborni zakon 
i izborni red za Istru. U protestu se navodi, da je predsjednik komisije 
predložio, neka se izbor obavi drugog dana, jer su manjkali izbornici 
Cresa i Krka, i da je izbor nastavljen poslije podne, jer su izbornici iz 

Cresa i Krka stigli po podne poslije tri sata parobrodom. Vidimo iz 
ovoga, s kakvim je gubitkom vremena i novca bio spojen put u Lošinj, 
da može svatko dati svoj glas na izboru zastupnika. Sve se ovo događalo 
i u drugim izbornim kotarima, gdje su bila spojena u jedan izborni kotar 
dva, tri ili više gradova: ' 

Istu su muku mučili i pojedini fiducijari izabrani u vanjskim općinama 
pojedinih kotara, koji su morali svi doći u jedno biralište, i to obično u 
sjedište kotara. 


Druga sjednica — 26. IX. 1861. 


Predsjednik otvara sjednicu u 12!/2 sati. Prisutna su sva 22 zastupnika. 
8 zastupnika odreklo se mandata. 

Kod ovjerovljenja zapisnika zastupnik Feretić želi, da se izmijene 
riječi »protest grada Lošinja«. Na prijedlog Faventa umetnuto je u za- 
pisnik: »protest 21 izbornika Lošinja«. 

Novopridošli zastupnici Premuda i Smajevich, koji su jučer bili od- 
sutni, polažu svečano obećanje. Na to se prešlo na izbor dvojice zastup- 
nika za Carevinsko vijeće u Beču. 

Rezultat ovog izbora bio je ovaj: 


Burger ....... 18 glasova, 
Dobrila ........ 14 glasova. 


Kao prvi zamjenik izabran je kod prvoga skrutinija Zadro sa 20 gla- 
sova. Drugi zamjenik nije dobio većine ni kod prvog ni kod drugog skru- 
tinija. Prešlo se na uži izbor, ali je broj glasova bio podijeljen (Persico 
i Lombardo): na svakoga po 10 glasova. Na koncu je izabran ždrijebom 
drugim zamjenikom Persico. 

Predsjednik čestita Burgeru i Dobrili u ime cijeloga sabora, 

Burger se zahvalio. Dobrila je šutio. 

Tromba čita svojih sedam prijedloga, koji se odnose na plaće zemalj- 
skog kapetana, asesora i činovnika. Prigovaraju Feretić i Legat. Prihva- 
ćeni su Trombini prijedlozi uz male preinake prema Feretićevim pri- 
govorima. 

Nato se prešlo na izbor zemaljskog odbora, koji su sačinjavali: pred- 
sjednik sabora ili zemaljski kapetan i četiri asesora (prisjednika). Ova 
četiri asesora birali su po jednoga: 

a) zastupnici veleposjeda, 

b) zastupnici kurije gradova, 

c) zastupnici kurije vanjskih općina i 

d) četvrtog asesora birali su svi zastupnici sabora. 
Rezultat izbora bio je: 

a) veleposjed: Persico, zamjenik Lombardo, 

b) gradovi: Flego, zamjenik Parisini, 

c) vanjske općine: Tromba, zamjenik Longo, 
d) cijeli sabor: Lion, zamjenik Samsa. 
Ovo je jedinstven i svakako zanimljiv slučaj u historiji istarskog sa- 
bora, da je cijeli sabor birao kao zamjenika asesora Slovenca Samsu. 


Treća sjednica — 26. IX. 1861. 


Vidimo da je istog dana držana i treća sjednica, i to u 8 sati navečer. 
Svrha joj je bila, da ovjerovi zapisnik druge sjednice. 

Prisutni su svi zastupnici osim Burgera. Zapisnik druge sjednice pri- 
hvaćen je jednoglasno i bez prigovora. Nato je predsjednik zaključio 
zasjedanje. Sabor je zaključen, jer su Burger i Dobrila morali poći u 
Beč na zasjedanje parlamenta. 

Prvo zasjedanje sabora bilo je vrlo kratko. Vladi je bilo stalo samo 
do toga, da se izaberu dva zastupnika za Carevinsko vijeće i u tom je 
uspjela. 

Za nas je vrlo važno to, što je sabor poslao u Beč Hrvata Dobrilu, iako 
moramo konstatirati žalosnu činjenicu, da je Istranin Dobrila dobio za 
sebe samo 14, a stranac Burger 18 glasova. U saboru su bili ponajviše 
činovnici, koji su bili zavisni od namjesnika, pa su morali za nj glasovati, 
a Dobrila kao Hrvat nije bio svima po ćudi. 

Važno je i to, što je sabor birao kao zamjenika zemaljskog asesora i 
Slovenca Samsu. 


Drugo zasjedanje druge periode istarskog saboru 
8. I. 1863. — 27. III. 1863. 


Pošto je sabor dne 26. septembra 1861. izabrao dvojicu zastupnika za 
Carevinsko vijeće, bio je zaključen i nije se sastao cijele godine 1862., 
nego jedva u januaru 1863. Ova je druga sesija istarskog sabora bila 
plodnija radom. 

Drugo zasjedanje istarskog sabora imalo je 42 sjednice, i to: 

8., 9., 10., 12., 13., 17., 20., 21., 22., 23., 28., 29. i 30. januara 1863. 
(13 sjednica), 

3., 4, 5. 6., 7., 9., 20., 21., 23., 25., 27. i 28 februara 1863. (12 sjed- 
nica), 

3., 4., 5., 6., 7., 9., 10., 11., 12., 13., 14., 18., 20., 21., 24., 26. i 27 
marta 1863. (17 sjednica). 

U najkraćim crtama iznijet ću ovaj saborski rad, mada priznajem, da 
bi trebalo sve ovo potanko opisati, jer je za nas Hrvate i Slovence ipak 
od velike važnosti rad istarskog sabora, poglavito u prvom deceniju, 
kada još nismo imali ni »Naše sloge», pa su nam jedini podaci sadržani 
u zapisnicima istarskog sabora, što su ih sastavljali Talijani.! 


1 Atti della dieta provinciale dell'Istria in Parenzo. 

Prva sjednica — 8. 1. 1863. 


Dne 8. januara 1863. otvorena je druga sesija sabora. Na prvoj 
sjednici, pošto je pročitan zapisnik posljednje sjednice, javlja se biskup 
Dobrila i prigovara, što zapisnik sadržava nepotrebne stvari. Kad bi se 
to nepotrebno ispustilo, prištedio bi se posao tajniku, a sabor bi dobio 
više vremena. 

Na prvoj sjednici prisutno je 16 zastupnika. Vladin komesar u po- 
zdravnom govoru veli, da se sabor sastao nakon godine i po, jer je u 
ovo vrijeme radilo Carevinsko vijeće, pa istarski sabor nije bio zato 
sazvan. 

Predsjednik javlja, da su opravdali svoju odsutnost: Legat, Benussi, 
Smajevich i Burger, koji je postao ministrom mornarice u Beču. 

Drugoj sjednici dne 9. januara 1863. prisustvuju 22 zastupnika. 

Prva je točka dnevnog reda verifikacija izbornih spisa naknadnih 
izbora u 11 izbornih kotara, Znamo, da je verifikacija izbora za drugu 
periodu bila u sjednici od 25. septembra 1861. i da se tada 8 zastupnika 
odreklo mandata. Osim ovih odrekli su se mandata nakon prve sesije: 
Samsa i Longo, a Stanta je umro. Dne 7., 12. i 18. novembra 1861., bili 
su naknadni izbori ovih jedanaest izbornih kotara. 

Prema izvještaju Zemaljskog odbora rezultat ovih izbora bio je ovaj: 


Izborni kotar vanjskih općina kotara: Motovun, Buzet i Buje. 


Kotar Motovun: 


Upisanih Izabrano 
Općina izbornika: Glasovalo: = fiducijara: 
1. Oprtalj... 312 58 9 
2. Višnjan mer 76 26 3 
3. Čepić a vera 29 ll 1 
Ukupno _. . 417 95 13 
Kotar Buzet: 

4. Hum... NI 17 1 
5. Dane... 35 30 1 
6. Dolenja Vas... 82 43 2 
7. Draguć... 4. 119 66 2 
8. Lanišće... 4. 119 31 2 
9. Račice Ba) zaGi. oh Pac 70 13 l 
10. Rakitovič . . 4. 34 26 1 
11. Roč... 87 14 3 
12. Salež ma 84 28 1 
13. Slum im dj. Geo i 61 6 79 22 3 
14. Sočerga. . 2... 113 22 2 
15. Sovinjak de orga Vojo, ob. oi 98 31 2 
16. Trstenik DIA ubljla 80 22 1 
17. Svi Sveti agrar! 72 20 1 
18. Movraž. . 1... 102 52 2 
19. Vrh: "4. go ao ve ta 90 53 2 
Ukupno _. . 1.375 490 27 

Kotar Buje: 


20. Završje 4 2. e o 58 34 2 
21. Grožnjan koa dies 174 14 6 
22. Materada re 50 15 3 
23. Črni Vrh oR oke: 51 15 2 
24. Kastanja rane 43 33 1 
25. Momnjan_, . +... 93 43 3 

Ukupno _. . 469 154 17 

Sveukupno . 2.261 739 51 


U ovom izbornom kotaru bili su se zahvalili na mandatu Franco i 
Canciani. 

Naknadni izbor zastupnika bio je u Motovunu dne 7. novembra 1861. 

Od 57 izabranih fiducijara pristupio je izboru zastupnika 41 fiducijar. 
Od ovih je 38 fiducijara glasovalo za Premudu, pretora u Buzetu, a 26 
za Fachinettija, posjednika iz Vižinade. Njihov je izbor verificiran. 

Izborni kotar vanjskih općina kotara: Rovinj, Poreč, Vodnjan i Pula. 


Kotar Rovinj: 


Upisanih Izabrano 
Općina izbornika: Glasovalo: = fiducijara: 
1. Kanfanar... 233 18 3 
2. Bale! <. 4 a 231 3 3 
3. Rovinjsko. Selo. . . 74 6 1 
Ukupno _. . 538 27 7 
Kotar Poreč: 
4. Tar Bad ds sa e oh 56 19 ji 
5. Nova Vas... 149 19 2 
6. Vrsar... 227 16 3 
7. Sv. Lovreč... 299 32 4 
Ukupno _. . 731 86 10 
Kotar Vodnjan: 
8. Marčana a e i 88 16 1 
9. Svetvinčenat... . 116 l1 4 
10. Krnica... 101 8 2 
21. Barban... 289 9 6 
Ukupno _. . 594 44 13 
Kotar Pula: 
12. Medulin kb o 180 iš! 3 
13. Altura Mr a ata 128 11 1 
14. Galežan. . .. 0.0. 86 20 2 
15. Fazana... 4... 29 8 1 
16. Peroj ik a 6 49 10 1 
Ukupno _. . 472 60 8 
Sveukupno . 2.335 217 38 

Od 38 izabranih fiducijara pristupilo je izboru zastupnika 30. Kod 
prvog glasovanja nije nijedan kandidat dobio većine. Kod drugog gla- 
sovanja dobio je 26 glasova Rocco, posjednik iz Sv. Lovreča Pazena- 
tičkoga i sabor je verificirao njegov mandat. Znamo, da je drugi za- 
stupnik za ovaj kotar već izabran (Polesini), a ovaj je naknadni izbor 
bio zato, jer se kod prvih izbora izabrani zastupnik Barsan bio zahvalio. 

Izborni kotar građa Rovinja 

Naknadni izbor bio je zato, jer se izabrani zastupnik Basilisco odrekao 
mandata. Od 571 izbornika pristupilo je izboru zastupnika samo 395 


izbornika. Od ovih je Blessich dobio samo 46 glasova, i sabor je veri- 
ficirao i ovaj mandat. 


Izborni .kotar gradova: Poreč, Novigrad, Umag 
Naknadni izbor bio je zato, jer se izabrani zastupnik Volpi odrekao 
mandata. Ovaj je izborni kotar imao 336 izbornika, a izboru zastupnika 


pristupila su samo 52 izbornika. Od ovih je 48 glasova dobio Filippini. 
Sabor je verificirao i ovaj mandat. 


Izborni kotar grada Pirana 

Naknadni izbor bio je zato, jer se izabrani zastupnik Furegoni Carlo 
odrekao mandata. Ovaj je izborni kotar imao 439 izbornika. Izboru su 
pristupila samo 52 izbornika. Od ovih je Furegoni de Lorenzo dobio 
34 glasa. Sabor je verificirao i ovaj mandat. 


Izborni kotar veleposjednika 

Budući da su se dva zastupnika odrekla mandata (Mandussich i Gra- 
visi), pristupilo se naknadnim izborima. Imalo je pravo glasa 155 izbor- 
nika. Glasovalo je, uzevši i punomoći, 20 izbornika. Svi su glasovali za 
Susannija, posjednika iz Kršana, i Sardotscha, posjednika iz Kopra. 
Sabor je verificirao i ova dva mandata. 

Ali osim ovih 8 zastupnika bili su izbori za još tri zastupnička man- 
data i to : 

1. za vanjske općine kotara Volosko—Podgrad, jer je umro zastupnik 
Stanta, 

2. za vanjske općine kotara Kopar-Piran, jer se Samsa iz Kozine za- 
hvalio na mandatu, 

3. za trgovačku komoru, jer se zahvalio na mandatu Longo. 


Da vidimo rezultate ovih naknadnih izbora: 
Izborni kotar vanjskih općina Volosko-Podgrad: 
Kotar Volosko: 


Upisanih Izabrano 

Općina izbornika: Glasovalo: — fiducijara: 
1. Veprinac aah oem 246 50 4 
2. Mošćenice... 0. 231 78 4 
3. Berseč &a Soo de 136 37 2 
4. Lovran... 223 27 3 
5. Kastav... 4. 670 23 25 
Ukupno _. . 1.506 215 38 

Kotar Podgrad: 


6. Podgrad M a E 409 33 13 
7. Materija NO EL. 351 17 1 
8. Jelšane. 4... 231 94 8 
Ukupno _. . 991 144 32 
Sveukupno . 2.497 359 70 


Izbor zastupnika bio je 29. novembra 1862. Od 70 fiducijara pri- 
stupila su izboru 63 i predala 36 glasova za savjetnika namjesništva 
Klinkowstr&ma. Sabor je verificirao i ovaj mandat. Tu se razvila živahna 
rasprava. Između redaka čita se, da zastupnici nisu bili oduševljeni 
ovim izborom. 


Izborni kotar vanjskih općina: Kopar—Piran. 


Kotar Piran: 


Upisanih Izabrano 
Općina izbornika: Glasovalo:  fiducijara: 
1. Kaštel Ao Lo, i 14 9 1 
2. Korte pm 72 39 1 
3. Sv. Petar... 52 36 1 
Ukupno _. . 138 84 3 
Kotar Kopar: 

4. Marezige PE Cm: 77 31 1 
5. Truške . 1,44... 177 61 3 
6. Hrastovlje . . (0. 54 34 1 
7. Črnikal_. . . 4.0. A4 26 1 
8. Podpeč . .. 0. 161 24 2 
9. Kubed 78 33 1 
10. Osp i 107 20 2 
11. Boršt . . 0.4... 89 15 1 
12. Boljune. (4.0. 122 28 1 
13. Gročana dB ši la! ća 106 28 2 
14. Dekani... 4.4.0. 157 22 2 
15. Dolina... 4 175 27 4 
16. Ricmanje er 83 23 2 
17. Klanec . 2.4. T1 21 2 
18. Sv. Anton... 98 16 2 
19. Plavija . 0. 34 14 2 
20. Krkavce s Mg Me oN 80 23 2 
21. Pomnjan m E 56 19 1 
22. Šmarje... 4. 140 24 2 
23. Milje. . 44 290 13 6 
Ukupno _. . 2.199 508 40 

Sveukupno . 2.337 592 43 


Od 43 izabrana fiducijara pristupio je izboru zastupnika dne 15. de- 
cembra 1862. godine 41 fiducijar. Od ovih je koparski posjednik Jakov 
Godigna dobio 40 glasova. Sabor je verificirao i ovaj mandat. Spomenuli 
smo, da je Godigna izabran namjesto Slovenca Samse iz Kozine, koji se 
na mandatu zahvalio, a drugi je zastupnik ovoga kotara bio Lion. 


322 


Izborni kotar trgovačko-obriničke komore u Rovinju 


Ovdje su bila izabrana dva zastupnika: Premuda i Longo, ali se ovaj 
drugi na mandatu zahvalio. Dne 5. decembra 1862. bili su naknadni 
izbori. Glasovalo je 6 izbornika, i od ovih je predsjednik komore Do- 
menico Benussi dobio 4 glasa. Sabor je verificirao i ovaj izbor. S ovako 
malim brojem glasova nije bio nikada i nigdje izabran nijedan zastupnik. 

Time je sabor potvrdio izbor sviju izabranih zastupnika. I novi su 
zastupnici položili svečano obećanje. 

Sada su pred nama svi podaci o izborima za istarski sabor bilo to u 
prvim, bilo u naknadnim izborima. Te su brojke vrlo zanimljive. Šteta, 
što u saboru nisu izneseni ovako potanko rezultati izbora za prvi sabor, 
da ih možemo usporediti s ovim izborima. 

Svratimo pažnju samo na neke od ovih brojaka. 

U općini Kastav bili su izbori u septembru 1861, i u decembru 1862. 
i tu imamo podatke za sve ove izbore, a za izbore u martu 1861. uopće 
ih nemamo. Broj fiducijara bio je obadva puta 25. Ako se na svako 
500 stanovnika birao po 1 fiducijar, onda je općina Kastav, izuzevši 
grad Kastav, odnosno poresku općinu Kastav, imala otprilike 12.500 
stanovnika. 

U protestu protiv zaključka sabora, što nije birao zastupnika za Beč, 
ističe općina Kastav, da to čini u ime svojih 14.000 stanovnika! 

Od ovoga broja stanovnika bilo je upisano u izborne listine: 


Broj upisanih Izabrano 
Godina: izbornika: Glasovalo: fiducijara: 
1861. moo sd 668 76 25 
1862. pena 670 23 25 


Prednje nam brojke kažu, da je Kastav godine 1861. ekonomski vrlo 
slabo stajao. Jedva 5% stanovništva, t. j. 668, odnosno 670 stanovnika 
plaćalo je toliki cenzus poreza, koji im je davao pravo glasa. Ali na- 
žalost vidimo tu još jednu žalosnu činjenicu. Kastavci sisu ni mnogo 
marili za te izbore. Pristupila su izboru od 670 izbornika samo 23 ili 
3,5%. Dapače vidimo i to, da su samo 23 izbornika birala 25 fiducijara, 
dakle birano je više fiducijara nego što je izbornika pristupilo izboru. 

To bi bili glavni podaci o prvim izborima u istarski sabor. 

Sabor je nato prešao na drugu točku dnevnoga reda: 


Izbor dvojice zamjenika asesora 


Na prijedlog zastupnika Jurinca, kojega je podupro Dobrila, predsjed- 
nik prekida sjednicu, da se zastupnici sporazumiju, koga će birati. 

Vidjeli smo, da je sabor u drugoj sjednici 26. IX. 1861. birao novi ze- 
maljski odbor i da su kao zamjenici asesora bili izabrani: Longo i Samsa. 


1 Quarantotti o. e. str. 117. 

Budući da se Samsa odrekao mandata, kod naknadnih izbora 15. XII. 
1862. bio je mjesto njega izabran u izbornom kotaru vanjskih općina: 
Piran-Kopar, Talijan Godigna. 

Isto tako odrekao se mandata i zastupnik Longo (trg. obrtn. komora). 
Kod naknadnih izbora 5. XII. 1862. bio je mjesto njega izabran Benussi. 

Odreknućem ovih dvaju zastupnika ostala su ispražnjena mjesta za- 
mjenika asesora Trombe i Liona. 


Rezultat je bio ovaj: 
Filippini je izabran mjesto Samse sa 14 od 21 glasača od cijelog sabora. 


Susanni je izabran sa 7 od 8 glasača mjesto Longa za kuriju vanjskih 


općina. 

A što da kažemo na račun Slovenca Samse? U prvoj periodi odrekao 
se mandata i nije uopće došao u sabor. Mjesto njega izabran je u kuriju 
vanjskih općina Podgrad-Volosko Jurinac, ali nije dospio u sabor, jer je 
ovaj prvobitno bio zaključen, a kasnije raspušten, 

U drugoj periodi Samsa je ponovo biran, ali sada u kuriji vanjskih 
općina Piran-Kopar. To je vrlo važno, što je u ovom izbornom kotaru 
izabran već 1861. jedan Slovenac. Samsa je prisustvovao sjednicama 
istarskog sabora u prvoj sesiji, a onda se odrekao i mjesto njega izabran 
je Talijan Godigna. 

Time, što se odrekao mandata i što je mjesto njega izabran u sabor 
drugi Talijan, a isto tako na mjesto zamjenika asesora opet Talijan, nije 
Samsa učinio nikakve usluge Slovencima i Hrvatima, već samo štetu. 

Sabor je nato raspravljao o poslovanju sabora. Na prijedlog Dobrile 
izabrao se odbor od iri lica, koji će proučiti projekt za poslovanje sabora. 
Dobrila odbija prijedlog, da se u taj odbor ne smiju birati i članovi Ze- 
maljskog odbora, jer su i oni članovi sabora. U odbor je biran Dobrila 
(16 glasova), Petris (19 glasova) i Zadro (22 glasa). 

Trećoj sjednici dne 10. I. 1863. prisustvuju 22 zastupnika. Asesor 
Flego izvješćuje o djelovanju pređašnjeg Zemaljskog odbora i predlaže, 
da se bira odbor, koji će to djelovanje pregledati i predložiti saboru na 
odobrenje. Kod rasprave sudjeluju Vitezić i Dobrila. 

Sabor je izabrao odbor, koji ima proučiti projekt zakona o općinama. 
U ovaj odbor izabran je Dobrila. 

Na četvrtoj sjednici dne 12. januara 1863., kada je predsjednik jedno- 
stavno prihvatio neku želju Vitezićevu, a da je nije dao na glasovanje, 
rekao je Dobrila: »Usuđujem se (Mi permetto) opaziti, da predsjednik 
mora upravljati, a ne odlučivati.« Dobrila, mudar čovjek, učinio je to 
očito zato, da se ne bi jednog dana reklo, da sabor nije prihvatio ono, 
što je Vitezić predložio. Zato neka sabor glasuje o Vitezićevu prijedlogu. 

Kod rasprave o proračunu rekao je Dobrila: »Nije dosta govoriti; dajte 
nam spise, račune, da ih slobodno pregledamo. Inače bez toga ne ćemo 
ništa znati«. 

Na ovoj sjednici došao je na dnevni red: Projekt pravilnika za istar- 
ski sabor. Sudjeluju u raspravi Dobrila, Vitezić, Jurinac. Pomalo zapo- 
činje Dobrila u saboru sve više izbijati i vidi se njegova nadmoć u svemu. 

Na koncu sjednice prihvaćen je prijedlog Vitezićev. da se objelodane svi 
računi Zemaljskog odbora. Rasprava je vrlo živa i na svakom se koraku 
opaža superiornost Dobrile. 

Na sjednici dne 13. januara 1863., nastavilo se raspravom o saborskom 
pravilniku. Dobrila podupire prijedlog Faventa, da se zapisnici steno- 
grafiraju pa ističe, da se zapisnici moraju dati u javnost i nastaje pitanje: 
na kojim jezicima? Jurinac predlaže, da se radi čuvstva pravednosti isti 
tiskaju i na slavenskom jeziku. Dobrila ga podupire. Jurinac formulira 
svoj prijedlog: »Predlažem da se zapisnici i zakoni objavljuju u lecima 
talijanski i slavenski«. Prijedlog podupiru: Dobrila, Vitezić i Favento. 
Talijani se protive. Jurinac je tom prigodon: rekao: »Dva elementa, tali- 
janski i slavenski, od kojih je sastavljena naša pokrajina, koja u ovoj 
dvorani vidi sakupljene svoje zastupnike, ako hoće pokazati, da su zado- 
jeni pravom revnošću (zelo) za unapređenje dobra domovine, moraju ići 
u susret jedan drugome, približiti. se, pružiti ruku, i tako ujedinjeni u 
slozi i uzajamnom poštovanju jedan drugome priznati recipročna prava 
i izvršivati dužnosti. X 

O tome moramo mi dati njima svijetao primjer, da nikada ne zanije- 
čemo slavenskom elementu ona dobročinstva, koja odobrimo talijanskom 
elementu. 

Ako će se zapisnici i zakoni objavljivati putem štampe, pravednost 
zahlijeva, da se priskrbi za oba elementa i da za talijanski elemenat 
budu štampani talijanski, a za slavenski slavenski. Zanijekati ovo, bila 
bi otvorena nepravda, jer Slaveni stojeći pod istim teretima imaju pravo 
na ista dobročinstva. — Tako se prakticira u Goričkoj i Dalmaciji, pokra- 
jinama miješanih narodnosti, kao što je naša, gdje se oba elementa po- 
štuju uzajamno i priznaju doista recipročna prava. Budući da je isio 
načelo pravednosti, hoće li biti istina, da ono, što je u istim prilikama 
bilo priznato za pravedno u onim dvjema pokrajinama, bude držano i 
edobreno kao nepravedno kod nas? To bi u isto vrijeme bila nerazbori- 
tost (imprudenza), jer mjesto da približi oba elementa, ono bi Slavene 
još više ogorčilo i udaljilo još više od Talijana. Držimo se pravila »suum 
cuique«, svakome svoje. 

Kakvim bi ljutim osudama bilo podvrgnulo vaše protivno vladanje. 


Zato čineći jedan dodatak prijedlogu zastupnika Premude predlažem, 
da se zapisnici i zakoni objelodanjuju lecima talijanski i slavenski.« 


Nakon Jurinca govorio je Dobrila: »Podupirem prijedlog g. Jurinca. 
Ja sam u mojem položaju pastir Talijana, ali i Slavena. Nitko mi ne će 
pokazati jedan čin, kojim sam krivo učinio talijanskom elementu. Ali 
s druge strane moram skrbiti i za dobro Slavena. 


Od 1.200 godina naovamo Slaveni su u Istri. Bili su pod Rimljanima. 
Prošlo je dvanaest vjekova i ostali su uvijek Slaveni. To dokazuje, kako 
je teško promijeniti njihovu narodnost i njihov jezik. 

Imamo ovdje u Poreču talijanske škole, urede, zavode, a koju korist 
vidimo, koje dobro za Slavene? 

Treba dakle uzgajati i Slavene, kako se pobrinulo za uzgoj Talijana. 
Iskustvo je dokazalo, da se to može učiniti kako: valja samo svojim vla- 
stitim jezikom, ali nikada posredstvom drugog jezika. Treba dakle uzga- 
jati Slavene u slavenskom jeziku, 

U prošlim vremenima se u pučkim školama poučavalo čitati i pisati 
isključivo njemačkim jezikom, i Talijani pokrajine su se uvelike tužili. 

Od 30 godina naovamo nemamo nijedne njemačke škole i nije se ni- 
kada primoravao narod na njemački jezik. Zar se hoće sada upotrebiti 
sila, da se nametne talijanski jezik? 

Apeliram na čuvstvo pravednosti talijanskog elementa. Posvuda u 
državi provodi se pravednost prema narodima u pogledu narodnosti. 

U Češkoj su dvije narodnosti: njemačka i češka. I Nijemci su slali 
svoju djecu u češke, a ovi u njemačke krugove, da nauče drugi jezik. 

To se dešavalo i u Tirolu, gdje su Nijemci išli u Trento, a Talijani u 
Innsbruck. 

U Pragu bio je pokrajinski sabor otvoren i vladin komesar, da umiri 
duhove, izrekao je svoj govor i na češkom jeziku. 

U Tropavi u Šleskoj tri su narodnosti: poljska, češka i njemačka. Ni- 
jemci su htjeli zapostaviti druge. Ali zemaljski kapetan je predložio, da 
se zapisnici vode u tri jezika: poljskom, češkom i njemačkom, i to se 
usvojilo. 

U Gorici ima Talijana, Slovenaca i Nijemaca, i uzeli su se u obzir nji- 
hovi jezici. Sami članovi talijanske narodnosti Zemaljskog odbora odo- 
brili su to. Pa čak i spisi, koji dolaze Zemaljskom odboru, rješavaju se: 
na njemačkom, talijanskom ili slovenačkom, prema tome u kojem je je- 
ziku odnosni spis sastavljen. 

I u Dalmaciji i u Moravskoj to se uzelo u obzir. Svuda se poštuju raz- 
lične narodnosti. 

Zar ćemo mi dati drugi primjer tolike nepravde? 

Molim sabor, da uzme u obzir, da smo u teškim vremenima i da je 
grijeh sijati neslogu. 

Slavenski narod spava,-ali tko spava nije umro. Tko spava može se 
probuditi i kad se probudi, mogao bi to učiniti na način, koji bi bio 
možda neugodan za talijanski elemenat.! 

Molim zato, da budete pravedni i da se prihvati Jurinčev dodatak.« 

Vitezić podupire također taj prijedlog, a Flego dobacuje, da je već 
prvi sabor odglasao zaključak u pogledu jezika. 

Dobrila mu odgovara: »Budući da nas dvojica moramo uvijek biti u 
opoziciji, odgovaram Vam, da prvi sabor nije glasovao ni za zastupnike 
za Carevinsko vijeće. Zar bi zato morao isto učiniti i drugi sabor?« 


! De Franceschi navodi, da je Dobrila rekao: »Gli Slavi ora. dormienti saranno 
destati a calci (questa bassa frase non fu accolta nel verbale), se ne potranno 
pentire amaramente i loro avversari«. 0. e, str. 191, — U stenografskom zapisniku 
stoji ovako: »Il popolo slavo dorme, ma chi dorme non & morto; chi dorme si pu6 
svegliare e, svegliandosi, potrebbe farlo in maniera che spiacerebbe forse all'ele- 
mento italiano«. : 

Flego ne zna, što bi odgovorio pa veli: »Pitam samo, je li bilo gla- 
sano«, a Dobrila njemu: »I ja Vam dadoh odgovor«. 


Javlja se Parisini i veli, da bi Slaveni imali pravo na to, ali da će 
biti teškoća u kojem jeziku: slovenskom ili srpskom, ali ova dva jezika 
narod ne razumije, već govori različna narječja. Slaveni ne znaju ni 
čitati ni pisati i više razumiju talijanski. Dobrila odgovara Parisiniju: 
»Vi niste nikada pročitali jedne slavenske knjige i ne znate ni skla- 
njati jedno slavensko ime. Ne možete o predmetu govoriti. I talijanski 
se u pokrajini govori u različnim narječjima. Oni u Puli ne govore kao 
oni u Vodnjanu, oni u Rovinju ne govore kao oni u Poreču i t. d. i u 
mnogim drugim mjestima. Ipak je samo jedan pismeni talijanski jezik, 
koji svi razumiju. Tako je i s našim slavenskim jezikom. Kao dokaz 
neka vam bude crkvena liturgija. Slavenska knjiga »Evanđelje« u upo- 
trebi je i slušana u cijeloj pokrajini, a i u najudaljenijim slavenskim 
zemljama, čak u Bosni i na granicama Ugarske. 


Dakle se ima pravo tražiti, da se rasprave sabora štampaju i u sla- 
venskom jeziku, da to mogu čitali 1 Slaveni u svojem jeziku. 


Ako se to bude javljalo putem štampe u slavenskom jeziku, trošak 
ne će biti bačen. 


Na svaki način, ma što se mislilo o Slavenima, neka se glasa, pa ako 
hoćete i jednoglasno protiv, činite što hoćete. Ja govorim po čuvstvu 
pravednosti. Činim svoju dužnost i upoznat ću one, koji su protivni, a 
pokazuju toliko naklonosti za Slavene. (Dobrila je ovdje ciljao na za- 
stupnike državne činovnike). Zato molim i predlažem, da se prijeđe na 
poimenično glasovanje sa da ili ne«. 


Za ovaj prijedlog, da se glasuje poimenično, glasuju samo Vitezić, Ju- 
rinac i Favento, pa je tako Dobrilin prijedlog pao. Onda se prešlo na 
prijedlog Jurinčev, za koji su glasovala samo 4 zastupnika (zapisnik ne 
spominje imena), tako da je i ovaj prijedlog propao. 


Na saborskoj sjednici dne 17. 1. 1863., Dobrila živo sudjeluje u ras- 
pravi. Izabran je cestovni odbor, u koji je biran zastupnik Jurinac. 


Sjednica dne 20.1. 1863. bila je također zanimljiva. Već je prije spo- 
menuto, kako su izbornici Krka i Cresa morali poći glasovati u Lošinj, 
a isto tako i fiducijari vanjskih općina ovih kotara. Jer je bio Lošinj 
na krajnjoj točci, to su zastupnici Vitezić, Feretić i Zadro predložili, 
da bude Cres kao centrum izborno mjesto i za gradove i za vanjske 
općine, jer je jednako udaljen i od Krka i od Lošinja. Nakon živahne 
rasprave zaključeno je, da Zemaljski odbor za buduće zasjedanje pri- 
pravi zakonski prijedlog, pa ako ga sabor prihvati, neka se predloži na 
sankciju. Ni s jedne strane nije pao prijedlog, da bi Krčani glasovali na 
Krku, Cresani u Cresu, a Lošinjani u Lošinju, jer je duh izbornog zakona 
bio centralistički, i građani su mogli birati svoje zastupnike samo u 
jednom mjestu, makar je to bilo očito, da na taj način izbori postaju 
u neku ruku iluzorni, jer je za svakog pojedinca iziskivao tako dalek 
put veliki trošak. 

Na sjednici dne 21. januara 1863. Dobrila opširno govori o saborskom 
Pravilniku, o kojemu se raspravljalo. Iz toga govora razabira se na 
jednom mjestu, kako mu nisu po volji činovnici Nijemci. Govoreći o 
interpelacijama rekao je ovo: »Ako se jedan zakon slabo ili naopako 
vrši, potrebna je interpelacija.« »Domaći činovnik (misli Istranin, biio 
Talijan ili Hrvat), iako potpuno sposoban i osposobljen, biva zapostavljen 
pred drugim stranim, manje sposobnim i osposobljenim; treba  inter- 
pelirati.« B 

U devetoj sjednici dne 22. I. 1863. čita se dopis Namjesništva, da je 
vladar darovao iznos od 20.000.— forinti za podupiranje sirotinje. Pred- 
sjednik predlaže, da se vladaru pošalje adresa odanosti. Dobrila nije 
protivan, ali predlaže, da odbor, koji bude sastavljao adresu, prouči i 
Pitanje, kako da se pokrajini uopće pomogne. Suša, koja sve uništava, 
ribolov, trgovina, obrt, koji je sasvim propao, zanemarenje obuke mla- 
deži, slabo razvijena kultura, zasipavanje Mirne, uređenje Raše, osušenje 
Čepićkog jezera i melioracija okolišne zemlje, isključivanje naše mladeži 
iz mornarice i uvrštavanje u kopnenu vojsku, to su sve naše rane i po- 
trebe, a i još mnoge druge, koje bi odbor proučio i predložio, koje bi 
korake valjalo poduzeti, da se ta pitanja urede. 

Prijedlog je Dobrilin jednoglasno prihvaćen. Biran je odbor, u koji 
je biran i Dobrila sa 20 glasova, a svi su ostali članovi ovog odbora 
dobili mnogo manje glasova. 

Kada je odbor na XI. sjednici dne 28.1. 1863. raspravljao o adresi 
vladaru, Dobrila je predložio, neka i pokrajinska blagajna dade za siro- 
tinju 2.000 forinti. Neka sabor prvi dade dobar primjer, pa neka pred- 
sjednik izda okružnicu, koju neka potpišu gospoda zastupnici i neka 
svatko dade nešio. 

»Ja i Vitezić odričemo se u korist sirotinje svojih dnevnica, koje nam 
pripadaju za sadašnju sesiju, a za pređašnju ćemo kasnije odlučiti, i to 
u korist siromašnih đaka ili druge pomoći.« (Prema $ 19 Pravilnika, za- 
stupnici su imali dnevnicu od 4 forinta.) 

Vitezić podupire na ovoj sjednici prijedlog, da se svake godine dijele 
potpore za konje (poni) nadaleko poznate od starine na otoku Krku. 
Godišnji trošak od 100 forinti neka se daje iz pokrajinskog fonda, koji 
će se iznos dijeliti svake godine među one posjednike, koji goje najbolje 
konje domaće pasmine na otoku Krku. 

Na dvanaestoj sjednici dne 29. I. 1863. predsjednik javlja, da se 
zastupnik Lošinja, Cresa i Krka Smajevich zahvalio na mandatu, 

Nato se prešlo na raspravu o općinskom izbornom pravilniku za općine 
Istre. 

Na 13. sjednici 30. I. 1863. želi Dobrila, da se sjednice drže češće. 
Vrijeme je novac. Sabor stoji pokrajinu dnevno 100 forinti. Jučer smo 
sjedili 2 sata, i to je stajalo 100 forinti. Danas sjedimo sat i po, to stoji 
drugih 100 forinti. U interesu je pokrajine, da ne dangubimo. Neka se 
sjednice drže češće i s većim dnevnim redom. Molim, da se ova moja 
napomena unese u zapisnik sjednice. Predsjednik se izmotavao. Na koncu 

je rekao Dobrila: Vani se govori, da su [strani lijeni i da zato zaslužuju, 
da gladuju. Ja bih htio, da se radi sa svom snagom, da se dokaže, da ta 
kleveta nije istinita. 

Na 14. sjednici dne 3. Il. 1863. raspravlja se o općinskom zakonu. 
Feretić govori opširno. Moramo se bazirati na pravdi i jednakosti, Neka 
se općinama dade razumna sloboda djelovanja. Neka ljudi budu gospo- 
dari u svojoj kući. Općinama neka se dade autonomija, To je magična 
riječ, koja odjekuje od jedne do druge pogranične točke carstva. U opći- 
nama ima ljudi, koji posjeduju sposobnosti i moći, pa će znati i vladati 
svojim općinama. I ja učim svaki dan, naučit će i oni ono što ne znaju. 
Njihove pogreške bit će im dobra škola. Kad bi se djetetu branilo da 
hoda, jer će pasti, ono ne bi nikada naučilo hodati. Neka se općinama 
dade potpuna autonomija, ali na način, da se u njih ne uvuče samovolja 
pojedinca. e 

Dobrila želi, da se pojedine općine mogu po volji priključiti jednoj 
ili drugoj općini, jer je samostalna općina skupa. Sudjeluju u raspravi 
vrlo živo Feretić, Dobrila i Jurinac. 

Na 15. sjednici dne 4. Il. 1863. kod rasprave o općinskom zakonu, 
Dobrila se protivi, da bi općine utjerivale porez, jer bi općine morale 
zato imati posebne činovnike, a na općine bi pala mržnja, prijetnja i 
osveta. Mi raspravljamo ovaj zakon, da mu nešto dodamo, nešto promi- 
jenimo, a to možemo činiti, kada ne diramo u duh temeljnog zakona. 
Zato smo i ovamo pozvani i o tome raspravljamo. 

Vitezić se protivi, da se škole prepuste općinama, jer bi to značilo, 
da bi se veliki broj škola na selu zatvorio. 

Na 16. sjednici dne 6. II. 1863. predsjednik daje čitati pismo zastup- 
nika Burgera, koji je ministar mornarice i moli, da mu se opravda, što 
ne će moći doći na saborske sjednice, nego jedva u toku druge polovice 
februara. 

Na 17. sjednici dne 6. II. 1863., Dobrila predlaže molbu Mongeba, Fu- 
škulina i Monsaliža, da se odcijepe od Poreča i budu samostalna općina. 

Na 18. sjednici dne 7. II. 1863., Jurinac predlaže, a drugih 14 zastup- 
nika je taj prijedlog supotpisalo, da sjedište izbornog kotara Pazin, 
Kastav, Volosko, Lovran i Mošćenice bude ubuduće Volosko, a ne Pazin. 

Dobrila govori za stalnost učitelia. 

Vlada je predlagala u zakonu, koji se u saboru raspravlja, da svećenici 
ne mogu biti birani u općinsko zastupstvo. Dobrila i Vitezić su isticali, 
da su svećenici u općini učinili mnogo dobra. Oni su članovi društva, pod- 
nose sve terete, pa zašto ne bi imali i prava? Kod glasovanja, da svećenici 
ne mogu biti birani u općinski odbor, ako i jesu u općinskom zastupstvu, 
glasovao je i biskup Legat. Drugi su biskupi glasovali za. 

Na sjednici 20. 11. 1863. zanimljiv je Dobrilin prijedlog, da se odbije 
molba porečke općine, da povisi namet u katastralnoj općini Mongeb 
radi uređenja ceste. Neka pokrajina pošalje u tu svrhu 200 forinti od 
one svote (2.000.— forinti), koja je određena za siromahe. 


Na 23. sjednici dne 25. II. 1863., Dobrila predlaže molbu općine Barba, 
radi gradnje jedne ceste. 

Kod rasprave za troškove gradnje crkava govoreći o patronatima, 
rekao je Dobrila, da su glavni patroni u Istri grofovi Auersperg, Brigido 
i Montecuccoli. Oni ne stanuju u Istri, ali od nje dobivaju, a ništa ne 
daju. Nije mu poznato, da su ikada dali i 5 for. za siromašne Istrane. 

Na sjednici 3. marta 1863. kod rasprave o uzdržavanju cesta rekao je 
Dobrila: »Pokrajina ne može sve trošiti. Morala bi pomoći i vlada. Istra 
je najsiromašnija pokrajina u državi. Iz nje vuče vlada okruglo 11/2 mi- 
lijona forinta godišnje. Za 16 pretura, jedan tribunal i dr. troši vlada“ 
godišnje 500.000 forinti za svu upravu u Istri. Istra nema željeznica, ali 
i njezinim novcem gradile su se druge željeznice u državi.« 

Na 28. sjednici dne 5. III. 1863. upadljivo napada Dobrila vladina 
povjerenika i zastupnika Klinkowstr&ma ovako: »Mi nismo zato tu, da 
činimo ono i onoliko, kako bi htio vladin komesar. Mi smo tu, da ras- 
pravljamo i slobodno zaključujemo o potrebama pokrajine. Kad bi se 
moralo učiniti samo ono, što hoće jedan član, onda bi bilo beskorisno, 
da ovdje sjedimo i bolje bi bilo, da odemo i tako prištedimo pokrajini 
teški teret.« 

Feretić se tuži, da su troškovi za ukonačivanje žandarmerije preveliki. 
U Krku je žandarmerija prije imala udoban i pristojan stan za 150 
forinti godišnje, a bilo je 6 žandara. Sada su 3 žandara, a uzeli su novi 
stan, za koji plaćaju 250 forinti godišnje. Dva puta manje žandara, a 
plaća se 100 forinti više nego prije. (Ova iri žandara bila su za cijeli 
otok.) Troškovi za ukonačivanje žandarmerije bili su na teret pokrajine. 

Na 31. sjednici dne 9. III. 1863. javlja se Dobrila i tuži se, što ni 
na ministarstvu ni na namjesništvu nema nijednog Istranina, koji bi 
skrbio za njezine specijalne interese. U korist Istrana postoje dva mjesta 
u Terezianumu u Beču. Otkada se zna, nikada nije nijedno od ovih 
mjesta dobio pravi Istranin, već su ta mjesta dobila djeca činovnika, 
čija su se djeca slučajno rodila u Istri, jer su tu službovali njihovi rodi- 
telji. Poštuje činovnike, osobito ako su, dobri i valjani, pa makar bili 
i stranci, ali Istra od ovakova postupka nema nikakve koristi. 

Na 32. sjednici od 10. marta 1863. verificiran je mandat zastupnika 
Vidulicha, čiji se izbor izvršio dne 19. februara 1863. za gradove Lošinj, 
Cres i Krk, pošto se bivši zastupnik za ove gradove Smajevich, na 
mandatu zahvalio. Ovaj izborni kotar imao je ukupno 474 izbornika, 
od kojih je glasovalo 100, pa je Vidulich dobio 99 glasova osim svo- 
jega, koji je dao Marku dru. de Petrisu. Njegov je izbor ovjerovljen, i 
on je položio svečano obećanje. 

Na ovoj se sjednici raspravljalo o dačkim stipendijama za godinu 
1863. i to za svaki kotar (16 kotara) jedna stipendija u iznosu od 100 
forinti, dakle ukupno 1.600 forinti, kako je to predlagao financijalni 
odbor, kojemu je predsjednikom bio Vitezić, 

Zemaljski odbor predlagao je: 

24 stipendije po 150 forinti za gimnazijalce, 

12 stipendija po 350 forinti za sveučilištarce (pravo, medicina i 
matematika), 

4 stipendije po 350 forinti za đake lijepih umjetnosti. 

Dobrila uzima riječ i predlaže, da te stipendije traju 4 godine, dok 
traje i sesija ovog sabora. Protivan je da se daju stipendije za đake 
lijepih umjetnosti. Ja želim, da bude slikara i kipara. Ali u prilikama 
u kojima se nalazi pokrajina ona ne bi mogla dati dobitka ni slikaru ni 
kiparu ni toliko, da bi mogao živjeli i godinu dana. Još nije vrijeme za 
to. Mi smo siromašni. Moramo najprije misliti na potrebno, onda na 
korisno i napokon na prijatno. Neka svaka stipendija iznosi godišnje 
100 forinti i neka se daje ponajviše mladićima siromašnih roditelja. 
Dobro je, da svaki kotar ima stipendiju, ali neka se daje i djeci pučkih 
škola, jer bi se moglo dogoditi, da gdjekoji kotar nema nijednog gimna- 
zijalca, kako je to slučaj u Podgradu, koji kotar broji 18.000 stanovnika. 
Protivi se, da se stipendije dijele samo onim đacima, koji polaze gimna- 
zije u Istri, kako to predlaže Favento. Zašto se ne bi dalo i onome đaku, 
koji polazi koju drugu gimnaziju u pokrajini. 

Feretić također govori u prilog stipendija, jer nam školovanih ljudi 
treba i na oltaru i na sudu. I on je protivan, da se stipendije dijele samo 
za gimnazijalce, koji polaze gimnazije u Istri. Đaci iz Krka polaze 
“gimnazije na Rijeci i u Senju, jer su im bliže. Zašto bi se ovi isključili 
od stipendije? 

Dobrila predlaže, da stipendije budu po 80 forinti, kao što daje i 
vlada, pa bi tako mjesto 24 dobilo 36 đaka. Korist bi bila šira. I on je 
za to, da te stipendije dobivaju i oni daci, koji uče u Gorici, Trstu, 
Rijeci i Senju. 

U 39. sjednici dne 21. marta 1863. raspravlja se o prijedlogu, da cijeli 
kotar Podgrad i dijelovi Kopra budu u carinskom području. Jurinac 
veli, da je tu povlasticu Kastav uživao od 1832. godine. Oni, koji su 
vladarev nalog vršili, postupali su s Kastavom i Podgradom ne kako se 
postupa s vlastitom djecom, već s pastorčadi, Zašto da jedino pokrajinu 
Istru dijeli neki kineski zid? Jurinčev je govor vrlo čuvstven. Podupro 
ga je Feretić. 

U 40. sjednici dne 24. III. 1863. čita se prijedlog biskupa Legata, da 
se u Kopru osnuje đački konvikt: Seminarium puerorum, 

Feretić govori o koracima, koji su se imali poduzeti radi poboljšanja 
ekonomskih prilika u pokrajini. Zašto su bile napuštene soline na otoku 
Krku? U Košljunskoj drazi bile su dvije, jedna biskupske menze, druga 
košljunskog samostana, Dobrinj je imao također, pa se i danas još ono 
mjesto naziva Soline. Ako općine mole, neka im vlada pusti, da se 
podignu nove, jer će to biti i financijalna korist vlade. Želi, da naši 
mladići služe u mornarici, jer su oni sposobniji za ovu službu od mladića 
iz pokrajine. 

U 41. sjednici dne 26. III. 1863. na dnevnom je redu molba Mongeba, 
Fuškulina i Monsaliža, da dobiju svoju općinu. Stigao je i odgovor 
općine Poreč u ovom predmetu. Dobrila odgovara na spis porečke 
općine ovako: Već godine 1819. bile su spojene župe Fuškulin, Mongeb 
i Dračevac. Ali nikada se nije mogao raspisati natječaj za župnika, jer 
nije bilo stana. I već 40 godina prolazi, a nije se našlo _ načina, da se 
stvar uredi, nije se našlo sredstava, da se gradi župni stan, pa su župnici 

stanovali u pravim školama (tuguri). Župnik sada stanuje u takvoj 
kući, koja nikako ne odgovara. Kuća mu je uvijek puna dima, pa ne 
može ni pisati. Ako se za župnika nije skrbilo ništa, kako će se on 
skrbiti za moralnu i intelektualnu kulturu puka. Uzgajajući ga i potpo- 
mažući puk suprostavit ćete se njegovoj demoralizaciji, koja je već raši- 
rena među njim. Tada ne bi bilo krađa ni prestupaka, čemu je kriva 
baš ta zapuštenost, a onda bi bilo bolje i za posjednike Poreča. 

U 42. sjednici dne 27. III. 1863. raspravljalo se o školama na otoku 
Krku. Feretić govori vrlo oštro protiv Namjesništva. Hoće da polazak 
škole bude slobodan, a ne obvezatan i da se narod toliko ne globi. 

Ovom sjednicom zaključena je druga sesija (zasjedanje) istarskog sa- 
bora. Zastupnici su vrlo marljivo polazili sjednice, iako da je sabor 
mogao uvijek raspravljati. Klubova nije bilo, ali je iz svih glasovanja 
jasno, da su naša tri biskupa: Dobrila, Legat i Vitezić i naša dva za- 
stupnika Feretić i Jurinac i Talijan kanonik Favento, za kojega je 
biskup Dobrila u jednoj sjednici rekao »moj dobri prijatelj«, bili kod 
glasovanja uvijek složni. Talijan Favento se nije bojao glasovati za svaki 
prijedlog naših zastupnika, a bila, je to »bijela vrana« među Talijanima. 
Uz naše zastupnike bio je i Favento, koji je najviše sudjelovao u raspra- 
vama, i sudeći po ovome, što se u zapisnicima čita, bio je i on od svih 
i svakoga mnogo cijenjen i poštovan. 


Treće zasjedanje druge periode istarskog sabora 


2. III. 1864. do 21. IV. 1864. 


Treća sesija (zasjedanje) istarskog sabora započela je 2. III. 1864. 
i završila 21. IV. 1864. Imala je u svemu 23 sjednice, i to: 

2., 4., 5., 8., 9., 11., 12., 15., 16., 18. i 31. marta 1864. 

2., 5. T7., 8., 9., 13., 14., 15., 18., 19., 20. i 21. aprila 1864. 

Na prvoj sjednici dne 2. marta 1864., predsjednik otvara treće zasje- 
danje uobičajenim pozdravnim govorom i određuje se dnevni red za 
buduću sjednicu. 

Druga sjednica bila je dne 4. marta 1864. 

Predsjednik priopćuje, da su javili pismeno, da ne mogu prisustvovati 
sjednicama biskupi Legat i Vitezić i ministar mornarice Burger. Nato 
se prešlo na verifikaciju izbora dvojice zastupnika. 

Budući da se zastupnik Premuda zahvalio na mandatu, trgovačka je 
komora u Rovinju 1. septembra 1863. izabrala mjesto njega zastupnikom 
Madonizzu. Od 15 članova, koji imaju pravo glasa, pristupilo je izboru 
11, od kojih je Madonizza dobio 10 glasova. 

Zastupnik izbornog kotara veleposjeda Petris, zahvalio se također 
na mandatu. U ovom izbornom kotaru bilo je 147 izbornika. Od ovih je 
pristupio izboru 21 izbornik. Izabran je Becich. Oba zastupnika polažu 
svečano obećanje. 

U 7. sjednici dne 12. Ill. 1864. Dobrila uzima riječ, kada se ras- 
pravljalo o vladinu prijedlogu o uzgoju goveda. Opaža, da nije dobro, 
što se plijene goveda za slučaj neplaćenog poreza, jer se tim postupkom 
ne podupire govedarstvo. 


U 11. sjednici dne 31. marta 1864., na dnevnom je redu molba općinara 
Premanture, koji mole, da se odijele od grada Pule i da Premantura i 
Pomer sačinjavaju samostalnu općinu. Zemaljski odbor predlaže, da se 
molba odbije. Dobrila veli, da poznaje ekonomske prilike tih općina. On 
je protivan prijedlogu Zemaljskog odbora. Kako dolazi Zemaljski odbor 
do toga, da općina ne bi imala potrebnih sredstava za život. Sve govori 
za to, da se te općine odijele od Pule. Znam, da moji prijedlozi i na- 
pomene ne će biti poduprti od sabora, ali će ih odobriti pokrajina i 
meni je dosta, da to zna ona. Razumijem, da građani žele, da imaju što 
veći teritorij pod sobom. Ali treba gledati i interese vanjskih općina. 
Te su općine bile slabo upravljane i dosada nisu ništa postigle time, što 
su bile dodijeljene gradovima. Svaka općina ima pravo i mora imati 
slobodu da postane autonomna. Ja sam i osvjedočen i uvjeren, da bi se 
Premantura i Pomer mogli i znali sami upravljati mnogo bolje, nego da 
ostanu ujedinjene s Pulom, kojoj moraju pridonositi, što ih upravljaju 
protiv njihove volje. 


Dvanaestoj sjednici dne 2. aprila 1864. prisustvuje prvi put zastupnik 
i ministar mornarice Burger. U ime sabora pozdravlja ga Flego i zahva- 
ljuje mu, što u svojstvu ministra mornarice nije zaboravio na Istru, gdje 
se u nekim lukama vrše mnoge radnje. 


U 13. sjednici dne 5. aprila 1864. Dobrila prigovara, da je sabor imao 
dosta praznika i žali, što sutra nema sjednice, koje i onako uz prekid 
traju po dva sata, a morale bi biti i dulje i češće, da _ nadoknadimo 
izgubljeno vrijeme i prištedimo novac pokrajini. Mislim, da nikom od 
nas nisu baš toliko na srcu ova mizerna 4 forinta na dan. Moli pred- 
sjednika, neka na dnevni red metne toliko stvari, da sjednica može 
irajati i 5—6 sati dnevno. S pohlepnošću i pomnjom čitaju se izvješća 
našeg sabora _ ne samo u pokrajini, već i vani, čak i u Francuskoj. To 
znamo sigurno. O našem smo radu odgovorni pokrajini i javnom mnijenju. 

U 15. sjednici dne 8. aprila 1864. čitani su različni izvještaji, pa se 
u jednom iskazu nalaze navedeni prinosi za potporu siromaha, što ih 
je Zemaljski odbor primio u godini 1863. Kako sam prije spomenuo, 
na jednoj je sjednici Dobrila za sebe i Vitezića izjavio, da se odriču 
dnevnica u korist siromaha, a na prijedlog Dobrile predsjednik je sabora 
poslao okružnicu zastupnicima, neka i oni štogod žrtvuju za sirotinju. 
1z iog iskaza proizlazi, da je u tu svrhu sakupljeno ukupno 4.209.17 
forinti. 

Biskup Legat darovao je svoje dnevnice u iznosu od 141.30 forinti, 
Dobrila 379, a Vitezić 402.10 forinti. Naši su biskupi darovali ukupno 
922.40 forinti, što znači više od jedne petine ili gotovo 22% od ukupne 
svote. 

U 18. sjednici dne 14. aprila 1864., bili su između ostalog na dnevnom 
redu i neki proračuni i obračuni, pa se među ovima nalazi i približni 
potrošak za saborsko zasjedanje za godinu 1865. Prema tome je za 
saborsko zasjedanje u godini 1863. potrošeno 10.044 forinti, za godinu 
1864. bilo je u proračunu 12.000 forinti, a za godinu 1865. predviđa se 
trošak od 10.000 forinti. 

16., 17.1 18. sjednici predsjedao je potpredsjednik Zadro. Na 19. sjed- 
nici dne 15. aprila 1864. predsjednik je izvijestio, da je u smislu za- 
ključka 10. sjednice od 18. marta 1864., s gg. Dobrilom, Lombardom, 
Flegom i Trombom bio dne 9. aprila 1864. u Trstu na dočeku Franje 
Josipa. Nisu bili primljeni od vladara, jer se on isti dan vratio u Beč. 
Zato su bili primljeni dne 12. aprila 1864. u Miramaru od Maksimi- 
lijana, komu su izručili posebnu adresu i zaželili mu, da sretno vlada u 
Meksiku. Zemaljski odbor će se posebice zahvaliti vladaru na potpori 
u iznosu od 66.000 forinti, što ih je dobila Istra. 

U 19. sjednici dne 15. aprila 1864., na dnevnom je redu Sdjedtoš 
Jurinca, Feretića i dr., da se spoji željeznička pruga Sv. Petar-Rijeka. 
U stvari govori Feretić i zagovara, da se prijedlog prihvati. Rijeka u 
posljednje dane umire. Naskoro će se otvoriti Sueski kanal. Rijeka će 
dobiti željeznički spoj s Karlovcem, pa zašto ne bi i sa Sv. Petrom. 
Rijeka će tada prosperirati, a s njom i naši krajevi Volosko i otoci. 
Prijedlog je bio jednoglasno prihvaćen. 

U 20. sjednici dne 18. aprila 1864. na dnevnom je redu Pravilnik o 
mirovinama pokrajinskih činovnika. Referent je Feretić. Zakon je 
prihvaćen, 

Na istoj se sjednici raspravlja prijedlog o promjeni izbornog reda. 
Da je dosadašnji izborni red nezgodan, dokazuju nam sve činjenice. 
Izborni kotar Vodnjan, Pula, Labin i Plomin imao je 753 izbornika. 
Izbornici Labina i Plomina nisu pristupili izboru, jer im je Vodnjan 
kao izborno mjesto predaleko. Isto vrijedi i za Motovun, gdje je od 660 
izbornika pristupilo izboru samo 296. Pazin je imao 519 izbornika, pri- 
stupio je izboru samo 191. U Malom Lošinju od 473 izbornika samo 253. 
U Poreču od 336 samo 56. Mjesto izbora mora biti svima pristupačno, a 
da izbornici ne troše za putovanja. O predmetu će se raspravljati na 
budućem zasjedanju. 

Na istoj je sjednici čitan izvješiaj Zemaljskog odbora što se tiče škola, 


U sjednici dne 27. marta 1863. bio je prihvaćen Vidulichev prijedlog 
koji se odnosi na pučke i srednje škole. U izvještaju se ističe, da Ze- 
maljski odbor mora slušati samo, glas istine i što zahtijeva pravednost i 
dobro pokrajine. Obuka u školama mora biti samo talijanska, Talijanska 
kultura opaža se i u slavenskim selima (campagna slava). Sve općine 
zahtijevaju, da obuka bude samo talijanska. U Istri može biti samo 
jedna kultura — talijanska. Kada bi se kušalo udariti temelje jednoj 
drugoj kulturi, ne bi se ništa učinilo. U talijanskim mjestima mora biti 
nastavni jezik isključivo talijanski, a u slavenskim mjestima neka se 
poštuje slavenska narodnost, i dio obuke neka bude u njihovu jeziku, ali. 

neka se poučava i talijanskim jezikom. Učitelje neka imenuje općina, 
koja ih plaća. Neka se uredi i pitanje školskih čitanaka za pučke škole, 
da se prečesto ne mijenjaju. Treba utemeljiti i Seminarium puerorum, 
kako je predložio biskup Legat. Neka se povise plaće općinskih učitelja 
i uredi pitanje njihove mirovine. Potrebno je riješiti i pitanje uči- 
teljišta. Treba poboljšati ne samo obuku već urediti i školske zgrade, 
školske vrtove, večernje škole. Osim nautičke škole u Malom Lošinju, 
trebalo bi otvoriti još jednu u Istri, jer osim poljodjelstva imamo još i 
more, koje može dati kruha našem narodu. U Kopru i Pazinu bi se 
morale osnovati poljodjelske škole. Gimnazija u Kopru neka bude tali- 
janska, a ona u Pazinu neka bude potpuna. Zemaljski odbor predlaže: 


1. Pučke škole u talijanskim gradovima i mjestima neka budu tali- 
janske, a u slavenskim slavenske, ali uz poučavanje talijanskog jezika, 
da se Slaveni mogu okoristiti. 


2. Neka općine imenuju učitelje, koje same plaćaju. 


3. Neka se osnuje u Trstu — sporazumno sa saborima Gorice i Trsta — 
pokrajinski fond za štampanje knjiga za pučke škole. 


4. Neka budu plaće učitelja barem 400 forinti, a učiteljica 250, pa 
makar uz djelomično sudjelovanje pokrajinskog fonda. 


5. Neka se stvori penzijski fond za učitelje. 


6. Neka se uputi predstavka vladi, da se povise 4 stipendije za 
Istrane, koji polaze pedagoški tečaj. 


7. Da se otvori još jedna nautička škola, 


8. Na gimnaziji u Kopru neka bude nastavni jezik talijanski, a nje- 
mački obvezatan. Za one đake, koji uživaju kakvu stipendiju, neka bude 
obvezatan i slavenski jezik. 


9. Pazinska gimnazija neka bude viša sa 8 razreda, 


10. Naučna osnova za gimnazije u Kopru i Pazinu neka bude kako je 
u Zadru, ali učenjem slavenskog jezika ne smije se povisiti broj sati. 


Prvi se javlja za riječ biskup Dobrila, koji veli: Prva točka prijedloga 
Zemaljskog odbora govori o talijanskom i netalijanskom jeziku. Opažam, 
da s obzirom na talijanski jezik, ne postoji nijedan grad ili mjesto tali- 
jansko, u kojemu obuka ne bi bila u tom jeziku. Na selu se poučava u 
slavenskom jeziku, ali se poučava također i talijanski jezik. Ne znam, 
što se hoće s tim prijedlozima? Ono što razumijem i što iz svega pro- 
izlazi, jest namjera (tendenza) potalijančiti Slavene. Slaveni uče svoj 
jezik u obitelji i u školi, vrlo rado i sa zadovoljstvom uče i druge jezike 
i na neki način ponose se, kada ih znaju. Oni se dakle ne protive, oni 
hoće samo jednakost njihove narodnosti, koju im garantira i carska 
diploma. Oni hoće, da bude poštovana njihova narodnost, kako oni 
poštuju tuđu. Budući da su u pokrajini dvije narodnosti i dva jezika, 
talijanska i slavenska, ako hoćemo imati naših svećenika, sudaca, od- 
vjetnika, liječnika, potrebno je da oni poznaju jezik slavenski i tali- 

janski bez razlike, da mogu služiti i jedne i druge. Ponavljam, da je prvi 
prijedlog Zemaljskog odbora beskoristan i za to predlažem, da se pri- 
jeđe na dnevni red. 


O predmetu su na to govorili Klinkowstr&m i Favento, pa je nato 
ponovo govorio Dobrila. »Budući da moj prvi pridjelog, da se prijeđe 
na dnevni red, ne bi možda bio prihvaćen, predlažem drugi, koji će 
razjasniti stvar i biti u točnijem odnošaju s prvim dijelom prijedloga 
Zemaljskog odbora i neka se doda: Pučke škole i one_ gradova i sla- 
venskih mjesta (sela) u kojima stanuju Slaveni, neka imaju slavenski 
nastavni jezik, a talijanski i njemački prema potrebi mjesta.« I ovaj je 
njegov prijedlog odbijen. 

Kod trećeg prijedloga razvila se također živahna rasprava. Dobrila 
hoće, da se u Trstu osnuje tiskara, kako je bilo prije 1856. godine, koja 
bi štampala i prodavala školske knjige. 


Feretić zagovara prijedlog, jer je potrebno, da knjige budu trajne, da 
se prečesto ne mijenjaju. 

Favento upozorava, da su se godine 1848.—1856. u Trstu štampale 
školske knjige, ali to se štampalo iz fonda bratovšćina, pa on ne bi 
htio, da to bude i sada. 


Prijedlog Dobrilin je prihvaćen. 


Kod prijedloga, da se učiteljima povisi plaća, Dobrila brani učitelje 
od napadaja, da su neznalice (ignoranti). To nije istina. Oni moraju 
imati potrebne škole i polagati ispite, koji su vrlo strogi. Učitelji moraju 
katkada čekati 4 do 5 mjeseci, dok im općine isplate beriva. Neka bi 
vlada izišla u susret općinama, da ove mogu plaćati učitelje. 


U 22. sjednici dne 20. aprila 1864. Dobrila zahvaljuje Zemaljskom 
odboru za njegov prijedlog, jer je od općeg praktičnog interesa i najveće 
koristi. Viša gimnazija u Kopru je jedina u pokrajini, Sada je polaze 
svi Istrani, koji žele postati svećenici, liječnici, suci, odvjetnici. Da je 
potrebno, da se u ovoj gimnaziji poučava također slaveriski jezik, mislim, 
da o tome nitko ne sumnja, kao što nitko ne sumnja, da su dva jezika 
u pokrajini, talijanski i slavenski, a ovaj drugi pogotovo na selu, Život 
je ovog siromašnog naroda: duhovni u rukama svećenika, tjelesni u 
rukama liječnika, kao što je život i imanje njegovo u rukama sudaca i 
odvjetnika. I vlada sada zahtijeva, da svaki činovnik mora znati sla- 
venski jezik. Mi se tužimo, što nemamo svojih činovnika. Ova će tužba 
ostati trajna, ako [strani ne budu učili slavenski jezik, pa ne će dobiti 
službe u svojoj domovini. 


Da je potrebno, da činovnici znaju slavenski jezik, spomenut ću vam 
dva slučaja: Jedan zastupnik među nama, kao dječak, bio je tužen radi 
jednog prestupka, pa je kao dječak bio osuđen na 15 batina, mada je 
bio nevin, a to zato jer ga činovnik nije razumio.! 


* De Franceschi navodi, da je taj dječak bio sam Dobrila. o. c. str. 193. 

Drugi slučaj: Seljak pozvan pristupi u ured, da bude saslušan kao 
svjedok. Ali ga nijesu htjeli ili ga nijesu mogli taj dan preslušati. Rekio 
mu se neka se vrati drugi dan. Ali on je bio izdaleka, imao je obitelj i 
posala, pa je molio, da se sada presluša. Činovnik, koji nije razumio 
jezika, pozvao je podvornika, da bude tumačem. Podvornik je rastu- 
mačio činovniku, da seljak ne će da bude ispitan. Činovnik je osudio 
seljaka na zatvor. Ali na sreću tu je bio prisutan jedan župnik, koji je 
činovniku rastumačio, što seljak želi, i tako seljaku prištedio zatvor. 
Poznajem župnika, poznajem i činovnika, ali ne_ ću reći imena. Na- 
žalost na sudu se i danas upotrebljavaju tumači. Imam nažalost i ja 
svećenika, koje ne mogu upoirebiti na selu, jer ne poznaju slavenskog 
jezika. Uzrok je u tome, što se mladeži ne pruža prilika, da uče slavenski 
jezik u gimnaziji. Zakonom od 1852. morala bi se na gimnaziji u Kopru 
uvesti i katedra za slavenski jezik, ali se to ispunilo tek 1862. Mislim, 
da sada samo neka 50 đaka uče slavenski jezik. Mjesto da se gubi 4—5 
sati sedmično za grčki jezik i druge predmete, neka se radije poučava 
slavenski jezik. Dobrila govori i za prijedlog, da se gimnazija u Pazinu 
pretvori u višu i da se i na ovoj gimnaziji u svim razredima poučava 
slavenski jezik. 

Treće saborsko zasjedanje završilo je dne 21. aprila 1864. Na njemu 
su se raspravljala 84 različna predmeta i prijedloga zastupnika, Sabor je 
stvorio 103 zaključka i raspravljao o 18 različnih prijedloga, predsta- 
vaka, interpelacija i dr. 


Četvrto zasjedanje druge periode istarskog sabora 


23. XI. 1865. do 24. 1. 1866. 


Četvrta sesija istarskog sabora trajala je od 23. novembra 1865. do 24. 
januara 1866. i imala je 18 sjednica, i to: 


23., 27., 28. i 29. novembra 1865., 

2., 5., 7., 11., 12., 14., 18. i 21. decembra i865. 

11., 13., 16., 20., 23. i 24. januara 1866. 

Prva sjednica dne 23. novembra 1865. vrlo je kraika uz uobičajeno 
otvorenje i pozdrave. 

Na 2. sjednici dne 27. novembra 1865. predsjednik priopćuje, da su 
opravdali svoju odsutnost biskupi Krka i Trsta, koji ne mogu prisustvo- 
vati sjednicama radi predstojećih božićnih blagdana. Isto tako opravda- 
vaju svoju odsutnost: Burger i Sard8tsch. Na dnevnom je redu vladin 
prijedlog o razdiobi Istre u sedam političkih kotara. Izabran je odbor 
od 5 lica, koji će ga proučiti. 

Verificiran je mandat Petra Franco iz Motovuna, kojega je trgovačka 
komora dne 27. oktobra 1864. izabrala svojim zastupnikom sa 7 glasova. 

Zemaljski odbor predlaže saboru na odobrenje obračune i proračune. 

Saboru su predani izvještaji o radu Zemaljskog odbora za vrijeme od 
21. aprila 1864. do 23. novembra 1865. 


Na 5. sjednici dne 2. decembra 1865. raspravljalo se o molbi općine 
Boljun, da joj se podijeli potpora za gradnju školske zgrade. Zemaljski 
odbor predlaže iznos od 200 forinti. Kod rasprave uzeo je riječ Dobrila, 
koji je rekao: »Ni za sva mjesta, ni za sve slučajeve-ne mogu se upotre- 
biti napomene Zemaljskog odbora. Govori se, da učitelji, koji se namje- 
štaju u seoskim općinama ne znaju talijanski i da poučavanju samo u sla- 
venskom jeziku. Ja mislim, da je obratno, jer je činjenica, da talijanski 
svećenici i učitelji ne znaju slavenski jezik, da bi mogli u tom jeziku po- 
učavati. Govori se, da je talijanski jezik potreban seljacima, pa i samim 
Slavenima radi trgovine. Ali i slavenski jezik je potreban svećenicima, 
liječnicima, sucima, činovnicima u saobraćaju s narodom, specijalno na 
selu. Nama nedostaje i učitelja i školskih zgrada, pa se u najviše slučajeva 
ne može uopće poučavati ni u jednom jeziku. Preporučuje, neka se Bo- 
ljunu podijeli potpora za gradnju školske zgrade. 


U 9. sjednici dne 12. decembra 1865. kod rasprave o uzgoju goveda u 
Istri govorio je zastupnik Feretić, koji zagovara prijedlog Zemaljskog 
odbora. Kod prijedloga asesora Flega, koji predlaže, da se uputi pred- 
stavka vladi, da se za vrijeme od 10 godina počevši od 1866. unaprijed 
ne bi plijenila goveda za neplaćeni porez, javlja se biskup Dobrila, koji 
je rekao: »Opazio sam, da ima u ovom kotaru seljaka, koji radi pomanj- 
kanja odijela ne idu ni u crkvu, a u nekim mjestima ne dolaze ni na 
kršćanski nauk, ni na primanje sakramenala, Zato sam kao biskup bio 
prinuđen, da govorim s ministrom financija, neka zaštiti od zapljena radi 
neplaćanja poreza, ne samo goveda već i ovce iz koje se vune siromašni 
seljak odijeva«. 


Ministar financija bio je susretljiv i savjetovao mi, da mu o toj stvari 
predložim predstavku. Budući da sam se morao vratiti kući, predložio 
sam ovu predstavku namjesniku, misleći, da bi moja predstavka, kada bih 
je predložio Ministru financija i onako došla Namjesniku u svrhu infor- 
macija, pa će je sada Namjesnik moći popratiti i poslati Ministarstvu 
u Beč. 


Ali, ako se ne varam, moja je predstavka od Namjesništva putovala 
informacije radi svim preturama, i sve osim jedne odgovorile su, da se ne 
plijene ni goveda ni ovce. Moja se predstavka nije poslala Ministarstvu, 
jer je manjkao predmet, o kojem sam ja govorio. 


Upozoravam na io Zemaljski odbor i zemaljski sabor, jer bi ih to možda 
moglo interesirati i jer bi se možda moglo štogod učiniti kod sadašnjeg 
ministarstva.« 


Na ovaj je govor odgovorio Burger, da su zakoni za sve jednaki i da se 
Istra ne može osloboditi od plaćanja poreza. 


Odgovorio mu je Dobrila, da on nije tražio nikakva privilegija za Istru, 
već neka se uzmu u obzir samo ove dvije vrste marve. 

U 16. sjednici dne 20. januara 1866. raspravljalo se o popravku cesta: 
Feretić je rekao, da ima ne samo u Istri, već i na otocima nevolje, pa 
neka se pomogne i općinama otoka. Kakva nevolja vlada na otoku Krku, 
najbolje dokazuje činjenica, što je s otoka Krka 300—1400 ljudi otišlo u 
Aleksandriju, da nađu posla kod kopanja Sueskog kanala, da tako nađu 
zarade da pomognu svoje obitelji. Da nisu bili prijeko potrebni ili da su 
imali dovoljno posla kod kuće, sigurno ne bi bili poduzeli tako daleki 
put, koji je i mnogo stajao. 


U 17. sjednici dne 23. januara 1866. raspravljalo se o vladinu pri- 
jedlogu, kojim se poziva sabor, da dade svoje mnijenje u pogledu poli- 
tičke razdiobe Istre. Kad je došao na red prijedlog, gdje ima biti sjedište 
kotara Volosko, uzeo je riječ zastupnik Jurinac i zagovarao, da sjedište 
kotara bude u Kastvu. On prigovara Parisiniju, što iz njegova govora 
izbija neki duh feudalizma (una certa aria di feudalismo). 29 tisuća na- 
roda hoće da sjedište kotara bude u Kastvu, a 9.000, da bude u Voloskom, 
a to zato, jer je Volosko dražesno (delizioso) mjesto i udobno za činov- 
nike. Nekada se pučanstvo moralo žrtvovati udobnosti činovnika, a ne 
ovi udobnosti naroda. Mi smo tu da branimo interese naših izbornika. Mi 
ne možemo glasovati protiv volje naroda, koji ima pravo, da nam izglasa 
nepovjerenje. Za Kastav govori brojčano stanje, koje je jače od svakog 
raspravljanja. Pučanstvu iz Podgrada je Kastav mnogo bliži nego Volosko. 
Tko od nas nije uvjeren, da su uredi radi naroda, a ne narod radi ureda? 
Pučanstvo iz Podgrada je siromašno, ali zato točno plaća svoje prinose u 
pokrajinsku blagajnu. Pa zar nije i njihovo siromaštvo stvar, koja mora 
taknuti svako srce i da bude na strani njihovih interesa i želja. Treba da 
zaboravimo ona sretna vremena za činovništvo, koje je služilo gospošti- 
nama, ali koje je vrijeme bilo zlokobno za narod. Narod je otvorio oči 
i ne dopušta, da ga vode kao slijepca. Narod zna svoje dužnosti, ali i svoja 
prava. Ona su vremena prošla i ne će se nikada vratiti. Sabor je glasao, 
da bude sjedište kotara Kastav, ali je vlada kasnije odredila Volosko. 


U 18. sjednici dne 24. januara 1866. raspravljao se zakon o lovu. 
Dobrila je i tu rekao: »Opažam, da su savjetnici Nj. V., kada su stvarali 
ovaj zakon imali pred očima samo prilike Moravske, Češke, Austrije i još 
koje pokrajine, gdje ima zečeva na tisuće i tisuće i druge divljači, pa je 
lov dio narodne ekonomije. Ali kod nas u Istri nema divljači ni vode za 
piće. Ovaj zakon nije za [Istru.« 


Ovo je bila posljednja sjednica četvrte sesije. Naši su zastupnici u svima 
predmetima, o kojima se raspravljalo, živo sudjelovali. Najžilaviji je bio 
Feretić. Zastupnici su dosta marljivo prisustvovali sjednicama, tako da je 
uvijek bio prisutan zakoniti broj, i sabor je mogao cijelo vrijeme nesme- 
tano raditi. 


Sabor je raspravio 62 predmeta, stvorio 76 zaključaka, primio 23 pred- 
stavke, 13 utoka i 10 interpelacija. 

Peto zasjedanje druge periode istarskog sabora 


19. XI. 1866. do 13. XII. 1866. 


Peta sesija (zasjedanje) bila je vrlo kratka i trajala je samo od 19. XI. 
1866. do 13. XII. 1866. Imala je samo 9 sjednica, i to: 

19., 22., 24. i 27. novembra 1866., 

1., 4., 7., 11. i 13. decembra 1866. 

Kako se iz ovih podataka može zaključiti, istarski sabor nije ovoga 
puta bio onako aktivan, kao što je bio u 2., i 3. i 4. sesiji. Prve su sesije 
riješile glavna pitanja, t.j. pravilnike i zakone, koji su se ticali u prvom 
redu sabora, Zemaljskog odbora i općina, a sada je već sabor malko oda- 
hnuo i rješavao je Zemaljski odbor zaključke sabora, kojemu je svake 
godine podastirao opširno izvješće o svom djelovanju. 

Sabor se po peti put sastao u drugoj periodi dne 19. novembra 1866. 
istoga dana sastali su se i svi pokrajinski sabori monarhije. Upada u oči, 
da na čelu zapisnika uz ime predsjednikovo stoji »vitez II. razreda že- 
ljezne krune«. I u pozdravnom govoru se predsjednik zahvaljuje na podi- 
jeljenom odlikovanju, koje: nije samo njegovo, već je time odlikovan i 
istarski sabor. ' 

Vladin zastupnik čita nato vladarev manifest narodima. 

Na 2. sjednici 22. novembra 1866. predsjednik javlja, da su se opravdali 
biskupi Krka i Trsta. Treba istaknuti, da je ovo ireći put, što ta dva 
biskupa ne prisustvuju sjednicama sabora, iako su ova dvojica aktivno 
sudjelovali u prvoj periodi i u drugoj u prvom i drugom zasjedanju. 

Vitezić se pojavio u 5. sjednici dne 1. decembra, a Legat u 6. sjednici 
dne 4. decembra 1866. 

Zemaljski odbor predložio je saboru pokrajinske proračune i obračune 
na odobrenje. 

Na 2. sjednici biskup Dobrila predlaže, da stranke imaju pravo utoka 
protiv odluka Zemaljskog odbora na sabor. Ovako ćemo bar doznati, kako 
Zemaljski odbor postupa sa strankama. 

Na 5. sjednici 1. decembra 1866. raspravljalo se o bratovštinama. Vite- 
zić predlaže, neka Zemaljski odbor požuri rješenje ovog pitanja, da se 
već jednom zna u kakvu se stanju bratovštine nalaze. 

Kod rasprave o adresi vladaru rekao je Dobrila: »Nije moja namjera 
ni da stavim kakav prijedlog ni dodatak adresi. Samo mimogred velim, 
da nije časno za Austriju ni korisno za Istru i druge primorske pokrajine, 
da neprestano dolaze vanjski podanici, t. j. iz Njemačke, u našu morna- 
ricu i bivaju promaknuti kao časnici, a Istrani i Dalmatinci i drugi sta- 
novnici obala dužni su služiti u mornarici kao obični vojnici. Engleska 
mornarica sastavljena je isključivo od engleskih pripadnika, francuska od 
francuskih i tako sve druge. Zašto se ne bi moglo tako činiti i u austrije 
skoj mornarici, mjesto fa se podjeljuju najčasnija i najunosnija mjesta 
strancima.« 

Vladin povjerenik ćutio se povrijeđenim ovim govorom i ustvrdio, da 
niti se priječi, niti odbija ulaz u mornaricu domaćim ljudima. 

Zastupnik Zadro odgovorio je, da je istina, što je rekao Dobrila, pa ako 
vladin komesar želi, on mu može navesti ime mladića, koji je htio stu- 
Piti u mornaričku akademiju na svoj trošak, ali je bio odbijen. ' 


Dobrila je odgovorio vladinu povjereniku, da on ostaje kod svoje 
tvrdnje i poziva se na javno mnijenje cijele Istre. 


Na 8. sjednici dne 11. decembra 1866. sabor je raspravljao o prijedlogu 
zastupnika Faventa u predmetu zaštite ribolova. 


Kod rasprave sudjelovao je i Dobrila. »Teško je više puta govoriti o 
nekoj stvari, a da se čovjek ne dotakne i nekih osoba. Kao što država, 
tako i naša pokrajina ima svojih rak-rana. Treba upotrebiti prikladno i 
uspješno sredstvo. Ja poštujem dobru volju i inteligenciju vladinih osoba, 
koje su sastavljale zakon o ribolovu, ali sam uvjeren, da po njima mi ne 
ćemo dobiti zakona, koji bi odgovarao našim realnim potrebama. Što nam 
može dati čovjek prirodoslovac, koji je putovao oko svijeta na carskom 
brodu, a sada je savjetnik u ministarstvu trgovine i mornarice i baš refe- 
rent za pomorsku trgovinu i ribarstvo. Drugi je bio urednik nekog lista, 
a danas je savjetnik u istom ministarstvu. Treći je bio tumač negdje, a 
sada sastavlja zakon o ribolovu. Četvrti je bio profesor medicine, ali je 
na račun države putovao po Francuskoj, da proučava umjetno gojenje 
riba i umnožavanje oštriga. 


Ja sam jednom bio na jednoj sjednici u Beču s mnogim činovnicima, 
učenim profesorima, kada se raspravljalo o ribolovu. Ja sam gospodi do- 
kazivao, da je štetan ribolov mrijesti (mladih ribica, girica), kako je 1o 
običaj u Istri i u Mlecima. Ali su se učena gospoda sveučilišni profesori 
mučili, da me uvjere, kako to nije štetno po naš ribolov, jer svaka riba, 
govorila su mi gospoda, ima milijone jajašca, zato ribolov ne može od 
toga štetovati. Jedan je profesor tvrdio, da se u lovištu riba u Taru ne 
može uopće uloviti ni 5 funti ribe. On je s mojim zakupcem tri mjeseca 
kasnije ulovio 30—40 tisuća funti ribe. Stari ribari me uvjeravaju, da je 
ribolov kod nas počeo propadati onda, kada su bili ukinuti stari i dobri 
zakoni. U ono vrijeme stanovnici s druge obale nisu smjeli ribariti u vo- 
dama Istre. Nije se smjelo loviti mrijest. Zato je u ono vrijeme i bilo kod 
nas obilje riba i ribari su dobro živjeli. Mramorni oltari, bogato. okićene 
crkve naših primorskih mjesta dokazuju nesumnjivo dobro stanje istar- 
skih ribara. Kako ribarstvo propada, treba da znate ovo: Lovišta riba u 
Puli, (ovdje je Dobrila mislio na uvalu kraj Pomera, koju narod zove 
Ćuza, a na specijalnoj je karti označena »Chiusa«), koja pripadju biskup- 
skoj menzi, bila su godine 1836. iznajmljena za godišnjih 1.100 forinti 
godine 1840. za 715 forinti, a prije tri godine nisam dobio ni novčića. Ove 
sam se godine pogodio, da će mi najamnik dati, što bude mogao. I tako 
su ribari pali u krajnju bijedu. Treba popraviti njihovo stanje, ali mudrim 
i energičnim mjerama. Ja iskreno poštujem dobru volju vladinih organa, 
ali sam unatoč tome toga mnijenja, da oni nemaju praktičnog znanja, 
koje je potrebno za sastav dobrog zakona o ribolovu. U ovim uredima 
nema nijednog Istranina ili Dalmatinca ili bilo koga iz koje druge primor- 
ske pokrajine. Zato ovi uredi ne znaju i ne mogu znati, kako da se 

odstrane uzroci propadanja ribarstva. Prije dvije godine jedan je ured 
predložio ministarstvu, neka se proglasi slobodan ribolov. Na sreću bio 
je na čelu ministarstva čovjek na svom mjestu. Da se to provelo, Piran 
bi izgubio svoj glavni prihod, pa bi posljedica toga bila, da bi morao za- 
tvoriti svoje pučke škole. Potrebno je radi toga, da sabor raspravi ovaj 
predmet. Češka i druge pokrajine uređuju lovački zakon, a Istra neka 
uredi zakon o ribolovu. 

Neka naš Zemaljski odbor stupi u pregovore sa zemaljskim odborom u 
Dalmaciji i u Hrvatskoj, da se čuje mnijenje i želje naših vještaka ribara 
i da onda predloži saboru nacrt zakona o ribolovu. Ja ne činim formal- 
nog prijedloga, samo dajem svoje mnijenje, da ga sabor prihvati i blago- 
hotno uzme u obzir.« 

Vladin je komesar bio uvrijeđen Dobrilinim govorom, ali mu Dobrila 
odgovara, da nije vrijeđao nikoga, niti spomenuo ičije ime. Naveo sam, 
ma koliko bili učeni ljudi, jer nisu domaći, ne mogu poznavati naše spe- 
cijalne potrebe. Od naših ljudi, koji bi mogli znati, što se u predmetu 
zahtijeva, nema nikoga na Namjesništvu ni na ministarstvu, 


Tako je svršila i peta kratka sesija istarskog sabora. I u ovo devet sjed- 
dnica istakao se Dobrila, a iza njega Feretić, Vitezić, Legat i Jurinac 
javili su se samo dva puta. 

Sabor je raspravio 45 predmeta, stvorio 49 zaključaka, riješio 3 pred- 
stavke, 3 utoka, 6 interpelacija. 

U zapisniku posljednje sjednice od dne 13. decembra 1866. nema nigdje 
ni spomena, da je sabor svršio svoj sesenij, niti je spomenuto, da će sabor 
biti raspušten. Činjenica je, da se ovaj sabor nije više sastao. 

Iz svega rečenoga vidi se, da su se naši zastupnici: Legat, Dobrila, Vite- 
zić, Feretić i Jurinac, odlikovali svojim nastupom i u drugoj periodi 
istarskog sabora. 


De Franceschi napominje, da u ovom saboru nije bilo mnogo oštroum- 
nih ljudi, zato da su glavnu riječ kod svih rasprava vodila tri biskupa i 
Feretić, a od strane Talijana Favento, Vidulich, Zadro, Susanni i Flego.! 


TREĆA PERIODA ISTARSKOG SABORA 
18. IL. 1867. do 19. VHIi. 1870. 


Treća saborska perioda istarskog sabora trajala je od 18. februara 
1867. do 19. augusta 1870. Imala je tri sesije, dakle je sabor bio raspušten, 
prije nego mu je po zakonu istekao šestogodišnji rok. 


U trećoj periodi istarski je sabor bio ovako sastavljen: 


1 De Franceschi 0. c. str. 186. 

Izborno 


Josip 


Oracij 


tijelo Izborni kotar nim deka ani 
0 VEKI o al roj zastupnika 
Virilni sr ni KE I E 
glasovi Trsta 1 Legat dr. Bartul 
Poreča 2. Dobrila dr. Juraj 
o. 3. | 03. | Vitezić dr. Ivan dr. Ivan 
Voleponjem Cijela Istra 4. Amoroso dr. Andrija 
5. -| Mrach dr. Egidij 
6. Lugnani de dr. Ivan 
da Barsan dr. Anton 
8. Vergottini de dr. 
Trgovačka Rovinj 9, Borghi dr. Kajetan 
komora 10. Madonizza de dr. Anton 
Gradovi, mrva o ssa gase i Izola ll. Favento de Ivan 
trgovišta Piran l2: Colombani dr. 
i 
industrijska Poreč, Umag i Novigrad 13. Sbisa Franjo 
mjesta Rovinj l4. Campitelli dr. Mate 
Vodnjan, Pula, Labin, Plomin 15. Tromba Krsto 
Pazin, Volosko, Kastav, 
šćenice, Lovran 16. Petris de dr. Andrija 
Motovun, Buje, Vižinada, 
Buzet 1. Flego Ivan Anton 
Mali Lošinj, Krk, Cres 18. Klinkowstr&m de vitez A. 
Sudbeni kotari: 
Vanjske Volosko, Podgrad 19. Klinkowstr&m de vitez A. 
općine 20. Jnrinac Mate 
Rovinj, Poreč, Vodnjan, Pula 21. Polesini de markiz Franjo 
22. Sbisa Pavao 
Motovun, Buje, Buzet 23. Polesini de markiz Ivan 
Pavao 
24. Premuda Anđeo Josip 
Pazin, Labin 25. Parisini Josip 
26. Susanni de Josip 
Kopar, Piran 21. Sardoisch Pavao 
28. Lion dr. Zakarija 
Lošinj, Krk, Cres 29. Feretić dr. Franjo 
30. Zadro dr. IHluminat 

Carlo De Franceschi spominje, da je treći istarski sabor bio sastavljen 
najvećim dijelom od zastupnika iz prvoga sabora.! 

Ako okom preletimo prednji iskaz, vidimo, da je kod ovih izbora iza- 
brano: 

1. Šest, odnosno sedam »Nessunista« iz prvog sabora: Amoroso (4), 
Mrach (5), Barsan (7), Vergottini (8), Madonizza (10), Campitelli (14). 
U kuriji veleposjeda odrekao se mandata Lugnani (6), pa je mjesto njega 
izabran sedmi »Nessunista« Boccalari, koji je došao u sabor u drugo za- 
sjedanje. 

2. Od ostalih talijanskih zastupnika bili su i u prvom saboru: Vidulich 
(18), Polesini (23), Zadro (30). 

3. Od hrvatsko-slovenskih zastupnika bili su i u prvom saboru: 

a) viriliste: Legat (1), Dobrila (2) i Vitezić. 
b) Jurinac (20) i Feretić (29). 

Iz drugog sabora birani su i u treći sabor: 

a) Favento (11), Tromba (15), Flego (17), Klinkowstr&m (19), 
Polesini (21), Premuda (24), Parisini (25), Susanni (26), Sar- 
dotsch (27), Lion (28). 

b) Novajlije su: Borghi (9), Colombani (12), Sbisa (13), Petris (16), 
Sbisa (22). 

U toku treće periode nastale su u saboru ove promjene: 

a) Klinkowstr&m (19) se odrekao mandata i mjesto njega izabran je 
Clesius, koji je došao u sabor u drugo zasjedanje, ali se i on na mandatu 
zahvalio. Njegovo je mjesto u trećem zasjedanju ostalo nepopunjeno. 

b) Jurinac je umro (10. IX. 1868.) za vrijeme drugog zasjedanja. Mje- 
sto njega izabran je Stepancich, ali mu je mandat ukinut, jer nije dola- 
Zio u sabor, pa je stvarno ovo mjesto u trećem zasjedanju ostalo nepo- 
punjeno. 

c) Sardotsch (27) se odrekao mandata i na njegovo je mjesto kod na- 
knadnih izbora izabran Slovenac Ravnik, koji je došao u sabor u treće 
zasjedanje. 

d) U trećem zasjedanju ostala su u saboru nepopunjena četiri mjesta: 
Borghi (9) je umro. Zahvalili su se na mandatu: Tromba (15), Clesius 
(19), Mrach (5). 

Naknadnih izbora za ova četiri mjesta nije bilo, jer je sabor hio ras- 
pušten. ' 


Prvo zasjedanje treće periode istarskog sabora 
18. II. 1867. do 22. II. 1867. 
Prva sesija (zasjedanje) bila je vrlo kratka. Imala je samo tri sjed- 
nice i to: , 
18., 20. i 22. februara 1867. 


1 Carlo De Franceschi o. e. str. 189. 

Na ovim trima sjednicama sabor je: 

1. verificirao mandate izabranih zastupnika, 

2. izabrao dva zastupnika u carevinsko vijeće i 

3. izabrao novi zemaljski odbor. 

Iz izvještaja Zemaljskog odbora proizlazi, da su izbori za gradove i 
trgovačku komoru bili dne 3. I. 1867., za veleposjed 1. II. 1867., a za 
seoske općine datum nije označen, ali je i to bilo svakako u januaru 
1867. 

Predsjednik sabora nosi sada i titulu »Commendatore«, a prije tri 
mjeseca bio je »cavaliere«. 

Prvoj sjednici prisustvuje 29, drugoj 25, a trećoj 29 zastupnika. 

Na prvoj sjednici 18. februara 1867. vladin komesar Buraiti pozdrav- 
lja zastupnike i veli, da se zemaljski sabor sastaje na temelju patenta od 
2. januara 1867. i reskriptom od 7. februara 1867. 

Vladar je imenovao zemaljskim kapetanom plemića gospodina mar- 
kiza Frana de Polesinija, a njegovim zamjenikom dra. Frana Vidulicha. 

Predsjednik Polesini pozdravlja zastupnike. 

Dobiva riječ vladin povjerenik i čita dopis, iz kojega se vidi, da je 
carevinsko vijeće bilo raspušteno i novi se parlamenat imao sastati dne 
18. marta 1867. Ovaj nam dopis razjašnjuje, da je silom prilika vlada 
raspustila i istarski sabor prije nego što je istekao njegov sesenij i sada 
je željela, da se biraju zastupnici za novo Carevinsko vijeće, pa je zato 
i ovo zasjedanje bilo vrlo kratko. 

Na drugoj sjednici dne 20. februara 1867., prešlo se ma verifikaciju 
mandata. 

Izborno tijelo veleposjeda. Izbori su se izvršili dne 1. februara 1867. 
Pravo glasa imalo je 145 izbornika. Izboru je pristupilo samo 80 izbor- 
nika. Izabrani su: 

Andrija dr. Amoroso, odvjetnik u Bujama, (Nessunista), 

Antun dr. Barsan, odvjetnik u Puli, (Nessunista), 

Ivan dr. Lugnani, liječnik u Piranu, 

Egidij dr. Mrach, posjednik u Pazinu (Nessunista), 

Josip dr. de Vergottini, odvjetnik u Poreču (Nessunista), 

Lugnani se odrekao mandata i mjesto njega izabran je »Nessunista« 
Boccalari dr. Ercole, koji je došao u sabor u drugo zasjedanje. Prema 
tome su svih pet zastupnika veleposjeda bili »Nessunisti«. 

Amoroso je izabran jednoglasno s 80 glasova, Vergottini je dobio 72 
ili 90% glasova, a ostala trojica 75 ili 94% glasova. 

Od 145 izbornika veleposjeda pristupilo je izboru samo 80 ili 55% 
izbornika, dakle vrlo slab odaziv kod izbora, iako su veleposjednici bili 
najnezavisniji ljudi i imali sve moguće olakšice kod izbora. 

Izborni kotar trgovačko-obrtničke komore u Rovinju. Izbori su se 
izvršili dne 31. januara 1867. U trgovačkoj komori bili su izbornici: 10 
članova (savjetnika) komore i 5 njihovih zamjenika. Izboru je pristu- 
pilo 6 članova i 4 zamjenika, ukupno 10 glasova ili 67%0. Izabrani su: 
Kajetan dr. Borghi, notar u Rovinju i Anton dr. de Madonizza, odvjet- 
nik u Kopru (»Nesunista«), prvi jednoglasno, a drugi s 9 glasova. 

U izbornom kotaru vanjskih općina rezultat izbora bio je ovaj: 


a) Izborni kotar vanjskih općina kotara Volosko i Podgrad: 
Kotar Volosko: 


Upisanih Izabrano 

Općina izbornika: Glasovalo: = fiducijara: 
1. Berseč 92 19 2 
.2. Mošćenice 136 J4 4 
3. Lovran 95 12 3 
4. Veprinac 177 91 4 
5. Kastav 696 36 25 
Ukupno 1.196 172 38 

Kotar Podgrad: 

6. Podgrad 413 85 13 
7. Materija 359 36 ll 
8. Jelšane 240 34 8 
Ukupno 1.008 155 32 
Sveukupno . 2.204 327 70 


Od 70 izabranih fiducijara pristupilo je izboru zastupnika 61 ili 87% 
fiducijara. Monsignor Mate Jurinac, kanonik dobio je sve glasove. Alfonz 
vitez de Klinkowstr&m dobio je 58 ili 95% glasova. 

Klinkowstr&m se odrekao mandaia i mjesto njega izabran je Clesisus, 
koji je došao u sabor u drugo zasjedanje. I on se odrekao mandata. U 
trećem zasjedanju ostalo je ovo mjesto nepopunjeno. 

U zapisnicima prošlih perioda nije Jurinac označen kao Monsignor, što 
bi značilo, da je ovaj počasni naslov dobio u posljednje vrijeme. 

Međutim u toku drugog zasjedanja umro je Jurinac (10. IX. 1868.) 
i na njegovo je mjesto izabran Stepancich, ali mu je mandat poništen, 
jer nije dolazio u sabor. 


b) Izborni kotar vanjskih općina kotara Rovinj, Poreč, Vodnjan i Pula. 


Kotar Rovinj: 


Upisanih Izabrano 

Općina izbornika: Glasovalo: | fiducijara: 
1. Kanfanar ua. A 134 28 3 
2. Rovinjsko Selo... 115 l11 1 
3. Bale E NP rk 127 25 3 
Ukupno . . 376 64 7 

Kotar Poreč: 

4. Tar GR e ene 39 J9 < 2 
5. Nova Vas... ra! 15 1 
6.. Vrsar < 4 ee 4 59 25 3 
7. Sv. Lovreč... 127 38 4 
Ukupno _. . 296 97 io 

Kotar Vodnjan: 


8. Svetvinčenat. . 1. 164 15 4 
9. Marčana Paar g“ 88 21 1 
10. Krnica... 84 18 2 
11. Barban... 4... 143 26 6 

Ukupno. . 479 80 13 

Kotar Pula: 

12. Medulin np 91 21 3 
13. Altura Bai ts ko 139 17 1 
lJ4. Galežan . . . 4. 94 31 2 
15. Fazana... 4... 29 15 1 
16. Peroj. . +4... 49 7 1 

Ukupno _. . 402 91 8 

Sveukupno . 1.553 332 38 


Izboru su pristupili svi izabrani fiducijari. Izabrani su zastupnicima: 
Franjo markiz de Polesini, posjednik u Poreču, sa 24 glasa, a Pavao 
Sbis&, odvjetnik u Rovinju sa 21 glasom. 

c) Izborni kotar vanjskih općina kotara Kopar i Piran: 

Kotar Piran: 


Upisanih Izabrano 
Općina izbornika: Glasovalo: = fiducijara: 

1. Kaštel mo sig Kio 55 31 1 
2. Korte ho do oi a 37 23 1 
3. Sv. Petar... 53 32 1 

Ukupno. . 145 86 3 

Kotar Kopar: 

4. Šmarje... . 0. 89 i4 2 
5. Krkavci . . 4... 79 27 2 
6. Marezige sze, 2 mi da 108 sl 1 
7. Truške. 119 22 3 
8. Plavija. 2... 65 14 2 
9. Dekani... 0. 18 17 2 
10. Klanee. 4.4 4.0. l14 26 2 
11. Gročana . . . 4.0. 81 25 2 
12. Ricmanje am 118 19 2 
13. Boršt Mode. do 1 8 79 12 1 
14. Potpeč . 4. 100 13 2 
15. Črnikal_. . .. 0. 44 29 i 
16. Pomnjan me 122 48 1 
17. Sv. Anton... 107 25 2 
18. Osp Prodao gdo daoea 116 38 2 
19. Boljune. 2... 95 19 1 
20. Hrastovlje . . .. 56 34 1 
21. Kubed sa te) (ŽE 2 87 41 1 
22. Dolina uo ia Se 150 47 4 
23. Milje . . . 4... 88 24 6 

Ukupno _. . 1.895 545 40 

Sveukupno . 2.040 631 43 

Od 43 izabrana fiducijara pristupila su izboru zastupnika 42 i jedno- 
glasno su izabrani zastupnicima: Pavao Sardotsch, posjednik u Kopru 
i Zakarija dr. Lion, kotarski liječnik u Kopru. 


Sardotsch se odrekao mandata i na njegovo mjesto izabran je kod na- 
knadnih izbora Slovenac Ravnik, koji je došao u sabor u treće zasje- 
danje, 

d) Izborni kotar vanjskih općina Pazin i Labin: 


Kotar Labin: 


Upisanih Izabrano 
Općina izbornika: Glasovalo: = fiducijara: 

1. Vlahovo_. . 2... 23 12 2 
2. Čepić oo ee la 49 20 1 
3. Nova Vas... 40 6 1 
4. Kozljak . . 4... 46 15 1 
5. Kršan aan 45 1 2 
6. Brdo... 42 21 1 
7. Šumberg Ae hnoo E 62 16 ll 
8. Sv. Nedjelja... 29 15 3 
9. Cerovica. . 4... 30 8 1 
10. Kremenica_. . . 26 6 1 
11. Vetva AGA maki os 44 l4 2 

Ukupno. . 436 150 16 

Kotar Pazin: 

12. Žminj upon mv ra m 262 103 8 
13. Brest z mmaaranres? 25 *. 1 
14. Vranja... 41 13 l 
15. Paz deda dasa BT Said 36 22 wd 
16. Građinje Koka Lo 38 32 1 
17. Šušnjevica. . 2... 42 22 1 
18. Boljun... 84 37 2 
19. Gračišće ear 114 27 3 
20. Pićan... 149 69 4 
21. Lindar Dao ki KS 89 17 2 
22. Tinjan ja g 89 15 3 
23. Kringa... 50 +: 36 2 
24. Zamask 2.4. 40 8 1 
25. Kašćerga Aa o dira 41 17 i 
26. Grdoselo Feoopi oč a 101 31 1 
27. Zareč amar 49 10 1 
28. Beram nora 75 23 1 
29. Trviž . . 2... < 70 34 1 
30. Borut Dooa ae 53 10 1 
31. Previž POGŠIE. dana 21 12 1 
32. Novaki... 50 17 1 
33. Krbune_. 97 30 2 
34. Gologorica. . . 59 13 1 
35. Sv. Petar dA bua 106 27 2 

Ukupno _ . . 1.777 632 43 

Sveukupno . 2.213 782 59 

Od 59 izabranih fiducijara pristupilo je izboru zastupnika 54 ili 92% 
fiducijara. Izabrani su zastupnicima: Josip Parisini sa 39 i Josip de 
Susanni sa 38 glasova. 


e) Izborni kotar vanjskih općina Motovun, Buzet i Buje: 


Kotar Motovun: 


1 
2. 
3. 


Općina 
Oprtalj 
Višnjan 
Čepić 


Ukupno 


Kotar Buzet: 


. Hum 


Dane 


. Dolenja Ta 


Draguć 
Lanišće 


. Račice 

. Rakitovič 
. Roč 

. Salež 

. Hum 

. Sočerga 

. Sovinjak 
. Trstenik 
. Svi Sveti 
. Movraž 


. Vrh 


Ukupno 


Kotar Buje: 


20. 
. Grožnjan 
. Materada 
. Brtonigla 
. Kastanja 
. Momnjan 


Završje 


Ukupno 


Sveukupno 


Upisanih 
izbornika: 


278 
101 
22 


401 


534 
2.096 


Glasovalo: 


Izabrano 


fiducijara: 


DNDN==NnnNnn=w=nNNnNn== 


[ss 
A 


hbsnvan 


83 
759 

Od 57 izabranih fiducijara pristupilo je izboru zastupnika 48 fidu- 
cijara. Izabrani su: Gianpaolo marchese de Polesini, posjednik u Poreču, 


sa 36 glasova i Anđeo J. Premuda, pretor u Buzetu, sa 27 glasova. 


f) Izborni kotar vanjskih općina Cres, Lošinj i Krk: 
Kotar Lošinj: 


1 
2. 


Općina 
Veli Lošinj . 
Osor 


Ukupno 


Upisanih 


izbornika: 


76 
284 


360 


Glasovalo: 


16 
33 


49 


Izabrano 
fiducijara: 
6 
3 


9 


349 


Kotar Cres: 


Upisanih Izabrano 

Općina izbornika: Glasovalo: = fiđucijara: 
3 GF6es. lote Oe e o 58 16 / 5 
Ukupno _. . 58 16 5 

Kotar Krk: 

4. Vrbnik... 129 8 4 
5. Sv. Fuška. . .. 0. 52 T 2 
6. Omišalj upa lio 21 3 
7. Dobrinj .'. ... 127 12 5 
8. Baška Koi saa 183 10 5 
9. Draga mome Ti ga i 
10. Kornić... 49 19 1 
11. Punat koda 4 je ie la 82 12 2 
12. Dubašnica. . ... 217 lJ4 o 
Ukupno _. . 1.020, 110 28 
Sveukupno . 1.438 175 42 


Od 42 izabrana fiducijara pristupilo je izboru zastupnika 29 fiduci- 
jara. Izabrani su Mons. Frane dr. Feretić, kanonik sa 24 glasa i Iluminat 
vit. dr. Zadro, sanitetski pokrajinski savjetnik, sa 18 glasova. 

Iz letimičnog pregleda prednjih brojaka vidi se, da je nemar za izbore 
u vanjskim općinama Istre bio vrlo velik. Ako reasumiramo ove brojke 
imamo ovu sliku: 


izborni kotar: Upisano izbornika: Glasovalo: 

Volosko-Podgrad. . . 2.204 327 ili 14% 
Rovinj, Poreč, Vodnjan i : Pala 1.553 332 ili 21% 
Kopari Piran... 0.0 2.040 631 ili 30% 
Pazin i Labin... . 2.213 782 ili 35% 
Motovun, Buje i Buzet KA 2.096 755 ili 36% 
Lošinj, Cres i Krk... . 1.438 175 ili 12% 

Ukupno. . 11.544 3.002 ili 26% 


U izbornim kotarima vanjskih općina bila su ukupno 11.544. izbor- 
nika, ali od ovih su izboru fiducijara pristupila samo 3.002 ili 26% 
izbornika, dakle nešto više od jedne četvrtine. 

Slika je još žalosnija, ako promairamo brojke u pojedinim izbornim 
kotarima vanjskih općina. Najveći nehaj vidimo u izbornom kotaru: 
Lošinj, Cres i Krk, gdje je izboru fiducijara pristupilo samo 12% izbor- 
nika. Nešto je više interesa pokazao izborni kotar Volosko i Podgrad, 
i to samo 14%. Najviše interesa bilo je u izbornom kotaru: Motovun, 
Buje i Buzet, gdje je izboru fiducijara pristupilo najviše izbornika i to 
36% ili nešto više od jedne trećine. 

Izborna kurija gradova 

«Izbori u gradovima bili su dne 31. januara 1867. Rezultati su bili ovi: 


a) Grad Rovinj: U izborne listine bila su upisana 534 izbornika. Od 
ovih je pristupilo izboru 140 ili 26% izbornika. Izabran je sa 138 gla- 
sova: dr. Matteo Campitelli iz Rovinja. 

b) Grad Piran: U izborne listine bilo je upisano 396 izbornika. Od 
ovih su pristupila 122 ili 31% izbornika. Izabran je sa 80 glasova: dr. 
Oracij Colombani iz Pirana. 

c) Gradovi: Kopar i Izola: U izborne listine bilo je upisano 465 izbor- 
nika. Od ovih su pristupila izboru zastupnika 284 ili 61% izbornika. 
Izabran je sa 233 glasa: Mons. Ivan de Favento, kanonik. 

d) Gradovi: Poreč, Umag i Novigrad: U izborne listine bila su upi- 
sana 303 izbornika. Od ovih je pristupilo izboru zastupnika 138 ili 46% 
izbornika. Izabran je zastupnikom sa 108 glasova: Franjo Sbisa od Seba- 
stijana iz Poreča. 

e) Gradovi: Vodnjan, Pula, Labin i Plomin: U izborne listine bila su 
upisana 993 izbornika. Od ovih je izboru zastupnika pristupilo 257 ili 
26% izbornika. Izabran je zastupnikom sa 164 glasa: Krsto Tromba, 
pretor u Poreču. 

f) Gradovi: Motovun, Buje, Vižinada i Buzet: U izborne listine bilo je 
upisano 639 izbornika. Od ovih su izboru zastupnika pristupila 232 ili 
36% izbornika. Izabran je zastupnikom sa 186 glasova: Ivan Antun Flego 
iz Motovuna. 

g) Gradovi: Pazin, Volosko, Kastav, Lovran i Mošćenice: U izborne 
listine bila su upisana 364 izbornika. Od ovih je pristupio izboru zastup- 
nika 181 ili 51% izbornika. Izabran je zastupnikom: Andrija dr. Petris 
de Steinhafen, odvjetnik u Voloskom. ' 

h) Gradovi: Cres, Krk i Mali Lošinj: U izborne listine bilo je upisano 
455 izbornika. Od ovih je pristupilo izboru zastupnika 125 ili 28% izbor- 
nika. Izabran je zastupnikom sa 124 glasa: Franjo vitez dr. Vidulich iz 
Malog Lošinja. 

Kod verifikacije svih ovih mandata razvila se vrlo živahna rasprava, 
u kojoj je sudjelovao i dr. Feretić. 

Sabor je u ovoj drugoj sjednici ovjerovio mandate svih zastupnika i 
nato su ovi položili svečano obećanje. 

Zanimljivo je ovdje istaknuti podatke, iz kojih proizlazi: 

1. Kurija veleposjeda imala je 143 izbornika, koji biraju 5 zastupnika, 
t. j. na svako 29 izbornika dolazi jedan zastupnik. Od 143 izbornika pri- 
stupilo je izboru zastupnika samo 80 ili 56% izbornika, tako da na jed- 
nog zastupnika dolazi prosječno 16 glasova. 

2. Kurija trgovačko-obrtničke_ komore imala je 15 izbornika, koji 
biraju dva zastupnika, t. j. na svakih 7 izbornika dolazi jedan zastupnik. 
Od 15 izbornika pristupilo je izboru 10 ili 67% izbornika, tako da na 
jednog zastupnika dolazi prosječno 5 glasova. 

3. Kurija gradova imala je 4.142 izbornika, koji su birali 8 zastupnika, 
t. j. na svako 518 izbornika dolazi jedan zastupnik. Od 4.142 izbornika 
pristupilo je izboru 1.479 ili 36% izbornika, tako da na svakog zastup- 
nika dolazi prosječno 185 glasova. 

4. Kurija vanjskih općina imala je 11.544 izbornika, koji su birali 12 
zastupnika, t. j. na svako 962 izbornika dolazi jedan zastupnik. Od 11.544 

izbornika pristupilo je izboru fiducijara samo 3.002 ili 26% izbornika. 
Ovi su izabrali 305 fiducijara; t. j. od 11.544 izbornika samo 305 ili manje 
od 3% izbornika imalo je izravno pravo glasa. Ali i od ovih 305 fidu- 
cijara pristupila su izboru zastupnika samo 272, a to bi bilo nešto više 
od 2% svih izbornika. Ovdje se najbolje vidi, kakvu je nepravdu sadr- 
zavao u sebi privilegovani kurijalni sistem izbora. 


Općenito se opaža, da su izbornici pokazali vrlo slab interes za izbore. 
Zbrojimo li sve izbornike (veleposjed. trg.-obrtn: komoru, gradove i 
vanjske općine) imamo ukupno 15.844 izbornika, Od ovih je pristupio 
izboru samo 4.571 ili 29% izbornika, dakle manje od tri desetine. 

Na trećoj sjednici dne 22. februara 1867. bilo je prisutno 29 zastup- 
nika. Na dnevnom redu bio je izbor: 


dvojice zastupnika za Carevinsko vijeće u Beču. 
Glasalo je 29 zastupnika. Izabrani su sa 29 glasova: 


Franjo dr. Vidulich i 
Oracij dr. Colombani. 
S ovim danom prestao je Dobrila biti zastupnikom na Carevinskom 
vijeću u Beču. , 
Prema broju prisutnih zastupnika vidi se, da su ovoj sjednici prisu- 
stvovali i naši biskupi i da su glasovali. Inače na ovom zasjedanju nije 
nitko od njih ništa govorio osim Feretića. 


Nakon izbora zastupnika za Carevinsko vijeće prešlo se na drugu 
točku dnevnog reda: 


Izbor Zemaljskog odbora 


Asesorima ili prisjednicima kod Zemaljskog odbora izabrani su: 
a) u kuriji veleposjeda: Mate dr. Campitelli sa 5 glasova, zamjenik: 
Franjo Sbisa sa 4 glasa. 


b) U kuriji gradova i trg. obrin. komore: Amoroso dr. Andrija sa 10 
glasova, zamjenik: dr. Egidij Mrach sa 9 glasova. 


c) U kuriji vanjskih općina: Petris dr. Andrija sa 11 glasova, zamje- 
nik: Parisini Josip s 11 glasova. 


d) Cijeli sabor birao je: Krsta Trombu sa 28 glasova, zamjenik: Pavao 
Sbis4 sa 28 glasova. 


Budući da je sabor izvršio zadaću, koja mu je bila povjerena, i to: 
1. da verificira mandate izabranih zastupnika, 

2. da izabere dvojicu zastupnika za Carevinsko vijeće i 

3. da izabere novi zemaljski odbor, 


i jer su dvojica izabranih zastupnika morala putovati u Beč na sjednice 
Carevinskog vijeća, koje se sastalo dne 18. marta 1867., bio je istarski 
sabor zaključen. 

Drugo zasjedanje treće periode istarskog sabora 


22. VIII. 1868. do 30. IX. 1868. 


Druga sesija (zasjedanje) istarskog sabora trajala je od 22. augusta 
do 30. septembra 1868. Imala je u svemu 17 sjednica, i to: 


22., 24. 1 28. augusta 1868. i 


1. 3., 5., 9., 12., 14., 16., 19., 21., 24., 25., 28., 29. i 30. septembra 
1868. 


Polesini se dne 16. aprila 1868. odrekao predsjedništva sabora i 
službe zemaljskog kapetana. 


Zemaljskim kapetanom i predsjednikom sabora imenovan je dr. 
Franjo Vidulich, koji je ostao na tom mjestu 21 godinu, t. j. sve do 
svoje smrti (16. IV. 1868. do 23. I. 1889.). Njegovim zamjenikom 
imenovan je u ovom periodu Josip Parisini. 


Predsjednik Vidulich na prvoj sjednici nagoviješta »novu političku 
eru«. U čemu se sastoji ta nova era? U nepriznavanju prava i uopće 
nepriznavanju Slavena u Istri. 


Biskup Vitezić se opravdao, da ne može sudjelovati u saborskom za- 
sjedanju, jer boluje od reumatizma. 


Mons. Jurinac opravdava se, da se nalazi bolestan u Gracu i ne može 
sudjelovati kod saborskog zasjedanja. Pismo nosi datum Grac, dne 19. 
augusta 1868. 


Biskup Dobrila pismom od 22. augusta 1868. javlja, da je zapriječen 
prisustvovati sjednicama sabora, ali ne opravdava svoju odsutnost. 


Biskup Legat uopće nije ni javio, zašto ne dolazi u sabor. 


Iz ovih podataka vidimo, da je u drugom zasjedanju sabora prisutan 
samo jedan Hrvat: dr. Feretić. Biskupi nisu došli u sabor, a Mons. Ju- 
rinac je bio bolestan, pa uskoro i umro. 


Znamo, da je prvo zasjedanje bilo zaključeno 22. februara 1867. 
Prema ovome vidimo, da se sabor nije sastajao 17 mjeseci. 


Ža ovoga zasjedanja nisu zastupnici baš marljivi u pohađanju sjednica. 
Potpuni broj zastupnika nije bio nikada u saboru. Prema sjednicama 


po redu prisustvovalo je sjednicama po: 18, 18, 21, 22, 18, 18, 20, 20, 
10, 23, 22, 22, 21, 21. 20. 20, 23 zastupnika. 


Broj naših zastupnika se promijenio. Imali smo samo dva izabrana 
zastupnika: Feretića i Jurinca i tri virilista biskupa, koji nisu prisu- 
stvovali sjednicama ovog zasjedanja. 

Na prvoj sjednici sabora dne 22. augusta 1868. bila je na dnevnom 
redu verifikacija naknadnih izbora za vanjske općine kotara Podgrad 
i Volosko. Pređašnji zastupnik Klinkowstr&m se na mandatu zahvalio. 
Rezultat naknadnih izbora bio je ovaj: 


23 RAD 30 353 


Kotar Volosko: 


Upisanih Izabrano 

Opsčina izbornika: Glasovalo: = fiducijara: 
1. Veprinac... 182 43 4 
2. Mošćenice... 4. 137 15 4 
3. Berseči. 2... 59 14 2 
4. Lovran... 96 ri 3 
5. Kastav... . 695 23 25 
Ukupno . . 1.169 102 38 

Kotar Podgrad: 

6. Podgrad . . . 4.0. 413 75 13 
7. Materija o ioidia 4š 356 22 li 
8. Jelšane_. . 4... 240 18 8 
Ukupno _ . . 1.009 115 32 
Sveukupno . 2.178 217 70 


U Kastvu je izabrano više fiducijara, nego što je izbornika pristupilo 
izboru. 

Od 70 izabranih fiducijara pristupilo je izboru zastupnika 68. Gla- 
sovalo ih je 66. Komisija nije pripustila glasovanju župnika Urbana 
Gollmayera i Ivana Deklevu, jer nisu imali legitimacije. Ovi protiv ioga 
postupka prosvjeduju. Većinom glasova izabran je Henrik pl. de Cle- 
sius, savjetnik namjesništva i upravitelj preture u Voloskom. Njegov je 
mandat verificiran. 

Dne 4. januara 1868. bili su u Poreču naknadni izbori za kuriju vele- 
posjeda, jer se Ivan dr. Lugnani na mandatu zahvalio. Od 142 izbor- 
nika glasovalo je 39, te je sa 37 glasova izabran dr. Herkul Boccalari, 
odvjetnik u Puli. Njegov je mandat verificiran. 

.Na prvoj sjednici čita se vladin prijedlog o općinskom pravilniku. 
Feretić u raspravi živo sudjeluje. Većini on silno smeta i njegovi se 
prijedlozi uopće ne prihvaćaju. 

U sedmoj sjednici dne 9. septembra 1868. predložio je zastupnik Co- 
lombani, koji je ujedno i zastupnik na Carevinskom vijeću, da se ukinu 
tri zastupnika virilista i poziva Zemaljski odbor, da _ već u ovoj ili 
budućoj sesiji predloži saboru zakonski prijedlog u tom smislu. 

Na osmoj sjednici dne 12, septembra 1868., predsjednik na početku 
sjednice komemorira smrt zastupnika Jurinca ovim govorom: 

Glas nam je donio žalosnu vijest o smrti jednog našeg člana ovog 
zbora, koji je sudjelovao u zemaljskom zastupstvu gotovo od njegova 
prvog utemeljenja i koji ostavlja časnu uspomenu o sebi kod svih onih, 
koji su se s njim u ovoj dvorani susretali. Zbog teške bolesti, kojoj je 
posljedica ovako kobna, nije mogao u ovom zasjedanju biti među nama, 
ni dobiti priznanje i od današnjeg sabora za svesrdnu ljubav, koju je 
nosio prema svojoj domovini i čvrstu volju spojenu s marljivom radi- 
nošću, koju je razvijao svaki puta, kada se radilo o dobru domovine. 
Njemu mir! Njegovo je djelovanje nama na utjehu, da ustrajemo u našoj 
misiji, a potomcima neka služi kao poticaj za velikodušno natjecanje. 

Ja držim da ne ću pogriješiti pozivajući visoki sabor, da dade izraz 
svoje žalosti radi gubitka poštovanog kolege zastupnika Mons. Mateja 
Jurinca i da to izrazi dižući se sa sjedala.« (Svi ustaju). 

I tako je smrt počela kositi naše prve borce u istarskom saboru. 


U osmoj sjednici dne 12. septembra 1868., Colombani je svoj prijedlog 
iz jučerašnje sjednice obrazložio. Glavna misao mu je: U saboru imamo 
i onako dosta svećenika, pa ako tu budu još i tri biskupa, onda ćemo 
u saboru imati jedan stališ, koji ima sve prednosti. Svaki privilegij osoba 
ili reda je zlo. Imamo tri biskupa, i tri svećenika, dakle u svemu 6 
.svećenika od 30 zastupnika, dakle jedna petina sabora pripada stranci 
svećenika. Takva šta nema ni u Innsbrucku. Ja poštujem tri svećenika, 
što ih je narod izabrao. Ako se zakon ne promijeni i ako ostanu i dalje 
tri privilegovana mjesta, svećenstvo će i u saboru imati preveliki 
utjecaj. Ovdje ne raspravljamo teološke teme ni duhovne dogme. Čemu 
nam biskupi u saboru? U drugim pokrajinama biskupi, iako imaju 
pravo dolaziti u sabor, oni ne dolaze. 


O predmetu se raspravljalo i na 10. sjednici sabora dne 16. septembra 


1868. 


U ovoj je sjednici govorio Favento protiv Colombanijevog prijedloga. 
Prigovara Colombaniju, koji je za svećenstvo rekao da je »kasta«. 
Kaste su najstarija institucija, u kojoj je bilo bilno to, da su djeca 
zaposjela ista socijalna mjesta, koja su uživali njihovi roditelji. Sve- 
ćenici su isto, što i činovnici ili vojnici. Mi smo sinovi ovoga naroda i 
poznamo njegove potrebe. U Istri su dvije narodnosti, talijanska i sla- 
venska, pa ima i takvo svećenstvo. Slavenski svećenici ćute slavenski, a 
talijanski ćute talijanski. Colombani je rekao, da biskupi imaju pravo 
učestvovati na sjednicama sabora, ali da to nije njihova dužnost, Ali 
svako pravo ima i odgovarajuću dužnost. Ako oni imaju pravo prisu- 
stvovati i glasovati, naša je dužnost, da ih smatramo članovima sabora. 
Njihova odsutnost nije ostentativni protest, već jedan mudri akt. Pri- 
jedlog Colombanijev vrijeđa veličanstvenost sabora i čini mi se dje- 
tinjski (puerile). Predsjednik opominje govornika radi riječi »puerile«. 
Ako u saboru ne trebamo biskupa zato, što ne raspravljamo o teološkim 
stvarima, onda ne bismo trebali ni liječnika, jer ne raspravljamo o me- 
dicini. Nije dosta reći, da sabor može raditi i bez biskupa, već treba 
dokazati, da je njihova prisutnost i nezgodna i štetna. 


Madonizza zagovara Colombanijev prijedlog i veli, da je inkompa- 
tibilno, da biskupi sjede u saboru, jer oni ne mogu prekinuti s rimskom 
kurijom. 

Javio se Feretić. Riječi predgovornika su pogrešne. Crkvi se mnogo 
ioga predbacivalo, ali ona je triumfirala na pogreškama pogana i he- 
retika. Ako imaju biskupi virilno pravo, oni ga imaju zato, jer samo 
oni mogu valjano zastupati interese crkve. Pa i naša pokrajina je sva 
katolička, pa zašto ne bi tu mogli biti katolički biskupi, da zastupaju 
interese katolika. On ne vjeruje, da biskupi ne sudjeluju kod sjednica 
u znaku opozicije. I inače su oni izostajali od sjednica, pa nije nitko 

prigovarao. Pa i pojedini zastupnici su bili odsutni. Nas malo svećenika 
ovdje izabranih kao zastupnici, ne zastupamo crkvu, niti smo kleri- 
kalna stranka ili nekakva kasta, mi smo sinovi ove zemlje, oduševljeni 
Živim interesom za njezin napredak i njezino dobro. O tome će suditi 
naši izbornici. Dok su oni s nama zadovoljni i dok mi uživamo njihovo 
povjerenje, možemo ostati mirni. Ako je kome naša prisutnost ne- 
ugodna, slobodna mu da predloži, neka se izmijeni izborni zakon na 
način, da se svećenici proglase nesposobnim da mogu biti zastupnici. 
Samo ne znam, da li to odgovara čuvstvima liberalizma, koji se dan- 
danas posvuda toliko slavi. Mi svećenici kao zastupnici ne ležimo na 
posteljama ruža. Zato sam i ja za prijedlog Faventa, da se preko Colom- 
banijevog prijeđe na dnevni red. 

Nakon Feretića govorili su i zagovarali Colombanijev prijedlog Bar- 
san, Boccalari, Amoroso, Polesini i Lion, a osim njih povlađivala je i 
publika, koju je predsjednik morao opominjati. 

Govornicima su odgovarali Favento i Feretić. 

Na koncu je bio prihvaćen prijedlog zastupnika Liona, kojim se 
nalaže Zemaljskom odboru, da predloži izmjenu zemaljskog reda na 
način, da se glasovi virilista snize na jedan sami glas. 

Sabor nije mogao dalje raspravljati, jer nije imao kvoruma, t. j. nije 
bilo prisutno tri četvrtine zastupnika (prisutno je samo 22 zastupnika). 

Predsjednik žali, da su biskupi odsutni, a da nisu svoju odsutnost 
opravdali, ali što nema drugih zastupnika, to predsjedniku nije krivo. 
Međutim smo vidjeli, da su opravdali svoju odsutnost Vitezić i Dobrila. 

Ali Talijanima nije bio dovoljan Colombanijev prijedlog. 

U osmoj sjednici dne 12. septembra 1868. predložio je zastupnik 
Campitelli: »Sabor se sastoji od 27 zastupnika, mjesto 30, ne računajući 
tri virilna glasa«. 

I o ovom prijedlogu raspravljalo se na 10. sjednici dne 16. septembra 
1868., dakle na istoj sjednici, na kojoj se raspravljalo o Colombanijevu 
prijedlogu. Campitelli obrazlaže svoj prijedlog, da se ne računaju kao 
članovi za to, što se još nisu pojavili u saboru, niti su opravdali svoju 
odsutnost. Ali ni o ovom prijedlogu se nije moglo raspravljati, jer u 
saboru nije bilo kvoruma. 

O prijedlozima Colombanijevu i Campitellijevu raspravljalo se po- 
novo na 17. sjednici dne 30. septembra 1868., dakle na posljednjoj 
sjednici ovog zasjedanja. Prisutna su 23 zastupnika, ali kada se o stvari 
počelo raspravljati, izašao je iz sabornice Flego. Sabor opet nije imao 
kvoruma. 

Colombanijev prijedlog je glasio: Sabor poziva vladu, neka se ukinu 
virilni glasovi i prelazi se na dnevni red. 

Nadalje je Colombani predlagao, neka se o prijedlogu glasuje poime- 
nično, i njegov je prijedlog prihvaćen. : 

Lion nije suglasan s moltivacijom, jer je on predlagao, neka ostane 
barem jedan virilista. S njim su suglasni Susanni i Sardotsch. 

Feretić predlaže, neka se jednostavno prijeđe na dnevni red. I za 
ovaj se Feretićev prijedlog glasovalo poimenično, ali je propao. Gla- 
sovalo je za nj samo 6 zastupnika: Favenlo, Feretić, Lion, Sardotsch, 
Susanni i Zadro, a protiv 16 zastupnika. 


Nato se prešlo na glasanje za prijedlog, da se ukinu virilni glasovi i 
da se prijeđe na dnevni red. Ovaj je prijedlog prihvaćen sa 16 protiv 
6 glasova. 


A kad je došao na dnevni red prijedlog Campitellijev, sabor je pri- 
hvatio drugi prijedlog: Budući da je suvišno sada baviti se Campitelli- 
jevim prijedlog, jer je zasjedanje pri koncu, sabor prelazi na dnevni 
red. 

Iz ovog kratkog pregleda vidi se, da je većina talijanskih zastupnika 
napadala biskupe tobož kao takve, ali se vidi, da su ih napadali ponaj- 
više poradi toga, jer su sva trojica bili Slaveni. Naši biskupi pri raspra- 
vama nisu tajili, da su Slaveni, dapače su to uvijek isticali. Legat je prvi 
ustao na obranu slavenskog jezika, a učinio je to i Vitezić, a kasnije i 
te kako i sam Dobrila. Da su slučajno ova tri biskupa bili Talijani, 
sigurno u saboru ne bi bilo došlo do ovako oštre i žučljive rasprave. 


Pazinska općina molila je, da fratarsku gimnaziju u Pazinu država 
pretvori u talijansku. Zemaljski je odbor tu molbu sproveo u Beč dd. 
3. HI. 1868. br. 593, makar da je vlada već odredila, da koparska 
gimnazija bude talijanska. Pazinska općina upravila je istu molbu i 
izravno Carevinskom vijeću u Beč. Slovenski zastupnik Svetec pred- 
lagao je u Carevinskom vijeću dne 18. III. 1868., neka se kod određi- 
vanja nastavnog jezika na pazinskoj gimnaziji uzme u obzir i slavensko 
pučanstvo Istre, ali je Carevinsko vijeće njegov prijedlog odbilo, jer da 
nema molbe ovog naroda. Brzo su se slavenski zastupnici pobrinuli, 
da su i neke općine poslale molbu, da pazinska gimnazija bude hrvatska. 
Slovenski zastupnici, koji su se za tu stvar zauzeli, bili su: Svetec, 
Pintar, Toman i Barbo. Općine, koje su poslale molbu, da fratarska 
gimnazija u Pazinu bude hrvatska, bile su ove: Sv. Anton, Boljune, 
Boršt, Kubed, Hrastovlje, Črnikal, Dolina, Gročana, Marezige, Osp, 
Očisla-Klanec, Pomnjan, Plavija, Poipeč, Ricmanje, Truške, Dekani, 
Podgrad, Materija, Jelšane, Kastav, Veprinac, Berseč, Dolenja Vas, 
Krnica, Peroj, Šumbreg, Brdo, Kozljak, Omišalj, Dobrinj i Vrbnik. 


Namjesništvo je dopisom od 13. VI. 1868. br. 1255 P, odgovorilo, da 
u Primorju već postoje dvije talijanske gimnazije, pa ako bi došlo do 
promjene nastavnog jezika na pazinskoj gimnaziji, pravedno bi bilo, da 
to bude u korist slavenskoga i njemačkoga jezika. 


Zemaljski odbor je dopisom od 29. V. 1868. br. 1489. poslao cijeli 
elaborat u pogledu gimnazije u Pazinu zastupnicima Vidulichu i Colom- 
baniju, da izjave ministru, ako nema gimnazija u Pazinu biti samo tali- 
janska, nego da ostane njemačka, ili da postane talijansko-slavenska, 
onda bi bilo bolje u interesu »della civita dell Istria«, da se posvema 
ukine. 


Colombani je u 17. sjednici istarskog sabora dne 30. septembra 1868. 
rekao, da su slavenski zastupnici i općine u Istri zahtijevali ništa 
manje, nego da pazinska gimnazija bude talijansko-hrvatska, a ona u 
Kopru talijansko-slavenska. 


Znamo uostalom, da je hrvatska gimnazija u Pazinu otvorena jedva 


1899. godine. 


U izvještaju Zemaljskog odbora dd. 20. septembra 1867. br. 2.400, 
navodi se, kako su slovenski zastupnici iz Kranjske zahtijevali u Care- 
vinskom vijeću u Beču, da se dio Istre (bivše austrijske Istre), priključi 
Kranjskoj. Zemaljski odbor je poduzeo sve korake, da to osujeti, pa je 
čak naručio dru. Petru Kandleru, neka šastavi monografiju o Istri, u 
kojoj se dokumentarno dokazuje, kako Istri moraju ostati granice, koje 
ima, i sve ove dokumente Zemaljski je odbor poslao istarskim zastup- 
nicima na Carevinskom vijeću u Beču. Osim toga je Zemaljski odbor 
upravio memorandum Ministarstvu unutrašnjih poslova dd. 20. sep- 
tembra 1867. br. 1349, u kojem se ističe, da je Istra talijanska pokra- 
jina, koja poznaje »una sola lingua civile, ch? e italiana«, 


U 8. i 9. sjednici dne 12. i 14. septembra 1868. raspravljalo se o 
općinskom redu i svi su prijedlozi Feretićevi bili odbijeni, jer su Ta- 
lijani htjeli da stvore samo velike općine, da mogu lakše vladati svuda 
u Istri, što je po njegovu mnijenju bilo i protiv historijskih prava i 
protiv ekonomskih interesa pojedinih općina. 

Feretić je na 9. sjednici dne 14. septembra izjavio, da se usteže i da 
ne će sudjelovati kod raspravljanja tog zakona, pa ako on kod gla- 
sanja ostane sjedeći, to nema nikakva značenja. Slično je izjavio više 
puta i kod raspravljanja nekih drugih predmeta. 


Najviše ga je revoltiralo to, što je Zemaljski odbor predlagao, da bude 
jedna općina za Vrbnik, Garicu, Dobrinj, Soline i Sužan. Feretić je 
predlagao, da budu dvije općine ito za Vrbnik i Garicu jedna, a druga 
za Dobrinj, Soline i Sužan. On je taj svoj prijedlog svestrano obrazložio, 
ali je sabor njegov prijedlog zabacio. 


Tada je Feretić u 15. sjednici dne 28. septembra 1868. izjavio, da 
budući da nije uspio nijednim svojim prijedlogom, drži suvišnim, i 
usteže se, da učini bilo kakvu primjedbu prijedlogu Zemaljskog od- 
bora, koji se odnosi na općinu Bašku. 


Spomenuo sam, da je on bio u ovom zasjedanju jedini Hrvat u sa- 
boru. I nije bilo predmeta, kod kojega se nije oglasio. Govorio je kod 
rasprave zakona o plaćanju takse na pse, o zavodu gluhonijemih u 
Gorici, o gradnji željeznice _ Sv. Petar-Rijeka, o ezoneru zemljarine 
na Kvarnerskim otocima, o dužnosti đaka, koji uživaju potporu, da uče 
slavenski jezik, o zakonu o ujedinjenju i razdiobi općina, o nagradama 
za uzgoj krčkih konja (poni), o ukidanju virilnih glasova, o statutu 
grada Rovinja, o novoj organizaciji općina, o zakonu o nadzoru škola i 
o novoj organizaciji općina na otoku Krku. 

Treće zasjedanje treće periode istarskog sabora 


22. IX. do 30. X. 1869. 


Treće zasjedanje (sesija) istarskog sabora trajalo je dulje negoli 
drugo. Imalo je ukupno 18 sjednica, i to: 

22., 23. i 28. septembra 1869. 

2., 6., 9., 13., 16., 19., 20., 21., 23., 25., 26., 27., 28., 29. i 30. oktobra 
1869. 

Na prvoj sjednici predsjednik Vidulich priopćuje, da su biskupi Legat 
i Vitezić javili, da ne će sudjelovati na sjednicama ovog zasjedanja. 

Za Dobrilu ne veli ništa, ali se iz stenografskih zapisnika vidi, da nije 
ni on sudjelovao u ovom zasjedanju. ' 

Iz početka je u saboru samo naš zastupnik Feretić. 

Iz izvještaja Zemaljskog odbora proizlazi: 

a) Umro je zastupnik Borghi. Naknadnih izbora za njegov mandat 
nije bilo. (Trgovačka komora). 

b) U toku drugog zasjedanja umro je zastupnik  Jurinac (10. IX. 
1868.). Kod naknadnih izbora izabran je Stepancich, koji je zastupao 
ovaj kotar (Volosko-Podgrad) od 16. novembra 1868. do 25. oktobra 
1869., kada mu je mandat poništen, jer nije dolazio u sabor. Naknadnih 
izbora nije bilo. 

c) Odrekli su se mandata: Tromba, Clesius i Mrach. Naknadnih izbora 
za njihova tri mandata (Tromba gradovi: Vodnjan, Pula, Labin i Plo- 
min, Clesius vanjske općine kotara Volosko i Podgrad, Mrach kurija 
veleposjeda) nije bilo. 

d) Dne 13. septembra 1869. odrekao se mandata Sardotsch (kurija 
vanjskih općina Kopar i Piran). Kod naknadnih izbora dne 8. oktobra 


1869. izabran je na njegovo mjesto Slovenac Ravnik, koji je došao u 
sabor u 12. sjednicu dne 23. oktobra 1869. 


O Ravniku treba reći ovo: 


Verifikacija njegova mandata bila je u 8. sjednici dne 16. X. 1869. 
Iz izvještaja Zemaljskog odbora, koji je podnio izvjestitelj Petris, pro- 
izlazi, da su izbori bili određeni prvobitno za dan 30. IX. 1869., ali se 
nisu održali, jer je u isto vrijeme bilo i novačenje, pa su se ovi izbori 
održali dne 8. oktobra 1869. U izvještaju se veli, da su izbori provedeni 
u redu u smislu postojećih zakonskih propisa. 

Izborni kotar sastojao se od 23 općine, u kojima je bilo 1909 izbor- 
nika. Od ovih je pristupilo izboru fiducijara 414 izbornika, koji su 
izabrali 43 fiducijara. Od ovih je pristupio izboru zastupnika 41 fidu- 
cijar, te je golemom većinom od 40 glasova izabran svećenik don Franjo 
Ravnik, učitelj c. kr. gimnazije u Kopru. 

Novoizabrani zastupnik don Franjo Ravnik upisan je u izborne listine 
grada Kopra kao svećenik i učitelj c. kr. gimnazije. Zemaljski odbor 
predlaže: 

Sabor zaključuje: Valjan je i odobrava se izbor velečasnoga don 
Franje Ravnika zastupnikom istarskog pokrajinskog sabora za vanjske 
općine Kopar-Piran. 

Ovo navodim za to, što Spinčić tvrdi, da je Ravnik 1867. izabran 
zastupnikom u pokrajinski sabor, ali mu je saborska većina poništila 
izbor. Spinčićevi su podaci netočni, jer je on biran u sabor 1869. i 
njegov izbor nije bio poništen.! 

Netočan je u pogledu Ravnika i Carlo de Franceschi, koji tvrdi, da 
je Ravnik bio župnik u Kaštelu, iako o njemu govori vrlo lijepo, da je 
bio uman i uljudan (uomo dingegno e di mogi gentili) i navodi, da je 
izjavio, da ne će govoriti slavenski, nego talijanski.? 

Dok Spinčić navodi, da je Ravnik bio župnikom u Kortama, De Fran- 
ceschi veli, da je bio u Kaštelu, a iz izvještaja Zemaljskog odbora pro- 
izlazi, da je biran zastupnikom kao učitelj gimnazije u Kopru. Ja ne 
tvrdim, da Ravnik nije mogao biti župnikom u Kortama ili u Kaštelu, 
ali ne 1869., kada je biran u sabor, nego valjda kasnije. 


Prema stenografskom zapisniku Ravnik je došao u sabor u 12. sjednicu 


sabora dne 23. oktobra 1869. 


Predsjednik poziva poštovanog zastupnika don Franju Ravnika, koji 
danas prvi put prisustvuje, da pristupi predsjedničkom stolu, da položi 
svečano obećanje. 

Ravnik, prije negoli položi svečano obećanje, moli predsjednika za 
kratko objašnjenje. On je rekao: 


Pretpostavljam, da visoki sabor dopušta svakom zastupniku pravo da 
raspravlja saborske predmete u onom jeziku pokrajine, kojega on bolje 
poznaje. Budući da dobro poznajem svoj materinski jezik, koji je sla- 
venski, a talijanski samo djelomično, mogao bih upotrebljavati prvi, ali 
da ne govorim zidu, i da budem razumljiv svima, svojevoljno se odričem 
toga svoga prava, moleći poštovanu gospodu, da mi oproste, ako se u 
talijanskom jeziku ne budem mogao izraziti s onom jasnoćom (točnošću), 
koja je potrebna u jednom parlamentu. (Odobravanje). 

Predsjednik je nato rekao: Opažam, da zakon dopušta svakom zastup- 
niku upotrebu pokrajinskog jezika i da prema tome ne treba nikakve 
izjave od strane visokog sabora, da se prizna pravo, koje ima svatko da 
govori u svom jeziku, ali sam sa zadovoljstvom slušao svojevoljno 
odreknuće od ovog prava sa strane poštovanoga Ravnika i da će govoriti 
u jeziku pokrajine, koji razumiju svi zastupnici. 

Nato se Ravnik uputio predsjedničkom stolu i pročitao svečano 
obećanje. 

Navodim ovaj dio stenografskog zapisnika u cijelosti u talijanskom 
originalu: 


! Vjekoslav Spinčić: Crtice iz hrvatske književne kulture Istre. Zagreb, 1926. str. 
95. Istu netočnost donosi i »Naša Sloga« 1884. : 


* De Franceschi 0. c. str. 189. i 190. 

Presidente: Intervenendo oggi per la prima volta Fonorevole deputato 
don Francesco Ravnik, lo invito a portarsi al banco della Presidenza 
onde pronunciare la solenne promessa. 


Ravnik: Prima di fare la mia solenne promessa, prego il signor Pre- 
sidente di permettermi una breve osservazione. 


Io suppongo che PEccelsa Dieta accordi ad ogni singolo deputato il 
diritto di pertrattare gli argomenti dietali in quella lingua del paese 
ch'egli conosce meglio. Conoscendo io a dovere la mia madre-lingua che 
& la slava, e conoscendo in parte la lingua italiana, potrei fare uso della 
prima, ma per non parlare al muro, e per essere intelligibile a tutti, 
rinunzio spontaneamente a questo mio diritto, pregando;questi onorevoli 
Signori di compatirmi se nella lingua italiana non potro esprimermi 
sempre con quella precisione voluta in un parlamento (segni di appro- 
vazione). 

Presidente: Io mi permetto di osservare che la legge accorda ad ogni 
deputato Puso d*una lingua del paese, che di conseguenza non occorre 
nessuna dichiarazione da parte dell'Eccelsa Dieta, per riconoscere il 
diritto che ha ognuno di parlare nella popria lingua, intesi per altro con 
piacere la rinunzia spontanea di questo diritto da parte dell on. Ravnik 
e la dichiarazione di voler parlare nella lingua veramente colta del paese, 
e intesa da tutti i signori Deputati. 


(L'on. Ravnik si reca al banco della presidenza e legge la solemne 
promessa). 


Ja sam ovo namjerno iznio i u talijanskom originalu, jer su talijanski 
zastupnici bezbroj puta predbacivali našim zastupnicima, što se i oni ne 
odreknu prava govora u hrvatskom jeziku, kako je to učinio 1869. godine 
zastupnik Ravnik. Iako je Ravnik to jamačno učinio u najboljoj namjeri, 
nije učinio baš najbolju uslugu našoj stvari. Ali eto, i predsjednik sabora 
veli, da ima svaki zastupnik pravo govoriti u svom jeziku, ali nije nikada 
poduzeo ništa, da naši zastupnici mogu to pravo mirno i slobodno upo- 
trebljavati, a još manje, da bi njihovi slavenski govori bili ubilježeni u 
stenografske zapisnike sabora.! 


!I u novije vrijeme citiraju Talijani ovu Ravnikovu izjavu. Tako je i na 
sjednici općinskog zastupstva u Trstu dne 29. X. 1949. zastupnik Dekleva »dopo 
aver chiesto la parola, ha iniziato il suo dire in lingua slovena. Dai banchi della 
maggioranza s' & levato un unanime grido di disapprovazione ed il Sindaco ha 
voluto dare un saggio della sua erudizione spiegando al consigliere sloveno come 
alla Dieta del 1886 a Parenzo (nije to bilo 1886., nego 1869. godine), il parrvco di 
Castelvenere (ne župnik u Kaštelu, nego profesor slavenskog jezika na talijanskoj 
gimnaziji u Kopru) — pur riconoscendo essere suo diritto esprimersi nella madre- 
lingua slava, abbia invece voluto parlare in italiano. Riprende quindi la parola il 
consigliere Dekleva, questa volta in lingua italiana, ed esprime il profondo dolore 
del popolo sloveno nel vedersi proibita Vespressione della sua lingua. Chiede quindi 
che il punto del verbale il quale definisce la lingua slovena »lingua incomprensibile«, 
venga sostituito con la frase »lingua slovena«, in quanto i triestini potranno definire 
lingua incomprensibile il cinese, mentre anche se non I'hanno studiato, comprendono 
almeno se uno parla sloveno. (Corriere di Trieste, 30-X-1949. No. 1346). 


361 


Proizlazi iz navedenoga, da je iz početka ovog zasjedanja u saboru bio 
od naših zastupnika prisutan samo Feretić. 


U trećoj sjednici dne 23. septembra 1869., Feretić se protivi prijedlogu 
zastupnika Madonizze, koji je htio, da se zakon kojim se htjelo izmijeniti 
$ 30 pokrajinskog zakona od 8. II. 1869., koji se odnosi na nadzor škola, 
raspravi u isti dan u prvom, drugom i trećem čitanju, navodeći, da je 
ovaj prijedlog protivan Pravilniku, koji u 6 32. veli: »Svaki zakonski 
prijedlog mora biti pročitan u saboru tri puta u tri različne sjednice«. 

Predsjednik daje pravo Feretiću. 

U 4. sjednici dne 2. X. 1869. raspravlja se o zakonu o dužnosti polaska 
škole od 6-12 godina. Feretić opaža, da država, odnosno vlada, preko- 


račuje svoje pravo obavezujući djecu na polazak škole. Tajavljnje: da se 
usteže od glasovanja. 


U 6. sjednici dne 9. X. 1869., podapiće Feretić prešni prijedlog Amo-. 
rosa, koji se odnosi na promjenu zakona o novačenju vojnika. 


U 7. sjednici dne 13. X. 1869., Feretić pri raspravi zakona o upravi 
imanja bratovšćina bivše mletačke republike prigovara izmjeni imena 
dvaju mjesta poreskih općina Vrbnika i Baške i postavlja upit u pitanju 
nekih ograničenja imanja bratovšćine. 

U 8. sjednici dne 16. X. 1869., Feretić ispravlja ak 7. sjednice u 
pogledu njegova pitanja o ograničenju imanja bratovšćina. 


U 12. sjednici dne 23. X. 1869. protivan je i polemizira protiv pri- 
jedloga Madonizze, da se ukinu vjerski redovi i zaplijene njihova imanja. 


Isti je prijedlog postavio zastupnik Madonizza i u 39. sjednici austrij- 
skog parlamenta u Kromerižu dne 12. II. 1849., kada se raspravljalo o 
XV. članku temeljnog zakona. Više je zastupnika predlagalo izmjene. 
Prijedlog Madonizze zabilježen je u stenografski zapisnik ovako: »Alle 
religičsen Orden sind fiir alle Zukunft abgeschft. (Heiterkeit). Ueber 
die Giiter wird ein besonderes Gesetz bestimmen!« 

U 13. sjednici dne 25. X. 1869., predlaže Feretić dopunu zakona o 
naplati bolničkih troškova od strane općina pokrajinskom fondu. 

U 15. sjednici dne 27. X. 1869., prihvaćen je Feretićev prijedlog, kojim 
se određuje 10. august (Lovrenčevo), kao dan kada će se podjeljivati 
nagrade uzgajateljima konja (poni) na otoku Krku. 

U 16. sjednici dne 28. X. 1869., sudjeluje Feretić u raspravi o zaštiti 
"ptica korisnih poljodjelstvu. 

U 17. sjednici dne 29. X. 1869., sudjeluje Feretić u raspravi pokrajin- 
skih proračuna za 1870. godinu. 

U 18. sjednici dne 30. X. 1869., Feretić je protiv nacrta zakona za 
izravni izbor zastupnika u Carevinsko vijeće i zagovara, da zastupnici po- 
krajine zadrže pravo birati zastupnike u Carevinsko vijeće. 

U toku rasprave o promjeni zakona za pokrajinski sabor govori Feretić 
u prilog izbornih kotara vanjskih općina, neka se broj njihovih mandata 
povisi od 12 na 14. 


Osim toga Feretić je govorio i o ezoneru za godinu 1870. i o ukinuću 
blagdana. 


Ravnik je došao u sabor dne 23. X. 1869. na 12. sjednicu, kada je po- 
ložio. svečano obećanje i dao prije navedenu izjavu, da će u saboru go- 
voriti talijanski, iako ima pravo govoriti slavenski. 

< U 15. sjednici dne 27. X. 1869., sudjelovao je Ravnik u raspravi o 
nacrtu zakona o utemeljenju mjesta putujućeg učitelja poljodjelstva i 
predlaže, da bi taj učitelj morao poznavati i slavenski jezik. 

U 16. sjednici dne 28. X. 1869., Ravnik sudjeluje u raspravi o zaštiti 
ptica korisnih poljodjelstvu. 


U jednom se govoru tužio Ravnik na postupak vlade u pogledu ne- 
pravde učinjene slavenskom jeziku. 


U drugim se sjednicama Ravnik nije javio. On više nije biran u sabor. 


.Dne 30. X. 1869. bila je posljednja sjednica trećeg saborskog zasje- 
danja. 

Godine 1870. vlada je raspustila sve austrijske pokrajinske sabore — 
osim češkoga. — Tako je istarski sabor i ovoga puta raspušten, prije 
negoli mu je istekla šestogodišnja zakonom propisana perioda. 


Godine 1870. imali smo nove izbore za četvrti istarski sabor. 


ČETVRTA PERIODA ISTARSKOG SABORA 


20. VITI. 1870. do 4. IV. 1877. 


Četvrta perioda istarskog sabora imala je redovito svake godine po 
jedno zasjedanje (sesiju), tako da je u ovoj periodi bilo 7 zasjedanja. 


Patentom od 21. maja 1870., raspušteni su svi pokrajinski sabori 
Austrije, osim češkoga. 


Namjesništvo u Trstu objavom od dne 17. juna 1870. br. 5959. odre- 
dilo je nove izbore za istarski sabor, i to: 


10. jula 1870. za vanjske općine, 
14. jula 1870. za gradove i trgovačku komoru, 
18. jula 1870. za veleposjed. 


Izbori su se izvršili na temelju novog izbornog zakona, prema kojemu 
se sabor od 1870. godine sastojao od 33 zastupnika, i to: 


3 virilista i 
30 izabranih zastupnika. 

U kuriji veleposjeda i trg.-obriničke komore nije novi zakon donio 
nikakvih promjena. 

Promjene su nastale u kuriji gradova i u kuriji vanjskih općina. 

Talijanskoj većini nije bilo dosta, što su njihova 23 gradića (odnosno 
poreske općine), bila podijeljena u 8 izbornih kotara, i birali 8 zastup- 
nika. Oni su ovom malenom broju svojih gradića dodali još 3 i to: 
Oprtalj, Milje i Veli Lošinj, tako da je sada u izbornu kuriju gradova 
bilo uvršteno 26 gradova, odnosno njihovih poreskih općina, koje su sada 
bile podijeljene u 11 izbornih kotara i birali 11 zastupnika. Kurija gra- 
dova dobila je po novom izbornom zakonu tri mandata više, pa je tako 
i sabor dobio 33 zastupnika mjesto 30, kako je bilo dosada. 


Prije su izborni kotarevi kurije gradova obuhvaćali gradove i gradiće 
iz dvaju političkih kotara, i to: 

a) Vodnjan, Pula, Labin i Plomin (politički kotar: Pula i Pazin), 

b) Pazin, Volosko, Kastav, Mošćenice i Lovran (politički kotar: Pazin 

i Volosko), 

c) Motovun, Buje, Vižinada i Buzet (politički kotar: Poreč i Kopar), 
a novi izborni zakon je u svaki izborni kotar obuhvatio samo gradove 
(poreske općine) dotičnog političkog kotara, što se vidi iz priložene 
tablice o izbornim kotarima gradova. 

Prije su bila samo dva grada (Piran i Rovinj), koji su samostalno 
birali po 1 zastupnika, a po novom zakonu sada i grad Kopar bira sam 
svoga zastupnika, a ne kao prije u zajednici s gradom Izolom. 

Pula je još uvijek bila manja od ovih triju gradića, i ona je birala za- 
stupnika zajedno s Vodnjanom. 

U izbornim kotarima vanjskih općina nastala je također promjena u 
zaokruženju izbornih kotara na taj način, što su izborni kotari vanjskih 
općina obuhvaćali sve sudbene kotare odnosnog političkog kotara, a ne 
kako je prije bio slučaj za izborni kotar: 

a) Rovinj, Poreč, Vodnjan i Pula (politički kotar Pula i Poreč), 

b) Motovun, Buje, Buzet (politički kotar Poreč i Kopar). 

I sada _ smo imali u kuriji vanjskih općina šest izbornih kotara, od 
kojih je svaki kotar birao po dva zastupnika, ali i opet neizravno, putem 
fiducijara kao i prije. 

Zastupnik Feretić predlagao je saboru, da bi se i za izborne kotare 
vanjskih općina povisio broj mandata od 12 na 14, ali je njegov prijedlog 
u saboru bio odbijen. 


Što se tiče glasova virilista, ostalo je kao i prije, iako je saborska ve- 
ćina htjela, da se glasovi virilista ukinu. 


Četvrti sabor (četvrta perioda) bio je ovako sastavljen: | 

Izborno 
tijelo. 
(kurija) 


Virilni 
glasovi 


Veleposjed 


Trgovačka 
komora 


Gradovi, 
trgovišta 
i 
industrijska 
mjesta 


Vanjske 


općine 


Prezime i ime 
zastupnika 


Vergottini de dr. Josip 
Petris de dr. Marko 

Scampicchio dr. Anton 
Boccalari dr. Herkule 


Colombani de dr. Oracij 
Campitelli dr. Mate 
Madonizza de dr. Anton 


Vidulich dr. Franjo 
Petris de dr. Andrija 


Clesius vitez de Hinko 


Polesini de markiz Ivan 


Amoroso dr. Andrija 


Izborni kotar pina 
roj 
Biskupi: 
Trsta 1 Legat dr. Bartul 
Poreča 2. Dobrila dr. Juraj 
Krka 3. Vitezić dr. Ivan 
Cijela Istra 4. 
5. 
6. 
Ti 
8. Stradi dr. Nazarij 
Rovinj 9. Basilisco dr. Josip 
10. Venier dr. Franjo 
Kopar 11. Belli de dr. Krsto 
Piran 12. 
Rovinj 13. 
Buzet, Izola, Milje l4. 
Poreč, Umag, Novigrad 15. Sbis4a_ Franjo 
Motovun, Buje, Oprtalj, 

Vižinada 16. Flego Ivan Anton 
Pazin, Labin, Plomin NM. Covaz Anton 
Vodnjan, Pula 18. Barsan dr. Anton 
Mali i Veli Lošinj 19. 

Cres i Krk 20. 
Volosko, Kastav, Lovran, Mo- 
šćenice 21. 
Sudbeni kotari: 
Kopar, Piran, Buzet 22. Clarici Adolf 
23. Grubiša Ivan 
Poreč, Buje, Motovun 24. 
Pavao 
25. 
Pula, Vodnjan, Rovinj 26. Rizzi Nikola 
27. Bembo Toma 
Pazin, Labin 28. Parisini Josip 
29. Luciani dr. Josip 
Volosko, Podgrad 30. Rubeša Anton 
31. Marotti Franjo 
Krk, Cres 32. Feretić dr. Franjo 
33. 


Bogović Anton 


U toku četvrte periode nastale su u saboru ove promjene: 

a) Biskup Legat je umro (12. II. 1875.). U 6. zasjedanju ostalo je ovo 
mjesto nepopunjeno. U sedmom zasjedanju njegovo mjesto u Trstu po- 
kriva Dobrila. 

b) Dobrila je imenovan biskupom u Trstu (1875.), pa je u sedmom 
zasjedanju ostalo nepopunjeno njegovo mjesto u Poreču. 


e) Colombani (12) je umro (6. IV. 1873.). Kod naknadnih izbora 1874. 
izabran je Gabrielli de dr. Franjo (Nessunista), ali i on se na mandatu 
zahvalio. Kod drugih naknadnih izbora 1874. izabran je Furegoni de Dra- 
gutin Marija, koji je došao u sabor u peto zasjedanje 1874., i ostao u 
saboru do konca periode. 

d) Madonizza (14) je umro (1. IX. 1870.). Kod naknadnih izbora 1871., 
1872., izabran je triputa redom Zamarin don Ivan, ali sabor mu je svaki 
put poništio mandat. Kod četvrtih naknadnih izbora 1873. godine iza- 
bran je Madonizza de dr. Petar, koji je došao u sabor u četvrto zasjeda- 
nje i ostao u saboru do konca periode. 


e) Luciani (29) je umro 28. III. 1874. i izabran je Lazzarini-Battiala 
barun Jakov, koji je došao u sabor u peto zasjedanje (1874.) i ostao u 
saboru do konca periode. 


f) Rubeša (30) je umro 19. II. 1873. Kod naknadnih izbora izabran je 
don Anton Spinčić, koji je došao u sabor u četvrto zasjedanje (1873.) i 
ostao u saboru do konca periode. 


g) Feretić (32) se zahvalio na mandatu. U trećem zasjedanju ostalo je 
njegovo mjesto nepopunjeno. Kod naknadnih izbora izabran je pop Petar 
Žic, koji j je došao u sabor u četvrto zasjedanje 1873., ali se 1876. odrekao 
mandata i njegovo je mjesto u sedmom zašićdanji 1876. ostalo nepo- 
punjeno. 

Prema ovim podacima u četvrtoj periodi mi smo imali u saboru ove 
zastupnike: Grubiša, Rubeša (dotično Spinčić), Maroiti, Feretić (odno- 
sno Žic) i Bogović. 

Četvrta je perioda istarskog sabora za našu stranku prekretnica u našoj 
narodnoj borbi. U Trstu je 1870. godine na poticaj biskupa Dobrile i uz 
njegovu materijalnu i moralnu potporu počeo izlaziti list »Naša sloga«. 


Moji se podaci oslanjaju na službene stenografske zapisnike, koji su 
samo utoliko točni, ukoliko su naši zastupnici u saboru govorili talijan- 
ski, a njihovih hrvatsko-slovenskih govora iu nema. Hrvatske ili sloven- 
ske govore, prijedloge, interpelacije naših zastupnika u istarskom saboru 
donosila je »Naša sloga« u cijelosti ili u izvatku. 

I s obzirom na početak izlaženja lista »Naše sloge« možemo smatrati, 
da je naša narodna borba stupila u borbeniju fazu baš ove 1870. godine. 

Počeli smo samostalno nastupati u nekim izbornim kotarima vanjskih 
općina. 

U izbornom kotaru vanjskih općina: Krk, Cres i Lošinj bio je dosada 
uvijek biran Feretić i Talijan Zadro. Godine 1870. kandidira naša 

stranka u ovom izbornom kotaru naša dva kandidata (Feretić i Bogović), 
koji su bili i izabrani. Ali sada je talijanska saborska većina počela i po- 
ništavati izbor naših kandidata, što dosada nije bio slučaj. 

U petoj periodi izabran je u ovom izbornom kotaru 1877. samo jedan 
naš zastupnik (Dorčić) a drugi je zastupnik bio državni činovnik 
(Eluscheg). 

U šestoj periodi (1883.) izabran je u ovom izbornom kotaru opet jedan 
državni činovnik (Eluscheg), a drugi Talijan Bolmarcich. 

Od osme periode (1889.) dalje u ovom su izbornom kotaru uvijek 
birana dva naša zastupnika. 

Izborni kotar vanjskih općina Volosko-Podgrad bio je dugo vremena 
domena državnih činovnika. Tu su bili birani: Burger, Stanta, Klinkow- 
strom, Clesius, Stepancich. 

U prvoj periodi biran je Slovenac Samsa, odnosno Jurinac. 

Stanta je u drugoj periodi izabran ždrijebom protiv Jurinca. 

U četvrtoj periodi (1870.) birana su u ovom izbornom kotaru dva 
naša kandidata: Rubeša i Marotti. Nikada više nisu u ovom izbornom 
kotaru vanjskih općina birani ni državni činovnici, ni Talijani. 


U kuriji gradova: Pazin, Volosko, Kastav, Mošćenice i Lovran biran je 
u drugoj periodi (1861.), Hrvat Jurinac, u irećoj Talijan Petris, u četvr- 
toj državni činovnik Clesius i u petoj opet državni činovnik Terdich. Od 
šeste periode (1883.) dalje ovdje je uvijek biran hrvatski kandidat. 


U izbornom kotaru vanjskih općina Kopar-Piran biran je u drugoj 
periodi (1861.) Slovenac Samsa. Kada se odrekao mandata, izabran je 
Talijan Godigna. U trećoj periodi u trećem zasjedanju opet je biran Slo- 
venac Ravnik (1869.). U četvrtoj periodi (1870.) biran je Slovenac Gru- 
biša, u petoj Hrvat Fanris, a pri koncu ove periode 1882. i drugi Hrvat 
Vjekoslav Spinčić. Od šeste periode (1883.) dalje u ovom su izbornom 
kotaru uvijek birana dva naša zastupnika, 


U izbornom kotaru vanjskih općina Pazin-Labin, jedva u sedmoj pe- 
riodi (1889.) izabrana su tu dva naša zastupnika i nikada više nisu tu 
birani Talijani. 

U četvrtom saboru (periodi) imamo još jednu novost u saboru. Naši 
biskupi ne dolaze više u sabor. Bili su dosta i grubo napadani od talijan- 
skih zastupnika u trećem saboru. Dosada su samo svećenici zastupali 
naš narod u istarskom saboru. Jedini, koji nije bio svećenik, bio je 
Samsa, ali je on prisustvovao sjednicama sabora samo u prvom zasje- 
danju druge periode. Svećenici su bili na čelu naše borbe. Zato ih Talijani 
i toliko mrze i na njih napadaju. 

U četvrtom saboru vidimo iz početka tri naša zastupnika, koji nisu 
svećenici: Bogović, Marotti i Rubeša, kojega je kasnije zamijenio sve- 
ćenik Spinčić. Pomalo se javljaju novi borci. Od prve garde u saboru je 
samo Feretić, ali i on ozlovoljen postupkom Talijana ne dolazi više u 
sabor. 

Prvo zasjedanje četvrte periode istarskog sabora 


20. VIII. 1870. — 29. VIII. 1870. 


Prva sesija istarskog sabora bila je vrlo kratka. Imala je samo sedam 
sjednica, i to: i 

20., 21., 24., 26., 27., 28. i 29. augusta 1870. godine. 

U ovom kratkom zasjedanju saber je imao riješiti četiri predmeta: 

a) verificirati mandate izabranih zastupnika, 

b) izabrati novi zemaljski odbor, 

€) prihvatiti zemaljski obračun i proračun i 

d) izabrati dvojicu zastupnika za Carevinsko vijeće. 

Na prvoj sjednici 20. augusta 1870. čitan je izvještaj Zemaljskog odbora 
od dne 2. VIII. 1870. br. 1748. o rezultatu izbora za istarski sabor iz 
kojega proizlazi: 


Izbori u izbornim kotarima vanjskih općina: 


U izbornim kotarima vanjskih općina Istre bilo je sveukupno 11.386 
izbornika. Od ovih je pristupilo izboru fiducijara samo 1.116 ili 10% 
izbornika. U političkom kotaru Pazin bilo je sudjelovanje na izborima 
najjače, t. j. od 2.112 izbornika pristupila su izboru 423 ili 20% izbor- 
nika. Najgore je bilo u političkom kotaru Volosko, gdje je od 2.244 
izbornika pristupile izboru fiducijara samo 92 izbornika. 

Prema pojedinim izbornim kotarima vanjskih općina rezultat je bio 
ovaj: 

1. Vanjske općine kotara Kopar: U ovom izbornom kotaru bilo je 11 
općina sa 3.012 izbornika. Pristupilo je izboru fiducijara samo 305 izbor- 
nika, koji su izabrali 75 fiducijara. Od ovih 75 fiducijara pristupio je 
izboru zastupnika 71 fiducijar. Izabrani su: 


Adolf Clarici sa 45 glasova i 
Ivan Grubiša, župnik dekan u Krkavcima, sa 42 glasa. 

Sabor je njihov izbor verificirao. 

2. Vanjske općine kotara Poreč: U ovom je izbornom kotaru bilo 10 
općina sa 1.138 izbornika. U Vižinadi imalo je pravo glasa 75 izbornika, 
ali nitko nije pristupio izboru, zato nisu u ovoj općini birana 2 fiduci- 
jara. U drugim općinama bila su 1063 izbornika, ali je izboru fiducijara 
pristupilo samo 89 izbornika. Cijeli kotar morao je birati 53 fiducijara, 
ali je izabran samo 51 — manje 2 iz Vižinade, — od kojih je pristupio 
izboru zastupnika 31 fiducijar. Izabrani su jednoglasno: 

Markiz Ivan Pavao Polesini i 
dr. Andrija Amoroso. 


Sabor je njihov izbor verificirao. 


3. Vanjske općine kotara Pule: U ovom je kotaru bilo 5 općina sa 919 
izbornika. Pristupila su izboru fiducijara samo 74 izbornika, koji su iza- 

brali 38 fiducijara. Od ovih 38 fiducijara pristupilo je izboru zastupnika 
36 fiducijara, ali 5 ih nije pripušteno glasovanju, jer nisu imali sobom 
legitimacije. Izabrani su: 


Nikola Rizzi sa 31 glasom i 
Toma Bembo sa 30 glasova. 


Sabor je njihov izbor verificirao. 


4. Vanjske općine kotara Volosko: U ovom su kotaru bila 2.244 izbor- 
nika. Pristupila su izboru zastupnika samo 92 izbornika, koji su izabrali 
79 fiducijara. Od ovih 79 fiducijara pristupila su izboru zastupnika 64 
fiducijara. Proizlazi iz izbornog zapisnika — veli Zemaljski odbor u svom 
izvještaju — da su uz privolu predsjednika komisije svećenici Dubrović 
i Kraljić, koji su također bili članovi komisije, držali fiducijarima govore 
preporučujući, neka izaberu za zastupnike Frana Marottija i Antona 
Rubešu. Nakon obavljenog izbora ustanovilo se, da su izabrani: 


Anion Rubeša sa 60 glasova i 
Franjo Marotti sa 35 glasova. 


Zastupnik. Basiliseo je kod ove rasprave prigovorio, što su kod izbora 
zastupnika govorila i dva člana komisije, te je time počinjena zloupo- 
ireba, koja neka se ubuduće spriječi. 

Sabor je verificirao izbor Rubeše i Marottija. 

Rubeša je umro 19. II. 1873. Predsjednik sabora je u sjednici dne 26. 
novembra 1873. komemorirao njegovu smrt i rekao ovo: 

»Od vremena, kada smo se prošle godine rastali, dvojice naših kolega 
nema više (Rubeša i Colombani). 

Antun Rubeša, svršio je svoje dane u mladoj dobi, kada mu se smije- 
šila nada, da će još moći biti koristan svojem rodnom gradu Kastvu, 
kojemu je posvetio malo prije svoje smrti sve svoje brige primivši se 
nimalo lakog mjesta, načelnika. Bio je čovjek čvrstih načela, marljiv 
zagovornik interesa pučanstva, koje ga je poslalo u sabor. Pošten, umje- 
ren, nije uskraćivao svoj glas ni svoj rad naprednom razvitku cijele 
pokrajine. 

Sjećajmo se obadvojice preminulih, tješeći se u nadi, da nađu nasljed- 
nike u svojim krepostima.« 

Za Rubešin mandat bili su naknadni izbori dne 17. novembra 1873. 
Na drugoj sjednici sabora dne 27. novembra 1873. čitan je izvještaj Že- 
maljskog odbora o rezultatu ovih izbora, iz kojega proizlazi: 


Upisanih izabrano 

Općina izbornika: Glasovalo: = fiducijara: 
Volosko. 2.4... 16 4 1 
Kastav... 696 1 28 
Lovran... 4... 297 1 10 
Veprinac Lo a l11 9 4 
Podgrad_. . 4.4.0. 400 10 15 
Jelšane. 0. 306 20 9 
Materija... 0. 351 17 12 
Ukupno. . 2.177 78 79 


24. RAD 300 369 


Od ovih 79 fiducijara pristupio je izboru zastupnika 71 fiducijar. 
Izabran je zastupnikom: 


Antun Spinčić, župnik u Mošćenicama, 


I ovdje vidimo veliki nehaj, koji je vladao za ove izbore. Izboru je 
pristupilo manje izbornika nego što je izabrano fiducijara. Pogotovo to 
izbija u Kastvu, Lovranu i Podgradu, gdje je izboru fiducijara pristu- 
pilo manje izbornika, nego što je izabrano fiducijara, 

5. Vanjske općine kotara Lošinj: U ovome kotaru bio je 1.961 izbor- 
nik. Pristupila su izboru fiducijara samo 133 izbornika, koji su izabrali 
41 fiducijara. Od ovih je došlo u Krk — koji je sada bio mjesto izbora 
zastupnika, a dosada je to bio Mali Lošinj — na izbor zastupnika 40 fidu- 
cijara. Od ovih je bilo 5 bez legitimacije. Izborna komisija je od ove pe- 
torice trojicu pripustila glasovanju, a dvojicu nije. Glasovalo je 38 fidu- 
cijara. Komisija je proglasila izabranima: 


dr. Frana Feretića sa 20 glasova i 
Antuna Bogovića sa 20 glasova. 


Protiv ovog izbora uložena su dva protesta, i to od strane dra. Frana 
Colombisa i od općine Cresa. U protestu se navode gornje činjenice o. 
petorici fiducijara, koji nisu imali legitimacije, a zatim, da je komisija 
čekala 1 sat, dok su stigli fiducijari iz Vrbnika i zato nije izbor započeo 
u određeno vrijeme. Nadalje se tvrdi u protestu, da su izborne listine za 
izbor fiducijara bile pogrešno sastavljene. Komisiji se pripisuje pristra- 
nost. Da su pristupila izboru zastupnika i ona dvojica fiducijara, bilo bi 
ih 40. U tom slučaju izabrani ne bi imali većine. Da su se odbila i ostala 
trojica, onda bi glasača bilo 35, pa bi većina iznosila 18 glasova, ali u 
tom slučaju bi Feretić i Bogović dobili samo 17 glasova i ne bi imali 
većine, nego bi većinu imao dr. Juraj Bolmarcich, koji je dobio 18 gla- 
sova. Istina je, da su dvojica, koje je komisija odbila podneskom od 15. 
jula 1870., a koji je podnesak Namjesništvo dopisom od dne 21. jula 
1870. br. 7354 dostavilo Zemaljskom odboru, izjavili, da bi oni bili gla- 
sovali za Feretića i Bogovića, ali ta njihova izjava nema nikakve vri- 
jednosti. Zemaljski odbor bi morao predložiti, da se taj izbor poništi, 
ali to ne čini, već prepušta saboru, neka on odluči. 

Pošto je pročitano izvješće Zemaljskog odbora, razvila se vrlo živahna 
rasprava. Dr. Campitelli predlaže, da se izbor poništi. Dr. Basilisco pred- 
laže, neka se proglasi izabranim dr. Bolmarcich, a za drugog zastupnika, 
neka se raspišu naknadni izbori. Ovaj je prijedlog odbijen. Dr. Venier je 
za prijedlog Campitellija. Mons. Grubiša je za to, da se potvrdi izbor 
Feretića i Bogovića, makar da postoji dokaz, da je izborna komisija bila 
pristrana. Ako to nije moguće, onda radije podupire prijedlog dr. Ba- 
gilisca. Basilisco mu dobacuje: Prekasno! Dr. Petris zagovara Campitel- 
lijev prijedlog. 

Sabor zaključuje, da se izbor Feretića i Bogovića poništi. 

Naknadi izbori izvršili su se 9. septembra 1871. o čemu je Zemaljski 
odbor izvijestio u drugoj sesiji i to na prvoj sjednici dne 14. septembra 

1871. Od 1865. izbornika izboru fiducijara pristupila su 103 izbornika, 
koji su izabrali 44 fiducijara. Izboru zastupnika pristupilo je 30 fidu- 
cijara. Izabrani su jednoglasno: 


dr. Franjo Feretić i 
Antun Bogović. 

Sabor je njihov izbor verificirao. 

Feretić se zasitio istarskog sabora. Od 1869. on ne dolazi više u sabor. 
Zato se on dne 14. novembra 1872. na mandatu zahvalio. Kada je 5. de- 
cembra 1879. imenovan biskupom u Krku, on je kao takav postao viri- 
listom, ali se nije nikada pokazao u saboru ni do svoje smrti 19. marta 
1893. 

Budući da se Feretić odrekao mandata, bili su naknadni izbori u ovom 
izbornom kotaru dne 17. novembra 1873. Na drugoj sjednici trećeg za- 
sjedanja dne 27. novembra čita se izvještaj Zemaljskog odbora, iz kojega 
proizlazi ovaj rezultat: 


Upisanih Izabrano 

Općina izbornika: Glasovalo: | fiducijara: 
Lošinj ak gti 85 10 4 
Osor... 179 8 3 
TEST“ GLA o nae šb 352 6 6 
Krk: deo 5 e okna 640 14 10 
Omišalj... 173 9 4 
Dobrinj... 184 15 6 
Vrbnik... 106 11 4 
Baška A gu tera k & 230 42 6 
Ukupno . . -1.949 115 43 


Od 43 izabrana fiducijara pristupilo je izboru zastupnika 36 fiduci- 
jara. Izabran je: 

Petar Žic, župnik u Puntu, sa 35 glasova. 

Petar Žic bio je u saboru u četvrtom, petom i šestom zasjedanju. 
Ali je i njemu dozlogrdio istarski sabor, pa se on zahvalio na mandatu 
prije nego je istekla saborska perioda. U toj periodi nije u tom izbor- 
nom kotaru bilo naknadnih izbora, te je u sedmom zasjedanju to mjesto 
ostalo nepopunjeno. 

Na svaki način moramo konstatirati, da su u četvrtom periodu taj 
kotar zastupala dva naša zastupnika. 

6. Vanjske općine kotara Pazin: U tom je izbornom kotaru bilo 7 
općina sa 2.112 izbornika. Pristupila su izboru fiducijara 423 izbornika, 
koji su izabrali 64 fiducijara. Od 64 fiducijara pristupilo je izboru za- 
stupnika 98 fiducijara. Izabrani su: 

dr. Josip Luciani sa 43 glasa i 
Josip Parisini sa 56 glasova. 


Sabor je njihov izbor verificirao. 

Izbori u izbornim kotarima gradova: 


Izborni kotari gradova bili su sada razgraničeni u 11 izbornih kotara 
i birali 11 zastupnika. U tim izbornim kotarima bilo je ukupno 3.936 
izbornika. Izboru zastupnika pristupio je u svemu samo 781 izbornik, 

Rezultat u pojedinim izbornim kotarima gradova bio je ovaj: 

1. Grad Kopar: U izborne listine bilo je upisano 209 izbornika. Izboru 
zastupnika pristupilo je 90 izbornika. Izabran je dr. Krsto de Belli sa 
64. glasa. Sabor je njegov izbor verificirao. 


2. Grad Piran: U izborne listine bila su upisana 404 izbornika. Izboru 
zastupnika pristupio je 81 izbornik. Izabran je dr. Oracij Colombani sa 
80 glasova. Sabor je njegov izbor verificirao. 


3. Grad Rovinj: U izborne listine bila su upisana 502 izbornika. Izboru 
zastupnika pristupilo je 67 izbornika. Izabran je dr. Mate Campitelli sa 
66 glasova. Sabor je njegov izbor verificirao. X 

4. Gradovi Buzet, Izola, Milje: U izborne listine bilo je upisano 475 
izbornika. Izboru zastupnika pristupilo je 85 izbornika. Izabran je sa 
70 glasova dr. Antun de Madonizza. Sabor je njegov izbor verificirao. 

Zastupnik Madonizza je umro. Bili su naknadni izbori dne 9. septem- 
bra 1871. Od 476 izbornika pristupilo je izboru zastupnika 76 izbornika. 
Izabran je: 

don Ivan Zamarin, župnik u Izoli sa 50 glasova. 


Njegov protivkandidat dr. Silvestar Venier, odvjetnik u Buzetu, dobio 
je 26 glasova. Izborima nema prigovora. U saboru nitko ne govori protiv 
ovih izbora. Zemaljski odbor predlaže u sjednici dne Id. septembra 1871., 
da se verificira mandat Zamarina. Kod glasovanja na taj prijedlog gla- 
suje samo 7 zastupnika od 21 prisutnih. Prijedlog je pao. Zamarin je 
pismeno prosvjedovao, ali predsjednik taj njegov protest smatra kao da 
ne postoji i veli, da nije dužan, da ga saboru priopći. 

Po drugi put bili su naknadni izbori dne 2. oktobra 1871. Dne 12. 
oktobra 1871. na osmoj sjednici opet je u saboru na dnevnom redu veri- 
fikacija ovih izbora. Izvještava dr. Petris. Glasovala su 162 izbornika.. 
Zamarin je dobio 83, dakle preko polovice glasova, a protivkandidat dr. 
Venier dobio je 79 glasova. Zemaljski odbor nalazi, da je 10 glasova 
nevaljalih. Prema tome bi svaki kandidat dobio 76 glasova. Sabor je i 
po drugi put poništio Zamarinov mandat. 

Po treći put bili su naknadni izbori dne 7. oktobra 1872. U sjednici 
sabora dne 12. novembra 1872. Zemaljski je odbor podnio izvještaj o 
ovim trećim naknadnim izborima. Iz Buzeta i Milja nije nitko pristupio 
izboru, a izbornici su morali doći na glasovanje u Kopar. Od 468 izbor- 
nika pristupilo je izboru zastupnika 87 izbornika, i svi su glasovali za 
Zamarina. Izborna komisija ga je proglasila izabranim jednoglano. Ze- 
maljski odbor predlaže, da se ovaj izbor verificira. : 

Dr, Luciani priznaje, da je izbor bio pravilan. Ne bi bilo dostojno za 
sabor, da se ovaj izbor potvrdi, jer je Zamarin usmeno i preko štampe 
vrijeđao sabor, a osobito saborsku većinu. Predlaže, da se izbor Zama- 
rina ne verificira. 

Grubiša veli, da je on prvi put glasovao za verifikaciju, jer su bili 
izbori zakoniti. Drugi put to nije bilo, i on je glasovao protiv. Sada se 
ponovo ističe, da su izbori zakonito provedeni, on će glasovati za pri- 
jedlog Zemaljskog odbora. 

Marotti podupire Grubišu i veli, da bi se na ovaj način mogli isključiti 
svi oni, koji bivaju birani za parlamenat. Ako je Zamarin koga uvrijedio, 
neka ga tuži i bit će kažnjen, ali se on zato ne može isključiti, ako ga je 
narod zakonito birao. Narod nije ovdje već toliko vremena zastupan, a 
birao je već tri puta. Narod ga hoće, a ne može se protiv volje naroda, 
koju je on zakonito izrazio. Narod očekuje odobrenje sabora i on prepo- 
ručuje prijedlog Zemaljskog odbora. 

Za prijedlog je glasovalo samo šest zastupnika, i tako izbor Zamarina 
nije ni po treći put verificiran. 

Na sedmoj sjednici sabora dne 25. novembra 1872. zastupnik Marotti 
predložio je protiv poništenja njegova trećeg izbora protest Zamarinov, 
ali je predsjednik izjavio, da će 1aj protest metnuti među spise. 

Po četvrti put bili su naknadni izbori u ovom izbornom kotaru dne 
18. novembra 1873. Od 468 izbornika glasala su 174. Svi su glasovali za 
dra. Petra de Madonizzu iz Kopra. Njegov je izbor sabor verificirao, i 
on je došao u sabor u četvrto zasjedanje (1873.) i ostao u saboru do 
konca četvrte periode. 

3. Gradovi: Poreč, Novigrad i Umag: Od 257 izbornika upisanih u 
izborne listine izboru zastupnika pristupila su 34 izbornika. Izabran je: 
Franjo Sbis4. Sabor je njegov izbor verificirao. 

6. Gradovi: Motovun, Buje, Vižinada i Oprtalj: U izborne listine bilo 
je upisano 386 izbornika. Izboru zastupnika pristupila su 74 izbornika 
od kojih trojica nisu pripuštena izboru. Ispravnih glasova bilo je TI. 
Izabran je sa 43 glasa Ivan Antun Flego. Sabor je njegov izbor verifi- > 
cirao. 

7. Gradovi: Pazin, Labin i Plomin: U izborne listine bila su upisana 
362 izbornika. Izboru zastupnika pristupilo je 66 izbornika. Izabran je 
sa 63 glasa Antun Covaz. Sabor je njegov izbor verificirao. 

8. Gradovi: Vodnjan i Pula: U izborne listine bio je upisan 981 izbor- 
nik. Izboru zastupnika pristupilo je 206 izbornika. Izabran je dr. Antun 
Barsan. Sabor je njegov izbor verificirao. 

9. Gradovi: Mali i Veli Lošinj: U izborne listine bilo je upisano 307 
izbornika. Izboru zastupnika pristupilo je 130 izbornika. Od ovih 15 
nije bilo pripušteno izboru. Prema tome je glasovalo 115 izbornika. Od 
115 glasova dobio je dr. Franjo Vidulich 67 glasova. Protiv izbora uložen 
je protest. Za vrijeme rasprave ustupio je predsjednik sabora Vidulich, 
jer se tu radilo o njegovom mandatu, svoje mjesto predsjednika potpred- 
«sjedniku Amorosu, koji je vodio raspravu. Zemaljski odbor predlaže, da 
se i ovaj mandat verificira. Sabor je verificirao i Vidulichev mandat. 

10. Gradovi: Cres i Krk: U izborne listine bila su upisana 252 izbor- 
nika. Izboru zastupnika pristupilo je 55 izbornika. Izabran je dr. Andrija 
Petris sa 54 glasa. Sabor je njegov izbor verificirao. 

11. Gradovi: Volosko, Kastav, Lovran i Mošćenice: U izborne listine 
bilo je.upisano 187 izbornika. Izboru zastupnika pristupila su 82 izbor- 
nika. Izabran je sa 51 glasom Enrik de Clesius. Sabor je ovaj izbor 
verificirao. 

Izbori u trgovačko-obrtničkoj komori 


U trgovačkoj komori imalo je pravo izbora 15 članova komore. Izboru 
zastupnika pristupilo je 9 izbornika. Izabrani su jednoglasno: 


dr. Josip Basilisco i 
dr. Franjo Venier. 


Sabor je njihov izbor verificirao. 
Izbori u kuriji veleposjeda 


U izbornoj kuriji veleposjeda bio je 141 izbornik. Izboru zastupnika 
pristupilo je 60 izbornika. Izabrani su: 


dr. Josip de Vergoitini sa 59 glasova, 
dr. Marko de Petris sa 59 glasova, 
dr. Antun Scampicchio sa 56 glasova, 
dr. Herkul Boccalari sa 49 glasova, 
dr. Nazarij Stradi sa 46 glasova, 


Sabor je verificirao njihov izbor. 

Pošto su verificirani mandati svih zastupnika, ovi su položili svečano 
obećanje. 

Iz svih navedenih podataka vidi se, da su izbornici 1870. godine vilo 
malo marili za izbore, pa bi se moglo zaključiti i 10, da ni izabrani za- 
stupnici nisu uživali polpuno povjerenje izbornika. 

U prvoj sjednici istarskog sabora dne 20. augusta 1870., predsjednik 
priopćuje, da će ovo zasjedanje biti kratko, jer se već 5. septembra sa- 
staje Careviusko vijeće, pa izabrani zastupnici moraju poći na sjednice 
parlamenta u Beč. 

Sabor je bio raspušten, prije nego je protekao njegov sesenij, jer je 
bilo raspušteno Carevinsko vijeće, pa sabor opet mora birati zastupnike 
u Carevinsko vijeće. 

Na 4. sjednici 26. augusta 1870. sabor je izabrao novi Zemaljski odbor 
u koji su birani: 


Barsan, zamjenik Vergotini, 
Petris, s Sbisa, 
Amoroso, Polesini. 


Sjednica je zaključila, da se četvrti asesor ne bira. Tako je zemaljski 
sabor imao sada 3 asesora, a ne 4 kao prije. 

Nama je već poznato, da je zastupnik Feretić na 4. sjednici sabora 
dne 13. aprila 1861. predlagao, da bi Zemaljski odbor imao manje od 4 
asesora, ali je tada njegov prijedlog bio odbijen. Sada je eto sabor za- 
ključio, da ne će birati 4, nego samo 3 asesora, koje su birale tri kurije, 
a cijeli sabor nije birao kao dosada 4 asesora. 

Na 5. sjednici 27. augusta 1870. raspravljalo se o imenovanju učitelja 
poljodjelstva. 


Govore o predmetu sva tri naša zastupnika: Grubiša, Rubeša i Marotti. 
Feretića i Bogovića nema u saboru, jer je njihov mandat poništen. 


Grubiša nije zadovoljan s prijedlogom Zemaljskog odbora. Sabor je 
lani zaključio, da putujući učitelj mora poznavati slavenski jezik. On 
inače ne bi mogao poučavati u poljodjelstvu Slavene Istre, koji ne znadu 
talijanski. Dva su natjecatelja i nijedan ne poznaje slavenski jezik. Neka 
se vrši zaključak sabora. Mjesto da se troši novac za učitelja poljodjel- 
stva, koji ne će moći uspješno vršiti svoje dužnosti, neka se dade nagrada 
slavenskom poljodjelcu, koji najbolje drži u redu svoje imanje. Ja ne 
bih rado, da se novac baca uludo za putujućeg učitelja, koji bi poučavao 
više teoretski, a ne praktički. Od takve pouke ne bi bilo nikakve koristi. 
Ovo, što se kod nas radi, ja vidim, da Kras ostaje Kras — jer se ništa 
ne radi — a poljodjelski vrtovi ostaju bez stabala (voćaka). Jedan je agro- 
nom molio, da mu se pošalje 25 funti sjemenja vinove loze, da čini poku- 
šaje u okolini Bovca, A tko od nas ne zna, kako se sadi vinova loza? Ja 
ne bih htio, da se što slično dogodi i s putujućim učiteljem poljodjelstva 
u Istri. Rubeša pita zastupnika Basilisca, što će putujući učitelj poljo- 
djelstva bez znanja slavenskog jezika? On će biti gluhonijem za Slavene, 
koje ja ovdje zastupam. Najveći dio mojih izbornika ne govori drugo 
nego slovenački i hrvatski. Zar će učitelj poljodjelstva tražiti tumača 
kod svojih predavanja? A hoće li ga svagdje naći? Zato sam ja posve 
sporazuman s gospodinom Grubišom. 

Marotti odobrava i podupire Grubišu i Rubešu. Meni se čini, da se 
postupa i govori kao da u Istri Slavena ne bi bilo i ne bi se htjelo, da 
ih bude. Ali ja, koji živim u slavenskim dijelovima Istre, znam, da ih 
ima, i da tamo malo njih zna talijanski, a da nitko ne zna toliko, koliko 
treba da se razumije i okoristi obukom u talijanskom jeziku. Bio bi nam 
bez koristi takav učitelj, koji bi znao samo talijanski. Reći će se, da se 
može služiti tumačem. Nu znamo, kakav uspjeh može biti pomoću 
tumača. Ali radi toga trebalo bi da je i tumač sposoban u predmetu. A 
ne znam, gdje će se takav naći na selu. Slavena ima mnogo u Istri, da- 
pače velika većina pučanstva Istre je slavenska, zato treba da i oni dobiju 
obuku kao dobra braća i sinovi iste domovine, da i za njih vrijedi jedna- 
kost i pravednost. Neka se napusti ideja putujućeg učitelja i neka se 
dijele nagrade onima, koji dobro uređuju svoja imanja, daju dobar pri- 
mjer drugima. Ja jesam i proglašujem se Slavenom, izabran sam u Libur- 
niji i Podgradu, koji su slavenski. Od njih sam poslan u sabor, ne da 
pravim smutnje, nego da branim njihove interese i prava kao što imaju 
drugi u Istri, bez svađe i jada, u dobroj slozi, koja mora biti svima draga. 
Ako sam Slaven, nisam zato neprijatelj Talijana, dapače volim ga i do- 
kazujem to činjenicom, da-sam nastojao da naučim i da ovdje govorim 
talijanski. Kad ne bih ljubio Talijane, ne bih se nikada bio pobrinuo, 
da naučim njihov jezik. Svi, Slaveni i Talijani, snose iste terete, zato 
moraju i jedni i drugi uživati ista dobročinstva. Živimo u miru i budimo 
braća! 

Talijan Sbisa je naravno govorio protiv. 

Grubiša je ponovo odgovorio zastupniku Sbisi. Nije istina, da Slaveni 
svih općina poznaju talijanski jezik. Naprotiv, ima općina u Istri, koje 
talijanski nimalo ne razumiju. A kada bi to i bilo istina, Slaveni Istre 
snose jednake terete i dužnosti, pa moraju imati i jednaka prava. I ja 
kao zastupnik slavenskog dijela držim za svoju svetu dužnost, da branim 
njihova prava prema mojem najboljem znanju i savjesti. Neka je poljo- 
djelski kongres u Pazinu zaključio, da je dovoljno, da učitelj poljodjel- 
stva poznaje samo talijanski jezik. Ja poštujem zaključak kongresa, ali 
poštujem i zaključak sabora. Izjavljujem, da kao što mi Slaveni želimo 
Živjeti u miru i slozi s Talijanima naše Istre, tako se ja nadam, da će i 
oni biti doista liberalni ljudi, prema tome i pravedni, da će dati nama 
naše i da će tražiti načina da zajedno s nama ujedinjenim silama uzna- 
preduju naši materijalni, intelektualni i moralni interesi. 

Marotti odgovara također zastupniku Sbisi, koji je, »ako se ne varam, 
rekao, da su Talijani u većini. Ja mislim, da nisu. Ali, kad bi tako i bilo, 
kakva bi razlika mogla postojati između jednih i drugih? Koliko se sje- 
ćam, uvijek smo živjeli zajedno, imali smo uvijek iste zakone, istu 
upravu. Samo se od nekog vremena ovamo hoće praviti neke razlike, Ali 
mi smo djeca iste domovine. Što sam ja kriv, ako me rodila majka Sla- 
venka? A koja je krivnja na Talijanu, što ga je rodila Talijanka? Možda 
su Slaveni ovdje od malo vremena, a Talijani postoje od mnogo vjekova 
prije njih. Ja mislim, da ne, a možda su Slaveni stariji od Talijana. Rekoh 
prije, da Slaveni ne žele nemira. Učinite na način, da bude za sve 
jednako, i ja mislim, da za to nije potrebno da bude rata. Učinimo 
složno i sporazumno, to je moja misao i moja želja.« 

Uza sva obrazloženja naših zastupnika Talijani nisu pristajali. Na 
koncu je sabor zaključio, da se stvar i dalje proučava. 

U 7. sjednici dne 29. augusta 1870. prešlo se na izbor dvojice zastup- 
nika za Carevinsko vijeće u Beču. Glasovalo je 25 zastupnika. Izabrani su: 


Colombani de dr. Orazio sa 20 glasova i 
Vidulich dr. Francesco sa 21 glasom. 
Sabor je time dovršio svoj rad pa je zaključen, jer su dvojica izabra- 
nih zastupnika morala otputovati u Beč na zasjedanje Carevinskog vijeća. 
Time je završeno prvo zasjedanje četvrte periode istarskog sabora. 


Drugo zasjedanje četvrte periode istarskog sabora 


14. IX. 1871. — 13. X. 1871. 


Istarski se sabor sastao na drugo zasjedanje dne 14. septembra 1871. 
Ovo je bilo vrlo kratko. Održano je samo devet sjednica, i to: 

14., 15., 23., 24., 28., 30. septembra 1871. ' 

10.; 12.13. oktobra. 1871. 

Na prvoj sjednici dne 14. septembra 1871., predsjednik priopćuje, da 
je patentom od 10. augusta 1871. raspušteno "Carevinsko vijeće. 

Patentom od 11. augusta 1871. sazvani su pokrajinski sabori, koji će 
ponovo birati zastupnike za Carevinsko vijeće. 

Tako je pozvan i istarski sabor na ovo zasjedanje, da izabere ponovo 
zastupnike za Carevinsko vijeće. 

Na ovoj su sjednici verificirani mandati zastupnika Feretića i Bogovića. 

Nije verificiran mandat novoizabranog zastupnika Zamarina. 

Na 3. sjednici 23. septembra 1871., predsjednik priopćuje, da opravda- 
vaju svoju odsutnost bolesti radi: biskup Vitezić i Bogović. 

Zastupnik Feretić je prekasno dobio legitimaciju i tako izgubio paro- 
brodarsku vezu. 

U idućoj 4. sjednici dne 24. septembra 1871. predsjednik priopćuje 
Feretićevo pismo, da ne će moći prisustvovati sjednicama sabora radi 
bolesti, a bio je već pripravan za putovanje. 

Bogović moli dopust od 8 dana radi bolesti. 

Sabor je Feretiću i Bogoviću podijelio traženi dopust, tako da ovom 
zasjedanju nisu prisustvovala obadvojica zastupnika krčkog kotara, a 
vidjeli smo, da nisu bili prisutni ni na sjednicama prvog zasjedanja, jer 
su im mandati poništeni. 

Na istoj &. sjednici raspravlja se o preuređenju nekih općina. 


Rubeša zagovara. neka se stvori i posebna općina za Klanu, Lisac, 
Skalnicu i Studenu, jer bi ta općina imala i dosta duša i sredstava za 
svoj opstanak. 

Marotti predlaže iste za Mošćenice i Berseč, jer im je Lovran preda- 
leko. Stanovnika bi ove općine imale dosta, a i imale su već svoje auto- 
nomne općine. Kad već imamo ustav, onda svaikoe želi, da ima i neku 
udobnost i slobodu. Ako mislimo na štednju, onda moramo znati, da i 
oni moraju daleko putovati, moraju trošiti, pa su ovi putni troškovi veći, 
nego bi bili troškovi za uzdržavanje općine. Ovako će narod misliti, da 
mjesto konstituciju ima konstrukciju. Ne znam, zašto bi sabor bio pro- 
tivan, da dade autonomiju ovim općinama. 

Belli odgovara Marottiju, ali mu ovaj ne ostaje dužan. U Lovranu 
nemate nijednog čovjeka, koji bi mogao biti na čelu općine, a u Berseču 
imate. Bilo bi najbolje, kada bi na čelu svake općine bio učen čovjek, 
ali nije pametno, da zato moraju općinari gubiti 1-3 dana do sjedišta 
općine samo zato, da dobiju neku sitnu poivrdu od strane općine. 

Kod rasprave, kada se imaju obdržavati vojne vježbe, sudjeluju i 
Rubeša i Marotti, ali njihove prijedloge nije sabor uvažio. 

Na 5. sjednici dne 28. septembra 1871. Rubeša prigovara, što nitko 
od liburnijskih đaka nije dobio potpore, a ima ih mnogo koji uče. 

Grubiša ponavlja Dobriline riječi: »Gledajmo najprije na potrebno, 
onda na korisno i na koncu na lijepo.« S jedne strane tražimo, neka nam 
se produlji plaćanje poreza, a s druge strane irošimo, gdje baš nije tako 
velika potreba (misli na potpore đacima umjetničkih škola). 

Kod rasprave o utemeljenju poljodjelske škole govorio je Marotti. 
Stanje je kod nas ovo: Posjednici prave dugove, industrijalci kreditiraju. 
U Istri bi morale biti tri ovakve škole: jedna talijanska, a dvije slaven- 
ske, jer Slavena ima 175.000, a Talijana 80—86 tisuća. Ali neka budu i 

dvije: jedna talijanska, a druga slavenska, Gospodo! Slavena ima u Istri, 
ali se ne vide. Zašto? Spavaju. Savjetovao bih, neka se najednom ne pro- 
bude, već ih pripravite malo pomalo, postepeno. Ja posvuda u Istri, pa 
čak i ovdje pred vratima Poreča susrećem Slavene. Ja zbilja ne znam, 
zašto se za njih i u ovom slučaju pokazuje takav nehaj. Pa ipak, kao što 
nema pera, ruke ni glasa, koji bi mogao reći otkada su Slaveni u Istri, 
isto tako nema pera, ruke i glasa, koji će stići, da ih uništi. Molim sabor, 
da zasada napusti poljodjelsku školu, a neka se malo više misli na naše 
slavenske škole. Nekojim ste općinama uskratili autonomiju, jer nema 
pismenih ljudi, koji bi mogli biti načelnici. Dajte nam škole. Po starom 
zakonu svećenici su mogli poučavati djecu i njihove je škole polazilo 
tisuću i toliko djece. Po novom zakonu svećenici ne smiju držati škole. 
Općine su siromašne i ne mogu plaćati učitelja. A svećenici su radili 
badava. Sada se to ne dopušta. Pustite poljodjelsku školu i dajte nam 
škole osnovne. 

Ljutito je odgovorio Sbisa4: Zar je naša dužnost, da Slavene probudimo 
i postavimo na mjesto? 

Na 7. sjednici dne 10. oktobra 1871. predsjednik priopćuje, da biskup 
Legat opravdava svoju odsutnost radi bolesti. 

Marotti obrazlaže svoj prijedlog, neka se i Kastav i Podgrad uvrste u 
izvancarinsko područje, kao što je i ostala Istra i kako je to bilo već 
godine 1861. i 1868., jer i Kastav i Podgrad pripadaju pod Istru, imaju 
ovdje svoj sabor, amo šalju svoje zastupnike, ovdje imaju svoj zemaljski 
odbor i zajedničku blagajnu, kamo dolazi i njihov znojem zasluženi 
novac, imamo jedne zakone, iste dužnosti, pa zašto ne bismo imali i 
jednaka prava. Ali ovdje se dogodilo nešto, što se nije dogodilo nikada 
ni prije ni kasnije, otkada postoji istarski sabor. Stanje Kastva i Podgrada 
opisuje Marotti u jednoj pjesmi i moli sabor, da mu oprosti (e PEccelsa 
Dieta vorr4_compatirmi), što taj Glas Liburnije izreče u slavenskom 
jeziku. Nitko u saboru nije tome ništa prigovorio. Ta se pjesma nalazi 
štampana i u stenografskom zapisniku, pa je ovdje navodim sa svim 
tiskarskim i jezičnim pogreškama, a glasi: | 

O Liburnio Krasno ime. 

Dali u tebise, trudni Kruh jede. 

Nimam Konja, vola, ni polja. 

Usam Kamenu, i Grote zivet moram 

Plugi Verganj, teska Matika i trudne ruke moje, 
Voz, i kola, trudne noge, i tuzna pleča moje. 

Za iri do četiri Miseza, na svojem imetku. 

Komać si Živvez pridelan 

A ostalih osem oli devet Miseča, 


Moram ići po svetu Kano Čela. 
Dasi pribavim Živež za sebe i za svoju Čeljad. 


Ovo je prvi put, što su u stenografskom zapisniku istarskog sabora 
ubilježene hrvatske riječi. 

Nastavio je Marotti: Na ovaj način tuži se naš narod, jer je vezan i 
zatvoren sa svih strana i ne može općiti sa svojom braćom [stranima. 
Neka se moli, ne jedamput, već toliko dugo, dok se ne postigne, to, da 
bude cijela Istra izvancarinsko područje. 

Marottijev prijedlog podupro je Grubiša. 

Sabor je Marottijev prijedlog prihvatio jednoglasno. 

Na osmoj sjednici sabora dne 12. oktobra 1871. sabor je izabrao dvo- 
jicu zastupnika za Carevinsko vijeće u Beču. Prisutno je 27 zastupnika. 
Izabrani su: 

Colombani de dr. Orazio sa 24 glasa i 
Vidulich dr. Francesco sa 26 glasova. 


Ovo je bilo posljednji put, što je istarski sabor birao zastupnike za 
Carevinsko vijeće. Sabor je ove izbore proveo šest puta, i to: 


10. aprila 1861. . . . . . . . nije izabran nitko (Nessuno) 
16... 7186: 0 a dk Bo 8 ma »  (Nessuno) 
26. septembra 1861... . . .\ izabrani: Burger i Dobrila 

22. februara 1867... .. 0. ša Vidulich i Colombani 
29. augusta 1870... 3 Vidulich i Colombani 
12. oktobra 1871... 4... si Vidulich i Colombani 


Burger i Dobrila zastupali su Istru od 1861. do 1867., a Vidulich i 
Colombani od 1867. do 1873., dakle i jedni i drugi po šest godina. 

Na osmoj sjednici istarskog sabora prihvaćen je također prijedlog, da 
se broj zastupnika za Carevinsko vijeće poveća od 2 na 3. Do ovoga nije 
došlo, jer je kasnije saboru oduzeto pravo biranja zastupnika za Care- 
vinsko vijeće. 

Na istoj sjednici raspravljao se i zakon, kojim se promijenilo mjesto 
izbora, kako je dosada vrijedilo za gradove, da su svi izbornici morali 
dolaziti u jedno mjesto na izbor zastupnika. Po novom zakonu svaki je 
grad bio ujedno i izborno mjesto. Time su se prištedili izbornicima tro- 
škovi putovanja i gubitak vremena, a tako je izboru moglo pristupiti više 
izbornika, jer svatko nije mogao tako daleko putovati. 

Nadalje je sabor predlagao, da u saboru bude samo jedan virilista, i 
prepušta se njima, da sami odluče, koji će biskup biti u saboru. 

Predlagalo se, da veleposjed bira 7 zastupnika. 

No promjena o virilistima i broju zastupnika veleposjeda nije bila uza- 
konjena, i istarski je sabor i dalje sve do godine 1908. imao 33 zastup- 
nika: 3 virilista, 5 veleposjeda, 2 trgovačke komore, 11 gradovi i 12 vanj- 
ske općine. 

Vlada je predlagala, da državni činovnik ne može biti zastupnikom. 
Talijani su htjeli, da se u zakon uvrsti i to, da ni svećenik ne može biti 
zastupnikom. Razumljivo je, da je to bilo upereno protiv Hrvata i Slo- 
venaca, jer su samo njihovi svećenici bili i zastupnici, a rijetko kada 
Talijani. 

Grubiša je branio svećenike i rekao, da to ne bi bilo pravedno. 

Javlja se i Marotti: I on je za to, da državni činovnik ne može biti 
zastupnikom, jer to ne želi ni narod. Ali da se isključe svećenici, to nije 
razumno. Ovaj prijedlog, da se svećenici isključe, pao je. 

Marotti zagovara tajno glasanje listićima. Oni, koji su protiv tajnog 
glasanja, čine to zato, jer ne uživaju povjerenje naroda. 

Dne 13. oktobra 1871. bila je posljednja sjednica druge sesije istarskog 
sabora, pa je sabor zaključen. 

Treće zasjedanje četvrte periode istarskog sabora 
5. XI. 1872. do 3. XIIL. 1872. 


Treća sesija sabora trajala je od 5. novembra do 3. decembra 1872. U 
svemu bilo je 11 sjednica, i to: 

5., 1., 12., 19., 20., 25., 28., 30. soderibik 1872. 

Zea 3. decembra 1872. 

Na 2. sjednici dne 7. novembra 1872. predsjednik priopćuje, da se 
biskup Vitezić opravdao radi bolesti, a isto tako Rubeša. 

Bogović polaže svečano obećanje. 

Izabran je odbor za reviziju stenografskih zapisnika, i u ovaj su odbor 
birana samo 2 Talijana i 4 naša zastupnika: Bogović, Feretić, Grubiša i 
Maroiti, a Rubeša je izabran u školski odbor. Ovako su se Talijani rije- 
šili naših zastupnika, jer su u glavne odbore: političko-pravni i financij- 
ski, koji su glavni, izabrali samo svoje ljude. 

Na 3. sjednici dne 12. novembra predsjednik priopćuje, da biskup 
Legat ne može prisustvovati sjednicama. 

Na ovoj se sjednici raspravljalo o prijedlogu Zemaljskog odbora, da 
se franjevačka njemačka gimnazija u Pazinu pretvori u talijansku pokra- 
jinsku, kada je vlada ne će da preuzme i pretvori u talijansku. Predlaže, 
se, da se ova pokrajinska gimnazija otvori već u početku buduće školske 
godine, do čega tada nije došlo. Na ovoj gimnaziji, predlaže Zemaljski 
odbor, bit će njemački jezik obligatan. 

Grubiša prigovara, što se ispustilo slavenski jezik kao obligatan, a 
uvodi se njemački. Talijanska pokrajinska gimnazija u Pazinu bit će i za 
okolicu, u kojoj obitavaju Slaveni. On predlaže, da slavenski jezik bude 
obvezatan za sve đake slavenske narodnosti. 

Marotti ne vjeruje, da se ne bi našao nitko, koji bi znao poučavati sla- 
venski jezik. Slaveni ne zapovijedaju, oni mole, i pravedno je, da se i 
njihov jezik poučava. I ja sam učio u školama i 1ialijanski i njemački, 
ali sam sačuvao svoj jezik. I slavenski učitelj se može naći, samo ako se 
hoće osobito među svećenstvom. Bez učitelja se ne može naučiti jezik ni 
poučavati ga i treba učitelje naći. On preporučuje Grubišin prijedlog. 

Grubiša je također predložio, da će imati prednost za mjesto vjerouči- 
telja onaj svećenik, koji poznaje i poučava slavenski jezik. 

Grubišin prijedlog je pao. 

Kada su Talijani 1899. otvorili talijansku pokrajinsku gimnaziju u 
Pazinu, pozivali su se na ovaj zaključak istarskog sabora iz 1872. godine, 
koji nije prije bio ostvaren, iako bi se ta gimnazija morala otvoriti već 
u početku godine 1873-1874. 

Na 4. sjednici dne 15. novembra 1872. predsjednik priopćuje, da za- 
stupnik Feretić javlja, da ne može prisustvovati sjednicama sabora i 
odriče se mandata. Kako sam već spomenuo, za ovo su mjesto bili raspi- 
sani naknadni izbori i izabran je Petar Žic, župnik u Puntu. 

Na 5. sjednici dne 19. novembra 1872. raspravlja se o promjeni nekih 
$$ školskog zakona od 30. marta 1870. 

Grubiša prigovara, što se općinama nameću sama tereti, a ne daju im 
se nikakva prava. Sva prava sebi prisvaja Zemaljski odbor. Ignorira se 
posve zemaljsko, kotarsko i mjesno školsko vijeće. Neka sav trošak za 
škole padne na zemaljsku školsku zakladu. Učitelje neka bira i predlaže 
općina. 

Marotti želi, neka se uredi i pitanje jezika u školi. 

Grubišin je prijedlog pao. 


Četvrto zasjedanje četvrte periode istarskog sabora 


26. XI. 1873. do 20. XII. 1873. 


I ova je sesija bila kratka. Bilo je samo 11 sjednica, i to: 

26., 27. novembra 1873. 

1., 4., 6., 13., 15., 17., 18., 19., 20. decembra 1873. 

Predsjednik u svom govoru na prvoj sjednici napominje između 
ostalog, da je zemaljskim odborima oduzeta povlastica, da sami biraju 
zastupnike za Carevinsko vijeće. Govor je pun gorčine, jer ... je narod 
izabrao za Carevinsko vijeće i Hrvata dra Dinka Vitezića. To je veli, u 
neku ruku sijanje nesloge i nemira među narod. ' 

Biskup Vitezić se opravdava, što radi bolesti ne će doći na sjednice 
sabora. 

Na ovoj je sjednici predsjednik komemorirao smrt zastupnika Rubeše, 
o čemu sam već prije govorio. 

Na drugoj sjednici dne 27. novembra 1873., verificiran je izbor Antuna 
Spinčića, župnika u Mošćenicama, koji je izabran na mjesto pokojnoga 
Rubeše i izbor Petra Žica, župnika u Puntu, koji je izabran na mjesto 
dra Frana Feretića. O rezultatu ovih izbora naveo sam podatke već prije. 

Osim ovih verificirani su mandati za grad Piran — Gabrielli — i za gra- 
dove Buzet, Izola i Milje — Madonizza. 

Zanimljivo je istaknuti, da su Madonizza i Gabrielli položili svečano 
obećanje već na prvoj sjednici, kada još nisu bili verificirani njihovi 
mandati, a Antun Spinčić je položio svečano obećanje na četvrtoj sjed- 
dnici dne 4. decembra 1873., Žic jedva na petoj sjednici dne 6. decembra 
1873. Talijani su sigurno došli u sabor, a naši nisu htjeli, dok nisu znali, 
da su im mandati verificirani. 

Kako su Talijani postupali s našim zastupnicima najbolje govori činje- 
nica, u koje su odbore birali naše zastupnike. 

U agrarnom odboru bio je samo Bogović, u revizijskom odboru četiri 
naša zastupnika: Grubiša, Žic, Spinčić i Marotti i jedan Talijan, Flego, a 
u ostalim su glavnim odborima bili sve sami Talijani. 

Istaknuti treba i postupak Zemaljskog odbora, koji u izvještaju veli, 
da se molbe pravnika iz Zagreba, a to su bili Istrani, Slaveni, koji su 
molili pokrajinsku potporu, da se te njihove molbe nijesu uzele u obzir. 

Na 6. sjednici dne 13. decembra 1873., Marotti predlaže molbu općine 
Rukavac, Kućeli, Bregi i Pobri. Zanimljivo je, da su u službenom za- 
pisniku ova imena pisana hrvatskim pravopisom, ovako, kako ih navo- 
dim. To je svakako velika rijetkost za ono vrijeme. 

Spinčić predlaže utok protiv dekreta Zemaljskog odbora od 26. okto- 
bra 1873. 

Žic predlaže molbu za potporu slavenskih đaka na sveučilištu u Gracu. 

Spinčićevo i Žičevo prezime zabilježeno je u stenografskom zapisniku 
talijanskim pravopisom: Spincich i Ziz. 

Na istoj sjednici raspravljalo se o klasifikaciji zemljišta. 

Govorio je Marotti: Komisija u Voloskom klasificirala je zemlju u šest 
razreda, a pokrajinska komisija ju je klasificirala u jedan razred. To je 
zbilja nešto, što se ne može razumjeti. On tumači, kako: je pojedina ko- 
misija radila i nastojala, da točno ustanovi prihod zemljišta. I kada je 
sve bilo gotovo, onda se ustanovila, da zemljište nema prihoda, nego 
gubitak. Referenti su prosvjedovali, da bismo mi htjeli ništa ne plaćati, 
nego da mora vlada plaćati nama. Ali do tog smo zaključka došli tako, 
da smo najsavjesnije istražili prihode i došli smo do zaključka, da je 
zemljište pasivno. Referenti su misili, da se za obrađivanje zemlje ništa 
ne troši, da je dosta doći blizu s plugom i pokazati motiku i time je sve 
gotovo. Zemlju, po njihovu shvaćanju, ne treba gnojiti. Dokazivali smo, 
da se seljak, koji sam ne obrađuje zemlju, zadužuje. A kako ćemo uzdr- 
žavati obitelj. Sada vidim, da je ovaj aparat stigao ovamo u Poreč, ali 
ja ga ne prepoznajem, makar da sam tu bio na licu mjesta. Kako je ko- 
misija vidjela našu zemlju sve tamo preko Učke, to ja ne znam i ne 
znam, kako se može a jednoj stvari suditi, ako se ne vidi. Govore, da su 
zahtijevali, neka se ovamo u Poreč pošalje vrećica zemlje. Ovu su zemlju 
mogli vidjeti, ali da se na vrećici zemlje moglo klasificirati cijeli onaj 
kraj, to nije moguće. Mi ne želimo drugo, nego da budemo klasificirani 
kao i sva ostala Istra. 

Spinčić se čudi klasifikaciji zemljišta u Voloskom i Podgradu, jer po 
tome se čini, kao da je to najsretniji kraj, kao da je tu postao neki vrt. 
A nas ubija suša i tuča. Kada su kiše, s naših obronaka odnose malo 
pomalo svu zemlju i izbija iz površine samo kamenje. A koliko muke, 
dok uredimo naše dočiće. Meni se čini, da je naša zemlja slična onoj, što 
je mećemo u lonce za cvijeće, koju moramo svake godine mijenjati. 
Prihod ulja je kod nas kvalificiran kao prvorazredan. Ali od toga smo 
još daleko. Kako su se mogli naši pašnjaci klasificirati kao oni na Po- 
reštini i Vodnjanštini, kada znamo, da siromašni stanovnici ovih krajeva 
gone svoja blaga preko zime u južnu [siru. 

Grubiša podupire Marottija i Spinčića. 

Marotti je na koncu rekao: Znajte, kada je seljak preopterećen pore- 
zima, da ne voli onoga, komu to plaća. 

Na 9. sjednici dne 18. decembra 1873. Bogović predlaže molbu općina: 
Tar, Frata, i Vabriga, da budu odijeljene od mjesne općine Poreč. 

Grubiša zagovara prijedlog, da se Trstu ne dopusti vodovod iz Rižana 
i da sjedište zemaljskog školskog vijeća bude izvan Istre. 

Na 11. sjednici dne 20. decembra 1873. raspravlja se o talijanskim 
gimnazijama u Kopru i Pazinu. 

Spinčić je rekao: Vlada nam nudi njemačku gimnaziju u Pazinu, a 
školski odbor ovog sabora hoće talijansku. Ja ne ću ni jedne ni druge, 
jer ne odgovara ni mojim željama ni mojim pravednim očekivanjima. 
Njemačke gimnazije nitko ne treba. Talijani već imaju svoju u Kopru 
i jednu višu realnu školu u Pazinu (ovdje misli na zaključak sabora od 
12. novembra 1872.), a Slaveni, kojih ima dvije trećine u Istri, nemaju 
nijedne srednje škole. To nije jednakost, a ne odgovara ni državnom te- 
meljnom zakonu, koji osigurava svakoj narodnosti jezik u školama i ure- 
dima. Neka vlada naloži činovništvu, da nauči jezik naroda i da ga upo- 
trebljava s narodom. Meni se čini apsurd, što se u drugoj polovici 19. 
vijeka upotrebljavaju u tribunalu tumači: bačvari i postolari. Ja na te- 
melju ovakvih tumača ne bih sa sigurnošću mogao izreći nijednu osudu. 
Ako dakle Slaveni, kojih ima dvije trećine u pokrajini, ako 1i Slaveni 
snose jednake, ako ne i veće terete, morali bi uvaživati i jednaka prava. 
Ako imaju Talijani višu gimnaziju u Kopru i jednu višu realnu školu u 
Pazinu, onda bi i Slaveni morali imati slavensku gimnaziju u Pazinu ili 
gdje drugdje. Dajte i nama gimnaziju. Pomozite nam u ovom lijepom, ple- 
menitom, svetom i teškom pothvatu. Zašto se bojite natjecanja u drugom 
jeziku, to jest slavenskom. Koliko iz povijesti znam, Slaveni nisu bili 
nikada agresivni i od nas ne treba da se bojite. Kada bi se dvije sestre 
ove zemlje natjecale u nauci, bio bi to lijep i plemenit prizor. Gospodo! 
Vremena su tmurna i nitko ne zna, što će biti sutra. Meni se čini, da se 
mi svi moramo složiti, stisnuti ruke kao prava, iskrena braća iste pokra- 
jine, da nas budućnost ne nađe nepripravne. 


Nato Spinčić odgovara Boccalariju: Što se tiče slavenskog jezika, 
mislim da sam kompetentan sudac i mogu vas uvjeriti, da u Istri nema 
toliko dijalekata, kako se misli. U cijeloj Istri je samo jedan dijalekat, 
a samo u kotaru koparskom govori se slovenački, a kao dokaz neka vam 
služi to, što se u cijeloj slavenskoj Istri čita evanđelje u crkvi u istom 
jeziku i svi ga razumiju. Vi velite, da nemamo jezika, a ja vam velim, da 
mi već imamo više gimnazija, u kojima je nastavni jezik slavenski, da, 
imamo već i sveučilište nedavno otvoreno sa 4 fakulteta. 

Grubišu također ne zadovoljava njemačka gimnazija u Pazinu, iako su 
onu školu svršili toliki svećenici, liječnici, odvjetnici, ljekarnici i drugi 
činovnici. A mi ovakvih ljudi još trebamo. 

Marotti se ne čudi, što Talijani skrbe za talijanske škole, ali i mi smo 
tu, a na nas nitko ne misli i nitko se ne brine, da udovolji i najmanjim 
željama i najvećim potrebama. Ja bih htio uvjeriti gospodina Boccalarija, 
da u [Istri postoje Slaveni. Ja ga ne mogu opravdati i držim, da vrlo slabo 
poznaje Istru. . 

Predsjednik opominje Marottija i ovaj zaključuje: Zaključujem u nadi, 
da će se jedanput dati pravica Slavenima, koji plaćaju jednako kao i 
drugi i imaju pravo na jednake koristi. 

Na koncu se javlja i Žic. I on se čudi vladi, koja bi htjela utemeljiti 
njemačku gimnaziju. Zašto se i u gornjoj Austriji ne otvori talijanska 

gimnazija? Tko bi to učinio, smatrali bi ga luđakom i zatvorili u ludnicu. 
On nije protiv talijanske gimnazije, ali zašto ne bi i Slaveni imali svoju 
gimnaziju. On predlaže, neka slavenska gimnazija bude u Krku. 

Razumije se, da su svi ovi prijedlozi naših zastupnika ostali bez- 
uspješni, ali ih ističem, da pokažem, kako su se naši zastupnici i već u 
ono doba zauzimali za narodnu prosvjetu i narodni napredak, 

Tako je u živahnoj raspravi završena i ova četvrta sesija istarskog 
sabora. 


Peto zasjedanje četvrte periode istarskog sabora 
19. VIII. 1874. — 8. IX. 1874. 


Peto zasjedanje istarskog sabora imalo je samo 7 sjednica, i to: 

19., 20., 25 augusta 1874. 

1., 5., 7., 8 septembra 1874. 

Prvoj sjednici dne 19. augusta 1874. prisustvuje samo 15 zastupnika. 
Istarski je sabor sazvan prije nego ostali pokrajinski sabori. 

Druga je sjednica bila dne 20. augusta 1874. i ovoj prisustvuje samo 
17 zastupnika. 

Poslije toliko vremena javlja se biskup Dobrila, koji javlja pismom 
dd. Pula 17. VIII. 1874., da je zapriječen i moli, da mu se opravda, što 
ne će prisustvovati saborskim sjednicama. 

Opravdao se i Franjo Marotti. Anton Spinčić moli dopust, jer ima 
28. augusta 1874., biskupski pohod. 

Već na prvoj sjednici položili su svečano obećanje novoizabrani zastup- 
nici Carlo de Furegoni i Jakov barun Lazzarini, a jedva u drugoj sjednici 
bila je verifikacija njihovih mandata. 

U vanjskim općinama izbornog kotara Pazin-Labin rezultat izbora bio 
je ovaj: 


Općina: Datum izbora: Glasovalo: izabrano fiducijara: 

Boljun 2.4... 16. VII. 1874. 51 T 
Tinjan 2... 17. VII. 1874. 66 8 
Labin... ... 17. VII. 1874, 9 12 
Plomin... . 18. VII. 1874. 22 7 
Žminj... 0... 18. VII. 1874. 76 9 
Pazin... 0... 20. VII. 1874. 96 22 

Ukupno _ . . 320 65 


Od 65 izabranih fiducijara došlo je na izbor zastupnika u Pazin 49 
fiducijara, koji su svi glasovali za Jakova baruna Lazzarini-Battiala. 

U Piranu su glasala u svemu 22 izbornika, od kojih je 20 glasovalo za 
Dragutina Mariju de Furegonija. 

Oba je izbora sabor verificirao bez ikakve rasprave. 

Birani su različni odbori. U revizionalni odbor, koji ne znači ništa, 
birana su 4 naša zastupnika (Marotti, Spinčić, Žic i Grubiša) i 2 Talijana 
(Bembo i Furegoni), a u gospodarski je odbor biran od naših zastupnika 
samo Bogović. U ostale, glavne odbore, birani su sami Talijani. 

Na 3. sjednici 25. augusta 1874. prisutno je 25 zastupnika. 

Biskup Vitezić javlja, da je teško bolestan i ne može prisustvovati 
sjednicama. 

Žic je također bolestan i moli dopust za cijelo vrijeme ovog zasjedanja. 

Na 4. sjednici dne 1. septembra 1874. raspravlja se o zakonu, kojim se 
uvode cestovni odbori. 

Spinčić govori, neka bi € 1.ovog zakona bio jasniji, jer se više puta 
može dogoditi nesreća i nehotice, pa zašto da čovjek bude kažnjen, ako 
je štetu počinio pukim slučajem. 

U zapisnicima pišu se imena naših sela hrvatskim nazivima, ali neka 
pogrešno, na pr. Draguč, Lisač. Ovako se to vrlo često događalo, da su 
se iskrivljavala imena naših hrvatskih i slovenskih sela. 

Sabor je prihvatio više zakona. 

Od naših zastupnika sudjelovali su u raspravama Spinčić i Marotti. 

Žica uopće nije bilo u saboru i molio je dopust radi bolesti. 

Bogović nije u saboru kod rasprava nikada sudjelovao. 

Na ovom zasjedanju nije se javio ni Grubiša. 

Tako se završilo i peto zasjedanje istarskog sabora. 


Šesto zasjedanje četvrte periode istarskog sabora 
6. IV. 1875. do 3. V. 1875. 


Šesta sesija istarskog sabora bila je također vrlo kratka. Imala je 9 
sjednica, i to: 

6., 12., 16., 20., 26., 28., 30. aprila 1875. 

1., 3. maja 1875. 

Na prvoj sjednici dne 6. aprila 1875., predsjednik javlja žalosnu vijest, 
da je umro biskup tršćansko-koparski Monsignor Bartul Legat, čovjek 
rijetkog znanja, koncilijantan i dobročinitelj u tolikoj mjeri, da bi sve 
svoje dao sirotinji. 

Biskup Vitezić javlja, da je bolestan i ne može prisustvovati sjedni- 
cama sabora. 

Budući da vladar putuje u Dalmaciju preko Pule, sabor je izabrao 
odbor, koji će se vladaru pokloniti i predati adresu odanosti. 

Na drugoj je sjednici dne 12. aprila 1875. predložen novi pravilnik o 
raspravama pokrajinskog sabora. 

Na 3. sjednici dne 16. aprila 1875. javlja predsjednik, da je zastupnik 
Spinčić bolestan. 

Na 6. sjednici dne 28. aprila 1875. raspravljalo se. o novom saborskom 
pravilniku. 

Marotti prigovara i hoće neka se stvar razjasni u pogledu izbora za- 
stupnika, da sabor, ako je izbor zastupnika proveden u redu i nema mu 
prigovora, ne može poništiti izbor, kako se to događalo kod izbora za- 
stupnika Zamarina. Poništiti jedan izbor, koji je proveden u redu i bez 
prigovora, to je u protivštini sa željama onih, koji su zastupnika izabrali. 

Razumije se, da je sve ostalo onako, kako je većina htjela. 

U ovom zasjedanju javljao se najviše Marotti, a ostali vrlo malo. 

Drugih važnijih dogođaja za nas u ovom zasjedanju nije bilo. 

Sedmo zasjedanje četvrte periode istarskog sabora 


7. HI. 1876. do 1. IV. 1876. 


I ovo je zasjedanje bilo kratkotrajno. Imalo je u svemu 8 sjednica, i to: 
7., 14., 18., 21., 27., 29., 31. marta 1876. 
1. aprila 1876. 


Na prvoj sjednici dne 7. marta 1876. predsjednik priopćuje, da Mon- 
signor Vitezić radi bolesti ne će prisustvovati sjednicama. 

Zastupnik Žic se odrekao mandata radi slabog zdravlja. U ovom je 
zasjedanju njegov mandat ostao nepopunjen i naknadnih izbora nije više 
bilo. 

Na 6. sjednici 29. marta 1876. bio je na dnevnom redu izvještaj škol- 
skog odbora, da vlada, kako je sabor zaključio već 1871. godine, utemelji 
talijanski političko-pravni fakultet. 

Zastupnik Barsan je nadugo i naširoko obrazlagao ovu potrebu tali- 
janskog političko-pravnog fakulteta. 

U ovoj raspravi uzeo je učešća zastupnik Spinčić, koji je rekao: Iako 
sam po rođenju Slaven, ja bih glasovao za talijanski političko-pravni 
fakultet, ali da taj bude u talijanskom gradu. Velim izričito (espressa- 
mente) u talijanskom gradu, jer ja ne poznajem nijedne čisto talijan- 
ske pokrajine u Austriji. 

Marotti je potpuno podupro Spinčićev govor. 

Na 7. sjednici dne 31. marta 1876. zastupnik Marotti je predložio, neka 
se sagradi cesta Matulji-Belići-Sv. Lucija kod Kastva, jer bi se time spojio 
kolodvor Matulji ne samo s Kastvom, već i s Klanom, Studenom, Liscem 
i Skalnicom. 

Ovaj je prijedlog sabor prihvatio. 

U 8. sjednici dne 1. aprila 1876. zastupnici Grubiša i Marotti zagova- 
raju prijedlog, da bi Zemaljski odbor priskrbio, da bi svaka općina bila 
bolje snabdjevena u zdravstvenom pogledu. Da se spasi život mnogim 
majkama i djeci, treba se pobrinuti, da svako selo ima svoju babicu. 

Grubiša preporučuje, neka se sagradi tako potrebna cesta Sv.Petar- 
Krkavci. 

Na ovoj se sjednici raspravljalo i o učiteljištu u Kopru. Zastupnik 
Boccalari dokazuje, da je njemački jezik, kojim se predaje na svim trima 
sekcijama (talijanskoj, slovenačkoj i hrvatskoj), protuzakonit i da je u 
protivurječju s poznatim € 19. temeljnog državnog zakona i ministarske 
naredbe od 26. maja 1874. 

Sabor je zaključio, neka se na učiteljištu u Kopru i Gorici njemački , 
jezik poučava samo kao predmet. 

U Gorici neka se otvori talijansko-slovensko muško učiteljište. 

Ovim zasjedanjem zaključena je četvrta perioda istarskog sabora. 

Ako se obazremo na rad naših zastupnika u ovoj periodi istarskog 
sabora, moramo odati potpuno priznanje našim zastupnicima, koji su u 
svakom pogledu nastojali, da zagovaraju interese našeg naroda. 

PREGLED DJELOVANJA ISTARSKOG SABORA 


A) Izborne periode istarskog sabora 


Izbori za istarski sabor od godine 1861. do 1914. provedeni su ukupno jeda- 
naest puta. Prema tome morao bi istarski sabor imati jedanaest izbornih 
perioda. 


Svaka bi perioda prema zakonu morala trajati šest godina. Ali to nije uvijek 
bilo, jer je sabor nekoliko puta bio raspušten i prije, nego što mu je istekao 
šestogodišnji rok. Prema tome imali bismo ovaj pregled: 


Izborna perioda: Trajala je: 
Prva... 6. IV. 1861. do 24. IX. 1861. 
Druga... 25. IX. 1861. do 17. II. 1867. 
Treća... 18. 11. 1867. do 19. VIII. 1870. 
Četvrta... 44.4.0004. 20. VIIL 1870. do 4. IV. 1877. 
Peta... 5. IV. 1877. do 15. VIII. 1883. 
Šesta... 16. VIII. 1883. do 9. X. 1889. 
Sedma 4.10. X. 1889. do 7. 1. 1896. 
Osma . 4. 8. 1. 1896. do 20. VI. 1902. 
Deveta... 4... 4.4. 21. VI. 1902. do 21. VII. 1909. 
Deseta... 0... 22. VII. 1909. do 2. IV. 1916. 
Jedanaesta . . o ———— do ———>—— 


Početak svake periode računa se od onoga dana, kada se novoizabrani za- 
stupnici sastaju u sabor, a svršetak dan prije, nego što se novoizabrani 
zastupnici sastaju na zasjedanje za novu periodu. 


Iz prednjih podataka vidimo, da je prva perioda istarskog sabora bila naj- 
kraća, treća je trajala samo tri godine, deseta osam godina, a jedanaeste nije 
uopće bilo, jer se novoizabrani zastupnici nisu nikada sastali u saboru, da 
započnu radom u jedanaestoj periodi. 


Činjenica je, da su izbori za jedanaestu periodu bili provedeni u junu 
i julu 1914. godine i da su novoizabrani zastupnici primili od Namjesništva 
izborne iskaznice (vjerodajnice ili izborne svjedožbe), kojima su izabrani za- 
stupnici ovlašteni stupiti u pokrajinski sabor i smatraju se, da su ispravno 
izabrani, dok sabor ne proglasi, da je njihov izbor nevaljao. ($ 53. izbornog 
reda za zemaljski sabor markgrofije Istre zakona od 17. V. 1908. L. P. Z. 
br. 17.). 

Kao svršetak desete periode moglo bi se uzeti 7. VII. 1914., jer su tog dana 
bili posljednji izbori u kuriji veleposjeda. 


Ali kako se svaka izborna perioda svršava dan prije, nego što se sastaju 
novoizabrani zastupnici u prvo zasjedanje, to doista taj dan (7. VII. 1914.) 
nije bio svršetak desete periode. Moralo bi se čekati, da se sastanu u sabvr 
novoizabrani zastupnici. Ali novoizabrani zastupnici nisu se nikada sastali 
t. j. sabor nije bio sazvan, nego je mjesto saziva sabora došlo patentom dd. 

3. IV. 1916. L.P.Z. br. 16. ukinuće pokrajinske autonomije, a prema tome 
je tog dana bio i svršetak desete periode istarskog sabora. 

Što se tiče početnoga roka i trajanja jedanaeste periode istina je, da je 
sabor desete periode nakon njegove šestogodišnje periode bio redovito raspu- 
šten. Postoji nadalje i činjenica, da su provedeni novi izbori za jedanaesiu 
periodu, da su novoizabrani zastupnici dobili i svoje vjerodajnice ili izborne 
svjedodžbe i prema tome već uživali imunitet, ali je činjenica i to, da sabor 
nije bio nikada sazvan na redovito zasjedanje, da mandati novoizabranih za- 
stupnika nisu bili i nisu zato ni mogli biti u saboru verificirani. Prema tome 
jedanaesta perioda istarskog sabora nije bila ostvarena, iako joj je začetak tu, 
pa je možemo nazvati »nedonošče«. 


B) Hrvatski i slovenski zastupnici u pojedinim periodama istarskog sabora 


Prva perioda (1861.) 


a) viriliste: Legat, Dobrila i Vitezić. b) izabrani zastupnici: Feretić, Samsa 
(Jurinac). 

Samsa se odrekao mandata odmah nakon izbora. Kod naknadnih izbora 
izabran je na njegovo mjesto Jurinac, ali je sabor bio zaključen, a kasnije 
raspušten, tako da je od naših izabranih zastupnika bio u prvoj periodi u 
saboru prisutan samo Feretić. 


Druga perioda (1861.—1867.) 


a) viriliste: Legat, Dobrila i Vitezić. b) izabrani zastupnici: Jurinac, Šum- 
berac-Šote, Samsa i Feretić. 

Samsa je prisustvovao sjednicama prvog zasjedanja, a onda se odrekao 
mandata. Kod naknadnih izbora izabran je na njegovo mjesto Talijan. 


Treća perioda ( 1867.—1870.) 


a) viriliste: Legat, Dobrila i Vitezić. b) izabrani zastupnici: Jurinac, Feretić, 
Ravnik. 

Ravnik je izabran kod naknadnih izbora i bio je u saboru samo u trećen 
zasjedanju (1869.). 


Četvrta perioda (1870.—1877.) 


a) viriliste: Legat, Dobrila i Vitezić. b) izabrani zastupnici: Grubiša, Ru- 
beša (A. Spinčić), Marotti, Bogović i Feretić (Žic). 

Rubeša je umro (1873.). Kod naknadnih izbora izabran je na njegovo 
mjesto Antun Spinčić. 

Feretić se odrekao mandata (1872.). Kod naknadnih izbora izabran je na 
njegovo mjesto Žic, ali se i on odrekao mandata (1876.). 

Peta perioda (1877.—1883.) 


a) viriliste: Dobrila, Vitezić (Feretić) i Glavina (Zorn). b) izabrani za- 
stupnici: Fabris, Antun Spinčić, Sterk, Dorčić i Vjekoslav Spinčić, 

Vitezić je umro (1877.). Naslijedio ga je Feretić (1879.). 

Glavina je premješten u Trst. Naslijedio ga je Zorn (1882.). 

Vjekoslav Spinčić izabran je kod naknadnih izbora (1882.). 


Šesta perioda (1883.—1889.) 


a) viriliste: Glavina, Feretić i Zorn. b) izabrani zastupnici: Zamlić, Kri- 
žanac (Frane Flego). Vjekoslav Spinčić, Laginja, Sterk (Jenko) i Volarić. 

Križanac je umro (1838.). Kod naknadnih izbora izabran je Frane Flego 
11888.). 

Sterku je poništen mandat. Kod naknadnih izbora izabran je Jenko (1884). 

Volarić je izabran kod naknadnih izbora (1877). 


Sedma perioda (1889.—1896.) 


a) viriliste: Glavina i Feretić (Sterk). b) izabrani zastupnici: Stanger, 
Spinčić, Flego, Dukić, Laginja, Jenko. Mandić, Volarić i Seršić. 

Feretić je umro (1893.). Naslijedio ga je Sterk (1894.). 

Dukić je umro (1894.). Naknadnih izbora nije bilo. 


Osma perioda (1892.—1902.) 


a) viriliste: Glavina, Sterk i Mahnić. b) izabrani zastupnici: Stanger, Kom- 
pare, Trinajstić M., Laginja, Trinajstić D., Jenko, Mandić, Spinčić i Kozulić. 

Glavina je umirovljen (1895.). Naslijedio ga je Sterk (1896.), a ovoga 
Mahnić. 


Deveta perioda (1902.—1909.) 
a) viriliste: Mahnić. b) izabrani zastupnici: Stanger, Kompare, Trinajstić 
M., Laginja, Trinajstić D., Mandić, Spinčić, Kozulić i Andrijćić. 
Deseta perioda (1909.-1916.) 
a) viriliste: Karlin i Mahnić. b) izabrani zastupnici: (Stihović), Zidarić, 


Laginja, Valentič, Mandić, Gj. Červar (Brnčić), Pošćić, Trinajstić D., Rajčić, 


Flego, Kurelić i Spinčić. 
Izabrani su kod naknadnih izbora: Stihović (1912.), Brnčić (1912.) i 
Haračić (1913.). 


Jedanaesta perioda 


a) viriliste: Karlin i Mahnić. b) izabrani zastupnici: Stihović, Kurelić, Gj. 
Červar, Valentič, Škrbec, Pošćić, Ribarić, Trinajstić D., Grašić, Š. Červar, 
Sancin, Kirac, Zuccon, Andrijčić, Haračić, Mandić, Milić, Laginja i Spinčić. 

C) Predsjedništvo sabora i Zemaljski odbor 


Naši su zastupnici bili u predsjedništvu sabora i u Zemaljskom odboru i to: 


1. Potpredsjednici sabora 


dr. Ante Dukić: VII. perioda od 10. X. 1889. do 28. XII. 1894. 
dr. Andrija Stanger: VIII. i IX. perioda od 8. I. 1896. do 21. VII. 1909. 
dr. Matko Laginja: X. perioda od 22. VII. 1909. do 2. IV. 1916. 


2. Asesori (prisjednici) Zemaljskog odbora 


Vjekoslav Spinčić: VII. perioda od 19. X. 18389. do 25. V. 1891. 

dr. Matko Laginja: VII. perioda od 6. IV. 1892. do 30. I. 1896. 

dr. Dinko Trinajstić: IX. perioda od 10. VII. 1902. do 31. VII. 1909. 
Antun Andrijčić: X. perioda od 31. VII. 1909. do 2. IV. 1916. 

dr. Ivan Zuccon: X. perioda od 31. VII. 1909. do 2. IV. 1916. 


3. Zamjenici asesora (prisjednika) 

Samsa Josip: II. perioda od 26. IX. 1861. do 14. XII. 1862. 

dr. Matko Laginja: VII. perioda od 19. X, 1889. do 6. IV. 1892. IX. perioda 
od 10. VII. 1902. do 31. VII. 1909. 

Matko Mandić: VII. perioda od 6. IV. 1892. do 30. I. 1896. X. perioda od 
31. VII. 1909. do njegove smrti 13. V. 1915. 


dr. Mate Trinajstić: VIII. perioda od 26. II. 1892. do 10. VII. 1902. 
dr. Šime Kurelić: X. perioda od 31. VII. 1909. do 2. IV. 1916. 


D) Hrvatski i slovenački zastupnici u istarskom saboru i njihov rad u saboru 


Zadtavić je izborni kotar vanjskih općina Lošinja, Cresa i Krka u IX., X. 
i XI. periodi. U saboru je živo sudjelovao. Važna je njegova interpelacija o 
glagolici u sjednici sabora dne 15. jula 1902. U sjednici sabora dne 23. oktobra 
1903. interpelira vladu u predmetu uređenja luke u Baški i Unijama. U sjed- 
nici dne 8. novembra 1904. prosvjeduje, što vlada na hrvatske interpelacije 
odgovara talijanski. U sjednici dne 19. septembra 1907. sabor je prihvatio 
njegov prijedlog, da se uredi potok Rika u Baški i Jezero kod Omišlja. U 
sjednici dne 15. oktobra predlaže, neka se i Družbi sv. Ćirila i Metoda dade 
potpora u iznosu od 10.000 kruna. U sjednici dne 31. jula 1909. izabran je 
zemaljskim asesorom i kao takav nastanio se u Poreču. U početku prvog svjet- 
skog rata bio je u Poreču uapšen i zatim konfiniran. 


2. Bogović Anton posjednik u Dubašnici 


Zastupao je izborni kotar vanjskih općia: Lošinj, Cres i Krk u IV. periodi. 

U sjednici dne 20. augusta 1870. bio je njegov izbor poništen. Kod na- 
knadnih izbora dne 9. septembra 1871. ponovo je biran, te je na 2. sjednici 
sabora dne 7. novembra 1872. položio svečano obećanje. Sada je sabor veri- 
ficirao njegov izbor. 

3. Brnčić dr. Frane, odvjetnik u Trstu 


Izabran je kod naknadnih izbora X. periode dne 3. III. 1912. u izbornom 
kotaru vanjskih općina Volosko i Podgrad, pošto se dr. Gj. Červar zahvalio 
na mandatu. U sabor nije stigao, jer se sabor nije sastajao. 


4. Červar dr. Gjuro, odvjetnik u Opatiji 


Zastupao je u X. periodi izborni kotar vanjskih općina Volosko i Podgrad 
do 25. VII. 1911., kada se odrekao mandata, 

U XI. periodi je bio izabran u izbornom kotaru gradova: Volosko, Opatija, 
Kastav, Podgrad, Lovran, Mošćenice i Klana. 


5. Červar Šime, župnik u Zrenju 


Zastupao je u X. i XI. periodi izborni kotar vanjskih općina: Buzet, Moto- 
vun i Poreč. 


6. Dobrila dr. Juraj, biskup u Poreču i Trstu 


Bio je u saboru kao virilista. Najprije kao biskup u Poreču do 29. V. 1875. 
a onda do svoje smrti kao biskup u Trstu do 13. I. 1882. Prema tome je bio 
zastupnikom u istarskom saboru kao virilista u 1., II., IIL., IV., i V. periodi do 
svoje smrti 13. I. 1882. Godine 1861. u sjednici sabora dne 26. IX. 1861. iza- 
bran je od sabora zastupnikom u Carevinsko vijeće. 


U saboru je bio vrlo aktivan. Sudjelovao je u raspravama sabora: godine 
1861. kod rasprave o adresi vladaru; godine 1863. u raspravi saborskog pra- 
vilnika; u raspravi pokrajinskog obračuna za godinu 1861. i 1862.; u raspravi 
pokrajinskog proračuna za godinu 1863. i 1864.; kod unutrašnjeg pravilnika 
sabora; o obnarodovanju zapisnika saborskih sjednica i u kojem jeziku; o pri- 
sutnosti Slavena u Istri i njihovu odgoju; o pravu podnošenja interpelacija 
Namjesniku i vladinu povjereniku u saboru; o imenovanju odbora, koji ima 
proučiti potrebe pokrajine; o podnošenju proračuna od strane općina; poda- 
stire prijedlog neka pokrajinski fond porazdijeli 2.000 forinti za siromahe u 
pokrajini i u korist sirotinje odriče se svojih dnevnica; zagovara nagrade za 
uzgojitelje konja na otoku Krku; predlaže, neka se drže češće sjednice sabora; 
govori o općinskom pravilniku i općinskom izbornom redu; o prijedlogu da 
se isključe svećenici iz općinskih odbora; o načinu sastavljanja zapisnika sa- 
horskih sjednica; o dužnostima i pravima općina; o izboru odbora, koji bi 
imali pregledati molbe upućene saboru; o ustanovljenju bolnice za duševne 
bolesnike; o zakonu što se tiče gradnje crkava i župnih stanova; o izdubljenju 
luke u Taru; o zakonu za gradnju i uzdržavanje nedržavnih cesta; o molbi 
pokrajine vladi za uzdržavanje državnih cesta; o naknadi bolničkih troškova; 
o izvještaju računa bratovština; o podjeljivanju školskih stipendija; o uteme- 
ljenju zemljišnih knjiga; o opskrbi samporom za pobijanje luga na lozama; 
o plaćanju troškova za nahočad (trovatelli) općini Trsta: o molbi općinara 

ongeba, Fuškulina i Dračevca, da se odijele od Poreča; za sniženje poreza; 
godine 1864. o uređenju ezonera na Kvarnerskim otocima; u predmetu molbe 
za oproštaj državnog poreza; o podjeljivanju školskih stipendija iz zaklade 

grofa Carli; o stanju obuke u školama Istre i o težnji za italianiziranjem Sla- 
vena; o poučavanju slavenskog jezika na gimnaziji u Kopru; o administraciji 
zaklade bratovština; godine 1865—1866. o poznavanju talijanskog i slavenskog 
jezika od strane učitelja, koji poučavaju u seoskim općinama; zagovara, neka 
se ne plijene goveda i ovce za neplaćeni porez; o promjeni zakona o lovu; 
godine 1866. o pripuštanju utoka na sabor protiv odluka Zemaljskog odbora; 
o prednostima danima stranim državljanima kod podjeljivanja boljih mjesta 
u ratnoj mornarici; o stanju ribolova. 

Vidimo iz ovoga, da je u drugoj periodi istarskog sabora Dobrila bio naj- 
aktivniji. Od treće periode dalje nije više dolazio u sabor. ' 


7. Dorčić Petar, župnik u Baški 


U V. periodi zastupnik izbornog kotara vanjskih općina: Lošinj, Krk i Cres. 

U saboru je sudjelovao kod ovih rasprava: godine 1877.; govori o molbi 
općine Rovinj u predmetu oprosta duga školskoj zakladi; predlaže molbu 
baščanskih brodovlasnika u predmetu gradnje luke u Baški; godine 1881. go- 
vori u predmetu poučavanja slavenskog jezika u gimnazijama pokrajina; o 
probuđenju Slavena i o podjeljivanju stipendija đacima, koji polaze gimnaziju 
na Rijeci i u Senju; godine 1882.; sudjeluje u raspravi o zakonu o utemeljenju 
kotarskih gospodarskih vijeća; o nastavnom jeziku u pučkim školama, 


8. Dukić dr. Ante, odvjetnik i načelnik u Pazinu 


U VII. periodi zastupnik u izbornom kotaru vanjskih općina Pazin i Labin 
do svoje smrti 28. XII. 1894. 


U saboru je sudjelovao u raspravama: godine 1889.; Imenovan je zemaljskim 
podkapetanom. Pozdravlja sabor također i na hrvatskom jeziku. On je bio 
prvi Hrvat, koji je imenovan u predsjednišivo sabora; o utemeljenju mjesne 
općine Draguć; o praračunu ezonera za godinu 1890, i o podjeli duga o ezo- 
neru; podupire prijedlog zastupnika Costantinija u predmetu potpore gradu 
Pazinu; protestira protiv stilizacije izvještaza o izborima u izbornom kotaru 
vanjskih općina kotara Pazin-Labin; godine 1890. podastire prijedlog o upo- 
trebi slavenskog jezika u političkim, financijskim, sudbenim uredima i t.d; 
predlaže, da se utemelji porotni sud i Viši zemaljski sud (prizivni sud) za sla- 
vensko pučanstvo; interpelira vladu o podijeljenim nagradama poreskim či- 
novnicima za sivari ezonera; godine 1892. interpelira vladu i Zemaljski odbor 
o isplaćenom iznosu općini Buzet, a na teret poreskih općina Draguć i Sovi- 
njak i o kvoti, koje su ove dužne platiti za općinske troškove; o molbi kotar- 
skog suda u Buzetu, da može postupati protiv zastupnika Frana Flego; godine 
1894. interpelira vladu u predmetu propisa političke vlasti određenih za općin- 
ske izbore u Pazinu. 


9, Fabris Karlo, župnik i dekan u Buzetu 


U V. periodi zastupa izborni kotar vanjskih općina; Kopar, Buzet i Piran. 
U prvom zasjedanju (1877.) izabran je tajnikom sabora. Inače se u saboru 
nije istaknuo. 

10. Feretić dr. Franjo, kanonik a kasnije biskup u Krku 


U 1., 11., II. i IV. periodi zastupa izborni kotar vanjskih općina Lošinj, 
Cres i Krk. 

U sjednici dne 20. augusta (IV. perioda) bio je njegov mandat od sabora 
poništen. Kod naknadnih izbora dne 9. septembra 1871. ponovo je biran, ali 
se dne 14. novembra 1872. odrekao mandata. 


Dne 5. XII. 1879. imenovan je biskupom u Krku i kao takav postao virilista 
u saboru u V., VL. i VII. periodi do svoje smrti 11. III. 1893. Kao virilista nije 
dolazio u sabor. 


Kao izabrani zastupnik osobito se isticao u raspravama u I., II. ; III. periodi. 


Sudjelovao je u saboru kod rasprava: godine 1861. o podnošenju adrese vjer- 
nosti vladaru; predlaže, da bi Zemaljski odbor imao manje od 4 asesora; o na- 
gradama zemaljskom kapetanu i zemaljskim asesorima; o obnarodovanju sa- 
borskih rasprava i u kojim jezicima; o izboru zastupnika Smajevicha; godine 
1863. o općinskom pravilniku i o općinskom izbornom redu; o isključenju 
svećenika iz općinskih odbora; o molbi Martinčića u predmetu odštete za 
gradnju ceste; o utemeljenju zemljišnih knjiga; o javnosti bolnice u Kopru; 
o zakonu za doprinos troškova za gradnju crkava; o troškovima za ukonači- 
vanje žandarmerije; o proračunima pokrajine za godinu 1863. i 1864. i za 
redovito ubiranje nameta; o podjeljivanju školskih stipendija; o najamnini 
saborske dvorane i prostorija za upotrebu pokrajinskih ureda; o zakonu o 
školskom patronu i o troškovima za gradnju školskih zgrada; o proračunu 
ezonera za 1863. godinu; o mjerama za poboljšanje gospodarskih uvjeta u 
Istri i za smanjenje poreza; za slobodni i bezuvjetni polazak pučkih škola; 
godine 1864. o uređenju i sistematizaciji pokrajinskih ureda; o pravilniku Ze- 
maljskog odbora; o ustanovljenju broja i visine iznosa školskih stipendija; o 
troškovima za ukonačivanje žandarmerije; o ezoneru na otoku Lošinju; o 
gradnji pruge Sv. Petar-Rijeka; o mirovinama pokrajinskih činovnika; o sta- 
nju pučke prosvjete, o štampanju školskih knjiga i o povišici učiteljskih plaća; 
o sastavu bratovština, njihovu lokaliziranju i njihovim teretima i o uteme- 
ljenju jednog konvikta; godine 1865.—1866. o utemeljenju poljodjelske škole; 
o sistematizaciji mjesta za jednog veterinara; o bijednim prilikama otoka Krka 
i o gradnji javnih cesta na otoku Krku, o sjedištu političke vlasti za Kvarner- 
ske otoke; godine 1866. o odgovornosti ministara kod rasprave o adresi vla- 
daru; o uređenju suvlasništva zavoda za gluhonijeme u Gorici; o odjeljenju 
općine Lazaret iz općine Kopar; godine 1868. o uvođenju takse na pse; o ure- 
đenju zavoda za gluhonijeme u Gorici; o gradnji željeznice Sv, Petar-Rijeka; 
O ezoneru na Kvarneskim otocima; o dužnostima đaka, koji primaju stipen- 
dije, da uče slavenski jezik; o zakonu za ujedinjivanje i odjeljivanje općina; 
o nagradama za poboljšanje pasmine konja na otoku Krku; o ukidanju viril- 
nih glasova; o statutu greda Rovinja; o novoj organizaciji općina; o zakonu 
za nadzor škola; o novoj organizaciji općina na otoku Krku; godine 1869. o 
zakonu, kojim se zahtijeva obvezainost polaska škole; o proračunu ezonera za 
godinu 1870.; o prijedlogu Madonizze, da se ukinu vjerski redovi; o zakonu 
o naplati bolničkih troškova; u predmetu izravnih izbora zastupnika za Care- 
vinsko vijeće; u predmetu molbe za ukidanje polublagdana. 

li. Flego Frane, posjednik i načelnik u Buzetu 


U VI. periodi izabran je dne 30. augusta 1888. kod naknadnih izbora na 
mjesto Križanca u vanjskim općinama izbornog kotara Kopar, Piran i Buzet. 

U VII. periodi zastupa isti kotar. 

U X. periodi zastupa petu kuriju u izbornom kotaru: Buzet, Motovun i 
Poreč. 

U saboru je sudjelovao kod ovih rasprava: godine 1888. podastire prijedlog 
o obročnom uplaćivanju zaostalih poreza u kotaru Buzet; godine 1890. inter- 
pelira Zemaljski odbor u predmetu zavođenja 15% nameta u mjesnoj općini 
Buzet; interpelira vladu u predmetu šumske administracije; godine 1892. 
interpelira vladu i Zemaljski odbor u predmetu imenovanja općinskog liječ- 
nika za zdravstveno okružje Buzet-Roč; Kotarski sud u Buzetu moli ovlašte- 
nje za provođenje kaznenog postupka protiv zastupnika Frana Flega; godine 
1894. interpelira Zemaljski odbor o predujmu iznosa od 1040 forinti odobre- 
nih iz pokrajinske blagajne za isplatu beriva općinskom liječniku L. Mosco- 
vicsu; istu interpelaciju upućuje kasnije i vladi; Kotarski sud u Buzetu moli 
ovlaštenje za provođenje kaznenog postupka protiv zastupnika Frana Flega. 


12. Glavina dr. Ivan, biskup u Poreču, a kasnije u Trstu 


Kao virilista u V., VI., VII. i VIII. periodi. 

Od 19. jula 1878. do 18. marta 1882. biskup u Poreču, a onda do 2. decem- 
bra 1895. biskup u Trstu, kada je radi bolesti bio dignut s tog mjesta. 

Godine 1880. položio je u saboru svečano obećanje. Inače nije sudjelovao 
u saboru. 


13. Grašić Josip, župnik u Bermu 


U XI. periodi izabran je u izbornom kotaru vanjskih općina Pazin i Labin. 


14. Grubiša Ivan, dekan u Krkavcima 


U IV. periodi izabran je u izbornom kotaru vanjskih općina: Kopar, Piran 
i Buzet. 

U saboru je sudjelovao kod rasprava: godine 1870. o imenovanju pokrajin- 
skog učitelja poljodjeljstva i zahtijeva, da ovaj mora poznavati slavenski jezik; 
godine 1871. o ustanovljenju stipendije za đake lijepih umjetnosti; da se 
Kastav i Podgrad uključe u izvancarinsko područje; o novopredloženom ze- 
maljskom izbornom redu; godine 1872. predlaže, neka se u pokrajinskoj real- 
noj gimnaziji, koja se ima otvoriti u Pazinu, poučava slavenski jezik; u pred- 
metu prijedloga i imenovanja učitelja na pučkim školama; o molbi općine Tar, 
da bude samostalna autonomna općina; godine 1873. o vodovodu Rižan—Trst; 
o koncentraciji pokrajinske školske vlasti u Trstu; o upotrebi njemačkog jezika 
na gimnazijama u Kopru i Pazinu i o utemeljenju slavenske gimnazije; godine 
1876. o pomanjkanju liječnika i općinskih babica u Istri; o gradnji ceste Sv. 
Petar-Krkavci. A 

15. Haračić prof. Ambroz, školski savjetnik u Lošinju 


U X. periodi izabran je u izbornom kotaru vanjskih općina: Lošinj, Cres i 
Krk kod naknadnih izbora dne 9. TH. 1913. mjsto pok. Kozulića. U XI. periodi 
izabran je u istom izbornom kotaru. 


16. Jenko August trgovac i načelnik u Podgradu 


U VL, VIL i VIII. periodi zastupao je izborni kotar vanjskih općina Volo- 
sko—-Podgrad. 

U VI periodi bio je izabran kod naknadnih izbora dne 7. juna 1884. jer je 
bio Sterku poništen mandat, i ovaj nije više kandidirao. U VII. periodi se u 
znak solidarnosti dne 11. novembra 1889. odrekao mandata, jer je sabor po- 
ništio mandat njegova druga M. Mandića. Kod naknadnih izbora dne 25. 
augusta 1890. bio je ponovo izabran. 

U saboru je sudjelovao kod ovih rasprava: godine 1885. podastire prijedlog, 
neka se kod Kotarskog suda u Podgradu sistemizira i drugo mjesto kanceliste; 
podastire prijedlog u predmetu određivanja školskih globa; podastire pri- 
jedlog u predmetu određivanja šumskih globa; interpelira Zemaljski odbor u 
predmetu njemačkih dopisa slavenskim općinama od strane vladinih organa; 
godine 1886. podastire prijedlog u predmetu istrage šumske uprave u poli- 
tičkom kotaru Volosko; godine 1892, daje izjavu, da je bio na ulici napadan 
i ružen od strane različnih porečkih radnika; podastire prijedlog za kraći že- 
ljeznički spoj Istre s Rijekom; interpelira vladu, na koji način ona prima do 
znanja govore i prijedloge saborske manjine; interpelira vladu u predmetu 
uređenja ceste Trst-Rijeka; godine 1894. interpelira vladu: o izborima za 
irgovačko-obriničku komoru; o postupku uprave pošte i brzojava; o službe- 
nom dopisivanju talijanskih općina; o izvršivanju postojećih zakona u pred- 
metu upotrebe hrvatskog i slovenskog jezika u Primorju; podastire zakonski 
prijedlog za izmjenu $$ 4. i 5. pokrajinskog zakona od 19. TII. 1874. L.P.Z. 
br. 8. u predmetu zastupstva općina, koje su udružene u jedno zdravstveno 
okružje; interpelira vladu u predmetu sekvestra jedne državne obligacije po- 
reske općine Gradišće; podastire prijedlog za sudioništvovanje pokrajinskog 
fonda u željezničkom kraku, koji bi spajao željezničke pruge Trst-Pula sa 
prugom Sv. Petar-Rijeka na Šapjane ili Jurdani. 


17. Jurinac Matija, župnik u Mošćenicama 


U I. periodi od 13. IV. 1861. zastupa izborni kotar vanjskih općina Volosko- 
Podgrad, ali u sabor u 1. periodi nije stigao, jer je sabor najprije bio zaklju- 
čen, a onda raspušten. 
U II. periodi izabran je u kuriji gradova: Pazin, Mošćenice, Lovran, Volosko 
i Kastav. 
U III. periodi izabran je u izbornom kotaru vanjskih općina Volosko-Pod- 
grad i zastupao ovaj kotar do svoje smrti dne 10. IX. 1868. 
U I. periodi izabran je kod naknadnih izbora dne 13. TV. 1861. mjesto 
Samee. 

Sudjelovao je u saboru kod rasprava: godine 1863. neka Volosko, a ne Pazin 
bude izborno mjesto u izbornom kotaru gradova Pazin, Volosko i t. d.; štam- 
panje zapisnika sjednica sabora i u kojem jeziku; o općinskom pravilniku i o 

općinskom izbornom redu; predlaže imenovanje seoskih župana kao pomoćnika 
općinskih načelnika; o zakonu za sudjelovanje u gradnji crkava i župnih sta- 
nova; godine 1865-1866. predlaže, neka grad Kastav bude sjedište političke 
kotarske vlasti za onaj kotar. : 


18. Karlin dr. Andrija, biskup u Trstu 


Kao virilista bio je zastupnik u istarskom saboru u X. i XI. periodi, t. j. od 
svog imenovanja biskupom u Trstu dne 23. 1. 1911. do ukinuća pokrajinske 
autonomije 3. IV. 1916. U saboru nije nikada bio. 


19. Kirac Luka, župnik u Medulinu 


Zastupao je izborni kotar vanjskih općina izbornog kotara: Pula, Vodnjan, 
Rovinj u X. i XI. periodi istarskog sabora, 


20. Kompare Josip, župnik dekan u Ospu 


Zastupao je izborni kotar vanjskih općina: Kopar, Piran i Buzet u VIII. i 
IX. periodi. 


21. Kozulić Šime Kvirin, nastavnik nautike u Lošinju 


Zastupao je izborni kotar vanjskih općina: Lošinj, Cres i Krk u VIII., IX. 
i X. periodi do svoje smrti 11. VI. 1912. 


22. Križanac Anton, posjednik u Žavlju 


Zastupao je u VI. periodi izborni kotar vanjskih općina: Kopar, Piran i 
Buzet do 21. augusta 1883., kada je njegov izbor poništen, Kod naknadnih 
izbora dne 7. juna 1884. ponovo je izabran. Umro je dne 2. juna 1888. 

Sudjelovao je kod rasprava u saboru: godine 1883. kod verifikacije izbora 
u izbornom kotaru vanjskih općina: Kopar, Piran i Buzet; godine 1884. o 
potrebi gradnje ceste Truške-Marezige; godine 1885. o izdavanju lovačkih 
karata radnicima; o molbi općinara Ricmanje protiv pošumljivanja nekih ze- 
mljišta; u predmetu upotrebe hrvatskog jezika u saboru; o utemeljenju nove 
mjesne općine u Lanišću; godine 1886. podastire prijedlog za uređenje ceste 
Žavlje-Trst; zagovara gradnju ceste Truške-Marezige; preporučuje neke molbe 
za gradnju cesta i izražava povjerenje Zemaljskom odboru za njegovu pra- 
vilnu upravu; godine 1887. govori o diobi mjesne općine Dolina; o pomanj- 
kanju cesta i vode u općinama Krasa, 


23. Kurelić dr. Šime, odvjetnik i načelnik u Pazinu 

U X. periodi zastupa izborni kotar opće ili pete kurije: Pazin, Labin, Vod- 
njan, Rovinj i Pula. 

U XI. periodi izabran je u izbornom kotaru gradova; Pazin, Buzet i Plomin. 

U X. periodi izabran je zamjenikom asesora. 


24. Laginja dr. Matko, odvjetnik u Puli 


U VI. periodi izabran je u izbornom kotaru vanjskih općina: Volosko i Pod- 
grad. : EE 
U VIL. VIII., i IX. periodi izabran je u izbornom kotaru vanjskih općina: 
Pazin i Labin. 

U X. periodi izabran je u kuriji gradova: Volosko i t.d. 

U XI. periodi izabran je u izbornom kotaru opće ili pete kurije: Pazin, 
Labin, Vodnjan, Rovinj i Pula. 

U istarskom saboru vrlo je aktivan. 


On je bio prvi zastupnik, koji je u istarskom saboru počeo govoriti hrvatski. 
To je bilo dne 21. augusta 1883. Prvo svoj govor počeo je riječima: Gospodo 
Latini! Sudjelovao je kod rasprava u saboru: godine 1883. kod verifikacije man- 
data u izbornom kotaru vanjskih općina: Pazin, Pula, Lošinj, Košar i Volosko; 
godine 1884. o obračunu i proračunu fonda ezonera za godinu 1883. i 1885.; 
o molbi nekojih općinara Podgrada, da ih odijele od Kastva; o promjeni općin- 
skog pravilnika i općinskog izbornog reda; o pokrajinskom proračunu za go- 
dinu 1885.; podastire prijedlog, da se ne izdavaju nalozi za uplatu poreza; 
podastire prijedlog o dvostrukom oporezovanju brodovlasnika (peliga) i to 
kao vlasnika broda i kao trgovca vinom; godine 1885. o dopuštenju lova i u 
kojem bi jeziku morala biti izdavana lovačka dopuštenja; o proračunu fonda 
ezonera za godinu 1886. i podastire prijedlog za uređenje fonda ezonera na 
novim temeljima; o utemeljenju novih mjesnih općina u Puntu i Krku; o dvo- 
strukom oporezovanju brodovlasnika; o prijedlogu zastupnika Jenka za siste- 
matizaciju drugog mjesta sudbenog kanceliste kod kotarskog suda u Podgradu; 
o pokrajinskom proračunu za godinu 1886.; prevodi svoj hrvatski govor, što ga 
je držao za rasprave o pokrajinskom proračunu i koji se smatrao uvredljivim 
za saborsku većinu; podastire prijedlog radi uvođenja blagajničkih knjižica 
mjesto naloga za uplatu poreza; govori o zakonu za pošumljavanje Krasa; o 
utemeljenju nove mjesne općine u Lanišću; godine 1886. o obračunu fonda 
* ezonera za godinu 1885.; o podjeljivanju zajmova od strane kreditnog zavoda; 
podastire prijedlog u predmetu gradnje ceste Klana-Paka i o potpori pokra- 
jine; o povišici beriva učiteljima pučkih škola; o preuzimanju djelomičnih 
odšteta vinogradarima za pobijanje filoksere; o obračunu pokrajinskog fonda 
za godinu 1885. i predlaže prijelaz na dnevni red; o proračunu fonda ezonera 
za godinu 1887. i podastire više prijedloga za uređenje fonda ezonera; o po- 
znavanju slavenskog jezika od strane zemaljskih asesora; o zakonu, koji se 
odnosi na gradnju ceste Draguć—Buzet; predlaže, neka se formiraju stipendije 
za dake obrtnih škola; govori o gradnji duševne bolnice; o djelovanju pokra- 
jinskog  poljodjelskog zavoda; o sastavu historijskih monografija različnih 
istarskih općina; o stanju šuma u kotaru Volosko i ustanovljenju jedne istražne 
komisije u pogledu šuma; o vladanju učitelja u predmetu političke agitacije; 
o utemeljenju talijanskog i slavenskog sveučilišta; godine 1887. o povišici uči- 
teljskih beriva; o zakonu za nadzor šuma; o razdiobi mjesnih općina Labin i 
Pazin; o završnom računu kreditnog zavoda; o promjeni € 27. statuta kredit- 
nog zavoda; o određivanju školskih globa; o upotrebi slavenskog jezika kod 
uknjiženja u zemljišne knjige; o primanju u službu sabora jednog slavenskog 
stenografa; o podjeljivanju školskih stipendija: o nastavnom jeziku u poljo- 
djelskom tečaju za učitelje; o potporama općinama, koje se ističu u boljem 
upravljanju svojim šumama; predlaže neke zaključke u pogledu glasovanja 
istražne komisije o fondu ezonera; godine 1888. sudjeluje u raspravi zakona o 
"mirovinskom fondu učitelja; o stanju uprave bratovštine u Cresu; o prijedlogu 
promjene 6 5. zakona o gradnji crkava; o promjeni zakona za uređenje učitelj- 

skih prava; o završnom računu fonda ezonera za godinu 1887.; o promjeni za- 
kona za otkup zemljišta; o zakonu o nagradama vjeroučitelja u pučkim ško- 
lama; o molbi za utemeljenje rumunjske škole u Šušnjevici; inierpelira Ze- 
maljski odbor u pogledu isplate općini u Žminju iznosa primljenog za jednu 
državnu obligaciju; o prekoračenju pokrajinskog proračuna; o obročnom pla- 
ćanju zaostalog poreza u kotaru Buzet; o zakonu lječilišnog okružja Opatije; 
o stanju luke u Lovranu i Iki i o stanju ceste Matulji-Opatija; godine 1889. 
izabran je zamjenikom asesora u sjednici sabora dne 19. X. 1889., a isto tako 
za IX. periodu na sjednici dne 10. VII. 1902.; predlaže, neka se ustupe odboru 
za verifikaciju neki izbori, protiv kojih ne predleži utok; uime saborske ma- 
njine daje izjavu u pogledu slavenskog jezika u saboru; o zakonu za uteme- 
ljenje nove mjesne općine u Draguću; o školskom proračunu za godinu 1890. 
i o višku obračuna istog fonda za godinu 1889.; o načinu glasovanja za odobre- 
nje izbora zastupnika u izbornim kotarima vanjskih općina i prosvjeduje pro- 
tiv povrede saborskog pravilnika; predlaže i obrazlaže prijedlog za reformu 
odnošaja između države i fonda ezonera; o obračunu fonda ezonera za godinu 
1888.; o verifikaciji izbora u izbornom kotaru vanjskih općina Pule; o prora- 
čunu fonda ezonera za godinu 1890. i o upravnim troškovima dotičnog fonda; 
o potporama za gradnju školskih zgrada; o izboru viteza Contija u izbornom 
kotaru gradova Vodnjan—Pula; o izboru zastupnika dra Stangera u izbornom 
kotaru gradova: Volosko, Lovran i t. d.; prosvjeduje protiv stilizacije u izvje- 
štaju o izborima u izbornom kotaru vanjskih općina Pazin-Labin; govori o 
zajedničkom glasovanju za verifikaciju zastupnika u izbornom kotaru vanj- 
skih općina kotara Volosko—-Podgrad; uime manjine izjavljuje da radi nepri- 
hvaćanja verifikacije izbora zastupnika Mandića u znak protesta manjina na- 
pušta sabor; godine 1890. podastire prijedlog za gradnju ceste Krnica—Altura; 
predlaže, neka pokrajina učestvuje u plaćanju beriva šumarskog tehničara u 
službi mjesne općine Kastav; predlaže neka se odgodi rasprava u saboru o 
pronevjeri pokrajinske blagajne, dok ne svrši kaznena parnica; godine 1892. 
interpelira vladu i Zemaljski odbor u predmetu podjeljivanja školskih stipen- 
dija i potpora; interpelira zemaljsko školsko vijeće i Zemaljski odbor u pred- 
metu imenovanja učitelja u Funtanama; interpelira vladu u predmetu pove- 
denog disciplinskog postupka protiv prof. Spinčića; govori o sistematizaciji 
saobraćaja između Kvarnerskih otoka i istarskog kopna; govori o prijediogu 
Amorosa za preinaku 6 45. unutrašnjeg pravilnika sabora u smislu, da se pred- 
sjedniku sabora dade šire ovlaštenje; interpelira vladu u predmetu prisilnog 
utjerivanja poreza; izabran je asesorom Zemaljskog odbora (6. IV. 1892.); 
daje izjavu u pogledu preuzimanja mjesta zemaljskog asesora; godine 1894. 
o prijedlogu za konačnu likvidaciju fonda ezonera; o prihvaćanju prijedloga 
podastrtih u slavenskom jeziku; o načinu, kojim predsjedništvo sabora vodi 
rasprave u saboru; kritizira postupak zemaljskog kapetana u pogledu prima- 
nja prijedloga, što ih podastire manjina; podastire prijedlog, koje bi mjere 
morala poduzeti vlada u pogledu poljodjelsko-ekonomskom; o izvještaju škol- 
skog odbora o stanju javne nastave; postavlja upit predsjedniku kakvo gledište 
ima vlada u prijenosu okružnog suda iz Rovinja: o prijedlozima koji se odnose 
na doprinos troškova za gradnju željezničke pruge Trst-Poreč-Kanfanar; o 
opskrbi siromaha i da li ima troškove podmirivati mjesna ili poreska općina; 


398 


odgovara dru. 'Stanichu, zašto manjina glasuje protiv proračuna i obračuna 
pokrajine; o prijedlogu Jenka o doprinosu pokrajinskog fonda za troškove 
željezničke pruge za spoj Trst-Pula s prugom Sv. Petar-Rijeka; izjavljuje, da 
će saborska manjina glasovati protiv projektiranog agrarnog zakona, jer ze- 
maljsko agrarno vijeće ide za tim, da potalijanči slavensko pučanstvo Istre. 


U X. periodi (1909.) imenovan je zemaljskim kapetanom. 


25. Legat dr. Bartul, biskup u Trstu 


Bio je zastupnik virilista u 1., II., III. i IV. periodi do svoje smrti 12. II. 
1875. 

Sudjelovao je u raspravama sabora: godine 1861. preporučuje, da bi nekoji 
od pokrajinskih činovnika poznavali slavenski ili ilirski jezik; godine 1863. o 
općinskom pravilniku i općinskom izbornom redu; kod poimeničnog glasova- 
nja glasuje, da svećenici ne budu birani u općinski odbor; podastire prijedlog, 
da se utemelji konvikt »Seminarium puerorum«; godine 1864. predlaže, neka 
dio dohodaka bratovština služi za utemeljenje biskupskog konvikta u Kopru. 


26. Mahnić dr. Anton 


Bio je zastupnik virilista u VIII., IX., X. i XI. periodi. Prisustvovao je samo 
jednoj sjednici istarskog sabora dne 21. III. 1908., kada je prihvaćen novi 
izborni red za istarski sabor. 


27. Mandić prof. Matko, urednik »Naše sloge« u Trstu 


U VII, VIII. i IX. periodi zastupa izborni kotar vanjskih općina Volosko- 
Podgrad. 

U X. periodi izabran je zastupnikom izbornog kotara vanjskih općina Kopar— 
Piran-Buje. 

U XI. periodi izabran je zastupnikom opće ili pete kurije: Kopar, Podgrad, 
Piran i Buje. 

Bio je trn u oku talijanskoj saborskoj većini. 

Kada je bio prvi put izabran u VII. periodi, bio mu je mandat dne 11. no- 
vembra 1899. poništen, ali je kod naknadnih izbora dne 25. VIII. 1890. po- 
novo izabran. 

U VIII. periodi dogodilo se isto. Sabor mu je u sjednici dne 24. I. 1896. 
Poništio mandat. Kod naknadnih izbora dne 30. V. 1896. bio je ponovo biran. 

U IX. periodi njegov je izbor upućen odboru za verifikaciju, ali je ovoga 
puta njegov izbor verificiran. 

U X. periodi svi su mandati ovjerovljeni pa i njegov, a u XI. periodi nijesu 
izbori ni došli u raspravu, jer se sabor nije sastao. 

lako je dobro poznavao talijanski jezik, u saboru je govorio isključivo samo 
hrvatski. 

Sudjelovao je vrlo mnogo u raspravama sabora, ali njegovih govora steno- 
grafski zapisnici sabora ne bilježe, jer je govorio hrvatski. 

Sudjelovao je u raspravama sabora: godine 1889. interpelira vladu u pred- 
metu utemeljenja hrvatske gimnazije u Istri; Okružni sud u Trstu moli ovla- 
štenje za provođenje kaznenog postupka protiv zastupnika Mandića. Godine 
1890. interpelira vladu u predmetu poduzetih mjera za opskrbu pučanstva 


399 


pitkom vodom; interpelira. Zemaljski odbor u predmetu rješavanja spisa, što 
ih prima na slavenskom jeziku; interpelira vladu radi utemeljenja škole u 
Zametu. Godine 1892. izabran je zamjenikom asesora, Izjavljuje, da su protiv 
njega od strane galerije upućene uvredljive riječi. Interpelira vladu u pred. 
metu pristranog postupka nekih načelnika kod svrgnuća općinskih delegata u 
kotaru Poreč i Pula. Interpelira vladu zašto ne odgovara na interpelacije ma- 
njine. Interpelira Zemaljski odbor o načinu pokrića mjesta ravnatelja pokra- 
jinskog računovodstva. Okružni sud u Trstu moli ovlaštenje za provođenje 
kaznenog postupka protiv zastupnika Mandića radi uvrede časti na tužbu 
župnika u Kringi Mizzana. Detto na tužbu učitelja u Lovranu Grossmanna. 
Izabran je 6. IV. 1892. zamjenikom asesora. Godine 1894. interpelira vladu 
radi zatezanja izbora cestovnog odbora u Pazinu. Interpelira vladu radi sa- 
stava iskaza porotnika. Interpelira Zemaljski odbor radi protivljenja uteme- 
ljenju hrvatskih i slovenačkih škola u Istri. Interpelira vladu radi službenog 
postupka kotarskog kapetana Schwarza u Pazinu. Interpelira vladu radi upo- 
trebe hrvatskog i slovenačkog jezika na željeznicama u pokrajini. Interpelira 
Zemaljski odbor u predmetu nekih radnja izvedenih u Tinjanu na cesti Poreč— 
Pazin. Interpelira Zemaljski odbor radi imenovanja članova u kotarska škol- 
ska vijeća. 


U X. periodi 1909. izabran je zamjenikom asesora. 


28. Marotti Franjo, posjednik i načelnik u Kastvu 


U zapisnicima sabora bilježeno je njegovo ime »Marotti«, a »Naša sloga« 
zove ga »Marot«. ' 

Zastupa u IV. periodi izborni kotar vanjskih općina kotara Volosko-Pod- 
grad. 

Sudjelovao je kod rasprava u saboru: godine 1870, o imenovanju putujućeg 
učitelja poljodjelstva, za kojega zahtijeva da mora poznavati slavenski jezik; 
godine 1871. o formiranju nove autonomne općine za poreske općine Mošće- 
nice i Berseč; podastire prijedlog, da i područje Krasa bude uključeno u izvan- 
carinsko područje; zagovara utemeljenje poljodjelske škole; o novom pokra- 
jinskom izbornom redu; godine 1872. o poučavanju slavenskog jezika na po- 
krajinskoj realnoj gimnaziji, koja se ima utemeljiti u Pazinu; o prijedlogu 
općina za imenovanje učitelja; o građevnom pravilniku; godine 1873. o kla- 
sifikaciji zemljišta radi plaćanja zemljarine; o postojanju Slavena u Istri i o 
utemeljenju slavenske gimnazije; godine 1875. o novom saborskom pravilniku; 
o zakonu za zaštitu divljači; godine 1876. podastire prijedlog za ispravak ceste 
Volosko—Rijeka; o nedostatku zdravstvenog osoblja u Istri. 


29. Milić dr. Ivo, kotarski sudac u Buzetu 

U XI. periodi izabran zastupnikom u izbornom kotaru opće ili pete kurije: 
Buzet, Motovun i Poreč. 

30. Pangerc Josip, načelnik u Dolini 


Izabran je u X. periodi zastupnikom u izbornom kotaru opće kurije: Kopar, 
Podgrad, Piran i Buje. 

31. Poščić dr. Ivan, odvjetnik u Voloskom 


Izabran je u X. i XI. periodi zastupnikom u izbornom kotaru vanjskih 
općina: Volosko i Podgrad. 


32. Rajčić Augustin, nadučitelj u Opatiji 


Izabran je u X. periodi zastupnikom izbornog kotara vanjskih općina kotara: 
Fazin i Labin. 


33. Ravnik Franjo, profesor gimnazije u Kopru 

Izabran je u III. periodi kod naknadnih izbora dne 8. X. 1869. u izbornom 
kotaru vanjskih općina; Kopar, Piran i Buzet i došao u sabor samo u treće 
zasjedanje. 

Sudjelovao je u saboru kod rasprava godine 1869. Prije negoli je položio 
svečano obećanje, izjavio je u saboru, da se odriče prava upotrebe svog mate- 
rinskog jezika, da ne govori zidovima. O imenovanju putujućeg učitelja poljo- 
djelstva i zahtijeva, da ovaj mora poznavati slavenski jezik; o zakonu za za- 
štitu ptica korisnih poljodjelstvu. Žali se na vladin postupak u pogledu slaven- 
skog jezika. 


34. Ribarić Josip, profesor u Kastvu 


Izabran je zastupnikom u XI. periodi u izbornom kotaru vanjskih općina 


Volosko-Podgrad. 


35. Rubeša Anton, posjednik i načelnik u Kastvu 
Zastupao je u IV. periodi do svoje smrti dne 19. 1. 1873. izborni kotar 
vanjskih općina kotara Volosko i Podgrad. 


Sudjelovao je u saboru kod rasprava: godine 1870. o imenovanju putujućeg 
učitelja poljodjelstva i zahtijeva, da ovaj mora poznavati slavenski jezik; go- 
dine 1871. predlaže, da općina Klana bude autonomna općina. 


36. Samsa Josip, posjednik u Kozini 


Izabran je u 1. periodi u izbornom kotaru vanjskih općina: Volosko i Pod- 
grad, ali se odmah nakon izbora zahvalio na mandatu, tako da u prvoj periodi 
nije ni došao u sabor. 

U H. periodi izabran je u izbornom kotaru vanjskih općina kotara: Kopar, 
Piran i Buzet. 

Prisustvovao je sjednicama sabora samo u prvom zasjedanju druge periode. 


Tada ga je cijeli sabor birao zamjenikom asesora, pa je to bilo jedini put, 
da je cijeli sabor birao Slavena kao zamjenika asesora. 


Dne 14. I. 1862. odrekao se mandata. 


37. Sancin Ivo, učitelj poljodjelstva u Buzetu 


U X. i XI. periodi izabran je zastupnikom u izbornom kotaru vanjskih 
općina: Buzet, Motovun i Poreč. 

38. Seršić Dinko, trgovac, posjednik i načelnik u Baški 


U VII. periodi zastupao je izborni kotar vanjskih općina: Lošinj, Cres i Krk. 

Sudjelovao je u raspravama sabora: godine 1892. interpelira vladu i Že- 
maljski odbor u pogledu zahtjeva Zemaljskog odbora, da mu cestovni odbori 
predlažu talijanski prijevod svih spisa upravljenih na slavenskom jeziku. Go- 
dine 1894. interpelira vladu o imunitetu govora izrečenih u saboru na slaven- 
skom jeziku od strane zastupnika manjine. 


39. Šote-Šumberac Martin, posjednik u Šumbregu 


Zastupao je u II. periodi izborni kotar vanjskih općina; Pazin-Labin. 
40. Spinčić Anton, župnik u Mošćenicama 


Izabran je zastupnikom kod naknadnih izbora dne 17. novembra 1873. u 
IV. periodi u izbornom kotaru vanjskih općina: Volosko i Podgrad i ponovo 
u V. periodi. ' 

Sudjelovao je u raspravama sabora: godine 1873. o klasifikaciji zemljišta 
za uređenje poreza; o upotrebi njemačkog jezika u gimnazijama u Kopru i 
Pazinu i o utemeljenju slavenske gimnazije; godine 1876. o prijedlogu uteme- 
ljenja političko-pravnog fakulteta u jednom talijanskom gradu; godine 1877. 
o prijedlogu utemeljenja političko. pravnog fakulteta; godine 1880. o kulturi 
i civilizaciji Talijana pokrajine u uporedbi sa Slavenima; godine 1882. o ure- 
đenju šuma u kotaru Volosko; o zakonu za utemeljenje kotarskih gospodarskih 
zadruga; o uređenju ceste između Roča i Ročkog polja. 


41. Spinčić Vjekoslav, profesor u miru u Opatiji 


U V. periodi izabran je kod naknadnih izbora dne 9. VIII. 1882. u izbornom 
kotaru vanjskih općina kotara: Kopar, Piran i Buzet, 

U istom kotaru izabran je i u VI. periodi, ali mu je sabor dne 21. VIII. 
1883. poništio mandat. Kod naknadnih izbora dne 7. juna 1884. ponovo je 
izabran. 

U VII. periodi biran je opet u istom izbornom kotaru, 

U VIII. periodi izabran je u izbornom kotaru vanjskih općina kotara: Lo- 
šinj, Cres i Krk. 

U IX. periodi izabran je u izbornom kotaru vanjskih općina: Volosko. Pod- 
grad. 

U X. i XI. periodi izabran je u općem razredu ili petoj kuriji kotara: 
Volosko, Krk, Cres i Lošinj. 

Sudjelovao je u raspravama sabora: godine 1884. o odcjepljenju općine La- 
nišće od Buzeta; o nastavnom jeziku u pučkim školama; o gradnji cesta na 
Buzeštini; o primanju pitomaca u praktičnu školu kod pokrajinske vinogra- 
darsko-voćarske stanice i o nastavnom jeziku na istoj stanici; godine 1885, o 
zakonu o lovu i o lovačkim dopuštenjima; interpelira vladu u predmeta grad- 
nje ceste Nova Vas-Sv. Petar (Piran); podastire prijedlog, da namještenici 
vinogradarsko-voćarske pokrajinske stanice moraju poznavati također slaven- 
ski jezik; interpelira Zemaljski odbor o izručenju ceste Draguć-Buzet cestov- 
nom odboru u Buzetu i o službenom jeziku ovog cestovnog odbora; o nastav- 
nom jeziku u pučkim školama; godine 1886. o izručenju izvještaja računa 

uprave bratovština; o uspjesima pučke nastave; podastire više prijedloga, ko- 
jima bi se popravile ekonomske prilike učiteljstva; o visini nagrade učitelji- 
cama ručnih radova; o službenoj razdiobi duga fonda ezonera; interpelira Ze- 
maljski odbor o izručenju ceste Buzet-Draguć cestovnom odboru i o službe- 
nom jeziku cestovnog odbora u Buzetu; o gradnji ceste Draguć-Cerovlje i po- 
dastire više prijedloga o dopuni cestovne mreže Draguć-Buzet; o podjeljivanju 
stipendija đacima gimnazije u Rijeci; o načinu pisanja njegova prezimena; 
o gradnji pokrajinske duševne bolnice; o gradnji nekih cesta u Istri; o sastavu 
dokumentarne povijesti Istre; o stanju javne pučke nastave; podastire pri- 
jedlog za utemeljenje talijansko-slavenskog pravnog fakulteta i slavenske 
gimnazije; godine 1887. interpelira Zemaljski odbor radi uskraćene potpore za 
gradnju škole u Marezigama i za gradnju ceste Krkavci-Sv. Petar; o pravo- 
vremenom  predlaganju računa bratovština; o nacrtu zakona za poboljšanje 
ekonomskih prilika učiteljstva; interpelira Zemaljski odbor u predmetu općin- 
skih računa u Buzetu; o razdiobi mjesnih općina Labin i Pazin; o doznakama 
potpora za uzdržavanje školskih vrtova; o stanju ceste Draguć-Buzet; o usta- 
novljenju nove mjesne općine Draguć; o pučkoj nastavi i o stanju učiteljskih 
škola u Kopru i Gorici; o školskim praznicima i o satovima obuke u pučkim 
školama; o uplaćivanju i namjeni školskih globa; o doznakama potpora za grad- 
nju škola; o gradnji mosta na cesti Krkavci; godine 1888. o zakonu za uteme- 
ljenje učiteljske mirovinske zaklade; o izmjeni zakona o pravima učitelja; o 
iskrivljivanju prezimena slavenskih zastupnika; o podjeli školskih stipendija 
i o doznakama potpora za gradnju škola; o gradnji i uređenju nekih cesta, 
osobito onih na Buzeštini; o uređenju pokrajinskog arhiva i historijskog arhiva 
Raspora; o zakonu nagrada vjeroučiteljima pučkih škola; o stanju pučke na- 
stave i o imenovanju učitelja; o uplati zaostalih poreza na Buzeštini, Godine 
1889. u sjednici sabora dne 19. X. 1889. Spinčić je izabran asesorom zemalj- 
skog odbora u kuriji vanjskih općina. Prema tome je on prvi hrvatski asesor 
u Zemaljskom odboru. Odrekao se mjesta asesora dne 25. V. 1891. Mjesto njega 
izabran je dr. Laginja. Spinčić zahvaljuje kolegama, koji su ga izabrali ase- 
sorom. O utemeljenju nove mjesne općine na Krasu Doline (Klanac). O ute- 
meljenju nove općine Draguć. O stanju javne nastave u pokrajini. O prijepor- 
nim izborima u izbornom kotaru vanjskih općina Pazin-Labin. Godine 1891. 
odrekao se mjesta asesora dne 25. V. 1891., jer je izabran zastupnikom na 
Carevinskom vijeću. Godine 1892. dne 6. IV. 1892. biran je na mjesto Spin- 
čića asesorom dr. Laginja. Laginja interpelira vladu radi povedenog discipli- 
narnog procesa protiv Spinčića. Godine 1894. Spinčić interpelira: vladu radi 
utemeljenja hrvatskih škola u kotaru Poreč; Zemaljski odbor u predmetu 
gradnje ceste Poreč-Dračevac; vladu u predmetu hrvatskog i slovenskog jezika 
u raspravama sabora; Zemaljski odbor radi nekih cestovnih radnja u kotaru 
Kopar; vladu radi poduzetih mjera za suzbijanje boginja u općini Dekani: 
vladu radi utemeljenja škole u Plavijama. 


42. Stanger dr. Andrija, odvjetnik i načelnik u Voloskom 

Zastupa izborni kotar gradova: Volosko, Kastav, Mošćenice i Lovran u VII, 
VIII. i IX. periodi, samo što mu je sabor u VII. periodi dne 8. XI. 1889. poni- 
štio mandat, ali je kod naknadnih izbora dne 30. VIII. 1890. ponovo izabran. 

U VIII. i IX. periodi bio je zemaljski potkapetan. 

Sudjeluje u saboru kod rasprava: godine 1881. o zakonu za utemeljenje nove 
općine Draguć; o javnoj nastavi uopće. Podastire više prijedloga u tom pred- 
metu. Brani operat izbora u izbornom kotaru gradova Volosko-Kastav i t.d. 
Godine 1890. podastire prijedlog, da se u Pazinu utemelji hrvatska gimnazija. 
Godine 1892, u predmetu interpelacije dra Laginje o imenovanju učitelja u 
Funtanama. Interpelira predsjedništvo pokrajinskog školskog vijeća u pred- 
metu disciplinarnog procesa provedenog protiv učitelja Grossmanna. Godine 
1896. imenovan je zemaljskim potkapetanom. 


43. Sterk Andrija, župnik u Lovranu, kotarski školski nadzornik kasnije 
biskup u Krku i Trstu 

Zastupa u V.i VI. periodi — do 21. augusta 1883. kada mu je mandat poni- 
šten — izborni kotar vanjskih općina kotara Volosko i Podgrad. 

U VII. periodi od 25. I. 1894. do 1. juna 1896. kao virilista biskup u Krku, 
a u VII. periodi od 1. juna 1896. do 17. IX. kao biskup u Trstu. 

Kao izabrani zastupnik bio je u saboru vrlo aktivan. Kao virilista nije dola- 
zio u sabor. 

Sudjelovao je u raspravama sabora: godine 1880. izvještava o proračunu 
školskog fonda za godinu 1881. i 1882.; o školskim troškovima i o reviziji 
učiteljskih mjesta; o podjeli školskih stipendija i o narodnosti đaka; o pouča- 
vanju hrvatskog jezika na učiteljištu u Gorici; o odluci nastavnog jezika u 
pučkim školama uopće, a napose u školi u Sv. Petru Iloviku; godine 1881. o 
poučavanju slavenskog jezika na gimnazijama u Kopru i Pazinu; o nacrtu za- 
kona za pravednu razdiobu školskih troškova; “izvještava o proračunu pokra- 
jinskog školskog fonda za godinu 1882; o troškovima pokrajinske uprave; 
podjeljivanju školskih stipendija; interpelira Zemaljski odbor, koju važnost 
on daje popisu pučanstva s obzirom na narodnost; podastire prijedlog, neka 
se službeni list (»Bollettino«) izdaje i u hrvatskom jeziku. Isti je uvijek izlazio 
na njemačkom, talijanskom i slovenačkom jeziku pod naslovom: a) Geseiz- und 
Verordnungsblatt fiir_ das čGsterreichisch-illyrische Kiistenland, b) Bollettino 
delle Leggi ed Ordinanze per il Litorale austro-illirico, ec) Zakonik in Ukaznik 
za avstrijsko-ilirsko Primorje. O utoku Cudera protiv zaključka Zemaljskog 
odbora od 25. II. 1880., kojim je riješen službe likvidatora kod općine Kastav. 
(Godine 1872. bila je općina Kastav raspuštena. Zemaljski odbor imenovao je 
komesarom općine Kastav Eduarda Cudera, koji je na 1om mjestu ostao 5 
godina, t. j. 1878. do 1882.). Godine 1882. izvještava o školskom proračunu 
pokrajine za godinu 1883. (Vidimo iz ovoga, da je Sterk već treću godinu iza- 
bran članom školskog odbora u saboru i da ga školski odbor bira izvjestiteljem, 
te on uime školskog odbora podnosi saboru izvještaj o školskom pokrajinskom 
proračunu. To je vrlo rijedak, a možemo reći i jedinstven slučaj povijesti 
istarskog sabora, da bi hrvatski zastupnik bio izabran izvjestiteljem jednog 
odbora. Uostalom moramo istaknuti, da je Sterk bio i školnik, te je bio među 
prvim imenovanim školskim nadzornicima u [stri.) O reviziji stanja pučkih 
škola u Istri. O dvojezičnoj zemljovidnoj karti Istre, što ju je izradio ravna- 
telj realke u Piranu dr. F. Locati. O nastavnom jeziku u pučkim školama. O 
imenovanju putujućeg učitelja poljodjelstva i o poznavanju pokrajinskih 
jezika. Godine 1883. o prigovorima, što se iznose protiv njegova izbora za- 
stupnikom u izbornom kotaru vanjskih općina Volosko-Podgrad. 

44. Stihović Josip, ravnatelj Posojilnice u Puli 


U X. i XI. periodi zastupa treći izborni kotar grada Pule. 
U X. periodi izabran je kod naknadnih izbora dne 29. IX. 1912. 


45. Škrbec Matej, župnik dekan u Krkavcima 


Izabran je u XI. periodi u izbornom kotaru vanjskih općina: Kopar, Piran 
i Buje. 


46. Trinajstić dr. Dinko, odvjetnik i načelnik u Pazinu 


Zastupao je u VIII. IX. i X. i XI. periodi izborni kotar vanjskih općina 
Pazin-Labin. 


Dne 10. VII. 1902. izabran je zemaljskim asesorom za IX. periodu. 


47. Trinajstić dr. Matko, odvjetnik i načelnik u Buzetu 


Zastupao je u VIII. i IX. periodi izborni kotar vanjskih općina: Kopar— 
Piran-Buzet. 


U sjednici sabora dne 26. II. 1898. izabran je zamjenikom asesora. 


48. Valentič Josip, nadučitelj u Sv. Antonu kod Kopra 


U X. i XI. periodi zastupao je izborni kotar vanjskih općina: Kopar, Piran, 
Buje. 


49. Vitezić dr. Ivan, biskup u Krku 
Bio je virilista u I., I1., III., IV. i V. periodi do svoje smrti dne 4. IX. 1877. 


Sudjelovao je u saboru kod rasprava: godine 1861. o adresi vladaru. Opaža, 
da bi sabor morao raspravljati i obnarodovati svoje rasprave i u slavenskom 
jeziku. Godine 1863. govori o stanju pokrajinskih fondova i o fondu ezonera. 
O unutrašnjem pravilniku sabora. O izboru glavnog birališta u izbornom ko- 
taru gradova i izbornom kotaru vanjskih općina Kvarnerskih otoka. O usta- 
novljenju i nagradama uzgojiteljima konja na otoku Krku. O općinskom pra- 
vilniku i općinskom izbornom redu. O zakonu za gradnju crkava i župnih 
stanova. Godine 1866. o uređenju rukovanja (poslovanja) mjesnih bratovština. 


50. Volarić dr. Frane, kanonik u Krku 


Izabran je u VI. i VII. periodi u izbornom kotaru vanjskih općina: Lošinj, 


Cres i Krk. 
U VI. periodi izabran je kod naknadnih izbora dne 28. I. 1887. 


Sudjelovao je u saboru kod rasprava: godine 1888. podastire prijedloge na- 
crtu zakona za promjenu 6 5. zakona o troškovima za gradnju crkava i t. d.; 
godine 1889. interpelira vladu u predmetu agitacije c. kr. činovnika kod izbora 
u izbornom kotaru vanjskih općina kotara Lošinja; godine 1890. interpelira 
vladu, na koji način daje ona do znanja vladaru tok rasprava u saboru; inter- 
pelira vladu u pogledu uređenja školske zaklade Fugošić; podastire prijedlog, 
neka bi službeni list »Bollettino« izlazio i na hrvatskom jeziku; uime manjine 

financijskog odbora formulira više prijedloga kod pokrajinskog proračuna za 
godinu 1891; godine 1892. interpelira vladu u pogledu slavenske liturgije u 
Istri. Izjavljuje, da su ga jedan saborski zastupnik, nekoje osobe iz galerije i 
različni mladići na ulici napali uvredljivim riječima. Interpelira Zemaljski 
odbor u predmetu imenovanja pristava kemije kod agrarnog pokrajinskog 
zavoda. 


51. Zamlić Vinko, župnik u Veprincu 


Zastupa u VI. periodi izborni kotar gradova: Volosko, Kastav i t. d. 


Sudjeluje u saboru kod rasprava: godine 1884. podastire prijedlog za na- 
stavni jezik u poljodjelskom tečaju za učitelje; godine 1885. zagovara pri- 
jedlog, da se lovačka dopuštenja izdavaju u pokrajinskim jezicima; godine 
1887. govori o viškovima obračuna pokrajinskog školskog fonda; godine 1888. 
o zakonu za nagrađivanje vjeroučitelja pučkih škola. 


52. Zidarić Anton, župnik dekan u Kršanu 


U X. periodi izabran je u izbornom kotaru gradova: Pazin, Buzet i Plomin. 


53. Zorn dr. Vjekoslav, biskup u Poreču 


Virilista u V. i VI. periodi, t. j. od 24. VIII. 1882. do 22. VI. 1883., kada je 


imenovan nadbiskupom u Gorici. 


54. Zuccon dr. Ivan, odvjetnik u Puli 


Izabran je u X. i XI. periodi u izbornom kotaru vanjskih općina: Pula, 
Vodnjan i Rovinj. 


55. Žic Petar, župnik u Puntu 


Zastupa u IV. periodi izborni kotar vanjskih općina: Lošinj, Cres i Krk. 
Izabran je kod naknadnih izbora dne 17. XI. 1873. i odrekao se mandata 3. 
JII. 1876. 

Sudjelovao je kod rasprava sabora: godine 1873. govori protiv poučavanja 
njemačkog jezika u gimnazijama u Kopru i Pazinu, a u korist utemeljenja 
slavenske gimnazije u Krku. : 


* 


Ovaj nam iskaz prikazuje niz imena ljudi, za koje možemo reći da su bili 
pravi i potpuni karakteri i narodni po ljubavi i istini bez interesa. 

Za pojedince navedeno je ukratko, koliko su sudjelovali u pojedinim ras- 
pravama u saboru, ali samo do konca VII. periode. 

Za VIII, IX. i X. periodu ovakva službenog pregleda nema, a za XI. periodu 
ga ni ne može biti, jer sabor uopće nije bio sazvan, te prema tome se nije 
nikada ni sastao. Zato sam već i prije naznačio XI. periodu istarskog sabora 
kao »nedonošče«. 

E) Važnije rasprave u istarskom saboru 


Pod D naveo sam u abecednom redu sve naše zastupnike i, ukoliko je koji 
od njih sudjelovao u raspravama sabora, označio sam godinu i predmet o 
kojemu je govorio. 

Ovdje navodim samo važnije rasprave i godinu, kada se u saboru o odno- 
snom predmetu raspravljalo. 

Najvažnije su stvari četiri, i to: interpelacije, prijedlozi, rezolucije i zakoni. 

Prvu interpelaciju u saboru uputio je biskup Dobrila vladi. Kratki sadržaj 
te interpelacije označen je kod njegova imena godine 1863., ali 1a je interpe- 
lacija označena kao prva i kod riječi »Interpelacije upućene vladi« godine 
1863. Ovdje sam naveo interpelacije naših zastupnika iz dvaju razloga: 


1. da budu sve na okupu i 2. da se ne bi činilo, kao da naši zastupnici ne 
bi postavljali interpelacije i Zemaljskom odboru i vladi. 

Čitalac će na temelju toga potražiti zapisnike sabora odnosne godine i tamo 
naći opširnije ono, što njega više interesira. 

Isto vrijedi i za prijedloge i za rezolucije. 

Kod riječi »Zakoni« nisam naveo sve zakone, što ih je sabor prihvatio ili o 
njima raspravljao, a to zato, jer na pr. kod riječi »Općina« nalaze se svi općin- 
ski zakoni, kod riječi »Školstvo« svi zakoni o školama i učiteljima i t. d. 


A sada prelazimo na sam predmet važnijih predmeta i rasprava: 


Bratovštine (Brašćine) (Confraterne) 


Bratovštine su naša najstarija socijalna udruženja, kojima je svrha bila uza- 
jamno potpomaganje svojih članova, ali su one imale i vjersko značenje. Ima 
na otoku Krku još i danas »brašćina«, koja skrbi i snosi sve troškove pogreba 
svojih članova. 

Jedna je od takvih bratovština i Zaklada sv. Nikole, koja potpomaže po- 
morce u starosti i iznemoglosti. (Pio fondo di marina, Pomorska pripomoćna 
zaklada). 

Sabor je na svakom zasjedanju od 1868. do 1878. godine odobravao i pri- 
hvaćao obračune i proračune bratovština, a od 1879. godine sabor je primao 
samo izvještaje Zemaljskog odbora, o njima raspravljao i odobravao samo 
obračune bratovština. 

Važnije rasprave o bratovštinama u saboru bile su: godine 1863. opće upo- 
znavanje fonda bivših mletačkih bratovština, prijedlog u predmetu uprave i 
polaganja računa i upotrebi novca (prihoda) bratovština; Favento iznosi po- 
vijest fonda bratovština ex mletačkih i podastire prijedlog, da se polažu računi 
od strane uprave bratovština. Godina 1864. Zemaljski odbor podnosi izvještaj 
o fondu bratovština, podastire Pravilnik, kako se tim fondovima mora uprav- 
ljati i napokon iznosi historijske napomene dra Kandlera o ustrojstvu njihovu; 
prijedlog i rasprava u pogledu upotrebe iznosa od 34.000 forinti, što pripadaju 
fondu bratovština, koji se iznos ima upotrebiti za utemeljenje pitomišta-kon- 
vikta u Kopru; Rocco interpelira vladu o upravi bratovština u Baderni i Sv. 
Lovreču; godine 1865-1866. izvještaj Zemaljskog odbora u pogledu admini- 

stracije bratovština kod općina; izvještaj Zemaljskog odbora u predmetu po- 
vratka iznosa 34.000 forinti od strane Namjesništva radi utemeljenja pitomišta- 
konvikta, odgovor Namjesništva, rasprava i odluka sabora; godine 1868. izvje- 
štaj Zemaljskog odbora u stvari ustupanja iznosa od 34.000 forinti, vlasništvo 
bratovština za utemeljenje pitomišta-konvikta; pravilnik za administraciju 
imanja bratovština; godine 1869. ponovljena rasprava i prihvat Pravilnika za 
upravu bratovština; godine 1877-1878. brisanje kredita u iznosu od 1.651.61 
forinti fonda bratovština u pologu »Skladišta školskih knjiga«; molba općine 
Pule za zajam u iznosu od 63.000 forinti u srećkama, koji pripada fondu bra- 
tovština, rasprava i glasovanje; godine 1880. oslobođenje Zemaljskog odbora, 
da ubuduće ne mora predlagati proračune fonda bratovština nego samo obra- 
čune; godine 1882. Spinčić A. ističe neke nepravilnosti kod uprave bratov- 
ština, osobito one u općini Buzet; godine 1884. Sabor nalaže Zemaljskom 
odboru, neka strogo zahtijeva od strane odnosnih uprava, da se dostavljaju 
računi bratovština; godine 1886. Spinčić podastire prijedlog o predlaganju 
računa od strane uprave i o nadzoru nad upotrebom dohodaka bratovština; 
Zemaljski odbor daje u tom pogledu razjašnjenje. 


Ezoner 


Godine 1863. izvještaj o stanju fonda ezonera i prijedlog, da se t6& stanje 
poboljša. Godine 1865.—1866. izvještaj o mjerama poduzetim radi što brže na- 
plate doprinosa ezonera i naknade državi. Godine 1873. uređenje odnošaja 
između države i fonda ezonera. Godine 1874. i 1875. ugovor za uređenje odno- 
šaja između erara i fonda ezonera. Godine 1885. Laginja podastire prijedlog za 
uređenje pitanja ezonera na novoj bazi. Godine 1886. Gambini daje historijski 
prikaz u predmetu ezonera. Iskaz dugova ezonera pojedinih poreskih općina. 
Godine 1887. prijedlog, da se provede anketa o stanju i upravljanju fonda 
ezonera. Godine 1889. prijedlog Laginje i dr., da se radikalno reformira odno- 
šaj države i ezonera. Godine 1890. Dukić interpelira vladu u predmetu nagrade 
poreskim uredima za poslove ezonera. Godine 1892. nalaže se Zemaljskom 
odboru, da energično nastupi protiv nemarnih dužnika i urgira kod vlade, da 
oprosti kamati ezonera. Godine 1894. izvještaj i prijedlozi financijskog odbora, 
rasprava i glasovanje u pogledu likvidiranja fonda ezonera. Godine 1895. Na- 
mjesništvo najavljuje, da će vlada podnijeti prijedlog u predmetu likvidacije 
fonda ezonera. Godine 1896. predložena je i izglasana nova konvencija između 
vlade i pokrajine u pogledu oprosta kredita u iznosu od 200.000 forinti. 


Ezoner na Kvarnerskim otocima 


Godine 1863. Vidulich predlaže i obrazlaže svoj prijedlog u predmetu pri- 
mjene zakona o ezoneru na otocima Lošinja. Godine 1864. izvještaj Zemalj- 
skog odbora, rasprava i glasovanje o primjeni zakona o ezoneru na otocima 
Lošinja. Godine 1865.—1866. izvještaj Zemaljskog odbora o podnesenoj pritužbi 
za primjenu zakona o ezoneru na otocima Lošinja. Godine 1866. oipis Mini- 
starstva u predmetu oprosta ezonera na otocima Lošinja. Godine 1868. molba 


408 


općine Mali Lošinj za oprost ezonera. Pritužba biskupa u Krku protiv ezonera 
na Kvarnerskim otocima. Godine 1869. Basilisco interpelira vladu o uzrocima 
nerješavanja molba sabora u pogledu ezonera na Kvarneskim otocima, Molba 
zemljoradnika Sv. Petra Ilovika za oprost ezonera njihovih zemljišta. Godine 
1870., 1872. i 1873. izvještaj o raspravljanju zakona o ezoneru i oprostu ezo- 
nera u kotaru Lošinj. 


Interpelacije upućene Zemaljskom odboru 


Godine 1865.-1866. Premuda za obnarodevanje općenitog izvještaja Zemalj- 
škog odbora saboru. Vidulich za reformu statuta i zemaljskog pravilnika. 
Vidulich za obnarodovanje glavnih odluka Zemaljskog odbora u toku godine. 
Godine 1866. Premuda radi podjeljivanja školskih stipendija. Susanni, neka se 
gimnazija u Kopru podigne u drugu grupu. Lombardo u predmetu školskih sti- 
pendija. Godine 1869. Premuda u predmetu podjeljivanja stipendija za šumar- 
stvo. Godine 1871. Luciani o uspjehu raspisanog natječaja za sastav povijesti 
Istre i njegov prijedlog u tom predmetu. Godine 1881. Sterk o važnosti, što je 
zemaljski odbor daje popisu pučanstva i da li će popis služiti kao osnovica, da 
se ustanovi razmjer narodnosti u pokrajini. Venier pita, u kojem se stadiju 
nalaze radovi za uređenje rijeke Mirne. Godine 1887. Canciani radi regulacije 
bujica u dragi Mirne.Godine 1894. Venier pita, što je s gradnjom ceste, koja bi 
spajala buzetski Kras s jednom od najbližih stanica državne željeznice. Godine 
1895. Venier pita, u kakvu se stanju nalazi pitanje gradnje željeznice Trst 
Poreč-Kanfanar. 


Interpelacije upućene vladi 


Godine 1863. Dobrila o pravu interpeliranja namjesnika i vladina komesara. 
Flego želi znati, koje su ceste u Istri državne. Godine 1865.-1866. Favento 
pita, kako se upotrebio iznos od 30.000 forinti odobrenih godine 1864. za 
pomoć istarske sirotinje. Godine 1868. Madonizza o poučavanju talijanskog 
jezika u pučkim školama u Kopru. Vidulich o nastavnom jeziku u glavnim ško- 
lama Velog Lošinja, Cresa i Krka. Godine 1873. Belli radi premještaja zemalj- 
skog školskog nadzornika i školskog referenta u Trst. Belli u predmetu obve- 
zatnog učenja njemačkog jezika na gimnaziji u Kopru i o utemeljenju nje- 
mačke gimnazije u Pazinu. Godine 1875. Belli o poučavanju njemačkog jezika 
u pučkim školama, vladin odgovor i rasprava u saboru. Godine 1881. Costan- 
tini o vladanju nekih profesora gimnazije u Pazinu u političko-nacionalnom 
pogledu. Godine 1887. Costantini u predmetu održavanja sjednica pokrajin- 
skog školskog vijeća izvan Poreča. Sbisa o iskrivljivanju pisanja prezimena. 
Vladin komesar odgovara na slavenske interpelacije: Na interpelaciju Laginje 
u pogledu podjeljivanja subvencija za gradnju napajališta i cisterna u općini 
Kastav. Na interpelaciju Volarićevu u pogledu javne uprave i zanemarivanja 
prava hrvatskog naroda. Na interpelaciju Volarićevu u pogledu zahtjeva Ze- 
maljskog odbora, da općine dostave talijanski prijevod slavenskih dopisa upu- 
ćenih Zemaljskom odboru. Godine 1888. Vladin komesar priopćuje otpis Na- 

mjesništva u predmetu dviju interpelacija, Jenka i Volarića, koje nisu poda- 
strte saboru na raspravljanje zato, što su sastavljene na slavenskom jeziku. 
Godine 1889. Mandić radi utemeljenja hrvatske gimnazije u Istri. Volarić radi 
agitacije državnih činovnika kod pokrajinskih izbora. Godine 1890. vladin ko- 
mesar odgovara na Volarićevu interpelaciju iz godine 1889. u predmetu agita- 
cije državnih činovnika. Amoroso o pravu polaska zagrebačkog sveučilišta 
istarskih studenata i o pravnoj valjanosti odnosnih svjedodžbi. Godine 1892. 
Volarić u predmetu slavenske liturgije u Istri. Laginja o podjeljivanju školskih 
stipendija i potpora. Jenko o upotrebi slavenskih jezika u saboru i o načinu, 
kojim vlada prima do znanja govore i prijedloge saborske manjine. Mandić, 
zašto vlada ne odgovara na interpelacije saborske manjine. Godine 1894. vla- 
din komesar odgovara na interpelaciju Jenkovu iz godine 1892. u pogledu 
slavenskih jezika u saboru. Bartoli radi pretjerane prisutnosti javne sile za 
vrijeme zasjedanja sabora u Poreču. Seršić o imunitetu govora zastupnika ma- 
njine. Amoroso radi zavlačenja imenovanja biskupa u Krku. Jenko radi po- 
stupka uprave pošte i brzojava. Jenko radi službenog dopisivanja talijanskih 
općina. Amoroso o pripuštanju u raspravljanje prijedloga podnesenih u slaven- 
skom jeziku. Jenko o izvršivanju postojećih zakona u pogledu hrvatskog i slo- 
venskog jezika u Primorju. Mandić o sastavljanju listine porotnika. Spinčić o 
utemeljenju hrvatskih škola u porečkom kotaru. Mandić o postupku kotarskog 
kapetana Schwarza u Pazinu. Mandić u predmetu upotrebe hrvatskog i slove- 
načkog jezika na željeznici. Mandić, zašto je još na čelu kotara u Pazinu ko- 
tarski kapetan Schwarz. Spinčić o upotrebi hrvatskog i slovenačkog jezika kod 
rasprava u saboru. Godine 1895. vladine komesar odgovara na interpelacije: 
Amorosovu, podnesenu u sjednici dne 1. HI. 1894. o pripuštanju u raspravlja- 
nje prijedloga podnesenih u slavenskom jeziku. Spinčićevu, podnesenu u sjed- 
nici 15. II. 1894. o upotrebi hrvatskog i slovenskog jezika u raspravama sabora. 
Seršićevu, podnesenu u sjednici 29. i. 1894. u predmetu imuniteta govora 
zastupnika manjine. Polesini interpelira vladu radi neimenovanja zemaljskog 
potkapetana. 


Interpelacije, rezolucije i prijedlozi podneseni u slavenskom jeziku 
i njihov postupak 


O postupku sa slavenskim interpelacijama sabor je raspravljao godine 1884., 
1885., 1886. i 1887. Godine 1887. izjava vladina komesara, da će na slavenske 
interpelacije odgovarati samo u službenom jeziku sabora. Godine 1888. postu- 
pak sa slavenskim interpelacijama. Dopis Namjesnišiva u predmetu dviju sla- 
venskih interpelacija, koje predsjednik nije podnio saboru na raspravu, Go- 
dine 1889. postupak s interpelacijom, koja je podnesena na slovenačkom 
jeziku. Godine 1890. izjava vladina komesara u predmetu raspravnog jezika 
u saboru i u kojem će se jeziku odgovarati na slavenske interpelacije. Izjava 
Zemaljskog odbora, da ne će odgovarati na slavenske interpelacije, koje su po- 
praćene samo zahtjevom (petitom) na talijanskom jeziku. Izjava predsjednika 
sabora u predmetu postupka, prijedloga, rezolucija i t. d., što su upućene pred- 
sjedništvu samo na slavenskom jeziku. Godine 1892. izjava Zemaljskog odbora 
u predmetu prijedloga, interpelacija i t. d. podnesenih na slavenskom jeziku. 

Izjava predsjednika sabora o postupku s interpelacijama i t. d. podnesenim 
samo u slavenskom jeziku. Mandić interpelira vladu, zašto ne odgovara na sla- 
venske interpelacije podnesene od strane saborske manjine. Godine 1894. 
izjava vladina komesara u predmetu odgovora vlade na slavenske interpela- 
cije i o pitanju raspravnog jezika u saboru. Postupak s interpelacijama podne- 
senima u slavenskom jeziku. Izjava zemaljskog kapetana u predmetu prihva- 
ćanja interpelacija i t. d., što su podnesene u slavenskom jeziku. Amoroso 
interpelira vladu o primanju na raspravljanje slavenskih interpelacija. Spin- 
čić interpelira vladu radi postupka s hrvatskim i slovenačkim interpelacijama 
i prijedlozima. Godine 1895. Vlada odgovara na interpelaciju: Amorosovu, što 
ju je podnio u sjednici dne 1. II. 1894. u pitanju primanja slavenskih prijed- 
loga, podnesenih na raspravu u saboru. Spinčićevu, što ju je podnio u sjednici 
dne 15. II. 1894. u predmetu postupka s hrvatskim i slovenačkim interpelaci- 
jama i prijedlozima. 


Inventar dobara pokrajine 


Godine 1863. nalog Zemaljskom odboru, da sastavi inventar predmeta, što 
pripadaju pokrajini i da ga drži u evidenciji. Godine 1886. sveopći inventar 
na zaključku 1885. godine. Općeniti inventar o stanju pokrajinskog fonda dne 
31. XII. 1866. i njegovo upoređivanje s inventarom od 31. XII. 1885. 


JEZIK 
a) službeni jezik u saboru: 


Godine 1861. prijedlog, rasprava i glasovanje o službenom jeziku sabora. 
Prijedlog, rasprava i glasovanje u predmetu jezika, u kojem bi se morale obna- 
rodovati rasprave sjednica sabora. Godine 1863. prijedlog, rasprava i glasova- 
nje u predmetu jezika, u kojem bi se morale obnarodovati rasprave saborskih 
sjednica. Godine 1884. izjava saborske većine u predmetu službenog jezika u 
saboru. Godine 1887., 1890. i 1894. Vladin komesar izjavljuje da će se kod 
odgovora na slavenske interpelacije služiti talijanskim jezikom, koji je ras- 
pravni jezik sabora. Godine 1894. Amoroso interpelira vladu u predmetu pri- 
hvaćanja u raspravu prijedloga, koji nisu podneseni u raspravnom jeziku 
sabora. Spinčić interpelira vladu o upotrebi hrvatskog i slovenačkog jezika u 
raspravama sabora. Godine 1895. Vladin komesar odgovara na interpelaciju 
Amorosovu i Spinčićevu iz godine 1894. Prijedlog, rasprava i prihvaćanje do- 
datka 6 13. saborskog pravilnika u predmetu raspravnog jezika u saboru. 


b) Talijanski jezik: 


Godine 1868. prijedlog, da se Ministarstvu unutrašnjih poslova uputi memo- 
randum, neka se u [stri bez promjene zadrži talijanski jezik kao službeni u 

svim državnim uredima. Molba općine Pazin, neka se kao nastavni jezik u 
gimnaziji u Pazinu uvede talijanski jezik. Godine 1881. Costantini predlaže, 
neka talijanski jezik bude obvezatan za đake talijanske narodnosti na gimna- 
ziji u Pazinu. 


e) Njemački jezik 


Godine 1868. otpis Ministarstva, prema kojemu je ukinuta obvezatnost uče- 
nja njemačkog jezika na glavnim školama u Kopru, Malom Lošinju, Cresu, 
Poreču, Krku i na realci u Piranu. Godina 1875. Belli interpelira vladu u pred- 
metu poučavanja njemačkog jezika u pučkim školama, Godine 1876., 1877., 
1877—78., 1880. i 1881. rezolucija, da njemački jezik ne bude nastavni jezik 
na učiteljskim školama u Kopru i Gorici. Godina 1885. Jenko interpelira vladu, 
zašto državni uredi dopisuju u njemačkom jeziku sa slavenskim općinama. Go- 
dine 1889. Vladin komesar protestira u saboru, što se njemački jezik naziva 
»strani jezik« (»lingua straničra«), na što mu je odmah odgovorio Amoroso. 


d) Slavenski jezik 


Godine 1861. prijedlog, da bi barem jedan od pokrajinskih činovnika pozna- 
vao jedno od slavenskih narječja, koja se govore u pokrajini. Godine 1864. 
rezolucija o obvezatnom učenju slavenskog jezika za strane đake gimnazije u 
Kopru, koji primaju stipendiju. Godine 1865-66. saopćenje dekreta Ministar- 
stva u predmetu učenja slavenskog jezika prema rezoluciji iz godine 1864. 
Godine 1868. ukinuće obvezatnosti učenja slavenskog jezika za đake talijanske 
narodnosti, koji uživaju stipendij. Otpis Ministarstva u pogledu obvezatnosti 
učenja slavenskog jezika za đake slavenske narodnosti, koji polaze javne 
škole u Kopru, Poreču, Krku, Cresu i Lošinju. Godine 1869. Ravnik se odriče 
prava govoriti u saboru slavenskim jezikom, koji je njegov materinski jezik. 
Ravnik predlaže, da putujući učitelj poljodjeljstva mora poznavati slavenski 
jezik. Godine 1890. Dukićev prijedlog o upotrebi slavenskog jezika u poli- 
tičkim, financijskim i sudbenim uredima i t. d. Mandić interpelira Zemaljski 
odbor radi upotrebe slavenskog jezika kod rješavanja spisa podnesenih Zemalj- 
skom odboru u ovom jeziku. Godine 1894. Jenko interpelira vladu, zašto se ne 
ispunjavaju postojeći zakonski propisi u pogledu hrvatskog i slovenskog jezika. 
Mandić interpelira vladu o upotrebi hrvatskog i slovenskog jezika na željezni- 
cama. Amoroso interpelira vladu o prihvaćanju u raspravu sabora prijedloga 
predloženih u slavenskom jeziku. Spinčić interpelira vladu radi upotrebe sla- 
venskog jezika u raspravama sabora. Godine 1895. Vladin odgovor na dvije 
interpelacije Amorosa i Spinčića, koje su podnesene 1894. godine. Izjava pred- 
sjedništva sabora u predmetu postupka s prijedlozima, interpelacijama i t. d., 
što su podnesene u slavenskom jeziku. Izjava vladina komesara o uzrocima, 
radi kojih će odgovoriti na talijanskom jeziku na interpelacije upućene vladi 
na slavenskom jeziku. Izjava saborske manjine o upotrebi slavenskog jezika 
u saboru. 


412 


e) Nastavni jezik u školama: 


Godine 1864. izvještaj, prijedlozi, rasprave i glasovanje u predmetu na- 
stavnog jezika na gimnazijama u Kopru i Pazinu i u pučkim školama. Godine 
1868. predstavka općine Pazin, izvještaj i prijedlog, da se uvede talijanski 
nastavni jezik u gimnaziji u Pazinu. Mađonizza interpelira vladu u predmetu 
nastavnog jezika u pučkim školama u Kopru. Vidulich interpelira vladu u 
predmetu uvođenja ilirskog jezika kao nastavnog jezika u glavne škole Krka, 
Cresa i Lošinja. Općina Mali Lošinj moli, da u pučkim školama Lošinja obuka 
bude na talijanskom jeziku. Godine 1875. Belli interpelira vladu u pogledu 
pouke njemačkog jezika u pučkim školama, odgovor i rasprava. Godine 1880. 
rezolucija u pogledu određivanja nastavnog jezika u javnim školama, gdje 
postoje dvije narodnosti. Godine 1883. rezolucija, kojom se predstavništvu 
pokrajine i općina vraća onaj utjecaj, koji im pripada kod određivanja nastav- 
nog jezika u pučkim školama. Godine 1884. Zamlić podnosi prijedlog o na- 
stavnom jeziku na poljedjelskom tečaju za učitelje. 


f) Jezik na sudu 


Godine 1890. Costantini predlaže, da se na kotarskim sudovima upotrebljava 
isključivo samo talijanski jezik. Izvještaj političkog odbora, rasprava i glaso- 
vanje. Godine 1896. Costantini ponovo interpelira vladu u predmetu jezika na 
sudovima. 


g) Pokrajinski jezici 


Godine 188i. Ministarska naredba, prema kojoj su pokrajinski jezici obve- 
zatni u gimnazijama u pokrajini i to 2 sata na tjedan. 


h) Staroslavenski jezik 


Godine 1892. interpelacija Volarićeva vladi u predmetu staroslavenske litur- 
gije (glagolice) u crkvama Istre. Godine 1902. interpelacija Andrijčićeva vladi 
u predmetu glagolice u Istri. 


Lječilišta u Istri 


Godine 1865-1866. izvještaj Zemaljskog odbora o poduzetim izvidima, kako 
bi se toplice u Sv. Stjepanu podigle u pokrajinsko kupalište. Godine 1888. 
zakon, kojim se Opatija proglašuje lječilištem. Godine 1890. zakon, kojim se 
Mali Lošinj proglašuje lječilištem. Godine 1892. zakon, kojim se Mali i Veli 
Lošinj proglašuje lječilištem. Godine 1896. zakon, kojim se Portorose progla- 
šuje lječilištem. 

Luke 


Godine 1863. Fachinetti predlaže, da se uredi luka u Taru. Godine 1864. 
općina Labin moli, da bi se u Luci Rabac sagradila obala. Godine 1865-66. 
općina Dubašnica moli potporu za uređenje luke u Malinskoj. Godine 1869: 
molba kapetana i brodovlasnika Ike, da bi se sagradila tamošnja luka. Molba 
općinara Poreča za poboljšanje usidrenja brodova u luci Poreč. Godine 
1877-78. brodovlasnici i mornari Baške mole, da se sagradi luka u Baški. Go- 
dine 1888. prijedlog Laginje, da bi se uredile luke u Lovranu i Iki. 


Mornarica 


Godine 1866. općina Mali Lošinj moli, da se tamo utemelji nautička škola. 
Godine 1870. prijedlog Clesiusa i nacrt zakona, kojim kapetani duge plovidbe 
dobivaju pravo glasa u prvom tijelu kod općinskih izbora. Godine 1871. Sabor 
raspravlja o nacrtu zakona o pravima kapetana duge plovidbe kod općinskih 
izbora. Godine 1877. općina Mali Lošinj obraća se saboru, da ovaj podupre 
molbu brodogradilišta u Lošinju, kako bi država dala pripomoć za podizanje 
industrije mornarice u Malom Lošinju. Godine 1877—78. izvještaj, prijedlozi, 
rasprava i glasovanje u pitanju jamstva od strane pokrajine za iznos od 250.000 
forinti, koji je iznos odobrio austrijski zemljišni kreditni zavod brodogradite- 
ljima Malog Lošinja. Godine 1880. Vidulich predlaže neka se predloži pomor- 
ski zakonik i da vlada podupre pomorstvo, kao što pomaže i drugu industriju. 
Godine 1881. Vidulich predlaže, da bi se uklonilo žalosno stanje trgovačke 
mornarice. Godine 1884. Ivancich predlaže, neka se poduzmu koraci za bolji- 
tak trgovačke mornarice. Godine 1888. Ivancichev i Campitellijev prijedlog u 
prilog trgovačke mornarice. Utemeljenje pokrajinskog fonda u korist pomoraca. 
Godine 1894. Martinolichev prijedlog u predmetu pomorskog zakonika i u 
korist trgovačke mornarice. 


Nagrade za uzgoj konja (pony) na Krku 


Sabor je podjeljivao potpore uzgajateljima konja (pony) na otoku Krku 
godine 1863., 1868., 1869., 1870. i 1875. 


Općine 

U Istri je nekada svaka poreska općina bila i mjesna općina, Iz izvještaja, 
o rezultatu izbora podnesenog saboru od strane Zemaljskog odbora, vidi se, 
da su u Istri godine 1861. bile 142 mjesne općine. Broj se mjesnih općina mije- 
njao. Zakonom od 1868. godine stvoreno je u Istri 46 općina, a godine 1918. 
bile su 53 općine. 

U saboru je bilo zagovornika, koji su zahtijevali (Burger god. 1865-66), da 
se zadrže općine s malim područjem, ali je talijanska saborska većina htjela, 
da se stvore velike općine, da može ona lakše vladati i odnarođivati naš narod. 
Ali kada su na taj način tobožnje talijanske općine: Krk, Buzet, Pazin prešle 
u hrvatske ruke, onda je saborska većina nastojala, da se te općine podijele. 

Tako je općina Krk kasnije podijeljena na tri općine: Krk, Dubašnica i Punat. 
Za Pazin i Buzet im to nije pošlo za rukom, iako su oni u saboru više puta 
prihvatili zakon za razdiobu ovih općina. Borba za razdiobu općina trajala je 
dugo, dok se nije napokon došlo do sporazuma, da se stvore talijanske i hrvat- 
ske općine, ali do ostvarenja nije nikada došlo. 

Istranin se ponosio svojom autonomijom i bilo je radi toga vječitih molba, 
kako bi opet dobili svoje autonomne općine. Borba oko toga pitanja vodila se 
neprestano u saboru. 

Evo najglavnijih zakona, što ih je sabor prihvatio u pogledu općina: Godine 
1863. Općinski red za markgrofiju Istru (Zakon od 10. VII. 1863. L. P. Z. br. 
13). Općinski izborni red za markgrofiju Istru (Zakon 10. VII. 1863. L. P. Z. 
br. 13). Godine 1865-66. prijedlog o novom zaokruženju mjesnih općina 
s iskazom tadašnjih mjesnih općina. Godine 1868. nacrt zakona o novom za- 
okruženju mjesnih općina. Upravna vijeća poreskih općina (Zakon od 25. X. 
1868. L. P. Z. br. 8.). Godine 1868. Statut grada Rovinja. Ponovo predložen 
saboru 1869. Izmjenjen 6 73. (1873.), $ 53. (1885.) i € 110. (1894.) rovinjskog 
statuta. Od godine 1868. sabor je u više navrata mijenjao neke $$ ovih općin- 
skih zakona. Godine 1892. rezolucija za reviziju postojećih mjesnih općina. 
Godine 1908. posebne ustanove za općinu Pulu (Zakon od 28. VIII. 1908. 
L. P. Z. br. 52.). 


* 


Čim je godine 1863. bio saboru podastrt prijedlog o zaokruženju novih mje- 
snih općina, uputile su molbu saboru, da bi im se ostavila njihova autonomija 
ove općine: Godine 1863. Dračevac-Fuškulin-Mongeb-Monsaliž i Roverija. 
Godine 1864. Kavran, Pomer, Premantura, Stinjan i Šišan. Godine 1865-66. 
Breza, Brgudac i Roverija. Godine 1868. Baška, Dubašnica, Omišalj, Sv. Fuška, 
Višnjan, Vrbnik, Krkavci, Koštabona, Tinjan i Vrh (Krk). 


* 


Pošto je stupio u krepost zakon o općinama 1868. godine, formirane su nove 
općine: Dekani (1871.), Dobrinj (1871.), Dubašnica (1881.), Mošćenice (1894.), 
Očisla-Klanec (1896.), Punat (1885.), Svetvinčenat (1885.). 


* 


Molbe pojedinih općina, da bi postale autonomne općine: Baderna-Drače- 
vac-Žbandaj (1892.), Beli (1889.), Boršt-Ricmanje-Boljunc (1876.), Brdo 
(1871.), Berseč (1869., 1871.), Cerovlje-Previž (1871.), Čepić (1871.), Do- 
* brova-Kunj—Vetva (1871.) Dolenja Vas (1871.), Draguć-Grimalda (1874), 
Draguć-Grimalda-Hum-—Tibole-Račice  (1887.),  Frata-Tar-Vabriga  (1869., 
1871., 1872., 1873. i 1874.) Gračišće (1887.), Izola (1889.), Klana-Lisac (187I., 
1884.), Kozjak (1871.), Kršan (1871.), Labin-Cere_(1887.), Lanišće-Brgudac 
(1875.), Lanišće-Brgudac-Trstenik (1876., 1880. i 1888.), Letaj-Sušnjevica 
(1871.), Mošćenice (1871.), Nova Vas (Poreč) (1871.), Očisla-Klanec (1876., 
1877.), Pićan (1871., 1887., 1892. 1894.), Sv. Lovreč Pazenatički (1892.), 
Svetvinčenat (1874., 1882.), Vodice (1872.), Vranja (1871.). 

Vidimo, da su neke od ovih općina uložile molbu na sabor po nekoliko puta. 
Na pr. Frata-Tar-Vabriga htjele su imati same svoju mjesnu općinu sa sje- 
dištem u Taru, i one su tu molbu ponavljale pet puta i to godine: 1869., 1871., 
1872., 1873. i 1874., ali se nije njihovoj molbi nikada udovoljilo, već su one 
uvijek ostale u sklopu mjesne općine Poreč. 

Sabor je udovoljio jedino molbama ovih općina: Mošćenice (1894.), Očisla- 
Klanec (1896.), Svetvinčenat (1885.), Dekani (1871.), Dobrinj (1871.), Du 
bašnica (1881.), Punat (1885.). 

Nadalje valja napomenuti, da je Zemaljski odbor na temelju pokrajinskog 
zakona 25. X. 1868. br. 8., odobrio, da izaberu svoje upravno vijeće ove po- 
reske općine: Altura, Čepić, Draga (Baška), Draguć, Galežan, Hum, Klana, 
Kostajnica, Krnica, Ližnjan, Marčana, Medulin, Nova Vas (Brtonigla), Osor, 
Pazin, Pićan, Poljica, Pomer, Premantura, Rakalj, Šterna, Šišan, Tar i Završje. 

Zanimljiva su dva slučaja gdje su neke općine molile, da se izluče iz pokra- 
jine Istre i priključe drugima, i to: godine 1865—66. molilo je općinsko zastup- 
stvo Milje, da se ta općina priključi području Trsta. Godine 1885. od mjesne 
općine Jelšane molile su dvije poreske općine, i to Podgraje i Zabiče i od po- 
reske općine Sušak mjesto Fabče, da budu priključene Kranjskoj. 


Potres u Klani 


Godine 1870. Sabor je primio do znanja i raspravljao o izvještaju: Istraživa- 
nja rudarskog inžinira dra Sturma o činjenicama i posljedicama potresa u Klani. 


Povijest i starine 


Godine 1866. izvještaj i prijedlozi u predmetu prikupljanja i obnarodovanja 
rimskih natpisa u Istri, što ih je uredio dr. P. Kandler. Godine 1868. Barsan 
podastire prijedlog za čuvanje Arene u Puli. Izvještaj Zemaljskog odbora u 
predmetu poduzetih mjera za kompilaciju i publikaciju povijesti Istre. Godine 
18669. natječaj i nagrada za sastav povijesti Istre. Barsan zagovara poziv na 
natječaj za sastav povijesti Istre. Barsan interpelira vladu u predmetu zapu- 
štenosti, u kojoj se nalazi Arena u Puli. Barsan podastire prijedlog, da se saču- 
vaju muzeji rimskih starina u pokrajini. Godine 1871. Luciani interpclira Ze- 
maljski odbor, kakav je bio rezultat natječaja za sastav povijesti Istre. Luciani 
podastire prijedlog, neka Zemaljski odbor dade prepisati sve najvažnije doku- 
mente, koji se odnose na Istru,.a koji se nalaze u mletačkom arhivu Frari. 
Godine 1872. povjerava se vitezu T. Lucianiju, da skupi u mletačkim arhivima 
sve dokumente, koji se odnose na povijest Isire. Doprinos iz pokrajinskog 
fonda za troškove, koji su potrebni, da se Arena zaštiti ogradom. Godine 1886. 
Dr. Laginja predlaže, neka se napišu historijske monografije različnih istarskih 
općina. Doznaka dr. Petru Kandleru u iznosu od 1.000 forinti za troškove 
publikacija rimskih natpisa i istarskog diplomatskog kodeksa. Godine 1888. 
Spinčić podastire prijedlog, neka se urede svi spisi i dokumenti, što se nalaze 
kod Zemaljskog odbora, a osobito spisi starog arhiva Raspora. Godine 1889. 
Mons. Deperis moli potporu, da može nastaviti arheološkim istraživanjima u 
bazilici u Poreču. 

Prijedlozi (Mozioni) 


Godine 1863. Klinkowstr&m predlaže, da se sudbeni kotar Podgrad uključi 
u izvancarinsko područje. Rocco, da se nabavi geografska karta Istre. Jurinac, 
da Volosko, a ne Pazin bude izborno mjesto u izbornom kotaru gradova Pazin, 
Kastav i t. d. Benussi, da se utemelji istarsko agrarno društvo. Vidulich o sta- 
nju pučke nastave u Istri. Parisini, da pazinska gimnazija bude viša (8. razr.) 
s nastavnim jezikom talijanskim. Godine 1864. Vidulich, da se utemelji po- 
rotni sud. Vidulich, da budu oslobođeni od stavnje đaci nautičke škole u Trstu. 
Feretić, da se sagradi pruga Sv. Petar-Rijeka. Vidulich o stanju pučke nastave 
u Istri. Godine 1866. Favento za poboljšanje ribarstva. Godigna za utemeljenje 
poljodjelske škole u Kopru. Parisini za utemeljenje talijanske univerze. Godine 
1868. Boccalari-Barsan za gradnju pruge Pula-Trst. Colombani, da se ukinu 
virilni glasovi u istarskom saboru, Campitelli, da se ukinu virilni glasovi u 
istarskom saboru. Madonizza, da gimnazija u Kopru bude drugog razreda (8. 
razr.). Barsan, da se sačuva Arena u Puli. Clesius, da granica pokrajine bude 
i carinska granica. Godine 1869. Barsan, da se uščuva Arena u Puli. Colom- 
bani, da realka u Piranu bude viša realka. Boccalari-Barsan, za gradnju pruge 
Pula-Trst. Clesius, da pomorski kapetani i časnici uđu u c. kr. mornaricu 
kao kadeti. Madonizza, da se ukinu vjerski redovi. Boccalari, da se ukinu po- 
litičke naredbe, pogotovo ona od 20. aprila 1854. Susanni, da se uredi i draga 
Raše i Čepićkog jezera. Barsan, da se uščuvaju i urede muzeji rimskih starina 
u pokrajini. Godine 1870. Clesius o pravu izbora i izberivosti u općinama po- 
morskih kapetana duge plovidbe. Godine 1871. Marotti, neka se područje 
istarskog Krasa uključi u izvancarinsko područje. Basilisco, da se u Primorju 
utemelji talijanski pravni fakultet. Godine 1875. Amoroso, da se draga Milje 
spoji s istarskom željezničkom prugom. Godine 1876. Boecalari, da se Care- 
vinskom vijeću predloži opći zakon za nadzor nad ribarstvom. Godine 1880. 
Vidulich, da se podupre trgovačka mornarica. Vidulich, da se podupre ribar- 
stvo. Godine 1881. Costantini za učenje talijanskog jezika u pazinskoj gimna- 
ziji. Vidulich o žalosnim prilikama trgovačke mornarice. Sterk u predmetu 
podjeljivanja školskih stipendija. Sterk za obnarodovanje pokrajinskih zakona 
na hrvatskom jeziku. Godine 1883. Amoroso za izgradnju pruge Lupoglav— 
Matulji. Sbisa, da se u Istri dopusti uzgoj duhana. Bubba, da se u Piranu za- 
drži realka. Gambini, da se predloži nacrt zakona za općinske izbore u Puli. 
Godine 1884. Ivancich, da se podupre trgovačka mornarica. Bubba za uteme- 
ljenje obrtne škole u Piranu. Laginja o platežnim nalozima i o porezima bro- 
dovlasnika. Godine 1885. Costantini, da se u Pazin vrati puk domobranaca. 
Spinčić za poznavanje jezika od strane činovnika vinogradarsko-voćarske sta- 
nice. Amoroso za utemeljenje pripravnica za učiteljišta. Godine 1886. Spinčić 
o upravi bratovština. Amoroso za utemeljenje talijanskog učiteljišta. Godine 
1888. Flego Fr. za obročno uplaćivanje zaostalih poreza u sudbenom kotaru 
Buzet. Campitelli-Ivancich poduzimanje mjera u korist trgovačke mornarice. 
Godine 1889. Laginja za temeljitu reformu odnosa fonda ezonera s državom. 
Venier za nacrt zakona, koji se odnosi na sudjelovanje interesiranih za isu- 
šenje doline Mirne. Godine 1890. Costantini o jeziku na sudovima. Dukić o 
upotrebi slavenskog jezika u državnim uredima i o utemeljenju suda porotnika 
za slavensko pučanstvo i o prizivnom sudu u Ljubljani. Tamaro, da se u 

Pazinu otvori talijanska gimnazija ili da se na gimnaziji u Puli otvore tali- 
janske paralelke. Fragiacomo za utemeljenje talijanske univerze ili barem tali- 
janskog fakulteta u Trstu. Stanger, da se u Pazinu utemelji hrvatska gimna- 
zija ili barem hrvatske paralelke na njemačkoj gimnaziji u Puli. Godine 1892. 
Mandić, da se u Pazinu utemelji hrvatska gimnazija. Jenko za kraći željeznički 
spoj Istre s Rijekom. Venier za izvršenje radova u dolini Mirne. Costantini za 
podjelu školskih stipendija između dviju narodnosti na temelju nastavnog 
jezika uvedenog u škole. Amoroso za reformu 6 45. pravilnika sabora. Godine 
1894. Laginja, da vlada poduzme korake radi poboljšanja ekonomsko-poljo- 
djelskog stanja u Istri. Jenko za spoj pruge Herpelje-Kozina sa stanicom 
Šapjane ili Jurdani. Martinolich u korist trgovačke mornarice. Venier za što 
brže i korisno uređenje doline rijeke Mirne. Costantini, da se štampa zbirka 
pokrajinskih zakona i naredaba. Godine 1895. Bubba radi dvojezičnih natpisa 
kod kotarskih sudova. Venier radi događaja u Piranu, što su tamo postavljeni 
na sudu dvojezični natpisi. Glezer o sastavu spiska porotnika za godinu 1895. 
Venier za dodatak 6 13. saborskog pravilnika o raspravnom jeziku u saboru. 


Rezolucije, mnijenja (votum), prijedlozi, obveze i t.d. 


Godine 1864. o nastavnom jeziku u pučkim školama. O utemeljenju tiskare 
u Trstu za štampanje i prodaju školskih knjiga. U predmetu nastavnog jezika 
na gimnaziji u Kopru. O dužnosti učenja slavenskog jezika od strane đaka 
gimnazije u Kopru, koji uživaju stipendij ili pomoć. Da gimnazija u Pazinu 
bude viša (sa 8. razr.) i da bude obvezatno učenje talijanskog i slavenskog 
jezika. Godine 1868. o obvezatnom učenju njemačkog i slavenskog jezika na 
gimnaziji u Kopru za đake njemačke, odnosno slavenske narodnosti. Godine 
1869. da se povisi od 2 na 3 broj istarskih zastupnika za Carevinsko vijeće, 
Godine 1871. o utemeljenju poljodjelske škole i o nabavi imanja za takvu 
školu u Pazinu. O utemeljenju talijanskog pravnog fakulteta u Primorju. O 
povišenju od 2 na 3 broja istarskih zastupnika za Carevinsko vijeće. Godine 
1873. o koncentraciji uprave pokrajinskog školskog vijeća u Trstu. Godine 
1875. o formiranju školskih okružja i o otvaranju novih pomoćnih škola. O 
uredbi školske uprave. Godine 1876. o utemeljenju političko-pravnog fakul- 
teta. O uredbi školske uprave. O promjeni naučne osnove učiteljišta u Kopru 
i Gorici i o ukinuću slovenske sekcije na učiteljištu u Kopru. Godine 1877. 
o promjeni naučne osnove učiteljišta u Kopru i Gorici i o njemačkom nastav- 
nom jeziku na tim školama. O uredbi školske uprave. O utemeljenju tali- 
janskih pripravnica, da se olakša pristup za pohađanje učiteljišta. O uteme- 
ljenju političko-pravnog fakulteta. Godine 1877-1878. o promjeni naučne 
osnove učiteljišta u Kopru i Gorici i u pogledu njemačkog nastavnog jezika 
na tim školama. O uredbi školske uprave. O imenovanju školskog nadzornika 
za svaki kotar. Godine 1880. o reorganizaciji učiteljišta u Kopru i Gorici. 
O uredbi školske uprave. O imenovanju školskog nadzornika za svaki kotar. 
O utemeljenju političko-pravnog fakulteta. Godine 1881. o nadzoru škola i 
reorganizaciji učiteljišta u Kopru i Gorici. O utemeljenju talijanskog poli- 
tičko-pravnog fakulteta. Godine 1883. za bolji nadzor osnovne nastave od 
strane školskih vlasti. Da Zemaljski odbor poduzme korake, da se poštuje 

pravo pokrajine i općina što se tiče odluke o nastavnom jeziku u pučkim ško- 
lama. Da se dopusti uzgoj duhana u Istri. Godine 1885. o utemeljenju talijan- 
skih pripravnica za učiteljišta. Godine 1886. o utemeljenju talijanskog prav- 
nog fakulteta u Trstu. O gradnji duševne bolnice u Istri sa 120 bolničkih 
kreveta. O ukinuću stipendija đacima realke i podjeljivanju stipendija u većim 
iznosima. O utemeljenju talijanskog učiteljišta. Godine 1887. o utemeljenju 
talijanskog učiteljišta. Godine 1888. o utemeljenju pokrajinske zaklade u 
korist potrebnih pomoraca. O zabrani, da se nastavnici okane svake političke 
agitacije. O obnarodovanju novih naučnih osnova. Godine 1889. nalog Zemalj- 
skom odboru, da prouči reviziju pokrajinskog izbornog reda. Godine 1890. 
prijedlog, da se požuri djelovanje kotarskih gospodarskih zadruga. Zahtjev, 
da vlada dopusti uzgoj duhana u dolinama Siciole i Fazana. O utemeljenju 
talijanske univerze ili barem talijanskog pravnog fakulteta u Trstu. Godine 
1892. za reviziju dosadašnjih mjesnih općina s nalogom Zemaljskom odboru, 
da za buduću sesiju sabora predloži analogni nacrt zakona. O decentralizaciji 
školske uprave. Za utemeljenje talijanskog muškog i ženskog učiteljišta. Neka 
vlada kod imenovanja kotarskih nadzornika uzima u obzir i talijanske škole. 
U predmetu prava nadzora škola od strane delegata Zemaljskog odbora, koji 
su članovi kotarskih školskih vijeća. O reviziji čitanaka, koje se upotreblja- 
vaju u slavenskim školama Istre. Godine 1894. o konačnoj likvidaciji fonda 
ezonera. O nadzoru škola od strane članova pokrajinskog školskog vijeća, koji 
su tu imenovani od strane Zemaljskog odbora. O podjeljivanju pomoći do 
iznosa 200 forinti studentima filozofije (filozofsko-književna grupa). Za izvide 
gradnje pruge, koja bi vezala prugu Trst-Pula s prugom Sv. Petar-Rijeka, 
pokrajina će dati prinos od 2.000 forinti. Godine 1895. u predmetu rasprav- 
nog jezika u saboru. Nalog Zemaljskom odboru, da moli, neka se bezodvlačno 
ukinu dvojezični natpisi kod kotarskih sudova. Da se zahtijeva od Ministar- 
stva pravde, neka se ukine lista porotnika za godinu 1895., što ju je sastavio 
Okružni sud u Rovinju. 


Stenogra/ 


Godine 1861. i 1863. prijedlog, da se primi u službu sabora jedan stenograf 
za bilježenje rasprava u saboru. Godine 1890. prijedlog, manjine financijskog 
odbora, da se u službu sabora uzmu stenografi, koji poznaju i slavenski jezik. 


ŠKOLSTVO 


1. Školska uprava 


Godine 1873. rezolucija, kojom se poziva vlada, neka se točno vrši zakon 
o nadzoru škola. Interpelacija vlade od strane Bellija u predmetu koncentra- 
cije pokrajinskog školskog vijeća u Trstu. Godine 1874. rezolucija u pred- 
metu školske uprave i poštovanja zakona o nadzoru škola. Godine 1875. rezo- 
lucija u predmetu školske uprave i poštovanja zakona o nadzoru škola. Interpe- 
lacija vlade od strane Bellija u predmetu uređenja školske uprave. Godine 

1876. rezolucija, neka se godišnji izvještaji o školskoj upravi dostavljaju saboru 
na talijanskom jeziku. Rezolucija, neka se školska uprava uredi prema propi- 
sima pokrajinskih zakona, Ista je rezolucija prihvaćena u saboru: 1877., 1877.— 
78. i 1880. Godine 1887. interpelacija vlade od strane Costantinija u predmetu 
održavanja sjednica pokrajinskog školskog vijeća izvan Poreča. Godine 1892. 
rezolucija, neka se školska uprava uredi prema propisima pokrajinskih zakona. 
Godine 1894. rezolucija, neka se priopći vladi izvještaj školskog odbora o stanju 
pučke nastave, u kojem se moli, da se udovolji mnijenjima prihvaćenim u pre- 
dašnjim sesijama sabora s obzirom na uređenje školske uprave. Godine 1896. 
rezolucija školskog odbora prihvaćena od sabora, da se školska uprava uredi 
prema postojećim zakonima. 


2. Školska taksa 


Godine 1894. nacrt zakona, kojim se uvodi školska taksa. Rasprava i odo- 
brenje. Godine 1895. Sabor opet raspravlja nacrt zakona o školskim taksama. 
Godine 1896. Sabor je prihvatio zakon o školskim taksama. 


3. Školski porez (doprinos, contributo) na ostavštine 


Godine 1872. zakon, kojim se uvodi školski doprinos na ostavštinu. Izvje- 
štaj, rasprava i glasovanje. Godine 1876. i 1877. izmijenjen je $ 6. gornjeg 
zakona. 


4. Školsko okružje 


Godine 1875. rezolucija u predmetu propisa, koje ima poduzeti pokrajin- 
sko školsko vijeće, da se uredi pitanje školskih okružja. Godine 1896. rezo- 
lucija u predmetu stvaranja općeg plana za škole, koje nedostaju, prije nego 
se utemelje nove škole. 


5. Školska mnijenja (pareri) 
Godine 1880. rezolucija, da stručna mišljenja, što ih daju kotarska škol. 
ska vijeća moraju biti prihvaćena kolegijalno. 
6. Školski proračuni 


Godine 1874. rezolucija u predmetu prava koje pripada saboru, da odobri 
školske proračune. 


7. Školski praznici 


Godine 1876., 1877., 1877—78. i 1880. rezolucija, da školski jesenski pra- 
znici moraju biti u septembru i oktobru. 

8. Statistički podaci školskih polaznika 


Godine 1888. i 1889. mnijenje (votum), da se sastave statistički podaci o 
polasku škole. Godine 1892. rezolucija, da se osnuje katastar obveznika i po- 
laznika škola. 


9. Pomoćne škole 


Godine 1875. rezolucija, da se pomoćne škole pretvore u redovite. 


10. Pučke škole 


Godine 1863. Zakon o školskim patronatima. Prijedlog Vidulicha u stvari 
obuke u istarskim pučkim i srednjim školama. Molba općine: Krk, Baška, 
Draga, Vrbnik, Dobrinj, Omišalj, Dubašnica, Kornić i Punat za slobodni i ne- 
obvezatni polazak škola. Rasprava i glasovanje u predmetu ovih molba. Go- 
dine 1864. Izvještaj Zemaljskog odbora i odgovor Ministarstva u predmetu slo- 
bodnog polaska škole na otoku Krku. Izvještaj Zemaljskog odbora u vezi s pri- 
jedlogom Vidulicha od prošle godine, prijedlozi, rasprava i glasovanje. Rezo- 
lucija, da nastavni jezik u pučkim školama bude onaj, koji općinsko zastup- 
stvo označi kao materinski jezik. Godine 1868. interpelacija vlade od strane 
Vidulicha o nastavnom jeziku u školama Krka, Cresa i Lošinja. Interpelacija 
Madonizze o nastavnom jeziku pučkih škola u Kopru. Molba učitelja za po- 
boljšanje obuke u pučkim školama. Otpis Ministarstva o obvezatnosti nje- 
mačkog nastavnog jezika u glavnim školama i na realci u Piranu i uvođenju 
slavenskog jezika u škole slavenske narodnosti. Zakon o nadzoru škola, Godine 
1869. preinaka nekih 66 državnog zakona dd. 14. V. 1869. u pogledu dužnosti 
polaska škole. Zakon o utemeljenju, uzdržavanju i polasku pučkih škola. 
Izmjena 6 30. pokrajinskog zakona dd. 8. II. 1869. o nadzoru škola. Zakon za 
uređenje prava učitelja pučkih škola. Godine 1872. Zakon, kojim se mijenjaju 
odredbe o nadzoru škola. Zakon, kojim se mijenjaju neke odredbe o uteme- 
ljenju, uzdržavanju i polasku škole. Zakon, kojim se mijenjaju neke odredbe o 
pravima učitelja pučkih škola. Zakon, kojim se uvodi školski porez ostavštine. 
Godine 1873. rezolucija i interpelacija vlade od strane Bellija, neka se točno 
vrši pokrajinski zakon dd. 8. II. 1869. i 30. III. 1870. o nadzoru škola. Votum, 
da se prijepis općeg izvještaja o stanju u školama predlaže i saboru. Izmjena 
zakona o osnivanju, uzdržavanju i polasku pučkih škola, o uređenju prava 
učitelja i o izmjeni $$ 3. i 4. pokrajinskog zakona od 4. IV. 1870. (ispit ospo- 
sobljenja). Rezolucija o uređenju školske uprave. Godine 1875. Zakon o nad. 
zoru škola. Rezolucija u predmetu formiranja školskih okružja. Rezolucija o 
uređenju školske uprave i interpelacije vlade od strane Bellija u istom pred- 
metu. Godine 1876. predlaganje školskog izvještaja za godinu 1873/74. 1874/75. 
i rezolucija, da ovi izvještaji budu predloženi saboru na talijanskom jeziku. 
Rezolucija za uređenje školske uprave. Godine 1877. rezolucija za uređenje 
školske uprave. Predloženje godišnjeg školskog izvještaja za godinu 1875/76. 
Votum za utemeljenje talijanskih pripravnica za učiteljske škole. Godine 
1877/18. predloženje godišnjeg školskog izvještaja za godinu 1876/77. Izmjena 

96 23. i 25. zakona o pravima učitelja. Rezolucija radi uređenja školske 
uprave. Godine 1880. rasprava o školskom izvještaju za. godinu 1877/78. i 
1878/79. Rezolucija u predmetu što pravednije raspodjele školskih iroškova 
i za reviziju sistemizovanih učiteljskih mjesta. Rezolucija u predmetu školske 
uprave. Rezolucija u predmetu nastavnog jezika u pučkim školama, gdje po- 
stoje dvije narodnosti i o utemeljenju novih škola. Rezolucija u predmetu na- 
stavnog jezika u školama u Sv. Petru Iloviku i Barbanu. Godine 1881. izvje- 
štaj, rasprava i prijedlog nacrta zakona o promjeni pokrajinskog zakona od 
3. XI. 1874. br. 29. o uzdržavanju škola. Izvještaj školskog odbora o školskom 
izvještaju za godinu 1879/80. i o stanju pučkih škola. Rezolucija, da nadzor 
nad školama bude što racionalniji i u smislu duha zakona. Godine 1882. izvje- 
$taj o stanju pučke nastave za godinu 1880/81. Rezolucija, da se pučke škole u 
Barbanu, Krnici, Lindaru i Tinjanu razdijele u dvije sekcije; talijansku i sla- 
vensku. Rezolucija, neka se Zemaljski odbor zauzme za podjelu škola u dvije 
sekcije: talijansku i slavensku, u analognim slučajevima, kako je prije nave- 
deno. Godine 1883. Godišnji izvještaj za 1881/82. i rezolucija za bolji nadzor 
pučke nastave od strane školskih vlasti. Rezolucija, da se pokrajinskom ze- 
maljskom odboru i općinskom zastupstvu dade onaj utjecaj kod određivanja 
nastavnog jezika u pučkim školama, što im pripada, Godine 1884. Godišnji 
školski izvještaj za godinu 1882/83. i rezolucija za podjelu škole u dvije 
sekcije u mjestima mješovite narodnosti. Rezolucija u predmetu što pravednije 
raspodjele školskih troškova. Godine 1885. Godišnji školski izvještaj za godinu 
1883/84. i rezolucija za razdiobu škola u dvije sekcije. Prijedlog u predmetu 
nadzora učitelja od strane kompetentnih organa. Prijedlog za utemeljenje tali- 
janskih pripravnica za učiteljište u Kopru. Prijedlog Jenka o upotrebi i pri- 
jedlogu Eluschegga o načinu utjerivanja školskih globa. Godine 1886. Godišnji 
školski izvještaj za 1885/86. i prijedlozi za reviziju naučnih osnova, o nadzoru 
škola od strane školskih nadzornika i o reviziji školskih zakona. Godine 1887. 
Godišnji školski izvještaj za godinu 1886/87. i o dopisu pokrajinskog školskog 
vijeća u predmetu školskih prijedloga za godinu 1886. Prijedlog o decentrali- 
zaciji ekonomske školske uprave i za što pravedniju raspodjelu troškova. 
Izmjena zakona o uređenju učiteljskih prava. Godine 1888. izmjena zakona o 
pravima učitelja. Zakon o nagradama vjerske obuke. Godišnji školski izvje- 
štaj za godinu 1886/87. i o pravima Zemaljskog odbora kod imenovanja uči- 
telja. Rezolucija o sastavljanju podataka o polasku škola i o obnarodovanju 
novih naučnih osnova. Godine 1889. izmjena € 37. zakona o pravima učitelja. 
Godišnji školski izvještaj za godinu 1887/88. i prijedlozi o statističkim poda- 
cima pohađanja škola i saopćenja saboru u predmetu podataka učiteljske 
škole u Gorici. Godine 1890. izmjena € 37. zakona o pravima učitelja. Go- 
dišnji školski izvještaj za godinu 1888/89. i rezolucija u predmetu pristanka 
Zemaljskog odbora kod utemeljenja novih škola i o podjeli troškova za uzdr- 
žavanje škola. Godine 1892. Godišnji školski izvještaj za godinu 1889/90. i 
1890/91. Izvještaj o stanju pučke nastave za godinu 1892. Rezolucija za ute- 
meljenje školske uprave na temelju postojećih zakona. Rezolucija za nadzor 
škole od strane članova imenovanih od strane Zemaljskog odbora u kotarska 
školska vijeća i u pokrajinsko školsko vijeće. Rezolucija u predmetu “stati- 
stičkih podataka i za uredni katastar obveznika i polaznika. Rezolucija, da se 


422 


troškovi pokrajina za škole podijele između dviju narodnosti prema nastav- 
nom jeziku, koji je uveden u škole. Revizija čitanaka, koje se upotrebljavaju u 
slavenskim školama. Prijedlog izmjene $ 37. zakona od 30. XI. 1874. br. 30. o 
pravima učitelja. Godine 1894. Godišnji izvještaj za 1891/92., rasprava i rezo- 
lucija u pogledu prava nadzora od strane članova Zemaljskog odbora, koji su 
imenovani u pokrajinsko školsko vijeće. Prijedlog, da se samostanska škola 
u Voloskom pretvori u javnu školu. Zakon za izmjenu pokrajinskog zakona od 
30. HI. 1870. br. 20. u predmetu kaznenog postupka radi nemarnog polaska 
škole. Zakon, kojim se uvodi školska taksa i ukida € 9. zakona od 3. XI. 1874. 
br. 29. Interpelacija vlade od strane Spinčića o utemeljenju hrvatskih škola u 
kotaru Poreč. Inierpelacija Zemaljskog odbora od strane Mandića o suprot- 
stavljanju Zemaljskog odbora kod utemeljivanja hrvatskih i slovenskih škola. 
Godine 1896. Godišnji školski izvještaj za godinu 1892/93. i 1893/94. i odnosne 
rezolucije. 


ll. Učitelji pučkih škola 


Godine 1864. rezolucija, prema kojoj imaju općinska zastupstva sastaviti 
terno učitelja, koje predlažu za imenovanje na kojoj školi, o ekonomskom 
stanju (berivima) učitelja i o osiguranju njihove mirovine. Godine 1865/66. 
prijedlog o nagradama zaslužnih učitelja. Godine 1868. učitelji podastiru 
molbu, u kojoj navode svoje želje, kako bi se poboljšale prilike u školama. 
Godine 1869. zakon i rezolucija u predmetu mirovinske zaklade za učitelje, 
njihove udovice i siročad. Zakon, kojim se uređuju prava pučkih učitelja. Go- 
dine 1872. Zakon, kojim se mijenjaju odredbe zakona o pravima učitelja. Za- 
kon o doprinosu mirovinskoj zakladi učitelja, što su premješteni iz drugih po- 
krajina. Godine 1873. rezolucija o zavođenju mirovinske zaklade sa 1. I. 1874. 
Godine 1874. izmjena zakona o uređenju učiteljskih prava. Izmjena zakona od 
4. IV. 1870. u pogledu ispita sposobnosti. Godine 1875. molba za poboljšanje 
ekonomskog stanja učitelja. Godine 1876. molba za poboljšanje ekonomskog 
stanja učitelja. Prijedlog Clesiusa, da se povise plaće učiteljica. Rezolucija u 
pogledu povišice beriva učiteljima, koji nemaju kvalifikacije, što ih propisuje 
državni zakon od 14. V. 1869. Molba učitelja Petra Ferrari-Delatusa za pobolj- 
šicu beriva podučitelja, koji su redovno osposobljeni. Godine 1877. nekoji 
učitelji i učiteljice, koje preporučuje zemaljsko školsko vijeće, mole povišicu 
beriva, pozivajući se na rezoluciju sabora iz godine 1876. Godine 1877/78. 
Zakon, kojim se mijenjaju 66 22. i 25. zakona o uređenju prava učitelja. Go- 
dine 1880. rezolucija u predmetu revizije sistemiziranih učiteljskih mjesta. 
Rezolucija o pravu prijedloga Zemaljskog odbora u slučaju službenog premje- 
štenja učitelja. Godine 1883. molba učitelja, da im se povise beriva. Prijedlog 
u predmetu ukidanja sistemiziranih mjesta kod učitelja. Godine 1884. Izvještaj, 
rasprava i glasovanje o molbi učitelja iz godine 1883., da im se povise beriva. 
Odvojeni izvještaj i prospekt beriva učitelja u drugim pokrajinama, Zamlićev 
prijedlog o nastavnom jeziku kod poljodjelskih tečajeva za učitelje. Godine 
1885. učitelji Pule mole povišicu beriva. Rezolucija za bolji nadzor učitelja, 


423 


da ne prelaze obične granice, koje vrijeđaju njihov ugled. Godine 1886. molba 
učitelja, da se poboljša njihovo ekonomsko stanje. Prijedlog Campitellija i 
Spinčića u korist poboljšanja ekonomskog stanja učitelja i podučitelja. Godine 
1887. izmjena $$ 23., 25., 27., 29. i 30. zakona o pravima učitelja. Rezolucija, 
da se stvori posebna mirovinska zaklada za učitelje. Godine 1888. Zakon o 
mirovinskoj zakladi učitelja. Molba učitelja Pule za pomoć na temelju pri- 
hvaćenog a nepotvrđenog zakona godine 1887. Ponovljena rasprava o izmjeni 
zakona o pravima učitelja. Rezolucija, da se učiteljima naloži, neka se okane 
političke agitacije. Godine 1889. učitelji Vodnjana mole povišicu beriva i sta- 
narine. Izmjena $ 37. zakona o pravima učitelja. Rezolucija, neka nadzorne 
školske vlasti uznastoje, da se učitelji okane političke agitacije. Godine 1890. 
izmjena $ 37. zakona o pravima učitelja. Godine 1892. nalaže se Zemaljskom 
odboru, da se sporazumije s vladom u pogledu stilizacije € 37. gornjeg zakona. 
Godine 1894. molba učitelja za poboljšanje beriva. (Godine 1896. molbu su 
ponovili.) Godine 1895. molba učitelja iz Kopra za povišicu plaće. (Godine 
1896. molbu su ponovili.) Molba učitelja iz Poreča za povišicu plaće. (Godine 
1896. molbu su ponovili.) 


12. Putujući učitelj poljodjelstva 


Godine 1869. prijedlog, da se za jedan trienij utemelji mjesto putujućeg 
učitelja poljodjelstva. Godine 1870. izvještaj, rasprava i glasovanje o imeno- 
vanju putujućeg učitelja poljodjelstva i prijedlog, da on mora poznavati sla- 
venski jezik. 


13. Poljodjelske škole 


Godine 1865/66. prijedlog, rasprava i glasovanje o utemeljenju poljodjelske 
škole u Kopru. Godine 1866. prijedlog Godigne u predmetu utemeljenja poljo- 
djelske škole. Godine 1871. rezolucija o utemeljenju poljodjelske škole i 
kupnji potrebnog posjeda za praktičnu upotrebu škole. Godine 1872. osigura- 
nje potrebne svote za utemeljenje poljodjelske škole. Godine 1874. prijedlog, 
da se za kasnija vremena ostavi utemeljenje poljodjelske škole. Vladin pri- 
jedlog, da se u Poreču utemelji vinogradarska stanica. Godine 1876. izvještaj 
agrarnog odbora o stanju vinogradarske stanice. Godine 1882. prijedlog o orga- 
nizaciji vinogradarske stanice u Poreču, pravilnik organizacije, nastavna 
osnova, disciplinski pravilnik za đake, ustanovljenje 12 besplatnih mjesta u 
školi. Godine 1886. Vinogradarska stanica u Poreču mijenja ime u »Pokrajin- 
ski poljodjelski zavod« (»Instituto agrario provinciale«). (Dne 1. novembra 
1908. počeli su nastavnici Pokrajinskog poljodjelskog zavoda izdavati poljo- 
djelski list pod naslovom »LIstria Agricola«, periodico quindicinale, Organo 
dellInstituto agrario, del Consiglio agrario e della Commissione d'Imboschi- 
mento. List je bio bogat stručnim člancima, a bio je zanimljiv dopisima iz svih 
strana Istre, u kojima se opisivalo ekonomsko i agrarno stanje mjesta i usjeva.) 

14. Srednje škole 
a) Pripravni tečaj za učiteljišta 


Godine 1877. i 1885. rezolucija, da se utemelje pripravnice za učiteljišta, 
kojima je svrha, da se dade potrebno znanje đacima, koji bi polazili učiteljsku 
školu, da bi na taj način Istra dobila potreban broj učitelja za pučke škole. 


b) Učiteljska škola 


Godine 1876. rezolucija, rasprava i glasovanje u predmetu naučne osnove za 
učiteljišta u Kopru i Gorici, koje bi morale biti u skladu s postojećim zako- 
nima i da njemački jezik ne bude nastavni jezik na tim školama. Godine 1877. 
rezolucija u pogledu naučne osnove i njemačkog nastavnog jezika kao i prošle 
godine 1876. Otpis Ministarstva u pogledu reforme nastave na učiteljištima, 
kako je to istarski sabor zahtijevao. Godine 1877/78., 1880. i 1881. rezolucija 
za izmjenu naučne osnove na učiteljištu u Kopru i Gorici i da njemački jezik 
ne bude nastavni jezik na tim školama. Godine 1886. i 1887. rezolucija, kojom 
se zahtijeva utemeljenje muškog učiteljišta s talijanskim nastavnim jezikom. 
Godine 1889. votum, neka se u godišnjem izvještaju iznesu podaci ne samo o 
učiteljskoj školi u Kopru, nego i o onoj u Gorici. Rasprava u predmetu ne- 
potpune organizacije učiteljskih škola u Kopru i Gorici s nalogom, da se to 
stavi do znanja Ministarstvu bogoštovlja i nastave. Godine 1890. rasprava o 

stanju učiteljskih škola u Kopru i Gorici. Godine 1892. rezolucija, kojom se 
zahtijeva utemeljenje muškog i ženskog učiteljišta s talijanskim nastavnim 
jezikom. Ista je rezolucija izglasana u saboru i godine 1896. 


c) Obrtna škola 


Godina 1884. Bubba predlaže, neka se u Piranu utemelji obrtna škola. Go- 
dine 1886. Ministarstvo bogoštovlja i nastave zahtijeva, da pokrajinski fond 
Istre učestvuje u pokriću troškova državne obrtne škole u Trstu. Godine 
1892. nalaže se Zemaljskom odboru, da od uprava obrtnih škola zahtijeva, da 
mu dostave godišnji izvještaj o polasku i napretku i da moli vladu, neka bi 
obrine škole nadzirao ravnatelj državne obrine škole u Trstu. 


d) Reaike 


Godine 1868. Sabor raspravlja zakon o realkama. Godine 1869. ponovo je 
saboru predložen zakon o realkama. Godine 1872. Vlada predlaže istarskom 
saboru nacrt zakona o realkama. 


e) Realka u Piranu 


Godine 1869. Colombani predlaže, da se niža realka u Piranu podigne na 
višu realku. Godine 1870. izvještaj, rasprava i glasovanje u predmetu uteme- 

ljenja više pokrajinske realke u Piranu. Godine 1871. Viša pokrajinska realka 
prelazi u državne ruke. Godine 1883. Bubba prediaže, da se ne ukida državna 
realka u Piranu. 


f) Talijanska gimnazija u Kopru 


Godine 1864. izvještaj, rasprava i glasovanje u predmetu učenja njemačkog 
i slavenskog jezika na talijanskoj gimnaziji u Kopru od strane daka, koji dobi- 
vaju stipendij. Rezolucija u pogledu vladareve odluke od marta 1862. o na- 
stavnom jeziku na gimnaziji u Kopru. Godine 1865/66. otpis Ministarstva radi 
povećanja tečajeva za slavenski jezik i obvezatnosti polaska slavenskih tečajeva 
za đake, koji primaju stipendij. Molba općine Kopar, da se ova gimnazija po- 
digne u drugu grupu, izvještaj, rasprava i glasovanje. Godine 1866. interpela- 
cija Zemaljskog odbora od strane Susannija, koji su koraci poduzeti, da gimna- 
zija u Kopru bude podignuta u drugu grupu. Odgovor. Godine 1868. prijedlog 
Madonizze, neka gimnazija u Kopru dobije karakter gimnazije druge grupe, 
oblazloženje i glasovanje. Izvještaj Zemaljskog odbora, rasprava i glasovanje 
u predmetu ukinuća dužnosti đaka talijanske narodnosti, koji uživaja stipen- 
dij, a polaze gimnaziju u Kopru, da ne moraju učiti njemački i slavenski jezik. 
Rezolucija u pogledu obvezatnosti učenja njemačkog i slavenskog jezika za 
dake njemačke, odnosno slavenske narodnosti. Godine 1869. doznačuje se 
iznos od 200 forinti za biblioteku gimnazije u Kopru. Godine 1873. Belli inter- 
pelira vladu i rezolucije sabora u predmetu obvezatnosti učenja njemačkog 
jezika na gimnaziji u Kopru. 


g) Njemačka gimnazija u Pazinu 


Godine 1863. Parisini predlaže, da gimnazija u Pazinu bude osmorazredna 
s talijanskim nastavnim jezikom. Godine 1864. izvještaj, rasprava i glasovanje 
u predmetu proširenja gimnazije u Pazinu na 8. razreda s obvezatnim učenjem 
talijanskog i slavenskog jezika. Godine 1865./66. Izvještaj Zemaljskog odbora 
o koracima poduzetim, da gimnazija u Pazinu bude imala 8 razreda. Godine 
1868. Molba općine Pazin, neka se fratarska gimnazija u Pazinu pretvori u 
svjetovnu s talijanskim nastavnim jezikom, rasprava i glasovanje. Godine 1873. 
Belli interpelira vladu u predmetu utemeljenja njemačke gimnazije u Pazinu, 
odgovor. Izvještaj školskog odbora i rezolucije u pogledu nastavnog jezika u 
gimnaziji u Pazinu i o eventualnom utemeljenju niže gimnazije ili niže realne 
gimnazije s nastavnim jezikom talijanskim. Godine 1881. Costantini interpelira 
vladu o političko-nacionalnom postupku nekih profesora pazinske gimnazije. 
Costantini predlaže, da talijanski jezik bude obvezatan za đake talijanske na- 
rodnosti, obrazloženje, rasprava i glasovanje. Godine 1890. Tamaro predlaže, 
neka se u Pazinu otvori gimnazija s talijanskim nastavnim jezikom, 


h) Njemačka gimnazija u Puli 


Godine 1890. Tamaro predlaže, neka se osnuju talijanske paralelke na nje- 
-mačkoj gimnaziji u Puli. Stanger predlaže, neka se osnuju hrvatske paralelke 
na njemačkoj gimnaziji u Puli. 


426 


i) Hrvatska gimnazija u Pazinu 


Godine 1886. Spinčić predlaže, neka se u Pazinu utemelji hrvatska gimna- 
zija. Godine 1889. Mandić interpelira vladu, kada i gdje će se utemeljiti hrvat- 
ska gimnazija u Istri, odgovor. Godine 1890. Stanger predlaže, neka se ute- 
melji hrvatska gimnazija u Pazinu. Godine 1892. Mandić predlaže, neka se u 
Pazinu utemelji hrvatska gimnazija. 


i) Niža realna gimnazija u Malom Lošinju 


Godine 1872. molba općine u Malom Lošinju, neka pokrajinski fond sudje- 
luje kod pokrića troškova za nižu realnu gimnaziju u Malom Lošinju. Vidulich 
zahvaljuje uime Malog Lošinja, što je sabor odlučio sudjelovati kod utemelje- 
nja realne gimnazije u Malom Lošinju. 


k) Niža realna gimnazija u Pazinu 


Godine 1872. Izvještaj Zemaljskog odbora i školskog odbora o nastavnoj 
osnovi i organizaciji, rasprava i glasovanje, da se u Pazinu utemelji niža pokra- 
jinska realna gimnazija. (Na temelju ovog zaključka otvorena je godine 1899. 
talijanska pokrajinska gimnazija u Pazinu.) Općina Pazin zahvaljuje, što je 
sabor prihvatio rezoluciju za utemeljenje talijanske niže realne pokrajinske 
gimnazije u Pazinu. Godine 1873. Sabor nalaže Zemaljskom odboru, da izvrši 
zaključak sabora od prošle godine, neka se u Pazinu otvori talijanska pokrajin- 
ska niža realna gimnazija. (Međutim znamo, da je ovaj zaključak ostvaren 
jedva 1889., kada je država otvorila u Pazinu hrvatsku gimnaziju.) 


1. Niža realna gimnazija u Rovinju 


Godine 1872. Magistrat u Rovinju moli, neka se tu otvori niža talijanska 
realna gimnazija. 


m) Niža realna gimnazija u Krku 
k.4 
Godine 1873. zastupnik Žic predlaže, da se u Krku utemelji niža realna 
gimnazija sa slavenskim nastavnim jezikom. 


* 


n) Nautička škola u Malom Lošinju 


Godine 1866. molba općine Mali Lošinj, neka bi se ondje uiemeljila viša 
nauiička škola. 


o) Nautička škola u Cresu 


Godine 1872. podnesak pomoraca u Cresu, da bi pokrajinski fond pridonosio 
za uzdržavanje troškova jedne privatne nautičke škole u Cresu. 

15. Univerzitet 
a) Talijanski univerzitet 


Godine 1866. Parisini predlaže, neka se utemelji talijanski univerzitet. Go- 
dine 1871. Basilisco predlaže, da se osnuje talijanski pravni fakultet, obrazlo- 
ženje, rasprava i glasovanje. Godine 1876. molba sveučilištaraca Graca, Beča 
i Innsbrucka, da se utemelji pravni fakultet. Izvještaj, rasprava i zaključak. 
Godine 1877. i 1880. rezolucija, da se utemelji talijanski pravni fakultet. Go- 
dine 1881. rezolucija, da se molba za talijanski pravni fakultet ponovi u 
zgodno vrijeme. Godine 1886. rezolucija, da se utemelji talijanski pravni fa- 
kuhtet u Trstu. Godine 1890., 1892. i 1896. rezolucija, da se utemelji talijan- 
ski univerzitet ili barem pravni fakultet u Trstu. 


b) Talijansko-slavenski fakultet 


Godine 1886. prijedlog Spiučić-Laginja, da se utemelji talijansko-slavenski 
pravni fakultet. 


VODA 


Godine 1864. nacrt zakona za opskrbu pitkom vodom za život i poljodjelsku 
ekonomiju. Izvještaj Zemaljskog odbora u predmetu izvršenih i budućih radnja 
za opskrbu općina pitkom vodom. Godine 1869. nacrt zakona o potrebi i 
opskrbi vodom. Polesini podastire prijedlog, koji i kakvi bi se radovi morali 
poduzeti za istraživanje izvora i podzemnih voda. Godine 1873. prijedlog, ras- 
prava i zaključak u predmetu tršćanskog vodovoda iz Rižana. Godine 1889. 
Molba općinara Podgaće za opskrbu vodom. Godine 1890. Mandić interpelira 
vladu u pogledu poduzetih mjera za opskrbu pučanstva vodom. Molba općine 
Kastav za pripomoć radi traženja podzemnih voda. 


ZAKONI 1 NAREDBE 


Godine 1874. i 1877. nalaže se Zemaljskom odboru, da objelodani Zbirku 
pokrajinskih zakona i naredaba. Godine 1881. Sterk podastire prijedlog, neka 
se pokrajinski zakoni i naredbe objelodanjuju i na hrvatskom jeziku. Službeni 
»List pokrajinskih zakona i naredaba« (»L. P. Z.«.) izlazio je u Trstu na nje- 
mačkom, talijanskom i slovenačkom jeziku pod naslovom: 

a) »Gesetz und Verordnungsblatt fiir das Gsterreichisch-illyrische Kiisten- 
land«, kraticom označeno >»L. G. Bl.«, b) »Bollettino delle Leggi ed Ordinanze 
per il Litorale austro-illirico«, kratica »B. L. O.«, c) »Zakonik in Ukaznik za 
avstrijsko-ilirsko Primorje«, kratica »Z. 1. U.«, a na hrvatskom jeziku citiralo 
se ovo kraticom »L, P. Z« ili »L. Z. Z.« (prema tome, da li se upotrebljavao 

izraz pokrajina ili zemlja.) Godine 1890. Volarić predlaže, neka bi službeni 
list izlazio i na hrvatskom jeziku. Prijedlog manjine financijskog odbora, neka 
se »List pokrajinskog zakona i naredaba« objelodanjuje i u hrvatskom jeziku. 
Godine 1894. i 1896. nalaže se Zemaljskom odboru, neka ponovo štampa 
Zbirku pokrajinskih zakona i naredaba. 


ZAKONI 


Kod riječi »Općina« i »Školstvo« navedeni su svi važniji zakoni, koji se 
odnose na te riječi. Zato ovdje samo nekoji važniji zakoni, o kojima je sabor 
raspravljao ili ih je prihvatio. Godine 1863. O gradnji javnih nedržavnih cesta 
i formiranju cestovnih odbora. Vladin nacrt zakona radi uređenja zemljišnih 
knjiga. Godine 1868. O klasifikaciji neerarskih cesta. O uvođenju takse na pse. 
Godine 1869. O zaštiti ptica korisnih poljodjelstvu. O zaštiti poljodelstva pro- 
tiv štete kukaca. Godine 1872. Za hitno uvođenje zemljišnih knjiga. Godine 
1873. Za organizaciju zdravstvene službe u općinama. Godine 1874. Za osniva- 
nje zemljišnih knjiga. O osnivanju i djelokrugu cestovnih odbora. O izjedna- 
čenju utega i metričkih mjera. Godine 1882., 1883. i 1884. O utemeljenju ko- 
tarskih zadruga i pokrajinskom gospodarskom vijeću. Godine 1882., 11883. i 
1885. O držanju i paši koza. Godine 1885. O pošumljavanju Krasa. Godine 
1875., 1876., 1877. i 1887. O pokrajinskom vjeresijskom zavodu. Godine 1892. 
O olakšicama poreza kod gradnje novih radničkih kuća. 

VLADIMIR STIPETIĆ 


AGRARNA REFORMA I KOLONIZACIJA U FNRJ 
GODINE 1945.—1948. 


I. DONOŠENJE ZAKONA 0 AGRARNOJ REFORMI 


\ 


Seljaštvo, koje je činilo ogromnu masu boraca i ustanika, očekivalo je, 
da će se agrarno pitanje riješiti-u novoj Jugoslaviji. Već za vrijeme rata 
počelo se s promjenama imovinskih odnosa na selu: seljaci su odbijali 
da plaćaju zakupe; jedan je dio zemljoposjednika pobjegao sa svoje 
zemlje i t. di! 

Čim je teritorij naše zemlje bio očišćen od okupatora, rješenje se tog 
pitanja nametnulo kao jedno od osnovnih zadataka narodne vlasti, koja 
je iznikla u Narodnooslobodilačkoj borbi. S pravom se očekivalo, da će 
država narodno-demokratskog tipa, kojoj su temelje zidale i stotine tisuća 
seljačkih boraca, odmah prići rješavanju agrarnih problema. Kao prva 
mjera k rješenju agrarnog pitanja trebalo je da bude pravednija raspo- 
djela zemlje. 

»U sadašnjem momentu, u sadašnjim uvjetima, ne bi se moglo naći 
nikakvo opravdanje za ma i najmanje odlaganje rješenja tog krupnog 
socijalnog pitanja. Važnost tog pitanja u našoj zemlji s tako jakim pro- 
centom zemljoradničkog stanovništva ne treba nikakvog dokazivanja,« 
pisao je godine 1945. Moša Pijade. »A isto je tako dobro poznato, da 
imamo mnogo zemljoradničkog stanovništva, koje uopće nema zemljišnog 
posjeda, kao i to, da u čitavoj Jugoslaviji u ogromnoj mjeri prevlađuje 
sićušni posjed, koji ne ishranjuje njegovog vlasnika i njegovu porodicu. 
Glad je seljaka za zemljom opća pojava u cijeloj državi. Sadašnja raspo- 
djela zemljišnog posjeda, koja najveći dio zemljoradničkog stanovništva 
pretvara u gladnu sirotinju nesigurnog opstanka, mora biti do krajnjih 


! Karakterističan slučaj navodi M. Žanko u članku: Razvitak narodne vlasti u Dal- 
maciji (Socijalistički front br. 1/1950). Na svom prvom zasjedanju Kotarski NOO u 
Hvaru, u kolovozu godine 1942., donosi zaključak, da se »ohustavi davanje dohodaka 
vlasnicima zemlje sa zemalja, koje su držali i obrađivali seljaci još iz starine, a na 
osnovu starih, nerazriješenih ostataka feudalnih odnosa«. 

granica mogućnosti revidirana i ispravljena u korist tih tako brojnih masa 
zemljoradničke sirotinje. U tom istom okviru nameće se i velika nacio- 
nalna dužnost brige za borce partizanskih odreda i Jugoslavenske Armije, 
za invalide iz Oslobodilačkog rata, za porodice i za siročad izginulih 
boraca.«? 


Problem se nije jednako postavljao u svim krajevima: u Vojvodini, na 
primjer, osnovno je bilo obraditi napuštenu njemačku i veleposjedničku 
zemlju; na Kosmetu revidirati staru agrarnu reformu, koja je jedan dio 
kolonista naselila na zemljištu makedonskog i šipiarskog stanovništva. 
Pa ipak bilo je potrebno postaviti neka osnovna zajednička načela za 
cijelu zemlju. Takvo je osnovno načelo, koje je ušlo u Zakon o agrarnoj 
reformi, da zemlja pripada onome, tko je obrađuje. To credo siromašnog 
seljaka, za koje se on borio od Graccha pa do Francuske i Oktobarske 
revolucije, potpuno je razumljivo i opravdano: to je zahtjev seoske siro- 
tinje za kruhom i zahtjev za zemljom, koju su obrađivali on i njegovi 
djedovi, kmetovi. 


22. kolovoza godine 1945., započelo je u Privremenoj narodnoj skup- 
štini pretresanje Zakona o agrarnoj reformi i kolonizaciji. Izvjestilac 
većine* bio je Moša Pijade. On je odmah u početku istakao, da nema 
toliko zemlje, da bi se »siromašnom zemljoradničkom svijetu i zemljo- 
radniku, koji nema ništa ili nema dovoljno zemlje, moglo dati onoliko 
koliko bi trebalo«. Zato je agrarna reforma samo »prva mjera u podiza- 
nju blagostanja zemljoradničkog svijeta.« Narod je »agrarnu reformu ne- 
strpljivo očekivao i bilo bi dobro da smo je mogli donijeti i prije. Ali 
dobra volja nije mjerodavna. Morala se najprije naša zemlja osloboditi, 
da bismo prešli na ovaj posao«. Ma da je prijedlog Zakona o agrarnoj 
reformi bio žestok udarac protiv buržoazije, »demokratska opozicija« 
nije istupila protiv predloženog zakona u cjelini. Istupio je samo Dušan 
Bošković, narodni poslanik i sam zemljoposjednik vojvođanski, koji je 
u svom dugom govoru pokušao da zategne donošenje predložene agrarne 
reforme i da ograniči njen domašaj. Po njegovu mišljenju zakon se do- 
nosio »avionskom brzinom«, a da tobože nisu postojali razlozi, koji bi 
opravdavali tu žurbu. Ako se zakon izvrši, bit će »nenadoknadivih šteta«, 
budući da je »narodna vlast bez potrebnog iskustva i bez potrebnih ma- 
terijalnih sredstava i spreme«. Zato je Bošković predložio, da se u Voj- 
vodini zasada, u prvoj etapi, podijeli samo njemačka i državna zemlja 
i višak veleposjedničke zemlje preko 521 katastarskog jutra (to je bio 
maksimum predviđen starom agrarnom reformom). Ukoliko se ovi nje- 
govi prijedlozi ne bi usvojili, on predlaže, da se u interesu proizvodnje, 
vojvođanskim veleposjednicima »ostavi 50 do 60 ha zemlje kao ma- 
ksimum«. 


* M. P. (ijade), Agrarna reforma, izdanje »Naprijed«, Zagreb 1945. 

* U Privremenoj narodnoj skupštini nalazila se tada grupa poslanika, koji su u nju 
Primljeni na osnovu »preporuke« konferencije u Jalti, kooptirani članovi Jugoslaven- 
skog parlamenta iz godine 1938., koji se nisu bili kompromitirali suradnjom s okupa- 
torom. Ta je grupa poslanika formirala skupštinsku manjinu. 

Pozadina je ovakvog stava bila jasna. Trebalo je biračima pokazati, da 
nisi protiv agrarne reforme, a na sve moguće načine odugovlačiti s ko- 
načnim rješenjem. A kad jednom učvrstiš »svoju vlast«, onda će se lako 
izigrati seljaci. Ta je taktika uspješno isprobana još u staroj Jugoslaviji. 
Međutim Privremena narodna skupština odbacila je taj prijedlog i 23. 
kolovoza prihvatila zakon u predloženom obliku.“ 

Osnovne su značajke tog Zakona: 

Originalnost što se tiče prilaženja agrarnoj reformi. Obično se dosad, 
a tako je bilo i s agrarnom reformom stare Jugoslavije, išlo za ograniča- 
vanjem velikih posjeda, time što su njihove površine smanjivane na odre- 
đeni maksimum. Našoj agrarnoj reformi cilj je bio da se likvidira kapi- 
talistički veleposjed. Zbog toga nije osnovno, kolika je površina odno- 
snog posjeda, koji dolazi pod udar Zakona, već radni odnos vlasnika 
prema zemlji. To je pravi smisao prvog člana Zakona, koji kaže, da 
zemlja pripada onima, koji je obrađuju. Radi tog se ne prilazi svakom 
posjedniku, odnosno kategoriji posjeda jednako, već individualno, utvr- 
dujući najprije njegov odnos prema zemlji. Tek se na osnovu toga odlu- 
čuje, koji posjed treba eksproprirati, a gdje samo uzeti preko maksi- 
muma i tu dati naknadu.5 Ovo je načelo zakona novo i koliko nam je 
poznato, nijedna se agrarna reforma nije dosad vršila na taj način, 


Zakon je predvidio, da se oduzme bez naknade: 

sva zemlja iz ruku nezemljoradnika, koji imaju posjed s više od 25—35 
ha obradive ili 45 ha ukupne površine, ako se od strane vlasnika isko- 
rišćuje u zakupu ili najamnom radnom snagom; 

zemljišni posjedi banaka, štedionica, poduzeća, dioničarskih društava 
i drugih privatnopravnih lica; 


zemlja crkvama, manastirima, vjerskim ustanovama, pa svjetovnim i 
vjerskim zadužbinama preko maksimuma od 10 ha. Samo se vjerskim 
ustanovama historijskog ili posebno važnog značaja ostavilo do 30 hek- 
tara obradive zemlje i 30 ha šume. 


Naknada je bila predviđena za višak od preko 3 do 5 ha zemljišta ne- 
zemljoradnika, čiji je posjed bio manji od maksimuma, i za onu zemlju 
zemljoradnika, koji su imali više od maksimuma (25 do 35 ha obradive 
zemlje). 

Posebnim su odlukama likvidirani preostali feudalni odnosi: kolonat 
u Dalmaciji, Istri i Primorju, viničarstvo u Sloveniji i Slovenačkom Pri- 
morju. 


* Protiv predloženog zakona Privremenoj narodnoj skupštini uputilo je dopis još 
i predsjedništvo biskupske konferencije u Zagrebu. Biskupska je konferencija prote- 
slirala, da se agrarno pitanje rješava brzo i na štetu katoličke crkve. Protest je došao 
tek nakon izglasavanja zakona, pa nije uzet u obzir pri pretresanju samog zakona 
(vidi: stenografske bilješke III. zasjedanja AVNOJ-a i zasjedanja Privremene narodne 
skupštine, Beograd (s. a.) str. 412.—413.). : 

5 Naknada za oduzete zemljoradničke i nezemljoradničke viškove preko maksimuwmna 
u visini jednogodišnjeg prinosa sa zemlje, predviđena u točki 14. Zakona, nije se ispla+ 
ćivala. : 

Treća je značajka zakona način, na koji se on vrši. Mislimo tu na de- 
mokratičnost organa, koji provode zakon. U svim mjestima, gdje je bilo 
agrarnih interesenata i zemlje za nadjeljivanje, osnovani su savjeti 
agrarnih interesenata. Može se slobodno reći, da je upravo široka po- 
drška Savjeta agrarnih interesenata pomogla, da se agrarna reforma iz- 
vrši u tako rekordno kratkom vremenu. 

Radovima na provođenju agrarne reforme rukoyodila su zemaljska 
ministarstva poljoprivrede. Time su se htjele otkloniti štetne posljedice 
centralizacije. Vrhovni organ za izvršenje agrarne reforme bio je Agrarni 
savjet DFJ, koji je u zajednici s Privrednim savjetom koordinirao rad u 
republikama. Pored predsjednika Agrarnog savjeta, kojeg je imenovao 
predsjednik Savezne vlade, Agrarni su savjet sačinjavali savezni ministri 
poljoprivrede i kolonizacije, predsjednik Državne poljoprivredne komi- 
šije i druge osobe, koje je imenovao predsjednik Savezne vlade. 

Zakon je posebno tražio, da se pri dodjeli zemlje ne vrši nikakva na- 
cionalna diskriminacija. Osnovno je načelo bilo, da se agrarnom intere- 
seniu zemlja dodijeli po mogućnosti tamo, gdje on obitava, pa tek, ako 
je tu nema, dolazi u obzir prvo unutarnja kolonizacija (t.j. kolonizacija 
u granicama jedne republike), a tek onda savezna kolonizacija. Ista se 
uglavnom vršila na zemljištima bivše njemačke nacionalne manjine, pa 
ni tu nisu povrijeđeni nacionalni interesi. Iz istoga je razloga izvršena i 
revizija stare agrarne reforme na Kosovu i Metohiji, gdje je ispravljena 
nepravda učinjena makedonskim i šiptarskim »čivčijama«. 

Značajna je i odluka, da se zemlja daje potpuno besplatno. Značaj 
ovog posljednjeg vidi se, tek kad navedemo, da su seljaci za zemlju do- 
bivenu starom agrarnom reformom, morali platiti direktno ili indi- 
rekino blizu 4 milijarde dinara. Dugovi su stalno teretili te nove zemlji- 
šne posjede, pa su se zato oni slabo razvijali. 


.I.NAČIN PROVOĐENJA 


Odmah po donošenju Zakona o agrarnoj reformi i kolonizaciji formi- 
ran je Agrarni savjet DFJ, koji je koordinirao rad Odjela za agrarnu 
reformu i kolonizaciju pri republičkim ministarstvima za poljoprivredu 
i šumarstvo. 

U narodnim odborima kotara (srezova) i gradova stvorene su zatim 
kotarske (gradske) komisije za agrarnu reformu i kolonizaciju. One su 
se sastojale od predsjednika i 4 člana. Savjetodavni organi ovih komisija 
bili su mjesni odbori agrarnih interesenata od 5 članova, koji su djelo- 
vali na području svakog mjesnog narodnog odbora. Oni su agilnim radom 
pružili znatnu pomoć kotarskim komisijama i svojim poznavanjem pri- 
lika na terenu pridonijeli bržem rješavanju problema. 

U smislu Zakona i uputstava kotarske su komisije za agrarnu reformu 
i kolonizaciju zakazivale javnu raspravu za svaki posjed, za koji se držalo 
da dolazi pod udar zakona. Jedini izuzeci bili su posjedi državljana Nje- 

mačkog Reicha i narodnih neprijatelja, gdje je komisija donosila odluku 
na osnovu sudske presude. 

Raspravi su prisustvovali svi interesenti. Prema zaključku rasprave 
komisija bi donosila odluku, kojom se utvrdilo, da li posjed, odnosno 
višak posjeda ulazi u zemljišni fond. U odluci se navodi stanje na 28. 
kolovoza godine 1945., zatim stanje dotičnog zemljišta po zemljišnim 
knjigama, katastru i naravi. U odluci se navodilo, ima li vlasnik pravo 
na odštetu ili ne. Protiv ove odluke imao je vlasnik (odnosno Savjet 
agrarnih interesenata) pravo priziva na drugostepenu vlast: okružnu (u 
nekim krajevima oblasnu) komisiju za agrarnu reformu i kolonizaciju. 

Na taj su način u smislu zakona oduzeti u cijelosti i bez prava odštete 
veleposjedi, poljoprivredna i šumska dobra, čija je ukupna površina pre- 
lazila 45 ha ili 25 do 35 ha obradive zemlje, a iskorićivala se u zakupu 
ili najamnom radnom snagom, 

Kako je to svojevrsni, no kod nas prvi i jedini popis strukture zemlji- 
šnog posjeda po vlasnosti, zaustavit ćemo se malo na tim podacima. 


U cijeloj zemlji bilo je 2.738 privatnih veleposjeda sa 237.931 ha ze- 
mlje. To je bilo ovako raspoređeno po republikama: 


Tabela 1 


Eksproprirani privatni veleposjedis 


Broj Površina Prosječna “lo od 

š ika ukupne 

posjeda u ha veličina veličine 

NR Srbija s Kosmetom . 139 8.844 63.6 3,11 
AP Vojvodina? ....... 1.193 84.712 71.0 35,6 
NR Hrvatska .. 4.0.0. 391 51.249 131 0 21,6 
NR Slovenija ........ 307 42.321 137.8 17.9 
NR BiH .....4.4.4..0.. 322 17.844 55,4 7,5 
NR Makedonija ...... 381 32.744 85.9 13.7 
NR Crna Gora ....... 5 217 434 0.1 
FNRJ goda gle doo 2.738 237.931 86.8 100.0 


Osnovni je nedostatak ovakvog popisa, što nema podjele posjeda 
prema njihovoj veličini. Radi toga se zaključci moraju izvoditi iz pro- 
sječne veličine posjeda, što svakako umanjuje njihovu vrijednost. Pa 
ipak, iz tabele se vidi, da je veleposjed bio najbrojniji i najveći tamo, 
gdje su kapitalizam i novčana privreda najduže djelovali. U Sloveniji, a 


$ Podaci, koje ovdje iznosimo, jesu podaci, s kojima je raspolagala komisija za 
agrarnu reformu i kolonizaciju pri svojoj likvidaciji (početkom godine 1948.) Podaci 
za NRH upotpunjeni su iz rada ing. Mihletića: Agrarna reforma i kolonizacija u NRH, 
koju je isti pisao za Ekonomski institut NRH. 

7 AP Vojvodinu izdvajamo iz podataka za NR Srbiju zbog njena velikog zemljišnog 
fonda i značenja za cjelokupnu agrarnu reformu, 

djelomice u Hrvatskoj i Bosni ovo su bili šumski posjedi, dok su se u 
Vojvodini protezala poljoprivredna imanja. Najveće je površine privatni 
veleposjed zauzimao u nizinskim predjelima. To će biti jasnije, ako do- 
damo, da su gotovo svi privatni veleposjedi NRH bili u nizini, pretežito 
u Slavoniji i Podravini. 

Ta se slika znatno mijenja, kad promatramo eksproprirane posjede 
banaka, poduzeća, dioničkih društava i sličnih pravnih lica. 


Tabela 2. 


Eksproprirani posjedi banaka, poduzeća i sl. 


9 

Broj Površina Prosječna i. od 

posjeda u ha veličina Mae raki 

ap veličine 

NR Srbija... 90 1.881 20,9 2,2 

AP Vojvodina ....... 83 2.620 31,6 3,0 

NR Hrvatska . ..... 0.0. 371 55.072 148,4 64,1 

NR Slovenija ........ 245 18.024 73.9 21,0 

NR BiH .....4...0..0. 149 3.801 25,4. , 44 

NR Makedonija ...... 34 3.326 97,8 3.9 

NR Crna Gora ....... 30 1.197 39,9 14 
m \ 

ENRJ gts 4iv dav | 1.002 | 85.921 | 85,8 | 100,0 


Gotovo ?/3 posjeda banaka i poduzeća nalazi se u Hrvatskoj, a više od 
5/6 u Hrvatskoj i Sloveniji. Razloga za to ima više: ponajvažniji će biti, 
što su banke i poduzeća u ovim krajevima mnogo češće ulazili u zemlji- 
šne poslove i preuzimali velike zemljišne feudalne posjede. U isto vri- 
jeme i neka su poduzeća imala velike šumske areale, što je, jasno, utje- 
calo na ovakvu sliku. U Srbiji takvih posjeda nije ni bilo, a zakon o 
okućju sprečavao je potpuno zaokruženje velikog posjeda. Žato su se 
parcele, ukoliko su i prelazile u vlasništvo banke, odmah prodavale. 
Upada u oči, da su banke i poduzeća u zaostaloj Crnoj Gori i Makedoniji 
imale znatno više (proporcionalno) zemlje, nego poljoprivredno napredna 
Vojvodina. 

Eksproprirani posjedi crkava i manastira daju prilično točnu sliku sto- 
ljetne borbe crkava za posjed i materijalna dobra, samo djelomično mo- 
dificiranu agrarnom reformom u staroj Jugoslaviji. 

Zanimljiv je i odnos triju glavnih veleposjednika: vlastelina, crkve i 
banke (poduzeća). 

U Crnoj Gori i Srbiji crkve i manastiri imaju daleko više zemlje no 
svi ostali veleposjednici. To je rezultat historijskog razvitka: feudalizma 
s nasljednim zemljišnim posjedom u Srbiji i Crnoj Gori nije bilo. 

Tabela 3. 


Eksproprirani posjedi crkava, manastira i sl. 


Si 

Broj Površina Prosječna e o 

posjeda u ha veličina usupne 

veličine 

NR Srbija ...4.4.44. 0.0 140 18.696 133:5 10,8 

AP Vojvodina ....... 679. |. 34.522 50,7 19,9 

NR Hrvatska ...... 0.0. 694 48.328 69,6 27.9 

NR Slovenija ........ 431 48.657 112,9 28.0 

NR BiH .....4...... 121 5.607 46,3 3,2 

NR Makedonija ...... 684 14.010 20,5 81 

NR Crna Gora ....... 22 3.547 161.2 21 

HNET bazena“ | 2.771 173.367 62,6 100,0 
Grafikon 1. 


FT 


Legenda: 1 em stupca označava 10.000 ha 


ZZZA privatni veleposjed 
E posjedi banaka, poduzeća i sl. privatno-pravnih lica 


MMM posjedi crkava i manastira 

U Hrvatskoj i Sloveniji apsolutne nadmoći nema. No dok u Hrvatskoj 
banke i poduzeća imaju nešto više zemlje od privatnih veleposjeda i 
crkvenih, u Sloveniji su crkvena imanja nešto veća od veleposjedničkih, 
a znatno nadmašuju posjede banaka i poduzeća. 


Privatni veleposjed dominira u Makedoniji, Vojvodini; pa Bosni i 
Hercegovini. 
Odnos se ovih triju faktora može vidjeti u grafikonu 1. 


Značajne podatke pruža tabela broj 4. 


Tabela 4. 


Eksproprirana zemlja zemljoradničkih posjeda preko maksimuma 


o 

Broj Površina Prosječna ik od 

posjeda u ha veličina usupno 

veličine 

NR Srbija... 44 | 1.170 18.820 15,5 15,2 

AP Vojvodina ....... 5.695 74.189 13.0 59,8 

NR Hrvatska .... 444.0 715 10.537 14,7 2 : 
NR Slovenija ...... 167 4.108 24,6 
NR BiH ...1..4 4 260 4.227 16,2 
NR Makedonija ...... 701 9.600 13,7 
NR Crna Gora... 13 2571 197,0 

FNRJ (| lon oak | 8.721 124. 032 x [a [nono 141 g 100.0 


Budući da se radi o dosta velikom broju posjeda, mogli bismo iz ove 
tabele izvesti dalekosežne zaključke o optimalnoj veličini seljačkog po- 
sjeda u pojedinim krajevima. Ali kako to ne ulazi u okvire ovog izlaga- 
nja, zadržat ćemo se samo na nekim konstatacijama. Agrarno napredna 
Vojvodina imala je daleko najviše seljačkih posjeda iznad 25 ha obra- 
dive zemlje. (To je, naime, u praksi bila granica iznad koje se ekspro- 
prirala zemlja.) 


Najveći prosjek preko maksimuma imala je Slovenija i Bosna, gdje 
ima dosta pašnjačkih i šumskih površina. Međutim, to nas ne bi smjelo 
zavesti na krive zaključke. 


Ako su, naime, zemljoradnička gazdinstva posjedovala š šumu, njima se 
ostavljao znatan dio šume. U NR Hrvatskoj, na primjer, seljačkim se 
gazdinstvima u brdskim predjelima ostavljalo 15 ha šume, a u nizinskim 
krajevima 8 ha šume. Međutim, taj se maksimum povećavao, ako je 
obitelj bila brojnija, zatim kod slabijih šuma (šikare, makije, mlade, 
brdske šume i t.d.) ili šuma, koje su udaljene od prometnih putova, 


Sastav se cjelokupnog zemljišnog fonda vidi iz tabele 5 

Strukturu zemljišnog fonda prema vrstama posjeda, što su u njega 
ušle, prikazuje tabela 6. 
TABELA 6. 


Zemljišni fond prema vrstama posjeda 


u postocima 


Eksproprirano 43,6 
od toga: privatni veleposjed . . . . 4.4 14,8 
posjedi crkava i manastira aranea 10.7 
zemljiš. posjedi preko maks. . . 4... 4.0. 7,1 
nezemljorad. posjedi . . <... 7,1 
posjedi banaka . : 5,3 

Konfiscirano 46,5 
od toga: njemački posjedi . . Jak 3h das 39,6 
presudom narodnih sudova. (4.44. 5,9 

Ostalo 7,9 
od toga: 

. posjedi ostavljeni od kolonista . . . . 3,1 
nestali vlasnici . . 44. 2,0 
po zakonu o reviziji... 4 1,3 
stranih državljana . . 4.4. 0,9 
darovanja . 24. 0,8 
državno zemljište za fond . . 4 0,7 
zemljišne zajednice... 0.1 


Najviše zemlje u zemljišnom fondu imala je AP Vojvodina (41,47%/o), 
zatim NR Hrvatska (24,23%) i NR Slovenija (16,54%). Zatim su dola- 
zile NR Bosna i Hercegovina (6,85%), NR Makedonija (6,29), NR 
Srbija (3,96%) i NR Crna Gora (0,669%/0). 

Prije nego što počnemo iznositi podaike o raspodjeli zemljišnog 
fonda, valja nam ukazati na neke faktore, koji su uvjetovali raspodjelu 
u pojedinim krajevima. Tu u prvom redu mislimo na količinu obradive 
zemlje i postotak šuma u zemljišnom fondu. To pokazuje tabela 7. 

Dok Vojvodina ima više od jedne trećine obradive zemlje u zemlji- 
šnom fondu, dotle Crna Gora, Srbija i Slovenija u njemu imaju prosječno 
tek 1% obradive zemlje. Zemlje nije bilo mnogo više ni u Bosni i Her- 
cegovini (3,06%) niti u Makedoniji (6,79%). 237.000 ha obradive ze- 
mlje u Hrvatskoj ne predstavlja neku značajniju površinu, budući da 
je Hrvatska imala preko 200.000 siromašnih seljaka s posjedom manjim 
od 2 ha. Jedino je Vojvodina sačinjavala vakuum, u koji se uskoro slila 
kolonistička bujica. 

Tim zemljišnim fondom, koji se u Vojvodini počeo stvarati krajem 
godine 1944., upravljala je u prvo vrijeme glavna poljoprivredna komi- 
sija. Stvorena godine 1944. ona je pred sobom imala ogromni zadatak: 
trebalo je privesti obradi blizu 800.000 ha napuštene zemlje u Vojvo- 
dini i Srijemu. I vjerovatno da u čitavom svijetu nije bilo tolikog poljo- 
privrednog dobra s jednom direkcijom, koje bi u isto vrijeme raspola- 
galo s tako malim brojem i strojeva za obradu zemlje i zaprežne stoke 

Tabela 7. 


Struktura zemljišnog fonda 


le Obradive zemlje : Odnos 
Republika U Mujo obradive 
zemljišnom | God. 1936.? | 2 u na . zemlje i 
fonduš šuma u % 
1 2 3 2:3 4 4:2 
NR Srbija... 32.213 | 3.789.000. 1,02 24.804 77 
AP Vojvodina ... 666.040 1,980.000 | 33,67 2.372 0.3 
NR Hrvatska . ... 237.017 | 3.278.000. 7,53) 153.493 65 
NR Slovenija .... 97.233 827.000 | 1,17 169.245 174 
NR BiH ....... 76.318 2,485.000 | 3,06 34.196 44 
NR Makedonija . . . 101.333 1.486.000 | 6,79 — KA 
NR Crna Gora . .. 4.742 611.000 | 0,77 5.133 121 
ENRJ. se zoka će 1.221.896 14,456.000 | 8,45 389.843 32 


i radne snage. Radeći neposredno iza fronta, u teškim ratnim uvjetima, 
često bez provjerenih kadrova i s malim iskustvom, trebalo je da komi- 
sija spriječi razvlačenja i upropaštavanje narodne imovine, te da orga- 
nizira svjetvu i žetvu. Ona je u tom i uspjela, iako je bilo znatnih pote- 
škoća s neodgovornim ljudima, koji su kasnije osuđeni za svoj prljavi 
rad. Glavna je poljoprivredna komisija likvidirana u kolovozu 1946., 
kad je kolonizacija uglavnom bila dovršena. 


U drugim krajevima naše zemlje upravljale su napuštenom zemljom 
središnje (centralne) uprave zemljišnog fonda preko svojih ispostava- 
rajonskih uprava. Te su ispostave djelovale tokom godine 1945. i 1946. 
tamo, gdje su postojali veći kompleksi napuštene i neobrađene zemlje. 
Posljednje su uprave rasformirane tokom godine 1947., kad su uglavnom 
bili dovršeni radovi na raspodjeli fonda. 


Znatan dio zemljišnog fonda davao se privremeno na obradu mjesnim 
agrarnim interesentima. Zemlja bi se tim seljacima privremeno nadje- 
ljivala sve do donošenja konačne odluke o podjeli zemljišnog fonda. U 
nekim se oblastima privremena podjela zemlje gotovo nije razlikovala 
od konačne. Znatnije su se izmjene morale izvršiti samo u krajevima, 
gdje je agrarnih interesenata bilo mnogo, a zemlje malo (na pr. u Hr- 
vatskom Zagorju). 


* U ovaj je broj uključeno 40.592 ha neplodnog tla, za koje nemamo podatke, kako 
je raspoređeno po republikama. 

? Podaci iz poljoprivredne godišnje statistike za godinu 1936. Činilo mi se, da ova 
godina najtočnije odražava poljoprivredne površine nakon rata, budući da su se za 
vrijeme rata zapustili mnogi uređaji, plodored iskvario, a mnoga zemlja godinama 
ostala neobrađena i negnojena. 


441 


IL PODJELA ZEMLJIŠNOG FONDA 


Zemljišni se fond agrarne reforme i kolonizacije upotrebio, da se: 

1. poboljša položaj seoske sirotinje, 

2 koloniziraju obitelji iz siromašnih krajeva, gdje zemlje nije bilo 
dovoljno, 

3. ojača socijalistički sektor, kako davanjem zemlje SRZ-ama, tako 
i proširenjem odnosno stvaranjem državnih poljoprivrednih dobara. Po- 
sebnu ulogu tu ima materijalno osiguranje naučnih, zdravstvenih i soci- 
jalnih ustanova, kao što, su dječji domovi, popravni zavodi i t.d. 

Postupak oko podjele zemlje bio je ovakav: 

Iz zemljišnog- fonda prvo su izdvojene površine za saveznu koloniza- 
ciju. Zakon je predvidio, da se zemlja pripadnika Njemačkog Reicha u 
Banatu, Bačkoj i Srijemu prvenstveno naseli kolonistima-borcima Ju- 
goslavenske armije, koji se »prijave i obavežu, da će zemlju naseliti i 
sa svojom porodicom obrađivati«. 

Prijave za dodjeljivanje zemlje podnosile su se mjesnom NO-u, koji 
je ovjerovio činjenice i molbu upuiio republičkoj vladi. Ova je davala 
svoje mišljenje i slala prijedlog Saveznom ministarstvu kolonizacije. Mi- 
nistarstvo kolonizacije, koje se kasnije pretvorilo u Komisiju za provo- 
đenje agrarne reforme i kolonizacije pri Predsjedništvu Vlade FNRJ, 
donosilo je konačnu odluku. Za ovu — saveznu — kolonizaciju bilo je 
predviđeno 500.000 kat. jutara, no Agrarni je savjet DFJ stvarno izdvo- 
jio nešto preko 408.000 k. j. (235.000 ha). Agrarni je savjet određivao, 
koliko će koja republika uputiti kolonista i u koji kraj. Samu koloniza- 
ciju vršila je glavna komisija za naseljavanje boraca u Vojvodinu, koju 
je imenovao Agrarni savjet. 

Preko kotarskih i mjesnih komisija za naseljavanje boraca ona je upu- 
ćivala koloniste u njihova naselja, te je vršila raspodjelu hrane, stambe- 
nih zgrada, pokućstva i ostalog. 

Prijevoz je kolonista bio besplatan, na teret Agrarnog savjeta. Na 
važnijim stanicama bile su organizirane prolazne kuhinje za ishranu ko- 
lonista. Računa se, da je na taj naćin preseljeno preko 350.000 ljudi 
(246.000 saveznih kolonista i 23.000 obitelji unutarnjih kolonista). O 
brzini tog naseljavanja svjedoče neki izvještaji u dnevnoj štampi: tako 
na primjer »Borba« javlja 25. IX. 1945. (mjesec dana nakon donošenja 
Zakona!) da je u 10 dana stiglo u Vojvodinu 10.000 kolonista, 

Zemljište se odmah upisivalo u zemljišne knjige na ime onoga, kome 
je zemlja dodijeljena, čista od svih dugova, koji su dotičnu zemlju even- 
tualno teretili. Da bi se taj posao što brže i bolje izvršio, radila su pri 
glavnoj komisiji za naseljavanje boraca u Novom Sadu 32 geometra i 
110 administrativnih činovnika. Oni su izradili elaborate za zemljišno- 
knjižne sudove. Pri unošenju podataka uvijek se unosila zabrana, da se 
zemljište ne može u roku od 20 godina razdijeliti, prodati, dati u zakup 
ili založiti, niti u cjelini, niti djelomično (čl. 24. Zakona). 

Ukupno su se u Vojvodinu naselile 41.633 kolonističke obitelji s preko 
246.000 članova. Detaljan uvid u mjesta naseljavanja pruža nam tabela 8. 
(Podaci potječu iz arhive glavne komisije za naseljavanje boraca u APV). 


442 


137$140709 1užgavg 


90992 91] OLI £9% 91 |F | Z5€01, 8191 08-02 2987 | ILE. LF9 |PSTFLE P6ES 898 25 | 6.66 | P4L'GB i js £1| ("> oudny 
I 1 T n 
121/85 |zese Wo 9 2 105 L 6991| 80P € | SosI o 20€ aus | 2st |ezes |O€0'1 | 5S$'9 | P90T A EDEC 
6IPI Is€ - ŽOZI | £0€ a loa prat S 8SIL € 28 #1 GRO NS E RADE NIGER o er 
12811 1991 | Zi € PE — 19 (I ZE€ P |600T | 122 6€ St 069 T | 9€ L&F Io ELE u u Beg RNA IH E 
8120 |U ITI IT 9 fa oF S Fea'S ,86TI |0cs S0I £I€ 2161 | 18€ F9 z IF Zagre va a EROZE JE /PIE1S PEZ 
896 I G67F 81 $ ja hE MS GIGI | €8F = na ba 96 8 61 € Dina BIRAO. BAJEMeII |G 
0229 81 — S > r—ylie6 |I LIBI  10P 8SL |€91 TIS SLSToG85 980'G | sre goa so iji. 30, rummezei La 
60L Brd GI sE a kei a Ce 09 FI az bp zo 2 io [42 6 ba eg Ta g a ERA DA) OZ 
i 
U i i i i 
ET I SN ET NSS i 1 1 | | 
99L'PET |aa61z | 8 € | Lirad GE 128L (LEE | uze | 286 | eveot 1992 1£96'S€ | 1ETS 96£'5% | TS8' 2 g€ GE | LIUS poj o VRDOVE 
OZ 0€ 17008 | — Es 9 0 19 Kddd Vs šaš ora |1g Ta IP2'6 | PEHI | GZ | 128 ra e a e u JABEPO:h6l 
£26'9 G8€E | — Koa izd 9 i iža 8 £ZT gIS9 |TOZL [2 ! zuma treće: #jodojp Peg | g] 
6216 ZLE ka ko = BE laa. 6z 6 i a 120'€ era + S E SKE A EI 
IE9FI€  S6PE | > i i 92 IP 81G 8S 6ac IS 6 £0s0g. 6L€ H MO VM o EMO JO 
00891 [16998 |S Ka se 62I izd 97:68 09 sra S i2 006 SI, OPG |I tpi Para Si 
9s'z 867 P= a = SP 8 $r8 8IG == = 6 a fea 6£SI (F9 RK JZ IZAEZI 
091 6€ S ore asa aa) ke s: 8$I £€ ski pr: = L ST € va pleaegea zo fogogo 181 £1 
LSE ge sn 2 s pili ke su ss FI nE a TE i9 0q is i2 a a Kaaa a, BJM2SV OT 
90601 0g0z | € I 82 | Ej 97 6 0gS'T | 08€ 801 961 |97P zSL tbg9 DB pove ere pra MOa mI 
ISb'£€ |86STF | > = gsLo 02 [282 [8 £07 86 92 PIO LZ | LEPE | 9802 £98 7 162P ća SKE aL KEJ 
i | i 
690'£8 [66L£1| Iq91 ] €s€ 06 $I | 0856 | 8£S'T [06IL'G |1ZS £68'61, 10S'€ | 885 90T BUBA | 86€ 290028 B6G2 Pt IVAVE 
i 1 i H 
I2PE SITI aa Dua £ 176 | 81 €G S SIZE | 495 EKE zač TE TL Is [or M Ra o ZENI V 16. 
z82 9sI ng pj ma SEE ido 9. € 6F SI So zm pa brez 299 (101 Po S OBA STAM SIAONLI:8 
S8L9T |vrLz | £€e€ (XL ski >> |S6TLO(EPEI [GIG GP 869 |1EGI | 052 9% sIs 98 EG I (681 X Page ia VASSNE II 
ozL's 068 s: gaza GE 8€ 18 69 :€£I 6FkP O|IS2 801 €a qs 681 9% vmro HIMOM (9 
ZLOOT O PLLFT i — = 6 86 iS 02 ius &L JI a se 87r tI 6296 |ZB8€I | ogrUEI uruefusaz | 4 
2369 6201 1901 1 sa 08 02 sz € 88 IZ šI rd LG 19 8289 | 616 tre + fofogg uruefuo1z g 
9LLPI | P6G'G | 091 TE gt 0 (06 262 (08 6£S 86 6eL jd Bes 88 L9611 S881 Ka: Poe o fumgeg g 
£96'8 9691 | 8IFT kata 01 Igi 62 OspooOFEI šet (692 JA €I 105 801 9%9 (ICI SAMA no MESNA CI 
LELE (696 | 7v 8 899.001 887 er FI G HST £09'91 | sre di GANE EPI TR HI 
i I 
w s nm Pai = ka m Eg mia = m == ee 
KREZREFE POEN E SE Na E E ea E ree ara arna 
š z š zo 2 š : š so oba haeke po [e poe de 
eudnyn | $ E iš «s; E ž S ž = Ž i = Z E 25 IJrjose a 
j i , i a 
ae Me keve Penn ni ron nj vo na ue DJE: prsne ant me. 
EfruoAo[g Jauso g Efruopa ye JA Aq'v eliqig 8109) Pu) PYJSILAJIJ Hg ZI ozejoq 
(vzejop wifoy zi eweyrjqndor word FAoue[9 1 iljajrqo [0g) 


8 FJsqrL 


Najviše je saveznih kolonista došlo iz NR Bosne i Hercegovine (34,8%/0 
kolonista), Srbije (23,6% — od toga APV 8,3% i Kosmet 0,1%) i NR 
Hrvatske (21,4% kolonista). Razmjerno je velik broj Crnogoraca 
(15,2%) i Makedonaca (4,2%). Slovenaca je bilo malo (samo 6,7% od 
ukupnog broja kolonista). 


Neke značajne podatke pruža nam i brojnost kolonističkih obitelji. 
Najviše je članova imala kolonistička obitelj iz Crne Gore (prosječno 
6,92 članova u jednoj obitelji), zatim Kosmeta (6,72), Bi H (6,33) i Ma- 
kedonije (6,17 članova u jednoj obitelji). 

Kolonistička obitelj iz uže Srbije ima već manje članova (5,83); pri- 
bližno toliko u prosjeku ima i obitelj iz Hrvatske (5,69). Znatno za pro- 
sjekom zaostaju kolonističke obitelji iz Slovenije (4,6) i AP Vojvodine 
(4,21). 

Ako pozornije promotrimo red, opazit ćemo, da je veličina obitelji u 
obrnutom razmjeru s životnim prilikama seoske obitelji u pojedinim 
našim krajevima. Broj obitelji, koji je kolonizacijom obuhvaćen, zacijelo 
daje takvom zaključku određenu potvrdu. 


Ako uporedimo podatke o broju domaćinstava i članova obitelji 15. I. 
1949. (kad su se popisivala sva gazdinstva s posjedom većim od 500 m?) 
s podacima o naseljavanju kolonista, dobit ćemo interesaninu analizu. 
Svježi gorštaci, s brojnom obitelji, oštro odudaraju od obitelji starosjedi- 
laca, koji su racionalizirani i što se tiče polomstva. 


Evo samo nekoliko karakterističnih srezova: 


Od ukupnog broja poljoprivrednog stanovništva Vojvodine kolonisti 
čine u srezu 


%/ obitelji %/9 stanov. Razlika 
Saba io ta sko. GOZBA 53,08 + 16,54 
Kula,“ o ešoo cavo zale ah 31,58 56,85 + 24.27 
Sombor . 31,60 46,12 + 11,52 
Bačka Palanka 2... . 30,75 46.16 + 1541 
Vršac... 18.15 2144 + 3,29 
Novi Sad... 10.25 15,82 + 5,57 


Ruma... 12.30 14,68 + 2,38 


Lako ćemo primijetiti, da je malo povećanje u kotarima, u kojima su 
se naselili kolonisti iz pretežno bogatijih predjela (APV, Slovenija, dje- 
lomično i NR Hrvatska), dok je neobično veliko u kotarima s doselje- 
nim Crnogorcima i Bosancima. Grafikoni 2. i 3. prikazuju ovaj odnos 
broja kolonističkih obitelji i članova u broju poljoprivrednog stanov- 
ništva APV na zoran način. 

Priložena  »kolonistička karta Vojvodine« prikazuje glavne centre 
naseljavanja kolonista prema njihovu porijeklu kao i brojnost pojedinih 
grupa. Iz karte se jasno vidi, da su kolonisti naseljavani uglavnom ho- , 

.mogeno s obzirom na svoje porijeklo i da se obično grupiraju u 2-3 
sreza. Izuzetak čine samo savezni kolonisti iz same Vojvodine. 

Grafikon 2. 


Kolonistička domaćinstva u APV 


u. š . 


* Subojka“ \ 
Kati 
Pi 
DI) 
ko 
Bla es 
4 ovi ky *“ 
1 VJ Brograd € a 
Legenda: 


Kolonisti čine: od ukupnog broja domaćinstava sa zemljišnim posjedom 


(stanje 15. I. 1949.) 


BER s: od 350 
20—35% 
UUU 10—20%o 
2—10% 
[L_7] manje od 2%% 


Međutim narodna vlast nije ostala na tom, da je dala samo golu 
ledinu agrarnom interesentu, odnosno kolonisti. Ona mu je dala sve 
mogućnosti da obradi zemlju, koju je dobio: dobio je kuću, osigurana 
mu je prehrana do žetve, kao i minimum stoke, koji mu je bio potreban. 
Preko štampe i masovnih organizacija upoznavao se s karakterom ze- 
mlje, na koju dolazii što ona zahtijeva s obzirom na obradbu. Dakako 
da time nisu prve godine osigurani rekordni prinosi, ali ipak je po- 

Grafikon 3. 


Kolonisti u stanovništvu APV 


em b152) 


Legenda: 
Kolonisti čine: od ukupnog broja domaćinstava sa zemljišnim posjedom 
(stanje 15. I. 1949.) 


BEE i: 01 35 


Em 20—35%/0 
KL) 10—20%o 
2—10% 


an manje od 2% 


mognuto. Uspjele su se izbjeći i neke pogreške, koje su učinjene pri 
staroj agrarnoj reformi. Tada se svakom kolonisti dalo prosječno 1.024 
dinara za pripomoć u organizaciji novog gazdinstva. To nije bilo do- 
voljno, pa se kolonista zaduživao kod zelenaša. (Kod zelenaša zato, što 
mu drugi nisu htjeli davati zajam na zemlju, koja nije upisom u ze- 
mljišne knjige postala njegova.) To je dovelo većinu bivših kolonista u 
fiktivno vlasništvo zemlje, jer je sav eventualni prihod odlazio na vra- 
ćanje zelenaških kamata. Ovaj put uspjelo se tome izbjeći davanjem 
široke pomoći kolonistima. Prema nepotpunim podacima dato je na 

teritoriju Hrvatske i Vojvodine potpuno besplatno 72.158 stambenih 
zgrada s cjelokupnim kućnim inventarom, 58.455 gospodarskih zgrada 
it.d. Navodi se 200.000 stolica, 80.000 stolova i t. d. 

Od poljoprivrednog inventara kolonisti su dobili 24.631 konja, 43.100 
goveda, 74.650 svinja i 37.280 ovaca. Od poljoprivrednog oruđa koloni- 
stima je dato: 6.200 sijačica, 2.637 kosačica, 26.935 plugova, 11.439 
kola, i drugog alata i mašina 135.703 komada. Kolonisti u AP Vojvodini i 
NR Hrvatskoj primili su u prvo vrijeme (t.j. od naseljavanja pa do žetve) 
14.520 tona pšenice u zrnu, 27.236 tona kukuruza, oko 2.000 tona 
brašna, 2.400 tona krumpira, 208.938 kg masti, ulja, slanine i suhog 
mesa, te niz drugih prehrambenih artikala u manjim količinama. 


Jedan dio kolonista dobio je zemlju preoranu i zasijanu. Vrijednost 
tih radova procjenila se na 330 milijuna dinara, a vrijednost žetve na 
toj površini godine 1946. (koja je bila slaborodna) na 656 milijuna 
dinara. 


Za najnužnije popravke kuća, za poboljšanje ishrane, nabavku stoke 
i alata pa za druge potrebe, kolonisti su iz fonda za obnovu zemlje 
dobili 308 milijuna dinara. (To su savezni i republički kolonisti u Hrvat- 
skoj, Vojvodini i Sloveniji.) To je nekoliko puta veća suma od sume, 
što ju je stara Jugoslavija odvojila za koloniste u 10 godina koloniza- 
cije. Ukupna vrijednost svega onog, što se dalo kolonistima, procijenjeno 
vrlo oprezno i prema nepotpunim podacima, iznosi oko jednu milijardu 
i 800 milijuna dinara. Prosječno tako na svaku koloniziranu obitelj 
otpada 25.600 dinara. (Napominjemo, da su to cijene iz godine 1946., 
koje su se formirale na osnovu cijena iz god. 1939. plus 30%.) 


Ta materijalna opskrbljenost koloniste na novodobijenom posjedu 
uzrok je relativnoj stabilnosti novoosnovanog gazdinstva. Procenat je 
vraćanja kući nizak i iznosi oko 8% od ukupnog broja kolonista. Za 
stare Jugoslavije taj je procenat bio viši, iako seljak tada nije mogao 
birati između grada i sela, kao što je to mogao u poratnim godinama. 


Pošto je zemlja izdvojena za saveznu kolonizaciju, ostali su veći 
kompleksi zemlje. U republičkim odjelima za agrarnu reformu i kolo- 
nizaciju odlučivalo bi se, da li će oni biti upotrebljeni za republičku 
kolonizaciju, ili za dodjelu zemlje mjesnim interesentima, ili za proši- 
renje državnih poljoprivrednih dobara. Najčešće išla su sva tri oblika 
zajedno. Mi ćemo govoriti o svakome posebno, 

Unutarnja (republička) kolonizacija nije bila tako brojna kao savezna, 
ali je u nekim republikama imala značajne razmjere. Iz Hrvatske, Slo- 
venije i Vojvodine, na primjer, bilo je više republičkih no saveznih kolo- 
nista. Ovdje su se kolonizirali uglavnom seljaci iz bližih područja. Pre- 
gled ove kolonizacije daje tabela 9. 

Tabela 9. 


Unutarnja kolonizacija u NRH 


Kolonizirano na području 


b. okruga Ukupno 
Preseljeno iz | ko no LE 0 
-4 ! > ) a 2 
pi ka B o obitelji | članova 
kz) 1 s pK m 
| | 
Slavonije... 1.610.593. 2.303 401 o — 5.267 22.395 43 
Hrv. Zagorja (sa | 
dekolonistima) . .| 2.228, 1.520 T44 | 184 | 18 4.692 28.072 39 
Dalmacije... 794 625 30 — 1.449 7.985 12 
Qatalikčkfajeva < | 466| 2551 — | 39 | 43 113. 9162 | 6 
Ukupno...) 5.098| 3.323) 3.077, 624. 61 | 12183 | 67.617 | 100 
| 


Značajno je, da je gotovo polovica svih kolonista došla iz same Sla- 
vonije. To su pretežito bili seljaci iz brdovitih krajeva međurječja, koji 
su poslije rata preselili u nizinu, uglavnom u blizini dotadašnjih svojih 
posjeda. 

U ostalim republikama unutarnja kolonizacija nije bila tako brojna, 
ali je imala svojih osebujnosti. Tako je u Makedoniji bilo 1.036 kolo- 
nista, koji su dobili prosječno po 9,7 ba zemlje. U prosjeku dakle više 
nego savezni kolonisti. 

Inače taj prosjek iznosi kod: 


1260 kolon. obitelji u Bi H_ .. 4,36 ha po posjedu 
2866 kolon. obitelji u LR Sloveniji 39 ha po E 
7031 kolon. obitelji u AVP par 4 ha po ha 
10708 kolon. obitelji u NRH at 3,6. ha po ds 


Više od četvrtine zemljišnog fonda podijelilo se mjesnim agrarnim 
interesentima. Postupak oko podjele ove zemlje bio je ovakav: mjesni 
odbori agrarnih interesenata sastavili bi popise interesenata u svom 
mjestu s naznakom broja članova u obitelji i veličine posjeda; potom bi 
kotarska komisija za agrarnu reformu i kolonizaciju održala sastanke 
s agrarnim interesentima i ostalim zainteresiranim i tu utvrdila, tko ima 
pravo na dodjelu zemlje i na koju površinu. 

Na osnovu te odluke agrarni su interesenti dobivali zemlju u vlasni- 
štvo, ukoliko je već i prije nisu dobili na obradu. Veličina parcele, što 
ju je agrarni interesent dobijao, zavisila je od raspoloživog zemljišnog 


29 U ovaj je broj uključeno 1.475 saveznih kolonista, iz NRH, za koje nemamo 
drugih podataka, no da su se naselili na području Baranje. 

fonda, od brojnosti njegove obitelji, pa od toga, koliko je on sam imao 
zemlje. Kako su ovi faktori djelovali u pojedinim krajevima, može se 
vidjeti iz tabele 10, 11 i 12. 


Tabela 10. 


Podjela zemlje bezemljašima 


Broj Površina Prosječno 

nadijeljenih u ha na 1 obitelj 
NR Srbija... 2,615 3.318 1,26 
AP Vojvodina ...... 48.325 124.217 2,57 
LR Slovenija ....... 19.761 17.227 0,87 
FNRJ < Gen dod u | 10.701 | 144.762 | 2,04 


Najviše su zemlje bezemljaši dobili, kako se vidi, u AP Vojvodini, gdje 
je zemljišni fond bio najveći. Gotovo ista slika pokazuje se i kod dava- 
nja zemlje siromašnim seljacima. 


Tabela 11. 


Podjela zemlje agrarnim interesentima (nadopuna) 


Broj Površine Prosječno 

nadijeljenih u ha na 1 obitelj 
NR Srbija... | 19.051 | 19.103 1.00 
AP Vojvodina ...... 41.508 76.966 1,85 
NR Slovenija ...4... 195 789 4,04 
NR Makedonija ..... 18.450 43.714 2,37 
NR Crna Gora ...... 807 760 | 0,95 
FNRJ: SON a44 | 80.001 | 141.332 | 1,16 


Upada u oči, da su agrarni interesenti, koji su dobili nadopunu u NR 
Sloveniji, dobili prosječno više zemlje no bezemljaši. No čini mi se, da 
je tu u pitanju griješka. Inače su prosječno najviše dobili nadopune se- 
ljaci u Makedoniji i AP Vojvodini. 

Za dio Srbije, Bosnu i Hercegovinu pa Hrvatsku nema podataka, da 
li je onaj, tko je dobio zemlju, posjedovao nešto zemlje prije no što ju 
je dobio. Iznosimo ove podatke u tabeli 12. 

Tabela 12. 


Podjela zemlje (nerazgraničeno) 


Broj Površina Prosječno 

nadijeljenih u ha na 1 obitelj 
NR Srbija ........ 4.926 7.336 1,5 
NR Hrvatska ....... 95.915 94.002 0,97 
NR: Bill ača ček 11.662 19.605 1,7 
Ukupno... | 112.513 | 120.943 | 1,07 


Hrvatska, kao zemlja sitnoga posjeda, imala je ogroman broj siro- 
omašnih seljaka. Zato je broj nadijeljenih velik, no i njima dodijeljene 
površine su male. Sudeći po prosjeku bit će da je veći dio nadijeljenih 
seljaka u NR Srbiji bio bez zemlje. 

Na kraju, potrebno je ipak dodati jednu opasku. Unatoč velikom 
broju nadijeljenih seljaka i unatoč velikom broju kolonista, agrarna re- 
forma nije bila zamišljena i ostvarena kao mjera za očuvanje seljaštva 
kao klase. Više od polovice zemljišnog fonda dobila su državna poljo- 
privredna dobra, zdravstvene i socijalne ustanove. Ta se zemlja većim 
dijelom priključila već postojećim gospodarski racionalnim posjedima 
državnog sektora. Usto treba istaći, da je preko 46.000 ha zemlje dato 
našim prvim seljačkim radnim zadrugama. To je bila zemlja u većim 
kompleksima, na kojoj su pioniri radnog zadrugarstva stekli dragocjena 
iskustva, od kojih su polazile sve kasnije zadruge. 

Podjelu zemljišnog fonda po republikama i grupama nadijeljenih pri- 
kazuje tabela 13, dok tabela 14 prikazuje u relativnim brojevima grupi- 
rane iste podatke. 


IV. UREĐENJE SPECIJALNIH VLASNIČKIH ODNOSA 


Posebni su problem predstavljali agrarni odnosi u primorskom dijelu 
države. Ovdje se održao kolonat — posebni i specijalni odnos vlasnika i 
najamnika, koji vuče svoje pravno porijeklo još od rimske emphiteuse. 
Vlasnik ovdje daje zemlju najamniku na trajnu obradu, s time da mu 
ovaj daje neki dio priroda sa zemlje (količina znatno varira od jedne 
desetine pa do jedne polovice). 

U Dalmaciji se kolonat počeo rješavati godine 1930. Težaci su tada 
prijavljivali zemlju, na kojoj je takav odnos postojao. Nakon obično 
dugog postupka dobivali su tu zemlju u vlasništvo s time, da je jedan 
dio platila država, a drugi oni sami. Do godine 1941. bilo je razriješeno 
85.000 kolonatskih odnosa od oko 130.000 prijavljenih. 

Tabela 14. 


Raspodjela zemljišnog fonda prema grupama nadijeljenih 
(u %» iN. R) 


e Poe en 
Podijeljeno We > mi za m ci = el 
2 a m 2 fa m 
Z s < Z e ca Z = Z E 
Agrarnim  interesentima 46.5 1 301 241 6.4 17.7 43.1 7.25| 25,3 
Kolonistima ...... — 39.5 | 11,9 4,3 5,0 9,9 — 21,0 
BRZ O eda ona 0,008 | 421 21) 251 301 —] 1.445, 29 
Ukupno I... . | 465 | 738 | 381 | 13,2 | 25.7 | 53.0 | 117 | 49.2 


dobra... 4.4444 17,7 8,6 | 13,8 | 40,1 | 18,07| 18,8 |- 
Zdravstvenim, socijalnim 
i državnim ustanovama 3.5 1.7 4.9 1.7 2.5 1.0 2.5 2,5 


= 
i 
to 
N 
to 
bod 


| 
Državna poljoprivredna 
| 
| 


. un 388 | 031 393] 6361 30,9] — | 547 | 242 
Nerazdijeljeno ...... >> | 2 1291) 22741. 59 [129%] 53 
Ukupno II... | 585 | 262 | 619 | 86,8] 743 | 47,0 | 783 | 50.8 
Sveukupno 100 | 100 | 100 | 100 | 100 [ 100 | 100 | 100 


U Istri kolonatski odnos između dva rata ne samo da nije razriješen, 
već se na novonastalim talijanskim latifundijama razvijao sličan oblik 
zemljišne zavisnosti. Osim toga na tisuće slavenskih seljačkih gazdin- 
stava bilo je prodato na dražbama, a na njihovo se mjesto doseliše 
Talijani. 

Zakonom o ukidanju agrarnih odnosa na području Dalmacije i Hrvat- 
skog Primorja preostali se kolonatski odnosi vrlo brzo razriješiše. Obla- 
sna skupština za Istru!! donijela je 25. XI. 1946. odluku o uređenju 
agrarnih odnosa i poništenju dražbi na području oblasnog narodnog 
odbora za Istru. 

Na osnovu zakona 33.753 težaka u Hrvatskom Primorju, Dalmaciji i 
Istri zatražila su, da im se u trajno vlasništvo dodijeli 59.356 zemljišnih 
čestica s površinom od 27.986 ha. Ovo je zemljište dotada bilo vlasništvo 
15.517 vlasnika. 

U Istri se osim loga tražilo razrješenje napoličarskog odnosa, pa po- 
ništavanje prisilnih dražbi iz vremena talijanske okupacije. Rezultat 
vršenja obiju odluka iskazan je u tabeli 15. 


1 Tada još nije bio potpisan mirovni ugovor, pa se zakoni NRH nisu protezali na 
lstru. 

Tabela 15. 


Broj Površina u ha 
TE as sie EI na i u | ik E jkTiia, g 
Kolonatski B | M | ks i be 
odnos u i č a M-a = H 
& H zo = NE gr (o & 
ž MA h- E E 2B 8: rr a e a 
o bai S KE Ez & E g“. P 
j | 
Dalmaciji... 29.648 | 130.639 | 6.794]. 4.109, 320) 5.486! 2.446 198 | 19.363 
Hrv. Primorju... 2.351 | 9.674 407 424 17. 1.060 34 11.943 
Iatri 4.4 1.748, 7.416 1.984. 474. 518, 1175, 2.500 29. 6.680 
| | 
Ukupno . . . | 38.753. 147.729 9,185 | 5.007 8651 TI21I 4.980 228 | 27.986 
l Uj U | Uj 
ji ; ; : I 
Napoličarski odnos u | | i i i 
Ietti. Gu saaoeo 1.450 6.747 765 408. 1681 419.376.515, 2.241 
Poništene — dražbe u i \ | | 
Istri... 1.078. 5.B00| 1.706 540 455. 1.022 1.528 98, 5.349 
| | | | 
| Ukupno . . < | 36.281 | 160.276 | 11.696 | 6.045 | 1.488 9.022 | 6.884 341 35.516 
L L L L 1 


Osim toga trebalo je ispraviti nepravdu učinjenu stanovništvu Make- 
donije i Kosmeta starom agrarnom reformom. Tamo se ponegdje u cilju 
kolonizacije oduzimala zemlja i siromašnom seoskom življu, a bilo je slu- 
čajeva, da se oduzeo dio kuće, da bi se u nju uselili kolonisti. Zakonom 
AVNOJ-a o reviziji dodjeljivanja zemlje kolonistima i agrarnim intere- 
sentima u Makedoniji i Kosovsko-metohijskoj oblasti bile su obuhvaćene 
11.283 ranije kolonizirane obitelji. Nakon izvršene revizije: 


a) 9.392 kolonista dobila su pravo da zadrže ili svu ili veći dio zemlje, 
potreban. za izdržavanje gazdinstva. 


b) 1.317 kolonista izgubilo je pravo na svu, odnosno veći dio zemlje. 
Oni su međutim stekli pravo da se koloniziraju u drugim krajevima 
zemlje. 


c) 474-ci kolonista oduzeta je sva zemlja. To su većim dijelom bili 
nezemljoradnici, koji su zemlju dobili zbog usluga, koje su činili starom 
režimu ugnjetavajući tamošnje nacionalne manjine. 


U Sloveniji uspjelo je zakonom o agrarnoj reformi i kolenizaciji, pa 
kasnijim zakonom o likvidaciji viničarskih i kolonatskih odnosa likvi- 
dirati veći dio takvih odnosa; mnogi su dotadašnji viničari dobili zemlju 
kao agrarni interesenti. Međutim viničarstvo je samo formalno bilo uki- 
nuto, stvarno je ono u raznim oblicima još uvijek postojalo u nekim 
krajevima. 

Tako je na primjer posebni kolonatski odnos postojao u goričkim 
brdima, kojih su dvije trećine priključene Jugoslaviji, dok je preostala 
trećina, iako u njoj žive isključivo Slovenci, ostala pod Italijom. Kako 
su ovi krajevi bili Jugoslaviji priključeni mirovnim ugovorom tek 15. 
prosinca godine 1947., to su se sve donedavno sačuvali upravo feudalni 

odnosi samo donekle ublaženi. Tamošnji je kolon sve do prvog svjetskog 
rata davao gospodaru 80% od vina, 50% bresaka i ostalog voća; 30 je 
dana besplatno radio na gospodarevu posjedu; na svaki je hektar obra- 
dive zemlje morao dati 600 kilograma uroda, pored toga još nekoliko 
kokošiju, pedesetak jaja, 2 purana i obligatni leno župniku. Iako je ve- 
ćina tih kolona poslije priključenja Jugoslaviji stupila u zadruge, ipak 
je sve do godine 1953. postojalo nekoliko desetaka kolonatskih odnosa. 
Sada su oni davali gospodaru 60% od spremljenog vina, 50% bresaka i 
25% ostalog voća; obično su bili dužni obraditi gospodaru 3 hektara nje- 
gove zemlje, pa mu evetualno pomoći u drugom radu. Za korištenje go- 
spodarskih zgrada morali su još posebno plaiiti u novcu. 


Polufeudalni odnosi sačuvali su se i poslije agrarne reforme u Sloven- 
skim Goricama, na Dravskom i Ptujskom polju, Pohorju i Halozama. 

Posebni takozvani ofarski odnosi zadržali su se uglavnom u kotaru 
Maribor okolica. Ofar stanuje u kući gospodara i ponajčešće nema svoje 
stoke. Nema niti stalnog deputata u zemlji, već mu gospodar može svake 
godine otkazati. Radi na gospodarevu posjedu od ranog proljeća do 
jeseni. 

Hubarski odnos sačuvao se na Pohorju. To je specijalni izraz za na- 
jamni posjed s nešto obradive površine, s livadama i pašnjacima, na 
kojima najamnik drži stoku. Za naplatu mora on služiti gospodaru na 
njegovu posjedu ili pak pri sječi u šumi. 

Svi su ti preostali najamni odnosi likvidirani posebnim zakonom o 
razrješenju viničarskih i sličnih odnosa u Sloveniji, koji je donijela Ljud- 
ska skupština Slovenije 28. lipnja godine 1953. 


V. REZULTATI IZVRŠENJA AGRARNE REFORME 


Agrarna je reforma učvrstila savez radnika i seljaka, koji se kovao u 
Narodnooslobodilačkoj borbi. Stotine hiljada seljaka dobilo je zemlju i 
osjetilo, da je nova vlast narodna, te da su problemi seljaštva postali pro- 
blemi čitave zajednice. 

Dobijanje zemlje bila je najskrovitija čežnja siromašnog seljaka: i nije 
samo slučaj, što su u borbi za narodnu vlast najviše dali upravo oni naj- 
siromašniji seljaci. Agrarna reforma doista nije prevarila u nadama tog 
siromašnog seljaka: likvidirani su i posljednji ostaci feudalnih odnosa, 
a žestoko je udareno i po pozicijama kapitalizma u poljoprivredi. Naj- 
jači njegov bastion, privatni i bankovni veleposjed pao je potpuno pod 
udarom agrarne reforme. Maksimumom zemljišnog posjeda ujedno je 
data i gornja granica napredovanju bogatog seljaka. 


Prvi je put kod nas dosljedno izvršen princip, da zemlja pripada 
onome, tko je obrađuje. Ono malo državne zemlje, s obzirom na karakter 
te države, sigurno ne narušava taj princip. 


454 


No, ekonomski uzevši, agrarna se reforma nije mnogo razlikovala od 
prijašnjih zahvata te vrste. Ona je još više usitnila zemljišni posjed i 
opteretila zemlju većim brojem stanovništva. Privremeno razbijanje 
krupnog posjeda, kao i slaba obrada kolonističkog posjeda u prvim godi- 
nama, uvjetovali su pad proizvodnje i smanjenje tržnih viškova. Među- 
tim, sve te mjere nisu bile potrebne samo iz političkih razloga, već i iz 
ekonomskih. Stotine tisuća hektara napuštene zemlje svakako je bilo 
najbolje dati da se obrade kolonistima, koji će biti zainteresirani za raz- 
voj svog posjeda. A razvitak je pokazao, da su ta ista domaćinstva prven- 
stveno iz ekonomskih razloga prišla 2-3 godine kasnije formiranju 
krupnih gospodarstava na jednoj novoj, zadružnoj osnovi — koja je bila 
nezamišljiva za staru Jugoslaviju. 


Sve su te promjene unekoliko izmijenile strukturu našeg zemljišnog 
posjeda. Kako je agrarna reforma zadirala u agrarno-imovinske odnose 
u zavisnosti od zatečenog stanja (a to se, kao što smo vidjeli, znatno raz- 
likovalo), to ćemo nastale promjene bilježiti za svaku republiku posebno. 


Kao osnova usporedbe poslužit će nam podaci popisa godine 1931. i 
popisa od 31. I. 1949.12 


Sigurno je, da' praćenje strukturnih promjena posjedovnih odnosa u 
tako dugačkom vremenskom razdoblju ima ozbiljnih nedostataka. Naime, 
teško je razlučiti, koliko je promjenama pridonijela agrarna hiperpopu- 
lacija (s poznatim svojim posljedicama), a koliko sama agrarna reforma. 
Usto je u vrijeme popisa godine 1949. postojalo i 58.000 gazdinstava u 
seljačkim radnim zadrugama, za koje nemamo podataka, kakve su veli- 
čine posjeda unijete u zadruge. 


Sve to otežava uporedbu. No, unatoč tome mogu se vidjeti neki ka- 
rakteristični odnosi, koji pokazuju kako je djelovala agrarna reforma i 
kolonizacija. 


Žapočet ćemo sa Srbijom, koja kako smo vidjeli nije agrarnom refor- 
mom doživjela značajnijih promjena u posjedovnim odnosima, jasno upo- 
ređujući to s drugim krajevima. 


!? Činilo nam se, da su podaci popisa stoke 31. [. 1949. realniji no oni iz općeg 
popisa godine 1948., barem što se tiče poljoprivrednih domaćinstava. Prema općem 
popisu godine 1948. kod nas ima 2,100.000 poljoprivrednih domaćinstava, a samo 9 
mjeseci kasnije bilo ih je 204.000 više. Do tako različitih podataka došlo je zbog razli- 
čitog statističkog gledanja na zanimanje starješine domaćinstva. Usto je popis stoke 
god. 1950. potvrdio, barem što se tiče broja poljoprivrednih gazdinstava, onaj popis 
iz god. 1949. Vjerojatno najtočniji popis, iz god. 1950., nismo mogli uzeti kao osnovu 
usporedbe zato, što u to doba imamo već velik broj domaćinstava u radnim zadrugama, 
pa je stanje teško usporediti s prijeratnim. 


Kod preračunavanja podataka popisa iz god. 1931. na sadašnju administrativno- 
teritorijalnu podjelu nisu se mogla uzeti u obzir sva odstupanja u granicama između 
bivših i sadašnjih kotara, tako da su podaci samo približno točni. 

Tabela 16. 


Uporedni pregled broja poljoprivrednih gazdinstava u NR Srbiji 
(bez AP Vojvodine) 


31. NI. 1931. 31. 1. 1949. 
Domaćinstva 2 2 _ p >. 
s posjedom : : 
broj %/ broj | 0/9 
| | 
do 2 ha... 138.900 | 24.2 140.700 | 20.3 
2,01 do 5 ha... 214.900 31,5 271.588 | 39,2 
501 do 10ha_...... 146.450 25,6 178.433 | 25,7 
10,01 do 15 ha ...... _ — 50.457 | TA 
više od 15 ha ....... Gj — 43.583. | 6,3 
10.01 do 20 ha ....... 59.162 | 10.3 — | — 
više od 20 ha... 13.820 2,4 — | —— 
u SRŽ . +... | — 5 — 8.002 | 14 
. ; N 
Ukupno ... | 573.232 100,0 692.789 | 100,0 


Odmah zapažamo nekoliko značajki novoga stanja. Prije svega tu je 
znatan porast broja gazdinstava: za 18 godina nastalo je 120.000 novih 
domaćinstava. To je jasan znak agrarne hiperpopulacije i nemogućnosti 
odlaska u grad. No u ovako povećanom broju gazdinstava ukazuju se 
neki karakteristični odnosi: 

a) Iako je agrarna reforma smanjila 1.170 zemljoradničkih posjeda 
preko maksimuma ipak zamjećujemo znatan porast (apsolutni i rela- 
tivni) kategorije gazdinstava iznad 10 ha (72.982:94.040). To je ne- 
sumnjivo posljedica polarizacije seoskog posjeda u razdoblju od popisa 
da agrarne reforme. 

b) Međutim, drugog kraka ovog procesa nema. Točnije, nije tako izra- 
zit. Naime, stvorilo se samo 1800 novih siromašnih gazdinstava do 2 ha, 
ali je opao njihov postotak u ukupnoj masi (od 24,2 na 20,3%). Do ovog 
je smanjenja došlo: zbog odlaska blizu 6.500 kolonističkih obitelji u Voj- 
vodinu, te zato, što je 24.000 seljaka dobilo prosječno nešto iznad 1 ha 
zemlje kao nadopunu, pa su oni izašli iz kategorije najsiromašnijih 
gazdinstava. 

c) Sve se to odrazilo na apsolutni i relativni porast seljačkog posjeda. 
Kategorije posjeda od 2 do 5 ha i od 5 de 10 ha rastu i apsolutno i rela- 
tivno. 

Nešto drukčiju sliku zapažamo u Vojvodini, gdje su agrarnom refor- 
mom prestala postojati 76.733 posjeda. To je predstavljalo više od tre- 
ćine ukupnog broja gazdinstava i jednu trećinu obradive zemlje. Osim 
toga 10.652-ici oduzela se zemlja preko maksimuma. Novi posjedovni 
odnosi na ovako velikom zemljišnom fondu uvjetovali su i znatne struk- 
turne promjene. 


456 


Tabela 17. 
Uporedni pregled strukture poljoprivrednih gazdinstva u AP Vojvodini 


D PRSNO 31. III. 1931. : 31. I. 1949. 
omaćinstava 
s posjedom = 
(u ha) broj % broj %/ 
001 do. 2... 71.950 | 33,4 60.669 | 21,6 
201 do 5... 58.850, 27,3 102.265 | 36,4 
5,01 do 10... 4.4.0000 43.550 20,2 56.415 | 20,1 
10,01 do 15... -— i — 14.561 I 5.2 
više od 15... 0.4.4400 m. deo 10.890 3,8 
10,01 do 20... 27.425 12,7 — i — 
više od 20... 13.875 | 6,4 — | > 
u SRŽ zao ke dasa — -— 36.102 12,9 
| | 
Ukupno . .. 213.800 100,0 * 280.902 | 100,0 


Promjene u posjedovnim odnosima u AP Vojvodini zaslužuju posebnu 
pažnju. Vojvodina je žitnica Jugoslavije: od organizacije proizvodnje i 
uroda u njoj zavisi, hoćemo li morati uvoziti žito za prehranu, ili ne, i 
posebno kakva će biti platna bilanca. 


Prije svega — moramo uočiti velik porast broja seoskih domaćinstava. 
67.000 novih seoskih gospodarstava u jednoj pokrajini (ili procentualno 
32,3%) predstavlja najveći relativni porast u Jugoslaviji za vremensko 
razdoblje od 1931.—1949. To je u prvom redu posljedica agrarne reforme. 
Između dva rata, naime, Vojvodina je bila poznata kao pokrajina s po- 
najmanjim prirastom stanovništva. Useljevanje kolonista i formiranje 
novih poljoprivrednih gazdinstava sa strane bezemljaša glavni su razlozi 
tom znatnom porastu broja poljoprivrednih domaćinstava. 

Unatoč tomu, što je agrarnom reformom u Vojvodini likvidirano preko 
76.500 posjeda, pridošlo je 67.000 novih. Ukupni prirast za ovih 19 go- 
dina iznosi dakle preko 143.500 novih posjeda, što predstavlja više od 
polovice postojećih gospodarstava. Agrarna je reforma od toga stvorila 
oko 100.000 posjeda (96.989 novih posjeda bezemljaša i unutarnjih i 
saveznih kolonista i nepoznat broj domaćinstava u SRZ, koje su dobile 
28,201 ha zemlje). 

Od ovih 100.000 domaćinstava oko 37% predstavljaju doseljenici iz 
drugih krajeva — ostalo su Vojvođani. 


Ta nova podjela zemljišnog fonda izazvala je i znatne strukturne pro- 
mjene u vojvođanskom selu: 

Ako odbijemo gazdinstva u SRZ i pogledamo relativne odnose, zapazit 
ćemo, da se znatno smanjio broj domaćinstava s manje od 2 ha (od 33,1 
na 24,8%), i broj gazdinstava s više od 10 ha (od 19,9 pao je na 10,3%). 

Tabela 18. 


.x. 


Struktura kolonističkih gazdinstava prema veličini posjeda (u katastarskim jutrimu) 


P_i 


d 16 


više o 


: 


= 
o 


Kolonisti s g Ka m | e 2 2 n T 
posjedom 2 ? MT 7 S 
ti a ke l I o u e a S s B pa 
U srezu EI = = = s S = = = K-] = s] sd 
e E E H o E o o E E E E E 
==. 1 i he S Te o ja oke E 
liKikinda ........ 5 9 5 q Ki 12 86 873 709 487 2TI 70 43 
20| Mešač 2x daa ks 45 31 5 55 124 399 278 438 190 Ki 32 10 1 
3 | Sečanj ...4...4... 7 14 20 3 6 2 36 497 548 491 323 185 55 
4 | Zrenjanin Begej . ... 2 6 1 4 5 4 9 220 201 249 139 86 33 
5 ( Zrenjanin Tamiš... . 20 17 3 3 2 5 19 595 479 321 149 43 8 
6 | Pančevo ........ 18 24 ll 5 10 27 39 1.140 776 429 167 51 18 
1 Kovin. 5 yaka — 9 1 1 2 3 232 305 192 97 24 12 1 
8 IN. Kneževac ...... — 3 2 3 1 2 ri 27 38 15 5 2 — 
9 | Alibunar ........ 1 3 1 3 3 -- 198 232 112 39 10 2 1 
nai E aji ja jake s dje li I de A 
BANAT Pata] 104 | 164 | 84 | 160 | 454 | 904 4 | aari | a2as | 2203 | nazo | 4st | zaš [ 160 | oso |oo— | 2.203 | 120 | « 407 [| g245 | 2208 | nazo | 461 | 23 [160 [| so | 190 
nevin o jej nj DE KA POV SR EE ORE, HRANA 
10 [| Kula zau kaaa 38 83 6 4 T 29 570 1.7164 | 1.146 578 240 73 
Hi Novi Sd ........ 32 54 nn 39 25 22 48 850 ni 281 136 30 
12 | Senta ....4...... 1 — 1 2 2 2 4 15 3 1 — 
13 [ St. Bečej. ....... 1 2 — 2 — 1 2 18 : 4 * 1 Hi 
14 | Žabalj .......4.. 4 8B 5 T ll 10 4] 242 86 24 8 3 
15 | Bačka Palanka .... 12 16 2 1 3 6 50 850 625 518 297 82 
16 | Sombor ......... 15 58 8 4 5 10 107 2.176 | 1.269 971 480 203 
17 | Subotica ........ 12 1 = — — 5 81 129 87 48 9 1 
18 | Bačka Topola ..... 40 4 — — — 3 344 430 276 133 34 4 
19 | Odžaci ......... 12 39 1 1 3 4 62 2.017 | 1.373 866 407 97 
BARA A ie | 167 | 256 | 40 | 60 56 92. | 1.309 8.491 | 5.322 | 3.426 | 1.613 494 
20 | Vukovar ....... N. = 1 = e i 1 i 4 i — — 
21 [Zemun ......... 106 469 188 45 29 32 57 248 83 25 T 2 
22 | Sremska Mitrovica _.. 21 39 38 68 26 30 61 155 36 12 4 — 
23 | Stara Pazova ..... 47 138 118 31 121 380 457 473 232 101 45 9 
24 | Ruma .......... 38 53 22 38 38 39 219 237 292 116 48 9 
25.1 Šid. Sele dna la dasaka 17 27 25 23 22 20 T5 107 26 5 2 2 
SRIJEM ........ | 229 | 726 | 384 211 | 236 502 870 1.737 | 673 | 260 [a 06 | 22 
Ukupno ... 500 1.107 | 473 355 452 1.048 3.083 | 14.605 | 9.240 5.889 | 28 39 | 977 | 563 


To se smanjenje nadoknađuje obilnim povećanjem srednjih seljačkih po- 
sjeda. Gazdinstava s posjedom od 2-5 ha ima 14,6% više (27,1 god. 
1931. i 41,7% god. 1949.). 

Porast kod kategorije od 5-10 također je primjetan (19,7 i 23,0). 
Valja nam naglasiti, da su se u seljačkim radnim zadrugama nalazili 
dobrim dijelom kolonisti, koji su imali upravo posjede između 2—10 ha 
veličine. Sigurno je, da bi poznavanje veličine posjeda unesenih u SRZ 
još više istaklo činjenicu osrednjačenja vojvođanskog sela. 

Te su promjene u prvom redu rezultat agrarne reforme i kolonizacije. 
Ona je nekim srezovima dala i novo stanovništvo i nove posjedovne 
odnose. Ponajvažniju ulogu ima ovdje kolonizacija. Najveći broj koloni- 
sta dobio je između 2-10 ha zemlje. Iako se veličina kolonističkog po- 
sjeda kreće između jednog i više od 16 katasiarskih jutara, ipak je preko 
tri četvrtine svih posjeda između 8 i 12 kat. jutara. Pregled veličine tih 
posjeda pruža nam tabela 18. i grafikon 4. 


Grafikon 4. 


Struktura posjeda saveznih kolonista 

Upada u oči, da je u Srijemu stvoreno znatno više kolonističkih po- 
sjeda s manje od 8 jutara zemlje (4,6 ha), nego u Bačkoj ili Banatu. Po- 
najviše je takvih posjeda stvoreno u Zemunskom srezu. Razloga zato ima 
više: svi su ti posjedi u neposrednoj blizini gradova, s velikom mogućno- 

sti gajenja povrtarskih kultura, Zato je ovdje Zakon predvidio maksimum 
od 4-6 kat. jutara. Osim toga jedan dio kolonista predstavljali su inva- 
lidi, koji su tražili manje posjede s obzirom na smanjenu radnu spo- 
sobnost. S kolonistima preselio se i jedan manji broj zanatlija, koji su 
dobili takođe manje zemlje. 

Posjede preko 12 katastarskih jutara dobili su u prvom redu obitelji 
s više članova, zemljoradnici — oficiri Jugoslavenske armije i narodni 
heroji. 

Znatan utjecaj na promjenu agrarne strukture Vojvodine imalo je i 
dodjeljivanje zemlje dotadašnjim bezemljašima. Njih 48.325 dobilo je u 
prosjeku po 2,57 ha zemlje. Isto je tako 41.500 siromašnih seljaka dobilo 
nadopunu od blizu 2 ha (1,85) dok je 7.000 siromašnih seljaka i be- 
zemljaša ove pokrajine kolonizirano s prosječno 4 ha na obitelj. 

Sve su se te grupe seljaka uglavnom našle u kategoriji posjeda s 2—5 
ba zemlje i time utjecale na osrednjačenje sela. Sigurno je, da je takva 
struktura seoskih posjeda u Vojvodini uijecala na opskrbu žitaricama, 
jer se na malom i srednjem posjedu (kod nas) proizvodi u prvom redu 
za kuću, a tek onda za tržište. 

Sličnu pojavu zapažamo i u Hrvatskoj, samo što je ovdje taj proces 
tekao uporedo s procesom polarizacije seoskih posjeda. 


Tabela 19. 


Uporedni pregled strukture poljoprivrednih domaćinstava u NR Hrvatskoj 
(bez Istre!*) 


ie 31. HI. 1931. 31. I. 1949. 
omacinstva 
EJ posjedom PS ore o a EE aa osi ds ee 
(u ha) broj 9/4 broj %/9 
| | 
i | 
da maeeda looda: 220.196. | 41.6 195.500 34,9 
201 do 5 2... 192.599 36.4 234.600 41,9 
5,01 do 10... 88.550 16,7 101.500 | 18,0 
10,01 do 15... rita . 15.620 | 2,7 
više od 15 ........- — i — 6.660 | 1,2 
1001 do 20........ 23.733. | 4,5 _ | — 
više od 20 .......40 4.660, 0,8 — i m4 
mSRŽicu o dadakieg | = 7.380 | 1,3 
Ukupno: 529.738. 100,0 561.260 | 100,0 
: I 


18 Podaci o posjedovnim odnosima u Istri dobijeni su matematskim putem i zato su 
samo približno točni, Za oblast Rijeku imali smo sumarni pregled strukture posjeda. 
Ovaj smo podijelili u razmjeru ukupnog broja poljoprivrednih domaćinstava iz primor- 
sko-goranskih kotara i novooslobođenih istarskih, 

Inače je u cijeloj Hrvatskoj godine 1949. bilo 8.062 domaćinstva u SRZ, 205.598 
& posjedom do 2 ha, 241.586 od 2-5 ha 106.395 s 5-10 ha i 25.651 poljop. domaćinstvo 
s preko 15 ha. 

Između dvaju popisa otišlo je iz poljoprivrede Hrvatske 20.457 nje- 
mačkih obitelji. 4.000 obitelji nestalo je u ratu i napustilo svoju zemlju, 
a blizu 10.000 kolonističkih obitelji otišlo je u druge Republike. 


Unatoč tomu porastao je broj domaćinstava za 32.000, t. j. ukupno je 
stvoreno oko 67.000 novih domaćinsiava. Međutim, u okviru tog porasta 
zapažamo neke značajne promjene u strukturi gazdinstva: apsolutno i 
relativno opada broj najsiromašnijih gazdinstava s posjedom do 2 ha, 
raste broj gazdinstava s 2—5 ha zemlje (za 5,5%.) grupa domaćinstava 
s 5-10 ha raste također (za 1,3%), dok gazdinstva s preko 10 ha opadaju 
(za 1,4%). 

Ponavlja se slučaj Vojvodine i Srbije. Razlog je i ovdje agrarna re- 
forma. Naime, veći dio od 96.000 siromašnih gospodarstava, koja su bila 
nadijeljena s prosječno 1 ha zemlje, preskočila su granicu od 2 ha i time 
nešto poboljšala svoj položaj. Osim toga i 10.500 unutrašnjih kolonista 
izašli su sa svojim posjedom iz granice do 2 ha. 

Sasvim je drukčija slika u Sloveniji. Ovdje ne samo što se smanjio 
ukupni broj domaćinstava, već opada i broj seljačkih domaćinstava 
s manje od 5 ha. Pregled nam daje tabela 20. 


Tabela 20. 


Uporedni pregled strukture poljoprivrednih domaćinstava LR Slovenije! 


31. III. 1931. 31. I. 1949. 
Domaćinstva pre rakaj koje nn ra. ta Na. 
s posjedom . | 
broj | %/ broj i %/o 
| H 
do 2 (ha... ga aa 51.237 33,1 25.666 20.4 
201 do 5 ha... 37.665 24,4 33.926 26,9 
5.01 do 10 ha... 28.832 18,6 29171. 23.2 
10.01 do 15 ha... 4.0. —_ — 15.692 | 12.5 
više od 15 ha ..... > -- — 19.372 | 15,5 
od 10 do 20 ha... 24.470 15,8 — — 
više od 20 ha ..... 0.0. 12.534. | 8,1 — | — 
Ta oma sa —_ 1 — 1779 | 1,5 
| 
Ukupno 154.738 | 100,0 125.606 100,0 


54 Radi uporedivosti podataka uzimamo za godinu 1931. Dravsku banovinu, a godine 
1949. LR Sloveniju bez novooslobođenih krajeva. Podatke za godinu 1949, dobili smo 
“tako, da smo od ukupnog broja poljoprivrednih domaćinstava LR Slovenije odbili po- 
ljoprivredna domaćinstva kotara Gorica, Ilirska Bistrica, Sežana i Tolmin, dok smo 
broj poljoprivrednih domaćinstava u kotarima Idrija, Postojna i Kranj na starom teri- 
toriju Dravske banovine (budući da ti kotari imaju i dio teritorija novooslobođenih 
krajeva) odredili na osnovu interne procjene Zavoda za statistiko in evidenco LR 
Slovenije. 

Za ovakvu situaciju u Sloveniji postoji više razloga. Prije svega Slo- 
venija je najjače industrijski zakoraknula. Bilo je logički, da su poljopri- 
vredu tada napuštali upravo oni s najmanjim zemljišnim posjedom. 
Točnije, nisu je potpuno napustili: oni još uvijek uzgajaju krave i perad, 
sade krumpir i mrkvu i siju heljdu. Takvih je gazdinstava prema popisu 
bilo u čitavoj Sloveniji godine 1949. blizu 80,000. Ali njihovo glavno. 
zanimanje nije više poljoprivreda. Oni su sada industrijski radnici, a tek 
su krpicom svog posjeda privezani za selo. Osim toga agrarna je reforma 
smanjila broj gazdinstava za 10.000, a 22.000 domaćinstava pomogla da 
prijeđu preko granice od 2 ha. 

To su, mislimo, osnovni razlozi, što se u Sloveniji smanjio broj poljo- 
privrednih gazdinstava do 2 ha za 13,2%. Smanjio se i apsolutni broj 
gazdinstava s posjedom od 2—5 ha, ali sada on ima relativno veći udio u 
strukturi poljoprivrednih domaćinstava. Sve ostale kategorije gazdin- 
stava rastu: one od 5-10 ha za 5,1%, a one s preko 10 ha za 4.7%/o. 

Sličan proces, samo ne tako oštro zacrtan zapažamo i u“ Makedoniji, 
suprotnom uglu Jugoslavije. Za razliku od drugih krajeva ovdje se broj 
domaćinstava nije znatnije povećao. Razlozi će biti u srazmjerno bržoj 
industrijalizaciji zemlje, koja je tražila mnogo radne snage. Zato i ovdje 
statistika iskazuje 44.000 domaćinstava nepoljoprivrednika, koji imaju 
posjed na selu, No izmijenila se i struktura postojećih poljoprivrednih 
domaćinstava. 


Tabela 21. 


Uporedni pregled strukture poljoprivrednih domaćinstava u NR Makedoniji 


31. III. 1931. 31. 1. 1949. 
Domaćinstva a ae E EE oi T 
s posjedom . | 

| broj 9/9 | broj %/ 
do 20ha a2 ga ka do aaa | 51.954 | 40,7 41.989 31,1 
201 do 5 ha ...... 42.790 33,9 51.137 | 37,7 
5,01 do 10 ha...... 22.341 | 17.5 25.034. | 18.5 
10,01 do 15 ha... — i — 5.453 | 40 
više od 15 ha....... de. na 2.181, 2,2 
10.01 do 20 ha ...... 8.270. 6.5 — — 
više od 20 ha... 2.251 | 1.8 —- — 
u SRZ ovaa a baca — i — 8.887 6,5 
Ukupno . . . | 127.606 | 100,0 | 135.281 100.0 


Kao što vidimo znatno opada udio posjeda do 2 ha za gotovo 10%. 
Raste broj domaćinstava s 2 do 5 ha (za 4,2%). To je očit utjecaj agrarne 
reforme, koja je s prosječno 2 ha nadijelila 18.500 siromašnih seljaka. 
Ali se zato posjedi od 5 do 10 ha neznatno povećavaju, dok se smanjuje 
broj gazdinstava s preko 10 ha. 

U NR Bosni i Hercegovini tendencija je slična, samo što je ometa 
veliki prirast domaćinstava, unatoč jakog iseljavanja (kolonizacija). 


Tabela 22. 


Uporedni pregled strukture poljoprivrednih domaćinstava u NR Bill 


31. III. 1931. 31. I. 1949. 
Domaćinstva EE SR mpi ES) aa i ki 
s posjedom 
broj %/o broj | % 
] I 
do 2 ha... 110.790 34.0 116.728 31.5 
2,01 do 5 ha... 112.280 > 34.7 139.951 > 37,1 
5,01 do 10 ha... 68.373 20,9 78.719, 21,3 
10,01 do 15 ha... — | — 20.005 | 5,3 
više gd 18 imo aa See = = 11.680 3,2 
10.01 do 20 ha ....4. > 26.450 | 8,3 -— i 
više od 20 ha ..... <. 7.087 | 2,1 — - 
uWSRZ,4 e o me ave ko E - | — 4.348. | 1,0 
I 
Ukupno 324.960 100,0 371.431 100,0 


Broj se posjeda do 2 ha nešto smanjio, ali samo relativno. Ojačali su 


posjedi od 2—5 i 5—10 ha, a oslabili oni preko 10 ha. 


Gotovo iste promjene bilježi i Crna Gora, unatoč srazmjerno velikom 
broju saveznih kolonista iz ove republike. (Vidi tabelu 23.). 


Tabela 23. 


Uporedni pregled strukture poljoprivrednih domaćinstava u NR Crnoj Gori 


31. III. 1931. 31. I. 1949. 
Domaćinstva Pite = Alke suce; 
broj | %/a broj | %% 
| 

do: 2 Nai pra ača a 27.350 45,0 26.831 42,3 
2.01 do 5 ha ...... 16.900 | 28.4 21.258 33.3 
501 do 10 ha ...... 9.050 15,0 9.915 15.7 
10,01 do 15 ha... — -- 2.513 41 
više od 15 ha ..... 4. — —— 2.047 3,3 
10,01 do 20 ha ...... 4.600 8.3 — | — 
više od 20 ha ......- 1.950 3.3 — — 
uSRZŽ ori ea Ra — i — 843 | 1,3 

| 

ee ; 
Ukupno 59.850 100,0 53.467 100,0 


Ako bismo sada, na kraju, usporedili podatke za cijelu Jugoslaviju, 
došli bismo do zanimljivih konstatacija. 


Tabela 24. 


Uporedni pregled strukture poljoprivrednih gazdinstava u FNRJ. 


31. III. 1931. 31. I. 1949. 
Domaćinstva ai Ena haa rena = 
broj %/ broj | e 
| 

doo ha casa jaka | 671.865 33,8 621.997. | 27,4 

201 do 5 ha_...... 676.284 | 34,0 867.741. | 38.2 

5,01 do d0 ha ...... 407.237 | . 20,5 491.189 | 21,7 

10,01 do 15 ha... -— | — 129.200 | 5,7 

više od 15 ha... — — 92.096 4,0 

10,01 do 20 ha .... > 174.068 8,8 -— | — 

više od 20 ha ....... 56.271 | 2,9 — | —- 

uSRŽZ os kb a ano — -- 68.023 | 3,0 

Ukupno 1985.725 100,0 2,210.252. 100,0 

Tabela 25. 
Pregled kretanja broja poljoprivrednih gazdinstava 1931-1949 
i R T n 
Domaćinstva 
Veličina posjeda 0.01 do | 2,01 do | _ 5,01 do | više od Baja 
narodnih republika 2 ha 5 ha 10 ha 10 ha god. 1949, 
Srbija (bez Vojvodine) . . — 39 + L7 + 0,1 + 1.0 LI 
AP Vojvodina ....... —128| + 91| —ol —9,1 12.9 
AP Vojvodina (bez doma- 
ćinstava u SRŽ) ..... — 8,6 + 14.5 + 2,8 — 8,7 — 
Hrvatska (bez Istre) ... — 6,7 + 5,4 1 + 1,3 — 1,4 1,3 
Slovenija (bez novooslo- 

bođenih krajeva) ..... — 12,7 + 2,5 “+ 4,6 +41 1,5 
bj, GE a a — 2,5 + 30 + 0,4 — 19 1,0 
Makedonija... 0.00 — 9,6 + 42 + 1,0 —2,1 6,5 
Crna_Gora_.....4.... — 27 + 49 + 0,7 —4,2 1,3 
FNRJ ke odi a | — 64 | + 42 | + 1,2 | — 2,0 | 3,0 


Legenda: God. 1949. bilo je u kategoriji posjeda od ... veći (+) ili manji (-—) po- 
stotak poljoprivrednih domaćinstava, nego god. 1931. 

Već Jetimičan pogled na gornje tabele pokazuje u prvom redu, da 
agrarna reforma nije riješila problem agrarne prenapučenosti. Preko 
285.000 novih domaćinstava jasna su manifestacija postojanja tog pro- 
blema. Tu konstataciju ne mijenja mnogo činjenica, da su u taj broj 
uključena i poljoprivredna domaćinstva iz novooslobođenih krajeva, 
budući da njihov broj ne premašuje znatnije broj otišlih Nijemaca. 
Ostali smo zemlja s ogromnim brojem sitnih posjeda, što je, uostalom, 
bilo jasno već pri donošenju samog Zakona o agrarnoj reformi. Dr. Vaso 
Čubrilović, Sreten Vukosavljević i Moša Pijade, obrazlažući prijedlog 
Zakona, rekli su još godine 1945.: »da će agrarna reforma i kolonizacija 
riješiti samo jedan dio agrarnog pitanja, budući da zemljišni fond ipak 
ne će zadovoljiti sve potrebe seljaka za zemljom. Iz tih razloga i nije se 
moglo predvidjeti veće nadjeljivanje zemljom od 8-12 jutara. To znači, 
da ćemo ostati zemlja malog posjeda«. 

Problem agrarne hiperpopulacije uspješno se rješavao samo u Slove- 
niji, ali i tu ne samo diobom zemlje iz zemljišnog fonda, već u prvom 
redu razvijanjem gradske privrede uopće. 

No vidljivo je, da je agrarna reforma ipak izmijenila agrarnu strukturu 
Jugoslavije. Ona je negdje jače, a negdje slabije, utjecala na osrednja- 
čenje sela. 

To je bilo suproino tendenciji koncentracije zemljišnog posjeda, koja 
se unatoč raznih prepreka (Zakona o okućju, zaštite zemljoradničkih 
dugova i t. d.) probijala jasno i evidentno kroz zbivanja na selu. Svodeći 
krupna seljačka gazdinstva na srednja, a sitna uzdižući na srednja, 
agrarna je reforma povratila posjedovne odnose na selu znatno unutrag. 
I nije samo slučaj, što se najveće povećanje srednjeg seljačkog posjeda 
zapaža u agrarno najnaprednijim krajevima (APV, NRH, LR Slovenija), 
gdje je koncentracija zemljišnog posjeda najviše uznapredovala. 

Ovo brojčano povećanje seoskih posjeda uporedo s povećanjem poljo- 
privrednog stanovništva, snaženje srednjih kategorija posjeda na račun 
sitnih i krupnih, znatno je smanjilo tržne viškove poljoprivrede. Ne 
samo da je cijepanjem krupnih posjeda opala proizvodnja u jednom 
dijelu posjeda, već je razdrobljeni seljački posjed (dijelom iz navike, a 
dijelom iz prilagođavanja prilikama) sve više pokazivao autarhične ten- 
dencije. Proizvodio je sve više ono, što je trebalo u domaćinstvu, sma- 
njujući pritome robnu proizvodnju na količine, koje su bile potrebne, 
da bi se platio porez i kupile najnužnije potrepštine. 

Nesumnjivo je, da su tome pogodovali i otkup i poreska politika, koji 
su sa svoje strane pogodovali osrednjačenju sela i smanjili robnost većih 
seljačkih posjeda. 

Kako je u otkupu vršena politika zaštite zemljišnih posjednika s malo 
zemlje, to se do g. 1948. osjećala tendencija prodaje zemlje od krupnijih 
gazdinstava malim posjednicima. Slično je djelovao i porez, koji je sa 
svoje strane ojačavao tendenciju prodaje zemlje. 

Nesumnjivo je, da su ta tri faktora imala odraza na proizvodnju, i da 
je sada teško kazati, koliko je svaki od njih utjecao. Posljedice bi sigurno 
bile i teže, da agrarna reforma nije stvorila preduvjete za stvaranje soci- 

jalističkog sektora u agraru. Seljak-kolonista, koji je došao iz brdskih 
krajeva s malo inventara i ni s kakvim iskustvom u obradi dobre ravni- 
čarske zemlje, rado je stupao u SRZ i koristio se pogodnostima, koje mu 
je pružao zakon. Njemu su u obradi zemlje pomagale državne mašinske 
poljoprivredne stanice, državna dobra dala su pomoć u sjemenu i se- 
lekcioniranju sjemena; u zadrugama je imao prvenstvo pri nabavi stoke 
i robe. ; 

Uzor u organizaciji rada (iako ne idealan — ali ipak napredan) imao 
je kolonist u državnim poljoprivrednim dobrima, koja su znatno ojačala 
upravo zahvaljujući agrarnoj reformi. 344.000 ha zemlje dobila su iz 
zemljišnog fonda državna poljoprivredna imanja, pa zdravstvene, pro- 
svjetne i ostale ustanove. U propagandi naprednih poljoprivrednih 
mjera ta su dobra postala važan faktor. ro 

I zato nije slučaj — što su gotovo sve seljačke radne zadruge g. 1945. 
i 1946. osnivali ili sami kolonisti ili su se osnivale na njihovu inicijativu. 
Srednji, novonastali seljački posjedi bili su na taj način grupirani i sje- 
dinjeni i podvrgnuti naprednoj obradi. Te su prve zadruge unatoč slabo- 
sti odigrale značajnu-avangardističku ulogu u prijelazu naše poljopri- 
vrede na novi kolosjek. Skupile su niz korisnih iskustava, sa kojih su 
polazile sve kasnije osnovane zadruge. A to nije mala stvar! 

PRILOG 


Popis zakona, uredaba, naredaba, rješenja i tumačenja u vezi 
s agrarnom reformom 


PROPISI U VEZI SA AGRARNOM REFORMOM 
I KOLONIZACIJOM BIVŠE JUGOSLAVIJE 


J. Savezni propisi 


1. Privremena zabrana vraćanja kolonista u njihova ranija mjesta življenja. 
Službeni list DFJ broj 13/1945. 

2. Rješenje o dozvoli preseljenja kolonista u Vojvodinu. SI. list DFJ 15/45. 

3. Zakon o reviziji dozvola dodjeljivanja zemlje kolonistima i agrarnim 
interesentima u Makedoniji i u Kosovsko-metohijskoj oblasti. Službeni list 
DFJ 56/1945. 

4. Rješenje o zabrani prodaje, kupovine i zaduživanja poljoprivrednih ze- 
mljišta, šuma, poljoprivrednih zgrada i objekata br. 616/45. Sl. list DFJ 48/45. 

5. Rješenje o stavljanju van snage rješenja o zabrani prodaje. kupovine i 
zaduživanja poljoprivrednog zemljišta, šuma, poljoprivrednih zgrada i obje- 
kata. SI. list FNRJ 43/1946. 

6. Uredba o likvidaciji obaveza agrarnih dužnika za financijsku likvidaciju 
agrarne reforme na velikim posjedima u sjevernim krajevima. Službeni list 
FNRJ br. 70/1946. 

7. Zakon o potvrdi, izmjenama i dopunama Zakona o reviziji dozvola dodje- 
ljivanja zemlje kolonistima i agrarnim interesentima u Makedoniji i u Kosov- 


sko-metohijskoj oblasti. Sl. list FNRJ 89/46. 


1I. Propisi republika 
NR Hrvatska 


1. Zakon o ukidanju agrarnih odnosa feudalnog karaktera u Dalmaciji i 
Hrvatskom Primorju. Narodne Novine 138-1946. 

2. Zakon o likvidaciji agrarne reforme vršene do 6. IV. 1941, na velikim 
posjedima. Narodne Novine 111-1947. 

3. Zakon o ukidanju agrarnih odnosa feudalnog karaktera na području Dal- 
macije i Hrv. Primorja. Nar. Novine 111—-1947. 


NR Srbija 


1. Odluka o obeštećenju bivših kolonista za posjede na kojima je okupator 
podigao kuće ili izmijenio usjeve. Službeni glasnik Srbije 9-46. 
2. Zakon o postupanju sa napuštenom zemljom kolonista na Kosmetu. 


Službeni glasnik Srbije 9-1947. 

3. Zakon o likvidaciji agrarne reforme vršene do 6. IV. 1941. na velikim 
posjedima. Službeni glasnik Srbije 9-1947. 

4. Uputstvo vlade NR Srbije o izvršenju Zakona o postupku sa napuštenom 
zemljom kolonista u Autonomnoj kosovsko-metohijskoj oblasti. Sl. glas. Srbije 


48-1947. 


AP Vojvodina 


1. Obeštećenje bivših kolonista za posjede na kojima je okupator podigao 
kuće ili izmijenio usjeve. Služb. list Vojvodine 9-1946. 


LR Slovenija 


1. Zakon o likvidaciji agrarne reforme vršene do 6. IV. 1941. na velikim 
posjedima. Uradni list 52—1947. 

2. Zakon o agrarnim zajednicama. Uradni list br. 52-1947. 

3. Obavezno tumačenje čl. 3 Zakona o likvidaciji agrarne reforme, koja 


je sprovođena do 6. IV. 1941. Ur. list 16-1948. 


AGRARNA REFORMA I KOLONIZACIJA - SAVEZNI PROPISI 


Agrarna reforma na poljoprivrednim posjedima 


l. Zakon o agrarnoj reformi i kolonizaciji Si. list DFJ 64-1945. 

2. Tumačenje Zakona o agrarnoj reformi i kolonizaciji po pitanju ekspropri- 
jacije zemljišnih posjeda. SI. list FNRJ 16-1946. 

3. Zakon o potvrdi i izmjenama Zakona o agrarnoj reformi i kolonizaciji. 
SI. list FNRJ 24-1946. 

4. Naredba o oslobođenju od takse za upis u zemljišnim knjigama prava 
svojine na zemljištima i zgradama dodijeljenim po Zakonu o agrarnoj reformi 
i kolonizaciji. Sl. list FNRJ 82-1946. 

5. Obavezno tumačenje čl. 26 Zakona o agrarnoj reformi i kolonizaciji. SI. 
list FNRJ 99-1946. 

6. Rješenje, da zemaljska ministarstva poljoprivrede donose rješenja o do- 
djeljivanju zemlje raznim ustanovama i nadleštvima na korištenje i obradu. 
SI. list FNRJ 79-1945. 

Stavljeno van snage u Sl. listu FNRJ 21/47. ' 

7. Rješenje o izdvajanju zemlje iz zemljišnog fonda agrarne reforme i kolo- 
nizacije i dodjeljivanju ustanovama. Sl. list FNRJ 21-1947. 

8. Zakon o izmjenama i dopunama čl. 36 Zakona o agrarnoj reformi i kolo- 
nizaciji. Sl. list FNRJ 101—1947. ' 

9. Zakon o izmjenama i dopunama Zakona o agrarnoj reformi i kolonizaciji. 
SL list FNRJ 105-1948. : 

I0. Zakon o regulisanju tereta uknjiženih na nepokretnostima, koje su prešle 
u svojinu Države na osnovu Zakona o agrarnoj reformi i kolonizaciji i po 
Osnovnom zakonu o postupanju sa eksproprisanim i konfiskovanim šumskim 


posjedima. SI. list FNRJ 106-1947. 

Agrarna reforma na šumskim posjedima 


1. Rješenje o stavljanju pod privremenu upravu zemaljskih ministarstava 
šumarstva, šuma i šumskih zemljišta, koja padaju pod udar Zakona o agrarnoj 
reformi i kolonizaciji. SI. list FNRJ 68-1945. 

2. Naredba o jednoobraznom sprovođenju agrarne reforme na šumskim po- 
sjedima. Sl. list FNRJ 48-1946. 

3. Osnovni zakon o postupanju sa eksproprisanim i konfiskovanim šumskim 
posjedima. Sl. list FNRJ 61-1946. 

4. Naredba o ukidanju takse za upise u zemljišne knjige prava svojine na 
šumama eksproprisanim i dodijeljenim po Osnovnom zakonu o postupanju sa 
eksproprisanim i konfiskovanim šumskim posjedima. Sl. list FNRJ 105/1946. 


Agrarni interesenti i kolonisti 


1. Uredba o redu prvenstva u dodjeljivanju zemlje. SI. list DFJ 68/1945. 

2. Uredba o sprovođenju naseljavanja boraca u Vojvodinu. Sl. list DFJ 
72/1945. 

3. Uredba o osnivanju fondova: stambenih i poljoprivrednih zgrada, poljo- 
“privrednog inventara i stoke, sjemena i hrane, te pokućstva dobivenih konfiska- 
cijama. Sl. list DFJ 72/1945. 

4. Dopuna iste Uredbe u Sl. listu FNRJ 92/1945. 

5. Objašnjenje stava 2 čl. 2 Uredbe o redu prvenstva. Sl. list DFJ 74—1945. 

6. Zakon o potvrdi, izmjenama i dopunama Zakona o reviziji dodjeljivanja 
zemlje kolonistima i agrarnim interesentima u Makedoniji i Kosmetu. SI. list 
FNRJ 89/1946. 

7. Uredba o izmjeni čl. 7 Uredbe o sprovođenju naseljavanja boraca u Voj- 
vodini. Sl. list FNRJ br. 13/1947. 

8. Potvrđena ista Uredba u Službenom listu FNRJ 33-1947. 


Organi za sprovođenje agrarne reforme 


1. Uredba o agrarnom savetu DFJ. SI. list DFJ 67-1945. 

2. Uredba o komisiji za naseljavanje boraca u Vojvodini. Sl. list DFJ 7I- 
1945. 

3. Uputstvo o zastupanju Ministarstva kolonizacije Savezne vlade i pod- 
ručnih nadleštava i ustanova. SI. list FNRJ 10-1946. 

4. Zakon o osnivanju komisije za agrarnu reformu i kolonizaciju. Sl. list 
FNRJ br. 12-1946. 

5. Uredba o organizaciji i nadležnosti komisije za agrarnu reformu i kolo- 
nizaciju pri vladi FNRJ. SI. list FNRJ br. 15-1946. 

6. Ukaz o ukidanju komisije za agrarnu reformu i kolonizaciju pri vladi 
FNRJ. SI. list FNRJ 34-1948. 

7. Rješenje o ukidanju glavne komisije za naseljavanje boraca u Vojvodini. 


Sl. list FNRJ 46-1948. 

PROPISI NARODNIH REPUBLIKA 


NR Srbija 

1. Zakon o agrarnoj reformi i unutrašnjoj kolonizaciji. Sl. glasnik Srbije 
39-1945. 

2. Pravilnik o obrazovanju agrarnih sudova pri okružnim N. O, SI. glasnik 
Srbije 41-1945. 

3. Uputstvo Ministarstva agrarne reforme i kolonizacije za izvršenje agrarne 
reforme i kolonizacije. Služ. glasnik Srbije 42-1945. 

4. Autentično tumačenje tač. 6 čl. 3 Zakona o agrarnoj reformi i unutra- 
šnjoj kolonizaciji. Služ. glasnik 3-1946. 

5. Zakon o izmeni i dopuni Zakona o agrarnoj reformi i unutrašnjoj kolo- 
nizaciji. Sl. glasnik Srbije 12-1946. 

6. Zakon o dopuni Zakona o agrarnoj reformi i unutrašnjoj kolonizaciji. 
Služ. glasnik Srbije 12-1946. 

7. Uredba o postupku za izvršenje unutrašnje kolonizacije. Sl. glas. Srbije 
18-1946. 

8. Obavezno tumačenje čl. 41 Zakona o agrarnoj reformi i unutrašnjoj ko- 
lonizaciji. SI. glasnik Srbije 27-1946. 

(Ispravka u Sl. glasniku Srbije 29-1946.) 

9. Pravilnik o tehničkom izvođenju građenja novih sela u vezi sa agrarnom 
reformom i kolonizacijom Vojvodine. SI. glasnik Srbije 27-1946. 

10. Zakon o postupanju sa eksproprisanim i konfiskovanim šumskim posje- 
dima. Sl. glasnik Srbije 9-1947. 

11. Pravilnik o rukovanju i raspodeli fondova radi pokrića troškova na- 
stalih u postupku agrarne reforme. SI. glasnik Srbije 22-1947. 

12. Zakon o potvrdi, izmenama i dopunama Zakona o agrarnoj reformi i 
unutrašnjoj kolonizaciji. Sl. glasnik Srbije 5-1948. 

13. Uputstvo o načinu likvidacije okružnih agrarnih sudova. Sl. glasnik 
Srbije 16-1948. 

14. Zakon o izmeni i dopuni Zakona o agrarnoj reformi i unutrašnjoj kolo- 
nizaciji. 51. glasnik Srbije 11-1949. 


AP Vojvodina 

1. Zakon o agrarnoj reformi i unuirašnjoj kolonizaciji Vojvodine. SI, list 
Vojvodine 3-1946. 

2. Autentično tumačenje ministra za agrarnu reformu i kolonizaciju Srbije 
o tački 6 člana 3. Zakona o agrarnoj reformi i unutrašnjoj kolonizaciji Srbije. 
SI. list Vojvodine 3-1946. 

3. Uputstvo za izvršenje Zakona o agrarnoj reformi i unutarnjoj koloniza- 
ciji. Sl. list Vojvodine 3-1946. 

4. Pravilnik o rukovanju fondovima po Zakonu o agrarnoj reformi, SI. list 
Vojvodine 11-1946. > 

5. Odluka o osnivanju Uprave za obradu zemljišta novih naselja u Vojvo- 
dini. Službeni list Vojvodine 23-1946. ' 

6. Odluka o osnivanju otseka uprave poljoprivredne imovine. Službeni list 


Vojvodine 28-1946. 

7. Odluka o osnivanju komisije za vršenje unutrašnje kolonizacije na novim 
naseljima u Vojvodini. SI. list Vojvodine 29-1946. 

8. Odluka o izmeni odluke o osnivanju Uprave za obradu zemljišta novih 
naselja u Vojvodini. SI. list Vojvodine 30-1946. 

9, Osnivanje Glavne uprave za obradu zemljišta novih naselja. SI. list Voj- 
vodine 19-1947. 

10. Pravilnik za izvršenje Uredbe o načinu raspolaganja sa zgradama na 
području AP Vojvodine, koje su prešle u državnu svojinu putem konfiskacije 
ili eksproprijacije po odredbama Zakona o agrarnoj reformi. Sl. list Vojvodine 
2—1948. 


NR Hrvatska 


1. Zakon o agrarnoj reformi i kolonizaciji. Narodne Novine 21—1945. 

2. Zakon o provođenju Zakona o agrarnoj reformi i kolonizaciji na području 
NRH. Narodne Novine 80-1945. 

3. Zakon o izmjenama Zakona o provođenju agrarne reforme i kolonizacije 
na području Federalne Hrvatske. Narodne Novine 59-1946. 

4. Uredba o postupku sa prirodom sa zemljišta zemljišnog fonda agrarne 
reforme i kolonizacije. Narodne Novine 85-1946. 

5. Zakon o provođenju agrarne reforme i kolonizacije. Narodne Novine 


111-1947. 


LR Slovenija 


1. Zakon o agrarnoj reformi i kolonizaciji. Uradni list 62—1945. 

2. Zakon o razlastitvi posestev, ki jih obdelujejo koloni in viničarji. Uradni 
list 62-1945. 

3. Odluka o imenovanju komisija za agrarnu reformu. Uradni list 7-1946. 

4. Zakon o dopunama i izmjenama Zakona o agrarnoj reformi. Uradni list 


30-1946. 


NR Bosna i Hercegovina 

i. Zakon o agrarnoj reformi i kolonizaciji u Bosni i Hercegovini. Službeni 
list NR BiH 2—1946. 

(Ispravke istog zakona u Služb. listu BiH 3 i 5 od 1946.) 

2. Pravilnik o sprovođenju Zakona o agrarnoj reformi i kolonizaciji u BiH. 
Službeni list NR BiH 2-1946. 

3. Prečišćeni tekst čl. 5 pravilnika o sprovođenju Zakona o agrarnoj re- 
formi i kolonizaciji. Službeni list BiH 8-1946. 

4. Pravilnik o iskorištenju zemljišta u smislu čl. 38 Zakona o agrarnoj re- 
formi i kolonizaciji. Služb. list NR BiH 12-1946. 

5. Zakon o izmjenama i dopunama Zakona o agrarnoj reformi i koloniza- 
ciji. Služb. list NR BiH 18-1946. 

(Ispravka u Službenom listu NR BiH 20-1946.) 

6. Uredba o sprovođenju unutrašnje kolonizacije. Služb. list NR BiH 
10-1946. 

7. Uputstvo o tehničkom izvođenju poslova eksproprijacije i dodjeljivanja 


zemlje. Služb. list NR BiH 10-1946. 

8. Obavezno tumačenje čl. 14 Zakona o agrarnoj reformi i kolonizaciji. 
Služb. list NR BiH 20-1947. : 

9. Zakon o potvrdi, izmjenama i dopunama Zakona o agrarnoj reformi i ko- 
lonizaciji u BiH. Službeni list NR BiH 29-1947. 

10. Zakon o izmjeni i dopuni Zakona o agrarnoj reformi i  kolenišsviji 
Služb. list NR BiH 37-1946. 

11. Pravilnik o iskorištavanju zemljišta u smislu čl. 28 Zakona o agrarnoj 
reformi i kolonizaciji. Služb. list NR BiH 12-1947. 

12. Zakon o postupanju s konfisciranim i ekspropriranim šumskim posje- 
dom u NR BiH. Služb. list NR BiH 12-1947. 

13. Uredba o utvrđenju vlasništva u smislu člana 15. Zakona o agrarnoj 
reformi i kolonizaciji u NR BiH i o postupku provođenja u zemljišnim knji- 
gama odluka donešenih po Zakonu o agrarnoj reformi i kolonizaciji. Služb. 


list NR BiH 52-1947. 
NR Crna Gora 


1. Uredba o sprovođenju Zakona o agrarnoj reformi i unutarnjoj koloniza- 
ciji. SI. list NR Crne Gore 3-1946. 

2. Pravilnik o obrazovanju i poslovanju zemaljskog agrarnog suda. Sl. list 
NR Crne Gore 5-1946. 

3. Zakon o agrarnoj reformi i kolonizaciji. SI. list NR Crne Gore 21-1948. 

4. Zakon o izmjenama i dopunama Zakona o agrarnoj reformi i koloni- 
zaciji. 

5. Uredba o ukidanju zemaljskog agrarnog suda. Sl. list NR Crne Gore 
17-1948. 

6. Zakon o izmjeni i dopuni Zakona o agrarnoj reformi i kolonizaciji. SI. 


list NR Crne Gore 18-1949. 
NR Makedonija 


i. Pravilnik o izvršenju Zakona o agrarnoj reformi i unutrašnjoj koloni- 
zaciji. Služben vesnik NR Makedonije 3-1946. 

2. Pravilnik o obrazovanju i poslovanju agrarnih sudova. Služben vesnik 
NR Makedonije 3-1946. 

3. Naredba o raspodjeli zemlje po čl. 38 za izvršenje Zakona o agrarnoj 
reformi i unutrašnjoj kolonizaciji. Služben vesnik NR Makedonije 8-1946. 

4. Naredba o raspodjeli zemljoradničkog živog i mrivog inventara ekspro- 
prisanog po Zakonu o agrarnoj reformi i unutrašnjoj kolonizaciji. Služben 
vesnik NR Makedonije. 

5. Naredba o obradi i sjetvi zemlje rezervirane po čl. 7 i 14. pravilnika za 
sprovođenje Zakona o agrarnoj reformi za potrebe državne poljoprivrede ili 
drugih javnih ustanova. Služben vesnik NR Makedonije 8-1946. 

6. Zakon o izmjenama i dopunama Zakona o agrarnoj reformi i koloniza- 
ciji. Služben vesnik NR Makedonije 11-1946. 

7. Zakon o agrarnoj reformi i kolonizaciji. Služben vesnik NR Makedonije 
3-1948. 

8. Zakon o izmjenama i dopunama Zakona o agrarnoj reformi i kolonizaciji. 


Služben vesnik NR Makedonije 10-1949. 
(Primljeno za štampu na 1. sjednici I. odjela od 8. I. 1954.) 

MiHo BARADA 


LAPČANI 


Tko i malo pozna hrvatske srednjovjekovne izvore, ako je samo 
zavirio u Poljički statut, na dlanu mu je povijesna činjenica, da su u 
tađašnjoj Hrvatskoj, kraju između Gvozda i mora postojale dvije glavne 
vrste plemstva: rodovsko (dedićij i feudalno (vlastela). 

Po sačuvanim izvorima postojalo je rodovsko plemstvo kod Hrvata 
od XII. st. dalje, a u Poljicima sve do samog početka XIX. st. Ono 
je u svom društvenom uređenju sačuvalo toliko ostataka prastarih 
rodovskih i seoskih zajednica, da su mu bili osnov. Zato to plemstvo 
zovem rodovsko. Po tomu, što je to plemstvo usko povezano za ustroj- 
stvo seoskih zajednica, po sebi nužno pokazuje i svjedoči, da to plem- 
stvo ne po stvarnom postojanju nego po svom uređenju, a time i po 
svom porijeklu seže u vrijeme, u kojemu Hrvati još nisu bili državno 
uređeni, u doba rodovskih i seoskih ili općinskih zajednica prije dose- 
ljenja i u samom doseljenju Hrvata na tlo rimske provincije Dalmacije.! 

No osim toga po porijeklu i ustrojstvu rodovskog plemstva postojalo 
je po izvorima i drugo plemstvo lenskog podrijetla.? Ali bez države 
i vladara nema takvog plemstva. Zato ta druga vrsta hrvatskog plem- 
stva, koje zovem vlasteosko, svakako je po načinu postanja drugačija, a 
po vremenu poznija od hrvatskog rodovskog plemstva. Naše je feu- 
dalno plemstvo vremenski uzevši sekundarnog, a nikako primarnog 
postanja. 


1 Zovem ga rodovsko a ne plemensko, koji bi naziv bolje odgovarao, da izbjegnem 
tautologiju »plemensko plemstvo«. 

2 Taj naziv jednak je nazivu feudalizma. Naziv feudalizam može imali ova zua- 
čenja: a) uže, koje označuje lenski sistem, dakle sistem u državnopravnom  zna- 
čenju, u kojemu ga i ja u radnji nazivljem i obrađujem; b) šire, značenje feudalnog 
načina proizvodnje i iskorišćivanja radne snage, t. j. u gospodarskom značenju. | 
Zato u radnji pod nazivom feudalno plemstvo ili feudalizam imam pred očima zna- 
čenje u užem lenskom ili staleškom smislu. Također naziv rodovsko plemstvo uzimam 
isključivo u istomu staleškomu značenju, premda se i hrvatsko rodovsko plemstvo 
često služilo feudalnim gospodarskim sistemom. 

Rodovsko plemstvo nastalo je i sastojalo se od potomaka nekadanjih 
rodovskih i seoskih zajednica bez ikakvog neposrednog sudjelovanja 
države ili vladara. Naprotiv su feudalno-vlasteosko plemstvo sačinjavali 
potomci onih, redovito nekad rodovskih članova, kojima je vladar 
darovao određeno imanje, zvano vlastelinstvo. Glavni osnov srednjovje- 
kovnog općeg društvenog uređenja bila je zemlja. Sva prava ovisila su 
o pravnom odnosu pojedinca prema zemlji. Zato je osnov i jednoga i 
drugog našega plemstva zemlja, ali je jedna bila rodovskog, a druga 
vladarskog porijekla. Te obje vrste našeg plemstva živjele su u Sred- 
njemu vijeku u kućnim i porodičnim zajednicama,š uređenim uglavnom 
na osnovama ostataka nekadanjeg rodovskog uređenja.  Vlasteosko- 
feudalnom plemstvu u Hrvatskoj nije kao drugdje u Evropi pošlo za 
rukom stvoriti posebni, nezavisni i zatvoreni društveni sloj posebnih 
prava i povlastica, stalež u pravom i užem smislu; vlastela se u srednjo- 
vjekovnoj Hrvatskoj nisu odijelila, izdvojila i oslobodila posebnog 
hrvatskoga društvenoga uređenja, osnovanoga na rodovskomu sistemu. 
To s jedne strane pokazuje, da je hrvatsko vlasteosko plemstvo feudalno 
plemstvo svoje vrste, a s druge da ono nije vremenski primarno hrvatsko 
plemstvo. Po sebi bilo bi teško, da se, redovito uzevši, u istoj društvenoj 
sredini, uz već postojeći sloj naprednijeg društvenoga stupnja razvoja 
mogao poslije razviti sloj od njega dva stupnja nazadniji, ali ne samo 
to, nego i da se taj napredniji u mnogom podčini onomu nazadnijemu. 
Unutar našega plemstva po porijeklu i načinu postanja rodovsko je 
plemstvo svakako posve nešto drugo od onog feudalnoga ili vla- 
steoskoga.* 

Konačno po našim izvorima unutar hrvatskoga vlasteosko-feudalnoga 
plemstva bilo je i »plemstvo 12 hrvaiskih plemena« (nobiles duodecim 
generacionum regni Croacie); i to plemstvo pripadalo je vlasteli ili 


3 Te sam nazive upotrebio u raspravi Hrvatski vlasteoski feudalizam, Zagreb 1952, 
26 i d., premda ti nazivi ne odgovaraju u svemu. Naziv zajednica treba svakako da 
ostane, jer odgovara dvjema zajednicama, na koje je bila podijeljena seoska zajed- 
nica, a svakoj od te tri zajednice bili su osnovi kolektivna proizvodna sredstva i me- 
dusobni odnosi članova unutar svake pojedine od njih. Nazivi kućna i porodična ne 
odgovaraju i bilo bi potrebno, da se stručnjaci slože i odrede prave nazive i za to, 
što bi se lako dalo učiniti. Ja prvi mijenjati ne ću. 

“ Nazive »hrvatski vlasteoski feudalizam« i »vlssteosko plemstvo upotrebljavam, 
jer ih smatram točnim, i ako se neki s time ne slažu (Marko Kostrenčić, O radnji 
prof. Dr. Mihe Barade Hrvatski vlasteoski feudalizam, izd. JAZU, Zagreb 1953.) — 
jer je feudalizam u užem smislu različit prema kraju i vremenu, vlasteoski, jer se u 
našim izvorima imaoci lena zovu vlastela. — Up, Poljički statut čl. 21, 23a, 24, 55a, 
66. 91 it. d.; Đuro Šurmin, Hrvatski spomenici, Zagreb 1898., 86, 92, 96, 97, 110, 
116, 129 i t. d. Kad ih tako zovu naši izvori, zašto da ih tako ne zove i naša nauka? 
No izvori svjedoče, da vlastelu imaju također: a) dalmatinski gradovi, ali redovito 
uzevši ti nisu bili feudalci u užemu smislu; b) imaju i Srbi, ali su njihova vlastela 
feudalci u užem smislu, premda društveno uređeni drugačiji nego hrvatski. Zato što 
postoje vlastela u Hrvatskoj, dalmatinskim gradovima i u Srbiji različito društveno 
uređena, za točnu oznaku mora se dodati hrvatski, srpski i t. d. 

hrvatskim feudalcima, čime je i to plemstvo po podrijetlu i načinu 
postanja poznije od hrvatskoga rodovskoga plemstva, dedića, Mislim, 
da ne će nitko ustvrditi, da bribirski Šubići, omiški Kačići, krbavski 
Gusići, inače članovi plemstva 12 hrvatskih plemena, nisu bili feudalna 
vlastela! : 
Sve to dosad rečeno po sebi je jednostavno, naravno i jasno, Potpuno 
je u skladu s osnovnim zakonima povijesnog društvenog razvoja. Zato 
se kod onih, koji tvrde, da je hrvaisko prvobitno i glavno plemstvo 
bilo plemstvo 12 hrvatskih plemena, radi o puštanju iz očiju najosnov- 
nijih načela općeg povijesnog razvoja, kao i činjenica zajamčenih u izvo- 
rima hrvatske povijesti. Zato utvrditi naprijed navedene povijesne 
činjenice, t. j. postojanje dviju osnovnih vrsta plemstva u srednjo- 
vjekovnoj Hrvatskoj nije teško, kako ću pokazati ovim recima na pri- 
mjeru Lapčana. To je glavna svrha ovih redaka, a ne s tim usko pove- 
zano pitanje seoskih zajednica, izvora rodovskog plemstva, ni njihove 
klasne oznake ni oznake gospodarskog života tog plemstva, što će sve, 
nadam se, u drugom slučaju doći na red, i to neka čitalac ima na umu. 


1 PRIMORSKI LAPČANI 


Ustanova »plemstva 12 hrvatskih plemena« u malo se izvora spominje, 
i to samo u nekim iz XIV. i XV. st Njihova su prezimena zasvjedo- 
čena jedino u spisu, kojemu naslov počinje sa »Qualiter«, inače u našoj 
historiografiji pogrešno zvan »appendicula«, »memoriale«, »pacta con- 
venta«* U tom spisu od tih 12 plemena njih je 11 označeno jednim 
prezimenom, a samo jedno, osmo poredu, sa dva: »comitem Martinum 
de genere Karinensium et de Lapcanorum«. Ta je razlika važna, upu- 
ćuje, da se treba zaustaviti na tom slučaju i povijesno utvrditi kako, 
otkud i zašto ima Martin dva prezimena? Da li su oba prezimena istog 
ili različitog društvenog sloja i stepena ili nisu? Da li su ona oba po- 
vezana za jedno značenje i označuju vlasteosko ili rodovsko plemstvo, 
ili jedno prezime pripada vlasteoskom, a drugo rodovskom plemstvu? 
U posljednjem slučaju, koje je od tih dvaju prezimena starije? 

Ne upuštajući se u samu etimologiju prezimena Karinjanin i Lap- 
čanin, po sufiksu — (jjanin ona su nastala po imenu mjesta i označuju 
čovjeka iz mjesta određenog imena, u našem slučaju iz Karina i Lapca. 
Etnicon Karinjanin nema sumnje da je nastao po topiconu Karin, u 


5 U ispravama iz god. 1351./2. — SCD XI, 631; — 28. XII. 1360. — SCD XII, 86 
i 88; — 10. VI. 1370. — SCD XIV, 268; darovnica kralja Stjepana Ostoje od 8. XII. 
1400. spominje »o-d-u na desete plemenu« u nekadanioj starohrvatskoj livanjskoj 
županiji > F. Miklošič, Monumenta serbica, Viennae 1858; u odgovoru Stola knin- 
skoga god. 1450. — Šišić, Priručnik, Zagreb 1914, 495 i d. 487. — pogrešno uzima, 
da se »in numero duodenario« isprave iz god, 1318. radi o plemsivu 12 hrvatskih 
plemena, a nije nego o 12 rotnika svečane zakletve ili rote. 

5 M. Barada, Skup splitskih povjesnih izvora, Nastavni vjesnik XLIX, Zagreb 


1940, 22 sl. 

rimsko doba Corinium, danas njegove razvaline pri rječici Karinščici, 
koja uvire u Karinski zaljev, dio Novigradskog mora na ušću Zrmanje. 
Lapčanin također dolazi od mjesta Lapca, samo je pitanje, gdje se taj 
Lapac nalazio, ili u Pounju, gdje postoje i danas Gornji i Donji Lapac 
ša Podlapcem, ili negdje drugdje? 


Naša historiografija drži za utvrđenu povijesnu činjenicu, da pleme 
Lapčana, a tim i Karinjana, potječe starinom iz Pounja. Donesavši 
povijesne podatke iz XII. st. o Lapčanima, a koji se podaci, što ističem, 
ne odnose na Pounje nego na zadarsku okolicu, V. Klaić piše: »me- 
dutim ipak se čini, da je cjelokupno pleme Lapčani prvobitno bilo na- 
seljeno mnogo sjevernije, naime oko gornje Une, ili točnije: između 
gornje Une i gore Plešivice. Tu stoje još i danas mjesta Lapac gornji 
i dolnji; tu je nedvojbeno bila jezgra i prvo sijelo plemena Lapčani. 
Tu imade pleme Lapčani u 14. i 15. stoljeću svoj »Lapaški stol«; tu 
imade to pleme svoj grad (castrum). Taj plemenski grad zove se u 
jednoj ispravi od g. 1396 »castrum Conuba«, a u kasnijim spomenicima 
»Irmanj ili Rmanja«.7 »Veoma rano« nastavlja Klaić — »odijelila se je 
od plemena Lapčana jedna grana, te se je nastanila na jugu Velebita 
oko građa Karina... Od staroga se plemena odijeli jedno koljeno ili 
grana, preseli se i dobije novo ime topično. Tako se je od plemena 
Lapčana odijelila jedna grana i nastanila oko grada Karina, te bi po 
tome gradu prozvana Karinjani«.? Eto po Klaiću, bez obzira na njegovu 
tvrdnju, da su Lapčani iz Pounja, svakako su Karinjani_ lapčanski 
odionici, time su Karinjani po postanku pozniji od Lapčana, 


.ve 


Pitanje Karinjana i Lapčana proučavao je i F. Šišić. Pošavši pravim 
smjerom približio se istini, ali od Klaića zaveden nije pitanje izveo na 
čistac, ostao je kod Klaićevih tvrdnja o Lapčanima, Šišić piše: »Ovo je 
bilo prvobitno samo jedno pleme, a onda se stalo cijepati u dva, ali 
ipak održaše svijest, da su potjecali od zajedničkoga praoca ... Praba- 
ština bila im je pored nekih zemalja oko Zadra i Karina, ona preko 
Velebita oko grada Lapca (danas Donji Lapac, mađarski L4bv4r) sve 
dalje na istok do Une i možda sve do Vrbasa ...«1% Poslije isti Šišić piše 
neodređenije: » ... u ispravama nema traga gradu (castrumu) Lapcu 
nego samo plemenu lapačkom ili Lapčana (Lapzanin već u XII. vijeku, 
onda: nobiles de Lapach, de genere Lapcani, de generatione Lapchane) 
i župi Lapačkoj (comitatus de Lapacz, in de Lapacz) ... u XV. je vijeku 
izvan svake sumnje središte Lapačke župe grad Rmanj na sastavcima 
Une i Unca... Župa Lapačka dakle onako je kao i Lička, Gatska ili 


7 Hrvatska plemena od XI. do XVI. stoljeća, Rad JAZiU 130, Zagreb 1897. 
59—60. 

81. d. 61. 

2Ld. 71 

10 Šišić, n. d. 502. 

Cetinska, u kojima također nije bilo grada (castrum) Like. Gacke ili 
Cetine«.!! Konačno Šišić zaključuje: »... grad Lapac... uopće nikad 
nije ni postojao«.!? 

To kažu dva prvaka naše historiografije, a što o Lapčanima i Kari- 
njanima kažu povijesni izvori? Po ispravi od svibnja 1183. postojalo 
je mjesto zvano Lapac, ali ne u Pounju nego na primorju u zadarskoj 
okolici.!3 Po toj je ispravi Prediha »de parentela Lapcanorum« pri- 
donio svoj udio pri gradnji crkve sv. Ivana »in Lapco« kao i svi ostali 
članovi seoske zajednice ili roda Lapčana.!“ Svakako je »in Lapco« te 
isprave latinizirana forma starohrvatskog lokativa Lap'ce, od Lap'e' = 
Lapac, kako se izgovaralo to mjesto u XII. st. U njemu je stanovao rod 
Lapčana, etnikon nastao po tom toponimu. S tim je u suglasju, što se 
u zadarskoj ispravi iz godine 1166. navode kao svjedoci neki Lapčani, 
i to »Staniz Lapzanin« i »Berigna filius Cirnottis Lapzanin«.!5 Po 
jednoj drugoj zadarskoj ispravi od veljače 1182. parniči se »Stance 
filius Petri Lapcani«.!5 Sve su te tri isprave napisane u Zadru, a odnose 
se na mjesta Kamenjane i Kokičane na hrvatskom tlu; u sve iri spominje 
se ime Stanča Lapčanina. K tome važno je istaknuti, da Stanče u 
ispravi od veljače 1182. tvrdi, što mu je sud i priznao: a) da je njegovo 
imanje (villa = posjed sa stambenim i gospodarskim zgradama) u Ko- 
kičanima; b) da mu je to imanje htio oduzeti Dragoš Prodana Utolenića; 
c) da je to imanje posjedovao njegov otac Petar kao i djed Pribac. 

To su prvi spomeni Lapčana u danas poznatim izvorima. 


Gdje se Lapac tih zadarskih isprava nalazio i u njemu seoska zajed- 
nica ili rod Lapčana? Da se tu radi o mjestu Lapcu u zadarskoj okolici, 
a ne u Pounju, posredno izlazi iz činjenice, što su sve tri navedene 
isprave pisane u Zadru. Osim toga u ispravi iz godine 1166, u kojoj su 
svjedoci Stanče i Berinja, obadvojica Lapčani, radi se o zemlji pokraj 
mjesta zvana Kamenjani (aput Camenani), a u ispravi iz godine 1182. 
govor je o Stančevu posjedu u mjestu Kokičanima (in loco, qui dicitur 
Coquyckiani). Već po tome Lapac je morao biti negdje u blizini Ka- 
menjana i Kokičana. A da je uistinu i bio, svjedoči isprava od 15. I. 
1238.,!7 po kojoj se Stančev posjed u Kokičanima nalazio »iuxta terras 


1 O sredovječnom gradu Labu, Strena Buliciana, Zagreb-Split 1924, 580. 

12 1. d. 585. 

18 SCD II, 187. 

"4 U našim srednjovjekovnim latinskim izvorima riječi tribus, generatio, genus, 
parentela i sl. tako se izmjenično upotrebljavaju, da im po samoj upotrebi u izvo- 
rima nije moguće odrediti određeno značenje. Isti je slučaj sa našim pleme, rod, 
bratstvo, bližika, svojta i t. d. 

15 SCD II, 107. ; 

18]. d. 179-181. ' 

17 SCD IV, 46-47. Važan podatak za Kačiće, koji su bili u susjedstva Lapčana. 
Tu je bila prabaština ili djedina, t. j. prvotna seoska zajednica jednih i drugih. 

... parentele Caciquorum« = Kačića i »iuxta terras Lapcanum, scilicet 
Jurislaui filii Stefani Berislaui quondam et Radoslaui Beriplicici«. 
Svakako su se Lapac, Kokičani i Kamenjani nalazili u istom kraju i u 
blizini. 

Činjenica je pak, da danas, koliko ja znam, nije nijedan od ta tri 
stara toponima sačuvan. Ali postoje povijesni topografski podaci, po 
kojima se može približno odrediti položaj Kokičana, a po tome i 
položaj Lapca i Kamenjana, kao i njihovo susjedstvo. Polazna su točka 
Kokičani.!8 

Po zadarskim sudbenim zapisima, jednom od 29. II. 1240.,!% drugomu 
od 16. do 19. II. 1361.,%% kojima je uveden zadarski samostan sv. Krše- 
vana u posjed imanja u Kokičanima, koje je imanje nekoć bilo Stanča 
Lapčanina, navedene su granice tog imanja. Po prvom zapisniku na 
sjevernoj kao i na istočnoj strani nekoć Stančeva, a sada samostanskoga 
posjeda u Kokičanima, bile su zemlje Kačića. U onom drugom zapisniku 
od veljače 1361. zabilježene su potanje granice čitavog opsega Kokičana 
(tocius dicte ville de Kojiana). One bi bile: na zapadu posjed Šubića 
u Jelšanima, danas Jošani; na sjeveru Uštipak, Bukonići i Kačići (Cha- 
cichich); na jugoistoku Butine, a na jugu Dupčani. Od svih tih nave- 
denih mjesta povijesno-topografski poznato je samo mjesto Jelšana, ili 
danas Jošana, kao i posebno Šubićevih Jošana, koji su u zapisniku 
navedeni. Po ispravama od 18. IV. 1455. i 18. XII. 1431. Jošane (Jel- 
sane, Gelsane) dijelile su se u dva naselja (villa): Velike (Magne) i 
Male (Parve). Velikima bila su ova susjedna mjesta: na sjeveru »villa 
Tercici«, na zapadu dijelom »villa _ Gonce« i dijelom »villa Galofci« 
(danas Galovac), na jugu dijelom »villa Gelsane parve«, a dijelom »villa 
Veterinichi« (danas Veterinci)., na istoku »villa Camegnane« i dio »villa 
Lemesane«.2! Granice pak Malih Jošana bile su: sa istoka naselja 
Nadina (ville vocate Nadin), sa juga »villa Lixane« (Ličani Tinjski), sa 
zapada »vila Veteranich« (Viterinci), sa sjevera »villa Jelsane Magna«.?? 
Velike Jošane svakako su bile sjeverozapadni, a Male jugoistočni dio 


18 Pisano: Coquyckiani, Coquichine. Quoquichine, Coclicina, Cochichna, Kocli- 
giane, Kokiane, Kokine, Caquiana i sl. F. Bianchi, Zara christiana II, Zadar 1879, 416 
piše, da se baš ne zna, gdje se to mjesto nalazilo; L. Jelić, Povjesne topografske 
crtice biogradskog primorja, Vjesnik Arheol. Društva, Zagreb 1898/1899, 39, bilj. 
7, da je to Kokočina, ali ne kaže gdje; P. Skok, Južnoslov. filolog, Beograd III, 73 
i Vjesnik za arheologiju i hist. dalm. 1. Split 1934, 129 i 141, da su to Kukljane, 
sačuvan naziv u današnjemu Kukalj; M. Klarić, Obrovac sređovječnih isprava, Vie- 
snik Hrvat. arheol. društva XV, Zagreb 1935, 32 piše, »da su Kokićani morali hiti 
negdje između Karina i Nadina«. Sve samo slobodne tvrdnje. 

1% SCD IV, 106.: »incipiendo a quodam puteo eundo sursum per uiam et terram 
Cacicorum«. Upozoravam, da u latinskim srednjovjekovnim izvorima oznake borea, 
dustrum, traversa (= jugoistok), quirina (= sjeverozapadnjak) redovito označuju 
vjetrove, a ne astronomske strane. Budući, da smjer vjetra uz druge ovisi o smje- 
štaju i geografskim prilikama pojedinih krajeva, gornje oznake se raznovrsno upo- 
trebljavaju. 

2 SCD XIII., 108. 

2 Državni arhiv u Zadru, SZN Theodorus de Prandino b. IV, f. V/4, 96. 

22 1. m. Nicolaus qu. Benedicti b. 1, f. 1/16. 

nekadanjeg jednog mjesta Jošana. Na pitanje, da li je seoska zajednica 
Šubića bila u Velikim ili Malim Jošanima, odgovara zadarska isprava 
od 17. III. 1340.25 Po toj ispravi granice Šubićevih Jošana bile su: na 
sjeveru dio Jošana, koji je pripadao Virevićima i zadarskim  Zaduli- 
nima; sa zapada bila je Gorica, dijelom Raštani (Crescane) i Bubnjani; 
sa južne pak strane bili su Lišani i dijelom Bubnjani; na istočnoj gra- 
nici bili su pak Uštipak, dio Kokičana (Cochichina) i dio Nadina. 
Gorica je pak po ispravi od 18. IV. 1455. bila na_ zapadu od Velikih 
Jošana, a po ispravi od 18. XII. 1431. istočno od Malih Jočana bila su 
naselja Nadinska, a južno su se nalazili Lišani; po ispravi od 17. III. 
1340. zapadno od Šubićevih Jošana bila je Gorica, istočno dio Nadina, 
a južno Lišani. Po tome seoska se zajednica Šubićevih Jošana, dok je 
postojala, prostirala na tlu poznijih Velikih i Malih Jošana. Podjela 
na Velike i Male Jošane dogodila se svakako između 1340. i 1430. za 
velikih društvenih i gospodarskih potresa u burnim danima vladanja 
Ludovika (1342-1382) ili najkasnije za Žigmunda (1387-1437). Od 
navedenih mjesta, koja su graničila sa Šubićevim Jošanima, po ispravi 
od 14. III. 1340. postoje i danas mjesta Jošani, nekadanji Jelšani, 
Gorica, Raštani, Bubnjani, Lišani i Nadin, te je položaj Šubićevih Jo- 
šana, te prvotne seoske zajednice i Bribirskih Šubića potpuno određen. 
S time se poklapa i smještaj Kamenjana, koji se spominju i u doba 
narodne dinastije, kao posjed Gusića.“ Za položaj Kamenjana dao je 
podatke S. Antoljak.25 Po ispravi od 21. XII. 1448.2 granice Kame- 
njana bile su: na istoku »villa Radobudichi«; na jugu »villa Usehipach«, 
koja je po ispravi od 17. III. 1340. istočno od Jošana; na zapadu dijelom 
»villa Jelsane«, a dijelom »Lemesseuohrastic« i dijelom »villa Tercici«, 
koji su se po ispravi od 18. IV. 1455. nalazili na sjevernoj strani Velikih 
Jošana. Na sjevernoj pak strani »villa Podbarjane«. Po svemu Kame- 
njani su graničili s Velikim Jošanina, i to ovima na sjevernoj strani. A 
budući da su na istočnoj strani Šubićevih Jošana bili i Kokičani, koji 
su u pitanju pri obradi Lapčana, približno je po Jošanima i Kamenja- 
nima određen i smještaj Kokičana. Oni su se nalazili sjeveroistočno od 
današnjeg puta iz Zemunika u Lišane, a na jugozapadnoj strani Na- 
dinskog blata. Uz povijesno svjedočanstvo, koje sam prije naveo, da su 
na sjevernoj strani Kokičana bile zemlje seoskih zajednica Kačića i 
Lapčana,*7 i to dokazuje, da su tu bila i njihova glavna sijela, pa je 
određen bar približno i položaj Lapca, sijela Lapčana. Seoska zajednica 
Lapčana sa njihovim prastarim rodovskim centrom — crkvom i gro- 
bljem u Lapcu, nalazila se na sjeverozapadnoj strani današnjeg Na- 


28. SCD X, 531. 

24 Rački, Documenta, Zagreb 1877, 163 i 172. 

*5 Stjepan Antoljak, Zadarski katastik 15. st., Starine 42, Zagreb 1950, 407 
bilj. 116. 

*%& Državni arhiv u Zadru, SZN Simon Damiani b. II, f. 111/6. 

27 Up. bilj. 17. 

dinskog blata.23 Time je u skladu podatak isprave od 29. II. 1240.,% 
da je Stanče Lapčanin posjedovao osim zemalja (terras) u Kokičanima, 
također i neke oranice više tih zemalja pod Nadinom (quibusdam pastinie 
supra dictas terras — positis sub castro Nadino), t. j. u Lapcu. Po svemu 
se Lapac mora postaviti između Kokičana, Kamenjana i područja, koje 
je pripadalo gradu Nadinu. 


Utvrdivši tako ne samo povijesno postojanje, nego i položaj Lapca 
na Primorju u XII. st., može se prijeći i na _ same Lapčane. Prvo je 
pitanje njihov društveni položaj i drušiveno uređenje. U ispravi od 
veljače 1182. pozivlje se Stanče Lapčanin na činjenicu, da je njegov 
posjed u Kokičanima posjedovao njegov otac Petar pa i djed Pribac.3% 
Budući da je u ispravi iz god. 1166. Stanče već bio svjedok, svakako 
je on rođen prije 1150. i njegov djed Pribac seže u drugu polovinu 
XI. st. To je dokaz, da su Lapčani postojali i u XI. stoljeću, t. j. i za 
narodne dinastije, kao i da su neki od njih već tada živjeli u kućnim 
zajednicama. 

Uz Stanča je god. 1166. svjedok i Berinja, sin Crnote, također Lap- 
čanin. Po ispravi od 24. XII. 1188. svjedok je Bratac Lapčanin,! a 
po ispravi od 5. VII. 1194., uz druge svjedoke pripadnike raznih 
hrvatskih rodova (nationes),** također su i Bogdan Našivišin, Vučin 
Dragošev (Uilcin Dragosi) i Ljuboš »nationem  Lapciani«.33 Dodavši, 
da je u ispravi iz god. 1183. spomenuta »parentela nostra in Lapce«, a u 
ovoj drugoj »natio«, svakako je po ta dva naziva, bilo da to dvoje 
označuju isto, bilo da je natio šire nego parentela, postojala u XII. st. 
neka vrsta rodovsko-plemenske, one seoske zajednice Lapčana. Ta zajed- 
nica već je bila podijeljena na manje zajednice, kućne i porodične. 
Na kojoj su pak društvenoj osnovi živjeli, pokazat ću u daljemu 
raspravljanju. 

Toliko puta spomenuti Stanče Lapčanin ne hoteći da živi sam na 
svom domu u Kokičanima (solus tamquam passer_ manens in domo), 
usvaja svog bližeg rođaka (meum fratrem et consaguineum) Predihu, 
da taj postane pravi heres — dominus cjelokupne Stančeve imovine u 
Kokičanima, a i drugdje, kao i svega onoga, što je Stanče imao zajed- 


** Doduše neodređeno ali istini blizu piše Bianchi nu. d. 4 13: »La villa Lapćane 
era situata non lungi da Zemonise presso Kamenjane.« 

29 SCD IV, 106. 

% SCD II, 180. 

81 I. d. 233. 

3? 1. d. 267 i 268. 

# Tu se još spominju: »de Chruatia ... Boieius iupanus et Ugrinez Gusiki natione, 
Vratco et Unereiz Chleuliani nationem (!), Bogdanus Nasciuisce, Uilxin Dragosi et 
Luboscius nationem (!) Lapciani, Dragos Tolleni Camenianin, Mirescia_ Ramlianin, 
Cozan Poletcig, Bratcomir Dlamocianin ...« 

ničkog u seoskoj zajednici Lapčana u Lapcu, radilo se o crkvi ili dru- 
gomu.** Stanče taj svoj pravni čin posvjedočava i ispravom izdanom u 
Zadru svibnja 1183.5 

Ta je isprava vrlo važna, a da li je nju tko u našoj historiografiji već 
upolrebio, ne znam. U njoj se u prvom redu razlikuju dvije vrste 
imovnih dobara. Jedno su »bona paterna et materna«, koja su pripadala 
kući ili kućnoj zajednici (in domo), a druga su zajednička čitavoj 
seoskoj zajednici Lapčana (quod ubićumque aliquid comune est de pa- 
rentela Lapcanorum tam de ecelesiis quam etiam de aliis possessioni- 
bus). Tu je jasno istaknuta razlika između imovine, koja pripada kućnoj 
zajednici, t. j. zajednici, koju sačinjavaju roditelji i djeca, od imovine 
zajedničke široj zajednici, seoskoj zajednici Lapčana. 


K tome ista ta isprava pruža vrlo dragocjeni podatak za tadašnje, a 
time i za prethodno imovno pravo, koje je u Hrvatskoj vrijedilo. 
Tadašnje hrvatsko imovno pravo bilo je još u granicama kolektivnog 
prava seoskih zajednica, ostataka nekadanjih prvotnih rodovskih za- 
jednica. Individualnog posjeda bilo je, ali nije bilo individualnog vla- 
sništva. Postojalo je kolektivno imovno pravo vlasništva, koje je pri- 
padalo svim članovima pojedine seoske zajednice, na t. zv. općinu, a 
virtualno kolektivno na plemenštine ili oranice unutar iste. Po tom 
pravu, svi članovi jedne kućne ili porodične zajednice imali su jednako 
i zajedničko pravo posjeda sviju sredstava proizvodnje i upotrebe plo- 
dova rada unutar svake pojedine takve zajednice, Seoska zajednica u 
našim izvorima dolazi najčešće pod nazivom selo, pa vas (ves), a i 
pleme. Članovi svih kućnih i porodičnih zajednica, koje su nastale 
diobom i ostale unutar jedne seoske zajednice, imali su stvarno kolek- 
tivno pravo vlasništva nad svim onim, što nije bilo podijeljeno, što je 
od starine uvijek bilo i ostalo zajedničko (šume, pašnjaci, putovi, vode, 
groblje, crkva i dr.), t. j. nad općinom, Svi članovi te šire seoske 
zajednice imali su virtualno kolektivno pravo i na imovinu, osobito 
»plemenštine« kućnih i porodičnih zajednica. Po tomu kolektivnomu 
pravu ne samo pojedini član, nego ni pojedina kućna ili porodična 
zajednica nije mogla prodajom, darom, zalogom, zamjenom i sl., ništa 
od svog posjeda otuđiti bez prethodne dozvole zajedničke šire zajednice 
i nadležne sudbene vlasti, naravno uz pravo prvokupa. prekupa, otkupa 
i sl. Zbog kolektivnog prava svojine unutar zajednice nije mogla po- 
stojati, a za to redovito uzevši nije ni postojala mogućnost oporuke. 
Smrt člana nije zbog kolektivnog prava ni u čemu remetila pravo vla- 
sništva ili posjeda preživjelih članova. U slučaju izumrća jedne ili druge 
kućne ili porodične zajednice njena je cjelokupna imovina nužno pre- 
lazila na njoj po diobi najbližu ili najbliže postojeće kućne i porodične 
zajednice. Kod toga treba istaknuti, da po hrvatskomu imovnom pravu, 
kojemu je još uvijek bio osnov kolektiv, u slučaju izumrća jedne uže 
zajednice u pitanju nasljedstva nije odlučivala samo krvna, nego uglav- 


%4 1, d. 187. 
%5 F. d. 186-187. 

nom diobena veza preminulog i njegovih nužnih nasljednika. Zato riječ 
haeres latinskih srednjovjekovnih isprava, koje se odnose na Hrvate, 
ne označuje krvnog nužnog imovnog nasljednika, nego u prvom redu 
već postojećega pravoga vlasnika ili posjednika imanja unutar jedne 
uže društvene zajednice. 


U Stančevoj ispravi od svibnja 1183., kojom on usvaja Predihu, stoji: 
»quod ubicumque aliquid comune est de parantela Lapcanorum, tam de 
ecclesiis quam etiam de aliis possessionibus ...« sve su to ozuake seoske 
zajednice. Čin Stančev, kojim on usvaja svog rođaka Predihu, nema 
ništa zajedničko sa poznorimskom ili srednjovjekovnom adopcijom, bila 
ta fraternalis ili filialis. Jednako nema ništa zajedničko ni sa adopcijom 
ugarskoga prava. Naime po ovom posljednjem pravu adopcija je bila, 
kad bi neki plemić uz preihodnu dozvolu vladara pobratio ili posinio 
neplemića.?$ ' 

Kod Slavena i drugih Indoevropljana kult preminulih pređa bio je 
vezan za kućno ognjište. Zato se utrnuće kućnog ognjišta smatralo 
najvećim zlom. Zbog toga već se u pradavnim vremenima nastojalo 
spriječiti rasparčavanje imovine, a tim i prestanak jednog domaćinstva, 
među kojima je kao najmanje dolazilo u obzir ono kućne zajednice. Po 
hrvatskom pak imovnom pravu bilo je zabranjeno svako otudđivanje i 
slobodno raspolaganje naslijeđenom imovinom bilo inter vivos bilo 
mortis causa.?" Dopušteno je bilo jedino i samo u slučaju dokazane 
nužde, ali uz pristanak bližnjih i dozvolu nadležne sudbene vlasti 
Stančev slučaj usvajanja rođaka Predihe jasan je dokaz, da je u tada- 
šnjem hrvatskom imovnom pravu postojalo također zakonito sredstvo 
slobodnog raspolaganja, kojim se moglo spriječiti uništenje kućne zajed« 
nice i utrnuće kućnoga ognjišta. Stanče, ostavši sam u domu, za života 
usvaja rođaka Predihu, čini ga članom svoje kućne zajednice, haeresom. 
Time se Stančevo kućno ognjište ne će uirnuti. Taj Stančev čin došao 
je do nas u notarijalnom spisu, učinjenomu u Zadru, a ne na _hrvat- 
skom tlu. Zato nije čudo, da to notarsko pismo ne sadržava sve formal- 
nosti, uz koje se taj čin usvojenja obavljao, a koje su svakako postojale. 
To je jednostavno posvjedočenje o učinjenomu. Ali, budući da je takvo 
usvojenje bilo čin suprotan kolektivizmu imovnog prava hrvatske seoske 
zajednice, ono se na hrvatskom tlu kao i svako otuđenje sigurno obavljalo 
uz razne formalnosti, koje su po izvorima bile vezane za slučaj prodaje, 
zaloga ili bilo kojeg drugog načina otuđivanja naslijeđene imovine. 


U toku radnje navest ću još nekoliko slučajeva običaja usvajanja kod 
Lapčana ili u vezi s Lapčanima. A da je to bila opća, naravno izuzetna 
norma unutar kolektivizma hrvatskog imovnoga prava, dodat ću zasada 


35. A. Timon, Ungarische Verfassungs- und Rechisgeschichte, Berlin 1904, 530. 
37 Barada, Hrvatski vlasteoski feudalizam, n. d. 36 sl. 


* Upotrebljavam današnji naziv usvojenje, jer posebnoga ne znam. Posinjenje 
ni pobraćenje ne dolaze u obzir. Možda bi moglo stati pribratiti, pribraćenje, jer se 
spominje u sličnom značenju u hrvatskim izvorima. Up. V. Mažuranić, Pravnopo- 
vjesni rječnik, str. 1114, 83, 86, 192, 567, 574, 767. 

i slučaj izvan kruga Lapčana, iz drugoga kraja Hrvatske. Dne 12. IX. 
1366.% Vlatko, sin Ratka Matijevića iz Vrlike, »de genere Ciprianorum 
de Cleuna« (Livno), izjavljuje pred splitskim kaptolom, kako je njegov 
otac Ratko usvojio »nobilem et egregium militem, dominum Georgium 
Ratchovich, de domo Michaelis ortum ex eodem genere Ciprianorum, 
eius consanguineum.« Ratko je ostavši u Livnu sam na polovici imanja 
svoje kućne zajednice, jer je njegov sin Vlatko bio drugu polovicu odijelio 
i time napustio kućnu zajednicu, usvojio kraljevskog viteza Jurja Ratko- 
vića, svog rođaka, učinivši ga haeresom svoje kućne zajednice. 


Naravno, ovdje se nameću razna pitanja, na koja ću u toku ove 
radnje odgovoriti. Ali po svemu, što sam već iznio o usvojenju, jasno je, 
da i to usvojenje, koje je kod Hrvata postojalo, potječe iz vremena po- 
četaka raspadanja prastarog rodovskog uređenja. To usvojenje slično 
je prastaroj rimskoj arogaciji. Ta se sastojala u tome, da je onaj, koji 
nije imao rođene svoje djece, mogao usvojiti tuđe dijete, čime bi ono 
postalo njegov haeres; to se pak činilo na narodnoj skupštini zvanoj 
»comitia calata«, koju je dvaput godišnje držao i vodio pontifex. To 
posljednje pokazuje na sakralne motive postanka arogacije.“ Sličan 
slučaj postojao je i u starom germanskom pravu. Kod Franaka ona do- 
lazi pod imenom »adfatimi«, što Lex _Ripuaria (Tit. 50) tumači sa 
»adoptio in haereditatem«, a činila se za života“! Kod Langobarda po 
ediktu Rotharija (c. 170) onaj, koji u kućnoj zajednici nije imao na- 
sljednika, mogao je po pravnom činu učinjenom na skupštini, zvanoj 
thinx ili gatrethinx, nekoga usvojiti i time ga učiniti haeresom.#? 


Zbog toga ističem usvojenje Predihe od Stanča Lapčanina, jer je 
važno svjedočanstvo ne samo kao oznaka našega društveno-ekonomskog 
razvoja, nego također i za povijest našega, a i općega prava. 


Rodovsko-plemenska ili seoska zajednica Lapčana postoji i u XIII. 
stoljeću. To svjedoče mnoge isprave, od kojih ću zasada navesti samo 
jednu, jer sadržava slučaj usvojenja, a na druge ću se osvrnuti u toku 
rasprave. U Zadru 2. III, 1201.% Prediha »natione Lapcianus«, skupa sa 
svojim sinom Dragomirom preselivši se u Zadar, usvaja Jurislava, sina 
Stjepanova (Steppe), davši mu sve ono, što je Predihi u Kokičanima (in 
Quoguikina) bio za života usvojenjem dao, sada već pokojni, Stanče. 
Prediha čini Jurislava za uvijek svojim i svoga sina zamjenikom i čuvarom 
svoje kuće, dotično ognjišta prije Stančeva, sad pak svoga. I taj slučaj 
najočitije govori, koliko se u Hrvatskoj iz sakralnih prastarih motiva 
držalo do kućnoga ognjišta, kao i da je usvojenje bilo često u upotrebi. 


% Š. Ljubić, Listine V, Zagreb 1878, 336. 

%% Eisner-Horvat, Rimsko pravo, Zagreb 1948, 22, 177, 179 'sl.; I. Milić, Oko po- 
stanka oporuke, Rad JAZiU 283, Zagreb 1951, 6, 8, 10, 12, 19. 21, 36, 37, 45. 

4 1 Milić. n. d. 45 i Grundriss der germ. Philologie, izd. H. Paul NI, Strassburg 
1900, 156, 157 i 159. : 

42 M. Horvat, Oporuka splitskog priora Petra, Rad 283, Zagreb 1951, 145. 


48 SCD III, 2-3. »te enim in in dominum adoptaui teque meum et mei filii pro- 
uisorem et mee domus custodem esse in sempiternum constitui«. 

Za Lapčane dosad navedeno dokazuje: 

od XI. stoljeća dalje, a svakako i prije, postojalo je na primorju u 
zadarskoj okolici mjesto imenom Lapac, kao i seoska zajednica, pleme, 
rod, ili bratstvo u njemu Lapčani, po tom njihovu mjestu zvani: 

u tom Lapcu bila je prvotna seoska zajednica djedina ili prabaština 
Lapčana; ' 

po toj seoskoj zajednici treba određivati društveni položaj Lapčana 
bilo unutar drugih hrvatskih rodova ili plemena, bilo između hrvatskog 
plemstva od XII. stoljeća unaprijed; 


Lapčani su društveno slobodni, plemeniti; 
a budući da su takvi po njihovoj seoskoj zajednici, oni su pripadnici 
rodovskoga, a ne vladarsko-vlasteoskoga plemstva. 


H. LAPČANI U KARINU 


L 


Osim Lapčana u Lapcu živjeli su i njihovi srodnici u Karinu od druge 
polovice XI. stoljeća dalje, po tom mjestu stanovanja zvani Karinjani. 
Da su Karinjani došli iz Lapca, a ne Lapčani iz Karina, povijesno je tako 
zajamčeno, da niiko u to nije nikada posumnjao, a kamo li protivno 
ustvrdio. Pitanje je samo, kad _i kako su oni došli iz Lapca u Karin? 

Po ispravi od 28. XI. 1360.! Voniha »de genere Lapuch« (Lapac), 
oženivši se Klaudom, kćerju kralja Zvonimira, dobio je od tasta na dar 
Karin (terra Karin .., perpetuo data extitisset et collata). Da se tu ne radi 
o privatnom poklonu, dotično o kćerkinu mirazu, nego o darovanju kra- 
ljevskoga posjeda, dakle o lenu ili feudu, jasno izlazi iz onoga »collata«, 
a da i ne ističem, kako je po tadašnjem hrvaiskom pravu zemljišni miraz 
bio isključen. Budući da je Voniha umro »absque heređdum solacio«, Karin 
je, tvrdi se u toj ispravi, prešao na Vonihine rođake, tako da je Karin 
eto još god. 1360. u njihovoj vlasti (nobilium generatione de eadem). Po 
tomu je Voniha iz Lapca dobio ime od Zvonimira Karin; nestankom iz- 
ravnih Vonihinih potomaka Karin je poslije prešao na Vonihine rođake 
iz Lapca. 

Autentičnost ove isprave, a o kojoj ću poslije još govoriti, izvan svake 
je sumnje. Ali, budući da je gornje njeno svjedočanstvo mlađe oko 300 
godina od samog događaja, svakako treba nastojati za činjenice u toj 
ispravi navedene naći razjašnjenja i povijesnih potvrda, 

Na kraju godine 1178. ninski biskup Matija piše splitskomu nadbiskupu 
Rajneru moleći ga, da mu pomogne u parnici, koju je protiv njega podigla 
neka žena pred rimskim papinskim dvorom, kako to stoji u izvorniku: 
»... de quodam nostro negotio, uidelicet de una muliere de Clino, que de 


i SCD XIII, 69-T1. 

nobis ad curiam domini pape cum fallaciis fecit querimoniam de decima 
nostra, quam nosiri antecessores semper manutenerunt, quod apostolicus 
fecit ei priuilegium, quod de cetero nec de decima nec de clere illius 
ciuitatis potestatem haberemus«.* Radi se dakle o tužbi bezimene žene iz 
mjesta »Clino«, u kojoj se ona pozivlje na papinski privilegij (apostolicus 
fecit ei priuilegium), po kojemu ninski biskup nije imao prava pobiranja 
desetine niti postavljanja svećenika u njenu »gradu« (illius ciuitatis), 
t. j. u gradu »de Clino«. 


U toj ispravi iz godine 1178., koja je sačuvana u izvorniku, u prvomu 
redu radi se o »civitas«, i to »de Clino«, koja je bila u ninskoj biskupiji 
u Hrvatskoj i u vlasti neke žene. Budući da u ono doba nije u Hrvatskoj 
postojala ni jedna »civitas« uopće, t. j. grad u urbanističkom smislu, 
pogotovu ne neki »Clinum«, naziv »civitas« tu ne stoji u svomu pravomu 
užemu značenju. Ali naša riječ »grad« označuje latinsko »civitas« i »ca- 
strum«, prva pak znači grad u urbanističkom smislu, a druga samo kao 
posebno utvrđeno mjesto ili utvrdu; pisac je isprave naš naziv grad = 


utvrda preveo sa civitas mjesto sa castrum. Gradova utvrda =“ castrum 
bilo je u ono vrijeme u Hrvatskoj više, ali nijedan se nije zvao »Clinum«. 
Međutim bi se taj tako napisani topikon jezično-grafički mogao dovesti 
u vezu sa nekoliko tadašnjih mjesta u Hrvatskoj. U prvom redu sa 
Kninom, lat. Tninum, Tininium, Tnin, Tenenum, Tneum i sl. Zatim sa 


2 SCD II, 140-141. Smičiklas po splitskom nadbiskupu Rajneriju to nedatirano pismo 
postavlja između 1175. i 1180., dok ono potječe s kraja 1178. Po pismu pape Aleksan- 
dra HI. od 22. VIII. 1177.-i. d. 147— on je poslao u naše strane svog legata Rajmunda 
de Capella. Ovaj je sazvao sinod u Split za 1. IX., ali se Zadrani ne odazvaše. Kad se 
to moglo dogoditi? Sudeći da je papa uputio (dirigimus) Rajmunda istom 22. VIII. 
1177., a on sazvao sinod u Split za 1. IX., kako to svjedoče dvije nedatirane isprave — 
i. d. 148 i 149. — svakako otpada mogućnost saziva za 1. IX. 1177. nego za taj dan 
god. 1178. ima više razloga. Rajmund se nije uputio iz Rima hez papina pisma i zato je 
on napustio Rim poslije 22. VIII. 1177. pa, i bez drugoga zbog prilika i sredstava 
putovanja onoga vremena, on nije mogao stići u Split za 8 do 10 dana putovanja. 
K tomu, prije nego je legat Rajmund sazvao sinod na određeni dan, on je morao 
prije obići bar crkvene poglavare, saopćiti im predmete rada sinoda, čuti njihova 
mišljenja i prijedloge. Da to učini, trebalo je dulje vremena. Zato svakako sinod nije 
bio zakazan za 1. [X. 1177. nego za taj dan god. 1178. Zbog toga su i dvije prije 
navedene, ali nedatirane isprave, pisane kolovoza 1178. Postoji i četvrta nedatirana 
isprava — i. d. 163 — pismo, kojim je nadbiskup Rajnerij, apostolice sedis legatus, 
pozvao svoje sufragane, da dođu k njemu u Split najkasnije »usque ad octavas proxime 
epiphaie«, t. j. do 13. I. radi dogovora o zajedničkom putovanju u Rim na IIL la- 
teranski koncil, koji je bio sazvan za ožujak 1179. Zato taj nedatirani poziv nadbiskupa 
Rajnerija vremenski svakako pripada studenomu ili prosincu god. 1178. Budući da 
je po tomu pozivu nadbiskup Rajnerij papinski legat, izlazi, da je Rajmund prije tog 
Rajnerijeva poziva bio napustio naše krajeve, vjerojatno svršetkom rujna, jer mu 
nije uspio saziv sinoda za 1. IX, 1178. Sada se može datirati i nedatirano pismo 
ninskoga biskupa Mateja, koje je ovdje u pitanju. U njemu se biskup Matej obraća 
nadbiskupu Rajneriju, apostolice sedis legato, koji je to bio poslije odlaska Rajmunda, 
da posreduje kod pape u poslu tužbe one žene; k tomu on javlja Rajneriju, kako je 
»legatus domini pape«, a to je po svemu mogao biti samo Rajmund, poslije neuspjeha 
kod zadarskoga nadbiskupa jako ozlovoljen napustio naše krajeve (mala uoluntate 
recessit a Jadrensi archiepiscopo). Zato i pismo ninskoga biskupa Mateja nadbiskupu 
Rajneriju svakako pripada svršetku god. 1178. i u vezi je sa Rajnerijevim putovanjem 
na koncil u Rim. 

Tinjem, lat. Tinum, Tin, Tenum, i sl. Konačno sa Karinom, lat. Corinium, 
Corinum, Crinum i sl. Clinum mogao bi stajati mjesto Tninum, jer je u 
gotici c i t vrlo teško, često uopće nemoguće razlikovati, A i danas Spli- 
ćani Knin zovu Klin. Ali Knin nikako ne dolazi u obzir. Prvo, jer nije 
pripadao ninskoj biskupiji; bio je castrum, ali tada i dugo poslije uvijek 
kraljevski castrum, i u njemu kao takvomu nije mogla ni da zapovijeda, 
a kamo li da ga posjeduje žena; kraljevskomu castrumu na čelu bio je 
uvijek do XII. ili XIII. st. kraljevski župan, a poslije knez-comes. Otpada 
i Tinj. Jedno, što nikada nije bio castrum, nego obično naselje i brdo, 
pod kojim se to naselje nalazilo jugozapadno od Nadinskog blata;* drugo, 
što ni Tinj nije bio u ninskoj, nego u skradinskoj biskupiji.“ Tako pre- 
ostaje samo Karin. U zadarskim ispravama iz godine 1239. i 1240., kao i 
u mnogim drugima, nalazi se »de Crino« = iz Krina.5 U klasičnoj, vul- 
garnoj, a pogotovu sredovječnoj latinštini u riječima često [ stoji mjesto 
r,6 tako da »de Clino« može biti da je napisano mjesto »de Crino«, iz 
Karina. Car Konstantin Porfirogenet (1 959) navodi Karin između devet 
starohrvatskih naseljenih gradova-utvrda kao TO(KGGTPOV)KOpL E castrum 
Corinium;7 usto bio je u ninskoj biskupiji. Zato se u navedenom pismu 
ninskoga biskupa Matije radi o Karinu, a bila mu je gospodar »neka 
žena«. Ona je po tom pismu u Karinu uživala posebna prava i povlastice. 
U prvome redu ekonomski imunitet, po kojemu nije bila dužna davati 
nadležnomu biskupu Nina desetinu ni što drugo; ninski biskup, nije 
imao kolacionu vlast klera u Karinu.5 Sve to pak govori, da ta nažalost 
bezimena žena i usto po toj ispravi neodređena nije bila običnoga, nego 
višega društvenoga položaja. Ta u parbi s njom sam ninski biskup bio je 
prisiljen tražiti posredovanje i zagovor splitskog nadbiskupa i metro- 
polite, poznatog Rajnerija. A koja je to bila žena? 


Po već spomenutoj ispravi od 28. XI. 1360. Zvonimir je »cuidam nobili 
de genere Lapuch, Vunycha nomine« darovao Karin. To se pak dogodilo 
nekako oko 1080. Godine 1178., dakle 100 godina poslije toga, vlasnica 


5 Up. SCD II, 99 »sub monte Tini«, za isti lokalitet up. i. d. 100, 132, 135i t.d. 

* Po ispravi od 21. III. 1207. — SCD III, 63 — Bubnjani su, a po ispravi od 15. VI. 
1352. — SCD XII, 101 — Bubnjani i Gorica u skrađinskoj su biskupiji; a budući da su 
ta dva mjesta sjeverozapadno od Tinja, po tom položaju svakako je bio i Tinj u skra- 
dinskoj biskupiji. 

5 Za naziv de Crino up. isprave od 18. VI. 1239. i 29. If. 1240. — SCD IV, 82 i 106. 

5 Barada, Trogirski spomenici 1, Zagreb 1948, 324 sclineum mjesto scrineum, 429, 
130, 452 plebenda mjesto prebenda; 186, 203, 277, 287, 292 prebanus mjesto plebanus 
it. d. 

7 Rački, Doc. n. d. 400. 

* Stavka pisma biskupa Mateja, kojom ona žena tvrdi, da on nema »de clero illius 
ciuitatis potestatem«, a Karin je bio svakako u ninskoj biskupiji, može da stoji 
samo u smislu prava postavljanja svećenika (potestas ili ius collationis), a nikako 
upravljanja (iurisdictionis). ; 

? Tu godinu uzimljem po prilici, jer Zvonimir vlada od god. 1075. do proljeća 1089. 

je Karina neka bezimena žena. Budući da isprava iz 1360. i druga iz 1178. 
govore o Karinu, po sebi se nameće mogućnost njihova međusobnoga 
povezivanja. Po prvoj ispravi, jer je Voniha umro bez baštinika (demum 
eodem Vonycha absque heredum solatio ab hac luce decesse), Karin je 
morao prijeći na kralja, kako se to u istoj ispravi i ističe. Nasuprot tomu 
Karinjani tvrde, da su oni Vonihini »veri heredes et successores« kao i 
»posteritates«, pa da oni kao takvi posjeduju Karin sve do vremena ie 
parnice, podignute protiv njih zbog Karina, što je bilo god. 1360. Sud 
im je njihove tvrdnje uvažio, tako da je 28. XI. 1360. parnica svršila 
njima u korist. Osnovna je tu činjenica, koju ističem: budući da Voniha 
nije imao neposrednih svojih baštinika, Karin je prešao na određene 
njegove rođake iz Lapca. Po ispravi pak iz godine 1178. te godine bila 
je vlasnica Karina neka žena. 

Ta žena ni na koji način nije bila Vonihina žena, Zvonimirova kći 
Klauda, jer bi joj bilo preko 110 godina. Po hrvatskom imovnom pravu 
imovina je kućne ili porodične zajednice pripadala jednako i zajednički 
svim živim članovima svake pojedine od njih, jednako muškim i ženskim 
članovima, posljednjima samo dok su ostajali u zajednici, dakle do udaje 
ili smrti. Muškarac, koji bi se odijelio od zajednice ili bi je napustio, a 
ženska udajom, gubili su svako pravo na imovinu dotadanje njihove 
zajednice, dok je postojala. Budući da je god. 1178. vlasnica Karina žena, 
a ta nije Klauda, ali je svakako Vonihina nasljednica, on je imao djece. 
A kako je teško vjerovati, što u pitanju na stvari ništa ne mijenja, da bi 
ta žena bila Vonihina kći, jer bi i njoj bilo najmanje 80 ili 100 godina, 
mora se pretpostaviti, da je Voniha imao sina, pa je ona žena Vonihina 
unuka ili nešto takvo, svakako Vonihin izravni baštinik. Zato, bilo da 
je žena isprave iz 1172. Vonihina kći, unuka, nevjesta ili nešto takvo, 
činjenica je, da te godine posjeduje Karin zadnji, i to ženski potomak 
Vonihin, i time da neposrednih muških njegovih potomaka tada nije više 
bilo. To je polazna i osnovna tačka u daljemu društveno-povijesnom raz- 
voju Karina; na to se odnosi ono iz isprave od 1360., da je Voniha umro 
»absgue heredum solatio«. Po tom izričaju u Vonihinoj kućnoj zajednici 
izumrli su Vonihini neposredni potomci. Usprkos tomu, kako, jamči 
isprava iz god.1360., ta se zajednica nije utrnula, postojala je ona i dalje. 


Osim toga slučaja »de una muliere de Crine«, za Karin ne znam da bi 
postojalo koje drugo povijesno svjedočanstvo iz XII. st. Ali ih postoji više 
iz XIII. st., po kojima se može zaključivati i o činjenicama iz XIL. st. 
U zadarskoj ispravi od 8. V. 1238.,/% koja govori o Lapčanima, spominju 
se »iuppanus Georgius de Lapcano de Crino«, njegov brat »iuppanus Mar- 
tinus«, pokojni njihov otac »iuppanus Jacobus«, stričevi Grgur, Nikola i 
Voniha (Vgnica) i rođaci (consanguinei) Berislav i Radoslav. Dok je u 
ovoj ispravi Martin označen kao župan, ali bez druge oznake, on je u 
drugoj zadarskoj ispravi od 18. VI. 1239. »iuppanus Martinus de Crino« 
i »de parentela« Lapčana.!! 


10 S€CD IV, 59-60. 
HT d. 81-83. 

Budući da nijedan Lapčanin nema nikada naslov župana po Lapca, 
a braća ga Juraj i Martin imaju, i to uz rodovsku oznaku po Lapcu (de 
Lapcano) imaju i oznaku »de Crino«, izlazi, da oni nose naslov župana 
po Karinu, a nikako po Lapcu. Ktomu, budući da je njihov već pokojni 
-otac Jakov imao naslov župana, a njegova braća Grgur, Nikola i Voniha 
nisu ga imala, iako u toj ispravi nije označeno, po čemu je Jakov župan, 
i on je po županskom naslovu njegovih sinova »de Crino« svakako bio 
župan po Karinu.!? 


Kad je Zvonimir mogao darovati i darovao Vonihi utvrdu Karin, koja je 
davno prije, pa i tada bila naseljena, Karin je bio dotada vladarska 
upravna i gospodarska zajednica, kojom je upravljao vladarev službenik, 
župan.!3 Prijelazom Karina kao lena na Vonihu Lapčanina, prestala je 
po sebi svaka vlast vladarskoga župana, koji je dotad upravljao u Karinu 
i njegovu području. Kako su sve prerogative sa vladarskoga župana prešle 
na obdarenika, vlastelina-feudalca, morao je prijeći i sam naslov župana. 
S razlikom, što, dok je prvotni župan sve vršio u ime, mjesto i za vladara, 
taj novi župan, vlastelin-feudalac sve čini po sebi i za sebe. Redovito mu 
pripada ekonomski i sudbeni imunitet; po prvomu oprošten je svih daća 
i poreza, a po drugomu on sudi podložnicima. Važna je to oznaka općega 
lenskoga sistema, pa i hrvatskoga vlasteoskoga feudalizma. Po tomu se 
u prvom redu vidi, da je i naš vlasteoski feudalizam, kao inače lenski 
feudalizam posvuda, nastao darovanjima vladarskih posjeda ili prava sa 
strane vladara; da su naša vlastela-feudalci početno nosili naslov župana, 
koji je odgovarao naslovu feudalnoga comesa; konačno da je kod nas 
istom u XIII. stoljeću naziv knez za lat. comes potisnuo naziv župana. 
Svakako su Jakov i njegova dva sina Juraj i Martin župani Karina, a tad 
i njegovi lensko-feudalni vlasnici, vlastela. To je nekoć bio i Voniha, 
član iste njihove lapačke seoske zajednice. 


Po ispravi iz god. 1238. župan je Jakov živio u vrijeme razorenja 
Zadra od križara 1202.,!* a 1238. on je već mrtav; život župana Jakova 
po tome svakako seže u zadnja desetljeća XII. stoljeća. Time možemo 
Jakova karinskog župana-vlastelina najprije vremenski dovčsti u vezu sa 
onom ženom iz isprave od god. 1178., gospodaricom vlastelinstva karin- 
skoga, a tada postaviti i pretpostavku da je karinsko vlastelinstvo prešlo 
sa one nepoznate žene na Jakova. 


“2 U ispravi od 8. V. 1238. Juraj, Martin i njihov otac imaju naslov župana, a jedino 
Juraj i naslov de Crino; u ispravi od 16. VI. 1239. spominju se sva trojica, ali samo 
Martin sa naslovom župana i de Crino. To je zato, što je glavno lice u prvoj ispravi 
Juraj a u drugoj Martin, a obojica su pak u to doba župani de Crino, t. j. karinska 
vlastela. 

18 Karin je svakako bio u lučkoj županiji i vjerojatno sjedište kraljevskog župana 
do darovanja Vonihi. 

14 Po toj ispravi svjedočio je župan Juraj, kako je njegov otac župan Jakov držao 
u Kokičanima posjed zadarskoga samostana sv. Krševana »post destructionem urbis 


Jadere« — SCD IV, 59. 

O tom prijelazu, koliko se danas zna, ne govori ni jedno neposredno, 
a ni posredno povijesno svjedočanstvo. Ali, budući da činjenica stvarnog 
prijelaza postoji, redovito pak uzevši i bez povijesnog svjedočanstva to 
se moglo dogoditi ili novom kraljevskom darovnicom ili kupnjom ili 
nasljedstvom. 


Po smrti one žene, jer su tada vladali Arpadovići, morao je Karin po 
devolucionom pravu ugarskoga donacionalizma prijeći na kralja, koji ga 
je tada mogao darovati, komu je htio, pa i Jakovu Lapčaninu. Ali da se 
to nije dogodilo, pokazuje već višeput spomenuta parnica iz god. 1360. 
protiv Karinjana za Karin. Osnov traženja protiv Karinjana bio je, da 
su Karinjani po izumrću Vonihinih potomaka nezakonito ušli u posjed 
Karina, jer se, kako se u parnici tvrdi, po devolucionom pravu on morao 
povratiti u ruke kralja, dotično, kako hrvatske isprave kažu, »sjesti« 
na kralja. Da je pak osim Vonihine darovnice postojala koja poznija 
arpadovska darovnica Lapčanima, ne bi Karinjani u toj parnici pobijali 
devoluciono pravo, nego bi se jednostavno pozvali na tu drugu, njihovu 
prethodniku podijeljenu darovnicu. Ali, jer oni to ne čine, te druge 
darovnice nije nikada ni bilo, i ta mogućnost potpuno otpada. 


S obzirom na prijelaz kupnjom ili nasljedstvom moram upozoriti na 
opća načela ondašnjeg hrvatskoga imovnog prava. Sve tadašnje hrvatske 
kućne, porodične i seoske zajednice gospodarski su stajale, kako sam 
već prije naveo, na osnovi kolektivizma. Upravo zbog toga kolektivizma 
redovito uzevši otuđenje imovine nije bilo moguće ni zalogom, ni pro- 
dajom, ni darovanjem, ni bilo kojim drugim načinom. Otuđenja je moglo 
biti, ali samo u izuzetnim slučajevima prijeke potrebe, koju bi prethodno 
rodovski sud istraživši utvrdio i uz određene formalnosti otuđenje do- 
pustio. Pri svakom načinu otuđivanja imovine kolektivno je pravo igralo 
odsudnu ulogu. Po njemu je u prvomu redu conditio sine qua non bio 
službeni pristanak ne samo kućne ili porodične zajednice, kojoj je ta 
imovina pripadala, nego i čitave njihove seoske zajednice. Pri prodaji pak 
i zalogu dolazio je do izražaja rodovski kolektivizam u pravu prvokupa 
(protimesis), otkupa i prekupa. Ta su prava pripadala diobom povezanih 
užih zajednica redom od najbližih do najudaljenijih unutar iste seoske 
zajednice. U slučaju, da uza sve ponude otuđenje nije bilo moguće izvršiti 
unutar seoske zajednice, dopuštenjem suda i seoske zajednice moglo se 
ono izvršiti dapače i u korist stranca. Ali i taj je morao biti član neke 
druge seoske zajednice. 


Kako kolektivizam hrvatskih društvenih zajednica nije dopuštao otu- 
đenje, t. j. slobodno raspolaganje imovinom za života (inter vivos), po- 
gotovu nije to dopuštao ni na smrti (mortis causa), t. j. oporučno. Zato 
u Hrvatskoj redovito uzevši nije bilo testatnoga kao ni intestatnoga na- 
sljedstva. Za oporuku u smislu rimskog prava u Hrvatskoj nije se znalo. 
Uzevši u obzir sva ta načela hrvatskoga imovnog prava, otpada svaka mo- 
gućnost, da je Jakov Lapčanin ili njegov otac dobio Karin privatnim 

darom, kupnjom ili nasljedstvom. A ipak je sud godine 1360. priznao 
Karinjanima zakonitost prijelaza Karina u njihove ruke. Budući da ni na 
jedan način ne dolazi u obzir pritom darovanje sa strane vladara ili 
nekog privatnika, kao ni kupnja ni nasljedstvo, a uza sve to karinsko je 
vlastelinstvo na njih prešlo, moralo je u tadašnjem hrvatskom imovnom 
pravu postojati neko zakonito sredstvo prijelaza imovine jedne kućne 
zajednice, pa bila ta i vlasteoska, na nekoga izvan nje. 


Uza sav kolektivizam unutar kućnih, porodičnih i seoskih zajednica 
postojala je od prastarih vremena mogućnost diobe članova svake po- 
jedine od njih, a time i stvaranje novih zajednica. Zbog kolektivizma 
pri svakoj diobi jedne od tih zajednica krvna veza nije bila osnov, nego 
broj članova one zajednice, koja se dijelila, i to svih muških kao i ženskih, 
koji tu zajednicu nisu prije bili napustili ili se od nje odijelili. Dioba se 
vršila ne po lozama (stirpes) ni po stepenima srodstva (gradus), nego 
isključivo po članovima (per capita). Mogao se odijeliti otac od djece, sin 
od oca i sl. To se događalo ili međusobnim dobrovoljnim dogovorom i pri- 
stankom ili u slučaju spora odlukom rodovskog suda. Pri diobi i svi ženski 
članovi, jednako kćeri kao i dovedene žene, dobivale su svoj dio, koji su 
uživale do udaje ili smrti. 


Osim toga ženska je u slučaju maloljetstva muških članova, ili ako ih 
nije bilo u jednoj kućnoj zajednici, mogla njom upravljati do punoljetstva 
kojeg muškog člana, a ako tih uopće nije bilo, onda do svoje udaje ili 
smrti. Za to ću navesti vremenski pozniju, ali jasnu potvrdu. Kad je po- 
sljednji Nelipić, knez Ivaniš, nemajući sina, nego ženu i dvije kćerke, 
20. 1. 1411.5 zaručio svoju stariju kćerku Katarinu sa knezom Ivanom 
Frankopanom, on ga je tom prigodom i usvojio. Kako i zašto, poslije ću o 
tomu govoriti. Međutim pri istomu činu zaruka i usvojenja knez Ivaniš 
je odredio, da njegova žena Elizabeta »donec vixerit, sit tutrix, admini- 
stratix et legitima gubernatrix, ut mater et domina« čitave baštine Ne- 
lipića. Tako je Elizabeta kao žena bila ne samo skrbnik (tutrix) do puno- 
ljetstva kćerke i zeta, nego je i poslije, dok je god živjela, izuzevši slučaj 


158 Thallćezi-Barab4s, Codex diplom, comitum de Frangepanibus 1, Budapest 1910, 
168. Da su po hrvatskom imovnom pravu u imovini kućnih i porodičnih zajednica 
imali posebni udio i njihovi ženski članovi potvrđuju razni izvori. Tako kad Franjo 
pok. Stjepana iz Zadra tuži neke Draginiće zbog posjeda, uz drugo on tuži »item 
filios et vxorem olim Stephani ... item filios et vxorem condam presbiteri Radoslauui«, 
— SCD IX, 21-24, — a isprava je od 15. I. 1321. Kad sklapa mir 23. VI, 1345. ban Nikola 
Hahold sa Nelipićima, nije sklopljen samo između bana i »nobilem adolescentem co- 
mitem Johannem, filium condam comitis Nelypcii de Tininino«, nego također i »nobi- 
lem dominam Vilizlauam, matrem predicti comitis«; to isto na jednak način čini i 
bosanski ban Stjepan Kotroman istoga dana. — I, d. 207—208. — Po onomu adolescens, 
knezu je Ivanu bilo prošlo 16 godina, kojom se godinom u tadašnjoj Hrvatskoj po- |: 
stajalo punoljetnim. Premda je pri sklapanju gornjih ugovora knez Ivan bio puno- 
ljetan, ipak ni jedan ni drugi ban ne sklapa mir samo sa njime nego i sa njegovom 
majkom. Znači, da je i ona imala udjela u nelipićkoj baštini. Da je knez Ivan tada 
već bio punoljetan, pokazuje i to, što se njegova majka odmah poslije toga povukla 
u Split, prepustivši upravu svega sinu. Da je on bio maloljetan, ona to ne bi bila 
učinila. Svakako i ovaj slučaj pokazuje, da su u hrvatskim zajednicama imale i žene 
svoja posebna imovinska prava. 

udaje, koji je u toj ispravi istaknut, bila ona i upraviteljica (administra- 
trix) svih dobara i nosilac svih vlasteoskih prava i povlastica na imanjima 
Nelipića (legitima gubernatrix). Jasan dokaz prava ženskih članova 
unutar srednjovjekovnih hrvatskih vlasteoskih kućnih zajednica, odlična 
slika i potvrda društvenog položaja one žene u Karinu god. 1173. 


Najteži je bio slučaj, kad je u kućnoj zajednici bio samo jedan muški 
član, a bez potomaka. Pred činjenicom, da se ne utrne, nego sačuva 
kućno ognjište, a s njime kult i pokoj mrtvih pređa, odstupalo je kolek- 
tivno rodovsko pravo i dopuštalo tomu posljednjemu, ali samo muškomu 
članu, da se usvojenjem jednoga rođaka njegovo kućno ognjište ne utrne, 
da njegova kućna zajednica po potomcima toga usvojenoga člana i dalje 
postoji. Stari su Rimljani za takav slučaj imali zakonito sredstvo aroga- 
ciju, Grci eiozoiggic,!6 a Franci afatomiju. Slično zakonito sredstvo 
prijenosa imovine u takvom slučaju, — već sam prije naveo tri pri- 
mjera!" — poznavalo je i starohrvatsko imovno pravo, jer to pravo usvo- 
jenja seže u daleku starinu početnog raspada rodovske zajednice i njena 
prijelaza u seosku. Svakako je taj pravni običaj postojao i kod drugih 
Slavena, a da li je to gdje i utvrđeno, nije mi poznato. 


Uzevši u obzir sva ta navedena načela prastaroga hrvatskoga imovnoga 
prava, prijelaz karinskoga vlastelinstva sa one žene iz isprave od god. 
1178. i posljednjega potomka Vonihe na Jakova Lapčanina, mogao se 
dogoditi samo zakonskim usvojenjem. To pak nije mogla učiniti ta žena, 
a Voniha vremenski po sebi otpada, pa dolazi u obzir svakako zadnji 
Vonihin muški potomak. Da li je to bio otac, brat ili muž one žene, na 
stvari ništa ne mijenja. Da tu nije bilo usvojenja, svakako bi karinsko 
vlastelinstvo ili po devolucionom pravu »sjelo« na kralja ili bi bilo podi- 
jeljeno među Vonihine rođake u Lapcu. Ali ono je pripalo samo jednomu; 
vlastelinstvo pak moglo je pripasti jednomu samo usvojenjem ili novom 
kraljevskom darovnicom. Zato što je posljednje isključeno, kako sam 
prije pokazao, ostaje samo mogućnost usvojenja. To se pak dogodilo 
negdje oko god. 1180. 


Tako se eto već od Vonihe (0. 10830.), a pogotovu sa Jakovom, oko sto 
godina poslije, prastari rod Lapčana podijelio na dvije, po društvenom 
podrijetlu i položaju različite grane. Jednu su sačinjavali Lapčani, koji 
su stanovali u Lapcu na djedini, u rodovskoj ili plemenskoj seoskoj za- 
jednici, po kojoj su bili i uvijek ostali rodovski plemići, dedići sa samim 
prezimenom Lapčani. Druga su pak grana bili potomci Jakovljevi, koji su 
ostavili lapačku djedinu i, dobivši karinsko vlastelinstvo, postali feudalna 
vlastela, dapače i jedno od »plemstva 12 hrvatskih plemena«, zvano Ka- 
rinjani ili Karinjani-Lapčani. 


16 1. Milić, n. d. 28 i 45. 
'" Up. prije str. 520-521. 

Hi. ODNOS KARINJANA I LAPČANA 


1. 


Uza svu stalešku razliku između tih dviju grana Lapčana kod Kari- 
njana nije se nikad utrnula svijest njihova zajedničkoga podrijetla, kao 
ni prekinula veza sa njihovim srodnicima, rodovskim plemićima, koji 
su ostali na djedini, u seoskoj zajednici u Lapcu. 

Mjeseca kolovoza 1351. držao je podban Ivan Čuz opći hrvatski sabor 
(in coloquio generali), u Podbrižanima Lučke županije,! u prisustvu 
»nobilium et castri iobagionum et centurionum Croacie«,? Na tom saboru 
tražio je zadarski plemić Franjo, sin Stjepana hrvatskoga roda Draginića, 
od Našmana iz Karina (de Canino [!]) i njegove braće dio posjeda u Dra- 
ginjama (in Dragine).* Franjo je tvrdio, da je taj dio nekoć pripadao 


! Up. ispravu od 4. XII. 1354. — SCD XII, 259-260. »Podbrisane« možda je isto 
mjesto s »Podbariane« već navedene isprave od 21. XII. 1448. — up. prije str. 517. 

2 Važan je to podatak da se utvrde učesnici općih hrvatskih sabora XIV. st. U 
prvom redu prisustvovali su »nobiles«, t. j. vlasteosko i rodovsko plemstvo. »Castri 
iobagiones«, o kojima ću još govoriti, bili su slobodni i plemići, ali u vazalskom 
odnosu prema svom lenskomu gospodaru; nisu bili dužni ni na kakva podavanja ni 
rabote, nego samo na određenu vojnu službu. »Centuriones« — satnici ili suci, službe- 
nici širih društvenih zajednica, koje su obuhvatale više seoskih zajednica, 

3 Radi se o mjestu i seoskoj zajednici Draginići, koji se češće spominju u našim 
izvorima. Kao mjesto: Draginigh — SCD IX, 22; — Draginich — i. d. 182i SCD XI, 57, 
566; — villa Draginich — SCD_ XI, 57, 439; — in confinibus Draginich — SCD VI, 237: 
— progenies Draginich — SCD VIII, 497; — de genere Draginig SCD IX, 22; — de gene- 
ratione Draginig — SCD V, 296 i IX, 22; — nobiles de Draginigh — SCD_XII, 567. Po 
svemu postojala je seoska zajednica rodovskog plemstva Draginića. Može se odrediti 
mjesto njihove prabaštine ili djedine. Bili su Draginići u blizini sela Grabovičana i 
Praskvića po ispravama iz god. 1350. — SCD XI, 628; — 28. IV. 1359. — SCD XII, 567; 
— 10. VI. 1370. — SCD XIV, 268. — Po ispravi od 30. I. 1324. — SCD IX, 219 — nalazili 
su se Praskvići uz Domakovce (Domacofci), jedno i drugo mjesto kmetska naselja 
gračana (terre castrenses). Po ispravi od 26. XII. 1298. — SCD VII, 322 — Bela IV. 
dao je. ali neodređeno kada, Ladislavu Gusiću pok. Jakova iz Krbave uz drugo i »unam 
Possessionem in Choruatia Domacofei in Luca«, Poslije je Gvidu, Desini i Pribislavu, 
sinovima pok. tog Ladislava, oteo Domakovce njihov rođak krbavski knez Kurijak, a 
sada im vraća iste god. 1298. ban Pavao Šubić. Po ispravi od 27. VIL, 1358. — SCD 
XII, 497 — knez Budislav, sin Ugrina, darovao je sa svojim rođacima potomcima kneza 
Ladislava, Stjepanu ocu Franje Draginića iz Zadra dio »ville Byglane vocate in Luca 
existenti«, a što je bilo »de hereditate quondam Johannis filii Georgii Gursich (!)«. 
Te Biljane je oduzeo Stjepanu Draginiću njegov rođak knez Grgur Kurjaković. Mjesto 
Biljani su današnji Gornji i Donji Biljani istočno od Zemunika. Bili su posjed krbav- 
skih Gusića, ali ne rodovskoga nego vladarskoga podrijetla. U blizini Biljana bili su 
Praskvići i Domakovci, kmetska naselja obližnjega Novigrada. Ovoga toliko važnoga 
grada u našoj povijesti prošlost je još neobrađena. Po Bianchiju bio bi sagrađen g. 
1220., a oko 1282. iz temelja ponovo podignut od Jurja Gusića. — Zara christiana n. d. 
292. — Još u XV. st. novigradsko vlastelinstvo (feud) imalo je u Domakovcima tri 
vazalska selišta. — S. Antoljak, Zadarski katastik XV. st., n. d. 194. — U ispravi od 
30. XII. 1324. označeni su Praskvići i Domakovci kao »terre caštrenses«, odatle izlazi, 
da su pripadali novigradskomu vlastelinstvu Gusića tada kao i poslije u XV. st., ali 
sada ne više Gusića nego mletačke države. Usto Gusićevi castrenses, kako je to redo- 
vito i bivalo do u XV. st., staleški su se podignuli i postali novigradski vazali, joba- 
giones castri, plemeniti i sl. Po ispravi iz god. 1425. — Š. Ljubić, Dva popisa listina, 
Starine 19, Zagreb 1887, X, 141 — posjed zadarskih Nozdrenja ili Draginića bile su 

županu Draganu roda Draginića (de Draginigh), a Franjini ga stariji zalo- 
žili (subpignorauerunt) Jurislavu, Našmanovu djedu iz Karina“ Kao 
razlog tražbine prikazao je Franjo ispravu kralja Ludovika,5 kojom on 
podjeljuje njemu i njegovim potomcima »omnes hereditates terrarum et 
vinearum nobilium de Draginigi omnium sine filiis legitimis quandocum- 
que defunctorum«. Naravno da je ta Ludovikova povlastica bila potpuno 
u suprotnosti sa hrvatskim imovnim pravom. Takvom Ludovikovu po- 
stupku ne treba se čuditi. Već je njegov otac Karlo I., a pogotovu i on 
sam za čitavog svog života stalno, uporno i bezobzirno, kako ću to u ovoj 
radnji još pokazati, nastupao protiv postojećega hrvatskoga društvenog 
uređenja. Ludovik je nastojao silom u čitavom svom, inače i te kako 
raznovrsno uređenomu kraljevstvu uvesti jedinstven oblik društvenog 
uređenja, osobito sami njegov osnov, imovno pravo. Na obranu Našmana 
ustao je knez Nikola, sin pok. kneza Petra »de Breberio« sa sinovima 
Ivanom, Pavlom i Dobruljom i sa rođacima Stjepanom i Tomašem pok. 
kneza Ilije. Ta bribirska vlastela-feudalci tvrdili su, da zbog tog dijela 


»ville Stupich e Bigliane«. Po navedenoj ispravi od 30. XII. 1324. Domakovci i Pra- 
skvići bili su poviše »via magna vocata cesta tendens per Lucam« sa pašnjacima »in 
Berda«. Ta prastara cesta, danas sporedna, označena je na svim specijalkama i išla je 
od današnje ceste Zadar—Posedarje preko Islama Latinskoga i Grčkoga na Kašić, Smil- 
čić, Gornje Biljane, Korlat, Atlagića Kulu i Benkovac; Berda su danas Biljansko i 
Debelo brdo. K tomu po istoj toj ispravi od 30. XII, 1324, Prasquići i Domakovci 
bili su na granici zadarskoga kotara »circa confines ipsius districtus« sc, Jadre, Ta je 
pak granica određena ispravom Bele IV. 1242., kad je dao Zadru »terram iacentem 
a Nadiir — pogrešno čitano mjesto Nadin — usque Reguna« — danas Režane južno od 
Islama Grčkoga. Između Nadina i Režana danas su Gornji Biljani, Smilčić i Kašić. 
Po svemu na toj crti bili su Praskvići i Domakovci, Ostatak toponima Domakovaca 
možda je današnji izvor Domavac, nedaleko od stare via magna, a sjeverozapadno od 
današnjega Korlata. Tu su bili Praskvići i Domakovci. U blizini njihovoj bili su Dra- 
ginići. Isprava od 9. III. 1324. — SCD IX, 182 — kaže, da je jedna od dvije zemlje u 
Draginičima bila »sub ecelesia saneti Georgii«. Ta crkva postoji i danas u Gornjim 
Biljanima. Značajno je, premda je danas pravoslavna, da se ipak ne zove sv, Đorđa 
nego sv. Jure, pa i sa strane pravoslavaca. Nalazi se poviše stare ceste. Tu su bili 
Draginići, njima prema jugoistoku Domakovci, a zatim Praskvići, 

4 Po ispravi od 10. IV. 1318. — SCD VIII, 497, — Franjo je sin pok. Stjepana i 
unuk Nozdrenje »generationis iusdem«, t, j. Draginića, kako to isto izlazi iz isprave 
od 4. XII. 1354. — SCD XII, 259-260. — Kad taj Franjo traži od Našmana Petrova iz 
Karina dio neke zemlje, kaže: »quandam partem terre positam in Drgine, que fnit 
olim iupani Dragani de Draginic et quam primeri nostri subpignerauerunt Jurislauo 
de Karino, auo Nasmani predicti«. Sabor je Lučke županije 10. VII. 1370. — SCD XIV, 
268, — potvrdio Filipu sinu Franjinu i njegovim nećacima, sinovima njegova pokoj- 
noga strica Stjepana, pravo koje je kralj Ludovik bio dao Franji god. 1350. — SCD XI, 
628-£29. — Po tom pravu dobra svih Draginića, koji bi umili bez muških potomaka, 
morala su pripasti Franjinim potomcima. Zadarski su Nozdronie iz Draginića i iz tog 
roda ili seoske zajednice, Vjerojatno se Nozdronja prvi preselo u Zadar polovinom 
XIII. st. On je imao dva sina, Ivana (Guvo, Govelle) — 7. VII. 1275., SCD VI, 112; 
12. HI. 1278. — SCD VI, 237—238; 29. IX. 1287. — SCD VI, 593; 13. X. 1293. — SCD 
VII, 157; 10. XI. 1295. — SCD VII, 212: 16. V. 1297. — SCD VII, 280; i6. IX 1297. — 
SCD VII, 288; 25. VIL. 1312. — SCD VIII, 314. Drugi Nordronjin sin bio ie Stjepan 
otac Franjin, koji se kao pokojni spominje 15. VILI, 1278. — SCD VI, 591; 10. IV. 
1318. — SCD VIII, 497. Nozdronjini potomci kao zadarski plemići i patriciji igrali su 
dugo u Zadru važnu ulogu. 


5 Iz god. 1350. — SCD XI, 628-629. 

zemlje »po običajima Hrvatske« (secundum consuetudinem Croacie) nitko 
ne može Našmana i njegovu braću uznemirivati, pogotovu jer oni to posje- 
duju oko 100 godina. Po tomu posljednjemu i u hrvatskomu tadašnjem 
imovnom pravu postojala je zastara. Rasprava, u kojoj su sudjelovala spo- 
menuta bribirska vlastela i drugi Hrvati s jedne, a Franjo i podban sa 
druge strane, duže je trajala. Da se nekako ta rasprava ipak dovrši, knez 
Nikola sa drugim Bribircima, članovima njegove porodične zajednice 
(cum fillis meis una cum prefatis consubrinis meis), dobrovoljno dariva 
»donacione que dicitur inter viuos« Franji Draginiću i njegovim potom- 
cima traženu od Našmana i braće zemlju. Usto ti isti Bribirci poklanjaju 
kao odštetu Našmanu i braći svoju zemlju u Dobručavasi.# Sve je to bilo 
moguće, jer je tu nastupala čitava porodična zajednica Nikole Bribirca 
i uz odobrenje sabora, pred kojim se to zbivalo, t. j. zamjena i darova- 
nje, a što je bilo dne 15. VII. 1351. A da je sam postupak tog otuđenja 
dulje trajao, pokazuje, što je knez Nikola sve to posvjedočio posebnom 
ispravom, izdanom u Bribiru istom 4. XII. 1354.7 Tu su u pitanju Našman 
i njegova braća (eius fratribus) iz Karina, dakle porodična zajednica 
karinske vlastele. 

Tog Našmana, sina Petrova, spominje više isprava sa nazivom karin- 
skog feudalca (comes i de Carino) kao i sa nazivom iapčanskog dedića 
(de Lapuch). Ali društveni položaj i odnose između Karinjana i Lapčana 
najbolje osvjetljuje već prije spomenuta parnica iz god. 1360. pred kra- 
ljicom majkom Elizabetom o pripadnosti samoga Karina. Nju je Ludo- 
vik I. poslao u primorje »pro reformacione status regnorum Dalmacie et 
Croacie«, premda on po tadašnjem pravnomu stanju u Dalmaciji i Hrvat- 
skoj. koje su u svemu bile autonomne, nije za to imao nikakvoga prava. 
Kraljica je bila na primorju svakako od druge polovice studenoga do 
početka prosinca 1360. Ona je tada, premda je to bilo mimo svih prava 
i sloboština Hrvatske i Dalmacije, sudila u Zadru sa kolegijem od 36 
članova (iurati assessores), od kojih su 24 bili rotni pristavi (iurati pro 
exquirendis iuribus regalibus), a 12 rotni suci (iurati pro iudicatu et 
communi iustitia observanda); njih je sve kralj Ludovik u sudbene svrhe 
poslao u Hrvatsku (in regno Croacie per nos deputates). U Zadar pred to 
sudbeno vijeće došli su Našman sin Petra, Jurislav sin Slovinje, Radoslav 


$ SCD XII, 260. 

71. d. 259-260. 

81. d. 69-71. 

? Po ispravi od 28. XII. 1360, — SCD_ XIII, 86, — sudila je u Zadru Elizabeta, kra- 
ljica majka, »die festi sancti Grisogoni«, t. j. na svetkovinu sv. Krševana 24. XI. 
glavnoga zaštitnika grada, kad je bilo prisutno mnogo svijeta. S time je također u 
skladu i podatak isprave od 21. XII. 1360. — SCD XIII, 79, — da je Elizabeta držala 
sudbeno ročište u Zadru »tercio die sancti Grixogoni martiris«. Ono »tercio die« ne 
znači kako bi inače izgledalo, treći dan, t. j. prekosuira poslije svetkovine sv. Krše- 
vana, dakle 26. XI. To je jednako »feria tercia«, t. j. u utorak na sv. Krševana, u 
koji je dan te godine i bio blagđan sv. Krševana. Kao potvrda da tercio die = feria 
tercia = utorak, neka posluži podatak Tome arcidakona splitskoga — Historia saloni- 
tana, iz. Rački, Zagreb 1894, 106. — koji piše, da su Splićani doznali za provalu Domal- 
dovih ljudi u splitsko polje »die tertio in festo omnium sancetorum«. Ta je bilo god. 
1222., a te godine Svi Sveti bili su u utorak. 

sin Marina, Ivan sin Matije, Radoslav sin Ivana i Mladen sin Grgura, 
»nobiles de Lapuch, in suis et universorum nobilium generatione de 
eadem personis«, da se obrane od optužbe, kojom su njih lažno obijedili 
pred kraljicom, da oni karinsko vlastelinstvo (terra Karin), na kojemu 
oni sjede (in qua iidem nobiles residerent), nezakonito drže; Karin da je 
bio kralj Zvonimir darovao Vonihi, ali jer se Vonihino potomstvo utr- 
nulo po devolucionom pravu, Karin je morao prijeći u ruke kralja. Pro- 
tiv toga Našman sa karinskom vlasteoskom širom zajednicom po ispravi 
nastupa na tom sudu kao »nobiles de Lapuch«, premda su svi oni bili 
karinska vlastela, tvrdeći da su oni Vonihini »veri heredes et succes- 
sores«; upravo zato da dotada nitko, bilo kralj ili netko drugi, ni u miru 
ni u ratu nije im nikada osporavao pravo na Karin, oni su ga nesmetano 
i neprekidno držali »tamguam ipsorum hereditarium a tempore ipsius 
Cuanimeri«, kako je sve to dobro poznato 36—ci članova tog suda i 
»uniuersis nobilibus regni Croacie«. Našman sa drugovima zalo od tog 
suda traži, da im ispitavši tu stvar izda kraljevsku potvrdu, da njima pri- 
pada karinsko vlastelinstvo. 

Taj je sud jednodušno (pari uoluntate et uoce consona, nemine eorum 
diserepante) potvrdio kao istinite sve navode Našmana i drugova, »nobi- 
les de Lapuch«, jer da su oni Vonihini »veri heredes« i da im Karin pri- 
pada »titulo iuris hereditarii ad ipses tamquam ipsius Vnyche posteri- 
tates«. U-smislu te presude, a usto i zbog zasluga Našmana i drugova, 
kralj Ludovik im 28. XI. 1360. »terram Karinn uocatam, ac villae et 

. possessiones in eadem scitas (!) et constitutas ... cum omnibus earum uti- 
litatibus et pertinenciis vniuersis ... pretactis (navedenim) nobilibus de 
Lapuch eorumque heredibus et posteritatibus uniuersis sub mere et sin- 
cere nobilitatis titulo perpetuamus et confirmamus.« 

Uže povijesne činjenice sadržane u toj presudi već sam prije naveo, a 
sad ću se obazreti na činjenice povijesno- društvene. Tu je Karinu dana 
oznaka terra, koji naziv često u našim izvorima označuje širu gospodar- 
sko-upravnu jedinicu, vlastelinstvo, pa i čitavu županiju.!? Zato se i tu 
radi o Karinu kao većoj gospodarskoj jedinici, a ne o samoj utvrdi 
(castrumu). Po istoj toj presudi Karin je bio podijeljen na »villas et pos- 
sessiones«. Pojedino vila = selo sastojalo se od više kmetskih selišta, a 
svako selište redovito od jedne kmetske kućne zajednice. Possessiones 
pak bila bi imanja, koja su obrađivali sami članovi zajednica karinske 
vlastele. To je slika osnovnoga gospodarskog uređenja tadašnjih hrvat- 
skih vlastelinstava ili feuda. U toj presudi Našman »comes«, inače u dru- | 
gim ispravama sa oznakom i »de Lapuch«, predvodi ostale Karinjane, po 
čemu je on tada bio starješina karinske vlasteoske zajednice. 

U presudi ne stoji, da je Karin »terra hereditaria« Našmana i drugova 
nego »tamquam hereditaria«, usto oni ga ne posjeduju »jure hereditario« 
nego »titulo iuris hereditarii«. To naoko sitno razlikovanje ima veliko 
značenje. Posjedi označeni sa »terre hereditarie« ili »iuris hereditarii« 
posjedi su rodovskoga podrijetla, koji potječu iz vremena društvenih 


10 M. Barada, Hrvat. vlast. feud., n. d. 22. 


seoskih zajednica pri doseljenju Hrvata na jug. A budući da Karin sa 
svojim posjedima, kako sam pokazao, nije rodovskoga podrijetla nego 
vladarskoga, onda je on »terra tamquam hereditaria« i »titulo iuris here- 
ditarii«. Eto još u XIV. st. oštro se luče posjedi podrijetla prastarih 
rodovskih zajednica od posjeda, koji su nekada pripadali vladaru! Zar 
to nije potvrda, da su članovi tih zajednica i vladari bili glavni imaoci 
proizvodnih sredstava u doba narodne dinastije? Naravno ta se razlika 
u posjedima odnosi samo na podrijetlo, ali ne na imovno pravo. Za obje 
vrste tih posjeda u Hrvatskoj vrijedilo je jedno te isto imovno pravo. 
Zbog toga za hrvatska vlasteoska dobra ili feude nije vrijedilo imovno i 
nasljedno pravo zapadnog lenskog feudalizma, kao ni mađarskog dona- 
cionalizma, nego pravo hrvatskih rodovnih seoskih zajednica, kako sam 
to dosada više puta istaknuo, i u mnogomu pokazao.!! 

Po toj presudi, iako je bilo prošlo, u slučaju Vonihe oko 300, ili naj- 
manje oko dvjesta godina u slučaju Jakova, otkada su Karinjani bili 
ostavili svoju seosku zajednicu u Lapcu i živjeli u Karinu, ipak oni nisu 
prekinuli vezu ni po imenu ni po staležu sa tom svojom djedinom. 
Našman i drugovi ne nastupaju u 1oj parnici kao karinska vlastela, »nobi- 
les« ili »comites de Karino«, nego kao »nobiles de Lapuch«. Prešućiva- 
nje prvoga razumljivo je, jer se baš o tome vodila parnica, ali je važno 
njihovo isticanje, da su oni plemići po Lapcu. Svijest rodovske pripad- 
nosti lapačkoj zajednici kod Karinjana bila je još potpuno svježa i uvijek 
živa. Po tomu je za njih rodovska pripadnost u staleškom pogledu bila 
na prvom mjestu. Naprotiv za kralja Ludovika, po njegovu zapadnjač- 
komu lensko-feudalnomu shvaćanju, plemstvo je po rodovskoj pripad- 
nosti bilo nešto sporedno i niže od plemstva feudalnoga. To jasno dolazi 
do izražaja i u presudi. Kad Ludovik Karinjanima (pretactis nobilibus de 
Lapuch) za vječna vremena ne daje, nego potvrđuje (perpetuamus et 
confirmamus) Karin, on to čini »sub mere et sincere nobilitatis titulo«, 
t. j. »kao pravo i čisto plemstvo«. A jer se tu radilo o feudu, a tim i o 
feudalnomu plemstyu, za Ludovika je to plemstvo bilo ono pravo, zako- 
nito, istinito i glavno, dok mu je rodovsko bilo, ako ne baš contra, tada 
svakako praeter legem, pa nešto niže i drugorazredno na tadašnjoj općoj 
plemićko-staleškoj ljestvici. 

Konačno Našman i drugovi brane svoja prava na Karin »in suis et 
uniuerserum nobilium generatione de eadem personis«, t. j. u ime svoje 
i svih članova karinske grane, a ne svih Lapčana. Da se tu radi samo o 
grani ili koljenu (generatione), a ne o rodu ili plemenu svih Lapčana, 
pokazuju riječi presude, da Ludovik potvrđuje Karin »pretactis nobilibus 
de Lapuch«, t. j. onim spomenutim na početku presude, a to su bili samo 
Karinjani. 

Po svemu od svršetka XI. stoljeća Karin, koji je prije bio vladareva 
utvrda i dobro, prešao je darovanjem najprije na Vonihu iz Lapca i člana 
rodovske seoske zajednice Lapčana, a na svršeiku XII. stoljeća po usta- 
novi usvojenja hrvatskog imovnog prava na Jakova, također člana iste 


1 I. od. 36-40. 

zajednice. Time je Karin postao i bio vlastelinsko dobro ili feud, kojim 
su gospodarili potomci Jakovljevi, Karinjani, vlastela i jedno od »plem- 
stva 12 hrvatskih plemena«. Uza sve to su uvijek oni ostali i Lapčani; 
otuda njima dvostruko prezime Karinjana i Lapčana. Njihova je staleška 
pripadnost hrvatskomu rodovskomu plemstvu vremenski svakako starija 
nego pripadnost vlasteoskomu, a pogotovu »plemstvu 12 hrvatskih ple- 
mena«. Zato koliku ima vrijednost tvrdnja: »Hrvati pa so samo pripad- 
niki dvanajstih plemen«. Samo ti su »prvi, pravi in prirodni plemiči«, 
samo oni »imajo plemenščine od korena, drugi so kraljevski plemiči, ki 
sedijo samo na podarjeni zemlji«. Kakav je poznavalac hrvatske prošlosti, 
a da i ne govorim izvora, pisac ovih tvrdnja, neka čitatelj sam presudi.!? 


Jakovljevi potomci, ta vlasteoska grana Lapčana, živjela je u Karinu 
sve do godine 1527., kad je on pao u turske ruke.13 


Premda je po svemu tomu društveni položaj i razvoj prvotne rodovske 
ili plemenske seoske zajednice lapačke jasan, kao i odnos iste prema 
svojoj grani vlasteoskoj u Karinu, ipak da sve to još bolje potvrdim, 
navest ću i njihovu gotovo 200-godišnju zajedničku borbu za posjede u 
prije spomenutom i određenomu mjestu Kokičanima, O toj borbi saču- 
vano je više isprava, koje sadržavaju važne podatke za opće hrvatsko dru- 
štveno uređenje od XII. stoljeća dalje. 


Kada je dne 24. XI. 1360.!* kraljica majka Elizabeta držala u Zadru 
sudbeno ročište, opat zadarskog samostana sv. Krševana Ivan podiže 
tužbu protiv Našmana sina Petrova »de Karin de generatione Lapuch 
nobilem«, što drži posjed u Kokičanima, koji da nije njegov, nego samo- 
stanski. Našman pod raznim izgovorima nije se odazvao prvim pozivima 
i došao na sud. Ali na uporno traženje opata Ivana Našman je bio prisi- 
ljen doći pred Elizabetu i njeno sudbeno vijeće. Tu Našman niječe, da 


12 Razprave SAziu 1, Ljubljana 1950, 114. 

13 Još se oni spominju: dne 28. VII. 1367. ninski kaptol vidimira ispravu kralja 
Ludovika od 28. XI. 1360. i 19. XII. 1364. na zamolbu Jakova Jurislavljeva »de 
Quirino de genere Lapcanin«, koju Jakov čini u ime svoje i svih »suorum fratrum 
propinquorum et proximorum de dicta generatione Lapcanin« kao i »de dicta gene- 
ratione Lapuch«. U Podgrađu je 13. VI. 1379. — Šišić, Priručnik, n. d. 193-494 — rotni 
sudac »Vladiha filius Georgii de genere Kirinensium«, a svjedoci su »Georgio Juri- 
slauo de Kirino, Borino fratre eius«. Dne 2. III. 1433. — V. Klaić, Plemena, n. d. 64 
— spominje se »vir nobilis Rados quondam Budislaui de Carino de genere Lapsano- 
rum«. U Podgradu je 22. TII. 1433. — Š. Ljubić, Listine IX, 55 — sudac »Paulus Corlat 
de genere Carinorum«, a pristav »Johannes quondam Marini de Carino de genere 
Carinorum«. God. 1440. — i. d. 134 — rotni je sudac »Maressa Carinanin«. Po ispravi 
od 22. V. 1484. — C. Jireček, Glagolitisčhes Urkundenbuch u Archiv f. slav, Phil. 
1899, XXI, 622 — član je stola lučkoga »Ivan Pavlović s? Ksrina, plemena Karinan«. 
A 3. V. 1492. — Šurmin, n. d. 361 — istoga stola lučkoga sudac je »Juraj Dujmović od? 
plemena Karinani«, a 15. XI. 1498. — i. d. 411 — »Georgius dwymowyrh generacionis 
Karinanorum«, »iudex iuratus« »sedis judiciarie Lwke«. 


14 SCD XIII, 79-93. 

bi Kokičani bili samostanski »omni iuris titulo«, nego da su oni njegovi, 
i to, jer »sua esset hereditaria et cam a trecentis annis citra!* possedisset 
et in eius dominio!* pacifice“et quiete perstittisset«, kako je to dobro 
poznato prisutnim članovima toga suda (iuratis nobilibus regni Croacie). 
Na to je opat Ivan, da potvrdi svoje traženje, predao sudu ove isprave: 


a) presudu hrvatsko-dalmatinskog namjesnika i vojskovođe (studiosus 
exercitator) Mavra od veljače 1182.17 u korist već više puta nave- 
denoga Stanča Lapčanina »de quadam uilla, que est in loco qui 
dicitur Coguyckiani«, a to je bio posjed ili selo u Kokičanima; 

b) zapisnik parnice zadarskog suda od 15. III. 1239., vođene između 
samostana sv. Krševana i Jurislava pok. Stjepana (Steppe) za selo 
u Kokičanima (super villam de Coquichane);!5 


e) isto zapisnik od 18. VI. 1239. parnice samostana sa karinskim župa- 
nom Martinom za posjed u Kokičanima (terras de Coquikiane);!? 


d) potvrdu Bele IV. iz godine 1242., kojom on uz druge posjede potvr- 

đuje samostanu i onaj u Kokičanima (terras Cokiani).?" 

U presudi vojničkog namjesnika Mavra?! u korist Stanča Lapčanina 
protiv Dragoša, sina Prodana Utoljenića, koji je silom bio oteo Stanču 
posjed u Kokičanima, Stanče ističe sebi u obranu, da je taj posjed njegov 
»nomine sui iuris hereditarii«. Po tim posljednjim riječima, osobito po 
»nomine«, što nije drugo nego prije navedeno »titulo«, Stančev posjed 
u Kokičanima nije potjecao od njegova Lapčanskog roda, od njegove 
seoske zajednice. To je po sebi razumljivo, jer su prvotni posjedi Lapčana 
kao seoske zajednice mogli biti samo u Lapcu. Da je taj posjed u Koki- 
čanima pripadao Stanču po podrijetlu i pravu njegove seoske zajednice, 
ne bi stajalo »nomine sui iuris hereditarii«, nego samo »sui iuris here- 
ditarii«.?? Uza sve to taj Stančev posjed po podrijetlu bio je rodovski, 


* »300 godina amo«, t. j. od oko 1060. do 1360., što bi se poklapalo sa vremenom 
istaknutim sa strane Stanča pred namjesnikom Mavrom god. 1182., da je Kokičane 
posjedovao njegov djed Pribac. 

"5 Dominium rijetko se javlja u srednjovjekovnim našim izvorima. Po rimskom 
pravu označuje neograničeno pravo iskorišćivanja i raspolaganja nečim, a takvog 
vlasništva u srednjovjekovnoj Hrvatskoj malo je bilo zbog kolektivnog prava, koje je 
u sve tri osnovne hrvatske zajednice bilo uvijek u kreposti. Zato dominium u srednjo- 
vjekovnom zapadnom pravu značio je samu stvar, koju je netko slobodno držao, i u 
tom je smislu nekako i ovdje upotrebljen. U našim izvorima mjesto dominium u tom 
smislu obično stoji possessio hereditaria, hereditas, nobilitas i sl., a usto hrvatski 
nazivi djedina, plemenština, baština i sl. 

17 SCD II, 189-191. Isprava nije datirana more veneto, kako Smičiklas tvrdi, nego 
calculusom florevaijljkh m: 

18 SCD IV, 74—76. 

19 [.d. 81-83. 

20 1. d. 163-164. 

*| SCD II, 180: »dei et regia gratia comes et tocius maritime provincie studiosus 
exercitator«, koji. naslov stoji mjesto običajnijega bana, 

22 Upozoravam na ovu pravnu i diplomatičku formulu naših isprava. Mjesto 
»nomine iuris hereditarii« dolazi i »tanquam iure hereditario«. U konačnoj presudi 
od 21. XII. 1360., kojom su samostanu sv. Krševana konačno dosuđeni Kokičani, stoji, 
da ih je bio dobid Stanče od otimača Dragoša Prodana Utolenića, jer su bili njegovi 
»nomine sui iuris hereditarii«. 

ali ne seoske zajednice lapčanske, od koje je bio Stahče, nego neke 
druge, po svoj prilici one, od koje je bio Dragoš, sin Prodana Utoljenića. 
Još se Stanče pozivlje na činjenicu, da je taj posjed bio u rukama nje- 
gova oca Petra pa i djeda Pripca. Tu je slučaj otuđenja rodovskoga po- 
sjeda, do kojega je Pribac mogao po hrvatskom imovnom pravu doći 
usvojenjem, kupnjom ili zalogom, a nikako nasljedstvom. Vjerojatno je 
tu bio zalog ili kupnja, jer se Stanče pozivlje jedino na posjedovno pravo 
oca i djeda, t. j. na zastaru. Po Mavrovoj presudi vidi se, da je u Hrvat- 
skoj XII. stoljeća u imovnom pravu postojala mogućnost otuđenja, na- 
ravno uz uvjete, koje sam prije naveo, pa i nekomu izvan svoje seoske 
zajednice, kao u ovom slučaju Stančevu djedu Pripcu. K tomu da su se 
tada još vrlo dobro znale i razlikovale zemlje, koje su od samog početka, 
iz vremena stvaranja prvotnih hrvatskih seoskih zajednica po doseljenju, 
pripadale pojedinoj od njih, od zemalja, koje su poslije iz jedne zajednice 
prešle u drugu. Tako je pojedina kuća ili porodična zajednica mogla 
posjedovati, uz zemlje po podrijetlu od svoje prastare seoske zajednice, 
također i zemlje neke druge slične zajednice. Čudno je, da takvo razli- 
kovanje posjeda po podrijetlu nije kroz vjekove prešlo u zaborav, premda 
je za jedne i druge hrvatsko imovno pravo bilo i ostalo u osnovi jedno te 
isto u svemu uvijek u kreposti. 


Već sam naveo, kako je po ispravi od 2. III. 1201.23 Prediha, kojega 
je Stanče bio usvojio, po smrti Stanča skupa sa sinom Dragutinom u 
Zadru usvojenjem prenio na Jurislava nekadanje Stančevo imanje u 
Kokičanima. Po tomu Stanče je već prije toga bio umro, jer se Prediha 
sa svojom kućnom zajednicom mogao preseliti u Zadar tek poslije Stan- 
čeve smrti, a prije 2. III. 1201., kad je izvršio usvojenje Jurislava. Po 
parnici od 18. VI. 1239. taj Jurislav bio je brat Grgura, a sin pok. Stje- 
pana (Steppe), također Lapčanin (qui pertinent ad Lapcane).** Time je 
Stančeva imovina dvokratnim usvojenjem ostala u rodu Lapčana. Taj 
slučaj, koji je izuzetno do nas došao, jasno govori, koju i koliku je 
ulogu igrala ustanova usvojenja u staromu hrvatskom imovnomu pravu. 

Sa Predihinim slučajem pogled se na ustanovu hrvatskog prava usvo- 
jenja proširuje. Prije sam naveo, da je usvojenje mogao učiniti posljednji 
muški član jedne kućne zajednice, a ovdje to čine dva člana, Prediha 
i njegov sin Dragutin. Ali oni to ne čine kao Stanče, da mu se domaće 
ognjište ne utrne njegovom smrću, nego da se to ne dogodi njihovim 
potpunim napuštanjem tog doma, preseljenjem u Zadar. A da je u oba 
slučaja bila ista svrha, t. j. da se dom ne utrne, izlazi iz riječi Predihe 
Jurislavu: »te enim in dominum adoplaui tequem meum et mei filii 
prouisorem et mee domus custodem esse in sempiternum conslitui .....<; 


28. SCD II, 2. 
#4 SCD IV, 82. 

čini ga svega svoga potpunim gospodarom (dominum), svojim zamjeni- 
kom i čuvarom kuće (custodem domus), t. j. kućnog ognjišta. Dominus 
ovdje stoji mjesto haeres, što je važno za hrvatsko imovno pravo. Izlazi 
iz svega, da se usvojenje moglo upotrebiti sa strane muških članova 
kućne zajednice, kad god se javljalo pitanje življenja u njenu središtu, 
na domu i ognjištu. Slučaj Predihe važan je gospodarski i politički. Pre- 
diha se preselio u Zadar. Redovito uzevši, da je mogao sa imovinom slo- 
bodno raspolagati, on bi je bio prodao. On to ne čini, nego je otuđuje 
usvojenjem, i to zato što je jedan i drugi oblik otuđivanja ovisio o pri- 
stanku nadležnog suda i prodaja se u takvim slučajevima nije lako do- 
puštala, kao ni potpuno napuštanje doma, Tim postupkom uvelike se 
priječilo seljenje našim ljudima u dalmatinske gradove, koji su im inače 
pružali pogodne uvjete naprednijeg života. 


Slučaj Stanča i njegovih Kokičana pruža još drugih važnih činjenica. 
Stanče je po ispravi od 15. I. 1238.25 imao i sina Jurja, koji se prije usvo- 
jenja Predihe sa strane Stanča (mjeseca svibnja 1183.) bio odijelio od 
oca i nastanio u Zadru. Juraj je u Zadru po ispravi od 15. 1.-1238. na 
smrti ostavio samostanu sv. Krševana zemlje, koje su mu diobom od oca 
pripale u Kokičanima. To je on ostavio samostanu »pro remedio anime 
sue et pro anima patris sui Stancii«. Samostan je uveden u posjed tih 
zemalja od Tolimira, sina Radoša Šubića, u vrijeme opata Vincencija. 
Time je samo dio imanja prvotne Stančeve kućne zajednice ostao Stanču, 
koji je dio poslije usvojenja pripao Predihi i konačno Jurislavu, Napro- 
tiv, samo je druga polovica, ona koju je Juraj pri diobi s ocem bio dobio, 
Jurjevom oporukom (in obitu suo) došla u ruke samostana sv. Krševana 
u Zadru. Kad se to posljednje dogodilo? Dne 10. IV. 1238.2 biskup 
rapski Jordan, koji je prije god. 1212. bio opat sv. Krševana, svjedoči, 
da je samostan posjedovao Jurjev dio u Kokičanima još u vrijeme nje- 
gova prethodnika opata Vincencija, pa sve do razorenja Zadra od kri- 
žara 1202. (usque ad destructionem jadrensis ciuitatis). Zato Jurjeva 
smrt svakako pada negdje na svršetak XII. stoljeća. 


Na Jurjev slučaj moram se posebno osvrnuti. Kazao sam prije, da 
imovno hrvatsko pravo redovito ne poznaje ostavštinu mortis causa ili 
oporuku. Juraj je pak, kako isprava kaže, »in obitu suo« ostavio svoj dio 
u Kokičanima sv. Krševanu, a to je i sa hrvatske strane bilo priznato 
službenim uvodom u posjed od pristava, kako to isprava od 15. I. 1238. 
svjedoči. Dok je Jurjeva oporuka u Zadru na tlu rimskoga prava potpuno 
razumljiva, pitanje je, kako se njeno priznanje sa strane hrvatskih vlasti 


25 1. d. 46. Tu je Stančev sin Georgius, a u onoj od 10. IV. 1238. — i. d. 56 — Jur- 
&ius filius quondam Stancii Lapcani, dok u trećoj od 15. III. 1239. — i. d. 75 — 
Jorgius. 

% fd. 55-56. 

može dovesti u sklad sa kolektivizmom tadašnjih hrvatskih društvenih 
zajednica, koji je po sebi isključivao oporuku i oporučno nasljedstvo? 

U vrijeme, koje je u pitanju, prastaro rodovsko uređenje po sebi je 
bilo već u raspadanju, a tim i načela njegova kolektivizma. U toku ove 
rasprave naišao sam dosada na dva pravna običaja, koja bi na prvi po- 
gled izgledala, da su u suprotnosti sa kolektivizmom u tadašnjim hrvat- 
skim imovnim zajednicama, koji sam iznio, a mislim i utvrdio. Ali ako 
se i ta dva slučaja bolje povijesno-društveno razmotre, vidjet će se, da 
nisu ni oni baš neposredno u suprotnosti sa iznijetim kolektivizmom 
(contra legem), nego su donekle s njim u skladu. Prvi je već obrađeni 
slučaj usvojenja, arrogatio, affatomia i sl. kod drugih naroda, gdje je 
prastari kolektivizam samo donekle uzmakao pred jakim kultom pređa. 
Drugi je slučaj po postanku mlađi, ali uzročno potpuno povezan sa kul- 
tom pređa kao i onaj prvi. 


Zbog kolektivne svojine, osobne i imovinske povezanosti članova poje- 
dinih rodovskih zajednica, pojavio se već rano kod raznih plemena kult 
njihovih preminulih članova. Po tom kultu, kod mnogih povezanom za 
domaće ognjište, preminuli članovi smrću nisu prestajali biti članovi 
svoje zajednice, ostajali su oni to i dalje u njoj. Svaka povreda pređa 
smaitrala se najvećom nesrećom, izazovom srdžbe i osvete sa strane pre- 
minulih. 

Plemena novonaseljena na rimsko tlo živjela su u prvo vrijeme u imo- 
vinskomu kolektivizmu, ne znajući redovito za otuđenje, a tim ni za 
testatno ili intestatno nasljedstvo. Pokrštenjem tih plemena baštinjeni 
kult pređa nije kod njih prestao, jer je i kršćanstvo ne samo gajilo kult 
mrtvih, nego ga je upravo idealiziralo. Po tomu kultu ono je uvelo usta- 
novu trajnih crkvenih zavještaja, legata. 


Zavještaji su nastajali tako, da bi netko za života, a pogotovu na smrti, 
ostavljao jednoj ili drugoj crkvenoj ustanovi u prvom redu nekretnine. 
Zavještajem pojedina crkvena ustanova primila bi na sebe obavezu raznih 
moljenja za upokoj duša onih, kojima je zavještaj bio namijenjen. Usta- 
novu zavještaja pokršteni narodi lako su mogli prihvatiti, jer je odgova- 
rala i bila u skladu sa dotadanjim njihovim kultom pređa. Pogotovu to 
su lako primili, jer ti zavještaji kao trajni redovito nisu bili zavještani 
samo za dušu zavještajnika, nego na korist živih, a za duše svih njego- 
vih prethodnika i potomaka. Na taj način zavještajna nekretnina nije bila 
potpuno otuđena, njome se i dalje čitava zajednica koristila, jer je ona 
bila i trajno ostala di'onik duhovnih dobara, koje je po tom zavještaju 
dobivala. Tim zavještajima pravo kolektivizma jedne zajednice nije bilo 
neposredno povrijeđeno, pa su lako ustanovu zavještaja sva novopo- 
krštena plemena prihvatila, pa i Hrvati. Ali budući da ta plemena pri 
doseljenju još nisu poznavala oporuku, zavještavalo se redovito za života. 


Zavještaji, učinjeni od Hrvata u vrijeme narodnih vladara, redovito 
su potpuno u skladu sa prije 'iznesenim. Kad Petar Krešimir god. 1060. 
dariva samostan sv. Ivana u Biogradu, on to čini za života i »pro anima- 
bus meorum parentum tam  preteritorum quam futurorum, mea quo- 

que«.27 Upozoravam, da kao što u ovom prvom slučaju i u drugim slu- 
čajevima, koje ću navesti, ono »parentum« ne znači »roditelja« nego 
»rođaka«, t. j. sve članove zajednice, koju on predstavlja i u koje ime 
on zavještava. 


Isti Petar Krešimir 1067/8. potvrđujući Diklo sv. Krševanu u Zadru, 
koje je bio darovao njegov pradjed Mihajlo-Krešimir Stariji (949-969), 
to čini »ut statuta parentum meorum antiquorum non cassarentur, 
maxime ea, quae ad salutem eorum pertinent animarum«.25 Dariva on 
iakođer god. 1065., biogradski samostan sv. Tome »pro redempcione 
anime _ mee_meorumque successorum«.?? Zadarskomu samostanu sv. 
Marije 1066. daje isti Petar Krešimir zemlju u Tokinji, današnjim Bibi- 
njama »ob remedium anime mee et predecessorum meorum«. God. 
1069. poklanja sv. Krševanu otok Maon »qualiter omnipotens Deus here- 
ditarii regni michi concessa gubernacula conseruaret et animabus 
meerum predecessorum requiem eternam donaret« kao i »pro _remedio 
anime _mee_meorumgque omnium defunciorum«.! Daje on god. 1069. 
samostanu sv. Sijepana Pod borovima kod Splita mlin u Solinu »pro re- 
inedio anime mee pariter ac meorum parentum«.?? Isto tako sv. Mariji 
u Zadru g. 1072. zemlju u brdima »pro remedium anime mee et paren- 
tum meorum«.? 


Uz te vladarske zavještaje navest ću i zavještaje privatnika. Sidraški 
župan Petar i brat mu Slavac 1072. daruju sv. Krševanu posjed u Obro- 
vici, istočno od Zadra, »pro remedium animarum nostrarum ct parentum 
defunctorum«,š* Godine 1072. braća Sovina, Dešimir, Petar, Gromila i 
Slavac, Ninjani, poklanjaju sv. Krševanu posjed u Obrovici »pro reme- 
dio animarum nostrarum et parentum nostrorum defunctorum, quorum 
nomina indicamus: Leliacus, Stepan, Tomidrag, Uekemir, Raddomir, 
nomina autem feminarum defunctorum: Peirona, Bolinega«. 85 Taj je 
primjer osobito važan za značenje »parentum«, jer navedena imena, osim 
što isključuju značenje roditelja, jasno označavaju društvenu zajednicu, 
i to ovdje onu porodičnu. 

Otprilike u isto to vrijeme druga porodična zajednica, i to Petar 
skupa sa sinovima Črne i »omnes mei propinqui« darivaju samostanu sv. 
Marije u Zadru posjed u Obrovici sa crkvom sv. Petra i Pavla »pro ani- 
mabus nostrorum et pro salute nostra et nostrorum successorum«.55 


27 Rački, Doc. n. d. 54. Parentes ne znače samo roditelje nego već u poklasičnoj 
a pogotovu srednjovjekovnoj latinštini i rođake. Tako i u ovom slučaju parentum zbog 
onoga futurorum nikako ne stoji u značenju roditelja nego rođaka, članova porodične 
zajednice i dalje. 

Oko god. 1076. u Biogradu Lampridije ne daje nego ustupa (cessit) za 
života biogradskomu samostanu sv. Ivana irećinu imanja »pro sua suo- 
rumque parentum animabus«, a što će samostan dobiti istom po njegovoj 
smrti, i to »absque ulla contrarietate seu fratrum siue parentum aut con- 
sobrinorum  (tetkići) uel cognatorum uel auorum uel proauorum uel 
uxoris uel nurus (nevjesta) uel socrum (svekrva) uel neuerce (maćeha) 
seu matertere (teika), siue quorumlibet ex sue genere.«?7 


Negdje 70-ih godina XI. stoljeća Plato, sin arhipresbitera Crneca, daje 
samostanu biogradskomu sv. Ivana vinograd u Tkonu, a s ujakom i 
jednim rođakom neku zemlju; uz to i Breida vinograd, a svi »pro ani- 
mabus tam sua quam et suorum parentum«.5 U isto to vrijeme Verdata, 
sin Apraca sokolara, istomu samostanu daje zemlju na Brezju, u da- 
našnjemu Tinju, »pro sua et parentum animabus«.?% Tako čini i Tehan, 
sin Vrdena, dajući istomu samostanu polovicu zemlje u Sidragi »pro sua 
et animabus parentum«.* ' 

Iz tih primjera vidi se, da su svi ti zavještaji učinjeni za života (inter 
vivos), a ne oporučno (mortis causa); u njima redovito upotrebljena riječ 
»parentum«, označuje rođake, t. |. društvenu zajednicu. Svi ti zavještaji 
nisu učinjeni za duhovnu korist pojedinca, nego čitave zajednice, kojoj 
je darovano zemljište pripadalo. Tako sa starim hrvatskim zavještajima 
imovina nije bila potpuno otuđena, kolektivno pravo zajednice uzeto u 
širem smislu ostalo je nepovrijeđeno. 


Naravno, jer se radi o Srednjemu vijeku, da je u tomu stalno bilo ne- 
pravilnosti i zloporaba, pa je poslije bilo zakonom određeno, koliko je 
netko mogao najviše zavještati, kako to svjedoči poznati odgovor pod- 
banskoga sudbenoga stola kninskoga iz god. 1459., koji, govoreći kako je 
zabranjeno otuđivati imovinu, dodaje, da nije dopušteno »neque pro 
anima testare, neque legare ultra tres gognaios«.“! 

Tako su usvojenje i zavještaj (legat) bila dva pravna običaja, po po- 
stanku međusobno uzročno povezana, u općemu društvenomu razvoju 
vrlo važna. Nisu bila u biti u suglasnosti s kolektivizmom društvenih 
zajednica, ali ni u potpunoj suprotnosti. Po zavještaju narodi, koji 
prvotno nisu poznavali oporuku, upoznali su je i s vremenom, društve- 
nim razvojem postepeno primili kao i nasljedstvo po njoj. To se dogodilo 
i kod nas Hrvata dugim razvojem dosta kasno, dek je u dalmatinskim 
gradovima ta upravna ustanova postojala kao rimska baština. 


Sad je jasno, kako je Juraj sin Stančev mogao ostaviti svoju polovicu 
imanja u Kokičanima Sv. Krševanu i kako se to na hrvatskomu pravuoniu 
tlu moglo priznati, i dapače od samog pristava, dakle po hrvatskomu 
pravu, samostan uvesti u posjed tog imanja. 


"1 d. 110. 

38 |. d. 170. 

#1. d. 173 »in nabrijshie«. 167 »na Brijschiae« i 54 »in Nabreze«, isto je mjesto 
poviše Tinja. 

9% Ld 174. 

41 Šišić, Priručnik, n. d. 494-495. 

Razorenjem Zadra od križara 1202., bijegom i raseljenjem njegova 
stanovništva, pa i članova crkvenih ustanova, a pogotovu kad se Zadar 
početkom 1205. predao na milost i nemilost Veneciji i ostao u njenoj 
vlasti, po sebi su posjedi zadarskih samostana bili izloženi otimačini. 
Tako u metežu, koji je tada nastao, zaposjeo je karinski župan Jakov 
nekadanji Jurjev, a tada već samostanski dio u Kokičanima, Stančev pak 
dio bio je još u rukama Jurislava, sina Stjepanova. 


Kako iz isprave od 8. V. 1238. izlazi, odmah su se digla zbog toga 
braća Grgur, Nikola i Voniha kao i njihovi rođaci Borislav i Radoslav i 
drugi, dakle diobena zajednica protiv strica župana Jakova. Tražili su 
oni od župana Jakova, da dade i njima dio samostanskih Kokičana. 
Župan im je pak Jakov odgovorio, da onaj posjed nije ni njegov ni nji- 
hov, niti da pripada njihovoj zajednici (nec sunt-sc. terre et uinee-de 
nostro patrimonio),** nego da je to posjed Sv. Krševana, kojim se zbog 
tadanjih prilika samostan ne može da koristi; ali čim tomu dođe vrijeme, 
on će taj posjed vratiti samostanu. Tim je to pitanje bilo uređeno unutar 
Lapačke seoske zajednice. Jakov je u to vrijeme već bio karinski vlaste- 
lin, a Grgur i drugi su samo Lapčani; ali budući da je po srijedi bila | 
nekadanja imovina Pripca, Petra, Stanča i Jurja, dakle sve samih Lap- 
čana, jedni i drugi sežu za tom imovinom, po čemu i tu na osobit način 
dolazi do izražaja starohrvatsko imovno pravo i veza Karinjana i 
Lapčana. 

Poslije smrti župana Jakova preuzeo je samostanski posjed u Kokiča- 
nima njegov sin župan karinski Martin. Kad je od ovoga tražio njegov 
brat župan Juraj dio od istog posjeda, Martin je odgovorio bratu jednako 
kao i prije njegov otac Jakov rođacima iz Lapca, da je to samostansko. 
Svi ovi podaci uzeti su iz svjedočanstva župana Jurja, sina Jakovljeva, 
a brata Martinova. Budući da župan Juraj traži dlio Kokičana od svoga 
brata župana Martina, izlazi, da su se oni međusobno već bili podijelili 
i da su već tada postojale bar dvije karinske kućne zajednice; oba brata 
kao vlasteosko-feudalni vlasnici Karina, nose naslov župana, ali je Marin 
bio starješina karinske vlastele. 


Međutim na početku 1238.“ opat samostana sv. Krševana de Torrente 
pred zadarskim sudom traži Kokičane. Ali opat ne vodi samo parnicu 
protiv karinskog župana Martina za nekadanji Jurjev i uistinu samostan- 
ski dio, nego i protiv Jurislava Stjepanova za dio Stančev, koji nije 
nikada bio samostanski.“ Zadarski sud saslušavši stranke i svjedoke, 


42 SCD IV, 59. 

42 de nostro patrimonio isto je što i bona patrimonialia, kojim se nazivima ozna- 
čuju naslijeđena dobra, ali ne ona unutar svoje seoske zajednice. Up. M. Barada, 
Hrvat. vlast. feud. n. d. 37. 

“4 Zato što je prvo svjedočanstvo od 15. I. 1238. — SCD IV, 46-41. 

45 1. d. 81-83. 

46 |. d. 84-85. 

uzevši u obzir i prikazane isprave, dosudi opatu rotu (zakletvu), kojom 
je morao potvrditi, da je ono, što traži, uistinu samostansko. Za dio koji 
je tražio od župana Martina, morao se zakleti opat i jedan rotnik ili 
porotnik (a secunda sua manu),*7 dok za dio, koji je tražio od Jurislava. 
on i pet porotnika (a sexta sua manu). Opat je našao te rotnike i s 
njima položio rotu. Sud je tada samostanu dosudio oba tražena dijela, 
premda dio Jurislavljev nije nikada i ni na jedan način pripadao samo- 
stanu. 

Naravno da takvu presudu zadarskoga tuđega suda, koja je u pogledu 
Jurislavljeva dijela bila potpuno kriva, Jurislav nije mogao priznati. To 
je dobro došlo i županu Martinu, da nije ni on priznao osudu za svoj 
dio. Takvom presudom bio je otvoren put daljemu parničenju. Po svje- 
dočanstvu Stjepana, sina Lovrehne, u Zadru 29. II. 1240.#? župan Martin 
osudu nije priznao. Tada samostan i Karinjani sporazumno izabraše suce 
posrednike, i to: Iz Zadra Damjana Varikašu i Petra, sina Nikole Lampri- 
dijeva, a iz Karina Vitomira Vitorića i Cvjetka, sina Berislavljeva. Kad 
su pred tim odabranim sucima samostanski punomoćnici Grube Belošev 
i Stjepko Kamazija Capilletia predbacili županu Martinu, da nezakonito 
drži samostanske zemlje u Kokičanima, on se poslužio varkom i jedno- 
stavno im odgovorio, neka mu na licu mjesta pokažu, o kojima se to 
posjedima baš radi. Ti suci nato radi utvrđenja pravih granica odrediše, 
da se obavi naličje ili zavod, a jer je to po hrvatskom običajnom pravu 
morao obaviti zakleti pristav, imenovaše pristavom već spomenutog Stje- 
pana Lovrehne. U prisustvu tog pristava, samostanskih punomoćnika 
Grube i Stjepka, župana Martina i Jurislava, samostanski opat de Tor- 
rente na licu mjesta u Kokičan'ma jednostavno je na samom početku 
izjavio, da su sve te zemlje njegove, a da župan Martin i Jurislav tu 
nemaju ništa svoga. To je bilo u prilog Martinu i Jurislavu, koji su tra- 
žili oznaku granica. Konačno su se obje strane složile, da se tom prigo- 
dom odrede samo granice, a konačna presuda izabranih sudaca da bude 
poslije (.... et postea sicut uidebitur rationi, ita fiat). Što se sve zbilo pri 
tom utvrđivanju granica, izvori šute. Ali budući da tada, a ni dugo 
poslije, pripadnost Kokičana nije bila riješena, svakako zbog granica 
Jurislavljeva dijela, zavod nije bio izvršen. 

Ispravom od 28. XI. 1360.,5% kad kralj Ludovik Našmanu Petrovu, 
Jurislavu Slovinjinu, Radoslava Marinovu, Ivanu Matijevu, Radoslavu 
Ivanovu, Mladenu Grgurevu i drugima potvrđuje Karin i druge njihove 
posjede, izričito izuzima Kokičane, jer su oni baš u to vrijeme vodili 
parnicu sa samostanom sv. Krševana."! Tek te parnice sačuvan je u 


presudi kralja Ludovika, izdanoj u Zagrebu 21. XII. 1360.52 Na toj | 


47 Ld. 83. »a secunda manu sua« redovito znači, da se moraju zakleti provodac 
i jedan rotnik, a samo rijetka provodac i dva rotnika. Slično »a tertia«, »quarta«it.d. 

48 [ d. 76. 

4% 1. d. 105-106. 

5% SCD XIII, 69-71. 

511. d. TO0.: »super qua inter ipsos et abbatem sancti Grisogoni de Jadra litis mate- 
ria vertitur de presenti.« 


82 1. d. 79-83. 

parnici, o kojoj sam već govorio, opat je Ivan iznio darovštinu Jurja, 
Stančeva sina, ali opat nije kazao, da je to učinio Juraj nego Jurislav, 
koji je po usvojenju imao Stančev dio Kokičana. Opat je sličnošću 
imena Georgius, Jurgius i Jurislaus, a obojica su već davno bila mrtva, 
tako zaveo sudbeni dvor, da su sva 24 rotna suca (iurati assessores), 
presudi kojih su se Karinjani bili unaprijed obvezali pokoriti, izjavili 
da Našman, a tim i čitava karinska vlasteoska zajednica, u Kokičanima 
»nullam penitus nobilitatem uel hereditatem habuisset nec haberet nec 
eadem uilla sua esset hereditaria«. O tome je tad kralj Ludovik izdao 
gornju presudu, po kojoj su Kokičani bili dosuđeni samostanu sv. Krše- 
vana, a Našmanu i svima njegovima zauvijek naređen »perpetuum si- 
lencium«. Osim toga kralj Ludovik 31. XII. 1360.3 šalje hrvatsko- 
dalmatinskomu banu Nikoli Szćchy-u  »litteram  praeceptoriam«, po 
kojoj mu naređuje ne samo da uvede u posjed, nego i pruži samostanu 
potrebnu zaštitu u tomu. Ban pak Nikola 7. II. 1361.5% šalje »mandatum 
statutorium« ninskom kaptolu, da odredi jednoga svoga člana, koji će 
sa banskim izaslanikom Mihajlom »de sancto Petro« izvršiti statuciju, 
t. j. uz određene formalnosti uvesti samostan sv. Krševana u posjed 
Kokičana. Ninski kaptol izabra svog arhiprezbitera Stanča, koji je sa 
banskim izaslanikom Mihajlom i jednim samostanskim punomoćnikom 
izvršio statuciju; ista je obavljena u prisustvu mnogih svjedoka od 16. do 
18. veljače 1361., pri kojoj nije pao nikakav prigovor i presuda je 
postala pravomoćna. O toj situaciji bio je u Zadru 19. TI. 1361.55 
sastavljen zapisnik, t. zv. litterae statutoriorelatoriae, 


6. . 


Izneseni spor o Kokičanima nije toliko važan po sebi, koliko po 
ispravama, koje su o njemu sačuvane. Već sam istaknuo važne podatke 
tih isprava o odnosu karinske vlastele i Karinjana sa njihovom rodov- 
skom seoskom zajednicom u Lapcu, kao i o tadašnjem hrvatskom dru- 
štvenom uređenju. Osim toga taj spor pruža sliku težnja, ukrštavanja i 
sukoba tadašnjih raznih pravnih poredaka, osobito u imovnom pravu. 
Ludovik tu nastupa, da stvori stanje, kakvo je tada bilo na Zapadu. 
Naime kako se u Srednjemu vijeku sve većma množio broj plemića na 
Zapadu, javlja se potreba, da vladari moraju nastojati, da se plemstvo 
ne osili na štetu kraljevske vlasti. Zbog toga vladari sve jače ističu 
svoju vlast suverena nad svima i u svemu, koja vlast na osobiti način 
dolazi do izražaja u težnji, da što šira sudbena vlast bude i ostane u 
vladarevim rukama. Hrvatski prastari rodovski imovni poredak vodi 
borbu i odstupa pred onima, koji izvana nadiru u njegovo područje. 
U prvom redu kraljevski sudovi potiskuju rodovske, Silom se nastoji u 
Hrvatskoj uvesti pravni poredak uže Madžarske. Očita je potvrda svemu 


55 1. d. 90. 
4 [o d. 102-103. 
55 I. d. 106-108. 

tomu već sama sudbena misija kraljice majke Elizabete, poslane od 
Ludovika krajem 1360. u Hrvatsku »pro reformalione status regnorum 
Dalmacie et Croachie«5* i »unicuique querulanti iuxta causarum suarum 
merita pro iustitia exibenda«,57 kako to piše u Našmanovim presudama 
sa strane toga suda o Karinu i Kokičanima. To je bilo potpuno u su- 
protnosti sa autonomijom dalmatinskih gradskih općina, koja se _ u 
prvom redu sastojala u potpunoj slobodi i nezavisnosti u svim sudbenim 
poslovima; isto tako sa autonomijom  plemensko-rodovskih sudova 
u Hrvatskoj. Zato kraljevski sud po dotadanjemu dalmatinskom i 
hrvatskomu pravnomu poreiku nije bio Našmanu nadležan. 


Da se u ono doba radilo o tim novotarijama u pravnomu sistemu u 
tom pravcu, pokazat će idući slučaj. Navodim ga također i zato, što 
će on mnoga dosada iznijeta načela starog hrvatskog imovnog prava 
potvrditi i bolje razjasniti. Godine 1273. Ladislav IV. Kumanac darovao 
je Juriši Grgurevu, Jurislavu Slavonjinu, Oblahu Jirislaja i Damjanu 
Jurinu, svima od roda, t. j. seoske zajednice Glamočana (de generatione 
Glamochani), zemlje Banjevac i Kašić, sjeveroistočno od Vranskog 
jezera, u potpunu vlasnost, a koje su oni i dotada držali. Darovao im 
je te posjede u vlasnost, jer su se oni uvelike istakli u kraljevoj vojni 
protiv češkoga kralja Otokara II. pod Gjurom (Gyčor-Raab).?" Rod Gla- 
močana je iz Tinja, južno od Nadinskog blata, nedaleko od Jošana, 
Kamenjana, Kokičana, a i Lapca. Da je djedina te rodovske zajednice 
u Tinju, vidi se po ispravi iz god. 1164.% Te se godine vodila parnica 
sa samostanom do 1125. biogradskim, a poslije zadarskim sv. Tome za 
zemlju pod brdom Tinjem. O toj zemlji samostan se parničio sa Gla- 
močanima i prije. Za nju su Glamočani tvrdili, da im je njihova po 
plemenštini ili seoskoj zajednici (ex nosira propinquitate), po čemu 
su oni iz Tinja, iz jednoga od središta hrvaiskih rodovskih seoskih za- 
jednica. Da su iz Tinja, pokazuje i činjenica, da je, kad tu parnicu vodi 
splitski nadbiskup Petar, prisutan i tinjski sudac Toljen (Tolen iudex 
Tini). U dvjema ispravama od 21. III. 1207.,51 a radilo se o crkvi sv. 
Petra u Bubnjanima, zapadno od Tinja, među drugim plemenitim Hrva- 
tima svjedocima, kao Gusićima, Mogorovićima, Kačićima, Virevićima, 
Čudomirićima i drugima bio je i Strojko Glamočanin. Po svemu, dje- 
dina je Glamočana Tinj; bili su oni rodovski plemići, djedići. Dobivši 


58 1. d. 69 i 79. 

57 1 od. TO. 

58 Tako u Kolomanovoj zakletvi Trogiranima od 25. V, 1107. — SCD II, 19 — »lege 
antiquitus constituta vos uti permittam«. Ono lege antiquitus constituta razjašnjava 
potvrda Splitu sa strane Gejze II. svibnja 1142. — i. d. 49, — »cum vestro iudice uti 
permittam«. 

5%. Nažalost u toj sudbenoj ispravi je donesen samo sadržaj, a ne čitav tekst darov- 
nice iz god. 1273. Uza sve to može se zaključiti, da su Glamočani i prije te godine 
držali ta dva sela, ali u podložnom stanju, jer ih kralj Ladislav oslobađa »de honere et 
solutionis gravamine«. Ali oni su u kraljevoj vojsci, zato nisu bili pravi kmetovi, nego 
su živjeli na imanjima podložnima kraljevskomu gradu (castrum) uz obavezu vojne 
službe. Bili su jobagiones castri = gradokmeti. 

8 SCD II, 99-100. 

#1 SCD III, 63-67. 


spomenuti Glamočani Banjevac i Kašić u vlasnost, jer su dotada ta 
naselja bila podložna nekomu kraljevskomu gradu, dakle bila su ta dva 
mjesta samo dio, a ne čitava kraljevska upravna i gospodarska jedinica. 
Obdarenici tim novim darovanjem nisu postali vlastela, nego kraljevski 
plemići, jer su dobili kraljevske zemlje u vlasnost unutar kraljevskog 
vlastelinstva, a ne čitavo vlastelinstvo (leno). Kojega su baš vlaste- 
linstva bili sastavni dio, teško je odrediti i kazati. 


Polovinom XIV. st. u vrijeme teških borba između Venecije i kralja 
Ludovika za dalmatinske gradove s jedne, a za bribirsku baštinu sa 
druge strane, 31. VII. 1347. Bribirac Grgur II. i nećak mu Juraj III. 
predadoše kralju Ludoviku svoju vlasteosku utvrdu Ostrovicu. On 
njima zauzvrat pokloni Zrinj u Slavoniji. Ostrovicu, koja tad posta 
središnja i polazna tačka daljih borba na primorju, Ludovik zadrža u 
svojim rukama, postavivši joj za upravitelja svog kastelana. Ti kastelani, 
da prošire svoju vlast i podignu snagu Osirovice, pri čemu su im prvi 
bili na udaru posjedi okolnih nižih plemića, prijevarom i nasiljem pri- 
siliše mnoge od njih (vi coacti et potentialiter conpulsi), da su postali 
obični kmetovi (iobagiones) kastelana Ostrovice. Davali su mu obični 
u Hrvatskoj kmetski dohodak, četvrtinu plodova, kao i vršili sve druge 
kmetske službe i podavanja.# To nasilje nije mimoišlo ni posjede Gla- 
močana u Banjevcu i Kašiću. Dok je kastelan osirovički bio poznati 
inače Nikola Kont, isposlova on od kralja Ludovika, da daruje god. 
1355. ili 1356. Jakovu Šubiću određeni kraj istočno od Vrane, koji je 
obuhvatao također i Banjevac s Kašićem.#“ To Ludovik čini pozivajući 
se na svoje kraljevsko pravo, po kojemu je sve to mogao da dade, komu 
hoće, jer je bilo njegovo »sue regie collationi pertinentibus«. Darovanje 
pak nije vrijedilo, ako nije bila izvršena zakonom uređena statucija, 
t. j. javno uvođenje obdarenika u posjed, pri čemu je svatko mogao 
iznijeti svoja prava i prigovore. Znajući da sn Banjevac i Kašić slobodni, 
a ne podložni posjedi, da na njima ne sjede kmetovi, nego plemeniti 
i da je prema tomu to darovanje nezakonito, Jakov Šubić zavara Vla- 
dihu, njegovu braću i rođake, čiji su tada Banjevac i Kašić bili. Na- 
govori ih, da preko statucije pređu šutke, jer će oni njemu davati samo 
neke malenkosti (pauciores census et leviora debita), U izvanreduim 
prilikama pred jednim vitezom (miles) silnika kralja Ludovika nije im 
preostajalo drugo nego ponudu prihvatiti. Ali poslije izvršene statucije, 


#2 I. d. 380-381. 

% SCD XIII, 188 »omnium frugum et vinorum ipsorum quartam partem et alia 
debita et proventus ... debita et servitia et quartam partem suorum vinorum et fru- 
gum .... census et debita ac servitia«. Podaci, koji su potpuno u skladu sa inače utvr- 
đenim redovitim kmetskim podavanjima u Hrvatskoj. Up. M. Barada, Hrvatski vlast, 
feud., n. d. 47-48. 

& Taj Šubić iz Zadra nije bio Bribirac, nego niegova i Bribiraca djedina bila je 
u već navedenim Šubićevim Jošanima. Čudan on nosi naziv de Cesanis! Vjerojatno je 
po srijedi kriva grafija mjesto de Gesanis == Gelsanis-Jošani Majuskulno c i g lako 
se u gotici zamijene. Isti se spominje u ispravi od 10. 11. 1358 — SCD XII, 451 — kao 
»aulae nostrae miles, amiratus noster maritimus, ac comes insularum nostrarum Farae 
et Bratiae«, ali kao Jacobus de Cessano. 

Jakov Šubić nije održao obećanje, nego je i od njih tražio sve, jednako 
kao i od svih drugih običnih kmetova. Zato Vladiha i drugovi podigoše 
tužbu pred kraljicom majkom Elizabetom i njenim stolom u Zadru. 
Parnica je započela oko 30. XI. 1360. ali nije svršena, jer je kraljica 
domalo napustila krajeve Dalmacije i Hrvatske, povjerivši dalje vođenje 
te parnice banu Nikoli Seču. Na sudbenomu ročištu 11. IV. 1361. Jakov 
Šubić prikaza banu Nikoli pismo kralja Ludovika od 28. II. 1361., kojim 
kralj naređuje banu, da tu parnicu on dalje ne vodi, nego neka je pošalje 
kraljevomu sudbenomu dvoru (ad curiam suam in sue maiestatis pre- 
sentiam). Bilo je određeno ročište pred tim sudom za 15. IX. 1361. 
Međutim ljeti te godine, kad je Jakov Šubić sa svojim ljudima nekako 
oko 24. VI. došao u Banjevac i tražio od Vladihe i drugova četvrtinu 
plodova, od Glamočana Vladiha, Barka, Dminek i Bogdan opriješe se 
tomu oružjem. Pritom je i sam Jakov jedva izbjegao smrti; od njegove 
pak pratnje udvornik bio je teško, a dvojica slugu smrtno ranjena. 
Taj čin tih Glamočana došao je kao naručen. Parnica je dobila otada 
dalje čisto kazneni (kriminalni). a izgubila dotadanji privatnopravni 
oblik. Zato na sudu 15. IX. kralj vraća banu tu stvar na suđenje. Dana 
2. XI. 1361. ban na sudu u Zadru zakaza sudbeni dan za 11. XI. 1361. 
pred banskim stolom, vjerojatno u Kninu. Jakov Šubić i pred taj sud 
iznese novo,, vrlo značajno pismo kralja Ludovika od 29. IX, 1361. U 
njemu kralj naređuje banu, da tu parnicu sudi »non more aut secundum 
consuetudinem Croatorum an Dalmatinorum sed iuxta legem et con- 
suetudinem hungaricalem«. Na sudu ban Nikola, kao Mađar i Ludovi- 
kova osoba, Glamočane tužitelje pretvara u optuženike i izmijenivši 
oblik parnice osuđuje ih zbog nasilja (poientiariam  exclusicnem) na 
gubitak svih dobara i posjeda. Ban to čini »ex consuetudine regni Hun- 
garie, qua mediante regalis excellentia premissam causam diffinire et 
determinare iniunxerat, ac etiam lege regni Croatie approbata per 
iudices ac nobiles regni Croatie nobiscum assedentes, consulta perpen- 
dentes ut si quis in quarumcumque iurium et proprietatum dominio 
repertus extiterit, non vi vel potentialiter sed per iuris formam et 
iustitie processum, per quescunque iura in eisdem sperani habere, de 
eorundem dominio excludi possunt et removere ...«; osuđuje ih »pro 
premissi potentiarii delicti commissione ex utriusque regni consuetu- 
dine eosdem in facto potentie et amissione omnium proprietatum et 
bonorum ipsorum, eosdem solum ubique intra limites dictorum regnorum 
Dalmatie et Croatie contingentium«. Osuda, koja sadržava čitav tok ras- 
prave, izdana u Kninu 15. XI. 1361.,% izrečena je samo protiv Vladihe, 
Borka, Dminka i Bogdana (eosdem solum); ovi su izgubili potpuno sve 
svoje pokretno i nepokretno, dok se ostali njihovi srodnici u Banjevcu 
i Kašiću pokoriše sili i na dotada slobodnim posjedima postadoše Jakov- 
ljevi podložnici i kmetovi. 


# SCD XIII, 185-190. 

Ova parnica ne baca samo svijetlo i na one savremene već navedene 
parnice protiv Našmana, pružajući značajne podatke za upoznavanje 
težnja i nasilja kralja Ludovika, nego sadržava također podatke, koji 
su tijesno povezani sa pitanjima uzetim u obzir u ovoj raspravi. 

Tako u raspravi protiv Glamočana nalazi se i fraza: »veri, primi et 
naturales regni Croatie nobiles«. Svakako važan izričaj, kojega pravo 
značenje treba povijesno uivrditi. Po navedenoj presudi nalazio se on 
u ispravi kralja Ladislava IV. Kumanca iz god. 1273. Nažalost ta isprava 
u osudi Glamočana od 15. XI. 1361. nije donesena potpuno kao iran- 
sumpt, nego samo njen sadržaj. Zato se ne_ može reći, da li je gornji 
izričaj bio u ispravi iz god. 1273. ili je ušao u njen sadržaj pri osudi 
od 15. XI. 1361. No to je sporedno. Glavno je, da je on upotrebljen 
u gornjoj osudi i po njenu tekstu treba mu odrediti značenje. Sadržaj 
isprave iz 1273., kakav je u osudi, nije lako razumljiv. Svakako čitava 
osuda banjevačkih Glamočana jasno pokazuje, da se radilo o posjedima 
vladarskoga podrijetla (possessionum  collationi regali  pertinentium; 
duobus villis sue regie, ut diceretur, collationi, pertinentibus, Banyawas 
et Cassich), a nikako podrijetla odiskona, t. j. rodovskoga ili seoskih 
zajednica. Zato ti banjevački i kašićki Glamočani nisu sjedili »na ple- 
menščini od korena« nego na »podarjeni zemlji«. Dakle potpuno 
obratno, nego što pisac ovog citata piše.$ ' 

Po izvatku darovnice, koju je Ladislav IV. izdao tim Glamočanima 
negdje oko polovice 1273.,#7 podijelio je on njima ove povlastice: 

a) oslobodio ih je nekih tereta i podavanja, dotično služba i dužnosti 
(de honore et solutionis gravamine ... misericorditer eximendo), na 
koje su oni dotada bili obvezani radi držanja Banjevca i Kašića (quem 
admodum tunc usque nunc tenuissent): 

b) on ih je »ad numerum, cetum et consortium Croatorum nobilium 
transtulisset et restituisset, ita pure, quod tam ipsi, quam eorum heredes 
heredumque in posterum successores, illa et eadem gratulerentur liber- 
tate qua veri, primi et naturales regni Croatie nobiles perfrueuntur«. 

Sve su pak tadašnje društvene povlastice i prava bili nužno povezani 
za proizvodna sredstva i odnose, koji su iz toga istjecali. Proizvodna 
sredstva redovito su tada bile zemlje. Zato, kad godine 1273. Ladislav 
oslobađa Glamočane podavanja i tereta, na koje su oni dotada bili 
prema njemu obvezani zbog uživanja Banjevca 1 Kašića, on mijenja 
dotadanje njihove međusobne odnose; ti posjedi i po tomu su stalno 
bili vladarski, inače kralj u te odnose nije mogao ulaziti i mijenjati ih. 
A budući da su banjevački i kašićki Glamočani služili u kraljevoj 
vojsci, i to u svojstvu »fidelium suorum«, njihova ta dužnost bila je 
vezana za uživanje gornjih zemalja. Da su oni na tim zemljama sjedili 


% Rasprave SAZiU, n. d. 110. . 
#7 SCD XIII, 186. Ta je darovnica datirana godinom 1273, i prvom vladanja Ladi- 
slava, koja je svršavala oko 5. VIII. 1273., pa je zato izdana prije kolovoza 1273. 


510 


kao obični kmetovi, oni nisu mogli služiti u vojsci, pogotovu kao »fi- 
deles«. Budući da su služili, znači, da su oni držali Banjevac i Kašić 
u svojstvu sličnom svojstvu slavonskih jobagiones castri, t. j. onih, koji 
su uživali određene kraljevske ili vlasteoske zemlje i zbog njih bili 
obvezani u prvomu redu na određenu vojnu službu. Ladislav pak sada, 
kako je tada i bilo u običaju, diže ih iz dotadanjeg ipak kraljevskim 
plemićima vrlo bliza, ali. podložničkog stanja, na stepen pravih ple- 
mića, onih kraljevskih, za koje bi se mogao upotrebiti tad obični naziv 
»servientium regis«. 

Upravo po tomu podizanju na stepen pravih ili kraljevskih plemića 
oni dobivaju povlastice, prava 1 sloboštine, koje uživaju »veri, primi 
et naturales nobiles regni Croatie«, t. j. pravi, prvi i redoviti plemići 
hrvatskoga kraljevstva. Po svemu oni nisu to, jer »imajo plemen- 
ščine od korena«, nego »so kraljevski plemiči, ki sedijo samo na po- 
darjeni zemlji«. Zato izričaj »prvi, pravi in prirodni plemiči«, doduše 
pripada među one »češemi sluhi«, ali nikako nema značenje, koje mu 
pisac već prije navedenog čitavoga pasusa daje i on mu je dokaz svih 
tolikih i još kakvih tvrdnja. Pogotovu kad pisac baš te riječi veže samo 
za »plemstvo 12 hrvatskih plemena«, a upotrebljene su u izvoru samo 
za Glamočane, koji nikada nisu pripadali »plemstvu 12 hrvatskih ple- 
mena«, nego su oni bili rodovsko, a poslije kraljevsko plemstvo. 

Po svemu izričaj »veri, primi et naturales nobiles« upotrebljen za 
Glamočane u Ladislavljevoj darovnici iz god. 1273. znači jedno 1e 
isto, što i izričaj »sub mere et sincere nobilitatis titulo«, kojim je kralj 
Ludovik 28. XI. 1360. potvrdio Našmanu i njegovima karinsko vla- 
stelinstvo. Za potvrdu navest ću i druge primjere. Kad god. 1225. 
Bela IV. oslobađa Čakana i njegove potomke »ab obligatoria seruitute 
castri Crisiensis«, on ih razrešuje »inferioris officii uinculo«, t. j. joba- 
gionatus castri, a podjeljuje im da »gaudeant de honesta societate 
seruientum  (!) regis« i da su »Introducti in participium  regalis 
domus«.# Kralj Ludovik 19, HI. 1363. potvrđuje Nikoli Stjepanovu 
neke kraljevske zemlje( nostre collationi dignoscitur pertinere), koje 
je njegovim pređima bio dao Bela IV. 7. XI. 1239. Tom prigodom Lu- 
dovik »eundem et suos heredes ac successores in perpetuum cum terris 
seu possessionibus a iobagionatu castri duximus eximendum et in cetum 
et numerum nobilium regni nostri mutuata libertate ipsius agregamus et 
pure nobilitatis priuilegio fecimus et facimus congaudere«. Zar tu »veri 
nobiles« i »pura nobilitas« ne znači isto što »sub mere et sincere nobi- 
litatis titulo« isprave od 28. XI. 1360. i »veri primi et naturales no- 
biles« isprave od 15. XI. 1361. dotično isprave iz 1273? 

Takvo je značenje potpuno u skladu sa pravima svete krune,'" koja 
je uz drugo bila i »radix omnium possessionum«. Po tom načelu u toku 
XIII. stoljeću u Mađarskoj je potpuno nestalo prastaroga rodovskog 


8 SCD III, 247. 
8 SCD XIII, 272-273. 
% Lanović M, Stjepan pl. Verb&cz, Rad JAZiU, 277 (126). 90 i 92. 


plemstva, a postojalo je samo plemstvo svete krune ili kraljevsko.?! 
Tako i ugarski kraljevi gledaju na plemstvo; samo kraljevsko je plem- 
stvo »pravo, prvo i zakonito«, a nikako rodovsko. 

Tako parnica Vladihe i drugova ne samo što je važna za hrvatsko 
društveno uređenje, nego je očit primjer skupa smicalica, zakulisnog 
rada, zavaravanja, prijevara, samovolje i nezakonitosti, Kralj Ludovik 
sve to čini sa ciljem, da izmijeni tadašnji društveni poredak u Hrvat- 
skoj, osobito onaj imovni osnovan na prastaromu rodovskomu poretku; 
on hoće da u čitavom svomu kraljevstvu stvori jedinstveni i zajednički 
društveni poredak. U tomu treba tražiti suprotnosti, koje su pripremale 
tlo i raspoloženje za bune, ustanke i borbe, koje su se već za Ludovika, 
a pogotovu po njegovoj smrti dugo i oštro vodile u njegovu kraljevstvu 
i u našim stranama. 


ZA. Timon, n. d. 136 sl. i 154. 


IV. BUŽANSKI LAPČANI 


Dana 3. IX. 1258.! pristupi pred ninski kaptol Ladislav sin pok. kneza 
Jakova, roda krbavskih Gusića, i sa njime skupa Bogdan i Stanislav, 
sinovi Kreljata, kao i Stjepan i Radovan, sinovi Bogdoslava. Posljednja 
četvorica bila su među sobom blizi rođaci, a »de generacione Laptane, 
nobiles de Lapat«.* Dakle svakako lapački plemići iz mjesta Lapca. 
Da se tu radi o primorskom, a ne o kojemu drugomu Lapcu, pokazuje 
činjenica, što pravni posao ta petorica sklapaju među sobom, pred 
ninskim kaptolom. Taj je bio u ninskoj biskupiji locus  credibilis, 
mjesto, pred kojim su se sklapale pravovaljane pogodbe i drugi pravni 
poslovi. Primorski Lapac bio je u ninskoj biskupiji, i po tomu njegov 
je locus credibilis bio ninski kaplol. Da se tu radilo o Lapcu u Pounju, 
pravni posao između one petorice bio bi se radije obavio pred knin- 
skim kaptolom, koji je za Pounje kao locus credibilis bio nadležan. 

Navedenoga dana 3. IX. 1258. spomenuti Ladislav Gusić pred ninskim 
kaptolom poklanja četvorici Lapčana svoj nenaseljeni posjed Gomiljane 
u Bužanima, kraju u porječju srednje i donje Like, od Perušića prema 
Pazarištu pod Velebit. Gomiljani pak bili su u susjedstvu drugoga 


1 SCD V, 102-103. 

ž Po ispravi bana Pavla Šubića od 26. XII. 1298. — SCD VII, 322 — Bela IV. je 
tomu Ladislavu »filio comitis Jacobi de Chorbavia_Gusich« ,bio darovao 6 posjeda 
u Krbavi na granici Gacke; usto i već spomenute prije Domakovce u Luci. Imao je 
Ladislav sinove Gvida, Desinu i Pribislava, 

3 »Simul et vicissšim  consanguinei« vjerojatno bratučedi ili stričevići, svakako 
članovi porodične zajednice. 

4 Ta je isprava do nas došla u prijepisu od 1. II. 1384. i Laptane kao i Lapat 
svakako je kriva grafija, pogotovu kad u drugom prijepisu iz god. 1412. stoji Zap- 
chane i Lapach. Svakako se radi o Lapčanima i Lapcu. 

Ladislavljeva posjeda, zvanoga Radoslavljevas. Oba ta mjesta 7. II. 
1250. kralj Bela IV. bio je darovao istomu knezu Ladislavu Gusiću, a 
potvrdio god. 1252. i ban Stjepan Gutkeled. Sada god. 1258. poklanja 
knez Ladislav Gomiljane spomenutoj četvorici Lapčana kao nagradu 
za raznovrsne i mnoge službe, koje su oni i njihovi pređi vršili Ladi- 
slavu i njegovim prethodnicima. 


Sama ta isprava u mnogomu je važna. Oznake »de generacione Lap- 
tane« i »nobiles de Lapat« pokazuju ne na tradiciju, nego da je još 
uvijek uistinu postojala kao posebna rodovska ustanova seoska zajed- 
nica Lapčana, neovisna od bilo koje druge njima blize ustanove ili 
zajednice, kao što je bila vlasteoska karinska. Po tome je u Hrvatskoj 
rodovsko plemstvo ne samo još postojalo, nego se takvim i smatralo. 
Ktome premda su obdarenici »nobiles de Lapat<«, ipak su oni kao i nji- 
hovi pređi raznovrsno i često (multimoda ac crebra servicia) služili 
krbavskoj vlasteli, jednomu od »plemstva 12 hrvatskih plemena«. Na- 
ravno da su to činili u prvom redu iz ekonomskih razloga. Vremenom 
su se mnoge kućne i porodične zajednice u članstvu umnožile, a imo- 
vina je redovito ostajala ista. K tome, jer je po hrvatskom imovnom 
pravu postojala i mogućnost diobe kućnih i porodičnih zajednica, cije- 
panjem se njihov imetak sve većma smanjivao, dolazio kod mnogih 
na ništa. Zato već zbog toga, a bilo je stalno i drugih razloga, mnogi 
su članovi tih zajednica i bez diobe bili prisiljeni drugdje tražiti bolje 
uvjete života. Naravno da je pritom u prvomu redu dolazio u obzir 
život, koji je njima kao plemićima u tadašnjem staleškomu uređenju 
najbolje odgovarao. 


U našim krajevima mnogi rodovski plemići sele u susjedne dalma- 
linske gradove. Baveći se u njima zanatima, obrtom i trgovinom, neki 
se obogaćuju i kao takvi postaju gradski plemići i patriciji. Tako su 
učinili Juraj sin Stančev i Prediha, oba Lapčani, kao i neki od rodov- 
skog plemstva Draginića, koji postadoše zadarski patriciji. U službu 
kraljevsku bili su stupili već spomenuti banjevačko-kašićki Glamočani, 
a u službu velikaško-vlasteosku četvorica Lapčana, koji su ovdje u 
pitanju. U izuzetnim slučajevima primali su oni i prave kmetovske 
položaje. Službe kod vladara ili vlastele bile su redovito dvorske, 
gospodarsko-upravne ili vojničke. Među te svakako moraju se ubrojiti 
i »multimoda ac crebra servicia« naše četvorice Lapčana, prije nego 
im je knez Ladislav Gusić poklonio Gomiljane. Da se tu radi o tim 
službama, izlazi iz plemićkog položaja Lapčana i iz same riječi »ser- 
vitium«. Ona u srednjovjekovnoj latinštini nije zadržala samo svoje 
klasično značenje, jednako značenju od servitus, t. j. ropske, pa poslije 
kmetske službe, nego može da znači svaku službu uopće i bez poniža- 
vajuće oznake. U posljednjemu značenju ona stoji i u ovomu slučaju. 
Ladislav njima daje »nenaseljene« Gomiljane, a da se radilo o dotada- 
njim kmetovima, on bi njima bio darovao, kako se to obično događalo, 
posjed, na kojemu su oni kao kmetovi dotada radili i bili u kmetov- 
skom odnosu prema Ladislavu. Zbog toga službe, koje su spomenuta 


33 RAD 800 513 


četvorica Lapčana dotada vršili knezu Ladislavu i njegovima, nisu bile 
kmetske, nego službe više i časnije, službe dvora krbavske vlastele, 
kako je to i odgovaralo njihovu staleškomu stepenu. 


Knez Ladislav Gusić primio je na dar Gomiljane god. 1250. od 
Bele IV., a malo godina poslije god. 1253. on ih na neki način ipak 
otuđuje. Kako je to mogao učiniti? Po tadašnjem hrvatskom pravu, 
koje je vrijedilo za sva imanja bez razlike, svako stjecanje sa strane 
pojedinoga člana kućne ili porodične zajednice pripalo bi po sebi 
čitavoj njegovoj zajednici. Onaj pak, koji je tu imovinu dobio bilo 
kojim načinom, s njom nije mogao slobodno da raspolaže, da je potroši, 
daruje, založi ili proda. Jedino u slučaju, da je netko nešto na bilo koji 
način dobio, poslije nego se odijelio od svoje kućne ili porodične zajed- 
nice, mogao je s onim, što je sam stekao ili dobio na dar, slobodno 
raspolagati, ali prije nego bi stvorio svoju novu zajednicu.“ To je 
također slučaj uzmicanja  kolektiviteta, početak  individualnoga vla- 
sništva kod nas. Budući da knez Ladislav sam slobodno raspolaže Go- 
miljanima, znači, da se on bio odijelio od vlastite zajednice krbavskih 
knezova, ali tada još nije imao djece. Ako se pak tu zapravo i nije 
radilo o otuđenju, taj je slučaj ipak dokaz prava stvaranja vazala, 
naravno unutar onoga hrvatskoga imovnoga prava. 


Ovdje se svakako nameće pitanje društvenoga položaja te četvorice 
Lapčana poslije njihova preseljenja iz Lapca u zavelebitske Gomiljane. 
Po Ladislavljevoj darovnici oni su dobili Gomiljane »ad habendum, 
tenendum, gaudendum, possidendum«, i to »perpetuo et inrevoca- 
biliter«. Ali tu su navedeni samo izrazi, koji se odnose na pravo po- 
sjedovanja (possessio), a nema izraza slobodnog raspolaganja vlasništva 
(dominium). Prema tomu, ti Lapčani nisu postali potpuno gospodari i 
vlasnici Gomiljana. Da je to tako, pokazuje nastavak iste dispozicione 
formule, u kojoj piše, da oni posjeduju Gomiljane, ali samo »quandiu 
fidelia servicia iusta et honesta ipsi vel eorum heredes predicto La- 
dislao et suis heredibus exhibere voluerint«. Ladislav je dakle njima 
dao Gomiljane, ali uz uvjet, da vrše i dok budu izvršavali određene 
službe njemu i njegovim potomcima. U samoj darovnici te službe nisu 
označene, a to znači, da se radilo o službama opće poznatim po tada- 
šnjem pravu. A da te službe nisu bile najniže, t. j. kmetske, nego više, 
kaže sama darovnica nazivajući ih »fidelia servicia_iusta et honesta«. 

U srednjovjekovnoj latinštini fidelis obično označuje dvorskoga slu- 
žbenika, člana dvorske pratnje ili družine, koji se u izvorima zovu i 
familiares.# Fidelia servicia te darovnice, koji se izričaj redovito nalazi 
u našim darovnicama, ne mogu da označuju uže službe na dvoru, jer ti 


5 Up. M. Barada, Hrvatski vlast. feud., n. d. 37-39. 
$ A. Timon, n. d. 572. 

Lapčani nisu mogli držati i obrađivati Gomiljane, a živjeti na Ladislav- 
ljevu dvoru. Preostaje, da fidelia servicia u ovomu slučaju označuju 
vojnu službu dužnu Ladislavu, po kojoj su oni uz određene uvjete bili 
dužni ići s darovateljem kao vojnici na vojnu. Da se tu radilo o vojnoj, 
a ne kojoj drugoj službi, osim već rečenog i tadašnjeg poretka jasno 
također pokazuju i riječi darovnice, koja te službe nazivlje »iusta et 
honesta«, t. j. da su to službe, koje odgovaraju tadašnjem pravnomu 
poretku i plemićkom društvenom položaju one četvorice Lapčana. Oni 
su po svojoj vojnoj obavezi knezu Ladislavu došli u položaj sličan 
položaju vazala zapadnog feudalizma, a ti su vazali zbog lena bili 
dužni na određenu vojnu službu senioru. Naravno je, da su se ti naši 
vazali zbog posebnoga našeg društvenog uređenja i imovnoga prava u 
mnogomu razlikovali od lenskih vazala na Zapadu. Lapčani gomi- 
ljanski, ili zovimo ih bužanski, bili su nešto slično vinodolskim pleme- 
nitima, vranskim feudatarijima, slavonskim iobagines castri i predija- 
listima,“ pa njima sličnima. Ti bužanski Lapčani bili su u sličnomu 
položaju, u kojemu su bili banjevačko-kašićki Glamočani prije godine 
1273., kad ih je kralj Ladislav IV. oslobodio dotadanjega njihova vazal- 
skoga stanja, učinivši ih potpunim vlasnicima Banjevca i Kašića, a time 
od dotada rodovskih kraljevskim plemićima. 

Po ta dva slučaja u ovoj radnji obrađenima, t. j. banjevačko-kašićkih 
Glamočana i bužanskih Lapčana, postojao je u srednjovjekovnom 
hrvatskom društvu sloj plemenitih, sličan sloju vazala na Zapadu. 
Pitanje tog sloja našega plemstva, koji je različit od rodovskoga, nešto 
je zasebno, pa bi ga trebalo posebno i obraditi. Svakako i između tih 
nižih plemića postojale su razne vrsie, na koje je utjecalo: a) podrijetlo, 
t. j. rodovsko, a tim već plemićko ili kmetsko; b) čiji su bili vazali, da 
li kraljevski ili vlasteoski; c) služba, koju su svomu senioru obavljali. 


3. 


Što je sve poslije bilo sa potomcima prve četvorice Lapčana nase- 
ljenih 1258. u bužanskim Gomiljanima, po izvorima malo se zna. Po 
ispravi od 1. Ili. 1484.5 bio je pristav »v steli kralevi meju plemenitimi 
ljudi v Bužah« — u Bužanima — »Mikula Dobrešić s'Vasce od plemena 
Lapčan«; u ispravi od 1. VI. 1486. piše, kako su 24 suca izabrala uz 
još trojicu i »Mikulu Dobrečića z' Vasce« kao »dobre plemenite ludi 
k' sebi za pristave«; godine 1490. sudac je stola buškoga »Mikula Do- 
brečić z' Vasce ot plemena Lapčan«. Dne 28. VIII. 1487.1! u parnici 
između Ivanuša Obrakovića i Jurja Vidošića za posjed u bužanskim 
Glagoljićima, ispitan je uz druge »plemenite ljudi« i »Filip* z Gomilan'«. 


7 M. Barada, n. d. 54-57. 
8 Đ. Šurmin, n. d. 294. 
21. d. 312. 

1% I, d. 351. 

NIL od. 397. 

Malo je to. Ali i po tima preko dva stoljeća poznijim ispravama od 
naseljenja one četvorice Lapčana u Bužane vidi se: 

da su potomci tih prvonaseljenih Lapčana ne samo trajno ostali i 
zadržali Gomiljane, nego da su se proširili i u obližnja mjesta, kao u 
Vascu; 

da su sebe ti bužanski Lapčani uvijek smatrali plemićima, i takvima 
da su ih i drugi držali; ali ne po zemljama, koje su držali u tom novom 
kraju, nego po njihovoj nekadanjoj seoskoj zajednici u Lapcu; 

premda je od njihova naseljenja u Bužane prošlo dugo vremena, kod 
njih se nije nikada utrnula, nego je uvijek bila živa svijest, da su došli 
iz primorskog Lapca; po njihovoj prvotnoj seoskoj zajednici u njemu 
oni da su bili i ostali plemići, kako je u navedenim ispravama to 
istaknuto, a ne po Gomiljanima. 

Sve je pak to u skladu s onim, što sam već prije utvrdio, da je po- 
stojao Lapac na primorju, a u njemu seoska zajednica rodovskog 
plemstva (dedića) Lapčana; djedina ili prabaština jednako karinske 
vlastele, jednog od »plemstva 12 hrvatskih plemena«, kao eto i bu- 
žanskih Lapčana, vlasteoskih vazala. 


V. POUNJSKI LAPČANI 


A) U hirvatskom gornjem Pounju 


1 


U vrijeme naseljenja one četvorice Lapčana u velebitske Bužane, 
žive također Lapčani i u gornjem Pounju. O njima govore mnoga po- 
vijesna svjedočanstva, pa im treba svratiti posebau pažnju. 

Ban Roland godine 1263! piše Beli IV., kako neki optužuju Lapčane 
(Lapuchienses), da su sebi podložili neke  »castrenses«, oduzevši ih 
tako od kraljevskoga castruma, kojemu su ti castrenses dotada pri- 
padali. Međutim, budući da se ti Lapčani nalaze u pograničnom kraju? 
i kako ih je malo, moli ban kralja Belu, zbog zasluga, koje su ti 
Lapčani učinili kralju i njemu, neka im kralj svojom darovnicom 
potvrdi sve njihove dotadanje sloboštine, tako da ih unaprijed nitko 
ne može ni u čemu uznemirivati ni smetati. Banovo pismo tog sadržaja 
odniješe kralju Beli »Stephanus et alii de Lapuch«. Negdje svršetkom 
1263. Bela potvrđuje tim Lapčanima sve one sloboštine, koje je njima 
već prije bio podijelio ban Roland. Ali ta prvotna banova darovnica 


! SCD V, 266-267. To pismo nije datirano, a sačuvano je kao transumpt u ispravi 
Bele IV. — i. d. 267 — koja je datirana god. 1263. i 29. godinom njegova vladanja. 
Godina pak 29. Belina vladanja traje od 14. X. 1263. do 13. X. 1264., pa je nje- 
gova isprava izdana između 14. X. i 25. XII. 1263. Zato je i banovo pismo, koje 
je bilo povod toj Belinoj ispravi, svakako iz druge polovice god. 1263., a Belina 
isprava s kraja te iste godine. 

* »in confinio vestro — t. j. kralja — sunt residentes et pauci«, 

nije sačuvana, a banovo pismo i kraljev odgovor samo pretpostavljaju 
banovu darovnicu, zato nije čudo, da se po njima ne zna, o kojima 
se Lapčanima upravo radi, gdje su oni stanovali i koje su sloboštine 
uživali. 

Podatak banova pisma, da su ti Lapčani stanovali u pograničnom 
< kraju, sam po sebi ništa ne kaže, jer su lada i Lapčani u Lapcu na 
primorju živjeli u pograničnom kraju kod Zadra, koji je tada bio pod 
Venecijom. Ali potanja analiza čitavoga banova pisma i kraljevske 
potvrde pokazat će, da se tu ni na jedan način ne radi o -Lapčanima 
u primorskom Lapcu, U prvom redu ban je Roland darovao nekim 
Lapčanima nekoje posjede; naselivši se na njih, podložiše_ oni pod 
svoju vlast neke od »eastrenses«.5 Da se tu radilo o zemljišnim posje- 
dima, iako se ti izričito ne spominju, izlazi iz činjenice, što se ban 
pozivlje na sloboštine tih nagrađenih Lapčana (ipsi in sua libertate), 
pa moli kralja »guantenus predictes Lapuchienses in eodem statu et 
libertate sicut hactenus steterunt relinquatis permanere«. U ono pak 
doba sloboštine su redovito bile vezane za posjede; zato su tu bili u 
pitanju svakako posjedi. Dokaz, da se radilo upravo o vladarskim po- 
sjedima, jest činjenica, što ban moli kralja za potvrdu istih. Nasuprot 
tome, da su tu bili u pitanju posjedi lapčanske djedine u Lapcu, dakle 
rodovski posjedi, njih ni ban ni kralj nisu mogli potvrđivati ni darivati; 
sloboštine rodovskih posjeda i plemića (dedića) bile su i uvijek, redovito 
uzevši, ostale izvan dohvaia kraljevske i banske vlasti. 

U banovu pismu još piše, da su ti Lapčani sebi podložili neke »ca- 
strenses«, a to su bili kmetovi, koji su obrađivali i uživali zemlje kra- 
ljevskih castruma, a bili dužni raditi određene poslove, zanatlijske i 
druge za grad. Po tome su zemlje, koje su držali ti Lapčani, o kojima 
je govor, prije pripadale nekomu kraljevskomu castrumu. Sve pak to 

pokazuje, da Lapac na primorju nije ni na jedan način u pitanju. 
Konačno kralj Bela u svojoj potvrdi nameće tim Lapčanima dužnost 
»descensusa«, zalaznine ili priselice, t. j. konaka i hrane, ali samo 
kralju i hercegu, i nikomu drugomu. I to također pokazuje, da se 'tu 
radilo o vladarskim posjedima, koje su neki iz Lapca primili na dar 
od bana Rolanda, pa poslije i od kralja Bele IV. Budući da banovanje 
Rolanda, bana cijele Slavonije, ide od godine 1261. do 1267., njegovo 
darovanje tim Lapčanima svakako pada između 1261. i 1263. Time nije 
rečeno, da su se ti Lapčani istom tada iz primorskog Lapca doselili 
u taj novi kraj, mogli su oni i otprije tu biti naseljeni i na posjedima 
živjeti kao iobagiones castri ili vazali, a ban Roland im je samo proširio 
sloboštine, slično kako je to učinio kralj Ladislav IV. god. 1273. banje- 
vačkim i kašićkim Glamočanima. 

Karlo Robert 13. X. 1322.4 na molbu Petra, sina Jurislavljeva, Mi- 
hajla Kegljeva i Stojka, svi su pak ti »nobiles de Lapuch«, koji su 


3 To su bili kmetovi, hrvatski zvani gračani, koji za posjed, koji su obrađivali, 
nisu bili dužni gospodaru na sva kmetska podavanja u naravi nego samo na neke 
darove i rad i službe u gradu (castrumu). 


* SCD IX, 87-89. 

molili u ime svoje i svih drugih plemića,“ naravno »de Lapuch«, po- 
tvrđuje Belinu darovnicu iz god. 1263. Ludovik pak kralj 20. VII. 
1345.5 na molbu kneza Jurja Heminova »de Lapuch«, a koji je molio 
u ime svoje »item vice et nominibus vniuersorum nobilium de eadem 
Lapuch«,? potvrđuje isprave Karla Roberta i Bele IV. Sve se te potvrde 
odnose na posjede i sloboštine Lapčana, ali nikako onih na primorju. 
Gdje su baš ti Lapčani, na koje se sve te isprave odnose, stanovali, 
po navedenim ispravama ne bi se ništa moglo kazati. L 


Tek isprava Karla Roberta od 19. X. 1324.5 unijet će svijetla i u to 
pitanje. Farkaš, Kemin, Juraj i Henih, sinovi Hemina »de generacione 
Nebluch, nobiles“de Croacia«, bili su u službi kraljevskoga dvorjanika 
Grgura, sina krbavskoga kneza Kurjaka Gusića. Ti Nebljušani, zbog 
vjerne službe i pristajanja njihova uz kralja, bili su izloženi raznim 
neprilikama. Tako njihovi posjedi Kamenik 1 Dolje bili su ne samo 
opustošeni, nego su ih oni morali i napustili. U toj ispravi stoji, da su 
se Kamenik i Dolje nalazili »prema Nebljuhu«.? Zbog toga knez Grgur 
Kurjaković moli kralja Karla Roberta, da spomenutoj četvorici Neblju- 
šana podijeli posebnu ispravu, po kojoj bi oni unaprijed ne samo 
mirno uživali spomenute posjede Kamenik i Dolje, nego također da 
na iste mogu i kmetove naseljavati.!" Kralj je uvažio molbu i 19. X. 
1324. o tome je izdao ispravu, o kojoj je govor. U njoj kralj dopušta, 
da ne samo ta četvorica Heminih sinova, nego i svi članovi njihove 
seoske zajednice (cum tota eorum generacione), koji po toj zajednici 
imaju pravo na Kamenik i Dolje, stanuju na tim posjedima pod po- 
sebnim kraljevskim pokroviteljstvom i zaštitom.!! Po tomu 1324. god. 
postojala je posebna šira društvena zajednica nebljuška »de  gene- 
racione Nebluch«, kojoj Karlo Robert dopušta stanovanje u Kameniku 
i Dolju. Ta dva mjesta nisu bila u samome Nebljuhu, nego prema 
njemu i u njegovu području. Položaj pak Nebljuha je određen, jer to 
mjesto i danas postoji na lijevoj strani rijeke Une, južno od Ripča. 
Spomenuta četvorica i njihova zajednica bili su iz Nebljuha, dakle iz 
Pounja. 


Međutim jedan od četvorice spomenutih u ispravi Karla Roberta od 
19. X. 1324., a koji su bili »de generacione Nebluch«, bio je Juraj sin 
Hemin. Kralj Ludovik potvrdio je 20. VII. 1345.1? na molbu kneza 


5 Tekst »nobiles de Lapuch pro se et pro vniuersis nobilibus de eadem ad 
nostram ...« nije jasan, jer poslije de eadem svakako je nešto ispušteno, što je 
razumljivo, jer se radi o prijepisu. 

8 SCD XII, 297-298. 

7 Te riječi pokazuju, da u tekstu navedenom gore _ u bilj. 5. treba dodati 
de Lapuch. “ 

8 SCD IX, 209-210. 

% 1. d. 209. »contra Nebluh existentes«; contra — prema, u blizini Nebljuha, 

20 T. m. »populosque ad easdem congregare«. 

HM T.m. »vt iidem cum tota eorum generacione, quibus dicte possessiones habentur 
participes, in ipsis possessionibus eorum resideant sub nostra proteccione  speciali 
et tutela«. 


12 SCD XI, 217-218. 

Jurja sina Hemina, ali »đde Lapuch« isprave Bele IV. iz god. 1263. i 
Karla Roberta iz 1322., koje su se odnosile na Lapčane u kraju, koji 
je u pitanju. Svakako, budući da je Juraj Hemin jedne i druge isprave 
jedna te ista osoba, a on je u jednoj »de Nebluch« a u drugoj »de 
Lapuch«, a sloboštine se tiču njegove zajednice nebljuške, time je 
postalo jasno, da se sve spomenute isprave i po njima podijeljene 
sloboštine odnose na Lapčane u Pounju. 

Tim su i podaci pisma bana Rolanda i Beline potvrde iz 1263. prije 
neodređeni postali određeniji. Tako je podatak, da su Lapčani, na koje 
se odnosi banovo pismo i Belina potvrda, živjeli u pograničnom kraju, 
ispravan. Prijezda je posjedovao Donje Kraje, prije nego je postao 
bosanski ban, a zadržao ih je i poslije, dok je bio ban (1233-1255). 
Time su Sanska i Mrenska župa na Sani, desnomu pritoku Une, koje su 
bile unutar Donjih Krajeva, odvojivši se od Hrvatske sa Prijezdom 
došle u sklop banovine Bosne.!* Zato podatak pisma bana Rolanda, da 
Lapčani, za koje on od kralja traži potvrdu sloboština, žive »in confinio 
vestro«, odnosi se na Lapčane u Gornjemu Pounju, jer su graničili sa 
tada bosanskim Donjim Krajevima. 

Kad Bela IV. odgovara 1263. na molbu bana Rolanda i odobrava 
Lapčanima u Pounju prava i sloboštine, on se izražava samo općenito, 
da oni ostanu »in eodem statu et in eadem libertate«. O kojima se tu 
sloboštinama i pravima radilo, može se zaključiti tek iz spomenute 
isprave Karla Roberta od 19. X. 1324. Po toj ispravi Karlo Robert daje 
pravo nebljuškim Lapčanima, da na Kamniku i Dolju žive u onim slo- 
boštinama, u kojima žive »nobiles de Lapuch«, pa sloboštine _ tu i 
nabraja. Zato se istom po toj povelji znade za sloboštine pounjskih 
Lapčana uopće. Te pak sloboštine bile bi: 

svi prihodi bez razlike sa posjeda nebljuških, a tad i drugih gornjo- 
pounjskih Lapčana, pripadaju samo i jedino njima; po tomu nikomu 
nisu davali dohodak ni plaćali porez, i niiko im nije mogao nametati 
nikakve daće, uživali su gospodarski imunitet; 

bilo im je slobodno služiti kod kojega god su hijeli velikaša, ali su 
uvijek smatrani službenicima kraljevskoga dvora, dakle dvorski ili 
kraljevski plemići;!+ 

nitko im drugi ne može suditi osim osobno bana i kraljevskog dvor- 
skog suca; ni u jednomu slučaju i nikada ne može im suditi podban, 
koji župan ili bilo koji drugi zemaljski sudac; 


15 Up. F, Šišić, Vojvoda Hrvoje, Zagreb 1902, 3 sl.; V. Čorović, Historija Bosne, 
Beograd 1940, 206. 

14 Tu se radi u prvom redu o vojnoj službi. Važno je »prout curie nostre fideles 
familiares«, što je jednako servientes regis drugih isprava. Bili su dvorsko ili kra- 
ljevsko plemstvo. Po ispravi od 24. XII. 1224. — SCD IH, 238-240 — zovu se takvi 
plemići de domo et familia nostra; po onoj iz god. 1225. — i. d. 248-249. — Turo- 
poljci su introducti in participium regalis domus kao i onoj drugoj — i. d. 247—248. 

15 Ta odluka nije bila u suglasju s tadašnjim sudbenim pravom u Hrvatskoj, u 
kojoj je za sve hrvatsko plemstvo bez razlike bio nadležan jedino rodovski ili ple- 
menski sud. Zaključke slavonskoga sabora, koji je držao Matej ban »tocius Sclauo- 
nie«, objelodanio je 19. IV. 1273. — SCD VI, 25-28 — ali nisu vrijedili u Hrvatskoj 
nego samo u Slavoniji. Uz druge je i zaključak, da plemićima unutar pojedinih 


519 


mogu imati svoje kmetove, koji su potpuno u njihovoj vlasti i o 
“njima ovisni, tako da ih nitko u tome ničim ne može smeiati. 

Budući da su to opće sloboštine Lapčana u Gornjem Pounju, tim 
sloboštinama iačno je određen društveni položaj pounjskih Lapčana 
od god. 1263. dalje. Po svemu nisu bili vlastela, nego obično niže kra- 
ljevsko plemstvo, premda su prije bili i dalje ostali rodovski plemići. 
Opet dokaz, da je samo kraljevsko plemstvo smatrano za pravo 
plemstvo. 

Da su se Lapčani naselili u Gornje Pounje prije god. 1263., da se 
zaključivati po ispravi od 25. IV. 1334.15. Već navedena četvorica 
nebljuških Lapčana Farkaš, Hemin, Juraj i Heme (Henih) pođoše pred 
krbavske knezove Budislava, Pavla i Grgura, sinove pokojnog Kurjaka, 
moleći, da im oni potvrde Grabovnik, koji je bio kupio njihov pokojni 
čtač. Hemin od kneza Slovinje (isića: Sa soboni:oni doniješe i kupo- 
prodajni ugovor o toj kupnji svoga oca Hemina. Knezovi Gusići novom 
ispravom od 25. IV. 1334. potvrđuju prodaju svoga predšasnika kneza 
Slovinje. Taj se pak Slevinja spominje god. 1207.!7 i 1221.15 »corba- 
viensi comite«. Zato je njegova prodaja Grabovnika u Pounju Lapča- 
ninu Hemi učinjena najkasnije polovinom XIII. st. A budući da se 
radi o nebljuškim Lapčanima, na koje se odnose već navedene isprave 
od god. 1263. dalje, svakako su se oni naselili u Pounje prije te godine. 


2. 


No time glavno sijelo pounjskih Lapčana još nije utvrđeno. O gornjo- 
pounjskim Lapčanima govore razne isprave sve do svršetka XV. sto- 
.ljeća. Kralj Ludovik na molbu Našmana sina Petrova _»de Lapuch«, 
koji je molio u ime svoje i »vniuerserum nobilium de eadem Lapuch«, 
26. VII. 1355.!? potvrđuje sve isprave, koje se odnose na gornjopounjske 
Lapčane. Tu je isprava Belina iz god. 1263., Karla Roberta iz 1322. i 
istoga Ludovika iz 1345. Važna je tu osoba Našmana Petrova. On se u 
tadašnjim ispravama više puta spominje i govoreći prije o Karinjanima 
češće sam ga navodio kao karinskog vlastelina. Svakako je on bio važna 
ličnost polovinom XIV. stoljeća i u službi na dvoru kralja Ludovika. 


kneštava (comitatus) sudi jedino ban (banus eos iudicabit pro tempore constitutus). 
Taj zaključak, koji je inače vrijedio samo za Slavoniju, premda je donesen tada na 
saboru, ne znači naravno, da takav pravni običaj nije i prije toga postojao, on je 
na tom saboru samo javno osnažen. Kralj ga u obliku povlastice nastoji uvesti i 
u Hrvatsku. U potpunom je to skladu sa težnjama Karla Roberta, da izmjeni staro 
društveno uređenje Hrvatske i izjednači s uređenjem Madžarske. No ni tu nije 
uspio, jer je do kasna, kako ću poslije pokazati, postojao u smislu hrvatskoga prava 
stol lapački, nadležan gornjopounjskim Lapčanima. Po tome gornja tohožnja povla- 
stica, dana sa strane kralja kao protivna hrvatskomu pravu, nije bila uopće izvršena; 
ostala je samo dokaz težnja Anžuvinaca. 

18 SCD X, 162-163. 

17 SCD III, 64 i 67. 

18 1. d. 202. 

19 SCD XII, 297—298. 


Po ispravama _od 4. XII. 1354.20 21. X. 1360.,?! 28. XII. 1360.2 i 
31. XII. 1360.25 on je sin Petrov »de Karin«, a usto i »de genere La- 
puch«, pa i »nobilis in Lapuch«. Po tomu je on stalno karinski vla- 
stelin i Lapčanin iz primorja. U Ludovikovoj ispravi od 26. VII. 1355., 
u kojoj nastupa i uime svih gornjopounjskih Lapčana, on je samo »de 
Lapuch«. Svakako po svemu to je jedna te ista osoba. Njega su kao 
utjecajnu osobu na dvoru kralja Ludovika upotrebili njegovi rodovski 
srodnici pounjski Lapčani, a i on kao takav u ime svoje i njihovo 
nastupa pred Ludovikom. To je dokaz, da ni gornjopounjski Lapčani 
nisu bili prekinuli veze i odnose sa srodnicima u seoskoj zajednici na 
primorju. 

Splitski kaptol 28. V. 1374.“ na molbu plemenitoga »Heme filius 
condam nobilis uiri Hegmeni de Lapac«, kojega sam već spominjao, 
potvrđuje ispravu krbavskih knezova Budislava, Pavla i Grgura, sinova 
pok. Kurjaka, od 23. IV. 1334., koja se odnosi na nebljuške Lapčane. 


Od posebne je važnosti isprava od 26. X. 1396. izdana »sub castro 
Conca«.2% Po toj ispravi sudbeni stol sačinjavali su Stjepan i Blaž 
»castellani de Conca«, Zoran »zupanus de Lapach« i tri_rotna suca, 
Butko Gončević, Ratko Utišenić i Ivan Černin zvan Lapić. Pred taj 
stol dođoše plemeniti Ivan i Novak, sinovi Pripče zvanog Pričnić iz 
Nebljuha. Tu oni usvajaju (fecerint in ipsorum fratres) kneza Tomu, 
Dujma i Blaža sa svima njihovim potomcima, dajući im uz pristanak 
čitavoga roda Lapčana i svih onih iz Nebljuha trećinu svih svojih po- 
sjeda u Nebljuhu sa svim pravima, koja su tim posjedima pripadala. 
To čine braća Ivan i Novak zbog usluga, koje su njima učinili knez 
Toma, Dujam i Blaž, i uz sve formalnosti običajne pri oltuđivanju 
imovine. Tako je nadležni sud prihvatio to darovanje i usvojenje (hanc 
donacionem et fratrum assumpcionem), povezavši sve kondicionalnom 
kaznom od 100 maraka, u slučaju da bi Ivan i Novak pokušali na bilo 
kojem sudu to već učinjeno osporiti. K tomu sud je postavio i četiri 
pristava, koji su taj pravni posao morali izvršiti; pristavi su bili: Dujam 
Bolčanić Butka, Ivan Radešić, Latko Živković i Lala Grimaldić. A _na 
svršetku o svemu tomu stol je izdao ispravu sa pet pečata. 

Radi se i ovdje o usvojenju, ali je ono drugačijeg oblika od primjera 
dosada navedenih. U prvomu redu tu nije u pitanju posljednji muški 
član kućne zajednice, koji usvaja, nego njih dvojica; usvojeni nije 
također jedan, nego su trojica. Usvojenje se ovdje ne čini, da se ne utrne 


20 1. d. 260. 

ž# SCD XIII, 69. 
2 1. d. 88. 

28 1. d. 90. 

24 SCD XV, 44. 


2 Vjesnik zem. arhiva VII, Zagreb 1905, 161-162. Sumnjam, da je u izvorniku 
Conca, jer je u svim drugim ispravama Choca. Također je i krivo datirana »24. 
oktobra« mjesto 26. X. Datum »feria quinta proxima ante festum beatorum Simonis 
et Jude« znači u četvrtak prije svetkovine tih svetaca. A jer je njihova svetkovina 
28. X. i god. 1396. bila u subotu, to je četvrtak, kad je bila izdana ta isprava, 
bio 26. X. 

vatra na kućnom ognjištu, nego zbog učinjenih usluga. Konačno usvo- 
jeni ne postaju »heredes« čitave imovine jedne zajednice, nego samo 
njena trećega dijela. Svakako se i ovdje radi o usvojenju, ali o posebnom 
slučaju, koji pokazuje postepeno raspadanje pojedinih prastarih rodov- 
skih pravnih običaja, ovdje običaja usvojenja. 

Isprava iz god. 1396., o kojoj je govor, kaže, da se sudbeno ročište, 
koje je nju izdalo, držalo »sub castro Conca«. Da se tu radilo o sudu 
nadležnom za Lapčane u Gornjemu Pounju, izlazi iz same isprave. Tomu 
je sudu prisutan Zoran, župan lapački (Zuranus zupanus de Lapach). 
Usvojenje je učinjeno »ex licencia spontanea uoluntate tocius gene- 
racionis nomine Lapach et hominum de Nebluch«, t. j. dozvolom i pri- 
stankom ne samo one uže zajednice nebljuške »hominum de Nebluch«, 
nego i one šire lapačke, naravno one u Pounju. Svakako tu se radi o 


.lapačkom stolu. Da je lapački sudbeni stol postojao u Pounju nadležan 


pounjskim Lapčanima, svjedoči više isprava, koje se odnose na te 
gornjopounjske Lapčane. 

Postoji isprava, koju je izdao sudbeni stol lapački 28. XI. 1448.25 sa 
sijelom u Rmnju, dakle u gornjem Pounju. Tomu je sudu predsjedao 
Dragovolja »gračššak' rmanjski«, t. j. kastelan, kojega stranke i sama 
isprava još zovu i »knez stola lapačkoga«. Taj naziv kneza za poglavicu 
suda ostatak je iz vremena plemenskih i kraljevskih sudova, kojima je 
najprije stajao na čelu župan, a poslije u feudalno doba knez. Premda je 
tomu rmanjskomu sudu na čelu obični kastelan, ali budući da je on po- 
stavljen i sudi mjesto kneza Frankopana, kojemu je tada Rmanj pripadao, 
kako ću to još i pokazati, on je knežev zamjenik, pa ga po tradiciji i 
reprezentaciji nazivlju knezom. Na tom stolu lapačkomu u Rmnju uz 
kastelana Drogovolju bila su i tri »suci rot'ni stola togac lapačkoga« 
Šimun Mrmonjić, Domjan Sičić i Grgur Ratković. Pred taj sud došao 
je plemeniti Juraj Karlov iz Strižića moleći: budući da su Turci po- 
robili i popalili sve njegovo, tako da on ne može živjeti na svome 
imanju, neka mu sud dopusti imanje prodati ili založiti. Sud ga upućuje 
neka najprije ponudi, ne će li to kupiti netko od njegove seoske zajed- 
nice Strižića; ako oni to odbiju, tad neka nudi drugima Lapčanima; ako 
nitko ni od njih ne htjedne, tada neka ponudi bilo komu, pa i izvan 
plemena, ali u tome slučaju samo »plemenitomu«, t. |. samo članovima 
seoskih zajednica. Da sve to zakonito izvrši, stol lapački dade Jurju 
pristava Matiju Dujmovića. Zalud je Juraj sa tim pristavom obilazio i 
nudio svoje Strižiće i druge Lapčane, nitko nije htio njegovo imanje 
kupiti ni u zalog uzeti. Slika teškog stanja na granici Bosne i na udaru 
Turcima 15 godina prije njena pada! Jurju nije preostalo drugo nego 
nuditi i izvan roda i plemena. Konačno je kupca i našao, a bio je ple- 
meniti Mikula Gašparov. Strižići su tog kupca odobrili. Na sedmi dan 
sudovanja lapačkoga stola dođe više njih Strižića sa prodavačem Jurjem, 
kupcem Mikulom i pristavom Matijom pred taj sud, gdje oni »vsi 
imenom i u kipih vsih svoih sinov, bratje, bratučedov, stricev i sinovac, 


*% Đ. Šurmin, n. d. 175-178. 

bližih i dalnih« odobriše tu prodaju. Tom prilikom Juraj je prodao za 
250 zlatnika ne samo »vsu svoju plemenšćinu i imanje, ku imaše u 
Strižićih i u kotaru strižičkom« nego i sve »ča bi posli na n(j) vsidalo 
ne samo imanje kućne zajednice Jurja Sirižića, nego i sva _ prava, 
koja je Jurjeva kućna zajednica imala u seoskoj zajednići Strižića, kao 
skomu pravu. Da će se sve pogođeno izvršiti, prodavač i svi Strižići 
jamče kupcu Mikuli pod kaznu (zarokom) od 50 grivnja.*/ A za svje- 
dočanstvo čitavoga toga pravnoga posla stol lapački izdaje ispravu. 

Naveo sam čitav pravni postupak, onaj običajan pri prodaji imanja 
u staroj Hrvatskoj. Usporedivši taj postupak s postupkom pnije nave- 
denim pri usvojenju, vidi se, kako se oni potpuno slažu; taj je postupak 
i u XV. st. još i te kako bio vezan i vođen po prastarim pravnim obi- 
čajima, ostacima iz vremena rodovskoga uređenja seoskih zajednica. 

Koliko isprava iz god. 1396. toliko i ona iz 1448. svjedoče, da je 
postojao sud ili stol lapački, nadležan gornjopounjskim  Lapčanima 
usprkos prije navedenoj ispravi Karla Roberta od 19. IV. 1324. Upore- 
divši među sobom isprave iz 1396. i 1448., vidi se, da su u međuvremenu 
između te dvije isprave nastale mnoge promjene u sastavu lapačkoga 
stola. Po promjeni iz god. 1396. taj je stol zasjedao »sub castro Conca«, 
a po promjeni iz 1448. u Rmnju; po prvoj u stolu lapačkomu sudje- 
lovala su dva kastelana, Stjepan i Blaž »castellani de Conca«, a po 
drugoj samo jedan kastelan i to onaj iz Rmnja; po prvoj uz dvojicu 
kastelana »de Conca« bio je i župan lapački »supanus de Lapach« sa 
još tri suca, a po drugoj samo kastelan rmanjski sa tri suca, a o županu 
lapačkomu nema hi spomena. Zato između godine 1396. i 1448. u po- 
gledu uređenja i sastava lapačkoga stola zbile su se velike promjene, 
bilo s obzirom na mjesto njegova sjedišta, bilo na njegov sastav, a time 
i na njemu podložno područje. A kada i kako se sve to dogodilo? 


Po Klaiću i Šišiću?* Conca iz isprave od 1396. hrvatski bi se zvala 
Konoba, koja bi se poslije zvala Rmanj, što povijesno ne stoji. 

Na početku XV. stoljeća najmoćniji hrvatski vlastelin-velikaš bio je 
svakako knez i ban Ivaniš Nelipić pok. Ivana. Kao šurjak vojvode 
Hrvoja bio je i Ivaniš do god. 1406. na strani kralja Ladislava Napuljca, 
a otada dalje na strani Žigmunda. Banu su Ivanišu uz vanjske nepri- 
jatelje zadavale teških briga prilike u samoj njegovoj obitelji. Muškoga 
potomka nije imao nego samo dvije kćerke, Katarinu i Margaretu. Da 
stvar bude još teža, nije imao ni bližih ni daljih rođaka. Zato je morao 


27 Ovdje znači novac, ali se vrsta i vrijednost ne mogu odrediti. Obično stoji 
mjesto lat. marca, koja označuje težinu od 245 g srebra i od koje se težine kovalo 
240 denara. 

28 Vjesnik zem. arhiva, n. d. 161. 

voditi i te kakvu brigu, da se ne rasprši nego sačuva nelipićka vlasteoska 
baština, makar i po ženskoj lozi. Pogotovu, jer je znao, kako na istu 
već vrebaju kralj Žigmund, Mleci, bosanski kralj Stjepan Tvrtko II. a 
i neki hrvatski velikaši. Već 17. VIII. 1406.2? knez Ivaniš sklapa savez 
sa knezom Nikolom Frankopanom, najmoćnijim vlastelinom u tadašnjoj 
sjevernoj Hrvatskoj. Taj savez obnoviše ta dva moćna kneza 20. I, 1411. 
i osnažiše sa dva nova važna čina. Prvi čin su bile zaruke obavljene taj 
isti dan između Ivana (Anža) najstarijega sina bana i kneza Nikole 
Frankopana i Ivaniševe kćeri Katarine. Ali budući da im je izgledalo, 
da ni to nije dosta pouzdano, da će time sačuvati nelipićko vlastelinstvo, 
isti taj dan knez Ivaniš Nelipić još i usvaja svog budućeg zeta Ivana 
Frankopana, To posljednje učinjeno je, da po usvojenju Ivan Frankopan 
postane pravno pravi član Nelipićeve kućne zajednice, heres u potpu- 
nom smislu. % Dana 16. VII. 1422., čini se pri vjenčanju Ivana i Ka- 
tarine, knez je Ivaniš usvojenje ponovio! Sve to Ivaniš čini u teškoj 
brizi, da održi na okupu nelipićku vlasteosku baštinu. Nesiguran, da li 
će njegovi neprijatelji priznati tu posebnu ustanovu hrvatskoga imov- 
noga prava, usvojenje, on gleda da i na drugi način obezbijedi zetu i 
kćeri nelipićku imovinu. Tako god. 1422., 1426. i 1428. knez Ivaniš 
zalaže svojoj kćeri, a ženi Ivana Frankopana gradove Klis, Omiš sa 
utvrdom Visući, Kamičak, Kljuć, župu Petrovo Polje _ danas Drniško — 
i župu Odorje sa Zvonigradom — porječje gornje i srednje Zrmanje.?? 
To ponavlja i proširuje 24. V. 1434.33 


S druge je strane kralj Žigmund 6. IV. 1431. u Niirnbergu založio 
banu Nikoli Frankopanu uz druge gradove i županije također i »castel- 
lum Rypach cum omnibus pertinentiis, castrum Choka cum omnibus 
pertinentiis, castrum Ermyn cum omnibus pertinentiis«.** To su svakako 
gradovi Ripač, Rmanj i »Choka«, dotično »Conca« iz isprave od 1396., 
svi u Pounju. Ta se mjesta spominju i u Žigmundovoj ispravi od 16. I. 
1434.55 Po tomu »Choka« i Rmanj dva su potpuno različita utvrđena 
mjesta, pa Klaićeva i Šišićeva identifikacija tih dvaju kraljevskih ca- 
struma potpuno otpada. Od dvaju pak kastelana, članova lapačkoga 


2 Thallgezi-Barab4s, n. d. 189-191. 

80 1. d. 166-169 »quem (sec. Johannem) ab isto die in antea recepimus sollepniter in 
nostrum filium adoptivum, de quibus bonis facere possit et disponere in vita et in 
morte, tamquam verus et Benin, dominus et patronus«. Dominus = haeres, 

8 |, d. 189-191. 

%* Dne 3. VIII. 1422. Klis — i. d. 191-193. — 12. 11. 1423. — i. d. 193-195. — Zvo- 
nigrad cum prouincia Odorya a statucija — i. d. 196—198; Sinj sa kneštvom Cetine 
i Travnik — danas Potravlje, 6. V. 1424. — i. d. 200-203; Klis 15. IX. 1426. — i. d. 
206-208; Kamičac, Ključ i prouinciam campum Petri 29. VI. 1428. — i. d. 211-213, a 
introdukcija 8. IX. 1428.; Omiš sa Visućim 13. VIII. 1428. — i. d. 226-228, a statucija 
6. I. 1429. — i. d. 228-229. — i 20. 1. 1429. — i. d. 230-231. 

% 1. d. 250-252. »castrum Fsyn et castrum Trawnik cum mocitatu Cetine, et 
castrum Chachuine (= Čačvina) cum provincia Bossussya, castrum Almissie, castrum 
Clissie, castrum Cleuch, castrum Camichach et castrum Zwonigrad«, a obavljene su 
statucije 15. VI. 1434. — i. d. 252—256. 

%4 1. d. 235-238. 

85 1. d. 247-249. 

stola 1396., jedan je bio kastelan »Choke« ili »Conke«, a drugi vjero- 
jatno Rmnja, jer u jednomu castrumu teško da su mogla biti dva 
kastelana. Po svemu tomu glavna naselja Lapčana bila su i ostala u 
gornjemu Pounju. 

Što je pak knez Ivaniš predviđao i čega se bojao, to se poslije njegove 
smrti, a umro je polovinom 1435.,%6 i dogodilo. Već u drugoj polovici 
1435. kralj Žigmund, osporavajući knezu Ivanu Frankopanu Nelipićevu 
baštinu, traži, da mu je ustupi, jer da pripada njemu po devolucionom 
pravu »ab defectum seminis«?7“ poslije smrti kneza Ivaniša. Tomu se 
knez, tada već i ban, Ivan Frankopan s pravom usprotivio. Uza sve to 
Žigmund ga siječnja 1436. proglasi buntovnikom i odmetnikom, ka- 
znivši ga gubitkom svih časti i imanja. Našto slavonski ban Matko 
Talovac, zakleti neprijatelj Nelipića i Frankopana, dolazi s vojskom 
u Hrvatsku, da odluku Žigmundovu silom izvrši. Glavne su se borbe 
vodile srpnja i kolovoza 1436., ali knez Ivan Frankopan nije bio svladan. 
Ban Matko neobavljena posla vratio se sa vojskom u Slavoniju. Tada 
se dogodi ono, što je bilo najgore. Mjeseca prosinca 1436. umre knez 
Ivan Frankopan, ostavivši mladu udovicu Katarinu i malodobnoga sina 
Jurja. Čim se to saznalo, ban Matko odmah po drugi put provaljuje 
s vojskom u Hrvatsku. Kneginja Katarina sa svojima sprema se na 
otpor. U neizvjesnosti popusti nagovoru nekih tobožnjih prijatelja, 
hrvatskih plemića, i poče pregovarati s banom Matkom. Konačno se 
nagodiše, o čemu postoje tri isprave, izdane 29. I. 1437.88 U njima ban 
Matko kaže, kako je po smrti kneza Ivaniša Nelipića, koji je umro bez 
muškoga potomka (per defectum sexus seminis masculini), čitava nje- 
gova baština zakonito prešla na cara ili kralja; tu je pak baštinu ne- 
zakonito i protiv kraljeve volje preuzeo i držao pokojni knez Ivan 
Frankopan, a poslije njega udova mu Katarina sa sinom Jurjem. Ali 
budući da je sada Katarina predala banu Matku ne samo čitavu nelipićku 
vlasteosku baštinu, nego i gradove založene Frankopanima, a koje je ona 
držala, ban Matko velikodušno oprašta veleizdaju njoj, njenu sinu i 
njenim službenicima (super nota infidelitatis); k tomu pušta joj, ali ne 
u vlasnost, nego u založno ime grad Rmanj sa njegovim pripadnostima. 
Dotično »Katharine relicte_ condam magnifici Johannis de Franka- 
panibus ac Georgii filii eorundem ... castrum nostrum Ermin vocatum 
simul cum suis pertinentiis et precipue districtu Lapacz ac iudicio et 
iudicatu sedium ad ipsum castrum partinentium«. Sve to on njoj zalaže 
zbog 5000 zlatnih forinti, koje je Katarina poslije smrti muža kneza 
Ivana potrošila za uzdržavanje gradova, koje je god. 1431. Žigmund bio 
založio banu Nikoli Frankopanu. Po tome Katarina je sve izgubila protiv 
svih imovnih prava Hrvatske. Dali su joj kraljevski Rmanj, ali u zalog, 


85 V. Klaić, Povjest Hrvata 11/2, Zagreb 1901, 132 piše: »Poslije 23. svibnja 1434. 
nestaje kneza Ivaniša Nelipića s ovoga svijeta«, što ne stoji. Po Žigmundovoj ispravi 
od 26. IV. 1435. on je još tada na životu Up. Thallćezi-Baraba4s, n. d. 266. 


37 V, Klaić, Krški knezovi, Zagreb 1901, 225. 


% Thallćezi-Barabas, n. d. 274-282. Sve iri su izdane isti dan na Petrovu polju 
kod Drniša. 

t. j. do volje kraljeve. Što je učinio ban Matko, Žigmund je odobrio 
ispravom izdanom u Pragu 23. VIII. 1437., izričito naglasivši, da za- 
država pravo otkupa Rmanja.?? Usto on tog istoga dana drugom ispravom 
naređuje, da se Katarina i Juraj uvedu u posjed Rmnja, služeći se rije- 
čima kao i u ispravi bana Matka uz neke važne dodatke: »castrum no- 
strum Ermen vocatum, in regno nostro Croatie predicte, habitum simu) 
cum universis etc. sedium ad easdem pertinentibus, nec non tributo in 
ipso districtu (Lapacz) solito.«** Kninski kaplol izdao je 14. X. 1437. po- 
svjedočenje o uvođenju u taj posjed.*! 


4. 


Tako su u borbu za nelipićku baštinu bili upleteni i gornjopounjski 
Lapčani. Po gornjim ispravama iz god. 1437. Rmanj je sa lapačkom 
župom od te godine dalje sačinjavao vlasteosku feudalnu jedinicu, koju 
je u založno ime držala udova Katarina sa malodobnim sinom Jurjem 
Frankopanom. Središte tog vlastelinstva bio je utvrda Rmanj sa posebnim 
sudbenim dvorom, po tradiciji i dalje zvanim »stol lapački«. Tim je 
položaj gornjopounjskih Lapčana u mnogomu postao jasniji, i to od nji- 
hova naseljenja u Gornje Pounje polovinom XIII. stoljeća dalje. Naveo 
sam, kako su se oni ispočetka naselili na posjede nekoga kraljevskog 
castruma. Da se radilo o castrumu, izlazi iz činjenice, što su oni bili sebi 
podložili neke od »castrenses«, a ovih bez castruma nema. Po ispravi 
pak iz godine 1396. nalazili su se unutar područja kraljevskoga grada 
»Khoke«; budući da se u njoj spominju dva kastelana, bila su u grani- 
cama te kraljevske gospodarsko-upravne jedinice i dva grada (castrum), 
što nije bilo neobično. Po sastavu stola lapačkoga ta dva grada bila su 
»Khoka« i Rmanj, o čemu ću još govoriti. 

Po navedenim povlasticama Bele IV. i Karla Roberta ti gornjopounjski 
Lapčani po doseljenju bili su u svemu potpuno slobodni i neovisni od 
gradova, na kojih su se područje oni bili naselili. Imali su oni i svoj 
posebni sudbeni dvor, »stol lapački«, nadležan u svima njihovim unutar- 
njim sporovima i sudbenim pitanjima; jedino u sporovima izvan njihove 
zajednice mogao im je suditi samo kralj ili ban ili kraljevski dvorski 
sudac; konačno je izričito stajalo, da im nije mogao suditi nijedan župan. 
Međutim po ispravi iz 1396. ne samo da im župan sudi, nego su u stolu 
lapačkom uz lapačkoga župana i tri njihova suca, također i dva kra- 
ljeva kastelana, koji nisu drugo nego zamjenici nekadanjih kraljevskih 


3% [. d. 292-293. 

% |. d. 294-296. U toj ispravi Žigmund nalaže kninskomu kaptolu, da izašalje 
jednoga od svojih članova, koji će skupa sa kraljevskim izaslanikom uvesti Katarinu 
i njenoga sina u posjed. Tu uz drugo piše: »castrum nostrum Ermen vocatum, in regno 
nostro Croacie pređicte, habitum simul cum universis suis pertinentiis et precipue 
districtu Lapacz ac iudicio et iudicatu sedium ad easdem  pertinentibus, nec non 
tributo in ipso districtu exigi solito«. 


“1 1. d. 299-300. 

župana. Po tomu, negdje između 1263. i 1396., svakako silom i neza- 
konito prestala je nezavisnost lapačkoga stola, jer su postali ne samo 
njegovi članovi dva kraljevska kastelana, nego su mu oni bili na čelu. 
Kad, kako i zašto se to dogodilo, ne mogu utvrditi; svakako je to bila 
Lapčanima kazna zbog učestvovanja vjerojatno u bunama, kojima je 
stajao na čelu vranski prior Ivan od Paližne, bunama od 1383. dalje za 
kraljice Marije i prvih godina vladanja Žigmunda. 

U sastavu lapačkoga stola god. 1448., između te godine i 1396., zbile 
su se u njemu i druge promjene. Godine 1448. lapački stol se sastoji 
samo od kastelana Rmnja i tri suca; nikada više nema spomena drugomu 
kastelanu ni županu lapačkom, a ni gradu »Khoki«. Kako i zašto su se 
dogodile te promjene, može se donekle utvrditi. 


U ispravi, kojom god. 1437. kralj Žigmund odobrava sve ono, što je 
ban Matko bio ugovorio sa Katarinom, važan je podatak, da ona i njeni 
nasljednici po gradu Rmnju imaju pravo i na »tributo in prenominato 
disirictu Lapacz exigi solito«. Naravno da se to ne odnosi na gornjo- 
pounjske Lapčane, jer su oni kao plemeniti bili oprošteni od svih po- 
davanja, poreza i daća, nego se to odnosi na kmetove podložne ranije 
gradovima »Khboki« i Rmnju, a sada samo Rmnju, kojih su se posjedi 
nalazili uz posjede Lapčana. Upotreba naziva »districtus Lapacz« znači, 
da je u to doba toponim Lapac već postojao i imao svoje prostorno zna- 
čenje, a ne samo etničko. Rmanj je sa područjem, unutar kojega su uz 
njemu podložne kmetove živjeli i plemeniti Lapčani, sačinjavao od god. 
1437. posebno vlastelinstvo u rukama udove Katarine i njena sina Jurja. 
Da li su otada dalje svi gornjopounjski Lapčani bili unutar granica 
rmanjskog vlastelinstva? 


Gornjopounjski su Lapčani bili na području kraljevskih gradova Koke 
i Rmnja. Ta je dva grada sa trećim Ripčem god. 1431. kralj Žigmund 
bio založio banu Nikoli Frankopanu. Pri slomu nelipićke baštine god. 
1437. dobila je Katarina sa sinom Jurjem od bana Matka Talovca samo 
Rmanj, dok se Koka ne spominje. Po ispravi od 1. VII. 1447.42 dođoše 
pred Tomu, kneza krbavskoga, humskoga i nebljuškoga u Ripač četrde- 
setorica plemenitih ljudi javljajući mu »v kipi svoem i vsih svoih sinov, 
otac i bratje bližne i dalne, i budući puni prokaraturi-punomoćnici-nih 
i oda vsih četirih kolen plemena nebluškoga«, da su oni »u pitanji i 
u plemenu svom« — na plemenskom sudu i skupštini, — dopustili ple- 
menitom Mikuli Gašparovu, da uzme u zalog sav posjed njihova suca 
Dujma Vučića. Taj je pak posjed bio oko '/s imanja koljena Židovinića 
»v Neblusih i v nebluškom kotari.«“3 Kao jamstvo tog zaloga određena 
je kondicionalna kazna od 20 grivnja. O svemu, što je kod toga zaloga 
po hrvatskomu pravu bilo učinjeno, nadležni knez Toma Gusić izdaje 
ispravu u Ripču. 


42 Đ. Šurmin, n. d. 170-172. 


48 1. d. 171 »od vsega kolena Židovinić četrti del i ošte od druge polovice toga 
vsega kolene peti del v Neblusih i v nebluškom kotari«. To bi bilo '/4 + 1/10 = 7/20 
t. j. oko "/s. 

Po toj ispravi u prvomu redu vidi se, da je god. 1447. krbavski knez 
Toma bio također i knez nebljuški. Pokazao sam, kako je nekoć Nebljuh 
bio u sastavu sudbenoga stola lapačkoga, a sada je on izvan njega, i to 
pod stolom kneza Tome u Ripču. Prema tomu prije toga vremena ne- 
bljuško je područje bilo odcijepljeno od stola, a tim i od zajednice 
gornjo-pounjskih Lapčana. Nebljušani sačinjavaju po toj ispravi posebnu 
društvenu zajednicu, koju isprava zove plemenom, podijeljenu na četiri 
koljena ili grane. Imali su oni svoj, ali niži sud, skupštinu i drugo, inače 
je njihov redovni nadležni sud, koji je zamijenio nekadanji lapački stol, 
bio kneževski sud, t. j. vlasteosko-feudalni. Da se sve to dogodilo, po- 
kazuje osim naslova kneza krbavskoga Tome, po kojemu je on i knez 
Radilo se o zalogu, koji je po hrvatskom imovnom pravu pripadao u 
jedan od načina otuđivanja imovine. Pri zalogu su kao i pri svakomu 
drugomu otuđenju bile tačno i strogo određene razne formalnosti, iz- 
među kojih je, osim pristanka članova užih zajednica, kao kućne ili po- 
rodične, pa širih, seoske ili plemena ,također i pristanak rodovskoga 
ili plemenskoga suda. U slučaju toga zaloga namjesto plemenskoga suda 
je sud vlastelina feudalca. Spomenuo sam, kako je god. 1431. Žigmund 
založio knezu Nikoli Frankopanu uz Koku i Rmanj također i Ripač. 
Međutim sada god. 1447. Ripač je u rukama krbavskoga kneza Tome. 
Izlazi da je god. 1437., kad je Ripač od Matka Talovca bio oduzet Fran- 
kopanima, bio dan Tomi Gusiću. Tom je prilikom ban Matko također od- 
cijepio od dotadanje gornjo-pounjske lapačke zajednice Nebljušane i 
podložio ih gradu Ripču, dotično njegovu vlastelinu. Nebljušani se tako 
odcijepiše od lapačke zajednice, u kojoj su oni živjeli od polovice XIII. 
stoljeća do godine 1437. Time je područje lapačkoga stola godine 1437. 


smanjeno. 


Uz tu promjenu bilo je i drugih promjena kod toga stola. Po ispravi 
iz god. 1396. još je postojao župan lapački. Po tomu postojala je nekoć 
lapačka šira zajednica, t. j. više seoskih zajednica skupa, i zovem je župa, 
na čelu sa starješinom županom, neovisna i slobodna, sama za sebe, Kad 
su negdje prije god. 1396. Lapčani bili podčinjeni zapovjednicima kra- 
ljevskih kastruma Koke i Rmnja, čast lapačkoga župana ostala je i dalje. 
Ali on nije više bio ono što i ranije, neovisni starješina i predstavnik 
Lapčana, nego podložan i ovisan o kraljevskim zapovjednicima Koke i 
Rmnja. Zato za velikih promjena god. 1437. nije čudo, da je županska 
lapačka čast kao suvišna potpuno nestala. O tome postoji svjedočanstvo 
kaptola kninskoga iz god. 1442., da je za uvijek bila dokinuta županska 
služba u kneštvu lapačkomu (cassato in perpetuum officio suppanatus in 
comitatu de Lapacz).“* Budući da kneštvo lapačko nije nikada postojalo, 
po Lapčanima i Lapcu nazivlje se sada područje vlasteoskoga grada 
Rmnja. I po tomu se vidi, da je vlastelinstvo, povezano od god. 1437. za 


“4 Vjesnik zem. arhiva, n. d. 175. 

grad Rrmanj, novija tvorevina, pa mu je lapački stol dao i naziv lapačkog 
kneštva ili comitatus de Lapacz. Lapački baš stol postoji i dalje, ali mu 
je na čelu rmanjski vlastelin knez Frankopan, dotično njegov predstav- 
nik. Pri velikoj diobi frankopanske vlasteoske zajednice god. 1449. 
Rmanj je pripao Jurju, sinu pok. Ivana i Katarine Nelipić. 

U naprijed navedenoj ispravi od 28. XI. 1448. Dragovolja je »gračšćak 
rmanski i knez stola lapačkoga«. Po drugoj od 11. VI. 1478.45 zasjeda 
»stol lapački« sa rmanjskim »porkolabom« na čelu. Došao je pred taj 
sud Stjepan Mečar iz Glavataca moleći u ime svoje, svojih sinova i »vse 
sve bratje Glavatac«, da taj sud donese presudu o dugu, koji od njega 
traži Juraj Našmanić. Pritom se Stjepan obraća sudu sa riječima: »kneže 
i sudci«. Stjepana je sud riješio i o tome izdao ispravu u Rmnju »v puni 
stoli lapačkom«. 


Dana 14. VII. 1484.% pred stol lapački, koji se sastojao od porkulaba 
rmanjskoga Gašpara Perušića i tri suca, došao je Ivan Nikšić sa svojim 
sinovcem i Andrijom Leošićem, tražeći od istoga (»kneže i sudci«), da 
im odobri diobu nekoga »grada«, t. j. utvrde ili castruma, koji su oni 
već bili između sebe podijelili. Lapački sudbeni stol odobrava diobu i o 
tom izdaje pismenu potvrdu, na kojoj ću se zaustaviti. U pitanju je 
dioba nekoga »grada«. Po općemu srednjovjekovnomu pravu gradovi 
(castra, castella = zamci) bili su u rukama vladara ili vlastelina, kojemu 
bi vladar jedan ili drugi grad poklonio u feud sa svima njegovim pri- 
padnostima ili dozvolio da ga sagradi na takvomu posjedu. U toj ispravi 
ne dijele takav grad vlastela nego dva obična plemića lapačka. Oni taj 
grad niti su sagradili niti od vladara na dar primili. Ali budući da oni 
ipak dijele jedan grad, znači, da je taj grad nekoć postojao i u među- 
vremenu izgubio svoju prvotnu svrhu, bio porušen i napušten, pa kao 
takav darom, kupnjom, ili kojim drugim načinom, uglavnom kao gra- 
đevni materijal prešao u privatne ruke. 


U vezi sa lapačkom župom postojali su samo gradovi Koka i Rmanj. 
Koka se zadnji put spominje 16. I. 1434.47 i nikada poslije, pa ni za 
katastrofe god. 1437., u kojoj je ona kao Frankopanima založeni grad 
morala sudjelovati. Zbog toga može se postaviti tvrdnja, da je upravo 
za tih borba god. 1437. Koka bila porušena ili teško oštećena, svakako 
napuštena. Kao takva mogla je doći u ruke nekih Lapčana. Budući da 
tu diobu rješava stol lapački, sigurno je taj grad bio na njegovu po- 
dručju, negdje oko današnjega Gornjega ili Donjega Lapca. Nedaleko od 
današnjega Donjega Lapca u sjeverozapadnomu pravcu nalazi se gorje, 
danas zvano Kuk; nije li možda to ime u vezi sa nekadanjim gradom 
»Choka« i njegovim položajem? 


45 Šurmin, n. d. 283-285. 
46 1. d. 297—298. 
47 Thall6czi-Barabas, n. d. 248. 

Lapčani u Gornjem Pounju nisu starenici. Glavni se njihov dio nase- 
lio polovinom XIII. st. na područje kraljevskoga grada Koke i vjero- 
jatno tek poslije nastaloga Rmnja, Oni na dar dobiše određene dijelove 
kraljevskoga posjeda grada Koke, ali ne sam grad ni njegovo čitavo 
područje. Živjeli su kao kraljevski plemići. S vremenom je na tom po- 
dručju radi obrane prema Bosni, na utoku Unca u Unu, bio podignut 
i drugi utvrđeni grad, Rmanj. Ti gradovi, koji su imali i svoje kme- 
tove, do god. 1431. bili su u rukama vladara, svaki sa svojim kraljev- 
skim zapovjednikom, kastelanom ili graščikom na čelu. Te je godine 
kralj Žigmund oba ta grada sa njihovim područjem založio banu Nikoli 
Frankopanu i ostali su u Frankopanskim rukama do katastrofe 1437. 
Otada nestaje grada Koke, a preostali Rmanj ban Matko Talovac daje 
u zalog Katarini, udovi Ivana Frankopana i njenu sinu Jurju. Područje 
tih gornjopounjskih Lapčana do god. 1437. bilo u vezi sa gradovima 
Kokom i Rmnjem. Tada se njihovo upravno područje dijeli. Nebljušani 
se odcjepljuju, dolaze pod vlast krbavskih knezova Gusića i u sklop 
sudbenoga stola u Ripču. Kraj pak lapački oko današnjega Donjega i 
Gornjega Lapca ostaje u vezi sa gradom Rmnjom i njemu podložen. 
Na čelu i dalje zvanoga lapačkoga stola stoji kastelan rmanjski, ali ne 
više kraljevski nego frankopanski službenik. 

Svi ti gornjopounjski Lapčani prije doseljenja u Pounje bili su po 
seoskoj zajednici, djedini u primorskom Lapcu rodovski plemići, dedići. 
Budući da u Pounju nisu sjedili na posjedima rodovskoga nego kraljev- 
skoga podrijetla, oni su postali i bili kraljevski plemići. Nikada pak nisu 
bili vlastela ni vlasteosko plemstvo, pogotovu ne jedno od 12 hrvatskih 
plemena, kao što su to bili njihovi srodnici u Karinu. Uza sve to, što su 
bili kraljevski plemići, njihovo je početno društveno uređenje bilo u gra- 
nicama hrvatskoga rodovskog plemstva (nobiles de Croacia). Oni su u 
Gornjemu Pounju sačinjavali posebnu društvenu širu zajednicu, župu, 
koja se sastojala od više seoskih zajednica. Njoj je na čelu u XIII. i XIV. 
st. stajao lapački stol, koji se sastojao od župana starješine i triju sudaca. 
Tu su četvoricu birali i postavljali neovisno od svakoga gornjopounjski 
Lapčani, oni su bili njihovi poglavari u svemu.“ Sa kastelanom Koke 
nisu bili ni u kakvom službenom odnosu. Međutim negdje u drugoj polo- 
vici XIV, st., vjerojatno baš devedesetih godina, izgubiše oni dotadanju 
svoju potpunu neovisnost i biše podložni kastelinima dvaju kraljev- 
skih gradova Koke i Rmnja. God. 1396. lapački stol se ne sastoji od 
Njihova župana i triju sudaca, nego još i od kastelana Koke i Rmnja. 
Otada dalje lapački župan samo je čast, koja je 1437. bila dokinuta, a 
lapački stol sačinjavaju kastelan rmanjski sa tri suca. Te suce stalno su 
birali i predlagali Lapčani, a kastelan ih je potvrđivao. 


** Upozoravam, da je i poljički stol imao tri suca, po jednoga od svakoga plemena. 

B) Slavonski Lapčani u Donjem Pounju 


Bilo je također Lapčana u onom dijelu Pounja, koji nije bio u Hrvat- 
skoj nego u tadašnjoj Slavoniji. Da svrše krvava neprijateljstva i teške 
razmirice, mire se 20. IV. 1278.! Babonići sa Ivanom, Nikolom banom 
čitave Slavonije i Henrikom, sinovima nekadanjega bana čitave Slavo- 
nije Stjepana od roda Gutkeled. Na strani Babonića kao saveznici (socii) 
uz druge bili su i »Irso et Grobyse filiis Stephani de Lapuch«. U ko- 
načnom miru između tih dviju stranaka 6. XI, 1278.2 uključeni su 1 
posjedi prije spomenute dvojice Lapčana. Tu se Nikola ban čitave Sla- 
vonije odriče svih prava na posjede »Azarias filii Ludegares, fratris 
Stephani de Lapuch« ne samo onih posjeda, koji su ležali uz rijeku 
Unu (iuxta aquam Hun), nego i drugih na korist »Gorbysa et Jupfsa, 
filiis Stephani de Lapuch« i njegovih potomaka, osim četvrtine, koju je 
bio ostavio Ozorija na smrti svojoj sestri, ženi komesa Turde. Za pre- 
ostale tri četvrtine Ozorijinih posjeda kaže se da su ih po njegovoj 
smrti posjedovala spomenuta dva sina njegova brata Stjepana iz Lapca, 
s odobrenjem kralja Ladislava IV., što isto sad potvrđuje i ban Nikola. 
Svakako, budući da je Stjepan bio Lapčanin (de Lapuch), to je bio i 
njegov brat Ozorija također. 

Međutim poslije toga, i to 1. IX. 1294.3 prodaje »nobilis vir Gropsa 
filius Stephani de Lapach«, a to je isti onaj već spomenuti u pređašnjim 
dvjema ispravama iz god. 1278. kao »Grobysa« i »Gorbysa«, pred za- 
grebačkim kaptolom banu Stjepanu Baboniću svoje zemlje i posjede. 
Za njih se kaže u toj prodaji iz god. 1294., da leže na lijevoj obali Une, 
između Zakopa i posjeda kninskoga biskupa, što nije drugo nego ono, 
što je kazano u ispravi o miru od 6. XI. 1278. »iuxta aquam Hun«. Zakop 
se nalazio na južnim obroncima Zrinjske Gore, lijevo i nedaleko od 
donje Une, a ti su se krajevi tada nalazili u sastavu tadašnje Slavonije, 
a ne Hrvatske. Zato se tu radi o donjopounjskim Lapčanima u Slavo- 
niji. Pri prodaji Grupša kaže, da je te posjede dobio baštinskim pravom 
(ad ipsum iure hereditario deuolutas), poslije smrti »Ozorias filii Ludga- 
rys«, koji mu je po gornjim ispravama bio stric, a koji umrije bez nepo- 
srednih baštinika. U toj prodaji još stoji, da ban Stjepan i njegovi po- 
tomci mogu-u svako doba iskupiti zemlje, koje je Ozorija bio založio, 
a Grupša, jer nije imao novaca, nije ih mogao iskupiti; a usto nije imao 
rođaka, kojima bi pripadalo pravo otkupa (nec aliqui ex proximis ipsius 
sint superstites, quibus predicte terre obligate competerent redimende). 
Podaci prednjih isprava, koje se odnose na imovinu Ozorije Lapčanina, 
pokazuju: 

da se njegov posjed nalazio u Donjem Pounju u tadašnjoj Slavoniji; 

da je Ozorija na smrti, dakle oporučno, ostavio sestri četvrtinu svog 
posjeda; 


1 SCD VI, 240-242. 
2 1. d. 261-263. 
š SCD VII, 185-186. 


da su ostale tri četvrtine nužno baštinila njegova dva nećaka, sinovi 
brata mu Stjepana. 


Sve pak to nije nikako u skladu s imovnim i nasljednim pravom u 
tadašnjoj Hrvatskoj. Po tom pravu Ozorija oporučno nije mogao ničim 
raspolagati. Cjelokupna njegova imovina, a ne samo tri četvrtine, po 
njegovoj smrti bila bi prešla na njegove po diobi najbliže povezane 
baštinike, a to su bila njegova dva nećaka; sesira, pogotovu udana, nije 
mogla uopće biti baštinik bilo čega. 

Ali dok su ti podaci ostavštine i prodaje potpuno u suprotnosti sa 
tadašnjim imovnim i nasljednim pravom u Hrvatskoj, nisu u suprotnosti 
s pravom u Ugarskoj i u Slavoniji. Odgovaraju čl. IV. Zlatne bule iz 
god. 1222., po kojemu, ako plemić umre, a ne bi imao sina, četvrtina 
pripada kćeri.“ To je poznati quartalitium ugarskog prava, koji nije bio 
vezan samo za kćeri nego i za sestre. Po istom tom čl. Zlatne bule sa 
preostalom imovinom oporučitelj je slobodno raspolagao, pa je i Ozo- 
rija mogao to ostaviti svojim nećacima. Ističem, dok je to posljednje 
pravno pravilo vrijedilo u Ugarskoj, da nije vrijedilo u Slavoniji. Naime 
uz druge zaključke slavonskoga sabora, koje je potvrdio i proglasio 
Matej Čak, ban cijele Slavonije, u Zagrebu 19. IV. 1273.,5 bio je i ovaj: 
»porcio hereditaria sine herede descedentis, generacioni sue debeat rema- 
nere«, što nije u skladu sa Zlatnom bulom. To je s jedne strane bilo 
zato, što su se s vremenom zaključci Zlatne bule mijenjali i prilagođi- 
vali pojedinim krajevima, a s vremenom i novim prilikama; s druge 
pak strane, što je Slavonija, kao zasebna društvena jedinica, bila pod- 
ručje ukrštavanja hrvatskoga i ugarskoga prava, kako to baš ovaj slučaj 
Ozorije najočitije pokazuje i poivrđuje. 

Budući da su i ti »de Lapuch« po svemu živjeli u Pounju, u istomu 
živjelo je više grana »nobiles de Lapuch« u drugoj polovici XII. st., ali 
ne na jednomu mjestu ni na okupu, jer je udaljenost između Lapca, 
Nebljuha i Zakopa znatna. Oni već po tomu, a i po ispravama nisu sta- 
renici u tim krajevima nego naseljenici. Negdje polovicom XIII. st. 
razni članovi primorske lapčanske seoske zajednice, dedići iz Lapca ili 
»nobiles de Lapach«, u službi bana ili kralja naseliše se u razna mjesta 
Pounja na vladarske posjede ne kao kmetovi, nego kao slobodni ple- 
mići. Da se to upravo tada dogodilo, osim što to izlazi iz svih navedenih 
isprava, odgovara i tadašnjim povijesnim prilikama. Poznato je, da je 
glavnina tatarske vojske na putu u primorje prošla baš kroz Pounje, u 
kojemu je učinjen i užasan pokolj zarobljenika." Svakako je poslije pro- 
laza tatarskoga kroz te krajeve ostala posvemašnja pustoš u svemu, pa 
i u stanovništvu. A budući da Pounje nije bilo samo plodni kraj, nego 
i glavni prometni put k primorju, taj kraj nije mogao ostati nenapučen. 


4“ SCD III, 462: »Si quis serviens (niži plemić) sine filio decesserit, quartam pos- 
sessionis filia obtineat; de residuo, sicut ipse uoluerit, disponat«. 


5 Timon, n. d. 333, 391, 395. 
# SCD VI, 26. 


7 Toma arciđakon, n. iz. 174. 

Kralj i njegov zamjenik u Hrvatskoj ban morali su nastojati, da što 
prije napuče uz druge i te pounjske opustjele krajeve, nagrađujući pri- 
tom sebi vjerne u borbi protiv Tatara. 

Da se to tada događalo, svjedoči sam Bela IV. ispravom od 23. XI. 
1251.5 Ističući u njoj zasluge Stjepana, bana cijele Slavonije, uz drugo 
za njega kaže Bela i ovo: »hrvatsko je kraljevstvo ... narodom uvelike 
naselio, budući da je bilo prije zloćom nevjernika — t. j. Tatara — gotovo 
ostalo prazno«.? U tu djelatnost hrvatskih banova, po svemu onomu, 
što sam već kazao, treba uvrstiti i naseljenje više Lapčana iz primorja 
u Pounje i to polovicom XIII. stoljeća. 

Iako su se ti pounjski Lapčani bili naselili na dosta širokom prostoru, 
na kojemu su našli topikone Koka, Rmanj, Nebljuh, Kamenik, Dolje, 
Zakop i dr., oni su po mjestu i seoskoj zajednici, iz koje su došli, zadr- 
žali i dalje svoje staro rodovsko ime Lapčana, jednako kao i njihovi 
srodnici naseljeni u Karin i Bužane. Tako, dok je na primorju od topo- 
nima Lapac postao etnikon Lapčani, u Pounju je po tomu etnikonu 
nastao toponim Lapac. Jedino toponim Nebljuh, koji su u Pounju našli, 
ne samo da se sačuvao, nego se jedan dio tih Lapčana po njemu i zvao 
Nebljušani, nebljuško pleme, naravno uvijek i uz ime Lapčana. 


Zaključak 


U ovoj sam raspravi utvrdio više povijesnih činjenica, a na mnoge 
upozorio sa svrhom, da pokažem, gdje i u čemu treba tražiti građu za 
srednjovjekovnu hrvatsku povijest. U njoj sam primijenio, potvrdio i 
proširio pravno-povijesne činjenice iznesene u radnji »Hrvatski vla- 
steoski feudalizam«, a glavne bi bile: 

1. Postojalo je na primorju u Hrvatskoj nedaleko, a sjeverozapadno 
od današnjega Nadimskoga blata mjesto Lapac, zasvjedočeno ispravama 
od XII. do prve polovice XVI. stoljeća; 

taj je Lapac djedina ili prabaština široko po Hrvatskoj rasprostranje- 
noga roda ili plemena Lapčana; 

u njemu su trajno stanovali potomci prvotne rodovske ili općinske 
ili seoske zajednice Lapčana kao hrvatsko rodovsko plemstvo, zvano 
inače dedići; 

ta je zajednica već i prije, ali svakako u XI. st. bila podijeljena na 
kućne i porodične zajednice. 

2. Prvotna se lapačka seoska zajednica s vremenom zbog raznih 
uvjeta i seobe u druge krajeve raščlanila i razgranala u više ogranaka 
različitoga društvenoga položaja, pri čemu se svijest pripadnosti prvot- 
noj zajednici u Lapeu nije nikada kod njih ugasila; 


8 SCD IV, 468-470. 
2 1 om. 469.: »et dictum regnum Croatiae ad observandam nobis fidelitatem .... 


populorum multo replevit, cum antea infidelium faciente_ malitia_ pene  vacuum 
remansisset«, 

prva se odijelila i postala posebna njihova grana karinska, postavši 
Zvonimirovom darovnicom grada Karina Vonihi Lapčaninu ne samo 
vlasteosko-feudalna, nego poslije i član posebne hrvatske vlasteoske 
ustanove, t. j. plemstva dvanaest hrvatskih plemena; 


druga je grana bužanska, nastala god. 1258., a bila je plemićko-va- 
zalna prema vlasteli Gusićima; 


treća je pounjska nastala polovinom XIII. st. sa glavnim sijelom u 
gornjem Pounju, a njeni članovi bili su kraljevski plemići. 


3. Od svih tih grana Lapčana samo ona karinska bila je vlasteoska 
i usto jedno od plemstva dvanaest hrvatskih plemena, dok ni matica, 
ni bužanska, a ni nijedna pounjska grana to nisu nikada bile: 


budući da je matica u primorskomu Lapcu od samoga početka i uvi- 
jek bila smatrana zajednicom unutar rodovskoga plemstva, a samo je 
karinska, i to odijelivši se od matice, postala vlasteoska zajednica i jedno 
od plemstva dvanaest hrvatskih plemena, dokaz je, da je hrvatsko ro- 
dovsko plemstvo starije od vlasteoskoga, a pogotovu od plemstva dva- 
naest hrvatskih plemena; 

po tomu su prvotno hrvatsko plemstvo sačinjavali članovi seoskih ili 
općinskih zajednica, koje su nastale po doseljenju; 

sve druge vrste hrvatskoga plemstva poznijega su postanja i državo- 
pravnog značaja, ubrojivši sve vrste kraljevskoga plemstva, među koje 
pripada i vlasteosko; 

oznaka »veri, primi et naturales nobiles Croacie« jednaka je onoj 
»veri nobiles« i »vere et sincere nobilitatis titulo«, koje se oznake ne 
odnose na vremenski postanak, nego na iadašnju plemićku prednost; 
sve vrste kraljevskoga plemstva, a pogotovu vlastela, stajala su po tada- 
šnjem državopravnom shvaćanju na staleškoj ljestvici iznad dedića. 


4. Zato je tvrdnja, da je prvotno hrvatsko plemstvo plemstvo članova 
i potomaka dvanaest hrvatskih plemena, naučno potpuno neosnovana 
i kriva; to je isto što i kazati, da su se kod jednoga te istoga stabla naj- 
prije razvile njegove grane, a istom poslije iz njih deblo; 


ktomu nikako ne pripada u nauku tvrdnja, da su Hrvati samo po- 
iomci plemstva dvanaest hrvatskih plemena; ona je u svojoj konsekven- 
ciji nijekanje postojanja Hrvata poslije utrnuća i nestanka tih dvanaest 
plemena; 

ta je tvrdnja plod čistoga paralogizma i krivo primijenjene, davno u 
nauci zabačene, Herrschaftstheorie, 


9. Hrvatsko rodovsko i kraljevsko plemstvo, u koje posljednje pri- 
padaju i vlastela, živjelo je društveno uređeno na mnogim ostacima 
prastaroga rodovskoga uređenja, osobito imovnoga kolektiva, bilo onoga 
širih t. j. seoskih zajednica, bilo onih užih kućnih ili porodičnih; 

svaki je muški i ženski član imao jednako kolektivno pravo na svu 
imovinu, sve proizvode i prihode kućne ili porodične zajednice, kojoj 
je on pripadao; 

postojalo je pravo diobe unutar tih zajednica, i to po glavama; 

redovito slobodnog raspolaganja imovinom za života ili na smrti nije 
bilo, pa nije bilo ni oporuke; 

posebni izuzeci su bili usvojenje i crkveni zavještaji za upokoj pre- 
minulih. 


Pojedine obrađene i istaknute pravnopovijesne činjenice neka se ne 
uzmu statički, kao nepromjenljive, nego da su se mijenjajući se razvijale 
prema vremenu i prilikama; da nisu stajale, nego tekle sad mirnije a 
sad jače, ali ostajući uvijek u istom toku. 


Napomena: Ova radnja ujedno je i odgovor članku izašlom u Ras- 
prave saziv, Ljubljana 1950, 35-115. 


(Primljeno za štampu na 8. sjednici I. odjela od 13. XI. 1953.) 

Mijo MIRKOVIĆ 


POKUŠAJ MATIJE VLAČIĆA ILIRIKA DA OSNUJE 
SVEUČILIŠTE U REGENSBURGU I U CELOVCU 


Sadržaj: 1. Obaranje Vlačića na sveučilištu u Jeni i uzroci njegova pada. -— 2. Vlačićeva 
zamisao o protestantskom sveučilištu u Regensburgu za Čehe, Jugoslavene i Austrijance. > 
3. Slovenci, Hrvati i Srbi u južnoj Njemačkoj u to vrijeme. — 4. Vlačićev plan o stvaranju 
novih protestantskih kulturnih žarišta za savladavanje velikog prostora od Dunava do 
Pada. -— 5. Posebne prednosti Regensburga. — 6. Račun s falačkim izbornim knezom, —- 
7. Nada da će Maksimilijan I. biti protestantski car, — 8. Izbor Celovca kao uporišta za 
širenje i učvršćenje protestantizma na jugu Austrije, u slovenskim i hrvatskim područjima 
i Gornjoj Italiji. — 9, Obujam nauka u tadašnjem nastavnom planu. — 10. Vlačićeva 
zamisao o povezivanju pisanja, tiskanja i izdavanja hrvatskih i slovenskih knjiga sa sveu- 
čilištem. — 11. Molba za odobrenje početka predavanja. — 12. Odzivi na Vlačićeve pripre- 
me. — 13. Vlačić u Regensburgu (1562—1566). — 14. O smislu Vlačićeva pokušaja. 


1. Pri kraju godine 1561. svrgnut je Matija Vlačić Ilirik sa sveučilišta 
u Jeni. Ne samo on, nego i tri njegova druga, koji su činili glavnu 
misaonu snagu njegove stranke u njemačkoj luteranskoj teologiji, 
svrgnuta su s teološkog fakulteta, fakultet je zatvoren, studenti su se 
razbjegli. Sva tri s Vlačićem otpuštena profesora došla su s njime iz 
Magdeburga na sveučilište u Jenu. To su bili centurijatori, osnivači, 
urednici i pisci Magdeburških centurija Johannes Wigand, Matthias 
Judex i Simon Musaeus. Dvojica od njih, Wigand i Judex bili su uz 
Vlačića trećega (Pretorija Godelskalka četvrtog i zatim Kopusa) i 
urednici i glavni pisci centurija. Wigand je bio pastor u Magdeburgu 
i u njegovoj je kući bilo uredništvo centurija. Centurijatori su bili 
najradikalnija t. zv. magdeburška struja u njemačkoj reformaciji, u 
drugoj generaciji reformatora i poslije smrti Luthera, ona, koja je Nje- 
mačku vodila u otporu i borbi protiv unijaćenja (1549-1551). U Magde- 
burgu su se tiskali tada oštri borbeni, polemički spisi. S prijelazom 
glavnih centurijatora, na novo osnovano protestantsko sveučilište u Jeni 
1556. dobila je ova struja i sveučilišnu govornicu i pokroviteljstvo 
vlasti, t. j. Weimarskog kneza, s time i neku legalizaciju svoga učenja. 
Revolucionarni centurijatori dobili su, osim profesura, još i vrhunske 
službene položaje u crkvi i postali superintendenii, a Vlačić dapače i 
generalni superintendent, onaj koji vrši glavni crkveni nadzor, stavlja 
državnoj vlasti (knezu) prijedloge i daje savjete o imenovanjima u 
crkvi. S tih dvostrukih utjecajnih položaja, a s velikim političkim 
autoritetom, koji su stekli u odlučnoj borbi protiv unijaćenja i s naučnim 
ugledom i iskustvom stečenim u pripremanju centurija, oni su nastojali 
da učine kraj borbama između luteranskih stranaka time, što bi se 
protivničke stranke složile u nekim formulacijama, što bi rješavale 
sporna pitanja. 

Kako su svi pregovori ostali bez uspjeha, posrednici odbijani, a 
razgovori svršavali s time, da su obje strane, Jena i Wittenberg, osta- 
jale na svome, sastavili su Vlačićevi pristaše u teologiji (Moerlin, Stossel) 
t. zv. saksonsku konfutacionu knjigu, u kojoj je zauzet negativan stav 
prema učenjima protivnika, i to negiranje, kritika i zabacivanje pro- 
tivničkih učenja i gledišta, proglašavanje učenja protivnika za reviziju 
luteranstva, za zabludu, za zastranjivanje, a neposredno time i nosioce 
tih učenja za revizioniste, otpadnike, izdajnike čistog luteranstva, po- 
stalo je u Thiiringiji službenim učenjem. Članke te knjige imali su 
potpisati svi propovjednici i svi nastavnici crkvenih škola, oni su se u 
nedjeljama imali čitati u crkvama, da bi se stalnim ponavljanjem 
zakorijenili i da bi se tako bar na jednom području stvorilo jednako 
mišljenje sljedbenika čiste Lutherove nauke. Tako su proglašena »čista« 
učenja i obilježena »kriva« učenja. Ali ni na sveučilištu u Jeni, ni u 
zemlji nisu svi priznavali, da su neka učenja sasvim »čista«, a druga da 
su posve »kriva«. Rečeno je, da onaj tko nije za čista učenja, taj je 
protiv kneza i protiv vlasti, jer je knez odobrio konfutacionu knjigu. 
Nastali su progoni onih, koji nisu priznavali propisana učenja. U ovom 
slučaju, propisana učenja bila su Vlačićeva. 

Došlo je do nekih progona, osobito na sveučilištu, onih, koji se nisu 
hijeli pokoriti. Glava crkve bio je teritorijalni feudalni gospodar, t. j. 
svjetovni knez. Da ne idu teolozi predaleko i da se ne pišu spisi protiv 
propisanih učenja, knez je zaveo cenzuru teoloških spisa. On je mislio, 
da kao političar ima držati na uzdi obje strane, ne samo protivničku, 
nego i svoju, da nova, njegova, protestantska i Vlačićeva crkva ne 
progoni protivnike svojih dogmi na isti način, kako je to radila prije 
rimska crkva isključenjem iz zajednice, zatvaranjem, nametanjem silom 
svoga uvjerenja drugome. 

Udaljenost između dva protivnička sjedišta, Vlačićeve Jene i Me- 
lanchtonova Wittenberga nije velika, put se mogao prijeći konjem za 
dan-dva. To je saksonsko-thiirinški kraj s Leipzigom na pola puta iz- 
među oba mjesta, već tada zanatsko-manufakturno i rudarski znatno 
razvijen i uslijed toga dosta gusto naseljen. Obje su strane imale u 
protivničkim sredinama svoje pristalice, Wittenberg više u Vlačićevoj 
Jeni, nego Vlačić u Wittenbergu, s Leipzigom između njih na strani 
Wittenberga. 

Došlo je do toga, da su na sveučilištu u Jeni pristaše Wittenberga 
istupili otvoreno protivu Vlačića na platformi idejnih učenja i da se 
osnovni spor o slobodi volje imao riješiti javnom diskusijom između 
Vlačića i predstavnika druge strane, Strigeliusa. Vlačić je zastupao tezu 
(u stvari pet formuliranih teza), da čovjek životinjski mesnati, kakav 
je, ima volju (voluntas seu affectus) obraćenu đavolu, ne bogu i ne 
može se sam svojom slobodnom voljom (liberum arbitrium) osloboditi 
i izvući iz toga položaja. U diskusiji, koja je trajala čitav tjedan prvih 
dana kolovoza 1560. u Weimaru, pred knezom, dvorom, kancelarom, 
teolozima i drugim profesorima, uvijek samo između dvojice, još je 
državna vlast na strani, Vlačića. U toj diskusiji Vlačić je na kraju 

pristao, da se njegovo determinističko, — još uvijek determinističko u 
teološkom smislu, naime da čovjeka nikakva slobodna volja ili vlastita 
odluka ne spašava, — gledište može tumačiti i tako, da je istočni grijeh 
suština (substantia) čovjekove prirode. Obilježavajući prirodu čovjeka 
kao mesnatu i životinjsku, i primjenjujući za to obilježje skolastički 
pojam suštine, — što je sve mogao dokazati i citatima iz Svetog pisma, — 
obraćajući se u stvari protiv pretjerane mode idealiziranja čovjekove 
prirode, Vlačić je i za dvor i za praktičnu crkvu problem postavio 
preoštro. 

Pri kraju slijedeće godine izvršen je pod utjecajem Wittenberga i 
izborom kneza Saksonske preokret na dvoru u Weimaru, koji je urodio 
odstranjivanjem Vlačića i njegove grupe sa sveučilišta i zatvaranjem 
teološkog fakulteta. 


2. Sve je bilo naglo i prijeko. Istina je, da je saski izborni knez stezao 
već nekoliko godina obruč oko Vlačića, da je Vlačić čitave 1561. godine 
to osjećao, da je tražio izlaz, da je već tada pokušavao stvoriti most za 
prijelaz na slovensko ili hrvatsko područje, ali se još uvijek nadao, ako 
dođe do razlaza s Jenom, da će 1aj razlaz biti pristojan i da će s njime 
postupiti kao sa zaslužnim protestantskim borcem, piscem i naučnikom. 
Razlaz je bio oštar, takve prirode, da su protivnici mislili, da je Vlačić 
posve gotov.! Vlačić je odstranjen zbog dvanaestgodišnjeg trajanja spora 
s Wittenbergom, zbog učenja o mesnalosti čovjekove prirode kao su- 
štine, zbog protivljenja kneževoj cenzuri ieoloških spisa. Teološki fa- 
kultet bio je i u novoj protestantskoj Njemačkoj glavni politički fa- 
kultet, idejno žarište novog učenja. Odbacivanje Vlačića. i njegovih 
drugova s teološkog fakulteta imalo je da znači njegovo potpuno po- 
litičko degradiranje, političku diskvalifikaciju. Od vrhovnog suca u teo- 
loškim i crkveno-političkim pitanjima njemačkog protestantizma, od 
položaja neke vrste teološkog diktatora Vlačić se sada imao spustiti 
sasvim nisko, ostati bez katedre, govornice, službe, bez autoriteta ili 
možda biti zatvoren i odveden pred sud i osuđen zbog idejnog zastra- 
njivanja. A kako je službeno bilo postavljeno pitanje njegove krivnje 
i odgovornosti (idejno zastranjivanje, revizija Lutherovog učenja, iz- 
daja države t. j. kneza, stvaranje urote protiv općeg mira, protiv kralja, 
uskraćivanje pokornosti vladaru, prekoračivanje i zloupotreba dužnosti, 


i U Gradskom arhivu u Regensburgu, Eccl. I. Fasc. XXI. Br. 263 i Br. 273. postoje 
dva Vlačićeva pisma Gallu, prvo od 9. IV. 1561. drugo bez datuma, ali pisano odmah 
iza toga, u kojima Vlačić javlja Gallu, da će njegov šurak (»affinis meus«) stići 
tamo (u Regensburg iz Jene), da ne čeka nikakve nove instrukcije, nego neka nastavi 
put onako, kako mu je prije rečeno i postupi, kako mu je naređeno. Čim je slao 
posebnog kurira i kao kurira šuraka, i to na put preko Regensburga dalje prema jugu, 
svakako u austrijske zemlje, možda i u Kranjsku, očito se radilo o životnom pitanju 
Vlačićevu. Tako možemo naslutiti, da je već tada pripremao svoje povlačenje iz Jene, 
možda i iz Njemačke, zasićen i unutrašnjim sporovima među protestantima i premoren 
od beskrajnih borbi. U prvoj poruci Vlačić kaže: »Affinis meus istuc veniens nullas 
ulterius litteras meas expectat sed peragat in nomine domini viam, quam semel in- 
stituit et omnia agat sicut ei prescriptum est«. U drugoj: »Si meus affinis istue venerit 
peragat porro suum iter, ne alias literas expectat«. 

demonstrativno i prkosno odbijanje odluke kneza), mogla je osuda po 
kratkom postupku biti smrtna. Obarajući Vlačića s diktatorskog po- 
ložaja u luteranskoj teologiji, protivnička stranka i sam dvor naknadno 
su izmislili čitav niz teških prestupa, zbog kojih je imao biti Vlačić 
doveden pred sud, suđen i osuđen. Od prijašnjeg glavnog i opće pri- 
gnatog učitelja, sad je imao postati izdajnik države i religije, buntovnik, 
urotnik protivu vlasti. Jedan njegov učenik, Durnpacher, bio je osuđen 
na smrt samo stoga, što je širio letak (»scheda famosa«), kojim se 
Vlačić branio od optužbi. lako ta osuda nije izvršena, ona je imala 
pokazati, da Vlačić ne bi bolje prošao, ako bi došao u ruke vlasti, u 
kojoj je on do tada bio, bar na idejnom području, najviši funkcioner 
i glavni savjetodavac. 

Vlačić je bio realni [stranin sa labinskog krša, koji je sve to od prvog 
trenutka vidio i razumio. On je do tada bio jedan od dobrostojećih 
građana Jene, imao je u Jeni i vlastitu kuću, imao je znatnih ušteđevina 
(tako da je, dvije godine poslije izgona iz Jene, prosinca 1563. mogao 
uložiti u blagajnu gradskog senata u Regensburgu 2.100 svojih talira)? 
ali je imao i sedmero ili osmero žive djece i boležljivu i iznemoglu ženu 
(od 11 poroda u 17 godina). Odmah je shvatio, da ima napustiti kuću, 
— koju nije dugo kasnije htio ili mogao prodati i koja je sedam godina 
poslije njegovog odlaska, 1568. bila devastirana i uprljana blatom i ba- 
legama,? — da ima ženu i djecu otpremiti na neko sigurnije mjesto, dai 
sam ima tražiti drugo mjesto, stan, možda i drugi život i zanimanje i 
da je sigurnije biti što dalje od thiirinško-saskog područja. 


Tada je Vlačić pokušao da ostvari misao, koja mu se nametala u 
toku čitave 1561., da se nastani u Regensburgu, da tamo osnuje novo 
sveučilište, da na to sveučilište privuče Čehe, Jugoslavene i Austrijance, 
da se glagolsko-ćirilska tiskara iz Uracha prenese u Regensburg i da 
Regensburg postane veliki idejni centar za slavensku reformaciju. Drugi 
takav manji centar s počecima sveučilišta kanio je osnovati u Celovcu. 


3. Godine 1548. došao je u Njemačku Primož Trubar, znatno stariji 
od Vlačića, koji je ubrzo postao protestantski propovjednik i dobio 
župu. Trubar je prešao u Njemačku u svojoj 40. godini, zreo, miran, 
čvrst i uravnotežen čovjek, bez više naobrazbe i bez znanja grčkog i 


> Gradski arhiv Regensburg, Ecel, [., Fascikal XVIL, Broj 46. — Vlačić je taj svoj 
novac uložio kao ulog kod grada. Gradski senat mu je za to obećao i davao godišnju 
kamatu od 105 talira godišnje. Poslije manje od tri godine bio je zbog toga dohotka 
od svojih ušteda ožigosan kao lihvar. Sto talira bila je početna Vlačićeva profesorska 
godišnja plaća kao profesora hebrejskog jezika u Wittenbergu (sa 24 godine). Matija 
Grbac Ilirik (ili Grbić) kao profesor grčkog jezika, grčke književnosti i etike na 
sveučilištu u Tiibingenu imao je (sa oko 35. godina) 150 forinti godišnje plate (1544.) 
Predavanja iz grčkog morao je držati svakog dana, a pored toga još i predavanja iz 
etike, ali se ne vidi koliko. > Urkunden zur Geschichte der Universitit Tubingen 
1476 bis 1550, Tiubingen 1577, str. 235. 

* »Meam domum denuo furiosi illi hostes foede vastarunt. Deus me tulatur contra 
ilum sanguinarium spiritum, qui cum nequiet me, ut vellet, excarnificare, in meam 
casulam saevit«. Iz Vlačićevog pisma Gallu iz Strassbourga, siječnja 1568. Gradski 


arhiv Regensburg Ecel. I. Fasc. XXI. Br. 235. 

hebrejskog, ali za to narodni čovjek u punoj mjeri.“ okretan, snalažljiv 
i praktičan. On je odmah počeo prevoditi protestaniske spise na slo- 
venski i radio je taj posao ustrajno sve do smrti. 


Pet godina iza Trubara došao je u Njemačku Stipan Konzul Istrijan. 
Stigao je u Kempten Trubaru, nekako u ljeto 1553. također kao hrvatski 
protestantski emigrant iz Buzeštine u Istri, možda porijeklom Lovranac 
(Kožuli). Trubar ga je uputio u Regensburg." Stipan Istrijan dugo je u 
Regensburgu živio između 1553. i 1560. i zatim između 1566. i 1568. 

Treći Jugoslaven, intelektualac, koji je tada živio u Njemačkoj, bio 
je Sebastijan Krelj iz Vipave. On je došao Vlačiću u Jenu, učio tamo 
latinski, grčki, hebrejski i teologiju. Nije ustanovljeno, koliko je vre- 
mena bio Krelj na sveučilištu u Jeni, ali svakako je morao biti duže, 
jer je pokazivao i zrelost u mišljenju, znanje, mirno rasuđivanje i 
stanovitu samostalnost pisanja već u mlađim godinama. Kako mu je 
Vlačić bio učitelj, on je postao Vlačićev pomoćnik i suradnik, obavljao 
je neko vrijeme korespodenciju za njega i prepisivao rukopisne koncepte 
Vlačićevih radova. Krelj je sudjelovao aktivno u Vlačićevim pothvatima 
više godina, svakako najmanje tri, od toga pola u Jeni, pola u Regens- 
burgu,* ali u Jeni svakako više od tog sigurno ustanovljenog vremena. 
Krelj je bio Vlačićeva veza s Trubarom i protestantskim pokretom u 
Sloveniji. 


* Spremajući se na povratak u Ljubljanu i preuzimanje rukovodstva protestantske 
crkve tamo, dao je zapisničku izjavu u gradskom senatu u Kemptenu, u kojoj izražava 
želju, ako bi on na putu u Sloveniju ili za vrijeme boravka tamo umro, ili bio za- 
tvoren, da njegova žena i djeca imaju poći za njim u Sloveniju: »und wan Er stiirbe 
oder gefangen, alss dann seine Weib und Kinder befolchen zu haben, und ins windisch 
land fueren lassen«. Gradski arhiv Kempten, Ratsprotokolle 1560., II. 112. 

5 Prvi pismeni trag o Stipanu Istrijanu našli smo u pismu Trubarovom Oswaldu 
Ruhlandu u Regensburg. Ruhland je prije toga bio pastor u Rottenburgu na Tauberi, 
gdje je bilo i Trubarovo prvo pastorsko mjesto i odatle Trubarovo poznanstva s njime. 
Sada je živio u Regensburgu. To je popratno pismo od 1. VIII. 1553. (sign. Eccel. I. 
Fase. LXI. Br. 1) na njemačkom, s kojim je Stipan Istrijan došao da traži prvo za- 
poslenje u Njemačkoj. Trubar javlja, da ga u Kemptenu ne može smjestiti i zaposliti. 
On ga je zadržavao kod sebe, ali Stipan nije htio, hoće svoj kruh da zarađuje svojim 
sposobnostima (»m&chte und mit seine industrie das prot verdienen«). Stipan, kaže 
Trubar, zna latinski i muziku, ali to se u Kemptenu ne traži, jer je ljudima dovoljna 
i ona muzika kravara, koji svakog jutra dugo duva u rog (»man fragt alhie nach 
keinem latein in der Kirch will weniger Musica, man hat an der Lenge Zinken welche 
der Kuhvwirt alle morgen plčst ein Geniige«). Ako ne bi bilo mjesta u Regensburgu, 
Trubar je sklon da ga opet uzme k sebi, da prezimi kod njega. — Stipan je tada 
ostao u Regensburgu nekoliko godina, oženio se tamo i osnovao domsaćinstvo. — Po 
kazivanju arhivara Gradskog arhiva u Regensburgu (u svibnju 1953.) bio je Stipan 
duže vremena namješten kao nastavnik na protestantskoj školi u Regensburgu, na 
Poetenschule u Gesandtenstrasse (danas zgrada Kreisbibliotheke), ali uza sve tra- 
ganje nismo u arhivu našli nikakvih dokaza za to. Možda ima nešto o tome u onom 
arhivskom materijalu, koji je iz Regensburga prenesen u Miinchen i u miinchenskim 
kodeksima. 

5 U pismu upućenom ocu Durnpachera, koji je bio zatvoren zbog širenja Vlačićevih 
točaka obrane u Jeni i osuđen za to na smrt, Krelj upozorava oca, što bi trebao 
uraditi, da spasi sina, Durnpacher je stanovao kod Krelja ili s njime u Jeni godinu 
i po: »den er bei mir fast anderhalb jahr gewohni«. Rukopisna zbirka Državne 
biblioteke u Miinchenu, Cod. germ. 1318., list 136.—137. 

Godine 1560. Stipan Istrijan lio je u Nirnbergu glagolska slova za 
hrvatsku protestantsku tiskaru i tiskao odmah tamo, u Niirnbergu, 200 
komada onog prvog uzorka glagolskog tiska u Njemačkoj (Probzettel), 
koji je iz Nirnberga razaslan na razne strane, u Beč, u Ljubljanu, u 
Metliku, radi skupljanja priloga. 

Godine 1561. osnovana je hrvatska tiskara prvo u Tiibingenu, zatim 
je prenesena u Urach. Te godine došao je, još u zimu (pošao je iz 
Ljubljane 3. veljače) u Urach Anton Dalmatin.? 

Te je godine u ljeto doveo Trubar u Urach (17. VIL. 1561.) dva 
graničarska pravoslavna popa — Matiju Popovića, rođenog u Srbiji i 
Jovu Maleševca rođenoga u Bosni, da pomažu u prijevodu Svetog pisma 
za Ćirilsko izdanje. Oni su ostali tamo preko zime. Tada (1561) tiskani 
su i prvi probni listići ćirilicom. 

Tako je 1561. ustanovljena hrvatska tiskara u Wiirttemberškoj zemlji 
i bila uređena redakcija za prevođenje i izdavanje od četiri lica, dva 
Hrvata iz Gornjeg Primorja i dva štokavca graničara. Skupljan je 
novac za održanje u prometu toga poduzeća od feudalaca, vladara, gra- 
dova i privatnika i vršena je široka propaganda za to skupljanje.? 

Sve je to bilo one iste zime (1561-1562), kad je Vlačić protjeran iz 
Jene i kad je pravio plan da izdavanje hrvatskih i slovenskih knjiga 
poveže sa sveučilištem u Regensburgu, koje bi imalo služiti istoj stvari 
kao i hrvatske i slovenske protestaniske knjige, širenju i idejnom 
učvršćenju reformacije u jugoslavenskim zemljama. O čitavoj organi- 
zaciji, prepremama i ljudima on je bio dobro obaviješten i računao je 
u trenutku stvaranja plana na suradnju onih šest navedenih Jugosla- 
vena, dva Slovenca, dva Hrvata, dva Srbina, koji su bili u južnoj Nje- 
mačkoj. On je imao također više iskustva s izdavanjem knjiga, svojih 
i kolektivnih, i kao izdavač bio je aktivan u komercijalnom pogledu. 
On je već bio stekao kuću i razmjerno veliku gotovinu i u toj njegovoj 
akumulaciji imovine izdavanje knjiga i sticanje novca od knjiga nije 
bilo od sporednog značenja. Vjerojatno je Vlačić izdao u svojoj nakladi, 
za svoj račun i na svoj rizik više knjiga svojih i tuđih, nego ijedan 
drugi čovjek u XVI. vijeku. Bio je realniji i bolji poslovni čovjek od 
Ungnada i jugoslavenske grupe oko njega i mogao je s pravom pretpo- 
staviti, da bi izdavačko poduzeće za izdavanje knjiga za jugoslavenske 
narode, kojim bi on rukovodio, bilo ne samo idejno i sadržajno na višem 
stupnju, nego i poslovno bolje. 

Sva tri Vlačićeva profesorska druga pošla su iz Jene prema sjeveru. 
Tamo je bila njihova domovina i tamo je bila nesporna protestantska 
Njemačka. Vlačić je pošao prema jugu, na najteži put i na najopasniji, 


7 »Der war ein stiller_ruhiger, vertraglicher Mann dieser Herr 'Anton«. Christ. 
Fried, Schnurrer, Slavischer Biicherdruck in Wiirttenberg im 16. Jahrhundert, Tii- 
bingen 1799. str. 51. 

* Rezultati skupljanja novca za hrvatske protestantske knjige pokazuju, da su 
njemački feudalci do konca 1563. dali oko 940 što forinti, što talira, da je Stipan 
Istrijan raznoseći knjige kolima 1564. sam skupio samo u 11 gradova 2359 forinti, 
i od toga najviše su dali Strassbourg (460 forinti) i Niirnberg (400 forinti) a da 
je kralj Maksimilijan dao 400 forinti. Popis prihoda kod Schnurrera, str. 60.—61. 

prema svojoj domovini. Da nije bio Hrvat i Jugoslaven, njemu ne bi 
bilo teško odlučiti se za Rostock, kamo su ga pozivali, primiti tamo 
katedru, i ostati tamo uvaženi učitelj i naučnik. Njega zove istok i 
jug, on hoće da pomogne svojim sunarodnjacima. 


4. Sveučilišta u Regensburgu i u Celovcu imala su poslužiti Jugosla- 
venima, ali ne samo njima. Vlačić je u prvom redu htio stvoriti nova 
protestantska sveučilišta i to odmah dva, na velikom prostoru između 
Ingolstadta i Padove, gdje, osim u Beču, tada nije bilo drugog sve- 
učilišta? U Ingolstadtu, bavarskoj tvrđavi na Dunavu, bilo je osnovano 
sveučilište 1472. i na njemu je djelovalo više humanista. Ovo sveuči- 
lište bilo je tada prešlo u ruke jezuita. Oni su bili tamo i onda, kad je 
Vlačić namjeravao osnovati protestantsko sveučilište u tada protestant- 
skom Regensburgu, koji kao i Ingolstadt leži na Dunavu, svega 60 ili 
10 km više nizvodno od njega. Jezuite je doveo u Ingolstadt sam car 
Ferdinand preko svoga zeta bavarskog vojvode!" i oni su imali da po- 
stanu idejno i organizaciono središte, da se južna Njemačka odcijepi 
od protestantizma. Jezuite su bili u Padovi, a počeli su, pod pokrovi- 
teljstvom Ferdinanda da budu utjecajni i u Beču. Protestaniska sve- 
učilišta u Regensburgu i u Celovcu imala su, po zamisli Vlačićevoj, da 
učine prodor u teritorijalni kontinuitet jezuitizma između Ingolstadita, 
Beča i Padove, da mu prekinu razvojnu liniju i da suzbijaju njegovo 
zakorjenjivanje i utjecaj na čitavom tom prostoru od Ingolstadta do 
Padove. U pozitivnom smjeru ona su imala postati idejna žarišta re- 
formacije na području između gornjeg Dunava i Jadranskog mora. Opet 
se javljala Vlačićeva lična misao, da reformacija nije njemačka, švi- 
carska ili skandinavska stvar, da je io veliki napredni međunarodni 
pokret, da nije dosta da taj pokret pobijedi u Njemačkoj, ili u skandi- 
navskim zemljama. Pokret se mora proširiti prema jugu i obuhvatiti 
jugoslavenske zemlje. Ali i to nije njegov krajnji cilj. On mora suzbiti 
papizam na njegovom najužem području, u samoj Italiji. Vlačić je 
mnogo polagao na to, da se reformacija proširi na Italiju, on je poku- 
šavao više puta stvoriti protestanisku jezgru u Mlecima, putovao je 
tamo, uvijek oprezno i konspirativno 1543., 1552. i 1563., tražio anti- 
papinske talijanske spise i objavljivao spise na talijanskom jeziku.!! 


? »Nam ab Ingolstadio usque Viennam et a Vienna usque Paduam nulla usque 
Academia est«. — Iz prvog pisma Vlačića Bartolomeju Schoberu u toj stvari od 12. 
XLI. 1561, Cod. Germ. Minchen, 1318., list 127 verso i 128. 

#9 Ferdinand je pismeno pozvao svoga zeta da osnuje u Ingolstadtu jezuitski kolegij, 
što je ovaj i uradio. U vezi s time dana je stipendija dvanaestorici Bavaraca za 
Gregorianum. Vojvoda Albrecht od Bavarske bio je posve zapleten u jezuitske mreže, 
radio je neposredno i s Loyolom i dao je jezuitima u Ingolstadtu godišnju rentu od 
1500 forinti. Godine 1560. i 1561. držali su u Ingolstadtu jezuitski profesori pre- 
davanja o Aristotelu. — Dr. Carl Pranil, Geschichte der Ludwig-Maximilian-Universitit 
in Ingolstadt, Landshat, Minchen, 1872. u dva sveska, I. svezak, str. 224.—226. 

H Vlačić je izdao baš u Regensburgu na talijanskom u tiskari H. Burgera 1566. 
spis Ulrichus Velenus, Trattato nel quale si manifesta come Pietro apostolo non mai 
fu a Roma. U isti svezak Vlačić je uklopio i dvije svoje rasprave, ali obje na la- 
tinskom: 1. Verissima et utilissima legenda aut historia de S. Petri Episcopatu et 
Papatu; i 2. Contra Commentitium primatum pape. Navedeno kod Dr. Karl Schotten- 

Gdjegod je osnovano protestantsko sveučilište, stvoreno je solidno idejno 
žarište, koje je protestantizam tamo učvrstilo i učinilo trajnim. Ako 
se takva žarišta stvore u Regensburgu, češki će protestantizam dobiti 
novi zamah, a konsolidirat će se protestantizam u dolini Ennsa. Celovac 
će utjecati na alpske zemlje, na Korušku, Štajersku, Kranjsku, na 
Hrvatsku, Istru i Dalmaciju, na Gornju Italiju. Reformacija ne može 
ostati nešto nordijsko, napredak se ne može izolirati na sjever. Kršćan- 
stvo su stvorile prilike i ljudi sredozemnoga mora, ono treba na njegovim 
obalama, na obalama svoga porijekla da doživi regeneraciju. Ako se 
stvore protestantska sveučilišta u Regensburgu i Celovcu, bit će ne samo 
ti gradovi i područja na kojima se nalaze, definitivno spašeni za pro- 
testantizam, nego će protestantizam iz tih područja imati veće uvjete za 
Širenje na jug i na istok. Vlačić neprestano gleda na istok i na jug i vidi 
zaostala područja tamo, jer nema dovoljno radnika i oni koji su, slabi 
su (»Ego tum respicio orientales et meridianas segetes valde albicantes. 
Ubi pauci sunt et mediocres operarii«).!* Kao sistematski naučnik i 
borac za ideju, Vlačić je skupljao ne samo knjige, koje su išle u prilog 
protestantizma, nego i sve publikacije protiv njega. Njemu se činilo ne- 
podnošljivo, da je u njegovo vrijeme, pri tolikim njemačkim protestant- 
skim sveučilištima i kraj toliko velikog broja protestantskih teologa, 
objavljen veliki svezak Povijesti husita i da pisac povijesti husita nije bio 
luteran ili kalvin, nego pristalica Rima, koji je morao husitski pokret 
promatrati i prikazivati jednostrano, tendenciozno i negativno.!3 Vlačić 
se žalio, da protestanti i ne znadu, da je poslije Lutherove smrti od pri- 
stalica Rima objavljeno 15 krupnih svezaka protiv protestanata, ne ra- 
čunajući sitne brošure, da one izlaze sad u Mlecima, sad u Španjolskoj, 
a protestanti ih ne prate i ne reagiraju na njih.!* A i njemu samome 
nije jednostavno ni doznati, da je neka takva knjiga izašla, još manje 
nabaviti je. Od dvije, koje su izašle jedne godine, mogao je nabaviti 
samo jednu. Očito se nadao, da bi sveučilišta na jugu, koja je namjeravao 
stvoriti, postala i kulturno-obavještajna središta, koja bi položajno bila 
bliže izvorima protureformacije, saznavala bi na vrijeme, što proturefor- 
macija namjerava da uradi i što radi i tako stvarala bolje mogućnosti i 
uvjete za suzbijanje protureformacije. 

5. Regensburg je imao i posebne prednosti. To je bio slobodan trgo- 
vački grad s uređenim senatom, na Dunavu, saobraćajna veza između 
Beča i zapadne Njemačke. Tu je car dolazio na sabore i na sabore se 
skupljala velika njemačka vlastela. Ako bi uspjelo Regensburg učiniti 
protestantskim sveučilišnim gradom a time i značajnim protestantskim 


loher, Das Regensburger Buchgewerbe im 15. und 16. Jahrhundert, Veroffenilichungen 
der Gutenberg-gesellschaft, Mainz 1920. str. 64. — U istoj tiskari i iste godine (1566.) 
tiskano je u Regensburgu i »Otročja biblija« sa katekizmom na pet jezika. Od Jugo- 
slavena živio je tada tamo samo Vlačić. 

12 Iz teksta pisma Gallu 10. I. 1562. Reg. Archiv, Eceles. I. Fasc. XXI. Br. 190. 

13 Odnosi se na djelo: »Historiae Hussitarum Libri duodecim, per Joannem Coch- 
laeum ... canonicum Vratislavensem ... prope Moguntiam (Mainz), 1549., str. 441 ve- 
likog formata. 


14 Reg. Arhiv, Fecl. I., Fasc. XXI., Br. 324. 

idejnim središtem, moralo bi to, — ako i ostali uvjeti postanu povoljni, — 
utjecati i na državni sabor i na cara. Ali uz te objektivne prednosti Vlačić 
je mogao naći i neke posebne prednosti za sebe. Jedna je bila, da je tu bio 
Nikola Gallus, iz K&thena u Anhaltu, svega četiri godine stariji od Vla- 
čića, wittenberški student teologije kad i Vlačić (1542. i 1543.), Vlačićev 
drug iz borbe u Magdeburgu, njegov najistrajniji idejni i lični prijatelj, 
uporan, samostalan, dobar organizator. Taj Nikola GaHus (Hahn) bio je 
sada superintendent u Regensburgu, glavna veza između njemačkog pro- 
testantizma i austrijskih zemalja, s jakim utjecajem na svakog feudalca 
protestanta u Austriji i na svaku protestantsku župu tamo. Kako su se 
zajedno oduprli Wittenbergu, zajedno se borili u Magdeburgu, oni su za- 
jednički nastavili borbu dalje i tiskali su skupa spise protiv Wittenberga, 
ali i dva spisa protivu Tridentinskog koncila, jedan potpisan,!# drugi ne- 
potpisan.!? Njih dvojica su bili također prvi, koji su svojim zajedničkim 
pismom Kralju Maksimilijanu protestirali protiv zaključaka Tridentin- 
skog koncila i primjene tih zaključaka i eventualnih progona protesta- 
nata.!5 Gallus je do tada, dok je Vlačić bio u Magdeburgu i Jeni, oko 
deset godina, glavna Vlačićeva veza sa Bečom, austrijskim zemljama i 
Italijom, a to je značilo, bar dok je Nydbruck, kraljevski tajni savjetnik 
i bibliotekar Maksimilijanove biblioteke, bio živ, i pouzdanu Vlačićevu 
vezu sa dvorom u Beču. U Regensburgu je, nešto kasnije (1571), bilo 
deset protestantskih pastora i propovjednika,! među njima je bio i Wolf- 
gang Waldner, Austrijanac iz Steyera u dolini Ennsa, koji je 1548. u doba 
interima protjeran odatle kao nepomirljivi luteran. Waldner je sudjelo- 
vao u borbi protiv interima i na užem njemačkom tlu, bio je za to otpu- 
šten u Niirnbergu, i sada (1562) bio je već petu godinu u Regensburgu, 
do kraja privržen Gallu. 

U protestantskoj crkvi u Regensburgu imala je tada prevagu Vlačićeva 
struja. Ona će ostati tamo vladajuća i slijedećih deset godina i onda 
kad Vlačić tamo ne bude i kad Gallus bude već mrtav. U crkvenom 


5 Urednost, savjesnost, požrtvovnost i odanost Galla Vlačiću bila je tolika, da je 
on do kraja života uredno čuvao svako pismo i svaku cedulju, dobivenu od Vlačića. 
Ta pisma i cedulje Vlačićeve Gallu nađene su poslije Gallove smrti među njegovom 
zaostavštinom i sačuvane su do danas. One čine glavni dio sadržaja fascikla XXI 
(Ecelesiastica I) Gradskog arhiva u Regensburgu, koji ima 340 brojeva. U Gradskom 
arhivu u Regensburgu postoji i pismo Wiganda Vlačiću (Sign. Eccl, I. Fasc. XXVI. 
Br. 99.) iz godine 1570., kojim moli Vlačića, da mu pošalje posmrini govor za Galla 
i da izradi Gallovu biografiju na njemačkom. — Po tome bi se činilo, da je posmrtni 
govor za Galla, koji je umro 1570., držao Vlačić na latinskom. Ma da može biti zna- 
čajan ne samo za Galla nego i za Vlačića, nismo taj govor mogli pronaći, ni tiskan. 
ni u rukopisu. Wigand je tada bio u Jeni i možda je tamo sačuvan. 

ić »Von der Concilio zu. Trient«, Regeusburg 1563, kod tiskara Geisslera. 

17 »Treue Warnung vor dem hochschidlichen Betrug des Papstes und seines Con- 
cilii«, 1563, bez naznake izdavača i tiskara, 

18 Tekst se nalazi u Gradskom arhivu u Regensburgu, Ecclesiastica I. Fasc. XXIII, 
Br. 14, nosi datum 10. IH. 1563. sadrži tri krasopisne strane, počinje: »Offerimus 
nos quoque sic primum  protestationem contra Conventum tridentinum...« i nosi 
Vlačićev potpis na prvom, Gallov na drugome mjestu. 

19 Pfarrer_ Lic, LoyeBayreuth, Der Flacianische Streit in Regensburg, Zeitschrift 
fir bayerische Kirchengeschichte, Jahrgang I, 1926. str. 7. 

pogledu Regensburg je bio protestaniski. Protestantski propovjednici 
vršili su utjecaj kako neposredno na građane, tako i na gradski senat. 


Sam grad Regensburg bio je u ekonomskom i kulturnom procvatu. U 
gradu je od 1522. postojalo gradsko poduzeće za proizvodnju papira 
s vodenim znacima. Prva tiskara počela je raditi u Regensburgu 1521. 
U to vrijeme (1562), postoje tamo dvije tiskare. H. Burgera i H. Geiss- 
lera i obje tiskaju spise na Vlačićevoj liniji. Bogati građani već od 
sredine 16. stoljeća stvaraju dosta visoke zaklade, da se iz kamata daju 
stipendije.#“ U gradu je osnovana gimnazija 1537., t. j. ona Poetenschule, 
na koju je kasnije 1553. došao za nastavnika Stipan Istrijan. Godine 
1560. rađen je novi nastavni plan za gimnaziju. 


U gradskom senatu bio je pravni savjetnik Dr. Johann Hiltner, koji 
je sam lično osobito uvažavao Vlačića. Gradski senat obraćao se Vlačiću 
neposredno četrnaest dana prije njegovog otpuštanja u Jeni, moleći ga, 
da izabere i preporuči za gimnaziju u Regensburgu jednog nastavnika. 
Vlačić je odgovorio i preporučio Ivana Celestina.?! U sličnim slučajevima 
Gradski senat obraćao se nekad na Melanchtona. Tražeći uslugu izbora 
nastavnika za svoju školu od Vlačića, senat je u Regensburgu nazna- 
čivao, koliko značaja pridaje sigurnosti njegove ocjene i pouzdanosti 
njegova suda. 

U Regensburgu je tada boravio, čini se, dosta utjecajan Bartul Scho- 
ber,?* kome se Vlačić u stvari sveučilišta obraća prvome, prije još nego 
Gallu i Hiltneru, da bi Schober pripremio obojicu. 


Po svemu, Regensburg je bio dobro izabran, kako prema saobraćaj- 
nom i prema političkom položaju tako i prema raspoloženju p arotestanata 
i crkve i prema ugledu, koji je Vlačić u njemu uživao. 


6. Ali ako je Regensburg bio slobodan grad, bio je to carski grad. U 
njemu je ponekad boravio car i držali su se sabori. Nije bilo jednostavno 
gradu, ma koliko on bio protestantski i naklonjen Vlačiću, nešto učiniti, 


20 Gradski arhiv Regensburg, Eeclesiastica III., 5. 

21 Isti Arhiv, Ecel, 1II., Fasc. II, Br. 20. 1 Br. 21. Pismo senata Vlačiću je od 
28. XI. 1561., odgovor Vlačićev od 10. XIL. 1561. Celestin je morao biti negdje sa 
slovenskog podiičja, jer ga spominje tada Klombner u pismu u vezi sa sveučilištem 
i raduje se da i Celestin dolazi u Regensburg i »ulazi u igru«. 

2? Tom Bartulu Schoberu piše Vlačić prvo pismo o sveučilištu u Regensburgu 
(12. XII. 1561.) i Krelj sigurno po uputsivima Vlačića slijedeći dan drugo. Nismo 
mogli ustanoviti ni odakle je bio Schober, ni što je u Regensburgu radio, da li je bio 
u gradskoj ili crkvenoj službi. Posredno iz pisama Vlačićevih i Kreljovih može se 
zaključiti da je bio iz Koruške. Svakako je proveo u Regensburgu, između 1560. i 
1570., oko deset godina. Pišući mu o sveučilištu Vlačić navodi, da bi ga mogli po- 
sjećivati Austrijanci, Bavarci iz bližih područja, Česi a također i Vaši »studenti« 
(»Vestrates studiosi«). Kad mu Krelj piše, on nabraja studente iz Austrije, Bavarske, 
Koruške i Češke. Prema tome »Vaši« odnosilo bi se na studente iz Koruške. Schober 
je dvadeset godina kasnije, 1581., objavio jednu brošuru (to je već šest godina poslije 
Vlačićeve smrti), kojom zastupa teze, koje je Vlačić za života branio (»Kurze und 
klare richtige Antwort des Herrn Bartol Schober, weiland Burgers zu Regensburg. ... 
von der Erbsunde ...« 1581.) Tada je već to Vlačićevo gledište bilo proglašeno od lute- 
rana za herezu: 

što bi bilo izravno protiv volje cara i što bi išlo baš za time da križa 
careve planove na jugu Njemačke. A kad bi to i sa sveučilištem nekako 
iišlo, s tiskarom ne bi bila ista stvar. Tiskara je već tada postajala važno 
političko oruđe. A ova tiskara imala bi čak tiskati na stranom, tamo 
malo poznatom jeziku i neobičnim zagonetnim slovima hrvaiske gla- 
golice i ćirilice. Vlačiću je bilo mnogo stalo do sveučilišta, do tiskare 
čini se još više. To je bio strastveni pisac i stvaralac baš kao pisac. On 
je tražio za sebe slobodu stvaranja, a to je bila sloboda pisanja, tiskanja, 
izdavanja i rasturanja knjiga. Takvu slobodu teško je mogao steći u tim 
carskim gradovima, samo relativno slobodnim. Vlačić je to uviđao od 
samoga početka. Već u onom prvom pismu Schoberu?? naznačuje, da se 
grad možda može bojati cara, pa traži već izlaz i za taj slučaj. Grad 
može zauzeti negativni stav u dva pravca: da uskrati pomoć sveučilištu 
i da uskrati dozvolu sveučilištu i tiskari. Prva stvar ne bi bila suviše 
teška, jer Vlačić ima novaca da izdrži u početku i da, ako je potrebno 
sam financira sveučilište, dok se ne nađe druga pomoć. Vlačić je bio 
skoro potpuno siguran, da će se pomoć naći, tako da financijsko pitanje 
nije bilo ono, koje je moglo ugroziti pothvat ili biti uzrok neuspjeha. 
Druga okolnost bila bi mnogo teža. Ako bi došlo do toga, da grad uskrati 
dozvolu za školu, Vlačić je mislio, da se škola može otvoriti u gradu pod 
pokroviteljstvom falačkog izbornog kneza. Ako knez ima u gradu neku 
svoju palatu, a grad bi imao prigovora protiv tiskare, mogli bi se tiskara 
i sveučilište smjestiti u tu palatu. Sve bi bilo u gradu, a uživalo bi neku 
eksteritorijalnost. U isto vrijeme tim bi načinom grad bio oslobođen 
odgovornosti, što je takvom čovjeku, kakav je bio Vlačić, odobrio da na 
području grada otvara sveučilište i dao u ruke slobodu tiska. 


Falački grof Ottheinrich bio je davnašnji Vlačićev prijatelj i za- 
štitnik. On je pomagao Vlačićeva poduzeća, osobito centurije, novcem 1 , 
političkim utjecajem. On je zaveo protestantizam na svomu području, 
izgradio novi dvorac u Heidelbergu i veliku biblioteku u njemu, una- 
pređivao nauku i osobito heideiberško sveučilište, na kome je 1556. 
nudio Vlačiću katedru.** Ottheinrich bio je stekao brojne i bogate po- 
sjede u neposrednoj blizini Regensburga. To su bili, između ostalih, 
Henau i: Burlegenfeld 20 do 30 km od Regensburga, Schwandorf, Sulz- 
bach i Weiden nešto sjevernije, Neuburg i Hochstedt na Dunavu. Ma 


23 Munchen, Cod. Germ. 1318. list 128. 


#4 Otiheinrich bio je vrlo gorljivi protestant i njegove posebne simpatije za Slavena 
Vlačića imale su i jednu ličnu notu. Jedan od pradjedova Otiheinricha, takoder 
falački grof bio je komandant oružanog odreda, koji je osiguravao rad Koncila u 
Konstanci. Taj predak, poslije osude Husa na spaljivanje, predao je Husa magistratu 
u Konstanci na spaljivanje riječima: »Uzmite Jana Husa, koji po kraljevoj osudi i 
mojoj zapovijedi ima biti spaljen kao otpadnik od vjere«. — Fr. Palacky, Geschichte 
von B&hmen, HI. svezak I. dio, Prag 1845., str. 365. — Ottheinrich je držao, da je 
obavezan, da koliko može ispravi sramotu i nepravdu jednoga od svojih predaka, 
koji je Husa izručio krvniku. — Poziv Vlačiću na katedru u Heidelberg uputio je 
Ottheinrich 19. IX. 1556. i nalazi se u Gradskom arhivu u Regensburgu, Eccl. 1., Fasce. 
XI. Br. 121. Vlačić je bio sklon da primi, ali ga saski feudalci nisu puštali, za- 
državajući ga za Jenu. , 

da je sam Oitheinrich bio tada već mrtav (umro je 1559.) Vlačić se 
nadao, da će nasljednik falačkog grofa pristati da se hrvatska tiskara, 
urednici i prevodioci usele u gospoštijsku zgradu jednoga od tih sela, pri 
čemu bi sve bilo u blizini Regensburga a opet izvan utjecaja carskog 
grada i bez kompromitiranja gradskog senata pred carem. A ako jedan 
izborni knez (falački) stavi svoju pokroviteljsku ruku na nov Vlačićev 
pothvat, pogotovo, ako to bude u njegovoj vlastitoj kući, biće obezoružan 
ne samo drugi izborni knez (saski, Vlačićev neprijatelj), nego i sam car. 


U pitanju tiskare Vlačić se sigurno povodio za primjerom Uracha, gdje 
je hrvatska tiskara bila smještena u feudalnom dvoru također oiprilike 
20 km od sveučilišnog grada Tubingena. Ali i ako bi tiskara morala ići 
u neko selo falačkog grofa blizu Regensburga, da bi bila na miru od 
carske vlasti i gradskog senata, i senat od nje, — sveučilište bi bilo moralo 
ostati u gradu Regensburgu, ne samo zbog poirebe da bude u sredini 
pravoga grada, nego i zbog smještaja studenata i profesora. 


7. Poradi toga Regensburg i Celovac ostali su u kombinaciji kao 
mjesta sjedišta sveučilišta. Vlačić je kombinirao s oba ova mjesta, ali 
svakako u prvom redu s Regensburgom. Sveučilište u Regensburgu imalo 
je biti matica, koja bi pripremala ono drugo u Celovcu. Kako to pomiriti 
sa jezuitskim osjećajem cara Ferdinanda i njegovom, ma da još uvijek 
blagom, ipak protureformatorskom jezuitskom politikom? Vlačić je za 
tu proturječnost, kad je u svojim planovima do nje došao, nalazio dva 
rješenja. Prvo je bilo: početi s malim i skromnim, što u prvi mah ne 
će izazvati suviše oštru reakciju. Za početak ne će tako trebali ni mnogo 
sredstava. Drugo je bilo: ostati na malome, zadovoljiti se s malim poče- 
cima, nekom svučilišnom jezgrom, s tihom vatrom, dok ne umre sadašnji 
car Ferdinand, da bi se ta vatra rasplamsala u veliki plamen, kad na nje- 
govo mjesto dođe njegov sin Maksimilijan, koji je, po sveme dotadašnjem 
Vlačićevom znanju i iskustvu, bio ne samo naklonjen reformaciji, nego 
i trpio maltretiranja od oca zbog toga. Prema pomoći, koju je od Maksi- 
milijana dobivao za centurije, Vlačić je mogao pretpostavljati, da je 
Maksimilijan bio naklonjen i posebno njemu lično. 


Svakako u planu za sveučilište uziman je u obzir skori dolazak Maksi- 
milijana za cara, a pod tim carem, koji već više od deset godina pokazuje 
veliku ljubav za protestante i pruža im svaku moguću pomoć, koji će 
biti možda i prvi veliki protestantski car, otvarala se Vlačiću široka 
perspektiva za reformaciju u austrijskim zemljama, u Sloveniji, u Istri, 
na Primorju. Odatle će se kasnije ići dalje. Ako car bude vodio pro- 
testantsku politiku, ne će ni plemstvo u Hrvatskoj moći da se prote- 
stantizmu odupire. Tako je Maksimilijan bio velika Vlačićeva nada i 
bitna komponenta njegovih sveučilišnih planova. To je smisao njegovog 
naglašavanja u prvim pismima povoljne situacije, do koje će doći, kad 
car umre: »praesertim morituo caesare«25 i »paulo post mortuo caesare«. 2 


*5 Miinchen, Cod. Germ. 1318. list 127 verso i 128. 
26 Isti Cod. Germ. 1318, list 125. 


548 


Da li je nada u Maksimilijana bila opravdana i kakav je bio Maksi- 
milijanov odnos prema reformaciji??7 Otkako se vratio iz Španjolske, 
gdje je bio dvije godine namjesnik, od svoje 23. godine, pa daljih deset 
godina (1550-1560) Maksimilijan okuplja oko sebe protestante, drži pro- 
povjednika luterana, prima Vergerija, ne da da mu djecu podučavaju 
jezuiti, odbija da ide u katoličku crkvu i da vrši rimske obrede. Preko 
Nydbrucka dolazi u kontakt s Vlačićem, pomaže novčano centurije, 
pomaže još 1562. novčano i izdavanje hrvatskih protestantskih knjiga, 
On je vodio korespondenciju, nekad otvorenu, nekad tajnu, sa protestant- 
skim izbornim knezovima i velikim protestaniskim feudalcima. Jednome 
od njih, Krištofu Wirttenberškom, onome istome, koji je bio pokrovitelj 
hrvatske tiskare i nakladno-tiskarskog poduzeća u Urachu i svih Hrvata 
tamo, a neko vrijeme i Vlačićev, pisao je. da se drži pristašom čiste 
nauke. Kad se ukloni razdor među protestantima, pretstavljat će oni 
takvu snagu, da će moći papi posve odsjeći vrat.25 I poslije, kad je 
postao car, papa mu nije vjerovao i živio je u strahu, da će car s pro- 
testantima upasti u papinu državu.“ Ustvari, kao i njegov otac Fardi- 
nand bio je i Maksimilijan u prvom redu političar i dinastijaš.#? On je 
htio pomiriti carstvo s protestantizmom, ali prije svega protestante iz- 
među njih. Tim mjerilom stvaranja sloge među protestantima mjerio je, 
u kasnija vremena, a osobito poslije 1558., Maksimilijan i Vlačića. Kako 
je Vlačić, kao ideolog i doktrinar, više doprinosio stvaranju i zaoštra- 
vanju idejnih sporova među protestantima, nego njihovom stišavanju, 
hladnio je Maksimilijan prema njemu i okretao se od njega, pogotovo 
što je smrću Nydbrucka ona višegodišnja intelektualna posrednička veza 
između njih prestala. Priznanja i pomoć Maksimilijana u doba priprema 
Centurija nisu bila namijenjena toliko lično Vlačiću, koliko njegovom 


27 O tome odnosu postoji znatna dokumentacija i literatura. Victor Bibl, Die Kor- 
respodenz Maximilian II. 1. Band Familienkorrespodenz, Wien 1916. II. Bad, Wien 
1921; Victor Bibl, Maximilian II. der ritselhafte Kaiser, Ein Zeitbild, 1929; — Robert 
Holtzmann, Kaiser Maximilian II. bis zu seiner Thronbesteigung (1527- 1564), Ein 
Beitrag zur Geschichte des Ubergangs von der Reformation zur Gegenreformation, 
Berlin 1903., 579 strana; zatim: Georg Loesche, Geschichte des Protestantismus im 
neuen Oestorieick, 1930; Eduard Bohl, Beitrige zur Geschichte des Protestantismus 
in Oesterreich, Jena 1902., str. 484; D. Dr. Friedrich Selle, Schicksalbuch der evange- 
lisehen Kirche in Oesterreich, Berlin 1928., str. 345. U svima ovim djelima ima mnogo 
podataka i o Vlačiću i njegovu utjecaju. 

25 Georg Loesche, Geschichte des Protestantismus im neuen Oesterreich, 1930. str. 
23: »In den riickhaltlosen Briefen an Herzog Christof von Wiirttemberg... bezeichnet 
sich Max als Anhiinger der gereinigten Lehre; durch die Beseitigung der Spaltungen 
innerhalb der Protestanten k&nne man dem Papst ganz den Hals abstechen«. 


29 Isto. mjesto, str. 23. 


3 Njegov otac, ma da rimokatolik i pokrovitelj jezuita, zalagao se za vjerski mir 
u Njemačkoj i za ravnopravnost protestanata i onda, kad su oni bili najslabiji i 
tražio je da Tridentinski koncil odobri za njegove zemlje pričest pod obe prilike 
i svećenički brak. Sin je uzalud pokušavao da stvori jedinstvo među protestantima 
i razdor među protestantima, na koje nije mogao računati, mnogo je utjecao, da 
ohladne njegove dugogodišnje simpatije prema njima. Kako njegov otac, kao po- 
krovitelj jezuita, nikad nije bio prema protestantima oštar, tako i Maksimilijan, kao 
zaštitnik protestanata, nije kao car bio suviše oštar prema jezuitima. 

djelu i pothvatu. Ona su bila najvećim dijelom posljedica zagovora 
intelektualca i simpatizera luteranstva i kalvinizma, Gašpara Nydbrucka. 
Ali i Nydbruck, koji je četiri, pet godina (1552-1557) činio Vlačiću i 
njegovom djelu ogromne usluge, bio je sada mrtav, a Maksimilijan se 
bavio sve više političkim stvarima, sve manje idejnim, ili naučnim. 

Čini se, da je Maksimilijan više držao do Vlačića prije 1558., t. j. prije 
neuspjelog pokušaja izmirenja protestanata u Wormsu, gdje se radilo o 
likvidaciji spora između Wittenberga i Jene, Melanchionove i. Vlačićeve 
stranke, nego poslije. Produbljenjem raskola između luteranske grupe u 
Wormsu bio je Maksimilijan žestoko potresen. To je bilo njegovo prvo 
razočaranje. Njegova vjera u snagu i plodnost slobodnog mišljenja bila 
je načeta.*! Kako je saski i izborni knez bio uvijek najjači protestantski 
teritorijalni vladar, Maksimilijan je tada, prije nego je postao car, vodio 
konspirativno korespodenciju i s njime." A kako je taj izborni knez bio 
glavni politički protivnik Vlačićev u protestantizmu, pripisivao je naj- 
više Vlačiću uzroke razdora i sigurno je to dostavljao i Maksimilijanu. 
Maksimilijan je do 1557. dobivao obavještenja o Vlačiću od Nydbrucka, 
koji je Vlačića uvelike cijenio. Poslije smrti Nydbruckove dobivao ih je 
od saskog izbornog kneza, koji je Vlačića mrzio i progonio. Na kraju se 
Maksimilijan teško razočarao i u tome saskom izbornom knezu. On ga 
je pitao, da li bi ga protestantski veliki feud u Njemačkoj pomogao u 
borbi protiv katoličke stranke u Ausiriji, kad bi on iakvu borbu poveo, 
i saski izborni knez nije odgovorio potvrdno. Na kraju je stekao mi- 
šljenje, da se na protestantski feud ne može ni u čemu osloniti.33 Uvi. 
đajući, da se veliki feud u Njemačkoj koristio reformacijom i da mu je 
više stalo do tih koristi i uopće do vlastite koristi, nego do pobjede 
velike protestantske linije, i da bi i njega, kad bi krenuo u ozbiljnu 
borbu za pobjedu te linije u austrijskim zemljama, njemački feud ostavio 
na cjedilu, ako bi on od takvog stava imao koristi, političke i materijalne, 
Maksimilijanova protestantska linija bila je skršena, i on je na navalji- 
vanje svoga oca, prije nego ga je predložio za rimskoga kralja, u Pragu 
prisegao ocu, da ne će nikad napustiti rimsku vjeru. To je bilo one iste 
1562. godine, kad je Vlačić gradio veliku zgradu budućnosti refor- 
macije u Austriji, na očekivanju da umre stari car i dođe novi. Živući u 
udaljenoj Jeni i zadubljen posljednjih godina u problem teološke spo- 


%1 Holtzmann navodi (op. cit. str. 320), da je Maksimilijan 1558. zbog razdora pro- 
testanata u Wormsu plakao. 


8% P4 Biblu, Maximilian Il., der ratselhafte Kaiser, str. 77. Ta je korespodencija 
vođena tajnim mastilom. 


83 Kad je postao car, Maksimilijan je to protestantima i rekao: »Nikad nisam 
mislio, da vi možete biti toliko beskarakterni, toliko kolebljivi, toliko dvosmisleni; 
stalno vam je na ustima prava božja riječ, prema Augsburškoj konfesiji, ali ste nju 
tako prema vašem nahođenju prekrojili, da je od nje nastala konfuzija, koja vam, 
vjerujem, služi kao ogrtač, da pod njim skrijete sva vaša sektaštva i ogavnosti. Ta 
je konfesija slična širokoj vreći, punoj rupa, u koju gurate sve zablude, ali one 
iamo ne ostanu, nego ispadaju opet van, kroz rupe«. Bibl, navedeno mjesto, str. 137. 
— Ma da Maksimilijan govori ovdje posve Vlačićevim jezikom i terminima i prima 
Vlačićevu ocjenu, on više ne drži, da ima pravo Vlačić. 

znaje i uvučen u bezbroj raspri, Vlačić nije znao, Što se sve desilo 
s Maksimilijanom baš u to vrijeme i nije mogao slutiti, da je taj budući 
novi car, mladi i napredni, t. j. reformatorski, već ostario i postao kon- 
servativan i ako su mu bile tek 34 godine. 


8. Vlačić je pokušavao osnovati protestantsko sveučilište ne samo u 
Regensburgu, nego i u Celovcu. On je prvo povezivao obje stvari, kao 
dva idejna žarišta i dva uporišta, koja bi se međusobno dopunjavala. 
Regensburg je imao ostati glavni sveučilišni grad za akciju prema jugu 
i istoku (»orientales et meridianae segetes«), on je imao pripremiti ljude 
i situaciju u Celoveu, nastavnike za Celovac i pozadinu sveučilišta u 
Celovcu, zaštitnike tamo, sredinu, koja će primiti protestantsko sve- 
učilište. Prava akcija prema jugu i istoku u Sloveniji i Hrvatskoj, Istri 
i Dalmaciji na jednoj strani, u sjevernoj Italiji na drugoj strani imala se 
odlučno povesti tek iz Celovca. Celovac i Koruška ostaju neprestano u 
njegovim planovima i kombinacijama. U to vrijeme postojala je kod 
Vlačića tvrda nakana, da se više ne kreće prema sjeveru, nego da se 
vraća prema jugu, među svoje. Obavještava Schobera (12 XII 1561) da 
ne će da ide u Rostock i ako ga tamo zovušć a uzastopno piše Gallu%# 
(24. XN 1561 i 10 I 1562) da želi da pomaže svoje bližnje zemljake 
i suplemenike (»sed ego cupiam iuvare islos vicinos et meos Lands- 
mannos aut gentiles, quos audio veritatis cupidos esse«). Celovac nije 
imao tada, ni poslije, ono ekonomsko značenje, koje je imao Regensburg, 
nije imao onako razvijeno građanstvo, nije imao ni onako konsolidarnu 
protestantsku općinu. Vlačić je imao tamo ljudi i Gallus je za njih znao. 
Ali očito ti ljudi nisu bili ni toliko moćni, bogati i ugledni, da bi se 
mogli postaviti iza tako dalekosežnog kulturnog pothvata. Vlačić je to 
uviđao i u pismu Gallu (od 10 I 1562), kad spominje potrebu, da se u 
Celovcu osnuje neko polusveučilište (»semiacademiola«) sam navodi, da 
ljudi u Celovcu ne će imati hrabrosti za takav pothvat, da ne će moći 
naći zaštitnika profesorima i da bi sve imalo neko vrijeme ostati u 
Regensburgu. 


Kako je Regensburg zamišljao kao protestantsko kulturno središte za 
donje bavarsko Podunavlje, Češku i Gornju Austriju, tako je Celovac 
imao postati drugo takvo žarište na jugu, za slovenske i hrvatske zemlje 
i za prodor u sjevernu Italiju. 


Svakako Celovac i Koruška ulaze ne samo u Vlačićeve protestantske, 
nego i u njegove slavenske planove. Već je u Katalogu na široko govorio 
o korutanskim Slavenima. Sada bi želio na istom poslu povezati prvo 
Korušku i Kranjsku, zatim i druge jugoslavenske krajeve. On je i plan 
sveučilišta u Celovcu nastojao da poveže sa izdavanjem hrvatskih i slo- 
venskih knjiga, htio je pridobiti staleže Koruške i Kranjske za jedno i za 
drugo. Čini se da je on radio i na tome, da staleži Koruške i Kranjske 


% Minchen, Cod, Germ. 1318. list 128. 


% [sti Cod. Germ. 1318. list 136 i Gradski arhiv Regensburg, Ecel. I, Fasc. XXI. 
Br. 190. 

financiraju izdavanje hrvatskih knjiga.?* On se čak nadao, da može doći 
do nekog sjedinjenja Koruške i Kranjske.57 I kasnije, kad više nije bio 
u Regensburgu, Vlačić ima poseban interes za Korušku i Kranjsku, ili 
bolje za pokret i za ljude u Koruškoj i Kranjskoj.?? 


Vlačićev pokret bio je za njegova života jak u Beču, u Kranjskoj, ali 
osobito u Koruškoj i Štajerskoj. Na oba ova područja njegove su ideje 
djelovale i poslije njegove smrti i pošto ih je službena crkva (luteran- 
ska) bila već odbacila.3? 


Samo u Vlačićevoj korespodenciji sa Gallom 1562.—1566. pretežno u 
mjestu, Koruška se javlja vrlo često kao glavni predmet pisma ili ce- 
dulja. Ali kako su te cedulje kratke, nije, bez posebnih studija o ko- 
ruškom protestantizmu, jednostavno odgonetnuti konkretan predmet, o 
kome se radi, ma da je po srijedi uvijek crkveno ili školsko pitanje 
Koruške, odnosno koruških protestanata.#? 


9. U pogledu osnivanja, privilegija i organizacije sveučilišta i preda- 
vanja na njemu, Vlačić je imao jasne predstave, dugo iskustvo i realne 
sudove. On je bio student na trim sveučilištima, profesor na dvjema, To 
su bila najuglednija protestantska sveučilišta u njegovo vrijeme. Kad 
je odlazio iz Jene i spremao se za Regensburg, ponio je sa sobom i sve 
propise o sveučilištu, odluku o osnivanju, privilegiju, statute, propise o 
organizaciji i raspored predavanja svih fakulteta sveučilišta u Jeni, čitav 
jedan veliki dosije.“! 

Sveučilište u Jeni imalo je u Vlačićevo vrijeme četiri fakulteta: teo- 
loški, medicinski, pravni i filozofski. Prema rasporedu predavanja, oču- 
vanom u tom Vlačićevom dosije-u, za godinu 1558., predavalo je na 
filozofskom fakultetu sedam profesora, na pravnom pet, na teološkom 


%# To se može zaključiti iz odgovora Ungnada Gallu o Vlačićevoj suradnji na iz- 
davanju hrvatskih knjiga (vrlo teško čitljivo Ungnadovo pismo njemački od 12. III. 
1562. god. Reg. Arhiv. Eccl. I, Fasc. LIX, Br. 85): »50o baben mir... des Herrn 
NHiyricus halben geschrieben von wegen des Krabatischen und cyrilischen Druck, 
und dass ein Landschaft in Karnten und Krain mocht den teuern Mann dazu ge- 
brauchen, dann er in den h6chsten Sprachen erfahren. Nu sag ich, dass die Land- 
schaft wenig sich hierum beladen werden... Die Landschaften haben Schulden, werden 
nicht weiter zahlen. Was sie tun wollten das haben sie geleistet, ...« 

37 Reg. Arhiv, Eccl. I. Fasc. XXI. Br. 261. Iz jedne Vlačićeve cedulje Gallu bez 
oznake mjesta i datuma, vjerojatno iz kuće u kuću u Regensburgu: »Ubi est Carolus? 
Si est Viennae prorex, forte diseret conectum caranthiacum et crainensem«. 

% Reg. Arhiv, Ecel. 1., Fasc. XXI. Br. 325 Vlačić (iz Frankfurta ili iz Strassbourga) 
u pismu Gallu posebno pozdravlja Sehobera i moli obavještenja: »Scribe de Austriacis 
ac Carinthiis, Carniola«. 

# Dr, Johann Loserth, o. prof. Graz, Zur Geschichte des Flacianismus in Steiermark 
und Kirnten, Jahrbuch der Gesellschaft fir die Geschichte des Protestantismus in 
Oesterreich, Band 79, 1928, str. 111-116. 

4% Na pr. Eccl. [., Fasc. XXI. Br. 261: »vellem nos habere tabell. quod possemus 
clagenfurtensi quod primum respondere«; Br. 266: »Delineavi consilium, quomodo 
carinthiaci respondere deberent. Velim eis... mitti, si forte conventus instaret«, Br. 
232: Si ad picum scribis ut mihi crammeisterus dixit, mone eum de confessione simili 
carinthica; Br. 68: »Illud scriptum Carinihiacum ad aliguot percipuos concienatores 
una cum hanc adiunceta epistola«. 

“1 Sačuvan u rukopisnoj zbirci biblioteke u Wolfenbiittelu. 

Snimak Vlačićevog pisma od 10. 1. 1502. o osnivanju Sveučilišta. Prvu strana. 


Vlačićeva ruka 


Original u Gradskom Arhivu u Regensburgu. Ecclestastica 1. Fasc. NAN Bre f92. 

Snimak Vlačićevog pisma od 10,1. 1562. o osnivanju Sveučilišta. Druga strana pisma. 
Vlačićeva ruka 


Original u Gradskom Arhivu u Regensburgu. Ecclesiastica 1. Fasc. XX. Br. 190. 


četiri (ona četiri, koja su bila otpuštena 1561.) a na medicinskom svega 
dva. Nazivi za fakultete bili su isti kao i danas samo na latinskom: Fa- 
cultas philosophica, theologica, medica, ete. Za filozofski fakultet se 
navodi, da će se osim navedenih predmeta predavati ubrzo i hebrejski, 
a za teološki, da se osim navedenih predmeta predaje još Stari i Novi 
zavjet. Po tome, tadašnja naučna materija iscrpljivala se u onim pred- 
metima i katedrama, odnosno profesorima, koji su navedeni u rasporedu 
predavanja. Od prirodnih nauka predavala se na filozofskom fakultetu 
teoretska i praktična aritmetika četiri sata tjedno, planetarska teorija 
tri sata, Euklid dva sala, »Libellum sphericum Johanni« 3 sata, »Initia 
doctrinae phisice« 2 sata. Sve ostalo na filozofiji sastojalo se od kla- 
sičnih jezika i klasičnih pisaca, retorike i dijalektike. Historija se ni 
na filozofskom fakultetu ni drugdje nije uopće predavala. Vlačić je 
1558. predavao na teologiji četiri sata tjedno Paulinske poslanice. 


Koji fakulteti su imali proraditi na novom sveučilištu u Regensburgu, 
Vlačić nije mogao unaprijed znati niti imati neki čvrsti plan. Sve je 
zavisilo od situacije, prilika i susretljivosti. Skrivajući se od vlasti, on je 
čitav mjesec u Regensburg slao u konspiraciji pismo za pismom, a da nije 
znao, što će mu od njegovih planova uspjeti, niti koga može sa sobom iz 
Jene dovesti, ako pothvat pođe za rukom. U prvi mah je mislio da čitav 
teološki fakultet prenese iz Jene u Regensburg time, što bi sva četiri 
ili bar tri otpuštena profesora došla tamo. Oni bi u stvari bili dovoljni 
za početak nastave na dva fakulteta, jer bi predavali teološke predmete, 
grčki, latinski i hebrejski.“? Zatim, kad vijesti, koje su stizale iz Re- 
gensburga, kao odgovor na prvu bujicu njegovih pisama i uvjeravanja, 
nisu bile osobito povoljne, kad su se ljudi u Regensburgu uplašili od 
Vlačićeve ponude i Vlačićevog navaljivanja, i jenski su teolozi otišli na 
druga mjesta, gdje su bili više gostoljubivo prihvaćeni,“ — Vlačić je 
odlučio da krene u Regensburg sam, a da nije dobio nikakvo osiguranje, 
da će i tako sam biti primljen i da će mu se dati, ne dozvola za otvaranje 
sveučilišta, nego i samo dozvola boravka tamo. 


Ali ni tada, ni nekoliko godina još, Vlačić ne odustaje od zamisli da 
stvori sveučilište. I ako Regensburg ne prima njegove drugove — da se 
ne bi reklo, da dolazi čitava otpuštena, pobunjenička grupa, — iako ne 
nalazi osobite susretljivosti kod senata, — jer je on tada ipak progonjeni 
politički bjegunac, — on se uza sve to drži tvrdokorno svoje zamisli i 
polazi tamo na svoj vlastiti rizik, odbijajući ponude s drugih strana. On 


42 U pismima, koja su u savremenom prijepisu sačuvana u Miinchenu, Cod. Germ. 
1318. list 125 verso, Vlačić decembra 1561. govori na dva mjesta o tim profesorima, 
Zatim: »Si omnes ires istic essemus, possemus legere dialecticam, linguas et satis 
theologiarum lectionum. Ut esset idea scholulae aut academiae. Si civitas propter nos 
sibi metueret, nos nostro pericolo scribere ac docere volemus«. 

4 Vlačić sa sažaljenjem piše Gallu, kako je odgovor Regensburga rasplašio teologe, 
te su brže bolje primili drugu ponudu: »Absterriti a priori consilio vestris vel timidis 
vel timendis literis. Senatus Magdeburg, illis amicum hospitium policitus est«. Reg. 


Arhiv, Eccl. [., Fasce. XXI., Br. 309. 

je uvjeren, da još može da bira i bira namjerno jug.“* Sada misli; da 
mogu do daljega predavati samo on i Gallus, ali da bi škola od po- 
četka već imala nešto sveučilišnog, i da se ne bi ograničila na teologiju, 
a da bi bila možda i manje sumnjiva, namjerava dovesti sa sobom nekog 
iz prirodnih nauka, koji bi predavao astronomiju i fiziku, a radio bi za 
nagradu, koja se može podnijeti.£5 I takvu odluku obrazlaže posebno, 
da pomogne svojima, t. j. Hrvatima i Slovencima. 

Vlačić se još 24. decembra 1561. nakon prvih odgovora, koji su brzo 
stigli iz Regensburga na njegova pisma od 12. i 13. decembra, nada, da 
će grad primiti njega i onog drugog, fizičara i astronoma, koga dovede, 
i da će ih grad plaćati. On govori čak toga dana u pismu da bez pismenog 
poziva Senata ne će doći... Ali sudeći po slijedećem njegovu pismu (od 
10 I 1562), opsežnom i dosta iscrpnom, takvog poziva i obećanja na- 
mještenja bilo za sebe, bilo za drugog, — bar otvorenog obećanja, — 
nije dobio. On se opet žali na odviše malu susretljivost, ne govori više 
o profesoru i predavanjima iz prirodnih nauka i ograničava se na to da 
počnu predavati samo njih dvojica, on i Gallus. Prije mjesec dana tražio 
je, da protestantski crkveni krugovi i građani ulože molbu za dozvolu 
za novo sveučilište, prije 17 dana tražio je bar poziv za sebe i obećanje 
neke male plate od grada, sada je pomiren s time, ako mu uspije, da ga 
Senat ne potjera odmah iz grada, kad tamo dođe sam, i bez drugova 
sa sveučilišta, i bez obitelji. 

10. Prvi odgovori Vlačiću stigli su brzo, svakako u manje od 12 dana, 
iako udaljenost od Jene ili od onoga mjesta u blizini Jene, koje je 
Vlačiću služilo kao skrovište, do Regensburga, iznosi oko tristo kilo- 
metara. Kad je bila važna stvar u pitanju, Vlačić je slao na put sa svojim 
pismima i na mnogo veće udaljenosti na pr. iz Jene i Magdeburga u 
Austriju posebnog svog pouzdanog kurira, nekad svog šuraka (ženinog 
brata), kasnije i sinove. Kako se ovog puta radilo ne samo o ostvarenju 
velikog plana, nego i o izlazu Vlačićevu i iz kruga i sa područja, gdje 
mu je i život bio u opasnosti, sigurno se i ovaj prijenos pisama vršio po 
posebnim kuririma. 

Nakon prvih odgovora Vlačić je imao mnogo jasniju predodžbu. Pro- 
testantski vodeći krugovi u Regensburgu sustezali su se da samo i molbu 
upute gradskom senatu, bilo za dozvolu otvaranja sveučilišta i držanja 
sveučilišnih predavanja, bilo za namještenje Vlačićevo, bilo i za samu 
dozvolu boravka. Kako Regensburg nije bio veliki grad, sa stanovni- 
štvom, koje vjerojatno nije prelazilo 10.000 (do tog broja dolazimo, ako 
na svaku hiljadu stanovnika računamo po jednoga propovjednika, a 
bilo je deset propovjednika), uprava grada bila je u protestantskim 
'tukama, a protestantski pastori uživali su veliki ugled, — i sve je to 
bilo naklonjeno Vlačiću, — sigurno su odgovori Vlačiću upućivani poslije 


“4 Miinchen, Cod. Germ. 1318. list 136: »Si etiam isti nolent habere duos meos 
collegas ac ipsi alibi conditiones varistrentur, tum optarim omnino istue comigrare«. 

%5 Isto mjesto: »Si legerem ego et tu Theologiam ac adjungeret aliquis magister, 
qui physica et spherica exponeret, qualem hine adducere tolerabili salario possem, 
omnino possemus aliquandam scholulam habere«. 

savjetovanja crkvenih pretstavnika sa gradom. I kad se Vlačić (10 I 
1561) žali, da braća (t. j. teolozi) ne će da upute molbu na senat i on ih 
ne može siliti na ono, što ne će (»Supplicationem nollunt fratres seribere 
ad Senatum. Nec ego eos urgere possum«), bilo je očito, ne samo da se 
njegovi prijatelji u crkvenim redovima sustežu, nego i da su njegovi 
drugi prijatelji, u Senatu, nemoćni, da u konkretnoj političkoj situaciji 
i grada i Vlačića, izvedu Vlačićev plan, pogotovo onom brzinom i na- 
glošću, na koju ih je Vlačić tjerao. 

Mada je Vlačić požurivao prijatelje u Regensburgu, da nešto učine, 
on nije bio ni naivan, ni nevješt, da ne bi znao, u kakvom je teškom 
položaju, kad se politička vlast digla na njega i proglasila ga ne samo 
čovjekom, koji odstupa od učenja učitelja (luteranom koji propovijeda 
svoja, ne Lutherova vjerovanja), nego i političkim buntovnikom. I to 
njegova protestantska vlast, kojoj je on do tada bio glavni savjetodavac. 
Od samoga početka on je znao, da će politička vlast sada ići do kraja 
i čim je u Jeni bio otpušten, imao je predosjećaj, da će se sva Njemačka 
dignuti na njega. i da mora računati s time, da će uopće Njemačku 
morati napustiti. 

Poslije odgovora iz Regensburga on nastoji da učvrsti sve veze sa 
Slovencima i Hrvatima. On je i razočaran, više još*nego što kazuje, ne 
samo u protestantizam u Njemačkoj, nego i u svoje najbliže prijatelje 
među njemačkim protestantima. To će razočaranje od sada samo rasti 
svih daljih 14 godina njegova života. 

Onih 17 dana, otkako je stekao sigurnost da sam Regensburg ne može 
mnogo i kad bi nešto htio, ali i da se na brzinu i naglo, kako je prvih 
dana očekivao, uopće ništa ne može postići, on je gradio planove i 
izgrađivao pismene prijedloge, da ih dostavi onima, za koje je mislio, 
da mogu biti zainteresirani na lom pothvatu, u prvom redu Ungnadu 
i ljudima oko njega, Austrijancima i Ljubljančanima. Sada pitanje sve- 
učilišta razmatra neposredno kao pitanje »pomaganja onih crkava«, t.j. 
širenja i učvršćenja protestaniskog pokreta među Slovencima, Hrvatima 
i Austrijancima, očekujući sa tih strana odziv za svoj poduhvat. 

U onom opsežnom pismu Gallu od 24 točke od 10. I. 1562. Vlačić moli 
Galla, da njegove prijedloge otpošlje dalje, da sam doda što drži za po- 
trebno i da obavijesti Klombnera. Klombner neka ili sam dođe iz Lju- 
bljane u Regensburg ili neka pošalje ozbiljnog, pametnog i pouzdanog 
čovjeka. Onaj, koji dođe iz Ljubljane u Regensburg, treba prije toga da 
stvar raspravi sa nekoliko većih feudalaca blizu Ljubljane. Ako Klombner 
ne bi došao, pošli bi, ako bi Ljubljana dala putni trošak, neki ljudi iz 
Regensburga u Ljubljanu. Možda bi bilo dobro poslati i posebnog izasla- 
nika u Ljubljanu odmah. Vlačić ponovno urgira neka i Schober ili požuri 
ili neka ostane kod kuće. 

On je riješen, ako bude mogućno, da dođe. I ne stavlja više nikakvih 
uvjeta, ni o pozivu, ni o plati, ni o dozvoli boravka. Moli Galla, da 
mu nađe neki udoban i zdrav stan. Udoban u tadašnjem smislu, t. j. 


5 »Forte ut ex tota Germania erit migrandum« piše Schoberu 12, XII. 1561. 
Miinchen, Cod. Germ. 1318, list 128. 

da bi imao jednu radnu sobicu, koja ne bi bila neprijatna i koja bi se 
mogla grijati, jer dolazi tamo još usred zime, a da bi postojala još jedna 
veća prostorija, gdje će njih deset (žena i osmero djece) živjeti. Možda 
i za nekoliko svojih asistenata i prepisivača. Jer i onda, kad nije bio 
profesor, održavao je kancelariju za prepisivanje. 

Kako još nije siguran da će grad dozvoliti školu i tiskaru, ponovno 
moli Galla neka traži neko mjesto u blizini. Ako baš gradski oci hoće 
da ostanu pri tome, »da su oni nedostojni takvoga blaga« (»Dispice de 
nidulo in vicinia, si omnino isti vellent se tanto thesauro indignos fa- 
cere«), — piše Vlačić već pomalo i autoironično, — neka vidi što je najzad 
i kakav je onaj grof.*7 Vlačić ističe, da bi bilo korisno prenijeti u Re- 
gensburg ili u neko selo do Regensburga i slavensku tiskaru (t.j. hrvat- 
sku, glagolsku i ćirilsku iz Uracha), da bi bila bliže rukovodiocima i 
školi i onome kraju, za koji je stvorena (»quo esset proprius vertentibus 
et scholae et regioni illi cui servit«). 

Kako sam Vlačić nema sada neposredne veze sa nasljednikom falačkog 
izbornog kneza (palatinus) označuje Gallu, da bi Ungnad mogao utjecati 
i postići, da Palatin (kad se Regensburžani boje) čitavu stvar usvoji i 
smjesti u nekom svom bližnjem selu ili gradu, ako ima tamo kuću, tako 
da bi se tiskalo pod njegovim pokroviteljstvom, a ne na odgovornost 
Regensburžana. 

11. Ma da još ništa nije bilo gotovo, Vlačić je krenuo iz Jene ili iz 
mjesta blizu Jene, početkom februara, tako da je stigao u Nurnberg 
9. februara, zaista usred zime. Sigurno mu se mnogo žurilo, kad je sebe 
i čitavu obitelj kretao po zasniježenim putima na udaljenosti od tri 
stotine kilometara prekidajući put samo tamo, gdje je imao sigurne pri- 
jatelje. Iz Niirnberga je opet pisao Gallu, moleći ga, i zaklinjući ovaj put, 
neka mu nađe neki stan i da je glavno, da stan bude zdrav i da se može 
ložiti. To je bilo najžurnije u onome položaju, u kome se nalazio. 
Vlačić je dolazio po zimi i ledu sa tolike udaljenosti, a da mu još nije 
bio osiguran krov nad glavom u onome mjestu, u koje je dolazio kao u 
neko prijateljsko utočište, koje treba da ga dvostruko ogrije: kao tje- 
ranog bjegunca u tuđoj zemlji od hladnoće klime bregovite Njemačke 
i od neprijateljskog svijeta, koji mu radi o glavi. Vlačić moli Galla, da 
se pobrine i za nešto drva i ostalo, što će on sve naknadno platiti. 
Javlja, da je čitav put zaleđen, ali će on ipak stići u Regensburg u subotu 
oko podne, a to je značilo jedne subote u drugoj polovini februara 
1562. I kad stigne, lično će iserpnije razgovarati o svemu. On želi da 
nađe zaposlenje i djelatnost kakva njemu odgovara, A on je, ma da to 
o sebi ne kaže, ipak znanstveni radnik, istraživač 1 pisac, mjereno mje- 
rilima njegova vremena, velikog formata. 

Svakako je bježanje od neposredne opasnosti utjecalo na tako brzo 
i naglo seljenje uposred zime. Ali nije bilo samo to. Vlačić je bio 
strastven radnik, on je jedva čekao da negdje sjedne, da porazmjesti 


“7 Quid et qualis est tandem ille comes«, — U miinchenskom prijepisu (ovog 


originalnog Vlačićevog pisma, koje smo našli u Regensburgu Fasc. XXI. Br. 190.) u 
Cod. Germ. 1318., dodano je tumačenje iza riječi ille comes: »se, Hagensis«. 

knjige, da počne raditi. I prije svega: da da odgovor na lažnu optužbu. 
koja je podignuta protiv njega. To je bila sada već druga »scheda 
famosa«. Neprijatelji su govorili, da je »scheda famosa« onaj letak, 
možda i samo cedulja, koju je Durnpacher širio ili pokazivao.# Vlačić 
u svome pismu naziva tako onaj letak, koji je weimarski dvor izdao 
protiv njega i za koji tvrdi da je »dvostruko lažljiv, jer niti se one 
optužbe priliče nama, niti nam je knez ikad zbog njih prigovorio«. Sad 
je službena optužba weimarskog dvora protivu Vlačića bila u rukama 
svih: gradskih senata, feudalnih dvorova, sveučilišta i cara. Ogroman 
je bio broj onih, koji su se radovali Vlačićevu slomu: protestanti, protiv 
kojih je ma kad vodio borbu, svi, koje je osramotio ili unizio, ljudi 
manje pameti od njega i more rimske reakcije. Njegovu obranu i njegov 
odgovor nije imao nitko. Svi su o njemu bili obaviješteni jednostrano, 
tendenciozno i u obliku optužnice, za zločina djela po tadašnjem 
feudalno-patricijskom društvenom shvatanju. On se nadao, da će izno- 
šenjem činjenica o naučnom i idejnom sporu s jedne strane, a o samo- 
volji dvorskog kancelara i dvorske okoline na drugoj strani, n utjecaju 
srodstva, grupaštva, spletaka, razbiti famu, koja je sada o njemu kružila 
i zbog koje su se gradovi, senati i feudalci ustručavali da mu na svome 
području dopuste boravak i nastavak naučne i idejne djelatnosti. 


Ai da nije bila potreba da se opravda i da se u boju ponovno ogleda 
5 protivnicima, — jer on je bio brdanin, rado se borio i sveg srca, — on 
je žurio da nastavi onaj uporan, dugotrajan, sistematski, pozilivan rad, 
kojim se bavio već 18 godina, rad koji ostaje i dugo svijetli, koji zadr- 
žava svoj smisao, plod ljubavi, vjere, sistematskih napora i visoke stručne 
spreme. On je bio stvaralac djela irajnog, sekularnog značaja i vrijed- 
nosti i njegove _ polemike i njegove političke borbe bile su sitan šprlj, 
koji je otskakao od kamena ispod njegovog bata, dok je u kamenu 
gradio trajne oblike. 

Vlačić je stigao u Regensburg u drugoj polovici februara 1562. U 
prvi mah neposrednih poteškoća oko dozvole boravka nije imao. Gallus 
mu je našao stan i Vlačić je tamo preselio i obitelj i ostao tamo do 
oktobra 1566. još dalje četiri godine i osam mjeseci. 

Gradski senat podnosi boravak Vlačićev, naklonjen mu je i želi mu 
dobro, a opet strepi, što ima u svojoj sredini »takvo blago«. Vlačić radi 
na ostvarenju svoje zamisli i Gallus, realan i praktičan, pomaže mu, 
koliko i kako može. 

Već 17. III. 1562., a da nije prošao ni mjesec dana od Vlačićevog 
dolaska, Gallus, pod svojim potpisom 1 na svoju odgovornost, upućuje 
Gradskom senatu vrlo smišljenu i opreznu molbu, kojom traži, da Senat 
vdobri Vlačiću da drži u Regensburgu javna predavanja studentima iz 
Svetog pisma i hebrejskog jezika i to svojim bivšim studentima, koji su 
došli zato iz Jene, ali i drugima, koji namjeravaju da dođu u Regens- 


4% Reg. Arhiv, Eccl. [., Fasc. XXI., Br. 309. Obrana Durnpachera. Krelj i Vlačić, 
tvrdili su da je Durnpacher samo pokazivao kod stola rukopisnu cedulju, na kojoj 
je bilo naznačeno zašto je teološki fakultet rastjeran. 

burg. Gallus bi želio, da molba učini povoljan dojam u senatu i da bude 
prihvaćena i zato tvrdi, da su ti studenti, koji su došli iz Jene da slušaju 
Vlačića »naši«, t. j. Regensburžani.#*? Ovi razni »naši« (regensburški) 
studenti, koji dolaze iz Jene u Regensburg, a slušali su Vlačićeva preda- 
vanja u Jeni, mole i iraže sada od Vlačića, da im drži predavanja u 
Regensburgu i spremni su da za to i plaćaju. Oni (studenti) iskazuju 
Aakođer, a Gallus tvrdi, da je to istina i da je i sam to još prije čuo, da 
ima više građana grada Nirnberga, koji bi poslali u Regensburg svoju 
djecu i stipendiste, te čekaju samo početak. A ima i drugih »naših«, 
t. j. Regensburžana, koji bi se pridružili."! 

Gallus je upotrebio sredsiva, koja su mogla utjecati na Senat: okolnost, 
da se radi o domaćim studentima, koji hoće, da im Vlačić predaje u 
njihovom mjestu, a on je tu; razlog, da to tobože žele studenti, a nije 
Vlačić, koji to traži; koristi, što bi imao Regensburg uslijed toga, što bi 
bogati građani iz Niirnberga slali svoju djecu i svoj novac u Regens- 
burg; nestrpljivost Nirnberžana, građana skoro susjednog bliskog ba- 
varskog grada, da Regensburg povede u kulturnom pogledu i da primi 
njihove sinove; postojanje mogućnosti da se proširi krug studenata iz 
samoga Regensburga. 

Gallus je svojom molbom osiguravao Gradski senat, da ti studenti, 
sadašnji i budući, koji se stavljaju pod zaštitu i vlast slobodnoga grada, 
ne će zaboraviti, da im je dužnost da postupaju mirno, ljubazno i po 
mogućnosti bez prigovora. 

Sve je bilo u redu. Gallus je založio svoj autoritet najvišeg crkvenog 
funkcionera protestantske crkve na jugu Njemačke, upotrebio je za 
senat prihvatljive razloge, nije spominjao ni austrijske zemlje, ni ilirske 
crkve, ni hrvatsku tiskaru, da ne izazove odmah političke sumnje. 
Sigurno su intelektualci pri senatu isto tako kao i Gallus i Vlačić željeli, 
da se zamisao ostvari. Prilike su bile jače od njihove volje. 


12. Odzivi na ova nastojanja Vlačićeva, Gallova i drugih nisu bili 
obeshrabljujući. Gallus je odmah postupio po Vlačićevim uputstvima (u 
pismu od 10. 1. 1562.) i poslao Vlačićeve prijedloge, dodajući im svoje 
razloge, na sve strane: Ungnadu, Klombneru u Ljubljanu, austrijskim 
magnatima, onako, kako je uložio i molbu gradu. 

Među prvima stigao je već spomenuti odgovor Ungnadov, datiran 
12. III. 1562. Ungnad u tome pismu odgovara, da je ponudu Gallovu, da 
Vlačić surađuje u hrvatskim izdanjima pretresao s Trubarom i Kon- 


€“ Gradski arhiv, Regensburg, Ecel, I., Fasc. XVII. Br. 6. 

5% U istom spisu : »dass verschiedene unseren studenten von Jena anherkommen, 
welehe Ern Illyricum daselbst zuvor geh6rt haben in heiliger Schrift und hebršischer 
Sprache lesen, daselbig also von ihm bitten und begeren, wollen darauf ihren Pfennig 
zahlen«. 

5 U istom spisu: »Berichten daneben, habe ich zuvor selb zwar vernommen, das 
etliche von Nirnberg ihre Kinder und Stipendiaten... (jedna riječ nečitljiva) drauff 
anher schfcken wollen, so allein noch auff den Anfang warten. Desgleichen andere 
etliche unser herzu kommen mochten«. 

82. U istome spisu: »friedlich, freundlich, womčglich unbeschwerlich«. 

zulom.5* Stvari su već tako uređene, da su prijevodi dijelom gotovi, 
dijelom su već tiskani. I četiri evangelista i djela apostolska već su pre- 
vedena na sve jezike i druge knjige Luiherove, Filipove i drugih 
naučnika augsburške konfesije. I zatim od staleža koruških i kranjskih 
ne treba nešto očekivati. Što su htjeli učiniti, učinili su. 

Ipak stvar nije bila u tome. Trubar je šest mjeseci prije bio u Lju- 
bljani i u Celovcu i znao je, što mogu dati kranjski i koruški staleži. U 
njihov prvi financijski plan istina nije tada ulazilo tiskanje hrvatskih 
protestantskih knjiga, nego financiranje obrane od Turaka i utvrđivanje 
granice. Ali sveučilište ne bi bilo gutalo mnogo, ne bi bilo palo na teret 
samo Kranjske i Koruške i novčano pitanje nije bilo glavno pitanje. 
Nije stvar zapela ni samo na tome, da se Trubar, koji je u svojoj župi 
odrekao župe, navika, samostalnosti i postao samo jedan organ Vlači- 
ćevog koncentriranog pothvata. Trubar je počeo slovenske prijevode i 
slovenska izdanja samostalno, stvarao je osnove slovenskom književnom 
jeziku, ali je tim svojim životnim djelom izdigao i sebe i obogatio svoj 
unutrašnji život. To što je stvorio, bilo je njegovo djelo. Vlačić je imao 
u planu, da se hrvatska tiskara premjesti iz jedne zemlje u drugu, iz 
nadležnosti jednog feudalnog gospodara u nadležnost grada Regeus- 
burga ili drugog feudalnog gospodara. Premještanje tek ushodanog po- 
duzeća ne bi učinilo nepotrebnim ni Trubara, ni Stipana Istrijana, ali 
bi olabavilo, ako ne bi i odstranilo kontrolu i utjecaj Ungnada. Ungnad 
je bio daleko manje poslovno sposoban od Vlačića, idejno i kulturno 
primitivan, ali je bio vojnički uporan, zanesen i nesebičan i u svoju stvar 
vjerovao je čvrsto i sve za nju žrtvovao. Ali da su i te poteškoće bile 
manje i da su se lakše mogle savladati, bile su na putu ostvarenju Vla- 
čićevog pothvata nesavladive političke poteškoće. Već poslije prvih 
Vlačićevih zamisli, dostavljenih Regensburgu, saznao je za njih utjecajni 
saski izborni knez bilo iz Jene, iz Tibingena ili iz Regensburga i učinio 
je sve, da onemogući Vlačića u Regensburgu i u Tiibingenu, prije nego 
što je Vlačić uopće tamo krenuo. (To isto učinit će isti izborni knez 
kasnije i u Frankfurtu, Strassburgu i Baselu, svuda stavljajući svoj veto 
protiv samoga primanja Vlačićeva u grad još prije njegova dolaska, ili, 
kad bi Vlačić ipak tamo stigao, čineći sve, da bude prognan.) Može biti, 
da je izborni knez bio obaviješten o Vlačićevim pripremama za povla- 
čenje iz Jene i prije nego je došlo do otpuštanja. Ako je Vlačić slao 
posebnog kurira na jug, čak u Ljubljanu i Celovac, nije to bila u 
iadašnje vrijeme tako mala stvar, da se o njoj ne bi doznalo. Sigurno je 
Vlačić o djelatnosti među Slovencima i Hrvatima govorio, moguće 
Krelju, Krelj Durnpacheru, s kojim je stanovao, Durnpacher dalje. Kad 
je Vlačić bio prognan iz Jene, saski izborni knez je vjerovao, da je 
Vlačić uhvaćen u zamku, i da mu izlaza nema. Takav čovjek ne može 
se vratiti Rimu i rimskoj stranci, a treba mu onemogućiti svaku aktivnost 


5% Gradski arhiv Regensburg, Eccl. I., Fasc. LIX., Br. 85: »Habe diese Sachen mit 


Herrn Primus Trubar und Herrn Stephan Consul treulich beratschlegt und erwogen«. 

među protestantima. Tako je izborni knez August saski već 7. [. 1562. 
svojim pismom Ungnadu zabranio ovome, da se na hrvatski prevode 
banditski spisi Vlačićevi.5* Pismo Augustovo stiglo je Ungnadu malo 
dana prije Gallova prijedloga o Vlačićevoj suradnji pri izdavanju hrvat- 
skih protestantskih knjiga. Ungnad je odgovorio potpuno u duhu pri- 
mljene instrukcije od Augusta, a da je, razumljivo, nije spomenuo. 

Klombner i Vlačić negdje su se sastali (prije maja 1562.), ali nije 
jasno, da li je to bilo 1561. prije, ili 1562. poslije Vlačićevog protjeri- 
vanja iz Jene. U pismu od 7. V. 1562. Ungnadu Klombner kaže, da je 
Vlačića vidio, da Vlačić namjerava osnovati malo sveučilište u Regens- 
burgu (»eine halbe hoche Schule«) i da će oni (»und wir mechten im«) 
njemu i još nekolicini magistara pružiti izdržavanje, da bi stvar sveuči- 
lišta krenula.5#* Klombner čak savjetuje (Ungnadu), da uputi Primuša 
Trubara, da se stavi Vlačiću na raspoloženje, ne sluteći, da se kurs u 
Njemačkoj posve oštro okrenuo protivu Vlačića i da je i sam Ungnad 
prisiljen da jedri istim smjerom. 

Tako bi se moglo zaključiti, da je Ljubljana bila gotova pomoći finan- 
cijski i moralno Vlačićev pothvat o sveučilištu. Vlačić i Klombner čitavu 
tu godinu i slijedeću uporno nastavljaju posao da se poduhvat ostvari. 

Pozitivnog odziva bilo je i na strani ausirijskih feudalaca. Tri austrij- 
ska plemića pišu 4. VI. 1562. Gallu, Vlačiću i Waldneru, da im je 
saopćen prijedlog o školi u Regensburgu i da će oni ono što je do njih 
učiniti, da se to uredi.57 

Ali najvažnijeg pozitivnog odgovora, Gradskog senata u Regensburgu 
na Gallovu mobu za dozvolu nije bilo. Uzalud se Gallus preporučivao na 
kraju molbe očekujući odobrenje (»Zulissiger_ Antwort erwartend«), 
pismenog odgovora na tu moibu nema među Gallovim papirima, a po- 
zitivnog odgovora nije sigurno bilo, jer bi tada sveučilište bilo proradilo. 


54 August preporuča Ungnadu, da se na hrvatski i slovenski prevode »biblia und 
doctor Luiheri Hausspostill und nicht etwa des rotien geisis HNlyrici trachtilein und 
schwermerci«, — Ivan Kostrenčić, Urkundliche Beitrige zur Geschichte der protestan- 
tischen Literatur der Siudslaven in den Jahren 1559.—1565., Wien 1874., str. 68. 

55 Ivan Kostrenčić, isto mjesto, str. 75, »hab in auch gesehen«. 

56 Kostrenčić, isto mjesto, str. 75: »und wir mechten im und etlichen magistris 
underhalit erlangen, damit das werkh der halben hochen Schul angieng«. 

57 Dr. Karl Schottenloher, Das Regensburger Buchgewerbe im 15. und 16. Jahr- 
hundert, Mainz, 1920. str. 136 i sl. Austrijanci su bili Leopold Grabner zu Rosenberg 
am Khamps und Pottenprum, Achatz Enennkehil zu Albrechtsberg an der Pislach in 
Bezirk Melk i Leonhard Enennkehl: »Dann hat uns Her Christof Eur Bedencken 
wegen der Schul zu Regensburg auch angezeigt, wollen wir gern unsern Teil Fleiss 
haben dass etwas dazu geordnet werden«. Prva dvojica uputili su već prije, 28. II. 
1562. pismo Gallu i Waldneru, kojim javljaju, da su namjeravali poslati sinove na 
studije u Jenu, ali kako se tamo progone oni, koji bi trebali biti stupovi crkve, 
promijenili su misao i poslat će u Tubingen: »Nachdem wir Euch auch zuvor unserer 
Kinder und Schiler, dass wir dieselben gern mit Eueren nach Jena geschickt 
haben wollten, geschrieben, nun wir aber vernehmen, dass die Sachen der Kirchen 
Goittes dorten iibl Sireit und das frumen Manner, die billich zu. dieser Zeit die 
Seulen der Kirchen Gottes genennt werden, dorten verfolgt und vertrieben werden ...« 
Prema Schottenloheru, označeno mjesto, str. 136. 

58 A i u drugim fasciklima i po katalozima Gradskog arhiva u Regensburgu nema 
spomena o takvom odgovoru. 

Snimka jednog od tri sačuvana Vlačićeva pisma o učitelju za ljubljansku školu. 
Vlačićeve ruka. Vjerojatno 32 1563, 


Driginal u Gradskom rave u Regensburgu, Keclostustitn 1, Faso NAI. Br. 228. 


Gradski senat kolebao se između onoga, što je hlio učiniti za Vlačića 
i što je smio. Baš tada, kad je grad imao da odobri Vlačićev početak 
javnih predavanja i s time početak sveučilišta, gradu su stizali protesti, 
u kojima su pristaše druge stranke izražavali svoj užas, što senat uopće 
trpi, da Vlačić boravi u Regensburgu.?? 

13. Godine provedene u Regensburgu ulaze među najplodnije godine 
Vlačićevog pozitivnog znanstvenog izdavačkog rada. One su za njega 
značile neki predah, neko makar relativno zatišje. Tu je bio među lju- 
dima, koji su mu, poslije studentskih godina, najviše dobra htjeli i 
najviše dobra učinili. Tu je bio i najbliže ljudima iz domovine i samoj 
domovini, odatle je najviše saznavao i najviše mogao utjecali na prilike 
tamo, — bar u crkvenom pogledu i bar na Kranjsku, Korušku, Štajersku 
i Istru. 

Vlačić nije napuštao misao ni o sveučilištu, koje bi na protestantskoj 
osnovi skupilo i skupljalo studente Čehe, Hrvate, Slovence, Nijemce i 
Talijane, ni o skupnoj, smišljenoj, koordiniranoj izdavačkoj djelatnosti 
za sve one narode od Labe, Morave, Gornjeg Dunava, Inna i Ennsa do 
Jadranskog mora i do Pada. Ali pripremajući ostvarenje tih dviju usta- 
nova, koje bi se dopunjavale i djelovale usporedno, nije ni u čemu 
popustio u svom vlastitom znanstvenom radu i stvaranju. 


U Regensburgu je u to vrijeme dijelom napisao, dijelom preradio za 
tisak prvo i drugo izdanje svojih sabranih znansivenih filozofsko-teo- 
loških rasprava: »Disputatio de originali peccato et libero arbitrio« 
1562. str. 456 i 1563. str. 630, završnu redakciju drugog udvostručenog 
izdanja Kataloga (1562), treće izdanje »De voce et re fidei« (1563) uz 
poplavu brošura, polemičkih i propagandističkih spisa, koja obilježavaju 
njegovu djelatnost, gdje god bio. Disputacija, objavljena u dva uzastopna 
izdanja, bila je njegov znanstven prikaz spora u Jeni i Weimaru kao i 
zbirka rasprava, koje su sadržavale njegove osnovne znanstvene, teološke 
i filozofske poglede. Disputacija sadrži i mišljenje profesora sveučilišta 
u Rostocku, pozitivno za Vlačićevo gledište o filozofsko-teološkom sporu 
u Jeni i o slobodi volje. Uz ove mirne rasprave on je izdavao i posebne 
oštre polemičke brošure protiv svojih političkih protivnika u prote- 
stantizmu i o ličnoj strani i pozadini spora u Jeni. — U Regensburgu je 
napisao i svoje u formalnom pogledu najstrože i najviše sistematsko 
znanstveno djelo »Clavis«, tu je započeo s pisanjem komentara uz čitav 
Novi i Stari zavjet, koji je radio do smrti. Tu je dovršio, pripremio za 
tisak i odatle rukovodio tiskom prvog dijela svojih hebrejizama. 

I sam i skupa sa Gallom Vlačić je u Regensburgu održavao stalne veze 
sa Bečom, Koruškom, Kranjskom i Istrom. Ma da Vlačić nije bio slu- 


% Gradski arhiv Regensburg, Eecl. I. Fasc. XVII, Br. 14. Pismo Wolfa Hallera 
pravnom savjetniku grada dr. Hiltneru od 13. IV. 1562. 

žbeni funkcionar crkve poslije Jene, austrijski protestanti obraćalić? su 
se njemu kao najvišem crkvenom autoritetu, bilo da su tražili novog 
propovjednika ili učitelja, mišljenje o postupku pred saborom, rješenje 
nekog teološkog spora, savjet gdje da školuju sinove, ili da su tražili 
knjige. 

U svim tim stvarima obraćali su se Gallu i Vlačiću i protestanti iz 
Ljubljane, staleški sabor i ljubljanski superintendenti Trubar i Krelj. 
Kad je trebalo popuniti mjesto učitelja i upravitelja protestantske 
vjerske škole u Ljubljani (1563), tražili su Trubar i Krelj od Vlačića i 
Galla, da im nađu i pošalju takvog učitelja. Prvi, koga je Vlačić pred- 
ložio, bio je Konrad Lupulus (Wolf). Kako su oni (u Ljubljani) pro- 
mijenili mišljenje, pošto je Vlačić bio doveo Lupula k sebi u Regens- 
burg, on ga je zadržao preko ljeta kod sebe, da mu pomaže u njegovu 
radu.#! Jedamput u to isto vrijeme Vlačić je spreman da pošalje u Lju- 
bljanu svoga sina Andriju, možda na isto mjesto, da vidi on, da li je 
dorastao za to, a da ga vide i Trubar i Krelj.# Trubar i Krelj traže za 
mjesto učitelja više izobraženog (od nekog predloženog), ali se ne vidi, 
na koje se predloženo lice odnosi taj zahtjev. Ni jedno od ovih Vlači- 
ćevih pisama Gallu nema datuma i njihov redosljed ne može se sigurno 
ustanoviti. #5 ' 


% Reg. Arhiv, Ecel. 1. Fasc. XXIII. Br. 131: Freiherr von Stahrenberg piše iz 
Beča 5. III. 1564. »Nicolo Gallo und Flaeccio Illyrico Superintendenten der christ- 
lichen Kirchen zu Regensburg«; Fase. XXXXVIII. Br. 2: Grof Nikola Salm piše iz 
Beča 8. V. 1566. Vlačiću: »Domine Iliyrice, ego ie rogo, propter dileetionen, guam 
debis christianis harum partium, volis operam dare ut brevius ad me mitas fidum 
pastorem aliquum, constantis ingenii, sed non tamen superbi ... Velim ut neminem 
nisi pleni de sua religione tibi perspectum sit miitas... Salarium suum erit centum 
quadraginta floreni renenses et victualia tot, quod habuit Praetorius, piae satis 
sufficiunt ad abundam familiam sex vel septem personarum. Hospitium satis com- 
modum«. X 

#1 Reg. arhiv, Ecel. 1., Fasc. XXI. Br. 288. Vlačić piše Gallu: »Praeterita hyeme 
scripserant ad nos duos Sebastianes et Truberus de luđim: Ego tunc, ut meninišsti, 
etiam te consentiente ad hunc Conradum Lupulum seripseram. Interea illi muteruni 
sentintiam, hic vero venit frustra. Statui tum eum mihi adjungere hac aestate ad 
meum opus«. 

$2 Reg. arhiv. Eccl. I., Fasc. XXI. Br, 15. Vlačić piše Gallu: »Meus Andreas est 
facile doctior et acriori indicio eo, cui Sebastianus scripsit, nec minor est 6xate. 
Severitatis et gravitatis plus habet. Velim te aliqua occasione eius mores ac ingenium 
degustare. Optarim _eum posse persuadere, spectatum ut iret, quo spectaretur et ipse. 
Trubero nescio quod respondendum sit. Compone aliquid«. 


% Isti Arhiv, Fasc. XXI. Br. 228: »Epistolam Truberi ad nos duos de ludim 
scriptam tu habes. Sebastianus nescio quod indicaverat tum densetu persequutionis 
tum quod cupiant ad huc eruditiorem habere. Ego vero hunc multo doctiorem esse 
quam eorum schola desideret. Scribendum autem esset ad illos duos ita tamen ut 
possint statibus ostendere ... Habeo nunc tres apud me, quorum singuli satis sad 
eam scholam docti sunt. Sed hic praeter eruditionem etiam  autoritatem ac pru- 
dentiam gubernandi videtur habere«. — Ovaj »hic« sigurno nije Vlačićev sin Andrija, 
jer se na nj ne mogu odnositi one posljednje karakteristike. Vlačić se oženio prvi 
put 1544., prvi sin mu je bio Matija, tako da je ovaj Andrija mogao biti rođen 
1546. ili kasnije i mogao je imati 1563. najviše 17 godina. 

Koliko bi protestantsko sveučilište (za Jugoslavene, Čehe, Talijane) 
bilo moglo biti korisno, da bi se izgradio podmladak tih naroda za pro- 
povjednike, učitelje i u naučnim strukama, pokazao je uskoro primjer 
Ljubljane. Tamo su djelovali kao rukovodioci Trubar i Krelj. Kad se 
Trubar vratio u Njemačku, a Krelj teško obolio i bio _ pred smrću, 
Kranjski staleži i Krelj obraćali su se nekoliko puta Gallu u Regensburg 
(to je bilo već 1567., kad Vlačić više nije bio u Regensburgu), s molbom 
da im pošalje sposobnog propovjednika, ali takvog, koji zna njemački i 
slovenski.“ Gallus im je predložio prvo dva Nijemca, Tettelbacha i Me- 
lissandra, iznoseći njihove lične i stručne sposobnosti, da bi upozorio, 
da se propovjednik, koji bi znao slovenski, tamo skoro ne može naći i da 
bi jedini, koji zna dva jezika, bio Stipan Istrijan.65 


14. Vlačić nije uspio da dobije dopuštenje za otvaranje sveučilišta. 
Prilike se više nikad i nigdje, do kraja njegova života, nisu okrenule u 
njegovu korist. Politički kurs protiv njega nije se ublažavao, nego je 
postajao sve oštriji. Prve dvije godine života u Regensburgu, baš kad 
mu je Senat u gradu htio izlaziti u susret, koliko je mogao, morao se 
pritajiti, nije smio javno istupati, nije smio da se javlja kao vođa ma 
koje grupe, bila to i hrvaiska ili slovenska. Morao se zadovoljiti sa 
svojom izolacijom, znanstvenim radom u kući, životom u režimu polu- 
konfinacije, ne općiti s tiskarama, ne dolaziti s tiskarskim majstorima u 
dodir.#* Vlačić je smatran do kraja ne samo kao teološki dizident nego 


#4 Reg. Archiv, Ecel. 1., Fasc. LIX., Br. 150. Pismo kranjskih staleža od 20. IX. 
1567.: »ob auch ein solcher tauglicher Predikant močochte befunden werden, der 
neben der deutschen auch die windische Sprach welche zu diesen Land under der 
Gemain geredt wirdt...« 

% Tati Fasc. LIX. Br. 162. Gallovo pismo zastupnicima Kranjske od 27. XI. 
1567.: »Einer solcehen, welcher der windischen Euerer neben der deutschen (Sprache) 
zugleich Kundig, ist alhier zu bekommen fast unmčglich. Wir haben wol einen in 
Stephanum Consulem, Ern Crellio wol bekannt, so beide sprachen kann, wire anders 
aber nicht wol dann zu einem Diacono zu gebrauchen, so wissen wir seinen Willen nicht, 
weil er sonderlich ist, auch nicht hier ist.« To su rijeke konkretne njemačke ocjene 
Stipana Istrijana i prve takve prirode, koje sam našao, Po mjerodavnom sudu 
Gallovom, koji ga je poznavao tada već oko 14. godina, Stipan Istrijan ne bi bio 
za đakona. Đakon je imao osim propovjedanja i stalnog kontakta sa ljudima još 
i administrativno reprezentativne funkcije. Gallus tvrdi zatim, da se ne zna, da li 
bi pristao i kakve namjere ima, jer je Stipan osebujan čovjek (sonderlich). — 
Trubar u svome pismu od 1. VIII. 1553. (Eccl. 1., Fasc. LXI. Br. 1.) govori o 
Stipanu: »der frumme Herr Stephanus« što može biti dobri Stipan, ali i jednostavno 
bogobojazni naš Stipan. 

#6 Kad je (1563.) radio na tisku nekog slovenskog ili hrvatskog spisa, pismeno 
je poručivao Gallu, što će ovaj pitati tiskara, bojeći se, da gospoda (»domini«) t. j. 
oni u gradskom senatu ne će dopustiti tiskanje spisa na stranom jeziku, i da će 
htjeti da Vlačić ostane u gradu nezapažen. Reg. arhiv, Eccl. [., Fasc. XXI., na- 
veđeni spis Br. 15.: »Ex dominis esse cognoscendum, an aquiescere nollent, si status 
cius regionis testaretur esse scripta nec impia, nec maledicta. Sed vix permilitent ut 
frigemus«. — Po svemu, taj spis nije bio njegov, nego slovenskih ili hrvatskih pro- 
testanata, a »status eius regionis«, koji je imao potvrditi, da ti spisi nisu ni bezbožni, 
ni pogrdni, bili su vjerojatno Kranjski staleži. 

i politički nezgodan i nepoćudan, njega je progonila njegova vlastita 
luteranska stranka, kojoj je toliko pridonio do pobjede i učvršćenja. 


Kad se ipak usudio u Regensburgu javno istupiti i tražiti, da mu se 
priznaju njegova prava, sudjelovanjem u masovnoj audijenciji kod 
Maksimilijana, sada već cara (1566.), da mu preda knjigu," koju je 
napisao za njega, misleći da je piše za protestantskog cara i u duhu 
njegovih prijašnjih ideja i vjerovanja, urodio je taj istup njegovim 
konačnim protjerivanjem iz Regensburga, iz posljednjeg mjesta, gdje je 
još mogao kako tako pribrano raditi. To je bio i kraj Vlačićevih po- 
kušaja, da u Regensburgu i Celovcu stvori sveučilište. 


Kakav je bio smisao i značaj toga Vlačićevog pokušaja, koji nije 
uspio, a bio je u stilu drugih njegovih grandioznih pothvata, koji su bili 
ostvareni: suzbijanje vala unijaćenja, izrada Kataloga svjedoka istine, 
izdavanja ogromnih Magdeburških centurija, pisanja velikog »Clavis-a«? 


Velikopoteznost Vlačićeve zamisli o stvaranju sveučilišta u Regens- 
burgu i Celovcu, namijenjenih Nijemcima iz Južne Njemačke i Austrije, 
Česima, Slovencima, Hrvatima i Talijanima sjeverne Italije vidimo u 
prvom redu u preipostavci, da se reformacija, kao veliki, historijski, 
kulturni pokret, — ma kakvi bili inače njeni politički uspjesi, — ne može 
razviti na tim područjima bez stvaranja naučne osnove za nju tamo i bez 
izdizanja, sa svih tih područja i svih tih narodnosti, naučnog kadra, koji 
je stekao vjeru u ispravnost njenih postavki, u korisnost njenog širenja 
i učvršćenja i idejnu spremu, naučno i kulturno oružje da se za nju 
bori i da nju do kraja brani. 


Drugi smisao Vlačićevih napora za sveučilište bio je nacionalan: samo 
Česi, Hrvati, Slovenci, Talijani mogu s uspjehom izvoditi ideje refor- 
macije u svojim zemljama. Svaki narod ima reformaciju proživjeti u 
svojoj narodnoj duši, mislima, idejama i doživljajima svojih pisaca, u 
knjigama, koje će ti pisci tiskati na svome narodnom jeziku. 


I konačno: ma da se reformacija širi, učvršćuje na narodnim jezicima 
raznih naroda, ona je u suštini međunarodni misaoni i kulturni pokret, 
koji će pridonositi stalnom idejnom zbližavanju i sporazumijevanju na- 
roda. Stoga je ona trebala imati i sveučilišta međunarodnog karaktera, 
koja bi okupljala pretstavnike susjednih naroda. 


7 »De translatione imperii romani ad Germanos«; njemačko izdanje »Von An- 
kunft des Rčmischen Kaisertum...« 1567. postoji u Sveučilišnoj biblioteci u Zagrebu. 


#8 Prikazali smo ovaj pokušaj u glavnome na temelju arhivske građe, očuvane u 
Gradskom arhivu u Regensburgu. Građa, koja postoji u Miinchenu, mogla je biti 
iskorištena u malom obujmu. Sigurno će nova arhivska istraživanja iznositi na 
vidjelo nove i do sada nepoznate činjenice ne samo u djelatnosti Vlačića, nego i 
hrvatskih i slovenskih protestanata od 1530. sve do konca toga stoljeća i dalje. 
Dokumentacija, koju je za sobom ostavio Vlačić i arhivska građa o njemu, upravo 
su ogromne. 

VLAČIĆEVO PISMO NIKOLI GALLU U REGENSBURG OD 
10. 1. 1562. O OSNIVANJU SVEUČILIŠTA U REGENSBURGU 
I CELOVCU 


6. 


Salutem ab unico servatore Amen. 


Expectabamus aliquanto plus prom- 
Piitudinis in invitandis nobis; quum 
aliter res cađunt, fiat voluntas do- 
mini. 


Credo autem meos collegas abituros 
unde venerunt. Ego istuc  cuperem 
nisi tempus incomodum et sumptuum 
magnitudo me territaret nimium in 
tam longo itinere. 


Cogita nihilominus et age de com- 
modo et salubris aeris domicilio. Nam 
si possibile erit veniam. 


De toto negocio et ratione iuvandi 
illas Ecelesias velim te et alios prie- 
sertim Ungnadium, Austriacos et illos 
Labacenses aliquanto diligentius et 
plenius cogitare. 


Mitto meas cogitationes, quas velim 
te diligenter_ expendere_ ex _ quibus 
deseribes et vicissim etiam adiicies qua 
videbuntur et Clombergero commu- 
nicabis. Utile omnino esset vel ipsum 
at venire vel aliquem gravem ac fi- 
dedignum, prudentem et zelo Dei 
ardentem  mittere, qui nobiscum et 
cum aliis de istac re ageret, sed opor- 
teret eum prius visum bedenken cum 
aliquibus vicinis_ magnatibus expen- 
dere, ut eo certiora nobiscum et cum 
aliis conferre posset. 


Quare conscribe tu Germanicum Be- 
denken illique quodprimum  mittito 
ae suadeto, ut communicato cum aliis 
consilio veniat et quidem quantum 
omnino fieri potest maturet ob cau- 
sas indicatas. 


Velim ab initio vel tantum nos duos 
posse legere, ut pualatim eo magis 
res oconatusque his  promoveretur, 
quare cogita de hisce. 


Zdravlje ed jedinog spasitelja Amen. 


[dai 


Očekivasmo od Vas više spremnosti. 
da nas pozovete, ali kako su stvari 
pošle drukčije, neka je volja go- 
spodina, 


Mislim, da će se _ moji kolege, koji 
imaju otići, vratiti, odakle su došli. 
Ja bih želio krenuti k tebi, da me 
previše ne plaši slabo vrijeme i ve- 
liki trošak na tako dugom putu. 


Razmisli ipak i staraj se za pogodan 
stan, i da je zračan. Jer, bude li 
moguće, dolazim. 


Svakako molim tebe i druge, osobito 
Ungnada, Austrijance i one Ljubljan- 
čane, da što brižljivije i svestranije 
razmotrite o čitavoj stvari i o na- 
činu pomaganja onih crkava. 


Šaljem ti svoje planove i preporu- 
čujem ti, da ih brižljivo ocijeniš. Iz 
njih ćeš prepisati i obratno, dodat 
ćeš, što bude _ potrebno i dostaviti 
Klombergeru. Svakako bi bilo ko- 
risno ili najbolje, da sam dođe ili 
da pošalje uekoga ozbiljnoga i vjero- 
dostoinog, iskusnog i stvari božjoj 
odanog, koji bi s nama i s drugima 
raspravio tu stvar; ali taj bi trebao 
da razumije plan i da ga pretrese sa 
nekim bliskim velikim  feudalcima, 
da bi tako s nama i s drugima mogao 
razgovarati o rješenjima. ; 


Stoga ti izradi plan na njemačkom 
i njemu ga pošalji što prije i sa- 
vjetuj mu, pošto se posavjetuje s dru- 
gima, da dođe, te da tako sazri ono, 
što se bude moglo učiniti .u tim 
stverima. 


Ističem, da bismo od početka možda 
samo nas dva držali predavanja, da 
bi polako tim bolje stvar i pothvat 
proširivali. Zato razmisli i o tome. 

10. 


JI. 


12. 


13. 


14. 


16. 


17. 


18. 

Supplicationem nolunt  fratres seri- 
bere ad senatum. Nec ego eos urgere 
possum. Dominus autem ipse viderit. 
Credo si solus venero quod non mox 
me ex civitate expelletis. 


Cura ut acta nostra a pluribus sena- 
toribus cognoscantur et simul forma 
dimissionis scholiata. 


Edita est famosa scheda de nostra 
dimissione bis mendax: nam nec illa 
crimina nobis conveniunt nec sunt 
nobis a principe unquam objecta. 


Forte brevi refutatio eius aliqua 


prodibit. 


Invitamur a Magdeburgensibus. Invi- 
tamur et a comite Walrado, qui ad 
unum annum  hospitium et singulis 
200 pollicetur. Sed muti illas pro- 
muissiones. 


Ego tamen respicio orientales et me- 
riodianas segetes valde abbicantes. 
Ubi pauci sunt mediocres  operarii. 


Scribe cum Waldnero mature etiam 
ad aliquos praecipuos Austriacos eis- 
que consilium propone et serio arden- 
terque eos in domino hortare. 


Urge ubicumque  potes. Res enim 
maximi fructus ita etiam  summae 
difficultatis est. Mone etiam fratres 
de ardđenti oratione. 


Conradum  (?)  Wulfium  (?) nun- 
quam non accepi, nec scio ubi sit 
initium (?) seribe mox ad Schoberum 
ut curet vel perferri vel potius domi 
retineat. 


Dispice de nidulo_in  vicinia si 
omnino isti vellent se tanto thesauro 
indignos facere. Quid et qualis est 
tandem ille comes? 


Utile esset istuc et officinam sela. 
vicam transferri, quo esset proprius 
Vertentibus et seholae et regioni illi 
cui servit. 


10. 


14. 


12. 


l4. 


15. 


16. 


18. 


Braća ne će da upute molbu na 
senat. A _ ja ih siliti ne_ mogu. Neka 
bude, kako sam bog hoće. Ipak mi- 
slim, ako dođem sam, da me nećete 
odmah progaati iz grada. 


Nastoj, da se više senatora upozna 
s našim pismenim gledištem i isto- 
vremeno s našim izlaganjem, kako je 
otpuštanje izgledalo. 


Objavljen je onaj pogrdan pamflet 
o našem otpuštanju, koji je dvo- 
struko lažljiv: niti se one optužbe 


priliče nama, niti nam je zbog tih 
stvari knez ikada prigovorio. 


Možda će uskoro pobijanje toga (spi- 
sa) dosta objasniti. 


Zovu nas Magdeburžani. Zove nas i 
grof Wolrad, koji nudi gostoprim- 
stvo na godinu dana i svakome od 
nas po 200 (talira). Ostali smo gluhi 
na ta obećanja. 


Moj se pogled ipak vraća na one 
istočne i južne ledine, koje se pre- 
više bijele. Tamo je malo radnika, 
ili su slabi. 


Ti i Waldner pišite zrelo također 
nekim austrijskim odličnicima i iz- 
ložite im plan i ozbiljno i uporno 
podstičite ih u gospodinu. 


Zauzimaj se, gdjegod možeš. Stvar je 
od najveće koristi i isto je tako ve- 
zana s krajnim teškoćama. Podstiči 
također braću na upornu molitvu. 


Konrada (?) Wolfa (?)... nikada ni- 
sam primio, a i ne znam, gdje je 
početak (?). Piši odmah Schoberu ili 
da uzme teret na sebe ili, ako više 
voli, da zadrži kod sebe. 


Ogledaj se za nekim  zakloništem 
u blizini, ako uistinu ti ljudi hoće da 
se učine nedostojnim tolikoga bla- 
ga. Šta je i kakav je najzad onaj 
grof? 


Bilo bi korisno prenijeti k vam i 
slavensku tiskaru. Tamo bi bila bliže 
prevodiocima i školi, i onoj zemlji, 
kojoj služi. 


19. 


20. 


24. 


Si vestri nimium metuerent posset 
Ungnadius impetrare, ut  palatinus 
in aliquo suo vicino pago ferret aut 
etiam si quam habet domum in civi- 
tate, ito. ut non sub vestro, sed illius 
patrocinio imprimeretur. 


Vereor, ne ultra 100 tal. in isto iti- 
nere insumere cogar. Dominus mise- 
reatur etiam mei tam debilis, exulis, 
toti mundo exosi, liberis onerati et 
senis certe valetudinarii. 


Celestinus promisit se quamprimum 
venturum. Quod  indicabis  senatui 
meque plurimum excusabis, quod eis 
hoc tempore non scripserim ob va- 
rias occupationes. 


Forte utile esset mitti proprium nun- 
cium Labachum, nam etiam cum 
multum  festinaverimus  tamen fero 
aliquid efficiemus ne dum si dormi- 
taverimus. 


Utile quidem esset aliquam semiaca- 
demiolam  Clagenfurti  institui. Sed 
non audebunt id illi homines facere, 
nec vel mediocrem — defensionem 
lectoribus polliceri poterunt. Qua ea 
aliquandiu spud nos esse deberet. 


Quod si omnino Clombergus nollet 
venire et mihi sufficientes sumptus 
pro itinere darent, adire sane aliquos. 
Quare et de hac re mature esse 
cognoscendum. 


Bene in domino Jesu. Valete omnes 
simul oremus. 


10. Jan. 1562. 
Saluta omnes fratres ze dominos. 
Dispice de domo. 

T. Illgr. 


19. 


21. 


22. 


Ako se vaši pretjerano plaše, mogao 
bi Ungnad postići, da izborni knez 
falački smjesti u nekom svome bli- 
skom selu ili također, ako on ima 
neku kuću u gradu, tako da bi se 
tisak objavio ne pod vašim, nego pod 
njegovim pokroviteljstvom. 


Bojim se, da ne budem prisiljen da 
potrošim na tom putu i preko 100 
talira. Neka Gospodin bude milostiv 
i meni tako slabačkom, prognanom, 
omrznutom od cijeloga svijeta, nato- 
varenom djecom, starcu, kome je 
najviše potrebna bolnica. 


Celestin je obećao, da će doći što 
prije. Obavijesti o tome senat i pri 
tome mnogo me opravdaj, da im u 
to vrijeme zbog raznih poslova ni- 
sam pisao. 


Možda bi bilo korisno poslati vla- 
stitog izaslanika u Ljubljanu. Jer 
iako mnogo žurimo, možemo ipak bar 
nešto izvršiti, što ne bismo, ako bi- 
smo spavali. 


Bilo bi sigurno korisno osnovati ne- 
ko polusveučilište u Celovcu. Ali oni 
ljudi ne će se odvažiti to učiniti, 
niti će moći osigurati profesorima 
ma kakvu zaštitu. S toga bi to neko 
vrijeme moralo biti kod nas. 


Ako uopće Klomberg ne bude htio 
doći, a meni bi dali dovoljan tro- 
šak za pui, razumije se, da bi neki 
drugi pošli na put. S toga treba i tu 
stvar zrelo izviditi. 


Dobro u gospodinu Isusu. Molimo se 
za zdravlje svih skupa. 


10. januara 1562. 


Pozdravi svu braću i gospodu. 
Ogledaj se za kuću. 


Tvoj Ilirik. 

Zusammenfassung 


VERSUCH DES MATTHIAS FLACIUS ILLYRICUS 
UNIVERSITATEN IN REGENSBURG UND KLAGENFURT 
ZU GRUNDEN 


Als Matthias Flacius Illyricus, der beriihmte protestantische TFheologe 
und Kirchenhistoriker, ein Jugoslave aus Istrien, in Jena im Dezember 
1561 nebst drei anderen Theologen, d. h. mit der ganzen theologischen 
Fakultit entlassen wurde, begaben sich seine drei Kollegen nach dem 
protestantischen Norddeutschland, wihrend er von Regensburg aus ver- 
suchte, eine protestantische Universitiitsstadt zu griinden, um von dort 
aus auf Verbreitung und Konsolidierung des Protestantismus in Bayern, 
den čsterreichischen Landern, in B&Ghmen und Mihren, und insbesondere 
in Kirnten, Krain, der Steyermark, Istrien, im Kiistenland und in Nord- 
italien einzuwirken. Von der Regensburger Universitit sollten Vorberei- 
tungen getroffen werden fir die Griindung einer Halbuniversitit (semi- 
academiola) in Klagenfurt als engerem Ausgangspunkt fiir die siidoster- 
reichischen Gebiete und die von Suidslaven bewohnten Lander, ja sogar 
fur Norditalien. 

Der Verfasser, der bereits 1938 in Zagreb, ein kroatisch abgefasstes 
Buch uber Flacius veroffentlicht hat, verfolgt nun diesen Versuch auf 
Grund der Ecclesiastica im Regensburger Sladtarchiv, insbesondere der 
Briefe des Flacius an Gallus, etwa 290 an der Zahl, und des Briefwechsels 
der beiden mit PersGnlichkeiten der betreffenden Lander und dem 
Stadirat von Regensburg, ieilweise auch auf Grund von Handsehrifiten in 
der Minchner und der Wiener Nationalbibliothek. Gerade zu der Zeit, 
als Flacius diesen Versuch unternahm, Dezember 1561 und Jinner 1562, 
befanden sich im protestantischen Deutschland ausser Flacius noch sechs 
oder sieben gebildete Jugoslaven, die Slovenen Primus Trubar und Seba- 
stian Krelj, die Kroaten Stipan Istrijan und Anton Dalmatin und viel- 
leicht auch bereits der Tibinger Student Leonhard Merčerić, sowie zwei 
serbische Priester der Kroatischen Militirgrenze, Matthias Popović und 
Hans Maleševac. Das war zur Zeit, als schon auf Ungnads Veranlassung 
Stipan (Konzul) Istrijan glagolitische Lettern in Niirnberg giessen liess, 
wihrend kyrillische in Vorbereitung waren und der slavische Druck in 
Tibingen-Urach begonnen hatte. Flacius strebte eine slavische Druckerei 
als Anhang des Universititsbetriebs in Regensburg oder in einem Re- 
gensburg benachbarten Orte an und wollte die Universitit mit der 
Biicherherausgabe verbinden. 

Die Griindung einer Universitit in Regensburg und nachher in Kla- 
genfurt sollte die geographische Kontinuitit einer Wirkung der Jesuiten 
von Ingolstadt, Wien und Padua aus unterbinden. Uberall, wo eine pro- 
testantisehe Universitit gegriindet wurde, erstarkte auch die Reforma- 
lion auf diesem Gebiet. Flacius war nicht nur bestrebt die Gsterrei- 
chischen Lander fiir die Reformation zu gewinnen, die Reformation auch 
auf jugoslavischem Gebiet zu verbreiten und dariiber_hinweg sie in 

Norditalien einzufuhren, sondern er vertrat auch die Auffassung, dass 
die Universitiiten in Regensburg und Klagenfurt der Bildung einer theo- 
retisch und ideologisch hervorragenden Intelektuellenschicht protestan- 
tischer Gesinnung bei Osterreichern, Jugoslaven, Tschechen und Italie- 
nern dienen sollten. Da ihre Standorie den Ausgangspunkten der begin- 
nenden Gegenreformation naher lagen, hitten diese Universititen auch 
die literarischen und alle ibrigen Versuche des Vorriickens der Gegner 
der Reformation zu bekimpfen und zuriickzuweisen. 


Flacius rechnete auch mit besonderen Vorteilen, die Regensburg bot, 
als blihende Verkehrs- und Handelsstadt, mit einer verm&genden Biir- 
gerschaft, mit selbstindigen Stadtrat, mit einer Papierfabrik und zwei 
Druckereien, einem Gymnasium, wo einige Zeit auch Stipan Istrijan 
tatig war. Sein einflussreichster Freund der Theologe und Kirchenpoli- 
tiker Nikolaus Gallus genass als Superintendent grosses Ansehen sowohl 
in der Stadt selbst als auch in den čsterreichischen Lindern durch die 
Funktion, die von dort aus auf die protestantischen Kirchen Osterreichs 
ausgeiibt wurde. Gallus unterstiitzten in seiner Titigkeit zehn protestan- 
lische Prediger, die teilweise, wie Waldner, 6sterreichischer Abstam- 
mung waren. 


Obwohl Flacius ahnte, dass sich der Regensburger Stadtrat und noch 
mehr derjenige von Klagenfurt leicht, wie er sagt, eines solehen Schatzes 
(den er und seine Universitit darstellen sollten) unwirdig zeigen wiir- 
den, hoffte er doch auf das Gelingen seines Unternehmens. Diesse Hoff- 
nung stiitzte sich einerselits darauf, dass der Nachfolger seines friiheren 
Gčnners, des Pfalzgrafen Ottheinrich, die neue Universilat und die 
Druckerei unter seinen Schutz nehmen wiirde, dass er vielleicht sogar 
cin Gebiude in der Stadt (als er diese Kombination in Betracht zog, 
wusste Flacius nicht, ob ein solehes Gebšude in Regensburg bestand) 
oder in einer seiner in der Nahe von Regensburg an der Donau oder 
nordwirts sich befindenden Orischaften dazu zur Verfiigung stellen 
konnte. Andererseits versuchte Flacius durch Gallus beim Regensburger 
Stadtrat die Genehmigung fiir sein Unternehmen dadurch zu begiinsti- 
gen, dass er die Verbreitung der Reformation in den Gsterreichisehen 
Lindern »paulatim post mortuo cacsare«, nach dem Tode des dama- 
ligen konservativen und jesuitenfreundlichen Kaisers Ferdinand in Aus- 
sicht stellte. 

Maximilian, der zukiinftige protestantenfreundliche Kaiser, wie Fla- 
cius und andere damals hofften und wieder andere, den Papst miteinge- 
rechnet, befiirchteten, war sein Go6nner und Forderer bei der Sammlung 
von Materialien fiir die Magdeburger Zenturien. Weder Flacius noch 
andere Protestanten wussten damals, wie stark gerade in diesem Jahre 
seines Versuches (1562) Maximilian vom Protestantismus ablenkte. Auch 
Flacius gegeniiber veranderte Maximilian seine Einstellung. Bis zu sei- 
nem Tode war Nydbruck dieser Freund des Flacius, Maximilians Bera- 
ter. Nach 1558 folgte Maximilian mehr der Haltung des Kurfiirsten 
August von Sachsen und der war der scharfste Verfolger des Flacius 
und von dessen Anhingern. 

Anfangs dachte Flacius, in Regensburg sofort die volle theologische 
Fakultat von Jena zu erneuern. Da aber, durch die kuhle und abwei- 
sende Haltung des Stadtrates eingeschiichtert (»absterriti a priori con- 
silio vestris vel timidis vel timendis litteris«, wie Flacius an Gallus 
schrieb) seine *drei Kollegen Musius, Wigand und Iudex andere Wege 
gingen, wollte er nun bescheiden beginnen, indem er und Gallus iiber 
theologische Facher, er noch dazu iiber hebričische und griechische 
Sprache lesen und nur noch einen Physiker und Astronomen aus Jena 
berufen. Ubrigens erhoffte er finanzielle und politische Unterstiitzung 
von den Kaufleuten in Nirnberg, vom čsterreichischen protestantischen 
Adel, und von đen Stinden Krains und Kirntens. Er arbeitete seine 
Vorschlige aus, die er Cogitationes nannte und die Gallus in deutscher 
Sprache als Bedenken an Ungnad, die čsterreichischen Protestanten 
und nach Laibach und Klagenfurt sandte. Der ehemalige Schreiber der 
Krainer Stande Matthias Klombner (Clomberger), mit dem Flacius ent- 
weder im Jahre 1561, als er noch in Jena war und sein Zuriickziehen 
von Jena dieses ganze Jahr vorbereitete als besonderen Kurrier (seinen 
deutschen Schwager) iiber Regensburg in čsterreichischer Richtung sen- 
dete, oder im Frihling 1562 zusammentraf, untersliitzte seine Vor- 
schlige in den folgenden Jahren, insbesonders 1562 und 1563. 


In seiner Universitatslaufbahn und als Herausgeber der Magdeburger 
Zenturien haite Flacius zahlreiche Erfahrungen gesammelt, auch Ver- 
bindungen angekniipft, die bei dem Regensburger Versuch hatten von 
Nutzen sein k&nnen. Er bereitete sein Unternehmen wie gewčnlich sehr 
sorgsam und vielsćitig vor. An finanziellen Schwierigkeiten durfte das 
Unternehmen nicht scheitern. Hinsichtlich der Geldmittel war Flacius 
ein praktischer Mensch des Mediterrans, er brachte die Herausgabe der 
Zenturien zustande, und war iberhaupt einer der erfolgreichsten He- 


rausgeber des XVI. Jahrhunderts. 


Ohne eine entgegenkommende Antwort von irgendeiner Seite abzu- 
warten, siedelte Flacius im Februar 1562 von Jena nach Regensburg 
ber, wo er bis Oktober 1566 verblieb. Nach einem Monat, als man 
annehmen durfte, dass Flacius aus der Stadt nicht ausgewiesen werden 
sollte, reichte Nikolaus Gallus im eigenen Namen am 17. Marz 1562 an 
den Regensburger Stadtrat ein vorsichtig und bescheiden abgefaBtes 
Gesuch um die Flacius [llyricus zu erteilende Bewilligung ein, seinen 
von Jena nach Regensburg ilbergesiedelten Studenien Vortrage iiber die 
heilige Schrift und die hebriische Sprache halten zu durfen. Diese »ver- 
schiedenen unserer Studenten« hitten von Flacius verlangt seine Vorle- 
sungen in Regensburg zu halten, und sich bereit erklart, das erforderliche 
Geld dafiir_aufzubringen. Diese Studenten, von Gallus als »unsere« 
bezeichnet, die also als Regensburger betrachtet werden kčnnten, hštten 
auch erzihlt und Gallus bestatigt, dasselbe schon friiher gehčrt zu haben, 
dass die Birger von Nirnberg bereit wiren, ihre Kinder und Stipen- 
diaten nach Regensburg zu schicken und dass sie nur darauf warteten, 
dass die Vorlesungen begćnnen. Gallus versicherte dem Stadtrat, dass 
diese Studenten die sich »unter den Schuiz und die Regierung« des Re- 

gensburger Stadtrates stellten, nicht vergessen witirden, sich friedlich, 
freundlich, so unauffallig wie mčoglich, wie es einer solchen Stadt gebiihre, 
zu verhalten. Obwohl Gallus dem an ihn gerichteten Briefe des Flacius 
vom 10. Jainner 1562, der hier photographisch wiedergegeben ist und 24 
Purikte von Flacius' Vorschlag enth4lt, entnommen hatte, dass Flacius 
mit der Universitit hauptsichlich auf Osterreicher und Jugoslaven 
abzielte, erwihnt er in seinem Gesuch diese Pline iiberhaupt nicht, um 
den Senat, der damals die protestantische Handelsstadt eines jesuiten- 
freundlichen Kaisers regierte und der, selbst protestantisch, zwischen 
Proiestantismus und dem Kaiser lavieren musste, nicht zu stark zu 
erschrecken. 

Gallus vermittelte auch nach den iibrigen Seiten. Die Antworten, die 
er auf die von ihm versandten Cogitationes oder Bedenken des Flacius 
erhielt, waren weder abweisend noch ungiinstig, 


Von einer Gruppe čsterreichischer Adeliger (Rosenberg und Ennenkel) 
erhielt er die Zusicherung, dass sie bereit wiiren, zur Erhaltung der Uni- 
versitit beizutragen. Aus Laibach schrieb Klombner an Ungnad, dass sie 
(d. h. die Laibacher) Flacius und noch einigen Magistern Unterhalt ge- 
wihren mčchten, »damit das Werk der halben hochen Schul angieng«. 


Aber auch die Gegner, und zwar im protestantischen Lager, waren am 
Werke, die Rehabilitierung des Flacius Nlyricus zu vereiteln. Ware 
irgendwo eine Universitit unter seiner_Fiihrung gegriindet worden 
der Einfluss seiner starken Persinlichkeit hitte seine Partei im prote- 
stantischen Lager lange michtig erhalten, Seit dem Interim fiihrte er 
den theologischen Gesinnungskrieg mit der michtigen sichsischen prote- 
stantischen Partei, und hatte standig gegen sich nicht nur die Wittenber- 
ger Theologen, sondern auch den siichsischen Kurfiirsten. Flacius hoffte, 
dass er Maximilian als Kaiser an seiner Seite haben werde, fiir Maximi- 
lian aber als Kaiser, Politiker und Dynast war der sachsische Kurfiirst 
viel wichtiger als Flacius, der theologische Streiter. Kurfiirst August von 
Sachsen schrieb schon im Jinner 1562 an Ungnad, noch bevor Flacius? 
Bedenken Ungnad erreicht hatten, um ihn zu bewegen, die Herausgabe 
von Flacius' Schriften in kroatischer Sprache zu vereiteln. Ungnads 
Antwort an Gallus hielt sich durchaus auf der ihm von August ambe- 
fohlenen Linie. 


Der Regensburger Stadtrat gab nicht jene »zulissige Antwort«, die 
Gallus in seinem Ansuchen um die Bevwilligung fir Flacius Illyricus, 
seinem Studenten Gffentliche_ Vorlesungen halten zu diirfen, verlangt 
hatte. Im Regensburger Stadtarchiv ist iiberhaupt keine Spur einer 
schriftlichen Antwort des Senats auf das Ansuchen des Gallus zu finden. 
Flacius selbst beklagt sich in einem Schreiben an Gallus, die Herren vom 
Stadtrat (domini) trachteten danach, dass er in Regensburg unbemerkt 
bleibe. Obwohl sich dieses »Stillverhalten«, das Flacius hervorhebt, auf 
die Herausgabe der Schriften in jugoslavischer Sprache in Regensburg 
bezog, war damit die Stellung des Stadtrates Flacius gegeniiber richtig 
bezeichnet. Der Stadtrat war geneigt, nur das fiir Flacius zu tun, was 

den Zorn des Kaisers nicht hervorrufen wiirde. Nach zweijiihrigem 
Aufenthalt des Flacius in Regensburg nahm im Dezember 1562 die Stadt 
das ihm gehčrige Geld im Betrag von 2.100 Talern in Verwahrung unter 
Žusicherung von 105 Talern »jihrig ewigen Zinses«. Er ward vom Stadt-- 
rate vorziiglich behandelt, aber doch als politischer Emigrant in Re- 
gensburg halb konfiniert. Er verkehrte mit den Druckern in der Stadt 
nicht direkt, sondern iiber Gallus, und wenn er politische, hauptsachlich 
kirchenparteipolitische Schriften in Regensburg herausgeben wollte, so 
geschah dies anonym oder Gallus deckte sie mit seinem Namen. 


Als freier Gelehrter relativ unbehelligt und unter dem begrenzten 
Schutz der Stadt verfasste Flacius in Regensburg grosse Werke von 
dauernder Bedeutung: die erste und die zweite Ausgabe seiner Disputatio 
(Weimarer_Gesprich samt einigen grundlegenden wissenschaftlichen 
Abhandlungen), den grossen »Clavis«, die dritte erweiterte Ausgabe »De 
voce et re fidei«, den Catalogus hebraismorum. Aueh begann er dort den 
riesengrossen Kommentar des Neuen und des Alten Testaments. 


In Regensburg schrieb Flacius das Buch >»De translatione imperii 
Romani ad Germanos« fiir Kaiser Maximilian II. personlich und gahb es 
lateinisch und deutsch heraus. Er dachte, dass sich die staats- und kir- 
chenpolitisehen Auffassungen dieses Buches mit jenen Maximilians 
deckten, und wahrscheinlich war das auch richtig, insofern die Auffas- 
sungen Maximilians vor seiner Thronbesteigung in Betracht kamen, als 
Maximilian dem Herzog Christoph von Wirttemberg gegeniiber schrift- 
lich die Meinung dusserte, »durch die Beseitigung der Spaltungen inner- 
halb der Protestanien k&nne man dem Papst ganz den Hals abstechen« 
(L&sche). Flacius wollte das Buch Maximilian iibergeben anlisslich des- 
sen Aufenthalts in Regensburg und bei einer Massenaudienz. Er w&hlte 
den schlechtesten politischen Augenblick: es war das Jahr 1566, als die 

.Turken aus dem Osten gegen Wien zogen und vor Siget von Kroaten 
aufgehalten wurden, und der Kaiser alles weniger als bereit war, sich 
mit dem Papst zu verfeinden oder sich fiir Flacius* theologische Auffas- 
sungen einzuseizen. Da nun Flacius aus seiner Studierstube herauskam 
und den Kaiser herausforderte, wurde er im Oktober 1566 aus Regens- 
burg ausgewiesen. 

Nach 1561, als Flacius seinen Versuch der Neugriindung von Univer- 
sititen unternahm, bis zu seinem Tode 1575 haben sich die politischen 
Verhaltnisse nie mehr zu seinem Gunsten gewendet. Er blieb politischer 
Emigrant, wurde nacheinander aus Regensburg, Strassburg und Frank- 
furt a. M. ausgewiesen, selbst Basel wurde gezwungen, ihm den Aufent- 
halt dort zu verweigern. 

Zum Schluss seiner Darstellung hebt der Verfasser folgende drei grund- 
legende Gedanken des Flacius bei seinem Versuche der Griindung von 
Universititen in Regensburg und Klagenfurt hervor: 

Erstens: dass die Reformation als grosse historische Kulturbewegung, 
ohne Ricksicht auf ihre politischen Erfolge, in den von Flacius ange- 
strebten Gebieten: Osterreich, B&hmen, den jugoslavischen Gebieten und 

in Norditalien, festen Fuss nur dann hitte fassen k&nnen, wenn sie eine 
theoretisch geschulte Intellektuellenschicht protestantischer Gesinnung 
bei diesen Volkern hervorgebracht hitte. 

Zweitens: die Reformation konnte nur als nationale Bewegung dieser 
Volker gedeihen. Jedes Volk sollte die Reformation in seiner Volksseele 
auf seine eigene Weise erleben. Sie sollte durch Erlebnisse der Schrift- 
steller dieser Volker gefestigt und in deren Volkssprache widergegeben 
werden. 

Endlich: die Reformation war, ihrem Wesen nach und so wie sie von 
Flacius aufgefasst wurde, eine internationale Gesinnungs- und Kultur- 
bewegung, die die Zusammenarbeit und gegenseitige Anniiherung der 
Volker verwirklichen sollte. Deshalb sollte sie auch Hochschulen inter- 
nationalen Charakters haben. 


(Primljeno za štampu na 3. sjednici I. odjela od 26. III. 1954.) 

